
Vaclovas Biržiška 


Autoriaus žodis 


Medžiagą apie profesoriaus Vaclovo Biržiškos gyvenimą, veiklą, 
mokslo, ypač bibliografijos, darbus pradėjau rinkti 1954 m., kai Vil- 
niaus universitete ėmiau dėstyti lietuvių bibliografijos istoriją. Su 
nemažomis pertraukomis triūsiau kelis dešimtmečius. Sovietinės 
okupacijos metais išleisti knygą apie Vaclovą Biržišką — oficialio- 
sios opinijos nekotiruojamą asmenybę — nebuvo galimybės. Kita 
vertus, tai būtų tik dalis veikalo, be emigracijos laikotarpio, išeivi- 
joje, ypač JAV, paskelbtų darbų, tenykštės istoriografijos. Pirmas 
realus bandymas - 1999-2002 m. parašyta pirmoji dalis, siekianti 
1944 m. Po kelerių metų tęsiant darbą ir rengiant spaudai knygą, 
teko peržiūrėti užsienio leidinius, rankraščius (laiškus), įtraukti po 
1990 m. kovo 11 d. paskelbtus tyrinėjimus, mokslo populiarinimo 
rašinius. 

Per tiek metų keitėsi ir paties tiriamo objekto - Biržiškos as- 
menybės, jo veiklos ir mokslo darbų vertinimo kriterijai. Vyko 
mokslo darbų, ypač bibliografijos, moralinio senėjimo proce- 
sas — atsirado naujesnių, išsamesnių, geriau parengtų. Tradici- 
nes bibliografijos rodykles pakeitė kompiuterinė informacija. 
Tad Biržiškos bibliografijos darbus tenka interpretuoti ne kaip 
svarbų, nepamainomą bibliografijos šaltinį — taip buvo prieš ke- 
lis dešimtmečius, - bet kaip reikšmingą kultūros istorijos faktą 
ir kaip istorijos šaltinį. Dėl to knygoje daugiau dėmesio skiriama 
profesoriaus asmenybei, kultūrinei visuomeninei veiklai, darbui 
Lietuvos kariuomenėje, universitetuose, ypač Kauno Vytauto Di- 
džiojo universiteto Teisių fakultete, šio universiteto bibliotekoje, 
Lietuviškosios enciklopedijos redakcijoje. 

Daug kam turiu padėkoti už moralinę paramą, už pagalbą - pa- 
tarimus, panaudotus mokslo darbus. Tai buvęs bibliotekininkystės 
katedros vedėjas Levas Vladimirovas, bendradarbiai Žiedūnė Za- 
veckienė, Genovaitė Raguotienė, Domas Kaunas, Osvaldas Jano- 
nis, bibliotekininkės Nijolė Lietuvninkaitė, Elena Stasiukaitienė, 


literatūrologė Roma Bončkutė, istorikas Vygintas Bronius Pšibils- 
kis. Atsiminimų apie profesorių papasakojo bibliotekininkės Va- 
lerija Kisinienė, Marijona Čilvinaitė, Danutė Juodelienė, Pranas 
Dikčius ir kt. Medžiaga apie Biržišką emigracijoje, JAV, dalijosi 
istorikas Jonas Aničas. Atsakymus į siųstus klausimus, atsimini- 
mus iš JAV siuntė Vanda Daugirdaitė-Sruogienė, Vincas Maciū- 
nas, Antanas Mažiulis, Kostas Ostrauskas. Esu dėkingas Vilniaus 
ir Klaipėdos universitetų, Lietuvos mokslų akademijos, Lietuvių 
literatūros ir tautosakos instituto, Lietuvos nacionalinės Martyno 
Mažvydo bibliotekų rankraštynų, Lietuvos centrinio valstybės ar- 
chyvo, Vytauto Didžiojo istorijos muziejaus Kaune darbuotojams 
už maloniai suteiktą galimybę naudotis jų dispozicijoje esama 
dokumentine rankraštine ir ikonografine medžiaga, Mikalojaus 
Konstantino Čiurlionio dailės galerijai, Kauno apskrities viešajai 
bibliotekai už Vaclovo Biržiškos portretų reprodukcijas. 

Dėkoju knygos leidimą parėmusiam Vilniaus universiteto rek- 
toriui, Komunikacijos fakultetui, recenzentams prof. habil. dr. Do- 
mui Kaunui ir prof. dr. Remigijui Misiūnui. 

Nuoširdus ačiū redaktorei Jolantai Storpirštienei, maketuoto- 
jai Nijolei Bukantienei, dailininkui Zigmui Butaučiui. 

PRATARMĖ 


CDrofesorius Vaclovas Biržiška paliko ryškų pėdsaką Lietuvos 

mokslo ir kultūros istorijoje. Pažymėtina jo šviečiamoji veikla ka- 

riuomenėje, dėstymas Vilniaus ir Kauno gimnazijose, svarus įna- 

šas į mokslo plėtotę: Biržiška kūrė Lietuvos universitetą, jo biblio- 

teką, dirbo administracinį darbą ir profesoriavo Teisių fakultete, 

paskaitas skaitė Humanitarinių mokslų fakultete. Daug nuveikė 

įvairiose kultūros organizacijose, reiškėsi visuomeniniame politi-- 
niame gyvenime, rašė periodikai. 

Spaudą, raštiją Biržiška laikė svarbiausia tautos saviraiškos 
priemone. Lietuvių nacionalinę kultūrą suprato plačiai - integra- 
vo turiniu su Lietuva, lietuvių tauta susijusią kitakalbę literatūrą. 
(Nuo Lietuvoje leistos, bet su ja nesusijusios spaudos atsiribojo.) 
Rašytinio palikimo iškėlimą, registravimą ir publikavimą laikė pir- 
muoju mokslinio darbo etapu - tai informacinės bazės parengimas 
nuodugnesniems tyrinėjimams. Pirmasis ėmėsi kurti kapitalinius 
spaudos informacijos šaltinius - universiteto biblioteką, sisteminį 
jos katalogą, veikalą Lietuvių bibliografija. 

Ilgiausiai dirbo (nuo studijų Sankt Peterburgo universitete 
laikų iki gyvenimo pabaigos emigracijoje, JAV) ir didžiausias jo 
įnašas tenka lituanistikai plačiąja prasme. Imtis šių studijų skati- 
no moksliniai interesai ir patriotiniai motyvai. Vincas Maciūnas ' 
rašė: „Nuo pat jaunų dienų jis (kaip ir jo brolis Mykolas bei kiti 
amžininkai) buvo visuomenininkas ir i savo o lituanistinį darbą 
sritį taip pamėgo, kad lietuviškoji Etika pasidarė viso jo gyveni- 
mo mylimoji." Profesoriaus literatūrinis palikimas yra gausus. Jis 
parašė 20 knygų (keletas liko rankraštinės: Lietuvių bibliografijos 
2-asis leidimas nuo spaudos pradžios iki 1904 m., veikalo dalis, ap- 
ėmusi 1911-1926 metų spaudą); kelias dešimtis platesnių straipsnių 
ir dokumentų publikacijų (keliolikos išleisti atspaudai, kai kurie 
gana dideli, pavyzdžiui, Kryžiuočių keliai į Lietuvą XIV a. I. Keliai į 


1 V. Maciūno laiškas V. Žukui, 1983 os 17, VUB, E 141-283. 

Žemaičius (1930, atsp. iš Praeities), Nežinomi senieji lietuviški tekstai 
(1931, atsp. iš Tautos ir žodžio, 100 p.), Lietuviškos knygos augimo 
etapai (1930, atsp. iš Mūsų žinyno, 32 p.); kelias dešimtis recenzi- 
jų, daugiausia istorijos knygų; daug smulkesnių publicistikos (ke- 
lios dešimtys lenkų kalba), mokslo populiarinimo ir informacinių 
straipsnių periodikoje; keliolika platesnių ir daugybę informa- 
cinių straipsnelių bei žinučių Lietuviškajai enciklopedijai. 1941 m. 
spalio 10 d. anketoje profesorius nurodė, kad jo spausdintų dides- 
nių ar mažesnių straipsnių yra beveik 10 000 vienetų?. Pridėkim 
keliasdešimt įvairaus pobūdžio straipsnių Vokietijos ir JAV lietu- 
vių periodikoje, keliolika straipsnelių Bostone išleistai Lietuvių 
enciklopedijai. Svarbiausia, vertingiausia palikimo dalis — Lietu- 
vių bibliografija, biografinės ir bibliografinės medžiagos apie rašy- 
tojus rinkinys Aleksandrynas, Senųjų lietuviškų knygų istorija. 
Artėjant antrajai sovietinei okupacijai 1944 m. vasarą į Vokie- 
tiją pasitraukė nemažai Lietuvos politikos ir visuomenės veikėjų, 
mokslo ir kultūros darbuotojų, rašytojų ir dailininkų. 1944 m. lie- 
p3 į Vakarus išvyko Vaclovas Biržiška ir jo broliai Mykolas ir Vik- 
toras. Lietuvą palikę asmenys okupacinės valdžios buvo laikomi 
odiozinėmis figūromis, drausta viešai minėti jų pavardes, naudoti 
ar cituoti jų raštus. Galėjai nebent smerkti, kritikuoti. Emigraci- 
joje parašytos knygos buvo draudžiamos ir siunčiamas į Lietuvą 
cenzūra konfiskuodavo. Ypač griežtai cenzūra veikė pirmąjį so- 
vietinės okupacijos dešimtmetį — iki vadinamojo chruščiovinio 
atšilimo. Į draudžiamųjų autorių sąrašus pateko ir Vc. Biržiška, jo 
veikalai. Tačiau nuo kitų jį skyrė dvi aplinkybės. Viena biografinė: 
nuo 1918 m. gruodžio 8 d. iki 1919 m. vasario 27 d. buvo Vinco Kap- 
suko vadovaujamos Lietuvos laikinosios revoliucinės darbininkų 
ir vargingųjų valstiečių vyriausybės, nuo 1919 m. vasario 27 d. iki 
balandžio 15 d. Lietuvos ir Baltarusijos TSR švietimo komisaru, 
vėliau pavaduotoju. Tačiau tie biografijos faktai nelabai gelbėjo, 
ypač kai JAV išleistoje Lietuvių enciklopedijoje Biržiška parašė apie 
slaptą veiklą prieš bolševikus būnant komisarus. Biržiška nevengė 
antisovietinių pareiškimų spaudoje. Pavyzdžiui, pokario metais 
Lietuvoje gausiai leidžiamas politines brošiūras vadino „bolševi- 
kine makulatūra“, jas gretino su spaudos draudimo metais kirilika 
leistomis lietuviškomis knygomis. Dėl to visose Lietuvoje išleis- 


2 LCVA, F 633, ap. 3, b. 903, L. 30. 
3 „Vaclovas [Biržiška]“, in Lietuvių enciklopedija, So. Boston, 1954, t. 3, p. 26. 

tose enciklopedijose (Mažojoje tarybinėje lietuvių enciklopedijoje, 
Tarybų Lietuvos enciklopedijoje, Lietuviškojoje tarybinėje enciklope- 
dijoje) rasime redakcijos „papildytas“ biografijas (kai kurias teko 
rašyti man — V. Ž.) tokiomis frazėmis: eidamas komisaro pareigas 
„palaikė ryšius su kontrarevoliuciniais sluoksniais“, „atsidūręs JAV 
dalyvavo antitarybinėje veikloje“. 

Kita aplinkybė - Vc. Biržiškos veikalų unikalumas: nebuvo kuo 
pakeisti, ypač Lietuvių bibliografijos, o be šio veikalo neįmanomas 
bet kurios srities lituanistikos mokslo darbas, tolesnis lietuvių bi- 
bliografijos tęsimas ir tyrimas. 1947 m. Kaune Centrinėje valstybi- 
nėje bibliotekoje surengtoje lietuviškos knygos 400 metų jubiliejui 
skirtoje parodoje buvo eksponuotas ir emigravusio profesoriaus 
veikalas Lietuvių bibliografija. Veikalas buvo reikalingas 1945 m. 
įkurtiems (veiklą pradėjo 1946 m.) Lietuvos knygų rūmams, ypač 
nuo 1960 m. pradėjusiam veikti Nacionalinės bibliografijos sekto- 
riui. Direktorius Antanas Ulpis, Nacionalinės lietuvių bibliografi- 
jos skyriaus vedėjo Juozo Rimanto ir redakcinės komisijos pirmi- 
ninko Antano Venclovos skatinamas, oficialiai kreipėsi į LKP CK 
dėl leidimo naudotis pagrindiniais Biržiškos veikalais. Leidimas 
buvo gautas. 

Ne mažiau svarbūs šie veikalai buvo Vilniaus universitete 
1949 m. įkurtai bibliotekininkystės specialybei (katedra pradėjo 
veiklą 1952 m. rugsėjį). Gavęs dėstyti bendrosios bibliografijos 
kursą, kalbėdavau apie žymiausius rusų bibliografus, sustodavau 
prie lietuvių Silvestro Baltramaičio ir Vaclovo Biržiškos veikalų. 
1953 m. pradėjau dėstyti lietuvių bibliografijos istoriją. Pagrindi- 
niai šaltiniai buvo Biržiškos straipsnis „Bibliografija“, išspausdintas 
Lietuviškoje enciklopedijoje (1935, t. 3), straipsnis „Lietuvių biblio- 
grafijos būklė“ žurnale Cosemckas Oudauozpabus (Mocxaa, 1941, 
BBITI. 1 (19). Daugiausia informacijos suteikė nebaigta spausdinti 
Biržiškos Lietuviškos bibliografijos istorija (1941), tačiau ji baigiama 
1918-aisiais — nepriklausomybės paskelbimo metais, tad apie paties 
istorijos autoriaus darbus nerašoma. Nemažai duomenų apie vei- 
kalą Lietuvių bibliografija pateikta atskirų jo dalių įžangose. 

Naujas Biržiškos bibliografijos darbų tyrimo etapas — daktaro 
disertacijos Lietuvių bibliografijos istoriją. I (iki 1940 metų) rašymas. 
Disertacijos pagrindu žurnale Bibliotekų darbas buvo išspausdin- 
tas straipsnių ciklas, 0 1976 m. fotografiniu būdu jie išleisti atskira 
knyga. Lietuvių bibliografijos istoriją. I (iki 1940 m.) 1983 m. išleido 

„Mokslo“ leidykla. Reikšmingą knygos dalį sudarė Biržiškos darbų 
(žurnalo Knygos, veikalo Lietuvių bibliografija, biobibliografijos vei- 
kalo Aleksandrynas, lituanikos ir personalinių rodyklių) aptarimas. 

Į šią knygą įtraukta Lietuvių bibliografijos istorijoje, d. 1 (1940) 
sukaupta medžiaga, veikalų aptarimas, paredaguotas ir papildytas 
naujais duomenimis. 

Joje šios dalys: 

Istoriografija: archyviniai, bibliografiniai, memuariniai ir iko- 
nografiniai šaltiniai; literatūra apie Vc. Biržišką ir jo darbus tarpu- 
kario Lietuvoje, okupacijos metais, emigracijoje, Lietuvai atgavus 
nepriklausomybę. 

Gyvenimo ir veiklos bruožai: šeima, gimnazijos metai Šiauliuo- 
se, studijos Peterburgo universitete, gyvenimas ir veikla Vilniuje, 
Šiauliuose, pagaliau dalyvavimas Pirmajame pasauliniame kare, 
darbas Maskvoje (tyrė archyvus), Švietimo komisariate Vinco 
Kapsuko vyriausybėje, veikla Vilniuje 1919-1920 m., švietimo or- 
ganizavimas nepriklausomos Lietuvos kariuomenėje, pedagoginė, 
visuomeninė kultūrinė veikla. 

Darbas Lietuvos aukštosiose mokyklose: Lietuvos (vėliau — Vy- 
tauto Didžiojo) universiteto Teisių ir Humanitarinių mokslų fa- 
kultetuose, darbas atgautame Vilniaus universitete sovietinės ir 
vokiečių okupacijos metais. Vadovavimas Lietuvos - VDU, ir Vil- 
niaus universiteto bibliotekoms. 

Atskirai aptartas darbas Lietuviškosios enciklopedijos redakcijoje. 

Išeivijoje: gyvenimas ir veikla Austrijoje (Vienoje), Vokietijoje 
(Hamburge ir Pinneberge — Pabaltijo universiteto profesorius), 
JAV (pas Aleną ir Mykolą Devenius, darbas Kongreso bibliotekoje 
Vašingtone, Lietuvių enciklopedijos redakcijoje Bostone). 

Mokslo darbai: moksliniai veikalai, populiarūs ir informaciniai 
straipsniai, paskelbti Lietuvoje tarpukariu, emigracijoje, atgavus 
nepriklausomybę. 

Du paskutiniai skyriai - Asmenybės bruožai ir Žmogiškieji ry- 
šiai - turėtų paryškinti profesoriaus dvasinį portretą. 


ISTORIOGRAFIJA 


ŠALTINIAI 
Archyviniai šaltiniai 


Archyvinės medžiagos apie Vaclovo Biržiškos gyvenimą, visuo- 
meninę kultūrinę, pedagoginę ir mokslinę veiklą rasime Lietuvos 
centriniame valstybiniame ir Kauno apskrities archyvuose, Moks- 
lų akademijos ir Lietuvių literatūros ir tautosakos instituto, Vil- 
niaus ir Klaipėdos universitetų bei Lietuvos nacionalinės Martyno 
Mažvydo bibliotekų rankraštynuose. 

Lietuvos centriniame valstybės archyve yra daugybė su 
Vilniaus ir Kauno universitetais, jų fakultetais, biblioteka, na, ir 
pačiais darbuotojais - profesoriais, dėstytojais — susijusios me- 
džiagos. Tai universitetų senatų, fakultetų tarybų posėdžių proto- 
kolų knygos arba jų nuorašai, Ministrų tarybai, Švietimo, Teisės ir 
kitoms ministerijoms siųsti raštai ir gauti atsakymai (kartais tam 
tikrai problemai skirtos bylos), darbuotojų asmens bylos. Archyve 
daug su Vc. Biržiška, jo darbu universitete susijusių dokumentų. 
Daugiausia yra Ministrų tarybos (R-856) ir Švietimo ministerijos 
(F 391) fonduose. 

Lietuvos universiteto mokomojo personalo pareiškimų ir au- 
tobiografijų rinkinyje (F 391, ap. 4, b. 766, 1. 37-37 06.) yra 1922 m. 
rašyta Biržiškos autobiografija, daugiausia pasakojanti apie dir- 
bamus ir būsimus darbus (rašąs Valstybinę teisę, Lietuvos karo 
istorijos bruožus). Jau tada rašė apie sukauptą gausią medžiagą 
spaudos draudimo istorijai („...yra pilna statistika persekiojimų 
už lietuvių spaudą“) Nurodė keletą savo mokslinių publikacijų. 
Dokumentų aplanke (F 631, ap. 12, 1. 184, 1. 47) yra Biržiškos „klau- 
siamasis lapas“ - jame paties sudarytas mokslo darbų (iki 1925 m.) 
sąrašas — 20 pozicijų. 

Ypač svarbios profesoriaus tarnybinės bylos. Mažesnėje 
(E 631, ap. 3, b. 903, 1. 1-34) 1927 m. kovo 14 ir 1940 m. balandžio 

Ues adeus LM sad Aira L L-72—2—17 
I/II Peas Jį MALL, PAE, LI LAN g 
Secrets Aklas "Lorags, Mlbrnsa las i briai, 
LAKE Lraldius D Ll sž a PP Uri 
Luka Adauioziaanas, ie0 Itaeaė E DAS MIO Iatiadeno 
Ella. Kuro Rakaro LA a tata 5 kons 
udaihzd. balas są Kaas Įaortynus Klanų Loto, 
Yla Los IC4ą. uddaas MAUALSALS, LTELNALS TAS Zas 
LALYUA 05 CTPU0M00S LALTELLG DA LAA eeza Alo. 
VAS i MUdLddi0zS MA Lao "ora TEZ Nara latų, 
Kr Khao KUO SAITĘ, ZAMASU5Ę ELL S 
KAlegsalys UMa, Kg Par MALL lų, 
Leudanedisbes 4 LBL NAAUMASjų Mk Aatas,. 
Jav Oko“, (UL TG Aug, Ti J „Ernie 
Jak“ 7 274 Tr als TL, (1————5 “ 


Vaclovo Biržiškos autobiografijos fragmentas. Apie 1922 m. 

24 d. tarnybos lapai, autobiografija (curriculum vitae), anketa, ra- 
šyta Kaune 1941 m. spalio 10 d. lietuvių kalba ir tų pačių metų 
lapkričio 1 d. vokiečių kalba (neidentiškos). Gale įdėtas spausdin- 
tas trafaretinis „Pareiškimas“ (Erklūrung), kurį pasirašiusysis pa- 
tikina, kad nei jo, nei jo žmonos giminėje nebuvo žydų. Parašas 
1942 m. liepos 7 d. datos. 

Kitoje asmeninėje byloje (E 856, ap. 2, b. 86, 1. 1-133) sukaup- 
ti 1922 m. rugsėjo 13 - 1942 (?) m. balandžio 4 d. dokumentai. 
Rinkinyje: dvi anketos, vienoje, bene 1931 metų, spausdintinių 
darbų sąrašas, autobiografija, diplomo nuorašas. Yra Teisių fa- 
kulteto tarybos posėdžio ištrauka — svarstytas Biržiškos pro- 
mocijų klausimas, aptarta darbo universitete reikšmė ir mokslo 
darbų vertė. Byloje Bibliotekos komisijos posėdžių protokolai. 
Svarbus Karo mokslo skyriaus pulkininko leitenanto Vaclovo 
Biržiškos tarnybos lapas (1. 67-70, archyve yra atskira karinės 
tarnybos byla E 930, ap. 2B, b. 169), tarnybos universitete lapai: 
1927 m. kovo 14 d. ir 1940 m. balandžio 24 d. Yra Biržiškos paso 
nuotrauka. Aplanke dokumentai, susiję su garbės daktaro vardo 
suteikimu. Rasime raštą apie atleidimą nuo 1941 m. liepos 26 d. iš 
Teisės mokslų fakulteto dekano, nuo gruodžio 1 d. ir iš Vilniaus 
universiteto bibliotekos direktoriaus pareigų. Aplanke (R-856, 
ap. 1, b. 617, 1. 242-243) yra profesorių Vinco Mykolaičio, Vinco 
Krėvės ir Balio Sruogos 1939 m. birželio 1 d. pasirašytas pareiški- 
mas Humanitarinių mokslų fakulteto (HMF) tarybai dėl garbės 
daktaro vardo suteikimo Vaclovui Biržiškai. Pateikta biografijos 
duomenų, apžvelgti mokslo darbai, aptarta jų reikšmė. 

Įvairiuose fonduose yra su Biržiškos visuomenine ir kultūrine 
veikla susijusių raštų (neretai pasirašytų ne vieno asmens). Štai 
keletas pavyzdžių: Lietuvos Rytų komisijos pirmininko skyrimo 
ir atleidimo dokumentai (F 923, ap. 1, b. 128, l. 266), dėl dalies Cen- 
tralinio knygyno knygų perdavimo universiteto bibliotekai (F 391, 
ap. 4, b. 793); Biržiškos raštas tuo klausimu (1. 196). Yra švietimo 
ministro įsakymas organizuoti dviejų savaičių bibliotekininkų 
kursus (F 391, ap. 8, b. 222), Biržiškos raštas dėl grožinės literatūros 
leidimo (E 391, ap. 4, b. 127, 1. 131), dėljo redaguojamo žurnalo Kny- 
gos leidimo (F 391, ap. 4, b. 1272). Keliolika (15) vienaip ar kitaip 
Biržišką kliudančių dokumentų atskleidžia archyvo katalogas. 

Nemažai su Biržiškos veikla universitete susijusių dokumentų 
yra Kauno apskrities archyve. Daugiausia įvairių raštų, laiškų ir 


20 


kitų dokumentų skirta VDU bibliotekos veiklai. ( Jais šių eilių au- 
torius pasinaudojo straipsniui „Lietuvos bibliografijos institutas“, 
skelbtam Bibliotekininkystės ir bibliografijos klausimuose, 1964, t. 4, 
p. 95-18). 

Vilniaus universiteto bibliotekoje atskiro Vc. Biržiškos fon- 
do nėra - medžiaga išsklaidyta. Keletas laiškų apie 1950 m. pateko 
iš Vytauto Didžiojo universiteto (VDU) bibliotekos rankraštyno. 
1932 m. balandžio 23 d. laiške Adomui Jakštui-Dambrauskui prašo- 
ma paskolinti prieš Pirmąjį pasaulinį karą Rygoje leistų laikraščių 
komplektus (F 1-508, I. 56-57), laiške Juozui Tumui - kvietimas 
atvykti į Mykolo Biržiškos bute 1930 m. sausio 25 d. rengiamą po- 
sėdį „pasitarti dėl ruošiamos Lietuvos enciklopedijos redakcijos ir 
darbo organizacijos“. 

Biržiškos mokslinės ir pedagoginės veiklos pėdsakų rasi- 
me VDU Senato 1939 11 02 — 1942 01 27 d. posėdžių protoko- 
luose (F 96-273), HMF tarybos protokolų antroje knygoje, 
1924 02 22 — 1926 06 12 (1. 96, 103 apie fakultete dėstytus kny- 
gos istorijos kursus), HMF tarybos 1937 01 29 — 1939 12 14 pro- 
tokoluose (p. 53 - Biržiška kviečiamas dėstyti Lietuvos knygos 
istoriją lietuvių literatūros specialybės studentams). Profesorius 
kelis kartus kreipėsi į HMF tarybą - prašė nemokamai paskirti 
universiteto bibliotekai fakultetų leidinių knygų mainams. Yra 
dokumentų, susijusių su garbės daktaro laipsnio suteikimu Vac- 
lovui Biržiškai (p. 319, 338). 

Domo Kauno rūpesčiu! biblioteka 1983 m. spalio 10 d. iš Stanis- 
lovo Biržiškio įsigijo Biržiškų šeimos archyvą — 225 vienetus (F182). 
Įdomūs keli laiškai seneliams apie mokymąsi Šiaulių gimnazijoje 
(E 182-133). Vertingos portretinės Vaclovo ir grupinės su broliais 
nuotraukos. Kolekciją spaudoje aptarė Birutė Butkevičienė*. 

Pluoštelis emigracijoje rašytų Vc. Biržiškos laiškų į biblioteką 
atkeliavo Lietuvai atgavus nepriklausomybę su perduotais užsie- 
nyje gyvenusių mokslininkų fondais, pavyzdžiui, apie 30 laiškų 
istorikui Zenonui Ivinskiui (F 198-191). Laiškai svarbūs istorijai, 
knygotyrai. Pavyzdžiui, 1954 m. birželio 3 d. laiške rasime duo- 
menų knygos istorijai (nurodo Kanizijaus [Petrus Canisius] kate- 
kizmo vertimo į lietuvių kalbą buvimą įrodančius dokumentus), 


1 D. Kauno užrašai 1983 02 24; 04 22, 25, VUB, E 141. 
2 B. Butkevičienė, „Profesorių Biržiškų dokumentai Vilniaus universiteto 
bibliotekoje“, in Viekšnių kraštas ir profesoriai Biržiškos, Vilnius, 1995, p. 32-34. 

Validation par Ie Gouvernement Militaire 
Annėe 1947 


megne 
Para Ga Unės Biauta Distria de Pribsurg 


Autorisation de Sėjour Provisol 
pour personne "Non Aliem “ 
Annės 1947 


Cetla autorisailon da Bagis ma SA Ša 


1, Nom — 

2. Prėnoms Vaclovas 

3. Nom de jeune fille 

4. Sexc nogculin 

3. Daiė de naissanče 7. Ą2APRB - 

6. Lieu de naissance Vickanini-Li:i, 

7. Etar civil „20 60 Autuuss et Blbbiata Rodzovyciutu 

8. Nacionalitė 4 la naisance Lithuunieuna 

9. Nacionalicė au 1* Janvier 1947 Litiuusiunnę 

10. Profesion habituelle :professcur 2 1'Yniversitė 

11. Profesion actuelle ecrivain scicntiči U6 

12. Domicile actuel —- ŽUrunderstr. jo — Eni guvg 
irdtnenduni 


13. Nom et adrese de Vemployeur acruel 


Dėembre 


14. Pišees d'Identitė produites, dėsignation, numnčio, date Čarlio 4 !4dun, 
lith.. No...Z50-4L.15.2.1344 /B.l...26005. 
15, Residence antdrieure 3 Varrivėe cn Allemajos | KOURJS 


16. Date d'arrivėe en Allemagne 

17. Motif de la prėsence en Allemagne 

Neli s rapatriement le casddhlant 
Fribourg, I? | JANVIGr- 1947 


Erawoo 


La prisente autoriaion de s6jour devra Btre prėientės A toute demando des 
Autoritis de Gendarmerie, de Police et de Sdretė. 'Toute personne non alle 

mande non munic de Vautorization de sėjour ou d'une autorisation non 
validžę sera conduite dans Uf'camp er incarcerče jusgu'i Aelaircisemeni dc 
Ja siruarion, Chague dhangement de rėsidence doic donner lieu A rectification 
de Vautorisacion par Ie Commistariar de Sūretė du Gouvernement Militaire, 


Die vodliegende Aufenthalusgenehmigung muš auf Verlangen der Gendar- 
merie, der Polizci und der Sicherhcitsbehūrde jederzcit vorgezcigt werden. 
Jede nidyedeuuche Peron, die nicht im Beitz ciner solden Aufenthalis- 


=== 0 Mensa Igjušio m mai genchmigung oder einer ungūltigen Beglaubigung ist, wird in cin Lager 
Aiko ks i Akos iais A us 3 ūberfūhre und dort bis zur Klšrung ihrer Lage fatgchalten werden, Bei 
Gouvernemeni Miliaire - Comuniuariat-de Sdretė jedem  Aufenthalivedhel mub die Ginehmigung durdi das Sieherheits- 
TU kommissaria der Miliršrregierung geprūft werden. 
L simas 


Prancūzų okupacinės zonos valdžios leidimas Vaclovui Biržiškai apsi- 
gyventi Freiburge. 1947 m. sausio 1 d. 


istorijai (remdamasis Būgos tyrinėjimais pagal vietovardžius buvo 
nustatęs vikingų valdytas vietas dar toli iki Mindaugo. Savo dinas- 
tijos vikingai Lietuvoje nesudarė, bet kovai prieš juos privertė su- 
kurti savo valstybę). Pasisakė dėl carui palankaus Tumo straipsnio 
Tėvynės sarge - Biržiška autorių reabilituoja. 

Universiteto bibliotekos Rankraščių skyriuje Vlado Žuko fon- 
de (E 141) yra pluoštas dr. Vandos Daugirdaitės-Sruogienės jam 
rašytų laiškų iš JAV3. Keliuose užtinkame pasisakymų apie Sruogų 
ir Biržiškų šeimų ryšius, Balio Sruogos ir Vaclovo Biržiškos drau- 
gystę ir bendradarbiavimą (parūpindavo istorinės literatūros rašo- 
miems veikalams), charakterį, apiejo nuopelnus Lietuvos mokslui, 


32 V. Daugirdaitės-Sruogienės laiškai V. Žukui, VUB, E 141-319. 


gyvenimą JAV, Lietuvos ilgesį. 1980 m. rugpjūčio 8 d. ir tų metų 
gruodžio 7 d. laiškų fragmentai paskelbti Knygotyroje (1997, t. 33). 

Vertingos informacijos apie Biržiškos mokslinę veiklą pateikė 
Vincas Maciūnas, ypač 1983 m. gegužės 17 d. laiške“. 

Atsiminimų apie Biržišką rasime JAV gyvenančio etnologo 
Antano Mažiulio laiškuose šių eilučių autoriui. Su profesoriumi 
buvo gerai pažįstamas - kelerius metus dirbo jo vadovaujamoje 
VDU bibliotekoje, po karo susitiko Vienoje ir kelis kartus Vokieti- 
joje — aplankė profesoriaujantį Pabaltijo universitete Pinneberge. 
Kurį laiką kartu dirbo Juozo Kapočiaus JAV, Bostone, leidžiamos 
Lietuvių enciklopedijos redakcijoje. Yra dvylika profesorių epizodiš- 
kai kliudžiusių laiškų: apie jo mokslo darbus, vadovavimą VDU 
bibliotekai, vokiečių okupacijos metais skaitytas paskaitas Filoso- 
fijos fakultete veikusioje Bibliologijos katedroje. Mažiulis papasa- 
kojo apie profesoriaus charakterį, įpročius. Beveik vien Biržiškai 
skirtas platus 1987 m. rugpjūčio 29 d. rašytas laiškas. Jis paskelbtas 

" Knygotyroje“. Beje, Biržiškos laiškai bičiuliams JAV rodo, kad Ma- 
žiulio jis nemėgo, nepasitikėjo, nenorėjo priimti į Lietuvių enciklo- 
pedijos redakciją. 

201 m. rugpjūtį universiteto bibliotekai brolių Biržiškų asme- 
ninius archyvus perdavė Mykolo vaikaitis Vytautas Barauskas. Su- 
darytas Mykolo, Vaclovo ir Viktoro Biržiškų fondas (F 314). Fondas 
suskirstytas į tris dalis: Mykolo, Vaclovo ir Viktoro. Vaclovui priklau- 
so apie 300 archyvinių vienetų ($03-839 numeriai), kelios dešimtys 
tūkstančių lapų. 503-iajame aplanke asmeniniai dokumentai: gimi- 
mo metrikų išrašas ir vertimai į kitas kalbas, santuokos su Aleksandra 
Briton-Čebaldeikina metrikų nuorašas, pasas, jo kopijos ir vertimas, 
žemės pirkimo dokumentai, Vaclovo ir Aleksandros Biržiškų testa- 
mentai. Pluoštelis vokiečių okupacijos metų dokumentų: žmonos 
mirties metrikų nuorašas, sovietinės valdžios konfiskuotų namų 
grąžinimo raštai, darbo Valstybinėje leidykloje, VDU bibliotekoje 
pažymėjimai. Nemažai įvairios informacijos apie gyvenimą ir veiklą 
Austrijoje (Vienoje), Vokietijoje (Wangene, Freiburge), darbą Ham- 
burgo ir Pinnebergo universitete, su kelione į JAV susiję dokumentai, 
buvimo JAV dokumentai ( JAV imigranto deklaracija ir kt.). 

4 V. Maciūno laiškai V. Žukui, VUB, F 141-283. 

s A. Mažiulio laiškai V. Zukui, VUB, F 141-287. j 

6 „Atsiminimai apie Vaclovą Biržišką“ / Spaudai parengė V. Žukas, Knygo- 
tyra, 1997, t. 33, p. 228—232. 

Didžiausią Vc. Biržiškos rinkinio dalį sudaro mokslo darbai 
(56 aplankai). Tai Lietuvių bibliografijos, biobibliografijos veikalo 
Aleksandrynas, Lietuviškų knygų istorijos bruožų ir kitų bibliografi- 
jos bei knygos istorijos darbų rankraščiai ir mašinraščiai, medžiaga 
jiems. Pluoštas istorijos raštų ir jų rinkinio Praeities pabiros tekstai, 
straipsniai Lietuvių enciklopedijai, nespausdintas straipsnių rinki- 
nys Tarp mirusių žmonių ir gyvųjų knygų (ap. 507). 1913, 1915, 1916, 
1918—1919 metų knygų bibliografinių aprašų kortelės. 

Didelis pluoštas (apie 250) iškarpų iš išeivijos spaudos apie 
Ve. Biržiškos mirtį, laidotuves, įvairiuose leidiniuose paskelbti 
nekrologai. 

Bene vertingiausia Biržiškų fonde - gyvenant Vokietijoje ir 
JAV gauti laiškai, ypač Vaclovo. Juose gausu įvairios informacinės 
medžiagos. Tai politinė, socialinė, kultūrinė karo pabėgėlių (trem- 
tinių) būklė - medžiaga emigracijos istorijai: laiškų autorių bio- 
grafijos fragmentai, būklė tremtyje, emociniai išgyvenimai, poli- 
tinė, kultūrinė, mokslinė veikla. Pagaliau duomenys apie adresatą, 
Ve. Biržišką. Iš jų galima spręsti apie jo išsiųstus laiškus, profeso- 
riaus angažavimą mokslo, kultūros darbui (paskaitos), kvietimus 
bendradarbiauti spaudoje. 

Laiškų autorių per 200, daugiausia tautiečių, kitų šalių moks- 
lo, politikos veikėjų, bibliotekų (dėkojo už atsiųstas knygas) - per 
dvidešimt. Vieni parašė po vieną, po kelis, kiti po kelias dešimtis, 
buvo perkopusių ir per šimtą. Tai įvairių profesijų, įvairių ideolo- 
gijų ir religinių įsitikinimų žmonės. 

Daugelis laiškų autorių skyrė profesorių prie žymiausių išeivi- 
jos asmenybių. Į jį daug kas kreipėsi reikalingų knygų, mokslinės ir 
bibliografinės informacijos, padejuodavo dėl tautiečių nesutarimų, 
pasvarstydavo grįžimo į Lietuvą perspektyvas (toji Tėvynės tema 
įvairiomis intonacijomis skambėjo daugelyje laiškų). Kita vertus, 
laiškai atskleidžia ir negirtinus profesoriaus bruožus - konfliktišku- 
mą, užgaulius protrūkius net labai artimų žmonių adresu. 

Klaipėdos universiteto bibliotekai 1997 m. perduotoje 
JAV lietuvio gydytojo Kazio Pemkaus (1920-1996) kolekcijoje 
yra 65 asmenų archyvai (rankraščiai, laiškai, periodikos iškarpos, 
nuotraukos). Jie sudaro atskirą Pemkaus fondą. Įvairiuose archy- 
vuose užtinkame Vaclovo Biržiškos laiškų?. Juos tyrinėjusi Roma 


> D. Petrauskaitė, „Daktaro Pemkaus lituanikos lobynas“, Kultūros barai, 
1998, nr. 8-9, p. 102—106. 

Bončkutė nustatė, kad Pemkaus fonde yra Biržiškos 1948-1955 m. 
rašyti 52 laiškai kalbininkui Petrui Jonikui (1906-1996), paskel- 
bė jų turinio apžvalgą su gausiomis tekstų citatomisš. Apžvalgoje 
tokie skyriai: 1. Bendrieji Vaclovo Biržiškos laiškų Petrui Jonikui 
ypatumai; 2. Biržiškos pastabos Petro Joniko tyrinėjimams; 3. Li- 
tuanistikos instituto steigimo istorija laiškuose; 4. Lituanistinės 
literatūros paieškos. Aleksandrynas; 5. Lietuvių enciklopedijos istori- 
ja; 6. Nepritapimo naujoje bendruomenėje istorija; 7. Baigiamieji 
samprotavimai. Laiškuose Jonikui daugiausia dėmesio skirta savo 
ir bičiulio mokslo darbams. Jonikas buvo profesoriaus mėgstamas, 
su juo daug bendradarbiavo, laiškuose nevengė atviriau pakalbėti 
apie savo išgyvenimus. 

Pemkaus kolekciją tyrinėjusios Bončkutės duomenimis, joje 
yra 12 Joniko laiškų Biržiškai kopijų, 18 kitiems adresatams (Lietu- 
vių enciklopedijos leidyklai, Kiprui Bieliniui, Jonui Griniui, J. Januš- 
kiui, B. Jacikevičiui, V. Maceinai, V. Tercijonui). 

Didžiausias (1318 vienetų, 12 aplankų) V. Biržiškos fondas 
(E 163) yra Mokslų akademijos bibliotekos rankraštyne. Gau- 
tas 1940 m. iš Kauno valstybinio universiteto bibliotekos, papildy- 
tas 1968, 1986, 1988 ir 1991 m. Pagrindinės fondo dalys: 1. Šeimos ir 
asmeniniai Biržiškos dokumentai - pažymėjimai, liudijimai ir kt.; 
2. Mokslo darbai (170 vienetų): a) profesoriaus straipsniai, dau- 
guma spausdinti (didesnės apimties mašinraščiai du: Lietuviškos 
bibliografijos istorija, 106 lap. ir Nežinoma senoji lietuvių literatūra, 
58 lap.; b) profesoriaus išrašai ir užrašai (28 vienetai); c) medžia- 
ga apie spaudos draudimą (89 vienetai); 3. Susirašinėjimas: trys 
Biržiškos ir per 400 jam 1921-1940 m. rašytų laiškų, per 90 įvairių 
įstaigų — bibliotekų, knygynų, prekybos firmų („Kultūros“ b-vės, 
„Spaudos fondo“), enciklopedijos, žurnalų redakcijų laiškų. Ne- 
mažai raštų, susijusių su tarnyba kariuomenėje, veikla universitete 
(bibliotekoje, Teisių fakultete), enciklopedijos redagavimu — iš 
viso 149 vienetai; e) reguliaminų, nuostatų, statutų rinkinys, tarp 
jų dramos veikalų konkurso nuostatai, Lietuvių meno kūrėjų drau- 
gijos įstatai. 1968-1991 m. gautų papildymų 107. Yra su mirtimi ir 
laidojimu susijusių raštų, palikimo sąrašas ir fotografijų. 

Vertingų biografinių duomenų, kūrybinio ir mokslinio darbo 
planų randame 1912-1918 m. užrašų knygelėje (F 163-18). 


8 R. Bončkutė, „Vaclovo Biržiškos laiškai Petrui Jonikui (1948-1955) Klai- 
pėdos universiteto bibliotekos Kazio Pemkaus fonde“, Archivum Lithuanicum 
12, Vilnius, 2010, p. 353-380. 

Prie ypač reikšmingų šio fondo dokumentų skirtina Vc. Bir- 
žiškos „Autobiografija“?. Tai 39 didelių mašinraščio lapų rašinys. 
Mašinraštyje datos nėra - nuplėšta, tačiau rašinio idėjinis nuspal- 
vinimas, akcentuojami biografijos, mokslinio darbo faktai bei jų 
interpretavimas (vietomis protarybiškas) rodo, kad rašyta 1940— 
1941 metais. 

„Autobiografija“ - vertingas istorijos dokumentas: jame pateik- 
ta svarbių autoriaus biografijos, mokslinės ir visuomeninės veiklos 
duomenų, atskleista sudėtingų psichologinių situacijų ir išgyve- 
nimų, užfiksuota vertingų gyventos epochos bruožų, epizodų iš 
fronto Pirmajame pasauliniame kare. „Autobiografija“ įdomus ir 
kaip patraukliai, lengvu stiliumi parašytas memuarinis kūrinys. 

Žymią šio fondo dalį sudaro laiškai Biržiškai. Per 100 lapų sudaro 
brolio Mykolo 1914-1942 m. laiškai (E 163). Istoriografijai svarbūs 
bibliografų Aleksandro Ružancovo, Kazio Baltramaičio, Marijos 
Urbšienės, Anso Bruožio, Viliaus Gaigalaičio, Izidoriaus Kisino, Mi- 
chalo Brensztejno, knygos tyrinėtojų ir mėgėjų Pauliaus Galaunės, 
Pelikso Bugailiškio, Antano Rucevičiaus, Petro Rusecko (1922 m. 
sausio 21 d. laiške teiravosi, kaip sekasi rengti chrestomatiją karei- 
viams), kalbininkų Georgo Gerullio, Franzo Spechto, Ernsto Fraen- 
kelio, Jano Otrębskio, Petro Joniko (iš Rygos), Viktoro Kamantaus- 
ko, Antano Salio, istorikų Igno Jonyno (skelbtas I. Jonyno knygoje 
Istorijos baruose, 1984), Augustino Janulaičio, Zenono Ivinskio, Pe- 
tro Klimo, rašytojų Gabrielės Petkevičaitės-Bitės (skelbti Raštuo- 
se, 1968, t. 6), Liudo Giros, Balio Sruogos, Jurgio Savickio (skelbti 
Raštuose, 1998, t. 5), Kosto Korsako, Antano Venclovos ir daugelio 
kitų laiškai. Juose daugiausia rašoma apie knygas, bibliografiją, Lie- 
tuviškąją enciklopediją. Mokslų akademijos bibliotekos Vc. Biržiškos 
fondo turinį Danutė Labanauskienė apžvelgė antruose „Vaclovo Bir- 
žiškos skaitymuose“ 1992 m. gruodžio 2 dieną. 

Mokslų akademijos bibliotekoje yra Vytauto Didžiojo univer- 
siteto bibliotekos fondas (E 209). Jame 527 saugojimo vienetai, 
apima 1922-1944 metus. G. Kurelevičiūtės-Dervinienės ir N. Šval- 
kūnaitės diplominiuose darbuose Vytauto Didžiojo universiteto bib- 
lioteka (abu 1970 m.) yra bibliotekos dokumentų aprašai. Fonde 
yra bibliotekos 1940 ir 1941 m. darbo apyskaitos, dokumentai apie 
kadrus, atlyginimą, asmeninės tarnybos bylos (yra rektoriaus raštas 
dėl Biržiškos atlyginimo pakeitimo, Senato leidimas eiti antraeiles 


9 V. Biržiška, „Autobiografija“, apie 1940-1941, MAB, F 163-1. 

pareigas Vilniaus universiteto bibliotekoje). Dokumentai apie bi- 
bliotekos ūkį ir finansus, direktoriaus raštai įvairiais bibliotekos 
klausimais, raštai jam. Bibliotekos struktūrai ir jos fankcionavimui 
pažinti padeda dokumentai apie ryšius su fakultetais, fakultetinė- 
mis bibliotekomis, kabinetais. Pluoštelis dokumentų apibūdina 
pagrindinės bibliotekos veiklą (komplektavimą, įrišimą, skaitytojų 
aptarnavimą - direktoriaus raštai dėl taisyklių pažeidimų). Rasime 
raštų apie bibliotekos leidybinę veiklą, susirašinėjimą dėl leidinių 
platinimo. Svarbus skyrelis „Bibliotekos ryšiai su užsieniu“ (per go 
pozicijų), nemažai knygas gavusių bibliotekų pakvitavimo laiškelių. 

Apie Biržišką rasime duomenų ir kituose šios bibliotekos fon- 
duose. Pavyzdžiui, Lietuviškosios enciklopedijos fonde (F 165) yra jo 
rašinių enciklopedijai apie lietuvių ir lenkų kalba leistą prolietuviš- 
ką periodiką. F 12-1300 yra Biržiškos anketiniai duomenys vokie- 
čių kalba. Kituose fonduose rasime dokumentų, laiškų, honorarų 
lapų, pastabų apie bibliografijos darbus, sveikinimų. Yra Biržiš- 
kos ikonografinės medžiagos (Vinco Čepinskio fonde F 231-41, 
43). Biržiškos politinėms pažiūroms, visuomeninėms pozicijoms 
apibūdinti svarbus Felicijos Bortkevičienės fonde (F 192-257) lai- 
komas grupės kairiųjų veikėjų memorandumas vyriausybei dėl 
1926 m. gruodžio 17 d. perversmo. 

Svarbus Biržiškos rankraščių rinkinys yra Lietuvių literatū- 
ros ir tautosakos instituto bibliotekoje. Jo atsiradimo šiame 
rankraštyne istorija tokia. 1948 m. spalio 2 d. raštu į LKP (b) CK 
kreipėsi Literatūros instituto direktorius Kostas Korsakas dėl Vac- 
lovo Biržiškos bibliografinio palikimo paieškos. Rašoma: „Pa- 
skutinėmis dienomis sužinota, kad prof. Vc. Biržiškos paliktoji 
bibliografinė medžiaga iš Kauno universiteto bibliotekos 1945 m. 
buvo paimta buv. Mokslinės literatūros leidyklos direktoriaus 
B. Vaitiekūno ir nežinia kur padėta, nes leidykloje jos šiuo metu 
nėra. B. Vaitiekūno tuo metu buvo paimta 4 (keturi) dideli pundai 
rankraščių ir 21 stalčius su bibliografinėmis kortelėmis.“* Korsakas 
prašo valdžios imtis žygių surasti ir Mokslų akademijai perduoti 
rankraščius. Buvęs Lietuviškosios enciklopedijos redakcijos darbuo- 
tojas Bronius Vaitiekūnas bene 1948 m. už priklausymą Rericho 
kovos prieš kultūros paminklų naikinimą draugijai buvo suimtas, 
butas užantspauduotas. 1949 m. Korsakas su dviem karininkais 


10 „Lietuvos TSR mokslų akademijos Lietuvių literatūros instituto direkto- 
riaus K. Korsako raštas LKP (b) CK dėl V. Biržiškos bibliografinio palikimo 
paieškos“, Literatūra, 1940—1960 : [dok. rink.], Vilnius, 1922, p. 630. 

nuvykęs į Kauną atidarė butą, rankraščius per dieną peržiūrėjo, at- 
rinko ir perėmė institutui jų nesuregistravę ir be perdavimo akto 
(Kosto Korsako pasakojimas). Didžiausias pluoštas - Lietuvių bib- 
liografijos rankraščiai: spausdintos dalies 2-ojo leidimo redakciniai 
tekstai su gausiais papildymais, nespausdinta dalis nuo 1911 iki 
1926 m. Yra kitos bibliografinės ir knygotyrinės medžiagos: sąra- 
šų, straipsnių, statistikos, dokumentų ištraukų, laiškų Biržiškai - iš 
viso apie 170 inventorinių vienetų“. 

Institutui perduotame Vinco Maciūno fonde (F 115-104) yra 
39 Biržiškos laiškai ir 2 atvirukai, rašyti 1949-1955 m. Iš Biržiškos 
laiškų Vincui Maciūnui sužinome apie sumanymą išleisti lituanis- 
tinę enciklopediją Vokietijoje, darbą Vašingtono Kongreso biblio- 
tekoje (trys lituanistinio pobūdžio užduotys), pagaliau Juozo 
Kapočiaus Lietuvių enciklopediją, 1954 m. rašytus straipsnius apie 
spaudos draudimą. Priešpaskutiniame (1955 m. lapkričio 17 d. 
laiške) Maciūnui bene pirmą kartą plačiau papasakojo apie suma- 
nymą tęsti darbą prie Aleksandryno ir parengti antrąją trijų tomų 
seriją, skirtą 1865-1904 m. rašytojams (500), prašė parankioti me- 
džiagos. Rasime užuominų apie renkamą medžiagą Jono Šliūpo 
biografijai, Lietuvoje ir išeivijoje skelbtų straipsnių rinkinį Tarp 
mirusių žmonių ir gyvųjų knygų (spaudos neišvydo). 

V. Maciūno fonde taip pat yra aštuonių 1948-1950 m. Biržiš- 
kos laiškų Vincui Krėvei kopijos (E 115-103), 1951 m. vasario 15 d. 
laiškas broliui Viktorui, du 1954 ir 1955 m. laiškai rašytojui Juozui 
Balčiūnui-Švaistui, šeši 1951-1952 m. laiškai Antanui Vaičiulaičiui, 
laiškas Vandai Daugirdaitei-Sruogienei, 1948 m. spalio 5 d. laiškas 
Stasiui Žakevičiui-Žymantui ir dar vienas kitas. 

JAV gyvenusios rašytojos Petronėlės Orintaitės asmeninis ar- 
chyvas po mirties buvo perduotas Lietuvių literatūros ir tautosakos 
institutui. Dalia Striogaitė Knygotyroje 2003 m. paskelbė tris 1951 ir 
1954 m. Vaclovo Biržiškos jai rašytus laiškus'*. Juose rasime kultū- 
rinės bei literatūrinės informacijos, žinių apie laiškų autoriaus dir- 
bamus mokslo darbus, asmeninių išgyvenimų. Anot publikacijos 
autorės, laiškai „gana išsamūs ir emocingi“. Paminėsime vieną kitą 
fragmentą. Prieš Pirmąjį pasaulinį karą lenkų kalba išleistame vei- 
kale Lietuva (Litwa) Mykolas Romeris „... davė vienintelį iki šio lai- 
ko pilnesnį ir rimtesnį spaudos uždraudimo kovos ir mūsų tautinio 
1 LLTI F1-55. 


12 V. Biržiškos laiškai P. Orintaitei, 1951 01 17; 1954 05 04, Knygotyra, 2003, 
t. 40, P. 331—336. 

atgimimo vaizdą“; minėjo Mykolo Biržiškos prisiminimus Lietuvių 
tautos kelias; bostoniškio kun. Juro biblioteką. Nurodė bibliografi- 
nės medžiagos apie Praną Vaičaitį, laikraščio Vienybė lietuvininkų 
reikšmę (spausdino daug korespondencijų iš Lietuvos), išlikusius 
komplektus, Antano Miluko ir Julės Pranaitytės archyvų žuvimą, 
nesutarimus su bostoniškės Lietuvių enciklopedijos redaktoriumi 
Petru Būtėnu, biografijų pateikimą leidinyje. 

Lietuvos nacionalinės Martyno Mažvydo bibliotekos 
rankraščių skyriuje yra nemažas Vaclovo Biržiškos fondas (F 32-1), 
kurio dauguma dokumentų įgyta Juozo Rimanto tarpininkavimu. 
Dokumentų chronologinės ribos 1904-1944 m., apie 330 saugoji- 
mo vienetų. Yra keletas su bibliografija, slapyvardžių problemomis 
susijusių straipsnių. Didžiąją fondo dalį sudaro su Lietuviškosios 
enciklopedijos redagavimu susiję rankraščiai — straipsniai, paren- 
giamoji medžiaga, nemažai ikonografinės ir kitos iliustracinės me- 
džiagos (atvirukai, etnografinių ir kitų objektų fotografijos, iškar- 
pos iš periodikos). Yra keletas Ve. Biržiškos laiškų. Liudui Girai 
1921-1934 m. rašytuose laiškuose - bibliografija, spaudos reikalai, 
padėka už universitetui dovanotas knygas, 1922 m. lapkričio 21 d. 
ir 1924 m. gegužės 5 d. laiškuose Juozui Urbšiui atsispindi adresa- 
to bandymai rinkti bibliografinę medžiagą, 1939 m. vasario 25 d. 
laiške Petrui Rimšai prašė paskolinti Petrograde išleistus laikraš- 
čius Lietuvių balsas, Naujoji Lietuva, Santara. Yra periodikos ko- 
lekcininkui Jonui Kirliui, Eduardui Volteriui, Kaziui Borutai, Onai 
Borutienei, Kaziui Bizauskui ir kitiems rašytų laiškų. 

Su Biržiška susijusių rankraščių esama kituose bibliotekos 
fonduose, ypač Juozo Rimanto (F 47). Čia rasime atsiminimus 
„Mano bibliotekinio, bibliofilinio ir bibliografinio darbo patirtis 
(1925-1960)“, kuriuose trejetas puslapių skirta Biržiškai (F 47- 
60). Yra jo 1943 m. rašyto straipsnio „Vaclovas Biržiška“ juodraš- 
tis (13 lap.) — biografijos bruožai, bibliografinė veikla. Matyt, 
paskaitų Kauno universitete konspekto fragmentas (F 47-1228). 
Vokiečių okupacijos metais Rimantas rengė spaudai knygotyrinį 
leidinį Bibliotheca Lituana (tomas skirtas Biržiškos 60-mečiui). 
Redaktorius gautus straipsnius duodavo įvertinti profesoriui. Taip 
Rimanto fonde atsirado keletas trumpų, vienas kitas ilgesnis atsi- 
liepimas. Pavyzdžiui, apie Pauliaus Galaunės studiją Raižiniai su 
žemaitiškais įrašais, Konstantino Avižonio straipsnis „Nesvyžiaus 
Radvilų biblioteka XVII a. viduryje: Apie Vinco Trumpos straips- 

nį „Iš Lietuvos praeities Račinskių bibliotekoje“ (Poznanėje) para- 
šė kritinę recenziją — su Lietuva nesusijęs, nespausdintinas. 

Rimantas turėjo Biržiškos Lietuviškos bibliografijos istorijos 
mašinraštį. 1968 m. rašytame laiške Kauno viešosios bibliotekos 
direktoriui Kaziui Povilaičiui teigė, kad renkąs įvairią medžiagą 
apie Biržišką“, 

Marijonos Čilvinaitės fonde (F 64-29) yra studijų universitete 
metais (1928) rašytas referatas „Vaclovo Biržiškos ir S. Baltramai- 
čio bibliografijų nuo 1800-1864 m. palyginimas.“ Tai Silvestro Bal- 
tramaičio veikalo Lietuviškų ir senųjų prūsų knygų sąrašas (1904) 
ir Ve. Biržiškos Lietuvių bibliografijos 2-osios dalies palyginimas. 
Rankraštis išliko ne visas - tik 13-24 puslapiai. Išlikusi dalis rodo, 
kad buvo lyginama, kiek spaudinių įregistravo vienas ir kitas 
bibliografas, kokie šių veikalų metodikos skirtumai (pavyzdžiui, 
Biržiška registravo spaudinius, rankraščius, lituaniką, Baltramaitis 
tik spaudinius, kitai medžiagai skyrė specialius darbus). Plačiau 
autorė panagrinėjo lietuviškų kontrafakcinių leidinių problemą, 
šių leidinių atspindėjimą Baltramaičio ir Biržiškos veikaluose. 

Čilvinaitė 1958 m. parašė straipsnelį apie Biržiškos Lietuviškos 
bibliografijos istoriją. Norėta išspausdinti bibliotekos leidžiamame 
biuletenyje Bibliotekų darbas. Bibliotekos darbuotojui Peisachui 
Ereidheimui pasipriešinus, spaudos neišvydo. 

Rašinių apie Biržišką (atsiminimai „Vaclovas Biržiška“) yra 
Zigmo Toliušio fonde (F 66-8, 11). Su Biržiška susijusių straipsnių, 
recenzijų ir kitos medžiagos yra Vytauto Steponaičio fonde. Štai 
vienas kitas pavyzdys: Vc. Biržiškos 19 lapų referatas apie M. Gu- 
mowskio veikalą Vilniaus pinigų kalyklos XVI ir XVII a.; straips- 
nis ir tekstas „Dar nežinomas Klemenso Kairio eilėraštis“ (E 25- 
175, 176). Pauliaus Galaunės fonde (F 130-1614) — pastabos dėl jo 
studijos Raižiniai su žemaitiškais įrašais, Zenono Ivinskio fonde 
(F 29-560) - pastabos apie jo studiją Lietuvos valstybė ir lietuviai 
iki 1940 m. politinėje-istorinėje perspektyvoje. Yra Vc. Biržiškos laiškų 
Marijai Urbšienei (F 14-474), Henriko Radausko klausytų Biržiš- 
kos lietuvių knygos istorijos paskaitų užrašai (F 31-537). 

Ve. Biržiškos rankraštinį palikimą šioje bibliotekoje apžvelgė 
Jolita Steponaitienė'*, 

13 J. Rimanto laiškas K. Povilaičiui, 1968 04 24, LNB, E 47-1822. 


14 | J. Steponaitienė, „Vaclovo Biržiškos rankraštinis palikimas Nacionalinėje 
bibliotekoje“, Tarp knygų, 1995, nr. 1, p. 31-33. 

Silvija Vėlavičienė paskelbė Vc. Biržiškos 1951 m. spalio 25 d. 
laišką prof. Edmundui Baldaufui. Profesorius rašė apie lietuviškų 
knygų stygių Europoje ir JAV. Iš laiško turinio matyti, kad šiam 
adresatui yra rašęs daugiau laiškų. Užsiminė išsiuntęs laišką prof. 
Ernstui Fraenkeliui - sveikino 70-mečio proga“. 

Čikagoje gyvenanti archeologo Jono Puzino šeima mirusio 
profesoriaus archyvą 1998 m. perdavė Lietuvos nacionalinei Mar- 
tyno Mažvydo bibliotekai. Jame yra dvylika (195112 01—195411 02) 
Ve. Biržiškos laiškų Puzinui. Laiškuose daugiausia rašoma apie 
Lietuvių enciklopediją („...enciklopedija ne koks pasipelnijimo šal- 
tinis, bet nauja visuomeninės tarnybos savo tautai forma“, 1953 m. 
balandžio 7 d.), apie straipsnių enciklopedijai užsakymą Puzinui 
ir kitiems, duomenų apie įtrauktus į leidinį asmenis paiešką. Beje, 
laiškuose rasime jų autoriaus biografinių duomenų, pavyzdžiui, 
apie lankymąsi Harvardo universiteto bibliotekoje, nustebinu- 
sioje lituanistikos gausumu. Parašydavo apie savo dirbamus dar- 
bus - Aleksandryną, straipsnį apie spaudos draudimą Antano Vai- 
čiulaičio redaguojamam žurnalui Aidai, apie Motiejaus Valančiaus 
biografiją, knygą apie Joną Šliūpą, renkamą medžiagą „rašytojų 
kalendoriui“ Nurodė Puzinui rūpimas lenkų kalba knygas apie 
Lietuvos Didžiąją Kunigaikštystę. Paskutiniuose laiškuose rašė 
apie konfliktą su enciklopedijos leidėju Juozu Kapočiumi. Biržiš- 
kos laiškai cituojami Dalios Tarailienės straipsnyje apie Lietuvių 
enciklopedijos dokumentus Jono Puzino archyve“. 

Puzino fonde yra Ve. Biržiškos laiškų Vincui Maciūnui (1955 m. 
sausio 8 d.) ir Juozui Girniui (1955 m. sausio 6 d.) kopijos, dešim- 
ties Puzino laiškų Biržiškai nuorašai (1954 06 09 - 1954 12 02), 
Biržiškos studijos Lietuvos studentų užsienio universitetuose XIV- 
XIX amžiais rankraštis ir susirašinėjimas dėljo (40 lapų). 


Su Vaclovu Biržiška susijusių archyvinių dokumentų publika- 
cijų turime nedaug. Pažymėtinas Violetos Černiauskaitės spaudai 
parengtas su Vilniaus ir Kauno universitetuose veikusia Bibliolo- 


15 S. Vėlavičienė, „Brolių Biržiškų laiškai į Vokietiją“, Tarp knygų, 1994, 
Nr. 12, p. 25. 

16 D. Tarailienė, „Lietuvių enciklopedijos“ dokumentai Jono Puzino archy- 
ve“, Knygotyra, 2001; t. 37, p. 127—137. 

gijos katedra susijusių dokumentų rinkinys". Publikuojami Vil- 
niaus universiteto, Mokslų akademijos, Nacionalinės Martyno 
Mažvydo bibliotekos rankraščių skyriuose bei Lietuvos centri- 
niame valstybės archyve laikomi dokumentai. Pateiktos Vilniaus 
universiteto HMF tarybos ir VDU Filosofijos fakulteto posėdžių 
protokolų ištraukos, rektorių, dekanų raštai, Juozo Rimanto atsi- 
minimų ištrauka. Tyrinėtoja dokumentus pateikė chronologiškai, 
pridėjo metriką ir komentarus. Dokumentuose atsispindi Biržiš- 
kos įnašas į aukštos kvalifikacijos bibliotekininkų rengimo organi- 
zavimą, mokslinių knygotyros disciplinų formavimą. 

Bibliotekininkė Marijona Čilvinaitė pasakojo, kad Biržiška kai 
kuriuos bibliografijos rankraščius ir kartotekas paliko Viekšniuo- 
se pas auklę Oną Butkaitę. Išvykdamas profesorius auklei pasakė: 
„Čia mano duona“ Auklė rankraščius ir kitą medžiagą slapstė, bet 
kai sužinojo apie profesoriaus mirtį, viską sudegino. Palikimo ieš- 
koti važiavo Kostas Korsakas, Antanas Ulpis, Izidorius Kisinas ir 
Marijona Čilvinaitė, bet nieko nerado. 

Jungtinėse Amerikos Valstijose. Prof. Vaclovui Biržiškai 
mirus, jo rankraštinis palikimas, sudėtas į kelias dėžes, buvo nu- 
siųstas broliui Mykolui. Jis Naujienose!š ir Drauge paskelbė likusių 
rankraščių apžvalgą (žr. knygos skyrelį „Palikimas“). Kai kurie 
paminėti rankraščiai buvo paskelbti profesoriui mirus, kai kurie 
spaudos neišvydo. Tai Lietuvių bibliografija, straipsnių rinkinys 
Tarp mirusių žmonių ir gyvųjų knygų. Svarbią archyvo dalį sudaro 
Alenos ir Mykolo Devenių bei kitų asmenų laiškai Biržiškai. De- 
venių archyvas pateko į Čikagos Balzeko lietuvių kultūros muzie- 
jų. Minėtame muziejuje yra atskiras Alenos ir Mykolo Devenių- 
Grigaičių fondas (AMDG). 

Vertingų duomenų Biržiškos būklei JAV apibūdinti teikia jo 
giminaičių, bičiulių ir pažįstamų susirašinėjimas. Tai Alenos De- 
venienės 1949 m. balandžio 19 d. laiškas Mykolui Biržiškai (yra 
nuorašas), keli brolio Mykolo laiškai Jackui Sondai (Sondeckiui), 
daugiausia dėl mirusio Vaclovo palikimo sutvarkymo (laiškai per- 
siųsti Šiaulių „Aušros“ muziejui). 

Biržiškos būklęirišgyvenimus atskleidžia Vlado Stankos1952 m. 
liepos ir rugsėjo 12 d. rašyti laiškai Alenai ir Mykolui Deveniams 


17 | V. Černiauskaitė, „Bibliologijos katedros 1940-1943 metų veiklos doku- 
mentai“, Knygotyra, 2002, t. 39, p. 126—-147. 

18 M. Biržiška, „Prof. Vaclovo Biržiškos rankraštinis palikimas“, Naujie- 
nos. - Literatūra, Chicago, 1956, rugsėjo 29, Nr. 333. 

(apie sunkią materialinę būklę išėjus iš Vašingtono bibliotekos). 
Laiškų kopijos yra Vilniaus universiteto bibliotekoje (F 141). 

Didžiausias Biržiškos laiškų pluoštas globėjams Amerikoje — 
Alenai ir Mykolui Deveniams. Vienas kitas rašytas Vokietijoje 
(pirmas - 1948 m.), kiti - JAV. Jonas Aničas pas Devenius surado 
71 jiems rašytą Vc. Biržiškos laišką. Jų turinys rodo, kad buvo ir 
daugiau, bet neišliko. Daugiausia, 24 laiškus, parašė 1952 m. išsi- 
kėlęs į Vašingtoną, dešimt — paskutiniais, 1955-aisiais gyvenimo 
metais. Penkiolika svarbesnių laiškų Deveniams Aničas paskelbė 
Metuose“. Turi neskelbtų laiškų kopijų. 

Biržiškos laiškai Alenai ir Mykolui Deveniams - autentiškas 
profesoriaus paskutinių kelerių metų biografijos dokumentas, de- 
tali dvasinės būsenos, emocinių išgyvenimų istorija. Jais pasitikėjo, 
iš jų galėjo sulaukti ne tik materialinės, moralinės, bet ir medici- 
ninės pagalbos (Mykolas Devenis gydytojas). Iš laiškų Deveniams 
sužinome apie atliktus darbus Kongreso bibliotekoje Vašingtone, 
vėliau — Lietuvių enciklopedijos redakcijoje, konfliktus su leidėju ir 
bendradarbiais. Pažymėtina, kad atleistas iš enciklopedijos redak- 
cijos ir gavęs kuklią pensiją nebegrįžta pas Devenius — stengiasi 
verstis pats. Laiškai parodo santykius su tautiečiais, jų globą. Ra- 
sime kultūros istorijai svarbių duomenų apie lietuviškus ir litua- 
nikos leidinius, turtingiausias lituanistines viešąsias bibliotekas, 
privačias knygų kolekcijas: Pranciškaus Mykolo Juro - Lawrence ir 
Jankaus - Worcesteryje. Laiškuose rasime šiek tiek duomenų apie 
JAV gyvenančius brolius - Mykolą, dramatiškus įvykius jo šeimoje, 
Viktorą, vieną kitą mokslo ir kultūros veikėją?“. 

Rašytojas Jurgis Gliauda paskelbė 1948-1952 m. Vaclovo Biržiš- 
kos laiškų ištraukas su antraštėmis — parodė, kas juose svarbiausia“. 
Biržiška 1945 m. Tūibingene susipažino ir susibičiuliavo su poetu 
Stasiu Santvaru, poetas minėjo apie laiškus, gautus iš profesoriaus**. 

Išliko aštuoni 1948-1954 metų Biržiškos laiškai Vincui Krėvei. 
Juose rasime pasakojimų apie gyvenimą ir veiklą Vokietijoje. Laiškus 
19 „Vaclovo Biržiškos laiškai Alenai ir Mykolui Deveniams“ / Publikacija ir 
įžanginis straipsnis J. Aničo, Metai, 1994, nr. 12, p. 101—116. 

20 V. Biržiškos laiškas A. ir M. Deveniams, 1952 12 21, Alenos Devenienės- 
Grigaitienės archyvas; nuorašas - J. Aničo archyve Vilniuje. 

21 J. Gliauda, „Nemirtingasis lituanistas“, Naujienos. — Part. 2, 1956, 
balandžio 21, nr. 312. 


22 S. Santvaras, „Vaclovas Biržiška žmogus ir mokslininkas“, Dirva, Cleve- 
land, 1956, vasario 9. 

paskelbė buvęs studentas Pinneberge rašytojas Kostas Ostrauskas“, 
Pluoštelį laiškų parašė buvusiam bendradarbiui Kaune bibliografui 
Aleksandrui Ružancovui**. Genovaitė Raguotienė mini 1952 m. spa- 
lio 20 d. laišką vienam iš Draugo redaktorių Juozui Prunskiui*s. Van- 
da Daugirdaitė-Sruogienė minėjo iš Vc. Biržiškos gautus laiškus*“. 


Išsamios archyvinės medžiagos apžvalgos apie Biržišką parašy- 
ti negalime, nes daug dokumentų, profesoriaus rankraščių žuvo. 
Nurodysime tik porą praradimų. Minėjome, kad Viekšniuose po 
profesoriaus mirties Ona Butkaitė sunaikino ten paliktus bib- 
liografijos rankraščius. Buvęs „Spaudos fondo“ darbuotojas Pra- 
nas Dikčius pasakojo, kad didelė dalis Lietuviškosios enciklopedijos 
archyvinės medžiagos po karo buvo nuvežta į Petrašiūnų fabriką 
kaip makulatūra??. Ten buvo sunaikinti straipsnių juodraščiai ir 
kiti rankraščiai, korespondencija. 

Vaclovo Biržiškos laiškai, rašyti Vokietijoje ir JAV (jų turėtų būti 
per tūkstantį), ypač Alenai ir Mykolui Deveniams, Vincui Maciū- 
nui, Petrui Jonikai, Zenonui Ivinskiui, Jonui Puzinui, turi nemažą 
mokslinę vertę - svarbūs knygos, literatūros, kultūros istorijai. Išei- 
vijoje rašyti laiškai reikšmingi lietuvių emigracijos istorijai, paro- 
do, į kokią sunkią materialinę ir dvasinę būklę pateko intelektualai, 
ypač vyresnio amžiaus: vargino materialiniai nepritekliai, dažnas 
nemokėdamas kalbos sunkiau gaudavo darbo, kankino nostalgija 
ir sielvartas dėl pavergtos tėvynės - o iš ten ateidavo niūrios žinios 
(partizaninis karas, tremtys, prievartinė kolektyvizacija). 


Bibliografiniai šaltiniai 

Izidorius Kisinas parengė Prof. Vaclovo Biržiškos bibliografijos pir- 
mąją dalį, skirtą profesoriaus mokslinei kūrybai, publicistikai ir 
kitiems raštams. Autorius buvo numatęs bibliografinę rodyklę iš- 


23 „Iš laiškų Vincui Krėvei 1944-1954“ / Paruošė K. Ostrauskas, Metmenys, 
Chicago, 1983, kn. 45, p. 138-147. 

24 L. Vladimirovas, „Gyvenimo ir bibliografijos keliais ir klystkeliais“, Kny- 
gotyra, 1980, t. 8(15), sąs. 1, p. 34. - Nuoroda į paskelbtą A. Ružancovo 1965 m. 
kovo 24 d. laišką L. Vladimirovui. 

25 G. Raguotienė, „Vaclovas Biržiška išeivių atsiminimuose“, Tarp knygų, 
1998, Nr. 3, p. 29. 

26 V. Daugirdaitė-Sruogienė, „Didysis lituanistas Vaclovas Biržiška“, Drau- 
gas. - Mokslas. Menas. Literatūra, 1981, lapkričio 14, nr. 266. 

27 P. Dikčius, „Prisiminimai apie Vaclovą Biržišką“, Knygotyra, 1997, t. 3, p. 225. 

spausdinti tęstinio leidinio Praeitis trečiajame tome?š. Dėl sovieti- 
nės okupacijos tomas nepasirodė. Dalis teksto jau buvo surinkta 
ir padaryti atspaudai. Išliko ir Kisino parengtos bibliografijos ro- 
dyklės atspaudas. Rodyklė apėmė 1906-1938 m. pasirodžiusias 
Biržiškos knygas, atspaudus, straipsnius, dokumentų publikacijas, 
bibliografijos rodykles, recenzijas, grožinę kūrybą ir kitą literatūrą 
lietuvių, rusų, lenkų kalbomis - iš viso 812 vienetų. Darbų tematika 
įvairi: Lietuvos istorija, revoliucinis judėjimas Lietuvoje, mokyklos 
ir liaudies švietimas, kultūros istorija, spaudos ir literatūros istorija, 
tautosaka, bibliotekos ir bibliografija ir kt. Literatūra išdėstyta chro- 
nologiškai. Metų ribose suskirstyta pagal publikacijos tipą ir darbų 
pobūdį: atskiri leidiniai, straipsniai, recenzijos, paskaitos, vertimai, 
eilėraščiai ir pan. Apraše nemažai trumpinimų. Yra pastabų apie 
knygų, straipsnių parašymo aplinkybes, nuorodų į analogiškus kitų 
autorių darbus. Vertingas rodyklės elementas - Biržiškos slapyvar- 
džių ir slapyraidžių sąrašas (apie 90). Pridėtas periodinių ir tęstinių 
leidinių, kuriuose jis bendradarbiavo, sąrašas (65 vienetai). 

Kisino „Prof. Vaclovo Biržiškos bibliografija (I dalis)“ buvo 
paskelbta 1992 m. Praeities 3-iajame tome??. Į leidinį įdėta Jūratės 
Kiaupienės rašyta Biržiškos biograma. 

Bibliografijai svarbus Vlado Skirmavičiaus iš JAV lietuvių 
1954-1957 metų spaudos išrinktos iškarpos apie Vaclovą Biržišką 
ir jo veikalus. Iškarpas Skirmavičius 1968 m. nusiuntė Mykolo Bir- 
žiškos šeimai. Čia jos buvo suklijuotos ant didelio formato lapų 
ir sudaryti du sąsiuviniai (apie 140 puslapių). Keliolika vėlesnių, 
1965 metus siekiančių, iškarpų liko nesusistemintos. Rinkinys kar- 
tu su Biržiškų asmeniniais archyvais 2011 m. pateko į Vilniaus uni- 
versiteto biblioteką (F 314-1024). 

2007 m. gruodžio 4 d. Generolo Jono Žemaičio Lietuvos karo 
akademijos bibliotekoje vykusioje mokslinėje konferencijoje 
(„Vaclovo Biržiškos skaitymuose“) iš dalyvės gavau kompiuteriu 
išspausdintą Biržiškos bibliografinę rodyklę „Literatūros ir šaltinių 
sąrašas“. Tai platesnio tyrinėjimo apie Biržišką priedas (p. 42-50). 
Deja, nepasižymėjau, iš ko gavau, kas to darbo autorius. Užregis- 
truota literatūra, savita klasifikacija ir bibliografinis aprašas leidžia 
manyti, kad tai JAV parengtas darbas. Registruojama literatūra 


28 I. Kisinas, „Prof. Vaclovo Biržiškos bibliografija (I dalis)“, Kaunas, 1940, 
43 p. - Atsp. iš „Praeities“, t. 3. 

29 I. Kisinas, „Prof. Vaclovo Biržiškos bibliografija (I dalis)“, Praeitis, 1992, 
t. 3, P. 154—205. 

nuo 1945 m. (Aidai, 1945, spalio 4) iki 1998 m. (Biržiškos darbų 
rinkinys Knygotyros darbai, 1998). Užregistruotas 1990 m. Vilniu- 
je pasirodęs Aleksandryno (t. 1-3) 2-asis leidimas, apie dvidešimt 
straipsnių. Visos kitos pozicijos suregistruotos iš užsienyje (Vo- 
kietijoje, JAV ir kitur) leistos lietuvių spaudos. 

Biržiškos „Literatūros šaltinių sąrašas“ nėra išsamus, trūksta 
kai kurių publikacijų iš Vokietijoje po karo leistos lietuviškos spau- 
dos ir ypač atgavus nepriklausomybę Lietuvoje paskelbtų rašinių. 
Kol paaiškės studijėlės apie Vaclovą Biržišką autorius, turimą sąra- 
šą tenka traktuoti kaip nenustatyto autoriaus rankraštį (Vilniaus 
universiteto biblioteka, F 141). 

Biržiškos jubiliejinių datų proga žurnalas Tarp knygų skelbė 
profesoriaus darbų ir literatūros apie jį sąrašus. Toks sąrašas pasi- 
rodė 1984 m., ojo papildymai - 1994, 2004 m. 

Olga Zimareva žurnale Tarp knygų paskelbė plačią Biržiškos bi- 
bliografijos rodyklę?“. Įtraukti Biržiškos mokslo darbai, populiarūs 
straipsniai lietuvių ir kitomis kalbomis, išspausdinti nuo 1939 m. 
(tęsia I. Kisino sudarytą bibliografiją) iki 2007 m. Literatūra apie 
profesorių ir jo veikalus surinkta pagal bibliografijos šaltinius. Už- 
sienio lietuvių periodika de visu nebuvo peržiūrima, tad čia ne- 
mažai spragų. Rodyklės schema tokia: Biržiškos darbai: knygos ir 
straipsnių atspaudai — 43; straipsniai rinkiniuose ir periodikoje — 
43; laiškai (5 publikacijos); parengti, redaguoti darbai (2). Apie 
Biržišką — atskiri leidiniai, straipsniai, knygų recenzijos — iš viso 
per 270. Suregistruoti spaudos atsiliepimai apie „Vaclovo Biržiškos 
skaitymus“ (23 konferencijos), rašiniai apie atskiras knygas (33 re- 
cenzijos ir straipsniai). Tad iš viso rodyklėje apie 420 pozicijų. 

O. Zimarevos rodyklė knygotyrinė, rinktinė, neapima visų sri- 
čių Biržiškos raštų — atsisakyta smulkesnių šviečiamųjų ir infor- 
macinių rašinių, publicistikos, enciklopedijoms rašytų straipsnių. 


Memuariniai šaltiniai 


Spausdintinių atsiminimų apie Vaclovą Biržišką nėra daug, o ir tie 
patys išsklaidyti užsienio lietuvių ir Lietuvos spaudoje. Prie me- 
muarinių rašinių skiriame ir nekrologus. 

JAV lietuvių spaudoje. Apie tris dešimtis nekrologinių 
straipsnelių, atsiminimų, trumpų pranešimų pasirodė JAV lietuvių 
spaudoje po Vaclovo Biržiškos mirties 1956 m. sausį. Daugiausia 
apie profesoriaus mirtį, laidotuves, sakytas kalbas rašė Naujienos. At- 


30 O. Zimareva, „Vaclovas Biržiška“, Tarp knygų, 2009, nr. 11, p. 17-27. 

sisveikinimo kalbų tekstai buvo skelbiami kelias savaites. Pranešimų 
apie mirtį, laidotuves arba ta proga parašytų nekrologinių straips- 
nių paskelbė ir kiti laikraščiai. Ilgoką straipsnį publikavo laikraštis 
Chicago Daily Sun-Times. Tose nedidelėse publikacijose rasime ver- 
tingų atsiminimų fragmentų, atskirų biografijos faktų, minčių apie 
profesoriaus asmenybę, atliktus darbus, idėjines pozicijas ir visuo- 
meninę veiklą, gyvenimą ir savijautą atsidūrus emigracijoje - Aus- 
trijoje, Vokietijoje, JAV. Juos apžvelgė Silvija Vėlavičienė 2000 m. 
gruodžio 1 d. Adomo Mickevičiaus bibliotekoje surengtuose „Vac- 
lovo Biržiškos skaitymuose“. Pranešimo tema: „Atsisveikinimas su 
prof. Vaclovu Biržiška 1956 m. Amerikos lietuvių spaudoje“. 

Vertingus atsiminimus „Brangiojo Vaclovo Biržiškos nete- 
kus“ parašė 25 metus bendradarbiavęs (daugiausia enciklopedijų 
redakcijose) Pranas Čepėnas. Tekstas buvo perskaitytas šerme- 
nyse atsisveikinant su velioniu, išspausdintas Naujienose ir įdėtas 
į knygelę Prof. Vaclovui Biržiškai atminti“. Čepėnas daugiau dė- 
mesio kreipė į asmenybę, charakterio bruožus, mažiau į veiklą, 
atliktus darbus. Minėtoje knygelėje rasime Benedikto Babrausko 
straipsnį „Lietuviškos knygos tėvas“3*. Reikšmingiausiu veikalu 
laiko neskelbtą Aleksandryną, mūsų rašto žmonių istorijoje Va- 
clovą Biržišką gretina su Simonu Daukantu. Keletą asmenybės 
bruožų, įspūdžių iš paskutinio susitikimo profesoriaus namuose 
užfiksavo aktorius Stasys Pilkas, 

Profesoriui Biržiškai mirus katalikiškame dienraštyje Drau- 
gas pasirodė Juozo Prunskio straipsnis „Sudužo Lietuvos uostų 
nepasiekęs“?*, Autorius teigė, kad profesoriaus įnašas į mūsų kultū- 
rinį gyvenimą buvo didelis ir nemirštamas.“ Svarbiausi nuopelnai: 
VDU bibliotekos sukūrimas, „rinkimas bibliografijos žinių“ ir Lie- 
tuviškosios enciklopedijos redagavimas. Pabaigoje išvardijo Biržiškos 
knygas, didesnius atspaudus, likusius nespausdintus veikalus (Alek- 
sandryną, straipsnių rinkinį Tarp mirusių žmonių ir gyvųjų knygų). 

Platų straipsnį Dirvoje paskelbė Stasys Santvaras“. Autorius 
papasakojo atsiminimų apie pažintį, susirašinėjimą, asmenybės 
bruožus. Teigė, kad profesorius išorėje buvo rūstokas, susikaupęs, 


21 Pr. Čepėnas, „Brangiojo Vaclovo Biržiškos netekus“, in Prof. Vaclovui Bir- 
žiškai atminti, Chicago, 1956, p. 3-9. 

32 B. Babrauskas, „Lietuviškos knygos tėvas“, ibidem, p. 12-14. 

33 S. Pilka, „Šviesiajam atminimui“, ibidem, p. 18-20. 

34 | J. Prunskis, „Sudužo Lietuvos uostų nepasiekęs: Prof. Vacl. Biržiškai mi- 
rus“, Draugas. - Mokslas. Menas. Literatūra, 1956, sausio 7, nr. 5. — Parašas: J. Pr. 
35 S. Santvaras, „Vaclovas Biržiška žmogus ir mokslininkas“, Dirva, Cleve- 
land, 1956, vasario 9, nr. 6. 

tačiau bendraudamas - paslaugus, nuoširdus, užjaučiantis. Pateikė 
nemažai biografijos faktų (būdamas Rusijos atsiųstoje V. Kapsuko 
komunistinėje vyriausybėje globojo Vilniuje gyvenusius lietuvių 
inteligentus), papasakojo apie įvairiapusę visuomeninę veiklą, iš- 
vardijo svarbiausius mokslo darbus. 

Plačius informatyvius atsiminimus parašė Jurgis Jašinskas““, 
pas kurį profesorius praleido paskutinius gyvenimo mėnesius. Pa- 
pasakojo apie asmenybę - charakterį, įpročius (mėgo vienišumą ir 
įtemptą rašymą), apie išgyvenimus (dėl Biržiškos atleidimo iš Bosto- 
ne leistos Lietuvių enciklopedijos redakcijos 1954 m. kaltino buvusius 
bendradarbius, jų intrigas). Prisiminė kai kuriuos profesoriaus pasa- 
kojimus. Po 1926 m. gruodžio 17 d. perversmo Biržiška iki 1940 m. 
neėmė į rankas tautininkų leidžiamo Lietuvos aido. Pasakojo apie ar- 
timą draugystę su Vanda ir Baliu Sruogomis, rašytą knygą apie Joną 
Šliūpą („Ta biografija, sakė autorius, būsianti visiškai skirtinga nuo 
kitų apie tą Lietuvos žadintoją ir kovotoją parašytų knygų“). Dažnai 
Biržiškos lankyta vieta - Keleivio redakcija. Ten buvo nemaža biblio- 
teka ir archyvas. Profesorius turėjo Motiejaus Valančiaus 1863 metų 
atsišaukimą, raginusį žmones liautis maištavus. 

Mūsų sparnuose (1985, nr. 59) pasirodė Jackaus Sondos prisimi- 
nimai „Prof. Vaclovas Biržiška: Keli brūkšneliai Vaclovo Biržiškos 
portretui“. Atsiminimų autorius 1953 m. apsigyveno Bostone ir su 
profesorium susitikdavo. Prisiminė paskutinę viešą paskaitą lietu- 
vių spaudos atgavimo 50-mečio minėjime. 

Tuojau po Vc. Biržiškos mirties pasirodė buvusio Teisės fa- 
kulteto studento, profesorių Pinneberge aplankiusio Algirdo 
Gustaičio straipsnis37. Jame rašoma apie profesoriaus asmenybės 
bruožus, begalinį darbštumą, fenomenalią atmintį, atliktų darbų 
reikšmę lietuvių mokslo ir kultūros istorijai. Prisiminta žmo- 
na Aleksandra, jos pagalba - sudarydavo sąlygas, moraliai rėmė, 
guosdavo ir patardavo. 

Naujienose buvo paskelbti Juozo Audėno prisiminimai*s. Tai 
buvęs Biržiškos mokinys Lietuvių mokytojų profesinės sąjungos 
vakarinėje suaugusiųjų gimnazijoje. Prisiminė tuos laikus: Biržiška 
36 J. Jašinskas, „Profesorius Vaclovas Biržiška (1884.XII.2-1956.L3), Mūsų 
sparnai, 1983, nr. 55, P. 33—38; 1984, nr. 56, p. 17-18; 1984, Nr. 57, p. 28-48. — Teks- 
tų kopijos VUB, E 314-831. 

27 A. Gustaitis, „Prof. Vaclovas Biržiška buvo didelė dovana lietuvių tautai“, 
Naujienos. - Literatūra, 1956, sausio 14, nr. 298. 

38 J. Audėnas, „Vaclovas Biržiška: (Kai kurie su juo susidūrimai)“, Naujie- 
nos. - Literatūra, 1956, kovo 3, nr. 305. 

dėstė fizinę geografiją, pasaulinę literatūrą, istoriją, daug kalbėda- 
vo, mažai klausinėdavo. Įdomiai dėstė visuomenės mokslus - rė- 
mėsi ne tik įstatymais, bet ir įvairių amžių ir tautų papročiais. Au- 
dėnas papasakojo apie Lietuvos kultūros tarybos iniciatyvą imtis 
leisti Lietuviškąją enciklopediją. Paskutinį kartą profesorių susitikęs 
1954 m. vasarą Dalios Devenytės ir Kazio Bobelio vestuvėse. 

Trumpai apie profesoriaus mirtį, vėliau apie laidotuves parašė 
komunistinė Laisvė. Žinutės apie laidotuves autorius apgailesta- 
vo: „Būtų buvę daug geriau, jei prof. Biržiška būtų likęs Lietuvoje 
L... ], tai nebūtų tiek vargo sutikęs, kiek čia sutiko“39 

Mirties metines paminėjo J. Vanagas Keleivyje. Nubrėžė kai 
kuriuos asmenybės bruožus, pavyzdžiui, visuomeniškumą: Va- 
clovas Biržiška nebuvo užsidaręs atsiskyrėlis - noriai lankydavo 
Bostono lietuvių renginius ir pobūvius, mėgo bendrauti, žaisti 
šachmatais. Pasišnekučiuoti dažnai nueidavo į Bostone leidžia- 
mo Keleivio redakciją““. 

Šiek tiek apie Biržiškos darbą bostoniškėje Lietuvių enciklopedi- 
joje rašoma Juozo Girniaus atsiminimuose“! 

Atsiminimus apie Biržišką išeivijos spaudoje aptarė Genovaitė 
Raguotienė**. Autorė daugiausia dėmesio kreipė į Prano Čepėno 
pasakojimus apie profesoriaus asmenybę, jo polinkius, charakterį. 
Apžvalgoje detaliau ar lakoniškai paminėti dvylikos autorių rašiniai. 

Nepriklausomybę atgavus. Porą kartų spaudoje pasirodė 
Levo Vladimirovo atsiminimai“. Prisiminė jo dėstytus bibliogra- 
fijos ir knygos istorijos kursus, pasakojo apie vadovavimą VDU 
bibliotekai. Štai viena kita mintis: „Biržiškos nuopelnu laikau pa- 
stangas minėtoje bibliotekoje surinkti kuo pilnesnį senos lietuviš- 
kos knygos rinkinį |... ] Jis paliko didžiulį bibliografinį ir knygoty- 
rinį palikimą, be kurio šiuo metu negali išsiversti nė vienas biblio- 
grafas, knygos, kultūros istorikas |... ] Į bibliografiją žiūrėjo kaip 


39 Stulgiškis, „...Vaclovo Biržiškos laidotuvės“, Laisvė, New York, 1958, sau- 
sio 28, nr. 19. 

40 J. Vanagas, „Metai be Vaclovo Biržiškos“, Keleivis, So. Boston, 1957, nr. 1; 
Naujienos. - Naujienų Antroji dalis, 1957, sausio 12, nr. 347. 

41 J. Girnius, „Iš darbo Lietuvių enciklopedijoje: informacinių nuotrupų 
žiupsnis“, Aidai, Kennebunk Port, 1979, nr. 6, p. 237-245. 

42 G. Raguotienė, „Vaclovas Biržiška išeivių atsiminimuose“, Tarp knygų, 
1998, nr. 3, p. 28—30. 

43 L. Vladimirovas, „Vaclovas Biržiška mano priminimuose“, Tarp knygų, 
1992, Nr. 2, p. 25-26; „Atsiminimai apie Vaclovą Biržišką“ / Užrašė ir pateikė 
V. Žukas, Knygotyra, 1997, t. 33, p. 234. 

į griežtą mokslo šaką“ Teigė, kad humanitarui reikalingos biblio- 
grafijos žinios. Biblioteką prisimindavo taip: „Buvo švara ir tvarka, 
labai geri katalogai, sklandžiai aptarnaujami skaitytojai.“ 

Apie Biržiškos dėstytus bibliografijos ir knygos istorijos kursus, 
vadovavimą universiteto bibliotekai ką ne ką sužinome iš Huma- 
nitarinių mokslų fakultete studijavusių Antano Venclovos ir Kosto 
Korsako (žr. šių eilučių autoriaus knygose: Prisiminimų puslapiais 
Pažinti kultūros žmonės, 2003 ir Kostas Korsakas, 2005). Esu specia- 
liai užrašinėjęs atsiminimus apie Biržišką iš vieno kito buvusio bi- 
bliotekos darbuotojo, Teisių fakulteto studento, Lietuviškosios en- 
ciklopedijos bendradarbio. Užrašymai spaudą išvydo Knygotyroje**. 
VDU, vėliau Vilniaus universiteto bibliotekos darbuotoja Marijona 
Čilvinaitė papasakojo apie darbo sąlygas VDU pirmųjų rūmų pus- 
rūsyje (ten buvo ir direktoriaus kabinetas), darbuotojus, jų parei- 
gas, dalies bendradarbių perkėlimą į Vilnių. Abiejose bibliotekose 
dirbusi Valerija Kisinienė nupiešė vieną kitą profesoriaus charak- 
terio bruožą, santykius su bibliografu Izidoriumi Kisinu, Mokslų 
akademijos prezidento Juozo Matulio pastangas susigrąžinti Bir- 
žišką į Lietuvą“. Vilniaus universiteto bibliotekoje dirbusi Danutė 
Juodelienė buvo brolio Mykolo Biržiškos žmonos Bronislavos se- 
sers Vandos Gumovskos duktė, tad profesorių gerai pažino asme- 
niškai, galėjo detaliau papasakoti apie darbo sąlygas (važinėdavo 
iš Kauno), charakterį - šnekus, netgi plepus, bet darbštus - vakare 
užsidaręs savo kambaryje pas Gumovskius dirbdavo iki vėlumos*“. 
Teisininkas ir bibliografas Stasys 'Tomonis prisiminė kaip savo 
profesorių Teisių fakultete ir kaip Kauno ir Vilniaus universitetų 
bibliotekos direktorių“7. Teisių fakulteto absolventas, vėliau ver- 
tėjas ir redaktorius Antanas Žukas pateikė kurių ne kurių žinių 
apie dekanavimą Teisių fakultete, profesoriaus skaitytą adminis- 
tracinės teisės kursą. Pranas Dikčius, Juozas Matulis, Jonas Dagys 
trumpai prisiminė bendradarbiavimą Lietuviškojoje enciklopedijoje. 


Ikonografinė medžiaga 


Vaclovui Biržiškai skirtą ikonografinę medžiagą skirstome į tris 
grupes: fotografijos (portretinės, grupinės, vinjetėse), nuotraukų 


44 „Atsiminimai apie Vaclovą Biržišką“, ibidem, p. 221—235. 
45  Ibidem, p. 226. 

46 Ibidem, p. 225-226. 

47  Ibidem, p. 233. 

publikacijos spaudoje - knygose, prie periodikoje skelbtų straips- 
nių, ir meno kūriniai (originalai ir reprodukcijos). 

Biržiškos portretinių ir grupinių nuotraukų rasime beveik visose 
apžvelgtų bibliotekų (Vilniaus ir Klaipėdos universiteto, Lietuvos 
mokslų akademijos, Literatūros ir tautosakos instituto, Lietuvos na- 
cionalinės Martyno Mažvydo bibliotekos) rankraštynuose, Lietu- 
vos centrinio valstybės archyvo Fotodokumentų skyriuje, Vytauto 
Didžiojo karo muziejuje Kaune, istoriko Jono Aničo asmeniniame 
archyve. Kiekvienas gyvavimo etapas ar įvykis pažymėtas viena kita 
nuotrauka. Vilniaus universiteto bibliotekoje yra profesoriaus pus- 
brolio Stanislovo Biržiškio išsaugotas ir 1983 m. universitetui per- 
duotas Biržiškų šeimos archyvas. Jame pluoštelis Viekšnių gydytojo 
Antano Biržiškos šeimos bei giminių nuotraukų. Čia rasime Myko- 
lo, Vaclovo ir Viktoro Biržiškų gimnazijos ir studijų metų nuotrau- 
kų. Keliuose rankraštynuose užtinkame populiarias grupines brolių 
Biržiškų nuotraukas. Jų keletas: vienoje studentai, kitoje profesoriai 
(1927), trečioje profesoriai 1944 m. vasarį (Karlo Baulo fotostudija 
Kaune). Keliolika nuotraukų (keletas LCVA) skirta karo tarnybai 
(daugiausia portretinės karininko uniforma). Nuotraukose su profe- 
soriais, studentais atsispindi Biržiškos darbas universitete. Vilniaus 
universiteto bibliotekoje yra didelio formato Lietuvos universiteto 
profesorių ir studentų 1923 metų nuotrauka. Vytauto Didžiojo karo 
muziejus Kaune turi pirmųjų kelerių darbo universitete metų nuo- 
traukų. Nuotraukos pasakoja apie profesoriaus priklausymą moksli- 
nėms institucijoms, kultūrinėms organizacijoms. 

Emigracinį laikotarpį atspindi trijų brolių 1947 m. nuotrauka 
iš Pinnebergo. Ten pat daryta nuotrauka su Vanda Daugirdaite- 
-Sruogiene. Klaipėdos universiteto bibliotekoje Kazio Pemkaus 
fonde (F 2) yra keturios emigracijos laikotarpio nuotraukos - dvi 
darytos Vokietijoje, dvi JAV. Yra keletas JAV Alenos ir Mykolo De- 
venių šeimoje darytų nuotraukų, Lietuvių enciklopedijos priede - 
pirmojo tomo pristatymo visuomenei epizodai. 

Vandos Daugirdaitės-Sruogienės knygoje Lietuvių tautos pra- 
eitis: Aušros gadynės dukra Eglė Liudvika Malinauskaitė-Šliūpienė 
(Chicago, 1985, t. 8, kn. 2) išspausdinta trijų Jonų (Šliūpo, Jablons- 
kio, Basanavičiaus) vardinių Palangoje 1924 metų nuotrauka. Už 
Jablonskio ir Basanavičiaus stovi Vc. Biržiška. Spaudoje pasitaiko 
klaidų, pavyzdžiui, veikale Lietuvos kariuomenės karininkai 1918 
1953 (Vilnius, t. 2, p. 184) prie straipsnio apie Vaclovą Biržišką įdėta 
kito asmens nuotrauka. 

Vilniaus universiteto bibliotekos Mykolo, Vaclovo ir Viktoro 
fonde (E 314-503) yra apie dešimtį Vc. Biržiškos asmeninių do- 
kumentų (pasai, pažymėjimai ir kt.) su nedidelio formato nuo- 
traukomis. Vienos atsivežtos iš Lietuvos, kitos darytos išeivijoje, 
daugiausia Vokietijoje. Toje bibliotekoje Jurgio Gimbuto fonde 
(F 238-539) yra didelis pluoštas JAV lietuvių mokslo, meno, kultū- 
ros ir visuomenės veikėjų, įvairių susitikimų ir sambūrių dalyvių 
nuotraukų. Keliose užtinkame Vaclovą Biržišką. Su darbu Pinne- 
bergo universitete susijusių nuotraukų yra Jono Puzino knygelėje 
Pabaltijo universitetas. 

Žinome keletą Biržiškai skirtų 
dailės kūrinių. Centrinės valstybi- 
nės (vėliau — Valstybinės respubli- 
kinės) bibliotekos direktorius Juo- 
zas Rimantas vokiečių okupacijos 
metais (1944 m. pradžioje) trims 
Kauno dailininkams užsakė profe- 
soriaus portretus. Petro Kalpoko 
tapytas portretas buvo Valstybinėje 
respublikinėje bibliotekoje. 1963 m. 
jį įsigijo M. K. Čiurlionio dailės 
inužlejųs, Portretas teprodukiiotas Tunas Olinssdo eniyos 
veikale Vilniaus universiteto istorija pieštas Vaclovo Biržiškos 
1959-1994 (1994), albume Petras šaržas 
Kalpokas, žurnale Tarp knygų. Kito 
portreto autorius - dailininkas Liudas Truikys. Lietuvos naciona- 
linės Martyno Mažvydo bibliotekos rankraštyne (F 47-1882) yra 
1968 m. balandžio 24 dienos Juozo Rimanto laiškelis Kauno cen- 
trinės bibliotekos direktoriui Kaziui Povilaičiui - prašė grąžinti 
jam priklausantį Truikio tapytą profesoriaus portretą. Rimantas 
portreto negavo. Jis yra Kauno apskrities viešojoje bibliotekoje. 
Trečiojo portreto autorius - Adomas Galdikas. Jį turi M. K. Čiur- 
lionio dailės galerija. 

Yra keletas grafikos technika sukurtų portretų. Iš tarpukario ži- 
nomas 1937 metų Chaimo Mejerio Fainšteino linoraižinys „Vac. Bir- 
žiškos portretas“. Originalas Lietuvos dailės muziejuje (G 15922). 

Kaune veikianti leidykla „Atmintis“ 1995 m. išleido Fainšteino 
sukurtą VDU profesorių portretų rinkinėlį 12 iš universiteto, jame 
ir Vaclovas Biržiška. 

Bene 1926 m. profesoriaus portretą (21 X 15) pieštuku nupiešė 
dailininkas Vytautas Kairiūkštis. Jis yra Lietuvos dailės muziejuje 
(PGF 6702). 

Prie Biržiškos pasisakymo Vilniaus balse (1941 m. balandžio 
13 d.), kai buvo išrinktas Lietuvos TSR mokslų akademijos akade- 
miku, pridėtas Juozo Olinardo Penčylos pieštas profesoriaus šar- 
žas. Kitas to paties dailininko piešto šaržo variantas pridėtas prie 
Elenos Stasiukaitienės straipsnio apie profesorių „Savy juntu tie- 
siog begalę tvėrimo jėgų“ žurnale Tarp knygų (2005, nr. 1, p. 23). 

Iš emigracijos laikotarpio turime 1948 m. Freiburge Vytauto Ka- 
zimiero Jonyno anglimi pieštą Biržiškos portretą. Piešinio buvimo 
I — vieta nežinoma. Reprodukuotas 
JAV leistame žurnale Aidai (1953, 
1955), knygelės Prof. Vaclovui Bir- 
žiškai atminti (Chicago, 1956) vir- 
šelyje, Vc. Biržiškos Aleksandryno 
1-ajame tome (Čikaga, 1960). 

Prof. Vladas Stanka-Stanke- 
vičius 1953 m. rugpjūčio 23 d. 
laiške iš Vašingtono Vc. Biržiškai 
rašė: „Portretas iš tikrųjų puikus, 
tikrai meniškas ir duoda daug, 
ypač tiems, kurie 'Tamstą pažįsta. 
Tačiau gaila, kad Jonynas davė 
tik rimtą ir net kiek piktą Tams- 


Vytautas Kazimieras Jonynas. 


Vaclovas Biržiška. Anglis. tos išraišką ir nepagavo Tamstos 

1948 šypsenos, ironijos ir jumoro, 
kurie yra tiek Tamstai būdingi“ 
(F 314-740). 


Ikonografijai skirta pora leidinukų. 1995 m. Biržiškų draugija 
išleido Henriko Jasiūno sudarytą 28 puslapių ikonografinės me- 
džiagos rinkinėlį Biržiškos: Elžbieta ir Antanas, Mykolas, Vaclovas 
ir Viktoras. 2009 m. Šiaulių Juliaus Janonio gimnazija išleido me- 
nišką 46 puslapių knygelę Biržiškos: trys broliai - vienas gyvenimas, 
kurioje skyreliai „Viekšniuose, Šiauliuose“, „Rusijos ir Lietuvos 
universitetuose“, „Tremtyje“. Iš viso leidinyje 36 portretinės, gru- 
pinės ir peizažinės nuotraukos. 

LITERATŪRA 


Bendros gyvenimo 

ir veiklos apžvalgos 

Šiame skyriuje apžvelgiami detalesni veiklos ir kūrybos tyrinėji- 
mai (jų vos keletas), gyvenimo ir veiklos apžvalgos, dažniausiai ju- 
biliejinių datų proga, atskirų veiklos sričių (kariuomenėje, biblio- 
tekoje, Teisių fakultete, emigracijoje) aprašymai, informaciniai 
straipsniai enciklopedijose. Minimos Biržiškos knygų recenzijos, 
dėl jų kildavusios diskusijos tarp rašinių autorių ir profesoriaus. 
Literatūra apžvelgiama chronologiškai. 

Literatūros apžvalgą pradėsime nuo brolio Mykolo Biržiškos 
memuarinės knygos Anuo metu Viekšniuose ir Šiauliuose*8. Joje de- 
taliai papasakota apie šeimą - tėvą ir motiną, brolius, apie artimus 
ir tolimus giminaičius, vaikystės draugus, gimnazijos laikų bičiu- 
lius. Broliui Vaclovui skirtos dvi pastraipos: vaikystė Viekšniuo- 
se*? ir gimnazijos metais“. Daugiausia rašė apie Vaclovo charakterį, 
ūmų būdą, abejingumą mokslui - gelbėjo neeiliniai gabumai. 

Pirmąsias žinias apie Vaclovą Biržišką kaip visuomenės ir kul- 
tūros veikėją randame Lietuvos albume (portretinė nuotrauka ka- 
rininko uniforma ir trumpa biografija). Pristatomas kaip poetas ir 
publicistas. Pažymėta, kad būdamas Vinco Kapsuko vyriausybės 
švietimo komisaru „daug padarė gera Lietuvos kultūrai“, o publi- 
cistikos srityje darbavosi tik brolio Mykolo Biržiškos lietuvių, len- 
kų, rusų kalba leidžiamuose dienraščiuose. Kaip mokytojas „spe- 
cializavosi geografijoj'“!. 

Keletas straipsnių pasirodė Biržiškos s0-mečio proga. Literatūros 
naujienose paskelbtame straipsnyje Izidorius Kisinas“* daugiausia dė- 
mesio skyrė bibliotekinei veiklai Vilniuje, vėliau Kaune; ypač dideli 
nuopelnai kuriant Lietuvos - Vytauto Didžiojo universiteto biblio- 
teką. Aptartas veikalas Lietuvių bibliografija (1547—1927), prisimintas 
profesoriaus sumanymas parašyti Lietuvių knygos istoriją spaudos 
draudimo metais. 


48 M. Biržiška, Anuo metu Viekšniuose ir Šiauliuose, Kaunas, 1938, 379 P. 

49  Ibidem, p. 116-117. 

so  Ibidem, p. 214-216. 

s1 „Vaclovas Biržiška“, in Lietuvos albumas, 1921, p. 301—302; portr. p. 251. 

s2 | I. Kisinas, „Prof. Vaclovas Biržiška: bibliografijos pionierius ir mokslinin- 
kas: (s0 m. sukakties proga)“, Literatūros naujienos, 1934, nr. 16, p. 5. 

Tais pačiais metais straipsnis pasirodė Kultūros žurnales. 
Trumpai apžvelgti svarbesni gyvenimo ir veiklos etapai (su bro- 
liais Mykolu ir Viktoru leido ir redagavo tris dienraščius lietuvių, 
lenkų ir rusų kalbomis). Paminėtas svarbiausias jubiliato veikalas 
Lietuvių bibliografija. Sukaktis Jono Kalnėno straipsniu pažymėta 
ir žurnale Trimitas“* (bendra veiklos apžvalga, kiek daugiau dėme- 
sio skirta darbui Lietuvos kariuomenėje). 

1935 m. pasirodė trečiasis Lietuviškosios enciklopedijos tomas. 
Vyr. redaktoriui Vaclovui Biržiškai skirtas gana platus (užėmė pen- 
kias skiltis) informacinis straipsnis“. Tai, matyt, autobiografinis 
rašinys (autorius nenurodytas, kitų straipsnių pažymėtas), patei- 
kęs daug iki šiol mažai žinomų gyvenimo ir veiklos faktų (ryšiai su 
LSDP, dalyvavimas Pirmajame pasauliniame kare, bendradarbia- 
vimas periodikoje, politinė, pedagoginė, visuomeninė ir kultūrinė 
veikla Vilniuje 1919-1920 m., bibliotekinė veikla). 

Žurnale Mokykla ir gyvenimas buvo pažymėtas Biržiškos biblio- 
tekinės veiklos 35-metis - pradedama darbu paauglystės metais 
Šiaulių gimnazijos bibliotekojes“. 

Pora publikacijų pasirodė VDU garbės daktaro suteikimo pro- 
ga. Lietuvos aide paskelbtame straipsnyjes7 rašoma apie mokslą 
ir studijas, nurodomi pagrindiniai gyvenimo ir veiklos bruožai 
(Šiaulių gimnazijoje, Peterburgo universitete, A. Šaniavskio uni- 
versitete Maskvoje), veikla po karo Vilniuje ir Kaune, tarnyba 
kariuomenėje, literatūrinė veikla (pradžia 1906 m.). Sudarytas 
sąrašas periodinių leidinių, kuriuose bendradarbiavo (apie trisde- 
šimt). Nurodyti svarbiausi bibliografijos ir knygos istorijos veika- 
lai („savo bibliografiniais darbais iškilęs į pirmos eilės bibliografą, 
plačiai žinomą ir už Lietuvos ribų“). Biržiškos bibliografijos darbai 
sudarė tvirtą pagrindą Lietuvos knygos ir raštų tyrėjams. Spalio 
28 d. Lietuvos aido numeryjes3 aprašytos daktaro laipsnio suteiki- 
mo iškilmės. Kalbėjo prorektorius Pranas Jodelė, veiklą apžvelgė 
HME tarybos sekretorius Pranas Augustaitis, sveikino ir diplomą 


s3 „Prof. Vac. Biržiškai so metų“, Kultūra, 1934, nr. 12, p. 71-712. 

54 J. Kalnėnas, „Prof. ats. pulkininkas leit. Vaclovas Biržiška“, Trimitas, 1934, 
nr. 52, p. 982. — Parašas: J. K-as. 

55 „[Biržiška] Vaclovas“, in Lietuviškoji enciklopedija, 1935, t. 3, sklt. 1210-1216. 
s6 „Prof. Vel. Biržiška 35 mt. bibliotekose“, Mokykla ir gyvenimas, 1936, nr. 12, 
P. 414. 

s7 A. Nezabitauskis, „Prof. Vaclovas Biržiška: jo gyvenimas ir darbo keli 
bruožai“, Lietuvos aidas, 1939, spalio 27, nr. 630. - Parašas: A. N. 

s8 „Prof. Vaclovui Biržiškai įteiktas garbės daktaro diplomas“, Lietuvos ai- 
das, 1939, spalio 8, nr. 651. — Parašas: -ra- 

įteikė fakulteto dekanas Mykolas Biržiška, kalbėjo svečiai. Nauja- 
sis garbės daktaras teigė, kad dirbęs mėgstamą darbą - jam ypač 
malonu darbuotis bibliografijoje. 

Keletas publikacijų pasirodė vokiečių okupacijos metais. Kazys 
Barėnas“ rašė, kad 1941 m. pradėjęs dirbti VDU Filosofijos fakul- 
tete Bibliologijos katedros vedėju visiškai atsidėjo knygos istorijos 
ir bibliografijos dalykams, paminėjo Mūsų senovėje ir Tautoje ir žo- 
dyje spausdintus straipsnius bei dokumentų publikacijas, 1924 m. 
kilusį sumanymą leisti lietuvišką enciklopediją, svajonę turėti visų 
lituanistikos dalykų bibliografijos veikalus. 

Juras Šaltenis“? rašė apie nepaprastą Vc. Biržiškos darbštumą, 
nuopelnus bibliografijai (Lietuvių bibliografija, Bibliografijos žinios, 
kurių išėjo 100-asis numeris). Autorius pažymėjo didelius Biblio- 
grafijos žinių leidėjų nuopelnus registruojant periodikos straips- 
nius. Didžiausias darbas - sukurtas „mokslinis lobynas“ - lietuviš- 
kų leidinių rinkinys VDU bibliotekoje. 

Iš sovietinės okupacijos metų istoriografijos galima primin- 
ti šios knygos „Pratarmėje“ paminėtus šių eilučių autoriaus raši- 
nius, svarbesni - Lietuvių bibliografijos istorijos, 1-asis tomas (1983), 
straipsniai „Lietuvių spaudos tyrinėtojas V. Biržiška““', „V. Biržiš- 
kos spaudos istorijos darbai.“** 

Ve. Biržiškos bibliografijos ir knygos istorijos darbais naudo- 
josi (daugybė nuorodų) Lietuvos knygų rūmai rengdami kapita- 
linius veikalus - Lietuvos TSR bibliografijos Serijos A I ir II tomus. 
Pirmajame tome išspausdintas Marcelino Ročkos straipsnis „Bib- 
liografiniai šaltiniai“. Jame paminėti svarbiausi Biržiškos darbai: jo 
redaguoti žurnalai Knygos ir Bibliografijos žinios, trumpai apibū- 
dintas reikšmingiausias veikalas Lietuvių bibliografija“. 

Biržiškos knygos ir literatūros istorijos straipsniai dažnai nurodomi 
Leono Gineičio studijoje Lietuvių literatūros istoriografija ligi 1940 m.“* 


s9 K. Barėnas, „Prof. Vaclovas Biržiška: 40 metų bibliografinio darbo sukak- 
čiai“, Ateitis, 1943, liepos 22. 

60 J. Šaltenis, „Kai mokslininkas įsimyli savo darbą“, Naujoji Lietuva, 1943, 
nr. 176. - Parašas: J. S. 

61 V. Žukas, „Lietuvių spaudos tyrinėtojas V. Biržiška“, Bibliotekų darbas, 
1984, nr. 12, p. 22—24. 

62 V. Žukas, „V. Biržiškos spaudos istorijos darbai“, in Iš lietuvių knygotyros 
istorijos, Vilnius, 1985, t. 1, p. 106152. 

63 M. Ročka, „Bibliografiniai šaltiniai“, in Lietuvos TSR bibliografija. Serija 
A. Knygos lietuvių kalba. T. 1, 1547-1861, Vilnius, 1969, p. XXXV. 

64 L. Gineitis. Lietuvių literatūros istoriografija ligi 1940 m., Vilnius, 1982, 
P. 232—234, 249—250, 261-266, 284. ir kt. 

Informaciniai straipsneliai išspausdinti visose sovietmečio enci- 
klopedijose: Mažojoje lietuviškojoje tarybinėje enciklopedijoje (1966, 
t. 1, p. 240); Tarybų Lietuvos enciklopedijoje (1985, t. 1, p. 258-259), 
Lietuviškojoje tarybinėje enciklopedijoje (1977, t. 2, p. 188). Trumpų 
biografijos duomenų ir svarbesnių bibliografinių duomenų rasime 
biobibliografiniame žodyne Lietuvių rašytojai (1979, t. 1, p. 218-221). 

Literatūros apie profesorių emigrantinėje lietuvių spaudoje Vo- 
kietijoje yra nedaug - tai dažniausiai jo paties išprovokuota polemi- 
ka, jo knygų recenzijos. Daugiau rašyta JAV lietuvių spaudoje pro- 
fesoriaus 70-mečio proga, po mirties. Dažniausiai tai fragmentiški 
rašiniai, iškeliantys vieną ar kitą asmenybės bruožą, įvykį, veikalą. 

Prie svarbesnių bendro turinio rašinių skirtinas JAV, Čikagoje, 
leidžiamame dienraštyje Naujienos paskelbtas bendradarbio Jur- 
gio Kilmos Vokietijoje 1949 m. užrašytas pasikalbėjimas su Vc. Bir- 
žiška. Profesoriui mirus 1956 m. sausį pasikalbėjimas antrašte „Bal- 
sas iš anapus“ buvo išspausdintas dar kartą“. Publikacija parodo 
profesoriaus požiūrį į to meto emigrantų būklę ir kultūrinę veiklą, 
knygų leidybą, bibliografavimo pastangas. Profesorius kalbėjo apie 
lietuviškų knygų paplitimą Vakarų Europoje (jų mažai), knygų lei- 
dybą Vokietijoje (po karo latviai išleidžia daugiau gerų knygų, es- 
tai spausdina Švedijoje). Kai kurie spaudiniai vienašališki. Atskirų 
visuomenės srovių leidinius Biržiška priėmė — skaitytojas savo 
nuožiūra įvertins. Svarstė emigrantines lietuvių spaudos biblio- 
grafavimo problemas ir pirmuosius bandymus (keletas asmenų 
surinko tremtinių spaudos kolekcijas). Pasakojo apie Pabaltijo 
Pinnebergo universiteto aprūpinimą lietuviškomis knygomis, iš 
JAV lietuvių gautas siuntas. Buvo paminėti išeivijoje dirbantys 
lituanistai, jų darbo sąlygos. Svarstyta galimybė surengti suva- 
žiavimą ir pasitarti dėl tolesnio darbo, lituanistikos darbų apsau- 
gos. Plačiau profesorius papasakojo apie savo gyvenimą ir darbą 
tremtyje: „Lyginant su kitais, esu laimingesnėje padėtyje, nes 
galiu dirbti savo tikrąjį darbą, tiek dėstydamas kad ir nedideliam 
studentų-lituanistų būreliui, tiek rašydamas šį bei tą savo moks- 
linių darbų srityje.“ Profesorius išvardija svarbesnius dirbamus 
darbus. Pagaliau klausimas: „Kaip vertinate lituanistiką Lietuvos 
išlaisvinimo kovose?“ Atsakymas: „Lituanistika - lietuvių kalba, 
Lietuvos garbinga istorija ir geografija, tautinis menas, literatūra, 


65 J. Kilma, „Balsas iš anapus: pasikalbėjimas su profesorium Vaclovu Biržiška“, 
Naujienos, 1956, sausio 14, nr. 11; sausio 16, nr. 12; sausio 18, nr. 14; sausio 19, nr. 15. 

tautosaka, dorieji papročiai - lydi mūs žingsnius ir darbus šiuo 
sunkiuoju metu.“** 

Vaclovo Biržiškos 70-mečio proga Aiduose pasirodė Zenono 
Ivinskio keturių puslapių straipsnis „Visas gyvenimas lietuviškai 
knygai““?, kuriame autorius (visai atsisakęs biografijos) tik pačiais 
pagrindiniais bruožais apžvelgė visuomeninę, kultūrinę ir pedago- 
ginę veiklą, nurodė tris sritis, kuriose atliko didelį darbą. Tai „lie- 
tuvių knygos tyrinėjimas“, „bibliografinių tradicijų Lietuvoje kūri- 
mas ir bibliotekininkų ruošimas“ ir „Lietuviškosios ir Lietuvių en- 
ciklopedijos redagavimas“. Ivinskis lakoniškai aptarė svarbesnius 
mokslinius ir bibliotekinius darbus: Lietuvių bibliografija, Senosios 
lietuviškos knygos istorija (1930 ir 1953), Mūsų senovės redagavimą 
(penki stori sąsiuviniai) ir publikacijas jose, straipsnių ir doku- 
mentų publikacijas apie Motiejų Valančių. Autorius „nesustingsta 
savo nuomonėje, bet savo išvadas reviduoja, papildo“, pavyzdys — 
Valančius. Aptardamas kitą veiklos sritį - nuopelnus kuriant Lie- 
tuvos universiteto biblioteką (čia ir apie Bibliografijos institutą), 
stengiasi atremti priekaištus, kad nepakankamai siuntė universi- 
teto leidinių į Vakarų universitetus - buvo labai užimtas, nurodė 
pavyzdžių, kai lituanistika besidomintiems mokslininkams į Vaka- 
rus pats siuntinėjo savo ir kitų knygas. Atskirų pastraipų sulaukė 
Bibliografijos žinios, jų leisti slapyvardžių ir slapyraidžių žodynė- 
liai. Paminima nebaigta spausdinti Lietuviškos bibliografijos isto- 
rija. Trečia veiklos sritis — enciklopedijų redagavimas, straipsnių 
rašymas. Anot autoriaus, bendravusieji su Biržiška įsitikino, kad jis 
yra tikroji ir gyvoji lituanistikos enciklopedija, stebinanti mus savo 
žinojimu, patyrimu apie faktus ir dalykus, kurių jokiose knygose, 
jokiuose šaltiniuose negali rasti“68 

Dar užsimena, kad surinkęs medžiagą studijai apie XV-XVIII a. 
Lietuvos jaunimą, studijavusį kitų šalių universitetuose, Senyjų lietu- 
viškų knygų istorijos antrąją dalį ir Aleksandryną, kurie laukia spaudos. 

Platų studijinį straipsnį apie Biržiškos įnašą į lituanistiką parašė 
Vincas Maciūnas9", ( Jo santrauka buvo perskaityta Mokslo ir kūry- 
bos simpoziume Čikagoje 1981 m. lapkričio 28 d., minint Biržiškos 


66 Ibidem, 1956, sausio 18, nr. 14. 

67  Z. Ivinskis, „Visas gyvenimas lietuviškajai knygai“, Aidai, 1955, nr. 4-5, 
p. 155—158. 

68  Ibidem, p. 158. 

69 V. Maciūnas, „Vaclovo Biržiškos įnašas lituanistikon“, Aidai, 1982, nr. 3, 
p. 170-187. 

mirties 25-metį.) Straipsniui panaudota svarbiausia literatūra apie 
Biržišką ir jo veiklos kontekstą, istorinį foną. Svarbiu šaltiniu, ypač 
rašant apie darbus JAV, tapo Biržiškos laiškai Maciūnui (parašė 
41), iš jų pateikta nemažai citatų. 

Biržišką autorius vadino lituanistu, jo bibliografijos ir knygos 
istorijos darbus laikė svariu įnašu į lituanistiką. Pradžioje trumpai ap- 
žvelgė biografijos faktus - mokslą Šiaulių gimnazijoje ir studijas Pe- 
terburgo universitete, santykius su lietuvybe ir virtimą lietuviu, veiklą 
LSD partijoje, pirmuosius žingsnius į bibliotekininkystę, teisininko 
darbą ir kultūrinę veiklą Vilniuje ir Šiauliuose. Toliau apie dalyvavimą 
kare, gyvenimą ir veiklą Maskvoje, Vinco Kapsuko vyriausybėje 1918— 
1919 m., pedagoginę ir bibliotekinę veiklą Vilniuje, Kauno mokyklose 
irkariuomenėje (iki 1923 m.). Antrasis gyvenimo ir veiklos etapas pra- 
sideda 1922 m. pakvietimu į įkurtą Lietuvos universitetą. Čia susidūrė 
su kolizija - kam skirti daugiau laiko, jėgų - mokslui, kūrybai ar visuo- 
meniniam kultūriniam darbui. Teko ką nors aukoti. Pasirinko moks- 
lininko kelią, dirbo pedagoginį ir mokslinį darbą teisės ir lituanistikos 
(knygos istorijos, bibliografijos) baruose. Bet ir nuo visuomenės ne- 
atsiribosi. Matysime, kad auka visuomenės interesams (Lietuviškoji 
enciklopedija) buvo per didelė - neužbaigė nė vieno didesnio knygos 
istorijos ir bibliografijos veikalo. 

Susidomėjimas knyga skatino jas rinkti, moksliškai registruoti 
ir istoriškai tyrinėti - buvo bibliotekininkas, bibliografas ir raštijos 
istorikas. Studijos autorius aptarė svarbesnius visų sričių veikalus. 

Maciūnas Biržiškos bibliografijos ir knygos istorijos darbus 
interpretavo visos lietuvių kultūros raidos fone, pažymėjo, kad 
profesorių ypač dominęs XIX šimtmetis, metas, kai subrendo mo- 
dernioji lietuviška Lietuva. To laikotarpio tyrimams pats kaupė 
medžiagą - kūrinių rankraščius ir istorinius dokumentus, redaga- 
vo Mūsų senovę (1937-1940). Ryškiausia, tyrėją labiausiai domi- 
nusi XIX a. Lietuvos asmenybė - Motiejus Valančius. Maciūnas 
apžvelgė šiam veikėjui skirtus rašinius ir dokumentų publikacijas. 

Detaliai papasakota apie Biržiškos lituanistikos darbą išeivijo- 
je - Vokietijoje, JAV. Čia nemažai citatų iš Maciūnui rašytų laiškų. 

Minint Biržiškos mirties 25-ąsias metines, dr. Vanda Daugirdai- 
tė-Sruogienė paskelbė informatyvų straipsnį?“, kuriame pacituoti 
keli profesoriaus laiškai autorei. Daktarė teigė, kad visą gyvenimą 


70 V. Daugirdaitė-Sruogienė, „Didysis lituanistas Vaclovas Biržiška“, Drau- 
gas. - Mokslas. Menas. Literatūra, 1981, lapkričio 14, nr. 266. 


Biržiškų šeimos „Gulbės“ herbas. Iš rankraščio: „Wypis z Ksiąg Szla- 
checkich Gubernii Littewsko-Wilenskiey Wywodu Familii Urodzo- 
nych Biržyszkow“. 1803 


Petras Kalpokas. Vaclovas Biržiška. 1944. Drobė, 
aliejus, 88x72. M. K. Čiurlionio dailės galerija 


Liudas Truikys. Vaclovas Biržiška. 1944. Drobė, aliejus, 88x72. 
Kauno apskrities viešoji biblioteka 


Adomas Galdikas. Vaclovas Biržiška. 1944. 


Drobė, aliejus, 92x65. M. K. Čiurlionio 
dailės galerija 

profesorius atidavė Lietuvos istorijos, lietuviškos raštijos, tautos 
kultūros studijoms. Kur tik apsistodavo (Lietuvoje, Rusijoje, Vo- 
kietijoje, Amerikoje), „perkratydavo bibliotekas, archyvus, ieš- 
kodamas žinių rūpimais klausimais“ Autorė pamini svarbiausius 
bibliotekininkystės, bibliografijos darbus, sukauptas žinias apie 
rašytojus (Aleksandrynas). Papasakojo apie Lietuvoje paliktos 
Aleksandryno dalies istoriją - buvo išgelbėta nuo gaisro troboje, 
kur buvo saugoma dėžė, namas sudegė, bet ji išliko. Vėliau bijo- 
dama kratų sunaikino senutė auklė. Tarp svarbių veikalų minėjo 
Senųjų lietuviškų knygų istoriją, monografiją apie Motiejų Valančių, 
nebaigtą — apie Joną Šliūpą. Galiausiai autorė pateikė biografijos 
žinių, aptarė asmenybės bruožus. 

1990 m. kovo 11 d. atkūrus nepriklausomybę atsigręžta į okupa- 
cijos metais odiozinėmis laikytas profesorių Biržiškų asmenybes. 
Labiausiai ignoruotas Mykolas, mažiau stelbiamas ir neoficialiai 
toleruojamas Vaclovas (cituojami kai kurie veikalai). Viktoras — 
matematikas, tad mažiau kam kliuvo. Lietuvos mokslų akademi- 
jos prezidiumo 1988 m. spalio 24 d. nutarimu Mykolui ir Vaclovui 
Biržiškoms buvo grąžintas okupantų atimtas akademiko vardas 
(Mokslų akademijos archyvas, F 1, ap. 9, b. 135). 

1991 m. vasario 15 d. Vilniaus universitete Saulėtekio pirmuo- 
siuose rūmuose buvo atidaryta Vaclovo Biržiškos auditorija, o 
gruodžio 2-ąją (profesoriaus gimimo dieną) įvyko mokslinis se- 
minaras. Renginiai tapo periodiški, nuo 1994 m. vadinami Vaclovo 
Biržiškos skaitymais. Iniciatorius — Vilniaus universiteto Komu- 
nikacijos fakulteto Bibliotekininkystės katedra. Aktyviausi daly- 
viai - fakulteto katedrų darbuotojai, pranešimų temos - knygos 
ir periodikos istorija, bibliografija, bibliotekininkystė. Skaitymai 
vykdavo fakultete, didesnėse Vilniaus, Kauno, Šiaulių, Klaipėdos, 
Šilutės bibliotekose. Daug pranešimų keliais pirmaisiais metais 
buvo skirta Vaclovui Biržiškai (jo veikla, veikalai, įnašas į atskiras 
knygos istorijos, bibliografijos, bibliotekininkystės sritis, kultūros 
istoriją). Iš viso iki 2009 m. perskaityta per 70 pranešimų. Kartais 
tyrinėjimui pasirenkamas trumpas gyvenimo etapas, veiklos sritis, 
vieno ar kito veikalo bruožas. Nemaža dalis pranešimų išvysda- 
vo šviesą žurnale Tarp knygų, tęstiniuose leidiniuose Knygotyra, 
Bibliografija. Juos suregistravo Olga Zimareva minėtoje biblio- 
grafinėje rodyklėje?. Audronės Glosienės plunksnai priklauso 


71 O. Zimareva, „Vaclovas Biržiška“, Tarp knygų, 2009, nr. 11, p. 27. 

pirmų šešerių metų Vaclovo Biržiškos skaitymų pranešimų apžval- 
ga ir bibliografinis sąrašas?“ 

Ve. Biržiškos istoriografiją plėtoti skatino nepriklausomybės 
metų pradžioje Viekšniuose įkurta Biržiškų draugija, jai talkino 
Vilniaus universitetas, rektoriaus Rolando Povilionio vadovauja- 
ma Biržiškų komisija. Svarbiausias jos renginys - 1995 m. surengta 
konferencija „Viekšnių kraštas ir profesoriai Biržiškos“. Prie Va- 
clovo Biržiškos nuolat grįždavo bibliografijos dėstytojai, biblio- 
grafijos ir bibliotekininkystės teorijos ir metodikos, knygotyros 
problemų tyrinėtojai, literatūros ir kultūros istorikai. Bibliografija 
rodo, kad per tą laiką buvo paskelbta apie 200 įvairaus pobūdžio 
straipsnių ir kitų publikacijų. 

Būdingas šio laikotarpio istoriografijos bruožas — pastangos 
pateikti kiek galima daugiau duomenų apie visą Biržiškų šeimą — 
tėvus Antaną ir Elžbietą Biržiškas bei vaikus Mykolą, Vaclovą, Vik- 
torą, vėliau žinomus profesorius. Pradžią tokiai tendencijai davė 
viekšniškių noras įamžinti, iškelti savo žemiečius. 

1995 m. paminklo Biržiškoms atidengimo proga Viekšniuose 
buvo surengta mokslinė konferencija „Viekšnių kraštas ir profeso- 
riai Biržiškos“ ir išleistos jos pranešimų tezės“. Tai Antano Tylos 
„Tėvas Antanas ir sūnus Mykolas Biržiškos - Maskvos universiteto 
studentai, Albino Jovaišos - „Mykolas Biržiška - lietuvių literatūros 
profesorius“, Genovaitės Raguotienės - „Vaclovas Biržiška - žymus 
lietuvių knygų veikėjas“, Henriko Jasiūno - „Viktoras Biržiška - pro- 
fesorius, matematikas, patriotas“; įdomius, informatyvius atsimi- 
nimus apie matematikos profesorių paskelbė Jonas Kubilius. Porą 
pranešimų buvo skirta šeimai: Algirdo Gedvilo „Profesorių Biržiškų 
tėvai amžininkų prisiminimuose“ ir minėtas Birutės Butkevičienės 
„Profesorių Biržiškų dokumentai Vilniaus universiteto biblioteko- 
je“ Kultūrinis renginys sulaukė nemažo atgarsio periodinėje spau- 
doje. Konferencija, skaityti pranešimai turėjo platesnės kultūrinės 
visuomeninės reikšmės (pavyzdžiui, populiarinant profesorių as- 
menybes, veiklą ir jų mokslinį palikimą). Vaclovo Biržiškos istorio- 
grafijai paskelbtoji medžiaga mažai ką naujo davė. 

Genovaitės Raguotienės knygoje Greta įžymiojo Vaclovo Biržiš- 
kos yra straipsnis apie Biržiškos bendrakeleives - žmonas?*. Pir- 


72 A. Glosienė, „Vaclovo Biržiškos skaitymai“, Knygotyra, 1997, t. 33, p. 167-172. 
73 Viekšnių kraštas ir profesoriai Biržiškos: pranešimų santraukos, Vilnius, 
1995, 40 p. 

74 G. Raguotienė, „Vaclovo Biržiškos gyvenimo bendrakeleivės“, in G. Ra- 
guotienė, Greta įžymiojo Vaclovo Biržiškos, Vilnius, 2000, p. 8—19. 

mąją, šiaulietę gydytoją Juzefą Slaboševičiūtę - vedybas, skyrybas, 
tolesnį Slaboševičiūtės likimą — gyvenimą Kislovodske, pokario 
metais užmegztus ryšius su Sofija Čiurlioniene ir Marija Urbšie- 
ne. Žinios nutrūksta 1955 metais. Ypač vertingos žinios apie an- 
trąją žmoną, maskvietę Aleksandrą Briton-Čebaldeikiną, žmonos 
pagarbą vyro darbui, rūpinimąsi buitimi - visą namų ūkį nešė ant 
savo pečių. Ir gulėdama mirties patale priragino prie lovos budintį 
vyrą tvarkyti savo didįjį veikalą Aleksandryną. 

Nijolė Lietuvninkaitė paskelbė straipsnį „Žemaičių bajorų tau- 
tinis apsisprendimas“"5, Autorė teigė, kad brolius prie lietuvybės ar- 
tino demokratinės nuostatos, o vėliau ryšiai su lietuvių socialdemo- 
kratais — visi trys broliai priklausė šiai partijai. Pažymėjo sąmoningą 
apsisprendimą savo jėgas skirti Lietuvai. Mykolo Biržiškos svarbiau- 
sias politinis žygis — Vasario 16-osios Akto pasirašymas. Beje, minė- 
toje konferencijoje Viekšniuose Vytautas Vitkauskas pranešime 
„Biržiškos — atgimimo sąjūdžio žmonės“ brolius vadino lietuvybės 
gynėjais, „kovotojais dėl tautos išlikimo, jos mokslo, kultūros“76, 

Nepriklausomybės metais pasirodė keturi platesni straipsniai ir 
knygelė apie brolius Mykolą, Vaclovą, Viktorą Biržiškas. 

Metų žurnale išspausdintame Alberto Ruzgo straipsnyje?7 pa- 
teiktos glaustos brolių biografijos, detaliau apžvelgta mokslinė ir 
literatūrinė veikla. Ruzgą labiau domino Vaclovas, veikalai Lie- 
tuvių bibliografija (trumpai aptarė metodiką), Lietuviškų knygų 
istorijos bruožai ir Čikagoje išleista dviejų dalių Senyjų lietuviškų 
knygų istorija. Plačiau aptarė Aleksandryną, slapyvardžių dešifra- 
vimą. Straipsniui panaudota nemažai šaltinių, tačiau gaila - nėra 
bibliografinių nuorodų (gal Metų redakcija jų atsisakė). Tai, aišku, 
sumažino publikacijos vertę. Straipsnis grąžino brolius Biržiškas į 
nepriklausomos Lietuvos kultūrinę apyvartą. 

Albinas Jovaišas Švyturyje paskelbtame straipsnyje?š populia- 
riai papasakojo apie literatūros mokslininko Mykolo Biržiškos vei- 
klą (skirtas pirmas numeris), aprašė Vaclovo bibliografijos, knygos 
istorijos darbus, apžvelgė Viktoro matematikos darbus. Skyriuje 
apie Vaclovą pateikta duomenų apie vadovavimą VDU bibliote- 
kai (knygų hebrajų kalha slėpimas vokiečių okupacijos metais). 
75 N. Lietuvninkaitė, „Žemaičių bajorų tautinis apsisprendimas“, Lietuvos 
bajoras, 1996, nr. 2, p. 25. 

76 Viekšnių kraštas ir profesoriai Biržiškos, p. 15. 
77. A. Ruzgas, „Brolių Biržiškų fenomenas“, Metai, 1992, nr. 7-8, p. 126-134. 
78 A. Jovaišas, „Broliai Biržiškos“, Švyturys, 1990, nr. 1, p. 22-25; Nr., p. 25-27. 


52 


Detaliau aptartas kultūros istorijos ir bibliografijos veikalas Alek- 
sandrynas, jo išleidimo istorija, pavadinimo prasmė (žmonos var- 
do įamžinimas). Papasakota apie Mykolo ir Viktoro pagalbą lei- 
džiant Aleksandryną po autoriaus mirties. 

Gražią brolių Biržiškų visuomeninės, mokslinės-pedagoginės 
veiklos paralelę nubrėžė Elena Stasiukaitienė“?. Norėtųsi pažy- 
mėti rašinio autorės pastangas parodyti brolių bendradarbiavimą. 
Mykolas ir Vaclovas kartu skelbė senus lietuviškus tekstus (Simo- 
no Daukanto ir kitų), visi trys daug rašė Lietuviškajai enciklopedijai 
(Vaclovas vyr. redaktorius), visi dirbo 1939 m. atgautame Vilniaus 
universitete (Mykolas - rektorius), atsidūrę Vokietijoje visi dirbo 
Hamburgo-Pinnebergo Pabaltijo universitete. Anot straipsnio au- 
torės, stebinantis buvo profesorių atsidavimas mokslui — dirbo ne- 
paisydami sunkiausių sąlygų. Ir čia vienas kitam padėdavo. Vaclo- 
vas padėjo Mykolui, rašančiam memuarinį veikalą Lietuvių tautos 
kelias (1925-1953, t. 1-2). Vaclovui mirus jo veikalą Aleksandrynas 
papildė ir redagavo Mykolas. Šiam mirus kiek pajėgė rūpinosi jau- 
niausias, Viktoras. 

Įvairios biografinės, bibliografinės, ikonografinės medžiagos 
apie Vc. Biržišką (per 100 nuorodų) rasime Vyginto Broniaus Pši- 
bilskio monografijoje Mykolas Biržiška (2009). 

Knygoje Karinis rengimas ir ugdymas Lietuvoje rasime Birutės 
Butkevičienės straipsnį“?. Jame pateikta šiek tiek žinių apie Bir- 
žiškų tėvus, brolių vaikystę, literatūrologo ir folkloristo Mykolo ir 
matematiko Viktoro visuomeninę-kultūrinę, mokslinę ir pedago- 
ginę veiklą apskritai. Detaliau aprašyta Vaclovo tarnyba carinėje 
kariuomenėje (karo metai), nuo 1920 iki 1923 m. pabaigos — dar- 
bas Lietuvos kariuomenėje (skyrius „Vaclovas Biržiška ir kariuo- 
menė“). Svarbiausi veiklos barai - karių švietimo organizavimas, 
karinis ir pilietinis ugdymas (populiarūs straipsniai periodikoje), 
senosios Lietuvos karo istorijos tyrinėjimas (svarbiausiu pagrįstai 
laikomas Kryžiuočių keliai ir Lietuva XIV a.). 

Prie reikšmingesnių bendro pobūdžio darbų apie profesorių 
skirtinas Genovaitės ir Broniaus Raguočių parengtoje Vaclovo 
Biržiškos mokslo darbų knygoje Knygotyros bruožai parengėjų iš- 


>9 E. Stasiukaitienė, „Broliai Biržiškos: pareigos, dvasingumas ir interesų 
sąsajos“, Tarp knygų, 2003, nr. 11, p. 33-37. 

80 B. Butkevičienė, „Brolių Biržiškų fenomenas“ in Karinis rengimas ir ugdy- 
mas Lietuvoje, Vilnius, 2007, p. 24-33. 

spausdintas 20 puslapių dydžio įvadinis straipsnis“. Jame rasime 
lakoniškai pateiktus svarbesnius gyvenimo ir veiklos faktus, pa- 
minėtus reikšmingesnius mokslo darbus. Straipsnis rūpestingai 
dokumentuotas - kelios dešimtys bibliografinių nuorodų. Rašinio 
specifiniai bruožai: kiek plačiau aptarta į leidinį Knygotyros bruo- 
žai įtraukta studija Senųjų lietuviškų knygų istorija ir kiti spaudos 
istorijos tyrinėjimai, atkreiptas dėmesys į periodikos istoriją, raši- 
nius apie biblioteką, vaikų knygų recenzijas. Lakoniškiau kalbėta 
apie bibliografijos darbus. Būdingas straipsnio bruožas - Lietuvo- 
je ir užsienyje parašytų ir išleistų veikalų integralus nagrinėjimas — 
vienoje vietoje aptarti mokslo darbai atlikti tėvynėje ir išeivijoje. 

Silvijos Stakulienės straipsnis apima Vaclovo Biržiškos gyve- 
nimą ir veiklą Vilniaus universitete 1940-1941 metais?*. Rašinys 
mokslo tiriamojo pobūdžio - pasinaudota bibliotekų rankrašty- 
nuose laikoma archyvine medžiaga. Daugiau medžiagos autorė 
sukaupė apie Biržiškos vadovavimą Vilniaus universiteto biblio- 
tekai, įvykdytus pertvarkymus (apie pagrindinės ir fakultetų bei 
kabinetų bibliotekų santykius), statutą, fondų komplektavimo 
problemas. Pateikta žinių apie pedagoginį darbą Humanitarinių 
mokslų fakultete, Bibliologijos katedros įkūrimą, išsikėlimą į Kau- 
ną. Autorė Biržišką apibūdino kaip drąsią, stipraus charakterio, 
diplomatišką asmenybę, vadovavusią didžiausioms bibliotekoms 
sudėtingu Lietuvai laikotarpiu. 

Vaclovo Biržiškos gyvenimą JAV aprašė Jonas Aničas knygoje 
Alena ir Mykolas Deveniai“*. Yra skyrius „Profesorių Biržiškų ra- 
mybės uostas“. Alenos ir Mykolo Devenių sodyboje Woterburio 
apylinkėse Watertowne keletą mėnesių atvykę iš Europos gyve- 
no Mykolas Biržiška su žmona Bronislava, nuo 1949 m. spalio 
24 d. iki 1951 m. spalio vidurio - Vaclovas Biržiška. Pasakojama 
apie profesoriaus gyvenimą ir darbą Kongreso bibliotekoje Va- 
šingtone, aptariami parengti bibliografijos darbai (lietuviškų 
knygų ir lituanikos), tolesnis darbas prie Lietuvių bibliografijos ir 
iš Lietuvos atsivežtų Aleksandryno rankraščių (daugiausia suži- 
nome iš profesoriaus laiškų Deveniams). Papasakota apie darbą 


81 G. Raguotienė ir B. Raguotis, „Vaclovo Biržiškos gyvenimo ir veiklos 
bruožai“, in V. Biržiška, Knygotyros bruožai, 1998, p. 7-27. 

82 S. Stakulienė, „Vaclovo Biržiškos gyvenimas ir veikla 1940-1941 metais“, 
Bibliografija'9s, 1997, p. 53-55. 

83 J. Aničas, Alena ir Mykolas Deveniai, Vilnius, 1997, p. 268-284. 

Lietuvių enciklopedijoje (iš laiškų tam pačiam adresatui sužinome 
apie darbo pradžią, pirmuosius tomus, prasidėjusius nesutari- 
mus su leidėju Juozu Kapočiumi ir atleidimą iš darbo). Aprašy- 
tas profesoriaus 70-mečio minėjimas, mirties aplinkybės. Trum- 
pai - apie Biržiškos knygų leidybą. 

Informaciniuose šaltiniuose išspausdintos kelios trumpos 
biografijos. Šių eilučių autoriaus straipsnis paskelbtas Vilniaus 
universiteto Knygotyros katedros parengtame veikale Knygoty- 
ra: enciklopedinis žodynas“*, Albinas Jovaišas Lietuvių literatūros 
ir tautosakos instituto išleistoje Lietuvių literatūros enciklopedijo- 
ješ. Vilniaus universiteto Komunikacijos fakulteto Knygotyros ir 
dokumentotyros institutas bei Matematikos ir informatikos ins- 
titutas 2004 m. išleido kompaktinį diską Lietuvos knygos veikėjai: 
biografijų žodynas. Joje yra Genovaitės Raguotienės rašyta Vaclovo 
Biržiškos biografija ir darbų apžvalga. 


Veiklos sritys 


Kariuomenėje. Nemažo tyrėjų dėmesio sulaukė Vaclovo Bir- 
žiškos veikla Lietuvos kariuomenėje, nagrinėtos jo diegtos karo 
pedagogikos idėjos. Keletą straipsnių ta tema paskelbė Nijolė 
Janulaitienė. Autorė Biržiškos karo pedagogikos idėjas nagrinėjo 
bendrame karių mokymo ir moralinio-patriotinio ugdymo, kari- 
nio ugdymo idėjų kaitos ir bendrosios pedagogikos kontekste““. 
Arūnas Dudavičius straipsnyje apie Lietuvos karo pedagogikos 
pradininkus“? glaustai apžvelgė Biržiškos gyvenimo kelią ir nubrė- 
žė kai kuriuos asmenybės bruožus, detaliau sustojo prie tarnybos 
ir veiklos Lietuvos kariuomenėje. Pirmame skyriuje „Vaclovas Bir- 


84 V. Žukas, „Biržiška Vaclovas“, in Knygotyra: enciklopedinis žodynas, Vil- 
nius, 1997, p. 69-70. 

85 A. Jovaišas, „Biržiška Vaclovas“, in Lietuvių literatūros enciklopedija, Vil- 
nius, 2001, p. 68. 

86  N.Janulaitienė, „Vaclovas Biržiška apie tarpukario Lietuvos kariuomenės 
rengimą ir ugdymą“, in Akademinis jaunimas permainų metais, Vilnius, 2005, 
p. 125—137; „Vaclovo Biržiškos ir Konstantino Žuko karinės pedagogikos idė- 
jos ugdymo kaitos kontekste“, Tiltai, Klaipėdos un-tas, 2006, nr. 4(37), p. 1-17; 
„Plk. Itn Vaclovo Biržiškos ir plk. Konstantino Žuko karo pedagogika bendro- 
sios pedagogikos kontekste“, in Karinis rengimas ir ugdymas Lietuvoje: moksli- 
nių straipsnių ir pranešimų rinkinys, Vilnius, 2007, p. 1-52. 

87 A. Dudavičius, „Plk. ltn. Vaclovas Biržiška ir plk. Konstantinas Žukas - 
Lietuvos karo pedagogikos pradininkai“, in Karinis rengimas ir ugdymas Lietu- 
voje, p. 15—23. 

žiška - Lietuvos kariuomenės karininkas“ rašoma apie jo bendra- 
darbiavimą kariniuose žurnaluose Karys ir Trimitas, dalyvavimą 
rengiant kariuomenės statutus, nagrinėjant karinės pedagogikos 
problemas (parengė sisteminį kursą). Kitame skyriuje aptarė Bir- 
žiškos straipsnį „Karo pedagogikos bruožai“ (Mūsų žinynas, 1922, 
t ane ia) ats). 

Apie integralaus (pilnutinio) karių ugdymo įžvalgas Biržiškos 
„Karo pedagogijos bruožuose“ ir organizacinę veiklą Lietuvos 
kariuomenėje rašė grupė autorių: Arūnas Dudavičius, Nijolė Ja- 
nulaitienė, Janina Tupėnienė ir Arūnas Alonderis. Jų straipsnyje 
„Integralaus ugdymo teorijos įžvalgos Vaclovo Biržiškos kūrybo- 
je ir Lietuvos kariuomenės veikloje (1920-1923 m.)“?š keletas su 
kariuomenės švietimu susijusių tekstų, pavyzdžiui, kariuomenės 
švietėjų III suvažiavimo dienotvarkė, kariuomenės bibliotekų 
organizacijos nuostatai (parengė Biržiška su bendraminčiais), 
apžvelgta karių bibliotekų būklė, pateikta Biržiškos minčių apie 
darbo organizavimą. 

Biržiškos šviečiamajai pedagoginei veiklai kariuomenėje ap- 
tarti skirtas žurnale Tarp knygų paskelbtas Elenos Stasiukaitienės 
straipsnis“?. Rašoma apie Biržiškos dalyvavimą Pirmajame pasau- 
liniame kare ir pirmuosius straipsnius apie karių mokymą fronto 
kariams skirtuose laikraščiuose. "Toliau rašoma apie veiklą Lie- 
tuvos kariuomenėje, apie Biržiškos nuostatas dėl karių švietimo 
organizavimo ir mokymo metodikos. Nurodyti Karyje paskelbti 
metodinio pobūdžio straipsniai (ciklas „Kaip lavintis skaitymu“ ). 
Autorė aptarė jau minėtą straipsnį „Karo pedagogikos bruožai“. 

Bibliotekos vadovas. Apie Biržiškos kaip VDU bibliotekos 
direktoriaus darbą straipsnį žurnale Tarp knygų paskelbė Levas 
Vladimirovas?“. Pradedama Biržiškos diskusijomis su Eduardu 
Volteriu dėl specialios universiteto bibliotekos įkūrimo. Rašė apie 
Bibliotekos komisijos veiklą, pastangas sukurti pedagoginius ir 
mokslinius poreikius patenkinti galinčią pagrindinę biblioteką, 
mažiau lėšų skyrė fakultetų bibliotekoms. Kritikavo Biržišką už 
88 XX nacionalinė konferencija: Vaclovo Biržiškos skaitymai, Vilnius, 2009, 

. 22-28, 
- E. Stasiukaitienė, „Visi kariniam išsilavinime trūkumai gali būti pašalina- 
mi nuolatiniu skaitymu....“, Tarp knygų, 2007, nr. 11, p. 18-20. 
go L. Vladimirovas, „Vaclovas Biržiška - Vytauto Didžiojo universiteto bib- 


liotekos direktorius“, Tarp knygų, 1993, nr. 3, p. 32-36; L. Vladimirovas, Apie 
knygas ir bibliotekas, Vilnius, 2002, p. 223—229. 

pastangas įvairiomis gudrybėmis plėsti savo „imperiją; veržimąsi 
į svetimą teritoriją. Turėjo galvoje iš Valstybinio centrinio kny- 
gyno išreikalautas knygas. Straipsnio autorius pažymėjo, kad Lie- 
tuvos bibliografijos instituto kūrimas nebuvo motyvuotas — ne- 
turėjo savo organizacinio pagrindo. Bibliotekos direktorius, tęsė 
Vladimirovas, turėjo daug papildomų pareigų - redagavo žurna- 
lus Knygos ir Bibliografijos žinios, rengė Lietuvių bibliografiją, tačiau 
nepaisant didelio krūvio kituose baruose pagrindiniu darbu laikė 
vadovavimą bibliotekai — jai skyrė geriausią dienos laiką. Kitus 
darbus dirbo poilsio valandomis. Biržiška, anot straipsnio auto- 
riaus, buvo „nepaprasto pareigingumo, darbštumo ir darbingumo 
žmogus“, mokslinis ir bibliografinis darbas netrukdė, bet padėjo 
vadovauti bibliotekai. 

Trumpai Lietuvos universiteto (vėliau VDU) bibliotekos is- 
toriją ir Vc. Biržiškos veiklą joje apžvelgė Nijolė Lietuvninkaitė"". 
Pažymėjo ypatingą jos vadovo dėmesį fondų komplektavimui 
(šaltiniai - privalomasis egzempliorius, pirkimas, dovanos ir mai- 
nai). Ypač daug dėmesio skyrė Lietuvoje ir užsienyje lietuvių kalba 
išleistiems spaudiniams. Tuo atžvilgiu biblioteka vykdė naciona- 
linės bibliotekos funkcijas - rinko ir saugojo lituanistinę spaudą. 
"Turtingas rankraščių skyrius taip pat sulaukė vadovo dėmesio — 
stengėsi atskleisti rinkinio turinį: 1937 m. atnaujino žurnalo Mūsų 
senovė leidimą (pats redagavo). Vaclovas rūpinosi katalogų rengi- 
mu, skaitytojų aptarnavimu. Bibliotekos fondais rėmėsi mokslo 
darbuose - rašydamas bibliografijos veikalus, spaudos istorijos 
darbus, dėstydamas knygotyrinius kursus universitete. 

Bibliotekininkystė. Apie Biržiškos įnašą į bibliotekininkystę 
rašė Genovaitė Raguotienė?*. Autorė paminėjo šiuos profesoriaus 
rašinius: „Kaip sutaisyti ir tvarkyti liaudies knygynai“ (Vilniaus ži- 
nios, 1908, balandžio 19 (gegužės 2); balandžio 20 (gegužės 3); bro- 
šiūrą Apie knygas ir knygynėlius (Voronežas, 1918); „Keliaujantieji 
knygynėliai“ (Sietynas, 1921, nr. 7/8, p. 58); „Biblioteka ir bibliote- 
korių reikalas“ (Karys, 1922, nr. 8, p. 90-93); Bibliotekos, Kaunas, 
1935, 56 p. (Atsp. iš Liet. encikl., t. 3); „Bibliologija“ (Lietuviškoji 
enciklopedija, Kaunas, 1935, t. 3, sklt. 848); „Bibliotekų istorija“ 
(V. Ruzgo knygoje Bibliotekoms vadovėlis, Kaunas, 1937, p. 40-60). 


gi N. Lietuvninkaitė, „Vaclovo Biržiškos biblioteka“, Kauno diena, 1993, sausio 8. 
92 G. Raguotienė, „Lietuvių bibliotekinės minties istorijos bruožai“, in Teo- 
riniai bibliotekininkystės pagrindai, Vilnius, 1995, p. 4-27. 

Keletas autorės įžvalgų: Biržiška teigė, kad bibliotekose turi 
būti įvairių krypčių literatūra, turi atitikti „visokio judėjimo ir 
pažiūrų žmonių interesus ir poreikius“ („Kaip sutaisyti knygy- 
nėlius...“); Karyje rašė, kad prieš imantis kurti bibliotekas, rei- 
kia parengti bibliotekininkus; bibliotekas pagal funkcijas skirstė 
į tipus ir rūšis, propagavo „keliaujančius knygynus“ (Apie knygas 
ir knygynėlius). 

Požiūris į biblioteką, ją sudarančias dalis plėtėsi. Paskutinis ži- 
nomas pasisakymas tuo klausimu yra 1939 metų. Biržiška nurodė 
penkis bibliotekos elementus: 1) skaitykla; 2) knygos; 3) bibliote- 
kininkai; 4) patalpos; 5) lėšos“. 

Jis pirmasis paskelbė Lietuvos ir pasaulio bibliotekų istorijos 
duomenų, savo brošiūroms ir straipsniams kūrė, tikslino bibliote- 
kininkystės terminiją. 

Viename iš straipsnių G. Raguotienė?* aptarė Biržiškos įnašą į 
skaitybos tyrimą. Autorė teigė, kad lektologijos tema jo rašiniuo- 
se vienu ar kitu aspektu kliudoma nuo 1908 m. - pirmųjų straips- 
nių apie bibliotekas. Specialiu tyrimo objektu skaityba tampa 
1921-1922 m. rašiniuose. Iš viso parašė per 10 straipsnių, daugiausia 
Karyje kareivių lavinimo klausimais. Pirmuose straipsniuose teigė, 
kad biblioteka turi stengtis pritraukti skaitytoją — ne skaitytojas 
turi ieškoti knygos, bet knyga skaitytojo. Kitas bibliotekos uždavi- 
nys — ugdyti skaitytojus, skleisti mokslo žinias plačiuose gyvento- 
jų sluoksniuose. Sėkmingam darbui reikalingi skaitytojų tyrimai. 
Skaitymo metodikos žinių atsirado kareiviams skirtuose straips- 
niuose (susidūrė su mažaraščiais). Biržiškai knyga labai svarbi 
skaitytojų saviauklos priemonė, knygų skaitymas - išskirtinė sa- 
višvietos priemonė, ypač siekiantiems aukštesnio išsimokslinimo. 
Karyje nurodydavo, ką skaityti iš vienos ar kitos mokslo srities. 
Svarstė bibliotekininko ir skaitytojo (kareivio) santykių klausi- 
mą - bibliotekininkas yra pagalbininkas, o ne vadovas. 

Keli straipsniai skirti Biržiškos įnašui į bibliotekininkystės 
terminiją. Nijolė Bliūdžiuvienė“ apžvelgė Biržiškos terminus 
straipsniuose redaguotose Bibliografijos žiniose, XXVII knygos mė- 
gėjų metraštyje ir Lietuviškoje enciklopedijoje (čia yra paaiškinta per 
93  Ibidem, p. 18. 

94 G. Raguotienė, „Vaclovas Biržiška — lektologas: V. Biržiškos gimimo 
120-mečiui', Tarp knygų, 2004, nr. 12, p. 16-17. 


os  N. Bliūdžiuvienė, „Biliotekininkystės sąvokos kai kuriuose Vaclovo Bir- 
žiškos darbuose“, Tarp knygų, 1994, nr. 1, p. 14—15. 

20 sąvokų su pirmuoju dėmeniu „biblio“). Autorė nurodė iš Biblio- 
grafijos žiniose paskelbtų straipsnių parinktų specialios terminijos 
pavyzdžių. Išvados: „Profesoriaus leksika atitinka lietuvių kalbos 
reikalavimus, daugeliu atveju yra taisyklingos darybos“?“; biblio- 
tekininkystės sąvokų aiškinimas Lietuviškojoje enciklopedijoje „ati- 
tinka dabartinį šių sąvokų turinį 97, 

Stanislovas Dubauskas Knygotyroje skelbtame straipsnyje? ap- 
tarė Biržiškos pavartotus teminus Vilniaus žiniose 1908 m. paskelb- 
tame straipsnyje „Kaip sutaisyti ir tvarkyti liaudies knygynus“ ir 
minėtoje brošiūroje Apie knygas ir knygynėlius. Brošiūrai autorius 
naudojosi rusų bibliotekininkės Liubovės Chavkinos biblioteki- 
ninkystės knygomis, tad turėjo atrasti arba specialiai sukurti termi- 
nų lietuviškus atitikmenis — jų brošiūroje per 40. Detaliau aptarė 
termino „knygynas“ (bibliotekos reikšme) vartojimą. Papasakota, 
kada „knygynas“ pakeistas terminu „biblioteka“. 

Knygotyra. Knygotyros ir dokumentacijos instituto išleis- 
tame vadovėlyje Knygotyra9? rasime keliolika nuorodų į Biržiš- 
kos atliktus darbus ir veikalus. Minima jo įkurta Bibliologijos 
katedra, pirmasis mokslinis knygos istorijos veikalas Lietuviškų 
knygų istorijos bruožai, pažymimas įnašas į knygotyros termini- 
jos kūrimą, knygos istorijos ir bibliografijos paskaitas Lietuvos 
(nuo 1930 m. VD) universitete ir 1936 m. bibliotekininkų kursuo- 
se, Aleksandrynas. Pastebėta, kad senąja lietuviška knyga Biržiška 
laikė pasirodžiusią iki spaudos lotyniškais rašmenimis uždraudi- 
mo (1864), tokios pozicijos laikomasi iki šiol. Kitos tautos senąja 
laiko išleistą iki 1800 metų. 

Ankstyvuosius Biržiškos rašinius, autoriaus interesus, rašinių 
pobūdį ir nagrinėtas temas apžvelgė Violeta Černiauskaitė straips- 
nyje apie pirmąsias Biržiškos publikacijas 1906-1914 metų spaudo- 
je'“?, Tuo laikotarpiu spaudoje pasirodė apie 120 rašinių. Daugiau 
dėmesio autorė skyrė rašiniams spaudos tematika (apie knygas, bi- 
bliotekas, skaitytojus ir skaitymo metodiką). Vertingos kultūrinės 
informacijos autorė rado trumpose kronikinio pobūdžio žinutėse. 


96 Ibidem, p. 15. 

97  Ibidem. 

98 S. Dubauskas, „Vaclovas Biržiška — lietuvių bibliotekininkystės termini- 
jos pradininkas“, Knygotyra, 1997, t. 33, p. 173-277. 

99 Knygotyra: vadovėlis, Vilnius, 2007, 444 p. 

100 V. Černiauskaitė, „Pirmųjų V. Biržiškos publikacijų 1906-1914 metų 
spaudoje tematika“, Knygotyra, 2001, t. 37, p. 26-36. 

Į apžvalgą pateko grožinė kūryba. Autorė nurodė tuo metu Biržiš- 
kos vartotus slapyvardžius. 

Aušra Navickienė studijiniame straipsnyje apie knygotyros rai- 
dą Lietuvoje“! pirmuoju apibendrinančiu knygos istorijos veikalu 
lietuvių kalba laiko Biržiškos Lietuviškų knygų istorijos bruožus 
(1930, d. 1). Autorė pažymėjo nuopelnus suformuojant lietuvišką 
knygotyrinę periodinę spaudą: Knygas (1922-1926) ir einamosios 
bibliografijos žurnalą Bibliografijos žinios (1928-1943). Rašoma 
apie profesoriaus skaitytus lietuvių knygos istorijos ir bibliogra- 
fijos kursus, jo iniciatyva 1940 m. Vilniaus universitete įkurtą, o 
vokiečių okupacijos metais į Kauno VDU perkeltą Bibliologijos 
katedrą - „pirmąją knygos mokslo akademinę struktūrą Lietuvo- 
je...“92 Biržiškos įnašas atsispindi ir pridėtoje knygotyros raidos 
Lietuvoje chronologijoje!“3, 

Audronė Glosienė straipsnyje, apžvelgiančiame nepriklauso- 
mos Lietuvos knygos istorijos tyrinėjimų kryptis'“*, ypač vertin- 
gomis laiko Biržiškos pirmojo nepriklausomybės dešimtmečio 
spaudos raidos apžvalgas'“. Jose nurodytos sąsajos su leidybos 
tradicija iki Pirmojo pasaulinio karo, atskleisti leidėjų organiza- 
cinės struktūros formavimosi dėsningumai, išanalizuota teminė 
spaudos repertuaro sudėtis. Anot straipsnio autorės, Biržiška pa- 
stebėjo, kad knygų produkcijos teminė ir žanrinė struktūra nea- 
titinka skaitytojų ir bibliotekų poreikių. O apskritai, teigė autorė, 
Biržiška daugiau dėmesio kreipė į ankstesnės lietuviškos knygos 
kelią, o į nepriklausomybės metų knygų leidybą gilinosi mažiau. 

Bronius Raguotis panagrinėjo specifinės lietuvių knygos isto- 
rijoje problemos - knygnešystės atspindėjimą Biržiškos tyrinėji- 
muose'““, Autorius trumpai apžvelgė negausią, fragmentišką is- 
toriografiją, šaltinius. Teigė, kad Biržiška knygnešystės problemą 
nagrinėjo kompleksiškai, plačiame spaudos draudimo istorijos 


101 A. Navickienė, „Knygotyros raida Lietuvoje: periodizacija ir chronologi- 
ja, Knygotyra, 2006, t. 46, p. 9-35. 

102 Ibidem, p. 14. 

103 Ibidem, p. 23-24. 

104 A. Glosienė, „Nepriklausomos Lietuvos knygos istorijos tyrinėjimo 
kryptys“, Knygotyra, 1996, t. 23(30), p. 162. 

105 V. Biržiška, „Dešimt metų lietuvių knygos“, in Vasario 16, 1928, p. 195-207; 
V. Biržiška, „Lietuvių spaudos dešimtmetis“, in Pirmasis nepriklausomos Lietu- 
vos dešimtmetis, Fotogr. leid., Kaunas, 1990, p. 342—358. 

106 B. Raguotis, „Knygnešystės problemos Vaclovo Biržiškos darbuose“, 
Knygotyra, 1996, t. 23(30), P. 48-51. 

kontekste, siedamas su kitais nacionalinio judėjimo reiškiniais ir 
įvykiais. Knygnešystėje išskyrė du laikotarpius. Pirmuoju, trukusiu 
nuo 1868-1869 iki 1895 m., knygnešystė vykusi stichiškai, gabenta 
daugiausia religinė literatūra kaip pelninga kontrabandinė prekė. 
Nuo 1895 m. atsirado „idėjiniai knygnešiai“, gabenimas jau organi- 
zuotas, kūrėsi platinimo draugijos, buvo platinamos religinės ir pa- 
saulietinės knygos bei laikraščiai. Tuo metu raidynas nuėjo į antrą 
planą - carinė policija ir cenzūra persekiojo anticarinius politinius 
leidinius. Beveik nebaudė už „nekalto“ turinio knygas, bet griežtai 
persekiojo laikraščių, kalendorių, politinės literatūros platintojus. 
Straipsnyje „50 m. spaudos laimėjimo sukaktį minint“ (knygoje 
Praeities pabiros, 1960) profesorius rašė apie legalius knygų plati- 
nimo kanalus: pasienio gyventojai lengviau galėję pereiti sieną, ne- 
cenzūruotus siuntinius paštu galėjo gauti Rusijos mokslo įstaigos, 
mokslininkai. Biržiška atskleidė dar vieną spaudos persekiojimo 
aspektą — rusų ir vokiečių saugumo organų bendradarbiavimą. 

Bibliologijos katedra. G. Raguotienė straipsnyje apie bib- 
liotekininkystės aukštojo mokslo ištakas“? apžvelgė Biržiškos raši- 
nius (pradedama knygele Apie knygas ir knygynėlius, 1918), kuriuo- 
se vienu ar kitu aspektu kliudomas bibliotekininkų klausimas — 
funkcijos, kvalifikacijų tobulinimas. Detaliau sustojo prie 1936 ir 
1937- m. Švietimo ministerijos surengtų trumpalaikių biblioteki- 
ninkų kursų, Juozo Avižonio parengtos programos, Biržiškos skai- 
tytų kursų (lietuviškos knygos istorija, Lietuvos bibliotekų istori- 
ja, bibliografija). Bet profesorius tuo nesitenkino, kalbėjo, kad rei- 
kia ilgalaikių kursų. Jo iniciatyva sumanyta prie VDU bibliotekos 
steigti vienerių metų dviejų semestrų aukštuosius bibliotekininkų 
kursus (sumanymas nebuvo įgyvendintas). 1940 m. gruodžio 1 d. 
Vilniaus universitete tokia katedra buvo įsteigta; jos uždavinys - 
rengti specialistus „aukštesnio tipo bibliotekoms“, buvo sudarytas 
mokymo planas. Tačiau specialistų dar nerengė - knygos istoriją 
ir bibliografiją dėstė Humanitarinio fakulteto studentams. Autorė 
detaliau nušvietė Bibliologijos katedros veiklą nuo 1941 m. gruo- 
džio 1 d. Kaune VD universiteto Filologijos fakultete. 

Užsimenama ir apie 1941 m. kovo 3 d. atidarytą bibliotekininkystės 
skyrių prie Kauno viešosios liaudies bibliotekos. Biržiška skaitė kny- 
gos istoriją ir bibliografiją (kurso dalyviai išklausė pirmą semestrą). 
107 G. Raguotienė, „Bibliotekininkystės aukštojo mokslo ištakos“, in Biblio- 
tekininkystės studijos Vilniaus universitete, Vilnius, 1999, p. 22—41. 

Straipsnyje, skirtame knygotyros dėstymui Lietuvos valstybės 
universitetuose ir Vaclovo Biržiškos vaidmeniui'*š, G. Raguotienė 
apžvelgė knygos istorijos ir bibliografijos dėstymą Kauno ir Vil- 
niaus universitetuose 1922-1944 m. Pirmuoju knygos istorijos 
dėstytoju Lietuvos universitete nuo 1925 m. buvo Biržiška. Jis ir 
pirmųjų publikacijų ta tema autorius (straipsnis žurnale Baras, 
1925), atskira knyga išleisti Lietuviškų knygų istorijos bruožai. Tuo 
pat metu profesorius skaitė ir bibliografijos kursą. Minėtų dalykų 
skaitymą pratęsė Vilniaus universitete 1940-1941. Knygos istori- 
jos kurso turinį aptarė pagal Biržiškos studijas (Lietuviškų knygų 
istorijos bruožai, 1930 ir Mūsų žinyne, 1930 paskelbtas straipsnis 
„Lietuvių knygų augimo etapai“) ir išlikusį Henriko Radausko 
profesoriaus kurso konspektą (LNB, F31-537, 38 1.). Toliau auto- 
rė apžvelgė universitetuose dėstytus bibliografijos kursus. Naujas 
etapas - Bibliologijos katedra Vilniaus ir Kauno universitetuose. 

Trumpai aptarė 1936 m. bibliotekininkų kursuose Biržiškos 
skaitytų lietuvių knygos istorijos paskaitų turinį: knygos istorijos 
periodizavimą, knygos leidybą spaudos draudimo metais ir panai- 
kinus draudimą iki 1936 m. Be kitų, nagrinėtos šios temos: knygų 
naikinimas (priežastys), Motiejaus Valančiaus vaidmuo leidžiant 
ir platinant lietuviškas knygas. Kursuose skaitytose bibliografijos 
paskaitose nemažai dėmesio skirta teorijos klausimams. 

Aušra Navickienė pateikė archyviniais šaltiniais paremtą Bibliolo- 
gijos katedros 1940-1943 metais veiklos apžvalgą'“?. Katedros forma- 
vimąsi ir veiklą išskyrė į du laikotarpius. Pirmasis - Vilniaus universi- 
tete (1940 m. rugsėjo 1-0ji — 1941 m. gruodžio 1-oji). Profesorius dėstė 
bendrosios bibliografijos ir lietuvių knygos istorijos kursus, tačiau 
specialistų bibliotekoms tuo metu katedra nerengė. Antrasis - Kau- 
no laikotarpis (1941 m. gruodžio 1-oji - 1943 m. kovo 17-0ji). Rengė 
specialistus, buvo skaitomas knygotyrinių kursų ciklas. 

Violeta Černiauskaitė parengė spaudai su Vilniaus ir Kauno 
universitetuose veikusia Bibliologijos katedra susijusių dokumen- 
tų publikaciją, pridėjo komentarus ir metriką"“. Dokumentus pa- 
teikė chronologiškai. Publikuojami Vilniaus universiteto, Mokslų 


108 G. Raguotienė, „Knygotyros dėstymas Lietuvos valstybės universitetuo- 
se ir Vaclovo Biržiškos vaidmuo“, Knygotyra, 2000, t. 36, p. 25-33. 

109 A. Navickienė, „Vilniaus universiteto Bibliologijos katedra 1940-1943 m., 
Knygotyra, 2007, t. 48, p. 22-36. 

uo V. Černiauskaitė, „Bibliologijos katedros 1940-1943 metų veiklos doku- 
mentai, Knygotyra, 2002, t. 39, p. 126-147. 

akademijos, Lietuvos nacionalinės Martyno Mažvydo bibliotekos 
rankraščių skyriuose bei Lietuvos centriniame valstybės archyve 
laikomi dokumentai. Pateiktos Vilniaus universiteto HMF tary- 
bos ir VDU Filosofijos fakulteto posėdžių protokolų ištraukos, 
rektorių, dekanų raštai, Juozo Rimanto atsiminimų ištrauka. Do- 
kumentuose atsispindi Biržiškos įnašas į aukštos kvalifikacijos bi- 
bliotekininkų rengimo organizavimą, mokslinių knygotyros disci- 
plinų formavimą. 


Varia. Elena Stasiukaitienė paskelbė straipsnį apie Vaclovo 
Biržiškos grožinę kūrybą.“! Jame pateikta duomenų apie poezijos 
ir prozos kūrinėlius (paminėti 23). Aptarta rinkinėlyje Eilės ir pro- 
za (1918) išspausdintų kūrinėlių tematika (humanizmo, socialinės 
nelygybės, tautinio sąmonėjimo, moralės temos), trūkumai - atvi- 
ra didaktika, moralizavimas. Pažymėtas vienas kitas asmenybės 
bruožas - pomėgis skaityti grožinę literatūrą, visuomeniškumas — 
dalyvavimas Vilniaus lietuvių kultūriniame gyvenime prieš Pirmą- 
jį pasaulinį karą. 

Iveta Jakimavičiūtė straipsnyje apie 1918-1944 metų Lietu- 
vos knygos veikėjų biografistikos šaltinius“* apžvelgė Biržiškos 
straipsnius, skirtus Juozapui Želvavičiui, Jonui Jablonskiui, Juozui 
Tumui, Adomui Jakštui, Eduardui Volteriui, Gabrielei Petkevičai- 
tei-Bitei. Kaip biografistikos šaltinį autorė traktavo profesoriaus 
dešifruotus slapyvardžius ir slapyraides. 

Julija Čepytė straipsnyje, skirtame apžvelgti bibliografijos kla- 
sifikavimo idėjas tarpukario Lietuvoje?s, aptarė Biržiškos darbus, 
vienu ar kitu aspektu kliudžiusius bibliografijos klasifikavimo pro- 
blemas: knygelę Bibliografija (1935), bibliografijos kurso konspek- 
tą, jo bibliografijos veikalų įžanginius straipsnius, kitus straipsnius 
(žurnale Baras, 1925, nr. 1). Autorė atskleidė profesoriaus požiū- 
rį į bibliografiją kaip mokslo šaką, jos santykį su kitais gretimais 
mokslais. Daug dėmesio skyrė bibliografijos klasifikacijai rūšimis, 


11 E. Stasiukaitienė, „Savyj juntu tiesiog begalę tvėrimo jėgų“, Tarp knygų, 
2005, NI. 11, p. 27-31. 

u2 I. Jakimavičiūtė, „1918-1944 metų Lietuvos knygos veikėjų biografistikos 
šaltiniai, Knygotyra, 2007, t. 48, p. 172—184. 

u3 J. Čepytė, „Bibliografijos klasifikavimo idėjos tarpukario Lietuvoje: (Is- 
torinis ir loginis požiūris)“, ibidem, p. 124—146. 

bibliografijos priemonių klasifikavimui. Nurodė, kad profesorius 
klasifikuodamas bibliografijos priemones rėmėsi Jevgenijaus Ša- 
murino knyga Bibliografinio darbo metodika (Maskva, 1933). 
Vaclovo Biržiškos istoriografiją papildo pasakojimai apie jo 
bendradarbius bibliotekininkystės ir bibliografijos baruose. G. Ra- 
guotienė knygoje Greta įžymiojo Vaclovo Biržiškos“+ remdamasi 
dokumentais ir atsiminimais emocingai papasakojo apie septynias 
Lietuvos (vėliau VD) ir Vilniaus universitetuose dirbusias biblio- 
tekininkes, jų pareigas, visuomeninę veiklą (Lietuvos bibliote- 
kininkų draugijoje, dalyvavimą tarptautiniuose bibliotekininkų 
forumuose, rašinius Bibliografijos žiniose). Tai Elena Eimaitytė- 
Kačinskienė (talkinusi administraciniame darbe, Vilniuje pava- 
davusi direktorių), Marijona Čilvinaitė (stropi darbuotoja, aktyvi 
visuomenininkė, keliautoja, kraštotyrininkė), Antanina Šalkaus- 
kaitė (sisteminimo specialistė), Felicija Šalkauskaitė (direktoriaus 
ramstis VDU), Stasė Petraitienė (Rankraščių skyriaus vedėja). 
Ypač jautriai papasakota apie Biržiškai artimiausią žmogų - Birutę 
Vileišytę-Tursienę. Profesorius 1951 m. lapkričio 3 d. laiške Deve- 
niams rašė: „...kelių dešimčių metų artimiausioji bendradarbė, 
bet prie jos buvau prisirišęs, kaip prie savo dukters, kuri ir pati į 
mane žiūrėjo kaip į artimą žmogų...“ Pagaliau reto tvirtumo asme- 
nybė Ona Šimaitė. Gelbėjusi žydus, kalinta koncentracijos stovy- 
klose, po karo gyvenusi Paryžiuje („gyvenimą paskyrusi kitiems ir 
knygai“). Knygą gražia recenzija sutiko Audronė Glosienė!s. 
Žiedūnė Zaveckienė straipsnyje apie Vaclovo Biržiškos ben- 
dražygį Izidorių Kisiną"“ papasakojo apie jo darbą Biržiškos va- 
dovaujamose bibliotekose, profesoriaus pagalbą rengiant Antano 
Smetonos bibliografiją ir biobibliografiją (1935). Pažymėtas Kisino 
bendradarbiavimas Biržiškos redaguojamoje Lietuviškojoje enci- 
klopedijoje, jo parengta ir 1940 m. surinkta, bet neišspausdinta 
Ve. Biržiškos personalinės rodyklės 1-oji dalis. Ž. Zaveckienė pa- 
teikė žinių apie plačiau nežinomą 2-ąją šios rodyklės dalį - joje 
suregistruoti iki 1938 m. gruodžio 6 d. Lietuviškojoje enciklopedi- 
joje paskelbti 8762 ilgesni ir trumpi informaciniai straipsneliai. 


14 G. Raguotienė, Greta įžymiojo Vaclovo Biržiškos, Vilnius, 2000. 

us A. Glosienė, „Ta nepakeliama moteriška lengvybė“, Tarp knygų, 2000, 
Nr. 12, P. 24-25. 

u6 Ž.Zaveckienė, „Vaclovo Biržiškos bendražygis Kisinas“, Knygotyra, 1997, 

Pateikta šiek tiek žinių apie profesoriaus asmeninius ryšius su 
Kisinų šeima. Beje, autorė rašiniui pasinaudojo Kisino sūnaus 
Salvijaus prisiminimais. 

Elena Stasiukaitienė Vaclovo Biržiškos XVI skaitymuose 
(2006 m. gruodžio 7 d.) skaitė pranešimą „Vaclovo Biržiškos ben- 
dražygis A. Ružancovas: lemties vingiai“. 

"Tyrėjų dėmesio sulaukė Biržiškos asmeninė biblioteka. Daugiausia 
toje srityje nuveikė Nijolė Lietuvninkaitė — ta tema paskelbė moksli- 
nių ir populiariųjų straipsnių. Istoriografijai svarbūs du. Pirmajame"? 
autorė atliko Vaclovo Biržiškos asmeninės bibliotekos knygų Kauno 
politechnikos instituto (dabar - Kauno technologijos universiteto) 
bibliotekoje kiekybinę ir kokybinę analizė, o antrajame" aptarė kny- 
gotyros spaudinius Biržiškos asmeninėje bibliotekoje. 


Veikalai 


Svarbi Vc. Biržiškos istoriografijos dalis — straipsniai ir recenzijos 
apie jo veikalus. Daugiausia tyrėjų dėmesio sulaukė veikalai Lietu- 
vių bibliografija ir Aleksandrynas. 

Apie pirmąją Lietuvių bibliografijos dalį atsiliepimą parašė Juo- 
zas Tumas žurnale Knygos (nr. 4-6). Antrąją dalį recenzavo Ba- 
lys Sruoga. Recenzentai veikalą traktavo kultūrologiniu aspektu, 
paliko svarbių bibliografijos teorijos minčių. Tumas rašė apie dvi 
bibliografijos fazes: pirmoji - duomenų apie spaudą kaupimas, 
kelias į bibliografijos mokslą, antroji — literatūros istoriografija"?. 
Sruoga rašė apie bibliografijos ir literatūros genetinius ryšius, 
didelę bibliografijos reikšmę kultūros ir literatūros proceso tyri- 
mui*?“, Izidorius Kisinas recenzavo IV dalies 1-ąjį tomą. Jis daugiau 
dėmesio kreipė į bibliografijos metodiką. Recenzentas skyrė dvi 
bibliografinio darbo fazes: 1) „sausą“ knygų surašymą; 2) „apra- 
šomąją bibliografiją, pažymėjo bibliografijos reikšmę aprašant 
spaudą'*!, Apie Lietuvių bibliografijos IV dalies 2-ojo tomo 1-ąjį 
u7 N. Lietuvninkaitė, „Vaclovo Biržiškos asmeninės bibliotekos knygos 


Kauno A. Sniečkaus politechnikos instituto bibliotekoje“, Knygotyra, 1988, 

sąsiuvinį parašė Vincas Maciūnas. Jis į veikalą pažvelgė literatūro- 
loginiu aspektu, pažymėjo ir informacinę reikšmę!?*, 

Recenzentų visuomeninis statusas ir kvalifikacijos (dauguma 
literatūrologų) rodo, kad Biržiškos veikalas buvo priimtas kaip 
svarbus mokslinis leidinys, nepamainomas informacijos šaltinis 
literatūros tyrėjams. 

Emigracijoje Biržiška sugebėjo išleisti tris knygas: Lietuvių ra- 
šytojų kalendorių (Tūbingenas, 1946), Senųjų lietuviškų knygų isto- 
riją (Čikaga, 1953, d. 1) ir Vyskupo Motiejaus Valančiaus biografijos 
bruožus (Bruklinas, 1952). Septynios knygos JAV pasirodė po au- 
toriaus mirties. Apie jas paskelbta per trisdešimt recenzijų, pole- 
minių straipsnių. 

Apie Lietuvių rašytojų kalendorių recenzijų pasirodė Vokietijoje 
leistuose laikraščiuose Mūsų kelias, Mintis, Lietuvių žodis. Žurnalė- 
lyje Pėdsakai St. Ventos slapyvardžiu pasirašęs recenzentas leidinį 
laikė labai vertingu, aptarė jo struktūrą, įtrauktas personalijas. Pažy- 
mėjo ir nemažas spragas (nurodė pavardžių)"?, Žiburiuose paskelbta 
recenzija sulaukė aštraus poleminio autoriaus atsakymo — daugiau- 
sia rašė apie nepalankias tokiam darbui sąlygas - trūko šaltinių!**, 

Knygą apie Motiejų Valančių Vincas Maciūnas vadino „labai 
reikšmingu rašiniu“, o autorių skyrė prie žymiausių XIX a. Lietu- 
vos istorijos žinovų. Teigė, kad apie vyskupą rašė plačiame poli- 
tinio ir kultūrinio gyvenimo įvykių kontekste, tad rašinyje ne tik 
imponuojanti Valančiaus asmenybė, bet ir „geras mūsų istorijos 
gabalas“*5. Teigiamai atsiliepė apie studijos autoriaus nuostatą 
Valančiaus pažiūras ir veiksmus interpretuoti ano meto įvykių ir 
suvokimo kontekste: Biržiška Valančių vaizduoja tokį, kokį rodo 
dokumentai, koks buvo ar galėjo būti, o ne pagal mūsų norus. 

Svarbią recenziją apie Biržiškos Senyjų lietuviškų knygų istoriją 
(1953, d. 1) parašė Zenonas Ivinskis“. Knyga pirma buvo išspaus- 
dinta Naujienose, tad jos turinys visuomenei žinomas. Autorius, 


122 V. Maciūnas, „Vaclovas Biržiška. Lietuvių bibliografija. IV dalis“, Židinys, 
1940, nr. 3, p. 393. - Parašas: V.Mc. 

123 St. Venta, „Mūsų kruopštusis ir nepailstąs bibliografas prof. Vaclovas Bir- 
žiška“, Pėdsakai, Wūrzburg, 3-4, p. 51-52. 

124 V. Biržiška, „Žiburių“ kritikui kuklus atsakymas“, Žiburiai, Augsbrug, 
1947, spalio 26, nr. 43. 

125 V. Maciūnas, „Pernykštė triguba Motiejaus Valančiaus sukaktis...“ Aidai, 
1952, Nr. 7, P. 330—-331. — Parašas: V. Mc. 

126 Z. Ivinskis, „Senosios lietuviškos knygos“, Aidai, 1954, nr. 4, p. 181—184. 

anot recenzento, veikalui medžiagą surinko Kaune ir Pinneberge 
dėstytiems knygos istorijos kursams. Tyrinėtojas ėmėsi narplioti 
daug senosios knygos problemų - tai įvairių painiavų aiškinimo 
istorija. Recenzentas išvardijo ir trumpai referavo dešimties skyrių 
turinį, daug kur patikslino, polemizavo - nurodė pastebėtus ne- 
tikslumus, neišspręstas problemas, pateikė savo išvadų ir prielai- 
dų. Dėl senojo lietuvių rašto iki Mažvydo (Biržiška visas versijas 
atmetė), dėl iš Lietuvos išvežtų turtų, dėl protestantiškų knygų 
spausdinimo ir deginimo, katalikiškų giesmių spausdinimo pro- 
testantiškuose giesmynuose (net Mažvydo), Samuelio Boguslavo 
Chylinskio Biblijos spausdinimo istorijos, katalikų ir protestantų 
Bažnyčios požiūrio į lietuvių kalbą, dėl tikslios Merkelio Giedrai- 
čio mirties datos (1609 m. balandžio 6 d.), Kanizijaus katekizmo 
leidimo lietuvių kalba problemos. Recenzija praplečia lietuviškos 
knygos tyrinėjimo lauką, iškelia naujų vertinimo kriterijų. 

Informacinę recenziją apie šią knygą taip pat parašė Antanas 
Mažiulis*?7, 

Daugiausia visuomenės dėmesio — bene 15 atsiliepimų spau- 
doje - sulaukė Aleksandrynas. Tuojau po Biržiškos mirties susi- 
rūpinta jo palikimo publikavimu. K. A. Girvilas ragino lietuvius 
išleisti profesoriaus mokslo veikalus, ypač Aleksandryną, kvietė 
siųsti pinigus Lietuvių literatūros institutui Čikagoje!**. Apie šį 
veikalą spaudoje rašė ketverius metus jį redagavęs brolis Mykolas 
Biržiška. 1957 m. Drauge paskelbtame straipsnyje gynė Vaclovo 
pasirinkimą veikalą pavadinti Aleksandrynu, išdėstė motyvus!??, 
Naujienose rašė apie iškylančias problemas redaguojant Aleksan- 
dryną““. Prie šio klausimo grįžo pirmajame tome paskelbtame 
straipsnyje“!, Autorius pacitavo Vaclovo rašinį apie Aleksandryną 
ir jo pavadinimą. Pasirėmęs minėtu brolio rankraščiu, pasakojo 
apie veikalo rengimą, pastangas išleisti nebaigtą, pasisakė dėl 
pasirinkto chronologinio personalijų išdėstymo knygose, paren- 


117 A. Mažiulis, „Senoji mūsų knyga“, Ateitis, Brooklyn, 1953, nr. 10, p. 250. 
128 K. A. Girvilas, „Prof. Vac. Biržiškos nebėra, o jo veikalai?....“, Naujienos, 
1956, sausio 19, nr. 16. 

129 M. Biržiška, „Apie Aleksandryną: atsakymas dr. A. Kučui', Draugas, 1957, 
liepos 13. 

130 M. Biržiška, „Tvarkant Vaclovo Biržiškos „Aleksandryną“ spaudai“, Nau- 
jienos, 1957, nr. 94, p. 9. 

121 M. Biržiška, „Brolio paaiškinimai“, in V. Biržiška, Aleksandrynas, 1960, 
t.1, p. XI-XV. 

gimo sąlygų. Dėl pirmajame Aleksandryno tome pasitaikančių 
netikslumų Mykolas Biržiška parašė straipsnį“*. Romoje gyve- 
nantis istorikas Paulius Rabikauskas klaidas atskleidė Aiduose 
pasirodžiusiame straipsnyje*3. Apie pastebėtus trūkumus laiške 
rašė istorikas Zenonas Ivinskis. 

Įdomus polemiškas Bronio Railos straipsnis „Neišnyks laiko 
tėkmėje“ 1965 m. buvo paskelbtas Dirvoje“* ir Londone išleistoje 
knygoje Paguoda (1974, d.1). Dar kartą perspausdintas atgavus Lie- 
tuvai nepriklausomybę Railos knygoje Kodėl antraip?35 Straipsnis 
pasirodė, kai buvo išleisti visi trys tomai. Rašė žurnalistiniu stiliu- 
mi, nevengė paralelių, nukrypimų nuo pagrindinės temos, ironijos 
JAV lietuvių organizacijų adresu - labiau iškeliami knygų rengėjai, 
leidėjai, mažiau dėmesio kreipiama į autorius. Trumpai apibūdino 
veikalą, pažymėjo didelę mokslinę vertę: „Brolio Mykolo peržiū- 
rėtas ir dar kiek papildytas „Aleksandrynas“ tapo svarbiausiu šalti- 
nių aruodu Lietuvos kultūros praeičiai toliau tyrinėti |... |, tikroji 
lietuvių senesnės raštijos enciklopedija*35 Ir toliau: „Aleksan- 
drynas“ gerokai prasklaido prieblandą, kuri tvyrojo viršum mūsų 
tautos ilgų šimtmečių...“37 Palankiai atsiliepė apie Vc. Biržiškos 
žmoną Aleksandrą (jeigu ne ji, gal neturėtume kai kurių veikalų), 
visiškai pritarė pasirinktai antraštei — tai gražiausias paminklas 
moteriai ir žmonai*3š, 

Žiedūnė Zaveckienė straipsnyje, skirtame ir kai kuriems lie- 
tuvių nacionalinės bibliografijos kūrimo aspektams“?, trumpai 
aptarė Biržiškos įnašą į lietuvių nacionalinės bibliografijos plėto- 
tę - Lietuvių bibliografijoje užregistravo 26 o00 spaudinių. Autorė 
detaliau nagrinėjo profesoriaus nuopelnus dešifruojant lietuvių 
spaudos slapyvardžius ir slapyraides. Įdomus etiudas apie tikrąjį 
slapyvardžio Beržaitis savininką. 


132 M. Biržiška, „Mea culpa“, Aidai, 1962, nr. 9, p. 366-367. 

133 P. Rabikauskas, „Konstantino Sirvydo biografinės datos“, Aidai, 1962, 
Nr. 4, P. 147-154. 

134 B. Raila, „Neišnyks laiko tėkmėje“, Dirva, Cleveland, 1965, liepos 14, 
nr. 79; liepos 16, nr. 80. 

135 B. Raila, „Neišnyks laiko prieblandoje“, in B. Raila, Kodėl antraip?, Vil- 
nius, 1991, P. 428-436. 

136 Ibidem, p. 432. 

137 Ibidem. 

138 Ibidem. 

139 Ž. Zaveckienė, „Vaclovas Biržiška ir kai kurie lietuvių nacionalinės biblio- 
grafijos kūrimo aspektai“, Bibliografija'9s, 1997, p. 151152. 

Osvaldas Janonis išleido knygelę Vaclovo Biržiškos Lietuvių bi- 
bliografija'**. Tai mokomoji priemonė studentams. Paskirtis turėjo 
įtakos leidinio struktūrai, akcentams, iliustracinei medžiagai (teks- 
tų faksimilės). Darbas parašytas rūpestingai, su autoriui būdingu 
kruopštumu, pastangomis optimaliai, visapusiškai aptarti veikalą. 

Biržiškos veikalas aptariamas lietuvių retrospektyviosios 
nacionalinės bibliografijos raidos kontekste — pateikta anksty- 
vesniųjų darbų chronologinė apžvalga. Lietuvių bibliografija api- 
būdinama bibliografiniu, knygotyriniu, bibliotekiniu aspektu. 
Autorius išryškina kiekvienos veikalo dalies specifinius bruožus. 
Giliau pažvelgė į užregistruotų dokumentų tipus, pateikė jų sta- 
tistinę analizę, apibūdino knygų, periodikos, rankraščių bibliogra- 
finio aprašo metodiką, trumpai - literatūros grupavimą veikale, 
papildymų sistemą, pagalbines rodykles, atskirų dalių skirtumus. 
Vertingiausia pagalbine rodykle laiko autorių ir knygų antraščių. 
Kiti duomenys apie dokumentus skirtini knygotyrai: anotacijos, 
literatūra apie dokumentą ir autorių, kontrafakcijų dešifravimas 
ir jų pateikimas, dokumentuose pasitaikančių slapyvardžių ir sla- 
pyraidžių išaiškinimas. Pažvelgė ir bibliotekininkystės aspektu — 
nurodė, kur, kokiose bibliotekose, rinkiniuose laikomi aprašyti 
dokumentai. Autorius pažymėjo veikalo informacinę ir mokslinę 
reikšmę literatūros ir kultūros istorijai. 

Analitinę Aleksandryno recenziją parašė literatūrologas Vytau- 
tas Vanagas'*!. Recenzentas teigė, kad veikalas paremtas geru, „gal 
net absoliučiu pažinimu, kurį jo autorius, žymiausias mūsų biblio- 
grafas ir knygotyrininkas, buvo sukaupęs per keletą dešimtmečių 
registruodamas bei studijuodamas lietuviškus raštus ir leidinius. 
Faktų turtingumas, visapusiškas išsamumas teikia šiam veikalui 
tezauro vertę.“ Prie atskirų Vanago teiginių apie Aleksandryną grį- 
šime aptardami šį veikalą. 

Viliaus Užtupo straipsnelis“? išspausdintas Aleksandryno ant- 
ros laidos (Vilnius, 1990) pasirodymo proga. Trumpai apžvelgęs 
visų trijų brolių darbus, ilgėliau sustojo prie Aleksandryno. Pažy- 
mėjo, kad autorius medžiagą rinko ir iš Karaliaučiaus archyvų bei 


140 O. Janonis, Vaclovo Biržiškos Lietuvių bibliografija: mokomoji priemonė, 
Vilnius, 1997, 37 p. 

141 V. Vanagas, „Senųjų lietuvių rašytojų žodynas“, Kultūros barai, 1990, 
nr. 7-8, p. 69-70. 

142 V. Užtupas, „Brolių Biržiškų palikimas“, Kauno tiesa, 1993, gruodžio 12. 

universiteto, o jie karo metu buvo sunaikinti, tad Biržiškos veikalas 
lieka „niekada nepakartojamas leidinys“ - tų šaltinių jau nėra. Bet 
tai netiesa — vokiečiai svarbiausius dokumentus suspėjo išgabenti 
į šalies gilumą ir jie išliko (Domo Kauno informacija). 

Informacinio pobūdžio recenziją apie Biržiškos bibliografijos 
veikalą Amerikos lietuvių spauda 1874-1910 paskelbė Irena Jezuke- 
vičiūtė'*3. Autorė nurodė užregistruotų spaudinių skaičių, veikalo 
redaktorės Stasės Vaškelienės surinktus papildymus, paminėjo pri- 
dėtas pagalbines rodykles (pavardžių, antraščių, chronologinę). 

Neilgą turiningą recenziją apie Biržiškos Knygotyros darbus 
paskelbė Violeta Černiauskaitė'4+, Iš pradžių aptarė profesoriaus 
knygos istorijos darbų mokslinę ir kultūrinę vertę. Pacituosime 
vieną kitą mintį. Biržiška buvo „daugelio ir dabar bibliotekinin- 
kystės, bibliografijos bei knygotyros teorijoje ir praktikoje nau- 
dojamų tyrimo principų ir metodų pradininkas, parašė pirmąsias 
mokslines lietuviškos knygos ir bibliografijos istorijas, padėjo pa- 
matus tų krypčių teorijos ir mokslinių disciplinų susiformavimui, 
apibrėžęs jų tyrimo objektus bei problematiką [... ], suvaidino 
lemiamą vaidmenį kuriant lietuviškos profesinės terminijos varto- 
jimo tradicijas ir normas“ Kita recenzijos dalis skirta veikalo su- 
darytojų Genovaitės ir Broniaus Raguočių darbui aptarti. Sudary- 
tojai atrinko „fundamentaliausius mokslininko darbus“, spausdino 
autentiška rašyba, „Paaiškinimuose“ pateikė papildomos informa- 
cijos, naujų duomenų skelbiamiems tekstams. V. Černiauskaitė 
teigė, kad Biržiška „lietuviškos knygos bei jos tyrinėjimų evoliuci- 
ją visuomet analizavo kuo išsamesniame visuomeniniame-kultūri- 
niame Lietuvos istorijos kontekste.“ 


"Taigi matome - šaltinių ir literatūros apžvalga plati, tačiau iš- 
samesnių, gilesnių tyrinėjimų joje nedaug. Gal reikėjo daryti di- 
desnę atranką? Pastangas pateikti optimalų biržiškianos vaizdą 
skatino dvi aplinkybės. Viena - įvairiaaspektė profesoriaus veikla: 
advokatas, karininkas, mokytojas, profesorius, bibliotekininkas, 


redaktorius; platūs moksliniai ir kultūriniai interesai: teisės moks- 


143 I. Jezukevičiūtė, „Dar viena Vaclovo Biržiškos bibliografija“, Tarp knygų, 
1995, Nt. 4, P. 24-25. 

144 V. Černiauskaitė, „Kuo mums brangi knygotyros klasika“, Tarp knygų, 
1998, nr. 8, p. 18-19. 

lai, Lietuvos istorija, knygos, literatūros bei švietimo istorija, bib- 
liografija, bibliotekininkystė. Apie kiekvieną veiklos sritį, mokslo 
darbus, nors ir fragmentiškai, šis tas parašyta. Antra - sudėtingos, 
nestabilios politinės gyvenimo ir veiklos sąlygos - tarpukaris, me- 
tus trukusi sovietinė, trejus vokiečių ir penkiasdešimt metų antroji 
sovietinė okupacija. Antrosios sovietinės okupacijos Biržiškai ne- 
teko patirti, tačiau gyveno ir dirbo sudėtingomis sąlygomis Aus- 
trijoje, Vokietijoje, vėliau JAV. Emigrantinėje spaudoje ir trumpi 
informaciniai straipsniai, epizodiniai paminėjimai atsiminimuose 
turi istorinę vertę. Svarbi ir juose jaučiama poleminė atmosfera, 
pastebimas prieštaringas asmenybės ir veikalų vertinimas. Tikras 
pakilimas Vaclovo Biržiškos istoriografijoje prasidėjo Lietuvai at- 
gavus nepriklausomybę 1990 m. kovo 11 d. Tačiau ir toje gausybėje 
publikacijų rasime vos keletą išsamesnių apžvalginių straipsnių 
apie profesorius Biržiškas, atskiras Vaclovo Biržiškos veiklos sritis, 
veikalus. Detaliau tyrinėta veikla Lietuvos kariuomenėje, įnašas į 
karinę pedagogiką, aptarti bibliografijos veikalai, rašyta apie vado- 
vavimą VDU bibliotekai, aukštojo bibliotekinio mokslo organi- 
zavimą, indėlį į literatūros mokslą. Trūksta tyrinėjimų apie darbą 
Teisių fakultete, įnašą į Lietuvos istorijos tyrimus, redakcinį darbą, 
publicistinę veiklą lietuviškoje, lenkiškoje bei rusiškoje periodiko- 
je kovų dėl nepriklausomybės metais. 

Iš tarpukario metų svarbiausias darbas - Izidoriaus Kisino su- 
daryta Vaclovo Biržiškos darbų bibliografijos rodyklė, išeivijos 
spaudoje paskelbtas Vinco Maciūno straipsnis „Vaclovo Biržiškos 
įnašas lituanistikon“. Atgavus nepriklausomybę — Osvaldo Jano- 
nio Vaclovo Biržiškos Lietuvių bibliografija, Jono Aničo Metuose 
paskelbti Vaclovo Biržiškos laiškai Alenai ir Mykolui Deveniams 
ir Romos Bončkutės studijėlė apie Biržiškos laiškus Petrui Jonikui 
leidinyje Archivum Lithuanicum 12. 

Pasitelkę archyvinius, memuarinius ir epistolinius šaltinius, 
įvairaus dydžio, tematikos ir pobūdžio rašiniuose paskelbtus duo- 
menis, ikonografinę medžiagą, norime nupiešti sudėtingos bio- 
grafijos, daugelį sričių aprėpusio mokslininko, prieštaringos asme- 
nybės vaizdą. 


GYVENIMO IR VEIKLOS BRUOŽAI 


NAMAI, ŠIAULIŲ GIMNAZIJA 


(Julbės herbo Žemaičių bajorų Biržiškų giminė žinoma nuo 
XVII a. pradžios!. Valdė Biržulaukius (XIX a. vid. prarado), XVIII a. 
įgytus Pailgotį ir Džiaugėnus. Pirmasis ta pavarde 1642 m. pasira- 
šė Baltramiejaus sūnus Jurgis. Jo proanūkis Jokūbas sūnui Jokūbui 
teužrašė kardą, žirgą ir trejetą galvijų, sūnus Jonas paveldėjo Bir- 
žulaukius. Jokūbo sūnus Motiejus 1792 m. vasario 16 d. drauge su 
Dionizu Poška ir kitais Raseiniuose pasirašė (trimis kryžiukais) 
Gegužės trečiosios konstituciją. Motiejaus broliavaikio Bona- 
ventūros sūnus Leonardas (1809-1902) gimė Pailgotyje, mokė- 
si Kolainių gimnazijoje, dalyvavo 1831 m. sukilime. Pralaimėjus 
sukilimui su lenkų kariuomene į Prūsiją nepasitraukė. Paveldėjo 
tėvo praskolintą Pailgočio ūkį, bet, nesugebėjęs išpirkti, gavo su 
žmona išsikelti ir nuomoti Lapkasių dvarą (Raseinių apsk. Vai- 
nuto vlsč. Žvingių parapija). Apie 1860 m. išmokėjęs skolas grįžo 
Pailgotin, dar pripirko Džiaugėnus. Leonardo sūnus Antanas (gi- 
męs 1855 m. sausio 17(25) d. Lapkasių dvare), baigęs Šiaulių gimna- 
ziją, 1875-1880 m. Maskvos universitete studijavo mediciną. Tuo 
metu šio miesto aukštosiose mokyklose buvo lietuvybės reikalais 
besidominčių studentų. Čia Biržiška pažino medicinos studentus 
Joną Basanavičių, Vincą Pietarį. Minėtieji bičiuliai, baigę studijas, 
greta mediko darbo varė plačią lituanistikos vagą - rašė istorijos 
veikalus, kūrė literatūros kūrinius. Biržiška, atsisakęs siūlymo likti 
universitete rengtis profesūrai?, grįžo į Lietuvą, įsikūrė ir visą gy- 
venimą atsidėjęs dirbo Viekšniuose. Užrašytos lietuvių tautosakos 


1 Apie Biržiškų giminę rašoma lenkiškuose herbynuose, M. Biržiškos su- 
rinktuose dokumentuose „Biržiškų giminės istorija“ [genealogija nuo 1605 iki 
1933 m.] (MAB, F 165-2), jo knygos Anuo metu Viekšniuose ir Šiauliuose (1938) 
skyriuje „Tėvai ir protėviai“, p. 1—21, 1935 m. išleistame Lietuviškosios enciklope- 
dijos 3-iajame tome (sklt. 1197-1198). 

2 V. Vitkauskas, „Biržiškos - atgimimo sąjūdžio žmonės“, in Viekšnių kraš- 
tas ir profesoriai Biržiškos, Vilnius, 1995, p. 15. 

Motina Elžbieta Biržiškienė. Tėvas Antanas Biržiška. 
1881 1881 


siuntinėjo Basanavičiui. Antanas Biržiška buvo populiarus gydy- 
tojas visoje apylinkėje, žymus akušeris, terapeutas, pediatras. Sū- 
nus Vaclovas prisiminė tėvą labai daug dirbantį, per dienas užsiė- 
musį, vaikai retai jį matydavę. Vanda Daugirdaitė-Sruogienė prisi- 
minė: „Tai buvo gydytojo idealas. Jis griežtai laikėsi savo profesijos 
etikos, dirbo viena mintimi - padėti žmonėms: 

Elžbieta Biržiškienė (Rodzevičiūtė) gimė 1858 m. Vadaktų baž- 
nytkaimyje Panevėžio apskrityje. Vaclovas Biržiška vienoje anke- 
toje rašė, kad senelė iš motinos pusės save laikė lenke. Biržiškienė 
buvo pedagogė ir muzikė. Gyvendama Maskvoje turėjo savo mo- 
kyklą. Mėgdavo dainuoti ir skambinti fortepijonu. 

Antanas ir Elžbieta Biržiškos užaugino tris sūnus - Mykolą 
(gim. 1882 m. rugpjūčio 24), Vaclovą (g. 1884 m. gruodžio 2) ir 
Viktorą (g. 1886, vasario 23). Pradžios mokslą vaikai išėjo namuose 
motinos mokomi. Tėvai, ypač motina, vaikus auklėjo lenkų kultū- 
ros dvasia, ugdė lenkais patriotais. 

Brolių Biržiškų biografai nurodo keletą aplinkybių, kuriomis 
jie augo ir brendo. Amžių sandūroje Viekšniuose, be žemaičių ir 


3 A. Tyla, „Tėvas Antanas ir sūnus Mykolas Biržiškos - Maskvos universi- 
teto studentai; in Viekšnių kraštas ir profesoriai Biržiškos, p. 17. 

4 A. Gedvilas, „Profesorių Biržiškų tėvai amžininkų prisiminimuose“ 
ibidem, p. 36. 

Biržiškų šeima. Sėdi tėvai 
Elžbieta ir Antanas, stovi 

sūnūs (iš kairės) Viktoras, 
Vaclovas, Mykolas. XX a. 

pradžia 


lenkuojančių dvarininkų bei tarnautojų, gyveno daug žydų, buvo 
rusų tremtinių kolonija. Tautų santarvę retai kada sudrumsdavo 
kokie nors incidentai, tad jaunieji Biržiškos anksti išsiugdė tole- 
ranciją kitoms tautoms“. 

Vaikai gyveno intensyvaus kultūrinio gyvenimo aplinkoje. Tė- 
vas turėjo didelę biblioteką, rinko ne tik medicinos, bet ir istorijos, 
grožinės literatūros veikalus. Turėjo senovės Graikų ir Romos is- 
torijos knygų, Vakarų Europos tautų, rusų ir lenkų literatūros kla- 
sikų veikalų“. Šeimoje ypač buvo gerbiamas Adomas Mickevičius, 
bibliotekoje buvo jo knygų. Mykolas Biržiška būdamas 10 metų 
perskaitė originalo kalba poeto raštus. Tėvas mėgo Mickevičiaus 
ir ypač Ludwiko Kondratowicziaus poeziją. Vanda Daugirdaitė- 
Sruogienė pasakojo, kad Biržiškos gyveno kukliai, bet jų namai 
buvo žinomi kaip šviesuomenės susibūrimo centras. Jų didele bi- 
blioteka naudojosi studentai ir apylinkės inteligentija". Dar vienas 
kultūrinio gyvenimo bruožas - keitimasis knygomis. Ve. Biržiška 


s L. Rozga, „Intelektualinė ir kultūrinė aplinka Viekšniuose XIX ir XX am- 
žių sandūroje“, ibidem, p. 14. 

6  Ibidem, p. 13. 

7 A. Gedvilas, „Profesorių Biržiškų tėvai amžininkų prisiminimuose“, 
ibidem, p. 36. 

rašė, kad Žemaitijoje dvarininkai ir sulenkėję inteligentai kūrė ke- 
liaujamas šeimos bibliotekėles. 10—12 šeimų už 4-5 rublius iš kata- 
logų užsisakydavo įdomesnių knygų, parinktas asmuo patikrinda- 
vo užsakymus, kad nebūtų dubletų. Šeima, gavusi užsakytas kny- 
gas, perskaito ir siunčia kitai, o pati gauna jų komplektą - ir taip, 
kol grįžta pačių užsakytieji egzemplioriai. Juos dėdavo į asmeninę 
biblioteką. Paskui vėl nauji užsakymai“. Tokie knygynėliai, matyt, 
buvo įtraukę ir Viekšnių Biržiš- 
kas, aišku, vaikai apie gaunamas 
knygas žinojo, skaitė. Biržiškų 
vaikai dažnai lankydavosi Darjos 
ir Antano Morų šeimoje. Kaimy- 
nai turėjo poros tūkstančių kny- 
gų biblioteką, čia ateidavę žur- 
nalai Pycckas mbicao ir Becmnuk 
Esponv. Pas Morus gyvenęs Tar- 
tu universiteto studentas Vladas 
Korsakas padėjo broliams Bir- 
žiškoms pasirengti gimnazijai?. 
M. Biržiška atsiminimuose rašė, 
kad artimesni kaimynai keisda- 
vosi prenumeruojamais laikraš- 
čiais ir žurnalais. Nemažai žur- 
nalų, ir ne tik medicinos, prenu- 
meruodavo gydytojas Biržiška. 
Iš vaistininko V. Aleksandravičiaus skolindavosi Peterburgo len- 
kų laikraštį Kraj, iš Daubiškių dvaro - mėnesinį žurnalą Pycckas 
MblCAb, savaitraščius Niwa ir Tygodnik Ilustrowany“. 

1895 m. į Šiaulių gimnazijos trečią klasę įstojo Mykolas, į pir- 
mą — Vaclovas, į parengiamąją Viktoras, nors buvo pasirengęs ne 
blogiau už Vaclovą. (Toks buvo tėvo noras - kad skirtingo amžiaus 
broliai nesimokytų vienoje klasėje ir nebūtų lenktyniavimo, kuris 
sėtų tarp jų nesantaiką.) Išvykus sūnums į Šiaulius, ten keliasi ir 
motina, nuomoja butą ir prižiūri vaikus. Tik Mykolui 1901 m. išvy- 
kus į Maskvą studijuoti, motina grįžta į Viekšnius. 


Vaclovas Biržiška. Šiauliai, 1895 


8 Biržiška, „Keliaujamieji knygynėliai“, Sietynas, 1921, nr. 7-8, p. 5-8. - Pa- 
rašas: V. Raginis. 

9 L. Rozga, „Intelektualinė ir kultūrinė aplinka..“, p. 13. 

10 Ibidem. 

Mykolas ir Viktoras garsėja mokslumu (Biržiškos ir anksčiau 
tuo pasižymėjo). Vaclovas tenkinasi minimumu - nepasižymi nei 
darbštumu, nei gabumais. Vėliau jis prisiminė, kad silpnas jo kla- 
sės lygis leido būti tarp pirmaujančiųjų. Vaclovas daug skaito, ta- 
čiau daugiausia nuotykių ir fantastinę literatūrą. Bet jau tuo metu 
klostosi polinkiai, nubrėžiamos būsimos veiklos gairės - mėgina 
sudaryti nuosavą žinių enciklopediją, imasi bibliotekininko dar- 
bo: sukataloguoja nemažą tėvo bi- 
blioteką. 1901 m., kai mokėsi VII 
klasėje, inspektoriaus pavedimu 
ir mokinių pritarimu išrenkamas 
mokinių vadovėlių bibliotekėlės 
vedėju. Šias pareigas eina, kol bai- 
gia gimnaziją". Gimnazijoje įgyja 
pirmą nelegalios veiklos patyri- 
mą - priklauso lenkų organizuotam 
nelegaliam gimnazistų savišvietos 
rateliui, kuris vėliau suskyla į du — 
lietuvių (jam priklausė ir Vaclovas) 
ir lenkų, E susekė gimnazijos "iaclovas Biržiška — Šiau- 
vadovybė - užklupo susirinkimą. lių gimnazijos VIII klasės 
Viskas baigėsi laimingai — pasiten- moksleivis. 1903 
kinta elgesio pažymio sumažini- 
mu“. Abitūros egzaminus Vaclovas 
išlaikė labai gerai, tik iš rusų kalbos 
gavo trejetą. 

Augdami ir bręsdami broliai Biržiškos išgyveno dvi kolizi- 
jas - idėjinių pozicijų ir kultūrinių nuostatų pasikeitimą. Šeimoje 
buvo gyvi 1863 metų sukilimo atsiminimai, tėvas buvo susijęs su 
8-9-ojo dešimtmečio rusų revoliuciniu judėjimu (narodnikais), 
XX a. pradžioje Viekšniuose turėjo socialisto reputaciją (Ch. Pa- 
cevičiaus laiškas V. Biržiškai, JAV, apie 1951 m., VUB, F 314-704). 
"Tad ir vaikų orientavimasis į socialdemokratinį judėjimą buvo lo- 
giškas. Jaunesniems broliams didelį įspūdį padarė Mykolo areštas 
1902 m. vasarį ir kalinimas Maskvos Butyrkų, kelias dienas Vilniaus 
ir daugiau kaip tris mėnesius Kauno kalėjime. Vaclovas būdamas 
žemesnėse klasėse dalyvavo demonstracijoje prieš rusišką maldą 


u V. Biržiška, „Autobiografija“, MAB, F 163-, l. 3. 
12 | Ibidem, l. 4. 

gimnazistas Bronius Aleksandravičius, studentas Mykolas Biržiška, 
gimnazistai Viktoras Biržiška ir Klemensas Skabeika. 1903 m. ruduo 
arba 1904 m. pavasaris 


gimnazijoje. Vėliau, studijų metais, ypač vykstant 1905-1906 
metų revoliucijai, visi trys broliai buvo aktyvūs nelegalios social- 
demokratinės veiklos dalyviai. 

Brolių Biržiškų nacionaliniam apsisprendimui turėjo įtakos 
senelio ir tėvo pagarba gimtajai Žemaitijai, lietuvių kalbai. 

Šiaulių gimnazistus veikė lietuvių nacionalinio sąjūdžio idėjos, 
juos pasiekdavo draudžiamoji spauda. Vaclovas Biržiška rašė, kad 
lietuviškų knygų jis gaudavęs iš tuo metu Šiauliuose gyvenusio Au- 
gustino Janulaičio. Pavyzdžiui, iš jo gavo Mykolo Miežinio keturių 
kalbų žodyną, Kazimiero Pakalniškio - Dėdės Atanazo Obrusite- 
lius ir kitas. Per 1897 m. gyventojų surašymą Mykolas užsirašė len- 
ku, Vaclovas lietuviu, Viktoras žemaičiu?s. Po metų kitų dėl draugų 
lietuvių įtakos Mykolas dar gimnazijoje apsisprendė esąs lietuvis, 
1900 m. rudenį trise (su Povilu Urbšiu, Edvardu Šiukšta) sudarė 
lietuvių kalbos kuopelę. Pradėjęs teisės studijas Maskvos univer- 
sitete 1901 m. stojo į nelegalią Maskvos lietuvių draugiją, vėliau jai 
vadovavo, gilinosi į kalbos mokslo problemas, kasmet draugijoje 


13 Mykolas [Biržiška], in Lietuviškoji enciklopedija, Vilnius, 1935, t. 3, 
sklt. 1199. 

paskaitydavo referatą lituanistine tema!*. Biržiškos dalyvaudavo 
Šiaulių apylinkėse XX a. pradžioje rengiamose lietuvių gegužinė- 
se. Posūkis į lietuvybę nepraeidavo be vidinių išgyvenimų ir konf- 
liktų. Jis nebuvo sklandus nė Biržiškų šeimoje — vyriausias sūnus 
Mykolas, jau studentas, neišvengė konflikto su tėvu - buvo aplei- 
dęs namus. Teigimas, kad vaikams ryžtingai apsisprendus būti lie- 
tuviais nei tėvas, nei motina tam neprieštaravo“, ne visai teisingas. 
Dvigubos tautinės tapatybės problema kamavo ne vieną Lietuvos 
elito atstovą. Anot Vytauto Berenio, psichologiškai jos atsisakyti 
buvo sunku, nes reikėjo atmesti tą „kultūrinę tradiciją“, kuri bajo- 
rų šeimos atstovą suformavo kaip asmenybę“. Vaclovas Biržiška 
bene 1912 m. į užrašų knygelę įrašė tokius žodžius: „Ilgiuos aš ir 
verkiu, kad jau nebegaliu Lenkijos sūnumi būti:7 


PETERBURGAS, VILNIUS, ŠIAULIAI 
(1903-1914)!8 


Baigus gimnaziją atėjo studijų pasirinkimo metas. Šiaulių gimna- 
zijos abiturientai pagal pasiskirstymą tarp atskirų apygardų galėjo 
pasirinkti Maskvos arba Peterburgo universitetą. Mykolas pasirin- 
ko Maskvą, tačiau Vaclovas važiavo į Peterburgą, nes po metų ten 
vyksiąs Viktoras. Ketino stoti į mediciną, to norėtų ir tėvas, nors 
viešai atkalbinėjo nuo šios profesijos. Gimnazijoje tuo metu nebu- 
vo dėstomi gamtos mokslai, tad Vaclovas nebuvo tikras, ar su jais 
susijusi profesija pasirodys patraukli. Išbandymui 1903 m. birželį 
įstojo į Peterburgo universiteto Gamtos-matematikos fakulteto 
Gamtos skyrių. Studentas nebuvo stropus - lankė tik jį dominu- 
sių profesorių paskaitas. „Autobiografijoje“ rašė, kad klausęs Bor- 
mano fiziką, Konovalovo chemiją, Dogelio histologiją. Įsitikino, 
kad gamtininku nebūsiąs - atbaidžiusi kristalografija. Nepavyko ir 
bandymas išlaikyti chemijos egzaminą. Lygiagrečiai lankė istorijos 


14  Ibidem, sklt. 1200. 

15 A. Gedvilas, ibidem, p. 37. 

16 V. Berenis, „J. A. Herbačiauskas ir lenkų-lietuvių kultūros vizija“, Naujoji 
Romuva, 1998, nt. 1, p. 16. 

17 | V. Biržiškos 1912-1918 m. užrašų knygelė, MAB, E 163-18 

18 Šiam skyriui, ypač apie studijas, visuomeninę veiklą, pagrindinis šaltinis 
yra Vc. Biržiškos „Autobiografija“ (MAB, E 163-1). Vietomis iš jos paimti duo- 
menys perpasakojami be nuorodų į šaltinį. 

Broliai Biržiškos: iš kairės Viktoras, Vaclovas, Mykolas. 
Apie 1905 m. 


paskaitas. Ši mokslo šaka vis labiau traukė, daug laiko praleisdavo 
Peterburgo viešojoje bibliotekoje skaitydamas istorijos veikalus. 
Gamtos mokslus palieka, bet ką rinktis? Norėtų studijuot istoriją, 
bet baigęs mokslus ketino grįžti į Lietuvą. Tačiau čia darbą galėjo 
gauti tik laisvų profesijų specialistai — teisininkai ir gydytojai. Bai- 
gus istoriją reikėtų mokytojauti kur nors toliau nuo gimtojo krašto. 
1904 m. perėjo į Teisės fakultetą. Ir čia paskaitas menkai lankė, iš- 
skyrus prof. Petražickio - jų stengėsi nepraleisti. Prisiminė, kad išei- 
tų kursų egzaminams pasirengti skirdavęs apie savaitę ir laikydavęs 
gana sėkmingai. Istorijos-filologijos fakultete paskaitas lankė uoliai. 
Labiausiai žavėjo istorikas, tuo metu privatdocentas Jevgenijus Tar- 
le - jo skaitomą įvairių kraštų revoliucijos istorijos kursą stropiai 
išklausė, tačiau egzamino nelaikė. Biržiška rašė, kad nuo jaunystės 
domėjosi archeologija ir etnologija*?, suaugusiųjų švietimo teorija 
ir bibliografija?“ Viešojoje bibliotekoje daug laiko leidžia ir tapęs 
teisės mokslų studentu, kartais nuo ryto iki bibliotekai užsidarant. 

Jau pirmais studijų metais gilinasi į Lietuvos istorijos, etno- 
grafijos problemas. Peterburgo bibliotekoje dirbančio bibliografo 
Silvestro Baltramaičio paragintas ir jo nelegaliai aprūpinamas iš 
užsienio gaunamais lietuviškais laikraščiais, ėmėsi lietuvių perio- 
dikos bibliografijos. Panaikinus spaudos lietuviškais rašmenimis 
draudimą (1904 m. gegužės 7 d.), galimybės dirbti bibliografijos 
darbą išsiplėtė. 


19 V. Biržiška, „Kaip aš mokinau Lietuvos istorijos: (Iš mokytojo atsimini- 
mų)“, Mokykla ir gyvenimas, 1921, nr. 5-6, p. 23. 
20 V. Biržiška, „Autobiografija“, L. 7. 

Visuomeninio darbo ėmėsi tarp lietuvių. Pirmais studentavi- 
mo metais įstojo į slaptą Peterburgo lietuvių studentų draugiją, 
greitai buvo išrinktas bibliotekininku ir juo buvo keletą metų. Nuo 
1905 m. priklausė Lietuvos socialdemokratų studentų rateliui, ta- 
čiau save laikė tik prijaučiančiu, nes iš programos artima buvo tik 
jos politinė dalis, o socialinė ilgai buvo svetima - nepasistengė 
šiuo klausimu pastudijuoti literatūros. 

Užėjo 1905 metų revoliucijos banga. Visa Peterburgo universite- 
to studentija buvo įtraukta į revoliucinę veiklą. Revoliucijai pritarė 
ir beveik visi tuo metu ten studijavę lietuviai. Biržiška lankė nelega- 
lius susirinkimus (prisiminė 1905 m. vasario 8 d. susirinkimą, kur 
buvo draskomi caro portretai*'), demonstracijas. Tuo metu ėmėsi 
ir konkrečios veiklos - padėjo pusbroliui Konradui Biržiškai pri- 
mityvioje rusiškoje spaustuvėje socialistams revoliucionieriams 
išspausdinti Sazonovo laišką. Šį leidinį pats išnešiojo po miestą??. 
"Tuo metu Biržiška palaikė glaudžius asmeninius ryšius su lenkais 
pepeesais (PPS - Lenkų socialistų partija). Su jais susipažino len- 
kų valgykloje, bet ypač suartėjo gyvendamas pas pažįstamus, kurių 
namuose buvo konspiracinis pepeesistų butas. Čia jie savaitėmis 
slėpėsi, čia laikė ginklus ir iš Suomijos gabenamą literatūrą. Biržiš- 
ka prisiminė, kad ypač buvo prisirišęs prie vieno iš jų, Aleksandro 
Sulkiewicziaus. Nei jis, nei kiti lenkai, su kuriais dažnai susitikdavo, 
nemėgino Biržiškos įtraukti į savo veiklą — skyrė lietuviškumas*s, 

1905 m. pradžioje apsilankė Viekšniuose. Mokslų akademijos 
bibliotekos rankraštyne Vaclovo Biržiškos fonde yra Sankt Peter- 
burgo universiteto inspektoriaus 1905 m. vasarį Kauno guberna- 
toriui išsiųstas pranešimas, kad atostogų į Kamajus atvyksta stu- 
dentas Jurgis Smalstys-Smolskis, į Viekšnius - Vaclovas Biržiška. 
Gubernatūra apie atvykusius studentus informavo Novoaleksan- 
drovsko (Zarasų) ir Šiaulių policiją?*. Vadinasi, vyrai buvo sekami. 
Vėl Peterburgas. 

Biržiška prisiminė garsų „laisvių manifestą“ (Spalio septynio- 
liktosios, 1905 10 30(17) caro Nikolajaus II manifestas), kitus tų 
metų rudens įvykius - darbininkų žudynes Peterburgo gatvėse. 
(Jo akyse prie Technologijos instituto durų buvo sunkiai sužeistas 


21 | Ibidem. 
22  Ibidem. 
23  Ibidem. 


24  MAB, F 163-2. 

p B. 4 —- d i 

Grupė vilniečių apie 1905-1906 m. Viršuje iš kairės: Mykolas Sleže- 
vičius, Vaclovas Biržiška, Petras Ruseckas, Bronislava Biržiškienė, 
Mykolas Biržiška, Felicija Bortkevičienė, žemiau Jurgis Elisonas, Filo- 
mena Grincevičiūtė, Doma Sleževičienė, pirmoje eilėje Juzefa Višins- 
kienė, Povilas Višinskis, Zigmas Žemaitis 


minėtas privatdocentas J. Tarle). Biržiška lankydavo studentų mi- 
tingus Technologijos institute (gyveno šiame rajone). 

1905 m. rudenį universitetui sustreikavus išvažiavo į Vilnių, kur 
tuo metu jau buvo į revoliucinę veiklą pasinėręs brolis Mykolas. 
Vaclovas čia nepritampa, nors draugų yra vedžiojamas į slaptus 
mitingus Vilniaus priemiesčiuose. Trūko politikos ir ekonomikos 
žinių, įgūdžių viešai kalbėti (ne kartą atsiminimuose rašė, kad bi- 
jojęs savo balso). Neturėjo patyrimo bendrauti su paprastais žmo- 
nėmis - jo aplinkos žmonės buvo inteligentai, dvarininkai“. Buvo 
paskirtas vienoje prie miesto salės krautuvėje viešai veikiančio 
socialdemokratų partijos biuro sekretoriumi. Čia jis juridinis pa- 
tarėjas ir teisėjas, agitatorius ir literatūros platintojas. Geriau sekėsi 
platinimas, tad ir Didžiojo Vilniaus seimo metu prie įėjimo į salę 
buvo įsirengęs spaudos kioską nelegaliai literatūrai pardavinėti. 
Prasidėjus posėdžiams postą paliko ir stebėjo Seimo darbą. 

Kartą vakare pas Vaclovą Biržišką užsuko Steponas Kairys ir nu- 
vedė į Šnipiškės rajoną — ten Jono Jaks-Tyrio namuose buvo įrengta 


25 V. Biržiška, „Autobiografija“, L. 8. 

slapta LSDP spaustuvė. Pasiūlė joje dirbti. Tai buvo jam tinkamas 
darbas - greit išmoko rinkti ir spausdinti. Suartėjo su spaustuvės ve- 
dėju vargonininko sūnum Karoliu, su juo vaikščiodavo į darbininkų 
sueigas. Bet pastebėjus, kad jis švaisto partijos pinigus, gana plačiai 
gyvena, kilo įtarimas dėl jo ryšių su policija. Spaustuvę reikėjo grei- 
tai išgabenti į saugesnę vietą. Fotografo Antano Čechanavičiaus ir 
kitų padedamas su nešuliu atvirai perėjo Jurgio prospektu ir spaus- 
tuvę perkėlė į užmiestį. Karoliui surengtame teisme vienas iš teisėjų 
buvo Biržiška. Kuo baigėsi teismas, pamiršo, bet prisiminė labai iš- 
gyvenęs, kai sužinojo, kad jam artimas žmogus buvo šnipas“. 

Vieta spaustuvei buvo surasta Antakalnyje, jos vedėju paskirtas 
Biržiška. Steponas Kairys parūpino jam nelegalų pasą ir butą (iki 
tol kartu su broliu gyveno miesto centre kaip studentas). Spaustu- 
vėje dirbo trise - be Biržiškos, knygrišys Motiejus Baltutis ir Ona 
Stikliūtė. Visi gyveno su nelegaliais pasais. Spaustuvė buvo primi- 
tyvi: Biržiška rinkdavo, paskui visi trys spausdindavo rankomis. 
Stengdavosi atspausdinti kaip galima daugiau egzempliorių ir kiek 
galima švariau, kad policija nepažintų, jog tai nelegalios spaustuvės 
leidinys. Stikliūtė krepšyje, Biržiška prisikaišiojęs į kišenes išneš- 
davę spaudinius (atsišaukimus, revoliucinius eilėraščius) į miestą. 
Lietuviai inteligentai pietauti rinkdavosi Gabrieliaus Landsber- 
gio bute, ten Biržiška pristatydavo savo krovinį. Iš čia spaudiniai 
buvo išnešiojami po miestą, išvežiojami po Lietuvą. Kartais pats 
Biržiška veždavęs į Kauną. Po kelių mėnesių darbo, spausdinant 
Gegužės 1-ajai skirtus atsišaukimus, sužinojo, kad greta spaustu- 
vės patalpų matę minėtą šnipą Karolį, stebėjusį įeinančius į kiemą. 
Užbaigę spausdinti atsišaukimą, tą pačią naktį, padedami brolio 
Mykolo ir jo sužieduotinės Bronislavos Šėmytės šeimos, spaus- 
tuvę su įrengimais perkėlė į jos butą. Rytą policija apsupo namą, 
kuriame buvo spaustuvė, bet nieko nerado. (Padariusi kratą greti- 
mame name rado slaptą eserų spaustuvę.) LSDP spaustuvė buvo 
nugabenta į Bonifaco Viežbickio butą, kur ji tarpais šį tą išleisdavo. 
Vaclovas pakeitė išvaizdą (nusiskuto barzdą) ir grįžo į savo legalų 
kambarį Tilto gatvėje, kurį brolis Mykolas per tą laiką buvo paver- 
tęs literatūros ir ginklų sandėliu??. 

Darbo nelegalioje spaustuvėje metą Vc. Biržiška vėliau pavadi- 
no laimingiausiu savo gyvenimo laikotarpiu - įsitikino, kad ir jis 
26  Ibidem. 

27  Ibidem, L. 9. 

gali būti naudingas revoliucijos reikalui?š. Detaliau apie šį darbą 
papasakojo straipsnyje „Slaptosios L.S.D. P. spaustuvėlės“?9. 

Legalizavęsis, pradėjęs gyventi savo pavarde ir pasu, dalyva- 
vo visuomeniniame gyvenime. Dainavo „Vilniaus kanklių“ chore, 
1906 m. gegužę vaidino pirmajame viešame lietuvių spektaklyje — 
Marcelino Šikšnio Pilėnų kunigaikščio pastatyme. Ėmė intensyviau 
bendradarbiauti Vilniaus lietuvių spaudoje. Pirmoji publikacija — 
1906 m. kovo 16 d. Lietuvos ūkininke 
paskelbta korespondencija „Suvalkų 
kalinių išvadavimas“*?, kita ten pat 
paskelbta korespondencija iš Viekš- 
nių?!. Tais metais keletą straipsnių 
paskelbė Naujojoje gadynėje. 

1906 m. rudenį V. Biržiška išvy- 
ko į Peterburgą - po beveik dvejų 
metų streiko vėl prasidėjo paskaitos 
universitete. 1909 m. rudenį gerai 
baigė studijas; turėjo teisę į pirmo 
laipsnio diplomą, bet reikėjo para- 
šyti darbą. Sąmoningai tos galimy- 
Vaclovas Biržiška. Vilnius, bės atsisakė — vis viena profesorium 
I Tai akos nebūsiąs. Nutarė imtis advokatū- 

ros. 1910 m. įsikūrė Vilniuje, ėmė 
dirbti prisiekusio advokato Stanislawo Bagiūskio padėjėju (dirbo 
iki 1911 m. spalio 1 d.). Už tai gaudavo 10 rublių per mėnesį. Pini- 
gų pragyvenimui nepakako, teko skolintis. Greitai įsitikino negalįs 
būti advokatu - trūko drąsos dalyvauti teismo bylose. Bylas „pa- 
tronui“ (prisiekusiam advokatui) paruošdavęs neblogai - gelbėjo 
įgūdžiai rašyti, sugebėjimas raustis knygose, bet pačiam teisme 
kalbėti, dėstyti niekam neįdomius juridinius motyvus, įrodinėti 
trūko ryžto. Atsiminimuose rašė, kad gyvenime buvę tik du atve- 


jai, kai teisme dalyvavo advokatu: kartą Viekšniuose pas žemiečių 
viršininką, kitą - nepriklausomoje Lietuvoje Kaune karo teisme?*, 


28  Ibidem. 

29 V. Biržiška, „Slaptosios L.S.D.P. spaustuvėlės“, in V. Biržiška, Praeities pa- 
biros, Chicago, 1960, p. 334—338. 

30 V. Biržiška, „Suvalkų kalinių išvadavimas“, Lietuvos ūkininkas, 1906, 
kovo 16 (29), nr. 13, p. 173. - Parašas: Skruzdė. 

31 | V. Biržiška, „Viekšniai“, Lietuvos ūkininkas, 1906, birželio 15 (28), nr. 26, 
p. 346. - Parašas: Rukorius. 

32 V. Biržiška, „Autobiografija“, L. 1. 

K1HIUJIOM'E. 


Mpegnasureno cero. Baigiasi“ Anrononias  Birpiknmuo, GEI6 

ABOpAnIUKA, | BBPONCAORBAUIA | PIKICKO-KuTOANŲCCKATO, | NodyVIBuui di 
BBINYCKHO6 CRIĘBTOTOCTBO OTb IOpPIIUECKAPO «bakyaoTera. IIMIIE- 
PATOPCEATO C.-Herepūyprekavo ynunepenTeTa, NOABEprAICA HC- 
NTONIIO BB IOPUAKUCCKOd KreUKTATCAGHOK KOMINCCIN IMpu O3laueK- 
HOMb yluBepcirerb 506 1900 —1910 yuečiows vozy 1 Okasa4s na. 
YCTHBINO | MCNBITLHĖIX'6, | IPONSBOJKNBIUIXCII Np (DUKYADTETĖ i BB 
KCIKITUTUALHOJ KOMICCINE, CABAYIONC YCINKXI: NO SMIIIKAONEAIS pana, 
HGTOpiN pIrNGKaTO NpuBa, NETOpINK pyceRaro Ipana, IOdMetcKONY 
npaBy, VOCYANPCTEUHHOMY NpABY, CTATUCTHKĖ, (HiMaICOBOMY NpaBy, 
neTOpIN uIOcO(biN pana, NEPKORHONY NPABY II ONPAHITEA5HOMY 
NDON3BOACTIBY—BEC6MA YADDAETRUPKTAKKNĖ, NO KOUTI4ECKOTĖ AKONOMĖN, pIrM- 
CKOMY UPABY, DPAKAKICKOMY UPABY;, PDAKANHEKONY | CYAONIPON3BOJ- 
CTBY; YFOJOBIIONY LPABY, YTOJOMIOMY CYAOMPONABOACTRY, TOPTOBOMY 
NpaBY, MCKAYKUDOJIOMY DIPUBY I YUOJONINOŠI | MOST — YAOBNATAOJH- 
TOAbHLO, - 
Ilocexy, Ha ocuonanin cr. 81 Očijavo Yenana HMIEPATOP- 
CRNX'b Poceiticsuxns Yuusepeiweross 28-70 ABrycra 1884 roja, 
Bauaaso  Birpikmiuko, RG sacdganiu I0pIyjyNeckOK  nenkimaTeabnoi 
zoMiceii 15 Įetaopi 1909 voja, yžocr061s juaoMa BTOpOA CTENENNI 
c0 BEN NpAKAMU I NPEIMYNeG IAA, NOINEKOBANKBIAII Bb CT. 92 
ycraBa t BB V on. BBIUOUAIIUIE yrnepaigennaro 86 28 Aenn 
Aurycra 1884 voga min Uocygapernenmaro UomhTa. In, YAO0CTO- 
BBpenie Cero I au BTOT6 aoxs Baiasy Bripauiuko, 38 Max 
AGKAULEIO NOAIUIEIIO I Cb UpOKenieNs neuant Yupanaenin C.-Ile- 
7epdyprekaro Yuečuaro Ospyra. C.-Herepoyprs, Cero fĄ /4 jan 
1911 roja. 

Imperatoriškojo Peterburgo universiteto Teisės fakulteto 2-ojo laips- 
nio diplomas. 1911 m. rugsėjo 16 d. 

Antrąkart pradėjęs studijas nuo politinės veiklos nutolo, ta- 
čiau visai neatsiribojo. Veikė tarp Peterburgo lietuvių darbininkų 
socialdemokratų, su pusbroliu Konradu Biržiška padėjo spaus- 
dinti rusų socialistų revoliucionierių ir socialdemokratų atsišauki- 
mus. Tęsė veiklą Peterburgo lietuvių studentų draugijoje, 1907 ar 
1908 m. buvo jos pirmininku. Kiek ne kiek reiškėsi kultūriniame 
gyvenime. Išliko Peterburgo policijos viršininko 1908 m. lapkričio 
15 d. išduotas leidimas Vc. Biržiškai lapkričio 22 d. Romos katali- 
kų labdarybės draugijos „pigioje valgykloje“ surengti šokių vakarą 
kviestiems svečiams, ne daugiau kaip 80 asmenų?3. Aktyvesni buvo 
ryšiai su Lietuva. Su Vladu Sirutavičiumi 1908 m. kūrė laikraščių ir 
knygų leidimo bendrovę „Leidėjas“, paskelbė jos įstatus3*. Pėdsa- 
kų apie jos veiklą nepavyko rasti. Užmezgė ryšius, intensyviau ėmė 
rašinėti į Vilniuje leidžiamą periodinę spaudą - legalų socialdemo- 
kratinį laikraštį Echo, į lietuvių tos pačios krypties laikraštį Naujoji 
gadynė. Tapo Žarijos (1907-1908) redakcinės kolegijos nariu, nuo- 
latiniu Žarijos ir Skardo (1908) bendradarbiu. Rašinėjo į Lietuvos 
ūkininką, Lietuvos žinias. Rašinių tematika įvairi, daugiausia apie 
darbininkų judėjimą, socialdemokratų veiklą, spaudą, kaimo dar- 
bininkus ir kooperaciją, jaunimą, dvarininkus, kunigus. Ilgainiui 
interesai ėmė siaurėti — susitelkė į suaugusiųjų švietimo ir savišvie- 
tos teoriją ir organizaciją, lietuvių spaudą. 

Pirmas platesnis straipsnis savišvietos klausimais „Kaip sutaisy- 
ti ir tvarkyti liaudies knygynas“ pasirodė Lietuvos žiniose3s. Beje, tai 
pirmas kiek platesnis straipsnis lietuvių kalba apie viešųjų bibliotekų 
darbą. Pateikta žinių apie bibliotekų ir bibliografijos istoriją, metodi- 
nių nurodymų, kaip sudaryti (knygų aprašo metodika) ir panaudoti 
katalogus (pateikė Amerikos bibliotekininkų draugijos parengto ka- 
talogo schemą). Siūlė katalogo kortelėse pateikti trumpų duomenų 
apie knygų autorius, kataloguose literatūrą klasifikuoti temomis. 

Bandė jėgas grožinėje literatūroje. Prisiminimuose („Autobio- 
grafija“) pasakojo, kad yra mėginęs rašyti stambesnius kūrinius, 
tačiau neturėdavęs kantrybės užbaigti, sunaikindavęs. Spaudoje 


33 LLTI, E 15-170. 

34  „Leidėjo“ bendrovės įstatymai laikraščiams ir knygoms leisti / Pasirašė 
V. Biržiška ir V. Sirutavičius, Vilnius, 1908, 1 p. - Egzempliorius yra Maironio 
lietuvių literatūros muziejuje. 

35 V. Biržiška, „Kaip sutaisyti ir tvarkyti liaudies knygynas“, Vilniaus žinios, 
1908, balandžio 19 (gegužės 2), nr. 86; balandžio 20 (gegužės 3), nr. 87; balan- 
džio 22 (gegužės 5), nr. 88. - Parašas: Raginis. 

pasirodydavo tik smulkesni vaizdeliai ir eilėraščiai, dažniausiai pa- 
sirašomi slapyvardžiu Smutkelis. Kūrinėlius daugiausia skelbė Ža- 
rijoje (1907), Kovoje ( JAV, 1907), Krokuvoje išleistame almanache 
Gabija (1907), Lietuvos žiniose (1909), Visuomenėje (1910-1911), 
Aušrinėje (1910). Lietuvos reikalų komisariato kultūros skyrius Vo- 
roneže 1918 m. išleido kūrinių rinkinėlį Eilės ir proza. 1919-1920 m. 
laikraštyje Glos Litwy pasirodė keletas Vc. Biržiškos kūrinėlių 
lenkų kalba, vieną kitą rašinį paskelbė Nepriklausomoje Lietuvoje 
(1920), Atspindžiuose (1922), Skaitymuose (1923). 

Kaipgi buvo vertinama Ve. Biržiškos grožinė kūryba? Krokuvo- 
je gyvenęs lietuvių literatas Juozapas Albinas Herbačiauskas lenkų 
kalba išleistoje knygoje Skausmo balsas3“ neigiamai atsiliepė apie 
Smutkelio ir kitų „ateizmo agitatorių“ pagiežingai ironiškus raši- 
nius. Sovietinės okupacijos metais Vaclovo Biržiškos, Konstanti- 
no Jasiukaičio to meto kūryba dėl vėlesnių šių literatų visuomeni- 
nių pozicijų ir veiklos - nuėjo su buržuazija - nebuvo integruota į 
revoliucinę literatūrą?" 

Vilniuje Vaclovas Biržiška dirbo žurnalisto darbą - broliui My- 
kolui padėjo redaguoti ir leisti žurnalą Visuomenė. Jame spausdino 
savo rašinius, dirbo sekretoriumi, korektoriumi, pagaliau ekspe- 
ditoriumi3ė. 1910 m. liepos 29 d. įstojo į Lietuvių mokslo draugi- 
ją??, tvarkė jos biblioteką*“. Priklausė „Vilniaus kanklių“ draugijai, 
buvo „Rūtos“ draugijos sekretoriumi ir bibliotekininku. Dalyvavo 
viename kitame lenkų inteligentų demokratų sambūryje. Kartu su 
broliu Mykolu lankydavosi Tadeuszo Stanistawo Wrėblewskio ke- 
tvirtadieniuose, priklausė 1911 m. vasarą įkurtai masonų ložei „Lie- 
tuva“ („Litwa“)*, 

Gyvendamas Vilniuje Vc. Biržiška priklausė vienam kitam len- 
kų inteligentų demokratų sambūriui: kartu su broliu Mykolu lankė- 
si advokato Tadeuszo Stanistawo Wrėblewskio ketvirtadieniniuose 
sambūriuose, priklausė 191 m. vasarą įkurtai masonų ložei „Lietu- 
va“ („Litwa“)*2, 

36 J. A. Herbaczewski, Glos bolu: (Sprawo odrodzenia narodowego Litwy w 
związku ze sprawą wyzwolenia narodowego Polski), Krakėw, 1912, s. 146. 

37 Lietuvių literatūros istorija. T. 3, d. 2: Kapitalizmo epocha (1917-1940), Vil- 
nius, 1965, p. 54. 

38 Ibidem. 

39 A. Valaitis, Iš lietuvių mokslo draugijos istorijos, Vilnius, 1932, p. 47. 

40 V. Biržiška, „Autobiografija“ 1. m. 

41 | V. B. Pšibilskis, Mykolas Biržiška, Vilnius, 2009, p. 85-86. 

42  Ibidem, p. 86. 

— Na sa Ė . k “ 2 + ti 
Iškyla su grupe advokatų ir jų šeimomis. Trečioje eilėje iš dešinės Au- 
gustinas Janulaitis, už jo Vaclovas Biržiška. Vilnius, apie 1910 m. 


Pasirūpino atlikti karo tarnybą. 1911 m. spalio 1 d. buvo priimtas 
į Vilniuje stovėjusį 104-ąjį pulką. „Autobiografijoje“ rašė, kad ka- 
riuomenės paniškai bijojęs, tačiau buvimas joje turėjo teigiamos 
įtakos. Gyvendamas bendrose kareivinėse suartėjo su eiliniais 
žmonėmis, priprato prie drausmės, įsitikino, kad visuomenėje gy- 
venant negalima dirbti tik tai, ką nori — čia kasdien turėjęs dirbti, 
ko visai nenorėjo. Mokomojoje kuopoje buvo priverstas pratybo- 
se komanduoti - čia buvo įveikta savita nervų liga - savo balso 
baimė. Mokomoje kuopoje reikėjo rengtis praporščiko (puskari- 
ninkio) egzaminui. Tai darė nepaprastai uoliai — karinius statutus 
mintinai iškalė — nenorėjo pasirodyti blogiau už kitus kareivius, 
kurie, ir nedidelio išsilavinimo būdami, egzaminui gerai pasirengė. 
1912 m. rugpjūčio 12 d. išlaikęs egzaminus praporščiku paleistas į 
atsargą. „Autobiografijoje“ rašė, kad tarnaujant 1911-1912 m. ka- 
riuomenėje Vilniuje jau buvo tikimasi karo pradžios, pulkas buvo 
visiškai pasirengęs žygiui*s. 

Atlikęs karo tarnybą nutarė keltis į Šiaulius ir bandyti verstis 
advokatūra. Čia 1913 m. susituokė su dvarininkaite nuo Šiaulių 
Juzefa Slaboševičiūte. Iš advokatūros praktikos užsidirbdavo 15— 
20 rublių, daugiausia teikdamas juridines konsultacijas, o dalyva- 


43 V. Biržiška, „Autobiografija', L. 12. 

vimą teisme perleisdavęs kitiems jauniems advokatams. Iš to atly- 
ginimo pragyventi buvo galima, ypač gyvenant kartu su žmonos 
motina, tačiau iš tų pajamų negalėjo paremti žmonos, pradžioje 
studijavusios farmaciją Peterburge, vėliau mediciną "Maskvoje. 
Studijoms reikėjo skolintis arba priimti dėdės paramą. 

Šiauliuose Biržiška aktyviai dalyvavo visuomeniniame gyve- 
nime. Priklausė kultūrinei „Varpo“ draugijai, padėjo pertvarkyti 
miesto viešąją biblioteką. Greitai užmezgė ryšius su vietos gim- 
nazistų „aušrininkų“ kuopele, vadovaujama Stasio Brašiškio ir 
Juliaus Janonio. „Aušrininkai“ virto „visuomenininkų“ kuopele 
(matyt, orientuotasi į žurnalo Visuomenė idėjines pozicijas), gim- 
nazistai rinkosi Biržiškos bute, čia įrengė nelegalią bibliotekėlę**. 
Vilniuje gyvenusio brolio Mykolo raginamas ėmė nelegaliai veikti 
tarp Šiaulių, daugiausia Frenkelio odos fabriko, darbininkų. Tada 
vyko akcija prieš caro valdžios ketinimą įsteigti ligonių kasas. Ge- 
rai išstudijavęs įstatymus ir įsisąmoninęs jų silpnąsias vietas, ne- 
legaliuose susirinkimuose galėjo kvalifikuotai konsultuoti odos 
fabriko darbininkus. Jie savo tikslą pasiekė. 

Dar vienas įdomus Šiauliuose praleistų gyvenimo metų aspek- 
tas — ryšiai su lenkuojančia vietos inteligentija. Čia veikė specialiai 
atsiųstas PPS atstovas dr. Henrykas Sarcewiczius. Tikslas - įtrauk- 
ti Šiaulių jaunimą į slaptai Jėzefo Pilsudskio rengiamus lenkų legi- 
onus. Reikėjo šiuos planus sužlugdyti. Sistemingai keliems lietu- 
viams veikiant tarp jaunimo ši akcija pavyko - dauguma tų, kurie 
ėjo su PPS, vėliau nuo jų nusigręžė. Tai parodė Gubernijos bravore 
bene 1914 m. gegužės 3 d. proga surengtas mitingas“. 

Biržiška rašinėjo straipsnius į Lietuvos žinias, Rygos lietuvių 
socialdemokratinį laikraštį Vilnis, į Rygos lietuvių leidžiamą Gie- 
dros kalendorių (1913). Ėmėsi tvarkyti turtingą Šiaulių ekonomijos 
archyvą ir rinktis įdomios medžiagos sumanytiems istorijos dar- 
bams. Šiauliuose darbavosi prie Peterburge pradėto, Vilniuje pra- 
tęsto lietuvių periodikos bibliografijos veikalo. Jau buvo pasiekęs 
1914 m. ir nedaug trūko iki pabaigos. Karui prasidėjus rankraščiai 
liko Šiauliuose ir kartu su visa asmenine biblioteka bei globotu 
Šiaulių ekonomijos archyvu žuvo - sunaikino vokiečių karininkai. 
Ve. Biržiška rašė, kad jie knygomis ir rankraščiais išklodavo takus 
per kiemo purvyną į Zubovų namą, kuriame gyveno““. 

44 Ibidem. 


45  Ibidem, L. 13. 
46 Ibidem, L. 5. 


Šiauliuose gimsta nemažai literatūrinių sumanymų. Su Peliksu 
Bugailiškiu, Stanislovu Lukausku, Vaclovu Bielskiu ir Vladimiru 
Zubovu bandė Šiauliuose įkurti legalų socialistinį laikraštį, bet ne- 
gavo leidimo. Buvo bandoma įkurti tos pačios krypties knygų lei- 
dyklą; baigiant spausdinti pirmą knygutę, prasidėjo karas. Biržiška 
buvo sumanęs leisti pirmą lietuvišką laikraštėlį vaikams Bičiulis. 
Buvo parengęs medžiagą pirmajam numeriui ir ketino prašyti lei- 
dimo, bet ir šį sumanymą sužlugdė prasidėjęs karas*7. 


RUSIJOS KARIUOMENĖJE 


Pagrindinis šaltinis pasakojant apie šį gana sudėtingą gyvenimo 
tarpsnį buvo Vaclovo Biržiškos „Autobiografija“*š. Karinei tarny- 
baijoje skirta 15 mašinraščio puslapių. Tai įdomus karinės memua- 
ristikos kūrinėlis. Jo autorius pasakojo apie kilnojimą iš vienos vie- 
tos į kitą, iš vieno karinio dalinio į kitą, apie paskyrimą įvairioms 
pareigoms ir užduotims, savo viršininkus. Vieno kito portretas 
labai ryškiai nutapytas vos keliais štrichais. Papasakota apie mūšį 
Galicijoje ties Jazlovcu, 1917 m. vasario revoliucijos atgarsius, nau- 
ją armijos valdymo struktūrą (komitetai), Rumunijos politinius 
„manevrus“ kare su Vokietija. Visuose tuose įvykiuose dalyvauja, 
juos stebi ir emocingai išgyvena prisiminimų autorius. 

1913 m. pavasarį kaip atsargos praporščikas buvo pašauktas še- 
šioms savaitėms pasitobulinti Kaune 110-ajame Kamos pulke*?. 
Pratybų beveik nebuvo, o praporščikai laiką leido su kitais karinin- 
kais prie kortų ar stikliukų, kalbėdami apie būsimą karą. Grįžus į 
Šiaulius pagrindinė žmonių svarstymų tema buvo artėjantis karas, 
diskusijos, su kuo Lietuvai geriau likti - su Rusija ar Vokietija. Už 
Vokietiją pasisakydavo lenkuojantys, ypač pepeesai (PPS)5*. Sun- 
ki žmonos liga atitraukė nuo miesto visuomenės. Ir štai 1914 m. 
liepos 19 d. vakare, dar prieš karo paskelbimą, uždarame voke atėjo 
šaukimas per tris dienas atvykti į Gardiną į 101-ąjį Permės pulką. 
Atsisveikino su sergančios marčios aplankyti atvykusiu tėvu, at- 
sisveikinti su motina nebuvo laiko - galėjo laiku nesuspėti. San- 
47 V. Biržiška, „Autobiografija“, 1. 13. 

48  Ibidem, 1. 13-25. 


49 Ibidem, l. 13. 
so  Ibidem, 1.14. 

tuoka nebuvo laiminga, tad į karą išėjo su palengvėjimu - buvo 
įsitikinęs, kad iš jo negrįšiąs“!. 

Atvykęs į nurodytą vietą Biržiška su puse kuopos kareivių buvo 
išskirtas į etapo batalioną. Etapai sudarė veikiančios armijos ko- 
munikacinę liniją ir nebuvo siunčiami į frontą. Iš dviejų divizijų 
(23 ir 43) aštuonių pulkų atskyrus po pusę kuopos buvo sudarytas 
pulkininko Kornejevo vadovaujamas II etapo batalionas. Svar- 
biausias uždavinys - pamaitinti į frontą vykstančius karius. Sufor- 
muoto bataliono kariai buvo išskirstyti etapais nuo Gardino per 
Augustavą, Raigardą iki Grajevo prie Vokietijos sienos. Pirmasis 
Biržiškos sustojimo punktas Augustave. Iš čia siunčiamas į Graje- 
vą, iš ten - į to paties bataliono etapą Lykoje išvežti paimtų ginklų. 
Vėl Grajevas, rusų armija traukiasi, Biržiška lieka su 100 kareivių, 
laukdamas įsakymo trauktis. Gavę įsakymą pasiekė Gardiną, iš 
ten į Vilniją miesteliuose rankioti išbėgiojusių Rennenkampfo ar- 
mijos likučių (surinko nemažai). Iš Varėnos visas batalionas trau- 
kiniu nugabenamas prie Varšuvos. Čia batalionas išskleidė savo 
etapus į vakarus nuo Varšuvos. Tuo metu vyko garsiosios Lodzės 
operacijos. Per dieną padarę 100 km vingį vos išvengė apsupties. 
Varšuvoje Biržiška iškviečiamas į bataliono štabą ir skiriamas 
adjutantu ūkio reikalams. Su viršininku Kornejevu kiek suvaržė 
grobstymus. Iš Varšuvos batalionas perkeliamas į šiaurės frontą. 
Dislokacijos vietos - Ryga, Mintauja, Šiauliai, Mažeikiai. Iš čia 
prie Nemuno - visą vasarą išstovėjo Alytuje. Rusų kariuomenei 
traukiantis, II etapo batalionas per Rūdninkus, Jašiūnus pasiekė 
Smurgainius. Pro Švenčionis prasiveržę vokiečiai (Vilniuje dar 
buvo rusų fronto štabas) paėmė dalį bataliono karių į nelaisvę. 
Biržiškai pavyko pasprukti, pavyti savo pulkininką su daliniu ir 
per Krevą, Listopadus, Chochlus, Gorodeką pasiekė Minską; iš 
ten buvo išsiųstas kiek atgal - į Alechnovičius. Iš čia 1915 m. pa- 
baigoje, praėjus pusantrų metų, buvo grąžintas į 101-ąjį pulką. Ga- 
vęs pasiūlymą dirbti kariuomenės teisme, šios galimybės atsisakė. 
Motyvai: „... įsitikinęs, kad vis viena iš karo gyvas negrįšiu, buvau 
kategoriškai nutaręs nedaryti nieko, kas galėtų mano padėtį pa- 
lengvinti, o eiti tik ten, kur esu skiriamas.“ 

Gavęs trumpas atostogas aplankė tuo metu Nižnij Novgorode 
gyvenusius tėvus, užsuko į Maskvą, kur tuo metu gyveno žmona 


s1 | Ibidem, l. 14. 
s2  Ibidem, L. 16. 

su sūnum (vėliau paaiškėjo, kad tai ne jo vaikas), per Kijevą, Jar- 
molincus pasiekė Galiciją ir dideliu vargu surado tuo metu poil- 
siaujantį savo 101-ąjį pulką. Čia paskiriamas 6-osios kuopos jaunes- 
niuoju karininku. Tai buvo 1916 m. pradžias. Po kiek laiko su savo 
kuopa atsidūrė apkasuose, nors apšaudomame, bet gana ramiame 
fronto ruože. Šeštoji kuopa šaukiama į štabą, siunčiama į Čortkovą. 
Čia iš 4-osios divizijos pulkų šeštųjų kuopų sudaromas batalionas 
ir išsiunčiamas į Chorostkovą, 20-ąjį Turkestano šaulių pulką. Iš 9, 
10, 20 ir 21 pulkų buvo sudaryta trečioji Turkestano šaulių divizija. 
(Biržiška įdomiai aprašė 20-ojo pulko vadą pulkininką Džaliuką). 
Visa divizija iki gegužės buvo rengiama VII armijos sudėtyje vadi- 
namajai Brusilovo operacijai. Džaliukas Biržiškai pavedė prižiūrėti 
karių maitinimą. Pusantro mėnesio tęsėsi ši alinanti tarnyba. Pa- 
galiau pulkas keliamas arčiau fronto. Rusai pleištu pralaužė austrų 
frontą ir paėmė apie 30 tūkstančių belaisvių. Beveik visas 20-asis 
pulkas, kuriam priklausė Biržiška, buvo paklotas - žuvo kareiviai 
ir karininkai. Biržiška skiriamas priekinėse linijose esančio pulko 
vado adjutantu. Pulkui vadovauti paskiriamas bailys pulkininkas 
Dubiago, tad dažnai kautynių metu vadovavimą pulkui pavesdavo 
adjutantui. Tai buvo fiziškai ir morališkai labai alinanti tarnyba. 

Po žiaurių kautynių Galicijos fronte 3-ioji Turkestano divizija 
nuo 1916 m. rudens buvo perkelta į Rumunijos frontą. Kol vyko 
karinių dalinių perdislokavimas Biržiška aplankė artimuosius 
Maskvoje, Nižnij Novgorode, Petrograde. Šiame fronte 3-ioji Tur- 
kestano divizija (ir 20-asis pulkas) kovėsi IX ir V armijų sudėtyje, 
daugiausia Rumunijos Karpatuose ties Dorna Vatra, Marušesti, 
Okna ir kiturš*. Armijoje prasidėjo pakrikimas — dezertyravimas, 
pasidavimas į nelaisvę, tyčiniai susižalojimai. Adjutanto svarbiau- 
sias uždavinys - visa tai pridengti, raportuoti apie fiktyvias kauty- 
nes ir laimėjimus. 

1917 metų vasario revoliuciją kariai ir karininkai sutiko džiaugs- 
mingai. Biržiška lieka pulko adjutantu iki tų metų pabaigos, bet už- 
duotys pasikeitė. 1917 m. gegužės 1 d. pulko vado įsakymu turėjo 
pasakyti kalbą keliems išsirikiavusiems pulkams. Netrukus buvo 
išrinktas karininkų atstovu į IX armijos suvažiavimą Romane. Su- 
važiavime Biržiška laikėsi pasyviai („nervai buvo pairę ir politiniai 
s3 V. Biržiška, „Autobiografija“, l. 17. 


s4  Ibidem, l. 20. 
ss Ibidem, L. 21. 

reikalai dar negalėjo [...] patraukti“*), bet buvo išrinktas divizijos 
atstovu į armijos komitetą. Kadangi 20-asis Turkestano pulkas buvo 
permetamas tai į LX, tai į IV armiją, tad ir Biržiškai teko dirbti abiejų 
armijų komitetuose. Buvo kultūros-švietimo komisijos vedėjas - rū- 
pinosi karių mokyklų organizavimu, bibliotekų steigimu (įkūrė kelis 
šimtus), spaustuvės veikla, armijos laikraščių organizavimu (redakci- 
ja buvo kitų rankose). Tuo metu šiek tiek rašinėjo į Odesoje 1917 m. 
leistus laikraščius Hasecmus “ponmomOena (straipsniai „Korpuso 
laikraštis“, „Partinė spauda armijoje“, „Vokiečių literatūra“), Tox0c 
pesomoyuu („Frontas ir Rusijos įvykiai“, „Leidyba fronte“, „Kultūros- 
švietimo darbas 18 korpuse“, „Mokymas 9 armijoje“, „Kultūrai-švieti- 
mui skirta konferencija“, „Vokiečių apkasų spauda“). 

Armijos komitetuose trūko patyrusių organizatorių, tad Bir- 
žiškai teko ir kitiems padėti. Dėl didžiulio krūvio (miegodavo po 
2-3 valandas) susirgo, bet darbo nenutraukė. Komitetuose dau- 
gumą sudarė eserai, Biržiška orientavosi į socialdemokratus, ku- 
rių daugumą sudarė menševikai. Vykdant Kerenskio sumanytą 
ofenzyvą fronte reikėjo pulkus vesti į ataką, Biržiškai buvo pavesta 
vadovauti 9-ajam Turkestano šaulių pulkui (IV armijos sudėtyje). 
Puolimui nepavykus Biržiška susirgo „nervų suirimu“ ir buvo iš- 
siųstas pailsėti į Kišiniovą. Po savaitės buvo atšauktas atgal į IX ar- 
mijos komitetą. Mat po generolo Lavro Kornilovo promonarchis- 
tinės akcijos buvo bijomasi panašių ekscesų armijoje. Komiteto 
nariai buvo išsiuntinėti į dalinius sekti labiausiai nepatikimų, ypač 
aukštesniųjų, karininkų. Organizuoti mitingai parodė, kad monar- 
chistai kareivių neišprovokuos. Praėjus pavojui grįžo į komitetą. 
Čia jau prasidėjo rinkimų į Steigiamąjį susirinkimą kampanija. 

1917 m. lapkričio pabaigoje įvyko menševikų organizuota 
9-osios armijos suvienytų socialdemokratų konferencija. Joje da- 
lyvavo ir sekretoriavo Biržiška. Čia jau matėsi kairiosios tendenci- 
jos, nukreiptos prieš menševikus*?. Jis paskelbė konferencijos pro- 
tokolus, į laikraštį Golos revoliucii parašė straipsnį. (1918 m. sausio 
12 d.laiške Vladui Poželai rašė, kad yra buvęs 9-osios armijos social- 
demokratų iždininkas ir raštininkas.) Rinkimuose į Steigiamąjį 
susirinkimą eserai gavo 90 procentų balsų. Atstovams išvažiavus 
į Petrogradą, įvyko nauji rinkimai į 9-osios armijos komitetą. Juos 


s6  Ibidem. 
57  Ibidem, l. 23. 
58 V. Biržiškos laiškas V. Poželai, 1918 01 12, LLTI, F 15-164. 

laimėjo bolševikai. Senasis komitetas išsisklaidė. Biržiška liko Ba- 
tušamuose (čia buvo ankstesnio komiteto būstinė - norėjo per- 
duoti naujam kultūros-švietimo komisijos pirmininkui likusią 
nemažą pinigų sumą). Vieną naktį įsiveržė rumunų kareivių ly- 
dimi keli rusų armijos štabo karininkai su naujais Ukrainos res- 
publikos antpečiais. Jie Biržišką areštavo. (Toje „Autobiografijos“ 
vietoje papasakojo apie dviveidišką, savanaudišką rumunų elgesį 
Pirmajame pasauliniame kare, Rusijos pasiimtą naštą Rumunijos 
fronte.$?) Areštuotasis pareikalavo, kad karininkai raštu prisiimtų 
atsakomybę už komiteto pinigus, bet karininkai atsisakė ir nutarė 
palikti namų arešte, pastatę rumunų kareivius saugoti. Ką ir kaip 
saugoti, nepasakė. Su Biržiška buvęs senojo komiteto pasiuntinys 
surado naujojo komiteto narį ir jį atvedė, kareivių akyse perda- 
vė pinigus, gavo pakvitavimą. Pasiuntinys per kelis kartus išnešė 
Biržiškos daiktus, pagaliau ir pats kalinys po poros arešto dienų 
išėjo. Nuvyko į nelikviduotą karo ligoninę, kur rado daugybę ei- 
lės į komisiją laukiančių kareivių. Mat kariai nedrįso savivališkai 
iš kariuomenės pasišalinti. Biržiška savaitę pralaukęs, gydytojų 
nė neapžiūrėtas, gavo šešių savaičių gydymosi liudijimą. Nutarė 
važiuoti į Maskvą. Kelionę aprašė taip: „Vykdamas per įvairius 
frontus, pro langus lįsdamas į praeinančius traukinius, per dešimt 
dienų per Oršą pasiekiau Maskvą“? 

Iš viso Rusijos kariuomenėje Biržiška ištarnavo 6 metus, vieną 
mėnesį ir 22 dienas“!, 

Karo veiksmų žygiuose dalyvavo nuo 1916 m. sausio 24 d. 
iki 1917 m. gruodžio 12 d.6* Už išbūtą fronte laiką buvo suteikia- 
mi laipsniai: 1916 m. gegužės 24 d. poručiko, 1917 m. kovo 24 d. 
štabskapitono“, buvo apdovanotas Anos 4-ojo ir 3-iojo laipsnio ir 
Stanislavo 3-iojo ir 2-ojo laipsnio ordinais“*. 


s9 V. Biržiška, „Autobiografija“, 1. 24. 

60 Ibidem. 

61 Karių pensijos komisijos 1936 metų birželio 24 d. nutariamas, LCVA, 
F R-856, ap. 2, b. 86, l. 48. 

62 V. Biržiška, „Curriculum vitae“, [1922], ibidem, L. 3. 

63 „Vaclovas [Biržiška ]', in Lietuviškoji enciklopedija, 1935, t. 3, sklt. 1211. 

64 V. Biržiškos tarnybos lapas, LCVA, F R-856, ap. 2, b. 86, l. 78 

MASKVOJE 


Atvykęs į Maskvą Biržiška apsistojo žmonos Juzefos bute - ji jau 
buvo mokslus baigusi gydytoja. Šeimyniai santykiai jau buvo ga- 
lutinai pairę ir sutuoktiniai nutarė išardyti santuoką. Po kurio lai- 
ko santuoka buvo oficialiai nutraukta. Žmona su sūnumi išvyko 
į Kaukazą pas brolį. Vėliau Biržiška rašė, kad santuokos suirimą 
skaudžiai išgyvenęs. Yra 1972 m. lapkričio 1 d. Kaune rašyti Anta- 
no Grigiškio atsiminimai apie Juzefą Slaboševičiūtę. Juzefą ir Vac- 
lovą Biržiškas pažinęs Šiauliuose 1914 m. Po karo Slaboševičiūtę 
susitikdavęs nuvykęs gydytis į Kislovodską. Buvusi gera gydyto- 
ja. Papasakojo apie jos šeimos likimą. Pokaryje pasklidus gandui, 
kad į Lietuvą grįžta Vaclovas Biržiška, prašė Grigiškio susitikti su 
profesoriumi, jos vardu atsiprašyti „dėl praeities“ ir pasakyti, kad 
labai norinti vėl su juo gyventi. Sužinojusi apie mirtį labai verkusi 
(VUB, E 314-820, 1.6). 

Likęs vienas buvo globojamas žmonos butą perėmusios rusų 
šeimos. Ieškojo darbo, nežinojo nė kur kreiptis. Po kurio laiko gat- 
vėje susitiko buvusį studijų draugą Jurgį Smolskį. Šis pasiūlė se- 
kretoriaus pareigas jo organizuojamame Maskvos srities tremtinių 
komisariate. Biržiška čia dirbo 1918 m. gegužės-liepos mėnesiais. 
Komisariatas buvo likviduotas, jo funkcijas perėmė susikūrę tau- 
tiniai komitetai. Įvyksta pasikeitimų asmeniniame gyvenime — 
pamilsta šeimininkų dukrą Aleksandrą Briton-Čebaldeikiną. Jos 
motina rusė, tėvas — totorius, Sibiro tremtinys. Norėdama padėti 
motinai išlaikyti šeimą, Aleksandra palieka mokyklą ir dirba siu- 
vykloje. Ištekėjusi labai jauna, beje, nesėkmingai (vyras gėrė), san- 
tuoką nutraukė - grįžo pas motiną. Vėliau gavo formalų išsiskyri- 
mą. Biržiška vedė. Matyt, būta išmintingos moters, gyveno dar- 
niai, o žmona gana ekspansyviam ir besiblaškančiam vyrui buvo 
stabilizuojantis veiksnys (daug vėliau, po žmonos mirties užrašė 
tokią ne kartą iš žmonos girdėtą frazę: „Kokį vaidmenį dabar vai- 
dini?“). Vaikų Biržiškos neturėjo. 

Kita Biržiškos darbo vieta buvo Vinco Kapsuko vadovaujamas 
Lietuvos reikalų komisariatas — paskirtas archyvo vedėju. Jam pa- 
vesta prižiūrėti iš Lietuvos išvežtus archyvus. Apie šį darbą Bir- 
žiška ką ne ką papasakojo emigracijoje paskelbtuose atsiminimų 
fragmentuose. Gavus žinių, kad Orlo mieste yra 1915 m. atgaben- 
tas Vilniaus žandarmerijos (vadinamosios ochrankos) archyvas, 

Vaclovas Biržiška su žmona Aleksandra. 1927 


Biržiška važiuoja jo ieškoti. Suranda kažkokios arklidės pastogėje. 
Archyvas buvo gerokai apnaikintas, nes po 1917 m. spalio bolševi- 
kų perversmo, buvę žvalgybos agentai archyvą naikino - ardė ir 
plėšė bylas, bet nieko neišnešdavo, mat bijojo, kad kas jų nepaste- 
bėtų. Tačiau bylų buvo labai daug ir agentai nespėjo visų suplėšyti. 
Viską sudėliojus ir sutvarkius buvo atkurta dauguma bylų. Surastą 
„grobį“ Biržiška sudėliojo į maišus ir atgabeno į Maskvą. Sudėjo 
Palašovo gatvėje buvusioje Lietuvių komiteto patalpoje. Jie buvo 
pavesti Biržiškos priežiūrai, padėjėju gavo vieną mašininkę. Pri- 
žiūrėtojas ėmėsi tirti archyvą, iš dokumentų rinkti buvusių provo- 
katorių ir šnipų pavardes, nurašinėti įdomesnius Lietuvos istorijai 
dokumentus (pirmieji siekė 1863 m. sukilimo pabaigą). Tų doku- 
mentų kopijas ir šiek tiek autentiškų dokumentų Biržiškai vėliau 
pavyko pargabenti į Lietuvą ir paskelbti Juozo Tumo redaguotoje 
Mūsų senovėje bei kituose leidiniuose, panaudoti savo rašiniams. 
Svarbiausias darbas buvo provokatorių ir šnipų aiškinimas. (To 
reikalavo ir tiesioginiai viršininkai“.) Biržiška taip pat tyrinėjo 
Varšuvos generalgubernatoriaus archyvus““. Pagal archyvų duome- 
nis jis sudarė caro laikais Lietuvoje dirbusių provokatorių ir šnipų 


65 V. Biržiška, „Dar apie provokatorius“, Naujienos, 1950, spalio 26, nr. 252; 
spalio 27, nr. 253. 
66 V. Biržiška, „Curriculum vitae“, LCVA, E R-856, ap. 2, b. 86, L. 3. 

apypilnį sąrašą ir spaudai parengė knygą antrašte Judošių maišas. 
Izidoriaus Kisino sudarytoje Vaclovo Biržiškos darbų bibliografi- 
nėje rodyklėje (1940) nurodyta, kad ši knyga 1918 m. buvo pradėta 
spausdinti Voroneže. 1919 m. pradžioje spausdinimas buvo tęsia- 
mas Vilniuje, bet dingo kartu su spaustuve. Ten pat nurodyta, kad 
buvo ruošiamas paralelinis leidinys lenkų kalba Worek judaszėw, 
spausdintas 1918 m. Voroneže“?. Biržiška minėtuose atsiminimuose 
teigė, kad jo sudaryti provokatorių ir šnipų sąrašai, kartu su tokiais 
pat sąrašais, sudarytais kitose Rusijos gubernijose, praėjus kuriam 
laikui buvo išspausdinti Maskvoje išleistoje knygoje, bet ją saugu- 
mas (čeka) tučtuojau konfiskavo, nes paaiškėjo, kad visi tie carizmo 
laikų provokatoriai seniai jau tarnauja bolševikinės čeka agentais“. 

Remdamasis žandarmerijos archyvo duomenimis 1918 m. Bir- 
žiška parašė knygelę Policinis socializmas Lietuvoje (Zubatovščina). 
Ją iš Maskvoje palikto rankraščio be autoriaus žinios paskelbė 
Kaune veikusi „Šviesos“ knygų leidimo bendrovė. 

Pagal Kauno gubernatoriaus archyvo medžiagą Biržiška (pa- 
sirašė V. Severino slapyvardžiu) parašė knygelę Kunigas Konstan- 
tinas Alšauskis. Minėtoje Kisino sudarytoje bibliografinėje rody- 
klėje nurodyta, kad ją 1918 m. išleido Lietuvos reikalų komisariato 
Kultūros ir švietimo skyrius Voroneže. Knygelė, matyt, šviesos ne- 
išvydo. Tik iš bibliografijos šaltinių žinoma dar viena 1918 m. Voro- 
neže minėto leidėjo išleista brošiūra Iš darbininkų judėjimo istorijos 
(pasirašyta tuo pačiu V. Severino slapyvardžiu). 

Kita interesų sfera - Lietuvos gyventojų švietimas. Ši idėja, 
konkreti veikla turėjo gilesnę prasmę ir motyvus. 1918 m. Maskvo- 
je užrašų knygelėje įrašė tokią mintį: tikrą Lietuvos nepriklauso- 
mybę gali iškovoti tik „liaudies lavinimo darbininkai, prirengda- 
mi laisvus nepriklausomus nuo svieto galybės Lietuvos piliečius“ 
Toliau: „Laisvė, tai ne paviršutinė forma, bet turinys - nes nepri- 
klausoma Lietuva su jos piliečiais vergais yra nonsensas:“? Pana- 
šias mintis Biržiška rutuliojo Vilniuje leistame socialdemokratų 
laikraštyje Darbo balsas paskelbtame straipsnyje „Nepriklauso- 
mybės keliais“. (Matyt, jau veikė paštas, nes Biržiška šį laikraštį 
gaudavo ir savo rašinius siuntinėdavo, - jie buvo spausdinami 
kaip redakciniai). Minėtame straipsnyje autorius rašė: „Lietuvos 


67 I. Kisinas, „Prof. Vaclovo Biržiškos bibliografija“, Kaunas, 1940, p. 12. 
68 V. Biržiška, „Dar apie provokatorius“, ibidem, p. 316. 
69 V. Biržiškos užrašų knygelė, MAB, F 163-18. 

nepriklausomybę aš priimu kaip artimiausią jos gyvenimo formą“ 
Beje, straipsnio autoriaus nuomone, nepriklausomybė nėra vie- 
nintelė „Lietuvos ateities galimybė“. Kas užtikrina valstybės išliki- 
mą? Yra trys „elementai“ nepriklausomybei palaikyti: „1. reali fizi- 
nė arba karinė jėga, 2. ekonominis savarankiškumas, 3. savarankiš- 
ka kultūra. Be šių dalykų nepriklausomybė netvirta“ Straipsnio 
autorius realistas — tautos vėliava ne padangėje turi plevėsuoti, 
bet stipriai įsmeigta į žemę. Pirmai sąlygai reikia nors formalaus 
savarankiškumo. Bet mažų tautų kariuomenė didžiųjų armijų 
fone neturi reikšmės. Kas kita ekonominis ir kultūrinis savaran- 
kiškumas. Šiose srityse būtina dirbti nepaisant politinių sąlygų. 
Ekonomikos ir kultūros plėtotei didelę reikšmę turi „susipratu- 
sios valios veiksmas“7“, Inteligentijos pajėgos turi būti telkiamos 
ne politikai, darbui Lietuvos Taryboje (tai politikų sfera), bet 
ekonomikai ir kultūrai. Reikia stengtis sukurti savarankišką lie- 
tuvių kultūrą. Lenkija, daugiau kaip šimtą metų vilkdama sveti- 
mą jungą, „dėl savo kultūrinio savarankiškumo nenustojo būti 
pasaulio gyvenimo subjektas“7'. 

Straipsnyje apie liaudies mokyklą?* autorius pateikė duo- 
menų apie Šiaulių ir Kauno apskrities pradžios mokyklas ir jų 
mokytojus prieš Pirmąjį pasaulinį karą. 1912 m. Šiaulių apskri- 
tyje buvo 11 mokyklų, 153 mokytojai, iš jų 43 lietuviai (21 vyras, 
22 moterys), Kauno apskrityje — 104 mokytojai, iš jų 16 lietu- 
vių. Šiaulių ispravninkas pranešime gubernatoriui apie pradžios 
(liaudies) mokyklų lietuvių mokytojų politinę ištikimybę rašė: 
„Nors ir politinėje neištikimybėje negalima jų aiškiai įtarti, bet 
rusų reikalui jie netikę, nes yra Lietuvos savivaldos šalininkai “73 
Toliau rašoma apie lietuviškos mokyklos sukūrimą — pasikvie- 
tus po Rusiją išblaškytuosius būtų galima aprūpinti mokytojais 
lietuviais. Bet dėstymo lietuvių kalba nepakanka — reikia keisti 
mokymo metodus, kurti darbo mokyklas, kur mokymas yra de- 
rinamas su produktyviu darbu („Mūsų obalsis švietimo klausi- 
mu bus visuotinojo darbo mokykla“74). 


70 V. Biržiška, „Nepriklausomybės keliai“, Darbo balsas, 1918, rugpjūčio 7, 
nr. 30. - Parašas: Nebeantras. 

7 „Ibidem, p. 2. 

72 V. Biržiška, „Mūsų liaudies mokykla“, Darbo balsas, 1918, liepos 19, nr. 29, 
p. 1. - Parašas: V. Raginis. 

73 Ibidem, p. 1. 

74  Ibidem, p. 2. 

Dar vienas iš Maskvos Darbo balsui atsiųstas straipsnis buvo 
skirtas suaugusiųjų švietimui". Biržiška rašė, kad carinė valdžia 
po 1905 m. revoliucijos neleido Lietuvoje organizuoti suaugusiųjų 
švietimo. Pasikeitus politinėms sąlygoms, per kelis mėnesius pada- 
ryta daugiau negu anksčiau per dešimtmetį. Darbui plėtoti straips- 
nio autorius siūlė įkurti „laisvojo lavinimo draugiją“, kuri ruoštų su- 
augusiųjų švietimui reikalingus profesionalius darbuotojus (ragino 
surengti „laisvojo lavinimo instruktorių kursus“), kurie rašytų ir 
leistų vadovėlius, kurtų bibliotekas, organizuotų paskaitas. 

Savišvietai skirta tuo metu parašyta 48 puslapių brošiūra Apie 
knygas ir knygynėlius. Ją 1918 m. Varoneže išleido Lietuvos reikalų 
komisariato Kultūros ir švietimo skyrius. Leidinyje yra Kapsuko 
prierašų, atsiradusių be autoriaus žinios. 

Biržiška rengėsi rimtesniam, profesionaliam bibliotekininko 
darbui - 1918 m. A. Šaniavskio universitete klausė bibliotekinin- 
kystės paskaitų. Yra klausęs paskaitų komunistiniame universitete, 
bet kokių dalykų - nenurodė“. 

Gyvendamas Maskvoje, rūpinosi lietuvių spaudos bibliogra- 
fija. Iš tų laikų išlikusioje užrašų knygutėje 1918 m. gegužės 1 d. 
įraše numatyti tokie bibliografinio darbo planai: parengti 1883— 
1904 m. užsienyje leistos lietuvių periodikos straipsnių rodyklę, 
1904-1914 m. Lietuvos spaudos ir 1904-1917 m. lietuvių emigrantų 
(Rusijoje, Amerikoje ir kitur) leistos spaudos rodykles, iššifruoti 
slapyvardžius. Tokie bibliografijos darbai, rašė Biržiška, „gal bent 
kiek padės skaitančiai visuomenei pamainyti tą begalinį knygų 
skurdą, kokį mes dabar randame77 


VILNIUJE ŠVIETIMO KOMISARIATE 


Maskvoje Vaclovas Biržiška kaip buvęs karininkas turėjo nuolatos 
registruotis komisariate. 1918 m. rudenį per vieną tokią registraci- 
ją kartu su tūkstančiais kitų karininkų buvo areštuotas. Mat buvo 
susektas karininkų rengiamas ginkluotas sukilimas prieš sovietų 


75 Biržiška, „Suaugusių lavinimas“, Darbo balsas, 1918, rugpjūčio 18, nr. 12, 
p. 1-2. - Parašas: V. Raginis. 

76 „Vaclovas [Biržiška]“, in Lietuviškoji enciklopedija, Kaunas, 1935, t. 3, 
sklt. 1211. 

77 MAB, E 163-18, 1. 63. 

valdžią. Buvo sušaudyta apie 30 ooo karininkų. Suradus doku- 
mentus, matyt, asmeninius, ir Vincui Kapsukui užtarus, Biržiška 
išvengė tragiško likimo, tačiau politiškai tapo labiau susaistytas. 
Grįžta į darbą Lietuvių reikalų komisariate. Nuo komisariato de- 
leguojamas į pirmąjį visos Rusijos švietimo kongresą Maskvoje. 
Čia girdėjo kalbant Sovietų Rusijos švietimo komisarą Anatolijų 
Lunačiarskį (nepatiko — teatrališkas)7*. 1918 m. pabaigoje Biržiš- 
ka iškviečiamas į Lietuvos komunistų partijos centro komitetą ir 
Kapsukas praneša, kad greitu laiku Vilniuje bus įvesta sovietų val- 
džia ir jis skiriamas švietimo komisaru. Bandymai atsisakyti (ne- 
sąs komunistas, panašaus darbo nedirbęs) nepadėjo — kai atsiras 
tinkamesnis, būsiąs pakeistas. Šiuo tarpu privaląs važiuoti vienas, 
žmoną vėliau atsiųsią. Toliau atsikalbinėti negalėjęs, kita vertus, 
džiugino galimybė po ketverių metų grįžti į Lietuvą ir dirbti savo 
krašte. Ėmėsi studijuoti sovietinę švietimo sistemą, pasirinko spe- 
cialios literatūros ir laukė įsakymo. 

1919 m. sausio 5-6 d. Raudonoji armija užėmė Vilnių. Kapsukui 
pavedama organizuoti ir vadovauti nuo Maskvos priklausomai ma- 
rionetinei bolševikinei Lietuvos laikinajai revoliucinei vyriausybei - 
Liaudies komisarų tarybai. Vyriausybės reikalų vedėju paskiriamas 
socialdemokratas Vladas Požela. Vilniuje veiklą pradėjo 1918 m. 
gruodžio 8 d. Iš Maskvos Biržiška išsiunčiamas į Vilnių. Pasiekė 
Daugpilį (Dvinską). Čia pabuvęs apie savaitę, sausio pirmosiomis 
dienomis arkliais (geležinkelis neveikė ar blogai veikė) pasiekė Vil- 
nių ir ėmėsi organizuoti Švietimo komisariatą. Situacija buvo sudė- 
tinga - Raudonoji armija tęsė puolimą, užėmė Rytų Lietuvą, Šiau- 
lius, pasiekė Telšius, grasino Kaunui, Alytui. Lietuvos kariuomenei 
pavyko laimėti keletą mūšių ties Kėdainiais, Alytumi, Jieznu. 

Maskvos nurodymu 1919 m. vasario 27 d. įkurta Lietuvos ir 
Baltarusijos SSR. Švietimo komisaru paskiriamas Julianas Lesz- 
czinskis, pavaduotoju — Vc. Biržiška ir juo buvo iki 1919 m. balan- 
džio 15 d. Vėliau Biržiška teigė, kad pareigos pažemintos dėl to, kad 
darbininkų, valstiečių ir raudonarmiečių I suvažiavime vienintelis 
balsavo prieš Lietuvos ir Baltarusijos sujungimą į vieną valstybę??. 

1919 m. balandžio 19 d. Vilnių užgrobė lenkų kariuomenė. Lie- 
tuvos kariuomenė tęsė kovas - gegužės mėnesį išvadavo Panevėžį, 
Ukmergę, rugpjūtį Zarasus. 


78 V. Biržiška, „Autobiografija“, 1. 27. 
79 „Vaclovas [Biržiška]“ in Lietuvių enciklopedija, So. Boston, 1954, t. 3, p. 26. 

Ką gi pavyko nuveikti ar bent sumanyti per neilgą trijų ir pusės 
mėnesio laiko tarpą? Lenkams okupavus Vilnių, brolio Mykolo 
paragintas, Vaclovas rašė atsiminimus apie darbą komisaro poste. 
Jų nebaigė - sukliudė areštas. Vėliau užbaigti negalėjęs, nes dauge- 
lio detalių nebeprisiminė, o dokumentai buvo sunaikinti. Parašy- 
tus atsiminimus konspiracijos tikslais kažkam davęs pasaugoti, bet 
taip ir neatgavęs““. Čia dažnai cituojamoje „Autobiografijoje“ apie 
veiklą Kapsuko vyriausybėje nedaug kas papasakota. Paminėta ke- 
letas darbą sunkinančių aplinkybių. Biržiška teigė, kad sovietinės 
santvarkos šalininkų beveik nebuvo, tad į darbą komisariate teko 
kviestis vietos inteligentus lietuvius, lenkus ir žydus. Jie „forma- 
liai priimdavo tarybinę santvarką, bet, kaip vėliau paaiškėjo, čia 
dirbo nenuoširdžiai*. Bolestawo Waligėros knygoje Kova dėl Vil- 
niaus (Walka o Wilno) rašoma, kad lenkai į komisariatą atėjo dirbti 
slaptųjų Pilsudskio agentų pasiųsti, kad pamažu perimtų šią įstaigą 
į savo rankas. Tiesa, komisaras jais nelabai pasitikėjo ir tvarkė įs- 
taigą taip, kad nė viename skyriuje nedominuotų kuri nors viena 
grupė. Biržiška prisiminė, kad slaptasis kenkimo darbas, ypač len- 
kų, reiškėsi iš kai kurių skyrių gaunamais šimtais įvairiausių fan- 
tastinių, o neretai ir absurdiškų projektų. Jų svarstymas ir nagri- 
nėjimas stabdė konstruktyvų įstaigos darbą. Biržiška dirbo labai 
atsidėjęs, kartais po 24 val. per parą, ėmęsis dalykiškų sumanymų. 
Kai 1919 m. vasario 27 d. sujungus Lietuvą ir Baltarusiją švietimo 
komisaru buvo paskirtas minėtas Leszczynskis, o Biržiška tapo pa- 
vaduotoju, darbas palengvėjo, tapo konstruktyvesnis - komisaras 
dalyvaudavo posėdžiuose už komisariato ribų, o pavaduotojas va- 
dovavo vidaus darbui, rūpinosi švietimo ir kultūros reikalų organi- 
zavimu. Tai davė apčiuopiamų rezultatų. 

„Autobiografijoje“ Biržiška užsiminė ir apie tokį reiškinį — į 
bolševikų neokupuotą Lietuvos dalį specialiai buvo siunčiami 
žmonės ryšiams su atskirais pedagogais ir švietėjais užmegzti“*, 

Kokie gi Biržiškos darbo švietimo komisariate rezultatai? Dirb- 
ta dviem pagrindinėmis kryptimis - formuojant bendrą švietimo ir 
kultūros politiką, orientuojantis į socialistinę ideologiją ir Sovietų 
Rusijos praktiką. Biržiška tais klausimais rašė straipsnius žurna- 
lui Švietimo reikalai, siūlė priimti dekretus ir kitokius dokumentus 
80 V. Biržiška, „Autobiografija“, L. 28. 


81 Ibidem. 
82  Ibidem. 

aktualiausiais Lietuvos kultūros klausimais. Jis maksimalistas — iš 
karto inicijuojama daug dokumentų, kuriamos mokslo ir kultūros 
įstaigos — skubama užimti pozicijas, duoti veiklai kryptį, angažuoti 
kultūros veikėjus. Ši veiklos kryptis buvo paranki ir bendrai Lietu- 
vos komunistų partijos bei Kapsuko vyriausybės politikai — galėjo 
laimėti liberaliosios inteligentijos simpatijų, paskatinti lojaliai dirbti 
kuriamose sovietinėse organizacijose. Beje, po 1940 m. birželio 15 d. 
okupacijos Sovietų Sąjungos sudaryta okupacinė Lietuvos Tarybi- 
nės Respublikos valdžia propagandos tikslais plačiai eksploatavo 
1919 m. vyriausybės, Švietimo komisariato nuveiktą arba planuotą 
darbą švietimo, mokslo bei kultūros srityje, dažniausiai nutylėdama 
sumanymų iniciatoriaus ir vykdytojo Vaclovo Biržiškos pavardę. 

Svarbiausias Biržiškos nuopelnas — į komisariatą sutelktas ne- 
mažas būrys Vilniuje buvusios lietuvių inteligentijos. Komisariato 
sekretorium dirbo Balys Sruoga, teatro skyriuje Sofija Čiurlionienė- 
Kymantaitė, žurnalo Švietimo reikalai redaktore Aldona Didžiulytė, 
aktyviu jo bendradarbiu buvo pedagogas Stasys Matjošaitis-Esmai- 
tis. Biržiška vėliau teigė, kad fiktyviomis tarnybomis komisariate jis 
priglaudė visą tuo metu Vilniuje gyvenančią šviesuomenę, prade- 
dant Jonu Basanavičiumi, Juozu Tumu, Antanu Kriščiukaičiu, Pra- 
nu Mašiotu ir baigiant visais kitais. Taip jis apsaugojo politiškai ir 
materialiai parėmė daugelį inteligentų. Anot paties Biržiškos, juos 
apsaugojo nuo Zigmo Angariečio žvalgybos“. 

Biržiška rūpinosi pradžios ir vidurinėmis mokyklomis, ėmė- 
si konkrečių žygių. Svarbus, be abejo, jo inicijuotas vyriausybės 
nutarimas neleisti rekvizuoti mokyklų ir kultūros įstaigų patalpų 
(„trobų“) - jos pavedamos Švietimo komisariato žiniaiš*, 

Sudėtinga problema buvo religijos mokymas mokyklose. Vil- 
niaus arkivyskupas Jurgis Matulaitis svarstė mokyklų boikoto 
galimybes ir jo pasekmes — boikotas gali sukelti lenkų socialistų 
nepasitenkinimą, priekaištus, kad kunigai išardę mokyklas. Nutarė 
palaukti, nekviesti tėvų boikotuoti, kol mokyklos nepradės „tikėji- 
mo griauti“. Arkivyskupas ėmė ieškoti ryšių su švietimo komisaru, 
išsiaiškinti planus. 

Tarpininku pasirinko Juozą Tumą. Šis nuėjo pas gimnazijos 
direktorių Mykolą Biržišką. Pasirodo, komisaras buvo atėjęs pas 
brolį pasitarti dėl tikybą mokyklose dėstyti draudžiančio dekreto. 


83 „Vaclovas [Biržiška]“, in Lietuvių enciklopedija, p. 26. 
84 Švietimo reikalai, 1919, vasario 27, nr. 2, p. 2. 

Mykolas dekretui nepritarė — bolševikai prieš save nuteiksią visą 
katalikų visuomenę“. Matulaitis užrašuose pasižymėjo: „Žinojau 
iš lietuvių, kad kol jis [Vc. Biržiška] bus komisaru, dekreto prieš 
tikybą mokyklose neleis.“85 

Leszczyūskiui tapus Lietuvos ir Baltarusijos SSR švietimo komi- 
saru į komisariato kolegiją įėjo, be paties komisaro, jo pavaduotojas 
Biržiška, nariai dr. S. Bobinskis, Aldona Didžiulytė ir Tomsinskis. 
1919 m. kovo 3 d. Biržiškai pavedama „tvarkyti ir vesti Vilniaus švie- 
timo skyrius“*7. Matyt, tuo metu Vilniaus lietuvių gimnazijai jis per- 
davė 1-osios Vilniaus gimnazijos biblioteką (apie 30 000 knygų). 

Švietimo reikaluose Biržiška paskelbė programinį straipsnį 
„Darbininkų valdžios uždaviniai kultūros srity“Š8. Štai svarbesni 
teiginiai ir nuostatos. Švietimo ir kultūros darbą į savo rankas turi 
paimti darbininkų tarybos, darbininkų švietimo komisijos. Moky- 
mas yra visuotinis, bet pirmenybė teikiama darbininkų vaikams. 
Reikia daugiau dėmesio skirti gamtos („prigimties“), istorijos ir 
visuomenės mokslams, atsisakyti mirusių kalbų (lotynų, graikų) 
ir tikybos mokymo. Turi būti mokoma vietinių gyventojų kalbos 
ir vienos tarptautinės žmonių tarpusavio ryšiams palaikyti. Daug 
dėmesio straipsnio autorius skyrė darbo mokyklos kūrimui (mo- 
kymo ir pozityvaus darbo deriniams), ši sistema turinti apimti 
įvairaus lygio mokyklas. Biržiška kalbėjo apie suaugusiųjų švieti- 
mo organizavimą - mokymąsi pratinant skaityti knygas, rengiant 
paskaitas, steigiant suaugusiųjų mokyklas ir kursus beraščiams. 
Menas ir dailė turi būti prieinama darbininkams (teatrų, muziejų 
kūrimas, chorų organizavimas). 

Apie suaugusiųjų švietimo reikšmę, jo organizavimą rašė 
straipsnyje „Kaimo universitetas“8?. Autorius apžvelgė kaimo uni- 
versitetų kūrimą ir jų veiklą Skandinavijos šalyse, pagrindines šio 
darbo gaires Lietuvoje, bandymus mokymą organizuoti prie mo- 
kyklų ir parapijų. Siūlė pasinaudoti Skandinavijos šalių patirtimi, 
tik švietimui suteikti kitą turinį. Svarbiausia rasti tinkamų žmonių 
„kaimo darbininkų universitetams“. Pedagogus reikia atiduoti 


85 J. Matulaitis, Užrašai, Vilnius, 1998, p. 35. 

86  Ibidem, p. 194. 

87  „Komisariato kronika“, Švietimo reikalai, 1919, kovo 15, nr. 3, p.14. 

88 V. Biržiška, „Darbininkų valdžios uždaviniai kultūros srity“, Švietimo rei- 
kalai. 1919, vasario 27, nr. 2, p. 3—5. - Parašas: Vaclovas B-ka. 

89 V. Biržiška, „Kaimo universitetas“, Švietimo reikalai, 1919, kovo 15, nr. 3, 
p. 6-9. - Parašas: V. B-ka. 

kaimui- čia darbasatsakingesnisnegu mokyklose. Kitasklausimas - 
programos. Ne bendrą programą visiems, bet kiekvienai mokyklai 
atskirai. Švietimo tikslai - supažindinti darbininką su jo vaidme- 
niu visuomenėje, apibrėžti žmogaus vietą žemėje, supažindinti su 
žemės vieta pasaulyje. 

Straipsnyje „Jaunimas ir revoliucija“?? rašė, kad svarbiausias 
jaunimo uždavinys - dalyvauti kultūros ir švietimo darbe. Mokyk- 
los jaunimas, ypač kilęs iš darbininkų šeimų, turi išeiti už mokyk- 
los sienų ir veikti daugiausia tarp kaimo jaunimo, į veiklą įtraukti 
kaimo proletariatą. Veikimo forma - jaunimo rateliai. 

Biržiškai dirbant komisariate buvo iškelta nemažai svarbių 
kultūrinių sumanymų, priimta vyriausybės dekretų, Švietimo 
komisariato nutarimų. Prie svarbiausių skirtinas 1919 m. kovo 
13 d. išleistas dekretas apie Vilniaus universiteto atkūrimą. (Lie- 
tuvos Valstybės Taryba tai padarė 1918 m. gruodžio 5 d.) Dekreto 
6-ajame paragrafe rašoma, kad „Universiteto organizavimui ir lai- 
kinam vadovavimui“ sudaroma trijų asmenų - Stanislovo Bobins- 
kio, Vaclovo Biržiškos ir Stefano Cheltmano — komisija?!, Apie 
įkurtos mokslo įstaigos reikšmę ir uždavinius Biržiška papasakojo 
straipsnyje „Vilniaus universitetas“9*. Uždaviniai trys: gyventojų 
švietimas, specialistų (teisininkų — administracinė, socialinė gru- 
pė; pedagogų, agronomų, gydytojų ir farmacininkų, inžinierių — 
techniškoji grupė) rengimas ir mokslo darbas. Dėstymas vyksiąs 
lietuvių ir lenkų kalbomis, pradėsiąs veikti įžanginis pavasario 
semestras, kurio svarbiausias uždavinys - katedrų organizavimas. 
Rašinį Biržiška užbaigė skambia fraze: „O įsteigtas Vilniaus uni- 
versitetas liks nenykstąs darbininkų valdžios paminklas:93 

Turtinga, apie 300 000 tomų turinti Vilniaus viešoji biblioteka 
buvo paversta Centraliniu krašto knygynu, prie kurio būsiančios 
prijungtos istorinę reikšmę turinčios ir iš Rusijos grąžinamos bib- 
liotekos?*. Bibliotekos vadovu laikinai buvo paskirtas iš Petrogra- 
do atvykęs Eduardas Volteris. 


go V. Biržiška, „Jaunimas ir revoliucija“, Švietimo reikalai, 1919, balandžio 1, 
nr. 4, p. 4-5. — Parašas: V. B. 

91 | Lietuvos TSR istorijos šaltiniai, Vilnius, 1958, t. 3, p. 18. 

92 V. Biržiška, „Vilniaus universitetas“, Švietimo reikalai, 1919, kovo 15, nr. 35 
p. 1-2. - Parašas: V. B-ka. 

93 Ibidem, p. 2. 

94 „Vilniaus Viešasis knygynas“ / Švietimo komisariato kronika, Švietimo 
reikalai, 1919, vasario 15, nr. 1, p. 6; „Liaudies švietimo komisariato veikimas“, 
ibidem, p. 15. 

Vyriausybė priėmė dekretą (pasirašė Vincas Kapsukas, Vaclo- 
vas Biržiška ir Vladas Požela) apie kultūros vertybių apsaugą. Už- 
drausta be Švietimo komisariato leidimo išvežti iš Lietuvos kny- 
gas, dailės kūrinius ir kitas vertybes. Dvaruose, bažnyčiose, įstai- 
gose esamos vertybės perimamos vyriausybės žinion ir atliekamas 
jų registravimas, sąrašai siunčiami Švietimo komisariatui. 

Vinco Kapsuko vadovaujama vyriausybė priėmė nutarimą (pa- 
sirašė tie patys asmenys) apie Lietuvos valstybės muziejaus įkū- 
rimą?“ ir Mikalojaus Konstantino Čiurlionio kūrinių nacionaliza- 
vimą??. Buvo įkurtas Istorijos ir etnografijos muziejus, jo vadovu 
paskirtas Jonas Basanavičius?š, įkurtas Prigimties muziejus, jarn 
vadovauti pavesta Tadui Ivanauskui??. Steigiamo Eksperimentinės 
pedagogikos instituto vadovu paskirtas Jonas Vabalas-Gudaitis. 
Ateityje šis institutas turėjęs tapti Vilniaus universiteto pedagogi- 
kos fakulteto pagrindu'“?, Buvo įkurta piešimo ir tapybos studi- 
ja, turėjusi peraugti į dailės akademiją. Studijos vadovu paskirtas 
Adomas Varnas"“!, Iš Petrogrado Vc. Biržiška iškvietė Konstantiną 
Glinskį kurti lietuvių dramos teatrą, o Juozui Vaičkui pavedė suda- 
ryti keliaujantį teatrą. 

Švietimo komisaras į Maskvą ir Petrogradą išsiuntė Paulių Ga- 
launę rūpintis Lietuvos kultūros turtų grąžinimu. Su komisariato 
įgaliojimu Galaunė į Maskvą išvyko 1919 m. vasario 10 d., iš Pe- 
trogrado grįžo kovo 10 d. Ten susidūrė su valdžios ir bibliotekų 
bei muziejų administracijos pasipriešinimu Lietuvos pastangoms. 
Biržiška ketino pats su Galaune vykti į Petrogradą'“*. Labiausiai 
jam rūpėjo atgauti Lietuvos metriką. Tikėjosi pats imtis jos tyri- 
nėjimo. O kol kas Vlado Poželos iniciatyva ir Kapsuko pritarimu 
nutarta leisti laikraštį. Kapsukas pasiūlė redakciją sudaryti iš trijų 
asmenų. Juozui Tumui pavesti einamuosius reikalus (jo veiklos 
kontrolę Poželai), Antanui Kriščiukaičiui — dailiąją literatūrą „su 
lengva satyra“, Vaclovui Biržiškai - istoriją ir literatūros kritiką'93, 


95 Švietimo reikalai, 1919, vasario 27, nr. 3, p. 1. 

96  Ibidem, p. 2. 

97  Ibidem. 

98 „Švietimo komisariato kronika“, Švietimo reikalai, 1919, vasario 15, nr. 1, p.6. 
99  „Prigimties muziejus“ / Švietimo komisariato kronika, Švietimo reikalai, 
1919, vasario 27, Nr. 3, p. 12. 

100 Švietimo reikalai, 1919, vasario 15, nr. 1, p. 6. 

101 Ibidem. 

102 P. Galaunė, „Lietuvos turtų likimas“, Krantai, 1989, nr. 6, p. 73. 

103 V. Poželos laiškas V. Biržiškai, 1955 02 23, VUB, F 314-714. 

Švietimo komisariatas nutarė išleisti lietuvių gyvosios kalbos 
žodyną. Buvo asignuoti tam reikalui reikalingi pinigai, redaktoriu- 
mi pakviestas Jonas Jablonskis, išsiųstas pakvietimas į Penzą prof. 
Kazimierui Būgai'?*, 

Padedamas Maskvoje įsteigtų Vyriausiosios lietuvių tarybos 
Rusijoje Lietuvos ūkio rūmų (pirmininkas Liudas Daukša), Švie- 
timo komisariatas iš bibliografo Silvestro Baltramaičio nupirko ir į 
Lietuvą pargabeno jo veikalo Lietuviškų ir senųjų prūsų knygų sąrašas 
(1904-1918) ir kraštotyros veikalo Lietuvos geografijos, istorijos, teisės 
istorijos, statistikos, etnografijos ir literatūros bibliografijos medžiagos 
rinkinys nuo 1903 iki 1918 m. antrąsias dalis. Švietimo komisariatas 
veikalus buvo numatęs išleisti. Į Lietuvą buvo pervežta dalis asme- 
ninės Baltramaičio bibliotekos, tačiau knygos buvo išblaškytos ir 
tikslaus vaizdo apie atgabentų leidinių kiekį ir jų turinį neturime. 

Vilniuje Biržiška iš naujo pradėjo rinkti medžiagą lietuvių 
periodikos bibliografijos veikalui*** (daugiausia rėmėsi Lietuvių 
mokslo draugijos bibliotekos fondais). Tuo pat metu rinko Bal- 
tramaičio lietuvių spaudos bibliografijos veikalo papildymus ir pa- 
taisymus. Samanymus sužlugdė užgriuvę nauji politiniai įvykiai. 

Kaipgi buvo traktuojama Biržiškos veikla Kapsuko vyriausybė- 
je? Zigmas Toliušis atsiminimuose rašė, kad jo buvimas Kapsuko 
vyriausybėje buvo „tik užsitęsęs dvasinių ieškojimų laikotarpis“ 
Būdamas švietimo komisaru, esą nieko svarbaus nenuveikė, tačiau 
pozityvu tai, kad nepasekė Kapsuku, nepasitraukė į Rusiją, bet liko 
Lietuvoje'*“. Anot Vandos Daugirdaitės-Sruogienės, „Kapsuko vy- 
riausybėje Biržiška atliko Konrado Valenrodo vaidmenį“'97 Brolis 
Viktoras Biržiška teigė, kad būdamas švietimo komisaru Vilniu- 
je Vaclovas „toj vietoj gynė lietuvių teises taip, kad bolševikai jį 
greitai pažemino, o paskui paskelbė sociališdaviku:“93 Panašiai 
Biržiškos buvimą Kapsuko vyriausybėje traktavo profesoriai Vin- 
cas Mykolaitis, Vincas Krėvė, Balys Sruoga - jie teigė, kad eidamas 


104 „Lietuvių gyvosios kalbos žodynas“ / Švietimo komisariato kronika, 
Švietimo reikalai, 1919, vasario 27, nr. 3, p. 12. 

105 V. Biržiška, „Po naujausias bibliografijas pasižvalgius“, Baras, 1925, nr. 1, 
P. 73. 

106 Z. Toliušis, „Vaclovas Biržiška“, 1953, LNB, E 669-u, l. 2. 

107 V. Daugirdaitė-Sruogienė, „Didysis lituanistas Vaclovas Biržiška“, Drau- 
gas: Mokslas. Menas. Literatūra, 1981, lapkričio 14, nr. 266. 

108 Vikt. Biržiška, Dėl mūsų sostinės: neužgijusios žaizdos, Londonas, 1967, 

komisaro, paskui jo pavaduotojo pareigas „stropiai gynė kultūri- 
nius lietuvių reikalus““*?, Ignas Jonynas, tuo metu Laikinojo Vil- 
niaus lietuvių komiteto sekretorius, 1919 m. birželio mėnesio laiške 
Saulėtekio laikraščio redakcijai rašė: „Ne tas pats dalykas tarnauti 
bolševikų įstaigose ir tarnauti bolševikų reikalams“ Pasak Jonyno, 
bolševikų valdymo laikais niekas tiek nepadarė kovoje dėl lietuvy- 
bės, ypač dėl lietuvių kalbos teisių, kaip Vladas Požela ir Vaclovas 
Biržiška. Jie privertė bolševikus „statyti lietuvių kalbą tinkamiau- 
siojon vieton ir kiekvienas mūsų žinojo, kad lietuvių ir jos kalbos 
skriauda ras keršintoją V. Poželos asmeny:“ Anot laiško redakcijai 
autoriaus, niekad lietuviai neturėjo tiek drąsos ir savo vertės jaus- 
mo kaip tais laikais. „Vilniaus lietuviai, - rašė Jonynas, — prašė jų 
užlaikyti pozicijas [dirbti šiose įstaigose] nepriklausomos Lietu- 
vos reikalams“"e, Vilnietis lenkas Michalas Brensztejnas teigė, kad 
nors Vaclovas Biržiška buvo radikalių pažiūrų, bet bolševiku nebu- 
vo ir komisaro postą užėmė norėdamas jų okupuojamame krašte 
vykdyti lietuvių tautinę programą", Pats V. Biržiška šias pastangas 
reabilituoti už senus darbus sutiko ironiškai, teigė, kad ta „reabili- 
tacija“ neabejotinai nėra teisinga, na, o mokslui tiek bičiuliški, tiek 
neapykantos jausmai nebus geri vadovai"*, Po Antrojo pasaulinio 
karo atsidūręs emigracijoje Vokietijoje, vėliau JAV, Biržiška skelbė, 
kad būdamas komisaru, vėliau pavaduotoju slaptai palaikė ryšius 
su Kaune įsikūrusios Lietuvos valstybės rėmėjais. JAV išleistoje 
ir paties redaguotoje Lietuvių enciklopedijoje papasakojo apie pla- 
čią akciją prieš sovietinę valdžią: „Tuo metu palaikydamas artimą 
kontaktą su visomis slaptai veikiančiomis lietuvių organizacijomis 
ir tiesiogiai su vyskupu Jurgiu Matulevičiumi, su kuriuo slaptame 
pasimatyme (Juozui Tumui tarpininkaujant), nustatė taktiką, kaip 
apsaugoti mokyklas nuo tikybos mokymo pašalinimo“ Toliau Bir- 
žiška pasakojo, kad per nuolat į Vakarų Lietuvą bėgančius komisa- 
riato tarnautojus siuntė pinigus ne tik mokykloms ten kurti, bet ir 
ginklams iš vokiečių pirkti kovai su besiveržiančia Sovietų Rusijos 
109 V. Mykolaičio, V. Krėvės, B. Sruogos „Pareiškimas“, 1939 06 oi, LCVA, 
F R-856, ap. 1, b. 617, 1. 242. 

uo J. Jonynas, „Laiškas Saulėtekio" redakcijai“, Saulėtekis, 1919, birželio 18, 
nr. 1. 


11 M. Brensztejn, „Nauka w Respublice Litewskiej“, Nauka Polska, 1934, 


t. 19, p. 293. 
u2 V. Biržiška, „Lenkas apie Lietuvos mokslą“, Universitetas ir visuomenė, 
1934, rugsėjo 28, nr. 1. - Parašas: Vac, Bir-ka. 

kariuomene. Švietimo komisariato lėšomis Kaune buvo leidžiami 
antibolševikiniai rusiški laikraščiai Okonnas npasda, Kpacnoap- 
meūckaa npasda ir kiti, kurie kareivių buvo noriai skaitomi!“, 

Lietuvių enciklopedijoje pasirodžius pasakojimui apie nelegalią 
Vaclovo Biržiškos veiklą, dvejopą politinį žaidimą būnant švieti- 
mo komisaru, Lietuvoje pagal archyvinę medžiagą bandyta pati- 
krinti teiginių tikrumą. Kostas Korsakas šių eilučių autoriui pasa- 
kojo apie pokalbį su Partijos istorijos instituto direktoriumi Romu 
Šarmaičiu - jis teigęs, kad archyvai tokio buvusio komisaro elgesio 
nepatvirtina. Nepaisant to Mažojoje lietuviškojoje tarybinėje encik- 
lopedijoje (1966, t. 1) Šarmaičio rašytame straipsnelyje teigiama, 
kad būdamas švietimo komisaru, vėliau pavaduotoju „šiose parei- 
gose jis elgėsi dviveidiškai“. 

Vytauto Steponaičio kolekcijoje buvo Biržiškos 63 puslapių 
įrištas mašinraštis „Komisariavimo laikų užrašai“, pažymėtas 
1925 m. vasario 23 d. data. Dokumentas dingo, apie jį rašė atsimini- 
muose Agnė Steponaitienė (jie yra Lietuvos nacionalinėje Marty- 
no Mažvydo bibliotekoje)"*. 


LENKŲ OKUPUOTAME VILNIUJE 


1919 m. balandžio 19 d. Vilnių užėmė lenkų kariuomenė. Ve. Bir- 
žiška apie artėjantį pavojų nebuvo įspėtas ir liko mieste. Po dviejų 
trijų dienų buvo suimtas ir nugabentas į komendantūrą, įsikūru- 
sią Dominikonų gatvėje buvusiame „Europos“ viešbutyje. Čia 
jis pastebėjo iš prieškarinių laikų pažįstamų lenkų. Į areštuotųjų 
kambarį atėjęs komendantas Kirtiklis visus išrikiavo, tarė žodį ir 
pranešė, kad visi komunistai bus sušaudyti, o ne komunistai, jeigu 
įrodys, kad sovietinėse įstaigose tarnavo dėl duonos, bus paleisti. 
Komendantas pirmiausia kreipėsi į Biržišką — klausė, ar esąs ko- 
munistas. Biržiška komunistų partijai nepriklausė, bet jį įsiutino 
toks komendanto elgesys ir atsakė, kad esąs. Vėliau dar kelis kartus 
komendanto buvo kviečiamas pokalbiui, tačiau šios savo nuosta- 
tos nekeitė. Tokiai laikysenai įtakos turėjo ir psichologinė būsena, 
visą karo laiką lydėjęs nihilistinis nusiteikimas: „...savo gyvybei 


13 „Vaclovas [Biržiška]“ in Lietuvių enciklopedija, 1954, t. 3, p. 26. 
14 A. Steponaitienė, Mano atsiminimai apie Vytautą Steponaitį, 1967, LNB, 
F 25-28. 

Laikraščių Glos Litwy ir Echo Litwy redakcija: iš kairės Vladimi- 
ras Sakavičius, Mykolas Biržiška, Boleslovas Stadzevičius, stovi 
Andrius Rondomanskis, Vaclovas Biržiška. Vilnius, 1919-1920 


nuo karo pradžios nepriduodavau jokios vertės“, kare „tik per pri- 
puolamą nesusipratimą ligi šiol išlikau gyvas“, „džiaugėsi“ atsira- 
dusia proga „garbingai mirti“*5. Tik primygtiniu kai kurių lenkų, 
dirbusių kartu Švietimo komisariate reikalavimu, ir tėvų bičiulių 
bei kaimynų, kurie čia buvo užėmę atsakingus postus, užtarimu 
Biržiška buvo išleistas, pasižadėjęs iš Vilniaus neišvykti. Spauda 
skelbė, kad lenkai pralaikę mėnesį paleido, kai už jį laidavo Vil- 
niaus lietuvių komitetas"“, 

Biržiška sėdėjo užsidaręs namuose ir, brolio Mykolo paragin- 
tas, rašė atsiminimus apie darbą Švietimo komisariate. Netrukus 
vėl policija padarė kratą, jokių popierių neėmė, net paslėptų ginklų 
nerado - juos labiausiai domino materialinę vertę turintys daiktai. 
Jie taip ir dingo policininkų kišenėse. Biržiška vėl areštuojamas, 
uždaromas buvusiuose Žemės banko namuose. Didžiuliame kam- 
baryje buvo kelios dešimtys vyrų ir moterų. Tarp jų matėsi buvu- 
sių atsakingų sovietinės vyriausybės darbuotojų. Apie šį areštą 
vėliau rašė: „Kelios dienos čia išbūtos be maisto ir vandens buvo 
ištisu košmaru dėl nuolatinio rėksmo mušamų žmonių, kurių ai- 
manavimas sklisdavo dieną ir naktį ligi mūsų kambario“*7 (Buvo 


us V. Biržiška, „Autobiografija,, MAB, E 163-1, l. 30. 
u6 „Vilniaus kronika“, Nepriklausomoji Lietuva, 1919, birželio 5, nr. 34. 
u7 V. Biržiška, „Autobiografija“, 1. 31. 

kalbama, kad neretai patys policininkai rėkdavo ir tuo stengdavo- 
si paveikti suimtųjų psichiką.) Biržiškos netardė. Po kelių dienų 
perkėlė į Lukiškių kalėjimą, iš pradžių apgyvendino vienutėje, vė- 
liau — su kitu kaliniu. Ir čia nebuvo klausinėjamas. Išsėdėjęs dau- 
giau kaip mėnesį (čia buvo ramu) buvo paleistas be jokių sąlygų". 

Išėjęs iš kalėjimo neturėjo darbo. Padėjo Lietuvių gimnazijos 
direktorius Mykolas Biržiška - pavedė tvarkyti šios mokslo įstai- 
gos biblioteką. Darbo buvo daug - reikėjo sutvarkyti jo paties 
nurodymu perduotas Vilniaus 1-osios gimnazijos knygas"?. Tų 
metų rudenį, trūkstant mokytojų, nes veržiantis lenkams daug kas 
pasitraukė į Kauną, ėmėsi mokytojo darbo — dirbo nuo 1919 m. 
rugpjūčio 1 d. iki 1920 m. spalio 12 d. Dėstė įvairius dalykus: trims 
vyresnėms klasėms - fiziką, beveik visose klasėse - geografiją, taip 
pat gamtą, aritmetiką, istoriją ir teisę'?“, Tuo metu vadovavo gim- 
nazijos bibliotekai. Lenkų valdžia šia lietuvių įstaiga ir jos darbuo- 
tojais nepasitikėjo — 1919 m. rugsėjo 3 d. policija įsiveržė į gimna- 
zijos tarybos posėdį, tikrino mokytojų dokumentus!*!, Iš posėdžio 
išsivedė Vaclovą Biržišką, bet po kelių valandų paleido", 

Ve. Biržiška dirbo ir kitose lietuvių mokslo įstaigose — Vilniaus 
1-ojoje lietuvių moterų gimnazijoje (direktorė Ona Mašiotienė, 
buvo mokoma rusų kalba) dėstė Lietuvos geografiją ir visuomenės 
mokslus, o „Ryto“ draugijos išlaikomoje mokytojų seminarijoje — 
fiziką. Pedagoginis darbas, kuriam visai nesirengė, užėmė beveik 
visą laiką. Ir dar kas pažymėtina — šį darbą pamėgo'“. Biržiška 
buvo kūrybingas mokytojas, stengėsi vaikus sudominti dėstomu 
dalyku. Apie patyrimą dėstant istoriją Vilniaus lietuvių gimnazi- 
joje parašė atsiminimus***. Savo iniciatyva į fizikos kursą įvedė šios 
mokslo šakos istoriją. Geografijos mokyti pradėdavo garsiųjų ke- 
liautojų kelionių aprašymais — jie mokinius labiau sudomindavo 
negu „aprašomoji geografija“. Daugiau dėmesio skirdavo antropo- 
geografijai, kraštų kovoms dėl nepriklausomybės. Buvo numatęs 


18 Ibidem. 

u9 Profesorių V. Mykolaičio, V. Krėvės, B. Sruogos pareiškimas HMF tary- 

kitais metais geografinių aprašymų skaitymui ir jų atpasakojimui 
skirti visus metus. Thomo Mayne Reido knygas mokiniai grobstė. 
Buvo numatęs steigti geografijos mėgėjų būrelius, skaityti refera- 
tus, vasarai duoti klausimyną žinioms apie kraštą rinkti. Ypač daug 
dėmesio skyrė istorijos mokymui. Dėstė 2-oje klasėje, joje 40 vaikų, 
judrūs. Vadovėlio nebuvo, tad mokiniams ruošti pamokų namuose 
nereikėjo. Viską stengėsi atlikti klasėje. Kai išėjo Mykolo Biržiškos 
Lietuvos istorijos pradžiamokslis (1919), dėstymo metodo nekeitė, 
tik naudojosi faktams patikslinti. Juo vadovautis nebuvo prasmės, 
nes vaikai iš karto visą perskaitė. Ką gi mokytojas ir mokiniai veikė 
per istorijos pamokas. Mokytojas skatino mokinius pasakoti isto- 
rijos įvykius, girdėtus iš tėvų ir senelių. Buvo nepaprastai įdomių 
pasakotojų — padavimų, pasakų žinovų. Pasakojo, ką girdėjo apie 
baudžiavą, sukilimus („Ilenkmečius“), Pirmąjį pasaulinį karą. Mo- 
kytojas kalbėdavo paskutinis - apibendrindavo, papildydavo. 

Davė parašyti savo biografiją. Istorijos buvo liūdnos, slegian- 
čios — rusų, vokiečių, lenkų persekiojimas. Mokytojas kalbėdavo 
apie istorijos šaltinius, apie knygų istoriją, iš gimnazijos bibliote- 
kos, Lietuvių mokslo draugijos atnešdavo senų leidinių. Mokiniai 
ėmė gerbti senas knygas, jomis papildyti gimnazijos biblioteką. 
Atnešdavo nemažai archeologinių iškasenų, įvairių senovės daik- 
tų. Kūrėsi gimnazijos muziejus. Dar vienas eksperimentas - mo- 
kytojas parašo istorinės dramos schemą, aptaria bendrą turinį, o 
dialogus sukuria ir visas smulkmenas rašo kartu su mokiniais"5, 

Nepaisant intensyvaus pedagoginio darbo, rado laiko tvarkyti 
Lietuvių mokslo draugijos biblioteką, vėl ėmėsi pamėgtos biblio- 
grafijos - pradėjo rengti Lietuvių bibliografijos pirmą dalį'?6. 1920 m. 
vasarą į Vilnių grįžus lietuviams, Švietimo ministerija Vc. Biržišką 
paskyrė Vilniaus universiteto bibliotekos globėju*?. 

Buvo ir epizodinių darbų ir pareigų: dirbo Lietuvių mokslo 
draugijos įkurtuose Aukštuosiuose kursuose (apie tai atskirai), 
1919 m. lapkričio 2 d. visuotiniame Mokytojų draugijos susirinki- 
me skaitė paskaitą „Prie lietuvių spaudos uždraudimo istorijos“128. 


125 V. Biržiška, „Kaip aš mokinau Lietuvos istorijos: (Iš mokytojo atsimini- 
mų)“, Mokykla ir gyvenimas, 1921, nr. 6-7, p. 21. 

126 V. Biržiška, „Autobiografija“, 1. 12. 

127 Ibidem. 

128 „Paskaitos Visuotiniame Mok. draugijos susirinkime 1919 m“, Nepriklau- 
soma Lietuva, 1919, spalio 25, Nr. 118. 

Laikinasis Vilniaus lietuvių komitetas (pirmininkas Mykolas 
Biržiška) 1919 m. gegužės 15 d. pradėjo leisti dienraštį lenkų kalba 
Glos Litwy. Faktiniu laikraščio redaktoriumi buvo komiteto pirmi- 
ninkas. Dėl lenkų cenzūros persekiojimų laikraštis keitė pavadini- 
mus (Echo Litwy ir kt.). Aktyviu laikraščio bendradarbiu ir redak- 
cijos nariu iki 1920 m. spalio pradžios buvo Vc. Biržiška. 

Per neilgą pusantrų metų laiko tarpą Biržiška paskelbė įvairaus 
dydžio straipsnių, kitų autorių vertimų ir kitokių publikacijų lie- 
tuvių ir lenkų kalbomis, iš viso bene 65. Daugiausia rašė politinio 
turinio poleminius straipsnius lenkų kalba leidžiamiems lietu- 
vių laikraščiams Glos Litwy (15 vienetų), Echo Litwy (6), Wiado- 
mošci Wileriskie (22). Iš jų susidarė knygelė Iš praeities ir dabarties 
(Z przeszlošci i terazniejszėsci). Keletą straipsnių paskelbė Vilniaus 
aide bei Nepriklausomoje Lietuvoje. 

1920 m. spalio 9 d. lenkams sulaužius spalio 7 d. pasirašytą Su- 
valkų sutartį (lietuvių delegacijoje buvo Mykolas Biržiška) Vac- 
lovas skuba palikti Vilnių. Atsiminimuose vėliau rašė, kad spalio 
9 d. sužinojęs, kad lenkai veržiasi į Vilnių ir kad jį žadama tuo- 
jau suimti (nuojauta pasitvirtino - lenkų valdžios pareigūnai jo 
ieškojo)"?, per kitą miesto pusę išėjęs pėsčias, be daiktų ir doku- 
mentų traukė į Kauną. Nesustodamas ėjo iki Kaišiadorių. Iš čia 
traukiniu siekė Kauną. 


VEIKLA LIETUVOS KARIUOMENĖJE 


Atkeliavęs į Kauną (bene 1920 m. spalio 11 d.) Ve. Biržiška čia stab- 
telėjo trumpam, skubėjo greičiau pasiekti tėviškę - Viekšnius. Se- 
niai nesimatė su tėvais. Ir čia pasirodė esąs reikalingas - praėjus gal 
porai savaičių buvo įtrauktas į Lietuvos ir Latvijos sienos nustaty- 
mo komisijos parengiamuosius darbus**?, Viešėdamas pas tėvus 
sužinojo, jog kaip buvęs karininkas turįs tarnauti Lietuvos kariuo- 
menėje. 1920 m. spalio 27 d. prisistatė į Kauną, į Generalinio šta- 
bo rikiuotės skyrių. Kaip mobilizuotas karininkas buvo įtrauktas 
į bataliono karininkų sąrašus. Lapkričio 1 d. paskirtas Šančiuose 
įsikūrusio atsargos bataliono pirmosios kuopos vadu, gruodžio 


129 Vikt. Biržiška, Dėl mūsų sostinės: Neužgijusios žaizdos, Londonas, 1967, 


p. 21. 
130 V. Biržiška, „Autobiografija', L. 11. 

5 d. jam pavesta laikinai eiti bataliono vado padėjėjo pareigas. 
Apie savo pirmuosius paskyrimus kariuomenėje Biržiška saviiro- 
niškai rašė: „Kadangi ir šiaip tas batalionas politiškai buvo laiko- 
mas mažai patikimu, tai ir manęs, kaip buvusio komisaro, bijotasi 
laikyti tiesioginiam kontakte su kareiviais, ir greit paskyrė batali- 
ono vado padėjėju su teise nieko nedirbti“! Bet taip rašydamas 
Biržiška nebuvo teisus — pareigų jis turėjo: 1920 m. gruodžio 16 d. 
buvo paskirtas atsargos bataliono 
pulko teismo pirmininku ir šias 
pareigas ėjo iki 1921 m. gegužės 18 
dienos“*, 1920 m. gruodžio 18 d. 
buvo įtrauktas į atsargos batalio- 
no švietimo ir kultūros komisiją. 
(Į komisiją taip pat buvo įtrauktas 
kapelionas Petras Bulvičius, vyr. 
leitenantas A. Čeikas, karininkas 
K. Navakas ir kt.33) 

1921 m. sausio 28 d. Biržiška 
buvo atleistas iš pirmosios kuopos 
vado pareigų. „Autobiografijo- 
je“ rašė, kad ir atleistas iš atsargos 
bataliono dar bent pusmetį su juo 
palaikė ryšius - toliau pirmininka- 
vo bataliono teismui. Tačiau ir čia neįtikęs karinei vadovybei, nes 
jo vadovaujamas teismas išteisindavęs tris ketvirtadalius kaltina- 
mųjų. Teismo pirmininkui atrodė, kad karių prasikaltimai tokie 
menki, kad būtų pakakę pastabos. Likusiems skirdavęs minimalias 
bausmes**, Toje „Autobiografijos“ vietoje Biržiška prisiminė dar 
vieną susidūrimą su teismu — mat buvo paskirtas ginti pulkininką 
Leoną Šilingą ir majorą Teodorą Engmaną. Teisiamiesiems viskas 
baigėsi laimingai, bet pats faktas, kad jiems teismo buvo paskirta 
mirties bausmė, padarė tokį įspūdį, jog davęs sau žodį daugiau teis- 
mo procesuose nedalyvauti, 

1921 m. sausio 3 d. Biržiška buvo kooptuotas („man įsakytas 
civilis darbas“) į Lietuvos vyriausybės sudėtį — pavesta vadovauti 


Vaclovas Biržiška. 1920 


131 Ibidem, L. 32. 

132 V. Biržiškos tarnybos lapas, 1940 02 24, LCVA, FR-826, ap. 2, b. 86, l. 78. 
133 V. Lesčius, Lietuvos kariuomenė 1918-1920, Vilnius, 1998, P. 315. 

134 V. Biržiška, „Autobiografija“, L. 32-33. 

135 Ibidem, 1. 33. 

prie Užsienio reikalų ministerijos įkurtai Lietuvos Rytų komisi- 
jai. Ją įsteigė Kazio Griniaus ministrų kabinetas su Vilniaus kraš- 
tu susijusiems reikalams tirti. „Autobiografijoje“ (p. 34) Biržiška 
rašė, kad buvo paskirtas 1920 m. spalį Rytų komisijos pradėto 
leisti dienraščio lenkų kalba Litwa redaktoriumi. Uždavinys - po- 
lemizuoti su lenkų leidžiamais laikraščiais Lietuvos klausimais ir 
informuoti apie įvykius lenkiškai skaitančią Lietuvos visuome- 
nės dalį. Dienraštį Biržiška redagavo apie porą mėnesių ir beveik 
visą pats vienas užpildydavo, turėjo vos vieną padėjėją'3s — 1921 m. 
sausio-gegužės mėnesiais paskelbė apie 70 straipsnių, daugiausia 
politikos klausimais. Čia dirbdamas Biržiška pats asmeniškai su- 
darė Lietuvos etnografinį žemėlapį. Pasirėmė Jano Michalo Roz- 
wadowskio (1867-1935) sudarytu Lietuvių kalbos žemėlapiu (Mapa 
jezyku litewskiego, Krakow, 1914), taip pat rinkimų į Seimą duome- 
nimis. Žemėlapis buvo nuvežtas į 1921 m. balandžio 20 d.-birželio 
3 d. vykusią Briuselio konferenciją, svarsčiusią Lietuvos ir Lenki- 
jos konflikto likvidavimo galimybes. Briuselyje Biržiškos sudary- 
tas žemėlapis dingo"? 

Biržiška nutarė atsisakyti šių pareigų vyriausybėje ir ministrui 
pirmininkui Kaziui Griniui įteikė 1921 m. gegužės 4 d. data pažy- 
mėtą raštą — prašė atleisti iš Lietuvos Rytų komisijos vedėjo pa- 
reigų, nes dirbant civilį darbą jam neįskaitomas karinės tarnybos 
laikas ir negali būti paaukštintas karinis laipsnis. Biržiška iš parei- 
gų buvo atleistas, o jo vieton nuo 1921 m. gegužės 15 d. paskirtas 
Zigmas Žemaitis*8, 

Lietuvos vyriausybei 1918 m. gruodžio 31 d. persikėlus į Kauną 
prie Krašto apsaugos ministerijos buvo įkurta Literatūros dalis, 
kuri turėjo rūpintis kareivių švietimu ir propaganda. Kareivių mo- 
kymui ir švietimui daliniuose buvo sukurtos kultūros ir švietimo 
komisijos. 1920 m. pabaigoje kariuomenėje jau veikė mokymo ir 
švietimo vadovavimo sistema: prie Generalinio štabo Literatūros 
skyriaus — švietimo sektorius, kariuomenės daliniuose - kultū- 
ros ir švietimo komisijos. Kariuomenės vado generolo Silvestro 
Žukausko 1920 m. kovo 1 d. įsakymu ir krašto apsaugos ministro 
Konstantino Žuko papildytu 1920 m. gegužės 1 d. įsakymu kari- 
niuose daliniuose veikė pradinio mokymo mokyklos ir bibliotekė- 


136 V. Biržiška, „Autobiografija“, L. 33. 

137 Ibidem, 1. 34. 

138 V. Biržiškos raštas ministrui pirmininkui, 1921 05 04, LCVA, F 923, ap. 1, 
b. 183, 1. 34. 

lės. Apie mokymo ir švietimo sistemos organizavimą per pirmąjį 
nepriklausomybės dešimtmetį papasakojo majoras Stanislovas 
Kuizinas"?. Iš jo sužinome, kad kariuomenės mokymo ir kultūros- 
švietimo darbą pinigais ir knygomis rėmė Kareivių prietelių drau- 
gija, laikraščių redakcijos (siuntinėjo savo leidinius veltui arba pa- 
piginta kaina'*?), JAV lietuviai. Lietuvos atstovas JAV Jonas Vilei- 
šis 1920 m. kovo 23 d. pranešė, kad tautiečiai suaukojo 9461 knygą 
ir pinigų joms atsiųsti į Lietuvą. Minėtame straipsnyje Kuizinas 
pateikė knygų sąrašą ir egzempliorių skaičių'*. 

1920 m. kovo 9 d. įvyko pirmasis kultūros-švietimo komisijų 
vedėjų suvažiavimas, o liepos 1-4 d. - antrasis. Dalyviai sudarė ka- 
rinių dalinių kultūros-švietimo darbo programą. 1921 m. balandžio 
12 d. Kaune įvyko trečiasis kariuomenės švietėjų suvažiavimas. Da- 
lyvavo 107 kariuomenės dalių atstovai. Paskaitas skaitė V.(?) Kli- 
mas („Lietuvos valstybės įkūrimas“), Juozas Tumas („Lietuvių 
kultūra“), Petras Leonas („Valstybės ir jų rūšys“), Jonas Vabalas- 
-Gudaitis („Ką duoda žmogui jo tautos nepriklausomybė“), Sofi- 
ja Čiurlionienė-Kymantaitė („Patriotizmas“) ir Vaclovas Biržiška 
(„Skandinavų kaimo universitetai ir jų pritaikymas mūsų kariuo- 
menei šviesti“)'4*, Paminėtina, kad Vc. Biržiška su rašytojais ir ar- 
tistais skaityti paskaitų, koncertuoti kariams važinėjo į pafrontę. 
Apie tokią kelionę su Kaziu Binkiu, kompozitoriumi Stasiu Šimku- 
mi, Kipru Petrausku užsimena Vytautas Kubilius, pasakodamas 
apie kompozitorių Juzeliūną (žr. Kultūros barai, 1996, nr. 2, p. 38). 

1921 m. gegužės mėnesį Biržiška buvo perkeltas į Generalinio 
štabo Literatūros skyrių. Nuo gegužės 29 d. šis skyrius buvo įtrauk- 
tas į steigiamą Karo mokslo skyrių ir Biržiška paskirtas šio skyriaus 
karių mokymo dalies vedėju**3. „Autobiografijoje“ teigė, kad rašyti 
į karinę periodinę spaudą buvo tiesioginė jo prievolė, tad ir rašęs 
į Karį, Trimitą, Mūsų žinyną'**. Atėjęs į mokymo dalį rado jau vei- 
kiančią karių mokymo ir švietimo sistemą. Reikėjo tik ją tobulin- 
ti organizaciniu ir metodiniu atžvilgiu. Viena iš problemų buvo 
139 S. Kuizinas, „Lietuvos kariuomenės švietimo darbas pirmame nepriklau- 
somybės dešimtmety“, Mūsų žinynas, 1928, t. 15, Nr. 45, p. 583-594. — "Taip pat 
išleistas atskiru atspaudu. 

140 S. Kuizinas, Lietuvos kariuomenės švietimo darbas..., Kaunas, 1928, P. 4: 
141 Ibidem, p. 8. 
142 Ibidem, p. 9. 


143 V. Biržiška, „Autobiografija“, L. 33. 
144 Ibidem. 

mokytojų kareivių mokykloms parinkimas ir parengimas. 1921 m. 
liepą organizavo kareivių mokyklų mokytojų kursus ir jiems va- 
dovavo. Prašyta atsiųsti iš dalinių po vieną kandidatą į mokytojus. 
Buvo priimami su keturių gimnazijos klasių pažymėjimu. Kursai 
prasidėjo 1921 m. liepos 17 d. ir truko du mėnesius. Programoje — 
lietuvių kalba, Lietuvos istorija, krašto pažinimas (geografija), vi- 
suomenės mokslai, matematika, mokymo metodika'*s. Kursuose 
Biržiška dėstė Lietuvos istoriją, Lietuvos geografiją, kariuomenės 
švietimo organizaciją!4Š. 

Dirbdamas šiame skyriuje Biržiška rūpinosi kareivių mokymu, 
mokyklų organizavimu, kultūriniu švietimu bei karių savišvieta. 
Čia Biržiška galėjo praktikoje patikrinti ir paskleisti savo saviš- 
vietos idėjas, darbo metodus. Spaudos puslapiuose, ypač Karyje, 
skelbė straipsnius savišvietos, bibliotekų, bibliotekinio darbo, 
skaitymo klausimais. Juose komentavo, propagavo karinės vado- 
vybės, atskirų padalinių vykdomą mokymo ir švietimo programą. 
Mokslo žinioms gilinti ir patriotiniam auklėjimui naudojo senąją 
ir naujesnių laikų istoriją — ta tema paskelbė straipsnių Karyje ir 
kituose leidiniuose. 

Biržiška siekė, kad vaikinai, būdami kariuomenėje, intensy- 
viai mokytųsi. Straipsnyje apie bemokslių kareivių skaitymo ir 
rašymo mokymą“? išdėstė keletą šviečiamosios veiklos nuostatų: 
1) nė vienas bemokslis neturi iš kariuomenės išeiti bemoksliu, 
2) kareivių mokymui kiekvienas dalinys turi išnaudoti visus turi- 
mus išteklius, kultūros pajėgas - karininkus, karo valdininkus ir 
kareivius, galinčius mokyti. Mokyti reikia labai intensyviai, ka- 
reivis turi greitai pajusti mokslo rezultatus - sugebėti skaityti lai- 
kraštį, parašyti laišką giminėms. Mokymo medžiaga, tekstai turi 
būti įdomūs. Vaikų elementoriai suaugusiems žmonės netinka, 
tad mokytojas privalo parūpinti tinkamos skaitymo medžiagos. 
Biržiška kalba ir apie mokymo metodiką - kareiviai turi būti 
mokomi ne raidžių, skiemenų, bet vienskiemenių ir dviskieme- 
nių žodžių. Archyviniai šaltiniai rodo, kad buvo numatęs parengti 
kareiviams literatūros chrestomatiją!*š. 


145 V. Biržiška, „Vasariniai karių mokyklų mokytojų kursai, Karys, 1921, rug- 
pjūčio 4, nr. 31, p. 358. - Parašas: B. 

146 V. Biržiška, „Curriculum vitae“, LCVA, F R-856, ap. 2, b. 86, l. 3. 

147 V. Biržiška, „Bemokslių kareivių skaitymo-rašymo mokymas“, Karys, 
1923, balandžio 26-gegužės 2, nr. 17, p. 201—202. - Parašas: Kap. B. 

148 P. Rusecko laiškas V. Biržiškai, 1922 01 21, MAB, F 163-527. 

dešinėje prezidentas Antanas Smetona, kairėje su skrybėle Vaclovas 
Biržiška. Kaunas, 1927 m. rugsėjo 15 d. 


Biržiška svarstė, kaip mokyti lietuvių kalbos nemokančius ka- 
rius. Straipsnyje „Svetimtaučiai mūsų kariuomenėje“'*? rašė, kad 
pirmiausia reikia išmokyti lietuvių kalbos ir paskui įtraukti į ben- 
dras mokymo grupes. Straipsnio autorius pasakojo, kaip kareiviai 
galėtų būti mokomi: 1) kalbos nemokantys kariai išskirstomi tarp 
lietuvių, 2) skiriamas jų kalbą mokantis mokytojas, 3) jeigu dali- 
niuose paliekamos tautinės grupės, skirti pakankamai laiko kal- 
bos mokymui. 

Sekmosios dienos ir Kario puslapiuose Biržiška rašė savišvie- 
tos klausimais. Straipsnyje „Mokslo trokštantiems“5? teigė, kad 
nuodugniai įsisavinti žmogus pajėgia tik vieną mokslo šaką, ki- 
tas — tiek, kiek reikia „sąmoningam dalyvavimui visuomenės 
gyvenime“. Pačios žinios — tai dar ne mokslas, reikia jas suprasti, 
gebėti suvokti atskirų reiškinių ryšius ir santykius bei tų santykių 
dėsningumą. Toliau autorius pateikė mokslų klasifikaciją: vidinį 
žmogaus gyvenimą tiria psichologija, žmonių santykius - politinė 
ekonomija, žemę - geologija, pasaulio kūnus - astronomija. Yra 
mokslo šakų, kurios svarbios visoms sferoms, pavyzdžiui, fizika. 


149 V. Biržiška, „Svetimtaučiai mūsų kariuomenėje“, Karys, 1922, lapkričio 10, 
Nt. 45, p. 525526. - Parašas: K. B. 

150 V. Biržiška, „Mokslo trokštantiems“, Karys, 1922, liepos 28, nr. 30, p. 349— 
350. - Parašas V. R-nis. 

Kitame straipsnyje kalbama apie suaugusiųjų švietimą“. Įpras- 
tos mokyklos duoda žinių, bet negali suformuoti pasaulėžvalgos, 
nes ji susiformuoja tik suaugus. Tad mokykla „lyg anga į mokslą“ 
Rašinio autorius išvardija būtinas žmogui žinias - gimtoji kalba, ma- 
tematika, gamtos mokslų pagrindai, Lietuvos ir visuotinė geografija 
(žemės aprašymas), istorija, fizikos pradmenys. Mokytis reikia nuo- 
latos — gali būti mokyklą baigęs neišmanėlis ir jos nelankęs „savo 
krašto švyturys“. Toliau pasakojama apie suaugusiųjų švietimo for- 
mas užsienyje (Skandinavijos šalyse) - kaimo ir miesto liaudies uni- 
versitetus, kursus, paskaitas. Yra du žinių šaltiniai - knygos ir gyveni- 
mo patyrimas. Iš knygų reikia semtis žinių, betjas tikrinti gyvenimu. 

Straipsnių autorius diegė pagarbą knygai, stengėsi filosofiškai 
suvokti ir apibendrinti jos reikšmę žmonijai. Straipsnyje „Knyga ir 
kaip ja naudotis““* randame tokias sentencijas: knyga - „didžiau- 
sias žmonijos pažangos ramstis“, knyga - „žmonijos kultūros san- 
dėlis“, „Žmogaus pažiūros, įsitikinimai, visų laikų idealai atsispindi 
knygose“. Biržiška citavo rusų švietėjo ir rašytojo Nikolajaus Ru- 
bakino mintį: „..skaitymas yra savo minčių suderinimas su kitų 
žmonių mintimis“. Įsidėmėtina pacituota prancūzų žurnalisto La- 
bule mintis: „Bendrame civilizacijos paveiksle kiekvienos tautos 
vieta apibrėžiama skaičiumi knygų, kurį ji perskaito“ Straipsnio 
autorius pateikia kurių ne kurių metodinių patarimų skaitančia- 
jam (skaityti planingai, atsidėjus, išsirašyti įdomesnes mintis). 
Detaliau skaitymo, savarankiško mokymosi klausimus aptarė Ka- 
ryje per kelis numerius spausdintame straipsnyje „Kaip lavintis 
skaitymu?'“53 Svarbiausia - savarankiško mokymosi planingumas, 
sistema. Patarė planus sudaryti pagal vidurinių mokyklų atskirų 
klasių programas. Autorius aptarė mokymosi metodiką, nurodė 
gimtosios kalbos, aritmetikos, geografijos, gamtos mokslų, istori- 
jos vadovėlius. Pagrindinė metodinė nuostata: nuo aplinkos, arti- 
miausių objektų eiti prie bendresnių, pasaulinių. 

Biržiška daug dėmesio skyrė kariuomenės bibliotekoms. Atė- 
jęs į mokymo dalį po karo su lenkais rado bibliotekas sunykusias 


151 | V. Biržiška, „Savamokslių kelias“, Karys, 1921, rugpjūčio 11, nr. 32, p. 372— 
374. - Parašas: V. R-nis. 

152 V. Biržiška, „Knyga ir kaip ja naudotis“, Karys, 1922, sausio 12, nr. 2, p. 15— 
17. - Parašas: V. R. 

153 V. Biržiška, „Kaip lavintis skaitymu?“, Karys, 1922, rugsėjo 29, Nr. 39, 
P- 464-466; spalio 12, nr. 41, p. 490-491; spalio 26, nr. 43, p. 515; lapkričio 3, 
nr. 44, P. 542-545. — Parašas: V. B.-K. 

(iš anksčiau turėtų 22 000 tomų buvo likę 10 000)**. Jas reikėjo 
pertvarkyti, papildyti fondus knygomis. Čia nemažai padėjo iš 
JAV gautos knygos. Matyt, pats karių mokymo dalies vedėjas rū- 
pinosi knygų siuntimu į dalinius. Juozas Urbšys, aplankęs Biržišką 
tarnybos vietoje, rado jį knygomis apkrautame kambaryje. Viena- 
me kampe buvo sudėti gražiai įrišti Vinco Kudirkos Raštų šešiato- 
miai'5, Per pustrečių darbo dalinyje metų Biržiška sugebėjo karių 
bibliotekų knygų fondus padi- 
dinti iki 25 000'58, 

Straipsnyje „Kariuomenės 
knygynėliai“ atskleidė karių bib- 
liotekų veiklos trūkumus. Yra 
nemažų, 1000 knygų siekiančių 
bibliotekų, tačiau skaitoma tik 
nedidelė jų dalis, kitos guli, rei- 
kia jas saugoti, vežioti. Naujų 
leidinių nedaug, bibliotekininkai 
nežino ką pirkti. Yra dubliavimo 
perkant knygas greta stovinčių 
dalinių bibliotekoms. Straipsnio 


autorius siūlė bibliotekų darbą | L - 
koncentruoti, prie ekonominės Vaclovas Biržiška. Apie 1923 m. 
karių bendrovės įkurti karių kny- 


gyną ar skyrių, kurti kilnojamą- 

sias bibliotekėles. Jų centras - kariuomenės mokymo dalis, čia būtų 

atrenkama literatūra 30-50 knygų bibliotekėlei. Atsižvelgiant į skai- 

tytojų išsilavinimą knygos skirstytinos į tris grupes: mažo išsimoks- 

linimo, prasilavinusiems ir specialiosios literatūros skaitytojams!*?. 
Straipsnyje apie knygininkų pareigas'53 teigė, kad kariai labai 

mažai skaito dėl žemo kultūros lygio, Pirmojo pasaulinio karo 

paveiktos jaunimo psichikos, nepastovios politinės padėties. Pa- 

minimi ir tokie veiksniai — nėra lietuviškų knygų skaitymo tradi- 

154 „Prof. Dr. Vaclovas Biržiška ir kariuomenė: (40 m. bibliografo darbui pa- 

minėti)“, Karys, 1943, rugpjūčio 14, nr. 33. - Parašas: Bibliotekininkas. 

155 „Atsiminimai apie Vaclovą Biržišką, Knygotyra, 1997, t. 33, p. 233. 

156 Prof. Dr. Vaclovas Biržiška..., ibidem. 

157 V. Biržiška, „Kariuomenės knygynėliai“, Karys, 1921, nt. 33, p. 387-388. — 

Parašas: V. R-nis. 

158 V. Biržiška, „Knygininkų pareigos“, Karys, 192, nr. 58, P. 446—447. - Para- 

šas: Kap. B. 

cijos, menkas lietuviškų knygų asortimentas, trūksta informacijos 
apie jas. Autorius patarė bibliotekininkams remtis Albino Rimkos 
Skaitymo vadovėliu (1920). 

Bibliotekininkams Biržiška diegė tokią nuostatą: ne skaitytojai 
ieško knygos, bet knygos skaitytojų. Bibliotekininkai turėtų vaikš- 
čioti į dalinius ir kalbėti apie knygas, siūlyti. Svarbu parinkti pirmą 
knygą - ji gali visam gyvenimui pririšti prie skaitymo. 

Straipsnis apie bibliotekų ir bibliotekininkų reikšmę“? pa- 
remtas iš JAV bibliotekininkystės žurnalo paimtomis mintimis 
apie bibliotekų reikšmę visuomenei. Rašinio autorius nepašykš- 
ti skambių žodžių šiai kultūros įstaigai: „biblioteka — šventykla“, 
„didžiausias kultūros faktorius“, „socialis centras“ savo apskričiai. 
Autorius lygino mokyklą (išmoko skaityti - duoda įrankį žinioms 
gauti) ir viešąją biblioteką, taip pat spaudą, teatrus, teikiančius 
medžiagos mąstyti. Bibliotekų vertė priklauso ne nuo knygų, bet 
nuo skaitytojų skaičiaus, išlaidos bibliotekai sugrįžta, nes sumaži- 
na žmonių skurdą ir nusikalstamumą. Bene pirmą kartą Lietuvos 
spaudoje Biržiška taip sureikšmino bibliotekininko profesiją: jis 
turi būti ne mažiau pasirengęs negu mokytojas, turi būti aktyvus 
pagalbininkas skaitytojui („Aktinga pagalba skaitytojams - vienas 
iš svarbiausių dabartinių bibliotekų uždavinių“*“?), jo vaidmuo ne 
mažesnis, o kartais net didesnis negu mokytojo, nuo biblioteki- 
ninko gabumų priklauso bibliotekos darbo sėkmė. 

Biržiška pats tiekė kariams lektūros — rašė straipsnius istorijos 
ir aktualios politikos klausimais. Straipsnyje apie Aušros atsiradi- 
mo priežastis autorius rašė apie baudžiavos panaikinimą, 1863 m. 
sukilimą, spaudos draudimą ir nelegalių knygų leidimo pradžią, 
pirmuosius lietuvių laikraščius („1883 m. kovo 4 d. pasirodė pir- 
mas Aušros numeris ir tuo numeriu prasidėjo naujas Lietuvos gy- 
venimo laikotarpis“*!). Rašinyje „Viskas dėl Vilniaus“ autorius 
teigė, kad kiekvienas mūsų darbas, veiksmas turi būti siejamas su 
Vilniumi, tauta turi nepaliaujamai jo siekti. Kita nuostata — rei- 
kia mokėti laukti („Politikoj pamatinis sėkmingumo laidas, tai 
kantrybė“*“?). 1923 m. labai aktualus buvo istorinio turinio straips- 


159 V. Biržiška, „Bibliotekų ir bibliotekininkų reikalas“, Karys, 1922, nr. 8, 
p. 90-93. - Parašas: V. R. 

160 Ibidem. 

161 V. Biržiška, „Kodėl atsirado „Aušra“ („Auszra“), Karys, 1923, nr. 9, 
p. 101—102. - Parašas: Kap. B. 

162 V. Biržiška, „Viskas dėl Vilniaus“, Karys, 1923, gegužės 3-9, nr. 18, 
p. 216-217. - Parašas: Kap. B. 

AAB IS Tų 
Tautos šventė Lietuvos kariuomenės Pirmajame husarų pulke. Centre 


stovi prezidentas Antanas Smetona, kairėje kalba Vaclovas Biržiška. 
Kaunas, 1927 m. rugsėjo 15 d. 

nis „Klaipėda“'93, (Miesto atsiradimas susijęs su kryžiuočių ir kala- 
vijuočių pastangomis turėti juos jungiantį sausumos kelią; Klaipė- 
dos pilis - kryžiuočių puolimų prieš Lietuvą atrama). 

Biržiška rūpinosi karių teisiniu švietimu, sąmoningų piliečių ug- 
dymu. Priėmus naują 1922 metų Konstituciją, jis paskelbė straips- 
nį'“* apie valstybinės reikšmės dokumentą - išdėstė jo skyrius, vie- 
tomis pakomentavo. Rašė apie atidarytą Lietuvos universitetą'“. 
Karyje yra straipsnis „Mokslas“'6“. Tai fragmentas iš laikraštyje Se- 
kmoji diena išspausdinto rašinio „Laiškai savamoksliams“. Kalbama 
apie atskirų mokslo šakų formavimąsi, mokslo žinių kaupimą. 

Karininkų kursai. Tarnaudamas kariuomenėje vienerius ar 
dvejus metus Karo mokykloje (įkurta 1919 m. sausio 25 d.) dėstė 
geografiją, Lietuvos istoriją ir Lietuvos karo istoriją'“7. Pastarojo 
kurso pagrindu Karyje paskelbė populiarių straipsnių iš karo isto- 
rijos: apie Lietuvos vyriausiąjį etmoną Konstantiną Ostrogiškį'“š 


163 V. Biržiška, „Klaipėda“, Karys, 1923, vasario 14-21, nr. 7, p. 79-80. - Para- 
šas: Kap. B. 

164 V. Biržiška, „Lietuvos Valstybės Konstitucija“, Karys, 1922, rugsėjo 15, 
Nr. 37, P. 437—-438; rugsėjo 22, nr. 38, P. 449-450; rugsėjo 29, nr. 39, p. 261—262; 
spalio 6, nr. 40, p. 474-475; spalio 12, nr. 41, p. 486. - Parašas: Amž. Kap. 

165 V. Biržiška, „Universiteto įkurtuvės“, Karys, 1922, kovo 16, nr. 11, p. 125. — 
Parašas: Kap. B. 

166 V. Biržiška, „Mokslas“, Karys, 1921, nr. 28, p. 325—326. - Parašas: V. R-nis. 
167 V. Biržiška, „Autobiografija“, MAB, F 163-1, l. 34. 

168 V. Biržiška, „Kastantas Ostrogiškis Lietuvos vyriausias etmonas (1460— 
1530), Karys, 1922, sausio 25, nr. 4, p. 37-38. - Parašas: Kap. B. 

ir Lietuvos kariuomenės vadą Joną Karolį Chodkevičių'9?. Apie jį 
paskelbė straipsnį ir laikraštyje Atspindžiai“?*. Beje, Karyje Biržiš- 
ka spausdino beletristikos kūrinėlius lietuvių kovų su kryžiuočiais 
temomis: apie kryžiuočių antpuolį ir gynimąsi""' ir karinių įtvirti- 
nimų sistemą Žemaitijoje, kovas su kryžiuočiais, Žalgirio mūšį??? 
Tuo metu Biržiška paskelbė mokslinių karo istorijos straipsnių'?3, 
buvo pradėjęs rašyti knygą Lietuvos karo istorijos bruožai“. 

Karo mokykloje Biržiška dėstė neilgai. Matyt, nebuvo santar- 
vės tarp mokyklos viršininko generolo Jono Galvydžio-Bykausko 
ir lektoriaus. Reikėjo preteksto:jo atsisakyti. Anot Biržiškos versi- 
jos, viršininkas pasipiktino, kad per geografijos pamoką jis pasa- 
kojęs apie „ledynų gadynę“, apie kurią Biblijoje nieko nekalbama. 
Dėl to vėliau nebuvo kviečiamas dėstyti'?5. 

Tarnybos kariuomenėje metu ir porą metų iš jos išėjus (iki 
1925 m.) Biržiška dirbo 1921 m. įkurtuose Aukštuosiuose karinin- 
kų kursuose. Čia dėstė Lietuvos istoriją ir kurį laiką karo pedago- 
giką"“. Pastarojo kurso metmenis pateikė plačiame Mūsų žinyne 
paskelbtame straipsnyje „Karo pedagogijos bruožai“*77, 

1923 m. liepos 12-17 d. įvyko pirmasis Aukštuosius karininkų 
kursus baigusių ir kursantų suvažiavimas, birželio 15 d. - Vytauto 
Didžiojo pagerbimas Vytauto bažnyčioje ir Karo muziejuje. Res- 
publikos prezidento įsakymu kursai buvo pavadinti taip: „Aukštieji 
karininkų Didžiojo Lietuvos Kunigaikščio Vytauto kursai“. Iškil- 
mės tęsiamos Karo muziejaus sodelyje. Majoras Biržiška apibūdi- 
no Vytauto asmenybę, charakterį - jis turėjęs karvedžio, diploma- 
to ir organizatoriaus talentą, svarbiausias būdo bruožas - tvirta 


169 V. Biržiška, „Lietuvos kariuomenės vadas Jonas Karolius Katkevičius 
(1560-1621)“, Karys, 1922, sausio 12, nr. 2, p. 13-15. - Parašas: Kap. B. 

170 V. Biržiška, „Jonas Karolius Katkevičius. Didysis Lietuvos etmonas 
(1560-1621)“, Atspindžiai, 1922, spalis-lapkritis, nr. 14-15, p. 18-19. — Parašas: 
Kap. B. 

171 | V. Biržiška, „Pavojaus dūmai“, Karys, 1922, sausio 5, nr. 1, p. 12. — Parašas: 
Smutkelis. 

172 V. Biržiška, „Paskutinioji Žemaičių kova“, Karys, 1922, balandžio 13, nr. 15, 
p. 174—175. - Parašas: Kap. B. 

173 V. Biržiška, „XV-XVIII amž. Lietuvos kariuomenės vadai, Mūsų žinynas, 
1922, t. 2, nr. 3(6), p. 576-591; t. 3, nr. 7, p. 75-92. — Parašas: Kapitonas Biržiška. 
174 V. Biržiška, „Autobiografija“, 1. 4. 

175 Ibidem, L. 33. 

176 Ibidem. 

177 V. Biržiška, „Karo pedagogijos bruožai“, Mūsų žinynas, 1922, t. 2, nr. 1 (4), 
P. 44-59; nr. 2 (5), p. 250—267. - Parašas: Kapitonas Biržiška. 

valia. Lietuva Vytauto laikais atliko svarbų vaidmenį Europoje, be 
jos nevykdavo joks svarbesnis politinis įvykis. Apie Lietuvos eko- 
nominius santykius Kęstučio, Algirdo ir Vytauto laikais kalbėjo 
Vytautas Steponaitis. Šventėje dalyvavęs poetas Jurgis Baltrušai- 
tis paskaitė du savo eilėraščius lietuvių kalba („Motina žemė, kry- 
žiais nustatyta..“*78). 

Karo mokslo draugija. Šiame karininkų suvažiavime buvo įkurta 
Karo mokslo draugija, priimtas statutas, numatytos sekcijos (mo- 
ralinio karinio kariuomenės auklėjimo, taktikos, ekonomikos ir 
statistikos, artilerijos, karo technikos, karo sanitarijos, karo biblio- 
grafijos ir kt.)!79, Biržiška padarė pranešimą apie kuriamą istorijos 
sekciją: karo istorijoje du laikotarpiai - senesnieji ir mūsų laikai, 
narių uždaviniai — vieni renka medžiagą, kiti sistemina, apibendri- 
na, treti populiarina!*?, 

Suvažiavime buvo patvirtinti draugijos įstatai (veikia prie 
Aukštųjų karininkų kursų), draugijos organas - Mūsų žinynas, į 
Karo mokslo draugijos centro valdybą išrinkti generolas Leonas 
Radus-Zenkavičius, majoras Vaclovas Biržiška, pulkininkas Petras 
Žukas, kapitonas Vytautas Steponaitis ir keletas kandidatų!*!. 

Lietuvos kariuomenėje Biržiška tarnavo nuo 1920 m. spalio 
27 d. iki 1923 m. gruodžio 15 d. - iš viso trejus metus, vieną mėnesį 
ir 18 dienų.3* 1923 m. prieš paleidžiamas iš kariuomenės gaudavo 
450 litų atlyginimą, 

Biržiškos užtarnauti kariniai laipsniai: 1920 m. buvo įskaitytas 
carinės Rusijos kariuomenėje 1917 m. kovo 17 d. suteiktas kapi- 
tono laipsnis, 1921 m. kovo 17 d. pakeltas į majorus, 1922 m. kovo 
17 d. - į pulkininkus-leitenantus. Karo mokslo skyriaus viršinin- 
kas generolas Leonas Radus-Zenkavičius rekomendacijoje rašė: 
„Gabus istorikas, rašytojas ir pedagogas, kuris atiduoda visas savo 
jėgas švietimo darbui. Turi didelį gyvenimo patyrimą. Labai geras 
karinininkas, darbštus ir taktingas. Pilnai tinka būti pakeltu į pul- 
kininko leitenanto laipsnį.“**+ Savo prašymu 1923 m. gruodžio 15 d. 


178 P. Ruseckas, „Pirmasai baigusių aukštuosius karininkų kursus karininkų 
ir kursantų suvažiavimas“, Lietuva, 1923, liepos 21, nr. 161. 

179 Ibidem, liepos 20, nr. 160. 

180 Ibidem, liepos 15, nr. 156. 

181 Ibidem, liepos 15, nr. 156; liepos 21, nr. 161. 

182 Karių pensijų komisijos 1936 metų gegužės mėn. 16 d. nutarimas, LCVA, 
ER-856, ap. 2, b. 86, l. 49. 

183 Atestatas Nr. 123 [rašytas apie atleidimą iš kariuomenės], 1923 12 14, 
LCVA, FR-856, ap. 2, b. 86, p. 12. 

184 V. Biržiškos karinės tarnybos byla, LCVA, F 930, ap. 2B, b. 169, l. 17. 

Ve. Biržiška paleidžiamas į atsargą'Š. 1928 m. lapkričio 23 d. aktu 
Respublikos prezidentas Antanas Smetona „už ypatingus nuo- 
pelnus Lietuvai“ Vaclovą Biržišką apdovanojo Didžiojo Lietuvos 
kunigaikščio Gedimino trečiojo laipsnio ordinu'*“. Tais pačiais 
metais apdovanotas Lietuvos nepriklausomybės medaliu!š7. 
Kariuomenėje praleisti treji metai, nepaisant kai kurių nesklan- 
dumų, buvo sėkmingi. Čia surado artimą veikimo sferą - mokymo 
ir savišvietos organizavimą. Ėmė domėtis karo mokslo problemo- 
mis, tuos klausimus nagrinėjo spaudoje. Užsiangažavimas univer- 
sitete vertė palikti karo tarnybą. Tačiau ir išėjęs iš kariuomenės ne- 
paliovė domėjęsis karo mokslu, neslėpė savo simpatijų kariams!šš, 


ŠVIETIMO PROBLEMOS, 
PEDAGOGINĖ VEIKLA 


Vaclovui Biržiškai švietimas, vaikų ir suaugusiųjų mokymas, kul- 
tūros kėlimas — valstybinės reikšmės reikalas. Apsišvietusi visuo- 
menė - politinio atsparumo, valstybinio stabilumo pagrindas. Jis 
rašė: „Ne vien kardu ir šautuvu laikosi nepriklausomybė. Juo kraš- 
tas labiau yra viduj susitvarkęs, juo aukščiau stovi krašto kultūra, 
juo lengvesnis kario uždavinys:“39 

Tarnaudamas Lietuvos kariuomenėje, vėliau perėjęs į universi- 
tetą, nepaliovė rūpinęsis mokyklų darbu, suaugusiųjų švietimu ir 
savišvietos klausimais - kūrė švietimo programą ir mokyklų per- 
tvarkymo planus, rašė straipsnius į pedagoginę ir kitokią spaudą, 
rūpinosi vadovėliais, pats dėstė mokyklose. 

Plačiausiai Lietuvos švietimo ir mokyklų pertvarkymo klausi- 
mus Biržiška apžvelgė Palangoje 1926 m. rugpjūčio 17-20 d. moky- 
tojams skaitytų paskaitų cikle „Lietuvos švietimo programos klau- 
simu“. Išliko 30 puslapių mašinraštis (keturių puslapių trūksta)??? 


185 Karių pensijų komisijos 1936 m. gegužės mėn. 16 nutarimas, LCVA, 
F R-826, ap. 2, b. 86, l. 49. 

186 Prezidento aktas VUB Rankraščių skyriuje, F 182-250. 

187 „Biržiška Vaclovas“, in Lietuvos kariuomenės karininkai 1918—1953,Vilnius, 
t. 2, p. 184. 

188 V. Biržiška, Praeities pabiros, Chicago, 1960, p. 6. 

189 V. Biržiška, „Universiteto įkurtuvės“, Karys, 1922, kovo 16, nt. 11, p. 125. — 
Parašas: Kap. B. 

190 V. Biržiška, „Lietuvos švietimo programos klausimu“, 1922 08 17-20, 
LLTI, F 15-75. 


126 


Paskaitų tezes profesorius paskelbė Lietuvos žiniose'*'. Remsimės 
paskaitų tekstu. Biržiška kalbėjo apie Švietimo ministerijos užda- 
vinius, vidurinio mokslo pertvarkymą, pedagoginius kadrus ir va- 
dovėlius, aukštąjį mokslą, kultūros švietimo darbo organizavimą ir 
bibliotekas. Šiuo atveju mums svarbus pirmasis problemų ciklas — 
vidurinės mokyklos. 

Palangoje skaitytose paskaitose Biržiška teigė, kad rinkimus 
laimėję liaudininkai ir socialdemokratai „neturi veik jokios kul- 
tūrinės programos“ ir nerodo iniciatyvos**. Kadrų keitimas po- 
litiškai ištikimais — tai nėra programa. Išjuokia tokius reiškinius, 
kai į aukštesnių mokyklų vadovų vietas prasiskverbia kairumu 
besiafišuojantys nekvalifikuoti ir pedagoginiam darbui netinka- 
mi asmenys. Sukruto ir ankstesnės valdžios iš mokyklų pašalinti 
nekvalifikuoti mokytojai. Teigia, kad buvo pašalinti dėl kairu- 
mo, nes tokių kvalifikacijų kaip jie dešinių pažiūrų pedagogai 
nebuvo šalinami?93, 

Biržiška pasisakė dėl Švietimo ministerijos ir jos padalinių 
veiklos. Ankstesnių ministrų valdymo metais buvo išsikerojęs 
biurokratinis valdymas, buvo varžoma mokytojų iniciatyva. Mi- 
nisterijos valdininkai turi būti pakeisti specialistais pedagogais, 
sugebančiais organizuoti ikimokyklinį darbą, įvairių tipų moky- 
klas, suaugusiųjų lavinimą, bibliotekas, meno ir teatro reikalus, 
kūno kultūrą. Reikalingi ne viršininkai, bet autoritetingi žinovai, 
sąžiningi instruktoriai ir kontrolieriai. Švietimo ministerijos užda- 
vinys — rengti tokius specialistus. Smerkė buvusią praktiką šalinti 
iš inspektoriaus pareigų patyrusius pedagogus ir skirti jaunus, bet 
vyriausybei ištikimus. Siūlė panaikinti apskričių inspektorius, o jų 
pareigas pavesti savivaldybių švietimo komisijoms. Smerkė Švieti- 
mo ministerijos konspiracinį darbo stilių, atsiribojimą nuo visuo- 
menės. Kuo daugiau informacijos, tuo platesnis bus visuomenės 
pritarimas reformoms. Siūlė įsteigti kompetentingą švietimo tary- 
bą, kuri svarstytų įstatymus ir reformų projektus. Lektorius teigė, 
kad nereikia bijoti inteligentų pertekliaus, nes Lietuvoje trūksta 
tikrosios inteligentijos. Juk galutinis švietimo-kultūros darbo tiks- 
las - visą kraštą paversti apsišvietusiu, jo gyventojus - inteligentais 
tikrąja to žodžio prasme. 


191 | V. Biržiška, „Lietuvos švietimo programos reikalu“, Lietuvos žinios, 1926, 
rugsėjo 2, nr. 201. 

192 V. Biržiška, „Lietuvos švietimo programos reikalu“, ibidem, p.2. 

193 Ibidem, p. 3. 

Nemažai pasiūlymų tobulinti aukštesniųjų ir pradžios mokyklų 
darbą. Programos autorius teigė, kad negalima ardyti senos struk- 
tūros mokyklų ir kurti naujas, kol nėra parengtų mokytojų. 

Biržiška teigė, kad visas lietuvių ir tautinių mažumų pradinis 
mokslas turi būti tik valstybės, Švietimo ministerijos žinioje, Vi- 
durinės (progimnazijos) ir aukštesniosios mokyklos gali būti ir 
visuomeninių organizacijų kuriamos ir išlaikomos. Lietuvių ir 
tautinių mažumų mokyklas, „kurios 
pedagogijos atžvilgiu daro pastangų 
eiti pirmyn, naujų pedagoginių ke- 
lių ieškoti“, valstybė privalo remti?9*, 
Siūlė uždrausti auklėti jaunimą vie- 
nuoliams, ypač jėzuitams. 

Palangoje skaitytose paskaitose 
Biržiška pasisakė prieš masinį netu- 
rinčių cenzo mokytojų atleidinėjimą 
(ką darė ankstesnė Švietimo minis- 
terija), siūlė surengti bendrą egzami- 
ną — pavesti aprašyti savo gyvenamąją 
aplinką geografiniu, istoriniu, ekono- 
miniu, politiniu, kultūriniu ir etnogra- 
finiu atžvilgiu ir pagal šį darbą pripa- Vaclovas Biržiška. 
žinti mokytojo cenzą. Kitiems rengti Apie 1924 m. 
vasaros kursus. Profesorius dėl peda- 
goginių žurnalų teigė, kad savo darbą 


rimtai atlieka Lietuvos mokykla, užsibrėžusi „platinti mokytojų tarpe 
katalikų pedagoginę ideologiją“. Neigiamai atsiliepė apie Švietimo 
darbą, norėjusį būti objektyviu katalikišku žurnalu. Kritiškai vertino 
liberalųjį žurnalą Mokykla ir gyvenimas, kadaise gyvos pedagoginės 
minties ir mokytojų siekių reiškėją. Paskutiniu metu tapęs metraš- 
čiu, nesugebančiu operatyviai reaguoti į aktualius klausimus. Siūlė 
mokytojų seminarijas paimti valstybės žinion, peržiūrėti mokymo 
programas, seminarijų pavyzdinėse mokyklose įvesti „gyvą peda- 
goginį kuriamąjį darbą“. Siūlė mokytojams pakelti algas, kad jie 
neieškotų geriau atlyginamų vietų, sutvarkyti pensijas. Mokytojui, 
anot Biržiškos, turi būti suteiktas teisėjo statusas, kurio be rimtos 


194 V. Biržiška, „Lietuvos švietimo programos klausimu“, 1922 08 17-20, 
LLTI, F 15-75. 

priežasties (be teismo sprendimo, be paties pedagogo sutikimo) 
net ministras negalėtų kilnoti. 

Mokyklinio amžiaus vaikai ir jaunuomenė net iš geriausių mo- 
kyklų be elementarių žinių jokių kitų neišsineš. Mokykla ir vėliau 
jaunimą turi laikyti „kultūrinio darbo ir mąstymo atmosferoje“, 
skatinti siekti žinių. 

Biržiška siūlė tokią mokyklos reformos programą: parinkti tin- 
kamus mokytojus, pašalinti scholastinį „balastą“ iš programų, at- 
sisakyti kalimo metodikos. Siūlė panaikinti lotynų kalbos moky- 
mą, palikti tik vienoje dviejose mokyklose tiems, kurie eis grynos 
filologijos studijuoti. Būsimi kunigai išmoks šią kalbą seminarijo- 
je, teisės ir medicinos studentams nėra būtina (tai pripažįsta mi- 
nėti fakultetai). Naikinti lotynų kalbą progimnazijose ir gimnazi- 
jose reikia laipsniškai, pradėjusiems reikia leisti baigti. Prie kitų 
scholastinių dalykų skyrė tikybą. Tačiau kol Bažnyčia neatskirta 
nuo valstybės, panaikinti negalima, reikėtų tik valandų skaičių 
sumažinti; įvesti tikybos nesimokančiųjų grupes. Siūlė gamtą ir 
geografiją dėstyti iki VII gimnazijos klasės, padidinti pasaulinės 
literatūros pamokų skaičių, siūlė kaip savarankišką dalyką įvesti 
visuomenės mokslų pagrindų dėstymą VII-VIII klasėse, panai- 
kinti III-IV klasėse. 

Reformuojant mokyklą būtina pasirūpinti vadovėliais. Vieninte- 
lis Švietimo ministerijos Knygų leidimo komisijos uždavinys turėtų 
būti vadovėlių ir pagalbinės mokymo literatūros rengimas ir leidyba. 
Anot Biržiškos, daugumai mokyklose dėstomų dalykų trūksta tin- 
kamų ar bent pakenčiamų vadovėlių. Siūlė sudaryti komisiją, kuri 
patikrintų visų klasių vadovėlių tinkamumą, ten, kur didesni trūku- 
mai, skelbti konkursus juos parašyti. „Vadovėlių badas, - teigė profe- 
sorius, - ypatingai yra skaudus dabar, kada taip maža gerų mokyto- 
jų - tik geras mokytojas be gero vadovėlio gali apsieiti:?95 

1921-1924 metais Biržiška rašo straipsnius mokyklų darbo, 
atskirų dalykų dėstymo klausimais. Štai keletas: „Laisvosios arba 
„naujosios“ mokyklos principai“*?9, dėl kalbų dėstymo ir suau- 
gusiųjų švietimo projekto“?, „Istorija vidurinėse ir aukštesnėse 
195 V. Biržiška, „Lietuvos švietimo programos klausimu“, p. 18. 

196 V. Biržiška, „Laisvosios arba „naujos“ mokyklos principai“, Mokykla ir 
gyvenimas, 1922, nr. 2(17), p. 6—12. - Parašas: V. B-ka. 


197 V. Biržiška, „Dėl dviejų „Mokyklos ir gyvenimo“ straipsnių“, Mokykla ir 
gyvenimas, 1921, nr. 10-11, p. 7-1. - Parašas: V. Bir-ka. 

mokyklose“9š. Rašė apie mokyklas kitose šalyse*?, pasakojo apie 
Rusijos mokyklas („Tautinių mažumų švietimas“??? „Vaikų socia- 
linis auklėjimas Rusijoje“**!). 

Biržiška nepalieka suaugusiųjų švietimo, savišvietos klausi- 
mų. Be kariams skirtoje periodikoje skelbiamų straipsnių, jis rašė 
pedagoginėje ir kitoje spaudoje. Tai „Suaugusiųjų švietimas ir 
kooperacija“*?*, „Keliaujamieji knygynėliai“*“3, „Belgų darbininkai 
ir švietimo klausimai '?94, 

Biržiška buvo numatęs imtis didesnių rašinių. 1922 metų ra- 
šytoje autobiografijoje minėjo rašąs brošiūrą Laiškai savamoks- 
liams*9s. Matyt, tai laikraštyje Sekmoji diena išspausdintas ciklas 
straipsnių minėta antrašte?“, 

„Kultūros“ bendrovė bandė Biržišką įtraukti į savišvietai skirtų 
mokslo populiarinimo knygelių serijos rašymą - tapti lietuvišku 
Rubakinu?“?. Bendrovė buvo numačiusi išleisti V. Raginio slapy- 
vardžiu pasirašytą knygelę Kaimo universitetai*š, 

Matyt, buvo sumanymų imtis organizuoto kultūros ir švietimo 
darbo. Biržiškos archyve yra Draugijos kultūrai ir švietimui plėsti 
įstatų projektas (metai nepažymėti). Draugijos tikslas — propa- 
guoti suaugusiųjų švietimą, bibliotekų steigimą krašte, globoti ir 
materialiai remti jau veikiančias bibliotekas ir skaityklas, kelti kny- 
gos kultūrą???, 


198 V. Biržiška, „Istorija vidurinėse ir aukštesnėse mokyklose“, Mokykla ir gy- 
venimas, 1922, nt. 8, p. 20-25. - Parašas: Vac. B-ka. 

199 V. Biržiška, „Amerikos mokyklos“, Mokykla ir gyvenimas, 1922, nr. 7(21), 
P. 7—10; 1923, Nt. 1, p. 1-4. - Parašas: V. B-ka, 

200 V. Biržiška, „Tautinių mažumų švietimas“, Švietimo darbas, 1922, nr. 8, 
p. 135—-138. — Parašas: V. Bk. 

201 V. Biržiška, „Vaikų 'socialinis auklėjimas“, Švietimo darbas, 1922, nr. u, 
P. 449—450. 

202 V. Biržiška, „Suaugusių švietimas ir kooperacija“, Sietynas, 1921, nr. 4, 
p. 1-3; kovo 1, nr. 5, p. 2-3. - Parašas: V. Raginis. 

203 V. Biržiška, „Keliaujamieji knygynėliai“, Sietynas, 1921, nr. 7-8, p. 5-8. - 
Parašas: V. Raginis. 

204 V. Biržiška, „Belgų darbininkai ir švietimo klausimai“, Mokykla ir gyveni- 
mas, 1921, nr. 10—11, p. 29-30. - Parašas: V. R. 

205 V. Biržiška, „Curriculum vitae“, LCVA, F R-856, ap. 2, b. 86, l. 3. 

206 V. Biržiška, „Laiškai savamoksliams“, Sekmoji diena, 192, liepos 8, nr. 18, 
p. 7-8; liepos 10, nr. 19, p. 6-7; liepos 24, nr. 21, p. 6-7. - Parašas: V. R-nis. 

207 P. Bugailiškio laiškas V. Biržiškai, 1923 12 02, MAB, F 163-657, L. 5. 

208 „Iš „Kultūros“ bendrovės darbų: knygų leidimo planas 1925 m, Kultūra, 
1925, Nr. 1, p. 58-59. 

209 „Draugijos kultūrai ir švietimui plėsti įstatai, MAB, E 163-1u5. 

Liberalių pažiūrų mokytojai 1919 12 27-30 d. įkūrė Lietuvos 
mokytojų profesinę sąjungą. Nuo 1920 m. Šiauliuose, nuo 1921 m. 
Kaune ji leido jau minėtą pedagoginį žurnalą Mokykla ir gyveni- 
mas. „Autobiografijoje“ Biržiška rašė, kad jis kurį ne kurį laiką Są- 
jungoje aktyviai veikė, buvo jos valdybos narys*?. Mokytojų są- 
junga 1920 m. Kaune įkūrė knygyną, 1922 m. jis perorganizuotas į 
kooperatyvą „Spaudos fondas“. 

Profesinė sąjunga pavedė Biržiškai organizuoti ir vadovauti 
pirmajai suaugusiųjų gimnazijai. Švietimo ministro Kazio Bi- 
zausko įsakymu nuo 1921 m. spalio 1 d. Biržiška buvo skiriamas 
Kauno suaugusiųjų vidurinės mokyklos vedėju?“. Norinčių šioje 
mokykloje mokytis buvo šimtai, bet dėl vietos stokos tik maža 
dalis prašymų galėjo būti patenkinta?". Pradžioje Biržiška moky- 
klai vadovavo ir dėstė geografiją bei visuomenės mokslus, vėliau 
dėl gausėjančio darbo universitete direktoriaus pareigų atsisa- 
kė - liko tik mokytoju. Buvęs mokinys, vėliau ilgametis Lietuvos 
mokslų akademijos prezidentas Juozas Matulis šių eilučių auto- 
riui pasakojo, kad jam Biržiška dėstė „pilietybės mokslus“. Buvo 
geras, įdomus mokytojas. 

Suaugusiųjų mokykloje Biržiška dirbo iki 1925 m. rugpjūčio 
1 d., kai susirgęs insultu turėjo šį darbą palikti - jo paties prašymu 
švietimo ministras Kazimieras Jokantas iš mokyklos atleido?3, 

1923 m. lapkričio 1 d. įregistruojama Vinco Kudirkos švietimo 
draugija. Steigėjai Vaclovas Biržiška, Vladas Lašas, Antanas Pu- 
rėnas, Bronislava Biržiškienė ir Kazimieras Sleževičius paskelbė 
deklaraciją. Svarbiausias draugijos tikslas - suaugusiųjų švietimas, 
veikimo formos - kursų suaugusiesiems steigimas, bibliotekų ir 
vietos muziejų kūrimas, paskaitų visoje Lietuvoje rengimas, pers- 
pektyvoje - liaudies universitetas. 

Biržiška buvo Vinco Kudirkos švietimo draugijos centro valdybos 
narys, jam buvo pavesta (1924 m. vasario 12 d. posėdyje) organizuo- 
ti ir vadovauti pirmajam Lietuvoje liaudies universitetui?!*, 1924 m. 
kovo 24 d. švietimo ministro dr. Leono Bistro įsakymu buvo leista 
Kaune įkurti Biržiškos vadovaujamą Kudirkos liaudies universitetą". 


20 V. Biržiška, „Autobiografija“, L. 35-36. 

21 K. Bizausko įsakymas Nr. 82, 1921 10 12. LCVA, F 39;, ap. 8, b. 27, l. 25. 
212 V. Biržiška, „Kaip lavintis skaitymu?“, Karys, 1922, nr. 39, p. 464. - Para- 
šas: V. B.-K. 

213 K. Jokanto įsakymas Nr. 144, 1925 10 31, LCVA, F 39;, ap. 8, b. 81, 1. 34. 
214 A. Galeckas, „Suaugusiųjų švietimo organizacija“, LLTI, F 15-89, l. 41. 
215 L. Bistro įsakymas, 1924 03 24, LCVA, E 393, ap. 8, b. 27, 1. 125. 

Atidarant universitetą, 1924 m. kovo 25 d. Biržiška skaitė įžangi- 
nę paskaitą. Kalbėjo apie liaudies universitetų kūrimąsi ir veiklą 
kitose šalyse““. Universitete buvo Gamtos mokslų, Matematikos, 
"Technikos, Visuomenės mokslų fakultetai. Tuo pačiu švietimo 
ministro įsakymu buvo leista profesoriams Antanui Purėnui ir Ta- 
dui Ivanauskui skaityti gamtos mokslų, docentui Kaziui Sleževi- 
čiui fizikos paskaitas*". Paskaitas skaitė ir kiti profesoriai, tarp jų 
Vaclovas Biržiška. 

1924 m. rugpjūčio 12 d. Biržiška išleido Lietuvos Švietimo Vinco 
Kudirkos draugijos biuletenio 1-ąjį numerį (leidinio nepavyko rasti). 

Praėjus metams Biržiška rašė, kad universitetas darbą pradėjo 
turėdamas labai kuklias lėšas - pusantro tūkstančio litų paskyrė 
Vinco Kudirkos švietimo draugija, šiek tiek paaukojo universite- 
to mokytojai. Už juos pajėgta apmokėti sargui, įsigyti būtiniau- 
sių priemonių. Lėšų nei iš valstybės, nei iš savivaldybės negauta. 
Per metus įvyko 56 paskaitos, kurias aplankė per 7000 klausytojų. 
Dėstė universiteto profesoriai bei kiti aukštąjį mokslą baigę lekto- 
riai. Universitetas Kauno centre bei Šančių, Aleksoto, Žaliakalnio, 
Slabados priemiesčiuose įkūrė pradžios mokyklas. Jas lankė per 
300 žmonių. Mokslas vyko 4—5 kartus per savaitę po 2-3 valandas 
kasdien. Dėstė studentai?*š, 

Švietimo ministras Petras Juodakis leido Biržiškai nuo 1922 m. 
rugsėjo 25 d. mokytojauti Kauno 1-ojoje (vėliau - „Aušros“) vals- 
tybinėje gimnazijoje?*. (Jos direktoriumi neseniai buvo paskirtas 
Mykolas Biržiška.) Dėstė teisę, istoriją ir geografiją??? 

Žurnale Knygos ir kitur Biržiška skelbė nemažai recenzijų ir 
anotacijų. Ypač kritikuodavęs vadovėlius, kuriuose nepatyrę auto- 
riai įveldavo daug klaidų. Tačiau įsitikinęs, kad kritika išėjus kny- 
gai nepasiekia savo tikslo, pats pasisiūlė „padoresniems autoriams“ 
padėti (aišku, be atlyginimo) — nurodyti taisytinas vietas rankraš- 
tyje. Teigė, kad tuo būdu yra ištaisęs kelias dešimtis knygelių, kai 
kuriose tekdavę įrašyti po 300-400 pataisymų ir papildymų. Kar- 
tais autoriams nurodydavęs nežinomos archyvinės medžiagos?*!, 


216 „Pirmas Liaudies universitetas“, Lietuvos žinios 1924, kovo 27, nr. 72. 

217 Švietimo ministro L. Bistro įsakymas, 1924 03 24, LCVA, F 391, p. 8, b. 27, 
Iiaė: 

218 V. Biržiška, „Šančių liaudies universitetas“, Lietuva, 1925, kovo 13, nr. 58. 
219 P. Juodakio įsakymas, 1922 10 07, LCVA, E 391, ap. 8, b. 54, 1. 12. 

220 V. Biržiška, „Autobiografija“, 1. 36. 

221 Ibidem. 

Valstybės archeologijos komisija. Sėdi iš kairės: Valerijonas Verbickas, 
Kazimieras Šaulys, Eduardas Volteris, Vladas Nagevičius, Augustinas 
Janulaitis, Antanas Žmuidzinavičius. Stovi iš kairės: Juozas Žilevičius, 
trečias — Vaclovas Biržiška, ketvirtas - Paulius Galaunė, penktas - 
Konstantinas Jablonskis. Kaunas, 1920 


Biržiška šiek tiek prisidėjo prie vadovėlių mokykloms rengi- 
mo. „Kultūros“ bendrovė 1925 m. išleido jo išverstas prof. Gabrie- 
liaus Šeršenevičiaus paskaitas Bendrasis teisės ir valstybės mokslas 
(u9 psl.). Versti ėmęs dėl „minties aiškumo bei stiliaus lengvumo“, 
įdomaus pasakojimo. Dėl šių savybių, teigė vertėjas, knygelė tinka 
vadovėliu aukštesnėms gimnazijų klasėms ir savamoksliams. Lei- 
dėjai prašė knygelę papildyti ekonomikos žiniomis, tada ji galės 
būti naudojama vietoje vadovėlio??? Į šį prašymą, atrodo, nebuvo 
atsižvelgta, tačiau pakeitimų yra. Verčiant originale buvę pavyz- 
džiai iš Rusijos įstatymų pakeisti Lietuvos įstatymų ir gyvenimo 
pavyzdžiais, gale pridėta Lietuvos Konstitucija?3. (Matyt, ne vi- 
222 S. Brašiškio laiškas V. Biržiškai, 1924 03 21, MAB, F 165-653, L. 7. 


223 V. Biržiška, „Vertėjo žodis“, in G. Šeršenevičius, Bendrasis teisės ir valsty- 
bės mokslas, Šiauliai, 1925, p. 3. 

suose egzemplioriuose tas priedas buvo, nes peržiūrėtas egzem- 
pliorius jo neturi.) 

Istorijos mokytojai 1929 m. inicijavo Lietuvos istorijos chres- 
tomatijos sudarymą. Jiems pritarė ir chrestomatijos planą sudarė 
universiteto profesoriai Augustinas Janulaitis, Vaclovas Biržiška, 
Antanas Salys, Pranas Skardžius ir kiti. Po penkerių metų, 1933 m. 
gruodžio 20 d., prie šio sumanymo vėl grįžtama, Šį kartą iniciato- 
rius yra Biržiška (jis pirmasis pasirašė raštą), kontaktams nurodė 
universiteto biblioteką (joje dirbo). Buvo sudarytas chrestomati- 
jos planas, dėljos išleidimo nutarta kreiptis į Švietimo ministerijos 
Knygų leidimo komisiją. Raštą pasirašė Vaclovas Biržiška, Petro- 
nėlė Lastienė, Konstantinas Jablonskis, Vanda Daugirdaitė-Sruo- 
gienė, Ivanas Lappo***. Leidinys nepasirodė. 

1922 m. vasaros pradžioje Lietuvos universitetas ėmėsi inicia- 
tyvos surengti šešių savaičių kursus mokytojų žinioms pagilinti. 
Tuo tikslu sudarytoje komisijoje universitetui atstovavo Zigmas 
Žemaitis, Vaclovas Biržiška, Kęstutis Šliūpas, o Švietimo minis- 
terijai - Pradžios mokslo departamento direktorius Juozas Vokie- 
taitis. 1922 m. birželio 3 d. posėdyje nutarta, kad šie kursai truks 
metus. Numatyti trys skyriai: vienas skirtas lietuvių kalbos ir lite- 
ratūros, istorijos, visuomenės mokslų, kitas - matematikos ir fizi- 
kos, trečias - gamtos ir geografijos mokytojams. Pagal programą 
privaloma išklausyti psichologiją, pedagogiką ir jos istoriją, fizinį 
lavinimą ir higieną. Komisija nutarė, kad kursus rengs ir mokymą 
tvarkys, programą sudarys universitetas, o administraciniais reika- 
lais rūpinsis Švietimo ministerijos Pradžios mokslo departamen- 
tas. Pirmieji kursai turėję įvykti 1922 m. birželio 26 — rugpjūčio 
s dieną?*5, Daugiau duomenų apie šiuos kursus nepavyko rasti. 

Į mokytojų kvalifikacijos kursus Biržiška buvo angažuojamas 
ir kitais atvejais. Pavyzdžiui, nelietuvių mokytojų kursuose lenkų 
kalba dėstė lietuvių literatūrą?25, 


224 Grupės istorikų raštas Švietimo m->jos Knygų leidimo komisijai, 1933 12 20, 
LCVA, F 391, b. 1234, 1. 303. 

225 Komisijos vidurinių mokyklų mokytojų vasaros kursams rengti protoko- 
las, 1922 06 03, MAB, F 163-1150. 

226 V. Biržiška, „Autobiografija“, LCVA, E R-856, ap. 2, b. 82, l. 3. 

VISUOMENININKAS 


Vaclovas Biržiška buvo vienas aktyviausių tarpukario nepriklau- 
somos Lietuvos visuomenės veikėjų. Platūs jo profesiniai intere- 
sai (teisė, karyba, pedagogika, bibliotekininkystė ir bibliografija) 
čia dar labiau prasiplečia. Jį domina, dalyvauja sprendžiant tokias 
problemas kaip istorinių paminklų apsauga, teatras, kultūros rai- 
dos problemos, bibliotekų būklė, kraštotyra, profsąjungų veikla. 
Vilniaus problema - nepaliaujamas rūpestis. 

Visuomeninė kultūrinė veikla. Prie Švietimo ministerijos 
1919 m. buvo įkurta Valstybės archeologijos komisija. Jos tikslas — 
globoti senovės paminklus ir liekanas. Jai priklausė nemažai įvairių 
sričių mokslo ir kultūros veikėjų, tarp jų Vaclovas Biržiška (komisi- 
jos bendradarbis). 1922 m. rugpjūčio 25 d. švietimo ministro Petro 
Juodakio įsakymu komisija buvo reorganizuota, daug narių buvo 
atleista*?7. Komisija neturėdama jokio vykdomojo organo tegalėjo 
atlikti atsitiktinius darbus. 1923 m. spalio 4 d. komisija (posėdyje 
dalyvavo Augustinas Janulaitis, Konstantinas Jablonskis, Paulius 
Galaunė ir Vaclovas Biržiška) nutarė prašyti Švietimo ministeriją 
išsiųsti pusei metų Valstybės muziejaus direktorių Paulių Galaunę 
į Paryžių ir kitus svarbesnius Europos kultūros centrus susipažinti 
su naujais muzeologijos reikalavimais ir nuodugniau pastudijuoti 
meno ir senovės architektūros istoriją. Ministerija buvo prašoma 
palikti 400 Lt atlyginimą ir kas mėnesį skirti 200 litų stipendijos?*š, 
Galaunė į Paryžių buvo išvykęs. 

Kaune 1920 m. buvo įkurta Lietuvių meno kūrėjų draugija. Jai 
priklausė ir Vc. Biržiška. Profesionaliam teatrui įkurti buvo suda- 
ryta teatro taryba (Jurgis Baltrušaitis, Andrius Oleka-Žilinskas, 
Balys Sruoga, Antanas Sutkus, Juozas Vaičkus, Adomas Varnas, 
Juozas Žilevičius), vėliau perorganizuota į draugijos dramos sek- 
ciją. Tų metų lapkričio 15 d. Švietimo ministerija draugijai pasky- 
rė po 20 000 auksinų per mėnesį teatrui įkurti ir išlaikyti: 1920 m. 
gruodį pradėjo veikti Juozo Vaičkaus vadovaujama draugijos Dra- 
mos vaidykla. Gruodžio 19 d. įvyko pirmasis Vaičkaus režisuotas 
spektaklis - Hermanno Sudermanno Joninės. Po trijų greitomis 
pastatytų šio režisieriaus spektaklių, taryba ilgai posėdžiavusi ir 
diskutavusi teatro veiklą pripažino nepakankama ir Vaičkų atlei- 


227 P. Juodakio įsakymas, 1922 08 25, LCVA, F 391, ap. 8, b, 27, L. 93. 
228 Z. Žemaitytė, Paulius Galaunė, Vilnius, 1988, p. 99. 

do. Jo vieton teatro vedėju paskyrė Vaclovą Biržišką??? (tuo metu 
jis tarnavo kariuomenėje). „Autobiografijoje“ ironizuodamas 
ir ne visai tiksliai rašė, kaip pats, nemėgstantis teatro, pateko į jo 
organizatorius. Teigė, kad tuo metu Kaune veikė trys savarankiš- 
kos trupės - Konstantino Glinskio, Juozo Vaičkaus ir Aleksandro 
Vitkausko, jos tarpusavyje konkuravo ir konfliktavo - nebuvo 
vilties, kad kada nors pradės kartu veikti, įkurs nuolatinį teatrą. 
Režisieriumi Biržiška paskyrė dar 
iš Vilniaus pažįstamą Konstantiną 
Glinskį. Kai Biržiška vadovavo tea- 
trui, buvo pastatytas Adamo Asny- 
ko Kęstutis, Jerzio Žulawskio Mirtų 
vainikas, Hjalmaro Bergstroemo 
Karen Borneman, vėliau Sofijos 
Čiurlionienės-Kymantaitės Pinigė- 
liai. Švietimo ministerijos subsidija 
tuo metu siekė 140 000 auksinų. 
Įvykių liudininkai aktoriai Petras 
Kubertavičius ir Juozas Staniulis 
rašė, kad ir Biržiškos vadovavimo 
laiku daug posėdžiauta ir ginčyta- Vaclovas Biržiška. Apie 

si, statant minėtus veikalus buvo 1927 M. 

kilę įvairiausių nesusipratimų tarp 

Lietuvių meno kūrėjų draugijos, teatro vedėjo ir režisierių Vaič- 
kaus, Glinskio, Vitkausko*s“, Pagaliau draugijos narių nesutarimai 
pasiekė tokį mastą, kad iškilo grėsmė teatro egzistavimui. Biržiška 
teatro vedėjo pareigų atsisakė, o jo vieton draugija (nuo 1921 m. ba- 
landžio 1 d.) paskyrė Liudą Girą??!. Anot Biržiškos, netvarka buvo 
dėl to, kad valdžios subsidijuojamas teatras nebuvo valstybinis, 
tad kiekvienas draugijos narys manė galįs save laikyti „meno virši- 
ninku“ ir reikšti savo nuomonę?3*. Nesutarimai draugijoje kulmi- 
naciją pasiekė per visuotinį narių susirinkimą (truko tris dienas). 
Nerasdami bendros kalbos su valdyba, viešai ir griežtai protestuo- 
dami prieš neleistiną asmeninių ambicijų tempimą į viešą lietuvių 


229 V. Biržiška, „Autobiografija“, L. 34. 

230 P. Kubertavičiaus ir J. Staniulio raštas švietimo ministrui, 1921 06 09, 
LCVA, F 391, ap. 4, b. 1330, L. 130. 

231 Lietuvių meno kūrėjų d-jos raštas Švietimo ministerijai, 1921 04 19, 
LCVA, F 391, ap. 4, b. 1330, L. 156. 

232 V. Biržiška, „Autobiografija“, L. 34. 

meno darbą, prieš valdybos visuotinio susirinkimo nutarimo ne- 
paisymą, iš draugijos išstojo visuotiniam susirinkimui pirminin- 
kavęs Vaclovas Biržiška, sekretorius Kazys Puida, taip pat Vincas 
Krėvė, Liudas Gira, Sofija Čiurlionienė-Kymantaitė, Ona Pleiry- 
tė-Puidienė, Petras Vaičiūnas, Juozas Tallat-Kelpša?33. Nepaisant 
nesantaikos draugijoje teatras veikė ir Biržiška jautėsi savo misiją 
atlikęs — teatrą suorganizavęs*3*. 1930 m. sumanė išleisti 300-350 
puslapių knygą Lietuvių teatras, parengė leidinio projektą, parinko 
straipsnių autorius. Projekto publikaciją žr. Knygotyroje (1980, t. 8 
(15), sąs. 1). 

Ve. Biržiška aktyviai veikė (iki 1925 m.) mokytojų profesinėje 
sąjungoje, kurį laiką buvo jos valdybos narys*3, 

Biržiška nevengė visuomeninių organizacijų rengiamų viešų 
paskaitų. 1922 m. lapkričio 25 d. Kauno būrio šauliams skaitė pas- 
kaitą „Lietuvos senovė“. 1923 m. lapkričio 7 d. antrajam Lietu- 
vos jaunimo sąjungos atstovų suvažiavimui kalbėjo apie knygynė- 
lių (bibliotekėlių) reikšmę ir jų tvarkymą?3?. 1925 m. birželio 7 d. 
Lietuvos žiniose pasirodė fragmentas iš Biržiškos viešos paskaitos 
„Vyskupas Motiejus Valančius politikoj“?3š, 

Visapusišką, tiesa, gerokai subjektyvų Lietuvos švietimo bū- 
klės įvertinimą ir planus ateičiai Biržiška pateikė paskaitų cikle 
„Lietuvos švietimo programos klausimu“. Teigė, kad „kultūros 
programa“ turi apimti visas kultūros darbo sritis, sudaryti vieną 
sistemą, kurioje „lygiomis teisėmis“ vyktų mokyklų ir užmoky- 
klinis darbas, apimtų visas amžiaus grupes — vaikus, paauglius ir 
suaugusiuosius. Švietime reikštųsi valstybinės ir visuomeninės 
įstaigos, organizacijos, atskiros visuomenės grupės ir pavieniai as- 
menys. Visus reikia suburti, visas pajėgas sutelkti. 

Profesorius aptarė Švietimo ministerijos ir jos padalinių veiklą, 
siūlė, kaip ją pertvarkyti. Toliau einama prie aukštojo mokslo pro- 
blemų (siūlė nemažai pakeitimų), aukštesniųjų ir pradinių moky- 
klų mokytojų kadrų rengimo, vadovėlių leidimo. Plačiai apžvelg- 
tas esamas Lietuvos bibliotekų tinklas ir bibliotekų įstatymas, 


233 Atviras laiškas į visuomenę, 1921 04 27, LCVA, F 923, ap. 1, b. 128, 1. 266. 
234 V. Biržiška, „Autobiografija“, 1. 34. 

235 Ibidem, L. 36. 

236 Darbininkas, 1923, sausio 21, nr. 4; vasario 4, nr. 6; vasario 11, nr. 7; vasa- 
rio 18, nr. 8 

237 Lietuvos žinios, 1923, gruodžio 18, nr. 277. 

238 Ibidem, 1925, birželio 7, nr. 125. 

knygų leidyba. Biržiška - Kultūros fondo idėjos propaguotojas. 
Tai lyg mokslų akademija mokslo darbui plėtoti ir remti. Profe- 
sorius kuria Kultūros fondo viziją. Jo nariai - mokslo reikalais be- 
sirūpinančių įstaigų žmonės, fondas (apie 2 mln. litų) turėtų būti 
nepriklausomas, nors vyriausybės kontrolė reikalinga. Lėšos lei- 
džiamos mokslo darbų spausdinimui, mokslinėms ekspedicijoms, 
archeologiniams kasinėjimams, senovės kultūros palikimo rinki- 
mui, muziejų ir galerijų kūrimui, suaugusiųjų švietimui, bibliotekų 
ir teatrų steigimui. 

Biržiška aktyviai dalyvavo Lietuvos kultūros sąjungos (192412 02— 
1935 11 08) veikloje, jos kongresuose buvo renkamas tarybos nariu. 
Taryba vykdė kongreso nutarimus - parengė liaudies universitetų, 
suaugusiųjų mokymo kursų programas, statutus, rūpinosi mokslo 
populiarinimo literatūros leidimu (žr. Lietuvos kultūros sąjungos 
fondo suaugusiems šviesti valdybos 1930 m. sausio 10 d. atsišauki- 
mą?3?). Dvejuose kultūros kongresuose buvo perskaityti Vc. Bir- 
žiškos pranešimai, nors pats į juos atvykti negalėjo?*?. Antrajame 
Kultūros kongrese Kaune (1926 m. rugpjūčio 22-24 d.) Biržiška 
kalbėjo Lietuvos švietimo programos reikalu. Pranešėjas teigė, 
kad dabartinė vyriausybė neturi švietimo programos, kalbėjo apie 
jos reikšmę ir sudarymo principus, ypač akcentavo suaugusiųjų 
švietimo svarbą — centrinę vietą turi užimti „kova su analfabetiz- 
mu, kova su paaugusių analfabetizmu, kurį mes dabar turime, ir 
ta kryptimi turi būti įtemptos visos valstybinės ir visuomeninės 
pajėgos“**!, Trečiajame Kultūros sąjungos kongrese 1927 m. rug- 
pjūčio 22 d. Biržiška skaitė paskaitą apie spaudą ir knygą Lietuvo- 
je?**, 1928 m. birželio 27-28 d. Kaune universiteto rūmuose įvykęs 
ketvirtasis kultūros kongresas nagrinėjo kraštotyros ir kultūrinės 
autonomijos klausimus. Jame pranešimą „Lietuvos kraštotyra ir 
kultūra“ skaitė Biržiška**3 - kalbėjo apie lietuvių dvasinių ir ma- 
terialinių kultūros turtų naikinimą. („Vyskupas Valančius, pats 
būdamas kultūringas žmogus |[...] naikino senovės pagonijos dva- 
siškos kultūros pėdsakus“; knygnešys Jurgis Bielinis „buvo daug 
įvairių dokumentų surinkęs, bet nepaskelbti jie žuvo“) 


239. MAB, F 163-658. 

240 V. Biržiška, „Autobiografija“, L. 36. 

241 Kultūra, 1926, nr. 10, p. 376-377; II Lietuvos kultūros kongreso darbas, Kau- 
nas, 1926, p. 57-60. 

242 Lietuvos žinios, 1927, rugpjūčio 23, nr. 188. 

Kartu su Antanu Vireliūnu ir kitais Biržiška 1925 m. gegužės 
30 d. įkūrė (įregistruota liepos 4 d.) Lietuvos kraštotyros draugi- 
ją***. Formaliai egzistavo iki 1938 m., bet mažai ką nuveikė koor- 
dinuodama kraštotyrinę veiklą. Ryškų pėdsaką kultūros istorijoje 
paliko 1927 m. gegužės 11 d. įkurta Pelikso Bugailiškio vadovauja- 
ma Šiaulių kraštotyros draugija. Reikšmingi buvo jos suvažiavi- 
mai, ypač antrasis, įvykęs 1933 m. gegužės 11—12 d., - jame nutarta 
leisti žurnalą Gimtasai kraštas, ir Kaune 1935 m. rugsėjo 28-29 d. 
įvykęs trečiasis suvažiavimas, priėmęs memorandumą dėl pamin- 
klų apsaugos. Biržiška žurnalą Gimtasai kraštas palankiai vertino 
ir stengėsi jį išsaugoti sovietinės okupacijos metais. Pasikalbėjime 
su Antanu Vengriu profesorius teigė, kad Bugailiškio redaguoja- 
mas Gimtasai kraštas „buvo pavyzdingas šioje svarbioje mokslo 
šakoje“ ir kad toks leidinys turėtų išeiti sistemingai ir kaupti visą 
etnografinę medžiagą'45, 

Artėjant Lietuvos nepriklausomybės 10 metų sukakčiai buvo 
sudarytas jubiliejinis komitetas: pirmininkas generolas Vladas 
Nagevičius, nariai Jurgis Savickis, Bronius Blavieščiūnas (jis ir sek- 
retorius). Komitetui talkino visuomenės ir kultūros organizacijų 
rinktų atstovų taryba. Spaudos reikalais rūpinosi dr. Juozas Pu- 
rickis, mokslo reikalais - rektorius Mykolas Rėmeris ir Vaclovas 
Biržiška, meno - Justinas Vienožinskis ir kiti248, 

1928 m. birželio 27 d. Pedagoginiame muziejuje įvyko muziejų 
atstovų pasitarimas, į kurį buvo pakviestas ir Biržiška?*7. 1929 m. 
lapkričio 23 d. universitete surengtame „Varpo“ draugijos posėdy- 
je buvo paminėtas Vincas Kudirka. Biržiška skaitė pranešimą apie 
Kudirką - visuomenininką. Taip pat kalbėjo Kazys Grinius, Justas 
Paleckis, eilėraščius skaitė Antanas Sutkus ir Sutkienė*4š, 

1929 m. pradžioje buvo įkurtas spaudos atgavimo minėjimo 
komitetas. Komitetas išleido atsišaukimą Į visuomenę! Ragino 
mokslo ir mokymo įstaigas, visuomenines organizacijas paminė- 
ti spaudos atgavimo 25-metį. Pasirašė komiteto pirmininkas Vac- 
lovas Biržiška, nariai Mykolas Vaitkus, Vytautas Vileišis, Juozas 
Žiugžda, Balys Žygelis, sekretorius Petras Ruseckas. Atsišaukimą 


244 V. Biržiška, „Autobiografija', L. 36. 

245 A. Vengris, „Knygų gyvenime“, Vilniaus balsas, 1941, vasario 16, nr. 30. 
246 Vyriausias Lietuvos Nepriklausomybės 10 metų sukaktuvėms ruošti ko- 
mitetas, LCVA, F 923, ap. 1, b. 559, I. 490. 

247 Z. Žemaitytė, Paulius Galaunė, p. 140. 

248 LCVA, F 923, ap. 1, b. 602, 1. 25. 

Lietuvių draugijos SSRS tautų kultūrai pažinti nariai ekskursijoje Le- 
ningrade, Iš kairės: pirmas - Balys Sruoga, ketvirtas - Ignas Jonynas, 
šeštas — Vaclovas Biržiška, septintas - Vincas Krėvė, aštuntas - Myko- 
las Biržiška. 1935 m. birželis 


išspausdino Lietuvos žinios (1929, kovo 23, nr. 68); Kultūra (1929, 
nr. 4, trečias viršelis); Lietuvos ūkininkas (1929, nr. 13/14); Karys 
(1929, balandžio ui, nr. 14, p. 122). 

Tais metais Šiauliuose Povilo Višinskio liaudies universiteto 
surengtame lietuvių spaudos atgavimo 25-mečio minėjime Ve. Bir- 
žiška skaitė paskaitą ( J. Sondos atsiminimai žurnale Mūsų sparnai, 
1985, Nr. $9, p. 21). 

1929 m. gruodžio 8 d. buvo įkurta Lietuvių draugija SSRS tau- 
tų kultūrai pažinti (įregistruota gruodžio 4 d.). Tarp steigėjų buvo 
Mykolas ir Vaclovas Biržiškos, Vincas Krėvė, Paulius Galaunė, Ba- 
lys Sruoga (jie pasirašė tvirtinti pateiktus įstatus). Iš karto įstojo 
26 nariai. Jos pirmąją valdybą sudarė Humanitarinių mokslų fakul- 
teto profesoriai - minėtieji Biržiškos, Krėvė, Jonynas ir Pranas Au- 
gustaitis. Ilgiau pirmininkavo Mykolas Biržiška, Krėvė, Jonynas. 
Draugija nesėkmingai bandė atgauti Lietuvos Metriką, 1940 m. 
Maskvoje surengė lietuviškos knygos parodą, sovietinės knygos ir 
„Motinos ir vaiko“ parodas Kaune. 

1935 m. birželio mėnesį VOKS'o kvietimu buvo surengta 
ekskursija į SSRS. Joje dalyvavo minėti valdybos nariai ir Balys 
Sruoga. Aplankė Maskvą ir Leningradą. M. Biržiška ir Krėvė sie- 
kė Kijevą?49, 


249 Literatūra ir kalba. T. 8: Vincas Krėvė-Mickevičius, Vilnius, 1981, p. 121. 


140 


Visuomenės opinija draugijos ir jos narių atžvilgiu buvo kon- 
troversiška. Buvo tokių, kurie kaltino „kultūrbolševizmu“, ryšiais 
su Sovietų Sąjungos pasiuntinybe. Matyt, sulaukta priekaištų ir dėl 
1935 m. kelionės į Sovietų Sąjungą, esą, švaistomos valstybės lėšos. 
Panašių kaltinimų būta ir JAV. Vc. Biržiška 1951 m. kovo 23 d. laiške 
Keleivio redaktoriui Jonui Januškiui išdėstė savo požiūrį. Laiškas 
buvo rastas laikraščio archyve ir ištraukos paskelbtos 1979 m. sau- 
sio 8 d. numeryje?s?, Laiško autorius teigė, kad draugija buvo įkur- 
ta siekiant užkirsti kelią prosovietinei draugijai atsirasti, kliudyti 
bolševikinei propagandai. Draugijos valdyboje jam buvo pavestos 
bibliotekininko pareigos. Bibliotekos sąmoningai nekūrė — iš so- 
vietinės atstovybės gaunamą literatūrą dėdavęs į jai paskirtą uni- 
versiteto bibliotekos kampą ir skaitytojams neišduodavo. 

Valdžia, rašė Biržiška, kartais draugijos vardu pakviesdavo ra- 
šytojų ir menininkų delegaciją, surengdavo vakarienę. Profesorių 
ekskursija į Maskvą ir Leningradą buvo valdžios inspiruota, tačiau 
Lietuvos iždui kelionė nekainavo nė cento - gavo nemokamus bi- 
lietus kelionei geležinkeliu per Lietuvą, nemokamai važiavo ir Ru- 
sijos teritorija. Buvimo išlaidas apmokėjo šeimininkai, o smulkes- 
nes išlaidas keliautojai dengė savo lėšomis. Biržiška: „Iš tos draugi- 
jos neišsirito nei vieno talkininko bolševikams.“ Kai 1940 m. pra- 
džioje į Lietuvą buvo įvestos Sovietų Sąjungos pajėgos, o į draugiją 
ėmė skverbtis atviri kolaborantai, Krėvė, broliai Biržiškos ir kiti iš 
jos pasitraukė - tai buvo jau ne ana draugija?s!. 

1931 m. iš politinės emigracijos sugrįžęs Kazys Boruta 1933 m. 
pradžioje buvo suimtas ir už ankstesnę politinę veiklą nubaustas 
ketveriais metais sunkiųjų darbų kalėjimo. Vaclovo Biržiškos ir 
kitų universiteto profesorių pastangomis 1935 m. rašytojas buvo 
amnestuotas“5*, 

Pradėjęs redaguoti Lietuviškąją enciklopediją Vc. Biržiška buvo 
labai užimtas ir visuomeniniame-kultūriniame gyvenime mažiau 
reiškėsi. Toji veikla daugiausia susijusi su Lietuvos bibliotekinin- 
kų ir XXVII knygos mėgėjų draugijomis (apie tai atskirai). Tačiau 
provincijos gyventojų švietimo reikalų jis niekad neapleido. 

1936 m. rudenį „Spaudos fondo“ iniciatyva buvo sukviestas pa- 
sitarimas kaimo bibliotekų steigimo reikalu. Tikslas — iš pasitari- 


250 „Kai istorija kalba..“, Keleivis, 1979, sausio 8, nr. 2. 

me dalyvavusių atstovų sudaryti komitetą, kuris rūpintųsi kaupti 
Lietuvos visuomenės lėšas steigiamoms kaimo bibliotekoms, įkurti 
bibliotekų biurą, rūpintis bibliotekų steigimo idėjos propagavimu, 
aiškinti jų kultūrinę reikšmę. Pasitarime buvo išrinktas laikinasis 
komitetas, į kurį įėjo Vaclovas Biržiška, „Spaudos fondo“ direkto- 
rius Balys Žygelis ir poetas Kazys Binkis. Komitetas turėjo parengti 
naujos draugijos įstatus, sukviesti draugijos steigiamąjį susirinki- 
mą?33, Apie numatytą kurti draugiją daugiau ką sužinoti nepavyko. 

Biržiška savo lėšomis rėmė kaimo gyventojus knyga. Naujosios 
Romuvos klubo susirinkime pasakojo: „Į vieną kaimą reguliariai 
siuntinėju jiems tinkamų knygų, žmonės taip įprato skaityti, kad 
kol knyga pereina per visų rankas, nieko jau iš jos nelieka.'*5+ 

1939 m. Biržiška su grupe viekšniškių sudarė bibliotekos Viekš- 
niuose statybos komitetą, kvietė žemiečius prisidėti lėšomis*ss, 

Po Juozo Tumo-Vaižganto mirties Biržiška buvo paskirtas ra- 
šytojo testamento vykdytoju. Matyt, leidžiant raštus reikėjo gauti 
vykdytojo sutikimą arba bent informuoti apie tai, kas daroma su li- 
teratūriniu palikimu. Pavyzdžiui, „Spaudos fondas“ 1933 m. prane- 
šė apie „Pigiojo knygynėlio“ serija išleistus Rimus ir Nerimus, spau- 
dos išlaidas, sumokėtą honorarą, tiražą, egzemplioriaus kainą?s“. 

1938 m. rugsėjo 9 d. buvo įkurta Juozo Tumo-Vaižganto drau- 
gija. Jos steigėjai - kunigai Vladas Mironas ir Mykolas Vaitkus, in- 
žinierius Feliksas Vizbaras, dailininkas Antanas Žmuidzinavičius, 
prof. Vaclovas Biržiška ir kt. — iš viso 12 asmenų. Draugijos tikslas — 
vykdyti rašytojo testamentą: pastatydinti jo vardo namus ir juose 
įrengti Juozo Tumo-Vaižganto muziejų, biblioteką ir studentų ben- 
drabutį. Tam tikslui draugija renka su rašytojo gyvenimu ir veikla 
susijusią medžiagą, kaupia lėšas namams statyti?5?. O kol tai bus pa- 
daryta, rūpinasi prie VDU bibliotekos įkurtu Vaižganto muziejumi. 

Visuomeninė politinė veikla. Vilniaus problemos. Vc. Biržiška 
buvo įvairių su Vilniumi susijusių visuomeninių politinių akcijų da- 
lyvis. Zigmo Žemaičio fonde yra jo laiškas Vaclovui Biržiškai?58 — 


253 „Pasitarimas bibliotekų steigimo reikalu“, Kultūra, 1936, nt. 10, p. 346. 
254 „Kultūros politika“: [V. Biržiška Biržiškos pasisakymas], Naujoji Romu- 
Va, 1939, NF. 4, P. 77. 

256 „Spaudos fondo“ vadovo raštas V. Biržiškai, 19363 09 20, MAB, F 163-1173. 
257 „Kanauninko Juozo Tumo-Vaižganto vardo draugijos įstatai; LCVA, 
F 402, ap. 5, b. 267, 1. 2. 

kvietė į pasitarimą Steigiamojo Seimo rūmuose Vilniaus klausimu 
artėjant jo sprendimui. Laiške nėra datos, o tik susitikimo valanda. 
Tai buvo 1921 m. pradžia. Orientuotis padeda tokie duomenys: 
laiške minima 1920 m. lapkričio 30 d. nustatyta demarkacijos lini- 
ja tarp Lietuvos ir Lenkijos. Kitas dėmuo: Tautų Sąjunga 1921 m. 
kovo 3 d. priėmė rezoliuciją, kuria rekomendavo Lietuvos ir Len- 
kijos vyriausybėms pradėti derybas teritoriniams ginčams ir po- 
litiniams nesutarimams spręsti. Į pasitarimą Steigiamojo Seimo 
rūmuose buvo pakviesti visuomenės ir politikos veikėjai, artimiau 
pažįstantys Lietuvos Rytus. Susitikimo tikslas — „pasikalbėti dėl 
mūsų visuomenės nusistatymo šiuo klausimu, dėl pageidaujamo 
veikimo šiapus ir anapus demarkacijos linijos ir dėl to veikimo pa- 
kraipos ir būdo“. Laišką iniciatyvinės grupės vardu pasirašė Zig- 
mas Žemaitis, pakviesti 23 asmenys: Vincas Čepinskis, Augusti- 
nas Janulaitis, Steponas Kairys, Petras Leonas, Mykolas Rėmeris, 
Mykolas Sleževičius, Antanas Smetona, Antanas Tumėnas, kun. 
Jonas Vailokaitis, Jonas Vileišis, trys žydų atstovai. Tarp pakvies- 
tųjų — Vaclovas Biržiška. Ką ši grupė nuveikė? Be abejo, dalyvavo 
formuojant neigiamą visuomenės nuomonę apie Tautų Sąjungos 
primininko, Belgijos užsienio reikalų ministro Paulio Hymanso 
pirmąjį ir antrąjį ginčo su Lenkija sureguliavimo planą. Abiejuo- 
se išliko akivaizdus Lietuvos pajungimas Lenkijai. (Detaliau apie 
Hymanso planus žr. lietuviškose enciklopedijose.) 

1921 m. lapkričio 10 d. Kaune buvo įkurtas Komitetas Vilniaus 
krašto lietuviams remti. Jo nariais tapo Zigmas Žemaitis, Vincas 
Krėvė, Antanas Valaitis, Aleksandras Marcinkevičius, Juozas Vi- 
leišis ir Vaclovas Biržiška*s. Dienraštyje Lietuva buvo paskelb- 
tas komiteto atsišaukimas į visų kraštų lietuvius*6?, Atsišaukimas 
išspausdintas ir Lietuvoje lenkų kalba leidžiamame dienraštyje 
Litwa*“'. Pasirašė komiteto pirmininkas Z. Žemaitis, pavaduotojas 
ir iždininkas Juozas Tumas, nariai Vc. Biržiška, V. Krėvė, J. Vileišis, 
A. Valaitis, sekretorius A. Marcinkevičius. Jame papasakota apie 
sunkią lietuvių būklę lenkų okupuotame Vilniaus krašte — poloniza- 
ciją (lietuvių kultūros, švietimo gimtąja kalba slopinimas), lietuvių 
veikėjų persekiojimus. Šiam vyksmui priešintis, savo teises ginti gali 

tik ten gyvenantys lietuviai, bet jiems reikia paramos. Atsišaukimo 
autoriai kvietė kiekviename didesniame Lietuvos centre kurti Vil- 
niaus krašto lietuvių rėmimo komitetus, rinkti ir centriniam komite- 
tui siųsti lėšas - jis palaikė ryšius su okupuotos teritorijos tautiečiais. 

Vėliau iš šio komiteto išsiplėtojo visuomeninė organizacija — 
Sąjunga Vilniui vaduoti (įkurta 1925 m. balandį). Vėliau pavadi- 
nimas kiek keitėsi: nuo 1930 m. — Vilniui vaduoti sąjunga, nuo 
1936 m. — Vilniaus vadavimo sąjunga. 

1926 m. lapkričio 23 d. Jonas Basanavičius šventė 75 metų am- 
žiaus ir so metų literatūrinio darbo sukaktį. Jubiliejus buvo iškil- 
mingai paminėtas nepriklausomoje Lietuvoje (apie minėjimus 
rašė dienraščiai Lietuva, Lietuvos žinios, Rytas), devyniolika Lietu- 
vos universiteto profesorių per Eitkūnus (Rytų Prūsija) išsiuntė 
sveikinimą Basanavičiui į Vilnių. Tarp sveikintojų - Jonas Jablons- 
kis, Maironis, Vincas Krėvė, Petras Leonas, Augustinas Janulaitis, 
Mykolas ir Vaclovas Biržiškos?“ 

Bibliografiniais, o gal ir kitais tikslais 1929 m. pradžioje lankėsi 
Vilniuje — starostos leidimas čia gyventi galiojo iki balandžio 10 d. 
(MAB, F 163-6). 

R. Wulco sudarytame Lenkijoje uždraustų platinti leidinių są- 
raše (1930) V. Biržiška rado tik 140 lietuviškų knygų. Profesorius 
apgailestavo, kad taip greitai pamirštamas senųjų knygnešių pa- 
vyzdys - mažai knygų platinama Vilniaus krašte?93, 

1936 m. M. Biržiškos iniciatyva buvo įkurtas Vilniaus institutas 
pavergto krašto istorijai, kultūrai, visuomeninėms ir politinėms 
problemoms tirti. Jo rektoriumi išrinktas Mykolas Biržiška, o jam 
susirgus pavadavo brolis Vaclovas*“*, Dėl pasikeitusių politinių są- 
lygų (1938 m. kovo 17 d. Lenkijos ultimatumas Lietuvai) institutas 
veiklos neišplėtojo. 

Prie politinių iniciatyvų, kuriose dalyvavo Vc. Biržiška, mi- 
nėtinas ir 1925 m. lapkričio 17 d. Onos ir Kazio Puidų bute vykęs 
„atminimų vakaras“ Petrui Vileišiui pagerbti. Buvo pakviesta apie 
trisdešimt įvairių pakraipų veikėjų: be paties jubiliato su žmona, 
dalyvavo Antanas Smetona su žmona, Stasys Šilingas, Kipras Bie- 
linis, Fabijonas Kemėšis, Izidorius Tamošaitis, rašytojai Mairo- 
nis, Juozas Tumas, Sofija Čiurlionienė-Kymantaitė, Vincas Krėvė, 

Balys Sruoga, Juozapas Albinas Herbačiauskas, Faustas Kirša ir 
kt. Tarp dalyvių - Vaclovas Biržiška. Buvo bandoma sutelkti libe- 
ralųjį frontą prieš Lietuvą valdančius krikščionis demokratus*“. 

P01926 m. gruodžio 17 d. perversmo mokslo ir kultūros veikėjų 
grupė 1927 m. pradžioje vyriausybei įteikė memorandumą. Nuro- 
doma, kaip išvesti kraštą į normalų gyvenimą: paskelbti amnestiją, 
panaikinti karo padėtį, vyriausybei ir seimui „ieškoti būdo“ ben- 
dradarbiauti. Pasirašė: J. Šliūpas, K. Šliūpas, L. Vailionis, V. Krėvė, 
P. Augustaitis, M. Biržiška, Vc. Biržiška, A. Janulaitis, P. Leonas, 
R. Šliūpas (MAB, F 192-257). 

Apžvelgti Vc. Biržiškos veiklos faktai, renginiai, kuriuose da- 
lyvavo, pasirašytos peticijos buvo aktualios, tuo metu svarbios 
visuomeniniu kultūriniu ir politiniu atžvilgiu. Politinį atspalvį 
turėjo ir dalyvavimas Lietuvių draugijoje SSRS kultūrai pažinti. 
Kiekviena iškelta idėja, politinis gestas, paskelbtas straipsnis ar 
tartas žodis turėjo telkti visuomenės opiniją, padėti spręsti vals- 
tybei iškylančias problemas. 


APIE KNYGŲ LEIDIMĄ IR PLATINIMĄ 


Vaclovas Biržiška nuolat ir intensyviai domėjosi knygų leidimo, jų 
platinimo ir populiarinimo problemomis. Minėtoje užrašų knyge- 
lėje?69 randame išsamią knygų, ypač mokslo populiarinimo, groži- 
nės literatūros, vadovėlių rašymo ir leidybos programą - svarbiau- 
sias temas, leistinas serijas, verstinus užsienio autorius ir kt. 

Prie knygų leidimo problemų grįžo 1920 m. apsigyvenęs Kaune. 
1921 m. paskelbtame straipsnyje?“? rašė, kad vaikams skirta knyga 
turi būti įdomi, populiariai parašyta (beletristiškai, girdi, galima 
dėstyti ir Immanuelio Kanto filosofiją), iliustruota ir pakankamai 
didelė, kad galėtų jauną skaitytoją pasotinti. Autorius pažymėjo 
fantastinės literatūros reikšmę, nes vaikui fantazijos plėtojimas ne 
mažiau svarbus kaip proto, intelekto ugdymas. 

Ėmęs redaguoti žurnalą Knygos, siekė prisidėti prie leidy- 
bos darbo organizavimo. Redakciniame straipsnyje rašė, kad 

žurnalo uždavinys — „padėti mūsų knygos apyvartai ir rinkai 
susitvarkyti “93, Buvo numatyta informuoti skaitytojus apie išlei- 
džiamas knygas, skelbti jų sąrašus bei trumpas recenzijas (jos „pa- 
dės lietuvių knygai užkariauti lietuvį skaitytoją“ )*99, „literatūros 
naujienas“ — supažindinti su spausdinamomis, rengiamomis bei 
verčiamomis knygomis, reikšmingesniais literatūrinio gyvenimo 
faktais. Organizuoti knygų leidimą turėjo padėti skelbiama infor- 
macija apie naujas knygų leidyklas, spaustuves, knygynus, biblio- 
tekas ir kt. Nebuvo pamiršti ir autoriai bei vertėjai - žadėta ginti ir 
aiškinti jų reikalus „su leidėjais“79, Numatyta skelbti straipsnių iš 
knygininkystės ir knygų apyvartos. Programą žurnalas tik iš dalies 
sugebėjo įgyvendinti. Knygoms populiarinti ir skaitytojams infor- 
muoti buvo skirtos žurnale spausdinamos recenzijos (jų paskelbta 
apie šimtą, daugiausia apie mokslines ir grožinės literatūros kny- 
gas), pateikta duomenų apie vertimus iš kitų kalbų - jie padėda- 
vo išvengti dubliavimo. Gausi buvo Knygų kronika ir informacija. 
Žurnalas daug įtakos knygų leidybai neturėjo - išeidavo neperio- 
diškai, 1924 m. jo leidimas nutrūko. 

Kaip žurnalo Knygos redaktorius Biržiška kreipėsi į Švietimo 
ministerijos Knygų leidimo komisiją dėl jos leidžiamos serijos 
„Skaitymo biblioteka“, priekaištavo, kad serijoje dominuoja dra- 
mos veikalai. Pasaulinės literatūros klasikus skaito inteligentai, ta- 
čiau platieji visuomenės sluoksniai šio žanro kūriniais nesidomi. 
Įvairių šalių viešųjų bibliotekų statistika rodo, kad 50-90 visų pai- 
mamų knygų sudaro beletristika (proza). Didelis šio žanro veikalų 
poreikis yra ir Lietuvoje, bet Valstybinis centralinis knygynas Kau- 
ne jų turi mažai. Atkreipia dėmesį, kad leidyklos daugiausia karto- 
ja jau anksčiau leistąsias ir naujų vertimų pasirodo mažai - belieka 
skaityti grožinės literatūros vertimus į rusų kalbą. O tai, anot rašto 
autoriaus, reiškinys negeistinas. Jis ragino Knygų leidimo komisiją 
nustoti leidus „dramos veikalų biblioteką“ ir daugiausia dėmesio 
skirti „beletristikos bibliotekai“, geriausių pasaulinės literatūros 
klasikų leidimui. Tiesa, sunkiau jiems rasti vertėjų, nes dramos 
kūrinius versti kelis kartus lengviau, kita vertus, vertėjas turi vil- 
ties, kad kūrinį pastatys teatrai ir jis gausiąs papildomo honora- 
ro. Biržiška ragino Švietimo ministeriją sudaryti verstinų veikalų 
268 V. Biržiška, „Darbą pradedant“, Knygos, 1922, nr. 1, sklt. 1. 

sąrašą ir jiems ieškoti vertėjų, sakysime, tarp užsienyje studijavu- 
sio jaunimo. Patarė vengti ne iš originalo, bet iš į rusų ar lenkų kal- 
bų verstų veikalų", 

Knygų leidimui ir platinimui Biržiška paskyrė keletą straipsnių, 
pasisakymų spaudoje. Žurnale Kultūra paskelbė sisteminę 1927 m. 
knygų apžvalgą?7*. Autorius pažymėjo, kad lietuviškų knygų leidi- 
mas niekaip neįeina į normalias vėžes - trūksta rašytojų, leidėjų ir 
skaitytojų, pastarieji skundžiasi, kad nėra ką skaityti, rašytojai, lei- 
dėjai - kad knygų niekas neperka??3, Geresnė būklė vadovėlių - jie, 
nors ir būdami menki, randa leidėją, nes juos perka ir todėl apsi- 
moka spausdinti*?*. Kritikavo leidėjus, kam šie leidžia menkaver- 
tes knygas ( Justo Piliponio, Petronėlės Rūtelionienės)*. 1927 m. 
kalbėdamas trečiajame Kultūros sąjungos kongrese, kaltino knygų 
leidėjus, kad šie nepažįsta skaitytojų, neišmano knygų paklausos. 
Skaitytojų yra, tik reikia mokėti juos surasti, Lietuvos „centralinių 
bibliotekų“ skaitytojų skaičius didesnis, negu kitose Europos vals- 
tybėse, tačiau nesistengiame jų aprūpinti mėgstama knyga. Lietu- 
voje, kaip ir kitose šalyse, labiausiai skaitoma beletristika, bet jos 
lietuvių kalba beveik neturime?7“, 

Reikšmingiausias darbas — sisteminė 1918-1928 m. spaudos 
apžvalga*??. Autorius rašė, kad knygų leidimo plėtotei reikia apsi- 
švietusios visuomenės, kultūringų knygų leidybos įstaigų, spaus- 
tuvių, gerų knygynų („tarpininkų tarp knygų gamintojų ir pirkė- 
jų“) ir tinkamai sutvarkytų bibliotekų (tarpininko tarp autorių ir 
skaitytojų)*7š. Knygas leidžiančias įstaigas jis skirstė į valstybines 
ir komercines. Prie pirmosios grupės skyrė Švietimo ministerijos 
Knygų leidimo komisiją, Žemės ūkio ministeriją (vėliau - Žemės 
ūkio rūmai), Krašto apsaugos ministerijos Literatūros skyrių, nuo 

1923 m. mokslo literatūrą leidžiantį universitetą. Antrai grupei 
skyrė keliolika komercinių leidyklų, aptarė jų veiklos tendencijas, 
ekonominę būklę. 

Biržiška detaliau apibūdino mokslinių ir mokslo populiarini- 
mo knygų leidybą. Jis pažymėjo, kad sėkmingai leidžiama sociali- 
nių, ypač teisės, mokslų literatūra. Matematikos ir gamtos mokslų 
leidiniai, rašė apžvalgos autorius, daugiausia susiję su mokyklų 
poreikiais - spausdinami vadovėliai. „Kultūros“ bendrovės nuo- 
pelnas, kad turime gamtos mokslų populiarinimo knygučių???. 
Taikomųjų mokslų (žemės ūkio, medicinos, technikos) būklė 
nevienoda — daugiau išleidžiama žemės ūkio literatūros, mažiau- 
siai — technikos. Labiausiai apleistos mokslo šakos — istorija ir 
geografija. Kritiškai kalbėjo apie kalbos mokslo darbų leidimą, 
palankiai - apie vadovėlių: atsirado originalių, kai kurie skaitomi 
ir visuomenės**?, Vaikų literatūros būklė taip pat patenkinama — 
išeina laikraštėlių, originalių kūrinių, vertimų?*'. Grožinės litera- 
tūros pastebėjo tokias tendencijas: 1) originalių knygų išleidžiama 
mažiau negu vertimų, originalius leidinius, išskyrus poeziją, dau- 
giausia sudaro senų kūrinių pakartotinės publikacijos; 2) daugiau 
išleidžiama originalių ir verstinių dramos kūrinių negu beletristi- 
kos knygų, nors dramos skaitomos mažiausiai, o daugiausia proza; 
3) originalioje beletristikoje per dešimtį metų mažai kas pasiekta, 
kas kita poezijoje — čia ir senų poetų publikacijos, ir naujų vardų 
plejada?**. Apžvalgos autorius kritikavo iš kitų kalbų verčiamas 
knygas - leidžiamos pasenusios Marijos Rodziewiczėwnos, Gav- 
riilo Chruščiovo-Sokolnikovo, Marijos Reutt, A. Nowrockio, Jano 
Chodžkos apysakos vien dėl to, kad jose kalbama apie Lietuvą?šs, 
Profesorius atkreipė dėmesį į leidinių estetinę kultūrą, teigė, kad 
1918-1928 m. knygos nėra meniškos, nors jau įsikūrusios „Žiedo“ ir 
Valstybės spaustuvės litografijos, bet jų spausdinamos iliustracijos 
dar primityvios?84, 

Ketvirtajame dešimtmetyje Biržiška rašė, kad vadinamųjų rimtų 
knygų leidėjai nesiima leisti arba sutinka jas spausdinti tik tuo atve- 
ju, kai jiems apmokamos išlaidos arba garantuojama rekomendacija 


279 Ibidem, p. 352. 
280 Ibidem, p. 344. 
281 Ibidem, p. 358. 
282 Ibidem, p. 355—576. 
283 Ibidem, p. 356. 
284 Ibidem, p. 345. 

mokyklų bibliotekoms*š. 1938 m. paskelbtame pasikalbėjime nu- 
rodė, kad trūksta gamtos mokslų, geografijos, istorijos ir kitų sri- 
čių mokslo populiarinimo knygų, ypač jaunimui. Antra vertus, pa- 
sidžiaugė originaliosios lietuvių literatūros gausėjimu - per metus 
išeina kelios dešimtys knygų, didėja jų paklausa?š“, 

Panašias mintis pakartojo ir kitais metais: pasirodžius Vinco 
Mykolaičio-Putino romanui Altorių šešėly, beletristikos netrūksta; 
tiesa, poezija vis dar nepopuliari — jos „niekas neskaito“, dramos 
veikalų — taip pat, bet jie ir rašomi scenai, o ne skaitymui?*?, Pa- 
lankiai atsiliepė apie vaikų literatūrą, tačiau nurodė, kad per mažai 
leidžiama knygų vyresnio amžiaus, V-VI skyrių mokiniams, trūks- 
ta knygų paaugliams - reikia nuotykių apysakų, panašių į Thomo 
Mayne Reido knygas. Nerasdami sau tinkamos literatūros, paau- 
gliai imasi kriminalinės literatūros, kuri tik gadina jų skonį, nelavi- 
na intelekto ir morališkai kenkia?88, Dėl literatūros vertimų iš kitų 
kalbų minėtame 1938 m. pasisakyme Biržiška nurodė, kad šioje sri- 
tyje „absoliutus chaotingumas“ — vertėjai nenusimano, ką versti, 
leidėjai - ką leisti. Paradoksali situacija — savo krašte tų rašytojų 
kūriniai nevertinami, o jų vertimai į lietuvių kalbą išgarbinami. 
Blogai, kad dauguma knygų verčiama ne iš originalo, o iš vertimo į 
kitas kalbas**?. Kritinių pastabų dėl vertimų yra ir 1940 m. pradžio- 
je paskelbtame pasisakyme - tarp gausybės iš kitų kalbų išverstų 
kūrinių tik nedaugelis yra pasaulinės literatūros klasika, o dar ma- 
žesnė jų dalis tinkamai išversta. Beje, prastus veikalus parenka ir 
silpnai išverstus leidžia net rimtos bendrovės??“, 

Knygų leidimo plėtotei, anot profesoriaus, trukdė menkas 
skaitytojų domėjimasis, ypač moksline knyga, netobula knygų 
platinimo ir reklamos sistema. Vilniaus netekimas suardė tradici- 
nius komercinius ryšius su provincijos pirkėjais, o pokario metais 
knygynai sunkiai verčiasi, nes trūksta pirkėjų — svarbiausi iš jų — 
mokinys ir mokytojas, kitokių retai pasitaiko??!. Ypač mažai par- 


285 V. Biržiška, „Lietuviškųjų knygų platinimo mėnuo“, Literatūra, 1936, nr. 1, 
Di6 

286 V. Biržiška, „Apie lietuviškos knygos padėtį, XX amžius, 1938, rugsėjo 3, 
nr. 200. 

287 „Kultūros politika“, Naujoji Romuva, 1939, nr. 4, p. 76. 

288 V. Biržiška, „Apie lietuviškos knygos padėtį“, ibidem. 

289 Ibidem. 

290 V. Biržiška, „Kodėl mažai skaitomos lietuviškos knygos: Prof. Vaclovo 
Biržiškos nuomonė“, Lietuvos žinios, 1940, kovo 28, nr. 69. 

291 V. Biržiška, „Lietuvių spaudos dešimtmetis“, p. 347. 


Gyvenimo ir veiklos bruožai 149 


duodama specialių mokslinių knygų - tokių leidinių, kaip Mika- 
lojaus Daukšos Postilė išperkama apie 100 egzempliorių??*. 1936 m. 
paskelbtame straipsnyje rašė, kad gerų ir išreklamuotų knygų Lie- 
tuvoje išperkama tik apie 500 egzempliorių?93. Užsiimti rimtesne 
knygų reklama knygynai nepajėgūs, nes trūksta kompetentingų 
darbuotojų??*. Profesorius ne kartą kritikavo Lietuvos periodiką 
už nesugebėjimą reklamuoti leidinių — joje trūksta knygų kriti- 
kos, o jeigu spausdinama, tai tik tendencinga („šališka“ )295. Prie- 
kaištavo, kad spauda mažai domisi universiteto leidiniais arba 
juos neigiamai vertina??“. 1940 m. pradžioje vėl atkreipė dėmesį į 
periodikoje skelbiamas neobjektyvias, pačių leidėjų parūpinamas 
recenzijas, kurios tik klaidina skaitytojus - nekvalifikuota kritika 
dalį skaitytojų atbaido nuo knygų, kitą dalį įpratina skaityti rekla- 
muojamą šlamštą?9?. Žurnalai spausdina rimtesnes recenzijas, bet 
parinkdami aptarti knygas vadovaujasi „partiškumu“ ir kitais su- 
bjektyviais motyvais - savųjų iškeliami menkesni, o kitos idėjinės 
politinės krypties autorių darbai nutylimi. Mokslines knygas lei- 
džiančios valstybinės įstaigos neturi lėšų reklamai ir recenzijoms, 
tad apie jas visuomenė menkai informuojama. Anot Biržiškos, 
reikalingos ne tik geros knygos, „bet ir nuolatinė, objektyvi, visa- 
pusiška kritika“ - ji turi informuoti apie visas vertingas knygas?9Š. 
Biržiška buvo įsitikinęs, kad knygų leidybą gali paskatinti pla- 
tesnis viešųjų bibliotekų tinklas (taip yra Estijoje), nes mažame 
krašte privatus pirkėjas negali išpirkti grožinės ir mokslinės kny- 
gos tiražo“?. 1939 m. vykusioje diskusijoje kultūros klausimais 
profesorius teigė, kad Lietuvoje yra apie 2000 įvairių bibliotekų, 
tačiau jų fondai skurdūs — kai kurios turi vos po kelias dešimtis 
knygų*““. Mažos organizacijų bibliotekėlės, aišku, negali daryti 
poveikio knygų rinkai, nes neturi lėšų joms pirkti. Knygų platini- 
mą gali palengvinti bendras kultūrinio lygio kilimas, o tam reikia 
292 V. Biržiška, „Dėl Širvydo pamokslų“, Bibliografijos žinios, 1928, nr. 3, p. 86. 
293 V. Biržiška, „Knyga ir biblioteka“, Literatūra, 1936, nr. 2, p. 10. 
294 „III-asis Kultūros sąjungos kongresas“, Lietuvos žinios, 1927, rugpjūčio 23, 
nr. 188. 
295 Ibidem. 
296 V. Biržiška, „Universiteto klausimas“ / Pasikalbėjimas N. R. redakcijoje, 
Naujoji Romuva, 1934, nr. 204, p. 887. 
297 V. Biržiška, „Kodėl mažai skaitomos lietuviškos knygos“, ibidem. 
298 Ibidem. 
299 V. Biržiška, „Knyga ir biblioteka“, Literatūra, 1936, nr. 2, p. 10. 
300 „Kultūros politika“, Naujoji Romuva, 1939, nr. 4, p. 77. 

įsteigti „visą tinklą nuolatinių bibliotekų“*“'. Padaugėjus Lietuvo- 
je valstybinių bibliotekų, paplistų moksliniai, ypač universiteto, 
leidiniai*“*, Bibliotekų stoka ne tik stabdo knygų leidybą, bet ir 
mokslo bei literatūros raidą - kuo daugiau knygų išperkama, tuo 
jų tiražas didinamas, o tai garantuoja pelną leidėjams ir honorarą 
autoriams. Literatūra ir mokslas gali sparčiai rutuliotis tik tada, kai 
autoriai pajėgia gyventi iš honorarų?“ 

Ne kartą įvairiomis progomis profesorius kėlė kaimo gyven- 
tojų aprūpinimo knygomis problemą. Antai jis pažymėjo, kad 
skundžiamasi, jog kaimiečiai neskaito knygų, tačiau nesirūpinama 
bibliotekose komplektuoti jiems tinkamos literatūros. Sakysim, 
įsigyjama universiteto leidinių, o labai trūksta mokslo populiarini- 
mo knygų. Skaitytojus atbaido ir tendencingai bibliotekų prenu- 
meruojama periodika — tik vienos krypties?**. 

Biržiškos straipsniai ir mintys apie lietuvių spaudos leidybą, pla- 
tinimą ir skaitymą padeda suvokti ir įvertinti ne tik knygos būklę, 
jos raidos tendencijas, svarbiausias spragas ir leidinių trūkumus 
1918-1940 metų Lietuvoje, bet ir paties tyrėjo idėjines pozicijas, 
spaudos tyrinėjimo metodus, knygos vertinimo kriterijus. 


301 „III-asis Kultūros sąjungos kongresas“, Lietuvos žinios, 1927, rugpjūčio 23, 
nr. 188. 

302 Naujoji Romuva, 1934, nr. 204, p. 887. 

303 Literatūra, 1936, nr. 2, p. 10. 

304 Naujoji Romuva, 1939, nr. 4, p. 76. 

AUKŠTUOSIUOSE KURSUOSE 


2 lėnių mokslo draugija 1919 m. kovo 1 d. Vilniuje įkūrė Aukš- 
tuosius mokslo kursus. Į steigiamąjį komitetą įėjo Augustinas 
Janulaitis ir keletas kitų. Kursai darbą pradėjo kovo 24 d. Jiems 
vadovavo ir dėstė Mykolas Biržiška, Augustinas Janulaitis, Ignas 
Jonynas, Jonas Vabalas-Gudaitis!, Jurgis Šlapelis, Adomas Var- 
nas*. Tadeuszas Wr6blewskis lenkiškai dėstė valstybinės teisės 
įvadą3. Vaclovas Biržiška dėstė suaugusiųjų lavinimo pagrindų 
kursą*. (Užtinkame ir detalesnę informaciją: 1919 m. dėstė su- 
augusiųjų švietimo organizacijos, 1920 m. pavasario semestre — 
kaimo universiteto kursus.) „Autobiografijoje“ rašė, kad Vilniuje 
trumpai yra dėstęs valstybinę teisę“. Kursai veikė iki 1921 m. ge- 
gužės 14 d., kol lenkai juos uždarė“. 

1919 m. pabaigoje Kaune buvo įkurta Aukštųjų mokslų drau- 
gija, jos tikslas — „skleisti ir remti Lietuvoje aukštieji mokslai“. 
Draugija įkūrė Aukštuosius kursus, paskelbė jų įstatus“. 

Kursai pradėjo veiklą 1920 m. sausio 27 d. Numatytos trejų 
metų (šešių semestrų) studijos Humanitariniame ir Teisės sky- 
riuose, ketverių metų (aštuonių semestrų) —- Gamtos ir Technikos 
skyriuose, 7 semestrai - Matematikos-fizikos skyriuje ir 10 semes- 
trų Medicinos skyriuje?. Kursai veikė dvejus metus. Pirmais me- 


1 „Lietuvių mokslo kursai: (Jurgio g. Nr. 38)“, Nepriklausomoji Lietuva, 
1919, gegužės 4, nr. 6. 

2 Lietuvos universitetas 1579-1803—1922 / Red. P. Čepėnas, Chicago, 1972, 
p. 145. 

3 | Vikt. Biržiška, Dėl mūsų sostinės, Londonas, p. 141. 

„Lietuvių mokslo kursai“, ibidem. 

V. Biržiška, „Curriculum vitae“, LCVA, F R-856, ap. 2, b. 86, L. 3. 

Lietuvos universitetas 1579-1803—-1922, p. 145. 

Pirmoji Aukštoji Lietuvos mokykla: Aukštieji kursai, Kaunas, 1920, p. 10. 
Ibidem, p. 16-21. 

Ibidem, p. 22-26. 

tais vadovavo Zigmas Žemaitis, antrais — Jonas Vabalas-Gudaitis. 
Kursuose 1920 m. sausį buvo apie 500 klausytojų. 

Teisės skyriui vadovavo A. Janulaitis, pirmas posėdis įvyko 
1920 m. vasario 6, 0 17 d. Petras Leonas skaitė paskaitą iš teisės 
enciklopedijos kurso. Tarp pirmųjų dėstytojų buvo Augustinas 
Voldemaras, skaitęs valstybinę teisę: Vėliau šiam kursui dėsty- 
ti buvo pakviestas Vaclovas Biržiška'“. Apie pakvietimą dėstyti 
Aukštuosiuose kursuose vėliau ironiškai rašė: „Teisės skyrius, su- 
sikonfliktavęs su Voldemaru, neteko lektoriaus, tad ėmė ieškoti 
kito. Buvo pasiūlyta Mykolui Sleževičiui, šis atsikalbinėjęs. Teisės 
skyrius sutiko jį atleisti, jeigu surasiąs kitą. Gatvėje sutikęs mane 
ir įkalbėjęs“" „Tuo būdu, - rašė Biržiška, — iš gatvės, be jokių 
reikalingų tam reikalui kvalifikacijų, patekau į dėstytojus, vėliau 
profesorius.“* Tiesa, šiokią tokią patirtį turėjo iš Vilniaus kursų, 
bet čia tekę bent pradžioje labai rimtai ruoštis, nes turėjęs dėstyti 
„Sistemingą kursą“ studentams, kurių daugumas jau anksčiau kitur 
klausė įvairių Rusijos ir Vokietijos tos pačios disciplinos profeso- 
rių paskaitų“, tad suprantamas šių studentų skeptiškas požiūris į 
jauną dėstytoją. Darbą sunkino lietuviškų teisės terminų stoka — 
tuo metu juos tik pradėta kurti. Sklandžiai dirbti neleido patalpų 
stoka — paskaitos buvo skaitomos gimnazijų patalpose, pašto rū- 
muose, Seimo komisijų salėse, kai ten nebūdavo posėdžių. Biržiš- 
ka Aukštuosiuose kursuose dėstė nuo 1921 m. iki 1922 m. rudens, 
kai buvo įkurtas Teisių fakultetas. 

Dar kartą Biržiška su Aukštaisiais kursais susidūrė, kai 1923 m. 
sausio 14 d. Teisių fakulteto taryba jį išrinko į Kursų turto priė- 
mimo komisiją. Į komisiją paskirti Alfonsas Moravskis ir Petras 
Šalčius'*. Kursai turėjo nemažą biblioteką — jos chronologinis ka- 
talogas apėmė 63 lapus“. Buvo nutarta bibliotekos knygas įtraukti 
į atskirą Teisių fakultetui tekusio turto inventorių“. 


10 Lietuvos universitetas..., p. 557. 

1 V. Biržiška, „Autobiografija“, MAB, F 163-1, L. 35. 

12 | Ibidem. 

13 | Ibidem. 

14 | Teisių fakulteto tarybos (toliau TFT) posėdžio protokolas nr.17,1923 0114, 
LCVA, F 391, ap. 4, b. 781, L. 9. 

15 MAB, F 165-246. 

16 TFT posėdžio protokolas nr. 17, ibidem. 

LIETUVOS (NUO 1930 m. VYTAUTO DIDŽIOJO) 
UNIVERSITETE 


Vaclovas Biržiška ir universitetas 


Vaclovas Biržiška — vienas produktyviausių pirmosios Lietuvos 
Respublikos mokslo darbuotojų. Platus jo mokslinių interesų dia- 
pazonas: teisė (pagal studijas), švietimas ir savišvieta, kultūros is- 
torija plačiąja prasme, knygos ir literatūros istorija, bibliografija. 
Biržiška buvo aktyvus Lietuvos švietimo organizatorius, mokymo 
sistemos analitikas. Tad ypatingo jo dėmesio sulaukė aukštoji moky- 
kla - universitetas. Trečiojo dešimtmečio pradžioje, kai buvo svars- 
toma, diskutuojama, koks turės būti kuriamas universitetas, jis kartu 
su grupele kitų Lietuvos kariuomenės karininkų iš savo nedidelio at- 
lyginimo pradėjo mokėti pinigines aukas būsimai mokslo įstaigai 
„be jokių ginčų, be jokių sąlygų - kad tiktai universitetas būtų“? 

Ministrų kabineto nutarimu 1922 m. vasario 16 d. Kaune buvo 
atidarytas universitetas. Pagal Steigiamojo Seimo 1922 m. kovo 
24 d. priimtą Universiteto statutą pradėjo veikti šeši fakultetai: 
Teologijos-filosofijos, vietoje pradžioje įkurto Socialinių mokslų 
fakulteto pradėję veikti du - Humanitarinių mokslų ir Teisių, Ma- 
tematikos-gamtos mokslų, Medicinos ir Technikos. Universiteto 
įkūrimui Biržiška teikė daug reikšmės — „tai didžiausias mūsų lai- 
mėjimas, neabejotinai kompensuosiantis šiokius tokius laikinus 
nepasisekimus politikoj ar diplomatijoj, pagreitinsiantis visų mūsų 
tautinių ir valstybinių siekimų pasisekimą.“8 Tačiau straipsnio au- 
torius įspėjo: reikia žiūrėti, kad universitetas iš tikrųjų būtų „moks- 
lo ir mokymo židinys“ ir šventės nedrumstų tie, kam svarbiau asme- 
ninės ambicijos ar atskirų grupių interesai, o ne valstybės reikalai. 
„Universitetas, - rašė Biržiška, - stovi aukščiau už partijas, aukščiau 
už atskirus žmones. Tai mūsų dabarties šventovė, kur užžibinta vėl 
Lietuvos amžinoji ugnis. Neduokime jai užgesti“? 

1922 m. rugpjūčio 23 d. įsidarbinęs Universitete Biržiška profe- 
soriauja Teisių ir Humanitarių mokslų fakultetuose, dirba admi- 
nistracinį darbą Teisių fakultete, vadovauja bibliotekai, dalyvauja 
Senato veikloje. 


17 | V. Biržiška, „Universiteto įkurtuvės“, Karys, 1922, nr. 11, p. 125. — Parašas: 
Kap. B. 

18 Ibidem. 

19 Ibidem. 

Lietuvos universiteto profesoriai. Iš kairės trečias Maironis, toliau 
Adomas Jakštas, Juozapas Skvireckas, Vincas Čepinskis, Jonas Šimkus 
(rektorius), už jo dešinėje Juozas Tumas... Ketvirtoje eilėje ketvirtas iš 
dešinės Vaclovas Biržiška. Kaunas, 1923 


Universitetui labai pravertė jo teisininko kvalifikacijos ir geras 
administracinės teisės išmanymas. Biržiška galėjo kompetentin- 
gai atstovauti Universitetui, kvalifikuotai diskutuoti Švietimo mi- 
nisterijoje ir kitose instancijose, rašyti oficialius Universiteto ar 
Teisių fakulteto raštus. Jis nuolatos buvo angažuojamas įvairiems 
Universiteto reikalams. Štai keletas veiklos tame bare pavyzdžių. 
Mokslų akademijos bibliotekoje profesoriaus archyviniame fon- 
de yra 20 lapų dydžio rankraštis „Universitetų įstatymas. Ben- 
drieji nuostatai“, taisyti Biržiškos ranka?“. Teisių fakulteto taryba 
(1922 m. lapkričio 12 d.) jam pavedė parengti Lietuvos universite- 
to bendradarbiavimo su Tarptautine bendro mokslo darbo komi- 
sija prie Tautų Sąjungos nuostatus*!. Pagal Biržiškos planą tokia 
komisija buvo įkurta, į ją įėjo visų fakultetų atstovai. Sekretoriumi 
buvo išrinktas Teisių fakulteto profesorius Elemeras Baloghas. Į 
komisiją 1923 m. sausio 10 d. buvo kooptuotas Universiteto bibli- 
otekos vedėjas Vc. Biržiška? 

1923 m. pradžioje Biržiškai buvo pavesta vadovauti viešųjų pas- 
kaitų Lietuvos universitete organizavimo komisijai. Komisijos pir- 


20  MAB, F 163-867. 

21 TFT posėdžio protokolas nr. 13, 1922 11 12, LCVA, F 39;, ap. 4, b. 737, 1. 12. 
22 Lietuvos universiteto veikimo apyskaita 1922.II.16-1924.VL15, Kaunas, 1925, 
p. 15. 

mininkas parengė paskaitų skaitymo planą*3. Viešųjų paskaitų tiks- 
las - prieinama forma supažindinti plačiąją visuomenę su svarbiau- 
siomis mokslo problemomis ir Lietuvos viešojo gyvenimo reiški- 
niais praeityje ir dabartyje. Atsisakyta grynai politinių temų. Pagal 
šį projektą buvo sudarytas Universitete skaitomų viešųjų paskaitų 
reglamentas (patvirtino rektorius Jonas Šimkus 1923 m. balandžio 
19 d.)?4. Viešosios paskaitos Universitete kurį laiką buvo skaitomos. 

Profesoriaus pažiūras į veikiantį Lietuvos universitetą, per- 
tvarkymo planą atskleidžia minėtas 1926 m. rugpjūtį Palangoje 
mokytojams skaitytas paskaitų ciklas „Lietuvos švietimo progra- 
mos klausimu“, Tai buvo liaudininkų ir socialdemokratų bloko 
valdymo metai. Kairiosiose visuomeninėse pozicijose stovėjusio 
profesoriaus kritinės pastabos, radikalūs pasiūlymai galėjo turėti 
perspektyvą. Štai viena kita kritinė mintis. 

Profesorius teigė, kad reikia reformuoti Lietuvos universitetą, 
pusiau aukštąsias meno ir muzikos mokyklas. Reformas turi vyk- 
dyti Švietimo ministerija, o ne pačios mokslo įstaigos. 

Biržiška turėjo savitą Universiteto fakultetų klasifikaciją: ben- 
drojo lavinimo fakultetais laikė Humanitarinį ir Teisių (su Ekono- 
mijos skyriumi), tarpiniais tarp bendrųjų ir specialiųjų - Matema- 
tikos-gamtos mokslų fakultetą ir Teologijos-filosofijos fakulteto Fi- 
losofijos skyrių, specialiaisiais - Medicinos fakultetą su Medicinos, 
Stomatologijos, Farmacijos bei Veterinarijos skyriais, Technikos ir 
Evangelikų reformatų teologijos fakultetus ir du kitų fakultetų sky- 
rius - Matematikos ir Katalikų teologijos. Prie specialiųjų skyrė ir 
atskirai Dotnuvoje veikiančią Žemės ūkio akademiją. Biržiška siū- 
lė Teologijos-filosofijos fakultete panaikinti Filosofijos skyrių, nes 
jis „nekelia“ mokslo tikslų - visų mokslo šakų problemas nušvie- 
čia pagal vieną iš anksto pasirinktą katalikybės doktriną. Tai nėra 
mokslas. Filosofijos skyrius, anot profesoriaus, nuo pat pradžių tu- 
rėjo grynai politinį uždavinį - tapti branduoliu numatomam kata- 
likiškam universitetui, kuris „su laiku turėjo visą dabartinį universi- 
tetą paglemžti/?“ Teologijos-filosofijos fakultetas, pasak Biržiškos, 
susiaurinęs studijas iki trejų metų, stengiasi išleisti kuo daugiau 
katalikiškos orientacijos diplomuotų mokytojų. Profesorius siūlė 


23 V. Biržiška, „Viešosios universiteto paskaitos: Projektas“, MAB, F 165-261, 
144. 

24  Ibidem, 1. 37. 

25 | V. Biržiška, „Lietuvos švietimo programos klausimu“, LLTI, F 15-75. 

26  Ibidem, p. 9—10. 

Teologijos-filosofijos fakulteto Filosofijos skyrių tuojau panai- 
kinti, o labiau pasirengusius profesorius perkelti į Humanitarinių 
mokslų fakultetą, sumažinti Teisių fakulteto etatus, „legalizuoti“ 
ekonomikos skyrių, Dotnuvos žemės ūkio akademiją paversti 
Universiteto fakultetu. Katalikų ir evangelikų reformatų teologi- 
jos fakultetus siūlė palikti, kol Bažnyčia neatskirta nuo valstybės, 
kol mokyklose dėstoma tikyba — tų fakultetų uždavinys yra rengti 
mokytojus. Biržiška pripažino, kad Teologijos-filosofijos fakulteto 
teologijos skyriaus profesorių darbas gali būti laikomas pavyzdžiu 
kitiems fakultetams, ypač dėl aukštos jų kvalifikacijos??. Siūlė Va- 
karų Europos šalių katalikų teologijos fakultetų pavyzdžiu mažinti 
Teologijos-filosofijos fakulteto dėstytojų skaičių. 

Anot Biržiškos, reformuotinas ir Technikos fakultetas. Štai svar- 
besni jo darbo trūkumai: dėstomi ne tokie dalykai, kurie reikalingi 
Lietuvai, o tokie, kuriuos sugeba dėstyti turimi dėstytojai; turint 
mažą dėstytojų skaičių stengiamasi apimti daug sričių, dėl to nė 
viena disciplina negali būti tinkamai išdėstyta; daugiau dėmesio 
skiriama teoriniam mokymui, nes trūksta dirbtuvių praktiniams 
užsiėmimas. Biržiška siūlė išplėsti matematikos dėstymą Matema- 
tikos-gamtos mokslų fakultete, ragino sparčiau rengti mokykloms 
geografijos mokytojus, nes neretai ją dėstyti imasi neprofesionalai, 
nenusimanantys dalyko. Dar vienas siūlymas - įkurti Pedagogikos 
fakultetą (tai švietimo ministro sumanymas). Jame turėtų studi- 
juoti kitų fakultetų studentai, norintys ateityje imtis pedagoginio 
darbo. Lėšų atsirastų uždarius pedagogikos katedras Teologijos- 
filosofijos ir Humanitarinių mokslų fakultetuose. Esamos būklės 
negalima toleruoti, nes pedagogikos katedros veikdamos prie šių 
fakultetų įgyja humanitarinį „pobūdį“, nors pedagogika turi daug 
ryšių su gamtos mokslais. Savarankišką fakultetą būtų galima su- 
komplektuoti iš pedagogikos katedrose esamų darbuotojų, pri- 
ėmus keletą naujų žmonių, atstovaujančių kitoms pedagogikos 
kryptims ir šakoms*, 

Biržiška buvo už fakultetų ekonominį savarankiškumą. Pavyz- 
džiui, jis pritarė Teologijos-filosofijos fakulteto ūkinei autonomi- 
jai. Tas savarankiškumas leistų bet kuriuo metu visą Teologijos- 
filosofijos fakulteto turtą išskirti į atskirą katalikų universitetą??. 


27 V. Biržiška, „Lietuvos švietimo programos klausimu“, LLTI, F 15-75, p. 10. 
28  Ibidem, p. 12. 
29  Ibidem, p. 13. 

Biržiška ragino įkurti institutą, rengiantį žmones universiteto 
mokslo darbui*“. Teigė, kad fakultetų veikla neproporcinga - vis- 
kas priklauso nuo vadovybės sugebėjimo valdžios įstaigose apginti 
savo biudžeto poziciją. 

Biržiškos požiūris į muzikos ir meno aukštąsias mokyklas buvo 
savitas. Aukštesniąją muzikos mokyklą siūlė paversti konservato- 
rija, nes ji tam pribrendusi. Aukštosios meno mokyklos Biržiška 
nesiūlė kurti, nes kol Lietuva neturinti „pasaulinio meno galerijų“, 
tol visi, kad ir geriausiai parengti, Meno mokyklos klausytojai, ne- 
apsilankę ir nepastudijavę Vakarų Europos galerijose, negalės virs- 
ti savarankiškais menininkais“, 

1926 m. gruodžio 17 d. įvykdžius karinį perversmą iš pareigų 
pašalintas prezidentas Kazys Grinius ir liaudininkų bei socialde- 
mokratų bloko vyriausybė. Žlugo perspektyvos įgyvendinti bent 
kai kuriuos Biržiškos siūlymus reformuoti Universitetą. 

Apžvelgdami Vaclovo Biržiškos veiklą Universitete norime at- 
kreipti dėmesį į archyve laikomą profesoriaus priesaikos tekstą3?. 
Pateikiame jį ištisai. 


Aš V. Biržiška Viešpaties Dievo akyse, savo sąžine ir garbe pareiškiu 
pagarbą Lietuvos Universitetui ir pasižadu saugoti jo autonomiją ir jo 
fakultetų savarankiškumą pagal įstatymus, eiti nuoširdžiai savo par- 
eigas, stropiu darbu dauginti jo garbę ir įsakmiai laikytis Universiteto 
drausmės ir Universiteto profesoriaus etikos. Prižadu taip pat būti išti- 
kimas Lietuvos Respublikai ir darbuotis jos naudai. 

1927 XI 6 d. V. Biržiška 


Priesaikos tekstas buvo bendras visiems profesoriams, bet 
prisiekusiam tampa individualus - atspindi profesoriaus požiūrį į 
Universitetą, moralinį įsipareigojimą mokslo įstaigai. Yra pagrin- 
do manyti, kad šio teksto autorius yra pats Biržiška. „Autobiogra- 
fijoje“ profesorius rašė, kad jam tekdavo rašyti principinio pobū- 
džio raštus. 

Vaclovas Biržiška reprezentuoja Universitetą — buvo įtrauktas 
į devynių asmenų delegaciją, 1927 m. gegužės 21-birželio 15 d. vy- 
kusią revizituoti Suomijos universiteto profesorių. Pakeliui buvo 
30  Ibidem, p. 12. 


31 | Ibidem, p. 13. 
32 LCVA, F R-826, ap. 2, b. 86, 1. 17. 


160 


aplankytos Latvijos ir Estijos aukštosios mokyklos3. Minint Lie- 
tuvos nepriklausomybės dešimtmetį jis parašė apžvalginį straipsnį 
„Lietuvos aukštosios mokyklos“3+. Jame daugiausia rašoma apie 
Lietuvos universitetą, kokių nors svarstymų ar polemikos nėra. 

Kai 1929 m. rudenį Lietuvos vyriausybė įteikė Universiteto 
vadovybei dar kartą modifikuotą šios mokslo įstaigos reformos 
projektą, Senatas pavedė specialiai komisijai jį išnagrinėti. Į ko- 
misiją įėjo prorektorius Blažiejus Čėsnys, Humanitarinio fakul- 
teto dekanas Vincas Krėvė ir Vaclovas Biržiška. Komisija parengė 
kontrprojektą, padaugino ir išdalino Senato nariams, o Senatas 
įteikė vyriausybeis. Kitais metais vyriausybė, prieš suteikdama 
universitetui Vytauto Didžiojo vardą, nutarė skubiai išleisti nau- 
jąjį Universiteto statutą. Prieš paskelbdamas statutą Ministrų ka- 
binetas gegužės mėnesį dar kartą nusiuntė Senatui susipažinti su 
nauju Universiteto reformos projekto variantu. Senato komisija, 
kurią sudarė dekanas Zigmas Žemaitis, dekanas Vincas Krėvė ir 
Vaclovas Biržiška, pateikė vyriausybei savo pastabų?“. 1930 m. bir- 
želio 7 d. buvo paskelbtas naujas Universiteto statutas ir suteiktas 
Vytauto Didžiojo vardas. Nuo 1930 m. dekanai ir fakultetų sekreto- 
riai buvo renkami ne vieneriems, bet trejiems metams, profesorius 
rinko fakultetai, bet tvirtino prezidentas. 

1930 m. sausio 23 d. Lietuvos universiteto senatas svarstė 
M. Biržiškos pasiūlymą įkurti Lietuvos kultūros akademiją, sudarė 
komisiją (nariai: Blažiejus Čėsnys, Vaclovas Biržiška, Vincas Krėvė, 
Zigmas Žemaitis) nuodugniau susipažinti su projektu ir parengti 
akademijos statutą3?. Statutas buvo parengtas, vėliau išplėtotas, bet 
sumanymas nesulaukė valdžios ir dalies visuomenės pritarimo. 

Vilniuje pasirodžius lenkų istoriko Michato Brensztejno pu- 
blikacijai „Mokslas Lietuvos Respublikoj“ (išspausdinta žurnale 
Nauka Polska, 1934, t. 19, ir atskirai; VDU skirta 20 puslapių), Bir- 
žiška parašė jos recenziją3s. Teigiama darbo ypatybė, anot recen- 
zento, yra ta, kad autorius pats rinko medžiagą Lietuvoje. Deja, 


33 Švietimo m-jos raštas Užsienio reikalų m-jai, 1927 os, LCVA, F 39;, ap. 4, 
b. 825, L. 39; M. Biržiškos raštas Švietimo m-jai, 1927 05 19, ibidem, l. 89. 

34 V. Biržiška, „Lietuvos aukštosios mokyklos“, in Pirmasis nepriklausomos 
Lietuvos dešimtmetis, Kaunas, 1930, p. 336-341. 

35 Lietuvos universitetas 1579-1803—1922, p. 184. 

36  Ibidem, p. 185. 

37 M. Biržiška, „Lietuvos Kultūros Akademija..:, in M. Biržiška, Iš mūsų kul- 
tūros ir literatūros istorijos, Kaunas, 1938, t. 2, p. 382. 

38 V. Biržiška, „Lenkas apie Lietuvos mokslą“, Universitetas ir visuomenė, 
1934, rugsėjo 28, nr. 1. 

tyrinėtojas daugiausia dėmesio skyrė Lietuvos moksle dirban- 
tiems lenkams ir jų darbams, knygų vertimams iš lenkų kalbos. 
Žinios apie lietuvius mokslininkus neišsamios, fragmentiškos. 
Tikros būklės vaizdas iškreiptas. 

Biržiška dalyvavo 1934 m. Naujosios Romuvos redakcijoje su- 
rengtoje diskusijoje universiteto klausimu. Profesorius kritikavo 
Universiteto statutą, nes katedrose numatytas tik jaunesnis mokslo 
personalas, o juk „prie kiekvienos katedros turėtų būti žmogus, ku- 
ris ruoštųsi moksliniam darbui ir profesūrai.?? Teigė, kad jaunes- 
niojo personalo, asistentūros klausimu Švietimo ministerijai buvo 
parašyta keliolika memorandumų, bet jie nesulaukdavo atgarsio ir 
tik dabar šis klausimas pradėtas smarkiai judinti. Profesorius pasi- 
sakė ir dėl Universiteto leidinių platinimo: leidiniai labiau paplistų, 
jeigu būtų platesnis viešųjų bibliotekų tinklas, jeigu jais labiau do- 
mėtųsi spauda (ji arba ignoruoja, arba vertina neigiamai)*“. 

1934 m. gruodžio 3 d. Naujosios Romuvos klubo posėdyje, svars- 
tant Universiteto ir visuomenės santykius, Švietimo ministerijos 
atstovas Ignas Malinauskas teigė, kad Universitetas visuomenėje 
nėra populiarus ir nesistengiama jo populiarinti. Jis turėtų būti 
minčių tiekėjas (generatorius) visuomenei - turėtų rengti mokslo 
savaites visuomenei, mokslo naujienų paskaitas, plačiau per spau- 
dą paskleisti mokslo laimėjimus, aukštesniosioms mokykloms ir 
kitoms įstaigoms siuntinėti savo leidinius*!, 

Ve. Biržiška bando pralaužti šią saviizoliacijos sieną ir 1934 m. 
rugsėjo 28 d. išleidžia paties redaguojamą laikraštį Universitetas ir 
visuomenė. Leidinio pasirodymo motyvus ir uždavinius profeso- 
rius aptarė redakciniame straipsnyje. Jis teigė, kad nuo pat įkūrimo 
dienos Universitetas buvo įvairių įstaigų ir laikraščių nuolatos kri- 
tikuojamas, palankiai aprašomos tik iškilmės ir jubiliejai. Tai pa- 
kerta entuziazmą tų, kurie čia atėjo dirbti pirmieji. Tokia visuome- 
nės opinija lėmė dažnas permainas (per 10 metų ši mokslo įstaiga 
veikė pagal tris statutus, būta nemažai dalinių pakeitimų). Statu- 
to keitimas nuolatos vertė Universitetą persitvarkyti. Pastovumo 
stoka, netikrumo jausmas daugeliui darbuotojų sukeldavo apa- 
tiją, nes niekas negalėjo būti tikras, ar nebus atleistas. Žmonėms 


39 „Universiteto klausimas“: [Yra V. Biržiškos pasisakymas], Naujoji Romu- 
Va, 1934, nr. 204, p. 888. 

40 Ibidem, p. 887. 

41 „Faktai ir idėjos: „Naujosios Romuvos“ klubo posėdis“, Naujoji Romuva, 
1934, Nr. 205—206, p. 909. 

Apie 1928 m. 


trūko objektyvios informacijos apie Universiteto darbą ir užda- 
vinius. Kritikavo ir visuomenės nuomonę apie jį daugiausia kūrė 
„arba politikai, per universiteto galvą siekę savo politinių tikslų“, 
arba savo ambicingų siekimų apvilti nevykę kandidatai į profeso- 
rius, arba net studentai, per egzaminus to ar kito profesoriaus „nu- 
skriausti“ ar dėl jų grupinių, korporacinių interesų Universiteto 
organų pabarti**. Universitetas į tuos puolimus menkai reaguoda- 
vo. Anot straipsnio autoriaus, tokia būklė kenksminga ir pavojin- 
ga ne tik pačiam Universitetui, bet ir visam Lietuvos mokslui bei 
jos kultūrai. Dėl to grupė profesorių ryžosi, kiek leis aplinkybės, 
informuoti visuomenę apie šios įstaigos veiklą, čia ir kitose insti- 
tucijose atliekamą mokslo darbą, iškelti trūkumus. Svarbiausias 
uždavinys — ne polemizuoti su kritikais, bet objektyviai nušvies- 
ti svarbiausius Lietuvos mokslo ir kultūros laimėjimus. „Norime 
tiesti tiltą iš universiteto į visuomenę ir iš visuomenės į universite- 
tą; - rašė leidinio iniciatorius“, 

Laikraščio puslapiuose buvo paskelbtas profesorių Mykolo 
Biržiškos, Vinco Mykolaičio, Prano Skardžiaus ir Antano Salio 
pasirašytas „Memorandumas etnikos katedros reikalu“. Tai de- 
taliai argumentuotas dokumentas dėl etnikos katedros įkūrimo. 
Laikraštyje pasirodė profesoriaus Skardžiaus straipsnis „Lituanis- 
tikos reikalu“. Pasisakyta dėl tokių mokslo sričių kaip etnografija, 


42 (V. Biržiška], „Mūsų visuomenė sekdama..“, Universitetas ir visuomenė, 
1934, rugsėjo 28, nt. 1. 
43  Ibidem. 

paleografija, archeologija, mitologija, etnologija tyrimų plėtojimo. 
Straipsnio autorius kritikavo atskirų mokslo šakų tyrimo grandžių 
susiskaidymą - bendrų planų, darbo koordinavimo stoką. Rodos, 
čia pirmą kartą iškeliama idėja įkurti Lituanistikos institutą (įgy- 
vendinta 1938 m.). P. Skardžius siūlė įkurti etnikos (tautosakos, 
tautotyros, etnografijos) ir archeologijos katedras (šios katedros 
buvo įsteigtos po kelerių metų), ragino imtis planingo lietuvių kal- 
bos tyrimo, Lietuvos istorijos šaltinių publikavimo. 

Laikraštyje paskelbtos ištraukos iš VDU Senato memorandu- 
mo dėl lėšų moksliniams tyrimams. Dokumente teigiama, kad 
Universitetas ne vien tik mokymo, bet ir mokslo įstaiga, todėl 
privalo „užsiimti moksline kūryba, dirbti mokslinių tyrimų dar- 
bą“. Tačiau tam reikia lėšų ir Senatas prašo nuo tų metų sudaryti 
prie VDU nuolatinį mokslinių tyrimų fondą - kasmet skirti bent 
po 100 ooo litų. Toliau laikraštyje išdėstytas platus Matematikos- 
gamtos fakulteto fizikos ir chemijos įstaigų memorandumas dėl 
mokslinių tyrimų ir Medicinos fakulteto mokslinių tyrimų planas. 

Laikraščio redaktorius recenzijų skyriui „Tarp knygų ir žur- 
nalų“ parašė keletą atsiliepimų apie leidinius - Mykolo Biržiškos 
parengto Liudviko Rėzos Dainų naują, trečią, laidą, VDU bibli- 
otekos išleistą Konstantino Jablonskio Istorijos archyvo I tomą 
(apie jį žr. toliau). Redakcijos atsakymuose skaitytojams yra to- 
kia informacija: Universitetas pavaldus švietimo ministrui, bet ne 
Švietimo ministerijai. 

Deja, šio vertingo leidinio išėjo tik vienas numeris. Dėl ko leidi- 
mas nutrūko, nepavyko išsiaiškinti — greičiausiai dėl lėšų stygiaus. 

1935 m. prasidėjo polemika dėl rengiamo naujo Universiteto sta- 
tuto. Vaclovas Biržiška buvo įtrauktas į derybų komisiją dėl statuto 
pakeitimo. Diskusijoje dėl statuto, matyt, ne be profesorių inspira- 
cijos, dalyvavo ir studentai. Varpininkų korporacijos „Žalgiris“ inici- 
atyva 1937 m. spalio 22 d. įvyko devynių liberalių ir kairiųjų studen- 
tų draugijų atstovų susirinkimas. Studentai protestavo prieš VDU 
statuto pakeitimą, kuriuo vyriausybės institucijoms pavedama skirti 
Universiteto personalą, įteisinamas vyriausybės kišimasis į studentų 
organizacijų vidaus gyvenimą. Susirinkime priimtos rezoliucijos au- 
toriai teigė, kad „Universiteto atuonomijos laužymas pažeidžiąs ne 
tik profesūros bei studentijos teises, bet ir akademinio mokslo rei- 
kalus“, kad naujuoju statuto projektu „siekiama objektyvaus mokslo 
ir kultūros reikalus paaukoti valdančios partijos ideologijai ir inte- 

resams“. Rezoliucija buvo įteikta Seimo pirmininkui, švietimo mi- 
nistrui, VDU rektoriui, profesoriams ir studentų organizacijoms**. 
Vis dėlto 1937 m. lapkričio 4 d. Seimas priėmė naują VDU statutą, 
kuris dar labiau suvaržė Universiteto autonomiją. 


Teisių fakultete 


Veiklos apžvalga. 1922 m. vasario 16 d. įkurtame Lietu- 
vos universitete Socialinių mokslų fakultete buvo Teisių skyrius. 
Bet jis dar negalėjo išspręsti teisininkų rengimo problemų, tad to- 
liau veikė Aukštųjų kursų Teisės skyrius. 1922 m. balandžio 12 d. 
Steigiamasis Seimas priėmė Lietuvos universiteto statutą. Jame 
numatytas Teisių fakultetas su 15 katedrų. Universiteto rektorius 
Jonas Šimkus kreipėsi į švietimo ministrą dėl Teisių skyriaus pa- 
pildymo profesoriais ir docentais, dirbusiais Aukštųjų kursų lek- 
toriais*5. Tarp jų minimas Vaclovas Biržiška. Steigiamiems fakul- 
tetams paskirtas penkių asmenų branduolys. Į Teisių fakulteto 
branduolį buvo įtrauktas ir Biržiška. Jis buvo pakviestas į Švietimo 
ministerijos 1922 m. birželio 8 d. rengiamą posėdį Teisių fakulte- 
to branduolio sudarymo reikalu*“. Švietimo ministras Leonas 
Bistras 1922 m. liepos 7 d. rašte krašto apsaugos ministrui Baliui 
Sližiui rašė, kad Teisių fakulteto branduolin „gyvas reikalas“ skirti 
docentu Karo mokslo skyriaus vedėją kapitoną Vaclovą Biržišką 
ir prašo jį atleisti iš kariuomenės*?. 1922 m. rugpjūčio 16 d. rekto- 
rius sukvietė fakulteto branduolio narių posėdį. Ši diena laikoma 
oficialia Teisių fakulteto įkūrimo data. Posėdyje dalyvavo Petras 
Leonas, Augustinas Janulaitis, Mykolas Romeris, Juozas Papečkys 
ir Vaclovas Biržiška. (Į fakultetą Biržiška buvo priimtas su sąlyga, 
kad per penkerius metus įgysiąs „mokslo cenzą“) Dekanu buvo 
išrinktas Leonas, fakulteto sekretoriumi Biržiška (nuo 1922 m. 
rugpjūčio 23 d.)*š, Ir taip iki 1930 m. abu fakulteto vadovai kas- 
met buvo perrenkami. Šiame posėdyje Biržiškai buvo suteiktas 
docento vardas. Ateidamas į Universitetą Biržiška buvo numatęs 


44 Studentų organizacijų atstovų susirinkimo „Rezoliucija“, 1937 10 22, 
LCVA, F 923, ap. 1, b. 1199, L. 171. 

45 Rektoriaus J. Šimkaus raštas švietimo ministrui, 1922 04 08, LCVA, F 391, 
ap. 4, b. 773, 1. 33. 

46 Lietuvos universitetas 1579-1803-1922, p. 558; V. Biržiškos raštas Lietuvos 
un-to rektoriui, 1922 09 13, LCVA, E R-826, ap. 2, b. 86, l. 1. 

47 LCVA, F 391, ap. 4, b. 737, l. 42. 

48 Ibidem. 

Teisių fakulteto mokomasis personalas (1932-1933). Pirmoje eilėje iš kai- 
rės: P. Sokolovskis (1934 m. mirė), M. Rėmeris, P. Leonas, Vc. Biržiška, 
A. Janulaitis, A. Tumėnas; antroje eilėje: K. Žalkauskas, T. Petkevičius, 
A. Jaščenka, K. Šalkauskis, VI. Stankevičius, P. Šalčius, V. Jungferis, 

A. Rimka; trečioje eilėje: neatpažintas kariškis, K. Oželis, Dz. Budrys, 

J. Bučas, A. Tamošaitis, A. J. Veryha-Darevskis, S. Žakevičius, E. Mackus, 
D. Krivickas 


gilintis į valstybinę teisę - 1922 m. autobiografijoje nurodė rengiąs 
tokį kursą49. Minėtame posėdyje jam buvo pavesta dėstyti admi- 
nistracinės teisės kursą po keturias valandas per savaitę III semes- 
tro studentams. Skaityti pradėjo 1922 m. rugpjūčio 29 d.5? Kurso 
dėstytojui buvo pavesta vadovauti Administracinės teisės katedrai 
ir seminarui“. Darbas Teisių fakultete Biržiškai buvo pagrindinės 
pareigos - Krašto apsaugos ministrą prašė atleisti iš kariuomenės 
„kaip labai reikalingą Universiteto Teisių fak-ui darbininką“. Nuo 
1924 m. gruodžio 15 d. iki 1930 m. rugsėjo 1 d. Biržiška buvo ekstra- 
ordinarinis profesorius. Tuo metu gaudavo 770 Lt atlyginimą ir 
priedus už pareigas. 

Biržiška Teisių fakultete turėjo įvairių einamojo pobūdžio pa- 
reigų. Vos pradėjęs dirbti jis buvo paskirtas Lietuvos universiteto 


49 V. Biržiška „Curriculum vitae“, LCVA, E R-826, ap. 2, b. 86, l. 4. 

so TFT posėdžio protokolas nr. 3, 1922 08 29, LCVA, F 391, ap. 4, b. 737, 1. 22. 
si L. Bistro raštas Krašto apsaugos ministrui, 1923 11 21, LCVA, E 393, ap. 4, 
b. 784, 1. 81. 

s2 V. Biržiškos anketiniai duomenys, LCVA, E 633, ap. 12, b. 184, l. 94. 

s3  Etatinių valstybės tarnautojų lentelė, MAB, F 165-255, 1. 33. 

bibliotekos komisijos nariu, bet 1922 m. gruodžio 12 d. buvo išrink- 
tas bibliotekos vedėjus“ ir į jo vietą paskirtas prof. Elemeras Balo- 
ghas. 1922 m. spalio 29 d. kandidatais į vyriausiąją gyventojų surašy- 
mo komisiją buvo išrinkti Alfonsas Moravskis ir Biržiška (pastarąjį 
buvo numatyta pakeisti, kai atsirasiąs statistikos kurso lektorius), 
Teisių fakulteto taryba 1924 m. rugsėjo 14. d. posėdyje išrinko 
komisiją fakulteto nuolatiniam reguliaminui parengti. Ją suda- 
rė Mykolas Romeris, Simonas Beliackinas ir Vaclovas Biržiškas“. 
Teisių fakulteto tarybos 1925 m. kovo 29 d. sudarytai komisijai 
(Leonas, Mačys, Stankevičius ir Biržiška) buvo pavesta sudaryti 
fakulteto leidinių projektą ir sąmatą??. Tų metų birželio 9 d. Teisių 
fakulteto tarybos posėdyje Biržiška susirgo - įvyko insultas. Pro- 
tokolą rašyti baigė dekanas P. Leonas. (Apie tai rašoma 1952 m. 
liepos 27 d. Biržiškos laiške Deveniams - kopija J. Aničo archy- 
ve.) Biržiška rašė, kad insultą patyrė nuo fizinės įtampos - keletą 
dienų pats nešiojo knygas, kai Universiteto biblioteka kėlėsi į kitą 
patalpą. Dėl ligos Biržiška iki lapkričio 1 d. buvo atleistas nuo fa- 
kulteto sekretoriaus pareigų, o jo vieton, kol grįšiąs, paskirtas doc. 
Albinas Rimkas*. Apie Biržiškos ligą užsiminė dr. Vanda Daugir- 
daitė-Sruogienė 1980 m. gruodžio 7 d. laiške šių eilučių autoriui: 
susirgusio bičiulio slaugymu, vaistais rūpinosi Balys Sruoga“?. Gy- 
dymas davė apčiuopiamų rezultatų — Biržiška fakulteto tarybos 
posėdžiuose pradėjo dalyvauti nuo tų metų rugsėjo 4 dienos““, 
Profesorius buvo įtrauktas į komisiją (be jo - Mykolas Rėmeris ir 
Antanas Tumėnas) pakviesto į Universitetą Jono Vileišio kvalifika- 
cijoms įvertinti. Komisija padarė teigiamą išvadą“: - Vileišis buvo 
paskirtas į Administracinės teisės katedrą, jam buvo pavesta dės- 
tyti visiems studentams savivaldybių ūkio politinę ir socialinę ap- 
saugą po 2 val. ir Teisių skyriuje - bendrąją administracinę teisę“*. 


54 Teisių fakulteto gaunamųjų ir išeinamųjų raštų kn. 1922 04 06, VUB, 
E 96-238, L. 10. 

ss Ištrauka iš Teisių fak. MT posėdžio protokolo nr. 12, 1922 10 29, LCVA, 
F R-826, ap. 2, b. 86, l. 9. 

s6 "TFT posėdžio protokolas nr. 57, 1924 09 14, LCVA, E 391, ap. 4, b. 781, L. 10. 
s7 TFT posėdžio protokolas nr. 72,1925 03 29, LCVA, F 391, ap. 4, b. 813, 1. 40. 
s8  TET posėdžio protokolas nr. 79, 1925 09 06, LCVA, ibidem, I. 52. 

są V. Daugirdaitės-Sruogienės laiškas V. Žukui, 1980 12 07, VUB, E 141-319. 
60 TFT posėdžio protokolas nr. 78, 1925 09 04, LCVA, E 391, ap. 4, b. 813, 1. 49. 
61 Komisijos narių raštas Teisių fak. dekanui, LCVA, E 631, ap. 3, b. 819, . 5. 
62  TET posėdžio protokolas nr. 75, 1925 05 17, LCVA, E 393, ap. 4, b. 813, 1. 44. 

Promocijų (aukštesnio laipsnio suteikimo) iniciatyvos ko- 
misija 1929 m. pavasarį pasiūlė Teisių fakulteto tarybai suteikti 
Biržiškai ordinarinio profesoriaus vardą, tačiau jis nesutiko“. 
1930 m. sausį promocijų iniciatyvos komisija pakartojo savo siū- 
lymą. Fakulteto taryba pavedė komisijai apsvarstyti šį klausimą ir 
pranešti apie savo sprendimą. 1930 m. kovo 16 d. posėdyje svars- 
tytas ordinarinio profesoriaus vardo Vaclovui Biržiškai suteikimo 
klausimas. Profesorius Mykolas Romeris supažindino su nuo 1924 
metų, kai Biržiška tapo ekstraordinariniu profesorium, parašytais 
mokslo darbais, pateikė jų sąrašą (per 20, porą užsienio kalba). 
Tarp jų yra didesnių ir mažesnių, yra „populiarinių“ ir publicis- 
tinių, kurių uždavinys - informuoti savo šalies ir užsienio visuo- 
menę apie surinktus duomenis, mokslo žinias ir „išdavas“. Kita 
darbų grupė - mokslo veikalai tikra to žodžio prasme, nušvie- 
čiantys tam tikras lietuvių knygos istorijos problemas, bei tokie 
kapitaliniai „pagrindinės mokslo reikšmės“ darbai kaip Lietuvių 
bibliografija. Visi tie veikalai sudaro vientisą ciklą - skirti lietuvių 
knygai ir jos istorijai. Profesorius pažymėjo knygos kaip „tautos 
kultūros elemento“ reikšmę ir ypatingą jos vaidmenį lietuvių 
tautai „tragingoje lietuvių knygos istorijoje“ (spaudos draudi- 
mas). Tų metų kova dėl savo tautinės knygos buvo itin reikšmin- 
ga lietuvių tautos kultūriniam atgimimui, padėjo politiškai bręsti 
ir „paruošti dirvą politinei nepriklausomybei“. Tad prof. Vaclovo 
Biržiškos darbas šalies mokslui turi nepaprastos svarbos, savo tu- 
riniu jis yra tikrai moksliškas. 

Aišku, sulaukė svarstymo Biržiškos pedagoginio ir mokslo dar- 
bo skirtingos kryptys ir problematika (administracinė teisė ir 
knygos istorija). Dėstomuoju dalyku kaip mokslo šaka Biržiška 
mažai domėjosi ir tos srities darbų neišspausdino, tad vertinant 
jo mokslines administracinės teisės žinovo kvalifikacijas iškilo 
problemų. Beje, prof. Romeris nurodė dėstomo kurso ir mokslo 
darbų susilietimo taškų. Istorinė lietuvių kova dėl savosios kny- 
gos yra socialinės teisės problema, toji kova dėl knygos laisvės 
„buvo kova ir dėl savosios tautos bei šalies laisvės“. Kai kurie Bir- 
žiškos rašiniai kliudo ir administracinės teisės klausimus, bent 
jau vieną sritį - „valstybinio spaudos veikimo tvarkymą“ buvu- 
sioje carinėje Rusijoje. Be abejo, administracinės teisės kursas gali 


63 VDU Senato raštas Respublikos prezidentui, 1930, LCVA, E 391, ap. 4, 
b. 869, 1. 310. 

tą Rusijos valdžios „policinę akciją“ prieš lietuvių knygą svarstyti 
ir šia problema domėtis““, 

Fakulteto taryba 1930 m. kovo 16 d. suteikė Biržiškai ordina- 
rinio profesoriaus vardą nuo balandžio 1 d.“ Vytauto Didžiojo 
universiteto Senatas, pasirėmęs statuto 100 paragrafu (Vyriausybės 
žinios, Nr. 330), pateikė raštą (trumpi veiklos Universitete duome- 
nys ir mokslo darbų sąrašas) tvirtinti9“. Tačiau fakulteto tarybos 
sprendimo prezidentas nepatvirtino (nepatvirtino ir Albino Rim- 
kos ordinariniu profesoriumi, docentų Tado Petkevičiaus ir Jono 
Aleksos ekstraordinariniais profesoriais)?7. Švietimo ministras 
Konstantinas Šakenis 1930 m. rugpjūčigo 23 d. pranešė VDU rek- 
toriui, kad prezidentas sutinka skirti Biržišką tik ekstraordinariniu 
profesoriumi? (juo buvo nuo 1924 m.). 

Teisių fakulteto taryba pranešė, kad susipažinusi su švietimo 
ministro raštu Universiteto rektoriui 1930 m. rugpjūčio 31 d. po- 
sėdyje nutarė pakartoti prašymą ir Senatui rašė: „Turėdama ome- 
ny objektingą ir pamatuotą promocijų komisijos pranešimą, giliai 
įvertindama prof. Vaclovo Biržiškos atliktąjį mokslinį darbą ben- 
drai ir jo dėstomojo dalyko atžvilgiu, brangindama visais atžvil- 
giais jo patarnavimus Universitetui kaip Fakulteto sekretoriaus ir 
Universiteto bibliotekoriaus, kurio pastangomis sudaryta iš nieko 
daugiau kaip 70 000 tomų Universiteto biblioteka, Teisių fakul- 
teto taryba neturi nei formalinio nei moralinio pagrindo prašyti 
Senatą pristatyti paskirti prof. Vaclovą Biržišką žemesniu laipsniu, 
kaip tas, kurį jis turėjo ligi paskelbus naują Universiteto „įstatymą“ 
(pagal kurį profesorius skiria prezidentas, - V. Ž.). Taryba prašė 
Senato dar kartą prašyti prezidento Biržišką paskirti ordinariniu 
profesorium“?. Juo remdamasis švietimo ministras 1930 m. rugsėjo 
15 d. raštu kreipėsi į prezidentą — prašė skirti Vaclovą Biržišką or- 
dinariniu profesoriumi??, Respublikos prezidentas 1930 m. rugsėjo 
18 d. aktu Nr. 566 nuo tų metų rugsėjo 1 d. paskyrė Teisių fakul- 


64 TFT posėdžio protokolo nr. 72 ištrauka, 1930 03 16, LCVA, F 391, ap. 4; 
b. 869, 1. 22. 

65 V. Biržiškos tarnybos lapas, 1940 0424, LCVA F R-826, ap. 2, b. 86, 1. 78-79. 
66 VDU Senato raštas Respublikos prezidentui, 1930, ibidem, I. 310. 

67 VDU prorektoriaus B. Čėsnio raštas švietimo ministrui, ibidem, l. 12. 

68  LCVA, FR-826, ap. 2, b. 18, 1. 26. 

69 TFT posėdžio protokolo nr. 177 išrašas, 1930 08 31, LCVA, F 393, ap. 4; 
b. 869, L. 90. 

70 Švietimo ministro raštas Prezidentui, 1930 09 15, LCVA, F 391, ap. 4; 
b. 26, 1. 191. 

teto Administracinės teisės katedros ordinariniu profesoriumi?'. 
1930 m. rugsėjo 1 d. dekanas Petras Leonas ir sekretorius Vaclovas 
Biržiška buvo perrinkti trejiems metams. 

Kokiomis lėšomis disponavo Teisių fakultetas? Tų metų gegužės 
29 d. fakulteto tarybos posėdyje buvo priimta sąmata. Stambiausią 
poziciją sudarė darbuotojų atlyginimai: etatinių tarnautojų algoms 
skirta 244 138 litai, už atskiras paskaitas 124 700 litų, už atskiras par- 
eigas 8000 litų. Kitą reikšmingą sąmatos dalį sudarė mokslo darbų 
leidyba: autoriams atlyginti 82 250 litų, redaktoriui 9770 litų, spaus- 
dinimui 60 ogo litų. Mokslo priemonėms ir knygoms (16 500) įsigy- 
ti buvo skiriama 22 000, administracijos išlaidoms 2820 litų?*. Biržiš- 
ka Teisių fakultete sekretoriavo vienuolika metų, kol dekanu buvo 
profesorius Leonas. Apie bendrą darbą su profesoriumi Biržiška 
„Autobiografijoje“ pasakojo taip: profesorius pirmininkavo fakul- 
teto tarybai, kas dieną po kelias valandas dirbo fakulteto raštinėje, 
faktiškai atlikdamas sekretoriaus darbą, o jam teko sekretoriauti ta- 
rybos posėdžiuose, atstovauti fakultetui Senate ir rašyti principinio 
pobūdžio raštus. Nors kartais tokių raštų rašymas atimdavo daug 
laiko, bet šiaip prie fakulteto nebuvo pririštas", 

1933 m. rugpjūčio 29 d. Teisių fakulteto tarybos posėdyje de- 
kanas Leonas pranešė, kad atostogų metu gautas Švietimo mi- 
nisterijos pranešimas, jog prašymas pratęsti teisę dirbti universi- 
tete dar vieneriems metams jam ir doc. Alfonsui Moravskiui yra 
atmestas?*. Mat Leonas buvo peržengęs profesoriams nustatytą 
70 metų ribą (buvo gimęs 1864 m. lapkričio 16 d.). Biržiška mi- 
nėtoje „Autobiografijoje“ nurodė, kad tautininkų vyriausybė, 
norėdama nusikratyti profesoriumi, pasinaudojo nustatyta am- 
žiaus riba“. Leonas buvo vienas iš pagrindinių Lietuvos kons- 
titucijos kūrėjų, tad kaltino Smetoną, kad po 1926 m. gruodžio 
17 d. perversmo tapdamas prezidentu ją pamynęs. Ir viešoje vie- 
toje, teatre, kai visi atsistodavo pagerbti prezidentą, Leonas de- 
monstratyviai sėdėdavo. 

Prof. Petras Leonas pasakė atsisveikinimo kalbą. Joje išdėstė 
pagrindines nuostatas, kuriomis rėmėsi vadovaudamas fakultetui 


71 Respublikos prezidento aktas, 1930 09 18, LCVA, F R-826, ap. 2, b. 86, 
1.34; LCVA, E 393, ap. 4, b. 26, 1. 190. 

72 "TFT posėdžio protokolas nr. 75, 1930 os 29, LCVA, E 391, ap. 4, b. 847, 1. 311. 
73 V. Biržiška, „Autobiografija', L. 37. 

74 "TFT posėdžio protokolas nr. 227, 1933 08 29, LCVA, F 391, ap. 4, b. 860, l. 79. 
75 V. Biržiška, „Autobiografija“, 1. 37. 

nuo jo įkūrimo: „Kiekvienas žmogus, - kalbėjo profesorius, - kol 
jis lieka žmogumi, o ne nukrypsta į gyvulio esmę, siekia Tiesos, 
Gėrio ir Grožio. Juo asmuo sąmoningiau dirba, juo tvirčiau jis eina 
keliais, kurie veda prie Tiesos, Gėrio ir Grožio. Turiu pastebėti, 
kad Tiesos ieškojimas ir Gėrio siekimas savaime sudaro ir Grožį“ 
Profesorius teigė, kad dirbdamas Teisių fakultete stengėsi eiti ke- 
liais, „kurie veda prie šitų gėrybių žmoniją“79. 

Sekretoriavimą Vc. Biržiška užbaigė parašęs analitinę Teisių 
fakulteto darbo 1927-1932 m. apyskaitą??. Autorius sustojo prie 
apžvelgiamojo laikotarpio vidinių fakulteto problemų — kai kurių 
katedrų sujungimo ir naujų (pvz., Klaipėdos teisės) įkūrimo, Tei- 
sių ir Ekonomijos skyrių įkūrimo, fakulteto mokomojo personalo 
pasiskirstymo pagal katedras. Nurodyti mokslo daktaro laipsnį 
gavę profesoriai (Mykolas Rėmeris, Augustinas Janulaitis), fakul- 
tete apgintų disertacijų autoriai ir temos, į užsienį siųsti stipendi- 
ninkai. Papasakota apie mokslo darbų leidimą, studentų skaičių, 
priemones studijoms aktyvinti ir gilinti. 

Naujam trejų metų laikotarpiui (1933-1936) fakulteto taryba de- 
kanu išrinko Vaclovą Biržišką, sekretoriumi Tadą Petkevičių?š. Fa- 
kulteto taryba, atsižvelgdama į prof. Leono didelius nuopelnus „tiek 
Lietuvos politiniam ir kultūriniam gyvenimui, tiek Universiteto ir 
teisėtumo Lietuvoje kūrybos srityje“, nutarė išrinkti VDU garbės 
profesorium ir nutarimą pristatyti Universiteto tarybai tvirtinti? 

1933 m. rugsėjo 24 d. Teisių fakulteto taryba nutarė prašyti prof. 
Leoną skaityti teisės filosofijos istorijos kursą, o vietoje vakarienės 
profesoriui pagerbti nutarta perduoti jo dispozicijon 1000 litų stu- 
dentų šalpos reikaluiš“, 

Biržiška Teisių fakultetui vadovavo apie dvejus metus (1933— 
1935). Vienas svarbiausių naujo dekano rūpesčių buvo rasti fakul- 
tetui dėstytojų. Nuo 1934 m. rugsėjo 1 d. iš Universiteto pasitrau- 
kus prof. Leonui ir doc. Moravskiui reikėjo rasti, kas skaitytų jų 
kursus. Teisės enciklopedijos dėstymas patikėtas asistentui Domui 


76 TFT posėdžio protokolas nr. 227, 1933 08 29, F 391, ap. 4, b. 860, l. 79. 

77 V. Biržiška, „Teisių fakulteto apyskaita“, in Vytauto Didžiojo universitetas: 
Antrųjų penkerių veikimo metų (1927.I1.16—1932.IX 1) apyskaita, Kaunas, 1933, 
p. 220—223. — Straipsnio autorius nepažymėtas. 

78 Ibidem, L. 42. 

79  Ibidem, 1. 8o. 

80 TFT posėdžio protokolas nr. 229, 1933 09 24, LCVA, F 391, ap. 3, b. 860, 
1. 15-16. 


Darbas nepriklausomos Lietuvos aukštosiose mokyklose 171 


Krivickui, socialinės apsaugos kursas - asistentui Jonui Bučui, tei- 
sės filosofija - prof. Vladimirui Stankevičiui. Buvo suvaržytos ga- 
limybės kviesti profesorius iš užsienio — reikalauta dėstyti lietuviš- 
kai. Išrūpinęs leidimą (žr. motyvuotą raštą VDU rektoriui“!) kvietė 
profesorių Gustavą Radbruchą dėstyti Klaipėdos krašto baudžia- 
mąją ir proceso teisę. Profesorius sutiko, bet Vokietijos valdžia ne- 
davė leidimo išvažiuoti (profesorius buvo pašalintas iš Heidelbergo 
universiteto)?*. Kadrų parinkimą sunkino draudimas profesoriams 
eiti kitas pareigas, pavyzdžiui, advokatūroje. Toks įstatymas turėjo 
įsigalioti nuo 1935 metųss. Lietuvos studente paskelbtame pasisaky- 
me Biržiška teigė, kad fakulteto aprūpinimą dėstytojais sunkina ir 
paskelbtas įstatymas apie atlyginimo normą Universiteto profeso- 
riams — ne daugiau kaip penkias apmokamas savaitines valandas. 
Dėl to Teisių fakultetas virsta iš dalies labdarybės įstaiga — net 
11 dėstytojų skaitys kursus nemokamai, nes valandų normas turi 
savo fakultetuose. Bet fakultetas tikisi remtis jaunais asistentais — 
nuo 1933 m. leista daugiau kviesti, iš jų rengiama profesūros pamai- 
naš+, Fakultetas buvo priverstas nutraukti lietuvių kalbos dėstymą 
nelietuviškas gimnazijas baigusiems studentams (Humanitarinio 
fakulteto dėstytojai nesutinka dirbti nemokamai). Dėl to šiuo 
metu iš stojančiųjų rimčiau reikalaujama mokėti lietuvių kalbąss. 

Dekanui rūpėjo studentų paskaitų krūvio klausimas, pavyz- 
“ džiui, teisės mokslo dalykų dėstymas ekonomistams. Bendrų da- 
lykų teisės ir ekonomikos grupėms liko tik keli. Bendrieji dalykai 
mažinami ne dėl to, kad jie nereikalingi, bet dėl to, kad jie ir taip 
turi daug smulkių specialiųjų kursų“. 

Vos atėjusiam dirbti dekanui teko įsiterpti į polemiką dėl Teisių 
fakulteto Ekonomijos skyriaus likimo - buvo planuojama Klaipė- 
doje kurti komercijos institutą. Anot Biržiškos, instituto įkūrimo 
idėja turi pliusų ir minusų. Pliusai esą politinio visuomeninio po- 
būdžio. Aišku, turėta galvoje tai, kad mokslo įstaiga Klaipėdoje 


81 | V. Biržiškos raštas VDU rektoriui, 1934 06 14, LCVA, E 391, ap. 4, b. 26, l. 5. 
82 V. Biržiška, „Mūsų visuomenė sekdama nuo pat universiteto įsteigimo 
pradžios universiteto gyvenimą..“, Universitetas ir visuomenė, 1934, rugsėjo 28, 
nr. 1. - Parašas: Redakcija. 

83 „Pas naują Teisių f. Dekaną“, Lietuvos studentas, 1933, rugsėjo 15, nr. 9. — 
Parašas: B. Br. 

84 Ibidem. 

85  Ibidem. 

86 Ibidem. 

sustiprins lietuviškąjį elementą. Minusai, anot profesoriaus, keli. 
Sumažės ekonomiką studijuojančiųjų, nes daugelis negalės ten 
išvykti. Kaune studentai lengviau pragyvena, greičiau gauna tar- 
nybą, užsidirba. Kita kliūtis — dėstytojai: nukėlus į Klaipėdą visą 
skyrių, bus sunku sukomplektuoti mokslo personalą. Fakultetas 
mažai galės duoti žmonių, nes Teisių fakultete dirba profesorių, 
pakviestų iš kitų fakultetų, ir jie ten liks. Telkti naujo personalo, 
neturinčio atitinkamų kvalifikacijų, negalima, „nes institutas bus 
ne vien mūsų (lietuvių), bet ir vokiečių akivaizdoj?7 Likviduoti 
Ekonomijos skyrių Teisių fakultete, Biržiškos nuomone, ekono- 
miškai nenaudinga, nes tai vienintelis save išlaikąs skyrius („pats 
apsimoka“ ). Į šią specialybę stoja daug studentų, o nemažai dėsty- 
tojų priklauso kitiems fakultetams. Tad uždarydamas Ekonomijos 
skyrių Universitetas turės nuostolių, o ne santaupų. Be to, atskirai 
mokslo įstaigai pačiai reikės labai didelių lėšų??, 

Biržiškai einant dekano pareigas, Teisių fakulteto tarybos vie- 
šame 1933 m. lapkričio 6 d. posėdyje asistentas Jonas Bučas apgynė 
daktaro disertaciją Ekonominio pajėgumo principas mokesčių pasis- 
kirstymo teorijoje (įvertinta gerai - cum laude)“9. Atsisakyta gyni- 
mui priimti Rygos komercijos instituto prof. Vladimiro Lazersono 
pateiktą darbą Bendroji teisės teorija, nes disertacijai netinka - per 
daug bendras*“. Fakulteto taryba aprobavo K. Lisausko disertaci- 
jos temą Cukraus birža, nustatyti daktaro egzaminai (iš privataus 
ūkio mokslo, statistikos, pinigų ir kredito)". Pritarta Antano Jano 
Veryhos-Darevskio disertacijos temai Aukos (ofiara) mokestis Lie- 
tuvoje?*, P. Grauslio temai Lietuvos užsienio paskolos 1919-1930 m. 
(daktaro egzaminai iš statistikos, ekonominės politikos ir finansų 
mokslo)?3. Nutarta, kad dirbantys asistentai per dvejus metus pa- 
teiktų disertacijas?*. Tekdavo vertinti ir kitokio pobūdžio moksli- 
nius tyrimus, pavyzdžiui, Alfonsas Moravskis skundėsi, kad deka- 
nas atmetė jo siūlomus darbus“. 


87 „Pas naują Teisių f. Dekaną“, Lietuvos studentas, 1933, rugsėjo 15, nr. 9. — 
Parašas: B. Br. 

88  Ibidem. 

89 TFT viešasis posėdis, 1933 1 06, LCVA, E 391, ap. 4, b. 860, L. m. 

90 TFT posėdžio protokolas nr. 229, 1933 09 24, LCVA, ibidem, L. 16. 

gi Ibidem. 

92 TFT posėdžio protokolas nr. 230, 1933 10 08, LCVA, ibidem, l. 25. 

93 TFT posėdžio protokolas nr. 228, 1933 09 10, LCVA, ibidem, L. 83. 

94 "TFT posėdžio protokolas nr. 229, 1933 09 24, LCVA, ibidem, l. 16. 

95 TFT posėdžio protokolas nr. 230, 1933 10 08, LCVA, ibidem, L. 25. 

Fakultetui buvo priekaištaujama, kad profesoriai atitrūkę nuo 
valstybei aktualių klausimų. Antai 1934 m. gruodžio 3 d. Naujosios 
Romuvos klube buvo diskutuojama apie Universitetą. J. Tijūnėlis tei- 
gė: „Pasidarė mums aktualūs Vilniaus, Klaipėdos klausimai. Visuo- 
menė laukė ką pasakys tuo klausimu Teisių fakultetas, bet nesulau- 
kė. Tuo tarpu vokiečiai Klaipėdos klausimu parašė 30 disertacijų?“ 

1935 m. rugsėjo pradžioje Biržiška nutarė atsisakyti fakulteto 
dekano pareigų. Oficialus pretekstas - pablogėjusi sveikata". Iš 
tikrųjų priežastys gilesnės — santykiai su Švietimo ministerija, aps- 
kritai su valdžia. 1935 m. rugsėjo 19 d. Teisių fakulteto tarybos po- 
sėdyje Biržiška išdėstė atsisakymo iš pareigų priežastis. Dekanas 
kalbėjo apie dėstytojų praradimą — trys mirė, dėl įvairių motyvų 
neteko šešių dėstytojų. Švietimo ministerijai priekaištavo dėl da- 
romų kliūčių fakulteto pastangoms darbui universitete kooptuoti 
jaunas mokslo pajėgas. Būta ir kitų nesutarimų su švietimo mi- 
nistru Juozu Tonkūnu. Biržiška kalbėjo apie nepalankią valdžios 
poziciją Universiteto, Teisių fakulteto atžvilgiu, jam daromą spau- 
dimą. Trylika metų kartu su Universiteto personalu „turėjęs be pa- 
liovos kovoti už šios mokslo įstaigos reikalus“, negana to - „visas 
Universiteto gynimasis ir gynimas“ buvo užkrautas Teisių fakulte- 
tui, jo dekanui. Profesorius prisipažino, kad santykius su valdžios 
institucijomis sunkinęs jo charakteris, „iš mažens įgytas būdas“, 
neleidęs „sprandą lenkti ir maldauti“. Aišku, darąs poveikį ir jėgų 
išsekimas?š. Fakulteto taryba dekanu išrinko prof. Augustiną Janu- 
laitį. Biržiškos pareiškimas buvo įrašytas į TFT posėdžio protoko- 
ląirjo nuorašas nusiųstas Švietimo ministerijai. Ministras pareiškė 
(1936 m. sausis) rektoriui nepasitenkinimą dėl atsiųsto protoko- 
lo su Biržiškos kritinėmis pastabomis Vyriausybės adresu (tokie 
dalykai į protokolus neturėtų patekti)??. Teisių fakulteto taryba 
1936 m. lapkričio 6 d. posėdyje raštu pareikštą pastabą išklausė ir į 
ją atsižvelgė. Apie tai dekanas Janulaitis pranešė Universiteto rek- 
toriui, o šis informavo švietimo ministrą!“?, Biržiška toliau skaitė 


96 „Naujosios Romuvos“ klubo posėdis“, Naujoji Romuva, 1934, nr. 205—206, 
P. 909. 

97 V. Biržiškos tarnybos lapas, 1940 04 24, LCVA, F R-826, ap. 2, b. 86, 1. 78-79. 
98 Rektoriaus M. Rėmerio raštas Teisių fak. dekanui, 1936 01 31, LCVA, 
E 391, ap. 4, b. 863, l. 260. 

99  Ibidem, I. 261—263. 

100 Teisių fak. dekano raštas rektoriui, 1936 02 10, LCVA, F 39;, ap. 4, b. 823, 
L. 259. 

administracinės teisės kursą, gavo ordinarinio profesoriaus atlygi- 
nimą (1200 litų per mėnesį'“'), priklausė promocijų komisijai. 

1938 m. gegužės 12 d. Kaune mirė prof. Petras Leonas. Teisių 
fakulteto taryba vietoj profesoriaus lėšomis įsteigto fondo pini- 
ginėms premijoms už geresnius studentų darbus nutarė sudaryti 
profesoriaus Leono Teisių fakulteto stipendijų fondą'“*. Biržiška, 
pasirėmęs biografine medžiaga, išlikusiais jaunystės metų laiškais 
bei asmeniniais prisiminimais iš bendro penkiolika metų truku- 
sio darbo Teisių fakultete, parašė platų nekrologinį straipsnį“, 
Autoriui rūpėjo atskleisti mirusio profesoriaus asmenybę — mora- 
linių principų tvirtumą ir pastovumą, pasaulėžiūros formavimąsi 
(„Varpo“ įtaka), studijas (paminėti didesnės įtakos turėję Maskvos 
universiteto teisės profesoriai), pasiaukojamą visuomeninį dar- 
bą nuo studijų metų. Papasakojo apie profesoriaus veiklą Kaune 
prieš Pirmąjį pasaulinį karą (subūrė bendram darbui įvairių pažiū- 
rų žmones), veiklą Rusijoje karo metais (Maskvos lietuvių komi- 
teto pirmininkas, vienas iš „Santaros“ įkūrėjų), grįžimą į Lietuvą, 
darbą organizuojant Teisių fakultetą ir vadovavimą jam. Fakultete 
dirbo įvairių pažiūrų profesoriai ir tik dekano tolerancija leido iš 
jų suburti darnų kolektyvą. Profesorius buvo ištikimas jaunystės 
metų draugystei, turėjo ir jaunų draugų, kuriems ne mažiau buvo 
dėmesingas. Apie profesoriaus mokslinį darbą, skaitytus kursus 
straipsnyje kalbama mažai. 

Biržiška dalyvavo viešajame Teisių fakulteto tarybos 1938 m. 
gegužės 28 d. posėdyje svarstant vyr. asistento Prano Padalskio 
disertaciją Fiziokratizmo doktrina Lietuvoje, kalbėjo diskusijo- 
je'“*. 1938 m. ir 1939 m. buvo išrinktas į Teisių fakulteto regulia- 
mino komisiją!9s, dalyvavo Dzido Budrio paskaitoje „Centrinių 
bankų kredito operacijos laisvoj rinkoj“, kurioje lektorius išdėstė 
pagrindines habilitacinio darbo mintis. Biržiška kalbėjo per pas- 
kaitos aptarimą!““. 


101 Universiteto atlyginimų lentelė 1939 (?), VUB, E 96-130. 

102 TFT posėdžio protokolas nr. 302, 1938 06 09, LCVA, F 393, ap.2,b.1548,1. 21. 
103 V. Biržiška, „Prof. Petrui Leonui mirus“, Teisė, 1938, balandis-birželis, 
Nr. 42, P. 240-251. 

104 TFT viešojo posėdžio protokolas nr. 301, 1938 05 28, LCVA, F 39;, ap. 4, 
b. 1548, L. 28. 

105 TFT posėdžio protokolas nr. 303, 1938 09 15, ibidem, l. 27; TFT posėdžio 
protokolas nr. 314, 1939 09 21, ibidem, b. 1572, 1. 14. 

106 TFT viešojo posėdžio protokolas nr. 311, 1939 04 01, ibidem, b. 1578, 1. 35. 

Prof. Mykolui Romeriui pasiūlius prie Teisių fakulteto įsteigti 
Administracijos skyrių, buvo išrinkta komisija klausimui apsvars- 
tyti ir nuomonei pareikšti. Tai naujos teisininko specialybės - 
administracijos darbuotojo rengimo klausimas. Į komisiją, be pa- 
ties iniciatoriaus, buvo įtraukti profesoriai Augustinas Janulaitis, 
Vaclovas Biržiška, privatdocentas Domas Cesevičius ir vyr. asis- 
tentas Stasys Žakevičius'??, 

Administracinės teisės paskaitos. Atėjęs į Lie- 
tuvos universitetą Vaclovas Biržiška gavo dėstyti administracinės 
teisės kursą ir jį skaitė iki 1940 m. pavasario semestro imtinai. Nuo 
tų metų rudens semestro, sovietmečiu, šio kurso dėstymą perėmė 
Stasys Žakevičius. Administracinės teisės kursui buvo skiriama po 
keturias teorines ir vieną arba dvi praktines valandas per savaitę. 
Dažniausiai buvo skaitoma antrais studijų metais — III-IV semes- 
tre. Sistemą studijoms suteikė profesoriaus parengta kurso progra- 
ma, matyt, dauginama paprastomis priemonėmis. 1937 m. Admi- 
nistracinės teisės programa'“š išleista atskiru leidinuku. Vadovėlių 
arba tiesiogiai su dėstomu kursu susijusių mokslo darbų Biržiška 
nepaskelbė. Vienintelė jo skaityto kurso publikacija - 1938 m. iš- 
leistas studento Stasio Vanago parengtas konspektas Administra- 
cinė teisė'99. Rėmėsi profesoriaus 1936-1937 m. skaitytomis paskai- 
tomis. Programa ir konspektas atskleidžia kurso apimtį ir turinį 
(nagrinėtas sritis, temas, keltas problemas). 

Administracinė teisė yra viešosios valstybės teisės šaka, tirianti 
valstybės organų vidaus organizaciją, jų teises ir prievoles, valsty- 
binės valdžios organų santykius su piliečiais. Kiekviena didesnė 
tema aptariama pagal tokią schemą: teoriniai aspektai, tarptautinė 
praktika, būklė Lietuvoje (praeityje ir šiuo metu). 

Kursas pradėtas teoriniais klausimais - administracinės teisės 
turinys, ribos ir teorijos; valstybės uždaviniai, jų plėtimasis praei- 
tyje ir dabar. Toliau pereita prie Lietuvos Didžiosios Kunigaikš- 
tystės bei Lietuvos Respublikos teritorijos. Aptariant valstybinių 
teritorijų apgyvendinimą plačiai sustota prie kolonizacijos, emi- 
gracijos ir imigracijos. Aptartos įvairios kolonizacijos formos kito- 
se šalyse — Rusijoje, Vokietijoje, ypač Šiaurės ir Pietų Amerikoje; 
107 TFT posėdžio protokolas nr. 316, 1939 10 26, LCVA, E 391, ap. 4, b. 1572, 1.1. 
108 V. Biržiška, Administracinės teisės programa, Kaunas, 1937, 7 p. 

109 V. Biržiška, Administracinė teisė / Užrašus prisilaikant 1936-1937 m. m. 
prof. Biržiškos administracinės teisės programos paruošė St. Vanagas, Kaunas, 
[1939], 15 1. 

Lietuvos universiteto Teisių fakulteto 1-osios 1924 metų laidos absol- 
ventų vinjetė. Viršuje iš kairės: Mykolas Romeris, Antanas Kriščiu- 
kaitis, Augustinas Janulaitis, Vincas Čepinskis (rektorius), Antanas 
Tumėnas, Vladas Mačys, Oskaras Būchneris; antroje eilėje iš viršaus: 
Viktoras Biržiška, Albinas Rimka, Eduardas Volteris, Vaclovas Biržiš- 
ka, Petras Leonas (dekanas) 


Europos valstybių kolonizacinė ir emigracinė politika, Lietuvos 
kolonizacija senaisiais laikais, rusų kolonizacija XVIII-XX a,, 
1929 m. Lietuvos emigracijos tvarkymo įstatymai. Plačiai nagrinėti 
pilietybės klausimai (sąvoka irjos plėtimasis, natūralizacijos, adap- 
tacijos įstatymai, pasų sistema), apžvelgti pilietinės padėties aktai, 
bažnytinė ir civilinė metrikacija Vakarų Europoje ir Lietuvoje. Ne- 
mažą temų ciklą sudarė krašto administracinis suskirstymas, rajo- 
navimo kriterijai, valdymo organizacija (centralizacija ir decentra- 
lizacija) kitose šalyse (Anglijoje, Prancūzijoje, Vokietijoje, JAV), 
LDK, Rusijos valdymo metais. Svarbus programos skyrius - ap- 
skričių, miestų ir valsčių savivaldybės Lietuvos Respublikoje, 1919 
ir 1931 metų vietos savivaldybių įstatymas, centro valdymo organų 
(ministerijų) organizacija. Įvairiais aspektais nagrinėta sveikatos 
apsauga — įstatymų leidyba, profilaktika ir gydymas, sveikatos 
priežiūros institucijos Vakarų Europos valstybėse ir Lietuvo- 
je, savivaldybių veikla. Kova su prostitucija ir lytinėmis ligomis, 
koncesinės tolerancijos, prostitučių naikinimo ir reglamentavimo 

sistemos, nauji įstatymai dėl prostitucijos. Kovos su tuberkulioze 
formos, kova su alkoholizmu, gydymas, blaivybės draugijos, vals- 
tybės degtinės monopolis. Labdarybė, valstybinė ir visuomeninė, 
įstaigos (prieglaudos, lopšeliai, pataisos namai), labdarybės or- 
ganizavimas kitose šalyse, tarptautinės organizacijos, labdarybė 
Lietuvoje praeityje ir dabar. Bene plačiausiai nagrinėtas socialinio 
draudimo klausimas: esmė ir formos, draudimas kitose šalyse, ne- 
laimingų atsitikimų draudimas (1936 m. Lietuvos įstatymas), lais- 
vas ir privalomas draudimas, profesinės ligos, Lietuvos draudimo 
dėl ligos įstatymai, invalidumo, senatvės ir nedarbo draudimas Va- 
karų Europoje, pensijų ir pašalpų įstatymai Lietuvoje. Atskira pas- 
kaita skirta valstybinių ekonominių santykių - žemės, prekybos ir 
pramonės, butų, darbo sąlygų - tvarkymui. Artima Biržiškai buvo 
spaudos tema. Tame cikle buvo nagrinėti tokie aspektai: spauda ir 
valstybė, pirmieji bandymai varžyti spaudą, bažnytinė cenzūra ir 
kitos kovos su spauda priemonės, pasaulietinė cenzūra, Anglijos 
spaudos laisvės įstatymas, administracinių represijų prieš spaudą 
išsirutuliojimas Prancūzijoje, spaudos reikalų tvarkymas Lietuvoje 
iki 1865 m., spaudos uždraudimo „formalė eiga“, draudimo pasek- 
mės, 1919 ir 1935 metų Lietuvos spaudos įstatymai. Toliau trumpai 
sustota prie draugijų ir sąjungų tvarkymo formų bei įstatymų Lie- 
tuvoje (1919 ir 1935 m.), prie įstatymų apie susirinkimus Vakarų 
Europoje ir Lietuvoje. Plačiai nušviesta švietimo organizacija. Na- 
grinėtos tokios temos: valstybinės mokyklos senovėje, viduram- 
žių konfesinės mokyklos, Reformacijos įtaka švietimo organiza- 
cijai, Didžiosios Prancūzų revoliucijos įtaka švietimui, mokyklos 
Lietuvoje, Edukacinė komisija, rusų švietimo politika Lietuvoje, 
nepriklausomos Lietuvos mokyklų sutvarkymas — privalomas 
pradinis mokslas, santykis tarp pasaulietinių ir konfesinių moky- 
klų, valstybinė ir privačioji mokykla. Toliau pereita prie religijos. 
Čia nagrinėtos tokios temos: valstybė ir tikybinės organizacijos, 
tikėjimo laisvė ir jos laidavimas įvairių valstybių konstitucijose, 
kulto laisvė, tolerancija, valstybinė tikyba, bažnytinių organizacijų 
teisinė padėtis Lietuvoje. Aptardamas viešosios ramybės apsaugą 
profesorius kalbėjo apie kovą su nusikaltimais, policijos organiza- 
ciją, jos teises ir prievoles, viešąją ir „specialią“ policiją, normalius 
ir išimtinius policijos įgaliojimus, policijos priežiūrą, administraci- 
nį trėmimą, areštą, ginkluotą prievartą. Nagrinėtas nepaprastosios 
padėties („išimtinės būklės“) klausimas, įstatymai Vakarų Europos 

ratas, 


Lietuvos universiteto Teisių fakulteto Ekonomijos skyriaus 1-osios 
1927 metų laidos vinjetė. Vaclovas Biržiška - pirmoje eilėje trečias iš 
kairės 


šalyse ir Lietuvoje. Paskutinis temų ciklas susijęs su valstybės ad- 
ministracija: valstybinės įstaigos, jų sudarymas ir funkcijos, admi- 
nistracinių įstaigų klasifikacija, sudėtis, kompetencija, hierarchinė 
priklausomybė. Nagrinėtos valdininkų teisės ir prievolės, adminis- 
tracinės garantijos. Paskutinė tema: administraciniai aktai, „dis- 
krecinė arba nuožiūrinė“ valdžia, administracinių aktų teisėtumo 
tikrinimas, administracinis teismas. 

Kaip profesoriaus paskaitas prisiminė studentai? Ketvirtojo 
dešimtmečio pabaigoje teisę studijavęs Antanas Žukas pasakojo, 
kad Vaclovas Biržiška skaitė nuobodžiai, nemėgo administracinės 
teisės kurso, dažnokai praleisdavo paskaitas. Viso kurso neskai- 
tydavo — laikėsi kai kurių Vakarų universitetų sistemos: išleidęs 
vadovėlį profesorius kurso neskaito, tik papasakoja apie naujoves 
toje mokslo šakoje, Biržiška paskaitydavo teorinę dalį, nurodyda- 
vo savo kurso literatūrą rusų, vokiečių, prancūzų kalbomis. Kažkas 
iš buvusių studentų pasakojo, kad profesorius nemėgo temos apie 
policiją, tad ir sustodavo toje vietoje. Administracinės teisės kurse 
yra spaudos laisvės, cenzūros ir kiti su spaudos leidimu susiję klau- 
simai. Stasys Tomonis pasakojo, kad priėjęs prie šios temos pro- 
fesorius leisdavosi į lietuvių spaudos istoriją, spaudos draudimą, 

juridinius šio klausimo aspektus. Žodžiu, administracinės teisės 
kursas virsdavo spaudos istorijos paskaitomis - profesoriui atrodė, 
kad tai studentams reikia žinoti. 

Minėtasis Antanas Žukas teigė, kad Biržiška skaitydavo greitai, 
sunku buvo konspektuoti - sakydavo, egzaminams reikia rengtis iš 
literatūros, jis pats geriau įsimenąs žinias skaitydamas, o ne klau- 
sydamas. Profesorius nesilaikė formalumų, nesirūpino paskaitų 
lankymu, nežiūrėjo, ar yra studento knygutėje jo parašas, ar ne 
(parašas liudijo, kad studentas kursą išklausė). 

Egzaminai. Studentai, norintys būti įregistruoti kitiems 
studijų metams, turėjo išlaikyti egzaminų minimumą. Jų skaičių 
nustatydavo fakulteto taryba. 

Archyve yra bene 1940 m. sudarytas egzaminų minimumo 54- 
rašas. Registruojantis į trečią semestrą reikėjo išlaikyti: 1) bendro- 
sios teisės teorijos, 2) romėnų teisės, 3) valstybinės teisės; į penk- 
tą — 1) administracinės teisės, 2) baudžiamosios teisės, 3) vieno 
kurio laisvai pasirinkto dalyko, 4) vokiečių kalbos egzaminus ir 
apsispręsti, kurį fakulteto skyrių pasirenkąs — Teisės ar Adminis- 
tracijos. Registruojantis į septintą semestrą reikėjo išlaikyti: 1) ci- 
vilinės teisės, 2) civilinio proceso, 2) tarptautinės viešosios teisės, 
4) vieno kurio laisvai pasirinkto dalyko egzaminą““. Studentas, iš- 
klausęs dėstomą kursą ir gavęs įskaitą, gali laikyti egzaminą. Laiką 
nustatydavo studentas, susitaręs su profesoriumi, egzaminų lapelį 
išduodavo dekanatas. 

Vaclovas Biržiška buvo reiklus pedagogas. Teisių fakultete svars- 
tant docento pareigas einančio Oskaro Būchnerio darbą Universitete 
priekaištauta dėl paskaitų praleidinėjimo ir nereiklaus egzaminavi- 
mo. Fakulteto sekretorius Biržiška teigė, kad docentas nereikliai eg- 
zaminuoja - klausia, kas ką žino, ką nori atsakinėti, ir rašo labai gerą 
pažymį - iki š. m. birželio mėnesio kitokio pažymio nėra matęs!" 

Antanas Žukas pasakojo, kad profesorius Mykolas Rėmeris 
sistemingai kviesdavosi studentus laikyti kolokviumų, jų žinias 
įvertindavo pliusais ir minusais, vėliau per egzaminus į juos atsi- 
žvelgdavo. Biržiška tokios sistemos nesilaikė. 

Buvusių studentų prisiminimai apie Biržiškos administraci- 
nės teisės kurso egzaminą nevienodi. Eugenijus Meškauskas šių 


uo „Teisių fakulteto Teisių skyriaus mokslo plano projektas“ [apie 1940 m.), 
LCVA, F R-856, ap. 1, b. 621, l. 27. 
11 TFT posėdžio protokolas nr. 27, 1926 03 21, LCVA, E 391, ap. 4, b. 183, 1.14. 

eilučių autoriui pasakojo, kad kursas buvo nesunkus - pasirengė 
per keturias valandas. Antanas Žukas teigė, kad profesorius buvo 
reiklus, turėjo programą, kursą reikėjo mokėti. Ką gi rodo Teisių 
fakulteto studentų egzaminų lapeliai?"* Nemažas jų pluoštas yra 
Vilniaus universiteto bibliotekos rankraštyne. Iš 40-ies Biržiškos 
administracinės teisės egzaminą 1928-1939 m. laikiusių studentų 
labai gerai buvo įvertinta 17, gerai 11, patenkinamai 12 studentų. Pa- 
žymių santykis normalus. 

Seminarai. Svarbi akademinių užsiėmimų forma buvo se- 
minarai. Juos turėdavo visi pagrindinius kursus dėstę profesoriai. 
Tai buvo studentų mokslinio darbo mokykla, galimybė tiesiogiai 
bendrauti ir diskutuoti profesoriams ir studentams. Seminaro da- 
lyviai privalėjo pagal profesoriaus pasiūlytą temą parašyti referatą 
ir auditorijoje perskaityti. Seminariniai rašiniai buvo aptariami, kri- 
tikuojami. Geriau pavykusius rašinius profesorius patardavo rutu- 
lioti į diplominį darbą. Nepavyko rasti Vaclovo Biržiškos seminaro 
užrašų (tokį paliko Mykolas Biržiška), tad neturime tikslių duome- 
nų apie referatų temas, diskusijose kalbėjusius studentus. Žinome 
tik vieną kitą iš seminarinio referato išrutuliotą diplominį darbą. 

Diplominiai darbai. Svarbiausias universiteto studijų 
baigiamasis etapas — diplominio darbo rašymas. Pasirinkę temą 
studentai buvo pavedami vieno ar kito profesoriaus (pagal profilį) 
akademinei globai. Atrodo, vadovavimas buvo formalus. Darbų 
dydis nevienodas - siekdavo kelias dešimtis ir net šimtą ar kiek 
daugiau mašinraščio puslapių (tuo metu jie buvo keliomis eilutė- 
mis didesni negu dabartiniai). Buvo ir nedidelių - 30 ar net 25 pus- 
lapių. Tačiau ir darbų temos nelygiareikšmės - vienos reikalavo 
ilgesnių studijų, archyvinių šaltinių tyrimo, o kitos siauros, neduo- 
dančios medžiagos platesniems svarstymams ir apibendrinimams. 
Galima paminėti tokias: Radinys (25 puslapių), Komisinės sutartys, 
Dovanojimas. Tačiau ir tokie nedideli darbai sulaukdavo palankaus 
įvertinimo. Pavyzdžiui, Povilo Mikšio darbas Sutartys (30 pusla- 
pių) įvertintas „labai gerai“, Antano Paliuko Neteisėtas pasipelniji- 
mas (1933 m. 18 puslapių) įvertintas „gerai“. 

Diplominių darbų gynimo nebuvo - įvertindavo vadovas ir de- 
kano paskirtas recenzentas. Tad diplominiai darbai profesoriams 
sudarė nemažą krūvio dalį. Parašyti darbai buvo laikomi katedrose 
(pagal profilį). Vilniaus universiteto bibliotekoje yra 132 Teisių fa- 


u2 VDU Teisių fak. studentų egz. lapeliai, VUB, E 96-VDU, 26. 

kulteto darbai, tarp jų kelios dešimtys parašytų 1934-1935 m., kai 
Biržiška buvo fakulteto dekanas. 

Yra keliolika Biržiškai vadovaujant parašytų darbų. Vienų te- 
mos plačios, problemiškos, detaliau išnagrinėtos, darbai siekė 
100 ir daugiau puslapių. Prie tokių skirtinas Česlovo Mikalajūno 
Viešosios sveikatos apsauga ir jos sutvarkymas Lietuvoje (apie 1937), 
Alberto Juozuvaičio Teisinė būklė pradžios mokyklos mokytojo Ne- 
priklausomoje Lietuvoje (1935). Kitos moksliniu atžvilgiu ne tokios 
sudėtingos, bet reikalavo savarankiškos šaltinių paieškos. Profe- 
sorius domėjosi ir labai vertino Lietuvos apskričių ir valsčių savi- 
valdybių veiklą 1919-1920 m., kai vyko nepriklausomybės kovos ir 
centrinė Respublikos valdžia periferijoje dar buvo silpna. Biržiška 
buvo susipažinęs su vietinės valdžios (parapijų, apskričių) sudary- 
mu ir darbu Lietuvoje veikiant pirmajai, Laikinajai, Lietuvos vy- 
riausybei (nuo 1918 m. lapkričio 2 d. iki Steigiamojo Seimo 1920 m. 
birželio 19 d. sudarytos vyriausybės). Tuo metu kiekvienas komi- 
tetas veikė kaip visai savarankiška vyriausybė, kurios veikla ap- 
imdavo ir kariuomenės, ir vidaus saugumo organų organizavimą, 
teismus, finansų tvarkymą, maitinimą, kuro reikalus ir visas kitas 
viešojo gyvenimo sritis"3. Šios komitetų veikimo apyskaitos ir nu- 
tarimų protokolai yra svarbūs ne tik valstybės kūrimosi, adminis- 
tracinių institucijų formavimosi eigai tirti, bet, anot profesoriaus, 
teikia labai svarbios medžiagos „visuomenės teisinės psichikos 
formavimuisi tyrinėti“. Į tą sritį profesorius kreipė studentų dėme- 
sį, duodavo diplominių darbų temas“'*. Paminėtini darbai: Kęs- 
tučio Stepšio Šurmskų (1918-1931) — Marijampolės (1931-1934 m.) 
valsčiaus savivaldybės, Konstantino Šeputos Ylakių valsčiaus savi- 
valdybė (1918-1935), Kazimiero Liekniaus Savivaldybių kūrimasis 
atgimstančioje Lietuvoje (1918-1919), parašytas 1935 m., Biržiškos 
įvertintas „labai gerai“. Tai temai skirtas Jono Štuopo darbas Ne- 
priklausomos Lietuvos vietos savivaldybių evoliucija (rašytas 1936). 
Apie savivaldybių darbą buvo rašoma ir neturint istorinių tyrimų 
tikslų, pavyzdžiui, Vinco Stanyno Dabartiniai vietos savivaldybių 
organai (1936), Vytauto Verslavičiaus Kauno miesto savivaldybės 
1930 - Vytauto Didžiojo - metų išlaidų politika (1935). 

Buvo darbų, kuriuos sunku sugrupuoti į ciklus. Tai Jono La- 
banausko Valstybės ir bažnyčios teisinio santykio sistemos (1937; 


u3 V. Biržiška, „Lietuvos laikinosios vyriausybės mūsų praeityje“, in V. Bir- 
žiška, Praeities pabiros, Chicago, 1960, p. 11. 
114  Ibidem, p. 112. 

įvertintas „labai gerai“), Stasio Liepo Karinė vokiečių Obst'o admi- 
nistracija ir saugumo įstatymdavystė (1937; įvertintas „gerai“), Pei- 
sacho Rudniko Anglijos administracija (1937; įvertintas „gerai“), 
Viktoro Griškevičiaus Nelaimingų atsitikimų draudimas Lietuvoje 
(1938; įvertintas „gerai“), Juozo Igaunio Apskričių viršininkų ins- 
titucija Lietuvoje (1939; įvertintas „gerai“), Igno Medziulevičiaus 
Lietuvos prabavimo rūmai (1938; įvertintas „gerai“ ). Atrodo, Biržiš- 
kos vadovautas Jono Žeruolio (vėliau Vilniaus universiteto teisės 
profesoriaus) darbas Šikana (persekiojimas intrigomis, paskalo- 
mis, prasimanymais), parašytas 1934 m., įvertintas „labai gerai“. 

Tarp Biržiškos diplomantų buvo S. A. Laskauskas, parašęs su 
teisininko profesija, teisės mokslu mažai susijusį darbą Lietuvių 
periodinės spaudos istorija. Pirmas periodas (iki 1904 metų) (1934; 
111 puslapių). Profesorius žadėjo pateikti šį darbą spaudai. 

Svarbi procedūra buvo diplominių darbų vertinimas. Deka- 
nui (kartais fakulteto sekretoriui) reikėdavo rasti recenzentą. Tai 
nebuvo tik mechaniška procedūra - reikėjo rasti tos arba artimos 
mokslo šakos specialistą. Susirgus vienam, reikėdavo perduoti 
kitam. Būdavo nurodoma, iki kurios datos parašyti atsiliepimą, 
kur pristatyti perskaitytą darbą, kartais atkreipiamas recenzento 
dėmesys į kurią nors darbo ypatybę ar trūkumą. Apie prof. Jono 
Šimkaus studentės ekonomistės Ksaverijos Paužuolytės darbą, 
siunčiamą recenzuoti prof. Antanui Tumėnui, teigė: „...man atro- 
do, kad darbas rašytas ne iš prof. Šimkaus dalyko“ Siųsdamas prof. 
Kazimierui Šalkauskiui Antano Mačiuko 21 puslapio darbą Įgalio- 
jimas prašė atkreipti dėmesį į jo dydį. (Profesoriai Beliackinas ir 
Šalkauskis įvertino „gerai“) Dekanui tekdavo derinti skirtingus 
atsiliepimus. Sakysim, Stasio Permino darbą Lietuvos diplomatinė 
santvarka (1934) prof. Aleksandras Jaščenka įvertino „labai gerai“, 
Tadas Petkevičius „patenkinamai“. Galutinį pažymį, ketvertą, įrašė 
dekanas Biržiška. Universiteto bibliotekos rankraštyne yra kelioli- 
ka darbų, kuriuose įrašytas antrojo recenzento Biržiškos pažymys. 

Tarp išlikusių Biržiškos vadovautų darbų yra keliolika (bene 13) 
su jo recenzijomis. (Tarp peržiūrėtų diplominių darbų nepavyko 
užtikti kitų profesorių rašytų recenzijų.) Kokia gi vertinimo meto- 
dika ir kriterijai? Profesorius pareikšdavo nuomonę apie visą darbą 
ir atskiras jo dalis, atsižvelgdavo į kalbą ir sklandų dėstymą. Svarbus 
vertės kriterijus - darbo savarankiškumas ir panaudotos medžiagos 
pobūdis, mokslinė argumentacija ir išvadų pagrindimas. 

Apie Motiejaus Tumašovo darbą Sentikių bažnyčios organiza- 
cija Lietuvoje (1937) pasakyta, kad tai visai savarankiškas darbas, 
„atsirėmęs in kitiems mažai teprieinamą medžiagą“ (VDU Ran- 
kraščių skyrius, E 85-529). Darbas įvertintas „labai gerai“. Baliui Va- 
siliauskui, parašiusiam darbą Administracinės (policinės) priemonės 
valstybės vidaus saugumui, tvarkai ir rimčiai palaikyti Lietuvoje nor- 
malinės teisinės būklės metu (1937), priekaištavo už nepakankamą 
rėmimąsi policijos veiklą reglamentuojančiais įstatymais ir mažai 
su policijos veikimu susijusių įstatymų perpasakojimą (įvertino 
„patenkinamai“). Apie „labai gerai“ įvertintą Alberto Juozuvaičio 
darbą Teisinė būklė pradžios mokyklos mokytojo Nepriklausomoje 
Lietuvoje (1935) įrašė tokią pastabą: „istorinė dalis nevykusi“. 

Platoką recenziją Biržiška parašė apie L. B. Giršovičiaus darbą 
Konstitucinių garantijų sustabdymas prie išimtinos padėties (1935). Jis 
priekaištavo, kad Vakarų Europos valstybių išimtinės (nepapras- 
tosios) padėties įstatymai parinkti atsitiktiniai ir jie beveik nieko 
neduoda lyginant su panašiais Lietuvos įstatymais, mažai dėmesio 
skirta naujausiems šio pobūdžio įstatymams. Geriau pavykę apibū- 
dinti Lietuvos nepaprastuosius įstatymus - autorius nesitenkino 
aprašymu, bet stengėsi teisiškai juos interpretuoti. Ir čia neišvengta 
neteisingų ar mažai pamatuotų išvadų (F 85-434). Vinco Stanyno 
darbo Dabartiniai Lietuvos savivaldybių organai (1936), anot recen- 
zento, kalba sunkoka, vietomis netaisyklinga, įžanga naivi. Teigia- 
mi bruožai - kruopščiai surinkta medžiaga, nors didžiausią jos dalį 
sudaro patys savivaldybių įstatymai, pastangos analitiškai vertinti 
atskiras institucijas. Apgailestaujama, kad jų vertinimas nepakan- 
kamai pagrįstas, kritika dažniausiai publicistinė, laikraštinė (F 85- 
462). Artimas savo problematika buvo Augustino Galecko darbas 
Suaugusiųjų švietimo organizacija Lietuvoje (1935, 100 puslapių). 
Tai, anot recenzento, išsamus darbas, kruopščiai surinkta skelbta ir 
rankraštinė medžiaga, dėstymas nuoseklus ir interpretavimas obje- 
ktyvus. Neišvengta ir spragų - apimtos ne visos suaugusiųjų švie- 
timo Lietuvoje formos, pavyzdžiui, apeitos viešosios bibliotekos. 
Darbą profesorius įvertino „labai gerai“, jo egzempliorių turėjo savo 
bibliotekoje (LLTI, F 15-89). Alfonso Narkaus darbui Rusų koloni- 
zacinė politika Lietuvoje XIX-XX a. (1935; 33 puslapių su lentelėmis) 
recenzentas prikišo savarankiškumo stoką, kartais nepamatuotai 
drąsias, o kartais naivias išvadas. Nepaisant priekaištų, šis „sklan- 
džiai parašytas“ darbas recenzento vertinamas „gerai“ (E 85-387). 

Kai kurios recenzijos atrodo prieštaringos. Kęstučio Stepšio 
darbo Šumskų (1918-1931) — Marijampolės (1931-1934 m.) valsčiaus 
savivaldybė recenzijoje pirmiausia nurodyti esminiai trūkumai: li- 
teratūriškai silpnai parašytas („atrodo, jog autorius niekados jokio 
rašto darbo nerašė ir nežino, kaip jis rašomas“), nesugebama nau- 
dotis literatūra, „nerimta“ bendroji dalis, neišnagrinėta paskutinė 
dalis - biudžetas. Nepaisant kritikos darbą įvertino „gerai“. Kodėl? 
Dėl to, kad autorius žymiausią medžiagos dalį pats surinko iš ar- 
chyvų, pateikė nežinomų įdomių duomenų, ne kompiliavo, bet 
savarankiškai rašė (F 85-660, L. 69). 

Vieną kitą darbą profesorius rekomendavo spaudai. Apie 
Jono Kovalskio darbą Valstybės kontrolė Lietuvoje (1937) jis rašė, 
kad ne su visomis darbo gale pateiktomis autoriaus išvadomis 
sutinkąs, bet gerai apgalvotas ir sklandžiai parašytas, visame dar- 
be laikomasi pasirinktos krypties. Darbo vertę, anot recenzento, 
didina panaudota nežinoma medžiaga, kvalifikuotas operavi- 
mas literatūra. Darbą siūlė vertinti „labai gerai“, o postskriptu- 
me pridėjo: „Kadangi bendrai apie Valst. kontrolę mes neturime 
nieko spausdinto, tai laikyčiau naudingu šį darbą išspausdinti“ 
(E 85-499). Kitas spaudai tinkamas darbas - Vytauto Alseikos 
Filmų priežiūra Lietuvoje (1937). Tai, anot profesoriaus, origina- 
lus, įdomiai parašytas darbas, tik skelbiant reikėtų susisiekti su 
atitinkamomis įstaigomis ir pašalinti konfidencialaus pobūdžio 
informaciją (F 85-473). 


Humanitarinių mokslų fakultete 


Dirbdamas Teisių fakulteto profesoriumi, fakulteto sekretoriumi 
ir porą metų dekanu, su Humanitarinių mokslų fakultetu Vaclo- 
vas Biržiška palaikė epizodinius ryšius. Jis skaitė knygos istorijos 
ir bibliografijos kursus fakulteto studentams, kartais dalyvaudavo 
sprendžiant vieną ar kitą klausimą, atstovaudavo fakultetui. 

Štai 1926 m. birželio 23 d. rektoriaus Mykolo Biržiškos rašte 
švietimo ministrui nurodoma, kad Knygų leidimo komisijai svars- 
tant Lietuvių kalbos žodyno leidimą, Universitetui atstovavo profe- 
soriai Vincas Krėvė ir Vaclovas Biržiška"5. Humanitarinių mokslų 
fakulteto tarybai 1930 m. saplio 3 d. nutarus įkurti Lietuvių kultūros 
istorijos katedrą, dekanui Vincui Krėvei ir Vaclovui Biržiškai buvo 


us LCVA, F 631, ap. 12, b. 243, 1. 472. 

Vaclovo Biržiškos filologijos garbės daktaro diplomas. 1939 


pavesta parengti motyvuotą raštą vyriausybei dėl jos įkūrimo"“, 
HME tarybos posėdžiui (1931 01 23) memorandumas dėl steigtinos 
katedros buvo pristatytas ir priimtas". Bet tuo metu tokia katedra 
nebuvo įkurta. (1934 m. buvo įkurta panašaus profilio Etnikos ka- 
tedra.) Kitas atvejis. Humanitarinių mokslų taryba 1932 m. pasiūlė 
doc. Ignui Jonynui suteikti ekstraordinarinio profesoriaus vardą. 
"Trijų puslapių atsiliepimą apie istoriko mokslo darbus pasirašė 
Mykolas Biržiška, Vaclovas Biržiška, Augustinas Janulaitis ir Levas 


u6 Humanitarinių mokslų fakulteto tarybos (toliau - HMFT) posėdis nr. 162, 
1930 m. spalio 3 d., Literatūra ir kalba. T. 8: Vincas Krėvė-Mickevičius, p. 264. 
u7 Ibidem, p. 265. 

Karsavinas", Universiteto Senatas Jonyno promocijos reikalu suda- 
rė komisiją, į kurią įėjo profesoriai Blažiejus Čėsnys (prorektorius), 
Pranas Kuraitis ir Vaclovas Biržiška. Komisija, susipažinusi sa moks- 
lo darbais, pritarė fakulteto siūlymui paskirti Jonyną Lietuvos istori- 
jos katedros ekstraordinariniu profesoriumi?, 

Antroje ketvirtojo dešimtmečio pusėje Vc. Biržiška tolsta nuo 
Teisių fakulteto ir artėja prie Humanitarinių mokslų — tai lemia jo 
mokslo darbų tematika. Simptomiška šiuo atžvilgiu HME tarybos 
iniciatyva. 1939 m. gegužės 12 d. įvykusiame tarybos posėdyje pro- 
fesoriai Vincas Mykolaitis, Vincas Krėvė ir Balys Sruoga pasiūlė 
„už nuopelnus lietuvių literatūrai ir bibliografijai“ Vaclovui Biržiš- 
kai suteikti garbės daktaro laipsnį („titulą“)?. Taryba saumanymui 
pritarė ir iš minėtų asmenų sudarė komisiją parengti tuo reikalu 
motyvuotą pranešimą. Tokį raštą komisija pateikė HMF tarybai. 
Jame išvardyti profesoriaus nuopelnai tiriant Lietuvos kultūros 
praeitį, bibliografiją ir knygos istoriją. Tarp svarbiausių darbų mi- 
nima Lietuvių bibliografija, Lietuviškų knygų istorijos bruožai (d. 1, 
1930), Nežinomi senieji lietuviški tekstai (1931) ir Iš mūsų laikraščių 
praeities (1932)"". 1939 m. birželio 9 d. posėdyje HMF taryba vienu 
balsu suteikė Biržiškai garbės daktaro laipsnį'?*, 

Skaityti kursai. Knygos istorija. Jau trečiojo dešimtme- 
čio pradžioje Vaclovas Biržiška buvo žinomas knygotyrininkas, 
paskelbęs knygelių ir straipsnių, pradėjęs spausdinti Lietuvių bib- 
liografiją. 1924 m. pabaigoje Lietuvos universiteto Humanitarinių 
mokslų fakulteto taryba (daugiausia brolio Mykolo ir Vinco Krė- 
vės pastangomis)'3 nutarė pakviesti jį nuo 1925 m. pavasario se- 
mestro skaityti lietuvių raštų istorijos. 

Bene pirmieji Vaclovo Biržiškos kontaktai su studentais fi- 
lologais prasidėjo, kai brolis Mykolas pakvietė į senosios lietu- 
vių literatūros seminarą. 1924 m. gruodžio 16 d. studentas Salys 


u8 LCVA, F 39;, ap. 4, b. 26, 1. 83-85. 

19 Komisijos narių raštas Universiteto rektoriui, 1932 05 16, LCVA, F 391, 
ap. 4, b. 26, L. 79. 

120 HMFT posėdžio protokolas nr. 227, LCVA, E R-856, ap. 1, b. 616, 1. 203; 
VUB, E 96-VDU u6, p. 319-320. 

121 V. Mykolaičio, V. Krėvės ir B. Sruogos „Pareiškimas“, 1939 06 01, LCVA, 
F R-856, ap. 1, b. 617, 1. 243. 

122 HMFT posėdžio protokolas nr. 230, 1939 06 09, LCVA, E R-856, ap. 1, 
b. 616, 1. 193. 

123 V. Biržiška, „Autoriaus žodis“, in V. Biržiška, Senyjų lietuviškų knygų isto- 
rija, Chicago, 1933, d. 1, p. 7. 

į žų laidai K W 


ins 
ka Žala, 


UEN ( S k „Ž ad 
VDU Humanitarinių mokslų fakulteto absolventų 1932 metų laidos 
vinjetė. Pirmoje eilėje iš viršaus nuo centro į dešinę rektorius Vincas 
Čepinskis, Mykolas Biržiška, Juozas Tumas, Vaclovas Biržiška, Augus- 
tinas Janulaitis 


Šmerauskas (vėliau — Šemerys) skaitė referatą „Silvestro Baltra- 
maičio ir Vaclovo Biržiškos bibliografijos“. Į seminarą atėjęs svečias 
demonstravo iš universiteto bibliotekos atsineštus XVI-XVIII a. 
lietuviškus spaudinius'**, 

1925 m. pavasario semestre Biržiška pradėjo skaityti planuotą 
lietuvių raštų istorijos kursą studentams filologams po vieną va- 
landą per savaitę kaip epizodinį kursą, skirtą XVI-XVIII a. kny- 
gai. Kitą semestrą kursą tęsė - dėstė XIX a. antrosios pusės knygos 
istoriją. Po metų kursas buvo išplėstas - skaitoma XIX a. knygos 
istorija po dvi valandas per savaitę. Nuo 1928 m. pavasario semes- 
tro knygos istorija buvo skaitoma lietuvių literatūros specialybės 
studentams kaip epizodinis kursas, 1931-1932 m. pavasario, 1932— 
1933 m. rudens ir pavasario semestruose - kaip pagrindinis dalykas. 
Po to penkis semestrus knygos istorijos Biržiška neskaitė“s. Vėl at- 
naujino šį kursą nuo 1936 m. pavasario semestro. Kurso statusas 


124 VUB, F 96-VDU 16, L. 96, 103. 
125  HMFT posėdžio protokolas nr. 176, 1933 01 27, LCVA, F 391, ap. 4, 
b. 860, 1. 118. 

liko tas pats - pagrindinis dalykas, ir tik nuo 1937 m. rudens semes- 
tro jis vėl skiriamas prie epizodinių. 

Apie lietuvių knygos istorijos paskaitų turinį ir problematiką 
galime spręsti iš Biržiškos tyrinėjimų, išleistų atskiromis knygomis 
(Lietuvių knygų istorijos bruožai, d. 1, 1930; Lietuvių knygos augimo 
etapai, 1930; Kaip buvo uždrausta ir atkovota lietuvių spauda, 1929), 
žurnaluose paskelbtų straipsnių ir dokumentų. Vertingi tuo atžvil- 
giu yra Lietuvos nacionalinėje Martyno Mažvydo bibliotekoje 
Juozo Keliuočio fonde laikomi žinomo poeto Henriko Radausko 
klausytų Vaclovo Biržiškos lietuvių knygos istorijos paskaitų užra- 
šai'*6. Paskaitų Radauskas klausė 1930 m. rudens ir 1931 m. pavasa- 
rio semestruose. Buvo dėstoma XIX a. lietuviškos knygos istorija. 
Poetas užrašinėjo analitiškai - žymėjosi tik svarbiausias tezes, įdo- 
mesnius knygos istorijos faktus, tad iš užrašų detalesnio vaizdo ne- 
galime susidaryti. Rudens semestre kalbėta apie XIX a. pirmosios 
pusės (iki spaudos draudimo) lietuviškas knygas, pavasario - apie 
spaudos draudimo laikotarpį. Sprendžiant iš užrašų, kursas nebu- 
vo užbaigtas (paskutiniai minimi spaudos faktai yra 1875 metų). 
Spaudos bei raštijos faktai aptariami chronologiškai, lygia greta 
Mažosios ir Didžiosios Lietuvos. 

Profesorius daugiausia dėmesio skyrė atskirų knygų aptarimui. 
Tyrė lietuviškus spaudinius, rankraščius, svarbesnę lituaniką (vei- 
kalus apie Lietuvą ir lietuvius kitomis kalbomis). Raštijos plėtotė 
aptariama politinio, visuomeninio ir kultūrinio gyvenimo fone. 
Profesorių domino senųjų knygų pakartotinių leidimų ir naujai 
parašytų knygų santykis - nuo XIX a. aštuntojo dešimtmečio dau- 
giau buvo išleidžiama naujų knygų. 

Pirmiausia buvo apžvelgta XIX a. pirmųjų dešimtmečių lie- 
tuvių spauda Mažojoje Lietuvoje. Ypač daug dėmesio profeso- 
rius skyrė Liudviko Rėzos kūriniams ir leidybinei veiklai. Aptarė 
Zigfrido Ostermejerio vokišką knygutę (1824), gynusią lietuvių 
kalbą (ji sukėlė triukšmą, nes tą klausimą aptarė viešai ir drąsiai). 
1800-1831 metų. Didžiosios Lietuvos spaudoje išskyrė dvi gru- 
pes, iš jų vieną, susijusią su vyskupu Juozapu Arnulfu Giedraičiu. 
Plačiau aptarė jo 1816 m. išleistą Naują Įstatymą Jezaus Christaus, 
pasakojo apie dėl jo kilusią polemiką, išlikusius egzempliorius, 
esamus jų skirtumus (bibliografams svarbūs egzemplioriai su klai- 
domis). Kita leidinių grupė susijusi su Vilniaus universitetu. Tai 


126 LNB, F 31-537, 38 I. 

Kajetono Roko Nezabitauskio, Simono Daukanto, Simono Stane- 
vičiaus, Juozapo Rupeikos, Antano Strazdo knygos ir rankraščiai; 
kiek nuošaliau stovi Dionizo Poškos žodynas ir Lietuvos istorija. 
Svarbus įvykis - lietuvio cenzoriaus paskyrimas. Vėlesniame eta- 
pe minimas 1831 m. vyskupo Giedraičio atsišaukimas, Kiprijonui 
Nezabitauskiui priskirtas H. F. R. de Lamennais veikalo Tikinčiojo 
žodžiai ištraukos Vendraunikas vertimas [išvertė neišaiškintas li- 
teratas iš Rytų Lietuvos], teigė, kad knygutės niekas nėra matęs. 
Apie Kiprijono Nezabitauskio poezijos rinkinį Eiliavimas atsiliepė 
taip: „Be galo įdomus turinys“. Paskaitose buvo paminėti Jurgio 
Pabrėžos, Dominyko Sutkevičiaus žodynai, Simono Daukanto, 
Liudviko Adomo Jucevičiaus, Antano Tatarės, Lauryno Ivinskio, 
Motiejaus Valančiaus raštai. 

1931 m. pavasarį pradėdamas paskaitas apie spaudos draudimą 
pateikė šaltinių sąrašą - Silvestro Baltramaičio bibliografijos veika- 
lus, vieną kitą draudžiamosios spaudos tyrinėjimą. Šiame paskaitų 
cikle profesorius sustojo prie vadinamąja graždanka spausdintų 
knygų, kontrafakcijų problemos, knygnešių (kalbėjo apie Jurgį 
Bielinį). Anot profesoriaus, iki Aušros pasirodymo draudžiamo- 
sios spaudos leidimu rūpinosi kunigai. Draudimo metų spaudos 
apžvalgoje daugiau dėmesio skyrė įvairaus pobūdžio pasaulietinio 
turinio leidiniams bei rankraščiams. Minėjo 1868 m. atsišaukimą 
Broliai katalikai, nukreiptą prieš lietuvių keliavimą į Rusiją, brošiū- 
rą Perspėjimas apie šventą vierą (1868), kurioje griežtai smerkiama 
rusų valdžia ir stačiatikybė, kuriozinį atvejį su Silvestro Gimžaus- 
ko satyrinės poemos Linkmenės spausdinimu 1870 m. Leipcige - 
spaustuvininkai manė, kad tai čekiška knygelė, ir ta kalba pažymė- 
jo spaustuvę ir leidimo vietą. Biržiška minėjo 1870 m. Drezdene 
išleistą Vladislovo Dembskio į lietuvių kalbą išverstą H. F. R. de 
Lamennais veikalą Knygos teisybių. Reikšmingu raštijos faktu laikė 
Jono Basanavičiaus studijų metais (1874) parašytą Abėcėlę dėl Lie- 
tuvos mergaičių. 

Kursas nebaigtas, tad platesnių apibendrinimų nepateikta. 

Ką gi apie šį kursą savo atsiminimuose pasakoja buvę jo klau- 
sytojai? 

Anot 1936-1937 m. Lietuvos knygos istoriją klausiusio Viktoro 
Aleknos, kursą Biržiška pradėjo Martynu Mažvydu bei kitais XVI 
šimtmečio knygų autoriais, toliau - XVII-XVIII a. knyga, kon- 
trafakcijos, „graždanka“. Svarbesni nurodyti šaltiniai - Gotfrydo 


190 


Ostermejerio Lietuviškų giesmynų istorija, Silvestro Baltramaičio 
ir kitų bibliografų veikalai!*7. Paskaitas lankęs Kostas Korsakas 
pasakojo, kad Vaclovo Biržiškos paskaitos buvusios įdomios, pro- 
fesorius žinojo įdomių faktų, kalbėjo gyvai, apskritai buvęs įdo- 
mus žmogus. Paskaitų lankymas buvęs neprivalomas, bet eida- 
vęs — įdomu"?š, Vanda Daugirdaitė-Sruogienė rašė, kad Biržiška 
knygos istorijos paskaitas skaitydavęs su didžiausiu entuziazmu, 
bet kalbėjęs greitai ir sunku būdavo užrašyti'*9, Vieną kitą paskaitą 
girdėjęs Levas Vladimirovas prisiminė, kad profesoriaus paskaitos 
buvusios faktografinės, problemų, faktų analizės buvo mažai, skai- 
tydavo greitai ir nuobodžiai*??, Marijona Čilvinaitė prisiminė, kad 
Biržiškos paskaitose buvo daug svarstymų, prielaidų, dvejojimų. 
Studentai buvo sukūrę eilėraštį apie profesoriaus paskaitas: 


Gal buvo, gal ir ne, 
Gal parašė, gal ir ne, - 
Kas parašė nežinia.?5! 


JAV išleistoje Lietuvos universiteto istorijoje rašoma, kad Va- 
clovas Biržiška sugebėdavo sudominti studentus ir juos patraukti 
savo nepaprasta meile lietuviškai knygai, nuostabiu darbštumu, 
surinktomis ligi tol nežinomomis žiniomis apie rašytojus, spaus- 
tuvių darbą, knygų platinimą", 

Profesoriaus būta reiklaus - minėtas Viktoras Alekna prisimi- 
nė, kad Biržiška klausinėjo Vaižganto muziejuje, studentai egzami- 
no bijodavo, nes reikalaudavo tikslių duomenų, datų*3. V. Daugir- 
daitė-Sruogienė teigė, kad profesorius reikalavo naudotis literatū- 
ra, pats parinkdavo knygų?3*. 

Bibliografija. Kitas knygotyrinio profilio bendrojo lavi- 
nimo kursas filologijos studentams buvo bibliografija. Vos atida- 
rius Universitetą, 1922-1923 metais, po tris valandas šį kursą skaitė 
Eduardas Volteris. Apie šiame kurse nagrinėtus klausimus duo- 


127 „Atsiminimai apie Vaclovą Biržišką“ / Užrašė V. Žukas, Knygotyra, 1997, 
t. 33. — V. Aleknos pasakojimas, p. 221. 

128 Ibidem. - K. Korsako pasakojimas, p. 227. 

129 V. Daugirdaitės-Sruogienės laiškas V. Žukui, 1980 08 08, VUB, E 141-319. 
130 Knygotyra, 1977, t. 33. - L. Vladimirovo pasakojimas, p. 234. 

1321 Ibidem. - M. Čilvinaitės pasakojimas, p. 221. 

132. Lietuvos universitetas 1579-1803-1922, Chicago, 1972, p. 442. 

133. Knygotyra, 1977, t. 33. - V. Aleknos pasakojimas, p. 221. 

134 V. Daugirdaitės-Sruogienės laiškas V. Žukui, 1980 08 08, VUB, E 141-319. 

menų neturime. Po trejų metų šio kurso ėmėsi Vaclovas Biržiška. 
Jame pastebimos dvi kryptys. Pirmoji — bendrieji bibliografijos 
teorijos, metodikos ir organizacijos klausimai. Pavyzdžiui, 1926 m. 
pavasario semestre profesorius skaitė bendrosios bibliografijos 
įvadą, 0 1928 m. rudenį analogišką, tik kiek kitaip pavadintą kur- 
są — bendrosios bibliografijos įvadą. 1927 m. pavasario semestre 
skaitė bibliografijos kursą. Koks jo turinys, iš pavadinimo neaišku. 

Apie 1925-1929 m. Biržiškos skaitytų bendrosios bibliografijos 
įvado paskaitų turinį ir problematiką duomenų yra mažai, nes pas- 
kaitų konspektų ar bent planų profesoriaus asmeniniame archyve 
nepavyko rasti. Profesoriaus požiūrį į bibliografijos kursą kiek pa- 
aiškina jo paskelbta G. Schneiderio Bibliografijos vadovėlio recen- 
zija. Recenzentas rašė, kad vadovėlio autorius sąmoningai visai 
nelietė knygos ir rašto istorijos, nors paprastai „didžiumoj biblio- 
grafijos kursų ji sudaro žymiausią dalį ir, gal būt, teisingai/*35 Antra 
vertus, Biržiška įspėjo ir dėl kito kraštutinumo - reikia žiūrėti, kad 
„bibliografijos turinys“, jos esmė nepaskęstų knygos istorijoje. 

Kita kryptis - lietuvių bibliografija: 1927 rudens semestre skai- 
tė lietuvių bibliografijos XVIII-XIX a., 1928 m. rudenį - lietuvių 
bibliografijos spaudos draudimo metais kursus. Klausė lietuvių 
literatūros specialybės studentai. 

Ve. Biržiška knygos istoriją ir bibliografiją suvokė kaip pagal- 
bines filologijos mokslo šakas. Tad ir studijų programoje jie buvo 
kaip bendrojo lavinimo epizodiniai kursai, kaip įvadas į lietuvių 
literatūros studijas. Bibliografijos kursas buvo suvokiamas kaip 
specialybės informacijos šaltinių pažinimas. 

Poetas Jonas Aistis rašė: „Dėstydamas universitete bibliogra- 
fijos ir knygos istorijos kursus, Vaclovas Biržiška auklėjo ir plėtė 
lietuvių knygos mylėtojų ir puoselėtojų skaičių.“39 

Savišvietos teorija. „Autobiografijoje“ (1. 35) Biržiška 
rašė, kad teoriniais pedagogikos klausimais susidomėjo 1903 m. 
pradėjęs studijuoti Peterburgo universitete. Daugiausia gilinę- 
sis į suaugusiųjų švietimo problemas. Net dvejojęs, ar neatsidėti 
vien suaugusiųjų švietimo reikalams, nes toje srityje nieko nebu- 
vo padaryta. Nuo šių problemų neatitrūksta ir vėliau. Tais klau- 
simais parašė keletą straipsnių. Sukauptą medžiagą ir patyrimą, 


135 V. Biržiška, „Po naujausias bibliografijos apsižvalgius“, Baras, 1925, nr. 1, 
P. 79. 

136 J. Aistis, „Vaclovas Biržiška (1984.XII.2-1956.1.2)“, in Lituanistikos darbai: 
Lituanistikos instituto metraštis I, Čikaga, 1966, p. 5. 

kaip matėme, bandė perteikti Vilniuje veikusiuose Aukštuosiuose 
kursuose. Naujų impulsų ir patyrimo gavo organizuodamas švie- 
timą Lietuvos kariuomenėje. Pirmą kartą šias problemas akade- 
minėje auditorijoje nagrinėjo 1927 m. pavasario ir rudens semes- 
truose skaitytame kurse. Jis artimas bibliotekininkystei. Suaugu- 
siųjų lavinimo teorijos klausė filologijos specialybės studentai. Su 
filologo specialybe šis kursas mažai siejosi, svarbesnis jis biblio- 
tekininkams ir kitų nemokyklinių švietimo įstaigų darbuotojams, 
pedagogikos specialistams (suaugusiųjų švietimo teoriją tiria spe- 
ciali pedagogikos šaka). 

Neįgyvendinta bibliotekininkų rengimo VDU programa. 
1937 m. būta sumanymų prie VDU bibliotekos įkurti vienerių 
metų trukmės aukštuosius bibliotekininkų kursus, sudarytas kur- 
sų „statutas“ - mokymo planas*?. Tikslas — „patobulinti ir pagi- 
linti“ Universiteto ir kitose didelėse, per 10 ooo knygų turinčio- 
se, bibliotekose dirbančių tarnautojų profesines žinias. Mokymą 
tikėtasi pradėti 1937 m. rugsėjo 15 d. ir baigti kitų metų birželio 
1 d. Kursų vedėjas - Universiteto bibliotekos direktorius Vaclovas 
Biržiška. (Matyt, jis ir mokymo planą parengė - yra profesoriaus 
ranka įrašytų taisymų.) Tikraisiais kursų nariais norėta priimti 
gimnaziją („aukštesniąją mokyklą“) baigusius ir ne mažiau kaip 
metus didelėje bibliotekoje dirbusius asmenis. Kursus taip pat ga- 
lėtų lankyti neįgiję reikiamo mokslo cenzo, tačiau turintys trejų 
metų darbo stažą per 10 000 knygų turinčioje bibliotekoje. Jie stu- 
dijuotų laisvojo klausytojo teisėmis. 

Mokymo plane numatyti tokie privalomi bendrojo lavinimo 
kursai: Lietuvos istorija (20 val.), lietuvių literatūra (20 val.), nau- 
jausios visuotinės literatūros apžvalginis kursas (10 val.). Specia- 
liųjų dalykų ciklas buvo daug platesnis. Tai 15 valandų spaudos 
istorijos kursas, kuriame numatyta aptarti kalbas ir jų tarpusavio 
ryšius, raštą ir jo raidą, rankraštinės knygos istoriją, spaudos atsira- 
dimą ir plėtotę, spaustuvių istoriją, lietuvių spaudos istoriją. Atski- 
ras 20 val. ciklas buvo skirtas knygos istorijai - knygų ir iliustracijų 
raidai nuo jų atsiradimo iki naujausių laikų, knygų įrišimo, knygos 
ženklų ir knygų prekybos istorijai. Daugiau dėmesio skirta lietuvių 
knygos istorijai. Bibliografijos kurso plane istorija, teorija ir prak- 
tika — iš viso 20 val. Įtrauktas archyvistikos (archyvų darbo teori- 
jos, metodikos ir organizacijos, archyvų istorijos) ir paleografijos 


137 „Aukštųjų bibliotekininkų kursų statutas“, VUB, F 1-F 943, l. 118-121. 

(senųjų rankraščių išvaizdos, šrifto, rašomųjų priemonių tyrimo) 
kursas. Penkios valandos skirtos dar vienai pagalbinei istorijos 
disciplinai — diplomatikai, tiriančiai istorinių dokumentų, tekstų 
amžių, formą, turinį ir patikimumąs*, 

Bibliotekoms skirtame paskaitų cikle (30 val.) buvo numatyta 
nušviesti bibliotekų istoriją, papasakoti apie mokslų akademijas, 
bibliotekų pastatus ir jų vidinį įrengimą. Daug dėmesio skirta įvai- 
riems praktiniams klausimams - knygų pasirinkimui, pirkimui, in- 
ventorinimui, įrišimui, sustatymui lentynose, panaudojimui, du- 
bletams. Atkreiptas dėmesys į specialių spaudinių (muzikos leidi- 
nių, graviūrų, žemėlapių, žurnalų, rankraščių) skyrius biblioteko- 
se. Paskaitų cikle apimti bibliotekų statistikos, įstatymų leidybos, 
skaitytojų, bibliotekininko „paskirties“ (pašaukimo), tarptautinių 
santykių klausimai. 

Šimtas valandų skirta katalogams. Pradžioje pateikta keletas 
bendrų klausimų: katalogas ir bibliografija, katalogo paskirtis ir 
nauda, katalogas ir skaitytojas, katalogų istorija, bendrasis ir spe- 
cialusis katalogas, muzikos veikalų katalogas, išorinės ir vidinės 
katalogų formos, knygos pavidalo ir kortelinis katalogas. Paskui de- 
taliau aptariamos atskiros katalogų rūšys. Abėcėlinio katalogo tema 
aptariama tokiais aspektais: istorinė apžvalga, Prūsų instrukcijos, 
kitų šalių instrukcijos, abėcėlinio katalogo suvienodinimo pastan- 
gos. Abėcėlinio katalogo teorija, kataloginio aprašo klausimai. Kitas 
katalogas — dalykinis („daiktinis“). Čia tokie klausimai: paskirtis ir 
vardas, vertė ir nauda, istorija ir teorija, vidinė tvarka, literatūros ap- 
imtis, „daiktinio“ katalogo schema, Berlyno valstybinės bibliotekos 
ir Amerikos katalogai. Retas ir Lietuvoje mažai žinomas - pagrin- 
dinių žodžių katalogas. Čia tokie klausimai: vardas ir paskirtis, isto- 
rija ir teorija, pagrindinio žodžio antraštėje iškėlimas, šio katalogo 
forma, praktinė vertė, pagrindinių žodžių registras. Svarbus siste- 
minis katalogas, sudaromas pagal dešimtainę klasifikacijos schemą. 
Šioje temoje: bibliografinės katalogavimo sistemos, M. Dewey de- 
šimtainė knygų klasifikavimo sistema, Briuselio tarptautinis biblio- 
grafijos institutas ir jo katalogavimo sistema, dešimtainės sistemos 
naudojimas ir pasisekimas, giminingos bibliografinės sistemos, ka- 
talogavimas pagal dešimtainę sistemą, Rusijos, Estijos ir kitų šalių 
dešimtainės knygų klasifikavimo sistemos*9, 


138 Ibidem, L. 118-119. 
139 Ibidem, 1. 119—120. 

Fakultatyviųjų, neprivalomųjų, kursų plane nedaug - lotynų 
(40 val.) ir graikų (10 val.) kalbos. 

Mokymo plane 201 teorinė ir 129 praktinės valandos — iš 
viso 330. Paskaitų ir pratybų lankymas tikriesiems nariams ir lais- 
viesiems klausytojams privalomas. Išlaikę egzaminus tikrieji na- 
riai gauna bibliotekininko pažymėjimą, laisvieji klausytojai spe- 
cialisto kvalifikaciją įgyja tik pateikę aukštesniosios mokyklos 
baigimo pažymėjimą, o jo neturintieji - liudijimą „apie kursuose 
atliktąjį darbą“. 

Aptartas mokymo planas turi knygotyros profilį, svarbus tiriant 
bibliotekininkų rengimo Lietuvoje istoriją. Dėl kokių priežasčių 
sumanymas liko neįgyvendintas, nežinoma - galbūt nebuvo ma- 
terialinės bazės, stigo lėšų. 


Profesorius ir studentai 


Vaclovo Biržiškos požiūrį į studentus iliustruoja jo pasisakymas 
Naujosios Romuvos žurnalo surengtose diskusijose Universiteto 
klausimu. Profesorius nesutiko su istoriko Zenono Ivinskio teigi- 
mu, kad mūsų studentai mokosi, o ne studijuoja. Kritiškai Ivinskis 
atsiliepė ir apie profesorius — užsienio studentai iš savo profeso- 
rių daugiau gauna'““, Biržiška teigė, kad dabartinė studentija yra 
pažangesnė negu ankstesnių metų, o nesimokant negalima baig- 
ti universiteto. Profesorius nurodė ir tinkamų sąlygų studijoms 
svarbą - Universiteto darbą stabdo tinkamų patalpų paskaitoms 
(Teisių fakulteto studentai netelpa auditorijose), laboratorijų Me- 
dicinos fakultetui stoka!*!. 

Aišku, profesorius matė ne tik gerus, rimtai dirbančius studen- 
tus, bet ir paviršutiniškai studijuojančius, bandančius veltui gauti 
įskaitas, nemokant kurso „peršokti per egzaminus“'**, 

Nevienareikšmis profesoriaus požiūris į studentų visuomeninį 
darbą - dalyvavimas organizacijose iš studentų atima daug laiko, 
atitraukia nuo studijų. Kai kurie gabūs studentai įsitraukę į visuo- 
meninį darbą vos baigia universitetą. Kita vertus, organizacijos — 
„vienintelė visuomeninio auklėjimo priemonė“, žmonės nedirbę 
jokiose organizacijose, „niekuomet nebus sąmoningi teisininkai ir 


140 „Universiteto klausimas“ / Pasikalbėjimas N. R. redakcijoje, Naujoji Ro- 
muva, 1934, Nr. 204, p. 887. 

141 Ibidem. 

142 „Pas naują Teisių £ Dekaną“ / Pasikalbėjimas su Teisių fakulteto dekanu 
prof. Vacl. Biržiška, Lietuvos studentas, 1933, rugsėjo 15, nr. 9 (52). - Parašas: B. Br. 

Vaclovas Biržiška su Lietuvos studento redakcinės kolegijos na- 
riais 1932 m. Iš kairės: Jonas Jurgis Gocentas, viršuje kairėje 
B. Bukauskas (?), dešinėje Albinas Briedis 


ekonomistai“. Reikia vengti „veikimo įkarščių“, reikia derinti studi- 
jas ir visuomeninę veiklą!43, 

Idėjiškai artimesni profesoriui buvo kairieji. Profesorius Mari- 
jonas Gregorauskas pasakojo, kad Vc. Biržiška lankydavosi idėjiškai 
artimos liaudininkams studentų draugijos „Varpas“ susirinkimuose. 

Apie Biržiškos santykius su studentais pasakojo Teisių fakulte- 
to absolventas Antanas Žukas. Į Universitetą stojo, kai šio fakulte- 
to dekanu buvo Vaclovas Biržiška. Nors studijuoti atėjo pavėluo- 
tai - mokslo metai jau buvo prasidėję, bet jokių formalių kliūčių 
nebuvo, — iš karto pasiūlė eiti į paskaitas. Profesorius ragino im- 
tis mokslinio darbo, nurodydavo, ką reikia perskaityti. Biržiška, 
anot Žuko, studentams buvo draugiškas, palankus, prof. Mykolas 
Romeris oficialesnis. Antra vertus, Biržiška studentų nekviesdavo 
pas save į svečius, kaip, pavyzdžiui, darė Rėmeris. 

Archyviniai dokumentai rodo, kad studentu Antanu Žuku 
buvo rūpinamasi ir vėliau, baigus studijas. 1939 m. pavasarį Teisių 
fakulteto taryba svarstė stipendijų studijoms užsienyje skyrimą. 
Apie pretendentą į stipendiją fakulteto tarybos posėdžio proto- 
kole kalbama: „Žiūrint Žuko gabumo, darbštumo ir moralinių 
kvalifikacijų būtų naudinga duoti mokslo [konstitucinės teisės] 
srityje.“'44 Stipendija buvo paskirta. 


143 Ibidem. 
144 Priedas prie TFT posėdžio protokolo nr. 313, 1939 04 15, LCVA, E 39, 
ap. 4, b. 1572, L. 21. 

Teisių fakulteto studentų moksliniam darbui skatinti buvo 
įkurta prof. Petro Leono premija. Būdamas dekanu Biržiška rūpi- 
nosi pristatomų darbų įvertinimu. Pavyzdžiui, studento Šlomos 
Lipeco rašinį Darbas kalėjime (1934, so psl.) davė recenzuoti prof. 
Vladimirui Stankevičiui, to profilio specialybės recenzentus pa- 
rinko Juozo Majausko ir J. Šližio darbams apie Klaipėdos krašto, 
Alandų salų, Karpatų rusų, Silezijos lenkų ir Katalonijos autono- 
mija (1934; darbų dydis 89 ir 14 puslapių). 

Profesoriaus santykiai su studentais buvo draugiški, gerano- 
riški. 1920 m. Aukštuosiuose kursuose, vėliau Universitete iki 
1924 m. studijavusi Birutė Grigaitytė-Nevickienė profesorių vadi- 
no „dideliu studentų bičiuliu“. Jis mėgo dirbančius studentus, 
juos skatino, rėmė. V. Daugirdaitė-Sruogienė rašė, kad Biržiška 
džiaugėsi kiekvienu studento darbeliu, ragino toliau dirbti“““, 
buvo geranoriškas per egzaminus. Vadovaudamas Universiteto 
bibliotekai, dirbdamas bibliografijos darbą, turėjo sukaupęs daug 
medžiagos, kuria noriai dalijosi su studentais. Ypač daug vertin- 
gos informacijos galėjo suteikti studentams lituanistams, istori- 
kams. Amžininkai prisiminė, kad profesorius studentams buvo 
atidus, geras patarėjas!*7, 

Matyt, Teisių fakultete buvo geresnė studijų organizacija, dides- 
nė akademinė drausmė, gal ir profesoriai buvo atidesni studentų 
reikalams, nes diplomuotų teisininkų, bent iš pradžių, buvo išlei- 
džiama gerokai daugiau negu kitų specialistų. Pavyzdžiui, 1927 m. 
Universitetą baigė 145 teisininkai, 63 medikai, 10 matematikos- 
gamtos specialistų ir 7 humanitarai!4š. Neturime pagrindo manyti, 
kad Teisių fakultete dirbę profesoriai buvo mažiau reiklūs. Tiesa, 
nedidelė daugelio diplominių darbų apimtis kelia tokį įtarimą. 

Profesorius Biržiška stengėsi būti arčiau studentų, pagal galimy- 
bes remti juos materialiai, padėti jų visuomeninei veiklai. Pirmoji 
Universitete buvo 1922 m. gegužės 18 d. įkurta Lietuvių studentų 
savišalpos draugija. Jos garbės nariu buvo Vaclovas Biržiška'*?. 


145 B. Grigaitytė-Nevickienė, „Studijų metus prisiminus“, in Lietuvos univer- 
sitetas 1579—-1803—1922, P. 757. 

146 V. Daugirdaitės-Sruogienės laiškas V. Žukui, 1980 08 08, VUB, E 141-319. 
147 Lietuvos universitetas 1579-1803—1922, p. 442. 

148 V. Biržiška, „Lietuvos aukštosios mokyklos“, in Pirmasis nepriklausomos 
Lietuvos dešimtmetis, Kaunas, 1930, p. 339. 

149 A. Čepėnienė, Pr. Čepėnas, „Kitos studentų organizacijos“, in Lietuvos 
universitetas 1579-1803—1922, p. 633. 

Buvęs studentas teisininkas Leonas Šmulkštys pasakojo, kad 
Biržiška, būdamas VDU Teisių fakulteto dekanu, materialiai 
remdavo studentus. Jų studijoms apmokėti kasmet išleisdavo po 
2-3 tūkstančius litų“*. Remdavo ir nebūdamas dekanu. 

Biržiška nelikdavo nuošalyje ir dramatiškai susiklosčius stu- 
dentų likimui. Po 1929 m. gegužės 6 d. atentato prieš premjerą 
Augustiną Voldemarą buvo suimta keliolika studentų: Motiejus 
Strimaitis, Antanas Laskauskas, Jonas Klišys, Vincas Mėšlius, Pra- 
nas Čepėnas, Edvardas Šafas, Kazys Natkevičius, Jonas Norkus, 
Antanas Žvironas, Leonas Čereška, Kazys Jakubėnas, ir du ne stu- 
dentai - Marčiulionis bei Stasys Luobikis. Jiems grėsė karo lauko 
teismas ir griežtas nuosprendis. Grupė Lietuvos universiteto pro- 
fesorių (Petras Leonas, Augustinas Janulaitis, Jonas Šimkus, Vin- 
cas Krėvė, Tadas Ivanauskas, Viktoras Biržiška, Vaclovas Biržiška, 
Juozas Tumas, Vladimiras Stankevičius) ir keletas žymių politikos 
bei visuomenės veikėjų (Kazys Grinius, Felicija Bortkevičienė, 
Rapolas Skipitis, Leonas Bistras) parašė raštą ministrui pirmi- 
ninkui. Jie teigė, kad karo lauko procedūra „dėl savo greitumo ir 
paslaptingumo“ neleidžia visapusiškai ištirti įvykio aplinkybių ir 
nustatyti tikrą suimtųjų kaltės dydį. Dėl to galima padaryti „nebe- 
pataisomų klaidų“. Pasirašiusieji prašė ministro pirmininko ir kraš- 
to apsaugos ministro imtis žygių, kad minėtų asmenų byla būtų 
svarstoma normaliame teisme ir būtų užtikrintas maksimalus ob- 
jektyvumas bei teisingumas!s!, 

Bendraujant su studentais, ypač vadovaujant Teisių fakultetui, 
reikėjo nemaža pedagoginio takto, sugebėjimo daryti poveikį jų 
veiksmams ir elgesiui. Universitete buvo toks įvykis. 1933 m. ru- 
denį teisininkų ir ekonomistų draugijos visuotiniame susirinkime 
kilo konfliktas. Iškviestas dekanas Biržiška įsikarščiavusius stu- 
dentus sudraudė ir jie išsiskirstė. Po poros dienų laikraštyje Lietu- 
vos žinios pasirodė dekano „Laiškas redakcijai. Jo autorius nu- 
neigė pranešimus, kad tarp studentų būta vaidų. Dekanui rūpėjo 
Universiteto ir fakulteto prestižas. 


150. Lt Šmulkštys, „Vaclovas Biržiška savo pinigais apmokėdavo studentų stu- 
dijas“, Naujienos, 1956, sausio 28, nr. 23. 

151 Ponui Ministeriui Pirmininkui, LCVA, E 933, ap. 1, b. 567a, 1. 196. 

152 V. Biržiška, „Laiškas Redakcijai“, Lietuvos žinios, 1933, lapkričio 3, nr. 250. 

Bibliotekos direktorius 


Lietuvos - Vytauto Didžiojo universiteto bibliotekos 
įkūrimas. Antrąkart lenkams užėmus Vilnių 1920 m. rudenį 
Vaclovas Biržiška iškeliavo į Kauną. Čia jis rado švietimo minis- 
tro Juozo Tūbelio įsakymu įkurtą Valstybinį centralinį knygyną 
(toliau - Valstybinė centrinė biblioteka). Jo vedėju ministras nuo 
1919 m. rugsėjo 1 d. paskyrė Eduardą Volterį'3. Bibliotekos „val- 
dytojo padėjėju“ ministras nuo 1921 m. kovo 1 d. paskyrė Ve. Bir- 
žišką. Atlyginimas - 450 auksinų per mėnesį'5+. Bendradarbiauti 
su Volteriu nesisekė. Anot Biržiškos, Volteris geras bibliotekinin- 
kystės teoretikas, bet menkas praktikas ir kartu dirbdamas iš jo 
išmokęs „kaip negalima stambių bibliotekų tvarkyti“. Paties 
prašymu ministras Kazys Bizauskas Biržišką nuo spalio 1 d. iš par- 
eigų atleido*“, 

1922 m. vasario 16 d. įkūrus Lietuvos universitetą susirūpinta 
biblioteka. Jos pradžios reikėtų ieškoti Aukštuosiuose kursuose. 
Ten knygomis rūpinosi Volteris. Aukštųjų mokyklų draugijai pa- 
siskolinus 150 000 markių, jis Vokietijoje pirko reikalingų knygų, 
užsakė visoms specialybėms žurnalų!. Aukštųjų kursų knygos 
buvo perduotos Universitetui. Kuriamą biblioteką lėšomis parė- 
mė JAV lietuviai*s8, 

Bibliotekininko darbą Biržiška pradėjo Teisių fakultete. 1922 m. 
fakulteto taryba rugsėjo 16 d. posėdyje, kuriam sekretoriavo 
Ve. Biržiška, svarstė savo bibliotekos įkūrimo planą ir nutarė šiuo 
reikalu kreiptis į Universiteto senatą“?. Fakulteto lektoriai buvo 
raginami pateikti jų skaitomiems kursams reikalingų knygų są- 
rašus. Fakulteto taryba spalio 4 d. išrinko Biržišką savo atstovu 
į Universiteto bibliotekos komisiją'“?. Jam pavedė iš į Humanita- 
rinių mokslų fakultetą atgabentų Aukštųjų kursų knygų atsirinkti 
teisės veikalus. 


153 Švietimo ministro J. Tūbelio įsakymas nr. 207, 1919 09 09, LCVA, F 393, 
ap. 8, b.1, 1. 18. 

154 Švietimo ministro K. Bizausko įsakymas nr. 19, 1921 02 18, ibidem, b. 27, 1. 38. 
155 | V. Biržiška, „Autobiografija“, MAB, F 163-:, l. 37. 

156 Švietimo ministro K. Bizausko įsakymas nr. 82, 1921 10 12, LCVA, E 391, 
ap. 8, b. 27, 1. 55. 

157 V. Biržiška, „Dar dėl universiteto bibliotekos“, Lietuva, 1922, spalio 21. 

158 A. Rukša, „Vytauto Didžiojo universitetas“, Kultūros barai, 1992, nr. 1, p. 52. 
159 TFT posėdžio protokolas nr. 6, 1922 09 16, LCVA, F 39;, ap. 4, b. 737, 1. 26. 
160 TFT posėdžio protokolas nr. 8, 1922 10 04, ibidem, L. 8. 

Universiteto bibliotekos kūrimu buvo pavesta rūpintis Laiki- 
najai bibliotekos komisijai. Ją sudarė Eduardas Volteris (pirminin- 
kas), Stasys Šalkauskis, Augustinas Voldemaras, Kazimieras Vasi- 
liauskas ir Konstantinas Regelis. Komisija 1922 m. balandį nutarė 
prašyti Švietimo ministerijos perduoti Universitetui 1919 m. gruo- 
džio 20 d. įkurtą Valstybinę centrinę biblioteką. Joje buvo surink- 
ta be globos likusių dvarų bibliotekų, rusų įstaigų paliktų knygų. 
Centrinė biblioteka buvo nupirkusi 
Veprių Broel-Platerio, Vaitkuškio 
Stanislovo Kazimiero Kosakovskio 
bibliotekas. Perdavimo universitetui 
idėją spaudoje iškėlė Volteris — jis 
siūlė vokiečių pavyzdžiu įkurti vie- 
ną biblioteką, galinčią atlikti Vals- 
tybinės centrinės ir Universiteto 
bibliotekos funkcijas'“. Dienraštyje 
Lietuva pasirodė vienos bibliotekos 
idėją remiantis anoniminis straipsnis 
„Mūsų bibliotekų sistema“. Autorius 
siūlė kurti vieną bendrą Valstybinę 
ir Universiteto biblioteką Kaune, o Vaclovas Biržiška. Apie 
atgavus Vilnių — tenai įsteigti atski- 1932 m. 
rą valstybinę biblioteka'“*. Netrukus 
įkurta nuolatinė Universiteto bibliotekos komisija, vadovaujama 
prorektoriaus Vinco Čepinskio (nariai Eduardas Volteris, Pranas 
Kuraitis, Kazimieras Vasiliauskas, Konstantinas Regelis) projektui 
pritarė ir parengė Universiteto bibliotekos sąmatą ir etatų sąrašą. 
Tačiau 1922 m. rugsėjo 9 d. iš Švietimo ministerijos buvo gautas 
neigiamas atsakymas!'93, 

Didžiausias bibliotekų sujungimo priešininkas buvo Ve. Bir- 
žiška. Spaudoje paskelbtuose straipsniuose'“* įrodinėjo, kad Uni- 
versiteto biblioteka yra mokslinė ir turi savo uždavinius (aprūpinti 
literatūra mokymo ir mokslinio darbo procesą), tad negalės atlikti 
visų tų funkcijų, kurias paveda Valstybinei centrinei bibliotekai 


161 E. Volteris, „Mūsų bibliotekos klausimu“, Lietuva, 1922, spalio 19, nr. 237. 
162 „Mūsų bibliotekų sistema“, Lietuva, 1922, lapkričio 4, nr. 250. 

163 V. Vilnonytė, Lietuvos TSR Valstybinė respublikinė biblioteka, Vilnius, 
1984, p. 33. 

164 V. Biržiška, „Universiteto bibliotekos klausimu; Lietuva, 1922, rugsėjo 26, 
nr. 217; „Dar dėl universiteto bibliotekos“, Lietuva, 1922, spalio 19, nr. 237. 


1919 m. Spaudos įstatymas ir 1920 m. jo papildymas. Štai viena kita 
mintis. Valstybinė centrinė biblioteka turi rinkti ir saugoti visus 
Lietuvoje išleistus spaudinius, katalogus, net afišas, plakatus. Šito 
Universiteto biblioteka negali imtis ir tinkamai atlikti. Valstybinei 
centrinei bibliotekai tenka gaunamą privalomą egzempliorių pa- 
skirstyti provincijos bibliotekoms, šito imtis Universiteto bibliote- 
ka negali. Užsimenama ir apie skaitytoją — universitetų bibliotekos 
būna uždaro tipo, tad bibliotekas reikia ne stambinti, bet diferen- 
cijuoti, priartinti prie skaitytojų. Sujungime įžiūrima ekonominė 
nauda nėra pateisinama: „Kiekvienas bibliotekoms steigti išleistas 
skatikas dešimteriopai grįžta atgal, taigi kalbėti šioje srityje apie 
bet kokią ekonomiją — tai nusižengimas visuomenės kultūrai/*95 
Biržiškos motyvai įtikino Universiteto vadovybę ir ji nutarė steig- 
ti savo biblioteką. Bibliotekos komisija sudarė sąmatą, numatė 
etatus bibliotekai ir vedėju 1922 m. gruodžio 12 d. išrinko Vaclovą 
Biržišką (nuo 1930 m. vadinamas direktoriumi). Apie darbo pra- 
džią po poros dešimtmečių VDU bibliotekos darbuotojui Antanui 
Mažiuliui direktorius pasakojo: paskelbus apie bibliotekos įkūri- 
mą visuomenės buvo paprašyta paaukoti vadovėlių. Gavo apie 100 
knygų. Jas suinventorino, sukatalogavo, sustatė lentynoje pagal 
formatą. Tai ir buvo bibliotekos pradžia'““. (Reikėtų paminėti, kad 
šiek tiek knygų teko iš Aukštųjų kursų bibliotekos.) 

Sąlygos kurti biblioteką buvo sunkios - trūko knygų, patalpų, 
darbuotojų. Praėjo keleri metai, kol biblioteka pajėgė patenkinti 
bent būtiniausius aukštosios mokyklos poreikius. Keletą metų bi- 
blioteka buvo prisiglaudusi Universiteto pirmuosiuose rūmuose 
(Donelaičio ir Daukanto gatvių kampas) - raštinėje turėjo kampą. 
Vėliau, 1924 m., gavo atskirą kambarį nedidelei skaityklai įrengti. 
1926 m. biblioteka iškeliama į Kalnų gatvę - ten gavo visą apatinį 
aukštą, tačiau ir čia buvo ankšta — skaitykloje trisdešimt vietų'*7. 
Dirbo šeši bibliotekininkai. 

Bibliotekos komisija. Bibliotekos veiklai vadovavo Biblio- 
tekos komisija, sudaryta rektoriaus nurodymu. Jai priklausydavo 
prorektorius, bibliotekos direktorius bei fakultetų tarybų išrinkti 
atstovai. Komisija turėjo plačius įgaliojimus: svarstydavo patalpų, 


165 V. Biržiška, „Universiteto bibliotekos klausimu“, Lietuva, 1922, rugsėjo 26, 
nr. 217. 

166 A. Mažiulio laiškas iš Bostono, JAV, V. Žukui, 1987 09 06, VUB, E 141-287. 
167 „Vytauto Didžiojo universiteto statutas“, in Vytauto Didžiojo universiteto 
įstatymai, Kaunas, 1934, p. 10, 12. 

sąmatos, bibliotekos vidaus taisyklių ir kitus klausimus, sudaryda- 
vo pirktinų knygų sąrašus, įvertindavo siūlomus įsigyti asmeninius 
rinkinius. Komisija rinkdavo bibliotekos direktorių ir jo kandida- 
tūrą tvirtinti pristatydavo Senatui. 1930 m. rugsėjo 19 d. posėdyje 
nutarta tai užfiksuoti Universiteto reguliamine. Visą laiką biblio- 
tekos direktoriumi komisija rinkdavo Biržišką. Jis buvo nuolatinis 
Bibliotekos komisijos narys. Ilgiausiai Bibliotekos komisijos pir- 
mininku buvo teologas profesorius Blažiejus Čėsnys. 

Lietuvos bibliografijos institutas. Nuo 1923 m. Universi- 
tete veikė Lietuvos intelektualinio bendradarbiavimo komisija. 
Jos pirmininkas - prorektorius prof. Pranciškus Būčys ir fakul- 
tetų rinkti atstovai. Po kurio laiko į komisiją buvo kooptuotas 
universiteto bibliotekos vedėjas Biržiška. Komisija gaudavo iš 
užsienio bibliografinio pobūdžio užklausimų. Antai dėl lietu- 
vių spaudos bibliografijos kreipėsi Tautų Sąjungos mokslinio 
bendradarbiavimo komisijos ekspertas bibliografijos klausimais 
Šveicarijos nacionalinės bibliotekos direktorius Marcelis Go- 
det. Universiteto profesorių sudaryti retrospektyvinės ir perio- 
dinės bibliografijos sąrašai nusiųsti į Šveicariją'“. Komisija ry- 
šiams palaikyti įsteigė Lietuvos bibliografijos institutą ir pavedė 
pirmininkui prof. Būčiui parengti jo statutą. Bibliotekos komisija 
statutą apsvarstė, jam pritarė ir perdavė Senatui. Čia galutinai su- 
formuluotas statuto tekstas ir 1923 m. gruodžio 13 d. patvirtintas 
Bibliotekos komisijos nutarimas steigti Lietuvos bibliografijos 
institutą!??, Instituto vadovu buvo paskirtas bibliotekos direkto- 
rius Vaclovas Biržiška. 

1924 m. birželio 14 d. rektorius Vincas Čepinskis pranešė, kad 
Senato pasiūlymu fakultetų atstovais į Bibliografijos institutą pa- 
skirti Technikos fakulteto prof. Kazimieras Vasiliauskas, Medici- 
nos - prof. Jurgis Žilinskas, Teisės - doc. Petras Šalčius, Humani- 
tarinių mokslų - doc. Alfredas Sennas ir kt. Vyriausybė institutui 
steigti paskyrė 8000 litų'7*. Bibliografijos institutas veiklą pradėjo 
1924 m. antroje pusėje!7', 

Pagal statutą institutas turėjo tapti plataus profilio Lietuvos 
bibliografijos centru. Tačiau etatais nepasirūpinta — vadovavo 


168 Lietuvos universiteto veikimo apyskaita..., p. 16. 

169 Ibidem. 

170 KAA, R-557, ap. u,, nr. 3, 1. 132. 

171 Detaliau žr. V. Žukas, „Lietuvos bibliografijos institutas“, Bibliotekininkys- 
tės ir bibliografijos klausimai, 1965, t. 4, p. 100-105. 

a š 


Vytauto Didžiojo universiteto centriniai rūmai. Čia buvo pagrindinė 


biblioteka 


Universiteto bibliotekos direktorius, 1928-1930 m. reikalų vedėju 
buvo Aleksandras Ružancovas ir jis šis pareigas ėjo be atlygio. Tik 
1931 m. biblioteka gavo instituto reikalų vedėjo etatą - jį užėmė 
Antanina Šalkauskaitė. Instituto vardu buvo pristatomas Lietu- 
voje išėjusių spaudinių privalomasis egzempliorius, o jo pagrindu 
registruojama einamoji spauda, skelbiama spaudos statistika. Ins- 
tituto vardu vyko susirašinėjimas su užsienio bibliotekomis, bib- 
liografais ir mokslininkais. Bibliografijos instituto organas buvo 
nuo 1928 m. leidžiamos Bibliografijos žinios. Dėl lėšų stokos biblio- 
grafinės ir mokslinės veiklos institutas neišplėtojo - daugiausia 
nuveikė pats direktorius Biržiška. Institutas veikė iki 1944 metų, 
antrosios sovietinės okupacijos. 

Tolesnė bibliotekos veikla. 1929 m. biblioteka buvo perkelta 
į Didžiuosius rūmus Donelaičio ir Gedimino gatvių kampe. (Rū- 
mai buvo nupirkti iš buvusios Valstybinės spaustuvės.) Pirmajame 
aukšte įrengta šimto vietų skaitykla, vėliau nedidelis profesorių 
darbo kambarys. Rūsyje buvo knygų saugyklos, direktoriaus kabi- 
netas ir darbo kambariai. 1930 m. padidintas darbuotojų skaičius. 
1934 m. VDU statute reglamentuota bibliotekos veikla. Direkto- 
rius buvo skiriamas prie jaunesniojo mokslo personalo, o biblio- 
tekininkai — prie įstaigos pagalbinio personalo. Įtvirtinami jau 
veikiantys nuostatai: bibliotekai vadovauja Bibliotekos komisijos 
prižiūrimas direktorius, Komisija renka direktorių, Senatas tvirti- 

na ir atleidžia, nustato bibliotekos vidaus taisykles (Statuto 93-05 
paragrafai). 
1934 metų statute'?* numatyti tokie bibliotekos etatai: 


Direktorius 1 XIII kategorija 
Sekretorius I eilės 1 X kategorija 
Bibliografijos instituto vedėjas 1 XI kategorija 
Kataloguotojas Ieilės1 

II eilės 1 
Skaityklos vedėjas 1 
Bibliotekininkas Ieilės 2 

II eilės 6 

III eilės 2 

Iš viso 16 


Nuo 1935 m. spalio 1 d. paskirtas dar vienas I eilės IX kategori- 
jos bibliografo etatas!?3, 

Bibliotekos darbuotojai. Juozas Rimantas pasakojo, kad Bir- 
žiška mieliau priimdavo į darbą moteris - jos pastovesnės. Parengti, iš- 
mokyti vyrai, radę geriau mokamą darbą, biblioteką palieka. Iš tikrųjų 
pagrindinį bibliotekos darbuotojų kontingentą sudarė moterys: skai- 
tyklos vedėja Birutė Vileišytė-Tursienė, Bibliografijos instituto reikalų 
vedėja ir sisteminio katalogo sudarytoja Antanina Šalkauskaitė (Gre- 
noblyje studijavusi prancūzų kalbą), rankraščių skyriaus vedėja Elena 
Eimaitytė, žurnalų skyriaus vedėja Marijona Čilvinaitė, sekretorė Feli- 
cija Šalkauskaitė", nuo 1934 m. dirbęs bibliografas Izidorius Kisinas, 
Valerija Sokaitė-Kisinienė, Stefanija Šlerpytė. 

Marijona Čilvinaitė pasakoja: „Biblioteka buvo universiteto 
Centrinių rūmų (šiuo metu Technikos universiteto) pusrūsy- 
je, ten pat buvo ir direktoriaus kabinetas. Fondų gale kambarys, 
jis pertvertas pusiau — vienoj pusėj, prie lango, buvo prof. Stasio 
Šalkauskio sesers Felicijos Šalkauskaitės stalas — ji buvo direkto- 
riaus pavaduotoja bibliotekiniam darbui. Toliau knygų priėmėjo 
ir inventorintojo, dar toliau — mašininkės stalas. O tą „kanceliari- 
ją“ nuo direktoriaus „kabineto“ skyrė knygų lentynos, į jį nebuvo 


172 „Vytauto Didžiojo universiteto statutas“, in Vytauto Didžiojo universiteto 
įstatymai, p. 67. 

173 Ibidem, įklija. 

174 Apie žymesnes Universiteto bibliotekoje dirbusias moteris Marijoną 
Čilvinaitę, Eleną Eimaitytę, Stanislavą Petraitienę, Antaniną ir Feliciją Šal- 
kauskaites, Birutę Tursienę ir Oną Šimaitę žr. G. Raguotienės knygoje Greta 
įžymijo Vaclovo Biržiškos (Vilnius, 2000). 

jokių durų. Už to kabineto zirzė keltas su knygų užsakymais. Vil- 
džiūnas, paėmęs korteles, ieškodavo knygų lentynose ir suradęs 
keltu siųsdavo į skaityklą. Greta buvo patalpėlė, kur dėdavo įrišti- 
nas knygas. Stefanija Šlerpytė tvarkė žemėlapius ir fotografijas, tu- 
rėjo savo stalą, atitvertą lentynomis. Toliau Čilvinaitės gardukas — 
stalas. Pradžioje dirbau inventorintoja, vėliau tvarkiau periodiką. 
Už mano nugaros buvo antrosios Stasio Šalkauskio sesers, sistemi- 
nio katalogo žinovės Antaninos stalas. Ji mokėjo anglų, prancūzų 
kalbas, daug skaitydavo. Bibliotekinio darbo reikalais bėgdavom 
ne pas Biržišką, o pas Antaniną. Ji visuomet mielai padėdavo. Visi 
talpinomės pusrūsyje į Donelaičio gatvės pusę. Rytą atėjęs direk- 
torius sveikindavosi su Antanina Šalkauskaite ir kitais darbuoto- 
jais. Praeinančio direktoriaus ko nors paklausdavom, pavyzdžiui, 
kaip tvarkyti periodinius leidinius, jeigu jie pakeisdavo pavadini- 
mus. Patarė dėti pagal pirmąjį pavadinimą (dabar — pagal pasku- 
tinį). Tardavausi dėl formato. Direktorius reikalaudavo laikytis 
susitarimo, priimtų taisyklių, tikrindavo katalogų korteles ir tuo 
būdu sekdavo gaunamą lituanistiką. Direktoriaus „kabinete“ už 
jo nugaros buvo spinta (turėjo raktą) — ten buvo laikoma įvairiais 
keliais gaunama komunistinė literatūra, buvo spintelė stiklinėmis 
durimis, lentynėlė su kortelių dėžutėmis, atneštomis tikrinti. Jokių 
dermantino durų į šį kabinetą nebuvo.“175 

Marijona Čilvinaitė ir lituanistas Aleksandras Žirgulys pasa- 
kojo, kad profesorius, matyt, namuose ant alkūnių ir kelių dėvėjo 
specialias įmovas, mat išdėstęs periodikos numerius ar korteles 
ant grindų keliais ir alkūnėmis vaikščiojo — tvarkė bibliografijos 
medžiagą. O štai teisininkas Zigmantas Toliušis direktorių pri- 
siminė taip: „Bibliotekos rūsy aš visuomet matydavau Biržišką, 
kuris, kaip tikras Būcherwurm (knygų kirminas), apsivilkęs mė- 
lynu chalatu nuolat slankiojo tarp knygų lentynų su mažomis 
kopėtėlėmis rankose — jomis kopdavo, kai reikėdavo pasiekti 
aukštesnes lentynas.“79 Buvęs studentas germanistas, vėliau eko- 
nomistas Levas Vladimirovas prisiminė, kad užėjęs į bibliotekos 
direktoriaus kabinetą matydavo ir dieną įjungtą šviesą, knygo- 
mis ir rankraščiais apkrautą stalą'77. Pasakojo, kad užėjęs jausda- 
vosi lyg patekęs į Fausto kabinetą. 


175 „Atsiminimai apie Vaclovą Biržišką“ / Užrašė V. Žukas, Knygotyra, 1997, 
t. 33. - M. Čilvinaitės pasakojimas, p. 221—222. 

176 Z. Toliušis, „Vaclovas Biržiška“, 1953, LNB, F 66-44, l. 3. 

177 L. Vladimirovas, „Vaclovas Biržiška mano atsiminimuose“, Tarp knygų, 
1992, nr. 2, p. 28. 

Direktorius sulaukdavo priekaištų, kad neskiriąs bibliotekai 
visos darbo dienos. Rašte rektoriui rašė: „...manau, kad kuo- 
met yra tarnautojai techniniam darbui atlikti, tai tas darbas jų 
ir turi būti atliktas, jie tą darbą ir atlieka sąžiningai, nors atly- 
ginimą gauna kaip paprasti kanceliarijos raštininkai. Dirbti po 
16 valandų, neišskiriant šventadienių, kaip tat dariau pirmaisiais 
Univ[ersiteto] Bibl[iotekos] gyvavimo metais, kuomet buvau 
bibliotekos sargu ir raštininku, ir kortelių perrašinėtoju, ir regis- 
tratorium, savo lėšomis samdydamas studentus pagalbai, - da- 
bar nematau reikalo.“7š 

Po karo Vokietijoje žurnale Aidai pasirodė Biržiškos darbą 
VDU bibliotekoje kritikuojantis Jono Griniaus straipsnis*?. At- 
sakydamas J. Griniui, vadovavimą bibliotekai, bendrą darbą su 
kolektyvu Biržiška apibūdino taip: „Savo santykiuose su bendra- 
darbiais [...] stengiausi būti tik vyresnysis, daugiau prityręs pata- 
rėjas, bet ne viršininkas, vis dėlto visi universiteto bibliotekos tar- 
nautojai buvo mano ruošiami, instruktuojami ir dirbo vien mano 
nurodomi:“*? Minėtame „Atsakyme“ Griniui rašė: „... nebuvo 
spaudinio ar rankraščio, kuris nebūtų per mano rankas perėjęs, 
visa bibliotekos santvarka, ligi smulkmenų buvo mano nustaty- 
ta ir visi bibliotekos santykiai su visomis įstaigomis ir asmenimis 
Lietuvoje ir svetur ėjo tik per mano rankas, tai savaime aš buvau 
atsakingas už visas bibliotekos negeroves ir klaidas:“*' 

Atlyginimas. Archyvuose yra pluoštas raštų dėl Biržiškos at- 
lyginimo už vadovavimą bibliotekai. Nesileisdami į detalesnį šio 
klausimo svarstymą, Universiteto, Ministrų kabineto, Švietimo 
ministerijos ir Valstybės kontrolės susirašinėjimą, pasakysime, kad 
pradžioje vedėjui buvo mokama 135 litų per mėnesį (ketvirtadalis 
pagrindinės algos). Nuo 1927 m. rudens Ministrų kabinetas leido 
mokėti 270 litų'?*. Nuo 1930 m. lapkričio 15 d. mokėta 300 litų. Dėl 
padidinto atlyginimo vėliau vyko ilga polemika tarp valdžios įstai- 
gų - Universitetas turėjo teisę mokėti tik 270 litų, tad per penkerius 


178 V. Biržiškos raštas Universiteto rektoriui, 19382, LCVA, F 391, ap. 4, 
b. 804, 1. 156. 

179 J. Grinius, „Vargas dėl lituanisitnių knygų stokos“, Aidai, Minchen, 1948, 
Nr. 14, p. 235—332. 

180 V. Biržiška, „Atsakymas ponui J. Griniui“, Aidai, 1948, nr. 16-17, p. 332. 
181 Ibidem, p. 133. 

182 Ponui Ministeriui Pirmininkui (per Biudžeto patikrinimo komisiją), 
LCVA, F 923, ap. 1, b. 512, l. 40. 

metus permokėtą sumą reikėtų išskaičiuoti iš atlyginimo!S3. Stab- 
telėsime prie paskutinio šios kolizijos etapo. 

Pasirėmęs VDU Senato (1939 m. gegužės 1 d.) nutarimu rek- 
torius prašė atsižvelgti į prof. Vaclovo Biržiškos aukštas bibliote- 
kininko kvalifikacijas ir jo ilgametį, labai naudingą vadovavimą 
bibliotekai, prašė išrūpinti Valstybės kontrolieriaus pritarimą iš- 
mokėtai 2175 litų sumai, taip pat atsižvelgti į Ministrų tarybos nu- 
tarimą mokėti nuo 1931 m. rugsėjo 1 d. ne 150, 0 300 ar 270 litų. 
Senatas prašė, kad bibliotekos direktoriaus atlyginimas už sunkų 
darbą bent nebūtų mažinamas, nors iš tikrųjų jį reikėtų padidinti. 
Rektorius rašė: „Sumažinus atlyginimą neteksime nepakeičiamo 
bibliotekos direktoriaus, nes jis už 150 Lt nesutinka dirbti ir pa- 
siryžęs atsistatydinti.“ Pakvietus jo vieton kitą, teigė rektorius, be 
abejo, mažiau tinkamą, reikėtų mokėti visą XIII kategorijos dar- 
buotojo atlyginimą ir 100 litų mokslo ir specialybės priedą, tai yra 
daugiau kaip 800 litų'94, 

Švietimo ministras Juozas Tonkūnas 1939 m. birželio 21 d. rašte 
Ministrų tarybai rašė, kad VDU bibliotekos direktoriaus pareigos 
nepaprastai sunkios ir reikalaujančios ne tik mokslinio pasirengi- 
mo, bet ir gilios ilgametės praktikos. Toks yra prof. Vc. Biržiška: 
„„» pats domėdamasis knygomis, jų istorija, spausdinimu ir bi- 
bliotekomis, per metų eilę yra įsigijęs daug patyrimo ir šį darbą 
pamėgęs. Tai tvirtina jo bibliotekiniai ir bibliografiniai mokslo ir 
praktikos darbai, vienaip ar kitaip pasireiškę universitete ir viešu- 
moje.“ Nuo 1939 m. balandžio 20 d. per mėnesį mokamas 150 litų 
atlyginimas yra nepakankamas. Prašo leisti mokėti bent 270 litų'Šs, 

Po poros mėnesių, 1939 m. rugpjūčio 16 d., Universiteto rektoriui 
Biržiška išsiunčia tokio turinio laišką: „Pranešu Tamstai, kad nuo 
rugsėjo 1 d. įsigaliavusio Ministrų tarybos nutarimo mokėti man už 
bibliotekos vadovybę 150 litų mėnesiui aš nepriimu, su juo nesutin- 
ku. Jei aš, kaipo specialistas, būsiu U-to b-kai ir toliau reikalingas, 
tai dėl atlyginimo man už darbą teks Universitetui tartis bendrai su 
manim, o ne vienašališkai man primesti tą ar kitą atlyginimą86 


183 Valstybės kontrolieriaus raštas švietimo ministrui, 1937 01 09, LCVA, 
E 391, ap. 4, b. 865, 1. 40. 

184 VDU rektoriaus M. Rėmerio raštas švietimo ministrui, 1939 06 07, 
LCVA, F R-826, ap. 2, b. 86, l. 56. 

185 Švietimo ministro J. Tonkūno raštas Ministrų tarybai, 1939 06 21, LCVA, 
F 391, ap. 8, b. 433, l. 109. 

186 V. Biržiškos raštas VDU rektoriui, 1939 08 16, LCVA, F R-826, ap. 2, b. 86, 
154. 

1940 m. sausio 11 d. finansų ministras, pasirėmęs Ministrų kabi- 
neto 1927 m. balandžio 30 d. nutarimu, leido Švietimo ministerijai 
nuo 1939 m. rugsėjo 1 d. mokėti VDU profesoriui Biržiškai už an- 
traeiles Universiteto bibliotekos direktoriaus pareigas po 300 litų 
atlyginimą kas mėnesį'*7. Nuo 1940 m. rugsėjo 15 d. (Biržiškos pa- 
skyrimo ir Vilniaus universiteto bibliotekos direktoriumi) už va- 
dovavimą abiem bibliotekoms mokėti po 450 litų per mėnesį!**, 
1941 m. birželio 2 d. Biržiška pageidavo už vadovavimą bibliote- 
koms atlyginimą gauti Kaune, VDU?8S, 

Bibliotekos struktūra. Organizaciniu požiūriu Universite- 
to biblioteka buvo skirtingų dydžių ir lygių padalinių junginys: 
pagrindinė ir fakultetų bibliotekos, seminarų, institutų ir kitų 
Universiteto įstaigų bibliotekėlės. Bibliotekos branduolį sudarė 
pagrindinė biblioteka. Jos fondų komplektavimu, katalogavimu, 
išdėstymu fonduose rūpinosi, funkcionavimu domėjosi direkto- 
rius. Pagrindinėje bibliotekoje buvo tokie skyriai: a) pagrindinės 
bibliotekos knygos, b) senųjų knygų skyrius, c) žurnalų skyrius, 
d) Tautų Sąjungos leidinių skyrius, e) įvairių Universiteto infor- 
macinių leidinių skyrius, £) disertacijų skyrius, g) rankraščių sky- 
rius, h) žemėlapių skyrius, i) raižinių ir plakatų skyrius, k) muzikos 
skyrius. Knygas ir dokumentus skaitytojai galėjo užsisakyti skaity- 
kloje. Pagrindinėje, fakultetų ir seminarų bibliotekose buvo skai- 
tytojams laisvai prieinamų informacinių mokslo knygų: enciklo- 
pedijų, įvairių žodynų, bibliografijos rodyklių ir kitų informacinių 
leidinių. Jie buvo laikomi bendroje ir profesorių skaitykloje??“. 

Fondų komplektavimas. Apie iš įvairių šaltinių gaunamas 
bibliotekos knygas ir kitus leidinius pranešdavo ilgesnio ar trum- 
pesnio laiko tarpo Universiteto arba tik bibliotekos veiklos apys- 
kaitos. Pavyzdžiui, apie biblioteką rašoma Lietuvos universiteto vei- 
kimo apyskaitoje 1922 II 16-1924 VI 15 (Kaunas, 1929), Biržiškos ap- 
žvalginiame straipsnyje „Pirmasis Vytauto Didžiojo universiteto 
bibliotekos dešimtmetis“ (Bibliografijos žinios, 1933, nr. 1), straips- 
nyje „Vytauto Didžiojo universiteto biblioteka 1938-1939 mokslo 
metais“ (Bibliografijos žinios, 1940, nr. 2, p. 61). Apie biblioteką 


187 Lietuvos Respublikos biudžeto komisijos raštas Švietimo ministerijai, 
1940 0112, LCVA, F R-826, ap. 2, b. 86, l. 58. 

188 Biudžeto komisijos pirmininko M. Lipčiaus raštas Švietimo ministerijai 
ir kitoms įstaigoms, 1940 03 13, LCVA, F 923, ap. 1, b. 1154, l. 401. 

189 LCVA, E 93;, ap. 3, b. 903, l. 17. 

190 Vytauto Didžiojo universiteto įstatymai, p. 140. 

pranešdavo Lietuvos studentas (1930, spalio 15, nr. 3; gruodžio 15, 
nr. 18), Vytauto Didžiojo universiteto kalendorius 1932 (1932), Vy- 
tauto Didžiojo universiteto žinios (1937, nr. 9—10), Studentų dienos 
(1939, gruodžio 15, nr. 18). Yra parašytos dvi Universiteto biblio- 
tekos fondų susidarymo studijos: Stefanijos Užkuraitės „Kauno 
politechnikos instituto bibliotekos veikla 1923-1965 metais“ (Bi- 
bliotekininkystės ir bibliografijos klausimai, 1966, t. 5) ir Nijolės Lie- 
tuvninkaitės „Kauno universiteto bibliotekos fondo formavimo 
bruožai (1923-1950)“ (Knygotyra, 1992, t. 19 (26)). Šiame knygos 
skyriuje stengiamasi užčiuopti bibliotekos vadovo nuostatas dėl 
fondų komplektavimo, asmeninius polinkius. 

Svarbiausias Universiteto bibliotekos uždavinys — aprūpinti 
studentus studijoms, profesorius pedagoginiam ir mokslo darbui 
būtina literatūra. Ypač stokota naujos medicinos, biologijos, mate- 
matikos, technikos literatūros. 

Kitas uždavinys - sukomplektuoti kuo išsamesnį lietuviškų 
ir lituanistinių leidinių rinkinį kalbos, literatūros, istorijos studi- 
joms, bibliografijai. Universitete pradėjęs dėstyti Juozas Tumas 
skundėsi, kaip sunku dirbti neturint bibliotekos, kurioje būtų su- 
kaupti periodinių leidinių komplektai'*!. 

Iš pradžių Biržiška, matyt, buvo numatęs biblioteką paversti 
ir Lietuvos kultūros istorijai svarbių asmeninių bibliotekų rinki- 
niu. Gabrielei Petkevičaitei-Bitei, padovanojusiai tėvo medicinos 
knygas, rašė, kad Universiteto biblioteka „... rūpestingai renka ir 
stengiasi išsaugoti visa, kas seniau buvo renkama mūsų kultūros 
pionierių“?* Buvo kaupiamos senųjų bibliotekų (vienuolynų, 
mokyklų, dvarų) išlikusios pavienės knygos (vyskupo Merkelio 
Giedraičio, didiko Mikalojaus Paco). Tad biblioteka turėjusi tapti 
savotišku šalies kultūros lobynu, kultūros istorijos šaltiniu. 

Iš kokių šaltinių plaukė spauda į Lietuvos (VD) universiteto 
biblioteką? 

Privalomasis egzempliorius. 1919 metų Spaudos įstatymo 9-ajame 
paragrafe nurodoma, kad „spaustuvė ar tolygi jai įstaiga privalo pri- 
statyti kiekvieno spaudinio 8 egzempliorius Apskrities ir Miesto, 
arba Apskrities Viršininkui“93, Tolesnis tų egzempliorių likimas 


191 | J. Tumas, Lietuvių literatūra rusų raidėmis ir Broliai Juškos-Juškevičiai, Kau- 
nas, 1924, p. 11. 

192 V. Biržiškos laiškas G. Petkevičaitei-Bitei, 1937 11 06, LLTI, E 30-140. 

193 „Spaudos įstatymas“, Laikinosios vyriausybės žinios, 1919, nr. 17, p. 5. 

buvo paliktas apskričių viršininkų nuožiūrai. Prof. Vinco Čepins- 
kio vadovaujama Bibliotekos komisija 1922 m. liepos 3 d. pasiūlė 
rektoratui imtis žygių, kad Vidaus reikalų ministerija Universitetui 
atiduotų po du tris kiekvieno leidinio egzempliorius, gaunamus pa- 
gal Lietuvoje galiojantį Spaudos įstatymą“*. Bibliotekos komisija 
parengė Spaudos įstatymo pakeitimo projektą'*5 — jame numatyta 
privalomuoju egzemplioriumi aprūpinti ir Universiteto biblioteką. 
Projekte buvo praplėstas privalomojo egzemplioriaus įstatymas — 
jis apėmė ir lietuvių arba kita kalba užsienyje spausdintus, bet Lie- 
tuvoje platinamus leidinius. Pasiūlymui nebuvo pritarta. 

Vos tapęs Universiteto bibliotekos vadovu Biržiška 1923 m. 
sausį kreipėsi į Švietimo ministerijos Knygų leidimo komisiją — 
prašė Lietuvos universiteto bibliotekai siųsti visus ministerijos 
leidinius*9*. Privalomojo egzemplioriaus problema tapo lengviau 
sprendžiama nuo 1924 m. rudens, kai buvo įkurtas Bibliografijos 
institutas ir jam paskirtas privalomasis egzempliorius Lietuvos 
knygai registruoti. Tačiau keblumų dėl privalomojo egzemplio- 
riaus buvo nuolat. 1924 m. paskelbtoje Lietuvos universiteto vei- 
kimo apyskaitoje rašoma: „... biblioteka veik negaudavo jokių lei- 
dinių, išeinančių Lietuvoje“'??, net ne visos ministerijos siųsdavo 
savo leidinius. Biblioteka negaudavo daugelio žurnalų, o pirkti ar 
prenumeruoti trūko lėšų. Nemaža nesklandumų kildavo dėl Klai- 
pėdos krašto leidinių. 1932 m. raštu Biržiška kreipėsi į Klaipėdos 
krašto gubernatorių - prašė Bibliografijos institutui siųsti visus 
Klaipėdos spaustuvių leidinius'9š, 

1935 m. priimtas naujas Spaudos įstatymas palengvino privalo- 
mojo egzemplioriaus Universiteto bibliotekai pristatymą??. 1939 m. 
spalio 28 d. grąžinus Vilnių Lietuvai iškilo sunkumų dėl šio miesto 
spaustuvių. 1940 m. balandį Biržiška kreipėsi į Vidaus reikalų minis- 
teriją — siuntė iš Vilniaus spaustuvių negautų leidinių sąrašą?““. 

Pirkimas. Knygų pirkimas buvo svarbiausias fondų kaupimo 
šaltinis - už pinigus galėjo įgyti naujausios, labiausiai Universitetui 


194 KAA, R-557, ap. 1, nr. 1, l. 13. 

195 „Spaudos įstatymo pakeitimo projektas“, Knygos, 1924, nr. 4—6, sklt. 286. 
196 V. Biržiškos raštas Knygų leidimo komisijai, LCVA, F 39:, ap. 4, b. 1272, l. 6. 
197 Lietuvos universiteto veikimo apyskaita..., p. 23-24. 

198 V. Biržiška, „Ponui Klaipėdos Krašto Gubernatoriui“, 1932 m. rugsėjis, 
KAA, R-557, ap. 1, 1. 167. 

199 „Spaudos įstatymas“, Vyriausybės žinios, 1935, nt. 510, p. 1. 

200 V. Biržiška, „Ponui Administracijos Departamento Direktoriui, Vidaus 
Reikalų Ministerija“, 1940 04 06, KAA, R-557, ap. 11, nr. 35, 1. 133—134. 

reikalingos literatūros. Deja, lėšų knygoms pirkti bibliotekai buvo 
skiriama mažai ir nesistemingai. Iš pradžių buvo skiriama gana 
daug: 1925 m. — 150 ooo Lt, tiek pat kitais metais. Vėliau dotacijos 
gerokai sumažėjo ir už jas knygų nuperkama nedaug. 1933 m. sau- 
sio 1 d. bibliotekos fondai sudarė 95 388 vienetų, kurių tik 27 proc. 
nupirko biblioteka, kitos buvo dovanotos?“!. 1937 m. skiriama vos 
30 ooo litų. Pagrindinės bibliotekos ir fakultetų bibliotekų aprūpi- 


nimą rodo ši 1938-1939 m. gautų lėšų lentelė?“*, 


1939 M. 1938 m. 
Universiteto bibliotekai 35 000 Lt 35 000 Lt 
Teologijos-filosofijos fak. 5500 5500 
Humanitarinių mokslų fak. 16 500 13 500 
Teisių fak. 5000 $000 
Matematikos-gamtos fak. 20 000 20 000 
Medicinos fak. 23 150 23 100 
Technikos fak. 12 000 10 000 
Administracijos bibliotekai 375 4000 


Iš pagrindinei bibliotekai skirtų 35 ooo litų knygoms ir žurna- 
lams įsigyti buvo panaudota 12 845 Lt (nupirktos 728 knygos ir 
232 tomai žurnalų), kitos lėšos buvo skirtos knygoms ir žurnalams 
įrišti?3, Knygų užsienio kalbomis (daugiausia tiksliųjų mokslų) 
buvo perkama iš Lietuvos („Spaudos fondo“, „Mokslo“, „Hellos“, 
Pribačiaus, Ptašeko) ir užsienio (Berlyno, Karaliaučiaus, Leipcigo, 
Paryžiaus) knygynų. 

Dėl knygų pirkimo bibliotekos vadovybė sulaukdavo kritikos. 
Antai kriptonimu R. A. pasirašiusio straipsnio „Studentas ir kny- 
ga“ autorius priekaištavo, kad bibliotekai trūksta mokslui reikalin- 
gų knygų: „Labai dažnai bibliotekoje nerandame tų knygų, kurias 
profesoriai rekomenduoja skaityti, nors jų rinkoje netrūksta. Mo- 
derniajai mokslo literatūrai reikėtų skirti pirmą vietą prieš anti- 
kvariškas knygas, o aktyviam planingam knygų supirkinėjimui — 
pirmą vietą prieš stichinį knygų suplaukimą ar aukas.“**+ Priekaiš- 


201 V. Biržiška, „Pirmasis Vytauto Didžiojo universiteto bibliotekos dešimt- 
metis“, Bibliografijos žinios, 1933, nr. 1, p. 2. 

202 „Išlaidos bibliotekoms 1939 m. valstybės biudžete“, Bibliografijos žinios, 
1939, Nt. 3, p. 93. 

203 „VD Universiteto Biblioteka 1938-1939 mokslo metais...“, Bibliografijos 
žinios, 1940, nr. 2, P. 60-61. 

204 „Studentas ir knyga“, Lietuvos studentas, 1932, gegužės 1, nr. 7. - Parašas: R. A. 

tauta, kad bibliotekoje per mažas skaitomiausių pamatinių knygų 
egzempliorių skaičius*“, 

Mainai. Sena tradicija mokslo įstaigoms keistis savo leidiniais. 
Lietuvos (Vytauto Didžiojo) universitetas keitimuisi turėjo nema- 
žą bazę. Knygas ir tęstinius leidinius leido Universitetas, visi fakul- 
tetai, kai kurie fakultetų skyriai, Tautosakos komisija, Botanikos 
sodas, prie Universiteto veikusios mokslo draugijos. Buvo išleista 
apie 250 mokslinių knygų. Pavyzdžiui, Humanitarinių mokslų fa- 
kultetas leido Tautą ir žodį (1923-1931, 7 tomai), Vytauto Didžiojo 
Universiteto Humanitarinių mokslų fakulteto raštus (1925-1937, iš- 
leista 21 tomas). Humanitarinių mokslų fakultetų Raštuose buvo 
išspausdinti tokie stambūs veikalai kaip Levo Karsavino Europos 
kultūros istorijos šeši tomai, Balio Sruogos Rusų literatūros istorijos 
du tomai. Filosofijos skyrius leido žurnalą Eranus, Kalbotyros sky- 
rius - Archyvum Philologicum, Literatūros skyrius - Darbai ir dienos 
(9 t.), Istorijos skyrius - Senovė, Tautosakos komisija - Mūsų tau- 
tosaka*““. Apie 150 žurnalų egzempliorių buvo skiriama mainams 
su Lietuvos ir užsienio įstaigomis bei mokslininkais*??. Aišku, gau- 
namų mainams egzempliorių skaičius nebuvo vienodas, pritrūk- 
davo. Pavyzdžiui, HMF taryba 1937 m. spalio 1 d. posėdyje svars- 
tė Biržiškos prašymą paskirti po 50 egzempliorių tokių leidinių: 
Archivum Philologicum, Darbai ir dienos, Levo Karsavino Europos 
kultūros istorijos II-III t., Prano Skardžiaus Daukšos akcentologija ir 
kt.298 Prašymas patenkintas. Mainus ribojo kalbos barjeras, skirtin- 
gas daugelio mokslo įstaigų profilis ir interesai. Intensyvesni mai- 
nai vyko su kaimyninių šalių Latvijos, Estijos, Suomijos, Švedijos 
universitetais ir kitomis mokslo įstaigomis. Su Sovietų Sąjungos 
įstaigomis ryšiai buvo užmegzti 1923 m., nuo 1926 m. su Vladimiro 
Lenino valstybine biblioteka, Minsko valstybine biblioteka. Ry- 
šiai suaktyvėjo nuo 1936 m. - savo leidinius ėmė siųsti Maskvos, 


205 Ibidem. 

206 Detaliau apie Universiteto leidinius žr.: P. Dilys, „Mokslo personalo 
spaudinių bibliografija (1922-1944)“, in Lietuvos universitetas 1579-1803-1922, 
Chicago, 1972, p. 785—81; Z. Daugėlaitė, Lietuvos (Vytauto Didžiojo) universiteto 
išleistos knygos 1922-1940 m.: Bibliografijos rodyklė: Diplominis darbas, Vilniaus 
universitetas, 1991, 91 p.; V. Račkauskaitė, Lietuvos (VD) universiteto tęstiniai ir 
periodiniai leidiniai 1922-1944: Diplominis darbas, Vilniaus universitetas, 1991, 
93 p. - Abu darbai laikomi Vilniaus universiteto bibliotekos Rankraščių skyriuje. 
207 Vytauto Didžiojo universiteto normos, II: Taksos, Kaunas, 1937, p. 194—195. 
208 HMFT posėdžio protokolas nr. 207, 1937, spalio 1, LCVA, FR 856, ap. 616, 
1. 268. 

Leningrado, Kazanės, Kijevo universitetai. Sąjunginės kultūrinių 
ryšių draugijos (VOKS'o) archyvo dokumentai rodo, kad sovie- 
tinės įstaigos knygas naudojo politinei ir kultūrinei įtakai skleisti 
tarp liberalių pažiūrų VDU universiteto profesorių Vinco Krėvės, 
Balio Sruogos ir kitų. Įspėjama, kad elgtųsi atsargiai - neatbaidytų 
profesorių. Mainų partneriai buvo Berlyno, Hamburgo, Karaliau- 
čiaus universitetų bibliotekos. Mainai vyko su nacionalinėmis bi- 
bliotekomis: Rygos valstybine, Prahos viešąja, Prūsijos valstybine, 
Kongreso biblioteka Vašingtone*“?. Nuo 1938 m. literatūra plačiau 
imta keistis su Lenkijos mokslo įstaigomis ir bibliotekomis. Per 
visą Universiteto egzistavimo laiką biblioteka leidinius siuntinėjo 
daugiau kaip šimtui pasaulio aukštųjų mokyklų ir mokslo įstaigų 
bibliotekų??. Keičiamasi buvo nemažai, bet iš to naudos turėta 
nedaug: mainuose trūko sistemingumo, kai kurie gauti leidiniai 
neatitiko Universiteto fakultetų profilio. 

Švietimo ministerijos nurodymu dalį bibliotekai skiriamų 
egzempliorių siųsdavo Lietuvos viešosioms bibliotekoms*". 
Biblioteka knygas ir periodinius leidinius siųsdavo į Vilnių Lie- 
tuvių mokslo draugijai (išliko siųstų leidinių sąrašai?*). Vilniškės 
Šv. Kazimiero draugijos prašymu Senatas nutarė siųsti po pen- 
kis kiekvieno Universiteto leidinio egzempliorius. Tuo rūpintis 
pavesta bibliotekai?3. Lietuvos pasiuntinybės Švedijoje prašymu 
Senatas pavedė bibliotekai nusiųsti fakultetų leidinių komplektus 
Stokholmo centrinės bibliotekos Lietuvos skyriui papildyti?*. 

Buvo atvejų, kai reikėdavo atsiliepti ir į privačių asmenų pa- 
geidavimus, pavyzdžiui, Senatas pavedė bibliotekai nusiųsti įdo- 
mesnių lietuvių literatūros veikalų lietuvių kalba susidomėjusiam 
Kalkutos profesoriui?*s, 

Kai 1944 m. vasarą į Vokietiją plūstelėjo didelė inteligentų 
(profesorių, mokytojų, studentų ir gimnazistų) banga, imta steigti 
pradžios mokyklas, gimnazijas, Hamburge įkurtas Pabaltijo uni- 
versitetas (vėliau perkeltas į Pinnebergą), labai pasigesta Kaune 


209 S. Užkuraitė, „Kauno politechnikos instituto bibliotekos veikla“, Bibliote- 
kininkystės ir bibliografijos klausimai, 1966, t. 5, p. 65. 

210 Lietuvos universitetas 1579-1803—1922, p. 590. 

21 V. Biržiška, „Atsakymas J. Griniui“, Aidai, 1948, nr. 16-17, p. 333. 

212 KAA, R-557, sąr. 11, nr. 28, L. 151—167. 

213 „Universiteto biblioteka“, in Vytauto Didžiojo universitetas 1930-1931 
mokslo metais, Kaunas, 1931, p. 82. 

214 Ibidem. 

215 Ibidem. 

VDU bibliotekos darbuotojai minint jos įkūrimo dešimtmetį. Pirmoje 
eilėje iš kairės antra - Elena Eimaitytė, trečia — Felicija Šalkauskaitė, 
ketvirtas - Vaclovas Viržiška, penkta - Birutė Tursienė, šešta - Anta- 
nina Šalkauskaitė; antroje eilėje ketvirta iš kairės - Marijona Čilvinai- 
tė, penkta - Ona Kazanskaitė-Borutienė, aštunta — Stefanija Šlerpytė, 
dešimta — Valerija Sokaitė. Kaunas, 1933 


tarpukariu išleistų Universiteto leidinių. Imtas kaltinti bibliotekos 
direktorius. Esą jis nepasistengė aprūpinti Vakarų šalių mokslo įs- 
taigų ir bibliotekų lietuviška moksline literatūra. Tokius priekaiš- 
tus dėstė 1948 m. žurnale Aidai jau minėtame straipsnyje Jonas 
Grinius“, Jis apgailestavo, kad Biržiška nenusiuntė Vakarų Euro- 
pos mokslinėms bibliotekoms net savo redaguojamos Lietuviško- 
sios enciklopedijos. Jau cituotame atsakyme ponui Jonui Griniui“*!7 
Biržiška papasakojo, kad ne viskas vykdant mainus buvo sklandu. 
Kai kurie fakultetai (Technikos, Medicinos, iš dalies Matemati- 
kos-gamtos) savo leidinių pagrindinei Universiteto bibliotekai 
nesiuntė, nes norėjo tiesioginiais mainais su užsienio mokslo 
įstaigomis nemokamai gauti savo fakultetų ir seminarų bibliote- 
koms reikalingų leidinių. Su tokia tendencija Universiteto biblio- 
tekos vadovybė kovojo, bet nesėkmingai, nes ir fakultetų motyvai 
buvo svarūs*!š, Biržiška rašė, kad Švietimo ministerija ir Valstybės 
kontrolė reikalavo vykdyti mainus paritetiniais pagrindais - buvo 
leidžiama siųsti toms užsienio mokslo įstaigoms, kurios savo lei- 
dinius siuntė Lietuvos universitetui. Mikalojaus Daukšos Postilės 


216 J. Grinius, „Vargas dėl lituanistinių knygų stokos“, Aidai, 1948, nr. 14, 
P. 235—236. 

217 V. Biržiška, „Atsakymas ponui J. Griniui“, Aidai, 1948, nr. 16-17, p. 333. 
218  Ibidem. 


214 


fotografuotinio leidinio nesutiko duoti mainams - jo kaina 40-50 
litų**?. Kadangi nemažai Vakarų šalių mokslo įstaigų į pasiūlymus 
keistis leidiniais atsakydavo neigiamai arba priimdavo tik tam ti- 
kro profilio leidinius, tai Lietuvos universiteto bibliotekos mainų 
galimybės buvo ribotos. Biržiška rašė, kad savo iniciatyva siųs- 
davęs Karaliaučiaus, Leipcigo universitetams, tačiau iš jų beveik 
nieko negaudavęs. Siuntė knygas Prūsijos valstybinei bibliotekai 
Berlyne, bet jos katalogą (Gesamtkatalog) biblioteka turėjo pirktis 
už pinigus“, 

Mainus varžė maži knygų siuntimui skiriami pinigai. Neretai 
direktorius siųsdavo savo pinigais. Antai lituanistinius leidinius jis 
pirkdavo ir siųsdavo prof. Ernstui Fraenkeliui, kad šis juos įregis- 
truotų į žurnalo Indogermanische Jahrbuch skelbiamus filologinės li- 
teratūros sąrašus. Išliko devyni 1929-1941 m. prof. Eraenkelio laiškai 
Biržiškai - juose dėkojama už atsiųstus lituanistinius leidinius?*!. 

Knygos iš Valstybinės centrinės bibliotekos. VDU biblioteka buvo 
papildoma dar vienu būdu - perskirstant didesnių bibliotekų fon- 
dus. Labiausiai dėl to nukentėjo Valstybinė centrinė biblioteka. Į 
jos fondus kėsintasi keletą kartų. Apie tai detaliai rašė Valerija Vil- 
nonytė monografijoje Lietuvos TSR valstybinė respublikinė bibliote- 
ka 1919-1940. Švietimo ministerijos įsakymu 1923 m. Universitetui 
buvo perduota prof. Adalberto Bezzenbergerio biblioteka (apie ją 
vėliau) ir per tūkstantį kitų knygų - iš viso 4300. 1924 m. Centri- 
nė biblioteka Universitetui perdavė 881 tomą mokslinių knygų ir 
žurnalų dubletų. 1928 m. Humanitarinių mokslų fakulteto dekanas 
Vincas Krėvė Švietimo ministerijos prašė Universitetui perduoti 
Valstybinėje centrinėje bibliotekoje esančias mokslo knygas lie- 
tuvių ir užsienio kalbomis. Bibliotekai pavyko apsiginti. Nebuvo 
įvykdytas 1928 m. gruodžio 27 d. Ministrų kabineto nutarimas su- 
jungti abi bibliotekas. Lemtingi Valstybinei centrinei bibliotekai 
buvo 1934 metai. Švietimo ministro Juozo Tonkūno įsakymu buvo 
sudaryta Kultūros reikalų departamento direktoriaus Antano Juš- 
kos vadovaujama šios bibliotekos („knygyno“) pertvarkymo ko- 
misija. Į komisiją įėjo Valstybinės centrinės bibliotekos vedėjas 
Andrius Škėma ir VDU bibliotekos direktorius Vaclovas Biržiš- 
ka. Pagal šį ministro įsakymą Centrinė biblioteka turėjo perduoti 


219 V. Biržiška, „Atsakymas...“ p. 333. 

Universitetui „visas mokslo, senąsias, lituanistikos ir panašias kny- 
gas“. Centrinei bibliotekai paliekama grožinė literatūra, mokslo 
populiarinimo knygos, naujesnių laikraščių ir žurnalų skaitykla??*, 
Nutarimas buvo vykdomas, ir keliais etapais Universiteto biblio- 
tekai buvo perduotos mokslinės, ypač lituanistinės, knygos - apie 
34 000 vienetų - vertingiausias bibliotekos fondų branduolys**, 

Dovanos. Svarbus, ypač pradžioje, bibliotekos fondų papildy- 
mo šaltinis buvo dovanos. Vos įkūrus biblioteką Universiteto va- 
dovybė (rektorius Jonas Šimkus, sekretorius Blažiejus Čėsnys ir 
Vaclovas Biržiška) kreipėsi į visuomenę - prašė paremti biblioteką 
pinigais, knygomis ir kitais leidiniais, rankraščiais, archyvine me- 
džiaga??*, Kreipimąsi persispausdino JAV lietuvių spauda. Per ne- 
ilgą 1923 m. vasario 7 d. - 1924 m. birželio 5 d. laiko tarpą paaukojo 
168 asmenys (Juozas Tumas - 552 tomus), institucijos, kai kurios 
užsienio (Švedijos, JAV) mokslo įstaigos?*5. 1923 m. biblioteka už 
valstybės skirtas lėšas nupirko 3689, o aukų gavo 20 311 knygų. Iš 
JAV, Prancūzijos, Švedijos, Suomijos ir kitų universitetų gautas 
3191 mokslo veikalas??“, 

Senosioms lietuviškoms knygoms rinkti buvo pasitelkta vi- 
suomenė. 1924 m. Švietimo darbe Biržiška paskelbė kreipimąsi į 
mokytojus — kvietė patiems ir pasitelkus mokinius rinkti senąsias 
lietuviškas knygas bibliografijai ir Universiteto bibliotekai??7. Daug 
knygų Panevėžio gimnazijos moksleivių talkinamas surinko Jurgis 
Elisonas, mokytojų seminarijos mokiniai. Šapirografu spausdintas 
Panevėžio Mokytojų Seminarijos Tautotyros ir senienų rinkimo dr-gijos 
metraštis 1924-1927 metais (1927) skelbė, kad Lietuvos universiteto 
knygynui (prof. Ve. Biržiškai) išsiųsta iš surinktųjų senų knygų 
380 egzempliorių (LNB, F 130-1$43). Nemažai spaudinių surinko 
Kauno „Aušros“ gimnazijos moksleiviai?2š, apie 200 iki XX a. pra- 
džios išleistų knygų atsiuntė telšiškis Viktoras Kamantauskas???, 


222 1934 metų lapkričio 14 d. švietimo ministro J. Tonkūno raštas, LCVA, 
F 39, ap. 8, b. 222, l. 42. 

223 V. Vilnonytė, Lietuvos TSR Valstybinė respublikinė biblioteka 1919-1940, 
Vilnius, 1980, p. 60. 

224 „Lietuvos visuomenei“, Knygos, 1924, nr. 4—6, sklt. 444. 

225 Lietuvos universiteto veikimo apyskaita..., p. 24-26. 

227 V. Biržiška, „Visiems mokytojams prašymas“, Švietimo darbas, 1924, nr. 2, 
p- 176-177. 

216 


Buvusi studentė Halina Korsakienė atsiminimuose rašė, kad 
Biržiška mokėjo užkrėsti studentus senųjų lietuviškų knygų rin- 
kimo aistra — vasaros atostogų metu jie karstydavosi po kaimuo- 
se gyvenančių senelių ir dėdžių namų palėpes, rausė skrynias ir 
suradę kokį giesmyną ar kalendorių rudenį nešdavo bibliotekos 
direktoriui?3?, 

VDU bibliotekoje dirbęs Antanas Mažiulis šių eilučių autoriui 
rašė, kad profesorius Biržiška vasarą lankydavęsis bažnyčiose ir ant 
aukšto rasdavęs senų knygų. Kažkur radęs dėžę vadinamąja graž- 
danka spausdintų knygų. Kai kurie klebonai nesutikdavę duoti be 
vyskupo leidimo. Tada svečias duodavęs kelis litus zakristijonui ir 
tas išnešdavęs knygas už šventoriaus. Kartais kokį rankraštį ar retą 
knygą, anot paties profesoriaus, pasikišdavęs po skvernu ir laimikį 
gabendavęs Universiteto bibliotekai?3!, Lituanistikos fondas spar- 
čiai didėjo ir jau 1928 m. bibliotekos vadovas galėjo pasakyti, kad 
Universiteto biblioteka geriausiai aprūpinta šia literatūra. Į kalti- 
nimus, kad daug lėšų leidžiąs senosioms lietuviškoms knygoms, 
atsakė: pirkęs tik dvi svarbesniąsias, kitos - paaukotos?3*. 

Bibliotekos rėmėjų netrūko ir vėliau. Paminėsime kelis. A. Ma- 
žiulis rašė, kad bene porą kartų vežęs direktoriui spaudos draudimo 
metų knygų?3. Tarp rėmėjų reikėtų paminėti Algirdą Mošinskį. At- 
siminimuose jis rašė, kad užsienio antikvariatuose (Berlyne, Pary- 
žiuje, Venecijoje) užtiktas lituanistinio turinio knygas pirkdavęs ir 
veždavęs dovanų Universiteto bibliotekos direktoriui Biržiškai“3*, 

Asmeninės kolekcijos. Savo fondus biblioteka stengėsi papildyti 
moksline literatūra pirkdama kitų šalių mirusių ir gyvų profesorių 
rinkinius. Nupirktos Karaliaučiaus prof. Lassaro Cohno chemijos 
mokslų, Tartu prof. E. Tollio - geografijos ir geologijos, Miunche- 
no prof. A. Vosso - matematikos, Boyseno - klasikinės filologijos 
bibliotekos. Nemažai tų rinkinių knygų, ypač tiksliųjų mokslų, buvo 
pasenusios ir turėjo tik istorinę vertę. Daug svarbesni buvo lituanis- 
tiniai knygų rinkiniai - kaip mokslo ir bibliografijos šaltinis?35. 

230 H. Korsakienė, Susitikimai : Įspūdžiai ir mintys, Vilnius, 1977, p. 157—158. 
231 A. Mažiulio laiškas V. Zukui, 1987 09 06, VUB, F 141-287. 

232 „Apie universiteto biblioteką“ / V. Biržiškos interviu, Lietuvos aidas, 
1928, gruodžio 5, nr. 252. — Parašas: V. G-s. 

233 A. Mažiulio laiškas V. Zukui, 1987 09 06, ibidem. 

234 A. Mošinskis, „Tylaus kabinetinio mokslininko ryžtas“, Draugas. - Moks- 

1921 m. rudenį Karaliaučiuje pas prof. Adalbertą Bezzenbergerį 
apsilankė Kazimieras Būga ir Bernardas Kodatis ir susitarė dėl jo 
bibliotekos pirkimo būsimajam Lietuvos universitetui. Profeso- 
rius sutiko parduoti už gana nedidelę 60 tūkst. auksinų sumą. Apie 
sandėrį Būga ir Kodatis Švietimo ministrui rašė: „Knygyne yra dau- 
giau nei trys tūkstančiai storų tomų, neskaitant eibės brošiūrų ir 
ištisos eilės žemėlapių/*39 Rašto autoriai atkreipė dėmesį į biblio- 
tekos reikšmę lietuvių, latvių ir prūsų kalbų studijoms, lyginamajai 
kalbotyrai. Bibliotekoje esama keliolika XVI, XVII, XVIII a. spau- 
dinių baltų kalbomis. Įgytą biblioteką Švietimo ministerija kuriam 
laikui deponavo Valstybinėje centrinėje bibliotekoje. Įkūrus Uni- 
versitetą Bezzenbergerio 3700 tomų knygų, brošiūrų, žemėlapių, 
dokumentų rinkinys vokiečių, lietuvių, anglų, prancūzų, lotynų, 
rusų ir kitomis kalbomis 1923 m. buvo perduotas Universiteto 
bibliotekai. Knygos pažymėtos specialiu Bezzenbergeriui skirtu 
Pauliaus Galaunės ekslibrisu. Daugiausia tai filologijos knygos: 
Prūsų katekizmas, 1545, Jono Bretkūno Postilė, 1591, Danieliaus 
Kleino Grammatica Litvanica, 1653, ir Naujos [...] maldų knygeles, 
1685, Konstantino Sirvydo Dictionarium trium linguarum, 1713, 
XIX-XX a. pradžios kalbininkų veikalai. Bibliotekoje buvo per 
100 senųjų lietuviškų knygų, spausdintų Vilniuje, Tilžėje, Rygoje 
ir kitur iki spaudos uždraudimo, draudimo metais ir vėliau. Buvo 
Mažojoje Lietuvoje leistos lietuviškos periodikos (Aušra, Tilžės 
keleivis, Tiesos prietelius, Nemuno sargas). 

Peterburge gyvenęs bibliografas Silvestras Baltramaitis turėjo 
vieną didžiausių XIX a. pabaigos - XX a. pradžios lietuviškų knygų 
rinkinį. Apie jo komplektavimą žinių pateikia laiškai Stanislovui 
Didžiuliui ir Jonui Čerkai-Čerkauskui. Baltramaičio biblioteka, 
savininkui palikus Peterburgą (mirė apie 1919 m.), buvo išblašky- 
ta*??, Dalis pasiekė Lietuvą ir pateko į Užsienio reikalų ministeriją, 
o iš ten - į Lietuvos universitetą (gavo 34 išlikusias Baltramaičio 
knygas, tarp jų 1713 metų Konstantino Sirvydo Trijų kalbų žodyną. 
Rinkinyje buvo paties Baltramaičio 1891-1892 ir 1904 m. leidimo 
bibliografijos veikalai). 

Po Kazimiero Būgos mirties (1924 m.) Švietimo ministerija 
įgijo ir Universiteto bibliotekai perdavė 775 tomų knygų rinkinį 
236 Kazimiero Būgos ir Bernardo Kodačio pareiškimas Švietimo ministeri- 

(seniausia - Naujas Testamentas, 1701). Daugiausia jame buvo fi- 
lologinės literatūros: žodynų (Sirvydo Trijų kalbų žodynas, 1713), 
gramatikų, kalbos paminklų publikacijų, daug tautosakos, istorijos 
veikalų, keliolika Motiejaus Valančiaus knygų. 

Iš buvusios turtingos filologinės Jono Jablonskio bibliotekos, sa- 
vininkui 1930 m. mirus, šeima perdavė 42 knygas. Tarp retųjų minė- 
tinos Kristijono Gotlybo Milkaus giesmynas Senos ir naujos krikš- 
čoniškos giesmės |... | draug su naujoms Maldų knygelemis (1806)338, 

Didelę vertę, ypač įvairių sričių lituanologijos studijoms, turėjo iš 
JAV atėjusios bibliotekos. Jose buvo beveik visos JAV išleistos lietu- 
viškos knygos ir laikraščiai, kai kurie Mažojoje Lietuvoje spausdinti 
leidiniai, daug angliškos lituanistikos, įvairių rankraščių. Humanita- 
rinių mokslų fakulteto tarybos posėdyje (protokolas nr. 68) Juozas 
Tumas pranešė, kad literatas Jonas Žilius atiduodąs savo knygas su 
spintomis Lietuvos valstybei. Biblioteka esanti Vašingtone Lietuvos 
pasiuntinybėje. Nutarta prašyti Senatą pasirūpinti knygų pargabeni- 
mu, o atsiųstas perduoti Universiteto bibliotekai*??. JAV lietuviai 
dovanojo visuomenės veikėjo, literato kun. Aleksandro Burbos 
biblioteką?*“. Kun. Antanas Milukas 1925 m. atsiuntė 156 tomus?*! 
XIX a. pabaigos - XX a. pradžios Tilžės, Niujorko, Bostono ir kitų 
miestų leidinių. To laikotarpio periodikos ir kalendorių (348 viene- 
tus) į Lietuvą Kultūros fondui siuntė Tilžėje ir JAV veikęs knygne- 
šys ir leidėjas Petras Mikolainis-Novieskis*4*. Knygos perduotos 
Universitetui. Tematika - grožinė literatūra, Jono Šliūpo knygos, 
žemės ūkio leidinukai. JAV gyvenantis lietuvis atsiuntė tragiškai 
žuvusio sūnaus inžinieriaus biblioteką. Yra tų knygų sąrašas. JAV 
lietuvių veikėjas Vincas Daukšys VDU bibliotekai dovanojo lie- 
tuvių emigrantų leidinių rinkinį, daugiausia dramos veikalėlių?3. 
Universiteto bibliotekai teko Otto Juozo Širvydo biblioteka (iš 
JAV grįžo į Lietuvą). Nemažai Mažosios Lietuvos senesnių knygų 
ir periodikos perleido arba padovanojo Vilius Gaigalaitis***. 

Svarbi Universiteto bibliotekai tekusi Stanislovo Didžiulio iš 
Griežionėlių (netoli Anykščių) spaudos draudimo metais surink- 

ta knygų kolekcija, ypač jos lituanistinė dalis. Dėl šios bibliotekos 
1924 m. Biržiška pradėjo susirašinėti su Didžiulio sūnumi Vytautu. 
1929 m. Vytautas Didžiulis sudarė lietuviškų ir lituanikos 828 kny- 
gų katalogą ir pasiūlė Biržiškai atsirinkti Universiteto bibliotekai. 
Atsirinko per 300, įvertino po 10 litų kiekvieną. 1930 m. Universi- 
teto biblioteka pasipildė 323 knygomis**5, Ypač svarbus lietuviškų 
knygų rinkinys (180 vnt.), gerokai papildęs šią fondų dalį: Kons- 
tantino Sirvydo Trijų kalbų žodyno 1677 ir 1713 m. leidimai ir Punk- 
tai sakymų, 1629, Jono Jaknavičiaus evangelijos (Evangelie polskie i 
litewskie) 1679 m. ir vėlesni leidimai, rankraštinių pamokslų rinki- 
niai, daug retų spaudos draudimo metų leidinių?4S. 

Biržiška nupirko Gabrielės Petkevičaitės tėvo medicinos knygų 
biblioteką, sumokėjo 1920 litų**7. Direktoriaus pavedimu Marijona 
Čilvinaitė važiavo į Skirsnemunę parvežti išlikusių Mikalojaus God- 
liausko rankraščių ir jo bibliotekos knygų?**, iš kun. Stanislovo Sta- 
kelės palikimo teko 656 knygos?*?. Jurgis Šaulys 1938 m. sausį VDU 
padovanojo 644 senus spaudinius*s“, Bibliofilas aktorius Stasys Pilka 
1931 m. Universiteto bibliotekai dovanojo 160 knygų ir kitų leidinių, 
išjų per 80 lietuviškų?*'. Tarp knygų aukotojų randame nemažai kitų 
lietuvių kultūros veikėjų pavardžių - Jurgio Elisono, Jono Norkaus, 
Liudo Giros, Petro Klimo, Kazio Bizausko, šilutiškio dvarininko litu- 
anisto ir muziejininko vokiečio Hugo Scheu (Šojaus). 

Didžiausia dovana - vokiečių knygyno Kaune savininko Wal- 
terio Fischerio. Jis nupirko Raudondvario Tiškevičių bibliotekos 
7809 knygas** ir perdavė Universitetui. Ta proga 1930 m. birželio 
15 d. buvo surengtas iškilmingas aktas — aukotojui Universitetas 
įteikė „gilios padėkos adresą'253. Iškilmėse kalbėjęs direktorius 
Biržiška pasakė, kad du penktadaliai Tiškevičių bibliotekos išvežta 

į užsienį (prašęs Tiškevičiaus parduoti Universitetui, bet nesuti- 
kęs). Paliktos, savininkų manymu, tik nevertingos knygos. Tarp 
likusių yra XVI, XVII amžiaus leidinių, keletas retenybių. Gautos 
10 000 knygų sudaro septintąją viso bibliotekos fondo dalį. Rin- 
kinys vertas 100 ooo litų?5*. Walteris Fischeris kalbėjo: „Ilgainiui 
manyje vis stiprėja mintis, kad aš, brangindamas vidaus santykius 
su tamstų šalimi, kurioje nūdien aš nebesijaučiu svetimas, - kad 
aš neprivalau šią biblioteką vėjais paleisti. Nes biblioteka išaugo 
Lietuvos dirvoje, joje atsispindi dvasios gyvenimo istorija, kurios 
išsirutuliojimas Tamstoms visiems rūpi“*5 Tokią pat nuomonę 
kaip ir Biržiškos apie dovanotą kolekciją išdėstė rektorius Vincas 
Čepinskis 1930 m. spalio 18 d. rašte švietimo ministrui: „Fische- 
rio dovanota Tiškevičiaus biblioteka (apie 10 000 tomų) verta 
ne mažiau 100 000 litų. Rinkinyje yra labai brangių senų knygų ir 
dokumentų, turinčių didelės reikšmės mūsų krašto istorijai“ Bet 
nemažą dalį tų knygų reikėjo įrišti ir tam imti lėšų iš knygoms pirk- 
ti skirtų sumų. Iš viso išeikvota apie 10 ooo litų. Rektorius prašė 
papildyti bibliotekai skirtas lėšas 10 ooo litų suma*sS, 

Prof. Paulius Galaunė dovanotą Tiškevičių biblioteką vertino 
gana santūriai — naujesnes, vertingesnes knygas į Lenkiją išvežė 
dvaro savininko įgaliotinis. Lietuvos Respublikoje nebuvo kultū- 
ros apsaugos įstatymo, tad muitinės praleisdavo išvežamas verty- 
bes. Na, o naujoms knygoms pirkti skirtas lėšas naudoti senosioms 
įrišti vargu ar verta pagyrimo. 

Per pirmąjį bibliotekos gyvavimo dešimtmetį kasmet kny- 
gų padaugėdavo 9000 tomų, per antrąjį — iki 15 000.357 1939 m. 
VDU bibliotekos fonduose buvo 181 600 tomų knygų ir žurnalų, 
2890 rankraščių, 2580 žemėlapių, 6892 disertacijos, 2702 fotogra- 
fijos, 128 raižiniai?58, Antanas Rūkša rašė, kad iki 1941 m. bibliote- 
koje drauge su fakultetų bibliotekomis buvo per 300 o00 knygų, 
per 3000 žemėlapių, 13 tūkstančių laiškų ir kitos rankraštinės me- 
džiagos*?. Anot Biržiškos, didžiausią reikšmę turėjo pačios biblio- 

255 Ibidem. 

256 Rektoriaus V. Čepinskio raštas švietimo ministrui, 1930 os 11, LCVA, 
F 391, b. 847, 1. 306. 

257 Lietuvos universitetas 1579-1803—1922, p. 590. 

258 „Vytauto Didžiojo Universiteto biblioteka“, Bibliografijos žinios, 1940, 
nr. 1, p. 28. 

259 A. Rukša, „Lietuvos Vytauto Didžiojo universitetas“, Kultūros barai, 1992, 
nr. 2, p. 60. 

tekos nupirktos knygos, nes tik tuo būdu galima „rinkti mokymo 
ir mokslo darbui itin reikalingas knygas“*““. Svarbus šaltinis - nuo 
1924 m. rudens gaunamas Lietuvos spaudos privalomasis egzem- 
pliorius. Dovanų ir mainais gauta daug knygų, bet labai vertingos 
tik kelios kolekcijos**!, 

Bibliotekos vadovui ne kartą priekaištauta, kad fondai nepa- 
kankamai aprūpinti nauja moksline literatūra. Naujosios Romuvos 
klubo (1934 m. gruodžio 3 d. posėdyje) K. Lisauskas teigė, kad 
Universiteto bibliotekoje trūksta daug reikalingų veikalų. Stu- 
dentai dėl knygos turi kreiptis į profesorius, bet ir čia be pažinties 
nedaug ką laimėsi*“. Mažas turimų knygų egzempliorių skaičius 
neleido išduoti knygų studentams į namus. Humanitarinių moks- 
lų fakulteto vadovybė 1932-1937 metų ataskaitoje pažymėjo, kad 
sėkmingai dirbti kliudė „geros pagrindinės bibliotekos ir seminarų 
knygų stoka“, be ko „neįmanoma joks mokslo darbas, dėl knygų 
stokos dažnai išeina silpnesni diplominiai darbai“?93, 

Kiti bibliotekos skyriai. Prie svarbesnių priklausė žurnalų 
skyrius - per pirmąjį dešimtmetį surinkta apie 17 000 tomų rusų, 
lenkų, vokiečių, anglų, prancūzų ir kitomis kalbomis. Lietuviškų 
tuo metu buvo apie 450 (1418 tomų)?**. Biržiška ypač rūpinosi iki 
1915 metų, Pirmojo pasaulinio karo, leista periodika. Mažojoje Lie- 
tuvoje ėjusios periodikos parūpindavo Endrius Zaunius per Lietu- 
vos konsulatą Tilžėje29. Buvo retų, ranka nurašytų numerių. 

Vertingas buvo žemėlapių ir atlasų (originalų ir kopijų) rinki- 
nys. Po Antrojo pasaulinio karo išliko apie 3 tūkstančiai vienetų. 
Detaliau apie žemėlapių ir atlasų rinkinį, jų laikymą žr. Stefanijos 
Užkuraitės straipsnį?““. 

Palaidų spaudinių skyrius komplektavo 1—2lapų spaudinius -te- 
atrų, koncertų programas, leidinių anonsus, skelbimus ir atsišauki- 
mus. Istorinę vertę turi karo metų okupacinių valdžių atsišaukimai 
260 V. Biržiška, „Pirmasis Vytauto Didžiojo universiteto bibliotekos dešim- 
tmetis“, Bibliografijos žinios, 1933, nt. 1, p. 2. 

261 Ibidem. 

262 „Naujosios Romuvos“ klubo posėdis“, Naujoji Romuva, 1934, nr. 205 
206, p. 999. 

263 „Humanitarinių mokslų fakultetas“, VD Universiteto žinios, 1937, nr. 1-5, 
k V. Biržiška, „Pirmasis Vytauto Didžiojo universiteto bibliotekos dešimt- 
metis“, ibidem. 

265 M. Zauniūtės laiškas V. Biržiškai, 1935 03, MAB, F 163-608. 

266 S. Užkuraitė, „Kauno politechnikos instituto bibliotekos veikla“, p. 66. 

ir skelbimai vietinėmis kalbomis (lietuvių, lenkų, rusų, žydų). 
Smulkūs leidiniai buvo suskirstomi pagal tematiką ir įrišami?*7, 

Bibliotekoje buvo istorinis archyvas, kurio pagrindą sudarė iš 
Sovietų Sąjungos grąžintos XVI-XVIII a. Žemaičių teismo kny- 
gos — apie 350 tomų. Čia įėjo teismų nutarimų rinkiniai, sutartys 
ir kiti aktai?98, 

1923 m. prie HME buvo įkurtas Juozo Tumo vadovaujamas 
„Kultūros“ (vėliau „Rašliavos“) muziejus*9?. Jame buvo 1926 m. iš 
Mažosios Lietuvos atgabenta dalis Aušros archyvo. Įgijimo klau- 
simą fakulteto taryba svarstė 1922 m. spalio 14 d. posėdyje (VUB, 
E 96 - VDU 15, p. 5), Adomo Jakšto-Dambrausko, Povilo Višins- 
kio ir kitų asmeniniai archyvai. 1930 m. spalio 3 d. HMF nutarė 
muziejų perduoti Universiteto bibliotekai ir pavesti jos direk- 
toriaus globai. Muziejus buvo sujungtas su bibliotekoje buvusiu 
istoriniu archyvu ir pavadintas rankraščių skyriumi. Jį sudarė dvi 
dalys: istorinė ir literatūrinė. Muziejaus eksponatai pradėti tvar- 
kyti 1931 m. pabaigoje, kai tam reikalui buvo paskirtas darbuoto- 
jas. Tumui mirus (1933) bibliotekai teko jo knygos ir archyvas. 
Direktoriaus iniciatyva bibliotekoje buvo įkurtas rašytojo muzie- 
jus - jam skirti trys kambariai: kabinetas (jame knygos, paveiks- 
lai, asmeniniai daiktai), kitame - miegamasis (baldai, paveikslai), 
trečiame — rankraščių skyrius su skaitykla???. Muziejus atidarytas 
1934 m. balandžio 29 d. minint pirmąsias rašytojo mirties meti- 
nes. Ona Borutienė į Kauno sunkiųjų darbų kalėjimą vyrui Kaziui 
Borutai rašė: „Prie U-to yra įsteigtas Vaižganto muziejus — suside- 
da iš trijų kambarių: Vaižganto darbo kambario, rankraščių sky- 
riaus ir jo miegamojo. Įdomiausias yra jo darbo kambarys. Ten, 
be paveikslų, altoriaus ir vitrinos su jo testamentu, yra apie 2000 
tomų. Knygos, ypač beletristika, o svarbiausia poezija, buvo Vaiž- 
ganto labai atidžiai sekama. Ten kiekvienoj knygoj yra pastabų ir 
pabrauktų svarbesnių vietų. Ir Tavo radau visas knygas. Ir taip pat 
su daugybe pastabų.“?7! 


267 S. Užkuraitė, „Kauno politechnikos instituto bibliotekos veikla“, p. 66. 
268 Ibidem, p. 63. 

269 Detaliau žr. E. Eimaitytė, „Vytauto Didžiojo Universiteto rankraščių sky- 
rius: (Vaižganto muziejus)“, Bibliografijos žinios, 1936, nr. 1, p. 27-30; V. Žukas, 
„J. Tumas - Rašliavos muziejaus kūrėjas“, Bibliotekų darbas, 1989, nr. 11, p. 22-24. 
270 „Vaižganto mirties metinės Kaune“, Lietuvos aidas, 1934, balandžio 30, 
nr. 97. 

271 O. Borutienės laiškas K. Borutai, 1933 10 12, LNB, E 10-32, l. 13. 

Fondų klasifikacija. Knygos ir kiti fondų spaudiniai buvo 
klasifikuojami pagal leidinių tipą ir rūšį, o jų ribose - pagal formatą 
ar kitu būdu. Leidinių tipai: knygos (skyrium senosios ir naujos), 
periodiniai leidiniai (atskirai laikraščiai ir žurnalai), Universiteto 
leidiniai, disertacijos, Tautų Sąjungos leidiniai, meno leidiniai, al- 
bumai, palaidi spaudiniai. Kiekvienas leidinių tipas turėjo atskirą 
šifrą. Rankraščių šifras - inventorinis numeris. Žemėlapiai suskirs- 
tyti pagal paskirtį, pavyzdžiui, politiniai-administraciniai (A), geo- 
loginiai (G), hidrologiniai (H) ir pan.?72 

Antanas Mažiulis teigė, kad Biržiška mėgo formatinę knygų 
sustatymo sistemą - praktiška ir gražu. Pasisakydavo prieš sistemi- 
nę dešimtainę klasifikaciją, kuri esanti „negraži“ - lentynoje greta 
stovi įvairaus dydžio knygos. Bibliotekininkams sustačius knygas 
pagal formatą, profesorius dar pats patikrindavęs. Bibliotekinin- 
kės juokaudavo: profesorius (buvęs karininkas) knygoms įvedęs 
karišką tvarką. Tekdavo ir čia daryti kompromisų - jei kelių tomų 
leidinys iš knygrišyklos išeidavo nevienodo formato, tekdavo sta- 
tyti greta. Žurnalų ir kitų leidinių atspaudai buvo dedami į dėžutes 
ir pilną dėžutę įrikiuodavo į knygų eilę?". 

Katalogai. Universiteto biblioteka nuo pat įkūrimo sudari- 
nėjo abėcėlinį katalogą. Pradžioje darbuotojų bibliotekoje buvo 
mažai, tad katalogą rengė vienas žmogus. 1923 m. sukataloguota 
tik 5263, 1926 m. - 16 904 knygos*?*. Tai labai sunkino skaitytojų 
aptarnavimą, nes buvo išduodamos tik sukataloguotos knygos. Iki 
1930 m. biblioteka turėjo abėcėlinį ir pagalbinį dalykinį katalogą. 
Abėcėliniame kataloge nebuvo atsižvelgiama į raidyną ir kalbas, 
kuriomis išspausdinta knyga ir klasifikuojama pagal lotynų abėcė- 
lę. Tad rusišku šriftu išleistų knygų bibliografinio aprašo duome- 
nys buvo transkribuojami lotynų raidėmis. Kataloge greta stovėjo 
knygų aprašai lietuvių, lenkų, rusų, vokiečių ir kitomis kalbomis. 

Stefanija Užkuraitė spėjo, kad Lietuvos universiteto bibliote- 
ka perėmė Lenkijos masinių bibliotekų katalogavimo praktiką?"s, 
Leidiniui atpažinti kataloginiai aprašai buvo pakankami. Knygai 
buvo rašoma nemažai papildomų kortelių: vertėjui, redaktoriui, 


272 S. Užkuraitė, „Kauno politechnikos instituto bibliotekos veikla“, ibidem, 

slapyvardžiui, kai kada dalykui. Abėcėlinius katalogus turėjo fa- 
kultetų bibliotekos. 

Gavusi daugiau etatų biblioteka nuo 1930 m. ėmėsi sudarinėti 
sisteminį katalogą. Žinovė ir pagrindinė darbuotoja — Antanina 
Šalkauskaitė. Į katalogą buvo įtraukiami svarbesni žurnalų straips- 
niai. Kataloguotojai vadovavosi Tarptautinio bibliografijos insti- 
tuto dešimtainės klasifikacijos Nikolajaus Rusinovo variantu. Dar- 
bą lengvino Bibliografijos žiniose knygoms nurodomi dešimtainės 
klasifikacijos indeksai. 1940 m. į sisteminį katalogą buvo įtraukta 
150 000, 0 1941 m. jau siekė 200 000 pozicijų??“. Žinomas kata- 
logų žinovas Izidorius Kisinas pokario metais rašė: „Vienintelis 
šios sistemos geras katalogas buvo sudaromas Kauno universiteto 
bibliotekoje/?77 Čilvinaitė pasakojo, kad šis katalogas skaityto- 
jams buvo neprieinamas, tik kaip išimtį leisdavo juo pasinaudoti. 

Skaitykla ir skaitytojai. Knygomis skaitykloje galėjo nau- 
dotis studentai, profesoriai ir kiti Universiteto darbuotojai, pašali- 
niai — tik gavę direktoriaus leidimą. Į namus knygas profesoriams 
ir su retomis išimtimis studentams išduodavo skaityklos, nes abo- 
nemento nebuvo. Studentų būklės nepagerino 1934 m. paskelbtos 
„Bibliotekos ir skaityklos taisyklės“?7*, kurių 278 paragrafas numatė 
literatūrą išduoti į namus tik vyresniajam ir jaunesniajam Universi- 
teto mokslo personalui ir privatdocentams neribotam laikui ir neri- 
boto skaičiaus, išskyrus ypač brangias knygas ir rankraščius. Profe- 
soriai galėjo piktnaudžiauti tokiomis taisyklėmis — iš Universiteto 
knygų susidaryti asmeninę parankinę biblioteką. Grąžinti reikėjo 
semestrui baigiantis. Studentai ir toliau turėjo dirbti skaityklose. 

Birutė Tursienė straipsnyje „Vytauto Didžiojo universiteto bi- 
bliotekos skaityklos veikimas 1931-1936 m.“?79 pasakojo apie skai- 
tyklos darbo sąlygas, jos lankymą atskirais metais ir mėnesiais, pa- 
reikalautų knygų skaičių pagal turinį, kalbas. Pavyzdžiui, 1931—1932 
mokslo metais skaitykloje apsilankė 89 389 studentai, 1934-1935 m. 
didžiausias apsilankymų vidurkis - 350 per dieną. Elena Eimaitytė 
nurodė, kad 1937-1938 m. išduota 100 000 knygų. Profesorių skai- 


2736 S. Užkuraitė, „Kauno politechnikos instituto bibliotekos veikla“, p. 69. 
2737 I. Kisinas, „Įžanga“ in L. Tropovskis, Dešimtainė klasifikacija, Kaunas, 
1947, p. 13. 

2738 „Bibliotekos ir skaityklos taisyklės“, in Vytauto Didžiojo universiteto 
įstatymai, p. 140-144. 

2739 B. Tursienė, „Vytauto Didžiojo universiteto skaityklos veikimas 1931— 
1936 m. Bibliografijos žinios, 1939, nt. 6, p. 241—247. 

tykloje 1936-1937 m. apsilankė 3129 skaitytojai, vietoje pasinaudo- 
jo 14 247 knygomis, į namus paskolinta 1501 knyga?š?. Nuo 1935 m. 
veikė rankraščių skaitykla. 1938-1939 m. 919 skaitytojų apsilankė 
epizodiškai, 695 skaitytojai mokslo darbą dirbo sistemingai**!, 

Yra ir kita šio reikalo pusė, kuri neatsispindi statistikoje, — tai 
studentų darbo sąlygos, galimybės naudotis biblioteka. Minėtame 
straipsnyje „Studentai ir knyga“?š* rašoma, kad skaitykla per maža 
(19 stalų), prie kiekvieno susėda po 8 asmenis, tad gali tilpti 158. 
Kartais sėdi ant langų ar stovi pasieniais, skaitykla blogai sutvar- 
kyta - girgžda grindys ir durys, griausmingai ūžia ventiliatorius, 
tarpai tarp stalų nedideli. 1936 m. pabaigoje Literatūros naujienose 
pasirodė anoniminis studento straipsnis „Mes dūstame universi- 
teto skaitykloje“?5. Autorius kritikuoja biblioteką — tarnautojai 
dirba tarp knygų lentynų, nematydami saulės šviesos, studentų 
skaitykloje susirenka daugiau, negu yra vietų. Tokiomis sąlygomis 
studentai žaloja savo sveikatą. 

Knygas į namus studentai galėjo gauti tik bibliotekos direkto- 
riaus leidimu. Tam reikėjo profesoriaus tarpininkavimo. Knygų iš- 
davimas į namus buvo pažymimas studijų knygelėse. Levas Vladi- 
mirovas atsiminimuose pasakojo, kaip ėjęs pas direktorių Biržišką 
prašyti literatūros: vienu atveju, kai rašė kursinį darbą iš vokiečių 
literatūros istorijos apie IX amžiaus saksų literatūros paminklą He- 
liadą (prof. Horstas Engertas), ir kitą kartą prašė literatūros apie 
Davido Ricardo darbo pridėtinės vertės teoriją (prof. Viktoras 
Jungferis)?3+, Ekonomikos skyriaus studentas, vėliau profesorius Ma- 
rijonas Gregorauskas prisiminė apsilankymą pas bibliotekos direkto- 
rių jo namuose - ėjo medžiagos straipsniui apie Povilo Višinskio eko- 
nomines pažiūras. Profesorius priėmė labai draugiškai, supažindino 
su savo kartotekoje sukaupta medžiaga apie šį veikėją. (Straipsnis 
P. Taugėlos slapyvardžiu buvo išspausdintas Varpe, 1931 m.). 

Profesorių aprūpinimą retesne specialiąja literatūra lengvino 
tarptautinis tarpbibliotekinis abonementas. Bibliotekai tarpinin- 
kaujant mokslo knygų profesoriai nuo 1926 m. gaudavo iš Rygos, 

Tartu, Helsinkio, Karaliaučiaus, Berlyno bibliotekų. Prie Tarptauti- 
nės knygų skolinimosi organizacijos biblioteka prisijungė tik 1937 m. 
pabaigoje ar 1938 m. pradžioje. (Reikalingi dokumentai organiza- 
cijai buvo išsiųsti 1937 m. spalį?5.) Tarpbibliotekiniu abonementu 
naudotasi retai dėl valiutinių suvaržymų - išsiųsti buvo galima už 
15 Lt per mėnesį, reikėjo išpirkti atsiųstąsias. Tuos reikalus tvarkė 
valiutos komisija. Tad skolintojų skaičius buvo nedidelis - keliolika, 
1933—1935 m. gaunama po keliasdešimt knygų (34, 72, 49, 87)*39. 

Fakultetų bibliotekos. Kitą bibliotekos grandį sudarė fakul- 
tetų bibliotekos. Jos buvo įkurtos įvairiu laiku, buvo nevienodo 
dydžio, veikė gana savarankiškai — turėjo savo biudžetą, vedėjus, 
bibliotekininkus. Knygas komplektavo, žurnalus prenumeravo 
prižiūrimos Bibliotekos komisijos??7. Tad fakultetų bibliotekose 
daugiausia už biudžeto lėšas buvo pirktos naujos knygos, infor- 
maciniai leidiniai, specialioji literatūra pagal profilį, dėstomas dis- 
ciplinas. Biržiška buvo tos nuomonės, kad biblioteka turi būti po 
vienu stogu su mokslo įstaiga - fakultetu. Keliantis į naujas patal- 
pas fakultetui, buvo keliama ir biblioteka. 

Apie Humanitarinių mokslų fakulteto biblioteką žinių turime 
nedaug. 1925 m. spalio 23 d. HMF tarybos posėdyje pavesta komi- 
sijai (sudarė Vladimiras Šilkarskis, Izidorius Tamošaitis, Eduardas 
Volteris) parengti fakulteto „knygynui taisyklių projektą'*88. Apie 
1928 m. rašytame straipsnyje „Lietuvos aukštosios mokyklos“ Bir- 
žiška teigė, kad Humanitarinių mokslų fakultetas turi savo biblio- 
teką?99. Perkeltas į Centrinius rūmus HMF atskiros bibliotekos 
nebeturėjo - naudojosi pagrindinės bibliotekos fondais. 

1930-1931 mokslo metų ataskaitoje nurodoma, kad Teisių fa- 
kulteto biblioteka buvo I rūmuose - A. Mickevičiaus ir K. Done- 
laičio gatvių kampe. Medicinos fakulteto biblioteka buvo išskaidy- 
ta. 1930 m. savo bibliotekėles turėjo 19 fakulteto įstaigų??“. 1939 m. 
valstybės biudžeto išlaidų bibliotekoms paskirstyme nurodyta, 


285 „Lietuvos bibliotekininkų draugija“, Bibliografijos žinios, 1937, nr. 5, p. 213. 

Lietuvos universiteto Humanitarinių mokslų fakulteto bibliote- 
ka. Apie 1927 m. 


kad Medicinos fakulteto bibliotekoms skirta 12 205 litai??'. 1932 m. 
pastačius Medicinos fakulteto rūmus atsirado galimybė surinkti 
didesnį knygų rinkinį vienoje vietoje. 

Technikos fakulteto biblioteka buvo įkurta 1922 m., veikė Links- 
madvaryje, Fizikos-chemijosinstitute.1940m.turėjosooovienetųto 
profilio literatūros, 1939 m. jai vadovavo doc. Juozas Indriūnas?9*, 

Teisių fakulteto biblioteka įkurta 1922 m., bet oficialiai pradė- 
jo veiklą 1924 m. Kurį laiką jos vedėju buvo prof. Augustinas Ja- 
nulaitis. Statybos fakulteto biblioteka buvo įkurta 1927 m., turė- 
jo apie 900 to profilio knygų, reguliariai gaudavo-30 pavadinimų 
žurnalų. Matematikos-gamtos mokslų fakulteto biblioteka turėjo 
dvi skaityklas su parankiniais fondais. Iki 1930 m. joms vadovavo 
prof. Otto Folkas, vėliau Viktoras Biržiška. Pradžioje Teologijos- 
-filosofijos fakultetas savo bibliotekos neturėjo, veikė seminaro 
biblioteka (vedėjas — prof. Pranas Dovydaitis). 1936 m. Didžiuo- 
siuose universiteto rūmuose buvo įkurta fakulteto biblioteka (te- 
ologijos, filosofijos, istorijos, literatūros mokslo knygos, žinynai — 
iš viso per 5000). Ten buvo laikoma ir Lietuvos katalikų mokslo 
akademijos biblioteka - 850 tomų. Vedėjas — prof. Pranas Kuraitis, 
padėjėjas — doc. Antanas Maceina?9. Nedidelę biblioteką turėjo 
1926-1936 m. veikęs Evangelikų teologijos fakultetas. 


291 „Išlaidos bibliotekoms 1939 m. valstybės biudžete“, Bibliografijos žinios, 
1939, Nr. 6, p. 179. 

292 „Kauno bibliotekos“, Bibliografijos žinios, 1940, nr. 1, p. 30. 

293 Ibidem. 

Parankinės bibliotekos. Trečia bibliotekų grandis — smul- 
kesnių padalinių (prie katedrų veikusių seminarų, institutų, klini- 
kų) bibliotekos. 

Seminarinių bibliotekų komplektavimu ir administravimu rū- 
pinosi fakultetų vadovybė, katedrų vedėjai, bibliotekos direkto- 
rius. Teisių fakulteto profesorius ir bibliotekos direktorius Biržiška 
Teisės žurnale (1937 m., nr. 12) paskelbė užsienio kalbomis išleistų 
informacinių veikalų apžvalgą, be kurių neįmanomas rimtesnis 
studentų seminarų darbas. Medicinos fakultete savo bibliotekas 
turėjo Anatomijos, Patologinės anatomijos institutai, Akušerijos 
ir ginekologijos bei Akių ligų klinikos. Bibliotekas turėjo tikslių- 
jų ir gamtos mokslų laboratorijos, kabinetai, pavyzdžiui, geolo- 
gijos ir paleontologijos kabinete buvo stratigrafinių ir geologinių 
žemėlapių rinkinys, per 1000 tomų specialių knygų ir žurnalų 
komplektų??*. Astronomijos kabinetas ir observatorija turėjo apie 
7 so0 knygų. 1923 m. buvo įkurta Klimatologijos instituto bibliote- 
ka, turėjo 2700 tomų?“. Humanitarinių mokslų fakultete 1934 m. 
veikė tokios įstaigos, turėjusios savo bibliotekėles: eksperimen- 
tinės pedagogikos ir psichologijos laboratorija, lietuvių kalbos ir 
literatūros seminaras (vadovas Mykolas Biržiška), taip pat slavis- 
tikos (Vincas Krėvė), germanistikos (Horstas Engertas), Vakarų 
Europos literatūros (Vladas Dubas), klasikinės filologijos (Vladi- 
miras Šilkarskis), flosofijos (Izidorius Tamošaitis), istorijos (Jo- 
nas Yčas) seminarai, fakulteto muziejus (Vincas Mykolaitis)?9*. Se- 
minarų bibliotekų aprūpinimą galima iliustruoti Humanitariniam 
fakultetui 1936 m. skirtomis lėšomis: filosofijos seminarui — 1000, 
klasikinės filologijos — 1000 (lotynų literatūrai - 500, graikų 500), 
lituanistikos seminarui — 2300 (lituanistikai — 1200, lyginamajai kal- 
botyrai - 600, etnikos katedrai - 500), slavistikos - 1400, germanis- 
tikos - 1000, Vakarų Europos literatūros — 1400 (prancūzų - 700, 
anglų - 700), istorijos — 3000, teatro - 600, semitologijos - 600, tad 
iš viso 11 300 litų?97. Seminarų, klinikų, laboratorijų bibliotekų va- 
dovai paprastai būdavo vedantieji katedrų profesoriai, dirbo laisvai 


294 Pr. Čepėnas, „Mineralogijos ir geologijos katedra“, in Lietuvos universite- 
tas 1579-1803—1922, P. 484-487. 

295 „Kauno bibliotekos“, ibidem, p. 31. 

296 „Vytauto Didžiojo universiteto etatai“, in Vytauto Didžiojo universiteto 
įstatymai, p. 68. 

297 HMFT posėdžio protokolas nr. 195, 1936 09 25, LCVA, FR 856, ap. 1, 
b. 616, 1. 398-399. 

samdomi bibliotekininkai, dažniausiai studentai?. Jei profesorius 
turėjo asistentą, bibliotekininko etatas nebuvo skiriamas. 

Tačiau ir seminarų bibliotekėlės neišvengė studentų kritikos. 
Minėtame straipsnyje „Studentas ir knyga“ rašoma, kad seminaro 
skaityklos dirba neilgai, stinga pagrindinių knygų ir vadovėlių, į 
namus išsinešti galima tik retomis išimtimis. Siūloma seminarines 
bibliotekėles sutvarkyti arba likviduoti ir lėšas atiduoti pagrindinei 
bibliotekai, išlaisvinti kelis neprotingai naudojamus etatus?9?. 

Bibliotekos leidybinė veikla. Universiteto biblioteka atskira 
sąmata buvo gavusi lėšų leidybai. Ėmė skelbti savo fonduose laiko- 
mus rankraščius ir bibliografijos leidinius. Pirmuoju pasirinko Si- 
mono Daukanto veikalą Darbay senuju Lituwiu yr Žemaycziu. 1822 
(išleido 1929; 216 p., 2000 egz.). Knygoje keletas teksto faksimilių. 
Rankraštis priklausė Jurgiui Plateriui, o jam mirus - šeimai. Tik po 
Pirmojo pasaulinio karo kartu su kitomis giminės knygomis pa- 
teko į Valstybinę centrinę biblioteką, o iš ten - į Lietuvos univer- 
siteto biblioteką. Rankraštį spaudai parengė Vaclovas ir Mykolas 
Biržiškos. (Vėliau Mykolas teigė, kad tai vieno Vaclovo darbas, jis 
talkinęs tikrinant korektūrą. ) 

„Prakalboje“ Vc. Biržiška apibūdino sąlygas, paskatinusias Lie- 
tuvos studijuojantį jaunimą ir kitus šviesuolius imtis literatūros 
darbo, aptarė Daukanto rankraščio atsiradimo ir jo likimo istoriją, 
nagrinėjo autorystės klausimą, minėjo Leonui Uvainiui priklau- 
siusį kitą šio veikalo nuorašą. Profesorius aprašė spausdinamo 
rankraščio išorę, nurodė veikalą nurašinėjusius asmenis (Daukan- 
tas, Poška, Stanevičius). Svarstė veikalo tarmės problemą, nuraši- 
nėtojų padarytus kalbos taisymus. Anot Biržiškos, Darbus Dau- 
kantas parašė vos baigęs Universitetą (1822 m.), veikalas idėjinis, 
nuostatomis ir tendencijomis geriausiai atspindi kai kurių to meto 
lietuvių inteligentų nuotaikas, požiūrį į valstybės praeitį. Veikalas 
kompiliacinis, paremtas istorikų raštais, bet aprašomi įvykiai nu- 
šviesti pagal autoriaus požiūrį į lietuvių tautą. „Prakalbos“ autorius 
Darbus skyrė ne prie istorijos, o literatūros veikalų. (Detaliau apie 
Ve. Biržiškos darbą rengiant Daukanto Darbus senyjų lietuvių ir že- 
maičių žr. leidinyje Lietuvių atgimimo istorijos studijos. $. Simonas 
Daukantas. Vilnius, 1993, p. $0-51.) 

298 „Vytauto Didžiojo universiteto etatai“, in Vytauto Didžiojo universiteto 


įstatymai, p. 68. 
299 „Studentas ir knyga“, Lietuvos studentas, 1932, gegužės 1, nr. 7. 

1934 m. 600 egz. tiražu biblioteka išleido Konstantino Jablons- 
kio parengtą Istorijos archyvo pirmąjį tomą XVI amžiaus Lietuvos 
inventoriai (XII, 812 p.). Inventorių tekstai spausdinti „Meno“ visa 
kita - „Varpo“ spaustuvėje. Knygoje 158 inventoriai, iš kurių tik vie- 
nas anksčiau skelbtas. 

Žurnale Universitetas ir visuomenė išspausdintoje recenzijoje3?? 
Ve. Biržiška teigė, kad leidinys svarbus tiriant XVI a. Lietuvos ūkio 
gyvenimą — tuo laiku vyko pirmoji didžioji žemės reforma. Doku- 
mentai, anot recenzento, pateikia medžiagos Lietuvos ūkio struk- 
tūrai ir socialiniams santykiams tirti, svarbūs Lietuvos etnografijai, 
net kalbos mokslui — „nes į to laiko gudų ir lenkų raštų kalbą plačiai 
skverbėsi ir lietuviški žodžiai“ (yra jų sąrašas). 1561 m. Jurbarko ir Vir- 
balio inventoriai (sklt. 563—668) šiokių tokių žinių suteikia lietuvių 
literatūros istorijai (mini Martyną Mažvydą, Tamošių Gedkantą). 

Dokumentai išspausdinti originalo rašyba - tai svarbu, nes Len- 
kijoje, iš dalies Vakarų Europoje gudų dokumentai transkribuoja- 
mi lotynų raidėmis. Jablonskio nuopelnai, anot Biržiškos, dideli: 
surado išblaškytus inventorius, juos nurašė, iššifravo neįskaitomas 
vietas. Ypač svarbios vardų ir pavadinimų bei dalykų rodyklės. 

Buvo parengtas II tomas, skirtas raganų byloms Lietuvoje, ta- 
čiau jam išleisti trūko lėšų. 

Nuo 1935 m. Universiteto biblioteka iš Švietimo ministerijos 
perėmė Lietuvos bibliografijos instituto rengiamų Bibliografijos 
žinių leidimą. Šio žurnalo rengimas spaudai, anot redaktoriaus 
Biržiškos, buvo „vienas svarbiausiųjų mokslinių universiteto bib- 
liotekos darbų“3“'. Pats redaktorius žurnale išspausdino keletą 
straipsnių, skelbė trumpas kultūros veikėjų biobibliografijas. 

Bibliografijos žinios (1936, nr. 3-4 išspausdino) ir atskiru atspau- 
du išleido Izidoriaus Kisino Lietuvos ir užsienio Lietuvių kolonijų 
1935 m. periodikos rodyklę (leidinys nr. 3, 175 egz., 24 p.). Joje sure- 
gistruoti 195 Lietuvoje lietuvių kalba leisti laikraščiai ir žurnalai, 35 
leidiniai kitomis kalbomis, 7 lietuviški Vilniaus krašto leidiniai, 57 
užsienyje (daugiausia JAV ir Argentinoje) išėję. Periodika suskirs- 
tyta į du skyrius: „Lietuva“ ir „Užsienio lietuvių kolonijos“. Lie- 
tuvoje išleisti grupuojami taip: A - Didžioji Lietuva, B - Mažoji 
Lietuva, C - Vilniaus kraštas3??, 


300 V. Biržiška, „Istorijos Archyvas I tomas: XVI amžiaus Lietuvos invento- 
riai...“, Universitetas ir visuomenė, 1934, rugsėjo 28, nt. 1. 

301 V. Biržiška, „Pirmasis Vytauto Didžiojo universiteto dešimtmetis“, p. 6. 
302 Detaliau žr. V. Žukas, Lietuvių bibliografijos istorija (iki 1940), Vilnius, 
1983, p. 153. 

1922 m. nutrūkus Juozo "Tumo redaguojamo žurnalo Mūsų se- 
novė leidimui, visą laiką buvo jaučiama tokio leidinio stoka. Tik 
po keliolikos metų kilo sumanymas jį atgaivinti. Žurnale Univer- 
sitetas ir visuomenė pasirodė Vc. Biržiškos straipsnis „Kur „Mūsų 
senovė?3 Pacituosime: „Velionis J. Tumas-Vaižgantas 1921- 
1922 m. išleido 5 numerius (4-omis knygomis) Lietuvos istorijos 
medžiagai rinkti skirtos „Mūsų Senovės“, bet žurnalą turėjo su- 
stabdyti dėl įvairių jam daromų priekaištų. Nors „M. S“ ir turė- 
jo trūkumų, tačiau mūsų XIX-XX a. darbui ir kultūrai pažinti jis 
paskelbė daug neapsakomai svarbios medžiagos ir jo sustabdymas 
tam reikalui be galo mums pakenkė. Daugelis tuo laiku gyvų mūsų 
kultūrinės kovos dalyvių šį pasaulį apleido, nepasidaliję nei savo 
žiniomis, nei patyrimais. Bet užtat susirado daugybė naujos doku- 
mentinės medžiagos ir jos nėra kur skelbti. Mūsų inteligentiškoji 
visuomenė vis rimčiau žiūri į dar neseną Lietuvos praeitį, bet netu- 
ri medžiagos jai pažinti. Toks žurnalas, kaip maždaug buvo „Mūsų 
Senovė“, yra būtina mūsų kultūrinio atgimimo sąlyga. Lietuvos 
istorijos draugija jau šių metų pradžioje buvo nutarusi, greta „Pra- 
eities“, atnaujinti ir „Mūsų Senovę“; buvo net redakciją numačiusi 
ir nusistačiusi nuo rudens žurnalą leisti, tačiau nuo to laiko apie 
šio nutarimo vykdymą nieko negirdėti“ Autorius ragina Istorijos 
draugiją neužtęsti sumanymo. Tačiau atsitiko taip, kad žurnalo 
leidimo teko imtis VDU bibliotekai, redaguoti pačiam Biržiškai. 
Archyviniai šaltiniai rodo, kad pradžioje leidinį norėta pavadinti 
Gimtąja senove, bet pasiliko prie senojo. Vienas pirmųjų atsiliepė 
literatūros istorikas Vincas Maciūnas. Gimtajai senovei buvo pa- 
rengęs keletą reikšmingų publikacijų — tai Liudviko Adomo Ju- 
cevičiaus laiškai Jozefui Ignacui Kraszewskiui ir šis tas iš Poškos, 
Nezabitauskio, Kraszewskio korespondencijos su paaiškinimais ir 
kt3*4 Leidinys pasirodė tik po poros metų senąja antrašte Mūsų 
senovė: medžiaga lietuvių tautinio atgimimo istorijai. Biržiška teigė, 
kad ji rūpinsis straipsniais ir medžiaga, „kuri daugiau ar mažiau 
padės nušviesti atskirus lietuvių tautinio atgimimo momentus“ — 
XIX a. - XX a. pradžią (iki Pirmojo pasaulinio karo pabaigos). 
Buvo skelbiami straipsniai, atsiminimai, neskelbti senesniųjų au- 
torių kūriniai, veikėjų korespondencijos, dokumentų publikacijos, 
recenzijos. 1937-1940 m. pasirodė penkios Mūsų senovės knygos. 
303 [V. Biržiška], „Kur „Mūsų senovė?“ Universitetas ir visuomenė, 1934, 

Nemažai medžiagos Mūsų senovei pateikdavo pats redaktorius. 
Daugiausia naudojosi Rašliavos muziejuje sukaupta medžiaga. 
Stambesnės publikacijos pasirodydavo atskirais atspaudais, pa- 
vyzdžiui, Biržiškos 1883 m. Raszliawos Pacztas, 1937. 16 p.; Iš vysk. 
M. Valančiaus veiklos, 1938, 91 p.; P. Joniko Lietuvių kalba ir jos gai- 
vinimas prieš „Aušrą“, 1940. 32 p.; V. Maciūno Lietuviškieji dalykai 
Vilniaus šubravcų satyroje, 1938. 26 p. 

Liko neįgyvendintų sumanymų - 1931 m. VDU biblioteka buvo 
numačiusi pradėti spausdinti savo bibliotekos katalogą — išleisti 
20 spaudos lankų dydžio I tomą3“. Kitas neįgyvendintas suma- 
nymas — išleisti Jurgio Ambraziejaus Pabrėžos 10 spaudos lankų 
lotynų-lietuvių kalbų botanikos žodyną3““, 

Bibliotekos statybos klausimas. Darbą VDU bibliotekoje 
prof. Biržiška būtų laikęs neužbaigtu, jei nebūtų pastatyti specialūs 
rūmai. Šis klausimas spaudoje ir institucijose intensyviau pradėtas 
kelti nuo Lietuvos Respublikos antrojo dešimtmečio vidurio. Lietu- 
viškojoje enciklopedijoje (1935) Biržiška rašė, kad Universiteto biblio- 
teka neturi savo patalpų, nesistemingai aprūpinama lėšomis ir negali 
sistemingai papildyti fondų?“?. 1936 m. paskelbtame anoniminiame 
straipsnyje apgailestaujama, kad „mes turime lėšų daugeliui reika- 
lų, bet tik ne bibliotekos rūmams statydinti“? 1938 m. per Vasario 
16-osios minėjimą Universiteto rektorius Mykolas R6meris kalbėjo, 
kad ateinantį penkmetį iš vyriausybės tikimasi kreditų Universiteto 
bibliotekos statybai. Kai tik bus baigta Klinikų statyba, imsis biblio- 
tekos. Ketinta projektuoti patalpą 400-s00 tūkstančiams tomų — 
tokį tikėtasi sudaryti per 20-30 metų. Skaityklose būsią 300 vietų 
studentams ir 30 profesoriams. Bendras rūmų tūris 25 000 kubinių 
metrų, statyba kainuosianti apie du milijonus litų. Apie paskelbtą 
sumanymą ir būsimą biblioteką rašė Bibliografijos žinios3??, VD uni- 
versiteto žinios?*?, Mokykla ir gyvenimas". Pranas Čepėnas rašė, kad 
sklypas bibliotekai buvo įgytas netoli pirmųjų Universiteto rūmų, 


305 „Vytauto Didžiojo universiteto leidiniai 1932 metais“, Bibliografijos žinios, 
1931, Nr. 4, p. 163. 

306 Ibidem. 

307 V. Biržiška, „Biblioteka“, in Lietuviškoji enciklopedija, 1935, t. 3, sklt. 867. 
308 „Mes dūstame universiteto skaitykloj!“, Literatūros naujienos, 1936, birželio 15. 
309 „Vytauto Didžiojo universiteto biblioteka“, Bibliografijos žinios, 1938, nr. 1, p. 31. 
310 „Universiteto bibliotekos statybos sumanymas“, VD universiteto žinios, 
1938, nr. 3—4, p. 80-85. 

31 „Statys Universiteto Biblioteką“, Mokykla ir gyvenimas, 1938, nr. 2, p. 91-92. 
312: Pr. Čepėnas, „Lietuvos universitetų bibliotekos“, in Lietuvos universitetas 
1579—-1803—1922, p. 593. 

Artimiausius bibliotekos statybos planus sugriovė Kaune sku- 
biai pastatyta Sporto halė tarptautinėms krepšinio rungtynėms. 
Statyba kainavo bene 300 ooo litų. Dėl to bibliotekos statymas 
buvo nukeltas. Vietoj mokslinių studijų vaikinai mėto į krepšį ka- 
muolį, ironizavo Biržiška. 

Bandyta laimėti lėšų VDU bibliotekos statybai pakeitus jos sta- 
tusą — pavertus nacionaline biblioteka. 1939 m. liepos 1 d. XX am- 
žiuje paskelbtame anoniminiame straipsnyje?“ pažymima, kad 
Lietuva neturi nacionalinės bibliotekos, kuri rinktų visą bet kur 
išleistą lietuvių spaudą, rankraščius, literatūrą apie Lietuvą ir lie- 
tuvius. Autorius siūlė Universiteto biblioteką paversti nacionali- 
ne - esąjoje yra 177 000 tomų, kurių nemaža dalis yra lituanistikos 
veikalai. Teigė, kad užsienis įpratęs į VDU biblioteką žiūrėti kaip į 
nacionalinę*'*. Čia dar kartą iškeliamas bibliotekos rūmų statybos 
klausimas - Universiteto biblioteka jau turi sklypą, „tad, jei būtų 
paversta nacionaline, nereikėtų statyti antrųjų rūmų, nereikėtų 
atskiro personalo, leisti pinigus ir t. t“ 

1939 m. rugsėjo 1 d. prasidėjęs Vokietijos-Lenkijos karas, Sovie- 
tų Sąjungos armijos įžengimas į Vilnių rugsėjo 17 d. ir tolesni įvykiai 
Universitetui ir jo bibliotekai iškėlė kitus uždavinius ir prioritetus. 


313 „Mums reikia nacionalinės bibliotekos“, XX amžius, 1939, liepos 1, nr. 146. 
314 Ibidem. 


VEIKLA DRAUGIJOSE 


XXVII KNYGOS MĖGĖJŲ DRAUGIJA 


1920 m. buvo įkurta XXVII knygos mėgėjų draugija. Jai priklau- 
sė įvairių profesijų knygos mėgėjai. Jie daugiausia domėjosi spau- 
dos istorija, knygų menu, bibliofilija. Apie draugijos veiklą šių ei- 
lučių autorius rašė knygoje Lietuvių knygotyros bruožai'. Vaclovo 
Biržiškos veikla šioje bibliofilų draugijoje nebuvo labai aktyvi. 

XXVII knygos mėgėjų draugijos įstatus parengė Vytautas Ste- 
ponaitis. 1930 m. spalio pradžioje su Pauliumi Galaune ir Viktoru 
Cimkausku juos pakoregavo, o to mėnesio 30 dieną sukvietė orga- 
nizacinį susirinkimą (pirmininkavo Juozas Tumas). Buvo aptarti 
įstatai, sudaryta komisija jiems galutinai parengti“. Įstatus pasirašė 
Vytautas Steponaitis, Paulius Galaunė, Viktoras Cimkauskas, Jonas 
Paknys, Vaclovas Biržiška ir Kazys Puida3. Gruodžio 17 d. Draugija 
buvo įregistruota Kauno miesto ir apskrities viršininko raštinėje“. 
Pagal įstatus draugijos narių galėjo būti tik dvidešimt septyni. 
„Dvi naujos draugijos“ rašė, kad ir ribotas narių skaičius, jeigu 
jie sistemingai dirbsią, galės siekti savo svarbiausių tikslų — pro- 
paguoti menišką knygą. Straipsnio autorius ragino draugijos na- 
rius neapsiriboti tik savo interesais, nepaversti bibliofilijos „sausa 
bibliomanija“. 

Pagrindinės draugijos veiklos gairės — leidyba ir paskaitos. 
Svarbiausias leidinys - XXVII knygos mėgėjų metraštis. Pirmo- 
ji knyga pasirodė 1933 m., antroji 1937 m., trečioji buvo parengta, 
bet iki sovietinės okupacijos nespėta išspausdinti. Biržiška pateikė 
1 V. Žukas, Lietuvių knygotyros bruožai, Vilnius, 1989, p. 177-219. 

2 P. Galaunė, „Kaip gimė ir veikė XXVII knygos mėgėjų draugija“, Bibliote- 
kų darbas, 1976, nr. 10, p. 33. 

3 Steigėjų raštas Kauno miesto ir apskrities viršininkui, LCVA, F 402, 
ap. 4, b. 588, l. 3. 

4 | „Įvairūs skelbimai“, Vyriausybės žinios, 1931, d. 2, nr. 156, p. 6. 

s V. Biržiška, „Dvi naujos draugijos“, Bibliografijos žinios, 1931, nr. 1, p. 42. 

keletą straipsnių. Svarbiausias - „Fabijonas Ulrichas Glazeris ir jo 
naujai surastas 1729-1733 m. rankraštis“. Tai mokymui ir religijos 
reikalams skirta knyga Namų, šuilės ir bažnyčios pamokslas. Kitas 
straipsnelis pasakoja apie Marcino Biatobrzeskio ir Andrzejaus Ei- 
lipeckio pamokslų vertimą į lietuvių kalbą ir jo išleidimą rusiškais 
rašmenimis. Įvairenybių skyrelyje - fragmentas iš rengiamo darbo 
Nežinomi ir mažai žinomi XIX amžiaus lietuviškieji rašytojai prieš 
spaudos uždraudimą ir žiupsnis iš ar- 
chyvų parinktos medžiagos Juozapo 
Želvavičiaus biografijai. 

Vytauto Steponaičio siūlymu 
XXVII knygos mėgėjų draugija 
1935 m. išleido dvi Biržiškos knygu- 
tes: Bibliografija ir Bibliotekos, abi po 
110 egz. Tai Lietuviškoje enciklopedi- 
joje (1935, t. 3) išspausdintų straips- 
nių publikacija atskirais leidiniais. 
launė, spaudos išlaidos — 388 litai“. 

Draugijos narių susirinkime 
Vaclovo Kosciuškos sukurtas Biržiška skaitė kelis pranešimus. 


Vaclovo Biržiškos ekslibri- 1932 m. gegužės 27 d. posėdyje pro- 
sas. Cinkografija, 1930 


fesorius kalbėjo apie lietuviškos 
periodikos šimtmetį, o lapkričio 
27 d. - apie iki spaudos draudimo planuotus leisti laikraščius — 
Lauryno Ivinskio Aitvarą ir Mikalojaus Akelaičio Pakeleivingą?. 
1936 m. spalio 27 d. susirinkime pasakojo apie lietuviškus slapyvar- 
džius - aptarė jų vartojimo tikslus, dešifravimo metodiką ir sunku- 
mus, jų sisteminimą?. 

1934 m. spalio pabaigoje draugijos nariai buvo nuvykę į Šiau- 
lių „Aušros“ muziejuje surengtą senųjų knygų parodą?. Ta proga 
spalio 28 d. mergaičių gimnazijoje Biržiška skaitė paskaitą knygos 
istorijos tema. 1935 m. spalio 27 d. draugijos posėdyje jis aptarė 
Izidoriaus Kisino sudarytą Antano Smetonos bibliografiją ir biobib- 


6 XXVII Knygos mėgėjų draugijos valdybos posėdis, 1935 01 22, MAB, 
E 59-99, l. 8. 

7 MAB, E 59-259, I. 2. ž 

8  „Chronika“, XXVII knygos mėgėjų metraštis, Kaunas, 1933, t. 1, p. 381. 

o  Pakvietimas į parodą, MAB, F 59-109, 1. 6. 

liografiją““. 1939 m. kovo 27 d. pranešime „Naujienos tarp senienų“ 
profesorius pasakojo apie naujai surastus spaudos ir raštijos fak- 
tus, nepaminėtus jo veikale Lietuvių bibliografija". 

Duomenų lietuviškos bibliofilijos istorijai rasime pranešime 
apie XIX a. antrosios pusės knygų mėgėją Stanislovą Didžiulį iš 
Griežionėlių netoli Anykščių. Biržiška apžvelgė bibliotekos kau- 
pimo istoriją, šaltinius, papasakojo apie susirašinėjimą dėl knygų, 
kratą jo namuose, bibliotekos areštą“. 1940 m. sausio 27 d. drau- 
gijos narių posėdyje Vilniaus universiteto bibliotekoje direktorius 
papasakojo apie jos istoriją, supažindino su fondais“. 

Biržiška dalyvaudavo svarstant draugijos leidybos planus. 
1934 m. sausio 27 d. susirinkime siūlė išleisti neskelbtas Juozo 
Tumo recenzijas apie spaudai parengtas knygas. Recenzijas užsaky- 
davo Švietimo ministerijos Knygų leidimo komisija. 1938 m. kovo 
27 d. susirinkime siūlė išleisti kurį nors Antano Kriščiukaičio-Aiš- 
bės apsakymą („Bričką“, „Mūsų poną“, „Kaimo mokyklą“). Pauliui 
Galaunei atrodė, kad tokių leidinių imtis dar anksti - nėra dailinin- 
kų, gebančių „pagauti lietuviško tipo bruožus ir tinkamai iliustruoti 
tokį veikalą:“+ 1939 m. lapkričio 15 d. buvo grįžta prie Kriščiukaičio- 
Aišbės, jo apsakymo Brička, norėta parinkti kurį nors Vinco Krėvės 
kūrinį“. 1940 m. sausio 27 d. susirinkime Biržiška siūlė leisti visuo- 
menei mažiau žinomų autorių - Klemenso Kairio, Antano Viena- 
žindžio ir kitų spaudos draudimo meto rašytojų kūrinius““. 


LIETUVOS BIBLIOTEKININKŲ DRAUGIJA 


1930 m. spalį Rygoje įvyko pirmoji Pabaltijo valstybių biblioteki- 
ninkų konferencija. Joje dalyvavo VDU ir kai kurių kitų Lietuvos 
bibliotekų atstovai. Lietuvių delegacijai vadovavo ir pranešimą 
„Lietuvos bibliotekų ir bibliotekininkų būklė“ skaitė Biržiška. Apie 
Rygoje įvykusią bibliotekininkų konferenciją parašė straipsnį". Jis 


10 MAB, Es9—10i, 1. 22. 

1 MAB, Fs9-195, 1. 54. 

12 | 1937 10 27 narių susirinkimas, MAB, F 59-19:, L. 19. 

13 1940 0127 valdybos posėdis, MAB, F 59-242, l. 4. 

14 MAB, E 59-193, l. 34. 

15 MAB, F 59-195, 1. 63. 

16  "MAB, E 59-242,1.1. 

17 | V. Biržiška, „Pirmoji Pabaltijo bibliotekininkų konferencija Rygoje“, Bib- 
liografijos žinios, 1930, nr. 5, p. 129-130. 

teigė, kad reikia kuo greičiau įkurti „bibliotekininkų sąjungą“, nes 
be jos neįmanomas tarptautinis bendradarbiavimas, pavyzdžiui, 
reikėjo siųsti atstovus į nuolatinį Pabaltijo valstybių bibliotekininkų 
biurą. Kitas, kur kas svarbesnis, motyvas - Lietuvos bibliotekinin- 
kų darbo tobulinimas, o šito, anot autoriaus, neįmanoma padaryti 
neturint kvalifikuotų darbuotojų, bibliotekininkų organizacijos. 


grupė: VDU bibliotekos vedėjas Vaclovas Biržiška, bibliotekinin- 
kės Felicija Šalkauskaitė ir Elena Eimaitytė, Valstybės centrinės 
bibliotekos vedėjas Andrius Škėma, Centrinės kariuomenės bi- 
bliotekos vedėjas Aleksandras Ružancovas, Kauno miesto savi- 
valdybės Vinco Kudirkos bibliotekos vedėjas Vincas Ruzgas. Ini- 
ciatyvinė grupė parengė draugijos įstatus ir 1931 m. gegužės 2 d. 
įregistravo Kauno miesto ir apskrities viršininko raštinėje. Nuo 
tada draugija pradėjo veiklą. Įstatai buvo paskelbti Bibliografijos 
žiniose!“ ir atskirai. 1936 m. draugijos įstatai buvo iš naujo apsvars- 
tyti, patikslinti ir tų metų gegužės 18 d. įregistruoti Vidaus reikalų 
ministerijoje'?. 

Įstatai skelbė, kad draugijos tikslas - „tobulinti bibliotekų ir bi- 
bliografijos darbą ir palaikyti ryšius su kitų kraštų bibliotekomis ir 
jų darbuotojais.'*? Buvo numatyta įvairi draugijos darbo programa. 
Svarbiausios jos veiklos kryptys buvo šios: 1) bibliotekininkų pro- 
fesiniai interesai ir kadrų rengimas, 2) kultūrinė veikla, 3) mokslinis 
metodinis darbas, 4) ryšiai su kitų šalių bibliotekininkais. 

Draugijos steigimo iniciatorius ir autoritetingiausias to meto 
bibliotekininkas Biržiška rašė: „...bibliotekininkų darbas — tai 
didelė ir sunki specialybė, reikalaujanti didelio darbo ir rimto 
pasiruošimo.“* Jis puoselėjo viltį, kad draugija padėsianti gerin- 
ti bibliotekininkų kvalifikaciją. Iš tikrųjų draugija tokių suma- 
nymų turėjo — pirmajame įstatų variante buvo nurodyta, kad ji 
„įrengia ir laiko bibliotekininkų mokyklas“, „šaukia biblioteki- 
ninkų pasitarimus, konferencijas ir kongresus“?*, Vėliau suvok- 


18 „Lietuvos Bibliotekininkų Draugijos įstatai“, Bibliografijos žinios, 1931, 
Nr. 2, p. 86-87. 

19 „Lietuvos Bibliotekininkų Draugijos įstatai“, Bibliografijos žinios, 1936, 
NF. 4, p. 121123. 

20  Ibidem, p. 121. 

2 V. Biržiška, „Dvi naujos draugijos“, Bibliografijos žinios, 1931, nr. 2, p. 42. 
22 „Lietuvos Bibliotekininkų Draugijos įstatai“, Bibliografijos žinios, 1931, 
nr. 2, p. 86. 

ta, kad draugija nepajėgi steigti specialiųjų mokyklų, ir 1936 m. 
įstatų variante šis punktas buvo išbrauktas. 

Draugija buvo įpareigota rūpintis bibliotekininkų buitimi, 
profesiniais reikalais. Įstatuose pažymėta, kad ji „padeda savo na- 
riams surasti darbo bibliotekose“, „rūpinasi medžiagine ir juridi- 
ne bibliotekininkų buitimi“33. Pastaruosius punktus įgyvendinti 
taip pat nebuvo galimybių, nes draugija turėjo nedaug lėšų ir ri- 
botas juridines teises. 

Draugijos įstatai numatė nemažą kultūrinio veikimo progra- 
mą: rengti parodas, koncertus, ekskursijas ir literatūros vakarus, 
steigti „informacijos ir statistikos biurus, muziejus ir bibliotekas- 
-skaityklas“. Įstatuose nurodyta, kad draugija atlieka mokslinį me- 
todinį darbą: „tiria bibliotekų būklę ir stengiasi tobulinti biblio- 
tekų darbo metodus“, „renka ir apdirba medžiagą apie bibliotekų 
darbą ir vystymąsi“, „rengia privačias ir viešas paskaitas bibliotekų, 
bibliografijos, knygininkystės ir raštvedybos klausimais“?+. Bir- 
žiška akcentavo, kad vienas iš draugijos uždavinių būsiąs gerinti 
skaitytojų aptarnavimą. Jis rašė, kad „draugija rūpinsis pirmiau- 
sia nustatyti kelius knygai Lietuvoje plėstis, rišti ją su skaitytoju, 
naujus skaitytojus surasti, tobulinti knygos patiekimo skaitytojui 
formas“. Atkreiptinas dėmesys dar į vieną 1936 m. variante pa- 
tikslintą įstatų paragrafą — jame nurodoma, kad draugija „leidžia ir 
platina periodinius ir neperiodinius spaudos leidinius biblioteki- 
ninkystės ir bibliografijos klausimais“?*. Abiejuose variantuose yra 
paragrafas, skelbiantis, kad draugija „palaiko santykius su užsienio 
bibliotekomis ir skaityklomis, bibliotekininkų ir bibliografų drau- 
gijomis ir organizacijomis“?7, 

Veiklą draugija pradėjo 1931 m. gegužės 29 dieną. Laikinosios 
valdybos posėdyje dalyvavo pirmininkas Vaclovas Biržiška, pava- 
duotojas Andrius Škėma, iždininkė Felicija Šalkauskaitė, sekreto- 
rius Aleksandras Ružancovas. Buvo nutarta į draugiją kviesti visus 
Lietuvos bibliotekininkus?š. Spalio 23 d. įvyko antrasis posėdis, 
lapkričio 8 d. — trečiasis. Buvo priimami nauji nariai??. Tų metų 
23  Ibidem. 

24  Ibidem. 

25 V. Biržiška, „Dvi naujos draugijos“, p. 42. 

26 „Lietuvos Bibliotekininkų draugijos įstatai“, Bibliografijos žinios, 1936, 
Nr. 4, p. 121. 

27  Ibidem, 1933, nr. 2, p. 86; 1936, nr. 4, p. 121. 

28 „Lietuvos Bibliotekininkų Draugija“, Bibliografijos žinios, 1931, nr. 3, p. 128. 
29 „Lietuvos Bibliotekininkų Draugijoje“, Bibliografijos žinios, 1931, nr. 5, p. 218. 

lapkričio 8 d. Centrinėje kariuomenės bibliotekoje įvyko pirmasis 
visuotinis draugijos narių susirinkimas, į kurį susirinko 15 narių?“. 
Buvo aptarti organizaciniai reikalai. Pagal įstatus, draugijos valdy- 
bą galėjo sudaryti penki asmenys: pirmininkas, vicepirmininkas, 
sekretorius, iždininkas ir bibliotekininkas. Turėjo būti išrinkti trys 
kandidatai, kurie užimtų pasitraukusiųjų vietą, ir kontrolės (revizi- 
jos) komisija. Valdyba buvo renkama vieneriems metams. Į pirmą- 
ją valdybą įėjo Biržiška (pirmininkas), Škėma (pavaduotojas), Ru- 
žancovas (sekretorius), Šalkauskaitė (iždininkė) ir Ruzgas (bib- 
liotekininkas), keletas kandidatų ir revizijos komisijos narių. Pir- 
mininku visą laiką buvo Biržiška, į valdybą nuolatos buvo renkami 
Ruzgas, Ružancovas, Šalkauskaitė, Eimaitytė, Čilvinaitė, Riman- 
tas. Pirmasis narių susirinkimas draugijos organu pasirinko žur- 
nalą Bibliografijos žinios, ir draugija kreipėsi į Švietimo ministeri- 
ją - prašė tai patvirtinti. Prašymas buvo patenkintas, ir nuo 1931 m. 
nr. (23) žurnalas išeidavo kaip Lietuvos bibliografijos instituto ir 
Lietuvos bibliotekininkų draugijos organas. Draugija nutarė su- 
sirinkimuose skaitytas paskaitas, pranešimus arba jų konspektus 
skelbti minėtame žurnale arba leisti atskirai ir siųsti provincijose 
gyvenantiems nariams. Bibliografijos žiniose buvo pateikiama drau- 
gijos veiklos kronika, informuojami bibliotekininkai. 

Svarbiausia veiklos forma - susirinkimai: bendrieji, per ku- 
riuos buvo skaitomos paskaitos, ir atsiskaitomieji, per kuriuos 
buvo apžvelgiama draugijos veikla, išrenkama valdyba; posėdžiai 
buvo kviečiami valdybos einamiesiems reikalams aptarti. Antai 
1938 m. įvyko trys susirinkimai su paskaitomis ir devyni valdybos 
posėdžiai, buvo surengtas Pabaltijo bibliotekininkų kongresas?! 
Aktyviausi draugijos nariai, daugiausia skaitę paskaitų, periodiko- 
je paskelbę straipsnių, bibliografijos darbų, buvo Biržiška, Ruzgas, 
Ružancovas ir keletas kitų. 

Perspektyvos išplėsti draugijos veiklą atsirado 1939 m. spalio 
10 d. Lietuvai atgavus Vilnių. 1940 m. gegužės 19 d. įvykęs visuo- 
tinis narių susirinkimas nutarė sostinėje įkurti draugijos skyrių ir 
pasiūlyti prie Bibliotekininkų draugijos prisijungti archyvų dar- 
buotojams ir sudaryti atskirą sekciją?*. 

Sovietų Sąjungai okupavus Lietuvą, Vidaus reikalų ministeri- 
jos spaudos ir draugijų skyriaus 1940 m. liepos 29 d. nutarimu Lie- 
30 „Lietuvos Bibliotekininkų Draugijoje“, Bibliografijos žinios, 1931, nt. 6, p. 270. 
31 „Organizacijos statistikos žinios“, LVCA, F 402, ap. 5, b. 156, 1. 16. 

32 „Lietuvos bibliotekininkų draugijoje“, Bibliografijos žinios, 1940, nr. 4, p. 126. 

tuvos bibliotekininkų draugijai buvo leista veikti toliau33. Ji buvo 
vadinama Lietuvos "TSR bibliotekininkų draugija, o jos veiklos 
kryptis — toliau rūpintis bibliotekininkystės mokslu, biblioteki- 
ninkų rengimu ir jų kvalifikacija. Draugijos veikla nutrūko 1941 m., 
hitlerininkams okupavus Lietuvą. 

Apie draugijos veiklą nemažai buvo rašoma Bibliografijos žinio- 
se - skelbiama kronika, metų veiklos apyskaitos, platesnės veiklos 
apžvalgos. 

Minėtame straipsnyje apie pirmąją Pabaltijo bibliotekininkų 
konferenciją Biržiška rašė: kol neturėsim specialistų biblioteki- 
ninkų, neturėsime gerų bibliotekų ir dėl to labiausiai nukentės 
Lietuvos visuomenė, kuri dažnai yra priversta tenkintis įvairių 
pakraipų „politiniais frakciniais knygynėliais“, sudarytais daugiau- 
sia iš tendencingai parinktų brošiūrų?*. Anot straipsnio autoriaus, 
tik „organizuoti, kvalifikuoti bibliotekininkai gali sudaryti Lietu- 
vos bibliotekų tinklą“. Po kelerių metų, apžvelgdamas draugijos 
atlikto bibliotekų tyrimo rezultatus, Biržiška vėl pabrėžė kadrų 
reikšmę - netikęs darbuotojas, turėdamas ir knygų, ir lėšų, pavers 
biblioteką „negyvu balastu, knygų sandėliu“, o išmanantis sugebės 
ir nedidelį knygų rinkinį paversti „tikru kultūros centru“, suras ir 
lėšų, ir knygųs“. 

Draugija iš pat pradžių ėmė rūpintis bibliotekininkais. Jau pir- 
majame laikinosios valdybos posėdyje 1931 m. gegužės 29 d. buvo 
tariamasi dėl bibliotekininkų mokymo ir numatyta kitais metais 
surengti „trumpalaikius kursus“?. Įgyvendinti tokį sumanymą 
nebuvo lengva. Tik 1936 m. draugijos rūpesčiu Švietimo ministe- 
rija surengė pirmuosius bibliotekininkų kursus?*. Juose paskaitas 
skaitė labiausiai kvalifikuoti, aktyviausi bibliotekininkai ir biblio- 
grafai — Vaclovas Biržiška, Izidorius Kisinas, Vincas Ruzgas. Kur- 
sų programą sudarė du ciklai: istorija (knygų ir spaudos - 3 val., 
Lietuvos knygos - 4 val., Lietuvos bibliotekų — 2 val.) ir praktinis 
bibliotekų darbas (jų tvarkymas, darbo technika, dešimtainė klasi- 
fikacijos sistema, bibliotekų statistika — 18 val.). Įžanginę paskaitą 


33 „Lietuvos Bibliotekininkų Draugija“, ibidem, nr. 5, p. 153. 

34 V. Biržiška, „Pirmoji Pabaltijo bibliotekininkų konferencija“, ibidem, 
1930, Nr. 5, p. 130. 

35 Ibidem. 

36 V. Biržiška, „Lietuvos visuomeninės bibliotekos“, ibidem, 1934, nr. 2, p. 36. 
37 „Kursai bibliotekininkams“, ibidem, 1931, nr. 3, p. 128. 

38 „Pirmieji bibliotekininkų kursai Lietuvoje“, ibidem, 1936, nr. 6, P. 254—255. 

skaitė Biržiška. Jis kalbėjo apie senovės ir dabartinių bibliotekų už- 
davinius, praėjusių epochų ir naujųjų laikų bibliotekininkų darbo 
metodus. Po poros metų vėl kilo mintis rengti kursus — 1938 m. 
gruodžio 8 d. narių susirinkimas pavedė valdybai rūpintis „organi- 
zavimu ilgalaikių kursų bibliotekininkų mokslui pagilinti ir darbui 
suvienodinti.“3? 1939 m. balandžio 30 d. susirinkime draugijos na- 
riai pageidavo, kad viešųjų bibliotekų darbuotojais būtų skiriami 
tik baigusieji specialius kursus*“. 

Bibliotekininkų draugija atliko Lietuvos bibliotekų apskaitą. 
1931 m. lapkričio 8 d. draugijos narių susirinkime buvo nutarta 
„Surinkti žinias apie visas Lietuvos bibliotekas“*!. Parengta anke- 
ta ir 1933 m. pradžioje per įvairių žinybų aukštesnes instancijas iš- 
siuntinėta bibliotekoms (apie 4000) ir išspausdinta Bibliografijos 
žiniose**. Gautus duomenis susistemino ir apibendrino Ružanco- 
vas. 1934 m. vasario 1 d. draugijos susirinkime jis ta tema perskaitė 
pranešimą“. Anketos duomenys buvo paskelbti 1933-1934 m. Bi- 
bliografijos žiniose“* ir išleisti atskira knygute Lietuvos bibliotekos 
1932 metais. 

Draugijos narius domino ir kitos bibliotekų darbo problemos. 
Viena iš jų - tarpbibliotekinis abonementas. Čia matė išeitį iš sun- 
kios būklės - kol bibliotekos nepakankamai aprūpintos knygomis. 
Biržiška rašė“, kad bibliotekų trūkumą, skaitytojų reikalaujamų 
knygų stoką iš dalies galima kompensuoti užmezgant glaudžius ry- 
šius tarp įvairių bibliotekų, leidžiant įvairiose vietose gyvenantiems 
skaitytojams naudotis visų bibliotekų fondais. Pirmiausia tokie ry- 
šiai turėtų būti užmegzti tarp Kauno ir provincijos bibliotekų. 

1932 m. vasario 19 d. VDU bibliotekoje įvykusiame susirinkime 
Biržiška skaitė pranešimą „Vytauto Didžiojo universiteto bibliote- 
ka 1923-1932 metais“. Tekstas buvo paskelbtas Bibliografijos žinio- 
se*5 ir bibliotekininkų draugijos išleistas atskiru atspaudu. 

39 Lietuvos Bibliotekininkų Draugijos veiklos apžvalga nr. 1, 1938 nr. VI — 25 
iki XII - 20 d., MAB, F 163-1122, p. 1. 

40 „Lietuvos bibliotekininkų Draugijoje“, Bibliografijos žinios, 1939, nr. 3, p. 93. 
41  Ibidem, 1931, nr. 6, p. 270. 

42 „Lietuvos bibliotekininkams“, ibidem, 1932, nr. 6, p. 273. 

43 „Lietuvos Bibliotekininkų Draugijos kronika“, ibidem, 1934, nr. 1, p. 1. 

44 A. Ružancovas, „Lietuvos biliotekos 1932 metais: (Anketos duomenys)“, 
ibidem, 1933, Nr. 5, P. 144—157; Nt. 6, p. 178—185; 1934, Nr. 1, p. 2-5. 

45 „Lietuvos Bibliotekininkų Draugijoje“, ibidem, 1933, nr. 1, p. 45. 

46 V. Biržiška, „Pirmasis Vytauto Didžiojo Bibliotekos dešimtmetis“, 
ibidem, 1933, nr. 1, p. 1-7. 

Lietuvos archyvų ir bibliotekų istorijai buvo skiriama mažiau 
dėmesio. Iš šios srities draugijos darbų galima paminėti 1936 m. 
lapkričio 26 d. susirinkime Biržiškos skaitytą pranešimą apie Mo- 
tiejaus Valančiaus archyvą*?, svarbų XIX a. vidurio švietimo bū- 
klės tyrimui (duomenys apie parapines mokyklas), baudžiavos 
Lietuvoje istorijai (baudžiauninkų skundai Valančiui), lietuvių 
literatūros praeities studijoms (duomenys apie nežinomus auto- 
rius, žinomų rašytojų biografijų papildymai). Kitas profesoriaus 
skaitytas pranešimas buvo skirtas pirmajam lietuvių bibliofilui 
Stanislovui Didžiuliui ir jo knygų rinkiniui*š. 

Apie Lietuvos bibliotekų būklę Biržiška kalbėjo minėtame 
pranešime Rygoje 1930 m. spalį. Jis nurodė, kad valstybė nepa- 
veldėjo nė vienos bibliotekos iš praeities (visos liko Vilniuje), 
kalbėjo apie lėtai kuriamą valstybinių viešųjų bibliotekų tinklą, 
kvalifikuotų darbuotojų trūkumą. Pranešėjas aptarė ir lietuviškų 
knygų leidybos sąlygas praeityje, paminėjo, kad stokojama gerų 
naujų leidinių. Aptardamas Rygoje vykusios pirmosios Pabaltijo 
valstybių bibliotekininkų konferencijos rezultatus Biržiška rašė, 
kad priimtas nutarimas bibliotekoms keistis oficialiais leidiniais, 
užmegzti tarpbibliotekinio abonemento ryšius tarp trijų valsty- 
bių yra labai svarbus Lietuvos mokslo darbuotojams - jie galės 
gauti reikiamų knygų. 

Iš spaudos istorijos paminėtina 1932 m. vasario 28 d. Bir- 
žiškos skaityta paskaita „Periodinės lietuvių spaudos 100 m. 
sukaktuvės“*?, 

1935 m. spalio 5-7 d. Taline ir Tartu įvyko antrasis Pabaltijo 
bibliotekininkų kongresas, kuris sutapo su estų knygos 400 metų 
paminėjimo iškilmėmis. Lietuvos bibliotekininkams atstovavo 
Vaclovas Biržiška, Elena Eimatytė, M. Bulotaitė, Felicija Šalkaus- 
kaitė, Birutė Vileišytė-Tursienė, Aleksandras Ružancovas, penki 
asmenys turistų teisėmis. Biržiška skaitė pranešimą apie lietuvių 
spaudos draudimą 1864-1904 m., jo neigiamą poveikį knygai ir 
Lietuvos bibliotekoms, Eimaitytė — apie VDU bibliotekos ran- 
kraščių skyrių“, 

47 „Lietuvių Bibliotekininkų Draugijos kronika“, ibidem, 1933, nr. 6, p. 177. 
48 „Lietuvos Bibliotekininkų Draugija 1937 metais“, ibidem, 1938, nr. 1, p. 31. 
49 „Lietuvos bibliotekininkų Draugijoje“, ibidem, 1933, nr. 6, p. 270. 


so E. Eimaitytė, „II Pabaltijo bibliotekininkų kongresas“, ibidem, 1935, nr. 5, 
P. 131-135. 

Biržiška bibliotekininkų draugijos narių susirinkime paskaitė 
pranešimą „Įspūdžiai iš Pabaltijo bibliotekininkų kongreso Estijo- 
je 1935. X. 5-7“. 1939 m. birželio 2 d. VDU bibliotekos Vaižganto 
muziejuje vykusiame draugijos narių susirinkime profesorius pa- 
sakojo apie naujausius senųjų lietuvių raštų radinius**. 

Draugijos veiklos programoje bibliografijai nebuvo skiria- 
ma daug dėmesio. Galėtume paminėti tik 1931 m. gruodžio 13 d. 
V. Kudirkos bibliotekoje vykusiame susirinkime skaitytą Biržiškos 
pranešimą „Bibliografijos išsivystymas ir jos reikšmė bibliotekų 
darbui“. Tekstas, atrodo, buvo padaugintas rotatoriumi ir išsiunti- 
nėtas nariams“s. Biržiška palaikė ryšius su estų bibliografu Friedri- 
chu Puksoo. Bičiulis iš Estijos prašė žinių referatui apie Pabaltijo 
bibliografinio darbo koordinavimą. Jis siūlė kartu Lietuvai, Latvi- 
jai, Suomijai ir Estijai išleisti šakines, ypač taikomųjų ir gamtos 
mokslų, bibliografijos rodykles, imtis konkrečių priemonių knygų 
mainams tarp bibliotekų sutvarkyti, teiravosi apie privalomąjį eg- 
zempliorių Lietuvoje, siūlė suvienodinti nacionalinės bibliografi- 
jos metodiką ir kt.3+ 

1938 m. birželio 10—12 d. Kaune (su išvykomis į Marijampolę 
ir Šiaulius) surengtas trečiasis Pabaltijo bibliotekininkų kongresas. 
Čia vėl kalbėta apie bibliotekų tinklą, bibliotekų tipus. Estas Ri- 
chardas Antikas supažindino su savo šalies mokslinėmis ir viešo- 
siomis, latvis Žanis Unams — su Latvijos mokslinėmis ir liaudies 
bibliotekomis. Vytauto Vaclovo Tumėno referatą „Lietuvos viešo- 
sios bibliotekos“ perskaitė Biržiška, nes pranešėjas susirgo“. 

Dar vienas Lietuvos bibliotekininkų ryšių su užsieniu kanalas 
buvo Tarptautinė bibliotekininkų draugijų federacija - lietuviai į ją 
įstojo 1936 m. balandžio 7 d. Jos atstovė Birutė Vileišytė-Tursienė 
dalyvavo federacijos rengiamose konferencijose Alžyre, Ispanijoje. 

Bibliofilinės XXVII knygos mėgėjų draugijos ir ypač Lietuvos 
bibliotekininkų draugijos veikla buvo ryškus to meto Lietuvos 
kultūrinio gyvenimo veiksnys, aktyvinęs knygos meno raidą, plė- 
tęs ir gilinęs bibliotekų veiklą, kėlęs darbuotojų profesionalumą. 


s1 E. Eimaitytė, „Lietuvos bibliotekininkų draugija 1935-1936 metais“, 
ibidem, 1936, nr. 6, p. 116. 

s2 „Lietuvos Bibliotekininkų Draugijoje“, ibidem, 1931, nr. 6, p. 270. 

s3  Ibidem, 1941, nr. 2, p. 37-38. 

s4 E. Puksoo laiškas V. Biržiškai, 1936 10 15, MAB, F 163-698. 

s5 III Pabaltijo bibliotekininkų kongresas“, Bibliografijos žinios, 1938, nr. 3, 
p. 108-109. 


ASMENINĖ BIBLIOTEKA 


„Marija Urbšienė 1930 m. laiške Vytautui Steponaičiui! minėjo 
didžiausias kauniečių asmenines bibliotekas: istorijos profesorių 
Augustino Janulaičio, Igno Jonyno, Konstantino Jablonskio, žur- 
nalisto ir bibliografo Vytauto Steponaičio ir administracinės tei- 
sės profesoriaus ir universiteto bibliotekos direktoriaus Vaclovo 
Biržiškos. Tikruoju bibliofilu buvo bene tik Steponaitis, kitų bi- 
bliotekose dominavo savo specialybės (istorijos, teisės) knygos ir 
žurnalai. Urbšienė siūlė minėtas bibliotekas ištyrinėti „bibliofili- 
niu atžvilgiu“*. 

Biržiška turėjo gražų nuosavą butą Trakų (sovietmečiu P. Cvir- 
kos) gatvėje 3. Profesorių namuose lankiusis bibliotekininkė Ma- 
rijona Čilvinaitė prisiminė, kad kabinetas iš abiejų pusių buvo 
apstatytas pilnomis knygų lentynomis. Knygomis apkrautą kabi- 
netą ir jame dirbantį profesorių prisiminė ir vokiečių okupacijos 
metais apsilankęs Zigmas Toliušis*. Antanas Mažiulis iš JAV rašė, 
kad profesorius savo biblioteką labai brangino - ji svarbus šaltinis 
rengiamiems bibliografijos darbams“. 

Po karo išlikusios knygos rodo, kad profesorius biblioteką 
rūpestingai tvarkė: įsigytą leidinį įrašydavo į inventorinę knygą, 
pažymėdavo įgijimo vietą ir datą, nurodydavo eilės numerį, įkli- 
juodavo ekslibrisą. Turėjo du: Pauliaus Galaunės ir Vaclovo Kos- 
ciuškos. Matyt, knygos lentynose buvo išdėstytos pagal tam tikrą 
sistemą. Mokslų akademijos bibliotekoje esamoje Biržiškos bi- 
bliotekos inventorinėje knygoje leidiniai buvo registruojami nuo 
1920 m. iki 1935 m. Registracija pradedama 2651-uoju numeriu ir 
tęsiama iki 4165, tad iš viso per pusantro tūkstančio. Aišku, knygas 
pirko, registravo ir vėliau. 


M. Urbšienės laiškas V. Steponaičiui, 1930 05 26, LNB, F 25-148, L. 7. 
Ibidem. 

Z. Toliušis, „Vaclovas Biržiška“, Angara, 1953, LNB, F 66-u, l. 8. 

A. Mažiulio laiškas V. Žukui, 1987 09 06, VUB, F 141-283. 

Savininkui 1944 m. pasitraukus į Vakarus biblioteka liko be 
šeimininko. Paulius Galaunė pasakojo, kad universiteto bibliote- 
koje kurjeriu dirbęs „padorus vyras“ Vildžiūnas karučiais perve- 
žė profesoriaus knygas į universiteto rūmus. Knygoms sukrauti 
buvo skirtas kambarys. Biblioteka į inventorinę knygą buvo su- 
rašyta 1948-1950 metais. 1950 m. Kauno universitetą pertvarkius į 
Politechnikos institutą ir Medicinos institutą, dalis Biržiškos kny- 
gų su kita medžiaga buvo perduota 
| Vilniaus universitetui. Bibliotekos 
| 
| 


—————————— 

likimą, jos tematiką tyrinėjusi Nijo- 
EA -—7/ lė Lietuvninkaitė nustatė, kad 1480 
I IBP I y knygų teko Kauno politechnikos ins- 


VACLOvVO tituto (vėliau Technologijos universi- 
BiRZiS KOS teto) bibliotekai, apie 1000 - Vilniaus 
Ls universitetui, dalis — kitoms Kauno 


ir Vilniaus bibliotekoms“. Manoma, 
kad Biržiška turėjo per 5000 knygų. 
Apie bibliotekos kaupimo istori- 
ją nedaug ką žinome. Gaudavo uni- 
versiteto leidinius, pirkdavo ką ver- 
Pauliaus Galaunės sukurtas t9SNIO radęs antikvaruose, naujas — 
Vaclovo Biržiškos ekslibri-:- knygynuose. Senųjų XIX a. leidinių 
sas. Medžio raižinys, apie klebonijose, pas žmones surasdavo 
1922 m. keliaudamas po Lietuvą. Didžiausias 
pirkinys — iš Stanislovo Didžiulio bi- 
bliotekos 1935-1937 m. įgytos knygos. Lietuvninkaitės parengtame 
Didžiulio bibliotekos kataloge“ nurodytos 62 Biržiškai tekusios 
knygos (Sirvydo, Donelaičio - 1865 m. laida, Daukanto, Valančiaus, 
Dovydaičio, Baranausko, Akelaičio, Basanavičiaus, Kudirkos ir kt.). 
Įgydavo iš kitų bibliotekų - Stasio Pilkos, Antano Jasūdžio. Užėjus 
sunkmečiui savo kolekcijos knygas Biržiškai nešdavo Kazys Šimo- 
nis. Gaudavo XXVII knygos mėgėjų draugijos leidinius, draugijos 
narių knygas ir straipsnių atspaudus. Knygas dovanodavo kolegos 
profesoriai, rašytojai (Balys Sruoga), dažnai su dedikaciniais įrašais. 
Šios knygos rodo profesoriaus intelektinius ir asmeninius ryšius. 


s  N.Lietuvninkaitė, „Vaclovo Biržiškos asmeninė biblioteka ir jos likimas“, 
in Viekšnių kraštas ir profesoriai Biržiškos, Vilnius, 1995, p. 21-22. 

6  N. Lietuvninkaitė, Stanislovo Didžiulio asmeninė biblioteka: katalogas, 
Kaunas, 2004. 

Nijolė Lietuvninkaitė nurodė, kad iš Technologijos universi- 
teto rinkinyje esamų Biržiškos 1480 leidinių per tūkstantį sudaro 
knygos, susijusios su savininko profesine veikla. Tai bibliograf- 
jos, knygotyros (daugiausia knygos istorijos), istorijos (daugiau- 
sia Lietuvos), literatūros, dailės istorijos, pedagogikos ir gamtos 
mokslų (prie jų skirtinos ir tiksliųjų mokslų) knygos. Per 400 
grožinės literatūros lietuvių, rusų, Vakarų Europos, Skandinavų, 
JAV rašytojų knygų. Pagal kalbas knygos suskirstytos į keturias 
grupes: lietuvių (apie 500), rusų (per 500), lenkų (per 300), ki- 
tomis kalbomis (apie 160). Autorė pažymėjo knygose pasitaikan- 
čius ekslibrisus, savininko autografus ir kitus įrašus (įgijimo datą, 
eilės numerį), knygas dovanojusių autorių dedikacijas, paminėjo 
žymesnių autorių veikalus?. 

1994 m. gruodžio 2 d. Kauno technologijos universiteto biblio- 
tekoje buvo surengti ketvirtieji „Vaclovo Biržiškos skaitymai“. Ta 
proga veikė profesoriaus asmeninės bibliotekos knygotyros leidi- 
nių paroda. Lietuvninkaitė skaitė pranešimą „Knygotyros spaudi- 
niai V. Biržiškos asmeninėje bibliotekoje“ ir jis paskelbtas Knygo- 
tyroješ. Autorė teigė, kad bibliotekoje yra apie 300 XIX-XX a. tos 
srities leidinių lietuvių, lenkų, rusų, vokiečių kalbomis. Atskirai 
apžvelgti knygos istorijos, bibliografijos, bibliotekininkystės vei- 
kalai. Biržiška juos komplektavo profesiniais tikslais - pedagogi- 
niam ir moksliniam darbui. 

Biržiška turėjo apie 20 retų XVI-XVIII a. leidinių (aldų, elze- 
vyrų, Vilniaus akademijos spaudinių). 

Vilniaus universiteto bibliotekai tekusios knygos nebuvo iš- 
skirtos į atskirą kolekciją ir jas galime atpažinti tik iš esamų įrašų, 
ekslibrisų. Įdomus Sirvydo Punktų sakymų (1629) egzemplioriaus 
likimas. Šią knygą bibliofilas Stanislovas Didžiulis XIX a. pabai- 
goje pirko iš Vilniaus viešosios bibliotekos dubletų. Iš Didžiulio 
vaikų 1935 m. knygą nusipirko Biržiška. Kadangi Vilniaus universi- 
teto biblioteka tos knygos neturėjo, profesorius 1940 m. kovo 5 d. 
jai dovanojo. Universiteto bibliotekos Lituanistikos skaitykloje 
pavyko užtikti Juozo Balčikonio redaguotą Jono Jablonskio Raštų 
trečią tomą (1934) su redaktoriaus dedikacija prof. Vc. Biržiškai ir 


7  N.Lietuvninkaitė, „Vaclovo Biržiškos asmeninė bibliotekos knygos Kau- 
no A. Sniečkaus politechnikos instituto bibliotekoje, Knygotyra, 1986, t. 14(21), 
P. 69—74. 

8  N. Lietuvninkaitė, „Knygotyros spaudiniai V. Biržiškos asmeninėje 
bibliotekoje“, Knygotyra, 1996, t. 23(30), p. 53-61. 

Vaclovo Kosciuškos ekslibrisu. Teko matyti Biržiškai priklausiu- 
sius septynis Vinco Krėvės Raštų tomus. 

Profesoriaus biblioteka sukaupta atsižvelgiant į jo savininko 
pedagoginį darbą ir mokslinių tyrinėjimų kryptį. Senesni, retes- 
ni lietuviški leidiniai (maldaknygės, giesmynai, elementoriai, ka- 
lendoriai) ir svarbesnė lituanika buvo reikalinga rengiant Lietuvių 
bibliografiją, teisės knygos - studijoms ir dėstomiems administra- 
cinės teisės, teisės istorijos kursams. Su profesiniu darbu susijęs 
knygotyros veikalų rinkinys: knygos istorijos, bibliografijos, bibli- 
otekininkystės knygos ir žurnalai. 


ENCIKLOPEDIJOS REDAKTORIUS 


CDirmieji sumanymai leisti enciklopediją. Čikagoje einan- 
čio Lietuvos laikraščio ir knygų leidėjas bei didelio knygyno savi- 
ninkas Antanas Olšauskas XX amžiaus pirmojo dešimtmečio pa- 
baigoje ryžosi išleisti lietuvišką universalaus turinio enciklopediją. 
Buvo kultūros veikėjų, kurie šiam grandioziniam sumanymui ne- 
pritarė, pavyzdžiui, kalbininkas Kazimieras Būga - jis siūlė išleisti 
siauresnę, „lituanologijos“ enciklopediją, kurion įeitų visa tai, „kas 
paliečia plačiausiai Lietuvą“. Sumanytam leidiniui buvo telkiami 
bendradarbiai, siuntinėjami enciklopedijos prospektai. Numatyti 
skyrių vedėjai Jonas Basanavičius, Mykolas Biržiška, Kazimieras 
Būga, Adomas Jakštas-Dambrauskas, Augustinas Janulaitis, Jurgis 
Šlapelis, Juozas Tumas, Vydūnas ir kt. — iš viso trisdešimt penki*. 
Basanavičius laiške JAV gyvenančiam literatui Kleopui Jurgelio- 
niui siūlė enciklopedijos straipsnių kalbos taisymą pavesti Šlape- 
liui3. Leidėjui susivaidijus su Jurgelioniu ir Antanu Leliu, Ameri- 
kos redakcija iširo ir Olšauskas pasiūlė Lietuvių mokslo draugijai 
(LMD) jo sumanytąją enciklopediją imtis leisti Lietuvoje. 1912 m. 
rugsėjo 17 d. buvo sukviestas LMD leidybos komiteto posėdis 
enciklopedijos reikalams aptarti. Siūlymas buvo priimtas, išrink- 
ta „organizacijos darbo komisija“. Į ją buvo įtraukti LMD atstovai 
Jurgis Šlapelis ir Mykolas Biržiška, iš šalies - istorikas Bronius Un- 
tulis, teisininkai Stasys Šilingas, Augustinas Janulaitis, gydytojas 
Stasys Matulaitis, rašytoja Gabrielė Petkevičaitė-Bitė*. Apie šios 
komisijos veiklą duomenų nepavyko rasti. Kas ne kas vis dėlto 


1 K. Būgos laiškas K. Jurgelioniui, 191 04 09 (22), in K. Būga, Raštai, Vil- 
nius, 1961; t. 3, p. 928. 

2 G. Petkevičaitė-Bitė, „Naujas amerikiečių sumanymas“, in G. Petkevičai- 
tė-Bitė, Raštai, Vilnius, 1967, t. 4, p. 425-427. 

3 | J. Basanavičiaus laiškas K. Jurgelioniui, 191 12 04, in J. Basanavičius, 
Rinktiniai raštai, Vilnius, 1970, p. 840. 

4 „Vilniuje Lietuv. enciklopedijos reikalai“, Viltis, 1912, rugsėjo 21 (spa- 
lio 4), nr. 112. 

buvo padaryta - Jurgelionis siuntė Basanavičiui 15 straipsnių, o jis 
1912 m. kovo 8 d. laišku pranešė, kad siunčiąs korektūros lapus, kal- 
bą taisę Šlapelis ir Būgas. Leidimo idėja galutinai žlugo, kai anga- 
žuoti bendradarbiai Lietuvoje dėl vienų ar kitų priežasčių atsisakė 
dirbti enciklopedijoje. 

Nepriklausomoje Lietuvoje lietuviškos enciklopedijos leidimo 
ėmėsi „Švyturio“ bendrovė. Stokodama lėšų prisidėti kvietė JAV 
lietuvių Tėvynės mylėtojų draugiją, 
tačiau ir ji pinigų neturėjo. Ambicin- 
gas „Švyturio“ sumanymas išleisti 
12-15 tomų enciklopediją būtų pa- 
reikalavęs 100 000 dolerių. Bendrovė 
ieškojo paskolos JAV, bet skolintojų 
neatsirado“. 

Beveik tuo pat laiku (1924 m. pa- 
baigoje) iniciatyvos imasi Biržiška — 
jis pasiūlė Šiauliuose veikusiai „Kul- 
tūros“ bendrovei leisti enciklopediją. 
Prašyta Tėvynės mylėtojų draugijos 
prisidėti prie išleidimo. Draugijai su- 
Vaclovas Biržiška. tikus paremti apsispręsta leisti trijų 
Apie 1932 m. tomų lituanistinę Lietuvos enciklope- 

diją. Biržiška parengė leidinio pros- 
pektą?. Pagrindinės temos tokios: 


A. Lietuvos geografija (su gyvenamų vietų aprašymu), Lie- 
tuvos prigimtis (geologija, botanika, zoologija) — atskleidžiami 
svarbiausi Lietuvos gamtos savitumai, pateikiamos gamtininkų 
biografijos. 

B. Lietuvos praeitis; a) archeologija, b) istorija, c) lietuvių 
literatūros istorija, d) lietuvių bibliografija (žinios apie atskiras žy- 
mesnes knygas ir laikraščius ir apie lietuvių bibliografus), e) Lie- 
tuvos meno istorija, £) Lietuvos ekonomikos istorija, g) Lietuvos 
teisės istorija, h) lietuvių kalbos istorija. Kiekvienoje mokslo ir 
meno šakoje pateikiamos žymiausių tos srities veikėjų biografijos. 


s J. Basanavičius, Rinktiniai raštai, p. 843. 

6 V. Žukas, Švyuturio bendrovė knygoms leisti ir platinti 1918-1931, Vilnius, 
1998, p. 49. 

7 V. Biržiška, „Lietuvos enciklopedijos prospektas [„Kultūros“ bendro- 
vei]“19241218, MAB, F 12-1296. 

C. Lietuvos dabartis (ekonomika, teisė, kultūra, politika, kal- 
ba, menas, etnografija, tautosaka)". 

Projekto autorius sudarė kviestinų redaktorių sąrašą: Lie- 
tuvos istorijai Augustiną Janulaitį, lietuvių literatūros istorijai 
Mykolą Biržišką ir kaip pagalbininką Juozą Tumą, Lietuvos ar- 
cheologijai Konstantiną Jablonskį ir jam turintį talkinti Petrą Ta- 
rasenką, Lietuvos meno istorijai Paulių Galaunę ir kaip pagalbi- 
ninką Igną Šlapelį, lietuvių kalbai Joną Jablonskį ar Juozą Balči- 
konį, o gal Georgą Gerullį ar Alfredą Senną, ekonomikai Albiną 
Rimką, geografijai Povilą Matulionį ar Antaną Vireliūną ir kaip 
pagalbininką Vaclovą Biržišką, vietų istorijai Vireliūną, teisei Pe- 
trą Leoną, bibliografijai Vaclovą Biržišką, gamtai Tadą Ivanaus- 
ką su Jurgiu Elisonu, etnografijai Igną Končių ar Vincą Krėvę ir 
kaip pagalbininką Tumą; tautosakai Mykolą Biržišką ar Adolfą 
Sabaliauską, Lietuvos kultūrai Vc. Biržišką (išbrauktas Peliksas 
Bugailiškis)?. Buvo atliktas nemažas parengiamasis darbas, bet 
„Kultūros“ bendrovei dėl materialinių sunkumų žlugus, sumany- 
mas nebuvo įgyvendintas“. 

Leisti enciklopediją ryžtasi Lietuvos kultūros sąjunga. 1929 m. 
gruodžio 21 d. sąjungos taryba svarstė enciklopedijos leidimo 
klausimą. Šia iniciatyva susidomėjo gana pajėgi knygų leidimo ir 
prekybos bendrovė „Spaudos fondas“. Valdyba nutarė leisti enci- 
klopediją ir jau 1930 m. sausio 25 d. patvirtino jos planą. Darbą or- 
ganizuoti ir redaguoti pakvietė Vaclovą Biržišką". 

Biržiška nebuvo atsitiktinė figūra - ne tik lietuvių spaudos ži- 
novas, bibliografas, bet ir enciklopedinio darbo patirtį turįs vei- 
kėjas: Latvijos konversacijos žodyno (Latviešu konversacijūs vūr- 
dinica) I-III tomui 1927-1929 m. parašė 27 straipsnius apie Aušrą, 
Basanavičių, Daukantą, Mikalojų Daukšą, Donelaitį ir kt. Su bro- 
liu Mykolu švedų enciklopedijai parašė didelį straipsnį apie Lie- 
tuvą. Vaclovas Biržiška lietuviškos enciklopedijos išleidimą laikė 
labai svarbiu įvykiu — tai bus „didžiausias mūsų jaunos kultūros 
laimėjimas“*. Turėjo labai gerą atmintį (vaikščiojanti enciklope- 
8 V. Biržiška, „Lietuvos enciklopedija: (schema);“ 1924 12 18, MAB, F 12- 
1256, L. 4-5. 

9 V. Biržiška, Redaktoriai (projektas), MAB, F 12-1256. 

10 | V. Biržiška, „Atgal pažvelgus“, Kultūra, 1926, nr. 1, p. 56. 

1 V. Biržiška, „Įžangos žodis“, in Lietuviškoji enciklopedija, Kaunas, 1933, t. 1, 
KAV 

2 V. Biržiška, „Apie lietuviškąją enciklopediją“, Kultūra, 1931, nr. 6-7, p. 393. 


256 


Broliai (iš kairės) Viktoras, Mykolas ir Vaclovas 
Biržiškos. 1934 


dija), labai gerai buvo susipažinęs su VDU bibliotekos fondais, 
žinojo, kur apie ką ieškoti. Biržiška nedelsdamas sudarė vyriausio- 
sios redakcijos branduolį, parinko daugelio skyrių redaktorius ir 
pradėjo parengiamąjį darbą. Lietuvos kultūros sąjungos taryba su- 
sitarė su „Spaudos fondu“ dėl rengimo ir leidinio administravimo. 
„Spaudos fondas“ 1930 m. įkūrė atskirą administracinį vienetą — 
enciklopedijos redakciją. Joje dirbo šeši darbuotojai - du etatiniai 
redaktoriai, buhalteris ir kiti. Buvo pasirinkta „Varpo“ spaustuvė. 
Enciklopedijos leidimu rūpinosi ir katalikiškasis intelektualų 
sparnas. Yra duomenų, kad enciklopedijos klausimą iškėlė Šv. Ka- 
zimiero draugija. Lietuvos katalikų mokslo akademija 1927 m. 
svarstė lietuviškosios universalios, panašios į vokiečių Herderio 
enciklopediją, leidimą. Kažkas iš JAV žadėjo paremti. Apsvarsčiusi 
galimybes nutarė leisti kuklesnį informacinį veikalą — Žymesnybių 
žodyną. Buvo parengtas projektas, surinkta daug biografijų“. Ta- 
čiau sumanymą teko atidėti dėl finansinių sunkumų. Spaudoje pa- 
sirodė siūlymų (prof. Stepono Kolupailos Židinyje) leisti bendrą 
enciklopediją redaktoriais pakvietus abiejų visuomenės srovių — 
katalikų ir liberalų — atstovus Praną Dovydaitį, Juozą Tumą, Va- 
clovą Biržišką. Šią temą Ryte toliau rutuliojo Kazimieras Pakštas. 
Straipsnyje „Dvi enciklopedijos“ rašė, kad Kolupailos pasiūlymą 
parėmė abi grupės - socialistinė, susibūrusi apie „Spaudos fondą“, 
ir Lietuvių katalikų mokslo akademija. Galėtų veikti dvi susietos 
redakcijos, bet lėšos būtų bendros ir tai laiduotų reikiamą lygį ir 


13 | Žr. V. Žukas, Lietuvių bibliografijos istorija. T. 1: (Iki 1940 metų), Vilnius, 
1983, p. 211. 

deramą išorę. Siūlė pritraukti ir tautininkus, nes jų įtakoje atsidū- 
rusi Švietimo ministerija'*. 

Atsakyme į Pakšto straipsnį Biržiška detaliau papasakojo apie 
idėjos leisti enciklopediją genezę, paneigė nuogąstavimus, kad en- 
ciklopedija būsianti socialistinės krypties: „Enciklopedijai ruošti 
yra pakviesti Lietuvos mokslininkai specialistai, ir ne jų politiškos 
ar visuomeninės pažiūros, bet mokslinės kvalifikacijos buvo čia 
vienintelis pamatas kviesti.*5 Kitame straipsnyje Pakštas pritarė 
vienos enciklopedijos leidimui, paliko iniciatyvą apie „Spaudos 
fondą“ susispietusiai socialistų grupei, tačiau pageidavo, kad ben- 
dradarbiautų įvairių pažiūrų žmonės. Turi būti leista žymesniems 
katalikų specialistams patiems rašyti ir redaguoti sau artimos sri- 
ties straipsnius, leisti patiems pasirūpinti, kad teisingai būtų nu- 
šviesti jų pasaulėžiūros klausimai“. Biržiška taip pat nuogąstavo — 
kilo pavojus, kad bus pradėtos leisti dvi enciklopedijos, jos viena 
kitai kliudytų ir darbą stabdytų: „Grėsė pavojus, kad sumanius dvi 
enciklopedijas, nebus išleista nė vienos.“7 

Lietuvių katalikų mokslo akademija 1930 m. vasario 10 d. rašte 
„Spaudos fondui“ (pasirašė pirmininkas Adomas Jakštas-Damb- 
rauskas ir sekretorius Pranas Penkauskas) pasiūlė leisti vieną enci- 
klopediją, o svarbiausios bendro darbo sąlygos tokios: 

„L Apie visus dalykus, liečiančius katalikybės reikalus teo- 
logijos, filosofijos, istorijos, pedagogikos ir šiaip jau [klausimus] 
katalikų pasaulėžiūros srityje rašo patys katalikai, L. K. Mokslo 
akademijai vadovaujant. 

2. Visuose kituose enciklopedijos straipsniuose negali būti 
priešingos Katalikų Bažnyčiai ir jos mokslui dvasios. 

3. Katalikų straipsniuose taip pat neturi būti agresyvios dva- 
sios kitų tikybų ir pasaulėžiūrų atžvilgiu. 

4. Vyriausioji enciklopedijos redakcinė komisija sudaroma 
iš Spaudos Fondo ir LK Mokslo Akademijos atstovų paritetiniais 
pagrindais/*8 

Rašte buvo nurodytos materialinės ir kitos leidimo sąlygos. 

14 K. Pakštas, „Dvi enciklopedijos“, Rytas, 1930, vasario 18, nr. 40. 

15 | V. Biržiška, „Enciklopedijos reikalu“, Rytas, 1930, vasario 25, nr. 46. 
16 K. Pakštas, „Irgi kaip ir faktina pataisa“, ibidem. 

17 | V. Biržiška, „Įžangos žodis“, p. V-VI. 


18 Lietuvių katalikų mokslo akademijos raštas „Spaudos fondui', 1930 0210, 
MAB, F 163-1203. 

Po ilgokų derybų dėl bendradarbiavimo pagrindų abiejų pusių 
įgalioti asmenys 1930 m. gegužės 22 d. parengė susitarimą. „Spau- 
dos fondas“ susitarimą aprobavo 1930 m. gegužės 24 d., Lietuvių 
katalikų mokslo akademija - 1930 m. spalio 1 d. Tuo susitarimu 
buvo sudaryta redakcija: vyr. redaktorius prof. Vaclovas Biržiška, 
viceredaktorius prof. Pranas Dovydaitis, vyr. redakcijos nariai — 
prof. Blažiejus Čėsnys (Katalikų mokslo akademijos atstovas), 
prof. Vladas Lašas, prof. Vincas Krėvė ir „Spaudos fondo“ atsto- 
vas Valerijonas Kvieska. Vėliau įtrauktas prof. Mykolas Biržiška. 
Skyrių redaktoriais numatyta kviesti specialistus, o Karo dalykų 
skyriui sudaryti atskirą karių redakciją. Sekretoriais, o vėliau re- 
daktoriais visą enciklopedijos leidimo laiką buvo Pranas Čepėnas 
(istorikas) ir Bronius Vaitiekūnas. 

1932 m. pasirodė reklaminis leidinukas Lietuviškoji enciklopedija: 
Prospektas“. Jame vyr. redaktoriaus įvadas „Dėl Lietuviškosios encik- 
lopedijos“, lankas enciklopedijos teksto (nuo „Abolicionizmas“ - 
kova už negrų vergovės panaikinimą JAV, „Altamira“ - Europos ledų 
gadynės žmogaus pėdsakų vieta šiaurinėj Ispanijoj), „Leidėjų žodis“ 
ir enciklopedijos skyrių redaktorių ir bendradarbių sąrašas. 

Anot Jono Griniaus, Lietuviškoji enciklopedija buvo „koalicinė“. 
Iš tikrųjų joje telkėsi įvairių pažiūrų žmonės: krikščionys demo- 
kratai, socialdemokratai, liaudininkai, vėliau atsirado tautininkai, 
katalikai, indiferentai liberalai ir ateistai. Nuo VI tomo iš vyriau- 
siosios enciklopedijos redakcijos pasitraukė Juozas Baldauskas 
(Baldžius) ir Valerijonas Kvieska. 

Kitą pakopą sudarė enciklopedijos skyrių redaktoriai. Rengiant 
pirmą tomą jų buvo 6:, iš jų 47 profesoriai, keletas žemesnio ran- 
go universiteto pedagoginio personalo atstovų, keletas specialistų, 
vienas kitas rašytojas. 

Buvęs „Spaudos fondo“ buhalteris Pranas Dikčius pasakojo, 
kad Biržiška turėjo atskirų sričių specialistų, kurie visuomeniniais 
pagrindais tikrino parašytų straipsnių mokslinį lygį. Už konsulta- 
vimą nemokėjo, bet priskaičiuodavo didesnį honorarą už jų para- 
šytus straipsnius enciklopedijai. Kalbą taisė Trimito redaktorius 
Jonas Kalnėnas. 

Pradžioje manyta, kad formatu ir turiniu būsianti mažesnė 
negu prieš Pirmąjį pasaulinį karą planuota Antano Olšausko - for- 


19 Lietuviškoji enciklopedija: prospektas, Kaunas, 1932, 20 p., MAB (sen. 
sp. skyrius), LK-20/1417. 

matas ir turinys turėjęs būti panašus į pirmąją latvių enciklopediją, 
išleistą 1904-1921 m. Tikėtasi išleisti keturis didelius tomus, leisti 
atskirais sąsiuviniais — 100 sąsiuvinių po keturis lankus?“, 

Enciklopedijos turinys, anot vyr. redaktoriaus, turėsiąs būti 
mokslinis informacinis: glaustai ir objektyviai pasakoti apie ben- 
druosius dalykus, daug dėmesio skirti lituanistikai — „lietuvių 
tautos ir visuomenės gyvenimui“. Enciklopedija turėjusi atlikti ir 
tarptautinių žodžių žodyno funkcijas*:. (Tai buvo ypač aktualu iki 
Tarptautinių žodžių žodyno pasirodymo 1935 m.) Tačiau redakci- 
ja nuo ankstesnio plano leisti kompaktinę, į platesnę auditoriją 
orientuotą enciklopediją nukrypo. Jau pirmame tome ėmė skelb- 
ti glaustas monografijas su bibliografiniais sąrašais, dėti daugiau 
iliustracijų - jų šiame tome apie septynis šimtus. 

Redaktoriai. Vaclovas Biržiška medžiagą ėmė rinkti dar ne- 
giausia iš universiteto bibliotekos fondų, rinko straipsnius iš pe- 
riodikos, reklaminių leidinių. Į lapelius nurašydavo pagrindinius 
leidinio bibliografijos duomenis, puslapius, kuriuose rašoma apie 
rūpimus asmenis ar vietoves, užtinkamas iliustracijas. Gyviesiems 
veikėjams siuntė anketas ir pagal jas rašė biografijas enciklopedi- 
jai (per 130 asmenų). Lapeliai buvo dedami į dėžutes abėcėliškai 
pagal aprašomų dalykų bei asmenų pavardes. Dėžučių buvo kelios 
dešimtys, o kortelių jose - keli šimtai tūkstančių. Dėžutės sudė- 
tos į kataloginę dėžę. Šia kartoteka naudojosi visi redakcijos dar- 
buotojai. Profesorių aplankęs žurnalistas matė tokį vyr. redakto- 
riaus kabinetą: aukšto erdvaus kabineto visos keturios sienos nuo 
apačios iki viršaus apstatytos lentynomis su dailiai surikiuotomis 
knygomis, rankraščiais, korektūros lapais apdėtas stalas ir kėdės?*, 
Enciklopedijos redagavimas profesoriui - sunkus papildomas dar- 
bas. Jukiruniversitete buvo labai užimtas (Teisių fakultetas, biblio- 
teka). „Autobiografijoje“ rašė: „..aš nustojau švenčių, atostogų, 
poilsio, dalies nakties, nes negalėdamas mesti kito man pavesto 
darbo, enciklopedijai turėjau atiduoti kitu būdu iškombinuotą 
laiką“ Enciklopedija profesorių atitraukdavo nuo mokslo darbo, 


20 O. Kaminskas, „Lietuviška enciklopedija“ / Pasikalbėjimas su V. Biržiška, 
Lietuvos žinios, 1930, vasario 4, nr. 28. 

21 | Ibidem. 

22 A. Braziulis, „Prof. Vacl. Biržiška apie Lietuviškąją enciklopediją: 
Pasikalbėjimas šešių tomų proga“, Trimitas, 1938, nr. 4, p. 84. 

23 V. Biržiška, „Autobiografija“, MAB, E 163-1, l. 39. 

kuriam galėjo skirti „tiklaiko trupinėlius“**. Biržiška pasakojo, kad 
enciklopedija jam kas dieną atima po 5-6 valandas neišskiriant 
švenčių ir atostogų. Švenčių dienomis tenka dirbti dvigubai“. Po 
keliolikos metų būdamas JAV rašė: „...tris kartus perleisdavau per 
savo rankas visus be išimties tos enciklopedijos straipsnius (vieną 
kartą rankraštyje ir du kartus korektūroje)..25 

Pranas Dikčius šių eilučių autoriui pasakojo, kad profesorius 
ne sykį „Spaudos fondo“ vadovų prašėsi atleidžiamas, bet jie nesu- 
tiko - kito tokio žmogaus nebuvo. Svarbu redaktoriaus žinios, kva- 
lifikacijos, svarbu ir charakteris - buvo komunikabilus, tolerantiš- 
kas. Kategoriškai atsisakyti pareigų profesorius nenorėjo - suvokė 
darbo reikšmę visuomenei, kultūrai. Spaudė ir visuomenės opinija 
(žr. Z. Toliušio atsiminimus, LNB, F 66-11). 

Už enciklopedijos redagavimą „Spaudos fondas“ Biržiškai mo- 
kėdavo po 400 Lt per mėnesį. Atskirai mokėdavo už suredaguotą 
tekstą ir honorarą už individualius straipsnius. 

Redagavimas vyko taip: enciklopedijos darbuotojai savo arba 
iš šalies gautus straipsnius peržiūrėdavo, palygindavo su minėtoje 
kartotekoje esamais duomenimis, papildydavo lituanistine arba 
nežinoma faktine medžiaga. Paruoštus tekstus dar tikrino vienas 
redaktorius, dažniausiai Pranas Dovydaitis. Jis straipsnius papildy- 
davo nauja medžiaga (turėjo naujausią Herderio enciklopediją). 
Paruoštas straipsnis siųstas į spaustuvę. Korektūros buvo labai 
stropiai tikrinamos - skaitė spaustuvės korektoriai, sekretoriatas, 
vyriausiasis redaktorius. Korektūros lapuose straipsniai buvo tai- 
somi, trumpinami arba papildomi. Tais atvejais, jeigu autoriaus ir 
redaktorių nuomonės griežtai išsiskirtų, pagal išankstinį susitari- 
mą būtų spausdinami du skirtingi straipsniai. Tokių atvejų buvo 
ne vienas. Pavyzdžiui, apie kunigaikštienę Birutę buvo paskelbtas 
profesoriaus Igno Jonyno straipsnis ir skyriaus redaktoriaus prof. 
Augustino Janulaičio papildymas. 

Leidimu rūpinosi „Spaudos fondo“ enciklopedijos redakcija. 
Buvo numatyta leisti sąsiuviniais po vieną kas mėnesį, paskui juos 
sudėti į tomą. Pirmo tomo pirmasis sąsiuvinis pasirodė 1931 m. spa- 
lio 1 d. Iš pradžių sąsiuvinių rengimas užtrukdavo. Darbui paspar- 


24 V. Biržiška, „Autobiografija“, p. 39. 

25 A. Braziulis, „Prof. Vacl. Biržiška apie Lietuviškąją enciklopediją....“, p. 84. 
26 V. Biržiška, „Kritika ir polemika: Ponui Vilkaičiui atsakymas į atsakymą, 
Naujienos, 1950, liepos 20, Nr. 177. 

tinti į redakciją buvo priimtas Mykolas Biržiška. Pradedant pirmo 
tomo aštuntu sąsiuviniu imta leisti pagal grafiką - kas mėnesį. Pir- 
mo tomo dvyliktas sąsiuvinis pasirodė 1933 m. balandžio 5 d.?7 Tad 
enciklopedija tapo periodiškai leidžiamu mokslinės informacijos 
šaltiniu. Dauguma skelbiamų duomenų turėjo ilgalaikės vertės. Vie- 
name tome buvo apie 5 tūkst. paaiškintų žodžių?ė. Į enciklopediją 
buvo dedama ir platesnių straipsnių („suglaustos monografijos“). 
Redakcija sudarė galimybę mokslininkams, ypač humanitarams, 
plačiau reikštis. Biržišką gerai pažinęs etnologas Antanas Mažiulis 
iš JAV šių eilučių autoriui rašė, kad profesorius labai didžiavosi, kad 
Lietuviškoji enciklopedija buvo ne tik informacinis, bet ir mokslo lei- 
dinys - jai rašė žymiausi Lietuvos profesoriai??. 

Enciklopedijoje skelbiami rašiniai ideologiniu atžvilgiu nebu- 
vo tapatūs, tačiau gana objektyvūs ir atitiko tų laikų mokslo lygį. 
Nemaža vietos enciklopedijoje buvo skiriama straipsniams apie 
įvairias mokslo šakas, ypač lituanistiką. Leidinyje vyravo platesni ir 
smulkesni biografiniai straipsniai. (Redakcija išleido lapelį - „Bio- 
grafijos pavyzdį - Basanavičius Jonas“). Enciklopedijoje, pavyz- 
džiui, rasime beveik visus Kijevo universitete Vincui Krėvei dėsčiu- 
sius profesorius. Daug duomenų sukaupta apie įvairias vietoves — 
valstybes, miestus, net mažus Lietuvos miestelius ir kaimus, kalnus, 
jūras, upes, ežerus. Apibūdinti svarbesni periodiniai leidiniai, pa- 
teikta duomenų apie mokslo įstaigas, partijas, draugijas. Paaiškinti 
svarbesni tarptautiniai ir kai kurie lietuviški žodžiai. Pradžioje buvo 
sunkumų parūpinti žemėlapių, iliustracinės medžiagos, bet ir tai 
buvo sutvarkyta. Parinktas ryškus, lengvai skaitomas šriftas. 

Ne kartą buvo bandoma apskaičiuoti enciklopedijos tomų 
tekstų dydį. Pasak Biržiškos, „vienas tomas suima medžiagos tiek, 
kiek visi mūsų laikraščiai ir žurnalai bendrai sunaudoja per aps- 
kritus metus:3? Minėjome, kad pirmame tome išspausdinta per 
5 tūkst. įvairaus dydžio straipsnių, 700 iliustracijų, o tomai yra pa- 
našūs, tad nepilnuose dešimtyje tomų išspausdinta apie so tūkstan- 
čių. Kita proga Biržiška teigė, kad vienas tomas pagal spaudos žen- 
klų skaičių prilygo dvidešimčiai standartinių beletristikos knygų?!. 


27 V. Biržiška, „Įžangos žodis“, p. VI. 

28  Ibidem. 

29 A. Mažiulio laiškas V. Žukui, 1988 02 29-03 02, VUB, F 141-287. 

30 A. Braziulis, „Prof. Vacl. Biržiška apie Lietuviškąją enciklopediją...“ p. 86. 
31 „Spaudos fondo“ knygų leidimo ir platinimo baras 1936 m“, Lietuvos ai- 
das, 1937, sausio 1, nr. 1. 


Platesni straipsniai buvo išleidžiami atskirais atspaudais, jų per 
200 (taip darė ir moksliniai žurnalai). Juos gaudavo ir Bibliografijos 
žinių redakcija — registruodavo kaip spaudos vienetą, ir autoriai. 
Praleidimai ir papildymai buvo dedami kiekvieno tomo gale, pas- 
kui tikėtasi surinkti į vieną tomą. Užbaigus leisti enciklopediją, ke- 
tinta leisti naujos medžiagos papildymų tomus. 

Enciklopedijai daug rašė vyr. redaktorius. Jo plunksnai priklau- 
so apie 12 tūkstančių įvairaus dydžio straipsnių. Daugiausia, apie 
1800, parašė 1937 m. Dažniausiai tai - trumpi informaciniai straips- 
neliai remiantis kitų enciklopedijų medžiaga. (Redakcija naudo- 
josi bene trisdešimčia kitų šalių enciklopedinių leidinių.) Įdėdavo 
platesnių, nuodugnesniais tyrinėjimais paremtų rašinių iš spaudos 
ir literatūros istorijos. Biržiškos rašinių vertę didina asmeniškai iš 
žmonių surinkti biografiniai ir bibliografiniai duomenys, išaiškinti 
slapyvardžiai. Į pirmą tomą įdėjo 16 svarbesnių straipsnių, kai kurie 
iš administracinės teisės. Paminėtini: „Apdaras“ (knygų įrišimas), 
su broliu Mykolu rašytas didelis straipsnis „Aušra“, „Jonas Basana- 
vičius“, „Biblija lietuvių kalba“, „Bretkūnas Jonas“, „Burba Aleksan- 
dras“, „Cenzūra“, „Chylinskis Samuelis Boguslavas“, „Dambrauskas 
Aleksandras“ (rašytas kartu su Pranu Dovydaičiu), „Daukša Mika- 
lojus“, „Dovydaičiai“, „Davainis-Silvestraitis Mečislovas“, „Eduka- 
cinė komisija; „Elementorius“, „Elzevirai“, „Emigracija“, „Fedorov 
Jonas“ (rusų spaudos pradininkas), „Fortunatov Pilypas“ (rusų kal- 
bininkas), „Fraenkel Ernestas“ (vokiečių kalbininkas, bibliografas), 
„Fromas Aleksandras“, „Gadonai“ (žemaičių bajorų šeima), „Gie- 
draičiai“, „Giesmynai“, „Gisevius Edvardas“, „Glagolica“ (seniausias 
slavų raidynas), „Gutenberg Jonas“ (spaudos pradininkas). Daugu- 
ma šių straipsnių išleisti atskirais atspaudais. 

Vyr. redaktoriaus pavaduotojas Pranas Dovydaitis buvo labai 
darbštus ir pareigingas, gautą iš redakcijos medžiagą greitai peržiū- 
rėdavo ir siųsdavo į spaustuvę. Anot Prano Čepėno, neatlaidžiau- 
sias buvo Teologijos-filosofijos fakulteto profesorių straipsniams — 
ten jis daugiausia įrašydavo pastabų ir pataisymų. Savo straipsnių 
pateikė apie 80 — po dešimt viename tome. Iš tikrųjų jų buvo de- 
šimteriopai daugiau, nes smulkesnių straipsnių autoriai nebuvo 
žymimi. Ypač daug rašė smulkių biografijų. Daugiausia medžiagos 
parengė istorijos, filosofijos, etnologijos klausimais. Apie senuo- 
sius graikų filosofus rašė prof. Vosylius Sezemanas, bet didžiausią 
straipsnį — „Aristotelis“ parengė Dovydaitis, su prof. Vladimiru 

J. Juodišius, S. Biržiškis, J. Biržiškienė, L. Juodišienė, O. Biržiš- 
kaitė, Vc. Biržiška. 1934. J. Biržiškio archyvas 


Šilkarskiu — apie Artemidę ir Dzeusą. Rašė apie viduramžių filo- 
sofus ir teologus (šv. Augustiną), arabų mokslą, Giordano Bruno 
ir Erazmą Roterdamietį, aiškino sąvokas „deizmas“, „dvasia“, „eti- 
ka“, „religijų istorija“, „budizmas“ (su Juozu Baldausku), „atgaila“, 
„auka“, „animizmas“, net lietuvišką „aitvarą“. Jo plunksnai priklau- 
so tokie pamatiniai teologiniai straipsniai kaip „Apreiškimas“, „At- 
pirkimas“, „Biblija“, „Šventoji Dvasia“. 

Dovydaitis - kitų pažiūrų mokslininkas, bet Vaclovas Biržiška 
jį labai vertino. Buvęs enciklopedijos redaktorius Čepėnas Dovy- 
daitį apibūdino kaip „karingą klerikalą“, tiesaus būdo, be diplo- 
matinių savybių asmenybę, bet nešiurkštų, korektišką, sodietiš- 
kai paprastą ir atvirą3*. Anot Juozo Girniaus, „[ė|jimas į žmones 
be pataikavimo ir pūtimosi laidavo Dovydaičiui sugyvenimą ir su 
skirtingais žmonėmis Jokių ideologinių ar kitokių nesutarimų 
su vyr. redaktoriumi neturėjo. 

Problemų iš tikrųjų buvo ir nelengvai sprendžiamų. Raidei B 
prof. Mykolas Romeris parašė ilgą mokslinį straipsnį „Bažnyčia 
ir valstybė“. Dovydaitis šiuo klausimu buvo kitos nuomonės, bet 
neprieštaravo, kad Rė6merio straipsnis būtų spausdinamas, tik 
paprašė laiko apie Bažnyčios ir valstybės santykius parašyti savo 


32 | J. Girnius, Pranas Dovydaitis, Chicago, 1975, p. 619. 
33 Ibidem, p. 694. 

požiūriu. Dovydaičiui parašyti nebuvo laiko, tad ir Rėmerio 
straipsnį nukėlė į tolesnę raidę „V“ („Valstybė ir bažnyčia“ )3*. Prof. 
Tado Ivanausko parašyto straipsnio apie evoliuciją Dovydaitis 
nesukritikavo, bet greta išdėstė savo „evoliucijos teorijos“ inter- 
pretaciją. Taip atsirado du straipsniai - Dovydaičio „Evoliucija“ ir 
Ivanausko „Evoliucijos teorija biologijoj“ (t. 7). 

Aktyviausias enciklopedijos bendradarbis ir vyr. redaktoriaus 
talkininkas buvo brolis Mykolas. Pirmo tomo redagavimui paspar- 
tinti „Spaudos fondo“ pakviestas nuo 1932 m. rudens dirbo kaip an- 
trasis viceredaktorius. Nuo penkto tomo (1937) tokiu ir skelbiamas. 
M. Biržiška turėjo spaudos darbo įgūdžių ir galėjo labai paspartinti 
tomų rengimą. Profesorius daug prisidėjo ir rašiniais. Bibliografas 
Izidorius Kisinas M. Biržiškai skirtose bibliografijos rodyklėse su- 
registravo daugiau kaip 8000 enciklopedijos straipsnių ir straipsne- 
lių35. Svarbesni straipsniai - apie Baranauską, Daukantą, Donelaitį 
ir kt. Pridėti svarbesnės literatūros sąrašai. Anot Dikčiaus, už vieną 
sąsiuvinį M. Biržiška gaudavo honoraro po 300 litų. 

M. Biržiškos plunksnai priklauso platūs straipsniai apie Lietu- 
vos bajorus, jų šeimas. Dėl jų spausdinimo (platūs, mažai aktua- 
lūs) vyr. redaktorius Vc. Biržiška buvo kritikuojamas““. Kritikos ir 
net pašaipos (Kosto Korsako) M. Biržiška sulaukė už kvalifikaci- 
jos nereikalaujančių smulkių straipsnelių rašymą. 

Brolių Vaclovo ir Mykolo Biržiškų bendradarbiavimas enciklo- 
pedijai buvo vaisingas - abu naudojosi ta pačia pagalbine ir paruo- 
šiamąja medžiaga. Mykolas buvo gana pedantiškas, ir vyr. redakto- 
rius galėjo pasitikėti pateikiamos medžiagos patikimumu. Myko- 
las, aišku, turėjo įtakos ir vardynui (dėmesys LDK, jos miestams, 
veikėjams), buvo linkęs rašyti platesnius apžvalginius straipsnius. 
Toji tendencija turėjo mokslui pozityvios reikšmės - sudarė gali- 
mybę mokslininkams aktyviau dalyvauti spaudoje. 

Bendradarbiai. Vc. Biržiška pasakojo, kad pirmam tomui 
parašyti reikėjo suburti apie 200 bendradarbių ir kad darbas se- 
kėsi lengviau, negu buvo galima tikėtis - redaguojant dėl turinio 
jokių keblumų nebuvo. 1938 m. enciklopedija turėjo apie 400 ben- 


34 M. Biržiška, „Prof. Mykolas Rėmeris (1861-1945)“, in Tremties metais, 
Tūbingen, 1947, p. 551. 

35 V. Žukas, Lietuvių bibliografijos istorija. T. I: (Iki 1940 metų), p. 193. 

36 „Atsiminimai apie Vaclovą Biržišką“. Knygotyra, 1997, t. 33. - P. Dikčiaus 
pasakojimas, p. 224. 

dradarbių??. Sąsiuviniai buvo leidžiami reguliariai kas mėnesį, tad 
smarkiai trukdė nepunktualūs bendradarbiai. Dažniausiai uždels- 
davo sudėtingesnių straipsnių autoriai. Redaktorius žurnalistui 
Alfonsui Braziuliui papasakojo tokį atvejį. Prieš metus buvo spe- 
cialistui užsakytas straipsnis „Didysis karas“. Rašinį gavo, kai sąsiu- 
vinis jau buvo spausdinamas. Susipažinus paaiškėjo, kad straipsnis 
parašytas neblogai karo istorijos atžvilgiu, bet netiko enciklopedi- 
jai. Straipsnio atsisakyta, o parašyti kitą trumpu laiku nebuvo gali- 
ma. Teko straipsnį nukelti į tolesnį tomą pagal antraštę „Pasaulinis 
karas“, nors tai nėra tapatūs dalykai. Vyr. redaktorius pasidžiaugė, 
kad susitrukdymų vis mažėja, ypač kai bendradarbiauti ėmė dau- 
giau jaunų mokslininkų - jie pasirodė punktualesni, o rašė nė kiek 
ne blogiau už vyresniuosius. 

Daug papildomų rūpesčių vyr. redaktoriui sukeldavo litua- 
nistinės medžiagos rinkimas užsienio šalyse - ji išmėtyta po pa- 
saulį, niekas nėra rinkęs. Nepavyko gauti išsamesnių duomenų iš 
Šiaurės ir Pietų Amerikos, nors ten surastas vienas kitas bendra- 
darbis. Yra spragų Vilniaus krašto lituanistikoje — jeigu pavyk- 
davo rasti kurio nors klausimo žinovą, ateidavo nuodugnesnė 
informacija. Iš Mažosios Lietuvos, Klaipėdos krašto gaunama 
medžiaga buvo išsamesnė3š. 

Enciklopedija buvo savotiškas mokslinio darbo katalizato- 
rius - priragino rašyti ir nelabai tam linkusius profesorius, pavyz- 
džiui, Konstantiną Jablonskį. Enciklopedijoje randame kelioli- 
ka jo straipsnių. Nebuvo linkęs savo tyrinėjimų skelbti ir didelis 
eruditas prof. Ignas Jonynas. Jo mokslinio palikimo reikšmingą 
dalį sudaro būtent straipsniai enciklopedijai - jų kelios dešimtys. 
Vytauto Merkio sudarytoje profesoriaus raštų knygoje Lietuvos 
didieji kunigaikščiai (1996) įdėti 22 straipsniai iš Lietuviškosios en- 
ciklopedijos. Juozas Tumelis parengtame profesoriaus darbų sąraše 
nurodė 43 atspaudus iš Lietuviškosios enciklopedijos. Kai kurie gana 
nemaži: „Aleksandras“ ir „Algirdas“ po 18 skilčių, „Batorai“ - 24, 
„Dmitrai“ — 14, „Bažnytinė unija“ ir „Boleslavai“ - po m, „Gedimi- 
nas“ — 9, Barbora“ - 8ir kt.3? Kaip rimtai ir stropiai savo straipsnius 
enciklopedijai profesorius rašydavo, rodo išlikęs 1932 m. kovo 14 d. 
laiškelis vyr. redaktoriui Vc. Biržiškai: „Po ilgų ir sunkių pastangų 


37 A. Braziulis, „Prof. Vacl. Biržiška apie Lietuviškąją enciklopediją..“, p. 84. 
38  Ibidem. 

39 J. Tumelis, „Igno Jonyno spausdintų istorijos darbų sąrašas“, in I. Jony- 
nas, Istorijos baruose, Vilnius, 1984, p. 289-290. 

pagaliau gavau Andrusovo sutarties iš pradžių rusiškąjį tekstą — ver- 
timą iš lenkų kalbos ir pagaliau lenkiškąjį originalinį tekstą. Man 
juos beskaitant pasirodė skirtumų. Jų studijavimas verčia mane šiek 
tiek sulaikyti mano straipsnį. Maniau, kad pakaks jis vienoje kitoje 
vietoje pataisyti, paskum nutariau jį perrašyti.“ Post scriptum para- 
šė: „Andrusovo sutartis“ man gana brangiai kainuoja!“*? Enciklo- 
pedijos pirmame tome šis straipsnis užima tris skiltis. 

Mokslinė visuomenė tuos Jonyno straipsnius vertino ypač pa- 
lankiai. Humanitarinių mokslų fakulteto tarybai grupė VDU isto- 
rikų parašė jau minėtą atsiliepimą apie doc. Igno Jonyno mokslinį 
darbą ir siūlė suteikti jam ekstraordinarinio profesoriaus vardą. 
Pasirašė Mykolas Biržiška, Vaclovas Biržiška, Augustinas Janulai- 
tis, Levas Karsavinas. Rašoma, kad straipsniai, „nežiūrint jų kons- 
pektyvinio stiliaus, kuris bendrai charakterizuoja ir kitus I. Jonyno 
raštus ir neleidžia jam pasirodyti viešumon storais, daugiakalbiais 
tomais, yra ištisos monografijos ir tai tokiais klausimais, kuriais lig 
šiol net ir svetimose kalbose monografijų nebūta (Algirdas, Alšė- 
nų kunigaikščiai)! 

Rašė ir kiti istorikai. Produktyvus teisės mokslų ir istorijos 
profesorius Augustinas Janulaitis, vadovavęs enciklopedijos sky- 
riui, pasaulinės istorijos skyriui vadovavęs prof. Levas Karsavi- 
nas enciklopedijoje skelbė savo mokslo veikalų kvintesencijas. 
Straipsnį apie Angliją rašė kartu su istorike Vanda Daugirdaite- 
-Sruogiene, Platų, net 12 skilčių, straipsnį „Bylina“ trečiam tomui 
parašė prof. Balys Sruoga. 

Artimi ryšiai Vc. Biržišką siejo su gerokai jaunesniu aktyviu 
kairiosios spaudos bendradarbiu Kostu Korsaku. Pradėjus leisti 
enciklopediją jis buvo tremtyje - Pašvitinyje. Biržiška norėjo jį 
paskatinti ir paremti, angažavo rimtam darbui, ypač rašant straips- 
nelius apie Latviją, latvius ir literatūrą (mokėjo kalbą). 1931 m. 
balandžio 2 d. laišku Korsakas kreipėsi į profesorių — prašė parū- 
pinti enciklopedijos straipsniams reikalingus leidinius: Teodoro 
Zeiferto Latviešu raksticibas vėsture (3 t.), Alberto Prande's Latvju 
rakstnieciba partrejas, 1926, A. Kalenbacho 50 latvju rakstnieku bio- 
grafijas un darbu saraksts (1931). Nurodė, iš kur minėtas knygas 
galima gauti**. Sužinojęs, kad pradedamas spausdinti pirmasis 


40 I. Jonyno laiškas Vc. Biržiškai, 1932 03 14, MAB, F 163-198. 
41 „Humanitarinių Mokslų Fakulteto Tarybai“, LCVA, E 39:, ap. 4, b. 26, 1. 85. 
42 K. Korsako laiškas Ve. Biržiškai, 1931 04 02, MAB, F 163-430. 

sąsiuvinis, siuntė pluoštelį A raidės straipsnių nelaukdamas pra- 
šytų knygų*3. Nurodytas knygas Korsakas gavo ir pranešė siunčiąs 
visus A raidės straipsnius. Rudenį tikisi apsigyventi Kaune - tad 
būsią lengviau bendradarbiauti**. Korsako straipsnelių yra visuo- 
se devyniuose tomuose, daugiausia literatūros klausimais. 

Teisės klausimais rašė Mykolas Romeris, apie akių ligas - Pe- 
tras Avižonis. Matematikos klausimais daug rašė trečiasis brolis 
profesorius Viktoras Biržiška. 

O štai kaip bendradarbiavimą su Vc. Biržiška prisiminė chemi- 
kas Juozas Matulis, sovietmečiu buvęs Lietuvos mokslų akademijos 
prezidentas: „Aš rašiau straipsnius iš fizinės chemijos, fotochemi- 
jos, fotografijos. Su juo lengva buvo tartis, gerai tuose klausimuose 
nusimanė, duodavo naudingų patarimų. Straipsnių dydis iš anksto 
buvo aptariamas, bet jeigu įdomu, tai prašydavo išplėsti“ Akade- 
mikas užsiminė apie dvasinę redakcijos atmosferą, idėjinę toleran- 
ciją: „Pranas Dovydaitis žiūrėdavo, kad nieko nebūtų rašoma prieš 
Bažnyčią, katalikybę. Biržiška gi rūpinosi, kad enciklopedija būtų 
leidžiama pažangos dvasioje. Kai kuriuos straipsnius Dovydaitis 
nešdavo svarstyti į Teologijos-filosofijos fakultetą. Tai Biržišką 
nervindavo. Dėl ideologinių klausimų, krikščionybės, visuomeni- 
nių mokslų interpretavimo būdavo diskusijų. Bendra enciklopedi- 
jos redakcijos nuostata — vengti aštrumų.“* Su vyr. redaktoriumi 
bendravęs biologas prof. Jonas Dagys pasakojo: „Vaclovas Biržiška 
buvo geras žmogus, visuomenininkas - rūpinosi Lietuvos kultūros 
reikalais. Jo redaguojamojoje enciklopedijoje bendradarbiavo daug 
įvairių pažiūrų žmonių. Man su profesorium teko bendrauti kaip su 
Lietuviškosios enciklopedijos redaktoriumi — rašiau gamtos mokslų 
straipsnelius, daugiausia iš augalų fiziologijos.“47 

Pranas Čepėnas pastebėjo tokias enciklopedijos bendradarbių 
parinkimo tendencijas. Redakcija pirmenybę teikė Humanitarinių 
mokslų fakulteto profesoriams, iš Teologijos-filosofijos fakulteto 
buvo kviečiami rečiau. Štai Juozas Eretas, Jonas Grinius parašė 
vos vieną kitą straipsnį. Tarp bendradarbių nematome literatūros 
mokslininko Juozo Ambrazevičiaus, filosofo ir pedagogo Antano 


43 K. Korsako laiškas Vc. Biržiškai, 1931 04 24, ibidem. 

44 K. Korsako laiškas Vc. Biržiškai, 1931 05 14, ibidem. 

45 „Atsiminimai apie Vaclovą Biržišką“, Knygotyra, 1997, t. 33. - J. Matulio 
pasakojimas, p. 228. 

46 Ibidem. 

47  Ibidem. - J. Dagio pasakojimas, p. 223. 

Maceinos, psichologų Mečislovo Reinio ir Jono Pankausko, fi- 
losofo Prano Kuraičio. Pedagogikos ir psichologijos straipsnius 
rašė Jonas Vabalas-Gudaitis. Vos vieną kitą parašė filosofas Le- 
onas Bistras. Čepėnas prisiminė, kad Vaclovo Biržiškos ir Stasio 
Šalkauskio santykiai buvo geri (abu šiauliečiai), ir nesuprantama, 
kodėl nei Biržiška, nei katalikas Pranas Dovydaitis neangažavo 
Šalkauskio rašyti filosofijos ar pedagogikos straipsnių*š. O štai 
Juozas Tumas tik A raidei parašė per 40 platesnių rašinių ir infor- 
macinių straipsnelių*?. 

Tomai, tiražai, prenumeratoriai. Pranas Dikčius teigė, 
kad iš pradžių ketinta išleisti 12 tomų. Vc. Biržiška rašė, kad numa- 
tyta per 6-8 metus išleisti 16 tomų“. 

Jau minėta, kad pirmo tomo leidyba užtruko dvejus metus, jis 
pasirodė 1933 m., antras tomas išėjo 1934 m., trečias 1935 m., ke- 
tvirtas — 1936 m., penktas ir šeštas - 1937 m., septintas - 1939 m., 
aštuntas — 1940 m. (iki sovietinės okupacijos). Tad iki okupacijos 
buvo išleisti aštuoni tomai ir devinto tomo trys sąsiuviniai. 

1933 m. pasirodęs pirmas tomas neturi pažymėto tiražo, visuose 
kituose nurodoma 12 ooo. Išėjus pirmam tomui spauda skelbė, kad 
prenumeratorių skaičius pasiekė 7000, po metų - kad drauge su 
parduotais knygynuose pirmo tomo išplatinta 15 000 egzemplio- 
rių“. Antro tomo tikėtasi turėti 10 000 prenumeratorių. 1937 m. 
prenumeratorių buvo apie 5000. Kai kuriuos pirmųjų tomų sąsiu- 
vinius prenumeratorių pageidavimu teko spausdinti papildomai. 

Anot Dikčiaus, enciklopedija buvo gerai išreklamuota ir prenu- 
meratų buvo pasiekta 20 000. Vanda Stonienė rašė, kad tiražas iš 
pradžių buvo pasiekęs 30 000, vėliau sumažėjo iki 20 0003*. Nuro- 
dytus tiražus sunku patikrinti. 

Pirmą tomą daugiausia prenumeravo karininkai, pradžios mo- 
kyklų mokytojai (vos kelios gimnazijos ir mokytojų seminarijos 
užsiprenumeravo savo bibliotekoms*?), teismo darbuotojai, kuni- 


48 J. Grinius, Pranas Dovydaitis, p. 627. 

49 „Vaižganto raštai Lietuviškajai enciklopedijai“ [su Ve. Biržiškos taisymais], 
VUB, E 1-F 390, 69 l. 

so  [V. Biržiška], „L. Enciklopedija bus išleista per 6-8 metų“, Mokykla ir 
gyvenimas, 1936, nr. 3, p. 141. 

s1 „Penki Lietuviškosios enciklopedijos tomai“, Mokykla ir gyvenimas, 1937, 
Nr. 3, p. 125. 

s2 | V. Stonienė, XX a. lietuvių knyga ir visuomenė: Knygų leidybos aspektas, 
Vilnius, 1999, p. 52. 

53 „Spaudos fondo“ raštas gimnazijų ir mokytojų seminarijų direktoriams, 
1934 01 30, LCVA, E 8s0, ap. 1, b. 224, l. 360. 

gai (daugiau negu buvo tikėtasi), valdininkai, ūkininkai. Ne kartą 
spaudoje buvo pažymima, kad pirmasis į skelbimą apie enciklo- 
pedijos leidimą atsiliepė Šiaurės Lietuvos, Pakuršės, ūkininkas. 
Prenumeratoriams buvo siunčiami atskiri sąsiuviniai, o išėjus 12 
sąsiuvinių nusiunčiamas ir gražus viso tomo viršelis, papuoštas 
tautiškais ornamentais. 

Įdomus pirmo tomo 5798 prenumeratorių geografinis išsidėsty- 
mas: Alytuje — 112, Biržuose — 42 (II t. — 31), Jonavoje - 17, Jonišky- 
je — 35, Kaišiadoryse - 29, Kaune - 1906 (II t. - 2353), Kėdainiuo- 
se - 104, Kybartuose - so, Klaipėdoje - 125, Marijampolėje - 14, 
Mažeikiuose - 22, Pasvalyje - 22, Rokiškyje - 79, Radviliškyje - 18, 
Skuode - 19, Šakiuose - 40 (IL t. - 27), Šiauliuose - 149 (IL t. - 198), 
Tauragėje - 64, Telšiuose - 44, Ukmergėje - 74, Utenoje - 68, Vil- 
kaviškyje — 71, Virbalyje — 17, Zarasuose - 26, Žagarėje - 9. Ameri- 
kos lietuviai, nepaisant didelių pretenzijų, išsirašė tik per 100 eg- 
zemplioriųs*. Turime ir VI tomo 4601 prenumeratorių išsidėstymą. 
Štai vienas kitas miestas: Kaune — 1456, Šiauliuose - 159, Panevėžy- 
je - 157, Klaipėdoje - 87, Zarasuose - 20, Šilutėje - devynis. 

Enciklopedijos populiarumas dėl lėto leidimo (po tomą per 
metus) ir nemažos kainos ėmė mažėti. Vieni ėmė atsisakinėti pre- 
numeratos, kiti nebepratęsė. Dikčius pasakojo, kad demonstraty- 
viai atsisakė operos solistė Aleksandra Staškevičiūtė - atnešė tomą 
ir nebepratęsė. 

Vyr. redaktorius ramiai žiūrėjo į lėtą enciklopedijos leidimą. 
Dažniau leisti neleido techninės galimybės ir finansinis prenume- 
ratorių pajėgumas - didesnio tomų skaičiaus nepajėgtų įpirkti. At- 
kreipė dėmesį ir į lietuvių kalbos ypatybes - kitose kalbose raidės 
A, B, C, D užima labai nežymią vietą, o mūsų pareikalavo net šešių 
tomų. Kitos raides (E, E, G, I, J) neužimtų daug vietos. Daugiausia 
vietos užimtų K ir L (Lietuva, Latvija). Anot Biržiškos, dirbti rei- 
kia neskubant, bet stropiai - Lietuviškoji enciklopedija turi būti kiek 
galima „pilnesnė ir tobulesnė““. Redakcija siekė, kad skaitytojai 
galėtų apsieti be svetimų enciklopedijų. 


s4 „Naujos Lietuviškosios enciklopedijos prenumeratoriams lengvatos“, 
Lietuvos žinios, 1933, vasario 20, nr. 41. 

s5 „Literatūros kronika: Lietuviškajai enciklopedijai 6-eri metai“, Mokykla 
ir gyvenimas, 1937, nt. 8-9, p. 339. 

s6 A. Braziulis, „Prof. Vaclovas Biržiška apie Lietuviškąją enciklopediją....“, 
p. 87. 

Ekonominiai aspektai. „Spaudos fondo“ direktorius Balys 
Žygelis pateikė tokias penkių tomų leidybos išlaidas: 


1. Spaudos (popierius, klišių, foto ir brėžinių) 


išlaidos, Lt 400 000, 
2. Redakcijos (algos, kalbos taisymo, knygų) 

išlaidos, Lt 80 000,- 

3. Honorarai, Lt 124 000,- 
4. Administracijos (ekspedicijos, algų, komisijos) 

išlaidos, Lt 254 000,- 
5. Propagandos ir reklamos išlaidos, Lt 27 000,- 

6. Įvairios išlaidos, Lt 11 000,- 

7. Centro išlaidos, Lt 71 000,- 

Iš viso, Lt 967 000,00 


Tad penki tomai kainavo apie milijoną litų, vienas tomas — 
193 400 Lt, vienas sąsiuvinis — 16 120 Lt, o vienas puslapis - apie 
250 Lt“. Penkto tomo prenumeratoriai dovanų gavo Kazio Boru- 
tos parengtą Tarptautinių žodžių žodyną. Užsimokėjusiems buvo 
skiriamos premijos knygomis po 12 Lt vertės. Tam reikalui išleis- 
davo apie 50 ooo Ltsė. Beje, iš pradžių penkto tomo prenumera- 
toriams buvo numatyta skirti priedą — Mikalojaus Konstantino 
Čiurlionio paveikslų reprodukcijų“?. 

Pirmo tomo (1933) kaina paprastame popieriuje 44,40 Lt, pra- 
bangiame - 54 Lt; antro tomo (1934) - 36 Lt ir 48 Lt; ketvirto 
(1936), penkto (1937) ir šešto (1937) - po 35 Lt paprastame, 45 Lt 
prabangiame popieriuje“?. Tomo įrišimas lietuviškos drobės virše- 
liais - 4 Lt, pusiau oda - 8 Lt“. 

Pranas Dikčius pasakojo, kad redaktoriams Pranui Čepėnui ir 
Broniui Vaitiekūnui mokėjo po 300 Lt. Vyr. redaktorius už sure- 
daguotą eilutę gaudavo 3 centus, viceredaktoriai - po pusantro. 
Vyr. redaktorius ir redaktoriai už parašytus straipsnius gaudavo po 
s centus už išspausdintą eilutę. Tad vyr. redaktorius ir viceredakto- 
riai už visą tomą gaudavo daugiau kaip tūkstantį litų. 

Nemažas stabdys redakcijai ir leidėjui „Spaudos fondui“ buvo 
prenumeratorių skolos. 1934 m. pradžioje už pirmą tomą prenu- 


s7 „Penki Lietuviškosios enciklopedijos tomai“, p. 125. 

s8  Ibidem. 

są „Lietuviškos Enciklopedijos bus 16 tomų“, Trimitas, 1936, nr. 17, p. 320. 
60 „Lietuviškoji enciklopedija“, Spaudos fondo knygų biuletenis, 1937, nr. 1, p. 1. 
61 LCVA, F 850, ap. 1, b. 224, 1. 360. aš 

meratoriai buvo skolingi 16 460 Lt, už antrą — 53 670 Lt“?, 0 1937 m. 
pradžioje prenumeratorių skolos siekė 350 ooo Lt.93 

Nenumatyta kliūtis enciklopedijos redakcijai — reikalavimas 
nuo šešto tomo įvesti naują rašybą. Tam pasipriešino kai kurie 
prenumeratoriai. Būdingas Marijampolės inteligentijos 1935 m. 
birželio 24 dienos raštas Lietuviškosios enciklopedijos redakcijai. 
Pasirašė 80 žmonių: pradžioje gimnazijos mokytojai, paskui teisi- 
ninkai, gydytojai, miesto burmistras, laikraščio redaktoriai, banko 
ir pašto tarnautojai. Reikalavo nutraukti rašybos naujoves ir grą- 
žinti senąją, kuria spausdinti pirmieji trys tomai. Motyvai: 1) pa- 
keistos rašybos projektas oficialiai niekur nepaskelbtas ir rašybą 
normuojančios įstaigos (Švietimo ministerijos) nepatvirtintas; 
2) pati Švietimo ministerija dar ištisus metus laikysis senosios ra- 
šybos (nurodo Lietuvos aido nr. 140); 3) enciklopedijoje pavartota 
rašyba dar gali būti keičiama; 4) moksliniam ilgamečiam leidiniui, 
o toks yra Lietuviškoji enciklopedija, bet koks rašybos kaitaliojimas 
yra netinkamas ir žalingas“*. Apsiginti pavyko. 

Enciklopedijos redakcija, ypač pradžioje, jautė visuomenės pri- 
tarimą. Pirmo tomo pasirodymas sutiktas labai palankiai. Minėtas 
Antanas Mažiulis iš JAV pasakojo, kad entuziazmo pagauta libe- 
ralioji visuomenės dalis bandė įkurti mokslų akademiją, panašią 
į katalikų. Tačiau trūko mokslininkų, ypač humanitarų; daugiau 
buvo teisininkų, medikų, matematikų. Buvo ir kita kliūtis - finansų 
ministras Juozas Tūbelis neskyrė lėšų akademijos skyrių vadovų al- 
goms, leidiniams spausdinti“. 

Pirmo tomo pasirodymo proga Ateitininkų salėje įvyko enci- 
klopedijos redaktorių, bendradarbių ir spaudos atstovų susitiki- 
mas““. Biržiška pasidžiaugė, kad daugiausia prenumeravo viduri- 
nė inteligentija. Dėl to redakcija turėjusi šiek tiek prisitaikyti prie 
prenumeratorių daugumos interesų - populiariau dėstyti mokslo 
žinias. Antra vertus, ir aukštojo mokslo žmonės ras visa, kas jiems 
reikalinga. Švietimo ministras Konstantinas Šakenis prisipažino 


62 „Lietuviškosios enciklopedijos jau 15 000 prenumeratorių“ / V. Biržiškos 
pasisakymas, Lietuvos žinios, 1934, sausio 22, nr. 17. 

63 „Penki Lietuviškosios enciklopedijos tomai“, p. 125. 

64 „Gerb. Lietuviškosios enciklopedijos Redakcijai“, 1935 06 24, LCVA, 
F 391, ap. 8, b. 230, 1. 127-128. 

65 A. Mažiulio laiškas V. Žukui, 1988 02 29-03 02, VUB, E 141-283. 

66 „Lietuviškoji enciklopedija ir nauji darbai: pirmas tomas turėjo 7000 
prenumeratorių, antras tikisi turėti 10 000“, Lietuvos žinios, 1933, balandžio 29, 
nr. 97. - 


272 


buvęs skeptikas „dėl užsimojimo leisti tokią enciklopediją“, tad 
esąs maloniai nustebintas. Ona Mašiotienė teigė: „Moterims en- 
ciklopedija yra universitetas namie“ Pulkininkas Juozas Šaraus- 
kas kalbėjo apie enciklopedijos reikšmę kariuomenei. Hidrologas 
prof. Steponas Kolupaila teigė, kad enciklopedijos leidimas paska- 
tinęs jį imtis darbų, kurių be šio stimulo nebūtų pradėjęs, pavyz- 
džiui, surinko duomenų apie 3000 Lietuvos upių“?. Prof. Prano 
Dovydaičio nuomone, Lietuviškoji enciklopedija esanti modernes- 
nė už Europos enciklopedijas, nes nurodanti naujausią literatūrą. 
„Spaudos fondo“ vadovas Balys Žygelis kalbėjo, kad antro tomo 
prenumeratorių skaičius gali pasiekti 10 tūkstančių, nes susido- 
mėjimas leidiniu auga, jis svarbus ne tik svetimų kalbų nemokan- 
tiems, bet ir specialistams dėl lituanistikos“. 

Nauji sąsiuviniai buvo pristatomi spaudos atstovams, pateikia- 
ma medžiagos leidinio reklamai. Išspausdinus visą tomą „Spaudos 
fonas“ rengdavo iškilmingesnius paminėjimus didelėje salėje Me- 
tropolyje, Karininkų Ramovėje ar Ateitininkų rūmuose. Tokiose 
šventėse apsilankydavo ir švietimo ministras, universiteto rekto- 
rius, redakcijos kolektyvas, gausus bendradarbių būrys“?. 

Apie enciklopedijos atskirus sąsiuvinius ir tomus nemažai rašė 
dienraščiai, kultūros ir pedagogikos žurnalai Kultūra, Literatūros 
naujienos, Naujoji Romuva, Mokykla ir gyvenimas. 


67 „Lietuviškoji enciklopedija ir nauji darbai“, „Lietuvos žinios“, 1933, 
balandžio 29, nr. 97. 

68  Ibidem. 

69 „Lietuviškosios enciklopedijos jau 15 000 prenumeratorių“ / V. Biržiškos 
pasisakymas, Lietuvos žinios, 1934, sausio 22, nr. 17. 


1940 M. SPALIS-1944 M. LIEPA 
LIETUVOJE 


ATGAUTAME VILNIAUS UNIVERSITETE 


1940) m. pavasario semestras. Lietuvai 1939 m. spalio 28 d. 
atgavus Vilnių Lietuvos Ministrų taryba tų metų gruodžio 15 d. 
nutarė atkurti Vilniaus universitetą ir ten perkelti Humanitarinių 
mokslų ir Teisių, o po pusmečio ir Matematikos-gamtos fakultetą!. 
1940 m. sausio 18 d. Lietuvos Respublikos prezidento aktu nr. 46 
ir švietimo ministro įsakymu nuo 1940 m. sausio 1 d. į Vilnių buvo 
perkelti minėti fakultetai su profesoriais ir studentais. 1940 m. sau- 
sio 15 d. pirmajame universiteto Senato posėdyje rektoriumi buvo 
išrinktas Mykolas Biržiška, prorektoriumi Petras Šalčius. Vilniuje 
Teisių fakulteto personalo buvo 35 žmonės, į 1940 m. pavasario se- 
mestrą buvo priimti 59 studentai į Teisės, 47 į Ekonomikos skyrių?. 
Į Vilnių persikėlusio fakulteto dekanu liko prof. Augustinas Janu- 
laitis3. 1939 m. gruodžio 22 d. išleistame Vilniaus universiteto etatų 
įstatyme (Vyriausybės žinios, nr. 685) paliktos visos pagal 1930 m. 
statutą nustatytos katedros* (jų buvo trylika“). Čia Vaclovas Bir- 
žiška skaitė tą patį administracinės teisės kursą po keturias teori- 
nes ir po dvi pratybų valandas per savaitę“. 

Pirmame Teisių fakulteto tarybos posėdyje 1940 m. sausio 15 d. 
buvo paskirstytos patalpos, svarstyti seminarų (katedrų) bibliote- 
kų sistemos sukūrimo ir naudojimosi jomis klausimai. Buvo siū- 
loma bibliotekų aptarnavimui pasitelkti studentus stipendininkus 
ir pasirūpinti, kad iš Švietimo ministerijos gaunamos stipendijos 


1 Vilniaus universiteto istorija 1579-1994, Vilnius, 1994, p. 244. 

2 TFT posėdžio protokolas nr. 2, 1940 m. vasaris, LCVA, FR-856, ap. 1, 
b. 416, L 7. 

3 | Teisės fakultetui 350 metų, Vilnius, 199:, p. 8. 

4 Lietuvos universitetas 1579-1803-1922, Chicago, 1972, p. 561. 

s | Teisės fakultetui 350 metų, p. 8 

6 Teisių fak. dekano raštas Vilniaus un-to rektoriui, 1940 01 22, LCVA, 
F R-826, ap. 2, b. 86, 1. 103. 

būtų negrąžinamos?. Antrame posėdyje, vykusiame tų pačių metų 
vasarį, nutarta Teisių fakulteto patalpose (Universiteto g. 7) esan- 
čioje skaitykloje telkti informacinius leidinius — teisės, teisės fi- 
losofijos, sociologijos bei ekonomikos enciklopedijas, visas kitas 
bendrybes, kurios netilptų katedrų seminarų bibliotekėlėse. Skai- 
tyklos priežiūra laikinai pavesta Domui Krivickui. Šiame posėdyje 
nutarta fakultetui siunčiamus žurnalus paskirstyti pagal seminarų 
(katedrų) profilį, o gausimas Teisių fakulteto biudžeto lėšas pa- 
skirstyti atskiriems asmenims, kad jų vedėjai galėtų patys pirkti 
knygas ir prenumeruoti žurnalusė. 

Trečiame posėdyje, kuris vyko kovo mėnesį, buvo išrinkta ko- 
misija fakulteto leidinių reikalu. Jai priklausė Vaclovas Biržiška, 
Augustinas Janulaitis (dekanas), Albinas Rimka, Jonas Bučas ir 
Dzidas Budrys (fakulteto sekretorius). Komisijai pavesta apsvars- 
tyti anksčiau VDU išleistų fakulteto leidinių atskaitomybės klau- 
simą ir jų perkainojimą, nustatyti naujų Teisių fakulteto leidinių 
formatą, numeraciją ir „kategorizaciją“, sutvarkyti jų redagavimą. 
Šiame posėdyje universiteto bibliotekos direktoriaus Biržiškos 
prašymu Lietuvos teisės istorijos seminare esamas fotografijos 
aparatas perduotas naudotis bibliotekai?. Ketvirtame posėdy- 
je, surengtame balandžio 11 d., pagal minėtos komisijos pasiūly- 
mus fakulteto taryba nutarė prašyti Senatą nustatyti bendrą visų 
universiteto fakultetų leidinių pavadinimą, pavyzdžiui, Vilniaus 
universiteto darbai lietuvių ir lotynų kalbomis. Greta bendro pa- 
vadinimo atskiri fakultetai turėtų savo papildomą pavadinimą. Ko- 
mitetas siūlė leisti maždaug 10—12 spaudos lankų didumo periodi- 
nius leidinius (straipsnių rinkinius) ne rečiau kaip vieną kartą per 
metus. Skelbiamų straipsnių dydis - apie keturis spaudos lankus. 
Tokių periodinių leidinių leisti dvi serijas - vieną teisės, kitą eko- 
nomikos mokslo studijoms. Atskirus veikalus arba monografijas 
leisti dviem serijomis, pavadinant jas „Teisės mokslų biblioteka“ ir 
„Ekonomikos mokslų biblioteka“. Atskiros monografijos neturėtų 
būti mažesnės negu 4 spaudos lankai. Leidinių numeraciją pradė- 
ti nuo pirmojo numerio. Dėl Teisių fakulteto leidinių redagavimo 
nutarta: periodiniams leidiniams redaguoti skirti du redaktorius 
trejiems metams ir jiems už darbą mokėti pagal bendras honora- 


7 TFT posėdžio protokolas nr. 11940 01 15, LCVA, F R-856, ap. 1, b. 416, 1.1. 
8 TFT posėdžio protokolas nr. 2, 1940 02, ibidem, L. 6. 
9 TFT posėdžio protokolas nr. 3, 1940 03 14, ibidem, l. 9, 10. 

VDU ir Vilniaus universitetų rektoriai ir fakultetų dekanai atsisveikini- 
mo akto proga. Sėdi iš kairės: Kazimieras Vasiliauskas, Blažiejus Čės- 
nys, Petras Jodelė, Mykolas Biržiška (Vilniaus universiteto rektorius), 
Stasys Šalkauskis (Vytauto Didžiojo universiteto rektorius), Petras 
Šalčius, Antanas Purėnas, Augustinas Janulaitis; stovi: Vincas Myko- 
laitis-Putinas, Vytautas Mošinskis, Vaclovas Biržiška, Zigmas Žemaitis, 
Vladas Lašas, Zenonas Ivinskis, Petras Katilius. 1940 m. vasario 16 d. 


ro normas, monografijoms redaguoti rinkti dvi atskiras komisijas 
minėtoms teisės ir ekonomikos mokslų serijoms. Techninį apipa- 
vidalinimą - šrifto parinkimą, pabraukas, citatų naudojimą, išnašų 
žymėjimą ir kt. atlikti pagal VDU Teisių fakulteto leidiniuose iki 
tol naudotas formas. Posėdyje buvo paskirti periodinių leidinių ir 
monografijų redaktoriai. Nutarta prašyti Švietimo ministerijos ir 
Valstybės kontrolės komisijos leisti fakulteto leidinius studentams 
pardavinėti už pusę kainos'“. Penktame posėdyje gegužės 16 d.! 
nutarta Administracinės teisės katedrą pavadinti Administracijos 
ir administracinės teisės katedra ir prašyti šiai ir kitoms katedroms 
pridėti po vieną mokslo personalo etatą. Tartasi dėl Teisių fakulte- 
to ir seminarų bibliotekų. Vilniaus universitetas iš buvusio Stepo- 
no Batoro universiteto perėmė nemažą buvusią Teisių ir visuome- 
nės mokslų fakulteto biblioteką, suskirstytą pagal atskirus semi- 
narus ir įsikūrusią dvejose patalpose - Universiteto g. 7 ir Didžio- 
joje g. 24. Fakultetas neturėjo personalo seminarų bibliotekoms. 
Reikėjo knygas perkataloguoti, reikėjo darbuotojų, kurie budėtų ir 


10 TFT posėdžio protokolas nr. 4, 1940 04 ui, ibidem, 1. 12. 
1 TFT posėdžio protokolas nr. 5, 1940 05 16, ibidem, l. 16-18. 

išduotų studentams knygas. Teisių fakulteto taryba nutarė prašyti 
vyriausybės skirti fakultetui bent šešis naujus etatus bibliotekinin- 
kams samdyti (keturis - bibliotekai Universiteto g. 7, du - Didžio- 
joje g. 24). Nutarta knygų ir žurnalų prenumeratos lėšas paskirsty- 
ti po lygiai Teisės ir Ekonomikos skyriams. Svarstytos naudojimo- 
si seminaro bibliotekomis taisyklės. Šiame posėdyje buvo pritarta 
Jonės Deveikytės-Navakienės pasirinktai disertacijos temai Žemės 
privilegijos Didžiojoje Lietuvos Kunigaikštystėje. 

Paskutinis nepriklausomoje Lietuvoje Teisių fakulteto tarybos 
posėdis įvyko 1940 m. birželio 13 d. Tartasi dėl Teisių skyriaus 
programų pertvarkymo (nuo 1940 m. rudens semestro antrais 
studijų metais administracinei teisei skirti po keturias teorines ir 
vieną praktinę valandą), sutarčių su neetatiniais lektoriais pratęsi- 
mo, fakulteto etatų pertvarkymo. Nutarta rūpintis, kad vyriausy- 
bė priimtų siūlomą projektą. Derybų su švietimo ministru dele- 
gacijon buvo paskirti dekanas Augustinas Janulaitis, profesoriai 
Vaclovas Biržiška ir Albinas Rimka. Jos uždavinys - įtikinti žo- 
džiu, o prireikus raštu išdėstyti fakulteto argumentus dėl prašo- 
mo etatų padidinimo**, 

Į Vilnių perkeltame Humanitarinių mokslų fakultete 1940 m. 
pavasario semestre Biržiška mažai reiškėsi. Skaitė vienos savaiti- 
nės valandos knygos istorijos kursą šio fakulteto klausytojams“, 

Universiteto biblioteka. Lietuvai perimant Vilniaus uni- 
versitetą, bibliotekai iškilo naujų uždavinių. Atkurto lietuviško 
Vilniaus universiteto pirmame Senato posėdyje 1940 m. sausio 
4 d. buvo nuspręsta bibliotekos direktoriumi išrinkti Teisių fakul- 
teto profesorių ir VDU bibliotekos direktorių Vaclovą Biržišką ir 
teikti jo kandidatūrą tvirtinti Vilniaus universiteto valdytojui prof. 
Jonui Končiui!*. Apie išrinkimą 1940 m. sausio 5 d. raštu Biržiška 
pranešė VDU rektoriui Stasiui Šalkauskiui. Profesorius rašė, kad 
šiuo metu tokio pasiūlymo atsisakyti neleistina, nes tenka visą jos 
[bibliotekos] perorganizavimą išjudinti, o atsisakyti VDU biblio- 
tekos vadovo pareigų negalįs — „ji man per daug brangi“. Sutinka 
laikinai dirbti abiejose bibliotekose po tris dienas, kol bus rastas 


12 TMFT posėdžio protokolas nr. 6,1940 06 13, LCVA, F R-856, ap. 1, b. 416, 
126. 

13 HMF dekano raštas Vilniaus un-to valdytojui, 1940 01 16, LCVA, F R-822, 
ap. 2, b. 86, 1. 101. 

14 | Vilniaus universiteto istorija 1579-1994, p. 244. 

Lietuvių knygų parodos Maskvoje rengimo komitetas. Pirmoje 
eilėje iš kairės Genovaitė Paleckienė, Vaclovas Biržiška, Balys 
Žygelis; antroje eilėje iš kairės - Vincas Ruzgas, Liudas Šmulkš- 
tys, Antanas Kniūkšta, Izidorius Kisinas. 1940 m. sausio 3 d. 


tinkamas kandidatas į Vilniaus universiteto bibliotekos vedėjo 
postą“. VDU senatas leido dirbti abiejų bibliotekų direktoriumi“. 

Ką naujasis direktorius bibliotekoje rado ir ką pavyko atlikti? 

1919 m. įkurto lenkų Stepono Batoro universiteto bibliote- 
kos pagrindą sudarė Vilniaus viešoji biblioteka, turėjusi apie 
450 000 spaudos vienetų. Per dvidešimt metų universitetas įgijo 
apie 150 000 spaudos vienetų, daugiausia naujų knygų lenkų ir už- 
sienio kalbomis. Prof. Joachimo Lelevelio testamentu 1926 m. uni- 
versitetui buvo perduota jo biblioteka - 4584 tomai geografijos, 
istorijos ir numizmatikos knygų. Įsigyta šiek tiek Kaune leidžia- 
mos mokslinės literatūros lietuvių kalba (tuo daugiausia rūpinosi 
Marijos Šlapelienės lietuvių knygynas Vilniuje). Bibliotekos fon- 
dai per tarpukarį išaugo iki 657 000 tomų!š. Bibliotekos rankrašty- 
nas 1939 m. pasipildė labai svarbiu Lietuvos kultūros bei švietimo 
istorijai Adamo Czartoryskio kuratoriumo archyvu. Dokumentai 
labai svarbūs XIX a. pradžios Vilniaus universiteto istorijai. Iš viso 
rankraštyne buvo 13 399 vienetai9. 


15 V. Biržiškos raštas VDU rektoriui, 1940 01 os, LCVA, F R-826, ap. 2, b. 86, 
1 60. 

16  Ibidem, L. 61. 

17 L. Vladimirovas, Vilniaus universiteto biblioteka, Vilnius, 1958, p. 61. 

18 S. Vaškelienė, „Vilniaus universiteto biblioteka pokario metais“, in Vil- 
niaus universitetas 1579-1979, Chicago, 1981, p. 247. 

19 | Vilniaus universiteto istorija 1803-1940, p. 220. 

Biblioteka turėjo abėcėlinį katalogą, sudarytą pagal formalią 
prūsiškąją katalogavimo sistemą, naudojant iš Vilniaus viešo- 
sios bibliotekos paveldėtas korteles. 1925 m. biblioteka pradėjo 
sudarinėti dalykinį katalogą — jo kūrėjas buvo didelis šios srities 
žinovas Adamas Lysakowskis (1928 m. išleido veikalą Dalykinis 
katalogas)*?. Bibliotekoje dirbo 38 etatiniai darbuotojai. 

Ėmęsis vadovauti abiejų Lietuvos universitetų bibliotekoms, 
Biržiška galėjo racionaliau panaudoti jos fondus - perskirstyti 
pagal aukštųjų mokyklų profilį, komplektuojant išvengti dublia- 
vimo. Reikėjo suvienodinti šių bibliotekų struktūrą ir vidinę or- 
ganizaciją, katalogus. 

Pirmas žingsnis — bibliotekos darbuotojų skaičiaus sumažini- 
mas (veikė du, vėliau trys fakultetai). Vyriausybės žiniose 1939 m. 
gruodžio 28 d. buvo paskelbtas Vilniaus universiteto bibliotekos 
etatų sąrašas“. Jame bibliotekos direktorius, I eilės sekretorius, 
skaityklos vedėjas, kartografijos skyriaus vedėjas, vienas I eilės 
kataloguotojas ir du II eilės, šeši I ir du II eilės bibliotekininkai, 
„knygyno“ prižiūrėtojas ir du knygų padavėjai - iš viso 18. Tokius 
etatus biblioteka turėjo nuo 1940 m. sausio 1 dienos. 

Į Vilnių direktorius pasikvietė dešimt labiau patyrusių, lenkų 
kalbą mokančių VDU bibliotekos darbuotojų: bibliotekos se- 
kretorę Eleną Eimaitytę, Marijoną Čilvinaitę, Birutę Tursienę, 
Valeriją Kisinienę, katalogų žinovą ir bibliografą Izidorių Kisiną, 
Oną Šimaitę. Direktorius, anot Čilvinaitės, rinkosi liberales, vengė 
tautininkių ir katalikių. Kisinienė prisiminė, kad prieš išvažiavimą 
į Vilnių kauniečiams bibliotekininkams Biržiška pasakė: „Mokė- 
kime įsijungti į darbą nieko negadindami/“2 Čilvinaitė prisiminė 
tokius direktoriaus žodžius: „Mes vykstame į Vilnių apsiginklavę 
ne ginklais, o mokslo žiniomis“ Iš Kauno atvykusios darbuotojos 
daugiausia buvo skiriamos į vadovaujančius postus. 

Kaip pasakojo Danutė Juodelienė, direktorius kas savaitė trims 
dienoms atvažiuodavo į Vilnių. Turėjo papigintą mėnesinį bilietą. 
Kelionei pasiimdavo nuotykių romaną, dažniausiai lenkų kalba. 
Grįžęs dėdavo į lentyną ir jau į rankas neimdavo. Vilniuje apsisto- 
davo pas brolį Mykolą arba jo žmonos sesers Gumovskos šeimoje. 


20 L. Vladimirovas, Vilniaus universiteto biblioteka, p. 63. 

21 | Vyriausybės žinios, 1939, gruodžio 28, nr. 685, eil. 6003. 

22 V. Kisinienė, „VU biblioteka vokiečių okupacijoje“, Bibliotekų darbas, 
1970, Nr. 6, p. 16. 

Keliantis į Vilnių Teisių, o po kelių mėnesių ir Matematikos- 
gamtos fakultetams čia buvo perkeltos ir fakultetų bei seminarų 
bibliotekos. Humanitarinių mokslų fakultetui iš pagrindinės bib- 
liotekos buvo atrinkta lituanistikos, kitų kalbų ir istorijos studi- 
joms reikalingų knygų. 1940 m. sausio 26 d. Vilniaus universiteto 
Senatas apsvarstė bibliotekos struktūros, kadrų, naudojimosi bi- 
blioteka klausimus. Biržiška pateikė reguliamino projektą dėl pa- 
grindinės, fakultetų bei seminarų bibliotekų santykių?3. Pirmame 
punkte pažymima, kad pagrindinė, fakultetų ir seminarų biblio- 
tekos sudaro vieną biblioteką. Fakultetų bibliotekų darbą prižiūri 
vyresnieji bibliotekininkai. Be jų žinios nė vienas darbuotojas ne- 
gali apleisti nuolatinės darbo vietos. Apibrėžtos knygų skolinimo- 
si taisyklės — vienam asmeniui ne daugiau kaip 15 knygų. Vilniaus 
universitete veikė ir Bibliotekos komisija. Ją sudarė bibliotekos 
direktorius ir fakulteto profesoriai. Taryba aptardavo katedrų 
vedėjų pateiktus fakultetų ir seminarų (Humanitarinių mokslų 
fakultete jų buvo 16) bibliotekoms reikalingų knygų sąrašus?“. 
Fakulteto tarybos vykdė pertvarkymus savo valdose, pavyzdžiui, 
buvusio Stepono Batoro universiteto HMF Visuotinės literatūros 
seminaro biblioteką perdavė Slavistikos seminarui?, numatė ne- 
mokamai skirti po vieną fakulteto leidinio egzempliorių studentų 
namų bibliotekai (Tauro g. 4)*?. 

Pagal savitą dar Vilniaus viešojoje bibliotekoje naudotą išdės- 
tymo tvarką sustatytos knygos nebuvo judinamos, tačiau gauna- 
mos naujos buvo dedamos pagal formatą (5 formatai)*7. Buvo 
tęsiamas darbas prie abėcėlinio ir dalykinio katalogo. 1940 m. 
vasario 29 d. Senato posėdyje Biržiška prašė bibliotekai perduoti 
pradėtą remontuoti Baltąją salę dubletams krauti, prašė patalpų 
mainų skyriui?ė. 

Biržiška dar Kaune buvo pavedęs Izidoriui Kisinui pareng- 
ti abėcėlinio katalogo sudarymo instrukciją. Kisinas darbą tęsė 
Vilniuje. Į bibliografijos skyrių pas Kisiną užeidavęs Biržiška ir, 
anot čia dirbusios Danutės Juodelienės, karštai ginčydavosi du 


23 VUB, E47 - A212. 

24  LCVA, F R-856, ap. 1, b. 416, l. 64a, 64. 

25 HMF tarybos posėdžio protokolas nr. 4, 1940 03 14, VUB, E 98-VU 1, L. 1. 
26 HMF tarybos posėdžio protokolas nr. 5, 1940 05 30, ibidem, 1. 20. 

27 V. Kisinienė, „VU biblioteka vokiečių okupacijoje“, p. 16. 

28 Vilniaus universiteto Senato posėdžio protokolas nr. 9, 1940 02 29, VUB, 
F 98-14, p. 32. 

cholerikai - direktorius ir instrukcijos autorius — dėl atskirų ins- 
trukcijos punktų. Kisinas Vilniaus universiteto bibliotekos abėcė- 
linio katalogo instrukcijos projektą parengė“?. Universitete buvo 
priimtos ir naudojamos Kisino parengtos „Knygų aprašo taisyklės 
Vilniaus universiteto bibliotekoje: Projektas“ Mašinėlė perrašytas 
taisykles turėjo kataloguotojas??. 

Universitete buvo įkurta Vilniaus universiteto bičiulių draugi- 
ja. Jos įstatai Vidaus reikalų ministerijoje buvo įregistruoti 1940 m. 
kovo 18 d., o kovo 27 d. Kaune, Prekybos, pramonės ir amatų rūmų 
patalpose, įvyko Vilniaus universiteto bičiulių draugijos steigiama- 
sis susirinkimas. Jame dalyvavo 15 asmenų. Steigėjų vardu kalbėjo 
prof. Petras Šalčius. Nariais užsirašė Mykolas ir Vaclovas Biržiškos, 
Augustinas Janulaitis, Vincas Mykolaitis, Petras Šalčius, Stasys Ža- 
kevičius, Domas Krivickas, Dzidas Budrys, Nachmanas Chaimas 
Šapira ir kiti. Į valdybą išrinkti Mykolas ir Vaclovas Biržiškos, Vin- 
cas Mykolaitis, Petras Šalčius?! 


OKUPACIJOS METAI 


Sovietinė okupacija 


1940 m. birželio 15 d. Sovietų Sąjungai okupavus Lietuvą po poros 
dienų buvo suformuota vadinamoji Lietuvos liaudies vyriausybė, 
kuri turėjo kiek pridengti atvirą okupaciją ir aneksiją. Skubiai buvo 
rengiami seimo rinkimai okupacijai įteisinti. Kauno valstybės tea- 
tre 1940 m. liepos 5 d. surengtas meno ir mokslo darbuotojų mi- 
tingas rinkimams į seimą paremti. Buvo sukviesti kairieji rašytojai, 
dailininkai, aktoriai, keletas universiteto profesorių (Vaclovas Bir- 
žiška, Petras Šalčius, Vytautas Girdzijauskas). Dalyvių auditorijai 
papuošti pakviesta Sofija Čiurlionienė-Kymantaitė, Kazys Binkis, 
dar vienas kitas. Vc. Biržiška buvo pakviestas į prezidiumą, sakė kal- 
bą. Jis, beje, parėmė savo egzistavimą baigiančią Liaudies vyriausy- 
bę: „... dabar visos kuriamosios jėgos galėtų sėkmingai atlikti savo 
didelius uždavinius“? Kai kurie susirinkimo dalyviai prašė plačiau 
29 L Kisinas, „Vilniaus universiteto bibliotekos abėcėlinio katalogo instruk- 
cijos projektas 1940-1941“, VUB, F 2-844, 133 1. 

30  Ibidem. 


31 VUB, E 96-130. 
32 „Didelis intelektualinių darbo inteligentijos pajėgų mitingas Seimo rei- 

Vilniaus universiteto Senatas sovietinės okupacijos metais. Iš kairės 
Albinas Rimka, Vladas R. Jurgutis, Pranas Augustaitis, Juozas Bulavas, 
Mykolas Biržiška, Kazimieras Bieliukas, Juozas Matulis, Vaclovas Bir- 
žiška. 1941 (?). J. Bulhako nuotr. 


nušviesti seimo rinkimo įstatymus. Eltos direktorius Kostas Korsa- 
kas pareiškė, kad toks įstatymas yra jau parengtas, tačiau iki mitin- 
go pradžios dėl techninių kliūčių nebuvo spėtas gauti. Kad daugelis 
klausimų paaiškėtų, Michalina Meškauskienė perskaitė iniciatorių 
grupės parašytą mitingo dalyvių „platformą“. Patvirtino plojimais. 
98 mitingo dalyviai pasirašė atsišaukimą „Laisvosios Lietuvos Res- 
publikos piliečiai!“33 Tarp pasirašiusiųjų ir Vc. Biržiška. 

Vilniaus universitete. Minėta, kad Lietuvos Respublikos vy- 
riausybė 1940 m. kovo 14 d. nutarė į Vilniaus universitetą iškelti 
VDU Matematikos-gamtos fakultetą. Liaudies vyriausybė liepos 
16 d. sprendimą pakartojo - nutarė nuo rugsėjo 1 d. į Vilnių perkelti 
Matematikos-gamtos fakultetą, prie šio fakulteto įkurti Medicinos 
ir farmacijos skyrių, studijoms priimti pirmo kurso studentus. Rek- 
toriaus M. Biržiškos vasarą (liepos 5 d.) sukviesto Senato paskirta 
komisija (profesoriai Vaclovas Biržiška ir Zigmas Žemaitis, doc. 
Pranas Augustaitis) per savaitę parengė Universiteto statuto pakei- 
timo projektą3*. Universiteto rektoriumi liko M. Biržiška, o biblio- 
tekos direktoriumi — Vc. Biržiška. Nuo 1940 m. rugpjūčio 25 d. 


kalu: Meno ir mokslo darbininkų reikšminga rezoliucija“, Lietuvos aidas, 1940, 
liepos 6, nr. 319. 

33 „Laisvosios Lietuvos Respublikos piliečiai!“ ibidem. 

34 Vilniaus universiteto istorija 1579-1994, Vilnius, 1994, p. 250. 


284 


perėmusi valdžią okupacinė Lietuvos TSR vyriausybė ėmėsi 
reformuoti Vilniaus universitetą. Liaudies Komisarų Tarybos 
1940 m. rugsėjo 11 d. nutarimu "Teisių fakultetas suskaidytas į 
du — Teisės ir Ekonomikos mokslų. Teisės fakultete sumažin- 
tas katedrų skaičius - liko aštuonios. Švietimo komisaro Antano 
Venclovos įsakymu nuo 1940 m. rugsėjo 1 d. vietoj Augustino 
Janulaičio dekanu paskirtas Vaclovas Biržiška su teise jame ne- 
dėstyti. Administracinės teisės katedra netrukus buvo pavadinta 
Administracinės ir ūkinės teisės katedra?“. Rugsėjo 16 d. pertvar- 
kyto fakulteto taryba susirinko į pirmąjį posėdį. Nutarta prašyti 
švietimo komisarą 1940-1941 akademiniams metams atleisti prof. 
Vaclovą Biržišką nuo paskaitų skaitymo ir prašyti rektorių dekano 
pavaduotoju skirti Stasį Žakevičių. Taryba Administracinės ir ūki- 
nės teisės katedros vedėju paskyrė Biržišką. Taip pat svarstytas 
Teisės fakulteto mokslo personalo, egzaminų minimumo keliant 
studentą į aukštesnį kursą klausimas??. 

Antrame posėdyje 1940 m. rugsėjo 24 d. svarstytas 1940— 
1941 m.m. mokymo planas, pasiskirstymas kursais, reikalingos 
literatūros fakultetui parūpinimo, diplomų išdavimo klausimaisš, 
Trečiame posėdyje spalio 1 d. sudaryta dekano Biržiškos vadovau- 
jama komisija apsvarstyti pretendentų į fakulteto personalą pra- 
šymus, aptartas dėstomų dalykų plano pakeitimas, pasiskirstymas 
katedromis ir dėstomais dalykais, rusiškų vadovėlių pagrindinėms 
teisės disciplinoms vertimo, administracinių kursų organizavimo 
ir kiti klausimai??. Ketvirtame posėdyje spalio 8 d., be kitų klausi- 
mų, svarstyta universiteto leidinių redagavimo problema. Nutar- 
ta pasiūlyti Senatui sudaryti bendrą redakcinę komisiją visiems 
universiteto leidiniams redaguoti. Jeigu Senatas taip nuspręsiąs, iš 
Teisės fakulteto į šią komisiją skirti Biržišką“*. Penktame posėdyje 
spalio 28 d. svarstyta: teisminės statistikos klausimas, Administra- 
cinės ir ūkinės teisės katedros vedėjo klausimas (vietoje Biržiškos 
paskirtas Žakevičius), administracinių kursų organizavimas (pa- 
tvirtintas naujo vedėjo sudarytas sąmatos projektas), buvusių Ste- 
pono Batoro universiteto studentų priėmimas į vyresnius kursus, 


35 Aktas so, 1940 10 15, LCVA, F R-826, ap. 2, b. 86, 1. 8. 

36 Teisės fakultetui 350 metų, Vilnius, 1991, p. 8-9. 

37 TMFT posėdžio protokolas nr. 1, 1940 09 16, LCVA, F R-856, ap. 1, b. 416, 
1. 29-30. 

38 TMFT posėdžio protokolas nr. 2, 1940 09 24, ibidem, I. 20a—33a. 

39 TMFT posėdžio protokolas nr. 3, 1940 10 01, ibidem, L. 34-36. 

40  "TMFT posėdžio protokolas nr. 4, 1940 10 08, ibidem, |. 36a—238. 

katedrų seminarinių bibliotekų vedėjų skyrimas (paskirti profeso- 
riai Vladimiras Stankevičius, Augustinas Janulaitis, Konstantinas 
Jablonskis, Vytautas Jurgutis, Mykolas Rėmeris, Juozas Bulavas, 
Stasys Žakevičius, Domas Krivickas)*!. Šeštame posėdyje lapkri- 
čio 18 d. svarstytas lotynų bei užsienio kalbų dėstymo ir egzaminų 
klausimas. Nutarta įvesti lietuvių kalbos egzaminą tiems studen- 
tams, kurie gimnazijoje neišėjo viso lietuvių kalbos kurso, lekto- 
riumi paskirtas Antanas Valaitis. Šiame posėdyje svarstytas regu- 
liamino klausimas (išrinkta komisija), honoraro už prof. Petro Le- 
ono veikalą Sociologijos paskaitos skyrimas (sudaryta komisija)**. 
Septintame posėdyje gruodžio 8 d. dekanas Biržiška pranešė apie 
Senato atliktą Vilniaus universiteto mokslo personalo kategorijų 
sulyginimą su tarybinių įstaigų kategorijomis. Fakulteto komisijai 
(profesoriai Biržiška, Janulaitis ir Romeris) pateikus motyvuo- 
tą siūlymą, doc. Konstantinui Jablonskiui buvo suteiktas teisės 
mokslų daktaro laipsnis. Pasisakyta dėl lietuvių kalbos dėstymo - 
pavesta lektoriui Valaičiui parengti kurso programą. Nutarta pa- 
naikinti Petro Leono premijų studentams fondą, o profesoriaus 
vardo konkurso darbus skelbti ir premijuoti iš sąmatos lėšų. Pa- 
rinkti verstini vadovėliai ir vertėjai. Dėl prof. Leono Sociologijos 
paskaitų honoraro nutarta: šeimos įgaliotiniui Algirdui Leonui 
išmokėti po 200 Lt už lanką, redaktoriui Augustinui Janulaičiui — 
po 25 už lanką“. Aštuntame 1941 m. sausio 7 d. posėdyje svars- 
tyta lektoriaus Valaičio pristatyta lietuvių kalbos programa, deka- 
nas Biržiška informavo apie Švietimo komisariato atliktą mokslo 
personalo kategorijų prilyginimą tarybinėms kategorijoms, pasi- 
sakyta dėl sumanymo paimti prokuratos tarnybon IV kurso stu- 
dentus, Stepono Batoro universitete išklausytų ir išlaikytų dalykų 
įskaitymo (sudarytas įskaitytinų dalykų sąrašas)“*. Devintame 
posėdyje vasario 18 d. kalbėta apie pensijos prof. P. Leono šeimai 
išrūpinimą, privalomus kursinius egzaminus. Dekanas referavo 
apie Senato išvadas dėl universiteto vadovybės lankymosi Mas- 
kvos aukštosiose mokyklose“. Dešimtame posėdyje kovo 25 d. 


41  "TMFT posėdžio protokolas nr. 5, 1940 10 28, ibidem, l. 38a-39a. 

42  "TMFT posėdžio protokolas nr. 6, 1940 11 18, ibidem, 1. 40-42a. 

43 "TMFT posėdžio protokolas nr. 7, 1940 12 08, LCVA, F R-856, ap. 1, b. 416, 
1. 43-46; TMFT posėdžio protokolo nr. 7 nuorašas, 1940 12 03, LCVA, F R 762, 
ap.1, b. m, L. 2. 

44 "TMFT posėdžio protokolas nr. 8, 1941 01 07, LCVA, F R-856, ap. 1, b. 416, 
1. 1464-47. 

45  TMFT posėdžio protokolas nr. 9, 1941 02 18, ibidem, l. s0. 

kalbėta apie programas, Teisių fakulteto išleistų Lietuvos teisės ir 
valstybės istorijos bei kitų veikalų išsiuntimą Sąjunginiam teisės 
mokslo institutui (tuo rūpintis pavesta Universiteto bibliotekos di- 
rektoriui Biržiškai); papildyta dekano vadovaujama fakulteto leidi- 
nių komisija. Į Universiteto bibliotekos komisiją iš Teisės fakulteto 
paskirti prodekanas Stasys Žakevičius ir M. Krygeris*“. Vienuolik- 
tame posėdyje balandžio 22 d. svarstytos originalių teisės vadovėlių 
leidimo ir vertimo galimybės, išrinktas fakulteto Darbų periodinio 
leidinio redaktorius (juo tapo prof. Vytautas Jurgutis) aptarti kiti 
klausimai*7. Dvyliktame posėdyje gegužės 27 d. dekanas Biržiška 
kalbėjo dėl egzaminų tvarkos: egzaminų lape pažymimi neišlaikiu- 
sieji ir įrašoma egzaminuotojo nuomonė apie studentą; norintys 
pakeisti laikymo dieną turi gauti dekano sutikimą; egzaminuojama 
lietuvių kalba; lietuvių kalbos egzaminą ar proegzaminą turi laikyti 
visi studentai, baigę vidurines mokyklas ne lietuvių dėstomąja kal- 
ba. Reikia paskelbti tokių studentų sąrašą. Dėl studentų, neužsira- 
šiusių pavasario semestre laikyti privalomųjų egzaminų, „gali būti 
padarytos atitinkamos išvados“. Posėdyje dekanas informavo, kad 
nuo ateinančių mokslo metų numatoma sutvarkyti kalbų lektūrą — 
bus sustiprintas lietuvių ir svetimų kalbų dėstymas, pavedė katedrų 
vedėjams ir dėstytojams per savaitę parinkti kandidatus į aspirantū- 
rą kituose sovietiniuose universitetuose“? 

Universitete panaikinus priedą už dekano pareigas Biržiškai 
neliko materialinio stimulo toliau eiti šias pareigas. Nebuvo nė 
moralinio akstino, nes mokslinį darbą dirbo kultūros istorijos ba- 
ruose. Atsirado ir geras pretekstas atsisakyti dekano pareigų - Lie- 
tuvos TSR Ministrų taryba 1941 m. balandžio 9 d. nutarimu Vaclo- 
vą Biržišką paskyrė Lietuvos mokslų akademijos Humanitarinio 
skyriaus tikruoju nariu*?. Ta proga spaudoje pasirodė profesoriaus 
pasisakymas: numatė, kad Mokslų akademija perims tolesnį Lie- 
tuviškosios enciklopedijos ir Lietuvių bibliografijos tęsinio (191— 
1927 m.) leidimą. Pats ketino atsidėti mokslo darbui: „Tikiuosi 
LTSR Mokslų Akademijoje galėsiu visiškai susikoncentruoti ir 
užsiimti bibliologija“ (Vilniaus balsas, 1941, balandžio 13, nr. 87). 


46 TMEFT posėdžio protokolas nr. 10, 1941 03 25, ibidem, I. 52-53. 

47 "TMFT posėdžio protokolas nr. 11, 1941 04 22, ibidem, 1. 55a-57a. 

48 "TMFT posėdžio protokolas nr. 12, 1941 05 27, ibidem, 1. 58a-59. 

49 Lietuvos TSR Liaudies Komisarų Tarybos nutarimas, 1941 04 09, Lietu- 
vos mokslų akad. archyvas, E 1, ap. 9, b. 135, L. 2. 

1941 m. gegužės 29 d. Biržiška pranešė rektoriui, kad dabar norėtų 
„kiek galima sumažinti grynai administracinį darbą, o daugiau lai- 
ko atiduoti mokslo tyrimo darbui“?. 

Pedagoginę ir mokslinę veiklą Vc. Biržiška sukoncentruoja Hu- 
manitarinių mokslų fakultete. Švietimo komisaro Antano Venclo- 
vos siūlymu Komisarų Tarybos pirmininkas Mečislovas Gedvilas 
nuo 1940 m. rugsėjo 1 d. patvirtino Biržišką Humanitarinio fakul- 
teto ordinariniu profesoriumis!, 

1940 m. gruodžio 6 d. posėdyje HMF taryba anksčiau Vaclo- 
vui Biržiškai suteiktą garbės daktaro laipsnį pripažino lygiu filolo- 
gijos daktaro laipsniui“*. Netrukus Vilniaus universiteto Senatas 
HMF tarybos nutarimą patvirtino“. Kaip Vilniaus universiteto 
bibliotekos vedėjas ir Humanitarinių mokslų fakulteto profeso- 
rius gavo teisę naudotis papildomu 20 m* buto plotus“. 

Artėjant Adomo Mickevičiaus 85-0si0ms mirties metinėms 
Humanitarinių mokslų fakultetas sudarė komisiją sukakčiai pa- 
minėti. Į komisiją įėjo Vincas Mykolaitis, Vaclovas Biržiška ir 
Pranas Augustaitis“. Biržiškos rūpesčiu Universiteto biblioteko- 
je buvo surengta didelė jubiliejinė paroda, kuri sulaukė palankių 
spaudos atgarsių. Fakultetas į savo leidinių planą įtraukė jo vei- 
kalus. 1941 m. balandžio 5 d. posėdyje HMF taryba nutarė išleis- 
ti Vaclovo Biržiškos Bibliografijos ir bibliotekininkystės žodyną ir 
Knygų istoriją“. 

Bibliologijos katedra. 1939 m. pabaigoje ar 1940 m. pradžioje 
rašytame straipsnyje apie mokslinių bibliotekų darbuotojus Bir- 
žiška nurodė, kad tos srities specialistams nepakanka aukštosios 
mokyklos diplomo ir reikia „duoti galimumo ir teoretiškai biblio- 
tekininko darbui pasiruošti“, o tai galinti atlikti tik Bibliologijos 
katedra*?. 1940 m. rugsėjo 1 d. Vilniaus universiteto Humanitarinių 


so Ve. Biržiškos raštas rektoriui M. Biržiškai, 1941 os 29, LCVA, F R-826, 
ap. 2, b. 86, 1. 116; MAB, F 163-255, p. 2. 

s1 LTSR Liaudies Komisarų Tarybos pirmininko patvirtintų profesorių są- 
rašas, 1940 09 30, LCVA, F R-762, ap. 1, b. 12, I. 362. 

s2 HMF tarybos posėdžio protokolas nr. 9, 1940 12 06, VUB, E 98-VU 1, l. 41. 
są Rektoriaus raštas HMF dekanui, 1940 1219, LCVA, F R-826, ap. 2, b. 86,1. 84. 
s4 Pažymėjimas, 1941 05 16, ibidem, 1. 161. 

ss HMF tarybos posėdžio protokolas nr. 8, 1940 11 15, VUB, F 98-VU ;, 1. 38. 
56 HMF tarybos posėdžio protokolas nr. 12, 1941 04 os, LCVA, F R-856, 
ap. 1, b. 616, I. 90. 

s7 Straipsnio fragmentas „Augant didelėms mokslinėms bibliotekoms..“, 
MAB, F 163-120s, L. 5. 

mokslų fakultete buvo įkurta Bibliologijos katedra, o jos vedėju 
išrinktas Vaclovas Biržiška. Bibliologijos katedra — tai savaran- 
kiškas fakulteto skyrius, turėjęs rengti bibliografus ir „aukštesnio 
tipo“ bibliotekininkus. Buvo sudaromas skyriaus darbo planas ir 
programos“? Naujasis skyrius turėjo pradėti veikti nuo 1941 m. ru- 
dens semestro. Tikėtasi turėti bibliologijos specialybės studentų. 
1941 m. balandžio 5 d. HMF tarybos posėdyje svarstant mokslo 
planus ir paskaitų programas kitiems studijų metams, pažymima, 
kad iš teatrologų nereikalaujama lotynų kalbos, o iš bibliologų — 
kalbos dėstymo metodikos“, 

Bibliologija buvo skiriama prie literatūrologinių disciplinų, lai- 
koma pagalbine literatūros mokslo šaka. Kai HMF taryba 1940 m. 
rugsėjo 20 d. sudarė komitetus mokslo ir mokymo reikalams tvar- 
kyti, į vieną komitetą įėjo lietuvių, latvių, slavų tautų literatūros, 
bibliologija ir etnologija. Šiam komitetui priklausė profesoriai 
Mykolas Biržiška, Vincas Krėvė, Vaclovas Biržiška, Vincas Myko- 
laitis, Balys Sruoga“'. Nuo 1941 m. rudens buvo numatyta Huma- 
nitarinį fakultetą padalyti į du - Istorijos ir Filologijos. Bibliologija 
būtų palikta Filologijos fakultete. 

Plečiamas Bibliologijos katedros darbuotojų skaičius. Vedėjo 
Ve. Biržiškos siūlymu, katedros asistentu 1941 m. vasario 21 d. buvo 
išrinktas Izidorius Kisinas (17 balsų - už, vienas - prieš)“*. 

1941 m. gegužės 16 d. HMF tarybos posėdyje Juozui Rimantui 
buvo įskaityti Teologijos-filosofijos fakultete išklausyti 8 semes- 
trai ir išlaikyti egzaminai (bendrojo lietuvių kalbos kurso, filoso- 
fijos įvado, pedagogikos, psichologijos, Lietuvos istorijos ir kt. - iš 
viso aštuoni) ir tame pat posėdyje jis išrinktas Bibliologijos kate- 
dros laborantu“. 

Įkurta Bibliologijos katedra savo studentų neturėjo, tad Bir- 
žiškos akademinis krūvis liko tradicinis - fakulteto taryba pavedė 
1940 m. rudens semestre po dvi teorines savaitines valandas skai- 
tyti bendrąją knygos istoriją Istorijos skyriaus studentams ir po 


s8  HME tarybos posėdžio protokolas nr. 6,1940 09 20, VUB, F 98-VU 11.24. 
są  „Bibliologijos skyrius Vilniaus universitete“, Bibliografijos žinios, 1941, 
Nr. 1, P. 33. 

60 Straipsnio fragmentas „Augant didelėms mokslinėms bibliotekoms..“, 
MAB, F 163-1205, L. 5. 

61 HME tarybos posėdžio protokolas nr. 6, 1940 09 20, VUB, F 98-VU 1, 125. 
62  HME tarybos posėdžio protokolas nr. 14, 1941 05 16, ibidem, 1, 1. 63. 

63  HME tarybos posėdžio protokolas nr. 14, 1941 05 16, ibidem, 1, 1. 63. 

Lietuvos TSR mokslų akademijos Humanitarinis skyrius. Iš kairės: 
Vaclovas Biržiška, Pranas Skardžius, Vincas Krėvė, Mykolas Biržiška, 
Vincas Mykolaitis-Putinas. 1941 


dvi valandas lietuvių knygos istorijos lietuvių literatūros specialy- 
bės studentams. Abu kursai buvo epizodiniai““. 

1940-1941 mokslo metais lietuvių literatūros ir kitiems filologi- 
nio profilio studentams Vc. Biržiška skaitė bendrosios bibliografi- 
jos kursą po dvi valandas per savaitę. Išliko šio kurso profesoriaus 
paskaitų konspektas, pirmieji teksto žodžiai „Bibliografijos termi- 
no reikšmė“ (28 puslapių rankraštis)“. Tai bibliografijos teorijos, 
metodikos ir darbo organizacijos kursas, parengtas orientuojantis 
į pagrindines sovietinio bibliografijos mokslo nuostatas. Čia kal- 
bama apie bibliografiją ir jos funkcijas, bibliologijos turinį ir už- 
davinius, santykį su bibliografija, nagrinėjama bibliografijos rūšių 
problema, skirstymas pagal registruojamos literatūros išleidimo 
vietą, laiką bei kitus jos požymius. 

Kauno universiteto biblioteka. Sovietų Sąjungai okupa- 
vus Lietuvą, vadinamoji Liaudies vyriausybė, nuo rugpjūčio 26 d. 
sovietinė Lietuvos SSR Liaudies komisarų taryba Vytauto Didžio- 
jo universitete ir bibliotekoje įvykdė tokius pakeitimus: 1940 m. 
liepos 16 d. panaikino Teologijos-filosofijos fakultetą, jo bibliote- 
ką išblaškė; 1940 m. vasarą į Vilnių iškėlė Matematikos-Gamtos 
fakultetą, Technologijos fakultetą pertvarkė į Statybos ir techno- 
logijos, įkūrė Marksizmo-leninizmo katedrą. Į tuos pertvarky- 
mus turėjo reaguoti biblioteka: Matematikos-gamtos fakulteto 


64 HMF tarybos posėdžio protokolas nr. 7, 1940 10 u, ibidem, 1, 1. 34. 
65 V. Biržiška, Bibliografijos paskaitų konspektas, VUB, E 141-407. 

bibliotekos knygos išsiųstos į Vilnių, sudarytos naujai įkurto fakul- 
teto ir Marksizmo-leninizmo katedros bibliotekos. 

Nuo 1941 m. biblioteka pradėjo gauti iš dalies apmokamą 
sąjunginį privalomąjį egzempliorių pagal universiteto profilį. Jį 
siuntė Maskvoje veikiantis Centrinis mokslinių bibliotekų kolek- 
torius. Fondas papildytas rusiška technine ir informacine litera- 
tūra — įgijo keletą enciklopedijų. Buvo suintensyvinti mainai su 
kai kuriomis mokslo įstaigomis. Iki tol buvusios savarankiškos 
fakultetų ir seminarų bibliotekos perėjo pagrindinės universiteto 
bibliotekos žinion, biudžetas buvo bendras, lėšos skirstomos iš 
centro, knygos buvo suinventorinamos. Paspartintas sisteminio 
katalogo rengimas — 1941 m. jame buvo apie 200 tūkst. knygų. 
Skaitykla gavo didesnes patalpas, čia buvo išduodamos knygos į 
namus (abonemento nebuvo), knygų išdavimas studentams buvo 
suvaržytas. Su didžiosiomis Maskvos, Leningrado bibliotekomis 
buvo palaikomi tarpbibliotekinio abonemento ryšiai““. Ryšiai su 
kitų šalių bibliotekomis nutrūko. Remdamasi LSSR Liaudies ko- 
misarų tarybos 1941 m. balandžio 18 d. nutarimu, universiteto bi- 
blioteka Vaižganto muziejų perdavė Mokslų akademijai?7. 1941 m. 
gegužės 4 d. į Kauną atvyko Mokslų akademijos komisija: prof. 
Vincas Mykolaitis, akademijos bibliotekos direktorius Petras Vai- 
čiūnas. Į komisiją įtrauktas Vaclovas Biržiška. Muziejaus daiktus 
akademijai perdavė rankraščių skyriaus vedėja Stasė Petraitienė, 
priėmė Mokslų akademijos narys Mykolaitis. Muziejaus ekspo- 
natai buvo suregistruoti ir perduoti Maironio muziejui?*. 

1940 m. spalio 12 d. Kauno universiteto bibliotekos direktorius 
Biržiška rektoriui pateikė etatų sąrašą pagal kategorijas: bibliotekos 
direktorius (XIII kategorijos), direktoriaus padėjėja (Felicija Šal- 
kauskaitė, XII kategorijos), konservatorė (Antanina Šalkauskaitė, 
XI kategorijos), skyrių vedėjai (Stefanija Šlerpytė ir kt. X katego- 
rijos), skaityklos vedėja, vertėja (Stasė Petraitienė, IX kategorijos) 
iš viso 25 tarnautojai“?. Rektorius prof. Antanas Purėnas švietimo 
komisaro Antano Venclovos prašė pasirūpinti, kad ir toliau biblio- 
tekos direktoriui Biržiškai būtų mokama 450 litų per mėnesį?“. 

Biblioteka tęsė Bibliografijos žinių leidybą. 

66 Detaliau žr. S. Užkuraitė, „Kauno politechnikos instituto bibliotekos veikla 
1923-1956 metais“, Bibliotekininkystės ir bibliografijos klausimai, 1966, t. 5, p. 71-72. 
673 Mokslų akademijos centrinis mokslo archyvas, F 1, ap. 1, b. 34, l. 3. 

68 Literatūra 1940-1960: Dokumentų rinkinys, Vilnius, 1992, p. 577-579. 

69  LCVA, F 631, ap. 3, b. 906, L. 20. 

70  Ibidem, b. 903, 1. 21. 

Vilniaus universiteto biblioteka. Okupacijos sąlygomis 
bibliotekai reikėjo pradėti dirbti pagal naujus principus. Komisi- 
ja, susidedanti iš direktoriaus Biržiškos, prof. Zigmo Žemaičio ir 
doc. Prano Augustaičio, 1940 m. rugpjūčio 8 d. Senatui pristatė 
Vilniaus universiteto statuto projektą. Senatas apsvarstęs pateikė 
vyriausybei tvirtinti. Buvo nutarta paskirstyti universiteto admi- 
nistracijos, bibliotekos ir kitų padalinių etatus pagal Sovietų Są- 
jungoje veikiančius aukštųjų mokyklų įstatymus". Bibliotekai 
paskiriama gerokai daugiau etatų: direktorius (Vc. Biržiška), pa- 
vaduotoja (Elena Eimaityte), devynių skyrių vedėjai (Marija Čil- 
vinaitė, Valerija Kisinienė, Izidorius Kisinas, Ona Šimaitė ir kt.), 
21 vyr. bibliotekininkas, 33 - I-III kategorijos bibliotekininkai — iš 
viso 65. Tuo metu direktorius priėmė dirbti prof. Stasio Šalkaus- 
kio žmoną Juliją Šalkauskienę. Paskyrė nelabai sunkų darbą, kad 
galėtų slaugyti sergantį vyrą. Iš gaunamo atlyginimo galėjo nors 
minimaliai išlaikyti vyrą ir sūnų?*. 

1940 m. spalį vykusiame Senato posėdyje kalbėta apie didesnes 
patalpas bibliotekos skaitykloms, knygų tvarkymo skyriui. Rek- 
torius Mykolas Biržiška pasiūlė bibliotekos direktoriaus pareigas, 
jeigu jas eina profesorius, prilyginti dekano pareigoms", 

Biblioteka pradėjo gauti sąjunginį pusiau mokamą privalomąjį 
egzempliorių (pagal fakultetų profilį), reikalingiausių nupirkdavo. 
1940-1941 m. daug visuomeninės politinės literatūros atgabenta iš 
Maskvos ir kitų miestų bibliotekų rezervinių fondų. Per metus į 
biblioteką įplaukė apie 60 tūkst. sovietinių leidinių. Kita vertus, 
biblioteka daug literatūros turėjo išimti politiniais motyvais — tai 
buvo daroma pagal prisiųstus ilgus sąrašus?4. 

Išplėtė veiklą Humanitarinių mokslų fakultetas. 1940 m. spalio 
11 d. įsteigiami šie seminarai: lietuvių kalbos ir literatūros (vedėju 
skiriamas Vincas Mykolaitis), rusų kalbos ir literatūros (vedėjas Ba- 
lys Sruoga), žydų kalbos ir literatūros (Noachas Priluckis). Be šių, 
veikė filosofijos, eksperimentinės psichologijos, pedagogikos, len- 
kų, vokiečių, anglų bei prancūzų kalbosir literatūros, klasikinės flo- 
logijos, Lietuvos, TSRS ir visuotinės istorijos, archeologijos, meno 
istorijos, etnologijos, teatro, kūno kultūros - iš viso 20 seminarų. 


7 VUB, F 98-52, L. 13. 

72 J. Eretas, Stasys Šalkauskis 1886-1941, Brooklyn, 1960, p. 243. 

73. VUB, F 98-52, 1. 13. 

74 S. Vaškelienė, „Vilniaus universiteto biblioteka pokario metais“ in Vil- 
niaus universitetas 1579-1979, Chicago, 1981, p. 247. 

Fakulteto taryba skirstė seminarams bibliotekininkus, pateikė se- 
minarams skirtinų pinigų sąmatą — 35 000 Lt“5. 

Daroma bibliotekos struktūros pakeitimų - fakultetų ir semi- 
narų bibliotekos buvo organiškai susietos su pagrindine universi- 
teto biblioteka?“. 1940 m. gruodžio 6 d. HMF tarybos posėdyje 
paskelbiama, kad Senato nutarimu naujas knygas seminarams 
pirks pagrindinė biblioteka ir vėliau jas paskirstys?". Buvo priim- 
tos Bendrų seminarų bibliotekų (seminarų) taisyklių projektas??. 

Dar keletas to meto bibliotekos veiklos aspektų. Lenkų intelek- 
tualai bandė per Sveikatos apsaugos komisariatą iš universiteto pa- 
imti bibliotekoje deponuotas Vilniaus medicinos draugijos knygas 
(per ui tūkst. tomų). Senatas 1941 m. birželio 4 d. posėdyje tai trak- 
tavo kaip bandymą sukomplikuoti universiteto veiklą - norą atimti 
mokslinę bazę, ir savo nuomonę perdavė komisariatui, bibliotekos 
direktorius Biržiška įteikė atsistatydinimo raštą??. Knygos liko. 

1941 m. gegužės 10 d. universiteto rektorius įgaliojo Biržiš- 
ką iš Valstybinės leidyklos paimti Vilniaus universitetui skirtus 
VDU Kaune išleistus Humanitarinių mokslų, Teisių, Matemati- 
kos-gamtos fakultetų leidinius. Jie buvo duoti „Spaudos fondui“ 
platinti komiso pagrindais*“. Direktoriui Biržiškai buvo pavesta iš 
Karo istorijos muziejaus Kaune parūpinti Vilniaus universitetui 
fotografijų ir kitokios istorinės medžiagos“. Prasidėjus masiniam 
Lietuvos gyventojų trėmimui į Sibirą 1941 m. birželio 14-18 d., 
buvo deportuota Vilniaus universiteto bibliotekos skyriaus vedėja 
Birutė Vileišytė-Tursienė su šeimaš*, 

Enciklopedijos reikalai. Sovietų Sąjungai okupavus Lietu- 
vą iš enciklopedijos redakcijos buvo pašalintas Pranas Dovydaitis. 
1940 m. rugpjūčio 3 d. laiške jis rašė: „Kaune jau mano visi darbai 
Liet. Enciklopedijoj pasibaigė“93 1940 m. birželio 15 d. Dovydai- 
tis buvo išvežtas, nuteistas ir 1942 m. lapkričio 4 d. sušaudytas. 


25 HME tarybos posėdžio protokolas nr. 7, 1940 10 1, VUB, E 98-VU 1, L. 35. 
76 V. Biržiška, „Atsakymas ponui J. Griniui“, Aidai, Minchen, 1948, nr. 16-17, 
P. 333. 

77  HMP tarybos posėdžio protokolas nr. 6, 1940 12 06, VU, F 98-VU 1, 144. 
78  LCVA, E R-856, ap. 1, b. 616, L. 32. 

79 Vilniaus universiteto istorija 1579-1994, Vilnius, 1994, p. 254- 

80  LCVA, E R-826, ap. 2, b. 86, l. 132. 

81 Rektoriaus M. Biržiškos raštai Kariškai istoriniam muziejui, 1941 06 05, 
LCVA, F R-826, ap. 2, b. 86, L. 11. 

82 Vilniaus universiteto istorija 1579-1994, p. 257. 

83 | J. Grinius, Pranas Dovydaitis, Chicago, 1975, p. 624-625. 

Enciklopedijos redakcija darbą tęsė. Toliau buvo spausdinamas 
IX tomas. Pirmi du sąsiuviniai išėjo 1940 m. pradžioje iki oku- 
pacijos, trečiasis pasirodė naujomis sąlygomis, bet jame buvo iš- 
spausdinta anksčiau parengta medžiaga. Ketvirtas sąsiuvinis jau 
susovietintas. Pirmosios sovietinės okupacijos metais buvo išleisti 
IX tomo 3—11 sąsiuviniai (iki Hidrometrija), tačiau atskiru tomu 
nepasirodė. Bibliografija rodo, kad aštuntas sąsiuvinis (Gurgž- 
džiai - Hamburgas) buvo išspausdintas ir 1947 m. Matyt, pritrūko 
komplektams. Redakcija dirbo sunkiomis sąlygomis - buvo daro- 
mas didelis idėjinis spaudimas, iškilo grėsmė, kad redakcija bus 
uždaryta. Redaktorius Biržiška stengėsi partinės valdžios atstovus 
nuteikti enciklopedijos naudai. Laiške Lietuvos komunistų parti- 
jos sekretoriui Kaziui Preikšui rašė, kad enciklopediją leisti padėjo 
apie 300 bendradarbių, jis pats redaguojąs IX tomą ir prašė para- 
šyti atsiliepimą apie komunistų veikėjams Juozui Gareliui, Kaziui 
Giedriui, Rapolui Čarnui ir Adolfui Hitleriui skirtus straipsnius. 
Teiravosi, kuriuos asmenis reikėtų įtraukti į kitų tomų vardynąs*. 
Paramos ieškota Maskvoje. 

1941 m. sausio 20 d. švietimo komisaras Antanas Venclova siun- 
tė į Maskvą Vilniaus ir Kauno universitetų delegaciją, vadovaujamą 
komisaro pavaduotojo Juozo Žiugždos. Delegacijoje Vilniaus uni- 
versiteto rektorius Mykolas Biržiška, prorektoriai Juozas Bulavas 
ir Kazimieras Bieliukas, Humanitarinių mokslų fakulteto dekanas 
Pranas Augustaitis, Ekonomikos fakulteto dekanas Albinas Rim- 
ka, Matematikos-gamtos - Juozas Matulis. Kauno universitetui 
atstovavo rektorius Antanas Purėnas, prorektorius Vladas Lašas ir 
kt., iš viso 16 asmenų, iš jų du studentų atstovai. Atvykimo į Mas- 
kvą dieną delegacijos „prezidiumas“ (Žiugžda, Biržiška, Purėnas 
ir Bulavas) nuvyko į Aukštųjų mokyklų reikalų komitetą susitikti 
su pirmininko pavaduotoju Žukovu. Svečiai pranešė apie atvyki- 
mo tikslus (susipažinti su aukštųjų mokyklų darbu) ir susitarė dėl 
daugiausia abiejų universitetų profesūros jėgomis sukurtos Lietu- 
viškosios enciklopedijos komplekto perdavimo Stalinui. Tomai buvo 
sudėti į specialiai pagamintą lietuvišku audiniu dekoruotą skrynią. 
Adresatui turėjęs įteikti minėto komiteto pirmininkas Kaftano- 
vasŠ. Vėliau Mykolas Biržiška prisiminimuose rašė, kad delegacija, 
84 Lietuvos visuomeninių organizacijų archyvas, F 1771, ap. 2, b. 378, L. 4. 


85 Vilniaus universiteto delegacijos Maskvos aukšose mokyklose patyrimas 
ir išvados, LCVA, E 856, ap. 1, b. 134, L. 1. 

įteikusi tomus, norėjo gauti sutikimą toliau leisti enciklopediją. 
Šiuo gestu siekta ir kitų tikslų: „Norėta pabrėžti savo lojalumas, 
bet kartu su tuo ir apolitinis atvažiavimo pobūdis.“?9 

Romas Šarmaitis 1984 m. spalio 1 d. papasakojo kiek kitokią 
versiją: 1941 m. pradžioje įkūrus Mokslų akademiją, prezidentas 
Vincas Krėvė ir redaktorius Vaclovas Biržiška, gražiai įrišdinę aš- 
tuonis Lietuviškosios enciklopedijos tomus, važiavo į Maskvą pas 
Staliną. Šis susitiko su svečiais, priėmė jų dovaną. Profesoriai prašę 
leisti toliau tęsti enciklopedijos leidimą. Stalinas davė žodinį su- 
tikimą, bet raštiškai nebuvo užfiksuota. Vis viena buvo pradėtas 
ruošti enciklopedijos tęsinys - Mokslų akademijai tam reikalui 
buvo paskirti penki etatai. Autentiškas yra pirmasis variantas. 

Juozas Matulis prisiminė, kad Vc. Biržiškos iniciatyva buvo 
ruošiamasi tęsti enciklopedijos leidimą, tuo klausimu buvęs spe- 
cialus Liaudies komisarų tarybos nutarimas. Su Biržiška pasitarus 
buvo nustatyti redakcijos etatai. Leisti enciklopediją buvo pavesta 
Mokslų akademijai, bet prasidėjo karas??. 

Verta pažymėti ir tokį su Ve. Biržiška susijusį faktą. 1933 m. Kau- 
ne prof. Izidoriaus Tamošaičio iniciatyva buvo įkurtas Socialinių ir 
politinių mokslų institutas. Institutas rengė paskaitas socialinėmis 
ir politinėmis temomis, nuo 1935 m. leido brošiūrinius leidinius, 
organizavo reguliariai veikiančius administracijos kursus. Sovie- 
tų Sąjungai okupavus Lietuvą, dar veikiant Liaudies vyriausybei, 
švietimo ministro pavaduotojas Juozas Žiugžda 1940 m. rugpjūčio 
8 d. pasirašė įsakymą, kuriuo minėto instituto administracijos kur- 
sų, vadinamojo „reguliarinio kurso“, valdytoju nuo tų metų rug- 
pjūčio 10 d. skiriamas Vaclovas Biržiška. Jam pavesta parengti to 
kurso reorganizacijos projektą. Daugiau šiuo klausimu duomenų 
nepavyko surasti. 

Kaip bibliotekininkas Biržiška okupacinės valdžios buvo an- 
gažuojamas iškylančioms problemoms spręsti. Viena tokių — be 
globos likusių bibliotekų likimas. Profesorius buvo įtrauktas į sa- 
vininkų netekusių knygų globos komisiją. 1940 m. rugpjūtį Cen- 
trinėje valstybinėje bibliotekoje įvyko pirmasis komisijos posė- 
dis. Dalyvavo Centrinės bibliotekos vedėjas Juozas Rimantas ir 
pavaduotojas Jonas Antanas Radzivonas, Kauno ir Vilniaus uni- 
86 M. Biržiška, Vilniaus universitetas 1940-1941 m., Memmingen, 1948, p. 53. 
87 „Atsiminimai apie Vaclovą Biržišką“, Knygotyra, 1997, t. 3. - J. Matulio 
pasakojimas, p. 228. 

88 Lietuvos literatūros ir meno archyvas, E 289, ap. 1, b. 1, p. 22. 


1940 m. spalis-1944 m. liepa Lietuvoje 295 


versitetų bibliotekų direktorius Vaclovas Biržiška, Kauno Vinco 
Kudirkos viešosios bibliotekos skaityklos vedėjas Vincas Ruzgas, 
bibliografas Izidorius Kisinas““. 

Biržiška buvo įtrauktas lietuvių delegacijon į Maskvoje 1941 m. 
birželio 28-liepos 5 d. turėjusią vykti bibliotekininkų mokslinę se- 
siją. Kaune tuo klausimu surengtas pasitarimas. Dalyvavo Riman- 
tas, Biržiška, Kisinas, Aleksandras Ružancovas, Petras Vaičiūnas ir 
kt.?? Netrukus kilo karas. 

Ir okupacijos metais profesorius neliko abejingas knygų būklei 
Lietuvoje. Valstybinę leidyklą ragino imtis klasikinės literatūros 
leidybos, sistemingai leisti vertimus, pritarė jos sumanymui skelbti 
Williamo Shakespeare'o, Aleksandro Puškino raštus. Siūlė iš naujo 
išversti Adomo Mickevičiaus kūrinius, nes ankstesnieji vertimai 
turi daug trūkumų. Ragino pradėti leisti visus „didžiųjų pasaulio 
klasikų raštus, o ne graibyti po vieną tomą - pripuolamai.“?! 

Tuo metu, matyt, buvo svarbu išsaugoti neseniai įkurtą Vil- 
niaus universiteto bičiulių draugiją. Vos okupavus Lietuvą, šio uni- 
versiteto profesoriai Mykolas ir Vaclovas Biržiškos, Vincas Krėvė, 
Balys Sruoga, Ignas Jonynas, Paulius Galaunė ir kiti skubiai įsteigė 
Lietuvos SSR aukštųjų mokyklų mokslo darbuotojų draugiją (įs- 
tatai patvirtinti 1940 m. rugpjūčio 14 d.). Jos tikslas - jungti Lie- , 
tuvos aukštųjų mokyklų mokslo personalą, padėti jam gilinti savo 
mokslinį pasirengimą, specialybės žinias, kad galėtų aktyviai prisi- 
dėti prie krašto kultūros lygio kėlimo?*. Duomenų apie draugijos 
veiklą nepavyko rasti. 


Vokiečių okupacija 


1941 m. birželio 22 d. prasidėjo Vokietijos-Sovietų Sąjungos karas. 
Per kelias dienas Lietuva buvo okupuota vokiečių. Sudaryta Juozo 
Ambrazevičiaus vadovaujama Laikinoji Lietuvos vyriausybė (vei- 
kė iki 1941 m. rugpjūčio 5 d.). Dedamos pastangos atkurti Vilniaus 
ir Kauno universitetus. Praėjo trys mėnesiai, kol vyriausybė išrei- 
kalavo leidimą pradėti darbą aukštosioms Lietuvos mokykloms. 


89 Knygos, likusios be savininkų, rinkti ir globoti Komisijos posėdžio pro- 
tokolas nr. 1, 1940 VIII, LNB, F 47-1446. 

go K. Vairo-Račkausko užrašai..., 1941, LNB, F 47-1459. 

gi A. Vengris, „Knygų gyvenime“ / Pasikalbėjimas su prof. V. Biržiška, Vil- 
niaus balsas, 1941, vasario 16, nr. 30. 

92 Lietuvos Tarybų Socialistinės Respublikos aukštųjų mokyklų mokslo darbuo- 
tojų draugijos įstatai, Kaunas, 1940, 8 p. 

1941 m. rugpjūčio 1 d. sudaroma Vilniaus universiteto etatų lentelė 
(yra juodraštis), joje Bibliologijos katedrai numatytas vienas vyres- 
niojo mokslo personalo etatas ir vienas jaunesniojo“. 
Bibliologijos katedra.1941 m. spalio 4 d. HMF taryba su- 
sirenka į posėdį. Pranešama, kad mokslo metai bus pradėti spalio 
15 dieną. Posėdyje Bibliologijos katedros vedėju vėl buvo išrinktas 
Ve. Biržiška?*. Profesoriui pavedama skaityti knygos istorijos kur- 
są po dvi valandas per savaitę lietuvių literatūros grupei?S. 
Vaclovo Biržiškos būklė universitete nebuvo stabili. Vilniaus 
miesto ir srities švietimo valdytojo 1941 m. liepos 25 d. įsakymu 
Nr. 104 Biržiška nuo liepos 26 d. buvo atleistas iš Teisės fakulte- 
to dekano pareigų?“. Paskaitų fakultete profesorius neturėjo, tad 
atleidimo iš dekano pareigų data buvo ir darbo šiame fakultete 
pabaiga. Buvo pašalintas iš Lietuvos mokslų akademijos narių??. 
Matyt, buvo siekiama priversti Vc. Biržišką palikti Vilniaus uni- 
versiteto bibliotekos direktoriaus postą. Apie tai, kad brolis buvo 
priverstas palikti Vilniaus universitetą, užsimena buvęs rektorius 
Mykolas Biržiška?š. Gal rektoriaus, o gal paties Vc. Biržiškos pa- 
prašytas Kauno VDU rektorius Julius Gravrogkas kreipėsi į švieti- 
mo generalinį tarėją - prašė perkelti į Kauną Bibliologijos katedrą 
drauge su etatais, personalu ir atitinkama sąmatos dalimi??. Gene- 
ralinio tarėjo 1941 m. lapkričio 28 d. įsakymu Vc. Biržiška nuo tų 
metų gruodžio 1 d. buvo perkeltas į VDU Filosofijos fakultetą ir 
paskirtas Bibliologijos katedros vedėju'**, HMF tarybos posėdyje 
buvo pranešta apie Bibliologijos katedros iškėlimą į VDU, tačiau 
šios katedros etatai liko Vilniaus universiteto Humanitariniam 
fakultetui!*!, VDU Filosofijos fakulteto prodekanas Antanas Ma- 
ceina rektoriui pranešė, kad Vc. Biržiška nuo gruodžio 1 d. eina 
93  LCVA, F R-629, ap. 1, b. 982, l. 265. 
94 Vilniaus un-to rektoriaus M. Biržiškos aktas A-19, LCVA, F R-826, ap. 2, 
1.86, 1. 130; VUB, F 98-53, 1. 10, 11, 13. 
95 HMF tarybos posėdžio protokolas nr. 16, 1941 10 04, VBU, F 98-VU 1. 
96 HMF 1941 m. rudens semestro dėstomų dalykų mokslo planas, LCVA, 
F R-826, ap. 1, b. 616, 1. 32. 
97 M. Biržiška, „Vilniaus universitetas vokiečių okupacijos metais“, in Lietu- 
vos universitetas 1579-1803-1922, Chicago, 1972, p. 662-663. 
98  Ibidem, p. 623—662. 
99 J. Gravroko raštas Švietimo generaliniam tarėjui, 1941 12 01, LCVA, F 633, 
ap. 3, b. 903, 1. 29. 
100 Vilniaus universiteto rektoriaus M. Biržiškos pranešimas V. Biržiškai, 
194112 10, F R-826, ap. 2, b. 86, l. 19. 
101 HMF tarybos posėdžio protokolas nr. 19, 1942 01 23, VUB, E 98-VU 1, 1. 82. 

savo pareigas ir turi keturias teorines valandas per savaitę'“*. Tai 
bibliologijos'93 (knygos istorijos) paskaitos, skaitytos lietuvių lite- 
ratūros, žurnalistikos ir sociologijos specialybių studentams. Pas- 
kaitas uoliai lankė Česlovas Grincevičius, Antanas Mažiulis, an- 
glistė Ieva Urbonaitė (Kanadoje išklausytus kursus įskaitė ir gavo 
darbą), grupelė VDU bibliotekos darbuotojų (A. Mažiulio 1983 m. 
sausio 16 d. laiškas V. Žukui). Paskaitas Biržiška skaitė iki uždarant 
universitetą 1943 m. kovo 17 d. Buvo du bibliologijos specialybės 
absolventai: Juozas Rimantas, Vilniaus universitete išlaikęs peda- 
gogikos skyriaus egzaminus (pedagogiką, bendrąją didaktiką ir 
sisteminės pedagogikos pagrindus)'**, o už anksčiau parašytą dar- 
bą Viešosios bibliotekos gavo diplomą ir nuo 1942 m. spalio 8 d. pri- 
imtas į Bibliologijos katedrą vyresniuoju asistentu!“, ir Stanislava 
Petraitienė, 1942 m. parašiusi diplominį darbą Viešosios bibliotekos 
ir jų istorinė raida Lietuvoje. 

Enciklopedijos leidimas. 1941 m. rugpjūčio 25 d. laiške!?“ 
Lietuviškosios enciklopedijos vyr. redaktorius Biržika Lietuvos vals- 
tybinės leidyklos direktoriui Antanui Kniūkštai pateikė redakcijos 
etatus: vyr. redaktorius lieka tas pats, redaktoriai Pranas Čepėnas, 
Vincas Maciūnas (literatūros mokslininkas) ir Adolfas Šapoka 
(istorikas), techninis redaktorius Bronius Vaitiekūnas, redakcijos 
sekretorės Marija Biržiškaitė-Žakevičienė ir B. Valušytė. 1942 m. 
sausio 2 d. rašte tam pačiam adresatui Biržiška prašė enciklope- 
dijai rengti reikalingų leidinių: 12 tomų Meyers Lexikon, išleisto 
nacionalsocialistų, 7 tomų Handbuch der Geographischen Wissens- 
chaft, J. Pavlovskio Deutsch-Russisches Wėrterbuch (1516 p.) ir Rus- 
sko-nemeckij slovar (1774. p.). Prašė ir kitų enciklopedinių leidinių 
bei žodynų užsienio kalbomis. Jie reikalingi kiekvieną dieną!*?, Yra 
dar vienas kitas to meto enciklopedijos redaktorių ir bendradar- 
bių laiškelis. Antai Mykolas Biržiška prašė atsiųsti straipsnį „Italų 
literatūra“, nes straipsnį „Ispanų literatūra“ jau patikrino. Prašė, kai 
tik cenzūra praleis, atsiųsti šeštą sąsiuvinį. Panaudotą medžiagą — 


102 LCVA, F 631, ap. 3, b. 903, 1. 28. 

103 VUB, F 96-126. 

104 HMF tarybos posėdžio protokolas nr. 23, 1942 11 13, LCVA, E R-856, ap. 1, 
b. 61, 1. 8. 

105 VDU Filosofijos fak. dekano A. Maceinos raštas J. Rimantui, 1942 10 15, 
nuorašas V. Žuko archyve. 

106 V. Biržiškos laiškas A. Kniūkštai, 1941 08 21, MLLM, P 23186. 

107 MLLM, P 23186. 

Lauryno Ivinskio ir Juzumų korteles — atsiųsiąs kitame laiške!“š, 
Pranas Skardžius vyr. redaktoriui rašė, kad norėtų perskaityti savo 
straipsnių apie indoeuropiečius ir indoeuropiečių kalbas korektū- 
ras, nes tekstuose daug kalbinių duomenų, kuriuos labai lengva 
supainioti. Rašybą redakcija gali priderinti prie ligšiolinės enciklo- 
pedijos rašybos. Straipsnius apie graikų ir iranėnų kalbas, vokiečių 
kalbininką Hermanną Hirtą parašysiąs vėliau!“?, 

1941 m. Valstybinė leidykla išleido IX tomo 12-ą sąsiuvinį su gale 
pridėtu 8 skilčių straipsniu „Adolf Hitler“ ir visą tomą. Spėjamas tira- 
žas 12 000 egz. Valstybinė leidykla išleido penkis X tomo sąsiuvinius. 

Antanas Kniūkšta 1943 m. spalio 1 d. gavo leidimą atkurti „Saka- 
lo“ leidyklą. Ji iš Valstybės leidyklos perėmė enciklopedijos leidi- 
mą. Už leidimo teisę „Sakalo“ savininkas sumokėjo 15 tūkst. mar- 
kių, o iš viso Valstybinei leidyklai už perimtą enciklopediją sumo- 
kėjo apie 76 tūkst. reichsmarkių"“. Trūko enciklopedijai spaus- 
dinti tinkamo popieriaus. Kniūkšta nuvyko į Berlyną, susisiekė 
su popieriaus fabrikais ir gavo du vagonus (s0 tonų) popieriaus!" 
„Sakalas“ suspėjo išleisti X tomo 6, 7 ir 8 sąsiuvinius. (Pagal kitus 
šaltinius — iki antrosios sovietinės okupacijos buvo išspausdinti 
devyni tomai ir 10 sąsiuvinių X tomo, iki žodžio Ind-). Medžiaga 
buvo parengta visam X tomui ir didžioji XI tomo dalis"*, 

Vytauto Didžiojo universiteto biblioteka.1941 m. 
rugsėjį atidarytame Vytauto Didžiojo universitete iki okupacijos bu- 
vęs Teologijos-filosofijos fakultetas padalinamas į du: Teologijos ir 
Filosofijos, pradeda veiklą Medicinos, Statybos, Technologijos fakul- 
tetai, formuojamos naujų fakultetų bibliotekos. Perkėlus iš Vilniaus į 
Kauną Anglistikos katedrą VDU Filosofijos fakulteto dekanas Zeno- 
nas Ivinskis prašo (1941 m. spalio 15 d. raštas) rektoriaus pasirūpinti, 
kad būtų perkelta ir seminaro biblioteka - apie 1500 knygų"s. 

Bibliotekos personalas: direktorius, pavaduotojas, aštuoni 
II eilės skyrių vedėjai, penki vyr. bibliotekininkai, šeši I eilės bi- 
bliotekininkai, dešimt II eilės bibliotekininkų, penkiolika III eilės 
bibliotekininkų — iš viso 46 darbuotojai"*. Sumažėjo aptarnauja- 


108 M. Biržiškos laiškelis V. Biržiškai, 1943 os 20, LLTI, F 15-141. 

109 Pr. Skardžiaus laiškas V. Biržiškai (be datos), LLTI, F 15-157. 

uo A. Kniūkšta, „Knygų leidykla „Sakalas“, LLTI, F 1-165, p. 18. 

11 Ibidem. 

u2 „Naujųjų knygų leidyklų reikalu“, Naujoji Lietuva, 1943, lapkričio 23, 
nr. 276. 

13  LCVA, E 391, ap. 3, b. 4, 1. 377. 

14 LCVA, F R-629, ap. 1, b. 982, 1. 241. 

mų studentų skaičius: uždrausta priimti į pirmą kursą, likviduo- 
jamas antras. Tiesa, daug kas studijuoja kaip laisvieji klausytojai. 
Šalinami visų kursų studentai lenkai*s, 

Pagrindinis darbas bibliotekos fonduose - vokiečių okupacinės 
valdžios uždraustų žydų autorių, apie juos rašiusių bei sovietinių 
leidinių atrinkimas - iš viso apie 30 000 knygų. Tačiau bibliotekai 
pavyko atsipirkti daugiausia 1940-1941 m. išleistomis politinėmis 
brošiūromis, iš kurių tais metais buvo sudaromos specialios pro- 
pagandinės bibliotekėlės““. Stefanija Užkuraitė rašė, kad vokiečių 
okupacijos metais knygų saugykla buvo paversta slėptuve. Didelė 
fondų dalis buvo iškelta iš lentynų ir sukrauta į krūvas*7. Bibliote- 
kai pavyko apgauti vokiečius ir išsaugoti VDU bibliotekos judai- 
kos rinkinį. Universiteto bibliotekoje atsidūrė senovės hebrajų ir 
klasikinę arabų kalbą bei literatūrą dėsčiusio docento Nachmano 
Chaimo Šapiros knygų rinkinys (savininkas nacių buvo sušau- 
dytas). Jį sudarė daugiausia Lietuvos Didžiosios Kunigaikštystės 
teritorijoje išleistos filosofinio religinio turinio knygos. Rinkinyje 
buvo garsus hebrajiškomis raidėmis pergamente išspausdintas Vil- 
niaus Talmudas. Šapiros pastangas kaupti leidinius rėmė Lietuvos 
ir užsienio žydų visuomenė knygomis ir lėšomis. 

Atvykęs uniformuotas nacių pareigūnas įteikė raštišką įsakymą 
išvežti žydų knygas į Petrašiūnų popieriaus fabriką. Biržiška ryžta- 
si gelbėti rinkinį - sudėjo knygas į dėžės, ant viršaus prikrovė senų 
daiktų - fotelių ir kitų baldų. Kad nekiltų įtarimo, direktoriaus pa- 
prašyti studentai įvairiose Kauno įstaigose per dvi tris dienas su- 
rinko kelis sunkvežimius popieriaus makulatūros. Pats profesorius 
sėdo į mašiną ir nuvyko į fabriką - direktorius buvo pažįstamas. 
Pasvėrus atgabentą seną popierių buvo gautas raštiškas pakvitavi- 
mas, kad universiteto biblioteka pristatė tiek ir tiek tonų popie- 
riaus makulatūros"š, 

Žydų mokslo mėgėjų draugija turėjo apie 8000 tomų, kuriuos 
vokiečių okupacijos metu pavyko apsaugoti nuo išvežimo, paslė- 
pus juos VDU bibliotekoje", 


us V. Žukas, „Lenkų tautybės studentai Lietuvos aukštosiose mokyklose 
1939-1942 metais“, in Praeities baruose, Vilnius, 1999, p. 304. 

u6 „Biblioteka“, in Lietuvių enciklopedija, 1954, t. 2, p. 482. 

u7 S. Užkuraitė, „Kauno politechnikos instituto bibliotekos veikla 1923— 
1965 m.) p. 73. 

u8 A. Mošinskis, „Tylaus kabinetinio mokslininko ryžtas“, Draugas. - Moks- 
las. Literatūra. Menas, Čikaga, 1984, liepos 21, nr. 149. 

u9 „Biblioteka“, in Lietuvių enciklopedija, p. 486. 

Buvo ir kitų dramatiškų įvykių. Antanas Mažiulis iš JAV šių 
eilučių autoriui rašė: vokiečių okupacijos metais netikėtai ir slap- 
tai (gal paties Biržiškos iniciatyva) kažkas iš Vilniaus atvežė su- 
šaudytų Jagomastų šeimos biblioteką. Nedarbo metu Biržiška ją 
žiūrinėjo, skirstė lietuviškus leidinius, kurių nebuvo bibliotekoje. 
Mažiulio paklaustas, ar tai ne Jagomasto knygos, profesorius supy- 
kęs, liepęs išeiti ir niekam apie šią siuntą nekalbėti"“. 

1942 m. į VDU biblioteką buvo atvežtas 1941 m. gruodžio 4 d. mi- 
rusio Eduardo Volterio knygų rinkinys. Mažiulis prisiminė, kad Bir- 
žiška leido dalį knygų atsirinkti bibliofilams Konstantinui Jablons- 
kiui ir Vytautui Steponaičiui**!. Gal vertingas knygų rinkinys buvo 
išskirstomas dėl saugumo - juk buvo karo metas? Nemažai knygų iš 
prof. Volterio buvo paėmęs karininkas bibliofilas Juozas Girdvainis. 
Prasidėjus karui Girdvainis pasitraukė į Sovietų Sąjungą ir be globos 
likusią biblioteką perėmusi Vilniaus universiteto biblioteka rado iš 
Volterio paimtų knygų. VDU universiteto bibliotekos vadovybė rū- 
pinosi atgauti šias knygas, bet rektorius Mykolas Biržiška atsisakė — 
visos knygos suinventorintos ir išskirstytos fonduose"*. 

Apie knygų mainus mažai ką galima pasakyti. Paminėtinas iš 
Rygos Ve. Biržiškai atsiųstas G. Šaurums laiškas: rašė gavęs jo Lie- 
tuvių bibliografijos tomus, juose radęs papildymų savo rengiamai 
latvių bibliografijai. Siūlė keisti trūkstamus žurnalo Mitteilungen 
der Litauischen literarischen Gesellschaft sąsiuvinius į žurnalą Maga- 
zin der Lettischen Literarischen Gesellschaft". 

Buvo svarstomos bibliotekos struktūros, jos padalinių subor- 
dinacijos klausimai. Yra VDU Senato 1942 m. kovo 5 d. posėdžio 
(nr. 632) protokolo nuorašas. Posėdyje Biržiška kalbėjo apie 
bibliotekos vadovybės pastangas vykdyti universiteto statutą bei 
Švietimo valdybos įsakymą - sujungti visų padalinių bibliotekas 
į vieną, tačiau palikti knygas naudotis fakultetų įstaigoms. Tačiau 
šiam darbui trukdą kai kurie fakultetai. Direktorius turėjo prie- 
kaištų ir dėl knygų komplektavimo, tvarkymo, naudojimo fakulte- 
tuose. Gindamas fakultetų autonomiją prof. Steponas Kairys atsa- 
kė į direktoriaus priekaištus, pažymėjo, kad pagrindinė biblioteka 


10 A. Mažiulio laiškas V. Žukui, 1987 09 06, VUB, F 141-287. 

121 Ibidem. 

122 M. Biržiška, Kultūros paminklų apsaugos įstaigai Kaune, 1942 02 16 12, 
LCVA, F R-856, ap. 3, b. 7, 1. 207. 

123 G. Šaurumo laiškas Ve. Biržiškai, 1944 06 13, LLTI, EF 15-160. 

nepakankamai rūpinasi visų specialybių knygų komplektavimu. 
Atidavus komplektavimą į vienas rankas, nukentėtų kai kurių 
specialybių reikalai. Fakultetų bibliotekų teisę disponuoti kredi- 
tais, komplektuoti knygas palaikė visi Senato nariai. Prieita prie 
kompromiso, nutarta: „Kaip VD universiteto statutu numatyta 
ir Švietimo Valdybos nurodyta, fakultetų ir jų įstaigų bibliotekas 
laikyti pagrindinės universiteto bibliotekos skyriais. Jų knygų 
katalogizavimas, inventorizavimas ir naudojimo tvarkos nusta- 
tymas pavedamas pagrindinei universiteto bibliotekai. Tačiau 
bibliotekos fakultetinių skyrių kreditai lieka atitinkamų fakulte- 
tų sąmatose. Šiais kreditais fakultetai disponuoja savarankiškai 
komplektuodami fakulteto bibliotekas. Užsakydami ar pirkdami 
knygas, fakultetai įpareigojami atsižvelgti į esamas knygas pagrin- 
dinėje universiteto bibliotekoje: **+ 

Senato 1942 m. kovo 26 d. posėdyje (protokolas nr. 635) vėl svars- 
tyti „Bendrosios | pagrindinės] universiteto bibliotekos ir jos skyrių 
santykiai“. Bibliotekos komisija pristatė tuo reikalu suredaguotus į 
universiteto reguliaminą įtrauktinus straipsnius apie biblioteką. Nu- 
tarta: „Su Senato pataisomis tuos nuostatus perduoti universiteto 
juriskonsultui, kad, pasinaudodamas ankstybiniais Senato nutari- 
mais bibliotekos reikalu, tuos nuostatus papildytų ir priderintų prie 
kitų universiteto reguliamino paragrafų bibliotekos reikalu.“*25 

1943 m. kovo 17 d. uždarius Lietuvos aukštąsias mokyklas, buvo 
uždaryta ir VDU biblioteka. Vilniuje reziduojantis įgaliotinis švie- 
timo reikalams (vokietis) 1943 m. liepos 15 d. išduoda Vaclovui 
Biržiškai leidimą naudotis Kauno ir Vilniaus universitetų bibliote- 
komis, o liepos 19 d. pasirašo pranešimą, kad mokslo tiriamajam 
darbui ir studentų egzaminams vėl atidaroma Kauno universiteto 
biblioteka, jai ir toliau vadovauja Biržiška“, 

Svarbiausias VDU bibliotekos darbas vokiečių okupacijos 
metais — Bibliografijos žinių leidimas. Paskutinių žurnalų nume- 
rių redaktoriumi, Biržiškos pavedimu, buvo Česlovas Grincevi- 
čius?, Profesorius okupacijos metais pradėjo leisti Bibliografijos 
žinių priedą - seriją „Bibliotekininko parankinė“. Tos serijos išėjo 
knygelė Lietuviškieji slapyvardžiai ir slapyraidės (d. 1-2), pradėta 
124 LCVA, FR-629, ap. 1, b. 981, 1. 147. 

125 Ibidem, L. 153. 


126 VUB, E 314-503. 
117 A. Mažiulio laiškas V. Žukui, 1987 08 29, VUB, F 141-287. 

spausdinti Lietuviškos bibliografijos istorija, buvo numatęs išleisti 
Izidoriaus Kisino Abėcėlinio katalogo instrukcijos projektą. Su darbo 
rankraščiu Biržiška davė susipažinti Juozui Rimantui, jis ir papasa- 
kojo apie profesoriaus planus. 

Vaclovas Biržiška VDU bibliotekai vadovavo iki 1944 m. birže- 
lio, kol pasitraukė į Vokietiją. 

Vilniaus universiteto biblioteka.1941 m. liepos 
26 d. Vilniaus miesto ir srities švietimo valdytojo įsakymu Vilniaus 
universitetas vėl pradėjo veiklą pagal VDU statutą'?š, 

1941 metų vasara universitetui ir bibliotekai buvo sunki. Rekto- 
rius Mykolas Biržiška liepos 27 d. broliui rašė, kad biblioteka turi 
rūpesčių: čia dažnai įvairiais reikalais lankosi vokiečiai, su preten- 
zijomis landžioja lenkų bibliotekininkų lyderis Adamas Lysakows- 
kis. Direktorių pavaduojanti Elena Eimaitytė ne visados žino, kaip 
pasielgti. Po savaitės (rugpjūčio 6 d.) kviečia atvažiuoti: „Biblio- 
tekai yra sunku be Tavęs“ Čia vėl užsimena apie dažnus svečius 
vokiečius, paaštrėjusius santykius su lenkais ir gudais, jų intrigas 
prieš lietuvius. [Vincas Krėvė po dviejų dienų arešto negali viešai 
rodytis kaip Lietuvos mokslų akademijos prezidentas, tad jam tu- 
rįs atstovauti Mykolas Biržiška. ] „Ligšioliai nežinau, ar mes dirb- 
sime Universitete ar ne - lenkai ir gudai stengiasi įtakoti vokiečius 
ir mums sutrukdyti129 

1941 m. rugpjūčio 5 d. patvirtinami universiteto bibliotekos 
etatai: direktorius, pavaduotojas, bibliotekos devynių skyrių vedė- 
jai, septyni vyr. bibliotekininkai, penki bibliotekininkai, turintys 
Etatai paskirti fakultetų ir seminarų bibliotekoms: Teisės fakulte- 
tui - s, Ekonomikos - s, Matematikos-gamtos - 10, Humanitarinių 
mokslų — 1 vyr. bibliotekininkas ir 7 bibliotekininkai“, 

1941 m. spalį patvirtinama universiteto knygų ir žurnalų pirkimo 
sąmata: bibliotekai 3500 RM spaudiniams įgyti, 2000 įrišimui — iš 
viso 5500 RM, Humanitarinių mokslų fakultetui — 8000, Teisės — 
15 000, Ekonomikos - 7000, Matematikos-gamtos — 10 000 RMS, 

Okupacinės valdžios (Alfredo Rosenbergo štabo) reikalavi- 
mu universiteto bibliotekai įsakyta iš fondų išimti žydų autorių ir 
palankias jiems knygas, sovietinius leidinius. Pirmiausia vokiečiai 


128 Vilniaus universiteto istorija 1579-1994, p. 258. 

129 M. Biržiškos laiškai Vc. Biržiškai, 1941 07 27; 08 06, MAB, F 163-255. 
130 VU bibliotekos etatai, 1941 08 os, LCVA, F R-629, ap. 1, b. 982, l. 225. 
131 LCVA, F R-679, ap. 1, b. 686, L. 95. 

pareikalavo judaikos seminaro knygų ir jas išvežė, paskui — sovie- 
tinės politinės literatūros, vėliau pradėjo visos tarybinės literatūros 
atranką. Buvo Rygos vokiečių, mokėjusių rusų kalbą“*. Atrinktas 
knygas vokiečiai suversdavo į krūvą Baltojoje salėje. Iš ten darbuo- 
tojai atsirinkdavo ir paslėpdavo - taip buvo išsaugota nemažai bibli- 
ografinių leidinių, sovietinės periodikos'3. Kai kurios knygos buvo 
paliktos bibliotekoje, tik laikomos specialiajame fonde. Biblio- 
tekoje buvo paslėpta šiek tiek leidinių jidiš ir hebrajų kalbomis"*. 

Humanitarinių mokslų fakultetas ėmėsi keisti sovietiniais me- 
tais priimtą nuostatą pavesti seimarų bibliotekas pagrindinės uni- 
versiteto bibliotekos žinion. 1941 m. spalio 4 d. fakulteto tarybos 
posėdyje prof. Levas Karsavinas nurodė nemažai negerovių, at- 
siradusių dėl seminarų bibliotekų perdavimo pagrindinei, knygų 
įsigijimo, bibliotekininkų skyrimo, šių bibliotekų tvarkymo. Tary- 
ba šiam reikalui ištirti išrinko komisiją. Į ją įėjo Levas Karsavinas, 
Vaclovas Biržiška, Vosylius Sezemanas ir Vincas Mykolaitis3, 
Spalio 31 d. HMF tarybos posėdyje išklausytas seminarų komisi- 
jos pranešimas, patvirtinos seminarų bibliotekų taisyklės (grįžo 
prie ikisovietinės tvarkos), Levas Karsavinas išrinktas Bibliotekos 
komisijos nariu, nutarta Anglistikos katedros seminaro knygų 
(specialybė iškelta į Kauną) neperduoti VDU bibliotekai“. Ta- 
ryba Lietuvos mokslų akademijai perdavė etnografijos muziejaus 
rinkinius su patalpomis, biblioteką paliko universitete (vėliau ir 
knygas paskolino muziejui). 1941 m. gruodžio 3 d. posėdyje? 
svarstyti pagrindinės ir seminarų bibliotekų santykiai, nutarta lai- 
kytis ikiokupacinės praktikos — decentralizuoti bibliotekos veiklą. 

1941 m. spalio 31 d. HMF tarybos posėdis buvo paskutinis, ku- 
riame dalyvavo Ve. Biržiška. Bibliologijos katedra iškelta į Kauną. 
Profesorius buvo priverstas palikti ir universiteto bibliotekos di- 
rektoriaus pareigas. 

Pasitraukdamas parašė rektoriui Mykolui Biržiškai raštą, o 
šis jį persiuntė generaliniam švietimo tarėjui Pranui Germantui- 
132 V. Kisinienė, „VU biblioteka vokiečių okupacijoje“, Bibliotekų darbas, 
1970, nr. 6, p. 17. 

133 Ibidem. 

134 Vilniaus universiteto istorija 1579-1994, p. 249. 

135 HMF tarybos posėdžio protokolas nr. 16, 1941 10 04, LCVA, F R-629, 
ap. 1, b. 982, l. 363. 


136  HME tarybos posėdžio protokolas nr. 17, 1941 10 31, ibidem, b. 616, l. 49-50. 
137 HME tarybos posėdžio protokolas nr. 18, 1941 12 03, VUB, E 98-VU 1. 

-Meškauskui. Rašte teigiama: Vilniaus universiteto biblioteka 
yra didžiausia Lietuvoje (apie s00 000 knygų) ir turi labai pai- 
nią organizaciją. Pradėjęs pertvarkymą, katalogų suvienodinimą 
abiejose universitetų bibliotekose, susidūręs su didele inercija — 
darbas ėjęs lėtai. Dėl to prašąs į bibliotekos direktoriaus postą 
skirti bibliotekininkystę teoriškai ir praktiškai išmanantį Valsty- 
binės centrinės bibliotekos direktorių Juozą Rimantą3*. Rekto- 
rius 1942 m. sausio 22 d. dienos raštu pasiūlė Rimantui užimti šį 
postą (žr. J. Rimanto fondą LNB), šis atsisakė. Savivaldos švie- 
timo tarėjo Prano Germanto-Meškausko 1941 m. gruodžio 6 d. 
įsakymu Biržiška, „jo paties prašymu“, atleistas iš pareigų nuo tų 
metų gruodžio 1 d.39 Švietimo generalinis tarėjas laikinuoju di- 
rektoriumi nuo 1942 m. kovo 1 d. paskyrė HMF prodekaną do- 
centą Vincą Maciūną'*“. Oficialiai Maciūnas šias pareigas ėjo iki 
uždarant universitetą 1943 m. kovo 17 d., neoficialiai - iki 1944 m. 
vasaros. Direktoriaus pavaduotoja buvo dar sovietų valdymo me- 
tais paskirta Elena Eimaitytė!“, Pats profesorius, pašalintas iš Vil- 
niaus universiteto, jautėsi įskaudintas'**, 

Motyvų dėl Vaclovo Biržiškos atleidimo iš Vilniaus universi- 
teto bibliotekos direktoriaus pareigų yra keli. Vytautas Kubilius 
pasakojo Mokslų akademijos bibliotekoje užtikęs Juozo Ambraze- 
vičiaus vadovaujamos Lietuvos laikinosios vyriausybės posėdžio 
protokolą, kuriame buvo svarstomas Vaclovo Biržiškos pašalini- 
mo iš universiteto klausimas. Atrodo, nutarimas buvo vykdomas — 
profesorius pašalintas iš Vilniaus universiteto. Vc. Biržiška teigė, 
kad Ambrazevičius jį pašalino iš Lietuvos mokslų akademijos'*3, 
Kokia galėjusi būti represijų priežastis? Be abejo, neliko nepaste- 
bėtas sovietinės valdžios parodytas pasitikėjimas (skiriamas uni- 
versiteto Teisės fakulteto dekanu, nors paskaitų jame neskaitė). 

Buvęs rektorius Mykolas Biržiška knygoje Tremties metai 
rašė: „Prof. Vacl. Biržiškos, kaip savo brolio, neužtarinėjau, ir liko 
jis - dėl lig šiol nepaaiškinamų priežasčių — perkeltas iš Vilniaus 


138 V. Biržiškos laiškas rektoriui, LCVA, F R-629, ap. 1, b. 621, l. 46. 

139 Pr. Germanto įsakymas nr. 122,1941 12 06, LCVA, F R-826, ap. 2, b. 86, 1. 126. 
140 Pr. Germanto įsakymas, D/nr. 219, 1942 03 02, LCVA, E R-856, ap. 3, 
b. 8, 1. 563. 

141 Vilniaus universiteto istorija 1940-1997, Vilnius, 1957, p. 370. 

142 J. Gimbutas, „Austrijoje, Vokietijoje“, in M. Gimbutienė, ...Iš laiškų ir pri- 
siminimų, Vilnius, 2005, p. 136. 

143 Ibidem. 

Broliai Biržiškos. Iš kairės: Viktoras, Mykolas, Vaclovas. 
Kaunas, 1944 


į Kauno universitetą.“*4+ Buvusi bibliotekos darbuotoja Valerija 
Kisinienė pasakojo, kad į Kauną profesorius išsikėlė, nes bijojo len- 
kų skundų. Kita proga rašė: „...buvo priverstas grįžti į Kauną, nes 
juo čia pradėjo domėtis.“45 Kita to meto bibliotekos darbuotoja 
Elena Kruopienė prisiminė pasakojimus, kad Biržiška nukentėjo 
dėl protarybiškos „Autobiografijos“. Pats profesorius dėl pašalini- 
mo kaltino Teisės fakulteto dekano pareigas ėjusį Stasį Žakevičių, 
beje, brolio Mykolo žentą. Jau atsidūręs Vokietijoje Vc. Biržiška pa- 
rašė Žakevičiui dėl šio įvykio inkriminuojantį laišką. 1947 m. gruo- 
džio 29 d. laiške iš Freiburgo Ve. Biržiškai Žakevičius pasakojo, kad 
Teisės fakulteto dekanu buvo paskirtas jo neatsiklausus, o profeso- 
rius į Kauną buvo perkeltas ne Juozo Ambrazevičiaus, bet vokiečių 
sukurtos savivaldos švietimo tarėjo Prano Germanto-Meškausko 
iniciatyva ir tai padarė „norėdamas didesnio blogio išvengti“. „Au- 
tobiografija“ buvo pridėta prie tarnybinės anketos, ją perskaitė 
švietimo tarėjas ir dar kažkas, bene Antanas Juška“4, 

Kai kurie bibliotekos darbujotojai patyrė labai skaudžių repre- 
sijų. Bibliotekininkė Danutė Juodelienė pasakojo, kad tame sky- 
riuje dirbęs labai inteligentiškas totorius Tuganas-Baranowskis už 
priklausymą lenkų pogrindžiui buvo suimtas ir, pasak jo žmonos, 


144 M. Biržiška, „Prof. Mykolas Romeris (1861-1945), in Tremties metai, 
Tūbingen, 1947, p. 557—558. 

145 V. Kisinienė, „VU biblioteka vokiečių okupacijoje', Bibliotekų darbas, 
1970, nr. 6, p. 17. 

146 S. Žakevičiaus-Žymanto laiškas Ve. Biržiškai, 1947 12 29, VUB, E 314-804. 

sušaudytas vokiečių. Už žydų gelbėjimą buvo suimta ir išsiųsta į 
koncentracijos stovyklą bibliotekos skyriaus vedėja Ona Šimaitė!47. 

Vokiečių okupacijos metai Vaclovui Biržiškai buvo sunkūs ir 
dėl nelaimės šeimoje — kepenų vėžiu susirgo žmona Aleksandra. 
Vyras naktimis budėjo prie ligonės. Žmonos paragintas padėjo 
rengti spaudai lietuvių rašytojų biografijas. 1943 m. spalio 23 d. 
Aleksandra mirė. Profesorius išgyveno depresiją ir negalėjo tęsti 
pradėto darbo — rašyti biografijų. Darbą atnaujino pasitraukęs į 
Vakarus. 


147 Detaliau žr.: „Ona Šimaitė“, in V. Žukas, Prisiminimų puslapiai: Pažinti 
kultūros žmonės, Vilnius, 2003, p. 350—382. 

PIRMĄJĮ VEIKLOS ETAPĄ UŽBAIGUS 


S iadilaisjas darbas, kurį nepriklausomybės metais Vaclovas 
Biržiška atliko, buvo VDU bibliotekos sukūrimas. Okupacijų me- 
tais neišvengta praradimų, tačiau didžioji fondų dalis, branduolys 
buvo išsaugotas. 

Kuo gi svarbi VDU biblioteka? 

Per neilgą dvidešimties metų laikotarpį sukurta stambi, kelis 
šimtus tūkstančių vienetų siekianti biblioteka. Pagrindinis jos pri- 
valumas — didžiausias lietuviškų ir kitakalbės lituanikos leidinių 
rinkinys. Literatūrologas Vincas Maciūnas rašė: „Vargu ar yra bi- 
bliotekininkystės istorijoje kitas toks atsitikimas, kad tik per porą 
dešimtmečių iš nieko būtų sukurta biblioteka, priskaitanti ligi 
350 000 tomų. Bibliotekos pasididžiavimas - jos lituanistinis sky- 
rius, nes lietuviškais spaudiniais ji tapo turtingesnė už visas kitas, 
neišskiriant nė Vilniaus Mokslo draugijos bibliotekos.“ Istorikė 
Vanda Daugirdaitė-Sruogienė minėjo du didžiausius Ve. Biržiškos 
darbus: Lietuvių bibliografijos veikalo sudarymą ir universiteto bi- 
bliotekos, „su didžiausiu pasaulyje lituanistinės literatūros rinki- 
niu ir turtingu rankraščių archyvu“ sukūrimą?. Didžiausio klestėji- 
mo biblioteka pasiekė 1939 m. 

VDU biblioteka tapo aukštosios mokyklos bibliotekos mode- 
liu. Logiška, nuosekli jos struktūra: pagrindinė, fakultetų ir semi- 
narų, kabinetų, laboratorijų bibliotekos. Padalinių tarpusavio san- 
tykis, subordinacijos laipsnis keitėsi, bet pati struktūra išliko. 

Pats jos vadovas Biržiška nurodė dar vieną jos bruožą - funk- 
ciją: „Kauno universiteto biblioteka ėmėsi nacionalinės bibliote- 
kos funkcijų - sudaryti kiek galima pilnesnį lietuviškų ir lituanis- 
tinių leidinių komplektą bei rengti nacionalinę bibliografiją“ Šį 


1 V. Maciūnas, „Lietuviškojo Universiteto 25 sukaktis“, Lietuvių žodis, Det- 
mold, 1947, vasario 22, nt. 3. 

2 V. Daugirdaitė-Sruogienė, Lietuvos istorija, Chicago, 1956, p. 925. 

3 B. Bupxumka, „Cocroawue AuTOBCKOK 6Gu6Anorpabuu“, Cosemckas 6u- 
Gauozpagus, 1941, BBITL 1(19), C. 206. 

uždavinį biblioteka įvykdė: universitete buvo surinktas didžiau- 
sias senųjų, XIX a. ir ypač XX a. pirmųjų dešimtmečių leidinių 
skaičius. Bibliotekos fondai tapo pagrindu Biržiškai rengit Lietu- 
vių bibliografiją. Juozas Rimantas ją pavadino „bibliografine bibli- 
oteka', lietuviškos knygos tyrimų baze. 

Prie bibliotekos veikęs Lietuvos bibliografijos institutas buvo 
pusiau fiktyvus padalinys, tačiau užtikrino privalomojo egzem- 
plioriaus pristatymą, kurio pagrindu buvo rengiamos Bibliografijos 
Žinios, renkami bibliotekai Lietuvoje išleidžiami spaudiniai. Anot 
Rimanto, VDU biblioteka atliko „valstybinės bibliotekos ir biblio- 
grafijos centro funkcijas“*. 

VDU biblioteka darė poveikį visai to meto Lietuvos bibliote- 
kininkystės raidai, pavyzdžiui, diegiant dešimtainės klasifikacijos 
sistemą: sukūrė sisteminį katalogą, pagal dešimtainės klasifikaci- 
jos schemą Bibliografijos žiniose klasifikavo knygas ir periodikos 
straipsnius. Biblioteka buvo bibliotekininkų rengimo vieta - būsi- 
mieji darbuotojai čia atlikdavo mokomąją praktiką. 

Biržiška teigė, kad su universiteto biblioteka susijusi 1931 m. 
pradėta leisti Lietuviškoji enciklopedija - be jos knygų, periodikos, 
ikonografinės medžiagos šis darbas būtų neįmanomas. 

Biržiškos vadovaujama biblioteka sulaukė ir kritikos dėl ne- 
pakankamo dėmesio naujajai mokslinei literatūrai — priekaišta- 
vo studentai, profesoriai humanitarai, tiksliųjų mokslų atstovai. 
Abejonių kelia ir direktoriaus elgesys su įgytomis privačiomis 
kolekcijomis - nebuvo saugomos kaip kultūros paminklas, bet 
įtraukiamos į bendrus fondus, dalis patekdavo į dubletus ir buvo 
parduodamos“. 

„Autobiografijoje“ Biržiška rašė: „... ilgainiui biblioteka virto 
tuo vieninteliu mano darbu, kuriuo aš galiu pasigirti, nes per 18 
metų iš 40 knygų ji išaugo į 220 000 tomų rinkinį su dešimtimis 
tūkstančių perėjusių per ją skaitytojų, su keliasdešimt tarnautojų.“ 

Deja, Biržiškos sukurta biblioteka nebuvo išsaugota kaip kul- 
tūros paminklas su savo fondais, veiklos tradicijomis. Sovietinės 
okupacijos metais, nuo 1949 m. rudens Kauno universitete panai- 
kinus Filologijos fakultetą, o studentus perkėlus į Vilniaus uni- 


4 IO. PumanTac, „TocygapcrBenKas IfenTpaxbKaa GyuGauoTeKa AtroB- 
ckoū CCP“, Hayunore Gu6iuomeKu CCCP, 1949, N? 2, c. 19. 

s A. Mažiulio laiškas V. Žukui, 1987 09 06, VUB, E 141-287. 

6  V.Biržiška, „Autobiografija“, MAB, F 163-i, L. 38. 

versitetą, VDU bibliotekos retų knygų, daugiausia lituanistinių, 
rinkinys (apie 100 000), archyvinė medžiaga ir rankraščių skyrius 
1951-1953 m. buvo perkelti į Vilnių. 

Kitas didelis kultūros pasiekimas — Biržiškos redaguoti Lietu- 
viškosios enciklopedijos dešimt tomų. Tiesa, nesuspėta atlikti nė pu- 
sės planuoto darbo. Tačiau tematikos universalumas, gana aukštas 
mokslinis lygis, didelis lituanistinių straipsnių procentas užtikrino 
išliekamąją jos vertę. Leidinys rodo, kad tuomet sugebėta susitelk- 
ti bendram darbui, nepaisant visų pasaulėžiūros priešybių?. 

Redakcija stengėsi suderinti kelis kriterijus. Pirma - būti šiuo- 
laikiška, atspindėti įvairių mokslo sričių naujoves. Ir tai jai pavy- 
ko pasitelkus specialistus, kurie rėmėsi naujausiais šaltiniais, ypač 
vokiečių enciklopedijomis. Antra - įvairiais aspektais atspindė- 
ti Lietuvos praeitį ir dabartinę būklę. Enciklopedija tapo išsa- 
miausiu įvairių lituanistikos žinių šaltiniu. Redakcija siekė, kiek 
įmanoma tokio tipo leidiniui, padaryti enciklopediją populiarią, 
prieinamą vidutinio intelekto skaitytojui ir patenkinti įvairių sri- 
čių specialistų (kalbininkų, istorikų, biologų, geografų, matema- 
tikų) poreikius. 

JAV atsidūręs prof. Steponas Kolupaila Lietuviškąją enciklo- 
pediją pavadino mokslo monografijų rinkiniu, pagrindiniu žinių 
archyvus. Mykolas Biržiška rašė, kad ši enciklopedija aiškiai pra- 
siveržė į žymiausių mūsų kultūrinių pasiekimų vietą. Profesorius 
itin vertino „Spaudos fondo“ vadovo Balio Žygelio nepaprastą 
komercinį sumanumą ir aktyvumą. Į nepriklausomą Lietuvą at- 
vykęs patyrinėti Lietuvos kultūros būklės (Vc. Biržiška manė, kad 
tai žvalgybinė užduotis) vilnietis istorikas Michatas Brensztejnas 
pažymėjo keturis svarbiausius kauniškius leidinius: metropolito 
Juozapo Skvirecko išverstą Šventąjį Raštą, Lietuvių kalbos žodyną, 
Lietuviškąją enciklopediją ir Vaclovo Biržiškos Lietuvių bibliogra- 

fiją?. M. Biržiška teigė, kad Lietuviškosios enciklopedijos pavydėjo 
kaimynai. Teigė, kad lenkai nemažai enciklopedijų išleidę, bet nė 
viena neprilygusi mūsiškei. 

Latviai savąją iki galo užbaigę, ne tik komplimentus lietuviams 
sakė, bet ir gailėjosi, kad savosios kaip lietuviškoji nesutvarkę. 


7 | J. Girnius, Pranas Dovydaitis, Chicago, 1975, p. 623. 

8 S. Kolupaila, „Ar pajėgsime?“, in Lietuvių enciklopedija: Pirmo tomo prie- 
das, So. Boston, 1953, p. 5. 

9 M. Brensztejn, „Naukaw Republice Litewskiej“, Nauka Polska, 1934, t. 19, 
S. 255. 

Vokiečių mokslininkai, išlepinti Brockhauso, Meyerio, Herderio 
enciklopedijų, „gražiai vertino mūsiškę “*. 

Profesorius minėjo studentą, kuris su tėvais traukdamasis į Va- 
karus ne maisto pasirūpino ilgai kelionei, bet pasiėmė sunkius Lie- 
tuviškosios enciklopedijos tomus". 

Profesorius matė ne tik šviesias spalvas - leidimas buvo lėtas, 
prenumeratoriai nekantravo. Pradžioje juk buvo žadėta išleisti per 
6-8 metus. Neišvengta klaidų. Jų pasitaiko visose enciklopedijose, 
bet lietuviškoje buvo fiksuojamos ypač stropiai". 

Tremtyje atsidūrę Sofija ir Domas Jasaičiai apie nepriklauso- 
moje Lietuvoje leistą enciklopediją rašė: „Tavo siela buvo sukurta 
lietuvių mokslininkų, lietuvių rašytojų, lietuvių menininkų protų 
ir širdžių. Tavo pirmasis gimimas buvo didelis džiaugsmas visai 
Lietuvių tautai. Buvo didžiulis dvasios pasitenkinimas regėti L.E. 
10 tomų lietuviškų namų seklyčiose, kuriose jiems buvo paskirta 
garbingiausia vieta.“3 

„Varpo“ spaustuvė gavusi tokį pelningą užsakymą - spausdinti 
enciklopediją - galėjo laisviau pasijusti (vadovė Felicija Bortkevi- 
čienė) ir be rūpesčių leisti dienraštį Lietuvos žinios. 

Lietuviškosios enciklopedijos redakcijoje buvo sukaupta daug ar- 
chyvinės medžiagos, kai ką, matyt, redaktorius išsivežė (turėjo na- 
muose), dalis liko „Spaudos fonde“ ir po karo nuvežta į Petrašiūnų 
fabriką kaip makulatūra. Ten buvo sunaikinti straipsnių juodraš- 
čiai, rankraščiai, korespondencija. Žuvo daug vertingos kultūros 
istorijos medžiagos. 

Ir pagaliau vyr. redaktoriaus apibendrinimas. Sasumuodamas 
savo mokslinės ir kultūrinės veiklos rezultatus „Autobiografijoje“ 
Biržiška apgailestavo, kad enciklopedija jam atėmė daug brangaus 
laiko, kurį būtų galėjęs skirti mokslo darbui, bet tam reikalui lik- 
davę trupinėliai. „Kaip tik šiuo laiku būčiau galėjęs duoti, atsirė- 
musią šaltiniais ir perkoštą paskaitose Humanitariam fakultete, 
šiokią tokią sintezę ilgamečių studijų iš Lietuvos kultūros istorijos, 


10 M. Biržiška, „Iš atsilikusio enciklopedininko pastebėjimų“, in Lietuvių 
enciklopedija: Pirmo tomo priedas, 1953, p. 9. 

1 Ibidem, p. 4. 

12 | Ibidem, p. 5. 

13 Ibidem. 

14 A. Mažiulio laiškas V. Žukui, 1988 02 29-03 02, VUB, F 141-287. 

pirmiausia knygos istorijos“, - apgailestavo profesorius“. 1944 m. 
pradžioje Biržišką aplankęs žinomas teisininkas Zigmas Toliušis 
rado profesorių prislėgtos nuotaikos, abejojantį dėl savo darbų 
prasmės. Svečias įtikinėjo, kad profesorius turįs ne vieną, bet du 
„Lebenswerkus“ (gyvenimo darbus) - bibliografiją ir enciklope- 
diją, ir kad privalo juos tęsti nepaisydamas kliūčių ir sunkumų“. 


15 | V. Biržiška, „Autobiografija“, MAB, 1. 51. 
16  Z. Toliušis, „Vaclovas Biržiška“, 1953 XI, LNB, E 66-u. 


IŠEIVIJOS METAI 


VOKLETIJOJE 


1944 m. vasarą vis aiškiau girdimas iš Rytų sklindančių patran- 
kų dundėjimas, užskrisdavo Sovietų Sąjungos bombonešiai. Teko 
apsispręsti — likti naujai Sovietų Sąjungos okupuotoje Lietuvoje ar 
vengiant galimų represijų trauktis į Vokietiją. Daug intelektualų, 
kultūros ir meno veikėjų, įvairių sričių inteligentų - gydytojų, mo- 
kytojų, inžinierių, studentų - įvairiomis priemonėmis ir įvairiais 
keliais patraukė į Vakarus. Tarp politinių emigrantų, jų terminu — 
tremtinių, atsidūrė ir broliai profesoriai Biržiškos. 

Emilija Mykolaitienė prisiminė: „Mykolas Biržiška stovėjo 
galvą atrėmęs į savo bibliotekos knygų lentyną ir verkė: „Aš nie- 
kur iš Lietuvos nevažiuosiu....“ Išvažiuoti privertė žmona ir duktė. 
Dr. Juozas Stakauskas taip pat ragino išvažiuoti: „Rektoriau, jūs tu- 
rite važiuoti, pasilikti pavojinga“ Aišku, turėjo galvoje vokiečiams 
spiriant Mykolo Biržiškos padarytą antitarybinį pareiškimą. Apie 
Vaclovo Biržiškos dvejones neturime duomenų - jam pasilikti 
buvo ne taip pavojinga, juolab kad vokiečių okupacijos metais ne- 
buvo kotiruojamas. Vilniaus universiteto bibliotekos darbuotoja 
Valerija Kisinienė pasakojo, kad Lietuvos mokslų akademijos pre- 
zidentas Juozas Matulis rūpinosi Vaclovo Biržiškos grįžimu į Lie- 
tuvą, prašė Izidoriaus Kisino (palaikė korespondencinius ryšius) 
apie tai parašyti profesoriui. Kisinas kalbinęs Julių Būtėną kartu 
spaudoje paskelbti Vaclovą Biržišką reabilituojantį straipsnį (Ju- 
liaus Būtėno pasakojimas). 

Profesorių Vc. Biržišką paakino išvykti solidarumo jaus- 
mas su broliais - traukėsi Mykolas su žmona, traukėsi Viktoras, 
Vaclovas, matyt, ne tiek bijojo represijų, kiek tikimybės tapti 
okupantų politinių manipuliacijų įrankiu. Tikėjosi, kad ir iš- 
vykęs į Vakarus galėsiąs tęsti savo mokslo darbus. 1944 m. liepą 
palikdamas Lietuvą išsivežė nebaigtą biobibliografinį veikalą 

Broliai Biržiškos: Vaclovas, Mykolas, Viktoras. Vokieti- 
ja, 1947 


Aleksandrynas, lietuvių knygos istorijos rankraštį, laiškų. Pasiėmė 
keletą šeimos nuotraukų, šiek tiek asmeninių daiktų. 

1944 m. liepos antrąją pusę praleidęs Straszhofo tranzitinėje 
stovykloje Austrijoje, iškeliavo į Vieną. Čia Ve. Biržiška kreipėsi į 
universitetą dėl duomenų apie save. Europos universitetų sąrašuo- 
se surado savo pavardę, patvirtinimą, kad buvo profesorius, biblio- 
tekos direktorius, o Bibliografijos žiniose pažymėtas redaktoriumi. 
Vienoje bibliotekoje rado bajorų sąrašus ir įrodęs savo bajorystę 
gavo pažymėjimą su žodeliu „von“. 

Ką gi apie buvimą Vienoje pasakoja išlikę dokumentai? 

Nacionalinės bibliotekos 1944 m. liepos 20 d. išduotame darbo 
pažymėjime nurodyta, kad buvęs Kauno universiteto profesorius 
ir bibliotekos direktorius Vaclovas Biržiška savanoriškai (freiwillig) 
dirba mokslinį darbą ir čia turėsiąs galimybių tęsti Kaune (parašy- 
ta Rygoje) pradėtus bibliografijos darbus. Vienos policija 1944 m. 
rugpjūčio 25 d. išdavė metus galiojantį pasą. Lietuvių sąjungos Vie- 
nos skyriuje gautame 1945 m. vasario 9 d. datuotame pažymėjime 
nurodyta, kad yra Lietuvos pilietis. Po kelių mėnesių gauna liudiji- 
mą, kad Vienos lietuvių sąjungoje 1945 m. kovo 31 d. užregistruotas 
kaip lietuvis". 

1944 m. rugpjūčio gale kartu su Kauno universiteto bibliotekos 
bibliografu Česlovu Grincevičiumi profesorių aplankęs Antanas 


1 | Visų dokumentų šifras: VUB, F 314-503. 

Mažiulis šių eilučių autoriui rašė: „Vienoje buvo su broliais, gimi- 
naičiais ir draugais. Turėjo atskirą privatų kambariuką ir buvo lai- 
mingas, atsigavęs, nes galėjo bibliotekoje dirbti, laisvai vaikščioti 
tarp knygų lentynų“ Susipažino su į Vieną iš Šiaurės Lietuvos at- 
vykusiu turtuoliu Borisu von Melngailiu. Jis globojo Biržiškas, pa- 
dėjo gauti maisto, drabužių?. Profesoriui pagerbti gerame restora- 
ne suruošė 1945 metų sutiktuves (pasakojo šventės dalyvis Jackus 
Sonda Mūsų sparnuose, 1985, nr. 59). Vc. Biržiška galėjo šiek tiek 
dirbti, nes nereikėjo rūpintis kambariu, darbu, maisto kortele, kuo 
turėjo rūpintis kiti karo pabėgėliai. Tai buvo metas, kai dar Vienos 
nebombardavo ir nereikėjo bėgioti į slėptuves3. Profesorius čia 
toliau rinko papildymus atsivežtiems bibliografijos rankraščiams. 
Pranas Čepėnas atsiminimuose rašė, kad gyvenimą tremtyje Bir- 
žiška praleido labai darbingai: „Nei sąjungininkų bombų mirtį ne- 
šanti kruša, nei pokariniai nepritekliai jo darbingumo nesumažino 
ir neatitraukė nuo pamėgto darbo. Net ir bunkeryje Vienoje besi- 
slapstydamas jis rašė noveles, apybraižas ir t. t'* 

1945 m. balandį bėgo iš degančios Vienos. Nelikus jokių susi- 
siekimo priemonių su broliu Viktoru ėjo pėsčiomis su rankraš- 
čių pilnais lagaminais. Laimei, prieš tai profesorius pagrindinį 
veikalą Aleksandryną buvo įdavęs jaunam bičiuliui teisininkui 
Povilui Lukošiūnui — šis išnešės. (Vėliau Lukošiūnas emigravo 
į Austaliją.) Profesoriai po trijų parų pasiekė Insbruką, trum- 
pam apsistojo pas Mariją ir Jurgį Gimbutus. Dienoraštyje Gim- 
butas įrašė: „Profesoriai gerokai sunykę, apiplyšę. [...] Vaclovas 
nešiojasi savo rankraščius, dar tikisi tęsti savo pradėtus biblio- 
grafinius darbus [...] Pervargęs, apie 15 kg svorio numetęs, dar 
ne toks jau senas, neseniai sulaukęs 60 metų“ Paklaustas, ar 
nesigaili bėgęs, prisipažino, kad gailisi - okupantai nieko jam 
nebūtų padarę, bet nenorėjęs atsiskirti nuo brolių, ypač Myko- 
lo, o jam bėgti reikėjo. Profesorius sakęs: „Nors esu senas, bet 
energijos turiu...“ 

Iš Insbruko nuvyko į Algojaus Alpes (Allgūuer Alpen), į Wan- 
gene įsikūrusią lietuvių pabėgėlių stovyklą. Vienoje išduotas pasas 
2 A. Mažiulio laiškas V. Žukui, 1985 03 14, VUB, F 141-287. 

a: „A Mažiulio laiškas V. Zukui, 1983 01 16, ibidem. 

4 Pr. Čepėnas, „Brangiojo Vaclovo Biržiškos netekus“, in Prof. Vaclovui Bir- 
žiškai atminti, Chicago, 1956, p. 5. 

s B. Babrauskas, „Lietuvos knygos tėvas“, ibidem, p. 13. 

6 J. Gimbutas, „Austrijoje, Vokietijoje“, in M. Gimbutienė, ...Iš laiškų ir 
atsiminimų, Vilnius, 2005, p. 136. 

užregistruojamas 1945 m. balandžio 18 d., o čia išduoto pažymėji- 
mo data - 1945 m. gegužės 2 d. Gyvendamas Wangene kreipėsi į 
Šveicarijoje Ciuricho mieste veikiantį Lietuvos generalinį konsu- 
latą dėl Lietuvos Respublikos užsienio paso. 

1945 m. vasarą Biržiška atvyko į prancūzų okupacinės zonos 
miestą Freiburgą. Lietuvių tautinis komitetas 1945 m. rugpjūčio 17 d. 
išdavė asmens liudijimą ( Carte d'identitė). Pasirašė pirmininkas, bu- 
vęs Teisės fakulteto profesorius Domas Krivickas, sekretorius Pra- 
nas Gaida. Liudijime pažymėta, kad yra lietuvis, Lietuvos pilietis. 
1945 m. rugsėjį okupacinė valdžia išdavė vizą. Čia gyvendamas iš 
Lietuvos generalinio konsulato Šveicarijoje gavo 1945 m. spalio 9 d. 
data pažymėtą pasą. Pasirašė konsulas S. Garbačiauskas. Galiojimo 
laikas - iki 1949 m. spalio 9 d. Beje, su tuo pasu vėliau keliavo į JAV. 
Lietuvos Respublikos generalinis konsulatas Niujorke 1954 m. rug- 
sėjo 4 d. pasą pratęsė iki 1956 m. rugsėjo 9 d. Pasirašė generalinis 
konsulas Jonas Budrys. Freiburge 1946 m. birželio 1 d. Biržiška gavo 
perkeltųjų asmenų (Personnes Dėplacėes) identifikacinę kortelę. 

Matyt, tuo metu Vc. Biržiška įstojo į Vokietijoje 1945 m. pra- 
dėjusią veikti LSDP. Suvažiavimas įvyko 1947 m. rugsėjo 13-15 d. 
Priene, Bavarijoje. Vc. Biržiškos partinio biblieto numeris 116 
(VUB, F 314-503). 

Bibliografijos instituto idėja. Vaclovo Biržiškos bendra- 
darbis Kaune bibliografas Aleksandras Ružancovas, pasirašęs Bi- 
bliografo slapyvardžiu, paskelbė straipsnelį „Vertimų ir spaudinių 
registracijos klausimu“7. Ragino išeivijoje atkurti Kaune prie Vy- 
tauto Didžiojo universiteto bibliotekos veikusį Lietuvos biblio- 
grafijos institutą ir jam vadovauti pavesti Vc. Biržiškai. Institutas 
turėtų rinkti, registruoti, saugoti išeivijos leidžiamas knygas ir pe- 
riodiką, suregistruoti vokiečių okupacijos metais leistus legalius 
ir pogrindinius leidinius, įkurti biurą vertėjams informuoti apie 
išverstus ir verčiamus kūrinius. Tačiau to reikalo Biržiška nesiė- 
mė, tad lietuviškąją spaudą registruoti pradėjo pats Ružancovas. 
1945 m. pradėjo leisti rotaprintu spausdintą bibliografijos žurnalėlį 
Knygų lentyna. Pradžioje šia Ružancovo iniciatyva Biržiška nepasi- 
tikėjo ir apie tai viešai pasakė Tūbingene 1946 m. sausį vykusiame 
lietuvių rašytojų suvažiavime. Kaltino ideologiniu nepastovumu 
(„...paskutinių metų bėgyje kelis kartus keitė savo tautinius ir vals- 


7 A. Ružancovas, „Vertimų ir spaudinių registracijos klausimu“, Aidai, 1945, 
spalio 4, p. 3. - Parašas: Bibliografas. 

tybinius nusistatymus..“)š. Vėliau santykiai sunormalėjo. Levui 
Vladimirovui 1965 m. kovo 24 d. rašytame laiške Ružancovas pra- 
nešė turįs nemažai 1946-1955 m. rašytų Ve. Biržiškos laiškų. 

Lituanistikos duomenų banko idėja. Jonas Kriščiūnas 
1946 m. Tėviškės garse paskelbė straipsnį „Dvasinių turtų 
mobilizacija“?. Autorius siūlė Centriniam lietuvių tremtinių ben- 
druomenės komitetui rinkti lituanistikos studijoms reikalingą me- 
džiagą: 1. Suregistruoti visas tremtinių (karo pabėgėlių) atsivežtas 
lietuviškas mokslo, meno, religijos ir literatūros knygas bei natas, 
sąrašus paskelbti spaudoje ir nurodyti jų buvimo vietą; 2. Sudaryti 
Vokietijos universitetų ir kitų bibliotekų fonduose esamų lietuviškų 
bei lituanikos knygų svetimomis kalbomis sąrašus; 3. Prašyti buvu- 
sių Lietuvos vokiečių repatriantų atsivežtas lietuviškas knygas pa- 
aukoti ar paskolinti lietuvių bendruomenei; 4. Surinkti žinias apie 
lietuvių profesorių, docentų ir aukštųjų mokyklų studentų atsivež- 
tus rankraščius; 5. Suregistruoti žymesnius mokslininkus ir kultū- 
ros veikėjus, galinčius suteikti mokslinę pagalbą dirbantiems litu- 
anistikos baruose. Autorius siūlė nors rotatoriumi išleisti lietuvių 
spaudos bibliografijos rodyklę, skelbti apie mokslininkų rašomas 
knygas ir straipsnius, disertacijas, literatūros ir muzikos kūrinius. 
Šis sumanymas būtų labai svarbus kuriant informacinę lituanisti- 
kos studijų bazę 1946 m. kovo 14 d. Hamburge įkurtame Pabaltijo 
universitete. 

Šio raginimo rezultatas - Vaclovo Biržiškos atsivežtų rankraš- 
čių apžvalga Lietuvių rašytojų tremtinių draugijos išleistuose 
Pranešimuose““. Juose nurodoma, kad profesorius spaudai ati- 
davęs Lietuvių rašytojų kalendorių, turi parašęs keturis tomus se- 
nųjų lietuvių rašytojų biografijų, bibliografijų ir biobibliografijų 
[Aleksandryną], Lietuvių senosios knygos istoriją (antrą padidintą 
ir ištaisytą laidą). Rengia spaudai Trumpą lietuvių spaudos uždrau- 
dimo istoriją, Lietuvos periodinės spaudos istoriją, rašo apie nežino- 
mus Kristijono Donelaičio raštus - matyt, laiškus, oficialius raš- 
tus, buitinius užrašus, vertimus. Apie šioje apžvalgoje paminėtas 
spaudos draudimo ir periodikos istorijas nieko daugiau nežino- 
me. Lietuvių rašytojų kalendorius pasirodė Tūbingene 1946 metais. 


8 D. Kuizinienė, Lietuvių literatūrinis gyvenimas Vakarų Europoje 1945-1950, 
Vilnius, 2003, p. 141. 

9 | J. Kriščiūnas, „Dvasinių turtų mobilizacija“, Tėviškės garsas, Schweinfurt, 
1946, spalio 10, nr. 42. 

10" Pranešimai, Tūbingen, 1946, p. 20. 


Lietuvių rašytojų tremtinių draugija. Tūbingene 1946 m. 
sausio 25-26 d. vyko į Vakarus pasitraukusių lietuvių rašytojų (apie 
60 procentų plunksnos darbininkų) suvažiavimas. Dalyvavo nema- 
žai svečių - žurnalistų, kultūros veikėjų, žymesnių tautiečių. Suva- 
žiavimo salę apipavidalino dailininkas Markulis. Už prezidiumo 
ant sienos — stilizuota Vytis ir Maironio portretas lauro vainiku. 
Ant gražiai užtiesto prezidiumo stalo — trispalvė vėliavėlė. Pirmi- 
ninkauti suvažiavimui buvo pakviestas Vaclovas Biržiška, į prezidi- 
umą — rašytojai Juozas Mikuckis ir Stepas Zobarskas, sekretoriau- 
ti - Gražina Tulauskaitė-Babrauskienė ir Balys Gražulis". Sveikino 
Vyriausiojo Lietuvos išlaisvinimo komiteto atstovas Vaclovas Si- 
dzikauskas, Lietuvių tremtinių bendruomenės atstovas advokatas 
Jonas Šlepetys, žurnalistų vardu - Julijonas Būtėnas ir kt., sveikini- 
mus raštu atsiuntė Lietuvos bibliografijos instituto vardu Aleksan- 
dras Ružancovas, leidyklos „Patria“ vardu Jonas Lenktaitis. 

Suvažiavime buvo perskaityti tokie pranešimai: Juozo Bra- 
zaičio „Rašytojas tremtinių gyvenime“, Bernardo Brazdžionio 
„Lietuvių rašytojų draugija“ ir „Lietuviškoji knyga vokiečių oku- 
pacijos metais“, Stasio Ylos „Kančia ir meilė“. Kalbėta apie ra- 
šytojų dalyvavimą spaudoje. Buvo raginami savo raštais paremti 
JAV leidžiamus ankstesnių emigrantų laikraščius, ypač Juozo 
Tysliavos Vienybę, Antano Vaičiulaičio Naująją aušrą. Biržiška 
ragino ypač remti Vokietijoje atsidūrusių karo pabėgėlių spaudą, 
„nes ji yra tremtinių dvasinis maistas, palaikąs moralines jėgas 
neviltyje.“* Buvo svarstomos rašytojų spaudos organo - žurnalo 
ar bent metraščio - leidimo klausimas. Suvažiavimas pirminin- 
kaujančiojo siūlymu iš karto į Lietuvių tremtinių draugiją priė- 
mė penkiasdešimt narių, išrinko valdybą. Išrinktieji pareigomis 
pasiskirstė taip: pirmininkas Stasys Santvaras, vicepirmininkas 
Vaclovas Biržiška, sekretorius Pulgis Andriušis, iždininkas Ber- 
nardas Brazdžionis“. Suvažiavimas išsiuntinėjo sveikinimus lie- 
tuvių organizacijoms ir kai kurių šalių (JAV, Prancūzijos, Švedi- 
jos) lietuvių rašytojams. 

Suvažiavimas paskelbė „Lietuvių rašytojų tremtinių atsišaukimą 
į demokratinio pasaulio rašytojus“. Pradedamas žodžiais: „Baisus li- 
kimas ištiko lietuvių tautą: jos žemė - jos kūnas ir jos širdis - jos 
1 „Istorinis lietuvių rašytojų suvažiavimas“, in Pranešimai, p. 5. 


12 | Ibidem, p. 7. 
13 Ibidem. 

milijonai gyventojų II-ojo Pasaulinio karo metu ištvėrė dvejų oku- 
pantų priespaudą. Šiandiena, kai visas pasaulis džiaugiasi sulaukęs 
taikos dienų ir daugelis Europos tautų vėl tapo savarankiškos ir ne- 
priklausomos, neša naują okupacijos jungą, Lietuvos dirvos, karo 
bombų ir granatų išardytos, jos miestai sugriauti, o žmonės?“ Pasa- 
kojama apie kankinimus kalėjimuose, žudynes, trėmimus į Sibirą. 
Visos represijos vien dėl to, kad yra lietuviai, „kad myli savo žemę ir 
laisvę“. Primenami kovų už laivę pavyzdžiai pasaulinėje literatūro- 
je, žuvę nuo despotizmo rašytojai, rašytojai emigrantai iš fašistinės 
Vokietijos, Ispanijos, sovietinių ir vokiečių okupantų represijų pa- 
tyrę lietuvių rašytojai. Atsidūrę Vakaruose jie laisvi, bet nelaimingi, 
nes neturi tėvų žemės po kojomis, protėvių dangaus virš galvos, 
„negali kančios kryžiaus nešti kartu su visa tauta“. 


„Mes šaukiame į Jūsų širdis ir laisvės idėją kuriančių žmonių 
sąžinę. 

Mes tikime, kad Atlanto Charta, kuri garantuoja visoms tau- 
toms, didelėms ar mažoms, gyvenimą, neaplenks ir Lietuvos. 

Mes tikime, kad didžiosios valstybės nenorės, kad iš pasaulio 
žemėlapio būtų išbrauktos Pabaltijo tautos ir valstybės, o jų tarpe 
ir mūsų Lietuva. 

Mes tikime, kad Jungtinės Pasaulio Tautos nepripažins tos ne- 
teisybės ir tų sienų, kurias atnešė karas, frontai, okupacijos. 

Mes tikime, kad Lietuva, nuo amžių turėjusi savo valstybę ir 
savo valdovus, ir vėl bus laisva ir nepriklausoma. 

Daugelis tremtinių ir pabėgėlių kūrėjų ir rašytojų grįžo ir grįžta 
į savo žemes krašto atstatyti. 

Mums kelio tėvynėn dar nėra, mūsų grįžimo diena dar neatė- 
jo, mes šaukiamės į Jus: išgirskite, žinokite, supraskite, atjauskite, 
užtarkite.“ 


Atsišaukimą 1946 m. sausio 25 d. pasirašė suvažiavimo prezidiu- 
mo nariai prof. Vaclovas Biržiška ir kiti, Lietuvių rašytojų tremti- 
nių draugijos valdyba - Stasys Santvaras, Bernardas Brazdžionis, 
Pulgis Andriušis, Balys Gražulis'*. 

Atsišaukimas buvo išverstas į prancūzų kalbą ir išsiuntinėtas. 

1946 m.rugsėjo 28d. Tūbingeneįvyko Lietuviųrašytojųtremtinių 
draugijos valdybos posėdis. Dalyvavo Stasys Santvaras, iš Freiburgo 


144 | Ibidem, p. 9—1. 


318 


užregistruojamas 1945 m. balandžio 18 d., o čia išduoto pažymėji- 
mo data — 1945 m. gegužės 2 d. Gyvendamas Wangene kreipėsi į 
Šveicarijoje Ciuricho mieste veikiantį Lietuvos generalinį konsu- 
latą dėl Lietuvos Respublikos užsienio paso. 

1945 m. vasarą Biržiška atvyko į prancūzų okupacinės zonos 
miestą Freiburgą. Lietuvių tautinis komitetas 1945 m. rugpjūčio 17 d. 
išdavė asmens liudijimą (Carte d'identitė). Pasirašė pirmininkas, bu- 
vęs Teisės fakulteto profesorius Domas Krivickas, sekretorius Pra- 
nas Gaida. Liudijime pažymėta, kad yra lietuvis, Lietuvos pilietis. 
1945 m. rugsėjį okupacinė valdžia išdavė vizą. Čia gyvendamas iš 
Lietuvos generalinio konsulato Šveicarijoje gavo 1945 m. spalio 9 d. 
data pažymėtą pasą. Pasirašė konsulas S. Garbačiauskas. Galiojimo 
laikas - iki 1949 m. spalio 9 d. Beje, su tuo pasu vėliau keliavo į JAV. 
Lietuvos Respublikos generalinis konsulatas Niujorke 1954 m. rug- 
sėjo 4 d. pasą pratęsė iki 1956 m. rugsėjo 9 d. Pasirašė generalinis 
konsulas Jonas Budrys. Freiburge 1946 m. birželio 1 d. Biržiška gavo 
perkeltųjų asmenų (Personnes Dėplacėes) identifikacinę kortelę. 

Matyt, tuo metu Ve. Biržiška įstojo į Vokietijoje 1945 m. pra- 
dėjusią veikti LSDP. Suvažiavimas įvyko 1947 m. rugsėjo 13—15 d. 
Priene, Bavarijoje. Vc. Biržiškos partinio biblieto numeris 116 
(VUB, E 314-503). 

Bibliografijos instituto idėja. Vaclovo Biržiškos bendra- 
darbis Kaune bibliografas Aleksandras Ružancovas, pasirašęs Bi- 
bliografo slapyvardžiu, paskelbė straipsnelį „Vertimų ir spaudinių 
registracijos klausimu“?. Ragino išeivijoje atkurti Kaune prie Vy- 
tauto Didžiojo universiteto bibliotekos veikusį Lietuvos biblio- 
grafijos institutą ir jam vadovauti pavesti Vc. Biržiškai. Institutas 
turėtų rinkti, registruoti, saugoti išeivijos leidžiamas knygas ir pe- 
riodiką, suregistruoti vokiečių okupacijos metais leistus legalius 
ir pogrindinius leidinius, įkurti biurą vertėjams informuoti apie 
išverstus ir verčiamus kūrinius. Tačiau to reikalo Biržiška nesiė- 
mė, tad lietuviškąją spaudą registruoti pradėjo pats Ružancovas. 
1945 m. pradėjo leisti rotaprintu spausdintą bibliografijos žurnalėlį 
Knygų lentyna. Pradžioje šia Ružancovo iniciatyva Biržiška nepasi- 
tikėjo ir apie tai viešai pasakė Tūbingene 1946 m. sausį vykusiame 
lietuvių rašytojų suvažiavime. Kaltino ideologiniu nepastovumu 
(„...paskutinių metų bėgyje kelis kartus keitė savo tautinius ir vals- 


7 A. Ružancovas, „Vertimų ir spaudinių registracijos klausimu“, Aidai, 1945, 
spalio 4, p. 3. - Parašas: Bibliografas. 

tybinius nusistatymus..“)*. Vėliau santykiai sunormalėjo. Levui 
Vladimirovui 1965 m. kovo 24 d. rašytame laiške Ružancovas pra- 
nešė turįs nemažai 1946-1955 m. rašytų Vc. Biržiškos laiškų. 

Lituanistikos duomenų banko idėja. Jonas Kriščiūnas 
1946 m. Tėviškės garse paskelbė straipsnį „Dvasinių turtų 
mobilizacija“?. Autorius siūlė Centriniam lietuvių tremtinių ben- 
druomenės komitetui rinkti lituanistikos studijoms reikalingą me- 
džiagą: 1. Suregistruoti visas tremtinių (karo pabėgėlių) atsivežtas 
lietuviškas mokslo, meno, religijos ir literatūros knygas bei natas, 
sąrašus paskelbti spaudoje ir nurodyti jų buvimo vietą; 2. Sudaryti 
Vokietijos universitetų ir kitų bibliotekų fonduose esamų lietuviškų 
bei lituanikos knygų svetimomis kalbomis sąrašus; 3. Prašyti buvu- 
sių Lietuvos vokiečių repatriantų atsivežtas lietuviškas knygas pa- 
aukoti ar paskolinti lietuvių bendruomenei; 4. Surinkti žinias apie 
lietuvių profesorių, docentų ir aukštųjų mokyklų studentų atsivež- 
tus rankraščius; 5. Suregistruoti žymesnius mokslininkus ir kultū- 
ros veikėjus, galinčius suteikti mokslinę pagalbą dirbantiems litu- 
anistikos baruose. Autorius siūlė nors rotatoriumi išleisti lietuvių 
spaudos bibliografijos rodyklę, skelbti apie mokslininkų rašomas 
knygas ir straipsnius, disertacijas, literatūros ir muzikos kūrinius. 
Šis sumanymas būtų labai svarbus kuriant informacinę lituanisti- 
kos studijų bazę 1946 m. kovo 14 d. Hamburge įkurtame Pabaltijo 
universitete. 

Šio raginimo rezultatas - Vaclovo Biržiškos atsivežtų rankraš- 
čių apžvalga Lietuvių rašytojų tremtinių draugijos išleistuose 
Pranešimuose!“. Juose nurodoma, kad profesorius spaudai ati- 
davęs Lietuvių rašytojų kalendorių, turi parašęs keturis tomus se- 
nųjų lietuvių rašytojų biografijų, bibliografijų ir biobibliografijų 
[Aleksandryną], Lietuvių senosios knygos istoriją (antrą padidintą 
ir ištaisytą laidą). Rengia spaudai Trumpą lietuvių spaudos uždrau- 
dimo istoriją, Lietuvos periodinės spaudos istoriją, rašo apie nežino- 
mus Kristijono Donelaičio raštus - matyt, laiškus, oficialius raš- 
tus, buitinius užrašus, vertimus. Apie šioje apžvalgoje paminėtas 
spaudos draudimo ir periodikos istorijas nieko daugiau nežino- 
me. Lietuvių rašytojų kalendorius pasirodė Tūbingene 1946 metais. 


8 D. Kuizinienė, Lietuvių literatūrinis gyvenimas Vakarų Europoje 1945-1950, 
Vilnius, 2003, p. 141. 

9 | J. Kriščiūnas, „Dvasinių turtų mobilizacija“, Tėviškės garsas, Schweinfurt, 
1946, spalio 10, nr. 42. 

10" Pranešimai, Tūbingen, 1946, p. 20. 

Lietuvių rašytojų tremtinių draugija. 'Tūbingene 1946 m. 
sausio 25-26 d. vyko į Vakarus pasitraukusių lietuvių rašytojų (apie 
60 procentų plunksnos darbininkų) suvažiavimas. Dalyvavo nema- 
žai svečių - žurnalistų, kultūros veikėjų, žymesnių tautiečių. Suva- 
žiavimo salę apipavidalino dailininkas Markulis. Už prezidiumo 
ant sienos — stilizuota Vytis ir Maironio portretas lauro vainiku. 
Ant gražiai užtiesto prezidiumo stalo — trispalvė vėliavėlė. Pirmi- 
ninkauti suvažiavimui buvo pakviestas Vaclovas Biržiška, į prezidi- 
umą - rašytojai Juozas Mikuckis ir Stepas Zobarskas, sekretoriau- 
ti - Gražina Tulauskaitė-Babrauskienė ir Balys Gražulis". Sveikino 
Vyriausiojo Lietuvos išlaisvinimo komiteto atstovas Vaclovas Si- 
dzikauskas, Lietuvių tremtinių bendruomenės atstovas advokatas 
Jonas Šlepetys, žurnalistų vardu - Julijonas Būtėnas ir kt., sveikini- 
mus raštu atsiuntė Lietuvos bibliografijos instituto vardu Aleksan- 
dras Ružancovas, leidyklos „Patria“ vardu Jonas Lenktaitis. 

Suvažiavime buvo perskaityti tokie pranešimai: Juozo Bra- 
zaičio „Rašytojas tremtinių gyvenime“, Bernardo Brazdžionio 
„Lietuvių rašytojų draugija“ ir „Lietuviškoji knyga vokiečių oku- 
pacijos metais“, Stasio Ylos „Kančia ir meilė“. Kalbėta apie ra- 
šytojų dalyvavimą spaudoje. Buvo raginami savo raštais paremti 
JAV leidžiamus ankstesnių emigrantų laikraščius, ypač Juozo 
Tysliavos Vienybę, Antano Vaičiulaičio Naująją aušrą. Biržiška 
ragino ypač remti Vokietijoje atsidūrusių karo pabėgėlių spaudą, 
„nes ji yra tremtinių dvasinis maistas, palaikąs moralines jėgas 
neviltyje.“* Buvo svarstomos rašytojų spaudos organo - žurnalo 
ar bent metraščio - leidimo klausimas. Suvažiavimas pirminin- 
kaujančiojo siūlymu iš karto į Lietuvių tremtinių draugiją priė- 
mė penkiasdešimt narių, išrinko valdybą. Išrinktieji pareigomis 
pasiskirstė taip: pirmininkas Stasys Santvaras, vicepirmininkas 
Vaclovas Biržiška, sekretorius Pulgis Andriušis, iždininkas Ber- 
nardas Brazdžionis“. Suvažiavimas išsiuntinėjo sveikinimus lie- 
tuvių organizacijoms ir kai kurių šalių (JAV, Prancūzijos, Švedi- 
jos) lietuvių rašytojams. 

Suvažiavimas paskelbė „Lietuvių rašytojų tremtinių atsišaukimą 
į demokratinio pasaulio rašytojus“. Pradedamas žodžiais: „Baisus li- 
kimas ištiko lietuvių tautą: jos žemė - jos kūnas ir jos širdis - jos 
1 „Istorinis lietuvių rašytojų suvažiavimas“, in Pranešimai, p. 5. 


12 | Ibidem, p. 7. 
13 | Ibidem. 

milijonai gyventojų II-ojo Pasaulinio karo metu ištvėrė dvejų oku- 
pantų priespaudą. Šiandiena, kai visas pasaulis džiaugiasi sulaukęs 
taikos dienų ir daugelis Europos tautų vėl tapo savarankiškos ir ne- 
priklausomos, neša naują okupacijos jungą, Lietuvos dirvos, karo 
bombų ir granatų išardytos, jos miestai sugriauti, o žmonės?“ Pasa- 
kojama apie kankinimus kalėjimuose, žudynes, trėmimus į Sibirą. 
Visos represijos vien dėl to, kad yra lietuviai, „kad myli savo žemę ir 
laisvę“. Primenami kovų už laivę pavyzdžiai pasaulinėje literatūro- 
je, žuvę nuo despotizmo rašytojai, rašytojai emigrantai iš fašistinės 
Vokietijos, Ispanijos, sovietinių ir vokiečių okupantų represijų pa- 
tyrę lietuvių rašytojai. Atsidūrę Vakaruose jie laisvi, bet nelaimingi, 
nes neturi tėvų žemės po kojomis, protėvių dangaus virš galvos, 
„negali kančios kryžiaus nešti kartu su visa tauta“. 


„Mes šaukiame į Jūsų širdis ir laisvės idėją kuriančių žmonių 
sąžinę. 

Mes tikime, kad Atlanto Charta, kuri garantuoja visoms tau- 
toms, didelėms ar mažoms, gyvenimą, neaplenks ir Lietuvos. 

Mes tikime, kad didžiosios valstybės nenorės, kad iš pasaulio 
žemėlapio būtų išbrauktos Pabaltijo tautos ir valstybės, o jų tarpe 
ir mūsų Lietuva. 

Mes tikime, kad Jungtinės Pasaulio Tautos nepripažins tos ne- 
teisybės ir tų sienų, kurias atnešė karas, frontai, okupacijos. 

Mes tikime, kad Lietuva, nuo amžių turėjusi savo valstybę ir 
savo valdovus, ir vėl bus laisva ir nepriklausoma. 

Daugelis tremtinių ir pabėgėlių kūrėjų ir rašytojų grįžo ir grįžta 
į savo žemes krašto atstatyti. 

Mums kelio tėvynėn dar nėra, mūsų grįžimo diena dar neatė- 
jo, mes šaukiamės į Jus: išgirskite, žinokite, supraskite, atjauskite, 
užtarkite.“ 


Atsišaukimą 1946 m. sausio 25 d. pasirašė suvažiavimo prezidiu- 
mo nariai prof. Vaclovas Biržiška ir kiti, Lietuvių rašytojų tremti- 
nių draugijos valdyba - Stasys Santvaras, Bernardas Brazdžionis, 
Pulgis Andriušis, Balys Gražulis'*. 

Atsišaukimas buvo išverstas į prancūzų kalbą ir išsiuntinėtas. 

1946m.rugsėjo28d. Tūbingeneįvyko Lietuviųrašytojų tremtinių 
draugijos valdybos posėdis. Dalyvavo Stasys Santvaras, iš Freiburgo 


14 | Ibidem, p. 9-u. 

atvykęs Vaclovas Biržiška, Bernardas Brazdžionis ir Balys Gražulis. 
Be kitų klausimų, svarstyta lietuviškos knygos 400 metų sukakties 
minėjimas (1947 m. sausio 8 d.). Kalbėta ir dėl Literatūros ir meno 
žurnalo, dėl knygų leidimo ir kt. Nutarta: „Pavesti Vaclovui Biržiš- 
kai ir Stasiui Santvarui paruošti L. R. T. Draugijos įstatų projektą.5 

1947 m. liepos 11-12 d. Augsburge įvyko antrasis Lietuvių ra- 
šytojų tremtinių draugijos suvažiavimas. Jame garbės nariais buvo 
išrinkti Vydūnas, Vincas Krėvė, Juozas Vilkutaitis-Keturakis, My- 
kolas ir Vaclovas Biržiškos'“. 

Lietuviškajai knygai 400 metų. 1946 m. pabaigoje Lietu- 
vių rašytojų tremtinių draugijos valdyba nutarė surengti Martyno 
Mažvydo Katekizmo pasirodymo 400 metų sukakties minėjimą. 
Sudarė sukakties rengimo vyriausiąjį komitetą. Komiteto parei- 
ga - sudaryti minėjimo programą, paskatinti rašytojus imtis ini- 
ciatyvos organizuoti komitetus gyvenamose vietose, rengti pas- 
kaitas, straipsnius spaudai: „[...] paskutinieji šių metų mėnesiai ir 
visi 1947 metai turi praeiti sukakties ženkle. Visom turimom prie- 
monėm pamėginkim parodyti pasauliui tuos vargo kelius, kuriais 
mūsų knyga ėjo ir tebeina, ir tuos didžiulius laimėjimus, kuriuos ji 
sunkiausiomis sąlygomis pasiekė:“7 Komitetas paprašė profesorių 
Vaclovo Biržiškos ir Prano Skardžiaus parengti medžiagos tai datai 
skirtoms paskaitoms. Biržiška pažado neįvykdė (atrodo, ir Skar- 
džius). Tačiau tai progai skirtus straipsnius parašė. 

Kitas svarbus reikalas, kurio ėmėsi plunksnos darbininkai, 
buvo sumanymas išleisti Rašytojų metraštį. Tokia idėja Tūbingene 
gyvenantiems rašytojams kilo 1945 m. pabaigoje. Buvo sukviestas 
iniciatorių pasitarimas, sudaryta redakcinė komisija, į kurią įėjo 
Stasys Santvaras, Pulgis Andriušis, Alfonsas Nyka-Niliūnas, Balys 
Gražulis, Vincas Kazokas. Paštas tuo metu neveikė, tad redakci- 
nės kolegijos narys Gražulis apvažiavo visų trijų zonų (prancūzų, 
britų, amerikiečių) didesnes stovyklas, ieškodamas rašytojų. Deja, 
išleisti metraštį nebuvo lengva - vieni greitai davė, kiti pažadą vil- 
kino kelis mėnesius. Praleidus progą greitai išleisti knygą, atsirado 
naujų kliūčių - nuo 1946 m. pradžios prancūzų zonoje įsigalėjo įsta- 
tymas, draudžiąs spausdinti knygas be leidimo. "Tačiau medžiaga 


15 D. Kuizinienė, Lietuvių literatūrinis gyvenimas Vakarų Europoje 1945- 
1950 M., p. 149. 

16 „Rašytojai įsteigė Kultūros fondą: Antrasis Rašytojų tremtinių suvažiavi- 
mas Augsburge“, Tėviškės garsas, 1947, liepos 17, nr. 81. 

17 „Lietuviškosios knygos 400 metų sukaktis“, in Pranešimai, 1946, p. 17. 

Pabaltijo universiteto Pinneberge studentai lituanistai su dės- 
tytojais. Pirmoje eilėje iš kairės: profesoriai Ernstas Fraenkelis, 
Mykolas Biržiška, dėstytojas Vincas Maciūnas; antroje eilėje 
pirmas Vaclovas Biržiška. 1947 m. rugpjūtis 


buvo renkama. Tiesa, pakviesti dailininkai taip pat neskubėjo piešti 
rašytojų portretų, daugiausia darbavosi Juozas Olinardas Penčyla. 
Iki rašytojų suvažiavimo 1946 m. sausio 25-26 d. metraščio nebuvo 
galima išspausdinti. Atvykę į suvažiavimą rašytojai atvežė naujos 
medžiagos, kiti atsiėmė anksčiau duotą - žadėjo atsiųsti naujos. Kai 
medžiaga buvo parengta, pasirodė, kad leisti apsiėmusios leidyklos 
„Patria“ vadovas Jonas Lenktaitis išvyksta į JAV. Tačiau atsiradus 
kliūčių pasiliko ir išsprendė popieriaus bei kitus klausimus. 

Rengiant leidinį paaiškėjo, kad Ravensburge gyvenantis Ber- 
nardas Brazdžionis ėmėsi panašaus sumanymo. Susitikę nutarė 
leisti vieną metraštį, spausdinti pasinaudojus Brazdžionio gautu 
leidimu. Į redakcinę kolegiją buvo įtrauktas Brazdžionis. Įkurtos 
rašytojų tremtinių draugijos valdyba parėmė Metraščio leidimą, 
jos pasiūlymu vyr. redaktoriumi išrinktas Brazdžionis, techniniu 
redaktoriumi — Henrikas Radauskas. Metraštyje savo kūrinius 
skelbė veiklesnieji lietuvių rašytojai iš Vokietijos, Prancūzijos, 
Švedijos ir Italijos s- iš viso 33 poetai, 17 prozaikų ir dramaturgų, 
10 literatūros kritikų ir istorikų. Nemažą dalį atsiųstų raštų redak- 
cinė kolegija atidėjo*?. 

Rašytojų tremtinių valdybos nutarimu Metraštis skiriamas lie- 
tuviškosios knygos 400 metų sukakčiai paminėti. Leidinį iš pra- 


18  „Minėkime lietuviškosios knygos 400 metų sukaktį“ Tėviškės garsas, 
1946, lapkričio 27, nr. 46. 

džių ketinta pavadinti Ištrėmimo metais, vėliau pavadinimą kiek pa- 
keitė. Tūbingene 1947 m. leidykla „Patria“ so00 egz. tiražu išleido 
knygą Tremties metai: Lietuvos rašytojų metraštis 1947. Biržiška ža- 
dėto straipsnio apie Martyną Mažvydą nepateikė, bet parašė apie 
Mažvydo amžininką ir bendradarbį leidžiant Katekizmą Jurgį Za- 
blockį, Pranas Skardžius - straipsnį „Lietuvių kalba, jos susidary- 
mas ir raida“, Vincas Maciūnas - „Adomas Mickevičius - Lietuvos 
meilės ir ilgesio poetas“. 

Pabaltijo universitetas. Vokietijai kapituliavus iš Sovietų 
Sąjungos okupuotų kraštų pasitraukę tremtiniai ėmė kurti pra- 
dines ir vidurines mokyklas. Pabaltijiečiai susirūpino aukštosios 
mokyklos steigimu, nes stovyklose buvo nemažai gimnazijas 
baigusių abiturientų, dėl karo studijas nutraukusių studentų. Ga- 
vus atitinkamų įstaigų leidimą anglų okupacinėje zonoje 1946 m. 
sausio 8-9 d. Hamburge įvyko Pabaltijo universiteto steigiamoji 
konferencija. Lietuvių, latvių ir estų profesūros atstovai priėmė 
universiteto statutą, išrinko laikinąją vadovybę. Gauti karo metu 
kiek apgriauti Hamburgo istorijos muziejaus rūmai. Studentai ir 
profesoriai apgyvendinti karo metu darbininkams pastatytuose 
mediniuose barakuose. 

Universitete veikė šie fakultetai: Architektūros ir inžinerijos, 
Chemijos, Ekonominių ir teisės mokslų, Filosofijos-filologijos, 
Matematikos ir gamtos mokslų, Mechanikos, Medicinos, Žemės 
ūkio. 1946 m. kovo 14 d. pradėtas pirmasis semestras. 1947 m. sau- 
sio 18 d. Pabaltijo universitetas buvo iškeltas į Pinnebergą (20 km 
nuo Hamburgo), į buvusias Eggerstedto aviacijos kareivines“. Čia 
darbo sąlygos buvo daug patogesnės - geros patalpos, tikras uni- 
versitetinis miestelis. 

1946 m. lapkričio 16 d. universitete lietuvių profesorių buvo 49, 
latvių - 103, estų — 41; daugiausia lietuvių buvo Filosofijos-filologi- 
jos fakultete - dvylika?“, 

Tėviškės garsas 1946 m. liepą rašė, kad iš viso Vokietijoje ir Aus- 
trijoje suskaičiuoja apie 2000 lietuvių akademinio jaunimo, tačiau 
Hamburgo universitete studijuoja 225 lietuviai“. Vincas Maciūnas 
pateikė universiteto studentų skaičių semestrais, pažymėjo, kiek 
jame buvo lietuvių: 1946 05 21 — 997 (lietuvių 355), 1947 02 08 —1037 


19 L. Saldukas, „Pabaltijo universitetas“, in Visuotinė lietuvių enciklopedija, 
Vilnius, 2010, t. 17, p. 197. 

20 J. Puzinas, Pabaltijo universitetas, Chicago, 1976, p. 32. 

2 „Mūsų švietimo būklė“, Tėviškės garsas, 1946, liepos 12, nr. 29. —- Parašas: 
VI. Vr. 

(292), 1947 06 01 — 925 (235), 1948 09 15 - 642 (108), 1947 07 18 — 
468 (67)**, Lietuvių studentai iš pradžių sudarė apie trečdalį (an- 
trame semestre įsimatrikuliavo 455, bet atvyko gerokai mažiau, 
matyt, buvo sunkumų persikeliant iš vienos okupacinės zonos į 
kitą). Lietuvių studentų procentas sparčiai mažėjo — pereidavo į 
vokiškus universitetus. 

Į atidarytą universitetą profesoriauti buvo pakviestas Vaclovas 
Biržiška. Pinnebergo universiteto rektoriaus administracijos reika- 
lams prof. dr. J. Estamo pasirašytame 1949 m. rugsėjo 30 d. pažy- 
mėjime ( Certificate) nurodoma, kad Vaclovas Biržiška universitete 
dirbo nuo 1946 m. birželio 4 d., Filologijos fakultete dėstė biblio- 
grafiją, bibliotekų administravimą ir senosios lietuvių literatūros 
istoriją* (VUB, F 314-503). Paskaitas klausiusio Kosto Ostrausko 
studijų knygelėje įrašyti tokie profesoriaus dėstyti kursai: senosios 
lietuviškos knygos istorija; senieji lietuviai autoriai; lietuvių perio- 
dikos istorija; bibliografija; lietuvių spaudos draudimas; bibliogra- 
fija ir bibliotekos administravimas; to paties kurso proseminaras; 
XIX a. Lietuvos istorija? 

Universitete kelis lituanistikos kursus dėstė prof. Ernstas Fraen- 
kelis. Su juo Biržiška palaikė ryšius prieš karą - siųsdavo lituanisti- 
nius leidinius profesoriaus redaguojamai baltistikos bibliografijai, 
spausdinamai nuo 1914 m. leistame metraštyje Indogermanisches 
Jahrbuch. Pinneberge Biržiška iš Fraenkelio gavo savo Lietuvių bib- 
liografiją, knygos ir literatūros istorijos leidinius. 


22 V. Maciūnas, „Pabaltijo universitetas“, in Lietuvių enciklopedija, 1960, t. 21, 
p. 294. 

* Neaišku, kada gi Biržiška pradėjo dirbti universitete? Į 1946 m. rugsėjo 
28 d. Tūbingene įvykusį Lietuvių rašytojų tremtinių valdybos posėdį Ve. Bir- 
žiška atvyko iš Ereiburgo. Galėjo būti angažuotas birželį, bet dėstyti atvyko 
vėliau. Daugiausia neaiškumų kelia prancūzų okupacinės valdžios Freiburge 
1947 m. sausio 1 d. išduotas laikinas leidimas „ne vokiečiui“ Vaclovui Biržiškai 
apsigyventi mieste. Nurodyta profesija - universiteto profesorius. Dokumente 
yra registracijos antspaudai - 1947 m. sausis-liepa. Išliko Freiburgo universite- 
to bibliotekos skaitytojo pažymėjimas, galiojantis iki 1947 m. vasario 5 d. Pro- 
fesorius galėjo gauti universiteto vadovybės leidimą išvykti semestrui į Frei- 
burgą pratęsti medžiagos savo moksliniams darbams paiešką, pavyzdžiui, apie 
studentus iš Lietuvos, studijavusius Freiburgo universitete (įsteigtas 1457 m.). 
Bet profesorius 1947 m. kovą minint Jono Basanavičiaus mirties metines (mirė 
1927 m. vasario 16 d.) universitete perskaitė „turiningą paskaitą“. Yra tuo metu 
iš Freiburgo profesoriui rašytų laiškų. Galėtume spėti, kad Biržiška kartais 
trumpam išvažiuodavo į Freiburgą. Bet tuo sunku patikėti - buvo toli, sunkus 
susisiekimas, trūksta tai patvirtinančių dokumentų. Mažai kuo problemą nar- 
plioti padeda to meto profesoriaus ir jam rašyti laiškai. 

23 Duomenys gauti iš JAV gyvenančio Kosto Ostrausko. 

Universitete administracinė ir dėstomoji kalba buvo vokiečių. Tik 
vienos tautybės studentų lankomi kursai buvo dėstomi gimtąja kal- 
ba. Lietuvių kalba buvo dėstoma lietuvių literatūros istorija, lietuvių 
kalbotyra, bibliotekininkystė, Lietuvos proistorė, istorija ir tautotyra. 

Vos įsikūręs universitetas ėmė organizuoti savo biblioteką. Jai 
vadovavo bibliotekininkė iš Vilniaus universiteto Elena Eimaitytė. 
Keliantis universitetui į Pinnebergą ten kėlėsi ir biblioteka. Ham- 
burgo vėliau Pinnebergo universiteto lietuviai studentai lituanistai 
gavo iš JAV gerų lietuviškų knygų, prie kurių parūpinimo prisidėjo 
Bendrojo Amerikos lietuvių fondo (BALF'o) atstovas Europoje 
Kazys Baltramaitis. 1949 m. biblioteka turėjo 12 ooo knygų (apie 
tūkstantį lituanistinių), beje, čia pateko nemažai Kauno univer- 
siteto leidinių, net jo bibliotekos knygų?*. Lituanistai naudojosi 
baltisto Ernsto Fraenkelio biblioteka?s. Vaclovas Biržiška padėjo 
pagrindus Pabaltijo bibliografijos institutui. Jis veikė prie universi- 
teto bibliotekos (žr. atskirai). 

Studentai ir profesoriai kentėjo nuo šalčio. Pinnebergo karei- 
vinės buvo ištisais žiemos mėnesiais nekūrenamos, dažnai likdavo 
be elektros šviesos. Tačiau tai buvo ne vieninteliai rūpesčiai. Laiš- 
ke Alenai Devenienei 1948 m. rugsėjo 14 d. Biržiška rašė, kad uni- 
versitete būklė pagerėjo, kai įvedus naująją valiutą profesoriams 
algas ėmė mokėti naujais pinigais. Tačiau buvo mažinami etatai, 
atleidžiami dėstytojai ir algos nebemokamos, bet jie dirbo - atly- 
ginimas mokamas iš algas gaunančių profesorių - buvo atskaičiuo- 
jama po 25 proc. Dar numatoma išbraukti 17 dėstytojų. Senatas 
vyresnių dėstytojų neišbraukia, nes jie gauna didesnį atlyginimą 
ir yra iš ko atskaičiuoti. Bet tai, anot laiško autoriaus, pakeliama 
(„ištvėrėm iki šiol, ištversim ir vėliau“). Paskutiniu metu lietuviai 
profesoriai pradėjo „apsidėti“ mokesčiais studentų naudai?“, 

Memmingene leidžiamame laikraštyje Mintis (1948 m. birželio 
23, nr. 43) Biržiška rašė, kad esąs laimingesnis už kitus, nes galįs 
dirbti savo tikrąjį darbą - dėstyti, nors ir nedideliam studentų bū- 
reliui, šį tą rašyti pamėgtoje mokslo srityje. Darbas šiame universi- 
tete veikė raminamai, buvo bent šioks toks universitetinio gyveni- 
mo Lietuvoje pakaitalas?7, 


24 J. Puzinas, Pabaltijo universitetas, p. 50. 

25  Ibidem, p. so. 

26 V. Biržiškos laiškas A. Devenienei, 1948 09 14, D. Devenytės-Bobelienės 
archyvas, Florida, S. Pitsburg. 

27 V. Maciūnas, „Vaclovo Biržiškos įnašas lituanistikon“, Aidai, 1982, p. 181. 

Minėtame 1948 m. laiške Devenienei Biržiška džiaugėsi padi- 
dėjusiu studentų kontingentu: padaugėjo lituanistų ir jis šį semes- 
trą turįs tris kartus daugiau klausytojų, negu praėjusį semestrą. 
Pranas Čepėnas prisiminė, kad nepaisydamas sunkių sąlygų Bir- 
žiška nušalusiais pirštais atkakliai ir atsidėjęs dirbo — dėstė, rašė. 
Profesorius darbą universitete mėgo ir vertino*š, 

Kartais Biržiška universitete paskaitydavo vieną kitą paskaitą. 
Tai minėta 1947 m. kovą skaityta paskaita minint Jono Basana- 
vičiaus mirties metines??. Artėjant Martyno Mažvydo Katekizmo 
pasirodymo 400-mečiui, dalyvavo jubiliejiniuose renginiuose. Jis 
buvo daugiausia medžiagos sukaupęs, kompetentingas lietuvių 
raštijos pradininko biografijos ir raštų žinovas (sukaupta medžiaga 
Aleksandrynui). Laikraštyje Lietuvos žodis (1947, nr. 16-17) paskel- 
bė straipsnį „Martynas Mažvydas ir jo bendradarbiai“. Pabaltijo 
universitete 1947 m. gruodžio 8 d. buvo paminėtos Martyno Maž- 
vydo Katekizmo 400-osios metinės. Pranešimus skaitė Vaclovas 
Biržiška ir Vincas Maciūnas““, 

1947 m. gruodžio 16 d. buvo surengtas neseniai mirusio rašy- 
tojo Balio Sruogos minėjimas. Rašytojo kūrybą apžvelgė Vincas 
Maciūnas, atsiminimus apie bičiulį pasakojo Vaclovas Biržiška?! 
1948 m. gruodžio 1 d. minint Tartu universiteto įkūrimo 315-ąsias 
metines Biržiška skaitė pranešimą vokiečių kalba „Tartu universi- 
tetas ir Lietuva“. Pranešimas buvo išspausdintas Šviesoje?*. 947 m. 
liepos 10-11 d. Wūrzburge, gruodžio 3—6 d. Neustadte prie Det- 
moldo lituanistų konferencijose skaitė paskaitą „400-ųjų metų 
lietuvių knygos kelias“3. 1948 m. pabaigoje dvi paskaitas skaitė 
Flensburge vykusiame mokytojų suvažiavime“, skaityti paskaitos 
vyko į Horneburgąs. 1948 m. vasario 16 d. Vc. Biržiškai išduoda- 
mas mėnesinis leidimas iš Hamburgo į Kylį ir atgal. Vykstąs kaip 
28 Pr. Čepėnas, „Brangiojo Vaclovo Biržiškos netekus“, in Prof Vaclovui Bir- 
žiškai atminti, p. 5. 

29 „Baltų universitete“, Tėviškės garsas, 1947, kovo 20, nr. 64. 

30 „Iš Pabaltijo universiteto gyvenimo“, Tėviškės garsas, 1948, sausio 7, 

nr. 105—-106. 

31 Ibidem. > 

32 | V. Biržiška, „Tartu universitetas ir Lietuva“, Šviesa, Tūbingen, 1949, nr. 7, 
. 18—19. 

4 M. Biržiška, „Dėl prof. dr. Pr. Skardžiaus straipsnio 1948 m. vasario 7 d. 

„Žiburių“ Nr. s/us, Žiburiai, 1948, vasario 28, nr. 8/118. 


34 P. Būtėno laiškas V. Biržiškai, 1948 01 03, VUB, E 314-593. 
35 A. Bružo laiškas V. Biržiškai iš Cikagos, VUB, E 314-590a. 

leidyklos „Patria“ atstovas, kelionės tikslas - moksliniai tyrimai3“. 
Daugiau žinių apie šią išvyką nepavyko rasti. 

Šiek tiek šviesos apie gyvenimą, darbą ir dvasinę būseną Pin- 
neberge įneša Biržiškos laiškai Vincui Krėvei. 1948 m. kovo 19 d. 
laiške rašė gaunąs 400 markių, arba 1,5 doleriuko, jų cigaretėms 
užtenka. Maistas valdiškas - gauna nedirbančio normą, bet seniui 
užtenka — seniams nereikia daug valgyti, „jei jie nori dar šiek tiek 
laikytis“. Profesorių slėgė gaunama materialinė parama: „[... ] ligi 
šiol savo amžiuje dar niekados neėmiau dovanų pinigais, tik pats 
juos jauniesiems dovanodavau |... 37. 

1948 m. balandžio 27 rašė: „|... ] vienas palikęs nuo 1943 m., 
kada mirė mano žmona, aš dabar tebegyvenu nervais, ir, be to, 
laikas nuo laiko man užeina „juodosios“ melancholijos valandos, 
tada ir artimiausiems žmonėms, geriausiems prieteliams prirašau 
visokių niekų.3š Laiškai buvo kovos su vienatve priemonė. Užval- 
dydavo depresija, nesinorėdavo imtis darbo. Iš visų pusių redakto- 
riai ir leidėjai keikia, kad nepateikia pažadėtų straipsnių. Guli sep- 
tyni pradėti, bet nebaigti straipsniai, o baigti nėra noro“, Kitame 
laiške: „[... ] rašau ir rūkau, nors iš tų rašinių niekam jokios nau- 
dos nėra, o dažniausiai tik barniai ir įrodymai, kad esi paskutinis 
asilas, kuris apie nieką neturi mažiausio supratimo.“ 

Rašė ir apie savo dirbamus mokslo darbus. Minėtame 1948 m. 
kovo 19 d. laiške teigė: „...Užbaigiau nurašinėti Joniko kalbos požiū- 
riu ištaisytą mano Senyjų lietuviškų knygų istoriją, dabar jis ims taisyti 
kalbą Aleksandryno, kurio ketverius tomus jau esu parašęs, o penktąjį, 
kuris apims visus praleistuosius anuose tomuose, rašau po truputį. 
[...] Ojomis čia, Pinneberge, daug kas naudojasi (ypač Maciūnas), 
bet gal kada ir pavyks išspausdinti.“4* Praneša, kad po truputį jo nuo- 
rašą siuntinėjąs į Ameriką, kad įvairiose galimose audrose nežūtų — 
autoriui atrodė, kad veikalas galės būti naudingas, nes toji nelengvai 
per ilgą laiką surinkta medžiaga negali būti kito surinkta. 

Po truputį ruošiąs naują savo Lietuvių bibliografijos laidą. Rašo: 
„Buvau jį paruošęs Lietuvoje, bet rankraščio negalėjau pasiimti, tai čia 
rašau iš naujo, nors, žinoma, be Lietuvos medžiagos jis daug silpnes- 
nis, [bet] ir čia pavyko išsiaiškinti daugybę man neaiškių klausimų,“ 
36 VUB, F 314-503. 

37 V. Biržiškos laiškas V. Krėvei, 1948 03 19, Metmenys, 1983, nr. 45, p. 139. 
38 V. Biržiškos laiškas V. Krėvei, 1948 04 27, ibidem, p. 140. 


39 V. Biržiškos laiškas V. Krėvei, 1948 05 28, ibidem, p. 141-142. 
40 V. Biržiškos laiškas V. Krėvei, 1948 03 19, ibidem. 

Pinnebergo geležinkelio stotyje. Iš kairės: Viktoras Biržiška, 
Vaclovas Biržiška, Marija Zakevičienė, Mykolas Biržiška. 1948 


Minėtame laiške Krėvei Biržiška užsimena ir apie dar vieną 
mokslinį darbą: „Pagaliau esu išrankiojęs iš vokiškų universitetų 
matrikulų tūkstančius lietuvių studentų XV-XVIII a. ir noriu čia 
tokią studijėlę parašyti.“ 

Krėvei minėjo, kad jam nuobodžiausia yra rašyti straipsnius 
periodikai: „Man rūpi mano knygos“ (Antanas Mažiulis šių ei- 
lučių autoriui rašė, kad Biržiška pageidavo, kad platesnį straipsnį 
išspausdinęs žurnalas ar kitas leidinys, pagamintų jam 25 rašinio 
atspaudus. Juos dovanodavo bičiuliams, įregistruodavo lietuvių 
bibliografijoje kaip atskirą poziciją.*) 

Vokietijoje leidžiamoje periodikoje - Žingsniuose, Aiduose ir 
kt. Biržiška paskelbė keliolika straipsnių, daugiausia apie senąją 
lietuvių literatūrą vieną kitą poleminį su Pranu Skardžiumi dėl 
Martyno Mažvydo ir jo Katekizmo (žr. toliau), dėl leidžiamos 
periodikos idėjinių pozicijų. Pavyzdžiui, parašė kritinį laišką 
Nūrtingene leidžiamo žurnalo Tremtinių mokykla redakcijai**. 
Priekaištavo, kad žurnalas telkia tik vienos srovės darbuotojus, 
užkliuvo slapyvardžiais pasirašomi straipsniai, ragino laikytis lei- 
dinio pakraipos - skelbti pedagogikos straipsnius, nedėti litera- 
tūrinių recenzijų. Piktinosi dėl neigiamos recenzijos apie Stasio 
Santvaro poezijos rinkinį Laivai palaužtom burėm (recenzijos 
autorius - Alfonsas Nyka-Niliūnas). 


41 A. Mažiulio laiškas V. Žukui, 1985 03 14, VUB, E 141-283. 
42 V. Biržiška, „Laiškas Redakcijai“, Tremtinių mokykla, 1946, nr. 2, p. 93-94. 

Pabaltijo bibliografijos institutas. Instituto steigimo ini- 
ciatyva priklauso šio universiteto Filosofijos-filologijos fakulteto 
latvių ir estų sektoriams. Institutui vadovauti buvo pakviestas Va- 
clovas Biržiška, nes latviai ir estai Vokietijoje savo žymesnių bi- 
bliografų neturėjo. Institutas buvo įkurtas 1946 m. gruodžio 1 d., 
bet užsitęsę šalčiai ir patalpų stoka neleido pradėti darbo. Tik 
1947 m. gegužės 25 d. institutas, gavęs patalpas ir keletą darbuo- 
tojų, pradėjo darbą*3. Instituto uždavinys - rinkti visus spaudos 
darbus: knygas, brošiūras, laikraščius ir kt., išleistus lietuvių, latvių 
ir estų kalbomis. Institutas buvo numatęs leisti bibliografinį biule- 
tenį, bet sumanymo netesėjo. Instituto darbo sėkmė priklausė nuo 
bendradarbių operatyvumo - lietuviai 1947 m. birželį jau turėjo 
1945-1946 m. medžiagą pirmajam bibliografijos biuleteniui. Gero- 
kai buvo pasistūmėję latviai, labiausiai atsilikę estai. 

Tėviškės garse pasakodamas apie Pabaltijo bibliografijos ins- 
titutą Biržiška prisiminė kitus lietuvių spaudos dokumentavimo 
centrus. Dėl dr. Alberto Geručio Šveicarijoje, Berne, organizuoto 
bibliografijos archyvo buvo skeptiškos nuomonės - turėjo vos du 
tris darbuotojus, tai rinkimas medžiagos sau - tai nėra įstaiga, nors 
spauda gali naudotis ir visuomenė. Sa Memmingene Aleksandro 
Ružancovo įkurta Bibliografijos tarnyba palaikė glaudžius ryšius. 
Profesorius tikėjosi, kad jų bendras darbas su Ružancovu ir toliau 
bus sklandus ir produktyvus. Iš Memmingeno jis gaudavo „biblio- 
grafinius pranešimus“ — bibliografijos žurnalėlį Tarp knygų. Apie 
Gabrieliaus Taučiaus 1946 m. pabaigoje įkurtą Lituanistinį archy- 
vą Pfulingene, siekusį surinkti visus užsienyje išleistus lietuviškus 
spaudinius, Biržiška neužsiminė**. 

Didelių vilčių profesorius nesiejo su vos įsteigtu Pabaltijo 
bibliografijos institutu, kurio vadovu buvo paskirtas. Tuo atveju, 
jeigu universitetas būtų kur nors iškeltas (pavyzdžiui, į Angliją), 
Bibliografijos instituto medžiaga turėtų pasirūpinti kiekvienos 
tautybės žmonės (lietuviai, latviai, estai). 

Į korespondento klausimą, kas turėtų perimti tremtyje pasiro- 
džiusių lietuviškų spaudinių apsaugą, atsakė: „Manau, kad kurioj 
didesnėj valstybėj, geriausia JAV, turėtų būti įkurtas muziejus — 
mūsų kultūros ir meno įstaiga. Jos uždavinys būtų rūpintis mūsų 
43 „Pabaltijo Bibliografinis institutas: Iš pasikalbėjimo su instituto vadovu 
prof. Vacl. Biržiška“, Tėviškės garsas, 1947, birželio 19, nr. 77. - Parašas: A-is. 

44  „Suorganizuotas Lituanistinis archyvas“, Tėviškės garsas, 1946, lapkri- 
čio 14, nr. 47. 

kultūrinių vertybių išlaikymu“ Nei Šveicarijos bibliografiniu ar- 
chyvu, nei kur nors Švedijoje įkurta įstaiga pasitikėti rizikinga — 
viena suinteresuota valstybė [Sovietų Sąjunga] gali pareikalauti 
grąžinti „jų“ kultūros medžiagą. Tad geriausia vieta apsaugai būtų 
JAV. „Tokios įstaigos reikšmę visam lietuvių tautos gyvenimui tu- 
rėtų suprasti Amerikos lietuviai“, — teigė profesorius. Tuo klausi- 
mu jau yra kalbėjęs su JAV gyvenančiu kunigu Prunskiuss. 

1948 m. birželį Vakarų šalims pradėjus įsileisti karo pabėgė- 
lius, studentai ėmė emigruoti į Didžiąją Britaniją, JAV, Kana- 
dą, Australiją ir kitas šalis. 1948 m. 
rugpjūčio 30 d. tebuvo likę 632 stu- 
dentai, iš jų 100 lietuvių. Užsidarant 
universitetui 1949 m. rugsėjo 30 d. te- 
buvo likę 350 studentų ir 60 mokslo 
personalo. Paskaitos baigtos 1949 m. 
rugsėjo 17 d., dešimt dienų skirta eg- 
zaminams. Rugsėjo 30 d. po pamaldų 
katalikų ir protestantų bažnyčiose iš- 
kilmingu aktu universitetas buvo už- 
darytas. Universitetas veikė trejus ir 
pusę metų, didžiausias studentų skai- 
čius buvo 1200 (imatrikuliuota 2000). 
Universitetą baigė 76 studentai (lietu- 
vių 16)49, 

Svarstyta galimybė universitetą perkelti į Kanadą. Buvo gautas 
vyriausybės pritarimas, universitetui globoti buvo sudaromas JAV 
universitetų prezidentų specialus komitetas“. Perspektyvų lietu- 
viams toje šalyje dirbti kultūros darbą matė ir Biržiška**, 

Uždarius Pabaltijo universitetą lietuvių politinių bei kultūrinių 
institucijų ir vokiečių vyriausybės susitarimu nutarta steigti Baltų 
institutą (Baltische Forschungsinstitut). Iniciatyvos posėdis įvyko 
1951 m. liepos 16 d. Hamburge. Jame buvo nubrėžtos instituto vei- 
klos gairės, parinkti kandidatai į tikruosius narius (iš lietuvių - pro- 
fesoriai Zenonas Ivinskis ir Antanas Maceina). 1952 m. vasarą ins- 
titutas buvo įregistruotas, patalpos paskirtos Bonos universiteto 


Vaclovas Biržiška. Vokieti- 
ja, 1949 


45  „Pabaltiečių Bibliografinis institutas... ibidem. 

46 J. Puzinas, Pabaltijo universitetas, p. 45. 

47 „Pabaltijo universitetas į Kanadą?", Tėviškės garsas, 1948, sausio 7, nr. 105106. 
48 V. Biržiška, „Steigsime Kanados lietuvių biblioteką“, Nepriklausoma Lie- 
tuva, Montreal, 1949, nr. 4, p. 4. 

centriniuose rūmuose. Ten perkelta Pinnebergo Pabaltijo uni- 
versiteto biblioteka, knygos buvo perduotos atskirų tautybių 
taryboms. 1953 m. sausio 5 d. įvyko pirmasis darbo posėdis. 
Mokslo įstaigos uždavinys - išlaikyti, ugdyti ir pratęsti estų, lat- 
vių ir lietuvių kultūrines tradicijas, rūpintis tos srities mokslinių 
darbuotojų prieaugiu - skirti stipendijas, remti baltų studentus 
Vokietijoje. Nutarta leisti žurnalą Commentationes Balticae“?. Už 
kultūros istorijos ir bibliografijos darbus instituto narių susirin- 
kimas 1955 m. sausio 5 d. Vaclovą Biržišką išrinko nariu kores- 
pondentu. Diplomą pasirašė visų trijų skyrių vadovai profesoriai 
M. Toomse, Ed. Šturms ir A. Maceina“? (beje, jis ir diplomą Bir- 
žiškai atsiuntė). 

Baltų institutas veikė iki 1973 metų. 

Atsidūręs Amerikoj 1950 m. gruodžio 19 d. laiške Vincui Ma- 
ciūnui taip atsiliepė apie Pinnebergo metus: „[...] prisimenu tas 
vis dėlto gražias dienas, kurias kartu praleisdavom tame bėdname 
Pinneberge, kuris vis dėlto paliko bent man gilų įspūdį, kurio neiš- 
vaikys nei čionykštis mašininis gyvenimas“! 


JUNGTINĖSE AMERIKOS VALSTIJOSE 


Alenos ir Mykolo Devenių globoje 


Kas gi tie reikšmingą vaidmenį Biržiškų gyvenime suvaidinę De- 
veniai, kokie tarp jų ryšiai? 

Alena Vileišytė-Devenienė gimė 1904 m. Vilniuje Jono Vileišio 
šeimoje. 1924 m. baigė Vilniaus Vytauto Didžiojo gimnaziją. Už 
priešinimąsi lenkų okupacinei valdžiai buvo ištremta iš Vilniaus. 
Dirbo Kaune Žemės ūkio rūmuose, 1924-1928 m. gyveno JAV. 
Grįžusi buvo Lietuvos ūkininkių draugijos pirmininkė. 1940 m. 
birželio 15 d. Sovietų Sąjungai okupuojant Lietuvą sugebėjo pasi- 
traukti ir tų metų rudenį pasiekė JAV. 

Mykolas Devenis gimė 1891 m. Klausučių kaime Biržų apskrity- 
je. 1914 m. baigė Prnu gimnaziją Estijoje, kurį laiką mediciną stu- 
dijavo Maskvos universitete, išvyko į JAV. 1919 m. baigė Jeilio (Yale) 
universiteto Medicinos fakultetą, dirbo Waterburyje. 1928 m. grįžo 
49 A. Maceinos laiškas Ve. Biržiškai iš Ereiburgo, 1955 01 10, VUB, F 314-683. 


so Baltų instituto nario korespondento diplomas, ibidem. 
s1 | V. Biržiškos laiškas V. Maciūnui, 1950 12 19, LLTI, E 115-104, L. 10. 

į Lietuvą, Ukmergės apskrityje nusipirko Leonpolio dvarą, vertėsi 
gydytojo praktika ir ūkininkavo. Nuo 1926 m. buvo Valstiečių liau- 
dininkų sąjungos centro komiteto narys, rašinėjo į medicinos spau- 
dą. Sukaupė retų lietuviškų knygų ir žemėlapių rinkinį. 1940 m. 
liepą sovietų valdžios areštuojamas, laikomas Ukmergės ir Vilniaus 
Lukiškių kalėjimuose. Išvežtas sunkiesiems darbams į Vorkutą ir čia 
buvo iki 1942 m. balandžio 3 d., kol žmonos rūpesčiu JAV Valstybės 
departamento pastangomis buvo išleistas. Per Aziją tų metų rudenį 
pasiekė JAV ir vėl apsigyveno Waterbury'je, toliau vertėsi gydytojo 
praktika. Devenis buvo evangelikas reformatas, gyvendamas JAV 
buvo Lietuvių evangelikų reformatų bažnyčios kuratorius. Jo lėšo- 
mis leisti laikraščiai Lietuvių kelias, Tėviškės garsai, Mūsų sparnai. 

1944 m. Čikagoje buvo įsteigta JAV lietuvių šalpos draugija 
Bendrasis Amerikos lietuvių fondas - BALF (angl. United Lithu- 
anian Relief Fund of Amerika). Jam priklausė įvairių krypčių lie- 
tuvių visuomeninių organizacijų atstovai. Centras iš pradžių buvo 
Brukline, nuo 1973 m. Čikagoje. Fonde aktyviai veikė Alena Deve- 
nienė - nuo 1944 m. buvo BALF'o vicepirmininkė, 1947-1951 m. 
lietuvių imigracijos ir įkurdinimo komisijos pirmininkė. 

1948 m. Deveniai pirko Rockledge'o fermą prie Watertowno 
(80 km nuo Niujorko ir apie 10 km nuo Waterburio miesto Ko- 
nektikuto valstijoje) ir joje apsigyveno. Tai buvo apie 120 ha ūkis 
gražiame gamtos prieglobstyje, su daugeliu pastatų: dviejų aukštų 
gyvenamuoju namu, turinčiu 10-12 miegamųjų, ir keliais viena- 
aukščiais vasarnamio tipo nameliais šeimoms. Ferma Deveniams 
buvo formalus juridinis pagrindas kviesti emigrantus iš Europos — 
galėjo suteikti būsto ir darbo garantijas, kaip to reikalavo JAV emi- 
gracijos įstatymas**. 

1947 m. vasarį Devenienė atvyko į Vokietiją kaip Tarptautinio 
komiteto pagalbai teikti totalitarinių režimų aukoms (Internatio- 
nal Rescue and Relief Committee - IRRC) ir lietuvių BALF'o ats- 
tovės:, Europoje užtruko keturis mėnesius. Aplankė Frankfurtą, 
Štutgartą, Miuncheną ir Hamburgą, lankė lietuvių pabėgėlių 
stovyklas ir didesnius telkinius. JAV konsulatuose rūpinosi karo 
pabėgėlių šalpa vietose, perkėlimu ir įkurdinimu Amerikoje. Apsi- 
lankė Pinnebergo universitete, matėsi su profesoriais ir studentais. 


s2 J. Aničas, Alena ir Mykolas Deveniai, Vilnius, 1997, p. 260-261. 

s3 „Atvyko JAV lietuvių atstovai rūpintis tremtinių emigracija: katalikų mi- 
sijos atstovas K. V. Baltramaitis ir IRRC atstovė E. Devenienė dirbs JAV kon- 
sulatuose Vokietijoje“, Tėviškės garsas, 1947, rugpjūčio 14, nr. 85. 

Alena Devenienė. JAV, 1947 Mykolas Devenis. JAV, apie 
1950 m. 


Išvyko tų metų lapkričio pabaigoje“*. Pinneberge Devenienė su- 
sitiko su Vaclovu ir, matyt, kitais Biržiškomis. Tokio susitikimo 
liudininkas — Vc. Biržiškos 1948 m. rugsėjo 14 d. laiškas Devenie- 
nei: dėkoja už atsiųstą gerą vyro kostiumą. (Bičiuliai juokavo, kad 
profesorius tyčia apdriskęs vaikščiojo ir slėpė gerą iš Kauno atsi- 
vežtą kostiumą.5*) Susitikimo metu, aišku, buvo aptartas Biržiškų 
iškvietimo ir kelionės į JAV planas. 

Iškviesti į JAV Mykolą ir Vaclovą Biržiškas Devenienė jautė mo- 
ralinę pareigą. 1948 m. gruodžio 7 d. laiške Mykolui ir Bronislavai 
Biržiškoms Devenienė su dėkingumu prisiminė Vilniaus VD gim- 
naziją (direktorius - Mykolas Biržiška): „Aš stengsiuos viską pada- 
ryti jūsų šeimai, nes ji daug man padėjo, kad va dabar aš galiu ir pati 
dar kiek dirbti, viso to pradžia - Vilnius:“5 Devenienė tikėjosi, kad 
Kanadoje bus atidarytas Pabaltijo universitetas. McGillo universi- 
tetas davė dalį patalpų, transportą pažadėjo Tarptautinė pabėgėlių 
organizacija (IRO), lieka tik universiteto išlaikymo lėšų klausimas. 
Devenienė, matyt, tikėjosi, kad tame universitete atsiras vietos ir 
profesoriams Biržiškoms. Jai ypač rūpėjo vienišas Vaclovas Biržiš- 
ka, pati norėjo išsikviesti kaip „savo dėdę“. Kadangi jis turto neturė- 
jo, tai reikėjo suieškoti profesoriui kokio nors darbo (surado sekre- 
toriaus). Devenienė: „... aš esu tikra, kad jeigu tokią gyvą Lietuvos 


s54 J. Šalna, „Aleną Devenienę išlydėjus“, ibidem, lapkričio 27, nr. 100. 
s5 V. Biržiškos laiškas A. Devenienei, 1948 09 14, Vilnius: J. Aničo archyvas. 
s6 A. Devenienės laiškas B. ir M. Biržiškoms, 1948 12 07, ibidem. 

enciklopediją čia turėti ir duoti sąlygas dirbti, tai tik laimė tam, kurs 
tą gali/“7 Sužinojęs apie Devenienės pastangas išrūpinti iškvietimą, 
Ve. Biržiška parašė kupiną dvejonių laišką: fizinės jėgos senka, bet 
kokio darbo negalįs dirbti, o būti artimiems žmonėms našta neno- 
rįs. Bet ir vėl vilties prošvaistė - perspektyvos naujomis sąlygomis, 
Amerikoje, būti naudingam savo tautai, „... bet ar pavyks, ar ne per 
vėlu“. Pasakoja apie atsiradusias kliūtis išvykti, rekomenduoja savo 
vieton „jauną, darbštų, dorą ir pareigingą vyrą“ Juozą Audėną“*. Ir 
vėl svarstymai - juk nuvykęs į Ameriką galėsiąs ką nors kita dirbti, 
o „ne vien rašyti kvailas knygas, kurių nieks niekados nespausdins, 
oir išspausdintas nieks niekados neskaito/39 

1949 m. balandžio 19 d. laišku Devenienė M. Biržiškai pranešė, 
kad kitos išeities nėra - reikės patiems išduoti garantijas (sunku gau- 
ti „samdos liudijimą“, suprantama - jis fiktyvus), iškvietimas siun- 
čiamas per Tarptautinį komitetą pagalbai teikti (IRRC), rūpinasi dėl 
Vaclovo, kuris nesusitvarko išvykos dokumentų (anglų zona dar ne- 
pajudėjo). Tuo reikalu vyksianti į Niujorką patikrinti, kokia būklė. 
(Viktoro Biržiškos iškvietimą sutvarkys Uždavinys.) Laiško autorė 
apibendrina: „..labai sunku su ta imigracija, bet vis dėlto randama 
būdų iškviesti lietuvius - iškviestųjų nuošimtis eina tuoj po žydų“? 

Devenių kvietimu Mykolas Biržiška su žmona Bronislava ir 
Vaclovas Biržiška 1949 m. spalio 24 d. atvyko į JAV. Apsigyveno 
Rockledge'o fermoje. Apie jų atvykimą parašė vietos laikraštis Wa- 
terbury Sunday Republikan (Waterbury Sekmadienio Respubliko- 
nas). 1949 m. lapkričio 11 d. laiške Vincui Krėvei Vc. Biržiška rašė: 
„Išgyvenęs penketą metų Vokietijoje ubago padėtyje, gyvenančio 
visuomenine išmalda, ir tik dėl akių šiek tiek užsidirbdamas tame 
šiaudiniame universitete, svajojau, kad patekęs į tą Ameriką, ją 
greitai „suvirškinsiu“ ir neturėsiu niekam į rankas žiūrėti, pats kur 
gavęs sargo ar kitą panašią naudingą tarnybą, iš kurios galėsiu sau 
užsidirbti tą minimumą, kuris man yra reikalingas pragyvenimui 
bent dar trumpam laikui, koks man dar liko. Bet apsigavau.““! Dėl 

-ko apsigavo? Negavo apmokamo darbo, teko būti išlaikytiniu. 

Kuo gi užsiėmė, kaip laiką leido iš Europos atvykę svečiai? Šei- 
mininkai pavedė šiokių tokių ūkinių pareigų, bet tai buvo simboli- 
s7  Ibidem. 
58 V. Biržiškos laiškas A. Devenienei, 1949 01 25, ibidem. 
s9  Ibidem. 


60 A. Devenienės laiškas M. Biržiškai, 1949 04 19, ibidem. 
61 V. Biržiškos laiškas V. Krėvei, 1949 11 1, Metmenys, 1983, kn. 45, p. 143-144. 

16 4 6 2 
Pas Devenius Watertowne. Iš kairės: Vac- 
lovas Biržiška, Bronislava Biržiškienė, My- 
kolas Biržiška, stovi Alena Devenienė. 1949 


nis darbas - nesunkus ir nedaug laiko atimąs. 1950 m. sausio 10 d. 
laiške Krėvei Vc. Biržiška rašė: „Keliuos apie 9 val. Pusryčiauju ir 
einu pas vištas - surenku kiaušinius, paskiau juos surūšiuoju, nu- 
valau ir einu rašyti. Pirmą valandą pietauju ir vėl einu pas vištas, 
vėl surenku ir t. t. Ketvirtą valandą paskutinį kartą aplankau |...) ir 
nuo penktos valandos vėl esu pilnai laisvas, tai ir rašau ligi pirmai 
antrai valandai nakties“ Kol čia gyvena Mykolas, turįs daugiausia 
perrašinėti jo raštus, seniau parašytą knygą. Tarp savo darbų mi- 
nėjo pradėtą rengti spaudai anksčiau parašytų straipsnių rinkinį 
Tarp mirusių žmonių ir gyvųjų knygų. Anksčiau rašytus straipsnius 
perdirba, papildo“*. Petras Bružas apie brolių Biržiškų buvimą Wa- 
tertowne rašė, kad įnamiai šiek tiek dirbo fiziškai — tvarkė parką 
(apkarpė medžius), vakarais diskutuodavo, Vaclovas dažniausiai 
su Viktoru Karosu lošdavo šachmatais ir bardavosi. Išsiskirsčius 
į miegamuosius kambarius Vaclovas imdavosi darbo — mašinėle 
rašydavo savo užrašus, nes jo rašysena buvo sunkiai įskaitoma“. 


62 V. Biržiškos laiškas V. Krėvei, 1950 01 10, ibidem, p. 145-146. 
63  Cituojama pagal: J. Jašinskas, „Prof. Vaclovas Biržiška“, Mūsų sparnai, 
1984, Nr. 56, p. 17-18. 

Mykolas su žmona pas Devenius praleido kelis mėnesius, Vac- 
lovas dvejus metus - gyveno iki 1951 m. spalio vidurio. Tų metų 
spalio 25 d. laiške prof: Edmundui Baldaufui į Miuncheną rašė: 
„Mat mane mūsų [Lietuvos] atstovas buvo iššaukęs vienam mė- 
nesiui į Washingtoną, kad čia Kongreso bibliotekoje jam vieną 
darbą atlikčiau“94 

Kuo, kokiais įvykiais ir darbais pažymėtas šis laikas? 

Naujoje vietoje pasijuto geriau ir dėl sveikatos — čionykščiai 
gydytojai nuneigė Vokietijoje diagnozuotą akių ligą kataraktą. 
1950 m. kovo 3 d. laiške Mykolui Biržiškai Devenis rašė, kad Vokie- 
tijoje Vaclovui buvo nustatyta akių katarakta, bet to nėra ir su nau- 
jais akiniais gerai mato: „Prof. Vaclovas dabar visai kitas žmogus, 
geram ūpe ir pilnas vilčių ateičiai“, - rašė daktaras“, 

Vos atvykę Mykolas ir Vaclovas Biržiškos buvo įtraukti į JAV lie- 
tuvių visuomeninio gyvenimo sūkurį - dalyvavo 1949 m. lapkričio 
4-6 d. Niujorke vykusiame Visuotiniame trečiajame lietuvių kon- 
grese““. Lietuvių kultūros namai Niujorke 1952 m. balandžio 17 d. 
laišku (pasirašė pirmininkas Vytautas Kazimieras Jonynas ir sek- 
retorius Algimantas Šalčius) prašė sutikimo įrašyti Ve. Biržišką į 
LKN garbės narius (VUB, F 314-638). Vc. Biržiška buvo išrinktas 
1952 m. Čikagoje įkurto Lituanistikos instituto Istorijos skyriaus 
nariu (padėjo parengti šio skyriaus nuostatus; žr. Adolfo Šapokos 
laišką). 1952 m. kovo 29 d. laišku Ve. Biržiškai advokatas Algirdas 
Leonas pranešė, kad Baltimorėje gyvenantys Lietuvos universiteto 
absolventai rengiasi paminėti universiteto atkūrimo 30-metį. Mi- 
nėjimas vyksiąs parapijos salėje, „ten kur Tamsta jau esate buvę“. 
Laiško autorius prašė „pasakyti pagrindinį minėjime žodį“ (F 314- 
674). Amerikos lietuvių bendruomenės Worchesterio skyrius pa- 
kvietė į 1953 m. gegužės 10 d. rengiamą Aušros 70-mečio minėjimą. 
Prašė paskaityti paskaitą „Aušros laikotarpis“ (F 314-686). 

Devenių bei kitų pastangomis emigracijoje buvo atkurta Lie- 
tuvos valstiečių liaudininkų sąjunga. 1950 m. vasario 16 d. Brukli- 
ne Deveniai pradėjo leisti laikraštį Lietuvių kelias, kurį redagavo 
Henrikas Blazas, Liudas Dovydėnas ir Juozas Petrėnas. Deveniui 
64 S. Vėlavičienė, „Brolių Biržiškų laiškai į Vokietiją“, Tarp knygų, 1994, 
Nt. 12, p. 25. 

65 M. Devenio laiškas B. ir M. Biržiškoms, 1950 03 30, J. Aničo archyvas. 


66 L. Šimutis, Amerikos lietuvių taryba: 30 metų Lietuvos laisvės kovoje 
1940-1970, Chicago, 1971, p. 125. 

Pas Devenius Watertowne. Centre Vaclovas Biržiška, dešinė- 
jeužjo Alena Devenienė, Mykolas Devenis, Dalia Devenytė. 
1951 m. Kalėdos 


įsigijus linotipą žurnalui Lietuvių kelias spausdinti, atsirado ga- 
limybė ir Vc. Biržiškos raštams išleisti. Devenis: „Prof. Vaclovas 
kaip tik ir svajoja, kad galėtų surinkti savo ir Jūsų raštus ir juos 
atspausdinti..““7 Netrukus laikraščio leidimas buvo perkeltas į 
Watertowną, Devenis čia įsteigė spaustuvę. Į laikraščio redagavi- 
mą buvo įtrauktas ir Vc. Biržiška. Nors laikraštis ėjo neilgai (iki 
1950 m. lapkričio 17 d.), tačiau atliko nemažą vaidmenį telkiant 
išeivijoje Lietuvos valstiečių liaudininkų sąjungos narius“, 

Gyvendamas JAV Ve. Biržiška parašė per 20 straipsnių, dau- 
giausia pas Devenius. Vienas kitas Lietuvos istorijos, daugiausia — 
lietuvių spaudos istorijos klausimais. Bendradarbiavo socialistinė- 
je ir liberaliojoje spaudoje (Naujienose, Keleivyje), tačiau nevengė 
ir katalikiško dienraščio Draugas. Kai kuriuos JAV rašytus straips- 
nius įtraukė į knygą Praeities pabiros (pasirodė po autoriaus mir- 
ties 1960 m.). 

1950 m. birželio 27 d. Baltimorėje įvyko Tėvynės mylėtojų drau- 
gijos (toliau - TMD) suvažiavimas (seimas). Waterburio kuopai 
atstovavo Alena Devenienė, Dalia Devenytė ir Vaclovas Biržiš- 
ka“?. Po diskusijų nutarta palikti tradicinę TMD kultūros veiklos 
67 M. Devenio laiškas B. ir M. Biržiškoms, 1950 03 30, J. Aničo archyvas. 


68 J. Aničas, Alena ir Mykolas Deveniai, p. 207. 
69  Ibidem, p. 257-258. 

sritį — lietuviškų knygų leidybą. Tam tikslui seimas sudarė naują 
literatūros komisiją iš prof. Biržiškos, advokato Nado Rastenio, dr. 
Aleksandro Želvio ir Vytauto Alseikos. Pirmininke išrinkta Alena 
Devenienė. 

Petras Jonikas dairėsi paramos savo knygai Gimtojo žodžio ba- 
ruose: Bendrinės kalbos patarimai ir paaiškinimai išleisti. Apie šią 
knygą Vc. Biržiška 1951 m. rugsėjo 18 d. laiške Devenienei rašė: 
„Nors knyga turės tiktai apie 
170 puslapių, bet jos turinys yra 
visai mūsų Amerikos lietuvių 
visuomenei aktualus, svarbus 
ir įdomus tiek, kad kiekvienas 
jos skaitytojas bus verčiamas 
nuolatos prie jos grįžti, ir jam 
pačiam ji, be abejo, sukels visą 
eilę naujų lietuvių kalbą liečian- 
čių klausimų ir neteks jos į šalį 
numesti, kaip tai daroma su kai 
kuriais beletristikos dalykais, 
kuriuos paskaičius, vėliau apie 
juos ir pamirštama. Šią knygą 
autorius siūlo išleisti TMD, su- Vaclovas Biržiška su Dalia Deve- 
sidėjus su juo pačiu.7? Knyga  nyte-Bobeliene jos vestuvių dieną. 
pasirodė Čikagoje 1952 m. ga-  Watertownas, 1955 
vus TMD paramą. 

1951 m. rudenį profesorius 


palieka Devenius ir išvyksta į Vašingtoną tikėdamasis susirasti tin- 
kamą darbą. Iš Vašingtono Deveniams rašė, kad globėjai galėsią 
kiek pailsėti nuo svečio „iš kurio naudos nei už skatiką, o klapato 
per tuos dvejis metus daug (jau po poros dienų bus lygiai dveji 
metai, kai aš Jums ant galvos atsisėdau)“7' Suprantama, pasigen- 
dąs savo globėjų artumos, kankina vienuma: „..vieniši vakarai be 
Jūsų tarp visai svetimų žmonių“ 1952 m. liepos 27 d. laiške Deve- 
nienei: „Viskas ką aš čia Amerikoje būdamas mokslui esu pada- 
ręs, padariau tuomet, kuomet su vištelėmis teko turėti reikalo, nes 
buvo tokios sąlygos, kad galėjau didžiausiu noru vakarais rašyti ir 


70  Ibidem, p. 259. 
71 V. Biržiškos laiškas Deveniams, 1951 10 26, J. Aničo archyvas. 

Alenos ir Mykolo Devenių sodyba Watertowne 


vis dėlto parašiau ten ir aną Valančių ir abudu tomus per Naujienas 
perėjusios knygų istorijos ir visą eilę įvairių straipsniūkščių.7* 


Kongreso bibliotekoje Vašingtone 


Pagal Lietuvos atstovo Povilo Žadeikio iškvietimą atvykęs į Vašing- 
toną išsinuomojo kambarį netoli Lietuvos atstovybės ir Kongreso 
bibliotekos - 10-15 minučių kelio. Mėnesį dirbo Lietuvos atstovy- 
bėje. Tai materialinės ir moralinės paramos forma profesoriui — už 
atliktą darbą gaudavo šiokį tokį atlyginimą. O darbas bibliografi- 
nis: reikėjo Kongreso bibliotekoje parinkti literatūros apie Lietuvą. 
Medžiagos ieškojęs kataloguose. 1951 m. spalio 22 d. laiške Mykolui 
Deveniui rašė: „Po katalogus jau landžioju, šį tą atžymiu, bet bėda 
ta, kad Žadeikis pats neturi aiškaus plano, ko jis iš manęs nori:73 
Tikriausiai Žadeikio rūpesčiu Biržiška 1951 m. lapkričio 6 d. 
buvo priimtas į Vašingtono Kongreso biblioteką garbės konsultan- 
tu lietuviškiems, anot Vinco Trumpos - Rytų Europos bibliogra- 
fijos reikalams. Bibliotekoje rado keletą lietuvių: poetą Joną Aistį, 
buvusią bendradarbę Lietuvoje bibliotekininkę Eleną Eimaitytę- 
Kačinskienę, prof. Vladą Stanką (Stankevičių), Gabrienę, kartu 
Vilniuje dirbusią Juliją Liesytę, suspėjusią Los Andžele baigti bib- 


72 V. Biržiškos laiškas Devenienei, 1952 07 27, J. Aničo archyvas. 
73 V. Biržiškos laiškas M. Deveniui, 1951 10 22, ibidem. 

liotekininkystės kursus. Minėtame laiške Deveniui Biržiška rašė, 
kad bibliotekoje galįs išsiversti su lietuvių ir rusų kalbomis — pa- 
globodavo čia dirbantys lietuviai, ypač Vladas Stanka. 

Biržiška buvo nusiųstas į Kongreso bibliotekos slavų skyrių. 
Gabrienės ir Liesytės palydėtas nuėjo pas to skyriaus vedėją Ya- 
kobsoną. Beje, jo senelis buvo iš Žagarės kilęs žydas. Yakobsonas 
sudarė sutarties projektą dviem mėnesiams laikinojo eksperto 
pareigoms, pažadėjo mokėti po 20 dolerių per dieną, po šimtą per 
savaitę. Žinoma, buvo atskaitomi mokesčiai, bet ir atskaičius pro- 
fesoriui atrodė, kad gaunąs gerą atlyginimą. 

Bibliotekos administracija sudarė sutartį trims mėnesiams - nuo 
1951 m. lapkričio 6 iki 1952 sausio 31 d. Pagal ją Biržiška turėjo atlikti 
tris darbus: įvertinti siūlomą įgyti buvusio Lietuvos diplomato bi- 
bliofilo Jurgio Šaulio biblioteką; parengti literatūros apie Lietuvą 
ir lietuvius bibliografinę rodyklę; suregistruoti 1875-1910 m. JAV 
išleistą lietuvių spaudą. Paaiškėjus, kad darbui atlikti reikia daugiau 
laiko, tarnyba buvo pratęsta iki 1952 m. kovo 1 dienos. 

Profesorius buvo užsimojęs dirbti trijuose baruose: bibliotekai 
pagal sutartį, Povilui Žadeikiui pagal susitarimą ir sau - rinkti pa- 
pildymus bibliografijos ir biobibliografijos veikalams. 

Darbu bibliotekoje profesorius buvo patenkintas. 1951 m. spalio 
26 d. laiške Deveniui rašė: „Savo dieną esu šitaip sutvarkęs: kadan- 
gi mašinėle čia galima rašyti tiktai ligi 11 valandai, tai aš jau 10 val. 
nustoju, išdedu porą pasjansų, paskiau porą valandų paskaitau lo- 
voje ir jau 12—1 val. užmiegu. Pabundu kokią 7 val., išeinu, sėdu į 
tramvajų, persėdu ir 8.30-8.45 jau esu prie bibliotekos/7+ Tolesnis 
maršrutas: užsuka į kavinę, susitinka su rusų kalbą studijuojančiu 
amerikiečiu — rusiškai pakalba, pats šiek tiek mokosi anglų kalbos. 
Užkandęs skuba į biblioteką ir eina prie katalogų Žadeikio prašytų 
darbų dirbti. Dvyliktą valandą trisdešimt minučių su Stanka eina 
pusryčiauti į teismo rūmų rūsį. Grįžęs į biblioteką dirba keturias, 
keturias ir pusę valandos. Su Stanka išeina namo. Sugrįžęs parašo 
vieną kitą laišką, šį tą brūkšteli sau, Žadeikiui. 

Įspūdžiai apie biblioteką nėra patys geriausi. Kartu su Stan- 


M 


nesąmonių“ - biblioteka labai turtinga, „bet sutvarkyta tiesiog 


74 V. Biržiškos laiškas M. Deveniui, 1951 10 26, J. Aničo archyvas. 

chaotiškai'75. Vienas kitas bendradarbis kviečiasi pagalbon „iš- 
narplioti mazgus“. Kita vertus, šioje bibliotekoje [joje apie 20 mi- 
lijonų knygų] surado daug savo darbams reikalingos medžiagos, 
pasitaikė ir tokių, kurių visai nesitikėjęs rasti arba ko ir Lietuvoje 
negalėjęs gauti. Paieškas lengvina gauta teisė pačiam landžioti 
po visą biblioteką. Fonduose užtinkąs tokių knygų, kokių ne- 
būtų suradęs kataloguose. Tapęs darbuotoju galėsiąs užsisakyti 
reikalingų knygų. 

Pramoga - įžymybių lankymasis bibliotekoje. Atvyko Anglijos 
karališkoji pora - Elžbieta su vyru. Visi Kongreso bibliotekos tar- 
nautojai ir darbininkai eilėmis sustojo per visą bibliotekos vesti- 
biulį ir nuoširdžiais plojimais sutiko svečius. Graži porelė, kukliai 
laikėsi - buvo malonu pažiūrėti?“, 

Patekęs į šį garsųjį pasaulio knygų lobyną Biržiška tiesiog atgijo. 
Sprendžiant iš laiškų Deveniams, praskaidrėjo nuotaika, primiršo 
sunkią tremtinio ir vienišiaus dalią. Nepaprastą pasitenkinimą jam 
teikė darbas su spauda, išrašai apie lietuviškas knygas, apskritai 
raštiją ir kultūrą. Alenai Devenienei 1953 m. pradžioje rašė, kad 
Kongreso bibliotekoje kasdien sąžiningai išsėdįs po 9 valandas, 
bet darbas nesąs įtemptas — „dirbau tiktai tą, kas man patikdavo 
ir kas buvo reikalinga asmeniškiems rašiniams, o ne bibliotekai;77 

Pirmas Kongreso bibliotekos pavestas darbas — įvertinti Šau- 
lio knygų rinkinį (savininkas mirė 1948 m. spalio 18 d. Šveicarijoje, 
Lugane). Našlė pasiūlė Kongreso bibliotekai įsigyti vyro kolekciją. 
Knygų ir brošiūrų buvo apie 1500, prašė 7500 dolerių. Biržiška, paly- 
ginęs Šaulio knygas su Kongreso bibliotekos turimomis, konstatavo, 
kad žymią siūlomo rinkinio knygų dalį biblioteka turi, tad biblio- 
tekos vadovybė nutarė nepirkti. Šaulys turėjo didelį archyvą, ypač 
svarbūs lietuvių rašytojų ir kultūros veikėjų laiškai. Jų Biržiška ne- 
minėjo, gal savininkė jų nesiūlė Kongreso bibliotekai? Šaulio knygas 
ir archyvą įsigijo Pensilvanijos universiteto biblioteka Filadelfijoje. 

Apie kitą savo darbą - Amerikos lietuvių spaudos 1875-1910 m. 
bibliografijos rodyklę pasakojo: „Visas darbas užima apie 250 ma- 
šinėle rašytų puslapių, o prakalba - apie 20“ Jį atiduosiąs 1952 m. 
sausio 31 d. Rengimas kiek užtruko — reikėjo parašyti pratarmę 
ir duoti išversti į anglų kalbą. Jos prašąs bibliografinio žurnalo 
75 | V. Biržiškos laiškas M. Deveniui, 1951 10 22, J. Aničo archyvas. 


76 V. Biržiškos laiškas M. Deveniui, 1951 11 03, ibidem. 
77 V. Biržiškos laiškas A. Devenienei, 1953 01 11, Metai, 1994, nr. 12, p. 10. 

Journal of Central European Affair (Centrinės Europos informacinis 
žurnalas) redaktorius, nes amerikiečiai nieko nežiną apie knygas 
ir kitus spaudinius, kurie čia pat Amerikoje išspausdinti ne anglų 
kalba. Žurnalo redaktorius bene prieš 25 metus buvęs Lietuvoje, 
aplankęs Biržišką jo bibliotekos „kabinete tarp lentynų“. (Beje, su- 
sitikę kalbėdavę vienas vokiškai, kitas angliškai.73) 

Trečias darbas taip pat bibliografinis - Lietuva ir lietuviai knygų 
veidrodyje. Apie jį Deveniams pasakojo taip: „Dabar [baigiu] jau 
trečią man pavestą darbą, kuriam beveik visą medžiagą jau esu su- 
rinkęs ir reikia ją tik sutvarkyti, surašyti ir mašinėle nurašyti. O 
svarbiausia, kad čia prakalba bus labai trumpa, tai dėl jos neteks 
gaišti ir nereikės daryti nereikalingų išlaidų, mat šį kartą kaip tik 
ir Stanka, ir Gabrienė turėjo tiek kito darbo, kad negalėjo apsiimti 
man laiku išversti. Paprašiau kitos čia panelės, kuri žodiškai išvertė 
į anglų kalbą ir davė paskiau vienai draugei amerikonei tai angliš- 
kai išstilizuoti79 (Po ginčų sutikusi atlikti darbą už 20 dolerių.) 

Profesoriaus savijauta? Vladas Stanka Deveniui rašė, kad Bir- 
žiška dirbdamas bibliotekoje ir gaudamas šiokį tokį atlyginimą 
nesijaučia saugus, yra reikalingas globos, ypač buityje. Kartais pa- 
miršdavo papietauti, nenusipirkdavo maisto kitai dienai ir „mai- 
tindavosi“ vandeniu ir cigaretėmis. Nepastebėjo arti namų esan- 
čios kavinės, tad sekmadieniais likdavo nevalgęs. Gavęs atlyginimą 
iš Žadeikio, vėliau iš bibliotekos turėsiąs nusipirkti reikalingiausių 
drabužių, bet čia reikalingas pagalbininkas*“. Vašingtone gyvenan- 
tys tautiečiai globojo. Antai Biržiška rašė, kad pirmą valandą atva- 
žiavo Žadeikiukas ir nusivežė pietų. Žadeikis pavežiojo po miestą, 
aprodė kavines, Biržiška paėmęs iš jo kelias knygas („nebus taip 
nuobodu vakarais vienam“?!), 

Turėjo rūpesčių dėl Čikagoje apsistojusio brolio Viktoroš* 
(Apie tai vėliau.) 

Žadeikio, Stankos ir kitų tautiečių dėmesys ir rūpesčiai profe- 
sorių slėgė, užeidavo depresinės nuotaikos. 1952 m. vasario 26 d. 
laiške Deveniui33 skundėsi sveikata, pablogėjusia savijauta („kažkaip 
paskutiniu laiku juntu lyg po truputį skęstu“ ). Buvo užėjęs aplankyti 
78 V. Biržiškos laiškas Deveniams, 1952 o: 30, J. Aničo archyvas. 

79  Ibidem. 
80 V. Stankos laiškas M. Deveniui, 1951 11 03, kopija VUB, F 141. 
81 V. Biržiškos laiškas Deveniams, 1952 01 20, J. Aničo archyvas. 


82  Ibidem. 
83 V. Biržiškos laiškas M. Deveniui, 1952 02 26, ibidem. 

Žadeikis. Bet ir čia bėda - žmonės jam per daug geri, jaučiasi sko- 
lininku, bet niekuo negalįs atsilyginti. Toliau išgirstame minorinę 
buities ir dvasinės būsenos istoriją: nemokąs kalbos, net sugedęs lai- 
krodis sukelia rūpesčių — reikia eiti pas laikrodininką, o susikalbėti 
negali, bijąs pramiegoti ir pavėluoti į darbą - lieka beveik be miego; 
susidėvėjo atsivežti baltiniai, o prašyti, kad padėtų nupirkti naujus, 
jau nebegalis - ir šiaip jie kaip vaiku rūpinasi, tad nenorįs visiems ligi 
gyvo plauko įkyrėti. Apima pesimistinės mintys: „... kuriam velniui 
aš bendrai ant šio svieto vaikščioju. Žmona mirė, vaikų neturiu ir 
šiaip niekam nesu reikalingas. Na, dėl knygų, tai jų vis viena dabar 
nieks neleis, o ir man pastipus vis viena rankraščiai liks, tai žmonės 
paskiau ir galės iš jų savo „originalines“ knygas rašyti, tai kol jų koki 
šeimininkė neįmes į sąšlavų krepšį [...] Tai visi tie ir kiti sumetimai 
per mano negalavimo dienas taip buvo mano galvon įlindę (ypač 
kada pilvas iš bado gurguliavo), kad užmigdamas vis galvojau, kaip 
tai būtų gerai, jei visai nepabusčiau - jokių daugiau man klapatų, 
jokio rūpesčio ir niekam jokio nuostolio, tuo labiau, jog ir pinigai 
palaidojimui kišenėje gulėjo [...]. Taip, kada esi sveikas, malonu čia 
bibliotekoje tarp mylimų knygų ir malonių žmonių dirbti..84 

Laišką tęsia: „Bėdos nedidelės, bėdelės, bet senatvėje tokie 
smulkūs fakteliai ir yra reikšmingiausi“ Pasigenda ryžtingo vado- 
vo, kuris priverstų dirbti kas reikia, nepaliktų „pilnos valios dur- 
navot', bet „tęsiasi tos idiotiškos dienos be rytojaus, dar lydimos 
kosulio, pakilusios temperatūros ir slogos..“ (Slepia nuo pažįsta- 
mų savo negalias.) Kojoje reumatas... Bibliotekoje dirbant pakilo 
temperatūra. Tautiečiai sujudo - Žadeikienė atsiuntė produktų ir 
gėrimų. Stanka nupirko elektrinę plytelę ir kavinuką, Paramskienė 
surado gydytoją vokietį, kad Biržiška galėtų susikalbėti. 

Sunkus metas. Ir netekęs darbo Vašingtono Kongreso biblio- 
tekoje, Biržiška ten lankėsi, gal kai ką rinko Žadeikiui, bet daugiau- 
sia savo reikalams. Ten dirbęs Vladas Stanka 1952 m. liepos 5 d. 
Deveniui rašė, kad dirbdamas bibliotekoje su profesoriumi ma- 
tosi kasdien ir jo būklė kelia vis didesnį nerimą. Jau trys mėnesiai 
negauna jokio atlyginimo ir gyvena iš savo labai kuklių santaupų: 
„Šiandien jis sumokėjęs pirmyn už butą, turi vos keletą desėtkų 
dolerių, kurių neužteks iki šio mėnesio pabaigos. Jis jau žymiai su- 
mažino savo racionus, nedavalgo, ir dėl fizinio susilpnėjimo ir dėl 


84 V. Biržiškos laiškas M. Deveniui, 1952 02 26, J. Aničo archyvas. 

moralinių rūpesčių vaikšto kaip šešėlis. Net baisu į jį pažiūrėti 
Laiško autorius pasakoja apie Vaclovo Sidzikausko akciją Biržiš- 
kos naudai. Išlikę Sidzikausko 1951-1953 m. 23 laiškai Vc. Biržiškai 
(E 314-733) rodo jo pastangas profesorių vėl įdarbinti Kongreso 
bibliotekoje - lankėsi pas Laisvosios Europos komiteto (Free Eu- 
rope Committee) ryšininką Vašingtone Robertą Moorą, turintį įta- 
kos Kongreso bibliotekos vadovybei. Tačiau profesoriaus į darbą 
nepriėmė. Po kelių savaičių Sidzikauskas žygį pakartojo - norėjo 
išrūpinti nuolatinę konsultanto vietą Slavų skyriuje. Ir vėl nesė- 
kmingai. Per tą laiką Lietuvių patariamoji grupė (Lithuanian Con- 
sultative Panel) profesorių du kartus sušelpė - skyrė po 150 dolerių. 
Stanka minėtame liepos 5 d. laiške užsimena apie fantastiškus Juo- 
zo Kapočiaus planus (aišku, sumanymą leisti lietuvišką enciklope- 
diją). Reikia rūpintis profesoriaus senatvės pensija - nuo liepos d. 
turi teisę į 50 ar net 55 dolerius („Tada jis turėtų bent už butą sumo- 
kėti, cigaretėms ir street-car'ui į biblioteką važinėti“). Raginąs Bir- 
žišką pasinaudoti Devenių kvietimu - ten galės formaliai sutvarky- 
ti ir pensijos reikalus. Tačiau į patarimus profesorius nieko neatsa- 
ko ar atsako nesuprantamai, girdi, šiuo metu to negalima padaryti. 
Iš jo nuolatos girdi užuominas, kad jam nusibodo gyventi, kad jis 
niekam nereikalingas. Sužinojęs, kad profesorius desperatiškus 
laiškus rašo broliui Mykolui. Visa tai didina nerimą““. Ne mažiau 
nerimastingas po poros mėnesių rašytas Stankos laiškas Devenie- 
nei (1952 09 12). Iš jo sužinome, kad Biržiška šiek tiek buvo sušelp- 
tas Žadeikio ir Lietuvių patariamosios grupės (Sidzikausko dėka), 
buvo tikimasi surasti jam nuolatinę darbo vietą. Tačiau profesorius 
jokios vietos negavo, o gautos nedidelės pašalpos išseko, gyvena iš 
paskutinių skatikų, kurie baigiasi: „Jau dabar matyti, kad jis nepri- 
valgo ir iš neramumo neišmiega, mažai kalba ir lyg vengia žmo- 
nių.“ Stanka rašo, kad jam reikia skubios medžiaginės paramos, bet 
jis pats niekuomet nepaprašys („tuo tarpu padėtis yra labai labai 
rimta“). Prašo Devenių paremti profesorių. Viliasi, kad „Laisvoji 
Europa“ pagaliau sudarys jam galimybę dirbti bibliotekoje. Prieš 
savaitę užpildė anketą, bet tai greitai nesprendžiama. Kaip išgy- 
venti iki to laiko. Bet gali vietos negauti ir kas tada su juo bus. Iš 
Vašingtone įsikūrusių bičiulių maža vilties - yra trys šeimos: Ba- 
lys Paramskas sunkiu darbu uždirba savo pragyvenimui, Domas 


85 V. Stankos laiškas M. Deveniui, 1952 07 os, kopija VUB, E 141. 
86 Ibidem. 

Krivickas gyvena pusė metų, bet neturi liekamų 20 dolerių telefo- 
nui įsivesti, o apie save Stanka taip pat minoriškai rašo: jau 68 me- 
tai, tad nuolatinio darbo neturįs ir neturėsiąs, per trejus buvimo 
Amerikoje metus vis dar dėvįs senus batus (iš Vokietijos) ir seną 
paltą (iš Lietuvos). Žmona dieną ir vakarais perrašinėja mašinė- 
le, duktė taip pat dažnai dirba vakarais. Per visą buvimo JAV laiką 
neturėjęs nė vienos dienos atostogų. Tad vašingtoniečiai vargu ar 
galės paremti tiek, kad už butą sumokėtų, lietuvių draugijų Vašing- 
tone nėra, o kur kitur kreiptis - nežinąs“?. 

Sunkus metas, vis didesnį nerimą kelianti būklė tęsėsi apie 
metus — nuo 1952 m. kovo 31 iki 1953 m. vasario pabaigos, darbo 
Lietuvių enciklopedijos redakcijoje pradžios. Išvažiuojančiam į Bos- 
toną profesoriui Žadeikis paskyrė so dolerių už „įnašą į lituanisti- 
kos mokslo lobyną“ dirbant Kongreso bibliotekoje be atlyginimo 
(1953 m. vasario 6 d. laiškas, VUB, E 314-375). 


Lietuvių enciklopedijos redakcijoje 


JAV Juozo Kapočiaus 1953-1966 m. išleisti 35 Lietuvių enciklopedi- 
jos ir du papildymų tomai (1969 ir 1985) bei 1970-1978 m. išleistos 
angliškos Lietuvių enciklopedijos (Encyclopedia Lithuania) aštuoni 
tomai yra stambiausias lietuvių emigrantų leidinys per visą išeivi- 
jos istoriją. Iniciatorius ir leidėjas Juozas Kapočius (1907-1996) 
buvo kilęs nuo Ukmergės, mokėsi šio miesto gimnazijoje, Kau- 
no aukštesnėje technikos mokykloje. 1927 m. išvykęs į Urugvajų 
apsistojo Montevideo mieste, išmoko spaustuvininko profesijos. 
1933 m. grįžęs į Lietuvą dirbo „Ryto“ bendrovės spaustuvėje tech- 
niniu redaktoriumi, nuo 1935 m. spalio Šiaulių „Vilties“ spaustu- 
vės vadovu. Netrukus spaustuvę perkėlė į Kauną, ją modernizavo 
(įgijo keturių spalvų rotacinę mašiną, įvedė reljefinę spaudą, įgijo 
naują Ludlavo rinkimo mašiną). 1937 m. įkūrė modernią cinko- 
grafiją „Vaizdas“, o po poros metų to paties pavadinimo spaus- 
tuvę. Vilniui grįžus Lietuvai ten perkėlė spaustuvę, spausdino 
lietuviškos pakraipos lenkiškus laikraščius Nowe Slowo ir Nowe 
Slowo Rolnicze. Sovietų Sąjungai okupavus Lietuvą ir nacionali- 
zavus spaustuvę buvo Panevėžio teatro direktoriaus pavaduoto- 
ju. Vokiečių okupacijos metais - spaustuvių įgaliotiniu Vilniuje, 
„Vaizdo“ spaustuvės vadovu (grąžino savininkui 1943 m. gruodį). 
1944 m. rugpjūčio 1 d. pasitraukė į Vokietiją, 1949 m. birželio 


87 V. Stankos laiškas A. Devenienei, 1952 09 12, ibidem. 

24 d. atvyko į JAV, dirbo amerikiečio, vėliau lietuvių pranciškonų 
spaustuvės techniniu vedėju. 1953 m. įrengė savo spaustuvę (daug 
padėjo Veronika ir Vincas Šimkai). 

1953 m. pradėjo leisti Lietuvių enciklopediją. 1-0jo tomo priede 
Leidėjo žodyje Kapočius rašė, kad idėja imtis leisti lietuvių enciklo- 
pediją kilo 1952 m. birželį“*. Dalis visuomenės karštai pritarė, bet 
buvo ir abejojančių skeptikų. Lietuvių bibliografinės tarybos va- 
dovas Aleksandras Ružancovas suskaičiavo nuo 1952 m. rugsėjo iki 
1953 m. balandžio spaudoje pasirodžiusius 42 poleminius straips- 
nius dėl Lietuvių enciklopedijos. Diskusijoje dalyvavo ir didžiausią 
enciklopedijos leidimo patirtį turintis Vaclovas Biržiška. Jo straips- 
nis „Enciklopedija bus tokia, kokia numatyta, arba jokios nebus“ 
išspausdintas Kanadoje leidžiamoje Nepriklausomoje Lietuvoje 
(1952, nr. 45, p. 3, 8). 1953 m. sausio ui d. laiške A. Devenienei Bir- 
žiška rašė: „... greitu laiku aš iš čia | Vašingtono] turėsiu nešdintis, 
nes už poros mėnesių jau teks pilnai įsitraukti į enciklopedijos dar- 
bą, tai pradžioje gal kokį laiką pagyvensiu Brukline, kol bus įtaisyta 
Bostone.“*? Iš laiško sužinome ir apie didžiausius Lietuvos enciklope- 
dijos priešus, pastangas leidėją ir kartu jį, redaktorių, diskredituoti. 
Tai Juozo Tysliavos Vienybė, Vincas Tercijonas, paskelbęs bjaurų 
šmeižtą prieš Kapočių. Rimčiausias skeptikų argumentas - ar pa- 
jėgsime parūpinti medžiagos, ypač tolesniems tomams, nuo Kau- 
ne leistos Lietuviškosios enciklopedijos „I“ raidės (10-ojo tomo): 
„„« nebeturėdami bibliotekų, archyvų, savo mokslo įstaigų, svar- 
biausia - nėra ryšių su Tėvų Žeme/?? 

Polemika vyko ir dėl enciklopedijos pobūdžio - leisti lituanis- 
tinę ar visuotinę, diskutuota ir dėl tomų skaičiaus. Iš JAV į Lie- 
tuvą grįžęs istorikas Vincas Trumpa šių eilučių autoriui pasakojo, 
kad pasibarimai dėl enciklopedijos vykdavo Vašingtone pas Balį 
Paramską. Dalyvaudavo teisininkas Domas Krivickas, iš Bostono 
atvykdavo Juozas Kapočius (jau turėjo savo leidyklą), geografas 
Vladas Vilimas, etnografas Jonas Balys, Vaclovas Biržiška. Kartais 
dalyvaudavo iš Filadelfijos atvykę literatūrologas Vincas Maciū- 
nas, archeologas Jonas Puzinas (atstumas apie 100 mylių), prieš- 
karinėje enciklopedijoje dirbęs istorikas Pranas Čepėnas. Buvo 


88 J. Kapočius, „Leidėjo žodis“, in Lietuvių enciklopedija: Pirmo tomo prie- 
das, 1953, p. 3. 

89 V. Biržiškos laiškas A. Devenienei, 1953 01 11, Metai, 1994, nr. 12, p. Mo. 
90 St. Kolupaila, „Ar pajėgsime?“, in Lietuvių enciklopedija: Pirmo tomo 
priedas, p. 5. 

diskutuojama, kokią enciklopediją leisti: penkių tomų lituanistinę 
(tokios nuomonės laikėsi Biržiška ir pats pasakotojas Trumpa). 
Jaunosios kartos intelektualai norėjo leisti visuotinę daugiato- 
mę su išplėsta lituanistikos dalimi. Platų variantą rėmė ir leidėjas 
Kapočius - įrodinėjo, kad leisti mažą enciklopediją komerciniu 
požiūriu neapsimoka. Pagaliau oponentai susitarė, parėmė leidė- 
jo Kapočiaus siūlymą. Jonas Puzinas rašė, kad dabar pats laikas 
leisti Lietuvių enciklopediją, nes yra daug intelektinių jėgų, laikui 
bėgant mūsų mokslo ir kultūros darbininkų gretos tolydžio retės: 
„Naujo, ypačiai lituanistų prieauglio tremtyje, deja, nedaug teturi- 
me [...] Pasiryžimas leisti Lietuvių enciklopediją su stipriai išplėsta 
lituanistine dalimi yra istorinės reikšmės įvykis lietuvių kultūros 
istorijoje“?! Kazys Pakštas rašė, kad pradžioje buvo sumanyta ap- 
siriboti 20-ia tomų?*, vėliau nutarta išplėsti, iš anksto neapriboti 
tomų skaičiaus. 

Prie enciklopedijos rengimo sutartinai dirbo įvairių idėjinių 
krypčių atstovai. Trumpa pasakojo, kad redakcijoje dirbo liaudi- 
ninkas Balys Paramskas, ūkininkų partijos atstovas Vaclovas Si- 
dzikauskas, tautininkas Jonas Puzinas, katalikas Juozas Girnius, 
buvęs socialdemokratas Pranas Čepėnas, nepartiniai Vincas Ma- 
ciūnas, Vincas Trumpa. 

Redaktoriumi nutarta kviesti Vašingtone Kongreso biblioteko- 
je dirbusį Vaclovą Biržišką. Profesoriaus patirtis redaguojant prieš 
karą leistą Lietuviškąją enciklopediją, jo autoritetas buvo svarbus 
moraliniu ir komerciniu atžvilgiu. Redaktoriaus populiarumas ir 
kompetencija padėtų surinkti pakankamą prenumeratorių skai- 
čių ir užtikrinti materialinę enciklopedijos leidimo bazę93. Pasi- 
rinkimui pritarė buvę prieškarinės enciklopedijos bendradarbiai. 
Antai prof. Kazys Pakštas pasirodžius pirmajam tomui rašė: „Ir 
būtų labai nuostolinga mūsų tautai, jei ji nesudarytų tokiam enci- 
klopedistui kaip prof. Vaclovas Biržiška pakankamų darbo sąlygų, 
suspiesti ir išleisti tą didįjį veikalą, kuris tiek šauniai pagražintų ir 
užbaigtų mūsų kartos kultūrinę piramidę/?* Pasiūlymą Biržiška 
noriai priėmė ir 1953 m. vasario pabaigoje persikėlė į Bostoną. Ap- 
gi | J. Puzinas, „Pirmąjį Lietuvių enciklopedijos tomą sutinkant“, ibidem, p. 7. 
92 K. Pakštas, „Vargo metu didžioji mūsų kūryba“, idibem, p. 6. 

93 Pr. Čepėnas, „Brangiojo Vaclovo Biržiškos netekus“, in Prof. Vaclovui Bir- 
žiškai atminti, p. 7. 

94 K. Pakštas, „Vargo metu didžioji mūsų kūryba“, in Lietuvių enciklopedija: 
Pirmo tomo priedas, p. 6. 

sigyveno Lietuvių enciklopedijos redakcijai išnuomotose patalpose. 
Laiške Mykolui Deveniui 1953 m. kovo 2 d. rašė: „Nebus man leng- 
va priprasti prie naujos darbo tvarkos, bet vis dėlto atrodo, kad 
tai gera atmaina ne vien žiūrint visuomenės akimis, bet ir mano 
asmeninėmis - neteks jau dabar niekam į rankas žiūrėti ir gyventi 
ubagu, kaip kad Washingtone gyvenau“ 

Enciklopedijos redakciją rengiant pirmuosius tris tomus suda- 
rė: Vaclovas Biržiška — vyriausiasis redaktorius, Antanas Bendo- 
rius, Pranas Čepėnas, Juozas Girnius — redaktoriai, Stasys Sant- 
varas - sekretorius, Vladas Kulbokas - kalbos taisytojas, nugarėlę 
ir emblemą sukūrė dailininkas Jonas Steponavičius. Redakcinę 
komisiją sudarė: prelatas Jonas Balkūnas, prof. Mykolas Biržiška, 
prof. Juozas Kaminskas, prof. Vincas Kanauka, prof. Steponas Ko- 
lupaila, prof. Vincas Krėvė, prof. Kazys Pakštas, prof. Jonas Puzi- 
nas, Vytautas Širvydas, Mykolas Toliušis, prof. Jonas Vengris, dr. 
Adalbertas Želvys. Kai kurie redaktoriai ir redakcinės komisijos 
nariai buvo skyrių redaktoriai. Iš viso buvo per 40 skyrių redakto- 
rių. Pavyzdžiui, lietuvių kalbos straipsniais rūpinosi Antanas Salys, 
Pranas Skardžius, Petras Jonikas, literatūros (lietuvių ir visuoti- 
nės) — Vincas Maciūnas, Bernardas Brazdžionis, ispanų — Povilas 
Gaučys, istorijos - Konstantinas Avižonis, Pranas Čepėnas, Juo- 
zas Jakštas, Antanas Vasiliauskas, Vanda Daugirdaitė-Sruogienė, 
archeologijos - Jonas Puzinas, etnologijos - Jonas Balys, Antanas 
Mažiulis, dailės - Viktoras Vizgirda, muzikos - Juozas Žilevičius, 
teatro — Stasys Santvaras. 

Nesutarimų tarp leidėjo Kapočiaus ir vyriausiojo redakto- 
riaus Biržiškos atsirado jau darbo pradžioje — sudarant vardyną. 
Kapočius norėjo įtraukti kuo daugiau žmonių, pavyzdžiui, kuni- 
gus, verslininkus, organizacijų vadovus, Biržiška siūlė dėti, jeigu 
žmogus to vertas, pavyzdžiui, išleido knygą ar kuo kitu nusipelnė 
tautai, visuomenei. Kapočius vadovavosi komerciniais interesais — 
įtrauktų asmenų kiekis kėlė enciklopedijos paklausą. Iš tikrųjų to- 
mis sąlygomis Kapočius buvo teisus. Vincas Trumpa teigė: „mes 
nesame deramai įvertinę Kapočiaus nuopelnų, enciklopediją tu- 
rėtume vadinti jo vardu, be jo niekas nebūtų išleidęs“ (asmeninis 
pasikalbėjimas). Jonas Puzinas žvelgė plačiau. Jis rašė, kad Lietu- 
vių enciklopedijos pasirodymą lėmė trys veiksniai: prof. Vaclovas 
Biržiška su savo artimaisiais bendradarbiais (Pranu Čepėnu ...), 


95 J. Aničas, Alena ir Mykolas Deveniai, p. 278. 

dirbusiais pasiaukojamai, be poilsio, Juozas Kapočius, kuriam už- 
teko ryžto ir energijos imtis organizuoti Lietuvių enciklopedijos lei- 
dimą, ir prenumeratoriai, kurie nepaisydami ginčų spaudoje dėl 
enciklopedijos pobūdžio, tapo tikraisiais jos leidėjais?“. 

Na, o kaip su informacine baze, šaltiniais enciklopedijai rengti, 
dėl kurių kai kurie skeptikai taip nuogąstavo? Leidžiant pirmuosius 
tomus (iki raidės J) svarbus šaltinis buvo prieškarinės Lietuviško- 
sios enciklopedijos devyni tomai. Prof. Steponas Kolupaila rašė, kad 
„laisvojo pasaulio“ bibliotekose ir didesniuose lietuvių centruose 
galima rasti nemažai mūsų leidinių - žurnalų ir knygų. Šį tą iš savo 
srities turi kiekvienas, kai kurie pasižymi fenomenalia atmintimi. 
Kruopštesni mokslininkai jau išrausė prieinamas bibliotekas ir ar- 
chyvus??. Panašiai rašė Jonas Puzinas: „... daug kas yra atsivežęs ar 
jau tremtyje surinkęs gražios ir vertingos medžiagos.“?* 

Enciklopedijos redakcija pradėjo kaupti lietuviškas ir litua- 
nistines knygas, periodiką, ikonografinę medžiagą. Biržiška kelis 
kartus per spaudą kreipėsi į tautiečius, kvietė rinkti lituanistinę 
medžiagą ir siųsti redakcijai. Žmonės atsiliepdavo — surinko per 
200 senesnių ir naujesnių knygų. Jų turėjo ir pats Biržiška, pavyz- 
džiui, prieš karą išleistas savo knygas, redaguotas Bibliografijos ži- 
nias, per tris šimtus lietuviškų ir kelias dešimtis lituanikos knygų 
kitomis kalbomis (kai kurias persisiuntė iš Pinnebergo). Nemažai 
literatūros apie Lietuvos sienas išsivežė Kazimieras Pakštas. Ste- 
ponas Kolupaila Lietuvoje turėjo Lietuvos upių ir ežerų kartote- 
ką. Tokią kartoteką sudarė ir čia - žiūrėjo, kad nebūtų praleista nė 
viena upė. Prof. Konstantinas Regelis iš Irako, Bagdado univer- 
siteto, rašė turįs Lietuviškąją enciklopediją, Jono Dagio botanikos 
žodyną, botanikos žurnalų komplektus. Vienuolės kazimierietės 
leido naudotis savo Motiniškųjų namų Čikagoje bibliotekos lie- 
tuviškomis knygomis. 

Lietuvių enciklopedijos bendradarbiai naudojosi iš okupuotos 
Lietuvos bibliotekų ir privačių asmenų gaunama spauda. Buvo 
peržiūrimi ir rusiški informaciniai leidiniai apie Lietuvą. Be abejo- 
nės, Lietuvoje buvo enciklopedijos rėmėjų ir bendradarbių, kurie 
atsiųsdavo medžiagos iš rankraštynų, ikonografinės medžiagos. 


96 J. Puzinas, „Pirmąjį Lietuvių enciklopedijos tomą sutinkant“, in Lietuvių 
enciklopedija: Pirmo tomo priedas, p. 6-7. 

97 St. Kolupaila, „Ar pajėgsime?.., ibidem, p. 5-6. 

98 J. Puzinas, „Pirmąjį Lietuvių enciklopedijos tomą sutinkant“, ibidem, p. 7. 

Redakcijos prašomi kai ką patikrindavo pagal Lietuvoje esamus 
šaltinius. Kas jie?... 

Redaguoti enciklopediją Biržiška ėmėsi su jam būdingu darbš- 
tumu ir atkaklumu. Jis netgi korektūras pats taisė, nors vyriausia- 
jam redaktoriui tai nebūtina. Jam talkino minėti redaktoriai Anta- 
nas Bendorius, Pranas Čepėnas, Juozas Girnius, sekretorius Stasys 
Santvaras. 1953 metais buvo parengtas ir išspausdintas pirmasis 
enciklopedijos tomas. Į gyvenimą jį palydėjo vyriausiojo redakto- 
riaus Vaclovo Biržiškos „Žodis Lietuvai ir lietuviams“. Priminęs, 
jog spaudos draudimo metais lietuvių tauta prieš rusintojus karia- 
vo ir nugalėjo lietuviškomis knygomis, tad ir Lietuvių enciklopediją 
jis pavadino „lietuviškuoju sunkiuoju pabūklu“, kuris ne tik padės 
sutriuškinti geležinę uždangą, bet ir taps žinių šaltiniu išsilaisvi- 
nusiai tautai??. Panašiais žodžiais redaktorius 1953 m. rugsėjo 13 d. 
kreipėsi per radiją „Amerikos balsas“. 

Literatas Alfonsas Šešplaukis-Tyruolis: „Ir štai, kai nelemti lai- 
kai, anot poeto, „nulaužė giesmę“, mes vėl ją toliau giedame - lie- 
tuviškasis kūrybingumo genijus prasimuša, kaip kalnų upelis pro 
uolas, ir teka toliau. Svarbu pradėtą darbą tęsti. Bet jį laiduoja tikė- 
jimas - nepalaužiamas lietuvio tikėjimas, kad šįkart daug kentusiai 
tėvynei bus parnešta viena gražiausių dovanų.“?? Ona Švedienė- 
-Soyedoft: „Mums tai Evangelija, mūsų tautos Evangelija.““' Bro- 
nius Ūsas: „Taip pat šventai tikiu, kad mes kada nors su Lietuvių 
enciklopedija rankose sugrįšime į Laisvos Tėvynės uostą““** Iš Si- 
dabravo pasitraukęs kun. Mykolas Vembrė: „L.E. yra tikras mūsų 
tautos išminties, kultūros, meno ir didelio kultūrinio subrendimo 
reiškinys, išsaugotas knygoje.“ Jis enciklopediją užsakė lietuvių Va- 
sario 16-osios gimnazijai Vokietijoje.193 

Žinomas prieškarinės Lietuvos politikos veikėjas kun. Mykolas 
Krupavičius rašė enciklopedijos leidėjui: „Pasiėmęs leisti visą lie- 
tuviškąją enciklopediją, atliksi milžiniškos reikšmės darbą Lietuvai 
ir mūsų tautai. [...] Atlieki istoriškos reikšmės darbą. Tamsta būsi 
bene pirmas tokio didžiulio leidinio leidėjas, tad ir lietuvių kultūros 
istorijoj turėsi gauti prideramą vietą.“*+ Prelatas Jonas Balkūnas: 
99 V. Biržiška, „Žodis Lietuvai ir lietuviams“, in Lietuvių enciklopedija, 1953, 
t. 1, p. 5-6. 

100 s Lietuvių enciklopedija: Pirmo tomo priedas, p. 16. 
101 Ibidem. 
102 Ibidem. 


103 Ibidem. 
104 Ibidem, p. 4. 


Lietuvių enciklopedijos pirmojo tomo pristatymas visuomenei. 
Kalba leidėjas Juozas Kapočius, šalia jo dešinėje Vaclovas Biržiš- 
ka, priekyje iš kairės Bernardas Brazdžionis ir Jonas Aistis. Bosto- 
nas, 1953 m. lapkričio 8 d. 


„Jeigu enciklopedijos išleidimas savajame krašte yra didžiulis tau- 
tai kultūrinio subrendimo egzaminas, tai josios sukūrimas tremtyje 
yra tiesiog epochinis amžiais nežūstantis laimėjimas/*9 Antanas 
Musteikis: „Lietuviškoji enciklopedija savo leidimą pateisins tiek, 
kiek ji sugebės duoti mokslinės lituanistikos ir kiek palaikys lietu- 
vybę jaunimo tarpe.“** Mykolas Biržiška rašė, kad enciklopediją 
reikia visiems remti, „kad čia tremtyje ir grįžę Lietuvon turėtumėm 
kuo pasinaudoti ir kad savo broliams amerikiečiams iškeliavę [Lie- 
tuvon] paliktumėm kultūringą ir naudingą atminimą.“*97 

Dr. Steponas Stankus rašė: „Dabartinėmis sąlygomis tikrai 
nuostabus užsimojimas. Tik ateitis galės jį objektyviai įvertinti. |... ] 
Dirbamas milžiniškas darbas. Statomas labai stambus ir ilgalaikis 
tautos pastatas. [...] Lietuviškos spaudos žmonės, kurie anksčiau 
beveik vienbalsiai pasisakė prieš LE dabartine forma leidžiamą, 
dabar visi ją užsisakė.“ Daktaras linkėjo: „...tęskite darbą ir tikėkite 
jį baigti Lietuvoje:“?š Stankų nustebino prie pirmojo tomo pridė- 
tas prenumeratorių sąrašas — čia neradęs daugelio žinomų veikėjų, 
net draugijų. Iš 51 laikraštyje Draugas besireklamuojančio gydyto- 
jo užsiprenumeravo tik septyni. 


105 Lietuvių enciklopedija: Pirmo tomo priedas, p. 4. 
106 Ibidem, p. 14. 

107 M. Biržiška, Iš atsilikusio enciklopedininko, p. 5. 
108 Lietuvių enciklopedija: II tomo priedas, 1954, p. 16. 

1953 m. lapkričio 8 d. Bostono Lietuvių rašytojų draugijos klu- 
bas Lietuviškos enciklopedijos pirmojo tomo išleidimo proga suren- 
gė šventę. Kalbėjęs lietuviškos knygos mecenatas prelatas Pranciš- 
kus Mykolas Juras teigė, kad enciklopedija skirta ilgesniam laikui 
ir pritaikyta bendresniems interesams, lituanistinės temos ir pro- 
blemos bus sprendžiamos „iš lietuviškojo požvilgio“'99, 

Taip pat kalbėjo enciklopedijos leidėjo teisės patarėjas Kazys 
Kalinauskas ir vyr. redaktorius Vaclovas Biržiška. Šventėje dalyva- 
vę poetai Jonas Aistis, Bernardas Brazdžionis ir Stasys Santvaras 
paskaitė savo eilėraščių, Antanas Gustaitis - humoristinių kūrinių. 
Solistė Elzbieta Kardelienė padainavo lietuvių ir kitų šalių kom- 
pozitorių dainų ir operų arijų, akomponavo Jeronimas Kačinskas. 
Keletą dainų padainavo Kačinsko vadovaujamas Bostono Šv. Pe- 
tro parapijos choras. (Šventės programa yra VUB Jurgio Gimbuto 
fonde, F 238-539.) 

Bostono teisininkai pasiūlė įsteigti Lietuvių enciklopedijos 
fondą, kurio tikslas - įsigyti ir saugoti vieną tūkstantį komplektų 
nepriklausomai Lietuvai. Lapkričio 21 d. sukviestame įvairių vi- 
suomenės grupių, organizacijų atstovų susirinkime išrinkta fondo 
valdyba. Ji paskelbė atsišaukimą į tautiečius ir kuriamo fondo sta- 
tutą. Paminimi pirmieji prenumeratoriai, kurie nurodo konkrečias 
bibliotekas ir įstaigas, kuriems skiriamas komplektas", Pavyz- 
džiui, 66 metų amžiaus Kazimieras Vičas rašė, kad sau neužsisako 
(nesulauksiąs), bet moka už visus tomus iš karto ir nori juos pa- 
skirti Panevėžio miestui arba mokytojų seminarijai. Tikisi galėsiąs 
užsakyti kitiems miestams - Klaipėdai, Vilniui ir Kaunui. 

Pasirodžius pirmajam tomui atsirado per 700 naujų prenumerato- 
rių. Tad materialusis enciklopedijos leidimo pagrindas buvo padėtas. 

Vyr. redaktoriui rūpėjo kaip galima greičiau išleisti antrąjį tomą, 
tvirčiau užsiangažuoti visuomenei. Profesorius enciklopedijai ati- 
davė visas jėgas, net per daug save nualindamas. Mykolui Deve- 
niui rašė: „Kai po truputį susitvarkys ir materialinė enciklopedijos 
pusė, tai galėsiu jau normaliai dirbti, nes vis dėlto 100-120 valandų 
savaitėje, jau pradedant 80-sius metus, truputį per daug. Blogiau- 
sia, kad niekas manęs nespiria tiek tupėti, bet pats apsikraunu, kad 
kitiems netrukdyčiau. Šiaip man, žinoma, būtų reikalingas šioks 
toks poilsis, bet, deja, kol antro tomo neparuošiu, negaliu juo 


109 Ibidem, p. 3. 
uo „Enciklopedijos fondas Lietuvai“, ibidem, p. 17. - Parašas: LEF valdyba. 

naudotis, nes be jo ir leidėjas negalės ant kojų atsistoti, o pats ne- 
norėčiau, kuriam laikui darbą nutraukęs, jį žlugdyti:" 

1954 m. pasirodžius antrajam Lietuvių enciklopedijos tomui pasi- 
rodė ir „priedas“. Jame taip pat kelios dešimtys įvairių asmenų pa- 
sisakymų. Juose pažymima šio leidinio reikšmė lietuvių kultūrai, 
ypač išeivijos; kita mintis — leidinys lietuvių dvasinės ištvermės 
simbolis, gyvybingumo įrodymas; trečia - daugelis šią enciklope- 
diją siejo su būsima nepriklausoma Lietuva. Lietuvos diplomati- 
jos šefas Stasys Lozoraitis rašė: „Teatvaizduoja Enciklopedija pir- 
miausia lietuvių istoriją, kraštą, kalbą, mokslą, dvasią, — visa tai, 
kas sudaro nemirtingąją Lietuvą, dėl kurios išvadavimo iš sovietų 
okupacijos tauta kovoja.“"* Lietuvos atstovas Paryžiuje Stasys Bač- 
kis: „Mintis LE tremtyje leisti yra lietuvių ryžtingumo ir kovingu- 
mo bruožas, amžiais išlaikęs lietuvių nepalaužiamą valią laisviems 
ir nepriklausomiems būti“*5 Miškininkas prof. Juozas Rauktys lai- 
kė istoriniu įvykiu, stipriausiu ginklu kovoje dėl tėvynės laisvės ir 
kartu raktu mums visiems į gimtuosius namus, jokio priešo neįvei- 
kiama pilimi „Lietuvos laisvės sargyboje“ ir reiškė pagarbą „mūsų 
tautos vyrams prof. Vaclovui Biržiškai ir J. Kapočiui, kurie pirmieji 
ryžosi ir padėjo kertinį akmenį jai šioje žemėje.“"+ Lietuvių inži- 
nierių ir architektų sąjungos Bostono skyriaus vardu sveikino Juo- 
zas Dačinskas („Jis padidins mūsų kultūrinį svorį bendrojoje tautų 
šeimoje... )"5, 

Poetas pranciškonas vienuolis Leonardas Andriekus enciklo- 
pedijos išleidimą vadino didvyrišku žygiu, kurio reikšmė mūsų 
kultūriniame gyvenime milžiniška““. Kunigas daktaras Juozas 
Prunskis teigė: „Kas religiniu atžvilgiu tautai yra Šv. Rašto pasiro- 
dymas savo kalba, tas kultūrinės informacijos srityje yra savos enci- 
klopedijos pasirodymas“*" Istoriko Adolfo Šapokos nuomone, tai 
yra „[njaujos pastangos dokumentuoti pasauliui savišką lietuvišką 
žiniją bei mintį, enciklopedijos pasirodymas „bus ir mūsų kultū- 
rinio subrendimo rodiklis“"š, Laiko redaktorius kun. dr. Pranas 


11 | V. Biržiškos laiškas M. Deveniui, 1953 11 17, in J. Aničas, Alena ir Mykolas 
Deveniai, p. 279. 

u2 Lietuvių enciklopedija: II tomo priedas, p. 4. 

13 Ibidem. 

14 Ibidem, p. 6. 

us  Ibidem, p. 7. 

u6 Ibidem, p. 8. 

17 Ibidem. 

118  Ibidem. 

Lietuvių enciklopedijos pirmojo tomo pristatymas visuomenei. Iš 
kairės: Bačiūnienė, Juozas Bačiūnas (Bachunas), Kazys J. Kalinaus- 
kas, Pranciškus M. Juras, Elzbieta Kardelienė, Juozas Kapočius, 
kalba Vaclovas Biržiška. Priekyje Bernardas Brazdžionis, Jonas Ais- 
tis. Bostonas, 1953 m. lapkričio 8 d. 


Brazys rašė, kad enciklopedija „skaudžiai reikalinga ji mums šio- 
je tremtiniškoje nedalioje“"*, Iš 18 tūkstančių kilometrų atstumo 
sveikindamas Juozas Žukauskas linkėjo, kad Lietuvių enciklope- 
dijos leidimą atnaujinę Bostone, užbaigtų laisvajame Vilniuje!?“, 
Sofija ir Domas Jasaičiai teigė, kad tai, kas buvo Gutenbergo iš- 
radimas žmonijai, Lietuvių enciklopedija bus tos pačios reikšmės 
lietuvių tautos ir lietuvių kultūros istorijoje. „Tavo, L. E-ja, gimi- 
mas visiems rodo, kad lietuviai ir sunkiausiomis sąlygomis yra pa- 
jėgūs ir moka plataus masto kultūrinius uždavinius vykdyti [...]. 
Tavo gimimas yra pranašiškas įspėjimas ir šauksmas, kad lietuvių 
tauta vėl bus laisva.“*! Steponas Kolupaila teigė, kad Lietuvių en- 
ciklopedija yra „[...] naujųjų emigrantų brandos egzaminas [...]. 
Visuomenė, pajėgiančioji ryžtis tokiam dideliam kultūros darbui, 
moraliai ir materialiai jį palaikyti, dar nėra žuvusi Tautai ir Tėvy- 
nei. Reikšmingasis faktas, kad Lietuvių Enciklopedijoje sutartinai 
dirba skirtingų pažiūrų žmonės, kad ją palaiko kovojančios savo 
tarpe partijos, teskatina mūsų vienybę ir toleranciją.“2 Česlovas 
Masaitis: enciklopedija bus „didingas mūsų kultūrinių pastangų ir 
subrendimo paminklas ir drauge viena didžiausių tremties dova- 
nų didžiajam mūsų Tėvynės prisikėlimo metui.“*3 Enciklopedijos 
u9 Ibidem, p. 9. 

120 Ibidem. 

121 | Lietuvių enciklopedija: II tomo priedas, p. 9. 


122 Ibidem. 
123 Ibidem. 

įgaliotinis ir bendradarbis iš Detroito Vladas Pauža rašė: „Tautos, 
kultūriškai neištvėrusios, mirė. Iš tokių kultūrinio gyvenimo gy- 
vybinių žiedų yra enciklopedija:**4 Rašytojas Bronys Raila: „Des- 
peratiškas žygis yra laisvas nuo nusivylimo, nes jis pagrįstas žinoji- 
mu, kad dirbi reikalingą darbą. Ir nelauki už jį jokio atlyginimo.“'25 
Antanas Juodvalkis ragino nesiaurinti informacijos ir netaupyti 
popieriaus — tegul bus vienas kitas tomas daugiau““. Kunigas Le- 
onas Klimas užsimena, kad prenumeratorių sąraše surado keturių 
asmenų šeimą, kuri gyvena iš sergančio vyro pensijos**7, 

Mykolas Biržiška tiki, kad Vaclovo, be bostoniškės enciklope- 
dijos, kurios redagavimą turėsiąs perduoti kitiems, „...dar laukia jo 
Vilniaus-Kauno enciklopedijos tęsimas, kurio vis dar neįstengia 
pasiimti maskolių pavergtieji tenykščiai mūsų tautiečiai.128 

1954 m. pasirodė trečiasis Lietuvių enciklopedijos tomas. Į redak- 
ciją papildomai įtrauktas Jonas Puzinas. Leidžiant ketvirtąjį tomą 
nesutarimai tarp leidėjo ir vyriausiojo redaktoriaus ėmė vis aštrėti. 
Biržiška, anot Vinco Trumpos, buvo sunkus redaktorius, labai am- 
bicingas, nesukalbamas. Iš pradžių pasitarimuose ir kitur leidėją 
Kapočių rėmė, vėliau ėmė nesutarti ir galutinai susipyko. Biržiška 
nesekė literatūros, nepažino naujų literatų, pavyzdžiui, nenorėjo į 
enciklopediją dėti poeto Alfonso Čipkaus (Nykos Niliūno), nes 
dar neturįs nuopelnų. Matyt, buvo ir subjektyvių motyvų - Ny- 
ka-Niliūnas spaudoj pakritikavo Mykolą Biržišką. Vc. Biržiška 
stengėsi viską tikrinti, net korektūras skaitydavo, buvo apsikrovęs 
darbais, pervargęs, tai stabdė leidimą. 

Bronius Vaškelis šių eilučių autoriui pasakojo, kad Lietuvių en- 
ciklopedijos bendradarbiai Puzinas, Salys, Dambriūnas, Girnius su- 
sitikę kalbėdavo: Biržiškos visai pasenę, suvaikėję, supratimas apie 
enciklopediją pasenęs, jie neturį aiškios koncepcijos. Profesoriai 
emigracijoje buvo pasimetę, negalėjo prisitaikyti, nes nė vienas 
nemokėjo anglų kalbos. Anot Trumpos, enciklopedijos darbuoto- 
jai visi susitarę išmetė Biržišką iš redakcijos. Jie buvo nepatenkinti 
I-III tomu - per siaurai ėmė, per trumpai, I ir II tomai neatspindi 


visų lietuviškų dalykų. 


124 Lietuvių enciklopedija: II tomo priedas, p. 11. 
125  Ibidem, p. 12. 

126 Ibidem, p. 13. 

127 Ibidem, p. 14. 

128 Ibidem, p. 5. 

Nuo 1954 m. lapkričio 1 d. leidėjas vyriausiąjį redaktorių iš dar- 
bo atleido. Tokf sprendimą Kapočius aiškino taip: atleisti buvo 
priverstas dėl nesugyvenamo charakterio (Trumpa prisiminė, kad 
profesorius nekonfliktavo su Girniumi, Puzinu), nesiskaitymo 
su kitais bendradarbiai, nepakankamo kruopštumo. 1954 metais 
pasirodžiusiame ketvirtajame tome vyriausiojo redaktoriaus Bir- 
žiškos pavardės nėra, redakcinėje komisijoje nėra Mykolo Biržiš- 
kos ir Vinco Krėvės. Penktajame tome į redakciją įtrauktas Vincas 
Maciūnas. Čia dar yra Vc. Biržiškos straipsnių, parašytų dirbant 
enciklopedijoje. 

Lietuvių enciklopedijos redakcijoje Vc. Biržiška dirbo apie pu- 
santrų metų, suredagavo tris tomus ir tris ketvirtadalius ketvirtojo 
(iki del-). Atleidimas labai įskaudino, tai rodo jo laiškai Alenai ir 
Mykolui Deveniams. 

Savo dydžiu naujoji enciklopedija buvo daug mažesnė negu 
Kaune leistoji. Lietuviškojoje enciklopedijoje raidė „A“ užėmė apie 
2080 skilčių, JAV išleistoje — tris kartus mažiau. Puslapyje rašto 
ženklų skaičius beveik vienodas. Amerikoniškoji buvo modernes- 
nė ir informaciniu atžvilgiu nenusileido pirmajai. Jonas Puzinas 
rašė: „Naujai išėjęs tomas yra rūpestingai perredaguotas. Čia ran- 
dame daug naujų straipsnių, kurių nebuvo senojoje enciklopedijo- 
je. Man ypačiai gerą įspūdį paliko lituanistiniai straipsniai. Čia ne- 
pamiršta nieko, kas liečia lietuvius, lietuvių tautos praeitį, kultūrą, 
meną, literatūrą, tautosaką, etnografiją, kraštą, jo ūkį ir t. t“*?9 Kie- 
no sąskaita enciklopedija taip sutrumpėjo? Atsisakyta monografi- 
nių straipsnių apie istorinius veikėjus, įvykius, spaudinius bei lite- 
ratūros kūrinius, vietoves, upes, ežerus, kai kurių mažesnių objek- 
tų. Kondensuoti, sutrumpinti duomenys, atsisakyta moraliai pase- 
nusios medžiagos apie atskiras mokslo šakas. Aktyvus Lietuvoje ir 
JAV leistos enciklopedijos bendradarbis Steponas Kolupaila rašė, 
kad buvo balsų, raginančių leisti lituanistinę enciklopediją trum- 
pesnę ir pritaikytą platesniam skaitytojų sluoksniui, ne vien speci- 
alistams. Profesorius tęsė: „Redakcija parodė tvirtą ir rimtą liniją: 
išlaikyta viduje pusiausvyra tiek turinio, tiek ideologijos atžvilgiu. 
Lyginant naująją enciklopediją su kauniške, lengva pamatyti didelį 
skirtumą: senoji buvo mokslo monografijų rinkinys, pagrindinių 
žinių archyvas, dabartinė — suglaustas žinynas, reikalingas kie- 


129 J. Puzinas, „Pirmąjį Lietuvių Enciklopedijos tomą sutinkant“, in Lietuvių 
enciklopedija: Pirmo tomo priedas, p. 7. 

kvienam inteligentui“3? Kolupaila lygino hidrologinę medžiagą 
prieškarinėje (devyniuose tomuose buvo išspausdinta 1946 hidro- 
loginio pobūdžio straipsniai nuo 1 iki 16 skilčių, o, pavyzdžiui, JAV 
Lietuvių enciklopedijoje hidrologinė medžiaga apribota — upeliai 
aprašomi ilgesni kaip 10 km, ežerai - didesni kaip 10 ha, kitos upės 
paminimos kaip intakai, ežerai kartu su gretimaisiais:*** Kolupaila 
tikino, kad hidrologinės medžiagos nepritrūks, didesnėms upėms 
bus paskirta daugiau vietos. Profesorius toliau pasakojo: „[...] ži- 
nios apie pasaulio upes bei ežerus, kad ir trumpos, bus pačios tiks- 
liausios, pralenks kitas enciklopedijas!“*3* Jonas Balys pripažino 
neabejotinus laimėjimus: „Knyga išleista tikrai dailiai ir skonin- 
gai. Techniniu atžvilgiu leidinys be priekaištų ir daro kultūringą 
įspūdį“ Gerai įvertino nuotraukas, nors dauguma buvo per- 
spausdintos iš spaudos. Balys pasigedo platesnių literatūros sąrašų 
prie straipsnių: „... kuo daugiau bus tikslių ir pilnų bibliografinių 
žinių, tuo enciklopedija bus vertingesnė:“3*+ Dr. Vanda Daugir- 
daitė-Sruogienė pastebėjo, kad Lietuvių enciklopedijoje klaidų yra 
ne daugiau negu didžiosiose kitataučių enciklopedijose, džiaugė- 
si, kad ne per daug sutrumpinti istorijos straipsniai“5. Etnologas 
Antanas Mažiulis atkreipė dėmesį, kad pirmajame tome praleistas 
žurnalas Akademikas - didelis ir svarbus, prilygęs Naujajai Romu- 
vai ir Kultūrai, 

Bendresnio pobūdžio trūkumai: I ir II tomai neatspindėjo visų 
lietuviškų dalykų ir juos teko įdėti į Papildymų tomus. Enciklo- 
pedijoje daug klaidų - per mažai kontrolės, neišsamiai atspindė- 
ta išeivija ir daug klaidų apie ją. Kryžminės klaidos — rašant apie 
vieną, užminamos kitos, juose susikryžiuoja daug klaidų. Vėliau, 
po Ve. Biržiškos, atskirus tomus redagavo skirtingi žmonės, dėl to 
atsirado nevienodumų. 

Sovietinės Lietuvos oficialioji opinija kaltino JAV leidžiamą 
Lietuvių enciklopediją buržuaziniu nacionalizmu, antitarybišku- 
mu, šiurkščiu daugelio Lietuvos istorijos ir dabarties gyvenimo 
faktų iškraipymu. JAV leidžiama Lietuvių enciklopedija vertė oku- 


130 St. Kolupaila, „Ar pajėgsime?“, ibidem, p. 5. 

1321 Ibidem, p. 6. 

132 Ibidem. 

133 Lietuvių enciklopedija: II tomo priedas, p. 12. 
134  Ibidem, p. 12. 

135 Lietuvių enciklopedija: Pirmo tomo priedas, p. 15. 
136 Ibidem, p. 14. 

puotos Lietuvos valdžią iš pradžių rūpintis bent labiausiai polemi- 
nės lituanistinės medžiagos pateikimu - dviem leidimais pasirodė 
Mažoji lietuviškoji tarybinė enciklopedija (1966-1971, t. 1-3), Tarybų 
Lietuvos enciklopedija (1985-1988, t. 1-4). Čia visi istorijos įvykiai, 
kultūros faktai bei asmenys buvo traktuojami ir vertinami iš mark- 
sistinės ideologijos ir tarybinės propagandos pozicijų. Buvęs Jung- 
tinių Tautų Dago Hammarskjėldo (Hameršeldo) bibliotekos di- 
rektorius Levas Vladimirovas prisiminė pasikalbėjimą su „dipukų“ 
enciklopedijos darbuotoju. Jam sakąs: „Na, ir pridėjote čia visokių 
kunigėlių...“ Šis atsakęs: „Užtenka „kunigėlių“ ir jūsų enciklopedi- 
jose“ Turėjo galvoje revoliucinius ir partinius veikėjus, ypač Ma- 
žojoje lietuviškojoje tarybinėje enciklopedijoje. 

Lietuvoje gyvenančiam mokslo darbuotojui, ypač humanita- 
rui, JAV Lietuvių enciklopedija buvo niekuo nepakeičiamas infor- 
macijos šaltinis. Nors enciklopedija buvo laikoma uždaruose spe- 
cialiuosiuose fonduose, reikėdavo gauti leidimą naudotis ir nuro- 
dyti, kokį straipsnį nori skaityti, bet mokslo darbuotojai leidimus 
gaudavo. Iš pradžių sunkiau leisdavo, vėliau imta žiūrėti liberaliau. 


MOKSLINM 


E Usdluso Biržiškos, kaip ir jo brolio Mykolo, studijos, o vėliau 
darbo kryptis buvo analogiška - vienas Maskvoje, kitas Peterbur- 
ge studijuoja teisę, bet lygia greta lanko istorijos, Mykolas ir filolo- 
gijos paskaitas. Būdami diplomuoti teisininkai abu dirbo (neretai 
bendradarbiavo) lituanistikoje. Šį brolių apsisprendimą Vincas 
Maciūnas aiškino taip: nuo pat jaunų dienų Vaclovas ir Mykolas 
Biržiškos buvo uolūs visuomenininkai ir į savo lituanistinį darbą 
žiūrėjo kaip į visuomeninę pareigą. Vaclovas ilgainiui tą pasirink- 
tąją sritį taip pamėgo, kad lietuviška knyga pasidarė jo viso gyve- 
nimo mylimoji. Prisidėjo ir tautinis motyvas: „Lietuvių knygos 
istorija jam buvo visų pirma lietuvių kultūros istorijos svarbioji ir 
ryškioji dalis. Ypač jį traukė XIX amžius, kai brendo lietuviškoji 
Lietuva, o lietuviškoji knyga buvo ne tik ryškiausia tautinio atgi- 
mimo žymė, bet ir didysis jo skatintojas.“ 

Vaclovo Biržiškos mokslo darbų centrinė ašis, apie kurią viskas 
sukosi, buvo lituanistika. Siauresnis interesų ratas - knygotyra pla- 
čiąja prasme: bibliografija, biobibliografija, knygos ir periodikos 
istorija, bibliotekininkystė. Vc. Biržiška - pirmasis mokslininkas, 
ėmęsis knygotyros. Jau gyvendamas JAV 1952 m. balandžio 16 d. 
laiške Vincui Maciūnui išdėstė tokias savo mokslinio darbo nuos- 
tatas: „...nemėgstu rašyti tokiais klausimais, kuriais negaliu sukon- 
centruoti visos medžiagos.“ 1954 m. balandžio 14 d. laiške teigė, 
jog ką nors rašydamas stengiasi „sunaudoti visą medžiagą, kuri 
anksčiau tuo klausimu buvo kitur rašyta.3 Tad medžiagos kaupi- 
mas rūpima tema, istoriografijos studijos buvo svarbus mokslinio 
darbo etapas. Šiam pirmajam etapui ir priklauso bibliografijos vei- 
kalų rengimas, su knygų, periodikos leidyba, literatūros kūryba su- 
sijusių dokumentų publikavimas. Jie sudaro reikšmingą Biržiškos 


1 V. Maciūno laiškas V. Žukui, 1983 0517, VUB, F 141-283. 
2 V. Biržiškos laiškas V. Maciūnui, 1952 04 16, LLTI, E 15-104. 
3 V. Biržiškos laiškas V. Maciūnui, 1954 04 14, ibidem. 

mokslo darbų dalį. Daugelio profesoriaus rašinių pagrindinis 
bruožas ir vertė - faktografiškumas. 

Mokslinis darbas tyrinėtojui yra nenutrūkstamas procesas — 
kaupiama medžiaga, rašomi epizodiniai ir apibendrinamieji 
straipsniai, pagaliau - užbaigtas veikalas. Sukauptos medžiagos 
pagrindu toliau gilinamos tam tikros temos, rašomi sintetiniai 
straipsniai enciklopedijoms, vadovėliams, skelbiami mokslo po- 
puliarinimo straipsniai, brošiūros. Visi jie sudaro mokslinio pali- 
kimo visumą ir yra studijų objektas. 

Į spaudą Ve. Biržiška pradėjo rašy- 
ti 1906 m. Pirmuoju reikšmingesniu 
leidiniu laikytina knygelė Apie knygas 
ir knygynėlius (Voronežas, 1918). 

Imtis mokslinio tyrimo vertė dar- 
bas universitete. Pirmas svarbesnis 
mokslo veikalas Lietuvių bibliografi- 
jos I dalis buvo išspausdinta 1924 m. 
žurnale Knygos. Bibliografijos darbo, 
knygos istorijos tyrimų nenutraukė ir 
1944 m. atsidūręs Vakaruose. Tad šioje 
knygoje lygiagrečiai aptariami Lietu- 
voje ir išeivijoje atlikti darbai, suvokti- 


Vaclovas Biržiška. k gašipio =“ 
Apie 1935 m. ni kaip vientisi viso gyvenimo veikalai. 


BIBLIOGRAFIJA 


Vaclovas Biržiška — žymiausias XX a. pirmosios pusės lietuvių 
bibliografas. Pradėjęs darbą šimtmečio pradžioje Peterburge, su 
nedidelėmis pertraukomis dirbo iki mirties. Jo įnašas į lietuvių 
bibliografiją įvairiopas - bibliografijos žurnalų Knygos ir Bibliogra- 
Jijos žinios redagavimas, įvairaus pobūdžio bibliografijos veikalų ir 
mažesnių rodyklių sudarymas, bibliografijos mokslo plėtojimas. 
1920 m. rudenį atvykęs į Kauną ir pradėjęs dirbti Aukštuosiuose 
kursuose, o vėliau vadovaudamas Lietuvos universiteto bibliotekai 
Biržiška vis plačiau angažuojasi bibliografijos darbui. Saumanymų 
daug ir įvairių. Buvo nepaprastai darbštus, mėgo šį darbą ir daž- 
nai dirbdavo po 18 val. per parą, bibliografijos darbus dažniausiai 
rengdavo naktimis. Laiške Adomui Jakštui 1934 m. rašė, kad dieną 

jis yra užimtas kitais reikalais ir bibliografijos darbą galįs dirbti tik 
naktimis nuo 12 iki 4 val. ryto“. 

Žurnalas „Knygos“. Pirmas svarbus Biržiškos sumanymas 
buvo leisti „kritikos-bibliografijos“ žurnalą Knygos. Jo suredaguotas 
1-asis numeris spaudai buvo parengtas 1921 m. spalį. Vinco Krėvės 
rūpesčiu žurnalą ėmė leisti Švietimo ministerijos Knygų leidimo ko- 
misija (tuo metu rašytojas ten dirbo). 1922 m. pasirodė 1-asis, jung- 
tinis 2—3 numeris, jungtinis 4—6 numeris šviesą išvydo tik 1924 m. 

Knygose Biržiška išdėstė bibliografijos darbo programą. Pir- 
mojo numerio straipsnyje „Lietuvių bibliografijos reikalu“ siūlė 
prie Švietimo ministerijos įkurti dviejų trijų darbuotojų grupę, 
kuri imtųsi registruoti išleidžiamas knygas. Autorius kėlė privalo- 
mojo egzemplioriaus pristatymo šiai grupei ir didžiosioms biblio- 
tekoms klausimą. Siūlė visus spaudinius (taip pat smulkiuosius) 
rinkti Valstybinėje centrinėje bibliotekoje. 

Praėjusių laikų lietuvių spaudos ir lituanikos registravimas, 
anot Biržiškos, yra mokslo, o ne administracijos darbas ir jį tu- 
rėtų dirbti mokslo įstaiga. Tokia įstaiga - kuriamas universitetas. 
Tik jo personalui talkinant galima parengti naują Silvestro Bal- 
tramaičio lietuvių spaudos ir lituanikos (literatūros apie Lietuvą 
ir lietuvius) veikalų leidimą. Prašė Knygų redakcijai siųsti Bal- 
tramaičio veikalo Lietuviškų ir senųjų prūsų knygų sąrašas (1904) 
papildymus naujam leidimui“. 

Biržiška Knygų puslapius panaudojo savo bibliografijos veika- 
lams spausdinti. Redakciniame straipsnyje „Darbą pradedant“ nu- 
rodė, kad žurnale bus spausdinamos: 1) „Bibliografija visų knygų, 
kurios yra mūsų rinkoje, pradedant didžiojo karo laikais“ ir 2) „Lie- 
tuvių spausdinių bibliografija nuo seniausių laikų iki 1914 metų“. 
Dėl neperiodiško leidimo ir medžiagos pateikimo metodikos Kny- 
gos netapo einamosios spaudos valstybinės bibliografijos organu. 

Knygose Biržiška spausdino žurnalų straipsnių rodyklę, pa- 
skelbė dešifruotų lietuvių autorių slapyvardžių sąrašą, nedidelių 
straipsnių, recenzijų, apžvalgų. Literatūros sąrašų, straipsnelių, re- 
cenzijų paskelbė Vytautas Steponaitis, Mykolas Biržiška, Povilas 
Gaučys, Antanas Vireliūnas, Aleksandras Ružancovas ir kt.š 


V. Biržiškos laiškas A. Jakštui, 1934 04 23, VUB, F 1-4508, l. 59. 

V. Biržiška, „Lietuvių bibliografijos reikalu“, Knygos, 1922, nr. 1, sklt. 3-8. 
Ibidem, sklt. 8. 

[V. Biržiška], „Darbą pradedant“, Knygos, 1922, nr. 1, sklt. 3—4. 

„Keli dokumentai apie buržuazinių metų lietuvių periodiką“ / V. Žuko 
publikacija ir komentaras, Knygotyra, 1970, t. 1 (8), p. 150-152.. 

Neperiodiškas žurnalo leidimas menkino jo informacinę ver- 
tę. Dėl to, pasirodęs nemažu 1200 egz. tiražu, didelio pasisekimo 
neturėjo, ypač knygų prekybos sluoksniuose. Geriau žurnalą įver- 
tino mokslo darbuotojai. Nepakankamai dėmesio Knygoms skyrė 
ir jį leidusi Švietimo ministerija. Antai jungtinis 4—6-asis numeris 
buvo išspausdintas blogame popieriuje (tai pažymėjo beveik visi 
recenzentai). 1926 metais Biržiška kreipėsi į Senatą — siūlė nuo 
naujųjų metų leisti periodinį bibliografijos ir bibliotekininkystės 
žurnalą Knygos po šešis numerius per metus kaip Lietuvos biblio- 
grafijos instituto organą?. Knygų leidimas nebuvo atnaujintas, nes 
iš 1926 m. biudžeto sąmatos buvo išbrauktos jų spausdinimo lėšos. 


Bibliografija 


Pirmiausia Vc. Biržiška ėmėsi antrajame programos punkte numa- 
tytos užduoties - rinkoje esamų nuo 1914 m. pasirodžiusių knygų 
registravimo. Nuo 1-ojo žurnalo Knygos numerio pradėta spaus- 
dinti rodyklė antrašte „Bibliografija““. Rodyklėje atsispindėjo 
1914-1920 m. išleistos knygos ir einamoji 1921-1923 m. spaudos 
produkcija. 1914-1920 m. knygų aprašyta apie 1400, 1921-1923 m. 
leidinių — apie 630. Tai informacijos apie naujus leidinius šaltinis 
ir medžiaga būsimiems Lietuvių bibliografijos tomams. Literatūra 
suklasifikuota sistemiškai į tokius skyrius: „Tikyba“, „Filosofija. 
Psichologija. Logika“; „Pedagogika. Švietimo reikalai“; „Visuome- 
nės mokslai ir teisė“, „Istorija“, „Gamtos mokslai“, „Geografija. Ke- 
lionės. Vietų aprašymai“, „Matematika“, „Dailioji literatūra“, „Kal- 
bos dalykai“, „Žemės ir namų ūkis“, „Vaikų knygos“, „Politika“ ir kt. 
(atskiruose žurnalo numeriuose literatūros išdėstymas kiek skyrė- 
si). Klasifikacijos schema nenuosekli - sunkiai atsekamas skyrių 
išdėstymo loginis pagrindas, ji nėra patogi informacijai. Kai kurie 
recenzentai, pavyzdžiui, Aleksandras Ružancovas (Mūsų žinynas, 
1924, Nr. 21, p. 545), siūlė „Bibliografijai“ panaudoti dešimtainės 
klasifikacijos schemą. 

1928 m. pasirodžiusios „Spaudos fondo“ leidžiamos Bibliografi- 
jos žinios pratęsė Knygų pradėtą einamosios spaudos registravimą. 


9 „Bibliotekos“, Karo literatūros rodyklė, 1926, nr. 26, p. 513. 
10 „Bibliografija“, Knygos, 1922, nr. 1, sklt. 31-62; nr. 2-3, sklt. 183—209; 1924, 
nr. 4-6, sklt. 355—400. 

Lietuvių bibliografija 


1922 m. pabaigoje Biržiška pradėjo rengti spaudai Silvestro Baltra- 
maičio Lietuvių ir senųjų prūsų knygų sąrašo 3-iąjį pataisytą ir papil- 
dytą leidimą". Dirbant paaiškėjo, kad tokių papildymų yra daug. 
Norėdamas padidinti veikalo informacinę vertę, bibliografas re- 
gistravo knygų recenzijas, straipsnius apie rašytojus, vertėjus bei jų 
darbus ir kt. Išsiplėtė veikalo apimtis, pasikeitė jo pobūdis bei me- 
todika. Iš tikrųjų Biržiška rengė savarankišką bibliografijos veikalą. 

Nuo 1924 m. žurnale Knygos imta spausdinti bibliografijos pir- 
moji serija, apėmusi spaudą nuo 1547 iki 1914 metų. Prie 4-6 Kny- 
gų numerių buvo pridėta Lietuvių bibliografijos 1-oji dalis“. Ji apėmė 
spaudą nuo pirmosios lietuviškos knygos iki 1799 metų. Kitais metais 
žurnale Baras? autorius išspausdino Lietuvių bibliografijos 1-osios da- 
lies papildymų ir pataisymų (34 vienetus). Paskui papildymai buvo 
spausdinami prie vėliau išleistų Lietuvių bibliografijos dalių. 

1926 m. žurnalo Knygos 7-ame numeryje buvo išspausdinta 
Lietuvių bibliografijos 2-oji dalis'*. Joje suregistruoti 1800-1864 m. 
leidiniai bei pirmosios dalies pataisymai ir papildymai. 

1929 m. pasirodė Lietuvių bibliografijos 3-ioji dalis“. Išleido Švietimo 
ministerijos Knygų leidimo komisija (leidinio nr. 145), išspausdino 
„Ryto“ spaustuvė. Tomas apėmė spaudos draudimo (1865-1904) lai- 
kotarpį ir 1-osios dalies antruosius bei 2-osios dalies pirmuosius pa- 
pildymus. (Leidinio viršelyje pažymėta, kad tai Knygų 8-asis nume- 
ris.) Autorius „Prakalboje“ (p. 2) rašė, kad šio tomo rengimas atėmė 
apie keturis penkis tūkstančius daugiausia nakties darbo valandų. 

1935 m. buvo išspausdintas Lietuvių bibliografijos 4-osios dalies 
1-asis tomas!“, apėmęs 1905-1909 m. spaudą ir 1-osios dalies tre- 
čiuosius, 2-osios dalies antruosius bei 3-osios dalies pirmuosius 
papildymus. Išleido Knygų leidimo komisija. Antano Smetonos 


1 V. Biržiška, „Po naujausias bibliografijas apsižvelgus', Baras, 1925, nr. 1, p. 73. 
12 | Lietuvių bibliografija, d. 11 XV-XVIII amž., Kaunas: Švietimo m-ja, 1924, 
VI p.,1-104 sklt. „Knygų“ [Nr. 4—6] priedas. 

13 | V. Biržiška, „Po naujausias bibliografijas apsižvelgus“, p. 75-76. 

14 | Lietuvių bibliografija, d. 2: 1800-1864 metai, Kaunas: Švietimo m-ja, 1926, 
[2], 2 p, 105-454 sklt., [3] p., I-LXXVIII sklt. „Knygų“ Nr. 7 priedas. 

15 Lietuvių bibliografija, d. 3: Spaudos draudimo laikas (1865-1904), Kau- 
nas: Švietimo m-jos Knygų leidimo k-ja, 1929, [8] p., 455-1552 sklt,, [3] p, 
LXXIX-CC sklt. (Knygos; Nr. 8). 

16 Lietuvių bibliografija, d. 4: (1905-1914 m.), t. 1: (1905-1909 m.), Kau- 
nas: Švietimo m-jos Knygų leidimo k-ja, 1935, [8] p, 1553-2460, [2] p, 
CCI-CCCCLXXXVIII sklt. (Knygos; Nr. 9). 

lituanistikos instituto lietuvių kalbos skyrius 1939 m. išleido 4-o0sios 
dalies 2-0jo tomo (1910-1914 m.) 1-ąjį sąsiuvinį". Išspausdino 
„Spindulio“ spaustuvė 1000 egz. tiražu. Jame buvo subibliografuo- 
ta 1910 m. spauda ir 1-osios, 2-osios, 3-osios dalies ir 4-osios dalies 
1-0jo tomo papildymai. (Abiejų leidinių vidiniuose viršelio pusla- 
piuose pažymėta, kad jie sudaro žurnalo Knygos 9 ir 10 numerius.) 

Šaltiniai ir bendradarbiai. Biržiška savo veikalą rengė 
daugiausia remdamasis bibliotekų fondais ir privačiais rinkiniais, 
spaudinius aprašinėdamas de visu. Jo bibliografijos darbo bazę su- 
darė Lietuvos (vėliau - Vytauto Didžiojo) universiteto biblioteka, 
Valstybinė centrinė biblioteka, Kauno kunigų seminarijos, Šv. Ka- 
zimiero draugijos, Šiaulių viešoji ir kitos Lietuvos bibliotekos. 
Nemaža duomenų jis surinko iš lenkų okupuoto Vilniaus biblio- 
tekų — universiteto bibliotekos (pradžioje iš Mykolo Biržiškos ir 
Michalo Brensztejno užrašų, 1929 m. ir vėliau pats peržiūrėjo jos 
lietuviškas knygas), Lietuvių mokslo draugijos (pirmiausia iš jos 
katalogo, būdamas Vilniuje susipažino su jos rinkiniais de visu). 
Karaliaučiaus universiteto bibliotekoje buvusių iki XVIII a. pabai- 
gos išleistų lietuviškų knygų sąrašą sudarė studentas Stanislovas 
Biržiškis (vėliau, atrodo, ten yra buvęs ir pats autorius). Britų mu- 
ziejaus lietuviškas knygas peržiūrėjo teisininkas, vėliau Kauno ir 
Vilniaus universitetų profesorius Tadas Petkevičius. 

Savo veikalui Biržiška panaudojo visų lietuvių bibliografų 
spausdintinę ir rankraštinę medžiagą. Daugiausia jis paėmė iš Sil- 
vestro Baltramaičio veikalo Lietuvių ir senųjų prūsų knygų sąrašas 
(1892 ir 1904 m. laidos). 1904-1916 metų lietuvių spaudai skirtas 
Baltramaičio veikalo antrosios dalies rankraštis buvo parengtas 
pagal rusų bibliografijos žurnalą Kuuxuas Aemonuco, o mašinėle 
perrašytas rankraštis turi daug korektūros klaidų, tad Biržiškai kaip 
šaltinis nebuvo patikimas. Duomenis rinko iš Juozo Angrabaičio- 
-Zanavykučio ir Anso Bruožio darbų. Daug naujų duomenų rado 
XVIII a. antrosios pusės Vilniaus akademijos spaustuvės leidinių 
registracijos knygose, vilniečio Michato Pelkos-Poliūskio biblio- 
grafijos rankraščiuose, Motiejaus Valančiaus archyve ir kt. 

Nemažą paramą Biržiškai teikė kiti bibliografai ir spaudos 
žinovai. Duomenis apie Mažojoje Lietuvoje išleistus spaudi- 


17 Lietuvių bibliografija, d. 4: (1905-1914 m.), t. 2: (1910-1914 m.), 1 sąs. 
(1910 m. ir I-IV d. papildymai), Kaunas: Lituanistikos in-to Lietuvių kalbos 
skyrius, 1939, 2461-2592 sklt., [4] p, CCCCLXXXIX-DCCCCXXX sklt. 
(Knygos; Nr. 10). 

nius siuntinėjo bibliografas Ansas Bruožis'š, savo senesnių knygų 
sąrašą iš Klaipėdos atsiuntė Vilius Gaigalaitis'?. Medžiagą ir pa- 
tikslinimus Lietuvių bibliografijai Vilniaus bibliotekose 1934 m. 
rinko Izidorius Kisinas*. Tarp savo pagalbininkų Biržiška minėjo 
bibliografus Vytautą Steponaitį, Aleksandrą Merkelį, spaudos ko- 
lekcininką Joną Kirlį, dailininką Kazį Šimonį, tilžiškį spaustuvi- 
ninką Enzį Jagomastą. Bibliografinių duomenų ir patikslinimų su- 
teikė mokslo ir kultūros veikėjai Jonas Jablonskis, Juozas Tumas, 
Mykolas Biržiška, Konstantinas Jablonskis, Kazys Alminauskis, 
Petras Būtėnas, Kazys Grinius, Jonas Šliūpas, Augustinas Janulai- 
tis, Ignas Končius ir kt. 

Bibliografas stengėsi sutelkti pagalbininkų iš įvairių Lietuvos 
vietų. 1924 m. žurnale Švietimo darbas išspausdino kreipimąsi į 
mokytojus ir moksleivius“: — kvietė rinkti senąsias lietuviškas 
knygas lietuvių bibliografijai ir Lietuvos universiteto bibliotekai. 
Kaupti bibliografinę medžiagą ir senuosius spaudinius, ypač iš- 
leistus spaudos draudimo metais, ragino žurnalas Kultūra**. Daug 
knygų per Panevėžio gimnazijos moksleivius surinko Jurgis Eli- 
sonas3, kelis senųjų knygų sąrašus sudarė Panevėžio muziejus?*, 
380 senų knygų surinko Panevėžio mokytojų seminarijos mokslei- 
viai*“. Nemažai knygų rado Kauno „Aušros“ gimnazijos mokslei- 
viai, iki XX a. pradžios išleistų apie 200 knygų — telšiškis Viktoras 
Kamantauskas?“. Ieškodamas senų spaudinių Biržiška privačiais 
laiškais kreipėsi į parapijų kunigus?*?. Tarp jo bendradarbių, kaip 
rodo archyvinė medžiaga, buvo provincijos mokytojų, agronomų, 
gydytojų, moksleivių. 

Bendradarbių turėjo ir už Lietuvos ribų. Lenkų okupuotame 
Vilniuje bibliografijos papildymų ir patikslinimų surinko Michalas 
Brensztejnas (jis lygino Lietuvių bibliografiją su Vilniaus bibliotekų 


18 A. Bruožio laiškai V. Biržiškai, MAB, E 163-281, 283. 

19 | V. Gaigalaičio laiškas V. Biržiškai, 1925 01 os, ibidem, F 163-375. 

20 I. Kisino laiškai V. Biržiškai, ibidem, F 163-422. 

21 | V. Biržiška, „Visiems mokytojams prašymas“, Švietimo darbas, 1924, nt. 2, 
p. 176-177. 

22 „Naujos knygos“, Kultūra, 1924, nr. 10, p. 376. 

23  Ibidem. 

24  MAB, F 163-1146. 

25 Panevėžio mokytojų seminarijos tautotyros ir senienų rinkimo dr-jos me- 
traštis 1924-1927 metai, Panevėžys, 1927, p. 39. - Spausdinta šapirografu, LNB, 
F130-1543. 

26 V. Kamantausko laiškai V. Biržiškai, 1925 01 25, 28; 02 1, MAB, F 163-404. 
27 | V. Biržiškos laiškas A. Jakštui, 1924 10 18, VUB, F 508, l. 56. 

lietuviškomis knygomis)?*. Vertingų papildymų atsiuntė vokiečių 
kalbininkai Georgas Gerullis??, Franzas Spechtas*?, lenkų bibliote- 
kos Paryžiuje vedėjas P. S. Kaczorowskis* ir kt. Biržiškos prašomas, 
Vatikano bibliotekoje duomenų apie lietuvių spaudą ieškojo Kazys 
Bizauskas?*. Lietuvių bibliografijos patikslinimų ir papildymų iš Ry- 
gos atsiuntė bibliografė Marija Urbšienės, ten studijavęs kalbinin- 
kas Petras Jonikas?*. Leipcigo Baltų instituto bibliotekos lietuviškų 
periodinių leidinių sąrašą sudarė Antanas Salys“. Bibliografinių 
duomenų ir patikslinimų siuntinėjo ir kiti asmenys. 

Užregistruoti dokumentai. Savo veikale Biržiška suregistravo 
prūsų kalbos paminklus, lietuvių spaudą, išleistą lotyniškuoju, goti- 
kiniu bei rusiškuoju raidynu: knygas, lapelius, tęstinius ir periodi- 
nius leidinius, natas ir žemėlapius, knygas dviem kalbomis (lietuvių 
ir kita), kitomis kalbomis išleistus spaudinius, jeigu juose yra nors 
nedidelių lietuviškų tekstų, lietuviškus tekstus iš lenkų, vokiečių ir 
kitos periodikos. Registravo spaustuvėse ir paprastomis dauginimo 
priemonėmis išspausdintas knygas, laikraštėlius bei smulkiuosius 
spaudinius. Lietuvių bibliografijoje atsispindi įvairūs rankraštiniai 
tekstai, spaudos neišvydusios knygos (žodynai, gramatikos, groži- 
nės literatūros kūriniai, rankraštiniai laikraštėliai ir kt.). 

Didžiąją veikale užregistruotų dokumentų dalį sudaro knygos, 
brošiūros, lapeliai lietuvių kalba: pirmoje dalyje (su papildymais) — 
338, antroje — 869, trečioje — 3101, ketvirtoje (iki 1910 m. imtinai) — 
2351 spaudinys. Antroje dalyje užregistruota 16 serialinių leidinių, 
trečioje — 125 (tarp jų keletas Lietuvoje hektografu išspausdintų 
lenkiškų leidinių), ketvirtoje — 138; keletas kitakalbių. Veikalo au- 
torius registravo lituanistinio turinio leidinius kitomis kalbomis. 
Tokių leidinių daugiausia užregistruota trečioje dalyje. Į veikalą 
įtraukti stambesni lituanistinio turinio straipsniai, ypač iš moksli- 
nių žurnalų (Mitteilungen der Litauischen literarischen Gesellschaft, 
Kusaa cmapuna ir kt.). Trečioje ir ketvirtoje dalyje suregistruotos 
rusų kalba išleistos lietuvių draugijų veiklos ataskaitos, rusų bei 
lenkų kalba išleistos lietuvių spektaklių afišos ir programos. Lietu- 


28 M. Brensztejno laiškas V. Biržiškai, 1925 01 06, MAB, F 163-279. 
29 G. Gerullio laiškas V. Biržiškai, 1935 08 24, ibidem, F 163-367. 
30 E. Spechto laiškas V. Biržiškai, 1931 03 16, ibidem, F 163-547. 

31 | V. Biržiška, Lietuvių bibliografija, d. 2: 1800-1864 metai, p. 2. 

32 MAB, F 163-666. 

22 = M. Urbšienės laiškas V. Biržiškai, 1933 11 22, ibidem, F 163-586. 
34 MAB, F 163395. 

35 Ibidem, E 163-529. 

viški ir lituaninio turinio rankraščiai buvo registruojami pirmoje- 
trečioje dalyje. Aprašė Lietuvos (VD) universiteto bibliotekoje, 
Lietuvių mokslo draugijoje Vilniuje, Karaliaučiaus valstybiniame 
archyve ir universiteto bibliotekoje, Peterburgo viešojoje bibliote- 
koje ir kitose bibliotekose bei archyvuose rastus rankraščius. Kai 
kuriuos aprašė pagal šaltinius. Veikale užregistruota Motiejaus 
Valančiaus, Simono Daukanto, Mikalojaus Akelaičio, Antano Ba- 
ranausko, Vinco Kudirkos kūrinių, Adomo Mickevičiaus vertimų į 
lietuvių kalbą ir daugelis kitų, taip pat tautosakos užrašymų. 

Įvairių tipų, paskirties ir turinio spaudinių (knygų, periodi- 
kos, lituanikos) bei rankraščių sujungimas į vieną veikalą padeda 
atskleisti istorinį raštijos ir spaudos plėtotės vaizdą. Tačiau tokiu 
principu parengtame darbe negalima tinkamai metodiškai sutvar- 
kyti literatūros (antai skirtingai reikia aprašyti knygas, periodiką, 
rankraščius), toks veikalas neduoda atskirų spaudos rūšių vaizdo. 

Lietuvių bibliografijos autorius stengėsi kiek galima daugiau į 
veikalą įtrauktų dokumentų aprašyti de visu, aprašo pamatą sudarė 
antraštinis puslapis. Fiksavo kiekvieną leidinio apibūdinimui, jo 
istorijai reikšmingą duomenį. Apraše vartojo lotynišką ir rusišką 
raidyną tais raidynais išleistoms knygoms. Gotikiniu raidynu iš- 
leistus spaudinius aprašė lotyniškomis raidėmis, tik gale pridėjo 
pastabą - „got. r.“ Paliko autentišką rašybą. Be pagrindinių aprašo 
duomenų (autoriaus, vertėjo, visos antraštės, paantraštės, serijos 
ir leidimo duomenų, paginacijos), žymėjo formatą, tiražą, kainą. 
Kontrafakcinių leidinių nurodė autentiškus ir kontrafakcinius lei- 
dimo metus ir vietą, knygų apraše - leidėjus, atspaudų apraše - iš 
kokio leidinio atspausta. Autorinėje eilutėje žymimas autorius, 
vertėjas arba vienas ir kitas (yra spėjamų autorių). Išaiškintos 
autorių pavardės pažymėtos laužtiniuose skliaustuose. Autorius, 
vertėjas arba slapyvardis dar kartą pakartojamas nurašant antraš- 
tinio puslapio duomenis. Atskleisti rinkinių ir kalendorių turiniai. 
Analiziniame apraše, pavyzdžiui, lituanikos straipsnių, vietomis 
sutrumpinta antraštė, serialinių leidinių - pavadinimas. 

Svarbus bibliografinio aprašo elementas — pagrindinio spaudi- 
nio aprašo priedai, Biržiškos vadinami „prierašais“. Juose nurodyta 
literatūra apie suregistruotų knygų autorius, knygų bei rankraščių 
istoriją, jų turinį, kalbą, leidinių recenzijos, straipsniai apie periodi- 
nius leidinius ir kt. Juose taip pat žymėti bibliografiniai darbai, ku- 
riuose tas spaudinys buvo anksčiau aprašytas. Tokie duomenys ypač 

svarbūs, kai bibliografuojamas žuvęs rankraštis arba nė vieno spau- 
dinio egzemplioriaus neišliko ir jis žinomas tik iš šaltinių. „Priera- 
šuose“ nurodyti vėlesni aprašytosios knygos leidimai, tekstų ištrau- 
kų publikacijos chrestomatijose, periodikoje ir kitur. Daugiau jų 
pirmoje veikalo dalyje - senoji lietuvių spauda plačiau buvo tyri- 
nėta, išsamiau buvo registruojama su ja susijusi literatūra. „Priera- 
šai“ siekia atskirų Lietuvių bibliografijos dalių išspausdinimo metus. 

Papildomų duomenų apie spaudinius (jų autorius, išleidimo 
istoriją, likimą, išlikusio reto egzemplioriaus būklę, sumokėtas už 
spausdinimą lėšas, kitus tos knygos leidimus ir kt.) yra anotacijose. 
Nurodytas cenzoriaus įrašytas leidimo tekstas, jo pavardė ir data. 
Knygai apibūdinti panaudotos įžangų, tekstų ištraukos. Antroje ir 
trečioje dalyse gausu istorinio turinio pastabų apie kontrafakci- 
nius leidinius. 

Periodiniai leidiniai aprašyti metiniais komplektais: nurody- 
ta antraštė, paantraštė, leidėjas, redaktorius, spaustuvė, adresas, 
leidimo metai, numerių skaičius ir kt. Apie leidėjus, redaktorius, 
leidinio tendencijas ir pan. duota trumpų papildomų duomenų. 
Nurodytas daugelio periodinių leidinių turinys. Neaprašyti liko tik 
visai menko turinio, kultūros istorijai nelabai reikšmingi leidiniai, 
pavyzdžiui, satyriniai, grynai religiniai laikraščiai arba tie perio- 
diniai leidiniai, kurių visų komplektų autoriui nepavyko rasti. Yra 
atvejų, kai aprašytas ne metinis komplektas, bet atskiri numeriai. 
Periodinio leidinio straipsniai surašyti taip: iš pradžių abėcėliškai 
nurodyti pavarde arba atskleistu slapyvardžiu pasirašyti, paskui 
neiššifruoti slapyvardžiais, kriptonimais pasirašyti bei anoniminiai 
rašiniai (dažniausiai smulki kronikinė medžiaga). Analizinis perio- 
dikos straipsnių aprašas labai padidino informacinę veikalo vertę. 

Biržiška bibliografinį aprašą taisė, tikslino Papildymuose. Jis to- 
bulesnis trečioje ir ketvirtoje dalyse, kur daugiau dokumentų buvo 
aprašyta paties bibliografo de visu. Iš įvairių šaltinių paimti aprašo 
duomenys turi nemažai spragų. 

Lietuvių bibliografijos autorius rūpinosi, kad jo veikalas atliktų 
ir lietuviškos knygos suvestinio katalogo funkcijas - nurodė bib- 
liotekas, kuriose yra į veikalą įtrauktas leidinys. Stropiau buvo 
žymimi bibliotekose išlikę senieji spaudiniai. Parodytos Kauno ir 
Vilniaus universitetų, Lietuvių mokslo draugijos ir kitų Lietuvos 
bibliotekų bei privačių rinkinių knygos. Veikale taip pat atsispindi 
didžiųjų užsienio (Rusijos, Lenkijos, Vokietijos ir kt.) bibliotekų 
turimi lietuviški leidiniai. 

Vaclovo Biržiškos redaguoti žurnalai ir mokslo darbai. Nuotrauka 
iš JAV, apie 1954 m. 


Papildymų sistema. Biržiška nelaukė, kol bibliografijos vei- 
kalas bus užbaigtas, bet skelbė dalimis, nebaigtus. Tik išėjus atski- 
roms dalims atsirasdavo daug naujų papildymų, patikslinimų. Juos 
atspindėdavo vėliau pasirodžiusiose veikalo dalyse. Svarbią vietą 
veikale užėmė prie kiekvienos dalies pridėti Papildymai. Antai pa- 
ties autoriaus skaičiavimu, pirmos dalies keturi papildymai suda- 
ro 79 puslapius (158 skiltis), t. y. beveik du kartus tiek, kiek buvo 
pagrindinio teksto. Papildymai pagal Karolio Estreicherio Lenkų 
bibliografijos pavyzdį buvo spausdinami vienoje lapo pusėje, kad 
juos sukarpius būtų galima pridėti prie pagrindinio teksto. 

Daug papildymų atsirado dėl intensyvaus naujų duomenų kau- 
pimo, surinktų duomenų apie knygas bei jų autorius koregavimo; 
veikalo 1-oji dalis buvo parengta laikantis skirtingos metodikos 
negu vėlesniosios — mažiau dėmesio buvo kreipiama į lituaniką, 
nebuvo sistemingai renkama medžiaga „prierašams“. Vėliau visa tai 
ištaisyta Papildymuose. Antra vertus, Biržiškos talkininkai papildy- 
mų daugiausia atsiųsdavo išspausdinus tomą. Pavyzdžiui, vertingų 
papildymų pirmai daliai surinko Georgas Gerullis (jie išspausdinti 
trečioje dalyje), antrai - Konstantinas Jablonskis ir kt. Papildymuo- 
se aprašytą medžiagą galima suskirstyti į kelias grupes: 1. Naujai su- 
rasti arba išaiškinti spaudiniai, rankraščiai, lituanikos leidiniai. Jie 
pažymėti numeriais su raidėmis: a, b, c ir t. t. Tie spaudiniai turė- 
tų būti įrašyti po pagrindinėje veikalo dalyje atitinkamu numeriu 

pažymėto leidinio, pavyzdžiui, 268, 268a, 268b; 2. Anksčiau subib- 
liografuotų spaudinių aprašo duomenų patikslinimas, pavyzdžiui, 
anksčiau spaudinys buvo žinomas iš šaltinių, o vėliau jis surastas ir 
aprašytas de visu. Lietuvių mokslo draugijos fondus Vilniuje pats 
Biržiška patikrino jau išleidęs trečią dalį, dėl to ketvirtoje dalyje 
atsirado daug trečiosios papildymų. Papildymuose atsispindi naujai 
iššifruoti slapyvardžiai ir slapyraidės; 3. Įvairių klaidų ir netikslumų 
ištaisymai. Jų daugiausia buvo 1-ojoje dalyje. Veikale pasitaiko fikty- 
vių leidinių, kurie vėliau Papildymuos buvo išbraukti; 4. Papildymuo- 
se atsispindi naujai surasti spaudinio išleidimo istorijos duomenys, 
išaiškinti tiražai ir kt. Antros-ketvirtos grupės papildymai turi tą 
numerį, kuriuo pažymėtas pirmą kartą užregistruotas leidinys. 

Vadovaujantis papildymų sistemas“, buvo parengta gana išsami 
feodalizmo epochos bibliografijos rodyklė (pirma ir antra dalys), 
sukaupta gausi spaudos draudimo metų medžiaga (trečia dalis). 
Papildymais buvo renkama medžiaga antram Lietuvių bibliografi- 
jos leidimui. Kita vertus, gausūs papildymai daro nebaigto darbo 
įspūdį, ir ieškant kokio spaudinio ar rankraščio reikia patikrinti 
patį veikalą ir peržiūrėti visus jo papildymus. 

Kontrafakcijų ir slapyvardžių aiškinimas. Bibliografas 
atskleidė daugelio slapyraidėms leidinių tikrąsias išleidimo datas. 
Jis panaudojo viską, ką tuo klausimu buvo davę ankstesni autoriai 
(Baltramaitis, Angrabaitis-Zanavykutis), pats tyrinėjo spaustuvių 
ir redakcijų archyvus, lygino knygų šriftą, popierių, iliustracijas ir 
kt. Jam pavyko išaiškinti apie 450 fiktyviomis 1846-1864 m. dato- 
mis pažymėtų kontrafakcinių leidinių. 

Daug dėmesio bibliografas skyrė lietuvių spaudos darbuoto- 
jų slapyvardžiams ir slapyraidėms, anoniminių raštų autoriams 
išaiškinti. Tam jis studijavo memuarus, laiškus, spaudos darbuo- 
tojų nekrologus, apklausinėjo rašytojus, publicistus, mokslo vei- 
kėjus. Jo veikale iššifruota daug knygų autorių bei vertėjų, peri- 
odikos bendradarbių slapyvardžių: atskleista gana daug Aušros 
bendradarbių pavardžių, Varpo ir Ūkininko slapyvardžių (pagal 
spausdintus ir rankraštinius Griniaus darbus), nustatyta daugelis 
Žemaičių ir Lietuvos apžvalgos, Šviesos, Tėvynės sargo, Vilties (pagal 
Juozo Tumo duomenis), Darbininkų balso (iššifravo Augustinas 


36 Lietuvių bibliografijos papildymų rinkimą 1924-1939 m., sukauptų duo- 
menų pobūdį ir reikšmę V. Biržiška aptarė straipsnyje „Senųjų lietuviškų kny- 
gų naujienos“ (MAB, F 163-78). 

Janulaitis) autorių. Mažiau ištirti Mažosios Lietuvos ir Amerikos 
lietuvių laikraščių slapyvardžiai. 

Klasifikacija. Literatūra veikale išdėstyta chronologiškai pa- 
gal išleidimo (rankraščiai - pagal parašymo) metus. Taip dėstant 
literatūrą, buvo galima parodyti jos istorinę raidą. Kontrafakciniai 
leidiniai užfiksuoti du kartus: antroje veikalo dalyje pagal kon- 
trafakcinius, trečioje — pagal tikruosius išleidimo metus. Į bendrą 
chronologinę eilę įtraukti taip pat spėjamų ir neišaiškintų metų 
leidiniai bei rankraščiai. Chronologiškai išdėstyta literatūra ir Pa- 
pildymuose. Metų ribose spaudiniai surašyti abėcėliškai. 

Pagalbinės rodyklės. Prie pirmos ir antros Lietuvių bibliogra- 
fijos dalies pridėtos autorių ir antraščių rodyklės. Jose yra rubrikų, 
žyminčių svarbiausius to laikotarpio leidinių tipus (elementoriai, 
gramatikos, žodynai, katekizmai, konstitucijos, laikraščiai ir pan.). 
Prie pirmos dalies pridėta lietuviškas knygas spausdinusių spaus- 
tuvių rodyklė, Trečioje ir ketvirtoje dalyse yra bendros persona- 
linės ir dalykinės rodyklės. Taip pat parengtos rodyklės prie Pa- 
pildymų. Rodyklėse neatsispindi pavardės iš „prierašų“ ir pastabų. 
Dalykinės rubrikos sudarytos pagal pirmąjį svarbesnį antraštės 
žodį. Yra rubrikų, žyminčių mokslo šakas (archeologija, etnogra- 
fija, istorija, kalbotyra ir kt.), literatūros žanrus (dainos, pasakos, 
eilėraščiai) ir pan. Tačiau dalykinių rubrikų rodyklėse nedaug ir 
spaudos turinio jos giliau neatskleidžia. 

Antroje ir trečioje veikalo dalyse yra kontrafakcijų rodyklės. 
Antros dalies rodyklėje yra abėcėlinis kontrafakcijų sąrašas (pažy- 
mėti ir tikrieji išleidimo metai), chronologinis sąrašas pagal kon- 
trafakcinius metus (pažymėti ir autentiški išleidimo metai), chro- 
nologinis sąrašas pagal tikruosius išspausdinimo metus (pažymėti 
ir kontrafakciniai metai). 

Lietuvių bibliografijos pagalbinis aparatas ne tik padeda orien- 
tuotis veikale, bet ir turi savarankiškos vertės. Čia pirmą kartą 
buvo plačiai atskleisti lietuvių spaudos slapyvardžiai ir slapyrai- 
dės. Nemaža jų, pavyzdžiui, trečios veikalo dalies, ketvirtos dalies 
pirmo tomo apie 200 slapyvardžių iššifruota tiktai pagalbinėse 
rodyklėse, nes duomenys buvo gauti jau išspausdinus pagrindinį 
bibliografijos veikalo tekstą. 

Suregistruotų dokumentų kiekis, spragos. Osvaldas Jano- 
nis atskleidė Lietuvių bibliografijoje, jos papildymuose ir naujausios 
redakcijos rankraščiuose suregistruotų dokumentų pasiskirstymą 

pagal rūšis ir tipus (neįtraukė serialinių)?7. Užregistruotų doku- 
mentų statistika atrodo taip: 


Prūsų kalbos ir raštijos paminklai 1 
Knygos lietuvių 6657 
Lietuviški tekstai ir užsienio lituanistika 1263 
Vaizduojamos dailės leidiniai 12 
Natų leidiniai 69 
Žemėlapiai 4 
Rankraščiai 348 
Kitakalbės knygos, išleistos Lietuvoje 57 

Iš viso 8420. 


Pridėję 379 serialinius leidinius turėsime 8799. 

Po Antrojo pasaulinio karo istorikai, filologai, bibliografai su- 
rado nemažai Biržiškos neužregistruotų spaudinių, rankraščių, 
leidinių su lietuviškais tekstais. Pavyzdžiui, Lietuvos knygų rūmų 
darbuotojų parengtame veikale Lietuvos TSR bibliografija. Serija 
A. Knygos lietuvių kalba. T. 1. 1547-1861 (Vilnius, 1969) subiblio- 
grafuotos 1373 lietuviškos knygos, išleistos iki 1861 m. imtinai, 
t. y. 232 vienetais daugiau negu to laikotarpio Biržiškos veikale. 
Vis dėlto Lietuvių bibliografijos reikšmė labai didelė: ji papildė 
duomenis apie senąją spaudą, pratęsė lietuvių spaudos repertu- 
arinę bibliografiją iki 1926 metų. Biržiška lietuvių bibliografijoje 
įtvirtino mokslinę metodiką, susiejo ją su knygos, žurnalistikos, 
literatūros istorija. Jis atliko didelį tiriamąjį darbą, atskleisdamas 
knygų autorius, iššifruodamas slapyvardžius, kaupdamas duome- 
nis leidinių bei rankraščių istorijai. Lietuvių bibliografija daugelį 
metų buvo vienintelis išsamus informacijos šaltinis įvairių sričių 
lituanistikos studijoms. 

Mokslinę ir informacinę darbo reikšmę nurodė to meto lietu- 
vių bibliografai, mokslo ir kultūros veikėjai. Ansas Bruožis rašė, 
kad tas veikalas būsiąs žiūronas, „per kurį matysime, kaip toli 
mūsų kultūroj nužingsniuota“3š, Aleksandras Ružancovas jį laikė 
„aukštai mokslišku veikalu“?, Balys Sruoga iškėlė autoriaus nuo- 
pelnus iššifruojant kontrafakcijas*?. Rašytojas Jurgis Savickis, ga- 
vęs Lietuvių bibliografijos antrą dalį, siūlė parengti naują papildytą 


37 O. Janonis, Vaclovo Biržiškos „Lietuvių bibliografija“, Vilnius, 1997, p. 1. 
38 A. Bruožio laiškas V. Biržiškai, 1926 09 21, MAB, F 163-281. 

39 Mūsų žinynas, 1924, nr. 21, p. 546. 

40 Lietuva, 1926, spalio 20, Nr. 237. 

darbo leidimą, iliustravus jį knygų nuotraukomis, vandens ženklų, 
autografų pavyzdžiais bei ekslibrisais“. Liudas Gira pažymėjo, kad 
veikalas turi didelę reikšmę literatūros ir kalbos mokslui**. Pelik- 
sas Šinkūnas Lietuvių bibliografijos trečios dalies recenzijoje rašė, 
kad šis darbas tapo savotiška spaudos, literatūros ir visos tautos 
dvasinio gyvenimo kilimo ir smukimo istorija*3. Biržiškos veikalą 
labai palankiai įvertino vokiečių filologai baltistai. Ernstas Fraen- 
kelis pažymėjo didelę jo reikšmę visiems, kas užsiima lituanisti- 
ka**, Georgas Gerullis rašė apie veikalo mokslinę reikšmę ir jo 
autoriaus įdėtą milžinišką darbą“5. Palankiai Lietuvių bibliografiją 
įvertino vilnietis istorikas ir bibliografas Michatas Brensztejnas*“. 
Pokario metais šį leidinį lenkų istorikas Jerzis Ochmanskis pri- 
skyrė prie svarbiausių pasaulinės reikšmės mokslo darbų, sukurtų 
nepriklausomoje Lietuvoje*7. Čikagoje 1972 m. išleistame veikale 
Lietuvos universitetas 1579-1803-1922 tarp žymiausių lituanistinių 
Humanitarinių mokslų fakulteto darbų pirmuoju minima Biržiš- 
kos penkių dalių Lietuvių bibliografija (1547-1910)48. 

Nespausdintos dalies rankraštis, antrosios laidos klau- 
simas. Veikalas Lietuvių bibliografija buvo leidžiamas neoperaty- 
viai. Štai 1910 metų sąsiuvinis spaudai buvo parengtas 1934 m., o 
pasirodė tik po penkerių metų. Veikalo leidimui nebuvo skiriama 
pakankami lėšų, daug laiko atimdavo jo spausdinimas, ypač korek- 
tūros taisymas. Sovietinės okupacijos metais veikalą buvo numa- 
tyta spausdinti toliau, bet darbas nepajudėjo, nes prasidėjo karas | 
ir vokiečių okupacija. Okupacijos metais Biržiška toliau tvarkė 
bibliografijos rankraščius, rengė juos spaudai. 1911-1914 metų bi- 
bliografijos medžiagą (Lietuvių bibliografijos 4-0s dalies 2-4 tomą) 
autorius paliko Viekšniuose, ten ir žuvo*?. 

Iš esmės buvo baigta ir veikalo penkta dalis. Ji apėmė Pir- 
mojo pasaulinio karo (1915-1920) spaudą. Tos dalies rankraštis 


41 | J. Savickio laiškas V. Biržiškai, 1926 09 26, Knygotyra, 1980, t. 8(5), sąs. 1, p. 66. 
42 Lietuvos aidas, 1929, vasario 25, nr. 30. 

43 Švietimo darbas, 29, nr. 7, p. 39. 

44 E. Fraenkelio laiškai V. Biržiškai, 1935 07 25; 1940 03 01 ir kt., MAB, F 163- 
349, 351. 

45 G. Gerullio laiškai V. Biržiškai, 1924 10 12; 1929 09 22 ir kt., ibidem, F 163- 
364, 365. 

46 Ateneum Wilefskie, 1925, t. 3, Z. 9, S. 182. 

47 J. Ochmaiski, Historia Litwy, Wroclaw; Warszawa; Krakow, 1967, s. 280. 
48 Lietuvos universitetas 1579-1803-1922, Chicago, 1972, p. 393. 

49 A. Ružancovas rašė, kad Lietuvoje per karą sudegė 1911-1926 m. Lietuvių 
bibliografijos rankraštis (Knygų lentyna, 1962, nr. 1, p. 1). 

(4750 kortelių) laikomas Lietuvių literatūros ir tautosakos insti- 
tutes?. Jame chronologiškai suregistruota apie 3,5 tūkst. spaudos 
vienetų. Tarp to laikotarpio spaudinių yra nemaža komunistinės 
spaudos (pavyzdžiui, 1919 m. išleistos Zigmo Angariečio brošiū- 
ros), kaizerinės okupacinės valdžios įsakymų, medicinos leidinių, 
hektografuotų ir rankraštinių laikraštėlių, lietuviškos tematikos 
vokiškų leidinių, Lietuvoje kitomis kalbomis leistos periodikos, 
įvairių leidinių apie Baltijos šalis užsienio kalbomis. Nemaža to 
laikotarpio spaudinių (apie 1200 vienetų) buvo suregistruota žur- 
nalo Knygos (nr. 1-6) skyriuje „Bibliografija“. 

Šešta Lietuvių bibliografijos dalis apėmė 1921-1926 metų spau- 
dą. Rankraštyje (apie 4,5 tūkst. kortelių)“' aprašyta daugiau kaip 
3,8 tūkst. spaudos vienetų (knygų, periodikos, gaidų, lituanikos). 
Literatūra suklasifikuota chronologiškai. Apie 800 į tą dalį įtrauktų 
spaudinių buvo Biržiškos suregistruota minėtame žurnalo Knygos 
skyriuje „Bibliografija“. 

Rinkdamas Lietuvių bibliografijos papildymus ir patikslinimus, 
tobulindamas veikalo metodiką, Biržiška kaupė medžiagą naujai 
jo laidai. Atrodo, kad iš pradžių antrą laidą autorius buvo numatęs 
kiek kitaip metodiškai sutvarkyti - literatūrą išdėstyti ne chrono- 
logiškai, bet abėcėliškais?, tačiau vėliau šios minties atsisakė. Išliko 
Lietuvių bibliografijos spausdinto teksto pirma-ketvirta dalys su gau- 
siais įrašais, pataisymais ir papildymais tekste ir pagalbinėse rody- 
klėse“?. Nuodugniau buvo parengtos pirma-trečia veikalo dalys (iki 
1904 m.)S+. Čia sujungta pirmame leidime išspausdinta medžiaga, 
„Papildymai“ ir nauji niekur neskelbti bibliografijos duomenys. Ant- 
ros laidos rankraštis platesnis ir detalesnis: daugiau aprašyta spaudi- 
nių, smulkių tekstų, rankraščių, lituanikos, gausesni „prierašai“ (jie 
siekia 1944 m..), yra kai kurių neesminių metodinių skirtumų. 

VDU filosofijos fakulteto dekano Antano Maceinos 1942 m. 
liepos 17 d. rašte rektoriui tarp spaudai parengtų personalo darbų 
minėjo Biržiškos Lietuvių bibliografiją ligi 1800 ir Lietuvių bibliogra- 
fiją 1911-1914 metaiss. 


so LLTI, Fas,l. 42-47. 

s1 | Ibidem, 1. 48-47. 

s2 V. Maciūnas, „Vaclovas Biržiška, Lietuvių bibliografija. IV dalis..“, Židinys, 
1940, Nr. 3, p. 393. - Parašas: V. Mc. 

53 LLTI, Es, 1. 42-47. 

s4  Ibidem, 1. 41. 

ss LCVA, FR-629, ap. 1, b. 981, 1. 31. 

Nespausdintoje veikalo dalyje nuo 1911 iki 1926 m. (imtinai) 
aprašyta apie 9 tūkst. bibliografinių vienetų. Tad savo veikale iš 
viso suregistravo daugiau negu 18 tūkst. iki 1926 m. išleistų lietu- 
viškų spaudinių ir rankraščių, lituanikos. Autorius nurodė perio- 
dikos leidinių straipsnius, „prierašuose“ užfiksavo kelias dešimtis 
tūkstančių recenzijų bei straipsnių apie knygas ir jų autorius. 

Atsidūręs Vienoje, ilgesniam laikui apsistojęs Hamburge ir Pin- 
neberge, nukeliavęs į JAV Biržiška iš naujo rengė Lietuvių bibliogra- 
fijos antrąją laidą, rinko papildymus, darbą suintensyvino pradėjęs 
dirbti Kongreso bibliotekoje Vašingtone. 1952 metų spalio pabaigo- 
je Alenai Devenienei rašė: „... kaip tik prieš savaitę greta kitų rašinių 
pradėjau ruošti antrą iš pamatų perdirbtą lietuviškos bibliografijos 
leidimą'““ Šiek tiek pakeitė veikalo antraštę - pavadino Lietuviškąja 
bibliografija. 1955 metų spalio pradžioje Mykolui Deveniui rašė, kad 
visai parengė perdirbtą ir pertvarkytą, gerokai papildytą laidą, sie- 
kiančią 1904 m. pabaigą. Veikalas apėmė 2046 mašinraščio pusla- 
pius - tūkstančiu spausdintų puslapių daugiau, negu buvo pirmoje 
laidoje, nauji bibliografiniai papildymai sudarė 1700 pozicijų?7. Pa- 
sigirdo raginimų šį veikalą išleisti. Minint Biržiškos gimimo septy- 
niasdešimtmetį Zenonas Ivinskis Aiduose rašė: „Būtų tai nepapras- 
tas įvykis mūsų kultūros istorijoje, jeigu iki galo pabaigta tvarkyti 
Ve. Biržiškos Lietuvių bibliografija, kuriai jis savo gyvenimą aukojo, 
būtų pagaliau išspausdinta/58 Raginimas nebuvo išgirstas. 

Daugiau apie šį rankraščiu likusį veikalą visuomenė sužinojo 
iš Mykolo Biržiškos paskelbtos mirusio brolio profesoriaus darbų 
apžvalgos“. Jis rašė, kad veikalą parengė 1952-1955 m., apėmė lai- 
kotarpį nuo XIII a. iki spaudos draudimo panaikinimo. Pirma da- 
lis - XIII-XVI a. (66 vienetai), antra — XVII a. (163 vienetai), tre- 
čia - XVIII a. (445 vienetai), ketvirta - 1801-1864 m. (1402 viene- 
tai), penkta — 1865-1904 m. (4834 vienetai). Tad antroje laidoje (iki 
1904 m.) buvo suregistruota 3910 lietuvių spaudos, raštijos ir lituani- 
kos veikalų. M. Biržiškos nuomone, penktą dalį galima spausdinti 


s6 V. Biržiškos laiškas A. Devenienei, 1952 10 22, Alenos Devenienės-Gri- 
gaitienės archyvas, Florida, S. Pitersberg; J. Aničas, Alena ir Mykolas Deveniai, 
p. 276. 

s7 V. Biržiškos laiškas M. Deveniui, 1955 10 06, ibidem, p. 277. 

s8  Z. Ivinskis, „Visas gyvenimas knygai: Prof. Vaclovo Biržiškos 70 metų 
amžiaus (1884.XIL2-1954.XIL.2) proga“, Aidai, 1955, nr. 4/5, p. 156. 

są M. Biržiška, „Profesoriaus Vaclovo Biržiškos rankraštinis palikimas“, 
Naujienos. - Literatūra, 1956, rugsėjo 29, Nr. 333. 


378 


mažesniais leidiniais, suskirsčius medžiagą į du ar daugiau tomų. 
Kiekviena dalis parengta spaudai, trūksta tik įžanginio straipsnio 
ir pagalbinių rodyklių. Dabar su šiuo rankraščiu galima susipažinti 
Vilniaus universiteto bibliotekos rankraštyne (F 314—558-562). 

Archyvinė medžiaga rodo, kad sovietinės okupacijos metais 
Lietuvoje buvo numatyta, panaudojus Silvestro Baltramaičio vei- 
kalo Lietuvių ir senųjų prūsų knygų sąrašo antros dalies ir Biržiškos 
Lietuvių bibliografijos rankraščius, parengti spaudai veikalo tęsi- 
nį — 1911-1926 metų lietuviškų knygų rodyklę (nuo 1927 m. regis- 
travo Bibliografijos žinios)““. Vytauto Steponaičio 1956 m. vasario 
mėnesio dienoraščio įrašuose užsimenama apie Biržiškos mirtį ir 
Knygų rūmų turimą Lietuvoje paliktą pataisytą Lietuvių bibliogra- 
fijos rankraštį, spėjama, kad greičiausiai išleisią Antano Ulpio reda- 
guotą šio veikalo naują laidą“'. Planai pasikeitė - Biržiškos veikalas 
nepasirodė, o jo surinkta bibliografinė medžiaga buvo panaudota 
Lietuvos nacionalinės Martyno Mažvydo bibliotekos išleistame 
veikale Lietuvos bibliografija. Ser. A. Knygos lietuvių kalba. T. 3, 
1905-1917 (2006, kn. 1-2). 


Amerikos lietuvių spauda 1874-1910 


Dirbdamas Kongreso bibliotekoje Vašingtone 1951 m. Vaclovas 
Biržiška parengė bibliografijos veikalą Amerikos lietuvių spauda 
1874-1910. Aprašė 1366 dokumentus. Naujo toje rodyklėje ma- 
žai — iš esmės pakartoti Lietuvių bibliografijoje (trečioje dalyje ir 
ketvirtos dalies pirmame sąsiuvinyje) užregistruoti JAV lietuvių 
leidiniai. Darbą parengė per kelis mėnesius. Rankraštis deponuo- 
tas Kongreso bibliotekoje, jo mikrofilmą greitai gavo Vilniaus uni- 
versiteto biblioteka“*, 

Pirmieji spaudiniai - Mykolo Tvarausko anglų-lietuvių ir lie- 
tuvių-anglų kalbų žodynas (Shamakin, 1875; visas tiražas sude- 
gė, žinomas išlikęs vienas egzempliorius) ir jo atsišaukimas Mieli 
Broliai (2 psl.). Istorikas, buvęs Kongreso bibliotekos darbuotojas 
Vincas Trumpa šių eilučių autoriui pasakojo: Biržiška JAV lietu- 
vių spaudos rodyklę mažai papildė, netikrino ankstesnių įrašų, dėl 


60 Knygų rūmų direktoriaus A. Ulpio raštas Kauno universiteto bibliotekos 
direktorei Stefanijai Užkurytei, Lietuvos knygų rūmų archyvas, ap. 1, b. 10, 1. 7. 
61 LNB, F 47-1610, 1. 3-4. 

62 V. Biržiška, American Lithuanian Press from 1875 to 1910. Washington, 1951, 
282 p. mašinraštis. VUB, Mf8. 

to atsirado net kuriozų. Tuo metu, kai Biržiška dirbo tam reika- 
lui (papildymams, patikslinimams), turtingiausias šaltinis buvo 
vienuolių kazimieriečių biblioteka, bet ja nepasinaudojo. Tačiau 
žinome apie bibliografo 1952 m. apsilankymą. Putname, kur buvo 
turtinga vienuolių marijonių biblioteka“. 

1994 m. Čikagoje pasirodė Stasės Vaškelienės suredaguotas Bir- 
žiškos veikalas Amerikos lietuvių spauda 1874-1910: bibliografija““. 
Išleido Lituanistikos institutas Čikagoje. Finansavo JAV lietuvių 
ir Devenių fondai. Antraštės, tekstai - lietuvių ir anglų kalbomis. 

Veikalą sudaro trys skyriai: knygos (1315), periodika (79), pa- 
pildymai (50). Veikale yra prierašai: nurodyti spaudos atsiliepimai 
apie leidinį, apie registravimą ankstesniuose šaltiniuose, nuorodos 
į svarbiausiuose lietuvių spaudos rinkiniuose esamus egzemplio- 
rius. Redaktorė sudarė autorių pavardžių, antraščių ir chronologi- 
nę rodyklę. Įdėjo Biržiškos parašytą straipsnį „Amerikos lietuvių 
spauda 1875—1910“ anglų ir kiek sutrumpintą lietuvių kalba. 

Ir šios bibliografinės rodyklės duomenys buvo integruoti į 
minėtą Lietuvos nacionalinės Martyno Mažvydo bibliotekos 
2006 m. išleistą veikalą. 


Mūsų žurnalai 


Žurnalo Knygos (1922 m., nr. 1-3; 1924, Nr. 4-6) skyriuje „Mūsų 
žurnalai“ Biržiška pateikė 43 periodinių leidinių (daugiausia žur- 
nalų) straipsnių bibliografinius aprašus. Pradedama 1883 m. pa- 
sirodžiusia Aušra, baigiama 1923 m. periodika (žurnalas Švietimo 
darbas, Mūsų žinynas ir kt.). Žurnalai aprašyti kiekvienas atskirai, 
išdėstyti jų išleidimo chronologine tvarka, metų ribose - nume- 
riais. Tokia literatūros klasifikacija informacijai nepatogi - straips- 
niams labiau tiktų sisteminis išdėstymas. Iššifruota dauguma Auš- 
ros slapyvardžių ir slapyraidžių, kitų leidinių slapyvardžiai liko be- 
veik nekliudyti. Knygose publikuotų lietuvių periodikos straipsnių 
sąrašo informacinę vertę padidino septintame žurnalo numeryje 
(1926) išspausdinta „Autorių rodyklė“. 


63 A. Braziūnienė, Bibliofilija kaip asmenybės raiška: Kazio Varnelio biblio- 
teka, Vilnius, 2008, p. 55. 

64 V. Biržiška, Amerikos lietuvių spauda 1874-1910: bibliografija / Red. Stasė 
Vaškelienė, Chicago, 1994. 280 p. 

Lituanika 


Lituanikos bibliografijos darbai apima literatūrą kitomis kalbo- 
mis apie Lietuvą, jos gamtą, ekonominę būklę, politinį gyvenimą, 
mokslą ir kultūrą, apie lietuvių tautą ir lietuvių veikalus, išleistus 
kitose šalyse ne lietuvių kalba. Iš pradžių nebuvo atsižvelgiama į li- 
teratūros leidimo vietą - buvo registruojami ir Lietuvoje, ir kitose 
šalyse paskelbti darbai. Vėliau lituanikos bibliografija apėmė tik už 
Lietuvos ribų paskelbtą šios rūšies literatūrą - eksterioriką. 

Pirmą kartą lituanika imta sistemingai bibliografuoti žurna- 
le Knygos. Bibliografinę medžiagą rengdavo Biržiška. Žurnale 
spausdinamos rodyklės buvo dvejų tipų - literatūros apie Lietu- 
vą ir lietuvius (teminė lituanika) ir lietuvių autorių darbai kitomis 
kalbomis (autorinė lituanika). Duomenų bibliografui siuntinėjo 
rašytojas Jurgis Savickis iš Suomijos, diplomatas Juozas Urbšys iš 
Berlyno, Mikas Petrauskas iš JAV ir kt.“ 

Pirmame Knygų numeryje išspausdintas sąrašas „Lituanika 
svetimomis kalbomis“. Jame, kaip nurodė Biržiška, duota „pilnes- 
nė lituanikos bibliografija nuo 1904 metų“ ir kai kurie senesnių 
laikų raštai, nežinomi Silvestrui Baltramaičiui““. Tas sąrašas buvo 
rengiamas kaip Baltramaičio kraštotyros bibliografijos veikalo Lie- 
tuvos [...] bibliografinės medžiagos rinkinys... tęsinys. Jis buvo tęsia- 
mas ir kituose žurnalo numeriuose“?. Registruodamas literatūrą 
autorius neatsižvelgė į jos išspausdinimo vietą - yra Kauno, daug 
Vilniaus leidinių, įvairiose užsienio šalyse pasirodžiusių knygų bei 
straipsnių. Iš viso suregistruota apie 600 vienetų, daugiausia lenkų 
ir vokiečių, mažiau rusų ir prancūzų kalbomis. Didžioji dalis dar- 
bų - humanitarinio turinio. Literatūra suklasifikuota sistemiškai. 
Daugumas leidinių aprašyti detaliai, išskyrus tuos atvejus, kai ap- 
rašinėta iš bibliografinių šaltinių. 

Skyriuje „Lietuviai autoriai svetimomis kalbomis“93 subibliogra- 
fuota apie 200 mokslo darbų, populiarių straipsnių, grožinės litera- 
tūros kūrinių, kuriuos lietuviai autoriai paskelbė 1891-1922 m. atski- 
rais leidiniais ir periodikoje lenkų, vokiečių, rusų, anglų, prancūzų, 
švedų ir kitomis kalbomis. Literatūra į sąrašus buvo įtraukiama ne- 


65 Žr. laiškus V. Biržiškai, MAB, F 163-498, 530, 624. 

66 Knygos, 1922, nr. 1, sklt. 81-82. 

67 V. Biržiška, „Lituanica svetimomis kalbomis“, Knygos, 1922, nr. 1, sklt. 81— 
90; nr. 2-3, sklt. 223-234; nr. 4—6, sklt. 421-442. 

68 V. Biržiška, „Lietuviai autoriai svetimomis kalbomis“, Knygos, 1922, nr. 1, 
sklt. 77-82; nr. 2—3, sklt. 219-224, 1924; nr. 4—6, sklt. 219-224. 

atsižvelgiant į jos leidimo vietą - nurodyta viena kita Kaune išleista 
knyga, daug Vilniuje, nemaža Vokietijoje, Šveicarijoje, Prancūzijoje, 
JAV pasirodžiusių leidinių. Dauguma darbų - lituanistinio turinio. 

Knygos suregistravo apie so į Baltramaičio kraštotyros biblio- 
grafijos veikalą nepatekusių darbų ir davė svarbiausios lituanikos 
literatūros vaizdą nuo 1904 iki 1922 metų imtinai. 

Vašingtono Kongreso bibliotekos užsakymu Biržiška parengė 
stambų lituanikos veikalą Lietuva ir lietuviai knygų veidrodyje (Li- 
thuania and Lithuanians mirrored in the books). 1952 m. gegužės 
1 d. laiške Mykolui Deveniui rašė, kad šį darbą baigiąs“?. Apimsiąs 
visas Lietuvos gyvenimo sritis, būsią apie 4000 vienetų. Bibliogra- 
finį veikalą sudaro pirmasis a skyrius. Jame atsispindi Kongreso 
bibliotekoje esamos ir į katalogus įtrauktos knygos (81 puslapis 
mašinraščio). Į antrąjį b skyrių įtrauktos Kongreso kataloguose 
neatspindėtos knygos (203 psl.), tad iš viso 284. Veikalą patikslin- 
ta antrašte Bibliografija apie Lietuvą (Bibliography on Lithuania) 
1953 m. užbaigė ir atidavė jį užsakiusiai bibliotekai. Leidimo teisės 
priklauso Kongreso bibliotekai (mašinraštis - VUB, F 314-512). 


Epizodiniai darbai 


Nedidelį pėdsaką Vc. Biržiška paliko šakinėje ir personalinėje 
bibliografijoje. Netikėta profesoriaus darbų tematikoje - tautosa- 
kos literatūros rodyklė. Pats tautosakos nėra studijavęs, nėra tuo 
klausimu rašęs, tad 1931 m. paskelbta „Lietuviškųjų dainų biblio- 
grafija“ tikriausiai buvo skirta broliui Mykolui, daug rašiusiam 
apie dainas, universitete dėsčiusiam folkloristikos kursus, aišku, 
svarbus ir jo studentams?“. Rodyklėje suregistruoti dainų tekstų 
ir natų leidiniai, įvairūs tyrinėjimai lietuvių ir kitomis kalbomis — 
iš viso apie 400 vienetų. Literatūra suklasifikuota gana nenuose- 
kliai: „Dainų bibliografija“, „Senesnieji lietuvių dainų tekstai iki 
L. Rėzos“, „Lietuvių dainų didesnieji rinkiniai nuo L. Rėzos iki 
1930 m.“, „Mažesnieji dainų rinkiniai“, „Lietuvių dainos chorams“, 
„Raštai apie dainas“. Skyriuose literatūra išdėstyta chronologiš- 
kai. Pagalbinį aparatą sudaro pavardžių ir geografinė rodyklės. 


69 V. Biržiškos laiškas M. Deveniui, 1952 05 1, ADGA; taip pat J. Aničas, Ale- 
na ir Mykolas Deveniai, p. 276. Apie šią rodyklę rašė Mykolas Biržiška Naujienų 
priede Literatūra (1956, rugsėjo 29, nr. 333). 

70 V. Biržiška, „Lietuviškųjų dainų literatūros bibliografija, Mūsų tautosaka, 
1931, kn. 3, p. 187—-229. 


382 


Bibliografinio aprašo duomenis papildo informacinės anotacijos, 
atskleistas rinkinių turinys. 

Marija Urbšienė 1933 m. liepos 26 d. laiške?" iš Paryžiaus nuro- 
dė Biržiškos rodyklės spragas - lietuvių liaudies dainų vertimus ir 
straipsnius prancūzų, vokiečių, italų kalbomis. Pora dainų vertimų 
publikacijų prancūzų periodikoje priklauso Oskarui V. Milašiui, 
pasirašiusiam slapyraidžiu L. de Labunovas. 

Personalinėje bibliografijoje minėtini Jonui Basanavičiui skirti 
darbai. Profesorių domino Jono Basanavičiaus asmenybė, visuo- 
meninė ir kultūrinė veikla, mokslinės publikacijos ir publicis- 
tika, yra paskelbęs kelis šiam veikėjui skirtus literatūros sąrašus. 
Basanavičiaus knygų ir svarbesnių straipsnių sąrašus išspausdino 
žurnaluose Švietimo darbas (1922, nr. 3-6) ir Iliustruotoji Lietuva 
(1926, nr. 47). 1927 m. žurnale Mūsų žinynas pasirodė plati „D-ro 
J. Basanavičiaus raštų bibliografija“7?, Joje subibliografuotos kny- 
gos, straipsniai, recenzijos, dokumentų ir literatūros tekstų publi- 
kacijos, tautosakos rinkiniai, kelionių aprašymai ir kiti darbai lie- 
tuvių, rusų, lenkų, bulgarų kalbomis - daugiau negu 300 vienetų. 
Jų tematika labai įvairi: Lietuvos istorija, archeologija, mitologija, 
etnografija, folkloristika, spaudos ir literatūros istorija, kultūros 
istorija, medicina, antropologija ir kt. Rodyklėje neišvengta spra- 
gų - autoriui nepavyko peržiūrėti visų 1906-1914 ir 1919-1926 metų 
lietuviškų leidinių. Literatūra išdėstyta chronologiškai. Bibliogra- 
finis aprašas sutrumpintas. Vertingas rodyklės elementas - iššif 
ruoti Basanavičiaus slapyvardžiai ir slapyraidės. 

Biržiškos rodyklę, pridėjęs literatūros apie Basanavičių sąrašą, 
perspausdino Adolfas Nezabitauskis knygoje Basanavičius"*. Čia kai 
kurios rodyklės pozicijos buvo praleistos, atskiri vienetai išspaus- 
dinti su klaidomis. Autorius buvo nepatenkintas šia publikacija. 

Biržiška parengė kalbininko Kazimiero Būgos bibliografinę ro- 
dyklę?*. Joje suregistruoti 1900-1924 m. kalbos mokslo leidiniai, 
straipsniai, recenzijos, laiškai, jo užrašyti tautosakos tekstai — apie 
180 pozicijų. Rodyklė nėra išsami, nes, kaip rašė pats darbo auto- 
rius, joje trūksta smulkių Dirvoje-Žinyne, Tėvynės sarge, Viltyje iš- 


71 M. Urbšienės laiškas V. Biržiškai, 1933 07 26, LNB, E 14-422. 

72 Mūsų žinynas, 1927, nt. 35, p. 138-145. 

73 | [V. Biržiška], „Svarbesnieji dr. J. Basanavičiaus raštai“ in A. Nezabitaus- 
kis, Basanavičius, Kaunas, 1938, P. 509-528. 

74 V. Biržiška, „Prof. K. Būgos raštų bibliografija“, Tauta ir žodis, 1925, kn. 3, 
P. 224-231. 

spausdintų straipsnių (surasti ne visi periodinių leidinių numeriai), 
stinga kai kurių slapyvardžiais pasirašytų darbų. Literatūra išdėsty- 
ta chronologiškai, iššifruota Būgos slapyvardžių ir slapyraidžių. 
Bibliografinės rodyklės („Lietuviškų dainų literatūros...“ Jono 
Basanavičiaus, Kazimiero Būgos) - medžiaga platesnėms studijoms. 


BIOBIBLIOGRAFIJA 


Aleksandrynas 


Vertingiausias biobibliografinis veikalas lietuvių bibliografijoje 
yra Biržiškos trijų tomų Aleksandrynas. Paantraštėje pažymėta, 
kad tai „senųjų lietuvių rašytojų, rašiusių prieš 1865 m., biografijos, 
bibliografijos ir biobibliografijos“. Į Aleksandryną įtraukti rašyto- 
jai, vertėjai, kalbininkai, tautosakos užrašinėtojai, lietuviškų raštų 
redaktoriai ir kiti asmenys, palikę nors nedidelį pėdsaką lietuvių 
raštijos istorijoje. Pastangos siekti optimalumo pagrįstos - smul- 
kieji papildo lietuvių raštijos vaizdą, jie sudaro dirvą, prielaidas 
stambesniems veikalams atsirasti. 

Duomenis tam veikalui Biržiška rinko per visą savo mokslinės 
veiklos laiką. Apkrautas įvairiais darbais neturėjo laiko surinktos 
medžiagos susisteminti, parengti spaudai. Veikalo įžangos juod- 
raštyje Biržiška pasakojo, kad 1943 m. sunkiai susirgo žmona Alek- 
sandra. Profesorius keletą mėnesių dienomis ir naktimis ją slaugė. 
Žmonos paragintas ėmė tvarkyti surinktą medžiagą. Jos atmini- 
mui ir veikalą pavadino Aleksandrynu?s. (Dėl tokio pavadinimo 
JAV lietuvių buvo polemizuota.) Su Biržiška nemažai bendravęs 
paskutiniais gyvenimo metais Jurgis Jašinskas (pas jį profesorius 
gyveno), suvokęs, kuo jam buvo žmona Aleksandra - jeigu ne jos 
parama „sunkiame šios žemės kelyje, vargu ar mes turėtume tuos 
veikalus, kuriuos jis yra palikęs rankraščiuose“76 

Biržiška turėjo sukaupęs medžiagos beveik 450-čiai asmenų, 
tačiau suspėjo sutvarkyti tik apie 370 straipsnių. Po žmonos mir- 
ties turėjo galimybių darbą tęsti, bet neturėjo moralinių jėgų vėl 
jo imtis. Parengtus rankraščius pasiėmė traukdamasis į Vakarus. 


75 M. Biržiška, „Brolio paaiškinimai“, in V. Biržiška, Aleksandrynas, 1960, 
t. 1, p. XII. 

76 J. Jašinskas, „Spaudos pabiros“, Naujienos. - Naujienų Antroji Dalis, 1957, 
rugsėjo 28, nr. 383. 

Minėtojeįžangojeteigė, kadatsidūręs svetur (pirmiausia Vienoje) 
šiek tiek papildė parašytus straipsnius?7. Maciūnui 1952 m. rugsė- 
jo 1 d. laiške rašė, kad bėgant iš Vienos dalis Aleksandryno teksto 
žuvo. Trūksta kaip tik stambiausių - Bretkūno, Chylinskio, Do- 
nelaičio, Rėzos, Bogušo, Daukanto, Baranausko, nemažai smul- 
kesnių. Mykolas Biržiška teigė, kad Vaclovui 1944-1945 m. Vienos 
ir Freiburgo universitetų bibliotekose, 1946-1947 m. Pinneberge, 
1949 m. nuvykus į JAV - Jeilio universiteto, Kongreso (Vašingto- 
ne) ir Bostono universiteto bibliotekose pavyko rasti papildomos 
medžiagos Aleksandrynui?š, 

Vokietijoje, Pinneberge, 1949 m. Biržiška turėjo taip suskirsty- 
tus Aleksandryno straipsnius: „Senieji Didžiosios Lietuvos rašyto- 
jai“, t. I-II ir „Senieji Mažosios Lietuvos rašytojai“ t. III-IV, tad iš 
viso keturi tomai??. Buvo sumanymų rašytojus išdėstyti ta tvarka, 
kaip nagrinėjami literatūros istorijoje - laiko tarpais pagrečiui Di- 
džiosios ir Mažosios Lietuvos rašytojus. Neturėdamas vilties dar- 
bų užbaigti, apimti visų autorių, Biržiška ryžosi parengti spaudai 
iš Lietuvos pasiimtą ir emigracijoje papildytą veikalą. Visus Alek- 
sandryne pateiktus straipsnius išdėstė chronologiškai pagal tikrą- 
sias ar spėjamas rašytojų gimimo datas ir suskirstė į tris tomus. 
Pirmasis tomas apėmė 100 autorių (nuo Mikalojaus Husoviano, 
1475-1485 m. (?) iki Pridrikio Kristupo Rabės, g. 1669). Antrasis 
tomas apėmė 151 autorių (nuo Gabrielio Engelio, g. 1665 m., iki 
Jurgio Tolovinskio, g. apie 1793 m.). Trečiajame - 119 autorių (nuo 
Simono Daukanto, g. 1793 m., iki Antano Lipšto, g. 1841 m.). Iš viso 
į Aleksandryną įtraukta 370 biobibliografijų. Trūkstamų 80-ies au- 
torių biografijų ar bent fragmentų Lietuvos bibliotekų rankrašty- 
nuose nepavyko rasti. 

Apie pirmąjį sumanymą išleisti veikalą 1953 m. lapkričio 1 d. 
“Ve. Biržiška rašė Devenienei: enciklopedijos leidėjas Kapočius ti- 
kėjosi, kad išleidęs Lietuvių enciklopedijos II tomą po Naujųjų metų 
galėsiąs pradėti spausdinti Aleksandryną. Deja, nepradėjo. 

Po Vaclovo Biržiškos mirties Lietuvių rašytojų draugijos pir- 
mininkas Benediktas Babrauskas kalbėjo apie didelę mokslinę ir 
kultūrinę Aleksandryno reikšmę ir įspėjo tautiečius: „Jeigu šis iš 
degančios Vienos išgelbėtas veikalas sudegtų ar kitaip dingtų čia 


77 M. Biržiška, „Brolio paaiškinimai“, p. XII. 


78  Ibidem, p. XV. 
79  Ibidem, p. XIV. 

Amerikoje, užgultų juoda dėmė mus visus, kurie to rankraščio 
nepavertėme knyga. Aleksandryno išleidimas laukia skubios visų 
lietuvių talkos/*9 

Po kelerių metų iniciatyvos paruošti spaudai ėmėsi Lituanisti- 
kos institutas Čikagoje, o lėšų išleidimui skyrė JAV lietuvių ben- 
drijos Kultūros fondas. Redaguoti buvo pavesta Mykolui Biržiš- 
kai. Jam pavyko šiek tiek papildyti veikalą. 

Straipsnį apie Kristijoną Donelaitį išvykdamas Vec. Biržiška pa- 
liko Lietuvoje, tad 1944-1955 m. jį atkūrė. Be šaltinių tai padaryti 
buvo sunku. Spragas papildė ir netikslumus pataisė Mykolas Bir- 
žiška, Vincas Maciūnas ir Vladas Stanka*!. Apie Antaną Baranaus- 
ką, pasirėmęs savo rašiniais ir Vaclovo Lietuvių bibliografija parašė 
Mykolas?*. Straipsniui „Antanas Strazdas“ trūko biografijos. Iš tu- 
rimų šaltinių ją sudurstė taip pat brolis Mykolas“*. Straipsnį „Lau- 
rynas Ivinskis“ autorius ėmėsi baigti emigracijoje, bet neturėda- 
mas jo kalendorių komplekto negalėjo detaliau apibūdinti jų turi- 
nio“*. Tikriausiai emigracijoje Vc. Biržiška baigė ne vieną straipsnį. 
Mykolas redaguodamas taisė netikslumus, nurodė abejotinas da- 
tas, papildomų biografijos šaltinių, papildė bibliografijos sąrašus, 
ypač naujomis tekstų publikacijomis bei straipsniais. Redaktorius 
spėjo pamatyti Aleksandryno I tomą (pasirodė 1960 m.), tikrino 
II tomo korektūrą (spaudą išvydo 1963 m.), spaudai išsiuntė pa- 
rengtą III tomą (išspausdintas 1965 m.). Brolis Viktoras rašė, kad 
Mykolas mirė skaitydamas II tomo straipsnį „Jurgis Ambraziejus 
Pabrėža'*5. Po Mykolo Biržiškos mirties Aleksandryno redagavimo 
ėmėsi jo dukra Marija Žymantienė. 

Veikalo kalbą taisė ir taip pat korektūrą skaitė Petras Jonikas. 

Apie kiekvieną į Aleksandryną įtrauktą personaliją pateikta de- 
tali, archyviniais bei spaudos šaltiniais paremta biografija ir biblio- 
grafinė medžiaga. Bibliografinės dalies 1-ame skyriuje „Raštai“ 
nurodyti spausdinti ir rankraštiniai darbai — originalios ir verstos 
knygos, kalbos mokslo, istorijos straipsniai, literatūros kūriniai 
kitomis kalbomis, pavyzdžiui, Liudviko Rėzos. Taip pat pažymėti 


80 B. Babrauskas, „Lietuviškos knygos tėvas“, in Prof Vaclovui Biržiškai at- 
minti, Chicago, 1956, p. 13. 

81 | V. Biržiška, Aleksandrynas, t. 2, p. 84. 

82  Ibidem, t. 3, p. 383. 

83  Ibidem, t. 2, p. 251. 

84  Ibidem, t. 2, p. 185. 

85  Vikt. Biržiška, „Paskutiniojo brolio pratarmė“, in V. Biržiška, Aleksandry- 
nas, t. 2, p. 6. 

neišlikę, bet bibliografijos ir kituose šaltiniuose minimi darbai. 
Apie daugelį į sąrašus įtrauktų darbų išspausdinta istorinių ir bib- 
liografinių pastabų, žinių apie jų rankraščių likimą, rankraštynus, 
kuriuose jie laikomi. Duomenys apie pakartotinius knygų leidi- 
mus arba ištraukų publikacijas pateikti pastabose prie pirmosios 
knygos laidos, kūrinio publikacijos arba rankraščio aprašo. 

Antrame bibliografinės dalies skyriuje „Dokumentai“ suregis- 
truota biografinė medžiaga: gimimo ir mirties metrikos, studijų, 
tarnybos pažymėjimai, portretai ir kt. Prie dokumentų skiriami 
rašytojų laiškai (derėjo dėti prie kūrinių). Trečiame skyriuje „Lite- 
ratūra“ nurodyta bibliografinė medžiaga apie rašytoją: monogra- 
fijos, straipsniai knygose ir periodikoje, enciklopedijose, skyriai 
literatūros istorijos veikaluose, platesni paminėjimai bei kūrybos 
aptarimai knygose, straipsniuose, raštų tekstų, žodžių panaudoji- 
mo atvejai kalbos mokslo veikaluose. Nurodyti paminėjimai kitų 
asmenų laiškuose, bibliografijos šaltiniuose, paties Biržiškos suda- 
rytame rašytojų kalendoriuje. Čia užfiksuota sovietinės spaudos 
publikacijų (iki 1959 m.). Apie kūrinių publikacijas, užregistruotus 
straipsnius Vc. Biržiška įrašė pastabų. 

Bibliografinė medžiaga skyriuose „Raštai“, „Dokumentai“, „Li- 
teratūra“ išdėstyta parašymo arba išspausdinimo chronologine 
tvarka. Bibliografinis aprašas minimalus. Laiškai aprašyti kiekvie- 
nas atskirai. 

Prie kiekvieno tomo pridėta „Vardų ir pavardžių“ rodyklė, tačiau 
apima pavardes tik iš biografijų, neįtrauktos iš bibliografinės dalies. 

Lituanistikos instituto Čikagoje prezidentas Petras Jonikas 
įžanginiuose straipsniuose Aleksandryno I tomui anglų (plačiau) 
ir lietuvių kalba rašė: „... jis pirmą kartą mūsų istoriografijoje su- 
buria bei surikiuoja didelį būrį senųjų lietuvių autorių ir rašytojų 
[...] pasklidusių kelių amžių mūsų kultūros dirvonuose ir tarytum 
beišnykstančių laiko prieblandoje [...] Antra, veikalas žymiai pa- 
lengvina įvairesnius tolimesnius mūsų kultūros bei literatūros is- 
torijos tyrinėjimus...“$9 

Pasirodžius atskiram Aleksandryno tomui, užbaigus jo spaus- 
dinimą, pasirodydavo atsiliepimų JAV lietuvių spaudoje. Vieni tik 
informuodavo, kiti aiškino, populiarino“?, treti (A. Kučas) kriti- 


86 P. Jonikas, „Prakalba“, in V. Biržiška Aleksandrynas, t. 1, p. IX. 
87 B. Babrauskas, „Kas yra tas Aleksandrynas“, Draugas. - Mokslas. Menas. 
Literatūra, 1957, birželio 15, nr. 140. 

kavo patį pavadinimąŠš. Atsakymą tame pat laikraštyje paskelbė 
Mykolas Biržiška“?. Paulius Rabikauskas pastebėjo netikslumų 
straipsnyje apie Konstantiną Sirvydą?“. Priekaištų buvo ir dau- 
giau. Dėl klaidų pirmame tome spaudoje atsiprašė Mykolas Bir- 
žiška"'. Liberalioji periodika (Naujienos, Sėja) polemizavo su kri- 
tikais, pažymėjo leidinio mokslinę vertę. Stasys Dirmantas savo 
recenzija pavadino taip: „Knygų knygai gimus“?*. Rabikauskas iš 
esmės veikalą įvertino teigiamai, bet nurodė nemažai klaidų, ypač 
jėzuitų rašytojų (Jono Jaknavičiaus, Konstantino Sirvydo ir kitų) 
biografijose. Platų palankų straipsnį apie Aleksandryną ir jo autorių 
paskelbė Bronys Raila“. Straipsnis buvo perspausdintas Lietuvoje 
1991 m. išleistoje Railos knygoje Kodėl antraip?9* Raila rašė: „Alek- 
sandrynas“ tapo svarbiausių šaltinių aruodu Lietuvos kultūros 
praeičiai toliau tyrinėti ir vienas iš pačių stambiausių lituanistikos 
mokslo veikalų, pasirodžiusių per 20 metų mūsų išeivijoje'95 O 
dėl veikalo pavadinimo Aleksandrynas rašė taip: „Gražesnio, pras- 
mingesnio, dvasingesnio už bet kokį marmuro paminklą moteriai 
ir žmonai, rodos, nėra lig šiol pastatęs joks kitas mūsų gimtosios 
žemės vyras, kartu nukaldamas laiko prieblandoje neišnykstantį 
paminklą Lietuvos mokslui ir savo tautai/95 

Antroji fotografuotinė Aleksandryno laida pasirodė Vilniuje 
1990 m. Lietuvos kultūros fondo lėšomis. Išleido „Sietynas“ Keletas 
atsiliepimų apie naują Aleksandryno laidą pasirodė Lietuvos spau- 
doje. Pažymėtina Vytauto Vanago recenzija „Senųjų lietuvių rašy- 
tojų žinynas'*?. Informaciniu požiūriu, teigė recenzentas, ir bio- 
grafiniai, ir bibliografiniai puslapiai yra vienodos vertės, o biografi- 
jos svarbios ne tik dėl faktografinių duomenų, bet „įdomios ir kaip 
žmonių gyvenimo aprašymai *?*. Biografijos įvairaus dydžio, kartais 


88 A. Kučas, „Kodėl Aleksandrynas?“, ibidem, birželio 29, nr. 152. 

89 M. Biržiška, „Apie Aleksandryną: Atsakymas dr. A. Kučui“ ibidem, lie- 
pos 13, Nr. 63. 

go P. Rabikauskas, „Sirvydo biografinės datos“, Aidai, 1962, nr. 4, p. 147. 

91 M. Biržiška, „Mea culpa“, Aidai, 1962, nr. 8, p. 366-367. 

92 Knygų lentyna, Danville, 1965, nr. 2, P. 36-37. 

93 B. Raila, „Neišnyks laiko prieblandoje“, Dirva, 1965, liepos 14, nr. 79; lie- 
pos 16, nr. 80. 

94 B. Raila, „Kodėl antraip?“, Vilnius, 1991, p. 428-436. 

95  Ibidem, p. 432. 

96 Ibidem, p. 436. 

97 V. Vanagas, „Senųjų lietuvių rašytojų žinynas, Kultūros barai, 1990, 
nr. 7/8, p. 69-70. 

98  Ibidem, p. 69. 

apie mažiau žinomus raštijos veikėjus parašyta plačiau, apie žymius 
mažiau — priklausė nuo sukauptos medžiagos kiekio, autoriaus 
pastangų iškelti mažiau žinomas asmenybes (plati Jurgio Zabloc- 
kio biografija, nors jo nuopelnai lietuvių raštijai kuklūs). Tokių 
atliktų darbų ir biografijų dydžio neatitikimų yra nemažai. Auto- 
rius, anot recenzento, siekė sukurti pilnesnį, visapusiškesnį lie- 
tuvių raštijos vaizdą. Biografijos, pagrįstos gausia literatūrine ir 
dokumentine medžiaga, išauga iki mokslinių studijų (Kulviečio, 
Mažvydo, Valančiaus)??. 

Recenzentas pasigedo ne lietuvių kalba rašiusių autorių - vienas 
Husovianas. Tokie vardai, kaip Mykolas Lietuvis, Petras Roizijus, 
Andrius Volanas, Motiejus Strijkovskis, Mikalojus Kristupas Ra- 
dvila, Žygimantas Liauksminas ir nemažai kitų rašto darbininkų, 
lietuvių ir LDK piliečių, kurdami lotynų, lenkų, baltarusių kalbo- 
mis, „išreiškė ir gynė lietuvių tautos ir valstybės interesus“, 

Apibendrindamas Vytautas Vanagas rašė: „V. Biržiškos Alek- 
sandrynas priklauso fundamentaliesiems lietuvių literatūros ir kul- 
tūros aprašymams, yra klasikinės vertės lituanistikos darbas [...] 
tyrinėjimų iki šio šimtmečio vidurio apibendrinimu.“'*! 

Užbaigęs pirmosios Aleksandryno serijos tris tomus Ve. Biržiš- 
ka pradeda rinkti medžiagą antrajai, kuri turėjo apimti spaudos 
draudimo metų rašytojus bei kitus spaudos darbininkus. Laiške 
Maciūnui 1955 m. lapkričio 17 d. rašė, kad būtų apie 500 rašytojų, 
1864-1904 m. rašiusių ar tik pradėjusių rašyti. Antrąją seriją turėtų 
sudaryti taip pat trys tomai. Minėtame laiške Maciūnui Biržiška 
prašo iš Filadelfijos universitete esamo Bibliografijos žinių kom- 
plekto nurašyti jo paties rašytas biobibliografijas tų rašytojų, kurie 
spaudos draudimo laiku „nors korespondencijas rašė ir spausdi- 
no“. Žadėjo atsilyginti. Deja, parašius šį laišką laiko liko nedaug. 


BIBLIOGRAFIJOS MOKSLAS 


Bibliografijos mokslas tiria bibliografijos istoriją, teoriją — meto- 
dologiją, bibliografinio darbo metodiką ir organizaciją. Biržiška 
jau savo veiklos pradžioje ketino gilintis ir plačiau nušviesti kny- 
gotyros klausimus spaudos puslapiuose. Žurnalo Knygos redakci- 
99 V. Vanagas, „Senųjų lietuvių rašytojų žinynas“, p. 70. 


100 Ibidem. 
101  Ibidem. 

niame straipsnyje „Darbą pradedant“'“* rašė, kad bus spausdinami 
straipsniai iš bibliografijos ir bibliologijos. Nutrūkęs žurnalo leidi- 
mas neleido sumanymo įgyvendinti. Prie šių klausimų grįžo vėliau 
jau kaip bibliografas praktikas, bibliografijos dėstytojas. 

Istorija. Domėtis bibliografijos šaltiniais, juos tirti vertė 
praktinė veikla - Lietuvių bibliografijos rengimas ir bibliografijos 
dėstymas Kauno ir Vilniaus universitetuose. Pirmieji rašiniai — 
bibliografijos darbų recenzijos, straipsneliai, laiškų publikacijos. 
Biržiška parašė lenkų bibliografo Franciszeko Gaweleko rodyklės 
Lietuvių etnografijos bibliografija (1914) recenziją'93 (veikalą trak- 
tavo kaip tautosakos bibliografijos šaltinį), paskelbė straipsnį apie 
Ansą Bruožį'“*, Maurikijaus Stankevičiaus ir Karolio Estreicherio 
laiškus Stanislovui Didžiuliui!9s, recenzijas apie Janio Misinš vei- 
kalą Latvių literatūros rodyklė, Georgo Schneiderio Bibliografijos 
vadovėlį, lenkų bibliografo L. Stolarzewicziaus 1924 m. išleistas dvi 
Adomui Mickevičiui skirtas rodykles'““, Pirmąją trumpą lietuvių 
bibliografijos šaltinių istorinę apžvalgą išspausdino Lietuvių biblio- 
grafijos pirmos dalies įžangoje!“?. Joje atskleidė Silvestro Baltra- 
maičio rodyklės Lietuvių ir senųjų prūsų knygų sąrašas trūkumus, 
apibūdino savo veikalui Lietuvių bibliografija panaudotus šaltinius. 
1935 m. Lietuviškosios enciklopedijos trečiame tome paskelbtame 
straipsnyje „Bibliografija“!?š apžvelgė pagrindinius pasaulinės bi- 
bliografijos bruožus, svarbiausius veikalus. Pradžioje trumpai pa- 
minėjo antikinėje visuomenėje sudarytus bibliotekų katalogus, 
sustojo prie „mokslinės“ bibliografijos atsiradimo XVI a. viduryje, 
apžvelgė bibliofilines tendencijas bibliografijoje, inkunabulų ro- 
dyklių ir katalogų sudarymą. Autorius rašė, kad knygų leidybos 
nacionalinėmis kalbomis išsiplėtimas vertė imtis nacionalinės 


bibliografijos. Pažymėjo dvi nacionalinės bibliografijos raidos 


102 V. Biržiška, „Darbą pradedant“, Knygos, 1922, nr. 1, sklt. 2. 

103 V. Biržiška, „Franciszek Gawelek. Bibliografja ludoznowstwa litewskie- 
go..“, Knygos, 1922, nr. 1. sklt. 13-14. 

104 V. Biržiška, „Ansas Bruožis“, Bibliografijos žinios, 1928, nr. 6, p. 161162. 
105 V. Biržiška, „Maurikio Mykolo Stankevičiaus ir Karolio Estreicherio laiš- 
kai į Stanislovą Didžiulį“, Tauta ir žodis, 1925, t. 3, p. 276-291. 

106 V. Biržiška, „Po naujausias bibliografijas apsižvelgus“, Baras, 1925, nr. 1, 
p. 76-82. 

107 V. Biržiška, „Įžanga“, in V. Biržiška, Lietuvių bibliografija. D.1: XVI-XVIII, 
Kaunas, 1924, p. III-IV. 

108 V. Biržiška, 3Bibliografija“, in Lietuviškoji enciklopedija, Kaunas, 1935, t. 3, 
sklt. 834-847. 

tendencijas: viename krašte ir viena kalba išleistų knygų registra- 
vimą. Biržiška išvardijo svarbesnius įvairių kraštų nacionalinės 
bibliografijos veikalus, leistus nuo XVI a., paminėjo komercinius 
katalogus, parengtus laikantis „teorinės bibliografijos“ reikalavi- 
mų. Autoriaus nuomone, pasaulinės bibliografijos veikalų stoką iš 
dalies kompensuoja didžiųjų nacionalinių bibliotekų katalogai'9?, 

Daug vietos autorius skyrė lietuvių bibliografijai - apžvelgė šal- 
tinius nuo XVII a. vidurio iki 1930 m. Paminėjo lietuvių spaudos 
sąrašus ir rodykles, lietuvių spaudą registravusius lenkų bibliogra- 
fus, periodikos ir lituanikos rodykles, einamosios spaudos regis- 
travimą Bibliografijos žiniose, leidėjų katalogus, personalines, šaki- 
nes, rekomendacines bibliografijos rodykles — atskirus leidinius ir 
didesnius sąrašus. 

Enciklopedijoje paskelbtą straipsnį atskira knygute Bibliografi- 
ja 1935 m. išleido XXVII knygos mėgėjų draugija, o po poros metų 
ji perspausdino Vincas Ruzgas Vadovėlyje bibliotekoms"“, 

1941 m. tęstiniame straipsnių rinkinyje Cosemckaa šudiuozpa- 
ua pasirodė straipsnis „Lietuvių bibliografijos būklė“", Pirmuo- 
ju tikru lietuvių bibliografijos darbu jis laikė Maurikijaus Stan- 
kevičiaus Lietuvių bibliografiją (Krokuva, 1889), kritiškai įvertino 
Silvestro Baltramaičio veikalus, detaliai apibūdino Bibliografijos 
žinias ir jų leidimo istoriją, aprašė savo rengiamą Lietuvių biblio- 
grafiją, nurodė svarbesnes šakines bibliografijos rodykles. 

Didžiausias šios srities Biržiškos darbas — Lietuviškos bib- 
liografijos istorija. VDU Filosofijos fakulteto dekano Antano 
Maceinos rašte rektoriui (1942 03 17) tarp fakulteto personalo 
parengtų mokslo darbų minėjo Biržiškos Lietuvių bibliografijos 
istoriją“*. Autorius ją norėjo išleisti atskira knyga kaip Biblio- 
grafijos žinių priedą serija „Bibliotekininko parankinė“!6, Spėta 
surinkti tik du spaudos lankus, kita dalis liko rankraščiu! Vi- 
sas bibliografijos istorijos tekstas buvo paskelbtas Genovaitės 


109 V. Biržiška, „Bibliografija“, sklt. 839. 

0 V. Biržiška, „Bibliografijos istorija“, in V. Ruzgas, Bibliotekoms vadovėlis, 
Kaunas, 1937, p. 26-39. 

ir Broniaus Raguočių parengtoje Vaclovo Biržiškos tyrinėjimų 
knygoje Knygotyros darbai"s. 

Juozas Rimantas pasakojo, kad Biržiškos bibliografijos istori- 
jos pagrindą sudarė universitetuose profesoriaus skaitytas kursas. 
Bibliografijos atsiradimą ir jos plėtotę tyrėjas aiškino bibliotekų 
atsiradimu, lietuviškų knygų gausėjimu, augančiu susidomėjimu 
lietuvių kalba, tautiniu atgimimu. Autoriui „labiausiai rūpėjo nu- 
šviesti ne tik tai, kas buvo rašyta lietuviškos knygos reikalu, bet ir 
kaip ji buvo tiriama.“"9 Dėl to apžvelgė įvairias bibliografines prie- 
mones (rodykles, sąrašus, knygų apžvalgas), taip pat literatūros, 
knygos istorijos ir kitus istorijos veikalus, pateikusius duomenų 
apie lietuviškas knygas. 

Visa Lietuviškos bibliografijos istorija suskirstyta į 13 skyrelių. 
Pirmajame rašoma, kad susidomėjimas lietuviška knyga galėjo 
atsirasti tik bibliotekose sukaupus didesnį knygų rinkinį. Turtin- 
goje karaliaus Žygimanto Augusto Vilniaus rūmų bibliotekoje jų 
nebuvo, nors Karaliaučiuje jau buvo pasirodęs vienas kitas leidi- 
nys. Karaliui mirus biblioteka išsklaidyta. Palankesnės sąlygos lie- 
tuviškas knygas kaupti buvo XVI a. jėzuitų įkurtos Vilniaus aka- 
demijos, Kauno, Kražių kolegijų bibliotekose. Iš akademijos išėjo, 
išskyrus Mikalojų Daukšą, visi pirmųjų lietuviškų knygų autoriai 
(Konstantinas Sirvydas, Jonas Jaknavičius, Pranciškus Šrubauskis 
ir kt. ). Į jėzuitų rankas 1589 m. perėjusi Vilniaus akademijos spaus- 
tuvė išspausdino daugumą iki XVIII a. pabaigos išėjusių lietuviškų 
knygų. Tiesa, gaisrai ir karai gerokai apnaikino akademijos biblio- 
teką (evakuacija į Karaliaučių). Kai Lietuvos politinės padėties 
pasikeitimas (Liublino unija) XVI a. antroje pusėje buvo sukėlęs 
„smarkų tautinio jausmo pakilimą“, lietuviškosios knygos buvo tik 
užuomazgos. Pirmieji lietuviškas knygas pradėjo registruoti jėzu- 
itų istorikai (Natanelius Sotvellis, Pilypas Alegambe, Jonas Poša- 
kovskis, Sommerfogelis). Antrajame skyrelyje kalbama apie knygų 
leidimą, registravimą ir tyrinėjimą Mažojoje Lietuvoje, vokiečių 
kalba išleistą Gotfrydo Ostermejerio Pirmąją lietuviškų giesmynų 
istoriją (1793). Tolesniuose skyriuose - knygų leidyba ir registravi- 
mas Vilniuje XIX a. pradžioje (Kajetono Roko Nezabitauskio są- 
rašas „Surinkimas“, 1824). Atskirai minimas Piotro Keppeno Sankt 


us „Lietuviškos bibliografijos istorija (1944)“, in V. Biržiška, Knygotyros dar- 
bai, Vilnius, 1998, p. 456-522. 
u6 Ibidem, p. 456. 

Peterburge 1827 m. išspausdintas tyrinėjimas Apie lietuvių tautų 
kilmę, kalbą ir literatūrą, Simono Stanevičiaus sąrašas knygoje Uni- 
versitas linguarum (1829). Aptartas lietuviškų knygų registravimas 
leidinyje 2)Kypuas Munucmepcmaa napo0nozo npoceaujenus, lenkų 
istorikų ir Liudviko Adomo Jucevičiaus veikaluose, Motiejaus Va- 
lančiaus Žemaičių vyskupystėje (1848). Laurynas Ivinskis papildė 
Nezabitauskio „Surinkimą“ ir paskelbė 1859 metų kalendoriuje. 
Toliau prieinama prie lenkų autorių (Leono Potockio, Jano Karto- 
wicziaus) knygų, registravusių lietuviškus spaudinius. Lietuviška 
knyga plačiai aptarta Karolio Estreicherio Lenkų bibliografijoje. 
Devintame skyrelyje atsidūrė Liudviko Rėzos Lietuviškos Biblijos 
istorija (1814), duomenys Rytų Prūsijos moksliniuose žurnaluose, 
prof. Adalberto Bezzenbergerio lituanistikos darbai, bibliografinė 
medžiaga žurnale Mitteilungen der Litauischen Literarischen Gesell- 
schaft. Toliau - duomenys apie knygas Aušroje, Eduardo Volterio 
lituanistikos darbai, Maurikijaus Mykolo Stankevičiaus studijė- 
lė apie Samuelio Boguslavo Chylinskio verstą Bibliją ir Lietuvių 
bibliografija (1898). Platus skyrius apie Silvestro Baltramaičio lie- 
tuvių spaudos ir lituanikos veikalus. Dvyliktame skyrelyje - apie 
kovą dėl lietuvių spaudos, su ja susijusias Juozo Angrabaičio-Za- 
navykučio, Martos Zauniūtės, Jono Žiliaus rodykles. Paminimi 
ir tuo metu Galicijoje gyvenusio Stanislovo Jurevičiaus biblio- 
grafijos darbai, skelbti JAV lietuvių spaudoje. Tryliktame - apie 
Baltramaičio surinktus savo veikalų papildymus ir jų tęsinį (liko 
rankraščiai), jo užregistruotų knygų statistinė analizė. Aptarti 
Anso Bruožio Mažosios Lietuvos spaudai ir rašytojams skirti bi- 
bliografijos darbai. Istorija baigiama literatūros sąrašų periodinėje 
spaudoje (Kazio Griniaus Lietuvos žiniose), straipsnių apie rašyto- 
jus Lietuvių tautoje, Draugijoje, Visuomenėje, Vaire, Viltyje, Laisvoje 
mintyje, Vienybėje lietuvninkų apžvalga. Autorius teigė, kad 1914 m. 
prasidėjęs karas visus darbus nutraukė. Iš naujo prie bibliografijos 
grįžtama maždaug nuo 1924 m. — nuo to laiko, rašė profesorius, 
prasidėjo naujausias mūsų bibliografijos etapas, „galiausiai virtęs 
ir pas mus Vakarų Europos pavyzdžiu tam tikra mokslo disciplina, 
radusia galiausiai vietos ir mūsų aukštosiose mokyklose.“"7 
Pagrindinis įvairių bibliografijos šaltinių vertinimo kriterijus — 
užregistruotų knygų kiekis, bibliografijos papildymas nežinomais 
spaudiniais, mažiau dėmesio skirta bibliografijos metodikai. Au- 


17 „Lietuviškos bibliografijos istorija (1944)“, P. 456-522. 

„ torius bibliografinių informaciniu požiūriu vertino ir paminėtus 
knygos istorijos, lietuvių literatūros istoriografijos darbus. 

Paskutinis Biržiškos tos srities darbas buvo emigracijoje Lie- 
tuviškų knygų istorijoje paskelbtas straipsnis „Lietuviškų knygų 
tyrinėjimo plėtimasis“. Jame apžvelgtos tik lietuvių spaudos bi- 
bliografijos rodyklės, papasakota apie jo paties veikalą Lietuvių 
bibliografija"s. 

Teorija. Biržiškos nagrinėtos bibliografijos teorijos proble- 
mos nebuvo izoliuotos nuo kitų tautų bibliografijos laimėjimų. 
Jo teoriniuose samprotavimuose pastebime rusų (S. Vengerovo, 
N. Lisovskio, N. Rubakino, M. Kufajevo), lenkų (A. Lysakowskio), 
vokiečių (Georgo Schneiderio) bibliografų minčių pėdsakų. Kita 
vertus, Biržiška buvo bibliografas praktikas, tad į platesnius teo- 
rinius metodologinius svarstymus nesileido. Tik iš fragmentinių 
pasisakymų galima sudaryti šiokį tokį vaizdą apie jo požiūrį į vieną 
ar kitą bibliografijos teorijai svarbų klausimą. Juose kliudyti tokie 
klausimai: bibliografijos rūšinė klasifikacija, atskiros bibliografijos 
rūšys (repertuarinė, einamoji, lituanikos), bibliografijos santykiai 
su gretimogis mokslo šakomis. 

Bibliogijos rūšinė klasifikacija. Kai kuriuose Biržiškos straips- 
niuose, taip pat paskaitų studentams konspekte rašoma apie 
bibliografijos rūšis. 1925 m., apžvelgdamas vokiečių bibliografo 
Georgo Schneiderio Bibliografijos vadovėlį (Handbuch der Biblio- 
graphie, Leipzig, 1923)", Biržiška išdėstė bibliografijos skirstymą 
rūšimis (jų nurodė 15). Tai gana nepreciziška, įvairiais kriterijais 
paremta klasifikacija, bet turėjusi įtakos Biržiškai. Turime du de- 
talesnius profesoriaus bibliografijos skirstymo rūšimis variantus, 
vieną kitą epizodinį paminėjimą. Straipsnyje „Bibliografija“? ap- 
tarė nacionalinę bibliografiją, kurią sudaro repertuarinės rodyklės, 
apimančios spaudinius, pasirodžiusius senesniais laikais „vienam 
kokiam krašte ar vienoj kokioj kalboj“, ir einamosios spaudos ro- 
dyklės (kasmet išleidžiami naujų spaudinių sąrašai). Nacionalinė 
bibliografija, rašė Biržiška, yra svarbiausia. Ją papildo literatūros 
kitomis kalbomis apie tą kraštą rodyklės. Kaip atskirą bibliografijos 


u8 V. Biržiška, „Lietuviškų knygų tyrinėjimo plėtimasis“, in V. Biržiška, Se- 

u9 V. Biržiška, „Po naujausias bibliografijas apsižvelgus“, Baras, 1925, nr. 1, 
P. 79. 

120 V. Biržiška, „Bibliografija“, Bibliografijos žinios, 1931, nr. 1, p. 2. 

rūšį minėjo personalines rodykles („asmens bibliografiją“). Tos vi- 
sos bibliografijos rūšys galinčios garantuoti, kad nė vienas kultūri- 
niu ar politiniu atžvilgiu svarbus spaudinys nedings istorijai. 

Vėliau paskelbtuose straipsniuose yra kurių ne kurių anksčiau iš- 
dėstytos bibliografijos rūšių sistemos papildymų. Antai straipsnyje 
„Kuo mums brangios senosios knygos?“ pažymėjo šakinės („spe- 
cijalinės“) bibliografijos reikšmę (ji mokslo darbuotojui padeda 
aprėpti „visą pasaulio medžiagą, rūpimuoju klausimu pagamin- 
tą“), spausdintinių bibliotekų katalogų informacinę vertę (jie 
fondus leidžia pažinti ne tik lankytojams, bet ir „viso pasaulio 
bibliotekoms ir tyrinėtojams“ )'*!. Lietuviškajai enciklopedijai skir- 
tame straipsnyje „Bibliografija“ daug reikšmės teikta žurnalų ir 
laikraščių straipsnių rodyklėms, „nes žymiausia dalis mokslo ir 
meno darbų niekados atskiromis knygomis nepasirodo, bet spaus- 
dinama tik periodiniuose leidiniuose/“?2 Periodikos rodykles laikė 
„bendrosios bibliografijos dalimi“*3, Tame straipsnyje minimos 
ir kitos bibliografijos rūšys: šakinė („vienos mokslo ar meno ša- 
kos veikalų“), personalinė („asmens“), rekomendacinė, knygų 
prekybos ir bibliografijos bibliografija (bibliografinių priemonių 
rodyklės). Čia vėl paminėjo spausdintinius bibliotekų katalogus, 
pažymėjo jų didelę reikšmę „bendrajai bibliografijai“, tik apgailes- 
tavo, kad dėl mažo stambių bibliotekų skaičiaus ir lėšų stokos jie 
Lietuvoje nebuvo leidžiami"*, 

Detalesnę bibliografijos rūšinę klasifikaciją randame profeso- 
riaus 1940-1941 m. paskaitų konspekte. Čia jis bibliografiją skirstė 
rūšimis pagal du kriterijus: 1) pagal registruojamos literatūros lei- 
dimo vietą, laiką bei kitus požymius, 2) pagal bibliografinės prie- 
monės metodiką. Atsižvelgiant į registruojamų spaudinių leidimo 
vietą bibliografija gali būti tarptautinė, valstybinė arba nacionali- 
nė (ne tik teritorinis, bet ir kalbinis kriterijus) ir krašto („regio- 
ninė“) bibliografija. Pastaroji gali būti dvejopa: krašto leidinių ir 
literatūros apie kraštą. Skirstydami pagal registruojamų spaudinių 
leidimo laiką, turėsime einamąją („bėgamąją“) ir retrospektyvinę 
(„pilnąją ar kokio periodo“) bibliografiją, pagal tematiką - uni- 


121 | V. Biržiška, „Kuo mums brangios senosios knygos?“, Bibliografijos žinios, 
1931; Nr. 1, p. 130. 

122 V. Biržiška, „Bibliografija“, Lietuviškoji enciklopedija, 1935, t. 3, sklt. 839. 
123 Ibidem, sklt. 845. 

124 Ibidem. 

versaliąją ir „specifinę, arba daiktinę“. Pastaroji bibliografijos rūšis 
nėra preciziškai aptarta: čia suminėti bi4liografijos darbai, pareng- 
ti pagal skirtingus kriterijus: šakiniai (pagal tematiką), personali- 
niai, specialieji (pagal registruojamos medžiagos tipus), pagal re- 
gistruojamos literatūros kalbą ir kt. Paskaitos konspekte atskirai 
aptariama periodikos bibliografija, nurodomos žinybinių leidinių 
ir asmeninių knygų rinkinių rodyklės. Klasifikuodamas pagal me- 
todikos ypatybes, skyrė tokias bibliografijos rūšis: „aprašomoji“ 
(registracinė), anotacinė, referatinė, rekomendacinė (pažymėjo 
jos uždavinius ir reikšmę savišvietai). Apie kritinę bibliografiją 
(apyvartoje esančių knygų vertinimą) Biržiškos raštuose yra prieš- 
taringų minčių: vienur jis ją neigė - recenzijų (kaip ir periodikoje 
spausdinamų „atsitiktinių gautų kur nors knygų sąrašų“) neskyrė 
prie bibliografijos, o paskaitų konspekte, aptardamas bibliografi- 
jos rūšis, pažymėjo ir kritinę bibliografiją. 

Biržiškos bibliografijos klasifikacija rūšimis nėra tiksli: neaiš- 
kiai apibrėžtas nacionalinės bibliografijos turinys, literatūros apie 
kraštą kitomis kalbomis vieta rūšinėje klasifikacijoje, „anotacinės“ 
ir rekomendacinės santykis. 

Nacionalinė repertuarinė bibliografija. Į repertuarinės biblio- 
grafijos veikalus Biržiška žiūrėjo kaip į spaudos tyrimo priemo- 
nę, buvo knygotyrinės krypties šalininkas. Aptardamas minėtą 
latvių bibliografo Janio Misinš veikalą Latvių literatūros rodyklė*?s 
Biržiška rašė apie dvejopą požiūrį į praeities spaudą: ji gali būti 
traktuojama kaip istorinis kalbos ar literatūros paminklas ir kaip 
visuomenės skaitoma „gyvoji knyga“. Anot apžvalgos autoriaus, 
Misinis laikėsi antrojo požiūrio ir dėl to parengė „aprašomąją bib- 
liografiją“ — davė detalų knygų aprašą, bet nenurodė literatūros 
apie knygas, nepateikė apie jas istorijos duomenų, nenurodė se- 
nesnių knygų buvimo vietos. Tame pat rašinyje repertuarinės bi- 
bliografijos veikalo rengimą traktavo kaip spaudos, o iš dalies kul- 
tūros istorijos tyrimą. Lietuvių bibliografijos 1-osios dalies įžangoje 
jis, tiesa, beveik pažodžiui sekdamas Georgo Schneiderio Biblio- 
grafijos vadovėlio mintimis rašė, kad bibliografija „tyrinėja knygas 
ir jų santykius su žmogumi, jų rolę bendram kultūros progrese“, 
kad ji nesitenkina vien knygų aprašu, bet „stengiasi išaiškinti ir tų 


125 V. Biržiška, „Po naujausias bibliografijas apsižvelgus“, Baras, 1925, kn. 1, 

knygų kilimo istoriją, ir jų tolimesnę įtaką kultūrai“. Bibliografi- 
ją Biržiška apibūdino kaip spaudos istorijos tyrimo priemonę““, 
Po dešimties metų tyrėjas rašė, kad bibliografijos uždavinys yra 
„aprašyti spausdintus ir nespausdintus raštus tiek išorės formos, 
tiek turinio atžvilgiu, juos klasifikuoti, suskirstyti, daryti išvadas 
apie knygų produkcijos augimą ar smukimą, apie jos sąryšį su 
visuomeniškai kultūriškomis žmonių susigyvenimo sąlygomis.“*7 
Šiame straipsnyje Biržiška pažymėjo tris bibliografijos uždavi- 
nius: spaudos faktų registravimą, spaudos istorijos duomenų 
apibendrinimą, spaudos santykių su visuomene tyrimą. Tai kul- 
tūrologinis požiūris į bibliografiją ir jos uždavinius - nesiribojama 
vien spaudinių registravimu. 

Einamosios spaudos registravimas. Spaudoje buvo diskutuoja- 
ma dėl einamosios valstybinės bibliografijos objekto. Straipsnyje 
„Lietuvos bibliografijos reikaluose“ Biržiška teigė, kad valstybi- 
nė bibliografija turinti apimti visoje Lietuvos teritorijoje (taip pat 
ir Klaipėdos krašte) leidžiamą spaudos produkciją, reikalavo, kad 
Lietuvos bibliografijos institutui būtų siunčiami ir registruojami 
konfiskuoti, teismų naikinami spaudiniai'?š, Jis taip pat pažymė- 
jo, kad valstybinė bibliografija turinti registruoti visus smulkius 
„nereklaminio pobūdžio“ leidinius, ypač įvairius atsišaukimus. 
Anot Biržiškos, lietuvių bibliografija turi apimti ir už Lietuvos 
ribų leidžiamas lietuviškas knygas: „Mūsų bibliografijoj turi at- 
sispindėti ne vien Lietuvos, bet ir lietuvių kultūros ir politikos 
darbas, vis viena, kur jis būtų pasirodęs.“'?? Pabrėžė periodikos ir 
ypač jos straipsnių bibliografavimo svarbą, nes žurnalų straips- 
niai to meto sąlygomis lietuvių kultūrai turėjo didesnės reikšmės 
negu daugelis knygų““. Bibliografijos žinių redakcija straipsnių re- 
gistravimą savo leidinio puslapiuose traktavo kaip knygų biblio- 
grafijos rodyklių papildymą;*'. Tokios visą spaudą (knygas, perio- 
diką, straipsnius) apimančios valstybinės bibliografijos leidinio 
pavyzdį Biržiška matė Latvijoje. Jo pateikta Lietuvos einamosios 


126 V. Biržiška, Lietuvių bibliografija, d. 1, p. 1. 

127 V. Biržiška, „Bibliografija“, in Lietuviškoji enciklopedija, 1935, t. 3, sklt. 834. 
128 V. Biržiška, „Lietuvos bibliografijos reikaluose“, Lietuva, 1927, lapkri- 
čio 23, nr. 265. 

valstybinės bibliografijos objekto aptartis buvo pagrįsta plačia 
nacionalinės kultūros samprata, pastangomis apimti visą tautos 
intelektinę, kūrybinę produkciją. 

Lituanika. Nebuvo aišku, kaip traktuoti lituanikos bibliografi- 
ją - tai nacionalinės ar kraštotyros bibliografijos sudedamoji dalis 
ar savarankiška bibliografijos rūšis. Žurnale Knygos išspausdinta- 
me Silvestro Baltramaičio nekrologe jo kraštotyros veikalą Lietu- 
vos [...] bibliografinės medžiagos rinkinys Biržiška vadino „vienin- 
tele lituanicos bibliografija“3*. Tame pat žurnale išspausdintame 
straipsnyje „Lietuvos bibliografijos reikalu“ minėtą veikalą jis taip 
pat vadino „lituanika“3. Praėjus kuriam laikui šį veikalą autorius 
skyrė prie Lietuvos istorijos rodyklių“*. Žurnale Knygos spausdi- 
nami Biržiškos sąrašai „Lituanika svetimomis kalbomis“ apėmė 
literatūrą apie Lietuvą, išleistą ne lietuvių kalba Lietuvoje ir už jos 
ribų. Bibliografijos žinių „Lituanikos“ sąrašuose buvo registruoja- 
ma už Lietuvos ribų išleista literatūra apie Lietuvą užsienio kal- 
bomis ir lietuvių autorių darbai ne lietuvių kalba. Knygose ir Bi- 
bliografijos žiniose skelbti „Lituanikos“ sąrašai buvo suvokti kaip 
savarankiška bibliografijos rūšis. 

Biržiškos pateikta bibliografijos rūšių klasifikacija nebuvo sava- 
rankiška (turėjo įtakos G. Schneiderio ir kitų darbai, 1940-1941 m. 
paskaitose orientuotasi į tarybinius bibliografus), neišvengė spra- 
gų — neapėmė visų bibliografijos rūšių. Jai trūko vientisos kon- 
cepcijos, bendrų klasifikavimo kriterijų. Biržiška, kaip ir kiti to 
meto bibliografai, iš esmės pateikė bibliografinių priemonių, o ne 
bibliografijos rūšių klasifikaciją. 

Bibliografija ir bibliologija. Straipsniuose ir paskaitų konspek- 
te randame bibliografijos ir bibliologijos sugretinimų, jų uždavi- 
nių aptarimo. Straipsnyje „Lietuvių knygų istorijos XVI-XVII a. 
bruožai“35 bibliografijai skyrė registracinę, aprašomąją funkciją, 
o bibliologijai - detalesnį spaudos tyrinėjimą, daugiausia išoriniu 
aspektu. Bibliologijos uždavinys - „invertinti knygą kaipo tam tik- 
rą pramonės vaisių, išaiškinti jos istoriją, jos spausdinimo ir plati- 
nimo aplinkybes, invertinti knygas kaipo tam tikrą pritaikomojo 
meno produktą, žiūrėti ne tik pačios knygos, bet ir popieriaus, ko- 
kiam knyga buvo išspausdinta, apdaro, kuriame ji buvo apdaryta ir 


132 V. Biržiška, „1921 m. mirtis pakirto..“, Knygos, 1922, nr. 2—3, sklt. 151. 

t. t.“ Bibliologija esanti tam tikra kultūros šaka“. Straipsnyje „Bi- 
bliografija“ bibliologiją aiškino kaip nuolatinį bibliografijos darbų 
gilinimą“?. Panašiai apie bibliologijos objektą ir uždavinius kalbė- 
jo minėtame bibliografijos kurso konspektesš. Bibliologija, pasak 
profesoriaus, apima spaudos istoriją, knygų gamybos problemas, 
knygos meną (jos formą, iliustracijas, viršelius bei apdarus), eko- 
nominius ir politinius knygų leidimo ir platinimo aspektus (leidi- 
mo ekonomiką ir organizavimą, spaudos darbininkų profesines ir 
socialines ekonomines sąlygas, knygų platinimo, prekybos klausi- 
mus ir kt.). Iš spaudos išėjusią knygą tiria bibliografija. 

Prie bibliologijos Biržiška skyrė archyvistiką ir bibliotekinin- 
kystę („bibliotekų mokslą“) - spaudinių rinkimo, saugojimo ir 
skaitymo problemų tyrimą. Bibliotekininkystei tenka spręsti tokius 
klausimus, kaip bibliotekų organizavimas ir jų darbo metodika 
(ūkis, bibliotekinio darbo technika, politika, įstatymai, peda- 
gogika, skaitytojų auklėjimas, skaitymo menas, darbo su knyga 
metodika). Prie bibliologijos taip pat skyrė bibliofiliją — mokslą 
apie retas knygas bei jų kolekcionavimą. Tad bibliologiją suvokė 
kaip mokslo šaką, daugiausia tiriančią knygų gamybą, platinimą, 
panaudojimą. Bibliografiją laikė sudedamąja bibliologijos šaka, ti- 
riančia spaudinių išorines ypatybes ir turinį. 

Bibliografija ir literatūros istorija. Biržiška rašė apie bibliogra- 
fijos ir literatūros istorijos santykius. Pažymėjo bibliografijos ir 
literatūros istorijos genetinius ryšius, bendrą jų objektą. Praeity- 
je būta ir bendrų metodologinių principų - literatūros istorija ir 
bibliografija apsiribodavo biografinių bei bibliografinių duomenų 
rinkimu ir trumpu knygų turinio apibūdinimu?3. Palengva jos iš- 
sirutuliojo į atskiras mokslo šakas. Rankraštyje „Nežinomi senieji 
lietuvių raštai ir raštininkai “**? Biržiška bibliografiją suvokė kaip 
literatūros (tiksliau - raštijos) istorijos pagalbinę mokslo šaką, tei- 
gė, kad bibliografui „kiekvienas raštas ir kiekvienas rašytojas yra 
vienodai brangus ir svarbus, ypatingai jam brangūs yra mažiausiai 
žinomi ir vertinami raštai — plataus vardo ir garso rašytojai yra pa- 


136 Iibdem. 

prastai tiek ištirti ir išnagrinėti, kad nelengva ką nors nauja apie 
juos paskelbti“, dėl to bibliografas „kruopščiai renka visą rašytinę 
medžiagą, nežiūrėdamas jos svarbumo ar rimtumo, ir pateikia ją 
literatūros istorikui perkošti, atrinkti/'*! Tad iš šio straipsnio gali- 
ma spręsti, kad, spaudos faktus fiksuoja, duomenis kaupia biblio- 
grafija, o juos atrenka ir įvertina literatūros istorija. Bibliografijos 
reikšmė, anot Biržiškos, ypač matoma lietuvių literatūros istorio- 
grafijoje - neturint išsamesnių šaltinių, buvo sunku rašyti lietuvių 
literatūros istoriją, į ją nepatekdavo daug svarbių faktų dėl to, kad 
jų nežinojo bibliografija. 

Bibliografija ir kultūros istorija. Biržiškos raštuose randama 
minčių apie repertuarinės bibliografijos reikšmę nušviečiant 
tautos kultūros raidą, jos kiekybinius duomenis (viename pasi- 
sakyme ją vadino „istorine bibliografija“*42). Literatūros istorikas, 
tyrinėtojo nuomone, iš daugelio rašytojų ir jų kūrinių atrenka ir 
nagrinėja tik tokius, kurie turėjo įtakos literatūros raidai. Kul- 
tūros istorikas taip pat pateikia apibendrintus spaudos istorijos 
duomenis bei išvadas, paminėdamas tik atskirus spaudos faktus. 
Tad ne vienas rašytojas ar knyga, kitados populiarūs ir mėgstami, 
lieka už literatūros ir kultūros istorijos ribų. Tuos literatūros bei 
kultūros istorijos apeinamus raštus fiksuoja bibliografija. Ji kie- 
kvieną, ypač ankstesnių epochų, spaudinį traktuoja kaip kultūros 
faktą, tam tikrą tautos plėtotės liudininką ir akstiną'*3, Kiekvienas 
spaudos ar raštijos faktas, teigia Biržiška, rodo tautos dvasinės 
kultūros tendencijas, o lakoniškos bibliografinės žinios apie tų 
raštų paplitimą apibūdina tyrinėjamo istorinio laikotarpio visuo- 
menės arba jos atskirų sluoksnių kultūrinį lygį'4*. Antai, neturė- 
dami 1904-1914 m. spaudos rodyklės, negalime kalbėti apie tai, 
kokią įtaką Lietuvos kultūrai padarė spaudos draudimo panaiki- 
nimas, o be Pirmojo pasaulinio karo leidinių bibliografijos rody- 
klės „negalima turėti aiškaus vaizdo lietuvių judėjimo ir padėjimo 
karo metu Lietuvoje ir emigracijoj“'45. 

145 V. Biržiška, „Lietuvos bibliografijos reikaluose“, Lietuva, 1927, lapkri- 
čio 23, nr. 265. 


Tyrėjas taip pat pabrėžė pačių bibliografijos rodyklių istorinę 
bei kultūrinę reikšmę. Jos atspindinčios laikotarpio „bibliografijos 
mokslo“ išsiplėtojimą, praėjusių epochų ir naujų knygų pažinimo 
lygį. Anot Biržiškos, kiekvienas bibliografas įnešė į knygos tyrimą 
ką nors naujo, leido platesniu mastu įvertinti „knygos rolę Lietu- 
vos kultūros gyvenime“, užėmė „tinkamą vietą Lietuvos kultūros 
kovotojų tarpe“. Nezabitauskio, Ivinskio, Stankevičiaus, Baltra- 
maičio, Angrabaičio, Bruožio vardai „žymi tam tikrus lietuvių kny- 
gų pažinimo etapus''49, 

Bibliografijos informacinė reikšmė. Biržiška ne kartą yra rašęs 
apie bibliografijos informacinę reikšmę. Viename pirmųjų savo 
straipsnių „Lietuvių bibliografijos reikalu“ teigė, kad be biblio- 
grafijos negali apsieiti nė vienas mokslo darbuotojas, nė vienas 
visuomenės veikėjas, tik bibliografiniai leidiniai „duoda galimybės 
orientuotis beribiam knygų tvane, kuris kas metai užlieja kultūrinį 
pasaulį.“47 Po kelerių metų tą mintį pakartojo straipsnyje „Biblio- 
grafija“ — esą ji turinti „palengvinti skaitytojams orientuotis pasau- 
lio knygos turtuose“'*š, Kita proga kalbėjo, jog lietuvių bibliografų 
uždavinys yra informuoti savo krašto visuomenę ir užsienį apie 
Lietuvoje išeinančią spaudą'*?. Bibliografijos žinių programiniame 
straipsnyje Biržiška rašė, kad „trūkumas atatinkamo visuomenės 
informatoriaus neleidžia mūsų knygai užimti tinkamos mūsų kul- 
tūros judėjime vietos“*5*. Bibliografija turinti parodyti nacionali- 
nės kultūros pasiekimus tarptautinėje arenoje, pagal ją kitos tau- 
tos sprendžiančios apie mūsų kultūros būklę. Tad bibliografijos 
veikalų parengimas yra kultūrinė būtinybė, nacionalinio prestižo 
dalykas: „Nenurodyti pasauliui savo kultūrinio darbo — reiškia iš- 
braukti savo vardą iš kultūriškųjų kraštų sąrašo:“5! 

Biržiška užsimindavo apie bibliografijos reikšmę intelektua- 
linei veiklai - be jos negalįs apsieiti nė vienas mokslo darbas**, 
Mokslo tyrimui labai svarbi „sisteminė bibliografija“ - ji leidžia 
sužinoti, kas buvo kitų rašyta rūpima tema. Be bibliografijos būtų 


146 V. Biržiška, „Antrus metus pradedant“, Bibliografijos žinios, 1929, nr. 1, 
p. 1. - Parašas: Redakcija. 

147 V. Biržiška, „Lietuvos bibliografijos reikalu“, Knygos, 1922, nr. 1, sklt. 3. 
148 V. Biržiška, „Bibliografija“, Bibliografijos žinios, 1931, nr. 1, p. 2. 

149 „Pasikalbėjimas..:, ibidem. 

150 V. Biržiška, „Įžangos žodis“, Bibliografijos žinios, 1928, nr. 1, p. 1. - Parašas: 
Redakcija. 

151 „Pasikalbėjimas..“, ibidem. 

152 V. Biržiška, „Po naujausias...“ p. 73. 

„neįmanomas bet kokis darbas su knygomis“53. Bibliografija esan- 
ti ypač reikšminga Lietuvoje, kur nėra didesnių bibliotekų su ge- 
rai sukomplektuotais fondais ir tinkamai sudarytais katalogais. 
Anot Biržiškos, „ji vienintelė ir duoda galimybės šį tą dirbti'*54, 
Rengdamas savo veikalą Lietuvių bibliografija, autorius atsižvelgė į 
mokslinius tyrinėtojų interesus - domėjimąsi senąja lietuvių spau- 
da (ypač Vakarų filologų) ir stengėsi pateikti kiek galima daugiau 
literatūros kiekvienos knygos istorijai!55. 

Metodika. Levas Vladimirovas prisiminė, kad Biržiška į biblio- 
grafiją žiūrėjo kaip griežtų metodikos taisyklių reglamentuojamą 
mokslo discipliną ir praktinės veiklos sritį. Tai kelia nemažus rei- 
kalavimus metodikai. Biržiška laikėsi nuostatos, kad bibliografija 
(ypač nacionalinė) turi būti išsami. To pasiekti iš karto negalima. 
Dėl to bibliografiniame darbe turi būti dvi fazės: pirminis regis- 
travimas ir papildymai. Papildymai galimi išspausdinus turimą 
medžiagą. Petro Tarasenkos Lietuvos archeologijos medžiagos... re- 
cenzijoje rašė: „... jei būčiau laukęs, kol galėsiu pilną bibliografiją 
išleisti, niekad nebūčiau atlikęs darbo iki dabartinės padėties/*55 

Biržiška ne kartą pasisakė dėl bibliografinio aprašo detalumo, 
stengėsi kiekvieną išlikusį knygos egzempliorių aprašyti de visu, o 
jei to padaryti neįmanoma - nurodyti šaltinį, iš kurio imti duome- 
nys. Kėlė anotacijų klausimą, išskyrė kelias jų rūšis. 

Ne kartą kėlė literatūros klasifikacijos problemas: literatūra bi- 
bliografijos leidiniuose gali būti dėstoma chronologiškai, abėcėliš- 
kai (pagal autorių ir antraščių abėcėlę), sistemiškai (pagal bendrą 
klasifikacijos sistemą arba atskiromis temomis). Sunkiausias esąs 
sisteminis arba dalykinis medžiagos išdėstymas, nes jis reikalauja, 
kad bibliografas knygą pažintų ne tik iš paviršiaus, bet įsigilintų 
įjos turinį“7. Literatūrą repertuarinėse rodyklėse latviai suskirstė 
sistemiškai, lenkai (Karolis Estreicheris) — abėcėliškai, lietuviai — 
chronologiškai. 

Spaudoje ne kartą užsimindavo apie rekomendacinės biblio- 
grafijos reikšmę, šios rūšies rodyklių sudarymo metodiką, jų 
panaudojimą. Straipsnyje „Bibliografija“ pažymėjo šių rodyklių 


153 V. Biržiška, „Bibliografija“, sklt. 834. 

154 V. Biržiška, „Po naujausias... p. 73. 

155 Ibidem, p. 74. 

156 V. Biržiška, „Petras Tarasenka, „Lietuvos archeologijos medžiaga..“ 
[rec.], Mūsų žinynas, 1930, nr. 61, p. 300. 

157 V. Biržiška, „Bibliografija“, sklt. 834. 

svarbą mokymuisi, skaitytojų savišvietai („tik bibliografija reko- 
menduotinų skaityti geriausių rūpimu klausimu knygų leis jam 
nepaskęsti neišmatuojamoj knygų jūroj“)!58, viešosioms biblio- 
tekoms. Antra vertus, bibliografas pripažino rekomendacinės 
informacijos subjektyvumą - sąmoningai rekomenduojamos 
vienos kurios visuomeninės krypties knygos arba nesąmoningai 
pasiduodama svetimai įtakai"?, 

Biržiškos ir kitų tos srities žinovų svarstytos metodikos proble- 
mos, siūlomi sprendimai, taisyklės rodo to meto bibliografų profesi- 
nį lygį, kultūrą. Metodikai keliami reikalavimai aktyvino bibliografi- 
jos plėtotę, kėlė išleidžiamų rodyklių mokslinę ir informacinę vertę. 
Bibliografinio aprašo, klasifikacijos problemų nagrinėjimas, pasiūly- 
mai, instrukcinė medžiaga turėjo poveikio bibliotekų darbui (kata- 
logų sudarymui, skaitytojų aptarnavimui ir kt.), kėlė jo kultūrą. 

Bibliografijos darbo organizavimas. Pirmąją bibliografi- 
jos plėtojimo programą Biržiška paskelbė žurnale Knygos. Redak- 
ciniame straipsnyje „Darbą pradedant“ numatyta plati, daugiaas- 
pektė einamosios valstybinės, repertuarinės, litaunikos ir knygų 
prekybos bibliografijos plėtotės programa!““, Prie šių problemų grįž- 
tama ir tame pat Knygų numeryje paskelbtame straipsnyje „Lietuvių 
bibliografijos reikalu“*!. Antroji, kiek siauresnė, bibliografijos darbų 
programa paskelbta Lietuvos bibliografijos instituto nuostatuose. Jo 
uždavinys — „... lietuviškomis ir svetimomis kalbomis apie Lietuvą 
spaudinių, kurie tik pasirodo ar Lietuvoje, ar svetur, bibliografija“***, 
Ne kartą svarstytos einamosios valstybinės bibliografijos, privalo- 
mojo egzemplioriaus ir kitos problemos. (Detaliau apie Biržiškos 
keltas bibliografijos organizacijos problemas žr. V. Žuko Lietuvių 
bibliografijos istorijoje I (Iki 1940 metų), p. 237-240.) 


INFORMACINIAI LEIDINIAI 


Prie informacinių leidinių skiriame rašytojų kalendorius ir slapy- 
vardžių bei slapyraidžių žodynėlius. Kalendoriuose pateikiami la- 
koniški biografijos ir kūrybos duomenys, naudojami informacijai 


158  Ibidem., sklt. 835. 

159 Ibidem, sklt. 839. 

160 Knygos, 1922, nr. 1, sklt. 1—4. 

161  Ibidem, sklt. 3-8. 

162 Lietuvos universiteto veikimo apyskaita 1922.I1.6-1926.VL15, Kaunas, 
1924, p. 21. 

bibliotekose, knygų (ypač enciklopedijų) ir periodinių leidinių 
redakcijose, pedagoginiame darbe. Tai ir parengiamoji medžiaga 
bibliografijos veikalams. Slapyvardžių ir slapyraidžių žodynėliai 
svarbus informacijos apie rašytojų ir kitų spaudos darbuotojų li- 
teratūrinę kūrybą šaltinis (atskleidžia nežinomus). Slapyvardžių 
žodynai - svarbus nacionalinės bibliografijos papildymas. 

Lietuvių rašytojų kalendorius. Vaclovas Biržiška parengė 
informacinio pobūdžio veikalą apie lietuvių rašytojus, mokslo ir 
meno veikėjus - Lietuvių rašytojų kalendorių. Išliko jo mašinraš- 
tis'9, Darbas antrašte „Lietuvių ir apie Lietuvą rašiusių rašytojų 
kalendorius“, buvo išspausdintas Bibliografijos žiniose (1941 m. 
3—5-ajame numeryje), o po metų — Literatūros metraštyje su ka- 
lendoriumi 1942 metams. Į literatūrinį kalendorių įtraukti keturių 
šimtmečių lietuvių rašytojai ir kultūros veikėjai - apie 550 pavar- 
džių (rankraštyje pavardžių kiek daugiau). Į kalendorių nepateko 
tie asmenys, kurių tikslių gyvenimo datų nepavyko išaiškinti, o 
iš gyvųjų — apie kuriuos nepavyko surinkti žinių. Duomenų apie 
minimus asmenis pateikta labai nedaug: gimimo bei mirties datos 
ir trumpa informacija. Beje, Bernardas Brazdžionis literatūrinį ka- 
lendorių skelbdamas Literatūros metraštyje tekstą gerokai pareda- 
gavo — papildė duomenis apie naujų laikų rašytojus, sutrumpino 
apie ankstesniuosius, kai kuriuos rašytojus apibūdino kitaip. 

Albertas Ruzgas teigė, kad Biržiška traukdamasis į Vakarus ka- 
lendoriaus kartoteką paliko Kaune'“*. 1944 m. rudenį atsidūręs 
Vienoje, oro pavojaus metu verčiamas beveik kasdien po 3—4 va- 
landas sėdėti slėptuvėse, pradėjo rašyti rašytojų kalendorių, nors 
pagrindinių šaltinių, net Bibliografijos žinių, neturėjo. Literatūros 
metraštį vėliau gavo iš Bernardo Brazdžionio. Darbą tęsė ir vėliau, 
„besitrankydamas po įvairias Vokietijos vietas“. Dėl medžiagos 
trūkumo nemažai rašytojų (Salomėja Nėris, Petras Cvirka, Anta- 
nas Venclova, Jonas Marcinkevičius) į kalendorių nepateko. (Gal 
čia savo vaidmenį atliko ir politiniai motyvai.) Kalendoriuje ne- 
mažai kitų šalių lituanistų. 

Pagal surinktą medžiagą Biržiška Aiduose paskelbė 121 rašytojo, 
mokslo ir kultūros veikėjo jubiliejines gimimo arba mirties datas'9. 


163 V. Biržiška, „Lietuvių literatūrinis kalendorius“, 1942, 541, LLTI, E 15-71. 
164 A. Ruzgas, „Brolių Biržiškų fenomenas“, Metai, 1992, nr. 7-8, p. 132. 

165 V. Biržiška, „Sukaktys ir sukaktuvininkai 1946 metais: (121 paminėjimas), 
Aidai, 1946, kovo 1, nr. 4 (16), p. 54-58; kovo 15, nr. 5 (17), p. 72-73. 

1946 m. Vokietijoje, Tūbingene, leidykla „Patria“ 3000 egz. 
tiražu išleido serijos „Mūsų rašytojai ir raštai“ 264 puslapių dy- 
džio knygą Lietuvių rašytojų kalendorius'9“. Joje pateikti trumpi 
duomenys apie 1149 lietuvių rašytojus — dvigubai daugiau, negu 
buvo Literatūros kalendoriuje. Knygoje penki skyriai: I. Bendro- 
ji mūsų rašytojų apžvalga (chronologiškai apžvelgti rašytojai, 
trumpai paminėti jų literatūros ir mokslo darbai); II. Chronolo- 
ginis rašytojų sąrašas (pagal gimimo metus); III. Lietuvių rašy- 
tojų nekrologai mirties metų tvarka (nuo 1545 05 13 - Stanislovo 
Svetkaus-Rapolionio iki Augustino Voldemaro); IV. Lietuvos ra- 
šytojų kalendorius (chronologiškai pateiktos gimimo ir mirties 
datos); V. Abėcėlinis asmenų sąrašas (pavardė, vardas, gimimo ir 
mirties datos) - tai rodyklė. 

Apie Lietuvių rašytojų kalendorių pasirodė recenzijų Žiburiuose, 
Mūsų šalyje, Mintyje ir kitur - priekaištauta dėl spragų, tendencin- 
gai atrinktų rašytojų. Autorius reagavo užgauliu tonu parašyta- 
me straipsnyje slapyraide O. D. pasirašiusios Žiburio recenzentės 
adresu'“? (profesorius buvo įsitikinęs, kad tai nelabai išsimoksli- 
nusio vyro darbas). Iš tokio autoriaus rašinio galima ką ne ką su- 
žinoti apie atrankos principus - dėjo tuos, kurių turėjo gimimo ir 
mirties metus arba kurią nors vieną datą. Papasakojo apie darbo 
sąlygas: išvykdamas iš Lietuvos pasiėmė tik mažą surinktos me- 
džiagos dalį, galėjo pasinaudoti tik ketvirtu ir penktu Lietuviškosios 
enciklopedijos tomu. Leidinyje daug įvairių religijų kunigų — 430 
(t. y. 37,4 proc.), bet kunigų gyvenimo datas buvo lengviau surink- 
ti - žymimos oficialiuose Bažnyčios leidžiamuose leidiniuose. Iš 
atsakymo sužinome, kad knyga buvo greitai išpirkta. Pasirodžius 
knygai visuomenėje kyla susidomėjimas, žmonės siunčia papildy- 
mų ir pataisymų. 

Gyvendamas JAV Biržiška rengė gerokai papildytą antrą Lie- 
tuvių rašytojų kalendorių*“š. Iš pomirtinio brolio Mykolo palikimo 
aprašymo matyti, kad kalendorius buvo baigtas rengti 1955 m. — 
634 mašinraščio puslapių tekstas buvo parengtas spaudai. Sky- 
riai, struktūra tokia kaip pirmoje laidoje, tačiau atsirado ir naujo- 


166 V. Biržiška, Lietuvių rašytojų kalendorius, Tūbingen, 1946, 246 p. - (Mūsų 
rašytojai ir raštai 1.). - Dedikuotas žmonai („Tavo atminimui, Ole“). 

167 V. Biržiška, „Žiburių“ „kritikui“ kuklus atsakymas“, Žiburiai, Augsburg, 
1947, spalio 25, nr. 43. 

168 M. Biržiška, „Profesoriaus Vaclovo Biržiškos rankraštinis palikimas“, 
Naujienos. - Literatūra, 1956, rugsėjo 29, nr. 333. 

vių. Chronologiniame apie 419 puslapių rašytojų ir kitų kultūros 
veikėjų sąraše (gimimo ir mirties datos, veikalai) 3015 pavardžių 
(1946 m. laidoje - 1149), apimta iki 1953 m. gruodžio 20 d. pasiro- 
džiusi medžiaga. Kitas skyrius - rašytojų, mokslininkų, menininkų 
gimtosios vietos, surašytos abėcėliškai. Apėmė 420—473 mašinraš- 
čio puslapius. Šio skyriaus pirmame leidime nebuvo. Trečias — tų 
pačių rašytojų ir kitų veikėjų nekrologai chronologiškai (rankraščio 
474-525 puslapiai). Pridėta abėcėlinė asmenvardžių rodyklė apėmė 
528-634 mašinraščio puslapius. Iš pirmos laidos turėtų būti įdėta 
papildyta pratarmė ir straipsnis „Bendroji mūsų rašytojų apžvalga“. 
Tokį leidinį Mykolas Biržiška siūlė išleisti, pats apsiėmė galutinai 
sutvarkyti kalendorinę dalį ir skaityti korektūrą. Leidėjo neatsira- 
do. Šio „Kalendoriaus“ rankraščio Biržiškų fonde (F 314) nėra. 

Slapyvardžių žodynėliai. Imtis slapyvardžių ir slapyraidžių 
dešifravimo Biržišką vertė rengiamas veikalas Lietuvių bibliogra- 
fija, kuriame greta knygų buvo registruojama periodika, žymimi 
joje išspausdinti straipsniai. Pirmą platesnį sąrašą Slapyvardžiai 
paskelbė žurnale Knygos (1924, nr. 4-6, sklt. 307-320). Išaiškinti 
175 autorių 334 slapyvardžiai. Daug slapyvardžių pirmą kartą buvo 
atskleista Lietuvių bibliografijos trečioje ir ketvirtoje dalyse. 

1941 m. Bibliografijos žiniose pradėjo spausdinti žodynėlį Lietu- 
viškieji slapyvardžiai ir slapyraidės. 1942 m. jis išėjo atskiru leidiniu 
kaip 1941-1942 m. Bibliografijos žinių priedas'9?. Žodynėlis apėmė 
iki 1914 m. leistą spaudą. Jame iššifruota apie 6400 slapyvardžių 
ir slapyraidžių, kuriuos vartojo 1950 autorių. Slapyvardžių žody- 
nėlis neapėmė visos spaudos. Jame, pavyzdžiui, nėra literatūrinio 
žurnalo Vaivorykštė bendradarbių slapyvardžių. Leidinio autorius 
rašė, kad jo žodynėlis neapima nė pusės iki 1914 m. naudotų slapy- 
vardžių; darbe neišvengta netikslumų. 

Slapyvardžiai ir slapyraidės žodyne surašyti abėcėliškai. Jų for- 
ma ir rašyba nekeista. Ten, kur slapyvardyje aiškiai matomas tikras 
arba pramanytas vardas, daroma inversija - jis rašomas už tos sla- 
pyvardžio dalies, kuri turi pavardės prasmę, pavyzdžiui, „Antanas 
Garbštas“ rašoma „Garbštas Antanas“. Jei slapyvardžio antroji 
(nevardinė) dalis dėl savo formos negali būti laikoma pavarde, 
inversija nedaroma, pavyzdžiui, „Jonas iš Oškabalių“, „Juozapas iš 
Popšutės“ ir kt. 


169 V. Biržiška, Lietuviškieji slapyvardžiai ir slapyraidės, d. 1: Slapyvardžių ir 
slapyraidžių ligi 1914 m. sąrašas raidyno tvarka, Kaunas, 1943, 96 p. 

Žodynėlyje sutrumpinta forma pažymėti periodiniai leidiniai 
ir metai, kuriais juose buvo išspausdinti tuo slapyvardžiu pasira- 
šyti rašiniai. Žymimi ne kiekvieni metai, o viena, dažnai seniausia, 
data. Tie duomenys padeda tiksliau nustatyti, kas yra vieno ar kito 
slapyvardžio autorius, nes kai kurie slapyvardžiai ir slapyraidės 
buvo vartojami ne vieno asmens. Pavyzdžiui, slapyraidėmis A., 
J. J. yra pasirašinėję keliolika žmonių, „Aitvaru“ pasirašinėjo Jonas 
Aleksa, Gabrielis Landsbergis, Kazys Puida, Antanas Rucevičius, 
Juozas Ottas Širvydas. Žodynėlyje pažymėta pseudonimo savi- 
ninko pavardė ir vardas. 

Antrąją žodynėlio Lietuviškieji slapyvardžiai ir slapyraidės dalį 
sudaro autorių rodyklė, kurioje nurodyti jų vartoti slapyvardžiai*7?, 
Prie pavardės nurodyta žymesnių autorių gimimo bei mirties data 
ir vieta. Vieno autoriaus slapyvardžiai bei slapyraidės surašyti abė- 
cėliškai, nurodyti leidiniai, kuriuose vienu ar kitu slapyvardžiu 
buvo pasirašinėjama. 

Biržiška tyrė ir vėlesnių 1915-1940 metų lietuviškos spaudos 
slapyvardžius ir slapyraides. 1941 m. spalį žodynėlis Lietuviškieji 
slapyvardžiai ir slapyraidės buvo perrašytas mašinėle (145 p.). Jame 
abėcėliškai išdėstytos slapyraidės ir slapyvardžiai, nurodyti leidi- 
niai, kuriuose buvo vartoti, išspausdinimo metai ir slapyvardžiu 
pasirašiusio autoriaus pavardė. Profesorius per šimtą slapyvardžių 
ir slapyraidžių išaiškino pagal Lietuvių mokslo draugijos rankraš- 
tyną (čia buvo vadinamasis Redakcijų archyvas). Mašinraščio eg- 
zempliorių padovanojo Lietuvių mokslo draugijos (dabar Lietu- 
vių literatūros ir tautosakos instituto) rankraštynui. 

Slapyvardžių dešifravimas, matyt, reikalavo iš bibliografo di- 
delio susikaupimo, protinės įtampos. 1940-1941 m. Vilniaus uni- 
versitete dirbęs Eugenijus Meškauskas prisiminė profesoriume 
juokaujantį Vaclovą Biržišką: „Prisimenu penkis tūkstančius sla- 
pyvardžių ir jų autorius, bet galva tiek prigrūsta žinių, kad pamirš- 
tu augintinės vardą.“ 

Surinkta Biržiškos medžiaga pasinaudojo Lietuvos naciona- 
linės Martyno Mažvydo bibliotekos Knygotyros ir bibliografijos 
centras, rengdamas kapitalinį veikalą Lietuviškieji slapyvardžiai 
(t. 1-2, 2004). 


170 V. Biržiška, Lietuviškieji slapyvardžiai ir slapyraidės, d. 2: 1950 asmenų 6400 
slapyvardžiai ligi 1914 m., autorių pavardžių tvarka, Kaunas, 1943, 80 p. 

SPAUDOS LEIDINIŲ ISTORIJA 


Straipsnyje „Kuo mums brangios senosios knygos?“!7! Ve. Bir- 
žiška rašė, kad senosios knygos vertingos dėl savo turinio: nėra 
kada nors išleistos knygos, kuri tam tikromis aplinkybėmis ne- 
galėtų virsti savarankiškų studijų objektu ar bent suteiktų pa- 
pildomų duomenų tyrėjui. Iš knygų sužinome apie jas rašiusius 
autorius, iliustravusius dailininkus, knygrišybos meną, net jas 
turėjusias bibliotekas (įvairios žymos). Knygą stengiamasi vi- 
sapusiškai pažinti - ji vienas „apčiuopiamiausių kultūros isto- 
rijos lapų“. Kultūros istorija nebeįmanoma be knygos istorijos 
bent jau nuo XV amžiaus. Lietuvoje rankraščiai ir knygos iki 
šiol buvo beveik vienintelis šaltinis pažinti „kultūrinį Lietuvos 
liaudies lygį praeityje“17?, 

Knygos istorija. Vaclovo Biržiškos lietuvių knygos istorijos 
darbus galima suskirstyti į keletą grupių: visos raštijos (knygų, 
rankraščių, periodikos) apžvalgos, atskirų laikotarpių (XVI- 
XVIII a., spaudos draudimo), leidinių tipų (elementorių, giesmy- 
nų ir kt.) bei mokslo šakų knygų tyrinėjimai. 

Visos raštijos raidą Biržiška aptarė lakoniškoje apybraižoje 
Lietuvių knygos augimo etapai'3. Autorius išdėstė savo požiūrį į 
knygos istorijos objektą, periodizaciją, trumpai aptarė atskirų 
istorijos etapų knygos bruožus, raidos tendencijas. Pirmiausia 
apžvelgė rankraštines knygas slavų ir kitomis kalbomis, pateikė 
duomenų apie svarbesnius jų gamybos centrus Lietuvos Didžio- 
joje Kunigaikštystėje, spaudos pradžią Vilniuje (Pranciškaus Sko- 
rinos veiklą), spaustuves dvaruose XVI a. antroje pusėje (Nesvy- 
žiuje, Zabludove, Ostroge, Lietuvos Brastoje), nurodė svarbes- 
nius leidinius - Ostrogo ir Lietuvos Brastos Biblijos leidinius'7*. 
Papasakojo apie Vilniaus stačiatikių (Mamoničių, Šv. Dvasios 
brolijos), katalikų (Vilniaus akademijos), reformatų (Danieliaus 
Lenčickio) spaustuvių veiklą, jų leidinių reikšmę, paplitimą. Tyri- 
nėtojas stabtelėjo prie vienuolynų leidybos XVII-XVIII a., pijorų 
išspausdinto „paminklinio“ leidinio Diplomatinis kodeksas ( Codex 
diplomaticus)75. Knygas kitomis kalbomis apžvelgė iki XIX a. 


171 Bibliografijos žinios, 1931, nr. 4, p. 129-131. 

172 Ibidem, p. 131. 

173 V. Bižiška, Lietuvių knygos augimo etapai, Kaunas, 1930, 32 p. - Atsp. iš 
„Mūsų žinyno“, nr. 29. 

174  Ibidem, p. 7. 

175 Ibidem, p. 9. 

vidurio. Kur kas detaliau nušvietė lietuviškos knygos raidą, nu- 
rodė tokius svarbiausius etapus: lietuviškos knygos leidimas Ma- 
žojoje Lietuvoje ir Lietuvos Didžiojoje Kunigaikštystėje XVI- 
XVII a., knygų leidyba XVIII a. abiejose lietuvių gyvenamose te- 
ritorijose, lietuvių spauda, žymesnieji spaustuvininkai Mažojoje 
Lietuvoje XIX a. Detaliau aptarė knygų leidybą Lietuvoje XIX a. 
pirmoje pusėje (iki 1864 m.) ir spaudos draudimo metais (Ma- 
žojoje Lietuvoje, JAV). Paskutinis etapas - knygų leidimas nuo 
spaudos draudimo panaikinimo iki 1923 m. Straipsnyje atskleistos 
visuomeninės politinės knygų leidimo sąlygos, spaudos atsiradi- 
mo ir plėtotės priežastys, visuomeninių funkcijų platėjimas. Pa- 
čioms knygoms - jų tematikai, leidinių tipų raidai, spaudos esteti- 
kai dėmesio skirta nedaug. 

Senoji knyga. Pirmasis tos tematikos Vc. Biržiškos straipsnis — 
„Senieji lietuvių spaudiniai Vilniuje“'6. Autorius pasakojo apie 
Mikalojaus Daukšos, Konstantino Sirvydo knygas, Mozerkos Sa- 
liamono Slavočinskio giesmyną, 1598 m. reformatų katekizmą ir 
Jokūbo Morkūno Postilę. Pažymima Vilniaus reikšmė visai lietuvių 
spaudos raidai, pateikiama statistikos duomenų. Po poros metų 
pasirodė straipsnis „Kiek apie senąją lietuvių knygą“77. Čia pa- 
minėtas prūsų katekizmas, Martyno Mažvydo leidiniai, Lietuvos 
Didžiojoje Kunigaikštystėje iki XVIII a. pabaigos išleistos knygos. 
Intensyviau senąją lietuvišką knygą ėmė tyrinėti pradėjęs 1924 m. 
dėstyti knygos istoriją Humanitarinių mokslų fakulteto studen- 
tams. Paskaitų pagrindu 1925 m. atsirado keletas straipsnių Balio 
Sruogos ir Fausto Kiršos redaguojamame žurnale Baras. Bendra 
antrašte „Lietuviškų knygų istorijos XVI-XVIII amžiuje bruožai“ 
pasirodė keletas straipsnių: „Lietuviškų knygų laimė“'78 - istorio- 
grafinė spaudos tyrinėjimų apžvalga. Apibūdino Gotfrydo Os- 
termejerio lietuviškų giesmynų, Liudviko Rėzos Biblijos vertimų 
į lietuvių kalbą studijas, Samuelio Boguslavo Chylinskio verstos 
Biblijos tyrinėjimus. Vc. Biržiška ėmėsi tokių sudėtingų proble- 
mų kaip tariamojo lietuvių rašto ir seniausios lietuviškos knygos 


176 Atspindžiai, 1922, nr. 14—15, p. 9-1. 

177 Lietuvių spaudos atgavimo 20 metų sukaktuvių iliustruotas „Lietuvos“ prie- 
das prie Nr. 103, 1924, gegužės 7. 

178 V. Biržiška, „Lietuviškų knygų istorijos XVI-XVIII amžiuje bruožai: I. 
Lietuviškų knygų laimė“, Baras, 1925, nr. 3, p. 60-64. 

klausimas'?. Paskutinis šio ciklo straipsnis - „Senprūsių knyga“?8?. 
1926 m. pasirodė straipsnis „Dvi lietuvių literatūros XVII-XVIII 
amžiaus problemos“'*, kuriame autorius aiškino, kurias knygas 
reikia priskirti Jonui Jaknavičiui, kurias - Pranciškui Šrubauskiui. 
Prie šios temos tyrėjas grįš po keliolikos metų. 

Remdamasis knygos istorijos paskaitų medžiaga 1930 m. Bir- 
žiška išleido didžiausią tos srities darbą - Lietuviškų knygų istori- 
jos bruožai“**, Tai numatyto didesnio veikalo pirma dalis, skirta 
senajai knygai. Leidinys adresuotas studijuojančiam jaunimui ir 
apskritai visuomenei, tad gausiai iliustruotas knygų viršelių ir 
rankraščių nuotraukomis. Pirmajame, istoriografijos, skyriuje 
apžvelgti lietuvių spaudos bibliografijos darbai. Toliau pasakoja- 
ma apie lietuviškų knygų likimą, jų dingimo priežastis - naikino 
karai, gaisrai, religiniai fanatikai ir apskritai žmonių tamsumas. 
Apžvelgęs senovės lietuvių rašto problemai skirtus rašinius, visas 
versijas atmetė kaip moksliškai nepagrįstas. Svarstė pirmosios 
lietuviškos knygos pasirodymo problemą, kritiškai atsiliepė apie 
Teodoro Narbuto versiją, esą 1533 m. buvusi išleista knyga Sielos 
kelionė į aną pasaulį lenkų, lotynų, lietuvių ir vokiečių kalbomis, 
irją taip pat atmetė. 

Specialiame skyriuje apibūdino prūsiškas knygas ir rankraš- 
čius — žodynėlius, katekizmus. Lietuviškos knygos apžvelgtos 
pagal du kriterijus: leidinių konfesinę priklausomybę (katalikų, 
liuteronų, evangelikų reformatų) ir leidinių tipus (giesmynai, 
Biblijos vertimai, gramatikos ir žodynai). Pradėjo nuo Mažvydo 
Katekizmo ir kitų leidinių, pateikė duomenų apie jų pasirodymo 
aplinkybes, turinį, egzempliorių likimą. Protestantų giesmynų 
skyriuje apžvelgti Mažvydo, Jono Bretkūno, Danieliaus Kleino, 
Vilhelmo Teodoro Šimelpenigio, Gotfrydo Ostermejerio ir kiti 
šio tipo leidiniai. Biblijos vertimų apžvalgoje nurodyti įvairių 
konfesijų atstovų darbai - Baltramiejaus Vilento, Jono Bretkūno, 
Samuelio Boguslavo Chylinskio, Samuelio Bitnerio, Liudviko 
Rėzos, Juozapo Arnulfo Giedraičio ir kt. Iš Lietuvos Didžiojoje 


179 V. Biržiška, „Lietuviškų knygų istorijos XVI-XVIII amžiuje bruožai: II. 
Tariamasai senovės lietuvių raštas; III. Seniausių lietuviškų knygų klausimas“, 
Baras, 1925, nr. 4, p. 55-60. 

180 V. Biržiška, „IV. Senprūsių knyga“, ibidem, nr. 6, p. 60-64. 

181 Tauta ir žodis, 1926, t. 4, p. 301—311. 

182 V. Biržiška, Lietuviškų knygų istorijos bruožai, d. 1: Senosios lietuviškos 
knygos, Kaunas, 1930, 132 p. 


410 


Kunigaikštystėje XVI-XVII a. išleistų katalikų knygų aptarti Mi- 
kalojaus Daukšos, Konstantino Sirvydo, Jono Jaknavičiaus, Mo- 
zerkos Saliamono Slavočinskio, Pranciškaus Šrubauskio raštai (kai 
kurių knygų autorystė spėjama). Lietuvos reformatų literatūrai 
atstovauja 1598 ir 1680 metų katekizmas, 1600 metų Jokūbo Mor- 
kūno Postilė, 1653 metų Kėdainių leidiniai. Plačiai papasakota apie 
Mažojoje Lietuvoje ir Lietuvoje iki XIX a. aštuntojo dešimtme- 
čio parašytas (spausdintines ir 
rankraščiuose likusias) grama- 
tikas bei žodynus. Daug bibli- 
ografinių ir istorinių duomenų 
sukaupta skyriuje „Lietuviško- 
ji kalba oficialiuose raštuose“. 


SRNŲJŲ LIETUVIJKŲ 
KNYGŲ ISTORIJA 


adidas 
a 0 
er Cara sesTai 


Kao 2-8 
Adėžrra Ket AS 
ce 22 d 


Čia nurodyti Mažojoje Lietu- 
voje ir Didžiojoje Lietuvoje iš- 
leisti įvairūs valdžios įsakymai, 


„gromatos“, pranešimai, su po- 
litiniais įvykiais susiję atsišau- 


Vai lag — 
(WE 
kimai, archyvuose rasti senųjų 
priesaikų tekstai, įstatymai ir 
instrukcijos. Knyga baigiama 
skyriumi apie senuosius gro- 
žinės literatūros kūrinius, pa- 
mokslus, liaudžiai skirtas religinių tendencijų didaktines knygas, 
vieną kitą pasaulietinio turinio leidinį. 


Steponui Kairiui dedikuota 
knyga 


Veikalas neturi tiksliai apibrėžtų chronologinių ribų - vienur 
apžvalgos baigiamos 1864 m., kitur siekia XIX a. pabaigą arba 
net dvidešimtojo šimtmečio trečiąjį dešimtmetį. Laikomasi to- 
kio principo: atskirų leidinių tipų spausdinimo istorija nušviesta 
ištisai per visus šimtmečius. XIX a. pirmoje pusėje pradėta leisti 
mokslo ir mokslo populiarinimo bei grožinė literatūra į apžvalgą 
neįtraukta. Tad turime ne 250 metų (iki XVIII a. pabaigos) lietu- 
vių spaudos istorijos tyrinėjimą, bet išplėtotas atskirų leidinių tipų | 
istorines apžvalgas. 

1938 m. vėl iškyla polemika dėl Jono Jaknavičiaus knygų. Jonas 
Kabelka straipsnyje „1647 metų evangelijos“ paneigė kai kuriuos 
Biržiškos teiginius dėl Jaknavičiui priskiriamų knygų, ypač evan- 
gelijų vertimo į lietuvių kalbą. Profesorius su Kabelkos teiginiais 

nesutiko ir paskelbė poleminį straipsnį!Š. Remdamasis bibliogra- 
fijos šaltiniais, spaudinių ir jų kalbos analize, pagaliau paties Ka- 
belkos argumentais, Biržiška padarė priešingą išvadą - Jaknavičius 
buvo evangelijų vertėjas!3+. 

Knygų, raštijos istorijos tyrinėjimus, atliktus per XX a. trečiąjį 
ketvirtąjį dešimtmetį, Biržiška apibendrino rankraščiu likusiuose 
straipsniuose. Yra keli variantai. Siauresnis - „Senųjų lietuviškų 
knygų naujienos“ (18 p., rašytas apie 1941)'5, skirtas Biržiškos 
veikale Lietuvių bibliografija spausdintiems „Papildymams“ api- 
bendrinti. Čia apžvelgti spaudiniai ir rankraščiai nuo seniausių 
laikų iki spaudos draudimo panaikinimo. Kitas, kur kas išsamesnis 
rankraštis - „Nežinoma senoji lietuvių literatūra“ (57 p., rašytas 
1944 m.)'89, Labiausiai užbaigtas rankraštis — „Nežinomi senie- 
ji lietuvių raštai ir rašytojai“ (40 p., rašytas 1943-1944 m.)'87, Jis 
buvo skirtas Juozo Rimanto rengtam mokslo darbų rinkiniui Bib- 
liotheca Lituana'sš. Straipsnyje pateikti naujai išaiškinti spaudos ir 
raštijos faktai nuo 1544 m. iki spaudos uždraudimo, iškelta mažiau 
žinomų raštijos veikėjų kūrybos; atsiribota nuo rastų žinomų ra- 
šytojų kūrybos papildymų. Spaudos ir raštijos istorijos duomenis 
autorius apžvelgė chronologiškai, sustodamas tai prie Mažosios 
Lietuvos, tai prie Lietuvos Didžiosios Kunigaikštystės veikėjų. 
Straipsnyje nurodė naujai išaiškintų biografinių faktų, literatūros 
darbų. Čia rasime tokius senosios raštijos atstovus kaip Abraomas 
Kulvietis, Stanislovas Rapolionis, Martynas Mažvydas ir į jo gies- 
mynus įtrauktų giesmių autorius - Baltramiejų Vilentą, Jurgį Za- 
blockį, rasime Joną Bretkūną ir jo pagalbininkus, žinių apie Kanizi- 
jaus katekizmo vertimą į lietuvių kalbą, apie Joną Jaknavičių, Joną 
Gruževskį ir Joną Komparskį (abu Romos kolegijos auklėtiniai). 
Sužinome apie lietuviškus įrašus A. Lubeneckio albume, Petrą Tar- 
vainį, Jokūbą Paškevičių, Gabrielių Šimkevičių, Mažosios Lietuvos 
autorių pasaulietinio turinio eilėraščius, sveikinimus, Donelaičio 
Gromatą vieno gaspadoriaus būrams apie ganyklų perdalijimo naudą, 


183 V. Biržiška, „Dar dėl Jaknavičiaus 'Ewangelie polskie y litewskie“, Archi- 
vum philologicum, 1938, kn. 7, p. 73-87. 

184 Ibidem, 1938, kn. 9, p. 73-87. 

185 MAB, F 163-78. 

186 Ibidem, F 163-72. 

187 LNB, F 47-2401. 

188 J. Rimanto raštas švietimo komisaro pavaduotojai M. Meškauskienei, 
1944 09 12, LNB, E 42-217. 

protestantų XVII-XVIII a. religinius tekstus ir jų autorius, XVIII a. 
Lietuvoje rašytus pamokslus, pirmąjį periodinį leidinį Mažojoje Lie- 
tuvoje Nusidavimai Dievo karalystėje ir jo spėjamą redaktorių Fridri- 
chą Natanielį Ostermejerį. Pateikia duomenų apie XIX a. pirmoje 
pusėje lietuvių raštijoje pasireiškusius Silvestrą Rucevičių, Juozapą 
Arnulfą Giedraitį, Aleksandrą Butkevičių, Juozapą Rupeiką, Andrių 
Benediktą Klongevičių, Juozapą Girdvainį, Klemensą Kairį, lietuviš- 
kos gramatikos autorių Motiejų Pranciškų Marcinskį (Martinaitį), 
religinių knygų autorius Dominyką Budriką, Adomą Mackevičių, 
Dominyką Žuką ir kt. Straipsnio autorius taip pat paminėjo įvairius 
raštijos istorijos faktus iškėlusių tyrėjų (Johano Bertoleito, Mykolo 
Biržiškos, Georgo Gerullio, Viktoro Falkenhano, Vinco Maciūno, 
Christiano Stango) darbus, tekstų publikacijas. 

Knygoje ir minėtame rankraštiniame straipsnyje dėl netikslios | 
informacijos, nuodugnesnių tyrinėjimų stokos yra klaidingų tei- 
ginių apie knygas, jų leidimus, vertėjus, egzempliorių likimą ir kt. 
Sakysim, Biržiškai buvo nežinoma Kėdainių 1653 m. knygų pirma 
laida, jis turėjo antrąją ir spėjo, kad pirmosios iš viso nebuvo!*“, 
Po Antrojo pasaulinio karo buvo rasta pirma laida, o antroji - tai 
1684 m. kontrafakcija. Biržiška rašė, kad nežinomas nė vienas 
Slavočinskio giesmyno (1646) egzempliorius'*. Šiuo metu žinomi 
du šios knygos egzemplioriai Lenkijos bibliotekose. Knygos auto- 
rius teigė, kad Juozapo Rupeikos išverstas ir išleistas Jano Chodž- 
kos Jonas iš Svisločės (1823) buvo išverstas Simono Stanevičiaus, o 
knygelę Surinkimas dasekimų... apei bites (1823) vertė ne Kiprijo- 
nas, o Kajetonas Nezabitauskis*", Vėlesni tyrinėjimai šių spėjimų 
nepatvirtino. Neteisingos prielaidos ir dėl Samuelio Boguslavo 
Chylinskio Biblijos vertimo tęsinio, jo rankraščio - spėjo, kad gal 
jo visai nebuvo. Biržiškai trūko duomenų apie Pirmojo pasaulinio 
karo pradžioje iš Vilniaus viešosios bibliotekos į Maskvą išvežtų 
senųjų lietuviškų knygų (1595 m. Daukšos katekizmo ir kt.) likimą. 
Jo spėjimas, kad šie leidiniai bus dingę, nepasitvirtino - po Antro- 
jo pasaulinio karo jie grįžo į Vilnių. Nepasitvirtino būgštavimai ir 
dėl Maskvoje buvusio Sirvydo žodyno pirmos laidos ir Peterburgo 
viešojoje (vėliau Rusijos valstybinėje M. E. Saltykovo-Ščedrino, 


189 V. Biržiška, Lietuviškų knygų istorijos bruožai, p. 94. 

190 Ibidem, p. 86. 

191 V. Biržiška, Nežinomi senieji lietuvių raštai ir rašytojai, LNB, F 47-2401, 
1: 30-31. 

dabar - Rusijos nacionalinėje) bibliotekoje buvusio trečios laidos 
egzempliorių likimo - jie išliko. 

Apie tolesnį veikalo Senyjų lietuviškų knygų istorija likimą Bir- 
žiška papasakojo antros laidos pratarmėje!?*, 

Išvykdamas į Vakarus pasiėmė didelį pluoštą savo rankraščių, 
tarpjų ir spaudos leidinių istorijos. Vienoje ir Freiburgo bibliotekų 
pavyko rasti anksčiau nežinomos medžiagos ir rašomam veikalui 
papildyti. Hamburge, vėliau Pinneberge įkurtame Pabaltijo uni- 
versitete dėstė lietuvių knygos istoriją. Freiburge pradėjęs visą me- 
džiagą jungti į vieną knygą, šį darbą baigė Pinneberge. Knygą sure- 
daguoti padėjo Mykolas Biržiška ir Vincas Maciūnas, kalbą pataisė 
Petras Jonikas. 1946 m. prancūzų okupacinė valdžia Vokietijoje 
buvo išdavusi leidimą spausdinti šią knygą, bet leidėjas nesiryžo 
(masiniam skaitytojui nebūsianti įdomi). Autorius veikalą dalimis 
siuntinėjo į JAV Martynui Gudeliui. Profesoriaus studijų draugas 
Pijus Grigaitis šį veikalą pradėjo spausdinti Naujienose. Gudelis 
įkvėpė autorių darbą užbaigti ir parengti spaudai. Čikagos lietuvių 
literatūros draugija skyrė lėšų knygai išleisti93. 1953 m. Čikagoje 
pasirodė Senyjų lietuviškų knygų istorijos pirma dalis. Knyga pasise- 
kimo neturėjo — parduotas mažas egzempliorių skaičius (knygos 
„« kuriai parašyti įdėjau keletą desėtkų metų darbo ir tūkstančius 
nemiegotų nakčių, iš viso berods nė 100 žmonių nenupirko...“ 
(1954 m. gegužės 4 d. laiškas P. Orintaitei, Knygotyra, 2003, t. 40). 
"Tad antrai daliai reikėjo iš naujo kaupti lėšas. Nepaisant finansi- 
nių sunkumų ši dalis buvo surinkta, pats autorius taisė korektūros 
lapus, pats sudarė asmenvardžių rodyklę. Tačiau knygos profe- 
soriui neteko pamatyti. Senyjų lietuviškų knygų istorijos antrą dalį 
1957 m.9* išleido toji pati Čikagos lietuvių literatūros draugija. 

Abiejose knygose buvo sudėti nuo pirmo leidimo pasirodymo 
metų sukaupti nauji duomenys apie senąsias knygas bei rankraš- 
čius, jų autorius, parašymo ir išspausdinimo aplinkybes, likimą ir 
kt. Gerokai išplėstas ir pakeistas paskutinis skyrius „Dar kai kurie 
senesnieji lietuviški raštai“. Vietoj jo atsirado trys: „Seniausieji pa- 
saulietiniai literatūros tekstai lietuvių kalba“, „Didžiosios Lietuvos 
liaudžiai skiriamos tikybinės knygos“ ir „Liaudžiai skiriamos kny- 
gos Mažojoje Lietuvoje“. 


192 V. Biržiška, „Autoriaus žodis“, in V. Biržiška, Senųjų lietuviškų knygų isto- 
rija, d. 1, p. 7-9. 

193  Ibidem, p. 9. 

194 V. Biržiška, Senųjų lietuviškų knygų istorija, d. 2, Chicago, 1953, p. 7-9. 

Į knygą buvo įdėtas atskiras, su veikalu turiniu tik iš dalies susi- 
jęs straipsnis „Lietuviškosios knygos kelias“, parašytas Vokietijoje 
minint Martyno Mažvydo Katekizmo pasirodymo 400-ąsias me- 
tines — apimta spauda nuo 1547 m. iki 1944 m. (Pirmą kartą buvo 
išspausdintas JAV leidžiamose Naujienose'95.) Su Senyjų lietuviškų 
knygų istorija turiniu susiję apie 20 puslapių — tai joje paskelbtų 
duomenų apibendrinimas. Kita straipsnio dalis skirta XIX-XX a. 
pradžios knygai. 

Trečią kartą Biržiškos veikalas Senyjų lietuviškų knygų istori- 
ja išspausdintas 1998 m. Lietuvoje jo darbų rinkinyje Knygotyros 
darbai“. Čia įdėtas ir minėtas straipsnis Lietuviškos knygos kelias, 
šiek tiek parengėjų Genovaitės ir Broniaus Raguočių paaiškini- 
mų. Nurodyti šiuo metu bibliografijai žinomi iki 1940 m. išleistų 
knygų statistikos duomenys - jie gerokai išsamesni negu veikalo 
47-48 puslapiuose pateikti Biržiškos. 

Biržiška svajojo parašyti trečią lietuviškų knygų istorijos dalį, 
apimsiančią spaudos draudimo laikotarpį (1864-1904). Apie tai 
rašė 1953 m. rugpjūčio 20 d. laiške Jonui Puzinui. 

Spaudos draudimas. Daug dėmesio Biržiška skyrė spaudos 
draudimo laikotarpio lietuviškai knygai. 1919 m. Vilniuje laikraš- 
tyje Glos Litwy paskelbė archyviniais duomenimis pagrįstą lietu- 
vių spaudos persekiojimo istorinę apžvalgą „Lietuvių Golgota“, 
kurią kitais metais išspausdino knygelėje Iš praeities ir dabarties'S". 
1921 m. žurnale Mūsų žinynas paskelbė nukentėjusiųjų už knygų 
platinimą ir laikymą sąrašą'9*. Apie 1922-1923 m. rašytoje autobi- 
ografijoje paminėjo surinktą gausią archyvinę lietuvių spaudos 
draudimo istorijos medžiagą, ypač tos spaudos persekiojimą, rašė, 
kad rengiąs veikalą Knygos istorija Lietuvoje“?. Trečiojo dešimtme- 
čio pradžioje Juozo Tumo redaguotame žurnale Mūsų senovė Bir- 
žiška ėmė skelbti straipsnius ir dokumentus „Vyskupo M. Valan- 
čiaus bylos““?, „Iš Vilniaus ir Kauno žandarmerijos archyvų“??! ir 


195 V. Biržiška, „Lietuviškos knygos kelias“, Naujienos, 1951, kovo 2, nr. 52; 
kovo 3, nr. 53; kovo 4, nr. 54. 

196 V. Biržiška, Senyjų lietuviškų knygų istorija, in V. Biržiška, Knygotyros dar- 
bai, Vilnius, 1998, p. 29-320. 

197  W. Biržyszka, „Golgota Litewska“, in [W. Biržyszka] Z przeszlošci i terez- 
niejszošci, Wilno, 1920, p. 21-34. 

198 V. Biržiška, „Lietuvių Golgota“, Mūsų žinynas, 1921, t. 1, nr. 2, p. 105—119. 
199 V. Biržiška, „Curriculum vitae“, LCVA, F R-856, ap. 2, b. 86, 1. 3. 

200 Mūsų senovė, 1922, kn. 1, p. 6-21; 1922, kn. 3, p. 369—383. 

201 Mūsų senovė, 1921, kn. 2, P. 383—388, 390. 

kt. 1922 m. Švietimo darbe pasirodė straipsnis*?* apie 1867-1869 m. 
išleistas Valančiaus religinių tendencijų politines brošiūras Perspė- 
jimas, Prajautimas, Iš tamsybės ved tiktai kelias teisybės ir kt. - iš viso 
jų buvo septynios. Straipsnio autorius teigė, kad tai buvo vieninte- 
lės politinės brošiūros ir jose suformuluota pirmoji „aktinga“ lietu- 
vių politinė programa iki „Aušros“ laikų. 1924 m. Biržiška paskelbė 
tokią spaudos draudimo istorijos tyrimų programą?“3: 1) nušviesti 
oficialią spaudos draudimo eigą - surinkti ir paskelbti tuo klausi- 
mu esamą archyvinę medžiagą; 2) parodyti lietuvių inteligentijos 
požiūrį į rusų raidyno įvedimą, jos parengtas ir išleistas šiais raš- 
menimis knygas, persiorientavimo priežastis ir laiką; 3) išaiškinti 
legalios kovos formas (peticijas, prašymus, valsčių nutarimus, teis- 
mo bylas) ir su tuo susijusius dokumentus; 4) ištyrinėti nelegalią 
kovą - draudžiamųjų knygų spausdinimą Mažojoje Lietuvoje ir jų 
platinimą, pasienyje sunaikintų leidinių skaičių; 5) rinkti kontra- 
fakcinius leidinius, juos registruoti ir aiškintis tikruosius išleidimo 
metus, tam sudaryti tyrimo metodiką; 6) kaupti faktus apie nu- 
kentėjusius spaudos platintojus, jų tolesnį likimą. Anot Biržiškos, 
tik surinkus ir paskelbus visą šią medžiagą, bus galima rašyti spau- 
dos draudimo istoriją. 

Netrukus pats pradėjo intensyviai skelbti su spaudos draudimu 
susijusius dokumentus, ypač iš Mažosios Lietuvos spaustuvinin- 
kų archyvų, apgailestavo, kad didžioji jų dalis dingusi. Profesorius 
labai vertino Martyno Jankaus archyvą, nors jis ne visas išliko?*4, 
Tautoje ir žodyje paskelbė 1888-1903 m. Jankaus „knygų prekybos 
užrašus'*“5, identifikavo per 200 sąskaitose minimų knygų. Iš to 
paties archyvo paskelbė daugiau kaip 400 lietuviškų knygų auto- 
rių, bibliografų bei leidėjų laiškų, Jankaus raštų nuorašų?““. Tai la- 
bai vertinga medžiaga spaudos leidimo ir platinimo istorijai, rašy- 
tojų biografijoms, to meto spaudos veikėjų tarpusavio santykiams 
nušviesti ir apskritai kultūros istorijai. Remdamasis paskelbtais 
29-iais Petro Vileišio laiškais ir Jankaus prekybos užrašais, Biržiška 


202 V. Biržiška, „Lietuvių politinės brošiūros 1860-jų metų gale“, Švietimo 
darbas, 1922, nr. 3-6, p. 406-415. 

203 V. Biržiška, „Spaudos uždraudimo istorijos reikalu“, Lietuvių spaudos atga- 
vimo 20 metų sukaktuvių iliustruotas „Lietuvos“ priedas prie Nr. 103, 1924 gegužės 7. 
204 V. Biržiška, „Medžiaga lietuvių spaudos uždraudimo istorijai“, Tauta ir 
žodis, 1926, t. 4, p. 314. 

205 V. Biržiška, „I. Martyno Jankaus knygų prekybos užrašai“, ibidem, p. 316-369. 
206 V. Biržiška, „II. Martyno Jankaus laiškų archyvas“, Tauta ir žodis, 1928, t. 5, 
P. 308—343; 1930 , t. 6, P. 411—444. 

parašė straipsnį „Petras Vileišis ir Martynas Jankus““*?. Jame patei- 
kė duomenų apie Vileišio knygelių leidimą - rankraščių siuntinė- 
jimą, spausdinimą, tiražus, lėšas ir kainą. 1928 m., artėjant spaudos 
draudimo panaikinimo 25-mečiui, profesorius paskelbė antrąją 
spaudos tyrinėjimo programą: 1) surengti visos lietuvių spaudos 
(nuo Martyno Mažvydo) parodą, parengti jai diagramų, katalogų; 
2) išplėsti senųjų lietuviškų knygų rinkimą ir jas kaupti vienoje vie- 
toje; 3) nušviesti spaudos draudimo epochą?“*. Pats Biržiška buvo 
sumanęs sukaupti kuo daugiau archyvinės medžiagos ir parašyti 
platesnį spaudos draudimo tyrinėjimą?“?, Šį pažadą jis tik iš dalies 
tesėjo - žurnale Kultūra (1929, nr. 5, 6-7) paskelbė platoką straips- 
nį „Spaudos draudimo klausimai“ ir tais pat metais išleido brošiūrą 
Kaip buvo uždrausta ir atkovota lietuvių spauda*“. Pastarojoje buvo 
apžvelgtos spaudos draudimo priežastys ir motyvai (sustota prie 
juridinio šio klausimo aspekto), knygų leidimas rusiškais ir loty- 
niškais rašmenimis (Motiejaus Valančiaus, Johanno Zabermanno, 
Serafino Lauryno Kušeliausko, laikraščių redakcijų, Petro Vileišio, 
JAV lietuvių leidybinė veikla), papasakota apie knygų platinimą 
(knygynėlius, spaudos platinimo draugijas), legalios kovos formas 
(knygų leidimas Rusijoje, draudimą smerkiantys straipsniai rusų 
periodikoje, lietuvių peticijos valdžios atstovams, bylos senate). 
Brošiūra baigiama bylų dėl knygų platinimo aprašymu. Kovą dėl 
spaudos Biržiška suvokė kaip visą tautą apėmusią politinę kultūri- 
nę akciją, kurios metu buvo naudojamos įvairios legalios ir nelega- 
lios veiklos formos. 

Vienas įdomiausių profesoriaus šios srities tyrinėjimų - straips- 
nis „Lietuvių knyga spaudos draudimo metu“*". Remdamasis sta- 
tistikos duomenimis jis parodė, kad jeigu ne spaudos draudimas, 
būtų išleista apie 6000 Lietuvai skirtų knygų, o ne 1280, t. y. penkis 
kartus daugiau, negu buvo. Tad dėl draudimo buvo prarasta apie 
3,5 tūkst. knygų*!*. Spaudos draudimui skirtų straipsnių, dokumen- 
tų Biržiška skelbė ir vėliau. Pažymėtinas Lietuvos žiniose pasirodęs 


207 Lietuva, 1926, rugsėjo 3, nr. 198. 

208 V. Biržiška, „Spaudos jubiliejui artinantis“, Bibliografijos žinios, 1928, nt. 4, 
p. 98. - Parašas: V. B. 

209 V. Biržiška, „Spaudos draudimo klausimai“, Kultūra, 1929, nr. 5, p. 250. 
210 V. Biržiška, Kaip buvo uždrausta ir atkovota lietuvių spauda, Kaunas, 1929, 64 p. 
21 Bibliografijos žinios, 1929, nr. 2, p. 33-37. 

22 Ibidem, p. 36. - Autoriaus pateikti skaičiai netikslūs - buvo išleista 1480, 
o prarastų knygų turėtų būti 4,5 tūkst. 

straipsnis „Iš spaudos uždraudimo klausimų““*. Jame autorius 
daugiausia nagrinėjo draudimo žalą lietuvių knygos plėtotei, ap- 
skritai kultūrai. Straipsnyje apie Stanislovo Didžiulio archyve rastą 
1883 m. rankraštinį literatūrinį laikraštį Rašliavos pačtas*4 tyrėjas 
detaliau aptarė lietuvių inteligentų požiūrį į rusiškais rašmenimis 
spausdintas knygas - iš pradžių jie rengė šiuos leidinius, o vėliau to 
atsisakė, nors rusų raidyno šalininkų buvo ir toliau — antai poetas 
Juozapas Miliauskas (Miglovara) 
ragino pasinaudoti galimybėmis 
ir šiuo raidynu spausdinti knygas 
liaudžiai? 

Brošiūroje Kaip buvo uždrausta 
ir atkovota lietuvių spauda, straips- 
nyje „Lietuvių knyga spaudos drau- 
dimo metu“ ir kituose darbuose 
Biržiška rašė, kad spaudos draudi- 
mas sustabdė pasaulietinės knygos 
raidą (tik nuo 1897-1898 m. ji ėmė 
dominuoti), neigiamai veikė kny- 
gos dydį (vyravo brošiūros), o tai 
trukdė mokslo ir literatūros plėto- 
tei. Spaudos draudimas sužlugdė 
privačią, komerciniu principu grin- 
džiamą knygų leidybą. Kovai su 
spaudos draudimu buvo išeikvota 
daug tautos materialinių ir dvasi- 
nių išteklių, kuriuos būtų galima panaudoti kitiems kultūros reika- 
lams*“. Iš teigiamų spaudos draudimo veiksnių profesorius nurodė 
šiuos: 1) kova už spaudą padėjo konsoliduotis nacijai — lietuviai, 
kalbantys skirtingomis tarmėmis ir turintys skirtingus interesus, 
„nevienodos ekonominės būklės ir socialinių tendencijų“, virto 
tauta?"7; 2) draudimas į politinę kovą įtraukė įvairius visuomenės 
sluoksnius, kurie kitomis aplinkybėmis prie jos visiškai nebūtų 


Chaimo Mejerio Fainšteino 
sukurtas Vaclovo Biržiškos 
portretas. Linoraižinys, 1937 


213 Lietuvos žinios, 1934, gegužės 8, nr. 105; gegužės 11, nr. 106. 

214 V. Biržiška, „1883 m. „Raszliavos Pacztas“, Mūsų senovė, 1937, t. 2, nr. 1(6), 
p. 17-26. 

215  Ibidem, p. 22. 

216 V. Biržiška, Kaip buvo uždrausta..., p. 63. 

217 V. Biržiška, „Iš spaudos uždraudimo klausimų“, Lietuvos žinios, 1934, ge- 
gužės 11, Nr. 106. 

prisidėję“; 3) ne Rusijoje leidžiama spauda nebuvo cenzūruoja- 
ma, tad ji buvo politiškai aštri, nukreipta prieš carinę valdžią?*. 

Nevengė Biržiška diskutuotinų arba mažai argumentuotų tei- 
ginių. Sakysim, lietuvių kovą dėl spaudos teisių jis suvokė kiek izo- 
liuotai nuo kitų Rusijos tautų anticarinio judėjimo. Autorius gal 
kiek pervertino knygos platintojų reikšmę kovoje dėl spaudos??“, 
Negalima sutikti su tyrėjo mintimi, kad „lenkų pavojaus klausi- 
mas“ spaudos draudimo metais buvo sąmoningai išpučiamas??!, — 
iš tikrųjų draudimas ne apsaugojo nuo lenkų įtakos, bet atvirkš- 
čiai — padėjo lenkiškumui plisti. Vargu ar teisingas teiginys, jog 
sąmoningai buvo sugalvota tokia paini lietuvių rašyba, kad nebūtų 
galima jai pritaikyti rusų raidžių??*, 

Prie spaudos draudimo temos grįžo gyvendamas JAV. Buvo 
minimos spaudos atgavimo 50-osios metinės. Šia tema Biržiška 
paskelbė straipsnį Aiduose, laikraštyje Keleivis?33. Trys straipsniai 
įtraukti į Čikagoje išleistą straipsnių rinkinį Kovos metai dėl savo- 
sios spaudos??4, 

Spaudos draudimo istorijos tyrinėjimų Biržiška nebaigė. Tarpu- 
kario periodikoje buvo užsiminta, jog profesorius yra numatęs 
parašyti studiją Lietuvių knygos istorija spaudos draudimo metais", 
bet šis sumanymas nebuvo įgyvendintas. Jo archyve yra šios srities 
dokumentų rinkinys — iš viso apie 800 lapų. Tikriausiai tai tik 
dalis bibliografo surinktos šios problemos tyrimų medžiagos. 
Yra neskelbtas Biržiškos istoriografinio pobūdžio straipsnis „Iš 
lietuvių spaudos uždraudimo istorijos“. Autorius pažymėjo, kad 
„gilaus ir objektyvaus tyrinėtojo“ laukia spaudos draudimo lai- 
kotarpis, „kuris nustatė kryptį viso tolimesnio Lietuvos visuo- 
menės išsiplėtojimo.“ 

220 V. Biržiška, „Iš spaudos uždraudimo klausimų“, Lietuvos žinios, 1934, ge- 
gužės 11, Nr. 106. 

222 Ibidem, p. 320. 

223 V. Biržiška, „Lietuvių karas su maskoliais už savo spaudą“, Keleivis, 1954, 

224 V. Biržiška, „Spaudos draudimas be teisinio pagrindo“; „Pastangos drau- 
dimui nugalėti“; „Rusiškos raidės talkininkai“, in Kovos metai dėl savosios spau- 
dos, Chicago, 1957, p. 67-76, 167-195, 337-345. 

225 I. Kisinas, „Prof. Vaclovas Biržiška: Bibliografijos pionierius ir moksli- 
ninkas“, Literatūros naujienos, 1934, gruodžio 21, nr. 16, p. 5. 

Atskiri leidinių tipai. Biržiška parašė atskirų leidinių tipų apžval- 
gų. 1914 m. paskelbė platoką straipsnį apie 16 lietuviškų kalendo- 
rių**“, Autorius teigė, kad kalendoriai mėgstami, skaitomi, tačiau 
gerų išleidžiama vos vienas kitas (valstiečiams skirtas Lietuvos ūki- 
ninko leidžiamas Vilniaus kalendorius, darbininkams - „Giedros“ 
kalendorius), o dauguma menki — jų leidėjai stengiasi įtikti tam- 
siausiai Lietuvos visuomenės daliai. Prie kalendorių tyrėjas grįžo 
po trisdešimties metų — 1942 m. paskelbė nedidelę istorinę jų apž- 
valgą?*?. Joje daugiausia dėmesio skyrė Mažosios Lietuvos lietuviš- 
kiems kalendoriams, jų bendradarbiams. 

Elementorių apžvalgą paskelbė Lietuviškojoje enciklopedijoje?2š. 
Pradėjo Martyno Mažvydo Katekizme išspausdintuoju, minėjo 
populiarius XVIII a., svarbesnius XIX a. pirmosios pusės (Kajeto- 
no Roko Nezabitauskio, Simono Daukanto, Mikalojaus Akelaičio) 
ir spaudos draudimo metų leidinius (konkursą laimėjęs Antano 
Kriščiukaičio-Aišbės Naujasis elementorius, 1895). Tarp svarbes- 
nių XX a. pirmųjų dešimtmečių šio tipo leidinių paminėti Povilo 
Višinskio, Klemenso Skabeikos, Augustino Jakučionio, Jono Mur- 
kos, Stasio Matjošaičio-Esmaičio elementoriai. 

Enciklopedijoje Biržiška paskelbė straipsnių apie lietuviškus 
giesmynus??? (jie suskirstyti į tris grupes - protestantų, evangelikų 
reformatų ir katalikų) ir Biblijos vertimus į lietuvių kalbą?3? (svar- 
besniuosius protestantų, reformatų ir katalikų Biblijos, atskirų jos 
dalių - sakysim, psalmių). 

Vieną kitą straipsnį parašė apie atskirų mokslo šakų knygas. 
1935 m., minint žurnalo Žemės ūkis ir laikraščio Ūkininko patarėjas 
10-ąsias metines, profesorius skaitė pranešimą apie senuosius lei- 
dinius žemės ūkio klausimais. Žemės ūkyje buvo paskelbta praneši- 
mo santrauka?*!. Čia paminėti leidiniai, pasirodę Mažojoje Lietu- 
voje ir Lietuvoje XIX a. pirmojoje pusėje, spaudos draudimo metų 
knygutės (Petro Vileišio ir kitų). Straipsnyje „Knygos iš Lietuvos 


226 V. Biržiška, „Mūsų kalendoriai 1914 m, Lietuvos žinios, 1914, vasario 12 

istorijos“? apžvelgė originalius darbus (Antano Aleknos, Petro 
Klimo, Augustino Janulaičio, Mykolo Biržiškos) ir vertimus iš kitų 
kalbų (Konstancijos Skirmuntaitės [Skirmuntt], Jano Jakubows- 
kio, Johanneso Voigto, Matvejaus Liubavskio), nurodė jų pranašu- 
mus ir trūkumus. 

Biržiškos plunksnai priklauso pirmasis platesnis straipsnis apie 
raštus žemaičių tarme?33, Jis nurodė, kad ši tarmė dominavo nuo 
XVI a. - Mikalojaus Daukšos knygų pasirodymo. (Daukšos raštai 
skirtini viduriniam kalbos variantui.) Žemaitiškos knygos buvo 
spausdinamos XVIII a., šia tarme rašė to amžiaus pabaigos-XIX a. 
pradžios literatai Antanas Klementas ir Dionizas Poška. Autorius 
nuo XIX a. pradžios chronologiškai apžvelgė žemaičių tarme rašy- 
tas knygas ir rankraščius. Knygų kalbos jis neaptarė - pasitenkino 
trumpomis pastabomis apie vieną kitą leidinį. Tyrinėtojas pažy- 
mėjo autorių pastangas derintis prie kitų tarmių, nurodė, kad Si- 
mono Daukanto žemaitiškos knygos buvo „kiek lietuvinamos“3*, 
o žemaitiškame Lauryno Ivinskio kalendoriuje buvo išspausdin- 
tas Antano Baranausko Anykščių šilelis, rašytas aukštaičių tarme?3s, 
Spaudos draudimo metais Mažojoje Lietuvoje buvo leidžiamos 
žemaitiškos Motiejaus Valančiaus knygos - paskutinė Mokslas 
Rymo katalikų (apie 1873 m.)*39. Anot Biržiškos, mirus Valančiui, o 
vėliau Ivinskiui, žemaitiškos knygos išnyko. 

"Trumpai Lietuvos knygų cenzūros istoriją profesorius apžvel- 
gė enciklopedijos straipsnyje*37. Daugiau dėmesio skyrė carinės 
cenzūros veiklai Lietuvoje, kaizerinės okupacijos, nepriklauso- 
mos Lietuvos cenzūrai (karinės cenzūros veikimas, jos formos, 
funkcionavimas). Enciklopedijoje profesorius taip pat paskelbė 
straipsnį apie knygrišystę (apdarus)*?, bet prie Lietuvos knygų 
įrišimo meno nesustojo. 

Keletą platesnių apžvalginių straipsnių apie lietuvių knygos plėto- 
tę, jų likimą, atskiras knygas paskelbė Vokietijoje ir JAV leidžiamoje 
periodikoje (Žingsniuose, Lietuvių žodyje, Aiduose, Naujienose). 


232 V. Biržiška, „Knygos iš Lietuvos istorijos“, Mūsų žinynas, 1921, t. 1, nr. 3, 

Tyrinėjimo metodai ir vertinimo kriterijai. Knygos istorijos tyri- 
nėjimo objektą profesorius suprato labai plačiai: apėmė įvairaus 
turinio, dydžio, spausdinimo technikos leidinius - knygas, brošiū- 
ras, lapelius, tekstus kitų kalbų spaudiniuose, nepaskelbtas knygas, 
kūrinius, priesaikų, atsišaukimų ir kitus tekstus. Tik viename kita- 
me darbe randame duomenų apie Lietuvoje plitusią rankraštinę 
knygą kitomis kalbomis, apie Vilniuje išspausdintus leidinius se- 
nąja baltarusių, lotynų, lenkų kalbomis, Mažojoje Lietuvoje išėju- 
sius lituanistinio turinio leidinius vokiečių kalba. 

Biržiška, pirmasis užsimojęs apžvelgti visos raštijos raidą, tu- 
rėjo aprėpti surinktus bibliografijos duomenis ir spaudos istorijos 
faktus, tad jo tyrinėjimams būdingas faktografiškumas. Kai ku- 
riuose mokslo populiarinimo bei informaciniuose straipsniuose 
duomenis sintetino, siekė apibendrinti raštijos, spaudos raidos 
procesą. Išsamiau tyrinėjo senąją, iki 1800 m. leistą, ir spaudos 
draudimo metų knyga. 

Daugumoje Biržiškos tyrinėjimų parodomas leidinių ryšys su 
nacionaliniu judėjimu, iškeliami leidiniai, padėję išsaugoti lietuvių 
kalbą, prisidėję prie jos puoselėjimo, literatūrinės kalbos kūrimo. 
Tyrėjas pabrėžė Aušros, Varpo leidinių, Jono Basanavičiaus, Vinco 
Kudirkos veiklos reikšmę, Petro Vileišio leidybos svarbą. Minėti 
leidiniai, autoriai, leidėjai padėjo formuotis lietuvių nacijai, bręsti 
kultūriškai ir politiškai. Svarbiausias spaudinių vertinimo kriteri- 
jus - jų kultūrinė ir šviečiamoji reikšmė. 

Spaudos istorijos tyrinėjimuose profesorius laikėsi istoriš- 
kumo principo. Ne kartą pabrėžė, kad praeities įvykius, žmones, 
leidinius reikia vertinti istoriškai, atsižvelgiant į to meto veikėjų 
pažiūras ir reiškinių suvokimą, į veikimo sąlygas bei aplinkybes. 
Juos tik tada galėsime tinkamai įvertinti, jeigu žiūrėsime, „ar jie 
viską padarė, ką norėjo, ar viską pasiekė, ką jų gyvenimo sąlygose 
pasiekti galima buvo.'*39 

Savo veikaluose Biržiška naudojo įvairius knygų tyrinėjimo 
metodus: statistinį (statistikos duomenimis iliustravo atskirų 
istorijos tarpsnių knygų leidybos intensyvumą, atskirose terito- 
rijose — Lietuvoje, Mažojoje Lietuvoje, JAV - išleistų spaudinių 
skaičių, pasaulietinių ir religinių leidinių santykį, nustatė spaudos 
draudimo žalą lietuvių knygos ir periodikos plėtotei); istoriografinį 


239 V. Biržiška, „Aušros“ ideologija (40 metų paminėti)“, Atspindžiai, 1923, 

(panaudodavo viską, ką buvo sukaupę ankstesnieji bibliografai ir 
knygos istorikai, sakysim, Silvestras Baltramaitis, Juozas Angra- 
baitis ir kt.). Profesorius gilinosi į pirminius šaltinius, į archyvuose 
slypinčią informaciją. Rašė, kad nustatyti tikrąsias kontrafakcijų 
išleidimo datas galima tik paskelbus ištisai lietuviškas knygas lei- 
dusių spaustuvių užrašus?“ Istorikui daug pasako patys leidiniai — 
išleidimo sąlygos, techninis atlikimas, estetinė kultūra. Dažnai ly- 
gino atskirus leidimus, sakysim, aiškindamasis Jonui Jaknavičiui 
priskirtinas knygas. Aišku, knygos vertei nustatyti svarbūs įvairūs 
tyrimo metodai bei kriterijai, istorikui reikšminga žinių apie knygą 
visuma: istoriniai duomenys apie išleidimą (atsiradimo priežastys, 
spausdinimo aplinkybės, žinios apie autorius, vertėjus, redakto- 
rius, spaustuves ir spaustuvininkus), kalba (tarmė, kalbos tobulė- 
jimo procesas), spaudos techninė kultūra, funkcionavimas visuo- 
menėje. (Apie V. Biržiškos knygos vertinimo kriterijus detaliau žr.: 
V. Žukas, Lietuvių knygotyros bruožai, Vilnius, 1989, p. 137—150.) 
Rankraščių publikacijos. Biržiška daug nusipelnė skelbda- 
mas lietuviškus praėjusių epochų rankraščius. Tekstai papildydavo 
lietuvių literatūros palikimą, į mokslinę apyvartą patekdavo naujų 
kūrinių, o publikuojamo teksto komentarai turtino raštijos istorio- 
grafiją. Viena pirmųjų jo publikacijų - laikinosios Lenkijos sukilė- 
lių valdžios Centrinio liaudies komiteto dviejų 1863 m. sausio 22 d. 
dekretų, rastų Kauno žandarmerijos viršininko archyve, vertimas 
į lietuvių kalbą?*!. Didelį pluoštą XVII-XIX a. lietuviškų tekstų pa- 
skelbė leidinyje Tauta ir žodis?** 100 egz. tiražu tekstus išleido atski- 
ru atspaudu. "Tai popiežiaus Grigaliaus XIII bulės vertimas, XVIII a. 
lietuviškos giesmės, pamokslai, priesaikos, gromatos, Kristijono 
Gotlybo Milkaus poema Pilkainis, 1790 m. žemaičių mokinių gies- 
mės, 1794 m. sukilimui skirtos eilės, Liudviko Rėzos, Dionizo Poš- 
kos, Endrikio Budriaus, Klemenso Kairio, Antano Baranausko kūri- 
niai, Kiprijono Nezabitauskio, Andriaus Ugianskio, Lauryno Ivins- 
kio ir kitų laiškai, 1831 m. sukilimo malšintojo generolo Piotro Pah- 
leno lietuviškas atsišaukimas, 1863 m. sukilimo dainos, Antano Vy- 
tarto 1863 m. pamokslas sukilėliams, lietuviški sveikinimai Motiejui 


240 V. Biržiška, „Spaudos uždraudimo reikalu“, Lietuvos spaudos atgavimo 20 

Valančiui ir kt. Apie publikuotus tekstus pateikta istorinių žinių, 
apie jų autorius — biografinių duomenų. 1929 m. pasirodė jau mi- 
nėtas Biržiškos kartu su broliu Mykolu parengtas Simono Dau- 
kanto istorijos veikalas Darbai senyjų lietuvių ir žemaičių?s. 
Daugiau galimybių skelbti rankraščius atsirado universiteto 
bibliotekai pradėjus leisti tęstinį leidinį Mūsų senovė, daugiausia 
skelbusį XIX-XX a. pradžios su nacionaliniu sąjūdžiu susijusią 
medžiagą***. Tame leidinyje Biržiška publikavo ir plačiai komen- 
tavo XIX a. pradžios satyrą lietuvių kalba“, nespausdintus Mo- 
tiejus Valančiaus laiškus vyskupijos tikintiesiems*49, Andriaus 
Ugianskio laiškus (buvo rašomi mokslo reikalais)?*7. Daug vie- 
tos leidinyje užėmė po 1863 m. sukilimo į Sibirą ištremto poeto 
Anupro Jasevičiaus 1874-1883 m. rašyti atsiminimai?*8. Anot pu- 
blikacijos autoriaus, tai buvo pirmas žinomas memuarinis kūrinys 
lietuvių kalba. Keletoje Mūsų senovės numerių Biržiška skelbė ne- 
žinomus Juliaus Anusavičiaus eilėraščius**?, išspausdino išsamų 
straipsnį apie Petro Armino kūrybą bei jo eilėraščių pluoštą*s“, 
J. Skeberdžio eilėraštį „Unt tėvynės kryžkelių'**!. Aprašė du dide- 
lius Motiejaus Valančiaus rankraščius lenkų kalba - „Namų užra- 
šai“ ir „Įvairios žinios“?5?, palygino juos su Juozo Tumo parengta 

vertimo publikacija knygoje Pastabos pačiam sau (1929). Nurodė 
publikacijos klaidas, vertimo netikslumus, paskelbė praleistus fra- 
gmentus, smulkiai papasakojo rankraščio „Įvairios žinios“ turinį. 

Periodikos istorija. Periodiką Biržiška bibliografavo, rašė apie 
ją straipsnius, skelbė su jos leidimu susijusius dokumentus. Iš minėtų 
1912 m. užrašų sužinome, kad jau tada buvo numatęs parašyti knygutę 
Lietuvių laikraštija*53, o kitų metų pradžioje — straipsnį apie rankraš- 
tinius ir hektografuotus laikraštėlius, pradedant Lauryno Ivinskio 
Aitvaru?5*, 1911 m. parašė pirmą periodinės spaudos istorijos straips- 
nelį apie Peterburge 1900 m. leistą hektografuotą laikraštį Žiburys“. 
Platesnis straipsnis buvo skirtas 1913 m. periodikai*s“. Jame nurodė 
81 leidinį (jų daugėjo nuo 1884 m.), suskirstė pagal politines sroves, 
aptarė 1912-1914 m. leidinius — nustojusius ir pradėjusius eiti, numa- 
tomus spausdinti, informavo apie įvykusius leidžiamųjų pakeitimus. 
"Tais pat metais paskelbtame straipsnelyje kritikavo neįdomius, vienas 
kitą kartojančius laikraščių pavadinimus*s?, 

1918 m. gyvendamas Maskvoje Biržiška vėl kreipė žvilgsnį į pe- 
riodiką - ketino bibliografuoti periodikos leidinius ir straipsnius, 
iššifruoti slapyvardžius*5*, Turėjo ir kitų sumanymų - planavo pa- 
rengti aušrininkų albumą?*?. 

1920 m. išleistame literatūros ir dailės almanache Dainava Bir- 
žiška paskelbė straipsnį?““ apie Lietuvoje ir didžiuosiuose Rusijos 
miestuose leistus rankraštinius ir hektografuotus laikraštėlius: 
Petro Vileišio Kalvį melagį, Kazimiero Būgos Žiburį, Maskvos stu- 
dentų Aušrą, Jono Mačio-Kėkšto ir kitų Marijampolės gimnazistų 
Priešaušrį ir kt. Lietuvių periodikos istorinę raidą (paminėjo 116 
leidinių, pasirodžiusių 1832-1904 m.) ir esamą būklę jis palygino 
su latvių periodika?*!, Autorius pažymėjo neigiamą spaudos drau- 

dimo poveikį lietuvių laikraščių plėtotei - neįgijo „ilgametės atvi- 
ros kultūros ir politinės kovos“ praktikos, skaitytojai neįprato jų 
sistemingai skaityti. Lietuviai turėjo daug laikraščių, bet jie buvo 
nerūpestingai redaguojami, mažai paplitę, o latviai leido mažiau, 
bet geriau tvarkomų, gausiai prenumeruojamų. Remdamasis 
1921 m. Kaune lenkų kalba išleistos knygutės „Vidurinės Lietuvos“ 
teismo ir valdžios pozicijos lietuvių spaudos atžvilgiu daomenimis***, 
aprašė 1919-1920 m. Vilniuje ėjusių laikraščių lietuvių, lenkų ir 
rusų kalbomis uždarymą, bausmes, teismus, pateikė žinių apie 
neleistus spausdinti. Archyvinių duomenų paskelbė apie Antaną 
Daukšą ir Kaune 1906 m. jo leistą laikraštį Lietuvos balsas?93. Nuro- 
dė, kad tai buvo vienintelis procarinis valdžios šelpiamas lietuviš- 
kas laikraštis. Profesorius tyrinėjo tokį specifinį periodikos istori- 
jos klausimą kaip honorarai*“*. Jis pateikė duomenų apie Vilniaus 
žinių 1904-1906 m. mokėtus honorarus, nurodė jį gavusius rašy- 
tojus (Joną Biliūną, Praną Mašiotą, Mariją Pečkauskaitę, Gabrielę 
Petkevičaitę-Bitę, Juozą Tumą, Kazį Puidą ir kt.). 

Aušros 40-ųjų metinių proga Biržiška apie ją paskelbė straips- 
nį „Kodėl atsirado „Aušra“?5 — aiškino jos atsiradimo priežastis 
ir aplinkybes, nurodė svarbiausius programos punktus - žadinti 
„tautinį jausmą, tautinį atsparumą“. „Aušra“, - rašė Biržiška, — tai 
pirmas platesnis lietuvių darbas, kuriame pradėjo reikštis lietuvių 
tautinio savarankiškumo mintis.“299 Tais pat metais paskelbtame 
straipsnyje „Aušros“ ideologija“**7 autorius aptarė šio leidinio pro- 
graminį straipsnį, laikraščio leidėjų pastangas tyrinėti savo tautos 
praeitį, ugdyti patriotizmą. Autorius apibūdino Aušros santykius 
su caro valdžia (iš pradžių buvo vengiama priešiškų pasisakymų, 
nes tikėtasi atgauti spaudą) ir su lenkais (jie iš karto buvo įtempti). 

1832 m. pasirodžiusio pirmojo lietuviško periodinio leidinio 
Nusidavimai apie evangelijos prasiplatinimą tarp žydų ir pagonų 
šimtosioms metinėms profesorius paskelbė straipsnį „Lietuvių 

periodinės spaudos 100 metų sukaktuvės“*68, Rašė, kad laikraščiui 
leisti reikia organizuotos visuomenės, kuri leidinį remtų, literatūrinių 
jėgų ir pagaliau visuomeninės idėjos, kurią galėtų skelbti. Iki XIX a. 
pradžios lietuviškam laikraščiui atsirasti sąlygų nebuvo. Poreikis kilo 
1822-1824 m., XIX a. viduryje (Lauryno Ivinskio, Mikalojaus Ake- 
laičio ir Motiejaus Valančiaus sumanymai). Autorius papasakojo 
Nusidavimų leidimo istoriją, aptarė jo menką reikšmę Mažosios Lie- 
tuvos lietuviams. Tai formali periodikos pradžia, faktinė - 1849 m., 
kai pasirodė Prūsijos valdžios remiamas Frydricho Kuršaičio Keleivis 
iš Karaliaučiaus. Žurnale Kultūra paskelbtame straipsnyje „Aušros 
ideologija*9 autorius išsamiau aptarė Mažosios Lietuvos lietuvių lai- 
kraščius, ypač Keleivį, kuris „skiepijo lietuvių liaudyje prūsų valdžiai 
atsidavimo idėją“, stengėsi „visuomenę kultūriškai germanizuoti“, an- 
tra vertus, jis pripratino skaityti laikraštį gimtąja kalba?7“, 

Plačiausią lietuvių periodikos apžvalgą Iš lietuviškosios lai- 
kraštijos praeities Biržiška 1931-1932 m. išspausdino Bibliografijos 
žiniose*"" ir išleido atskira knygele??*. Veikalo pradžioje pateikta 
duomenų apie laikraščių atsiradimą Vakarų Europoje, periodinius 
leidinius Lietuvoje XVIII a., lenkišką periodiką XIX a. pirmoje pu- 
sėje ir lietuvišką medžiagą joje. Lietuvių periodika apibūdinta nuo 
1832 iki 1904 metų. Iš pradžių sustota prie pirmųjų sumanymų (Ai- 
tvaro, Pakeleivingo ir kt.). Lietuvių periodinius leidinius autorius 
aptarė chronologiškai, atsižvelgdamas į išleidimo vietą (Mažojoje 
Lietuvoje, JAV) ir laiką, Lietuvai skirtus laikraščius grupavo pagal 
visuomenines ir idėjines pozicijas į liberalų, klerikalų, socialde- 
mokratų. Biržiška, ypač rašydamas apie Aušrą, Varpą, naudojo 
įvairius šaltinius — straipsnius, dokumentus, atsiminimus, tačiau 
daugeliui laikraščių tokių duomenų trūko, ir autorius daugiau- 
sia turėjo remtis pačiuose leidiniuose išspausdinta medžiaga. Jis 
nurodydavo jų atsiradimo priežastis ir aplinkybes, idėjines vi- 
suomenines pozicijas, spausdintos medžiagos tematiką, leidėjus, 
spaustuves, redaktorius ir straipsnių autorius. Iš bendradarbių 


268 V. Biržiška, „Lietuvių periodinės spaudos 100 metų sukaktuvės“, Trimi- 
tas, 1932, Nr. 7, p. 125—128. 

269 V. Biržiška, „Iš lietuvių periodinės spaudos praeities“, Kultūra, 1932, nr. 12, 
p. 626-630. 

270 Ibidem, p. 629. 

271 Bibliografijos žinios, 1931, Nr. 6, p. 221—-224; 1932, Nr. 1, p. 1-16; nt. 2, P. 57— 
72; Nt. 5, P. 181—195; Nr. 6, p. 221—239. 

272 V. Biržiška, Iš mūsų laikraščių praeities, Kaunas, 1932, 71 p. 

skaičiaus darė išvadas apie leidinio populiarumą, paplitimą, jo 
politinę platformą (įvairių krypčių veikėjų publikacijos). Bendra- 
darbių gausėjimas arba mažėjimas vienais ar kitais metais rodė 
populiarumo kilimą arba smukimą. Pagal redaktorius ir autorius 
Biržiška nustatydavo leidinių idėjinę giminystę ir ryšius. Saky- 
sim, prie liberaliųjų leidinių skyrė Varpą, Ūkininką, Naujienas, 
prie klerikalinių - Tėvynės sargą, Žinyčią, Dirvą-Žinyną, prie so- 
cialdemokratinių - Lietuvos darbininką, Aidą Lietuvos darbininkų 
gyvenimo, Darbininkų balsą, Vinco Kapsuko redaguotą Draugą 
(vėliau - Darbininkas). Daug dėmesio autorius skyrė JAV lietuvių 
periodikai, ją apžvelgė chronologiškai, nes skirstyti pagal idėjinį 
principą neįmanoma - tas pats laikraštis keisdavo kryptį??3, kita 
vertus, nemaža įtakos leidimui turėjo komercija. 

Biržiška rašė, kad tikrieji laikraščiai buvo leidžiami Mažosios 
Lietuvos ir JAV lietuviams - juose buvo spausdinama aktualios to 
meto medžiagos. Lietuvai skirtų leidinių nelaikė laikraščiais tikrąja 
to žodžio prasme - jie išeidavo neperiodiškai, skaitytojus pasiek- 
davo nereguliariai, vėluodami. Šios aplinkybės lemdavo ir leidinių 
turinį - nebuvo prasmės dėti aktualios medžiagos, nes ji pasenda- 
vo, kol pasiekdavo skaitytojus. Taip žurnalai virsdavo straipsnių ir 
korespondencijų rinkiniais įvairiais politikos ir visuomeninio gy- 
venimo klausimais?74, 

Baigdamas periodinių leidinių apžvalgą, autorius pažymėjo 
spaudos draudimo žalą periodikos plėtotei — panaikinus draudi- 
mą, trūko įgūdžių organizuoti jos leidybą legaliomis sąlygomis 
komerciniu pagrindu. Tad ir vėliau lietuviška periodika daugiausia 
buvo „idėjinė“, remiama aukomis. Antra vertus, spaudos idėjinis 
pobūdis kartu yra ir jos pranašumas*5, 

Biržiškos studiją Iš mūsų laikraščių praeities G. ir B. Raguočiai, 
šiek tiek patikslinę, įtraukė į profesoriaus spaudos tyrinėjimų rin- 
kinį Knygotyros darbai?7“, 

Prie periodikos Biržiška grįždavo ir vėliau. Antai Aušros penkias- 
dešimtmečiui jis paskelbė straipsnį „Aušra“ 1883-1933 metais“?77, 


273 V. Biržiška, „Iš lietuviškosios laikraštijos praeities“, Bibliografijos žinios, 
1932, Nr. 6, p. 238. 

274 V. Biržiška, „Iš lietuviškosios laikraštijos praeities“, Bibliografijos žinios, 
1932, Nr. 6, p. 229. 

275 Ibidem, p. 239. 

276 V. Biržiška, „Iš mūsų laikraščių praeities“, in V. Biržiška Knygotyros dar- 
bai, 1998, p. 382452. 

277 Vasario 16, Kaunas, 1933, p. 10-16. 

Jame aptarė skirtingus redagavimo tarpsnius - Jono Basanavičiaus, 
Jono Šliūpo (keitėsi kryptis, imta polemizuoti, kilo nesutarimų 
tarp bendradarbių, skaitytojų - laikraštis virto ne tik „tautišku“, bet 
ir politišku), Jurgio Mikšo, Juozo Andziulaičio-Kalnėno. Straipsnio 
autorius rašė, kad laikraštis sustojo bankrutavus jo leidėjui Mikšui. 
Iš tikrųjų žlugimo priežastys buvo gilesnės - tai lietuvių visuome- 
nės politinė diferenciacija. Konspektinę studijėlę apie Aušrą Biržiš- 
ka paskelbė Lietuviškojoje enciklopedijoje??š. Joje, be kita ko, papasa- 
kota apie bendradarbius, prenumeratorius, tiražą, platinimą ir kt. 

Profesorius toliau tyrinėjo rankraštinius laikraštėlius. Apibū- 
dindamas Juozo Miliausko (Miglovaros) ir Stanislovo Didžiulio 
ranka rašyto Rašliavos pačto pirmą numerį??? autorius nurodė, kad 
tai buvo savitas bandymas spaudos draudimo metais sukurti legalų 
rusiškais rašmenimis rašytą rankraštinį laikraštį ryšiams tarp „lie- 
tuvių literatūros žinovų ir mėgėjų palaikyti“. Tais pačiais metais 
paskelbė straipsnį apie Maskvoje lietuvių studentų 1880-1881 m. 
leistą hektografuotą laikraštėlį Aušra*š?, Pagrindą straipsniui 
davė Konstantino Jablonskio surastas beveik visas jo komplektas. 
Straipsnio autorius akcentavo leidinyje keltas kalbos problemas - 
kiekvienas rašė savo tarme, o bendrinės literatūrinės kalbos nusta- 
tymas, bendradarbių nuomone, — ateities dalykas. Prie Ivinskio 
Aitvaro, Akelaičio ir Valančiaus Pakeleivingo Biržiška grįžo straips- 
nyje apie Valančių (teigė, kad abu minėtieji leidiniai iš esmės kar- 
tojo Ivinskio kalendorių programą)??!, 

Yra Biržiškos pasisakymų apie vieną kitą gyvenamojo meto pe- 
riodinį leidinį. Antai jis palankiai atsiliepė apie Pelikso Bugailiškio 
redaguojamą kraštotyros žurnalą Gimtasai kraštas?3*. Recenzentas 
pageidavo, kad žurnalo tematika būtų siaurinama - apsiribotų tik 
etnografija ir tautosaka, dvasinės ir materialinės kultūros tyrinėji- 
mu. 1941 m. pradžioje Vilniaus balse paskelbtame profesoriaus pa- 
sikalbėjime vėl paminėtas Gimtasai kraštas - jis apibūdintas kaip 
pavyzdingas tos mokslo šakos periodinis leidinys, raginama toliau 


278 V. Biržiška, „Aušra“, in Lietuviškoji enciklopedija, Kaunas, 1934, sklt. 326— 
336. - Parašas: Vac. B-ka. 

279 V. Biržiška, „1883 m. „Raszliavos Pacztas“, Mūsų senovė, 1937, t. 2, nr. 1 (17), 
p. 17-26. 

280 V. Biržiška, „Maskvos „Aušra“, Mūsų senovė, 1937, t. 2, nr. 1 (6), p. 133—136. 
281 V. Biržiška, „Iš vysk. M. Valančiaus veiklos“, Mūsų senovė, 1938, t. 2, 
nr. 3 (8), p. 18. 

282 V. Biržiška, „Gimtasai kraštas. Kraštotyros organas 1934 m. 1-2 nr, Uni- 
versitetas ir visuomenė, 1934, rugsėjo 28, nr. 1. 

sistemingai leisti, apimti visą etnografinę medžiagą?Š. Tame pat 
pasikalbėjime Biržiška palankiai įvertino gamtininkų darvinistų 
leistą žurnalą Gamta. Ta proga jis siūlė didinti periodinių leidinių 
skaičių — jie turėtų apimti visas visuomeninio gyvenimo sritis, li- 
teratūros ir meno sferas. Ypač pasigedo populiaraus, visoms meno 
sritims skirto laikraščio. 

Atsidūręs Vokietijoje Biržiška žurnale Žingsniai paskelbė 
straipsnį apie pirmąjį lietuvių periodikos leidinį - Natanielio Frid- 
richo Ostermejerio 1823-1824 m. redaguotus Nusidavimus Dievo 
karalystėje?š*, Išėjo dvi knygos, jos neišliko. Apie leidinius sužino- 
ta iš Johano Ferdinando Kelkio 1832 m. išleisto laikraščio Nusida- 
vimai apie evangelijos praplatinimą tarp žydų ir pagonų įžanginio 
straipsnio. Biržiška papasakojo apie kelių Ostermeyerių šeimos 
kartų atstovų religinę veiklą tarp lietuvių, nuopelnus raštijai. 

Straipsnis pakartotinai buvo išspausdintas JAV leidžiamame 
bibliografijos žurnalėlyje Knygų lentyna (1957, liepa-gruodis) ir 
dar kartą Lietuvoje minėtame Biržiškos raštų rinkinyje Knygotyros 
darbai (1998). 

JAV lietuvių spauda. Dirbdamas Vašingtone Kongreso 
bibliotekoje 1951 m. Biržiška parašė straipsnį „Amerikos lietu- 
vių spauda 1875-1910 m.“ Jis buvo paskelbtas leidinyje Journal of 
Central European Affaires (Žurnalas Centrinės Europos reikalams). 
Straipsnis anglų kalba ir kiek sutrumpintas lietuvių kalba pasirodė 
Stasės Vaškelienės redaguotame Biržiškos veikale Amerikos lietu- 
vių spauda 1874-1910755. Jame trumpai aptarta lietuvių emigracijos 
į JAV istorija — politinės priežastys, atvykėlių kontingentas, išsi- 
lavinimas, apžvelgtos JAV išleistos knygos ir periodika. Pateikta 
duomenų apie pirmuosius Mykolo Tvarausko žingsnius leidyboje 
(žodynas, atsišaukimas, laikraščiai), per 100 knygų išspausdinusį 
Dominyką Tamošių Bačkauską, Joną Šliūpą, jo leistą Lietuvišką- 
jį balsą, Vienybę lietuvininkų (vėliau - Vienybė), Antano Olšausko 
savaitraštį Lietuva ir Juozo Adomaičio-Šerno redakcinę ir litera- 
tūrinę veiklą. Redakcijos savo laikraščių puslapiuose išspausdin- 
tus didesnius literatūros kūrinius išleisdavo atskiromis knygomis. 


283 A. Vengris, „Knygų gyvenime / Pasikalbėjimas su prof. V. Biržiška“, Vil- 
niaus balsas, 1941, vasario 16, nr. 30. 

284 V. Biržiška, „Seniausias lietuvių laikraštis ir jo redaktorius N. P. Osterme- 
yeris“, Žingsniai, Stade, 1947, nr. 10, P. 34-35. 

285 V. Biržiška, „Amerikos lietuvių spauda 1875-1910 m., in V. Biržiška, Ame- 
rikos lietuvių spauda 1974-1910: Bibliografija, Chicago, 1994, p. 11-28. 

Autorius parodė kai kurių lietuvių draugijų (Tėvynės mylėtojų 
draugystės, Susivienijimo lietuvių Amerikoje) įnašą į spaudos 
plėtotę. Daugiausia lietuvių spaudos leidimas telkėsi Pensilvanijos 
valstijos miestuose, vėliau Čikagoje. Dalis JAV lietuvių knygų buvo 
spausdinama Tilžėje, nes ten spauda pigesnė, dalis tiražo eidavo į 
Lietuvą. Profesorius aptarė ir tokius spaudos istorijos klausimus: 
Lietuvos ir JAV lietuvių gyvenimo atspindėjimas laikraščiuose, 
senieji lietuvių rašytojai JAV leidiniuose, pirmieji reikšmingi lite- 
ratūros vertimai. Autorius teigė, kad „Amerikos lietuvių knyga tuo 
laiku įgijo bendrą visiems lietuviams reikšmę“285 


Lietuviškų spaudos leidinių - knygų ir serialinių leidinių - tyri- 
nėjimui Biržiška paskyrė daug laiko ir jėgų. Jis atskleidė, paskelbė 
ir komentavo daug iki tol nežinotų literatūros kūrinių, knygos is- 
torijai svarbių dokumentų, biografinių žinių apie autorius. Kad ir 
būta spragų, Senųjų lietuvių knygų istorijos dvi dalys pateikia ade- 
kvatų iki 1800 m. išleistos spaudos vaizdą. Tai Lietuvių bibliografijoje 
sukauptų duomenų apibendrinimas. Apie vėlesnį laikotarpį, ypač 
spaudos draudimo metus, yra nemažai svarbių publikacijų, tačiau 
sintetinio, visa apimančio XIX a. spaudos istorijos veikalo nespėjo 
parašyti. (1929 m. išleista brošiūra Kaip buvo uždrausta ir atkovota 
lietuvių spauda skirtina prie mokslo populiarinimo leidinių.) 

Įnašas į lietuvių periodikos istoriją fragmentiškesnis (nuodug- 
niau ištyrinėta Aušra). Bibliografijos žiniose išspausdinta apybrai- 
ža Iš mūsų laikraščių praeities skirtina prie mokslo populiarinimo 
rašinių. Kita vertus, tai buvo pirmas bandymas pateikti visuminį 
lietuvių periodikos raidos iki 1904 m. vaizdą. 


BIOGRAFIKA 


Rašytojų ir kitų kultūros veikėjų biografijomis Biržiška susidomė- 
jo gana anksti, turėjo daug kūrybinių sumanymų. 1912 m. viduryje 
rašė, kad yra numatęs rinkti medžiagą apie lietuvių rašytojus, dai- 
lininkus ir visa tai perduoti būsimam lietuvių rašytojų draugijos 
muziejuiš7, Planuotame leisti Šiaulių kalendoriuje tikėjosi skelbti 


286 Ibidem, p. 27. 
287 V. Biržiškos užrašų knygelė, 1. 17. 

PROF. VACLOVAS BIKZISKA 


MARTIN MAŽVYDAS 
UND SEINE MITARBEITER 


Zur Eriunaerus [| 
an das 400jūkrigo Bestekon 


dos Wtaulschon Bucbes 


SONDERDEILAGE DER ZEITSCHAIFT „SCHOLAR“ NR, 2/3 
HEIDELBERC 1948 


Bronislavai ir Mykolui Biržiškoms dedi- 


kuota knygelė 


mirusių ir gyvų lietuvių rašytojų, dailininkų, aktorių biografijas?8š, 
Ketino sudaryti ir lietuvių rašytojų biografinį žodyną?“?. Nepri- 
klausomoje Lietuvoje daug rašė apie rašytojus, spaudos veikėjus. 
Darbų dydis ir pobūdis priklausė nuo paskirties ir leidinio, kuria- 
me buvo spausdinami, pobūdžio. Tai moksliniai (platūs, apžval- 
giniai arba eseistiniai), populiarūs (jubiliejiniai), informaciniai 
enciklopedijoms (kauniškėje Lietuviškojoje enciklopedijoje ir Bos- 
tone leistoje Lietuvių enciklopedijoje paskelbė apie 130 biografijų). 
Išspausdino daug su rašytojais, spaudos ir kultūros veikėjais susi- 
jusių dokumentų, dienoraščių ištraukų, laiškų. Daugiausia dėme- 
sio skyrė lietuviškų knygos autoriams, vertėjams, redaktoriams, 
dirbusiems iki spaudos draudimo. 

Pagal atsivežto iš Kauno Aleksandryno medžiagą, šiek tiek pa- 
pildytą naujais duomenimis, Biržiška Vokietijoje paskelbė keletą 
straipsnių apie senuosius lietuvių rašytojus. Tai Pėdsakuose 1946 m. 


288 Ibidem, 1. 26. 
289 Ibidem, 1. 65. 

išspausdintas straipsnis „Abraomas Kulvietis“?9“, Ši studija antraš- 
te Abraomas Kulvietis: Pirmasis lietuvių humanistas (Abraham Kul- 
vietis: The First Lithuanian Humanist)??! 1947 m. anglų kalba buvo 
išspausdinta Pabaltijo universiteto mokslo darbuose Contributions 
of Baltic University ir išleista atskirai 30 puslapių knygute. Anot 
Vandos Daugirdaitės-Sruogienės, tai vienas žymiausių Biržiškos 
emigracijos metų darbų. 

Tėviškės garse 1947 m. Pranas Skardžius paskelbė straipsnį 
„Martynas Mažvydas, jo raštai ir kalba“??? Tais pat metais Lietuvių 
žodyje?93 ir JAV leidžiamose Naujienose pasirodė platus Biržiškos 
straipsnis „Martynas Mažvydas ir jo bendradarbiai“. Kitais metais 
studija buvo išspausdinta vokiečių kalba žurnalo Scholar (1948, 
nr. 2/3) priede ir atskiru leidiniu??*. Jame Biržiška pakritikavo 
Skardžiaus straipsnį apie lietuvių spaudos pradininką dėl Mažvy- 
do parašo Katekizme, dėl klaidingos mirties datos, dėl netikslumų 
apie Abraomą Kulvietį, Stanislovą Rapolionį. Biržiškos atsiliepi- 
me apie Skardžiaus straipsnį yra „pagražinimų“ ir „asmeninių prie- 
maišų“. Į kritiką Skardžius atsakė straipsniu „Martynas Mažvydas 
ir Vaclovo Biržiškos samprotavimai“?95. Profesorius Biržišką kri- 
tikavo dėl Kulviečio, Rapolionio, Šeduikionio pavardės rašymo, 
dėl nesiskaitymo su kalbos faktais, netikslumų aptariant Mažvydo 
Katekizmo kalbą. Biržiška laiške Tėviškės garso redakcijai??* patei- 
kia patikslinimų iš Archivum philologicum apie Abraomą Kulvietį, 
teigia, kad diskusijoje su Skardžiumi yra teisus, ir atsisako tolesnės 
polemikos - „naudokitės tik ta medžiaga, kurią esu išspausdinęs ir 
paskelbęs, bet ne gandais..“ Priekaištavo Tėviškės garso redakcijai, 
kadji išspausdino ištrauką iš privataus laiško Stasiui Santvarui, ku- 
riame aštriu tonu parašęs apie Skardžių. Pastarasis savo atsakyme 


290 V. Biržiška, „Abraomas Kulvietis“, Pėdsakai, Wūrzburg, 1946, nr. 1, p. 5—17; 
nr. 2, P. 9—-20; Nr. 34, p. 7—21. 

291 V. Biržiška, Abraham Kulvietis. The First Lithuanian Humanist, Pinneberg, 
1947, 30 p. 

292 Pr. Skardžius, „Martynas Mažvydas, jo raštai ir kalba“, Tėviškės garsas, 
1947, kovo 6, nr. 62; kovo 13, nr. 63; kovo 20, nr. 64; kovo 27, nr. 65. 

293 V. Biržiška, „Martynas Mažvydas ir jo bendradarbiai“, Lietuvių žodis, Det- 
mold, 1947, gegužės 10, nr. 16; nr. 20. 

294 V. Biržiška, Martin Mažvydas und Seine Mitarbeiter, Heidelberg, 1948, 31 p. 

Biržiškai rašė: „Toliau rašydamas aš Vacl. Biržiškos pavardės lai- 
kraštiniuose straipsniuose nebeminėsiu, bet jo nepagrįstus tvirti- 
nimus [...], susijusius su kalba, ir toliau kelsiu aikštėn, pavyzdžiui, 
kad ir tą patį tariamą Mažvydo kalbos rytietiškumą ir kt.297 Tad 
mokslinė polemika virto konfliktu. 

Gyvendamas JAV pagal Aleksandrynui sukauptą medžiagą pa- 
skelbė straipsnį „Kunigas Ambraziejus Pabrėža“?98. Jame biografi- 
niai duomenys ir mokslinės veiklos apžvalga. 

Apie senosios lietuvių literatūros autorius rašė Lietuviškojoje 
enciklopedijoje — tai jau minėti straipsniai apie Mikalojų Daukšą, 
Joną Bretkūną, Samuelį Boguslavą Chylinskį, Giedraičius ir kt. 
1944 m. pasirodžiusiame straipsnyje apie 1769 m. Kristijono Do- 
nelaičio brošiūrą, raginusią valstiečius pasidalyti bendromis gany- 
klomis???, pateikta duomenų apie poetui priskiriamų „gromatų“ ir 
„paliepimų“ vertimus, nurodyta, kuo remiantis nustatyta minėtos 
brošiūros autorystė, pridėtas išlikęs defektinės brošiūros tekstas. 
Paskelbė straipsnį apie didelį (702 puslapių) Fabijono Ulricho 
Glazerio rankraštį lietuvių ir vokiečių kalbomis Namų, šuilės ir baž- 
nyčios pamokslas*““. Jame pateikė biografinių žinių apie autorių, 
bibliografinių ir istorinių duomenų apie jo darbus, detaliai aprašė 
minėto rankraščio būklę, antraštinį puslapį, nurodė parašymo lai- 
ką, apibūdino turinį, kalbą, rašybą. Biržiška paskelbė dokumentų 
apie Dionizą Pošką (užrašai žmonai, 1812 m. karo padarytų nuos- 
tolių aprašymas ir kt.)3*!, Simoną Stanevičių (metrikus, duomenis 
apie rašytojo protėvius, tėvus ir kt.)***, Juozapą Želvavičių (apie 
studijas, paskyrimą į Maskvą, ryšius su Motiejumi Valančiumi)393, 
Jono Krizostomo Gintilos ir Motiejaus Valančiaus archyvuose 
Biržiška rado naujų duomenų apie lietuvių spaudos veikėjus ir 
juos paskelbė straipsnyje „Nežinomi ar mažai žinomi XIX amž. 


297 Pr. Skardžius, „Atsakymas Vaclovui Biržiškai“, ibidem, 1947, liepos 3, 
Nr. 79. 

298 V. Biržiška, „Kunigas Ambraziejus Pabrėža“, Aidai, 1950, nr. 2, P. 70-77. 
299 V. Biržiška, „Nežinomas 1769 m. Donelaičio spaudinys“, Varpai, 1944, 
P. 44-62. 

300 V. Biržiška, „Fabijonas Ulrichas Glazeris ir jo naujai surastas 1729-1733 m. 
rakraštis“, XXVII knygos mėgėjų metraštis, Kaunas, 1933, t. 1, P. 124-132. 

301 V. Biržiška, „Dionizo Poškos biografijai medžiaga“, Mūsų senovė, 1937, t. 2, 
nr. 1(6), p. 168-170. 

302 V. Biržiška, „Simano Stanevičiaus biografijai medžiaga“, ibidem, p. 170171. 
303 V. Biržiška, „Medžiaga Jono Želvavičiaus biografijai“, XXVII knygos mėgė- 
jų metraštis, Kaunas, 1933, t. 1, p. 166—167. 

lietuviškieji rašytojai prieš spaudos uždraudimą“. Čia nurodyta 
naujų faktų apie Kazimiero Vizgirdos raštus, išaiškintos kai kurios 
slapyraidės, anoniminių leidinių autoriai, vertėjai. 

Labiausiai Biržišką domino Valančiaus asmenybė, jo politinė, 
literatūrinė bei leidybinė veikla. Pirmoji studija - „Vyskupo M. Va- 
lančiaus bylos“395 - buvo parašyta remiantis Kauno gubernatoriaus 
archyvo medžiaga. Čia pateikta duomenų apie Valančiaus santykius 
su 1863 m. sukilimu, poziciją dėl rusiškų rašmenų įvedimo, politines 
1867-1869 m. brošiūras, draudžiamų knygų platinimą. Straipsniuose 
„Vyskupas Motiejus Valančius politikoj“3?, „Du Valančiai“3??, „Dau- 
giaveidis Valančius“3?š aptarė jo politinę, švietėjišką ir leidybinę vei- 
klą, blaivybės akciją. Dėl rašytojo „lietuviško patriotizmo“ polemi- 
zavo su Juozapu Stakauskus“?. Visuose straipsniuose užsimenama 
apie jo raštus, jų pobūdį, leidimą ir platinimą. Atsidūręs Vokietijoje 
polemizavo su Jonu Griniumi dėl Motiejaus Valančiaus lietuviškos 
veiklos vertinimo?"“, 

1951-ieji Motiejui Valančiui - trigubos sukakties metai: 150 metų 
gimimo, 100 metų nuo vyskupavimo pradžios ir 75 metų nuo mirties. 
Ta proga pasirėmęs Aleksandrynui surinkta medžiaga Biržiška JAV 
leidžiamame žurnale Aidai paskelbė straipsnį „Vyskupo Motiejaus 
Valančiaus biografijos bruožai". 1952 m. Pranciškonų spaustuvė 
Brukline straipsnį išleido atskira knygeles!*. Tai, anot autoriaus, „po- 
puliariškai atpasakota Valančiaus biografija“ (1951 m. lapkričio 9 d. 
laiškas Maciūnui, LLTI, F 115-104 ). Knygelėje Valančiaus biografijos 
faktai, studijos, pedagoginis darbas, pastoracinė ir šviečiamoji vei- 
kla, santykiai su carine administracija, literatūrinis darbas, draudžia- 


304 V. Biržiška, „Nežinomi ar mažai žinomi XIX amž. lietuviškieji rašytojai 
prieš spaudos uždraudimą“, ibidem, p. 165—166. 

305 V. Biržiška, „Vyskupo M. Valančiaus bylos“, Mūsų senovė, 1921, kn. 1, 
p. 6-21; 1922, kn. 3, p. 396-383. 

306 Lietuvos žinios, 1925, birželio 7, nr. 125. 

307 Krivulė, 1925, nr. 9, p. 194-196. 

308 Literatūros naujienos, 1935, birželio 1, nr. 11. 

309 V. Biržiška, Iš vysk. M. Valančiaus veiklos, Kaunas, 1938, 10 p.; Atsp. Iš 
„Mūsų senovės“, t. 2, nr. 3(8), 1938. 

310 V. Biržiška, „Ponui Jonui Griniui dėl vieno jo posakio“, Žingsniai, 1947, 
gegužės 24, Nr. 21. 

31 V. Biržiška, „Vyskupo Motiejaus Valančiaus biografijos bruožai..., Aidai, 
1951, Nr. 8, p. 346-356; NL. 9, P. 408-419; Nr. 10, P. 455—463. - Parašas: V. B-ka. 
312 V. Biržiška, Vyskupo Motiejaus Valančiaus biografijos bruožai: Jo 150 gimimo, 
100 metų įsivyskupavimo ir 75 metų mirties sukakties proga, Brooklyn, 1952, 99 p. 

mosios spaudos leidimas ir platinimas. Nuo ankstesnių raštų apie 
Valančių (straipsnio Mūsų senovėje, 1939, t. 2, nr. 2) ši knygelė skiriasi 
tuo, kad nebėra ankstesnių abejonių ir priekaištų dėl vyskupo vei- 
klos lietuviškumo. Šiuokart Valančiaus asmenybę ir veiklą vertino 
istoriškai — atsižvelgdamas į to meto sąlygas ir galimybes. Vyskupą 
vaizdavo tokį, kokį rodo dokumentai, neidealizuodamas. Tokį, koks 
galėjo būti ir buvo, o ne kokį mes norėtume matyti. Autorius didžiai 
vertino vyskupo pasaulietinės literatūros kūrinius (išvardijo kny- 
gas), teigė, kad jos buvo „mūsų grožinės prozos užuomazga“, o Va- 
lančius „niūraus XIX amžiaus Lietuvos horizonto ryškiausia žvaigž- 
de“. Valančių gretino su ryškiausiomis Lietuvos istorijos asmenybė- 
mis — Vytautu Didžiuoju, vysk. Merkeliu Giedraičiu, Mikalojumi 
Radvila. Pagal senas tradicijas knygelę išsiuntinėjo bičiuliams. 

Apie Valančiaus knygelę palankią recenziją parašė Vincas Ma- 
ciūnas?“. Analizės nedaug - referavo turinį. 

Iš naujesnių laikų veikėjų Biržišką domino Jonas Basanavičius. 
Straipsnyje „Dr. Jonas Basanavičius ir Lietuvių mokslo draugija“?! 
autorius pažymėjo veikėjo nuopelnus lietuvių periodikai (Aušra), fol- 
kloristikai, Lietuvių mokslo draugijai. Basanavičiaus gyvenimo, profe- 
sinės ir visuomeninės veiklos, mokslo bei publicistikos darbų apžvalgą 
paskelbė 1927 m. Mūsų žinynėss. Prie straipsnio pridėtas Basanavičiaus 
darbų bibliografinis sąrašas*'“. Išsamų straipsnį apie šį veikėją tyrinė- 
tojas parašė Lietuviškajai enciklopedijai (1934, t. 2). Jono Jablonskio ne- 
krologe?"? rašė apie jo nuopelnus lietuviškai knygai - kalbos normini- 
mą, raštų kalbos tobulinimą - redaguodavo, recenzuodavo leidžiamas 
knygas. 1930 m. žurnale Kultūra pasirodė straipsnis apie Vincą Kudir- 
ką?*. Autorius ypač vertino Kudirkos publicistiką, aptarė jos tematiką, 
svarbiausias keltas problemas (žmonių švietimą ir materialinės padė- 
ties gerinimą). Platesnę idėjinę įtaką negu publicistika, anot Biržiš- 
kos, turėjo Kudirkos grožinė literatūra bei Schillerio, Byrono, Adomo 


313 V. Maciūnas, „Pernykštė triguba Motiejaus Valančiaus sukaktis“ Aidai, 
1952, Nr. 7, P. 330-331. — Parašas: V. Mc. 

314 Sekmoji diena. Savaitinis „Lietuvos“ literatūros priedėlis, 1921, lapkričio 27, 
nr. 39. - Parašas: V. B-ka. 

315 | V. Biržiška, „J. Basanavičius“, Mūsų žinynas, 1937, t. 12, Nr. 35, P. 121—137. 
316 „D-ro J. Basanavičiaus raštų bibliografija“, ibidem, p. 138-145. 

317 V. Biržiška, „Amžinos garbės prof. Jonas Jablonskis“, Bibliografijos žinios, 
1930, Nr. 1, p. 1-3. 

318 V. Biržiška, „Dr. Vinco Kudirkos visuomeninis darbas“, Kultūra, 1930, 
Nr. 1, P. 42—46. 

Mickevičiaus kūrinių vertimai. Trumpame Juozo Tumo šešiasdešimt- 
mečiui skirtame straipsnelyje3? autorius aptarė rašytojo publicistiką, 
literatūros mokslo darbus (geriausiai sekėsi rašyti atsiminimais pa- 
remtas rašytojų biografijas), beletristiką, asmenybės bruožus. Nekro- 
loge?*? išvardijo nuveiktus darbus ir ypač išaukštino jo asmenybę („Jis 
buvo žmoniškiausias Lietuvos žmogus“). Straipsnyje „Kuo mums 
brangus Vaižgantas“3*! pasakojo apie rašytojo tolerantiškumą, suge- 
bėjimą bendrauti su įvairių politinių ir religinių pažiūrų žmonėmis. 
Kurių ne kurių duomenų Biržiška pateikė apie Adomo Jakšto???, Alek- 
sandro Burbos ir Jono Šliūpo?**, Juozo Adomaičio-Šerno?** veiklą 
lietuvių spaudos baruose. Sakysim, jis didžiai vertino Adomaičio- 
Šerno nuopelnus JAV leistai lietuviškai, daugiausia mokslo popu- 
liarinimo knygai3*s. Nemažai straipsnių apie XIX a. pabaigos-XX a. 
pradžios spaudos veikėjus (Aleksandrą Fromą-Gužutį, Mečislovą 
Davainį-Silvestraitį ir kt.) paskelbė Lietuviškojoje enciklopedijoje. 
Paskutinis platesnis to pobūdžio veikalas - Jono Šliūpo biogra- 
Jija. Dar gyvendamas Vokietijoje Vc. Biržiška planavo imtis mo- 
nografijos apie Joną Šliūpą. Apie tai sužinojęs buvęs profesoriaus 
studentas teisininkas Liudas Šmulkštys 1948 m. gruodžio 6 d. pro- 
fesoriui rašė: „Šliūpas vertas Jūsų plunksnos. Man atrodo, kad jis 
daugiau už Joną Basanavičių yra padaręs..“3** Atvykęs į JAV Bosto- 
ne leidžiamame laikraštyje Keleivis (1950, sausio 18, nr. 3) paskelbė 
straipsnį „Jono Šliūpo veiklos paslapties beieškant“. Tai lyg didelio 
veikalo sintezė, nurodyti pagrindiniai idėjiniai akcentai ir veiklos 
sritys. Ką ne ką apie darbą prie šio veikalo sužinome iš profesoriaus 
laiškų. Rašomą veikalą mini 1950 m. liepos 21 d. laiške Maciūnui???, 
1950 m. pabaigoje į profesorių dėl knygos apie Šliūpą kreipėsi „či- 
kagiškis komitetas“. Atsakymas buvo santūrus, bent kiek arogantiš- 
kas. 1951 m. balandžio 21 d. laiške Maciūnui??3 Biržiška rašė, kad ofi- 

cialaus pasiūlymo parašyti knygą atsisakęs, nes pats rašąs ir, kai bus 
užbaigtas, pamatys, ar ją verta spausdinti. Tada ir galėsią tartis dėl 
išleidimo. (Laiške gailėjosi taip pasielgęs - būtų gavęs dalį honora- 
ro.) Biografijai užbaigti dar labai daug ko trūko. Džiaugėsi gavęs pa- 
siskolinti 1883—1885 m. Aušrą, sužinojęs, kas turi 1886 m. komplektą. 
Pasigedo Antano Miluko knygų (išvardijo). Rašė turįs nurašinėti 
ištraukas apie Šliūpą iš įvairios skolintos medžiagos. 

1951 m. spalio 29 d. laiške prašė Alenos Devenienės į Niujorką 
atvežti aplanką su medžiaga knygai (šūsnis „popierių, mano nura- 
šytų mašinėle apie Šliūpą“???). Mat tame mieste buvo rengiamas 
valstiečių liaudininkų susirinkimas, į kurį ketino vykti Vašingtone 
gyvenantis Paramskas. Deveniai taip pat priklausė šiai partijai, tad 
Biržiška vylėsi, kad ir jie atvyks Niujorkan. Paramskas galėsiąs jam 
atvežti. 1954 m. lapkritį Devenienei rašė, kad neprarandąs vilties 
užbaigti knygą apie Šliūpą. Kitų metų kovo 4 d. laiške** tam pa- 
čiam adresatui apgailestavo, kad dėl blogos sveikatos negalįs kaip 
reikiant prisėsti prie Šliūpo biografijos. Pranas Čepėnas atsimini- 
muose rašė, kad Biržiška ilgoką laiką rinko medžiagą apie Šliūpą, 
tik nuogąstavo, kad jo parašyta biografija nepatiksianti nei šliūpi- 
ninkams, nei antišliūpininkams33!, 

1955 m. balandžio 4 d. laiške Deveniui rašė, kad medžiagos apie 
Šliūpą turįs „ištisą kalną“. Tačiau kiti darbai, pablogėjusi sveikata 
neleido darbo užbaigti, nors Šliūpo giminaičiai neduoda ramybės. 

Išliko keletas JAV gyvenančio antrosios santuokos sūnaus sta- 
tybos inžinieriaus Vytauto Šliūpo laiškų Vc. Biržiškai33?, 1954 m. 
liepos 8 d. laiške prašymas atsiųsti 1944 m. spalio 1 d. per Berlyno 
radiją Amerikos lietuviams pasakyto žodžio tekstą — renkąs visą 
tėvo palikimą, grąžinsiąs kopiją. 1954 m. rugsėjo 22 dienos laiške 
teiravosi, kokios būklės Jono Šliūpo biografija - sukanka 10 metų 
nuo mirties, visuomenė laukia knygos. Biržiška nusiuntė sūnui 
patikslintinų biografijos faktų sąrašą. Su atsakymais į klausimus 
1955 m. sausio 29 d. laišku atsiuntė turimų tėvo knygų sąrašą (per 
20), kitas galėsiąs pasiskolinti. Turįs autobiografiją, ją pats no- 
rįs išleisti, bet nurodo jos pagrindu Benedikto Rutkūno 1946 m. 


329 V. Biržiškos laiškas A. Devenienei, 1951 10 29, Metai, 1994, nr. 12, p. 105. 
330 1954 m. lapkričio ir 1955 m. kovo 4 d. Ve. Biržiškos laiškai A. Devenienei 
yra J. Aničo archyve. 

331 Pr. Čepėnas, „Brangiojo Vaclovo Biržiškos netekus“, in Prof. Vaclovui Bir- 
žiškai atminti, Chicago, 1956, p. 8. 

332 V. Šliūpo laiškai Ve. Biržiškai sudaro atskirą aplanką - VUB, E 314-753. 

rašytą straipsnį apie Šliūpą. Prašo paskubėti: „... nes tik Jūs vienas 
galite apie mano tėvą bešališkai ir moksliškai tokį raštą parašyti, 
kiti visi mūsų rašytojai yra linkę faktus iškreipti pagal savo nuo- 
žiūrą.“ Minėtame 1955 m. balandžio 4 d. laiške Deveniui profeso- 
rius rašė, kad sėsiąs prie Šliūpo ir po mėnesio baigsiąs („pabaig- 
siu, nesileisdamas į per dideles smulkmenas iš jo asmeninės vei- 
klos“). Rašė, kad medžiagos turįs „ištisą kalną“. 1955 m. gegužės 
3 d. Vytautas Šliūpas rašė siunčiąs paskolintus Laisvosios minties 
1936-1940 m. komplektus. Neišsiuntė. 1955 m. gruodžio 8 d. pa- 
rašė išsiunčiąs minėtus komplektus, trūkstamus gausiąs - beveik 
kiekviename numeryje yra Šliūpo straipsnių. Rašė renkąs spaudai 
nuotraukas, norįs įdėti senelių, pirmos santuokos brolio ir seserų. 
Prašė knygoje neaplenkti jo motinos - ji labai rūpinosi jau vyres- 
nio amžiaus ligotu vyru. 

Po mirties sudarytame Biržiškos rankraščių sąraše minimas 
aplankas su medžiaga apie Šliūpą?“. Beje, istorikas Juozas Jakštas 
veikalui apie Joną Šliūpą pasinaudojo aplanku „Medžiaga J. Šliūpo 
biografijai, šaltiniai 334, Tarp Vilniaus universiteto bibliotekos gautų 
Ve. Biržiškos rankraščių minėto Jonui Šliūpui skirto aplanko nėra. 

Prie biografikos skirtinas keletą metų intensyviai rengtas Bir- 
žiškos straipsnių rinkinys Tarp mirusių žmonių ir gyvųjų knygų 
ir raštų. 1950 m. liepos 21 d. Maciūnui rašė, kad gerokai į priekį 
pasiyręs rengdamas minėtą knygą. Dedąs „įvairius, įvairiu laiku 
rašytus lituanistinius straipsnius“. 1950 m. gruodžio 2 d. Maciū- 
nui pranešė, kad straipsnių rinkinys — nurašyta ir sutvarkyta apie 
450 puslapių - sudarytų du tomus. Sutiktų leisti Naujienų leidėjas 
Gudelis, tačiau viskas priklausys nuo to, ar atsiras knygos Seny- 
jų lietuviškų knygų istorija (1953) pirkėjų. 1951 m. balandžio 21 d. 
tam pačiam adresatui rašė: „Taip pat beveik visai turiu gatavus du 
tomu Tarp mirusių žmonių ir gyvųjų knygų ir raštų („... vis seno- 
ji medžiaga, tik iš naujo kiek pataisoma, kad paskiau man mirus 
žmonės kiti man jų netaisytų“). Dar po pusmečio minėjo: Va- 
šingtone Kongreso bibliotekoje suradęs leidinių su savo straips- 
niais, tad „kokią laisvą valandikę pagavęs juos bibliotekoje ranka 
nurašinėju, o namie į mašinėlę perkeliu.“ 


333 M. Biržiška, „Profesoriaus Vaclovo Biržiškos rankraštinis palikimas“, 
Naujienos. - Literatūra, 1956, rugsėjo 29, nr. 333. 
334 J. Jakštas, Dr. Jonas Šliūpas: Jo raštai ir tautinė veikla, Chicago, 1979, p. 46. 

Į rinkinį Tarp mirusių žmonių... (457 mašinėle rašyti pus- 
lapiai)335 įtraukta 80 straipsnių. Čia rasime tokius: „Mažosios Lie- 
tuvos rašytojai ir raštai, „Abraomas Kulvietis“, „Martynas Mažvy- 
das ir jo bendradarbiai“, „Nežinomas 1769 m. Donelaičio spaudi- 
nys“, „Kunigas Jurgius Ambraziejus Pabrėža“, „Vyskupo Valančiaus 
„Rozmaite Wiedomošci“, „Dr. J. Basanavičius“ ir kt. Autorius siūlė 
išleisti, tekstą rinkti nebūsią sunku, tik reikėtų lenkiškos abėcėlės 
raidžių lenkiškiems Valančiaus tekstams. Knyga spaudos neišvy- 
do. Jos rankraštis yra Biržiškų fonde (VUB, F 314-507). 

Vaclovo Biržiškos biografiniai straipsniai ir platesni rašiniai pa- 
rašyti gyvai, intriguojamai. Populiariuose arba informaciniuose 
rašiniuose rasime naujų veiklos ir kūrybos faktų, reikšmingų deta- 
lių - trumpuose straipsniuose pasakydavo esminių dalykų. 


ISTORIJA 


Organizaciniai klausimai. Vc. Biržiška — vienas ryškiausių tar- 
pukario Lietuvos istorikų, aktyvus istorijos tyrimų organizato- 
rius. Minėta apie Vc. Biržiškos priklausymą 1919 m. įkurtai Vals- 
tybės archeologijos komisijai. Su Ignu Jonynu, Konstantinu Ja- 
blonskiu, Augustinu Janulaičiu ir Petru Tarasenka 1929 m. įkūrė 
Lietuvos istorijos draugiją (veikė iki 1939 m.). Biržiška priklausė 
specialistų grupei, nustačiusiai gimnazijose ir progimnazijose 
dėstomos istorijos programą, paskelbė tuo klausimu straipsnį 
„Istorija vidurinėse ir aukštesnėse mokyklose“33. Autorius tei- 
gė, kad pagal carinės mokyklos tradiciją daugiausia dėmesio ski- 
riama senovės istorijai, ignoruojama visuotinė istorija. Biržiška 
pirmenybę teikė gimtojo krašto istorijai, teigė, kad pagal naują 
programą „pamatinį vidurinės mokyklos istorijos turinį sudarys 
Lietuvos istorija“ ir bendrieji Europos istorijos bruožai. Istorija 
bus dėstoma kiekvienoje (I-VII) gimnazijos klasėje. Pavyzdžiui, 
VI klasėje kartojama medžiaga — tik sistemingiau, pradedant 
gilia senove; VII klasėje - Europos ir Lietuvos naujieji laikai. 
Ragino mokytojus derinti istorijos ir geografijos dėstymą, tęsti 
geografijos dėstymą ir vėliau, nuo V klasės. 


335 M. Biržiška, „Profesoriaus Vaclovo Biržiškos rankraštinis palikimas“, 
ibidem. 
336 Mokykla ir gyvenimas, 1922, nr. 5, p. 20-25. - Parašas: Vac. B-ka. 

Ve. Biržiška skaitė paskaitas 1933 m. gruodžio 27-31 d. Kaune 
surengtuose istorijos mokytojų kursuose (žr. dalyvių nuotrauką 
Mokslų akademijos bibliotekoje, Eg 1-3202). 

Profesoriai Ignas Jonynas, Levas Karsavinas, Vaclovas Biržiška 
ir Augustinas Janulaitis Humanitarinių mokslų fakulteto tarybai 
įteikė 1932 m. gegužės 30 dienos raštą („Programą“) dėl Lietuvos is- 
torijos katedros būklės ir istorijos dėstymo fakultete. Jame išdėstyti 
samprotavimai dėl istorijos profesoriaus ruso Matvejaus Liubavs- 
kio arba lenko Henryko Lowmianskio pakvietimo Lietuvos istori- 
jos profesoriaus pareigoms, dėl jaunų istorikų Juozo Jakšto, Adolfo 
Šapokos pakvietimo eiti lektorių pareigas, Jono Dumčiaus - dėstyti 
senovės istorijos kursą, kalbėta apie studentų aprūpinimą vadovė- 
liais. Pasitarimo dalyviai siūlė leisti originalius ir verstus Lietuvos, 
Rusijos, Anglijos, Prancūzijos, Vokietijos, Prūsų, Latvijos, Ukrai- 
nos ir Čekijos istorijos vadovėlius. Siūlė išversti Liubavskio veikalo 
Lietuvos-Rusijos istorijos apybraižos II dalį, Jefimenkos Rusijos isto- 
rijos vadovėlį. Vadovėlių dydis - 240-300 puslapių. 

1935 m. sausio 15 d. profesoriaus Blažiejaus Čėsnio bute įvyko 
istorikų pasitarimas3*. Dienotvarkėje - Lietuvos istorijos pro- 
grama“š. Pasitarime dalyvavo profesoriai Augustinas Janulaitis, 
Ignas Jonynas, Jonas Totoraitis, Konstantinas Jablonskis, Vaclovas 
Biržiška, Zenonas Ivinskis ir keletas jaunesnių istorikų, mokyto- 
jos Vanda Daugirdaitė-Sruogienė ir Ieva Andrulytė. Svarstyta, ar 
galima parengti Lietuvos istorijos kursą. Švietimo ministerijai 
stokojant lėšų tikėtasi mecenatų paramos. Štai keletas Biržiškos 
minčių: „Kai kurių periodų dabar iš tikro negalėtume nušviesti 
arba būtume didelėje esamos medžiagos įtakoje. Blogai, kad nėra 
darbo pasiskirstymo. Apie kai kuriuos periodus daug rašyta, apie 
kitus nieko nėra“ Į retorinį pasitarimo dalyvio A. Mikalausko 
klausimą: „Ar galima kokiu nors būdu, bent per penketą metų, 
paruošti kursą?“, atsakė: „Dabar negalima. Išeitų svetimtaučių įta- 
koje ir būtų ne tikrai Lietuvos istorija, o tik lietuviškai rašyta, tas 
pat, kas yra lenkiškai ar rusiškai. Pasiskirsčius periodais, dirbant 
monografiškai prieisim prie to paties [siekiamo] tikslo“339 Profe- 
sorius Janulaitis siūlė suburti istorikų jėgas ir priemones (šalti- 
nius). Biržiška: „Bibliotekų koncentracija nebūtina. Pakanka, kad 
337 LCVA, E 39i, ap. 4, b. 1470, L. 65-66. 


338  Pasitarimo programa, LCVA, F 39;, ap. 4, b. 1470, 1. 68. 
339 LCVA, E 39;, ap. 4, b. 1470, l. 65. 

jos prieinamos. Bet rankraštinę medžiagą reikia koncentruoti. 
Suorganizuoti planingą darbą. Jeigu yra pinigų, skelbti konkur- 
sas.“ Jis taip pat ragino plėsti istorikų bendravimą, nes tuo būdu 
koreguojamos pažiūros, sužinoma, kas kuo užsiima, kas kokios 
medžiagos užtikęs. Į Istorijos draugijos skaitomus pranešimus siū- 
lė kviesti ir jai nepriklausančius istorikus3**, 

Kadangi Lietuvos istorijos negalima parengti, nebuvo svarsto- 
ma susirinkimui pateikta programa. Pasitarimo dalyvis A. Mika- 
lauskas Kultūros departamento direktoriui Antanui Juškai rašė, 
kad ištiso istorijos kurso istorikai parengti negali, o monografijų 
leidimo mecenatai neremia, tad visas reikalas nukeliamas kele- 
riems metams3*!, 

Istorijos raštai. Biržiška didelių istorijos studijų nepaliko. 
Daugiausia jis dirbo istoriografijoje — savo uždaviniu laikė su- 
kaupti ir įvertinti esamus veikalus lietuvių ir kitomis, ypač len- 
kų, kalbomis. Jis registravo, apžvalgose minėjo specialiai Lietu- 
vai, Didžiajai Lietuvos Kunigaikštystei skirtus veikalus ir dviejų 
respublikų, Lietuvos ir Lenkijos, istorijos tyrinėjimus. Iš bendrų 
veikalų autorius išskyrė tai, kas svarbu Lietuvos istorijai (kariuo- 
menė, sukilimai). Kita veiklos sritis - paleografija - dokumentų ir 
kitų rankraščių tyrinėjimas ir publikavimas. Biržiškos apžvelgtų 
knygų, paskelbtų dokumentų tematika apima įvairias sritis - po- 
litiką, socialinę ir ekonominę būklę, administraciją, kariuomenę ir 
karus, švietimą ir mokyklas. 

Istoriografiniai rašiniai. Pirmieji nepriklausomoje Lietuvoje ra- 
šyti Biržiškos straipsniai buvo skelbiami kariams skirtoje periodi- 
koje (Karyje) ir kitur - tai mokslo populiarinimo rašiniai kariuo- 
menei ir visuomenei šviesti (apie tai rašyta ankstesniame šios kny- 
gos skyriuje). Istorijos mokslui svarbi Biržiškos paskaita šauliams 
„Lietuvos senovė“?*, Ji buvo paskelbta savaitraštyje Darbininkas. 
Autorius paminėjo tokius senosios istorijos šaltinius: mūsų kal- 
ba, duomenys apie santykius su kaimynais, netirti piliakalniai, 
aukurai, papročiai. Tyrinėtojai turi apvalyti istoriją nuo Kojela- 
vičiaus ir Narbuto pasakų. Reikia ištirti aisčius ir jų išsidėstymo 


340 Ibidem, p. 66. 

341 A. Mikalauskas, „Pranešimas A. Juškai“, 1935 01 29, LCVA, F 391, ap. 4, 
b. 1470, L. 65. 

342 V. Biržiška, „Lietuvos senovė: (Profesoriaus V. Biržiškos paskaita, skaity- 
ta šauliams), Darbininkas, 1923, sausio 21, nr. 4; vasario 4, nr. 6; vasario 11, Nr. 7; 
varasio 18, nr. 8. 

teritoriją, kovas su kryžiuočiais, jų žygių kelius, atsiradusius tuš- 
čius plotus tarp kryžiuočių ir lietuvių gyvenamų teritorijų, žemai- 
čių įtvirtinimų sistemą ir slaptavietes. 

Informaciniu atžvilgiu reikšmingas istoriografinis straipsnis 
„Knygos iš Lietuvos istorijos“?*3, Rašinys orientuotas į platesnius 
visuomenės sluoksnius — tiems, kurie istorijos žinių negavo mo- 
kykloje ir turi mokytis iš knygų, nes savo krašto praeitį turi pažinti 
kiekvienas. Straipsnio autorius apžvelgė Antano Aleknos Lietuvos 
istoriją (du skirtingi leidimai), Augustino Janulaičio Lietuvos visuo- 
menės ir teisės istoriją, Petro Klimo Lietuvių senovės bruožus, iš rusų 
kalbos verstą Pogodino knygą Senovės lietuviai, Ludwiko Krzywic- 
kio Senovės Žemaitija, Mindaugo gadynei pažinti - Konstancijos 
Skirmuntaitės (Skirmuntt) Mindaugas Lietuvos karalius (neobjek- 
tyvi), Jono Totoraičio monografiją apie Mindaugą vokiečių kalba. 
Teigiamai atsiliepė apie lietuvių kalba išleistą Jano Jakubowskio 
veikalą Tautiniai santykiai Lietuvoje ligi Liublino unijos. Svarbus, 
nes teisingai nušviečia lietuvių reikšmę Lietuvos valstybėje ir 
griauna rusų istorikų pažiūras, esą rusai turėjo sprendimų teisę (p. 
238). Mini Jano Kochanowskio monografiją Vytautas Didysis Lie- 
tuvos kunigaikštis (autorius „duoda tiesiog entuziastingą Vytauto 
charakteristiką“), Janulaičio iš vokiečių kalbos verstą Johannes'o 
Voigto Valstiečių sukilimas Prūsuose 1525 m., lietuvių kalba 1920 m. 
išleistą Matvejaus Liubavskio Lietuvos istorijos ligi Liublino unijos 
I dalį („kaip ir visi rusų istorikai labiausiai domisi gudų gaivalu 
Lietuvos valstybės kūrime ir veik visiškai neigia Lietuvių gaivalą“, 
p. 239). Paminėjo keletą Janulaičio studijų apie sukilimus Lietuvo- 
je (Valstiečių sukilimas XVIII amžiuje, Valstiečiai ir 1831 metų revoliu- 
cija ir 1863-1864 m. sukilimas Lietuvoje). 

Biržiška aktyviai bendradarbiavo Juozo Tumo redaguojamoje 
Mūsų senovėje (1921-1922, t. 1, nr. 1-5) - joje paskelbė aštuoniolika 
XIX a. lietuvių kultūros istorijos straipsnių ir dokumentų. 

Socialinė politinė istorija. Biržiška Mūsų senovėje3** pateikė 
XVII a. pabaigos Lietuvos gyventojų statistikos duomenų. Tai Vil- 
niaus vyskupijos 1783, 1784 ir 1786 m. kalendoriuose paskelbtos sta- 
tistikos žinios pagal dekanatus (jų 25). Pateikta duomenų apie gi- 
musių vaikų skaičių, einančių ir neinančių prie sakramentų, gimusių 


343 Mūsų žinynas, 1921, t. 1, Nr. 3, p. 238. 
344 V. Biržiška, „Iš Lietuvos gyventojų statistikos XVIII amžiaus gale“, Mūsų 
senovė, 1922, kn. 4-5, nr. 4-5, p. 675-685. 

ir mirusių vyrų ir moterų skaičius kartu lietuvių ir gudų. Daugiau 
gimstama negu mirštama lietuvių ir gudų dekanatuose. Lietuviš- 
kuose dekanatuose didžiausias mokyklas lankančių mokinių skai- 
čius. Autorius aptarė lentelėse pateiktus statistikos duomenis. 

Biržiška paskelbė nedidelį straipsnį Dar dėl Žemaitijos seniū- 
ny345. Autorius teigė, kad pirmasis Žemaičių seniūnas atsirado po 
Torno taikos 1411 m. vasario 1 d., kai Žemaičiai galutinai grįžo į Lie- 
tuvos valstybę. Seniūnai buvo renkami ir kunigaikščių tvirtinami. 
(Ve. Biržiška papildė ir patikslino Jurgio Platerio rašinį „Žemaiti- 
jos storastos arba seniūnai“, Mūsų žinynas, 1922, t. 2, nr. 3.) Seniū- 
nais buvo renkami didikai. Profesorius nurodė 32 seniūnus (pa- 
skutinis - Antanas Gelgaudas, tas pareigas ėjęs nuo 1783 m. rugsėjo 
28 d.). Buvo keli ilgesni ir keli trumpesni laikotarpiai be seniūnų. 

Reikšmingas Biržiškos straipsnis apie laikinąsias Lietuvos vy- 
riausybes. Pirmą kartą, tiesa, be autoriaus sutikimo buvo paskelb- 
tas 1953 m. JAV lietuvių laikraščio Lietuva puslapiuose. Rašinys 
buvo smarkiai iškreiptas. Autentiškas tekstas pasirodė autoriaus 
knygoje Praeities pabiros 1960 metais3*6. 

Straipsnis pradedamas XVIII a. pabaiga, baigiamas 1941 m. 
Laikinąja Lietuvos vyriausybe. 1794 m. balandžio 25 d. prasidėjus 
Tado Kosciuškos vadovaujamam sukilimui buvo sudaryta Cen- 
trinė Lietuvos Didžiosios Kunigaikštystės deputacija. Sukilėlių 
remiama ji tapo pirmąja Laikinąja Lietuvos vyriausybe (taip va- 
dinama lietuviškuose atsišaukimuose). Anot Biržiškos, praėjus 
400 metų nuo bendro Lietuvos ir Lenkijos valstybinio gyvenimo 
vyriausybė pirmą kartą į gyventojus kreipėsi ir lietuviškai, net at- 
sišaukimų autorių pavardės sulietuvintos. 1794 m. rugpjūčio 7 d. 
rusai užėmė Vilnių, o 1795 m. įvyko trečiasis Lietuvos ir Lenkijos 
padalijimas ir Laikinoji vyriausybė nutraukė veiklą. 

1812 m. liepos 1 d. aktu Napoleonas sudarė Laikinąją Lietuvos 
vyriausybę. Tačiau Biržiška nesutinka su šio įvykio traktavimu Lie- 
tuvos istorijoje - ji sudaryta ne Lietuvos bajorų prašymu, o „atnešta 
ant prancūzų durtuvų, skirta jų karo reikalams. Napoleono aktu Lie- 
tuvos gubernatoriumi paskirtas generolas Dirkas van Hogendorpas 
Lietuvoje įvedė prancūzišką rekrūtavimo sistemą. Laikinoji Lietuvos 
vyriausybė prisijungė prie Varšuvos generalinės konfederacijos pa- 
skelbtos nepriklausomos Lenkijos. 


345 Mūsų žinynas, 1922, t. 2, nr. 2(5), P.377-379. - Parašas: Kapit. Biržiška. 
346 V. Biržiška, „Laikinosios Lietuvos vyriausybės“, in V. Biržiška, Praeities 
pabiros, 1960, p. 89-19. 

Papasakota apie 1831 m. sukilėlių Raseinių, Telšių, Šiaulių, Pa- 
nevėžio (Upytės) apskrities laikinas apskrities vyriausybes. Iš Len- 
kijos atsiųstas generolas Gelgaudas sukūrė „Laikiną Lenkų centrinę 
vyriausybę Lietuvoje“, bet vietinės apskričių laikinosios vyriausybės 
jos nepripažino, nes buvo sudaryta nieko neatsiklausus. Rašoma apie 
1863 m. sukilėlių sudarytą „Lietuvos komitetą“ su Vaclovu Pšibilskiu 
(Przybilski) ir Konstantinu Kalinausku priešakyje. Lenkų sukilimo 
vyriausybė Varšuvoje šio komiteto nepripažino laikinąja Lietuvos vy- 
riausybe ir nominavo Tvarkomuoju Lietuvos provincijos skyriumi. 
Separatinio Lietuvos komiteto nariai išsiųsti iš Vilniaus, paskirtos ki- 
tos pareigos. Biržiška užsiminė apie Jurgio Bielinio sumanymą spau- 
dos draudimo metais įkurti Laikiną Lietuvos vyriausybę. 

Ypač svarbi buvo Laikinosios vyriausybės veikla paskelbus Lie- 
tuvos nepriklausomybę. Ji pradėjo darbą 1918 m. lapkričio 2 d. ir 
tęsė iki Steigiamojo seimo. Laikinoji vyriausybė veikė 1,5 metų, 
vietose veikė apskričių ir parapijų komitetai. Profesorius buvo 
susipažinęs su tų komitetų protokolais - jie veikė kaip savarankiš- 
kos vyriausybinės struktūros. 

Paskutinė minima trumpai veikusi Laikinoji Lietuvos vyriau- 
sybė 1941 m. birželio 22 d. kilus Sovietų Sąjungos-Vokietijos ka- 
rui. Autorius teigė, kad šis trumpas veiklos etapas duoda daug 
medžiagos laikinųjų vyriausybių studijoms. Apžvalga baigiama 
Lietuvos išlaisvinimo komitetu ir vėliau įkurtu Vyriausiuoju Lie- 
tuvos išlaisvinimo komitetu. 

Straipsnio autorius aptarė istorinį kontekstą, sąlygas, kuriomis 
veikė laikinosios vyriausybės, siekė atskleisti jų pagrindą, legitima- 
ciją, papasakoti apie struktūrą, atliktus darbus, žlugimo priežastis. 
Dr. Vanda Daugirdaitė-Sruogienė savo veikale Lietuvos istorija stu- 
dijėlę skyrė prie svarbesnių Biržiškos istorijos darbų. 

Keletas darbų buvo skirta carizmo priespaudai ir darbininkų ju- 
dėjimui. Straipsnyje „Kaip Lietuva po rusais vargo?“?*7 populiariai 
papasakojo XVIII a. pabaigos - XX a. pradžios Lietuvos istoriją, 
rusų okupacinės valdžios engimo politiką. Pasakojimas pradedamas 
represijomis po Tado Kosciuškos sukilimo: dvarų konfiskavimu, 
valstiečių trėmimu į Sibirą, pasunkėjusia baudžiava, rekrutais. Kitas 
etapas — 1812 m. karas su Napoleono armija, nusiaubti gyventojai. 
Aleksandras I liberalesnis, Nikolajus I nuožmus. Po 1831 m. sukilimo 


347 V. Biržiška, „Kaip Lietuva po rusais vargo“, in Ir eikim Lietuvos keliu...: 
Trumpos paskaitos iš Lietuvos istorijos, Kaunas, 1928, p. 34—43. 

represijos - žemių konfiskavimas, trėmimas, Krymo karas ir Niko- 
lajaus I mirtis, Aleksandras II ir baudžiavos panaikinimas. Šviesus 
tarpas — Motiejaus Valančiaus įkurtos mokyklos, išleistos knygelės 
ir šešerius metus tvėrusi blaivybės akcija. Baudžiavos panaikinimo 
vilkinimas, 1863 m. valstiečių sukilimas (čia valstiečių dalyvavo daug 
mažiau nei 1831 m.). Sukilėliai laimėjo geresnes baudžiavos panaiki- 
nimo sąlygas. Represijos po sukilimo — trėmimai į Sibirą, Lietuvos 
kolonizavimas, spaudos draudimas ir kova už jos laisvę, 1905 m. re- 
voliucija ir kova už lietuviškas mokyklas - lietuvių kalba įsileista į 
valdiškas pradžios mokyklas, daug kur skiriami lietuviai mokytojai. 
Katalikų bažnyčios ir kunigų varžymas ir persekiojimas. Kova dėl 
Kęstaičių ir Kražių bažnyčių ir po to vykusios bylos. 

Biržiška parašė plačią recenziją apie Szymano Aszkenazy'o vei- 
kalą Du šimtmečiai - XVIII ir XIX (Varšuva, 1910). Jame detaliau 
apibūdinta Šakių valsčiaus Zyplių dvaro valstiečių socialinė eko- 
nominė būklė, kova su dvarininkais XIX a. pradžioje3*š. 

Darbininkų judėjimo istorijos ir carinių represinių organų vei- 
klai atskleisti skirta brošiūra Policinis socializmas Lietuvoje („Zu- 
batovščina“). Parašyta pagal archyvinius šaltinius po karo gyvenant 
Maskvoje. Vykdamas į Lietuvą rankraštį paliko Maskvoje. Brošiūra 
iš juodraščio be autoriaus žinios išspausdinta 1921 m. Kaune lega- 
liai veikusioje komunistinėje „Šviesos“ leidykloje3*?. Spėjamas ti- 
ražas 10 000 egzempliorių. Po 1926 m. gruodžio 17 d. karinio per- 
versmo Lietuvoje brošiūra buvo uždrausta. 

Knygelėje rašoma apie politinę valdymo formą absoliutizmą 
(Rusijoje jį rėmė stambieji dvarininkai) ir buržuazijos orientaci- 
ją į konstitucinę monarchiją arba demokratinę respubliką, teigia- 
ma, kad absoliutizmas ir buržuazija - priešingi „gaivalai“. Rusijoje 
absoliutizmo adeptai kovoję su buržuazija, imdavosi darbininkų 
interesų gynėjo vaidmens - kūrė sau palankias „policinio socializ- 
mo“ organizacijas. Maskvos saugumo viršininkas Zubatovas su- 
kūrė legalią Darbininkų sąjungą (iš jo pavardės ir šis pavadinimas 
„Zubatovščina“). Tokių organizacijų tikslas - atitraukti darbinin- 
kus nuo politinės kovos ir nukreipti į grynai ekonominę. Brošiū- 
roje papasakota apie „policinio socializmo“ partijos skyrių kūrimą 
Maskvoje, Minske, Vilniuje. 


348 V. Biržiška, „Zyplių valstiečių kova su dvarininkais XIX amžiaus pradžio- 
je, Mūsų žinynas, 1921, t. 1, nr. 3, P. 239—243. 

349 V. Biržiška, Policinis socializmas Lietuvoje: („Zubatovščina“), Kaunas, 
1921, 15 p. 

Darbininkų judėjimo istorijai skirta ir publikacija Mūsų senovėje 
„Žandarmerijos veikimas Lietuvoje“s?. Biržiška atkreipė dėme- 
sį į du aspektus: Vilniaus gubernijos žandarmerijos slaptąjį 1891— 
1901 m. biudžetą ir žandarmerijos veiklos revizijas. Žandarmerija 
atvirai ir slaptai kovojo su darbininkų judėjimu. Slaptas sekimas su- 
stiprėjo nuo 1900-1901 m. — tam reikalui skiriama dvigubai daugiau 
lėšų. Autorius aprašė agentūrinio darbo organizavimą, išorinio se- 
kimo ir šnipinėjimo mechanizmą. Nuo 1905 m. visa žandarmerijos 
kova su darbininkų judėjimu buvo paremta vidaus agentų informa- 
cija. Žandarmerijos veikimo revizijos atskleidė sistemos veikimą: 
sudaromi nepatikimų asmenų sąrašai, įtariamųjų asmenų adresų 
kartotekos, užvedamos atskirų partijų sekimo bylos, politinių nusi- 
kaltėlių fotografijų albumas, draudžiamųjų leidinių sąrašai. 

Kariuomenės ir karo istorija. Daugiausia populiarių karo is- 
torijos straipsnių paskelbė Karyje, Mūsų žinyne ir kituose leidi- 
niuose 1920-1923 m. tarnaudamas Lietuvos kariuomenėje. Bene 
1923 metų autobiografijoje nurodė rašąs Lietuvos karo istorijos 
bruožus, bet toks veikalas nepasirodė. Prie karo istorijos, ypač do- 
kumentų publikavimo, priešokiais dirbo visą laiką. 

Daugiausia kruopštumo reikalavęs senosios Lietuvos istorijos 
tyrinėjimas buvo „Kryžiuočių keliai į Lietuvą XIV amž“ Kelių ap- 
rašymai (Wegeberichte) apima kryžiuočių karo žvalgybos praneši- 
mus - kelių į Žemaitiją ir rytinę Lietuvos dalį aprašymus. Pirmoji 
publikacija buvo skirta keliams į Žemaitiją ir paskelbta žurnale 
Praeitis 1930 m?*', antroji turėjo būti skirta keliams į Rytų Lietuvą, 
bet ji nebuvo baigta. 

Vokiečių tyrinėtojas Theodoras Hirschas 1863 m. paskelbė 
„Pranešimus apie Lietuvos kelius“ (Die litauischen Wegeberichte)?S*. 
Publikacija davė naujos medžiagos senosios Lietuvos istorijai. 
Žvalgų pranešimai apie kelius į Žemaitiją ir Lietuvą rodo nuožmų 
kryžiuočių skverbimąsi į šią teritoriją, numatomus žygius, pastan- 
gas įsitvirtinti užgrobtose teritorijose. Deja, Hirschas aiškinda- 
mas, lokalizuodamas minimas vietoves padarė daug klaidų. Jas 


350 Mūsų senovė, 1922, t. 1, SąS. 3, P. 392-397. 

351 V. Biržiška, „Kryžiuočių keliai į Lietuvą XIV amž.: (Iš Wegeberichtų), 
Praeitis, 1930, t. 1, p. 1—-63. - Atskiru leidiniu išleistas: Kryžiuočių keliai į Lietuvą 
XIV amžiuje. [D] 1: Keliai į Žemaičius. Kaunas, 1930, 63 p. (Atsp. iš „Praeities“, 
1930, t. 1.) 

352 Th. Hirsch, „Die litauischen Wegeberichte“, Scriptores rerum prussicarum, 
1863, t. 2. 

mėgino atitaisyti Alfredas Thomas 1885 m. išspausdintame straips- 
nyje „Lietuva pagal pranešimus apie kelius baigiantis XIV am- 
žiui 39. Kai ką patikslino apie Prūsus ir Lietuvą rašę vokiečių ir 
lenkų istorikai. Trūko nuodugnaus tyrimo ir minimų teritorijų 
identifikavimo. Biržiška pratarmėje rašė: „Kadangi Wegeberichtų 
reikšmė Lietuvos XIV amžiaus istorijai nemažėja, tai čia ir patei- 
kiamas naujas jos komentavimas, tiesa, tik tai jų daliai, kuri aprašo 
keliones į Varnių, Kražių-Viduklės regionus. Ši Vakarų Žemaitijos 
dalis XIV a. pabaigoje atliko didelį politinį vaidmenį, dėl to traukė 
ypatingą kryžiuočių ordino politikų ir karo vadų dėmesį. '35+ 

"Theodoras Hirschas pateikė šimtą atskirų pranešimų, Biržiška 
atsirinko 29, kiti mažiau reikšmingi. Pusšimtis pranešimų apie ke- 
lius į Suvalkų, Vilniaus ir Gardino sritis. Kelius į Žemaitiją Biržiška 
suskirstė į kelias grupes. Beje, kryžiuočių kariuomenė laikėsi nu- 
sistovėjusių visiems žinomų kelių, kurių dauguma išliko iki mūsų 
dienų (1930 m.). Keliai, teigė profesorius, padeda identifikuoti 
žvalgų minimas vietas, nurodė tokius pagrindinius kelius: I. Ke- 
lias per Švėkšną, II. Kelias per Vainutą, III. Kelias per Draudėnus, 
IV. Kelias per Greižėnus-Ringius, V. Santakos kelias (labiausiai 
žvalgų lankomas, matyt, vienas svarbiausių kryžiuočių kariuome- 
nės kelių), VI. Šaltuonos kelias. Profesorius paskelbė pranešimų 
apie kelius tekstų, nurodė jų datas. Tyrėjas įžangoje aptarė kiekvie- 
ną kelią, nurodė, kuriuose pranešimuose jis minimas. Pranešimai 
sulipdyti iš kelių grupių surinktų duomenų. Komentaruose Bir- 
žiška pateikė duomenų apie kryžiuočių žvalgybą, dalyvių skaičių, 
nuolatinius ir naujus žvalgus. Lygino atskirų pranešimų duomenis 
apie tas pačias vietoves. Aprašė žvalgymo eigą, žinias apie admi- 
nistracinį žvalgytų vietovių suskirstymą, nurodymų apie perėji- 
mus iš vieno kelio į kitą. Kelias matuojamas ne ilgumo matais, bet 
kelionei sugaištu laiku. Profesorius aprašė dabartinę vietovių bū- 
klę, jas jungiančius kelius (p. 55). Kiekvieno skyriaus gale apiben- 
drinimai: kelio etapai, vietovių pavadinimai. Pavyzdžiui, 54-ame 
puslapyje yra ilgas penktojo kelio vietovių sąrašas. 

Iš publikacijos suvokiame tvyrojus didelę grėsmę virš Lietu- 
vos: vokiečių žvalgai vaikščioja po Žemaitiją būreliais, aprašinėja, 
atstumus nustatinėja, bet su jais nekovojama, žvalgai nenaikina- 
mi. Štai Šaltuonos kelias aprašytas 1385, 1393 ir du kartus 1395 m. 


353 A. Thomas, „Litauen nach den Wegeberichten in Ausgange dervierzehn- 
ten Jahrhunderts“, Zeitschrift fūr Wissenschaftliche Geographie, 1884-7-10. 
354 V. Biržiška, Kryžiuočių keliai į Lietuvą XIV amž., p. 8. 

Dalyvavo ir lietuviai - juk reikėjo mokančių kalbą, yra kryžiuočių 
žvalgų su lietuviškomis pavardėmis (Tvirbutas). 

VDU Lietuvos istorijos grupės studentams 1930 m. pavasario 
semestre Biržiška dėstė kryžiuočių žvalgų pranešimų apie Lietu- 
vos kelius kursą, kuris vadinosi „Kryžiuočių Wegeberichte“. 

Daug dėmesio Biržiška skyrė XV-XVIII amžiaus Lietuvos ka- 
riuomenės vadams. Profesorius vėl užsimena apie numatomą para- 
šyti konspektinę Lietuvos karo istoriją - papasakoti apie Lietuvos 
kariuomenės organizaciją ir trumpai aprašyti vykusius karus?s5. Ta- 
čiau pradžioje reikėjo atlikti parengiamuosius darbus - panagrinėti 
atskirus šios temos aspektus ir skyrius. Pirmasis rašinys ta tema — 
„XV-XVIII amžiaus Lietuvos kariuomenės vadai 35, Rašė apie di- 
džiuosius ir lauko etmonus. Autorius pabrėžė karo vadų reikšmę 
kariuomenės ir karų istorijoje. Nenuneigdamas kitų veiksnių reikš- 
mės (geografinės padėties, ekonominio pajėgumo, politinės san- 
tvarkos), teigė, kad karų istorija iš dalies yra vadų istorija. 

Iki Vytauto mirties karo vadovybė ne tik oficialiai, bet ir faktiš- 
kai priklausė didžiajam kunigaikščiui, ir tik Kazimiero Jogailaičio 
valdymo pabaigoje atsiranda pirmieji etmonai - karo vadai. XVI a. 
pradžioje susiformuoja etmono valdžios institutas. Buvo didieji, 
nuo 1569 m. vyriausieji Lietuvos etmonai, vėliau didesnį svorį įgy- 
ja lauko etmonai. Dar buvo karaliaus kiemo etmonas. 

XVI a. etmonas tapo vyriausiu kariuomenės vadu iki gyvos 
galvos; tik pats galėjo pareigų atsisakyti. Jo valdžia iki XVIII a. 
pradžios karo reikaluose buvo neribota. Tik karo atveju, kai žy- 
giui vadovaudavo Lietuvos didysis kunigaikštis (ir Lenkijos ka- 
ralius), Lietuvos etmonas turėjo paklusti jo vadovavimui. Etmo- 
nas be didžiojo kunigaikščio sutikimo negalėjo skelbti karo, bet 
priešui įsiveržus turėjo imtis krašto gynimo nelaukdamas didžiojo 
kunigaikščio įsakymų. Didžiojo etmono valdžia sustiprėjo, kai ka- 
riuomenė ėmė virsti nuolatine, jis galėjo kištis į politinį gyvenimą. 
Etmonai turėjo ir kitų pareigų, bet negalėjo būti kancleriais, nes 
pasidarytų absoliučiais krašto valdovais. Tik Mikalojus Radvila 
Rudasis 1578-1579 m. buvo Lietuvos kancleris ir didysis etmonas. 
Bet jis buvo Žygimanto Augusto žmonos Barboros Radvilaitės 
brolis. Etmonai neretai turimą valdžią ir kariuomenę naudojo savo 


355 V. Biržiška, „XV-XVIII amžiaus Lietuvos kariuomenės vadai, Mūsų ži- 
Aynas, 1922, t. 3, NF. 3 (6), p. 576. 
356 Ibidem, p. 576-591; nr. 7, p. 75-92. - Parašas: Kapitonas Biržiška. 

asmeniniams interesams ir politinei įtakai įtvirtinti. Etmonų val- 
džia valstybėje sistemingai varžoma ir mažinama ir XVIII a. etmo- 
nai tampa karo vadais popieriuje. 

Pasirėmęs daugiausia lenkų istorijos šaltiniais (bibliografinia- 
me sąraše 14 pozicijų) Biržiška parašė platų straipsnį „XV-XVIII a. 
Lietuvos kariuomenės vadai“. Jame chronologiškai (nuo 1400 m.) 
pateikiamos žinios apie buvusius kariuomenės vadus - pradedant 
kiemo, lauko, baigiant didžiuoju etmonu. Chronologinėje lente- 
lėje nurodyti tikrieji ir „tariamieji“ etmonai, nepagrįstai priskirti 
tai kariuomenės pareigybei. Apie vienus pateikta detalesnių bio- 
grafijos duomenų, apie kitus - minimalūs. Iš esmės tai kariškių 
biografijos. Plačiau apibūdinti Jonas Goštautas, Konstantinas Os- 
trogiškis, Stanislovas Kiška, Mikalojus Radvila Rudasis, Grigalius 
Chodkevičius (laiko vienu gabiausių Lietuvos karo vadų, gudų 
tautos gynėju — Zabludove įsteigė spaustuvę), buvo griežtas Liu- 
blino unijos priešininkas, rengė ginkluotą pasipriešinimą, bet mir- 
tis neleido sumanymo įvykdyti. Gabus karo vadas Jonas Chodke- 
vičius, kaip ir visi Chodkevičiai, „griežtas su lenkais unijos priešas“. 
Tyrėjas daugiau dėmesio kreipė į Radvilas. Jurgis Radvila, padėjęs 
pamatus Radvilų giminės galybei, Barboros Radvilaitės tėvas. Ap- 
rašomi Mikalojaus Radvilos Juodojo nuopelnai valstybei, nors jis 
vyriausiuoju etmonu ir nebuvo (tapęs reformatu 1553 m. išleido 
Brastos Bibliją). Kartu su pusbroliu Mikalojumi Radvila Ruduoju 
Žygimanto Augusto laikais faktiškai valdė Lietuvą. Plačiai aptarė 
Barboros Radvilaitės brolio Mikalojaus Radvilos Rudojo karinę 
veiklą. Mirus Mikalojui Radvilai Juodajam faktiškai vienas valdė 
Lietuvą. Jį Biržiška vadina „žymiausiu Lietuvos veikėju“. Radvilų 
giminė tęsiama: Kristupas Radvila Perkūnas dalyvavo žygiuose 
ir didikų rietenose, Kristupas Radvila Jaunasis - Lietuvos suve- 
renumo šalininkas, kovotojas su švedais. Plačiai apžvelgiama jo 
sūnaus Jonušo Radvilos karinės karjeros istorija (1655 m. spalio 
10 d. Kėdainiuose nutraukė uniją su Lenkija ir sudarė su Švedija), 
minimi Leono Sapiegos nuopelnai ne karo lauke (Lietuvos Statu- 
tas), silpnas Mykolas Kazimieras Ugianskis (statė perkasą, sujun- 
gusią Dnieprą per Pripetę, Ščiorsą sa Nemunu, domėjosi teatru ir 
muzika). Plačiau papasakota apie paskutinį didįjį Lietuvos etmo- 
ną Simoną Kosakovskį. Pradžioje Baro konfederacijos dalyvis, vė- 
liau atkakliausias rusų šalininkas, buvo net rusų armijos generolas. 
Pasidarė Lenkijos priešas - neva gynė Lietuvos nepriklausomybę. 

Kai 1791 m. gegužės 3 d. konstitucija galutinai panaikino visus 
atskirus Lietuvos valstybinius organus ir padarė tik Lenkijos pro- 
vincija, jis stojo Targovicų konfederacijos priešakyje, 1792 m. pa- 
siskelbė Lietuvos etmonu, o po metų - didžiuoju Lietuvos etmo- 
nu. Tado Kosciuškos vadovaujami sukilėliai Kosakovskį sugavo ir 
1794 m. balandžio 25 d. pakorė. 

Pagal lenkų istoriko T. Korzono veikalą Lenkijos karo ir kariuo- 
menės istorija (Dzieje wojen i wojskowošci w Polsce, Krakow, 1912, 
t. 2) Biržiška parašė straipsnį apie didįjį Lietuvos etmoną Joną Ka- 
rolį Chodkevičių“. Profesorius rašė, kad Lenkijos karaliai, ypač 
Žygimantas III, norėjo „vaidinti pasaulinę politiką“, įsipainiojo į 
ilgamečius karus su rusais, švedais, turkais, o valstybė buvo silpna, 
kariuomenę sudarė samdiniai ir didikų atsiunčiami daliniai, daug 
netvarkosirsuirutės. Tad dauglėmėkarovadų talentas. Vienastokių 
buvo kretingiškis Jonas Karolis Chodkevičius. Tai Biržiškos mėgta 
ir labai vertinta LDK istorijos asmenybė. Chodkevičius visą amžių 
vadovavo Lietuvos kariuomenei, nuo 1605 m. - didysis Lietuvos 
etmonas. Ypač pasižymėjo karuose su švedais. Jie vyko keliais eta- 
pais. Legendiniu tapo Salaspilio (Kirchholmo) mūšis prie Rygos. 
Kelis kartus mažesnė iš žemaičių, lietuvių ir gudų sudaryta kariuo- 
menė sumušė švedus. Biržiška aprašė mūšius su Rusija (lenkai 
buvo užėmę Maskvą) - karas baigėsi 1618 m. paliaubomis. 1614 m. 
prasidėjo antrasis karas su turkais - Osmanas II rengėsi užgrobti 
Lenkiją. Chodkevičius vadovavo Abiejų Tautų Respublikos ka- 
riuomenei. Karas nesisekė, siaubė ligos, baigėsi taika. Chodkevi- 
čius mirė karo su turkais metu prie Chotino. 

Lietuvos kariuomenės vidaus gyvenimo nuostatoms pažinti 
svarbūs Vilniaus vaivados LDK etmono Mykolo Kazimiero Ra- 
dvilos įsakymu Nesvyžiuje 1754 m. išspausdinti Kariniai artikulai 
(Artykuty wojene). (Artikulas - savotiškas karo drausmės statu- 
tas.) Surinko ir parengė spaudai kunigas jėzuitas A. Z2358 Ve. Bir- 
žiška aptarė knygos turinį: Radvilų artikulai, juridinis artikulų 
pagrindimas, legitimumas, Vladislovo IV artikulai svetimtaučių 
kariuomenei, karaliaus Jono Kazimiero karo teismų sutvarkymas, 
didelė, tiesiog neribota kariuomenės teismo teisėjo galia. Biržiška 


357 V. Biržiška, „Didysis Lietuvos etmonas Jonas Karolis Katkevičius (Chod- 
kevičius)“, Mūsų žinynas, 1921, t. 1, nr. 3, p. 80-86. 

358 V. Biržiška, „Artykuly wojenne..., Mūsų žinynas, 1923, t. 5, nt. 16, p. 176- 
179. — Parašas: Maj. Biržiška. 

teigė, kad Lietuvos etmonų Jonušo Radvilos, Mykolo Kazimiero 
Paco, Mykolo Kazimiero Radvilos artikulai ir reguliaminas rodo 
kariuomenės sumenkėjimą XVIII a. pirmojoje pusėje - „ji neka- 
riauja, tik paraduoja“359, 

Abiejų Tautų Respublikos ordinariniam seimui Varšuvoje 
1780 m. spalio 19 d. buvo pateiktas pranešimas apie Lietuvos ir Len- 
kijos kariuomenės dydį. Nurodomi etatai ir tikras skaičius: Lietuvo- 
je raitelių buvo 2476, pėstininkų (čia priklauso ir artilerija) 2014, tad 
iš viso 4515. Iš tikrųjų dėl pinigų trūkumo 255 vyrais buvo mažiau. 
Lenkijoje raitelių buvo 4788, pėstininkų 7312 - iš viso 12 127 karių?“?, 

Pasirėmęs Przemyslawo Dabkowskio veikalu Svetimšalių būklė 
lietuvių teisėje (Stanowisko cudzozemcėw w prawie litewskim, Lvo- 
vas, 1912)3“', Biržiška rašė apie svetimšalių būklę Lietuvoje pagal 
visų trijų redakcijų Lietuvos Statutus (1529, 1566 ir 1588). Lietuvai 
teko samdytis daug kariuomenės iš svetur, buvo problemų ir dėl 
santykių su lenkais (iki XVI a. lenkai buvo svetimšaliai). Kareiviai 
buvo samdomi tik Ponų tarybos sutikimu. Stovėti arba vykti galė- 
jo tik karo vadovybės įsakymu, maistą pirkosi už pinigus, 1576 m. 
Lietuva reikalavo, kad siunčiamų svetimšalių (lenkų) priešaky 
būtų lietuvis, Lietuvoje ištikus karui lietuvių ir lenkų kariuomenei 
vadovautų lietuvis. Steponas Batoras tas teises pavedė spręsti ben- 
dram seimui. Asmenys, kokiu nors būdu gavę Lietuvoje žemės, 
turėjo eiti karo tarnybą. 

Tame pat rašinyje yra skyrelis „Karininkų mokymas Lietuvo- 
je XVIII amžiuje“. Parašytas pagal H. Mošcickio knygą Generolas 
Jasinskis ir Kosciuškos sukilimas (General Jasiiski i powstanie Kos- 
cziuszkowskie, Varšuva, 1917). Anksčiau karininkai karo mokslą 
įgydavo empiriškai — dalyvaudami karuose prie žymesnių vadų. 
Lietuvos kariuomenė pasirodė nepasirengusi karams su švedais ir 
rusais. Didikai (etmonas Oginskis), kunigaikštis Karolis Radvila 
Nesvyžiuje 1767 m. įkūrė Inžinerijos ir artilerijos mokyklą mies- 
tiečių vaikams. 1776 m. mokykla uždaryta. Antanas Tyzenhauzas 
Gardine 1774 m. įkūrė kadetų korpusą. (Biržiška nurodė dėstomus 


359 Ibidem, p. 179. 

360 V. Biržiška, „Lietuvos kariuomenės sudėtis 1780 m“, Mūsų Žinynas, 1922, 
t. 2, nr. 2(5), P. 379-380. — Parašas: Kap. B. 

361 V. Biržiška, „Iš senosios Lietuvos kariuomenės istorijos: I. Svetimšaliai 
senojoj Lietuvos kariuomenėj; II. Karininkų mokymas Lietuvoje XVIII am- 
žiuje“, Mūsų žinynas, 1924, nr. 7, nr. 20, P. 323—325. — Parašas: Ats. pulk. leit. 
Biržiška. 

dalykus.) 1782 m. korpusas buvo perkeltas į Vilnių ir vadinosi Jo 
Karališkosios Didenybės Vilniaus kadetų korpusu. Veikė iki kraš- 
to užgrobimo. Karaliaus iniciatyva 1789 m. Vilniuje buvo įkurtas 
Lietuvos Didžiosios Kunigaikštystės inžinierių korpusas. Rengė 
artileristus ir karo inžinierius. Vadovavo Jokūbas Jasinskis. 1792 m. 
Jasinskio vadovaujamas visas korpusas dalyvavo mūšiuose su ru- 
sais. Bet kariuomenė buvo pairusi ir įtvirtinimai mažai padėjo. Po 
s valandų mūšio Brasta buvo paimta. Korpusas dalyvavo 1794 m. 
Kosciuškos sukilime. Tais metais baigė egzistavimą. 

Pagal lenkų istoriko Januszo Iwaszkiewicziaus veikalą Lietu- 
va 1812 metais (Litwa w roku 1812, Krokuva-Varšuva, 1912, 439 p.) 
Biržiška parašė straipsnį „Lietuvos kariuomenė 1812—1813— 
1814 metais“36, Napoleonui užėmus Lietuvą ir sudarius Lietuvos 
laikinosios vyriausybės komisiją, buvo įsakyta sukurti Lietuvoje 
karines pajėgas. Šio darbo ėmėsi Vyriausybės komisijai priklausan- 
tis Kariuomenės komitetas. Napoleonas neleido skelbti visuotinio 
šaukimo — vyrus į kariuomenę ėmė rekrutavimo būdu, nesutiko, 
kad būtų organizuojami sukilėlių būriai. Vieną šeštąją išlaidų apsi- 
ėmė sumokėti Lietuvos didikai, jeigu jie tai kariuomenei vadovaus. 
Buvo paskirti pulkininkai (yra jų sąrašas), tačiau trūko profesiona- 
lių karininkų ir kareivių. Mat prieš pat karą rusų valdžia vyrus re- 
krutavo, liko netinkami; bajorai jau tarnavo Varšuvos hercogijoje 
arba Napoleono armijoje. Kiekvienam departamentui buvo nuro- 
dytas pristatytinų karių skaičius (žydai, karaimai galėjo atsipirkti už 
2000 auksinų). Dvarų ir dvarelių valdytojai turėjo pristatyti nuo 75 
dūmų vieną raitelį. Komplektavimas vyko lėtai, valstiečiai visokiais 
būdais vengė. Napoleono įsakymu turėjo būti sudarytas lengvųjų 
raitininkų pulkas vien iš smulkiųjų bajorų. Daugiausia stojo Vil- 
niaus universiteto studentai. Generolas Janas Kanopka buvo nega- 
bus ir rusų generolo Čaplicos vedamas pulkas visiškai sunaikino jo 
dalinį. Lietuvos didikai buvo gavę teisę savo lėšomis kurti pulkus, 
bet ir čia mažai pasiekta. Tautos gvardija sudaroma iš miestiečių, 
jos organizavimas vyko sparčiau. Policijos tarnybą vietose vykdė 
žandarmerija, sudaryta vien iš bajorų (bijojo valstiečių neramu- 
mų). Napoleonui pradėjus trauktis, kai kurie kariniai daliniai dar 
nebuvo sudaryti. Lietuvos kariuomenėje 1812 m. lapkritį buvo 1900 
karių, bet trūko karininkų, kariai buvo blogai aprūpinami. 

Pasakojimas pratęsiamas pagal 1920 m. Varšuvoje išleistą Ma- 
riano Kukielio Lenkijos kariuomenės istorijos Napoleono laikais 
1795-1815 antrąją dalį (1812-1815 m.). Autorius rašė apie įvairių 
Lietuvos kariuomenės dalinių dalyvavimą mūšiuose su artėjančia 
rusų kariuomene, Dalis traukėsi į Prūsiją, dalis į Lenkiją. Papasa- 
kotas atskirų pulkų likimas - pralaimėti mūšiai, apsuptis, dalinių 
organizavimas iš likusių karių. Lietuvos kariuomenės likučiai da- 
lyvavo 1813 m. kampanijoje, dauguma buvo netekę savo vadų, tad 
susiliejo su lenkų pulkais. Septynioliktas Lietuvos ulonų pulkas 
kovėsi netoli Hamburgo, iš ten perkeltas į Daniją, kovėsi su šve- 
dais. Lietuvos kariuomenės pėstininkai buvo uždaryti Modlino 
tvirtovėje, esančioje ten, kur Naruva įteka į Vyslą. Liekanos lietu- 
vių, išsigelbėjusių po Leipcigo mūšio, kartu su lenkais atsitraukė 
į Prancūziją, čia dalyvavo visoje 1814 m. kampanijoje. Baigė ties 
Vaterlo 1814 m. kovo 30 d. 

Pagal lenkų istoriko Felikso Wrotnowskio knygą Prisiminimų 
rinkinys apie 1831 m. sukilimą Lietuvoje (Paryžius, 1835) Biržiška 
parašė straipsnį „Partizanų veiksmai 1831 m. sukilime“33. Dau- 
giausia rėmėsi Telšių pavieto sukilėlių vado Anupro Jacevičiaus 
(per 100 puslapių) ir anoniminio Upytės pavieto sukilimo dalyvio 
perpus trumpesniais atsiminimais. Jacevičius rašė, kad sukilimo 
iniciatoriai valstiečiai tikėjosi atsikratyti baudžiavos, sukilti pa- 
skatino rekrutų ėmimas. Sukilimui vadovavo dvarininkai (Žemai- 
tijoje žymiausias Jacevičius). Apskrityse (Telšių, Upytės, Šiaulių, 
Ukmergės ir kt.) kūrėsi civilinė ir karinė administracija. Jacevičius 
sukilėlių kariuomenę telkė mobilizacijos principu ir turėjo apie 
5000 pėstininkų ir 1000 raitininkų. Kariniams daliniams vadovavo 
prie sukilimo prisidėję rusų ir lenkų karininkai. Norėta prieiti prie 
jūros ir paimti Palangą - to reikalavo ir lenkų sukilėlių vadovybė — 
tikėtasi jūros keliu gauti ginklų. Bet rusai Palangą gynė ir puolimai 
buvo atmušti. Aprašomas Žemaičių sukilėlių išsidėstymas vakari- 
nėje krašto dalyje, pastangos sudaryti jungtines pajėgas, jų kovi- 
nės nesėkmės, nesantaika tarp sukilėlių — valstiečiai sukilo prieš 
Jacevičiaus vyriausybę, tačiau buvo numalšinti. Iš šiaurės slinko 
rusų kariuomenė, vadovaujama generolų Šimano ir Pahleno. Už- 
ėmė Šiaulius ir Raseinius, sustojo Tauragėje. Nemuną perėjo An- 
tano Gelgaudo vadovaujami lenkų daliniai ir pradėjo veikti kaip 
reguliari kariuomenė. Jacevičius tapo vieno būrio vadu. Lenkų 

kariuomenė pralaimi ir pereina Prūsijos sieną. Atgaivinti anksčiau 
pradėto partizanų karo nebuvo galimybės — rusai sutraukė daug 
kariuomenės ir Jacevičius, pasislapstęs miškuose, perėjo į Prūsus. 
Biržiška perpasakoja sukilimo eigą ir numalšinimą Kauno, Ašme- 
nos, Švenčionių, Vileikos, Dysnos pavietuose. Rašė apie sukilėlių 
dezertyravimą. Biržiškos išvados: didžiausia klaida - bandymas 
veikti efektingai didžiojo karo mastu ir strategija. Tik Jacevičius 
laikėsi kitos, partizaninės, kovos principo ir jo veiksmai „teduoda 
ir kiek sėkmingesnio karo pavyzdžių“. 

Kultūroje 1931 m. pasirodė Biržiškos straipsnis „1831 m. sukili- 
mas Lietuvoje“39. Sukilimą autorius vertino politiniu ir kariniu 
aspektu. Pateiksime vieną kitą autoriaus teiginį. Lenkai iki 1831 m. 
turėjo savo kariuomenę, Lietuva buvo visiškai integruota į Rusi- 
ją. 1830 m. lapkričio 29 d. Varšuvoje sukilo karo mokykla. Ją pa- 
rėmė keli kariuomenės batalionai. Caro vietininkas Konstantinas 
iš Lenkijos išvedė rusų karinius dalinius. Lenkams trūko sukilimo 
vadovo, strategijos. Biržiška aiškino, dėl ko Lietuvos valstiečiai 
gausiai dalyvavo 1831 metų sukilime. Pirmiausia sukilo valstie- 
čiai, pasipriešinę rekrutų ėmimui. Vėliau prisidėję bajorai ėmė 
vadovauti. Žemaičių valstiečiai nusivylė pamatę, kad jiems pra- 
dėję vadovauti bajorai nemano panaikinti baudžiavos ar bent ją 
palengvinti. Prieš bajorų (Jacevičiaus) dalinius sukilo valstiečiai, 
ypač Zubovų dvarų. Jie patraukė į Telšius, bet buvo sumušti. Pra- 
sidėjo dezertyravimas. Sukilimas virto bajorų sukilimu. Atėjusi 
Gelgaudo lenkų divizija (12 tūkst.) veikė be aiškaus plano, blaš- 
kėsi, puolė Šiaulius, nesėkmingai atakavo Vilnių. Dalis karių grį- 
žo į Lenkiją, didžioji dalis 1831 m. liepos 12-14 d. perėjo Prūsijos 
sieną. Poručikas Skulskis Gelgaudą jau Prūsijos žemėje nušovė 
kaip tėvynės išdaviką. 

Straipsnyje „Sušaudyti ir pakarti sukilėliai buv. Kauno gub. 
1863-1864 m.36“ Biržiška papasakojo apie sukilimo aukas. Duo- 
menys iš Kauno gubernatoriaus 1864 m. bylos. Nuo sukilimo pra- 
džios iki 1864 m. spalio 1 d. Kauno mieste ir apskrityje nužudyta 11, 
Panevėžio apskrityje — 10, Šiaulių — 13, kitose po mažiau — iš viso 
s0 žmonių. Socialinė sudėtis: 16 bajorų, 10 valstiečių, 4 kunigai 

(Izidorius Noreika, Antanas Gargas-Gargasas, Teofilis (?) Rač- 
kauskas, būrio vadas Antanas Mackevičius), du miestiečiai. Kiti — 
carinės kariuomenės eiliniai, poručikas, praporščikas. Trūksta Vil- 
niuje nužudytų iš Kauno gubernijos kilusių sukilėlių. 

Biržiškos paskelbtuose kunigo Mato Veito atsiminimuose3*7 
papasakota apie su 1863 m. sukilimu susijusius įvykius ir jų auto- 
riaus patirtus išgyvenimus tremtyje. Profesorius pateikė šiek tiek 
biografinių duomenų apie atsiminimų autorių: kunigavo Ylakiuo- 
se, ištemtas į Archangelsko guberniją. Minimos kitos buvimo vie- 
tos - Kuršas, Kazanė, kelionė savo noru į Sibirą, grįžimas į Lietuvą 
(Kalnakalio filialistas, Skuodo altarista). Atsiminimus parašė se- 
natvėje, grįžęs į Lietuvą, lenkų kalba. Į lietuvių kalbą profesorius 
išvertė svarbesnius fragmentus, pateikė pataisų ir patikslinimų. Pa- 
gal Motiejaus Valančiaus archyvą nurodė tikslią kunigo Veito suė- 
mimo datą (1863 m. gegužės 18 d.), pateikė duomenų apie tekste 
paminėtus asmenis, daugiausia kunigus, jų likimą (Antanas Gar- 
gas-Gargasas ir Izidorius Noreika sušaudyti Telšiuose). 

1863 m. sausio 22 d. sukilėlių atsišaukimo nuorašą Kauno gu- 
bernatūros archyve surado Konstantinas Jablonskis3“ė. Doku- 
mento atsiradimo istorija tokia: 1880 m. birželio 4-osios naktį į 
seną popierių įvyniotą atsišaukimą kažkas įmetė į Dusetų kunigo 
Riaukos kiemą. Bijodamas provokacijos kunigas pranešė policijos 
antstoliui, šis - ispravninkui ir taip iki gubernatoriaus ir general- 
gubernatoriaus. Kartu buvo siunčiamas ir nerūpestingai atliktas 
vertimas į rusų kalbą. Tai buvo Lenkijos laikinosios vyriausybės 
1863 m. sausio 22 d. paskelbtų dviejų dekretų vertimas. Biržiška at- 
kreipė dėmesį į vertimo teksto pakeitimus (Lietuvoje buvo kitoks 
socialinis sukilimo pagrindas negu Lenkijoje). Profesorius spėjo, 
kad pakitimai atsirado sąmoningai - juos padarė Lietuvos laikinoji 
vyriausybė, kurioje vyravo kitos nei Lenkijoje politinės ir socia- 
linės pažiūros (Konstantinas Kalinauskas). Profesorius paskelbė 
lietuvišką ir originalų lenkišką tekstą (iš knygos J. Grabiec, Powsta- 
nie Styczniowe, p. 95-97). Vertėjas, anot profesoriaus, kilęs iš Var- 
šuvos arba Suvalkijos regiono, nes vartoja „margų“ sąvoką žemei 
apskaičiuoti, kitur Lietuvoje buvo pripratę prie „dešimtinių“. 


367 V. Biržiška, „Kunigo Mato Veito atsiminimai iš 1863 m. ir iš tremties“, 

Karo pedagogika. Aukštuosiuose karininkų kursuose skaitytas 
paskaitas karo pedagogikos klausimais apibendrino straipsnyje 
„Karo pedagogikos bruožai'“3“9. Rašinys paremtas literatūra ir 
kariuomenėje įgytu patyrimu. Autorius kariuomenėje daugiau- 
sia rūpinosi suaugusiųjų švietimu. Karo pedagogika, anot Biržiš- 
kos, apima tokias sritis: 1) psichologinį karių tyrimą, 2) mokymo 
metodus, 3) karių auklėjimą. Straipsnio autorius buvo už priva- 
lomą karinę tarnybą: samdomas kareivis amatininkas, gaunąs 
atlyginimą, jo negavęs gali palikti kariuomenę, šauktinis tampa 
tautos dalimi. Karius reikia priartinti prie visuomenės, ugdyti 
pilietiškumą, plėtoti bendravimo įpročius, skiepyti nepriklauso- 
mybės jausmą, išgyvendinti netikėjimą nepriklausomybe. Įspėjo 
apie gresiančius pavojus Lietuvos nepriklausomybei, ragino ug- 
dyti karių tikėjimą, kad esame ir būsime laisvi, nepaisant galimų 
politinių pasikeitimų. 

Biržiška rašė, kad karių ugdymo programa turi būti pritaikyta prie 
gyvenimo sąlygų, turi būti ryšys tarp teorinės ir praktinės pedagogi- 
kos. Ragino naudoti Lancasterio ir Bellio mokymo metodą - pramo- 
kusieji moko nemokančius. Patarė pėdagogikoje remtis psichologija, 
individualizuoti mokymą. Mokykla turi rengti karius gyvenimui, 
ugdyti sąmoningus piliečius - būsimo ekonominio ir politinio gy- 
venimo dalyvius. Kariuomenėje naudotina suaugusiųjų lavinimo 
metodika. Reikia kurti kariuomenės mokyklas, rengti joms mokyto- 
jus, organizuoti lietuvių kalbos, istorijos kursus. Autorius rašė apie 
kariuomenės bibliotekėlių kūrimą, jų aprūpinimą knygomis. 

Fizinis lavinimas — rikiuotės mokymas, gimnastika, mankšta 
turi lavinti kūną. 

Rengimas karui: auklėjant karius svarbiausia nugalėti jų bai- 
mės instinktą. Priemonė baimei nugalėti — pareigos jausmo kraštui 
ugdymas. Svarbus viršininko vaidmuo nugalint karių baimę mū- 
šio metu - Napoleono akivaizdoje kariai ėjo mirti. Puskarininkius 
reikia išmokyti vadovauti mūšiui. Mokant šaudyti reikia mažiau 
teorijos, daugiau praktikos. 

Straipsnio autorius didelius reikalavimus kėlė karininkams. 
Svarbu karininko intelektinis išsilavinimas, privatus gyvenimas. 
Kas pats geria, negali bausti karių už girtuokliavimą - bus savivalė. 
Karininkas turi saugoti valstybės turtą, neteisėtas panaudojimas 


369 Mūsų žinynas, 1922, t. 2, nr. 1, P. 44-59; t. 2, t. 2, P. 250-267. 


Mokslinė veikla 457 


demoralizuoja kariuomenę. Teisėtumas ir teisingumas - du kerti- 
niai kariuomenės akmenys. Turi vyrauti vienumo jausmas - karys 
ir karininkas viena šeima. 

Nemažai dėmesio Biržiška skyrė drausmės problemai taikos ir 
karo metu. 

Švietimo ir mokyklų istorija. Biržiška telkė medžiagą Lietu- 
vos švietimo istorijai: rašė straipsnius, skelbė dokumentus. Publi- 
kacijose pateikta duomenų apie Lietuvos mokyklų būklę XVIII a., 
carinių represinių organų vykdomą mokyklų sekimą XIX a., aukš- 
tesniųjų mokyklų ir gimnazijų moksleivių konfrontavimą su val- 
džia, priešinimąsi prievartiniam stačiatikybės brukimui, rusiškų 
pradžios mokyklų boikotą, visuomenines švietimo organizacijas. 
Pedagoginio darbo metodikai skirtos dvi publikacijos: Rietavo že- 
mės ūkio mokyklos programa ir straipsnis apie Bellio ir Lancaste- 
rio mokymo sistemą. Svarbi yra studija apie iš Lietuvos kilusius 
studentus Vakarų Europos ir Estijos (Tartu) universitetuose. Liko 
neįgyvendintas sumanymas parašyti straipsnį Mokyklai ir gyveni- 
mui apie slaptųjų mokyklų veiklą („Prie slaptųjų mokyklų Lietu- 
voje istorijos“ )37, 

Kultūroje 1931 m. Biržiška paskelbė straipsnį apie jėzuitų mo- 
kyklas Lietuvoje XVIII amžiuje37'. Autorius teigė, kad jėzuitai pri- 
artino Lietuvos gyventojus prie Vakarų Europos, XVI-XVIII a. 
pirmieji šiame krašte ėmė kurti vidurines aukštesniąsias mokyklas. 
Aktyvesni buvo pradžioje, kol vyko kova su Reformacija. Vėliau 
jėzuitai įsigali ekonomiškai, mokyklos daro poveikį visuomenei. 
Biržiška detaliau nušvietė 1767 m. Kražių jėzuitų Raseinių gardo 
[apygardos] teisme nagrinėtą bylą su dvarininkais Radvilomis, 
Žemaičių kaštelionu Gorskiu ir Kražių miestelėnais. Bylinėtasi dėl 
Greiteliškės palivarko priklausomybės. Byloje yra duomenų apie 
Kražių mokyklos ir vienuolių chuliganiškus veiksmus, žmonių tur- 
to grobimą, terorą prieš žydus. 

Straipsnyje „Dotnuvos Bernardinų viešoji mokykla 1818 m.“372 
rašoma, kad 1818 m. mokykloje buvo 274 mokiniai, daugiausia ba- 
jorų ir „susibajorinusių“ valstiečių vaikai. Mokykla gyveno XVII- 
XVIII a. tradicijomis: programa rodo mokyklos luominį pobūdį, 

skirta bajorams. Autorius aptarė dėstomus dalykus, apibūdino 
programas, iš Vilniaus ateinančias naujoves — išplėstas gamtos 
mokslų programas, mokinių pasiskirstymą klasėmis. 

Aptartos gimnazijos prie Vilniaus universiteto programos, dės- 
tomi dalykai lyginti su dėstytais Dotnuvos mokykloje. Vilniaus 
gimnazijoje praplėstas antikinių kalbų mokymas, mokoma kelių 
gyvų kalbų - prancūzų, vokiečių. 

Trečia - Kražių mokyklos programa. Ši taip pat turėjo nemažų 
savitumų ir gana didelių — gerokai praplėsta gamtos mokslų pro- 
grama, dėstoma daržininkystė ir zoologija. Išvardijami mokyto- 
jai. Tam tikras chaosas kyla sekuliarizuojant mokyklas — trūksta 
mokytojų (diduma vienuolių pasišalina), vyksta kova tarp caro 
valdžios, skleidusios rusiškumą ir bajorų, siekusių padidinti lenkų 
kalbos ir literatūros pamokų skaičių. 

Oginskių archyve buvo išlikusi Lauryno Ivinskio vadovauja- 
mos Rietavo agronomijos mokyklos programa. Rašyta rusų kalba, 
Biržiška išvertė į lietuvių ir paskelbė Mūsų senovėje3"s. Programoje 
pažymėta, kad visi dalykai, kaip ir anksčiau, bus dėstomi žemaičių 
kalba. Tai buvo vienintelė mokykla, kurioje dėstė lietuvių kalba. 

Švietimo darbe (1922) paskelbė straipsnį „Bellio ir Lancasterio 
mokyklos“?*, Jo turinys toks. Anglas Johnas Lancasteris 1798 m. 
įkūrė mokyklą varguomenės vaikams. Taupydamas lėšas, jaunes- 
nius vaikus mokyti pavedė vyresniems. Panašų mokymą anglų ko- 
lonijoje Indijoje diegė dr. A. Bellis. Jis savo patyrimą aprašė kny- 
gelėje. Lancasterio ir Bellio principas - „savitarpio mokymo sis- 
tema', mechaninių procesų diegimas mokyme - XIX a. pradžioje 
įsigalėjo Anglijoje ir jos kolonijose, Prancūzijoje, JAV. Rusiją šis 
mokymo metodas pasiekė 1816 m. Iš Rusijos mokslo reikalais už- 
sienin siųstas Josifas Hamelis susipažino ir su Bellio ir Lancasterio 
mokymo sistema, jos istorija. Paryžiuje 1818 m. pasirodė jo kny- 
ga. Greitai ji pasiekė Vilnių, buvo išversta į lenkų kalbą ir dalimis 
spausdinama vilniškiame žurnale Dzieje Dobroczynošci Krajowej i 
Zagranicznej (nr. 4, 6-9). Tuo metu šis metodas Lietuvoje buvo 
aktualus, nes nuo 1819 m. pradėtos kurti parapinės mokyklos. Skie- 
menavimo būdu buvo mokoma skaityti, šiek tiek rašyti, vieno kito 
aritmetikos veiksmo. 

Biržiška pateikė duomenų apie Bellio ir Lancasterio metodo 
taikymą Lietuvoje, pavyzdžiui, Šeduvos, Kuršėnų mokyklose. Šis 
metodas per parapines atėjo į spaudos draudimo metų „darakto- 
rių“ mokyklas37s, 

Laikraštyje Glos Litwy (1920) ir rašinių rinkinyje Iš praeities 
ir dabarties (Z przesztošci i terazniejszošci), 1921 m. Švietimo darbe 
paskelbė 1862-1863 m. vykusios diskusijos mokyklos ir švietimo 
klausimais medžiagą“. Panaikinus baudžiavą reikėjo pasirūpinti 
laisvais tapusių valstiečių švietimu. Privačios mokyklos keičiamos 
valstybinėmis, jose nustatoma kita sistema, sudaromas liaudies 
mokyklų steigimo projektas. Draudžiama mokyklose taikyti fizi- 
nes bausmes. Dėl mokymo plano surinkta daug pasisakymų. 

Tarp svarstytų klausimų — dėstomoji kalba. Nuomonę išdės- 
tė aukštuomenės ir administracijos atstovai, mokytojai. Lietuvių 
tarp jų nebuvo, tad ir siūlant dėstyti vietine kalba turėta galvoje 
lenkų. Nebuvo nė lietuvių kalbą mokančių mokytojų. Šiaulių gim- 
nazijos taryba siūlė pirmais metais dėstyti „vietos“ kalba (matyt, 
turėta galvoje lietuvių), o vėliau rusiškai. Kėdainių pedagogai pa- 
lankiai atsiliepė į Valančiaus raginimą kurti parapines mokyklas 
žemaičių kalba37?, 

Mūsų senovėje (1922, nr. 3) paskelbtas straipsnis „Botvinka“. Bo- 
tvinka buvo Vilniaus gubernatoriaus 1823 m. paskirtas prokuroras 
prie Novosilcevo komisijos slaptoms studentų organizacijoms 
sekti. Jis pagarsėjo mokinių ir studentų tardymais. Prokuroras 
lankėsi Kražiuose, Kėdainiuose, Panevėžyje, Ukmergėje - siekė iš- 
aiškinti prieš caro valdžią ir valstybės valdininkus nukreiptų raštų 
(paskvilių, atsišaukimų) leidėjus37š, 

Mokyklų istorijai duomenų pateikia buvusio Kražių gimnazi- 
jos mokinio (nuo 1819 m.), vėliau, matyt, Žemaitijos Kaltinėnų 
apylinkės sienų teisėjo, 1863 m. sukilimo dalyvio J. Kelpšos 1869— 
1871 m. rašyti atsiminimai (253 puslapių rankraštis lenkų kalba). 
Publikacijoje Biržiška iškėlė su Kražių mokyklos įvykiais susiju- 
sius epizodus: Kražių Juodųjų brolių bylą, prieš valdžią nukreiptus 


375 V. Biržiška, „Bellio ir Lancasterio mokyklos: (Lietuvos mokyklų istori- 
ja)“, Švietimo darbas, 1922, nt. 8, p. 123. 

376 V. Biržiška, „Lietuvos mokyklos reformos bandymai 1860 metų pradžio- 
je, * Švietimo darbas, 1921, nr. 5-6, p. 71-86. 

377 Ibidem, p. 79. 

378 V. Biržiška, „Iš Vilniaus ir Kauno žandarmerijos archyvų, Mūsų senovė, 
1922, Nt. 3, P. 390-391. 

mokinių paskvilius, pasipriešinimą dvarininko savivalei dėl re- 
kruto paėmimo 1825 m. Demonstravo, kai buvo suimtas mylimas 
fizikos ir gamtos mokytojas Sobolevskis. Kiprijono Jančevskio iš- 
duoti šeši mokiniai bei vokiečių kalbos mokytojas už anticarinę 
veiklą buvo nuteisti ir ištremti. Profesorius surinko duomenų apie 
tų vaikinų likimą tremtyje, tarnavimą carinėje armijoje37?. 
Žurnale Mūsų senovė (1921) paskelbė Kauno gubernatoriaus 
raštinės archyvuose rastų duomenų apie 1840-1841 m. Kražių 
bylą. 1840 m. birželio 18 d. Kražiuose ant žydo Grinbergo klėties 
buvo rastas gimnazijos direktorių ir prižiūrėtoją Tamulevičių įžei- 
džiantis užrašas, paminėtas caro vardas. Dėl jo apkaltinti mokiniai 
ir Kražių gyventojai - iš viso 39 asmenys (tarp jų kelios moterys). 
Byla truko ilgai, ėjo iš vienos instancijos į kitą, kaltinamieji sėdėjo 
kalėjime. Tarp patrauktų atsakomybėn - vėliau žinomas religinių 
raštų rašytojas Jeronimas Račkauskis, vysk. Motiejaus Valančiaus 
asmeninis gydytojas Vladas Andžejevskis. Apkaltinti du, o nu- 
baustas vienas - draugo Ostrovskio išduotas Miklaševskis3*, 
Paskelbė duomenų apie gimnazistų atsisakymą rusiškai mels- 
tis, lankyti cerkvę. Pirmiausia aprašytas 1865 m. rugpjūčio 26 d. 
Kauno gimnazijoje įvykęs konfliktas dėl pasipriešinimo rusiškai 
maldai. Pasitenkinta piniginėmis baudomis vaikų tėvams. Tokie 
ekscesai vyko Šiaulių, Mintaujos gimnazijose?*!, Caras tik 1897 m. 
leido katalikams neiti į cerkves. 
Įdomi žinutė apie rusiškų valdiškų mokyklų boikotą: 1885 m. 
atidaryta Grinkiškio pradinė mokykla turėjo tik vieną mokinį3?2, 
Kultūros ir švietimo draugijos. Kauno gubernatūros archyve 
Biržiška rado 1883 m. spalio 13 d. lenkišką „Atsišaukimą į Lietu- 
vos dvarininkus“383. Jame pasakojama apie sunkią lietuvių kultūros 
būklę, raginama ją puoselėti - kelti švietimą, leisti knygas lietuvių 
kalba. Pranešama apie įkurtą „Lietuvos Motinėlės“ draugiją, kuri 
tais reikalais rūpinsis. Dvarininkai raginami lėšomis remti kultū- 
ros reikalus. Numatoma leisti gamtos mokslų, medicinos, politi- 


379 V. Biržiška, „Iš J. Kelpšos atsiminimų“, Mūsų senovė, 1940, t. 3, nr. 1 (10), 
p. 65-68. 

380 V. Biržiška, „Kražių gimnazistų byla 1840-1841 metais“, Mūsų senovė, 1921, 
t. 1, Nr. 1, p. 105—106. 

381 V. Biržiška, „Gimnazijų „maištas“ dėl cerkvių nelankymo“, Mūsų senovė, 
1921, NF. 2, P. 103-104. 

382 V. Biržiška, „Mokykla su vienu mokiniu“, Mūsų senovė, 1921, t. 1, nr. 2, 
P. 104105. 

383 V. Biržiška, „Lietuvos motinėlė“, Mūsų senovė, 1922, t. 1, nr. 1, p. 63-64. 

kos knygas. Nepamiršta ir ekonomika — „gamintojų ir vartotojų 
bendrovių kūrimas, politikos srityje bus kreipiamas ypatingas 
dėmesys į tautos persekiojimą“. Apie draugiją duomenų nepavyko 
rasti, tačiau ji turi idėjinių ryšių su tais metais pasirodžiusia Aušra, 
skelbta veikimo programa. 

Paskelbė Aukštaitijos šiaurėje veikusios švietimo draugijos 
„Apaščios ir Nemunėlio vienybė“ statutąs*. Draugijos nario užda- 
vinys - ugdyti save moraliai, krikščionybės dvasia, rūpintis ūkiu — 
tapti autoritetu ir pavyzdžiu kitiems. Nariai privalo skleisti savo 
moralinius principus, įkvėpti tautinę sąmonę ir tėvynės meilę. Lie- 
tuviai raginami imtis prekybos, amatų ir dailės, rinkti tautos dvasi- 
nius turtus: pasakas, padavimus, senovės dainas, mįsles ir patarles, 
senovės daiktus bei įrankius, iškastus ginklus būsimam „draugys- 
tės“ muziejui. Veikimas: kiekvienas narys turi būtinai gauti nors 
vieną laikraštį ir, kiek atsargumas leidžia, duoti kitiems skaityti ir 
„pirkti knigiales žadinączias vientauczius isz miego ir platinti jas 
tarp vientauczių“ Toliau — apie organizacinę struktūrą (narius, 
valdybą, nario mokesčius, bendrijos reikalus, susirinkimų perio- 
diškumą). Draugija skelbėsi esanti lojali valdžiai (susilaikyti „nuo 
piesztaravimu priesz karalių“), kovoti prieš nihilistus ir darvinis- 
tus („bedievius“). Įsakmiai reikalaujama laikytis konspiracijos. 

Švietimo ir kultūros istorijai svarbūs Biržiškos skelbti Petra- 
pilio lietuvių studentų draugijos valdybos ir visuotinų susirinkimų 
protokolai?5, Iš jų ką ne ką sužinome apie kelis šimtus mokslus ėju- 
sių jaunuolių ir merginų iš Lietuvos. Draugijai priklausė aukštųjų ir 
specialiųjų mokymo įstaigų studentai. Tarp jų nemažai būsimos ne- 
priklausomos Lietuvos įvairių sričių veikėjų - muzikai Stasys Šim- 
kus, Juozas Tallat-Kelpša, gamtininkai Jurgis Elisonas, Jonas Kriš- 
čiūnas, teisininkas Zigmas Toliušis, matematikas Viktoras Biržiška, 
istorikas Augustinas Voldemaras, elektrotechnikas Voldemaras Čar- 
neckis, skulptorius Juozas Zikaras, režisierius Juozas Vaičkus ir kt. 
Iš protokolų sužinome apie valdybos sudėtį, įstojusius ir išstojusius 
narius, teiktą materialinę pašalpą ir paskolas, rėmėjus (Petras Vilei- 
šis paaukojo 200 rub., Vydūnas parėmė savo knygomis), Peterburge 
ir Lietuvoje rengtus vakarus, biblioteką, knygų pirkimą, skaitytojus, 


384 „Apaščios ir Nemunėlio vienybės statutas“ / Parengė Vac. B-ka, Mūsų 
senovė, 1940, t. 3, nt. 1 (11), p. 174—176. 

385 „Petrapilio lietuvių studentų draugijos valdybos ir visuotinių susirinkimų 
protokolai: 1908 II 20-1917 XII 3“, Mūsų senovė, 1937, t. 2, nr. 2 (7), P. 346-350; 
193, nr. 3(8), p. 525-529; nr. 4 (9), p. 675-677; 1940, t. 3, nr. 1 (10), p. 177—183. 

santykius su Peterburge veikiančiomis „labdarių“ ir „mažturčių“ 
lietuvių draugijomis. Protokole išryškėja skirtingos narių pažiūros 
(dominuoja kairieji, liberalai), Rusijos įvykių atgarsiai. Protokolų 
spausdinimas nutrūko ties 1912 m. lapkričio 3 d. data, kai Sovietų 
Sąjungai okupavus Lietuvą buvo nutrauktas Mūsų senovės leidimas. 

Studentai iš Lietuvos. Mykolas Biržiška Naujienoseš8“ teigė, kad 
Vaclovas knygai Studentai iš Lietuvos užsienio universitetuose XV- 
XVIII amžiuose medžiagą rinkti ir rašyti pradėjo 1944 m. rudenį 
Vienoje. Vc. Biržiška 1948 m. kovo 19 d. laiške Vincui Krėvei rašė, 
kad iš vokiškų universitetų matrikulų išrankiojęs tūkstančius XV- 
XVIII a. ten studijavusių iš Lietuvos kilusių studentų pavardes ir 
norįs šia tema parašyti studijėlę3š7. Akstinas imtis šio darbo ne tik 
mokslinis - rinkti medžiagą Lietuvos švietimo ir kultūros istorijai, 
bet ir patriotiniai motyvai - parodyti DLK didikų ir žemesniųjų 
sluoksnių (bajorų, miestiečių) vaikų veržimąsi į mokslą. Anot 
Prano Čepėno, „kiekvienas lietuvių kultūrinis pasireiškimas jam 
(Biržiškai] buvo lyg saulės spindulys mūsų gyvenime“?*š, Dar- 
bą apie studentus baigė 1954 m. gruodžio 7 d. Bostone. Dydis — 
222 mašinėle rašyti puslapiai. Skyriai: chronologinis studentų sąra- 
šas pagal universitetus (trūksta tikslių duomenų apie studijavusius 
Šveicarijos ir Italijos universitetuose), studentų abėcėlinis sąrašas, 
literatūros rodyklė. Profesorius buvo numatęs ta tema parašyti ro- 
maną, turėjęs galvoje jo planą?9?, 

Rankraštis buvo nebaigtas, neparengtas spaudai. Papildė, sure- 
dagavo ir spaudai parengė Lituanistikos institutas Čikagoje. Leis- 
damas knygą Lietuvos studentai užsienio universitetuose XV-XVIII 
amžiais“ institutas nesiekė išlaikyti autentiškos autoriaus knygos 
struktūros, bet stengėsi pateikti kaip galima išsamesnius ir tobu- 
liau sutvarkytus bei atskleistus duomenis. Knygą pertvarkė, reda- 
gavo ir papildė Mykolas Biržiška. Prie knygos parengimo prisidėjo 
Jonas Puzinas, Jonas Dainauskas, Petras Jonikas ir kt. Išleido De- 
venių fondas 1987 metais. 


386 M. Biržiška, „Profesoriaus Vaclovo Biržiškos rankraštinis palikimas“, 
Naujienos. - Literatūra, 1956, rugsėjo 29, nr. 333. 

387 V. Biržiškos laiškas V. Krėvei, 1948 03 19, Metmenys, 1983, kn 45, p. 140. 
388 Pr. Čepėnas, „Brangiojo Vaclovo Biržiškos netekus“ in Prof. Vaclovui Bir- 
žiškai atminti, p. 8. 

389 Ibidem. 

390 V. Biržiška, Lietuvos studentai užsienio universitetuose XIV-XVIII am- 
žiais / Redagavo ir papildė Mykolas Biržiška, įvadas Adolfo Šapokos, Chicago, 
Lituanistikos instituto leidykla, 1987, 217 p. 

Biržiška spėjo, kad pirmieji studentai iš Lietuvos kitų šalių uni- 
versitetuose pasirodė 1381-1387 m. Pirmasis identifikuotas studen- 
tas - Kęstučio vaikaitis Vaidutis Butautaitis, Krokuvos akademijoje 
įmatrikuliuotas 1400 m. spalio 6 d. Vėliau jis tapo antruoju Kroku- 
vos akademijos rektoriumi. Paskutinis — į Frankfurto universitetą 
1800 m. gegužės 5 d. įstojęs Adomas Kujavskis — iš viso apie 1800 
studentų. Daugiausia studijavo Karaliaučiuje (620), Krokuvoje 
(356), Leidene (147) ir Frankfurte prie Oderio (119). Profesorius 
nurodė 44 lietuvių lankytas aukštąsias mokyklas. M. Biržiška sudarė 
užsienio universitetų ir šiaip aukštųjų mokyklų, kurias XIV-XVIII a. 
lankė Lietuvos studentai, abėcėlinį sąrašą, pridėjo tuose universi- 
tetuose studijavusių asmenų chronologinę lentelę (amžiais): XV- 
XVI a. studijavo 356, XVI-XVIII a. Karaliaučiuje - 620, o per tą laiką 
Leidene - 147, Frankfurte - u9, Ingolštate — 109 studentai. 

Antroje knygos dalyje iš bendrojo Vaclovo sudaryto abėcėli- 
nio sąrašo brolis Mykolas išrinko XIX a. pirmojoje pusėje Kara- 
liaučiaus ir kai kuriuose kituose Vokietijos universitetuose 1801— 
1828 m. ir Dorpato (Tartu) universitete 1804-1865 m. studijavu- 
sius studentus (iš viso 336). Pasak Ve. Biržiškos, Vakarų ir Vidurio 
Europos bei Tartu universitetuose studijavo apie 2100 studentų 
iš Lietuvos. Į knygą įdėtas pagal Stanistawo Koto prancūzų kalba 
išleisto veikalo Lietuvos Didžiosios Kunigaikštystės reforma: Kultū- 
rinio vakarėjimo faktorius (La Rėforme dans la Grand-Duch de Li- 
thuanie: Facteur doccidentalisation culturelle, Briuselis, 1953) duo- 
menis Mykolo Biržiškos sudarytas Lietuvos studentų sąrašas (77). 
Duomenų apie Lietuvos studentų lankytus universitetus, studijų 
sąlygas pateikta Adolfo Šapokos įvadiniame straipsnyje „Kur se- 
novėje lietuviai mokslo ieškojo“ (p. 9-35). 

Praeities pabiros. Po Vaclovo Biržiškos mirties rastas auto- 
riaus spaudai parengtas 280 mašinraščio puslapių dydžio straips- 
nių rinkinys Praeities pabiros. Išleido Los Andžele Kario redak- 
cija??! 1960 m. Knygos spausdinimą prižiūrėjo, korektūrą tikrino 
Mykolas Biržiška. Vienur kitur įrašė pastabas, parengė priedus. 

Į knygą įtraukta 31 publikacija: dvidešimt keturios iš tarpukario 
lietuvių spaudos (Mūsų senovės, 1921-1922 ir 1937-1940, Praeities, 
Švietimo darbo, Mūsų žinyno, Kultūros, Bibliografijos žinių) ir septy- 
nios, paskelbtos išeivių spaudoje Vokietijoje (Šviesoj) ir JAV (Aide, 


391 V. Biržiška, Praeities pabiros: Rinkinys straipsnių iš Lietuvos praeities, 
Los Angeles, 1960, 352 p. 

Keleivyje, Naujienose). Rašiniai nevienodo dydžio, nevienodos 
mokslinės vertės: moksliniai, mokslo populiarinimo, dokumentų 
publikacijos, informaciniai straipsniai apie archyvinius dokumen- 
tus, jų turinį. Kiekvienas į knygą įtrauktas tekstas pateikia ką nors 
naujo, nežinomo, savitai, kartais prieštaringai publikacijos auto- 
riaus komentuotas. 

Didžiausia į Praeities pabiras patekusi publikacija - „Kryžiuo- 
čių keliai į Lietuvą XIV amž.“; neįdėtas kelių aprašymas (Wegebe- 
richte). Biržiškos prašymu pagal žvalgų pranešimų duomenis kry- 
žiuočių kelių žemėlapį nupiešė Aldona Janulaitienė. Jis čia įdėtas 
antrame viršelio ir pirmame priešlapio puslapyje, gale pakartotas. 
Kitas istorinės tematikos iliustracijas parinko leidėjai. Prie kitų 
svarbesniųjų į knygą įdėtų rašinių skirtinas straipsnis „Laikinosios 
Lietuvos vyriausybės“, straipsniai apie carinę priespaudą, sukili- 
mus, žandarus ir provokatorius. Nemažai straipsnių apie mokyklas 
(reformas, programas, mokymo metodus), mokinių politinį bruz- 
dėjimą ir represijas, spaudos draudimą ir jos platintojų persekioji- 
mą. Įdėtas rašinys apie lietuvių studijas Tartu universitete. 


BIBLIOTEKININKYSTĖ 


Dvidešimt metų vadovavęs Lietuvos (VDU) bibliotekai, pusan- 
trų metų identiškas pareigas ėjęs Vilniaus universitete Vaclovas 
Biržiška svaresnių bibliotekininkystės darbų nepaliko. Pirmaja- 
me veiklos dešimtmetyje kas penkeri metai Lietuvos universite- 
tas išleisdavo knygą veiklai aptarti. Joje skelbdavo (anonimiškai) 
bibliotekos veiklos apžvalgas. Pirmoji apžvalga paskelbta knygoje 
Lietuvos universitetas 1928 II 16 - 1927 II 16 (1927). Apie kitų penke- 
rių metų veiklą duomenų rasime leidinyje Vytauto Didžiojo uni- 
versitetas: Antrųjų penkerių metų (197 II 16 - 1932 IX 1) apyskaita 
(1933). Universiteto bibliotekos dešimtmečio proga Bibliografijos 
žiniose pasirodė šio laikotarpio veiklos apžvalga3?*. Profesorius ap- 
tarė fondų komplektavimo eigą - pirktų, dovanotų, mainais gautų 
knygų skaičių, įgytas žymesnes kolekcijas. Kitas tyrimo aspek- 
tas - skaitytojų aptarnavimas (patalpos, skaitytojų, išduotų knygų 


392 V. Biržiška, „Pirmasis Vytauto Didžiojo universiteto bibliotekos dešim- 
tmetis“, Bibliografijos žinios, 1933, nr. 1(31), p. 1-7. Lietuvos bibliotekininkų 
draugija straipsnį 1933 m. išleido atskira knygele (100 egz.). 

skaičius, panaudotos literatūros statistika pagal tematiką, kalbas). 
Trečias akcentas - bibliotekos darbuotojai (1932 m. buvo 17), jų 
dirbamas mokslo darbas. 

Pirmas bibliotekininkystei svarbus straipsnis „Bibliotekų tin- 
klas Lietuvoje“ pasirodė 1922 m. žurnale Knygos.393 Autorius apta- 
rė bibliotekų tinklo kūrimo principus, bibliotekų tipus: centrinę, 
mokslo įstaigų, mokyklų, įstaigų (savivaldybių, ministerijų), vi- 
suomenines, apskričių. 

Lietuvos visuomeninių bibliotekų būklę ketvirtojo dešimtme- 
čio pradžioje apibūdino pagal Bibliotekininkų draugijos atlikto 
anketinio tyrimo duomenis (žr. skyrių „Veikla draugijose“ )394. 
Autorius trumpai apžvelgė Lietuvos bibliotekų istoriją iki nepri- 
klausomybės metų. Svarbesni akcentai: iki XVIII a. pabaigos do- 
minuoja vienuolynų bibliotekos (knygos lotynų ir lenkų kalba), 
XVIII a. pabaigoje-XIX a. pradžioje jos tampa pasaulietinėmis mo- 
kyklų bibliotekomis, „nors pasilaikė lenkiškai lotynišką turinį“. 
Svarbiausia — Vilniaus universiteto biblioteka. Atsiranda daugiau 
privačių dvarų bibliotekų (dominuoja lenkiškos knygos). 1832 m. 
uždaromas Vilniaus universitetas, knygos išblaškomos. Pasikeitė 
mokyklų bibliotekos - virto rusiškomis. Žemaitijoje vysk. Motie- 
jaus Valančiaus įsakymu 1850-1863 m. kuriamos dekanatų biblio- 
tekos (dominuoja lenkiška knyga). Po 1863 m. sukilimo dauguma 
išnyko. Spaudos draudimo metais kuriamos slaptos lietuviškos 
bibliotekos (Stanislovo Didžiulio Griežionėlėse), paskutiniame 
šio amžiaus dešimtmetyje - slaptos jaunimo, Maskvoje, Peterbur- 
ge, Tartu - lietuvių studentų bibliotekėlės. Panaikinus spaudos 
draudimą periferijos bibliotekėlių komplektavimu rūpinosi Lie- 
tuviškų knygynėlių draugija. Vilniuje 1907 m. įkuriama Lietuvių 
mokslo draugijos biblioteka. Šiek tiek lietuviškų leidinių turi Kau- 
no ir Šiaulių visuomeninė bibliotekos. Mažojoje Lietuvoje veikia 
kilnojamosios bibliotekėlės. Nepriklausomoje Lietuvoje steigia- 
mos valstybinės ir visuomeninės bibliotekos. Straipsnio autorius 
paanalizuoja surinktus bibliotekų statistikos duomenis, mažus 
knygų rinkinius. Pastebi knygų rinkos, leidybos spragas - trūks- 
ta lietuviškų knygų, sunku sudaryti 4—5 tūkstančių komplektą. 
Bibliotekų tinklo plėtimasis paspartintų knygų leidybą. 


393 V. Biržiška, „Bibliotekų tinklas Lietuvoje“, Knygos, 1922, nr. 2-3, sklt. 
129-134. - Parašas: Vac. B-ka. 

394 V. Biržiška, „Lietuvos visuomeninės bibliotekos“, Bibliografijos žinios, 
1934, Nr. 2, P. 33-34. 

1924 m. Knygose išspausdinta Michato Brensztejno knygos 
apie Vilniaus universiteto biblioteką recenzija39s. Jos autorius pa- 
stebėjo, kad Brensztejnas savo studijoje panaudojo daugiau do- 

a medžiagos negu kiti tyrinėtojai, rašę apie Vilniaus 
universiteto biblioteką. Biržiška perpasakojo kai kuriuos knygos 
autoriaus teiginius, pateiktus duomenis. Tai žinios apie bibliote- 
kos įkūrimą, Žygimanto Augusto dovanotą knygų kolekciją, jos 
likimą — buvo išsklaidyta. Parašė apie bibliotekos išgabenimą į 
Karaliaučių - bėgta nuo artėjančios Rusijos kariuomenės 1655 m. 
Dalis knygų žuvo. Minėjo vėlesnius aukotojus, išskyrė Leono Sa- 
piegos trijų tūkstančių knygų dovaną. Atkreipė dėmesį į Vilniaus 
akademijos spaustuvės, o nuo 1780 m. ir kitų LDK spaustuvių 
siunčiamą privalomąjį egzempliorių. Skiriamos lėšos knygoms 
įgyti buvo nedidelės, tad knygų skaičius augo lėtai - 1800 m. buvo 
apie 8680 tomų. Naujas etapas bibliotekos istorijoje - XIX a. 
pradžia, kai akademija tapo universitetu, carinė valdžia ėmė dau- 
giau skirti lėšų bibliotekai, o jai vadovauti buvo paskirtas prof. 
Gotfrydas Ernestas Grodekas. Prieš uždarant universitetą 1832 
m. bibliotekoje buvo 51 837 tomai. Recenzentas perpasakojo kny- 
gos autoriaus pateiktus duomenis apie bibliotekos knygų išsklai- 
dymą uždarius universitetą, šiek tiek papildė žinias apie Vilniuje 
likusių universiteto knygų likimą. 

Specialiai bibliotekų istorijai skirti du nedideli straipsniai. Pir- 
masis — apie Kretingos pranciškonų vienuolyno biblioteką??“. Au- 
torius pasakoja, kad biblioteka įkurta vienu metu su vienuolynu 
XVII a. pradžioje. Pagrindą sudarė vienuolyno steigėjų Chodkevi- 
čių dovana. Didžiąją knygų dalį biblioteka išsaugojo iki XX šimt- 
mečio pradžios. Bibliotekos katalogas sudarytas XVIII a. pabai- 
goje, knygų sąrašai kartojami Vizitacijos aktuose. Minėti šaltiniai 
rodo, kad XVIII a. pabaigoje buvo 357 knygos, 750-760 tomų. 
Dingo kai kurios lietuviškos knygos. Tarp XIX a. įgytų kolekcijų 
minima žymaus bibliofilo alsėdiškio Jono Krizostomo Gintilos 
bibliotekos dalis. Biblioteka, anot Biržiškos, labiausiai garsėjo vie- 
nuolio Jurgio Ambraziejaus Pabrėžos rankraščiais, jos pasidžiavi- 


395 (V. Biržiška]. „Senoji Vilniaus universiteto biblioteka: (Michal Brensz- 
tejn - Biblioteka uniwersitecka w Wilnie do roku 1832-g0. Wilno, 1922, 146 p.)“, 
Knygos, 1924, nr. 4-6, sklt. 322—326. 

396 V. Biržiška, „Kretingos vienuolyno biblioteka“, Bibliografijos žinios, 1929, 
Nr. 4, p. 107-108. — Parašas: V. B. 

mas — 40 inkunabulų. Per dvidešimtį išvardijo, pažymėjo, kad yra 
gražiai iliuminuotų. Bibliotekoje buvo kelios dešimtys žymiausių 
XVI a leidėjų knygų. 

Kita aprašyta biblioteka — Vilniaus jėzuitų noviciato???. VDU 
bibliotekoje buvo 1748 m. sudarytas bibliotekos rankraštinis kata- 
logas. Iš jo įvado sužinome, kad noviciatas su turtinga biblioteka 
buvo prie Šv. Ignaco bažnyčios, bet per gaisrą 1737 m. su bažnyčia 
sudegė. Naujas knygų rinkinys sukauptas per trumpą laiką - kata- 
logas sudarytas praėjus metams po bibliotekos atkūrimo. Iš viso 
įrašyta 3486 tomai, daugiausia XVII a. antrosios-XVIII a. pirmo- 
sios pusės knygų lotynų, lenkų, vokiečių kalbomis. Daug Vilniaus 
akademijos spaustuvės leidinių. Iš lituanistikos paminėjo Kons- 
tantino Sirvydo Trijų kalbų žodyną (tikriausiai 1713 m.), gramati- 
ką Lietuvos kalbų visetas (Universitas lingvarum Litvaniae) (1737), 
evangelijų knygą lenkų ir lietuvių kalba, vieną kitą spėjamą. 

Kataloge literatūra suklasifikuota abėcėliškai pagal leidinių ti- 
pus, turinį, kartais kitus kriterijus: Biblija, Šv. Rašto komentarai, 
gramatikos, giesmynai, poezija, istorija, įstatymai, retorika, šven- 
tųjų gyvenimas... Atskirus skyrius sudaro draudžiamos knygos 
(jų 152, daugiausia evangelikų liuteronų ir evangelikų reformatų 
raštai), rankraščiai. Apraše nurodyti pagrindiniai duomenys apie 
knygas, tačiau bibliografiniam identifikavimui jų nepakanka, su- 
trumpintos rankraščių antraštės. 

Svarbiausias Vc. Biržiškos rašinys bibliotekininkystės tema — 
Lietuviškojoje enciklopedijoje išspausdintas straipsnis „Bibl- 
ioteka“??*, Tais pačiais metais rašinį XXVII knygų mėgėjų drau- 
gija išleido atskira knygute?9?. 1937 m. kiek paredaguotas su pa- 
keistomis iliustracijomis buvo paskelbtas Vinco Ruzgo knygoje 
Bibliotekoms vadovėlis*9“, 

Po neilgos įžanginės dalies (bibliotekos sąvokos, institucijos 
aprimo) eina skyrelis „Bibliotekų istorija“. Pradedama Asirijos- 
Babilonijos, Egipto, senovės Graikijos, Romos imperijos bibliote- 
komis. Toliau - viduramžiai (vienuolynų, nuo XIV a. universitetų 


397 V. Biržiška, „Buvusioji jėzuitų noviciato biblioteka Vilniuje“, Bibliografi- 
jos žinios, 1931, nr. 1, P. 39-40. 

398 V. Biržiška, „Biblioteka“, in Lietuviškoji enciklopedija, Kaunas, 1935, t. 3, 
sklt. 850-869. 

399 V. Biržiška, Bibliotekos, Kaunas, 1935, 56 p. 

400 V. Biržiška, „Bibliotekų istorija“, in V. Ruzgas Bibliotekoms vadovėlis, Kau- 
nas, 1937, P. 40-60. 

bibliotekos). Spaudos išradimas atpigino knygas — atsirado priva- 
čių rinkinių. Po Didžiosios prancūzų revoliucijos (XVIII a. pab.) 
prasidėjęs visuomeninio gyvenimo demokratėjimas lėmė viešųjų 
bibliotekų atsiradimą. Skaitytojų skaičiaus augimas vertė rūpintis 
bibliotekų tinklo plėtimu, tvarkymo technika, katalogais, kadrais. 
Skyrelyje „Žymiausios pasaulio bibliotekos“ nurodytos didžiausios 
įvairių šalių, įvairių tipų bibliotekos, turimų knygų skaičius. Susto- 
jama prie viešųjų bibliotekų, įstatymų, bibliotekinės technikos. 
Kita straipsnio dalis - „Bibliotekos Lietuvoje“. Pirmosios - ka- 
raliaus Žygimanto Augusto, vyskupų Merkelio Giedraičio ir Mika- 
lojaus Paco, vienuolių ir gimnazijų. Detaliau aptartos Vilniaus uni- 
versiteto, Medicinos-chirurgijos akademijos bibliotekos, jų fondų 
likimas. 1867 m. Vilniuje įkurta Viešoji biblioteka, veikia gimnazijų 
ir kitų mokyklų bibliotekos. Atsiranda turtingų asmeninių knygų 
rinkinių: Tiškevičių — Raudondvaryje, Gintilos - Alsėdžiuose, 
Geištoro - Ignacograde dvare prie Kėdainių). Straipsnio autorius 
mini lietuviškas Simono Daukanto, Mikalojaus Akelaičio, spaudos 
draudimo metų Didžiulio Griežionėlėse bibliotekas. XIX a. pabai- 
boje Tilžėje legaliai veikė „Birutės“ draugijos, Lietuvių literatūros 
draugijos bibliotekos. Papasakota apie bibliotekų kūrimąsi panai- 
kinus spaudos draudimą. Plačiau aptarta bibliotekų būklė nepri- 
klausomoje Lietuvoje (iki 1936 m.), paminėtos svarbesnės. 
Gyvendamas JAV Vc. Biržiška iš straipsnių apie knygas ir biblio- 
tekas buvo sudaręs rinkinį Tarp knygų ir bibliotekų““!. Įtrauktos 
Lietuvos universiteto bibliotekos veiklos apžvalgos, straipsniai 
apie Vilniaus jėzuitų noviciato ir Kretingos vienuolyno bibliotekas. 
Vertingiausi straipsniai apie knygas: „Žemaitiškoji knyga“ ir „De- 
šimt metų lietuviškai knygai“ (šie straipsniai aptarti ankstesniuose 


skyriuose). 


Ką pasakyti pabaigai, ką skirti prie svarbiausių mokslo darbų? 

Pirmuoju reikšmingu moksliniu darbu laikytinas Vaclovo Bir- 
žiškos redaguotas žurnalas Knygos (1922-1924). Čia pirmą kar- 
tą nubrėžiama didelių bibliografijos darbų ir spaudos (knygų, 
serialinių leidinių) tyrinėjimų programa. Žurnalo puslapiuose 
pradėti spausdinti svarbiausi bibliografijos darbai. 


401 V. Biržiška, Tarp knygų ir bibliotekų, 81 p. - VUB, F 314-544. 

Daugiausia profesorius nusipelnė bibliografijai. Tai per visą in- 
telektualaus darbo laiką rengtas retrospektyviosios nacionalinės 
bibliografijos veikalas Lietuvių bibliografija. Pagal metodiką - tai 
kngotyrinis bibliografijos darbas. Apie 70 metų buvo vienintelis 
išsamus informacijos šaltinis lietuvių kultūros ir įvairių mokslo 
sričių istorijai. Lietuvių bibliografiją papildo biobibliografijos vei- 
kalas Aleksandrynas. Jis atskleidžia senosios lietuvių spaudos (iki 
uždraudimo 1864 m.) bendradarbius, visus kuo nors prisidėjusius 
prie raštijos, spaudos kūrimo ir puoselėjimo. 

Didelis Vc. Biržiškos indėlis į knygos istoriją. Tai Kaune 1930 m. 
išleisti Lietuviškų knygų istorijos bruožai. D. 1: Senosios lietuviškos 
knygos bei 1953 ir 1957 m. Čikagoje išleista papildyta ir pertvarkyta 
2-oji laida antrašte Senyjų lietuviškų knygų istorija. Iki šiol tai pa- 
grindinis veikalas apie senąją lietuvių knygą. Ypatingo tyrinėtojo 
dėmesio sulaukė spaudos draudimas, tuo metu pasirodę leidiniai. 
Daug dėmesio jiems skyrė Lietuvių bibliografijos II ir III dalyje. 
Paskelbė daug spaudos draudimo metų dokumentų (svarbiau- 
sia Martyno Jankaus archyvo publikacija Tautoje ir žodyje 1924 ir 
1928 m.). Rašė draudimo meto spaudos tyrinėjimo programas, 
apžvalginius ir probleminius straipsnius. Tarp pastarųjų minėti- 
nas „Lietuvių knyga spaudos draudimo metu“ (Bibliografijos ži- 
nios, 1929). Pirmą kartą pagrindines spaudos draudimo istorijos 
problemas apibendrino populiarioje knygelėje Kaip buvo uždraus- 
ta ir atkovota lietuvių spauda (1929). 

Biografikoje svarbiausi tarpukaryje Lietuvoje paskelbti straips- 
niai ir dokumentų publikacijos apie Valančių ir Brukline, JAV, 
1952 m. išleista knygelė Motiejaus Valančiaus biografijos bruožai. 

Prie svarbiausių istorijos darbų skirtini 1930 m. Praeityje pa- 
skelbti dokumentai su gausiais komentarais „Kryžiuočių keliai į 
Lietuvą XIV amž.: (Iš Wegeberichtų)“. 

Tarp Lietuvos švietimo istorijos tyrinėjimų svarbiausia iš Eu- 
ropos universitetų matrikulų knygų išrinkta informacija apie 
mokslo siekusį jaunimą Lietuvos studentai užsienio universitetuose 
XIV-XVIII amžiais (1987). 

Gyvenimo pabaigoje profesorius abejojo, ar derėjo taip plės- 
tis, ar visko reikėjo imtis, ko buvo prašomas. 1954 m. gegužės 
4 d. laiške rašytojai Petronėlei Orintaitei rašė, kad dėl darbo en- 
ciklopedijose turėjęs užmesti svarbius spaudos istorijos tyrimus 
Lietuvoje („..-turėjau mesti į krepšį apie desėtką savo pradėtų ir 
dėljos neužbaigtų savo darbelių iš Lietuvos praeities“) ir čia, JAV, 

panašiai įvyko*“*. Aišku, tas aprėpnumas, įvairi darbų tematika ir 
net mokslo šakos (teisė, literatūros mokslas, istorija, suaugusiųjų 
švietimas, o kurį laiką ir karyba) neleido susitelkti prie pagrindi- 
nių — bibliografijos ir spaudos istorijos. Iš tikrųjų nė vieno veikalo 
iki galo nebaigė, tad negalėjo sukaupto didžiulio bibliografinės ir 
istorinės medžiagos kiekio giliau apibendrinti, susintetinti. Ir vis 
dėlto daugelį įvairaus dydžio ir pobūdžio publikacijų persmelkia 
pagrindinė mintis: lietuviškoji spauda atliko svarbiausią tautos ug- 
dymo ir gynimo funkciją - švietė, konsolidavo, puoselėjo nacio- 
nalinę savimonę, priešinosi iš šalies plintančiai politinei bei kultū- 
rinei ekspansijai. 


402 V. Biržiškos laiškas P. Orintaitei, 1954 05 04, Knygotyra, 2003, t. 40, p. 336. 


ASMENYBĖS BRUOŽAI 


CDelieka apibendrinti, išryškinti kai kuriuos asmenybės bruožus — 
teigiamus ir kontroversiškus, esminius ir smulkesnius, pabandyti 
nors bendrais bruožais nupiešti dvasinį portretą. Nepretenduoja- 
ma į sintetinį, apibendrintą paveikslą, tai mozaika iš fragmentų. 


PSICHOLOGINIAI, MORALINIAI YPATUMAI 


Pasaulėžiūra. Ankstesniuose Ve. Biržiškos dokumentuose nuro- 
doma, kad yra katalikas. Tokia religija pažymėta ir 1924 m. Kaune 
išduotame pase. Santuoka su Aleksandra Maskvoje buvo įregistruo- 
ta civilinėje metrikacijoje. Matyt, visuomenės opinijos spaudžiamas 
ėmė rūpintis bažnytinės santuokos sudarymu. O kad tokio spaudi- 
mo būta, rodo, pavyzdžiui, Mokslų akademijos bibliotekoje Mykolo 
Biržiškos fonde užtiktas apie 1930 m. rašytas anoniminis laiškas. Jo 
autorius praneša, kad Viekšniuose skleidžiamos profesorius Biržiš- 
kas diskredituojančios paskalos (nurodomas asmuo). Vaclovas kriti- 
kuojamas dėl santuokos su neaiškia moterimi. Tad 1926 m. pradžioje 
laišku kreipėsi į Kaukaze, Kislovodske, gyvenančią buvusią pirmąją 
žmoną Juzefą - prašė Maskvoje surašytų skyrybų liudijimo nuorašo. 
Gavo 1926 m. balandžio 26 d. Maskvoje rašytą laišką - pranešė siun- 
čianti pradžioje netvirtintą „išsiskyrimo popierį“, vėliau išsiųsianti 
patvirtintą. Šiek tiek papasakojo apie save: norinti atvykti į Kauną, iš 
ten keliauti į Berlyną operacijai". 

1927 m. sausio 26 d. Kaune Aleksandra ir Vaclovas Biržiškos su- 
situokė evangelikų reformatų bažnyčioje. Santuokos registracijos 
liudijimą pasirašė suprintendentas kun. dr. Petras Jakubėnas*. 

Autobiografijoje (1. 5-6) Ve. Biržiška rašė, kad materialistu buvo 
nuo pirmųjų gimnazijos klasių. Kai šiuos žodžius rašė, buvo bene 


Mm 


1 | J. Slaboševičiūtės laiškas V. Biržiškai, 1926 04 26, VUB, F 314-791. 
2 Santuokos registracijos nuorašas, VUB, E 314-503. 

56 metų. Tad ankstesnis priklausymas katalikams, o vėliau evan- 
gelikams reformatams buvo formalus. Tiesa, atsidūręs emigracijo- 
je, ypač gyvendamas Vokietijoje, priklausė evangelikų reformatų 
bendruomenei, dalyvaudavo sinoduose. 1950 m. evangelikų refor- 
matų sinodas Hornburge padėkojo Vc. Biržiškai už „tolerantingą 
darbuotę“ ir pagerbė išrinkęs sinodo garbės kuratoriumis. Gyven- 
damas JAV taip pat priklausė evangelikų reformatų bendruome- 
nei, gaudavo pakvietimus į sinodą. Pavyzdžiui, buvo pakviestas į 
1950 m. birželio 24 d. vykusius sinodo posėdžius Čikagoje. Evan- 
gelikų reformatų kunigai ir į poilsio vietą palydėjo. 

Kokį vaidmenį gyvenime atliko priklausymas bajorų luomui? 
XIX a. pabaigoje - XX a. pradžioje priklausymas šiam luomui ne- 
teikė jokių privilegijų stojant į gimnaziją ar universitetą. Mažai ką 
reiškė ir profesiniame darbe bei gyvenime. Bajorystė nekliudė su- 
siformuoti kairioms visuomeninėms politinėms pažiūroms. Visi 
trys broliai jaunystėje dalyvavo socialdemokratiniame judėjime. 
Bajorystės apraiškų, matyt, reikėtų ieškoti moralinėje sferoje — iš- 
tikimybė laisvės, demokratijos, tiesos, garbės, orumo principams. 
Bajoras turėjo būti kilnus ir garbingas. Buvęs VDU bibliotekos 
darbuotojas Česlovas Grincevičius profesorių lygino su „istorinės 
Lietuvos bajorais - didikais pačia geriausia prasme, su tais, kurie 
drąsiai gynė Lietuvos reikalus, kapojosi su lenkais seimuose, maiš- 
tavo prieš nuolaidžią priešams didžiųjų kunigaikščių politiką“ 
Teigė, kad profesorius mėgdavęs prisiminti savo bajorišką kilmę. 
Anot prisiminimų autoriaus, Biržiška „buvo džentelmenas: man- 
dagus, paslaugus, draugiškas su visais, tačiau staigus, ambicingas, 
tiesiakalbis, atviras, drąsus“+ 

Šiaulių gimnazijos antrokas Vaclovas per gyventojų surašymą 
pasisakė esąs lietuvis ir tam apsisprendimui liko ištikimas visą 
gyvenimą. Studijų metais Peterburge priklausė ir aktyviai veikė 
lietuvių studentų draugijoje, vėliau Vilniuje ir Šiauliuose priklausė 
lietuvių kultūrinėms draugijoms. Mokinių patriotinius jausmus 
ugdė dėstydamas istoriją Vilniaus lietuvių gimnazijoje. Karių 
patriotiniam auklėjimui panaudojo Lietuvos istoriją — iškeldavo 


3 | „Vc. Biržiška aptvarkė kelią kultūrai į Lietuvą žengti“: Dr. J. Mikelėnas at- 
sisveikino su prof. Biržiška Lietuvių Evang. Reformatų vardu“, Naujienos, 1956, 
vasario 10, Nr. 301. 

4 " Č. Grincevičius, „Metai su Vaclovu Biržiška: Aleksandryno antrojo tomo 
pasirodymo proga“, Draugas, 1963, spalio 5, nr. 234. 

asmenybes, pasižymėjusius karo vadus. Teigė, kad svarbiausias 
ginklas kovoje dėl laisvės, tautos išlikimo — lietuviškoji knyga. 
Bostone išleistos Lietuvių enciklopedijos I tomo pratarmėje 
rašė: „Lietuvos praeityje lietuviškoji knyga visada buvo vienas 
svarbiausių ginklų savo tautai ir tautybei išsaugoti Tokia jos 
užduotis nuo XVI a. antrosios pusės tiek Didžiojoje, tiek Mažojoje 
Lietuvoje. Tokį vaidmenį atliko XIX-XX amžiuje. Ypač sunki buvo 
kova dėl spaudos laisvės 1864-1904 m. Lietuviai kariavo ginklais, 
kurių nėviena tauta nevartojo, - kariavo knygomis prieš rusifikaciją 
ir laimėjo“. M. Čilvinaitė prisiminė, kad profesorius knygas, ypač 
senąsias, labai brangino ir saugojo ir jeigu kas neatsargiai imdamas 
numesdavo, smarkiai pykdavo - tą dieną nekalbėdavo. 

J. Vanagas užfiksavo tokią Biržiškos frazę: „Reikia daugiau 
galvoti apie Lietuvą ir mažiau apie asmeninius reikalus“7 To 
priesako laikėsi Lietuvoje ir atsidūręs emigracijoje. Biržiška pa- 
triotizmą, meilę Lietuvai realizavo daugiaaspekčiais lietuviškos 
spaudos tyrinėjimais - šiam reikalui skyrė daugiausia moralinių 
ir fizinių jėgų. 

Karo audrų nublokštas į svetimus kraštus, kai tėvynė pavergta, 
o nauja tikrovė nieko paguodžiančio nežada, profesorius apmąsto 
susidariusią situaciją. 1946 m. balandžio 4 d. laiške Vandai 
Daugirdaitei-Sruogienei rašė, kad dabar, tokiomis sąlygomis 
„turim įrodyti pasauliui, ar esame jau tikra tauta |[...], ar esam 
užtektinai subrendę, kadišlaikytume tą galbūt didžiausią egzaminą, 
kurį mums tenka laikyti.“* Koks tas egzaminas? Be abejo - išlaikyti 
tautinę tapatybę, kurti nacionalinę kultūrą, leisti knygas atsidūrus 
už tėvynės ribų. 

Charakteris. M. Biržiška knygoje Anuo metu Viekšniuose ir Šiau- 
liuoserašė, kad Vaclovas nuo vaikystės buvo gyvo, staigaus, nepastovaus 
būdo. Gimnazijoje su draugais jo santykiai buvo geri, tik su vienu kitu 
buvo iškilęs koks konfliktas. Tačiau artimų draugų neturėjo, namuose 
jo nelankė. Suaugusio, studijas baigusio Vaclovo pažįstami ir bendra- 
darbiai pasakoja, kad buvęs ūmaus, choleriško charakterio, audringai 
reaguodavęs į neteisybę, nuoskaudas, pažeminimą. Saugodamas, 


s V. Biržiška, „Žodis Lietuvai ir lietuviams“, in Lietuvių enciklopedija, So. 
Boston, 1953, t. 1, p. 5. 

6  Ibidem. 

7 J. Vanagas, „Metai be Vaclovo Biržiškos“, Naujienos, 1957, sausio 12. 

8 V. Daugirdaitė-Sruogienė, „Didysis lituanistas Vaclovas Biržiška“, Drau- 
gas. - Mokslas. Menas. Literatūra, 1981, lapkričio 14, nr. 266. 

gindamas savo orumą galėjo būti kandus, ironiškas, gebantis įgelti, 
įžeisti. Būta sudėtingos, šakotos asmenybės. Minėtas Kostas Os- 
trauskas prisiminė, kad profesorius buvo „temperamentingas, jis 
gana dažnai spaudoje su kuo nors kovėsi, ginčijosi, - kartais gal ir 
be reikalo, o kartais gal ir „iš fanaberijos“. Įpykdavo, griaudėdavo... 
Tačiau netrukus atlyždavo. Bet, žiūrėk, jau vėl kitas, viešas ar priva- 
tus mūšis su kitu - tikru ar tariamu oponentu? 

Kurį laiką VDU bibliotekoje dirbęs Antanas Mažiulis profeso- 
rių gerai pažino Lietuvoje, kelis kartus susitiko Vokietijoje (aplankė 
Pinneberge), kurį laiką kartu dirbo Bostono Lietuvių enciklopedijos 
redakcijoje. Tad laiškuose šių eilučių autoriui ne kartą rašė apie 
sudėtingą, prieštaringą profesoriaus charakterį. Pavyzdžiui, antipa- 
tiją kai kuriems mokslininkams. Ypač nemėgęs jaunų, Vokietijoje 
studijavusių katalikų: Juozo Brazaičio (Ambrazevičiaus) - jo ne- 
priėmė į Bostone pradėtos leisti enciklopedijos redakciją, Antano 
Salio (kaltino už vokiečiams palankias lietuvių kalbos tyrinėjimų 
išvadas), polemizavo su Pranu Skardžiumi (prisimintina polemika 
dėl Martyno Mažvydo). Mažiulis, matyt, ne visai teisus teigdamas, 
kad nemėgo Zenono Ivinskio, vadinęs vokietininku, - iš tikrųjų su 
juo noriai bendradarbiavo. Mažiulis rašė, kad profesorius gerai su- 
tarė su kalbininku Petru Joniku, pridėsime - ir su Vincu Maciūnu, 
Jonu Puzinu. Cholerišką charakterį sustiprino artėjanti senatvė, 
sklerozės reiškiniai. Kartais prieidavo prie absurdiškumo, grės- 
mingo elgesio. Kartą iš vaišių Watertowne pas Devenius išbėgo ir 
pasislėpė. Bėglio ieškojo, bet nerado, tuo visiems sukėlė nemažai 
rūpesčių, o jis naktį grįžo į savo kambariuką ir iki ryto miegojo. 
Pagal kitus pasakojimus - buvo surastas sušalęs, vos įkalbėję grįžti. 
Išvykęs į Vašingtoną ir gavęs darbo, 1951 m. spalio 22 d. laiške De- 
veniui džiaugėsi, kad jie gausią pailsėti nuo ekscentriško, savęs ne- 
kontroliuojančio svečio, „iš kurio naudos nei už skatiką, o klapato 
per dvejus metus daug“ 

Dideli konfliktai prasidėjo su Lietuvių enciklopedijos redak- 
toriumi Juozu Kapočiumi, ypač kai šis pareiškė priekaištų dėl darbo. 
Anksčiau tvirtai rėmęs redaktorių, laiškuose Deveniams ėmė 
skųsti, užgaulioti. Buvo atvejų, kai už anksčiau siųstą laišką Devenių 
atsiprašė, paneigė, ką buvo parašęs (1953 m. lapkričio 17 d. laiškas 
M. Deveniui). Dėl savo choleriško charakterio, aikštingumo, 


9 K. Ostrauskas, „Trys broliukai“ in K. Ostrauskas, Žodžiai ir žmonės, 

liguisto išdidumo, pernelyg didelio savo nuopelnų vertinimo, 
dėl nuolatinio persidirbimo buvo ir kitiems, ir sau sunki našta, 
Profesorius pats tai suprato. 1953 m. lapkričio 17 d. laiške M. Deveniui 
teisinosi: „Mat, jau toki mano idiotiška natūra nuo pat mažens, o juo 
labiau dabar, kada aiškiai senstu, tai ir visi vaikystės idiotizmai tuojau 
atsinaujina. Jei tik man atrodo, kad kas man ant kojų užlipo, tai tuojau 
pradedu ant sienų lipti ir .. šaukti.“ Daugiausia tai vyksta, anot laiško 
autoriaus, dėl vienatvės. Ekscesai prasiverždavo ir dėl enciklopedijos 
leidėjo nepakankamo dėmesio, pagarbos mokslui nusipelniusiam 
profesoriui. 1954 m. vasario 3 d. M. Deveniui rašė, kad jei būtų 
nuovokus, „tai vienu kitu žodžiu būtų per penkias minutes visą 
reikalą likvidavęs, nes geruoju mane galima aplink pirštą apsukti, o 
bloguoju nieks su manim nieko nepasiekė ir nepasieks“ 
Humaniškumas. Teisės fakulteto profesorius Mykolas Rome- 
ris 1924 m. gegužės 23 d. dienoraštyje Vaclovą Biržišką apibūdi- 
no taip: „Tai žmogus, neturintis nė šešėlio puikybės, tuštybės, 
veidmainystės, egoizmo/“? Žmogiškąjį gerumą patvirtina ir kai 
kurie kiti pažinojusieji. Juozas Rimantas atsiminimuose rašė, kad 
„Vaclovas Biržiška ramus žmogus ir man labai mielas“" Bibliote- 
kininkė Valerija Kisinienė: „Biržiška buvo geras žmogus, bet cho- 
leriško būdo..“* Buvęs VDU bibliotekos darbuotojas Česlovas 
Grincevičius 1990 m. rugsėjo 10 d. laiške Pranui Zundei rašė: „Vac- 
lovas Biržiška buvo mano bosas, kai tik atėjo bolševikai 1940 m. 
iki išvažiavimo 1944 m. Mane jis mėgo, daug ką slapta patikėjo, 
o porą paskutinių metų padarė savo pavaduotoju, dienos darbų 
tvarkytoju.“3 Profesoriaus bičiulis poetas Stasys Santvaras: „Ve- 
lionis nepajėgė pakelti nuoskaudos, įžeidimo ir neteisingumo, ir 
nežiūrėdamas aplinkybių, imdavo žodžiais ar raštu protestuoti. Iš 
tikrųjų savo širdies gilumoje prof. Vaclovas buvo doras, kilnus ir 
teisingas vyras — turininga ir įdomi asmenybė.“* V. Daugirdaitė- 
-Sruogienė: „Vc. Biržiška nesugebėjo pažinti žmonių, kartais jį 
supdavo pasitikėjimo neverti asmenys. Nusivylęs kentėjo:*5 


10 M. Rėmeris, „Dienoraštis: Ištrauka“, Kultūros barai, 1990, nt. 9, p. 73. 

Buvęs studentas Pinneberge Kostas Ostrauskas rašė: „Atrodė 
sveikas, drūtas, pilnas energijos, bet kartu niūrokas, gana rūstus, 
kiek piktokas [...]. Toks jis atrodė. O iš tiesų buvo jautrus, kur kas 
„Tomantiškesnis“ negu norėjo pasirodyti. [...] Paprastas, draugiš- 
kas ir studentams, jis buvo paslaugus, norintis padėti - kartais iki 
kraštutinumo.“!* 

1953 m. rugpjūčio 20 d. Puzinui Biržiška rašė: „Ir bendrai labai 
nemėgstu ir niekados nemėgdavau pinigų“ Apie profesoriaus dos- 
numą, paramą kitiems ne kartą minėjome. Atsidūrusį emigracijo- 
je Biržišką slėgė visuomenės teikiama materialinė parama. Laiške 
Krėvei iš Pinnebergo rašė: „... lig šiol savo amžiuje dar niekados 
neėmiau dovanų, tik pats jas jaunesniems dovanodavau..:“7 Ir apsi- 
gyvenęs JAV tautiečių buvo remiamas. Kai tik atsirado galimybės, 
kai pradėjo dirbti Vašingtone Kongreso bibliotekoje, atsisakė vi- 
suomenės paramos. 1951 m. lapkričio 29 d. laiške M. Deveniui rašė: 
„„« kadangi šiuo metu materialiai stoviu ant kojų, tai man nepatogu 
naudotis visuomenine parama.“ Į Vokietiją Liucijai Baldauf rašė, 
kad gyvenęs pas puikiausius žmones [Devenius], „bet priklauso- 
mumas smarkiai slėgė:“3 Iš Worchesterio Lietuvai remti draugijos 
gavęs 25 dolerius rūpinosi, kad pinigai būtų persiųsti jų labiau rei- 
kalingam „paskutiniam gyvam aušrininkui prof. Juozui Bagdonui“ 
(1951 m. lapkričio 17 d. laiškas Deveniams). 

Biržiška rūpinosi, kad BALF"'as sušelptų labai sunkioje būklėje 
atsidūrusį Austrijoje apsistojusį profesorių Kazimierą Buinevičių: 
„«« ką tik pabaigęs 80 metų kartu su žmona gyvena Innsbrucke 
neturėdamas jau beveik jokių šaltinių pragyventi, nes jam kaip 
Auslaenderiui austrai neduoda jokio darbo ir jis vien mokslinį, 
neatlyginamą darbą dirba klinikoje“ (1951 m. gruodžio 8 d. laiškas 
A. Devenienei). 

Tolerancija. Apie Biržiškos toleranciją, gebėjimą vaisingai 
dirbti su įvairių įsitikinimų žmonėmis jau kalbėjome aptardami 
Lietuviškosios enciklopedijos leidimą Kaune. Daug pasakantys tole- 
rancijos mostai kitose srityse. 

Biržiška buvo priešiškai nusiteikęs tautininkų atžvilgiu dėl 
1926 m. gruodžio 17 d. įvykdyto karinio perversmo, yra rašęs, kad iki 


16 K. Ostrauskas, „Trys broliukai“, ibidem, p. 157—159. 

1940 m. nėra į rankas paėmęs oficiozo Lietuvos aidas. Tačiau talki- 
ninkauja (konsultuoja, parašo įžanginį straipsnį) Izidoriui Kisinui, 
rengiančiam Antano Smetonos bibliografiją ir biobibliografiją (1935). 
Profesorius dalyvavo veikalo įteikimo prezidentui iškilmėse. At- 
vyko autorius Izidorius Kisinas, prof. Vaclovas Biržiška, švietimo 
ministras Juozas Tonkūnas, viceministras Kazimieras Masiliūnas, 
knygą išleidusios Švietimo ministerijos Knygų leidimo komisijos 
pirmininkas Liudas Gira. Yra to įvykio dalyvių nuotrauka“. 

Kritiškai buvo nusiteikęs krikščionių demokratų (krikdemų) 
atžvilgiu. Vyko rivalizacija tarp krikdemų ir liberalų demokra- 
tų politinėje ir ypač - kultūros sferoje. Biržiška įtarė, o gal turėjo 
duomenų apie krikdemų dalyvavimą gruodžio 17 d. įvykiuose. Gy- 
vendamas JAV memuarinėje knygoje Bronius Kazys Balutis (1951) 
rado patvirtinimą. Balutis tuo metu gyveno Kaune, veikė politikos 
sferoje ir krikdemų dalyvavimą patvirtino, tik jie veikė taip, kad 
liktų kiek galima mažiau pastebėti (žr. 1952 m. sausio 6 d. laišką 
Deveniui). Kitoje medalio pusėje - istoriko kunigo Jono Matuso 
1931 m. gegužės 9 d. laiškas Vaclovui Biržiškai*“, Prašė tarpinin- 
kauti dėl jo disertacijos Lietuvių rusinimas per pradžios mokyklas 
išspausdinimo. Disertantui idėjiškai artimos institucijos (Teologi- 
jos-filosofijos fakultetas, Lietuvos katalikų mokslo akademija, žur- 
nalo Athenaeum redakcija) atsisakė. Laiško autorius: „Jums rašyti 
mane padrąsino ne tik man, bet ir visiems, be pažiūrų skirtumo, 
žinoma Jūsų ideali mokslo meilė“ Dar prisiminė gautą paramą 
rašant disertaciją (padėjo parūpinti knygų iš užsienio universite- 
tų). Vc. Biržiška vaisingai bendradarbiavo su katalikų šulu Zenonu 
Ivinskiu ir kitais. 

Dar viena detalė. Bibliografas Česlovas Grincevičius prisiminė 
pasikalbėjimą su Biržiška apie buvusius Lietuvos vyriausybės švie- 
timo ministrus. Profesorius daugelį apibūdino gana nepalankiai — 
nieko neišmanė lituanistikoj, bet buvo išimtis — tai jauniausias am- 
žiumi Kazys Bizauskas: jis geriausiai pajuto pulsą, ko reikia atgi- 
musiai Lietuvai, jos švietimui. Grincevičius: „Biržiška buvo social- 
demokratas ir labiausiai vertino ateitininką K|[azį| B[izauską|“ 

Buvęs VDU Teisių fakulteto studentas Antanas Žukas prisimi- 
nė, kad Vc. Biržiška, pats būdamas ateistas, patarė studentui iš savo 

rašinio išbraukti ateistinį fragmentą, nors buvo aišku, kad rašinio 
niekas neskaitys. 

Emigracijoje angažavosi kairiuoju, tačiau idėjinis atstumas nuo 
kitų srovių susiaurėjo. Vokietijoje bendradarbiavo įvairių krypčių 
periodikoje: Aiduose (1945, 1946, 1948), Pėdsakuose (1949), Žibu- 
riuose (1947), Žingsniuose (1948), Nepriklausomoje Lietuvoje (1949). 
Dėl to kai kurie tautiečiai kaltino sėdėjimu ant kelių kėdžių. 

Panaši situacija ir JAV. 1949 m. lapkričio 10 d. laiške Maciūnui 
pasakojo jo darbą esant tokį, kad kartais gali visiems tikti. Tad pra- 
dedąs vieną straipsnį Naujienoms (socialistinis), kitą Keleiviui ir 
Santarai (liberalinis), trečią Darbui (socialdemokratinis), ketvirtą 
katalikiškam Draugui, nes iš visų pusių šio ir to reikalauja. 1949 m. 
lapkričio 1 d. laiške Krėvei rašė: „... tegu visi mane puola, kad sė- 
džiu ant trijų kėdžių, o iš tikrųjų tai viena ir ta pati kėdė, ant kurios 
aš tupiu keletą desėtkų metų.“?* 

Plačią toleranciją rodo ir margas pagal idėjinius įsitikinimus 
korespondentų, su kuriais profesorius susirašinėjo Vokietijoje ir 
JAV, sąrašas. 


MOKSLININKAS 


Mokslininku tapti reikia kelių pagrindinių sąlygų: svarbios, įdo- 
mios mokslinės problemos, tyrimo objekto, gabumų ir darbštu- 
mo, sugebėjimo sistemingai dirbti. Reikia darbo sąlygų — biblio- 
tekų, archyvų. 

Biržiškai nuo jaunystės metų gyvenimo palydovu buvo kny- 
ga. Ji - buvo mokslo žinių šaltinis, estetinių išgyvenimų versmė. 
Skaitė tėvų bibliotekoje sukauptus lenkų literatūros klasikus, ypač 
romantikus, rašiusius apie Lietuvos praeitį, lietuvius. Tai Adomas 
Mickevičius, J6zefas Ignacas Kraszewskis, Ludwikas Kondrato- 
wiczius-Syrokomla, Henrykas Sienkiewiczius. Lietuvos istorijos ir 
etnografijos knygas ir straipsnius skaitė studijuodamas Peterbur- 
ge. Jau studijų metais knyga tampa tyrimo, bibliografavimo objek- 
tu. Tai pasirinkimas visam gyvenimui. Pririšo vidinis bibliofilinis 
potraukis knygai. Nepriklausomoje Lietuvoje vadintas lietuviškos 
knygos fanatiku. 1957 m. lapkričio 20 d. Povilo Lukošiūno laiške 
Mykolui Biržiškai užrašyta iš Vc. Biržiškos Vienoje išgirsta frazė: 


22 V. Biržiškos laiškas V. Krėvei, 1949 11 1, Metmenys, 1983, kn. 45, P. 44—45. 

„Dėl lietuviškos knygos eičiau nors į patį pragarą“3 Profesorius 
Rėmeris minėtame 1924 m. dienoraštyje įrašė, kad Vaclovas Bir- 
žiška yra bibliofilas iš prigimties - kolekcionavo knygas, visokius 
smulkius spaudinius, lapelius, rankraščius ir istorinius dokumen- 
tus („aktus“)*+. Šie polinkiai paskatino imtis plunksnos spaudos 
istorijos tyrimams. Nepamirština ir bibliografavimo aistra, kuri 
neretai užvaldo patekusį į šią tėkmę. 

Atmintis. Mokslo tiriamąjį ir bibliografinį darbą lengvino bran- 
gi prigimties dovana — atmintis. Mykolas Biržiška knygoje Anuo 
metu Viekšniuose ir Šiauliuose rašė, kad Vaclovas nuo gimnazijos 
metų pasižymėjo gera atmintimi. Vėliau bičiulius ir bendradarbius 
stebindavo atminties fenomenu. Jau akademinio darbo pradžioje 
buvo pastebėtas tas jo bruožas. Minėtas prof. M. Rėmeris dienoraš- 
tyje rašė: „Turi daugybę bibliografinių žinių, pažįsta bene visus Lie- 
tuvos knygynus [bibliotekas]. Niekas nėra taip gerai informuotas 
apie knygas kaip jis. Beveik apie kiekvieną knygą žino, kas ją turi. 
Tad kai priseina kokios nors knygos, Biržiška visuomet suras: 
Tą liaupsę profesoriaus atminčiai pratęsime. Buvęs studentas tei- 
sininkas Algirdas Gustaitis rašė: „Profesorius turėjo nuostabią 
atmintį. Tai buvo Visatos dovana, kuri jam leido nešiotis galvo- 
je ištisą žinių enciklopediją“?5 Zenonas Ivinskis: „Vaclovas Bir- 
žiška yra tikroji ir gyvoji lituanistikos enciklopedija, stebinanti 
visus mus savo žinojimu, patyrimu apie faktus ir dalykus, kurių 
jokiose knygose, jokiuose šaltiniuose negali rasti:*7 Juozas Riman- 
tas atkreipė dėmesį į tokią profesoriaus savybę: „Jis vulkaniškai 
galvodavo. Mintys plaukte plaukdavo. Dėl to suprantami kai kurie 
prieštaravimai.“š Atmintis praktikoje: 1947 m. Vokietijoje, Tūbin- 
gene, ir 1962 m. Čikagoje pasirodžiusių knygų Atsiminimai ir mintys 
autorius Kazys Grinius dėkojo Vaclovui Biržiškai už papildymus ir 
patikslinimus. Aišku, daugiausia rėmėsi atmintimi. 

V. Daugirdaitė-Sruogienė rašė: „Kruopštus, gal nevisad tvar- 
kingas, bet giliai įžvelgiąs, geras šaltinių žinovas, gerai mokėjęs 


23 Cit. iš V. Maciūno straipsnio „Vaclovo Biržiškos įnašas lituanistikon“, Ai- 
dai, 1982, nr. 3, p. 173. 

28 J. Rimantas, „Išrašai iš V. Šteponaičio dienoraščio apie V. Biržišką“ LNB, 
E 47-1310. 

rusų bei lenkų kalbas ypač tomis kalbomis tyrinėjo senąją litera- 
tūrą, šaltinius. Lotynų kalba padėjo, nors vokiškai gerai nemokė- 
damas ne tiek gilinosi į šaltinius vokiečių kalba (1980 m. rugpjūčio 
8 d. laiškas V. Žukui). 

Darbo krūvis. Tarpukario nepriklausomoje Lietuvoje Biržiš- 
ka užėmė keturis svarbius, daug jėgų, laiko ir kvalifikacijų reika- 
laujančius postus. Jis Lietuvos (VD), vėliau Vilniaus universiteto 
Teisių fakulteto profesorius, fakulteto tarybos sekretorius, kurį 
laiką dekanas. Kitas svarbus postas - Kauno, vėliau pusantrų metų 
ir Vilniaus universiteto bibliotekos direktorius. Biržiška — biblio- 
grafas, kapitalinio veikalo Lietuvių bibliografija sudarytojas, lietu- 
vių spaudos istorijos tyrinėtojas, tuos dalykus dėstęs Kauno ir Vil- 
niaus universiteto humanitariniuose fakultetuose. Pagaliau ketvir- 
toji pareigybė - Lietuviškosios enciklopedijos Lietuvoje ir pusantrų 
metų Lietuvių enciklopedijos Bostone redaktorius, daugelio straips- 
nių, informacinių žinučių autorius. Ir dirbo ne paviršutiniškai, pra- 
bėgomis. Bibliotekai skirdavo geriausias valandas ir ji gerai veikė 
(L. Vladimirovas), peržiūrėdavo iš užsienio gautas knygas - ieško- 
jo lituanikos (M. Čilvinaitė). Matėme kaip rūpestingai recenzavo 
Teisių fakulteto studentų diplominius darbus. Nepaisant didelio 
krūvio buvo kruopštus, atidus tyrėjas. Istorikas iš Romos kunigas 
Paulius Rabikauskas straipsnyje „Konstantino Sirvydo biografinės 
datos“ ne kartą pažymėjo „žinomą Biržiškų kruopštumą bei akylu- 
mą“ Apie Aleksandryną rašė: „Tas nuostabiai kantrus ir kruopštus 
šaltinių bei žinelių apie atskirus autorius surinkimas ir yra didelis 
V. Biržiškos nuopelnas“? 

Tokiam intelektiniam krūviui reikėjo fizinių ir moralinių jėgų, 
didelių organizacinių gebėjimų, mokėjimo taupyti laiką. Profeso- 
rius ne kartą yra rašęs ir pasakojęs apie savo dienotvarkę - dar- 
bui skiriąs po 14—18 valandų. Aleksandras Žirgulys pasakojo, kad 
į Palangą vasaroti profesorius važiuodavo su lagaminu rankraščių 
ir įsikūręs profsąjungų vasarnamyje prie atviro lango dirbdavo. 
Biržiška sugebėjo labai tvarkingai sisteminti surinktą istorinę, kul- 
tūrologinę, ikonografinę medžiagą. Ji labai pravertė redaguojant 
Lietuviškąją enciklopediją. 

Įtempto darbo nenutraukė atsidūręs emigracijoje, pradžio- 
je Vokietijoje, Pinneberge. Pranas Čepėnas prisiminė stebėtiną 


29 P. Rabikauskas, „Konstantino Sirvydo biografinės datos“, Aidai, 1962, 
nr. 4, P. 147, 154. 

profesoriaus darbštumą, darbingumą, išsaugotą tokiomis sąlygo- 
mis iki pat senatvės. Pinneberge nekūrenamose kareivinėse rašė 
„ne sušalusiais, o nušalusiais pirštais“3?. Rašė nesitikėdamas dar- 
bus išspausdinti. 1948 m. balandžio 27 d. laiške Krėvei ironizavo: 
„Rūkau ir rašau, rašau ir rūkau, nors iš tų rašinių niekam jokios 
naudos nėra...?! O štai Kosto Ostrausko įspūdžiai iš Pinnebergo: 
„Vaclovas gerokai skyrėsi nuo brolio Mykolo — aukštesnis, stam- 
besnis, ant dešiniosios rankos didžiojo piršto nuospauda. Tai vis 
nuo amžino rašymo kietai įsikibus plunksną. (O rašė jis kone be 
perstojo, užgulęs stalą dienom ir naktim. )“3* Rašė savita nelengvai 
įskaitoma rašysena. Dar Kaune universiteto bibliotekos darbuoto- 
jai juokavo: direktorius kartais eidavęs prašyti bendradarbių, kad 
perskaitytų, ką jis čia parašęs. 

Darbą tęsė atsidūręs JAV, apsigyvenęs pas A. ir M. Devenius 
Watertowne. Viktoras Karosas pasakojo: „Kiekvieną dieną vakare, 
kada sueidavome į miegamuosius kambarius, prof. Vaclovas ligi 
trečios-ketvirtos ir net penktos valandos ryto perrašinėdavo ma- 
šinėle savo užrašus: Dar intensyviau darbavosi persikėlęs į Va- 
šingtoną ir ėmęs dirbti Kongreso bibliotekoje. Deveniams 1952 m. 
vasario 4 d. rašė, kad po darbo bibliotekoje dar tris valandas maši- 
nėle rašąs namie (ilgiau negalėdavo dėl keliamo triukšmo). 1952 m. 
spalio 20 d. vienam iš Čikagos dienraščio Draugas redaktorių Juo- 
zui Prunskiui rašė: „Dirbu labai daug - jau pavyksta savo darbo 
savaitę privaryti prie 100 valandų, bet dar negaliu tos normos pa- 
kelti iki 126 valandų, kaip kad Lietuvoje dirbau:“*+ Deveniams iš 
Vašingtono: „... beveik ištisus metus be poilsio dirbdamas (nes ir 
šeštadieniais, ir sekmadieniais bibliotekoj dirbu) jaučiuosi gerokai 
pavargęs.“ 1953 m. lapkričio 17 d. laiške rašė, kad ištisomis dienomis 
ir naktimis barškinąs rašomąja mašinėle. Abejoja, ar reikėjo susi- 
rišti su Lietuvių enciklopedija. Kita vertus, redakcijoje galėsiąs nor- 
maliai dirbti, nors pradėjusiam 70-uosius metus 100-120 valandų 
per savaitę per daug. 1954 m. vasario 3 d. Devenienei: „Dirbu tai 


30 Pr. Čepėnas, „Brangiojo Vaclovo Biržiškos netekus“, in Prof. Vaclovui Bir- 
žiškai atminti, p. 5. 

31 | V. Biržiškos laiškas V. Krėvei, 1948 04 27, Metmenys, 1983, kn. 45, p. 141. 
32 K. Ostrauskas, „Trys broliukai“, p. 157. 

33 Cit. pagal: J. Jašinskas, „Prof. Vaclovas Biržiška, Mūsų sparnai, 1984, 
nr. 56, p. 17-18. 

34 | J. Prunskis, „Sudužo Lietuvos uostų nepasiekęs“, Draugas - Mokslas. Me- 
nas. Literatūra, 1956, sausio 7, nr. 5. - Parašas: J. Pr. 

enckilopedijai nuo 100 iki 120 valandų savaitėje, visus kitus darbus 
padėjau į šalį“? Redakcijoje pats savo ranka visą medžiagą nura- 
šąs — bijąs, kad iš jos rinkėjai „košės nepadarytų“ (1954 m. laiškas 
Deveniams). 1954 m. gegužės 20 d. laiške A. Devenienei: „... esu 
nusivaręs kaip šuva ir jau nebegaliu taip dirbti, kaip kad anksčiau 
dirbau...“ Profesorius prisipažįsta, kad dėl didelio krūvio pats kal- 
tas: „Blogiausia, kad niekas manęs nespiria tiek tupėti, bet pats 
apsikraunu, kad kitiems darbo netrukdy[čiau]“ (1953 m. lapkričio 
17 d. laiškas A. Devenienei). 

Ve. Biržiška buvo įsitikinęs, kad daugelis tautiečių galėtų daug 
daugiau padaryti, jei dirbtų sistemingai, diena po dienos, metai po 
metų, „jei nesišvaistytų valandomis“. 

Lietuvoje mokslo darbui turėjo palankias sąlygas - Kauno ir 
Vilniaus universitetų bei kitas bibliotekas, archyvus, savo knygų ir 
rankraščių rinkinį. Pasitraukęs į Vakarus viso to neturėjo. Profeso- 
riaujant Hamburgo, vėliau Pinnebergo Pabaltijo universitete, teko 
iš naujo kurti informacijos bazę - kaupti knygas, rankraščius. Atsi- 
dūrus JAV literatūros prireikė Lietuvių enciklopedijos redagavimui. 
Prasideda medžiagos paieškos. 1953 m. rugpjūčio 20 d. laiške De- 
veniams rašė: „Norėčiau gerokai pasidarbuoti Harvardo universi- 
teto bibliotekoje - tik vieną kartą ten buvau ir jie tiesiog nustebino 
savo turtais, ypač tokiais, kurie man ypatingai rūpi - tuo žvilgs- 
niu Kongreso biblioteka ir lygintis su jais negali, nes didžiausią 
lituanistikos dalį laiko nekataloguotą“ Beje, prieš kelis mėnesius 
rašytame laiške Maciūnui teigė, kad Kongreso biblioteka norėtų 
nupirkti neturimas Jurgio Šaulio bibliotekos knygas, kad galėtų 
ilgainiui sudaryti čia centrinę lituanistikos biblioteką, kuri ap- 
tarnautų visą Amerikos Lietuvą??. Profesorius skolinasi žurnalus 
Aušrą, Židinį, Naująją Romuvą, ypač reikalingą ruošiant Lietuvių 
enciklopediją. Sau reikalingos lituanistikos ieško privačioje leidėjo 
ir bibliofilo kun. Pranciškaus Mykolo Juro bibliotekoje (1954 m. 
vasario 4 d. laiškas Deveniams). Maciūnui 1950 m. gruodžio 14 d. 
rašė apie ieškomus Antano Miluko, Julės Pranaitytės raštus. Beje, 


35 V. Biržiškos laiškai A. ir M. Deveniams yra J. Aničo archyve, keliolika pa- 
skelbta Metuose (1994, nr. 2), tad šių laiškų ištraukos cituojamos be nuorodų 
išnašose. 

36 A. Gustaitis, „Prof. Vaclovas Biržiška..“. 

37 Lietuvių literatūros ir tautosakos institute (LLTI) yra pluoštas Vc. Bir- 
žiškos pokario metų laiškų V. Maciūnui (F 11$-104). Toliau cituodami šiuos 
profesoriaus laiškus šaltinio nenurodome. 

čia nuskamba minorinė gaida — kalba apie liūdnas perspektyvas 
lietuvių literatūrai emigracijoje. 

Literatūros darbe, ypač redaguojant enciklopedijai skirtus 
straipsnius, laikėsi tokios etinės nuostatos - neleido skelbti žmo- 
gų užgaunančių faktų ar asmenybės bruožų. Kita vertus, nepritarė 
aprašomų asmenų nepagrįstam liaupsinimui, jo žodžiais tariant, 
„marmeladinimui“. Teko derinti objektyvumo ir diskretiškumo 
kriterijus. 1953 m. liepos 31 — rugpjūčio 1 d. laiške Maciūnui užsi- 
mena apie Praną Ancevičių, nepriklausomoje Lietuvoje nemažai 
rašiusį Kultūroje ir už literatūrinius nuopelnus minėtiną enciklo- 
pedijoje. Bet norint būti objektyviam, reikėtų atskleisti ir negaty- 
vius jo politinės veiklos aspektus. Skeptiškai Biržiška atsiliepdavo 
apie rašytoją tautininką Vytautą Alantą, bet kritikuoti nenorėjo, 
tad siūlė pasitenkinti sausa faktografine informacija. Antanas 
Vaičiulaitis parašė platų straipsnį apie poetą Joną Aistį. Redakto- 
rius pripažino, kad apie jį nieko blogo nesugalvosi, bet straipsnis 
per daug panegiriškas. Žino, kad autorius dėl to jausis užgautas, 
straipsnį trumpina („... išėmiau iš to rašinio kas buvo asmeninio, o 
visus plepalus išmečiau“). Biržiška yra rašęs, kad negalima skelbti 
atsiminimų apie gyvuosius. 

Profesorius rašė apie kritikos reikšmę rašytojui ir mokslininkui, 
ragino branginti tuos kritikus, kurie nors per nago juodymėlį pade- 
da tobulėti: „Tas geriausias draugas, kuris daugiausiai klaidų paro- 
do, nes tuo jis tobulina darbą...“ Įspėjo, kad jeigu neseksi savo srities 
literatūros „imsi atsilikti nuo gyvenimo su visais savo raštais.'38 

Poilsiui skaitydavo lengvo žanro nuotykių literatūrą. Michalina 
Navikaitė-Meškauskienė prisiminė tokį profesoriaus pasakojimą 
(apie 1936 m.): „Dirbu visą dieną, kai kada ir vakarais, labai pa- 
vargstu. O kai viskas įgrįsta, nusibosta |...] imu gerą, patį smagyjį 
nuotykių romaną ir skaitau... kartais kiaurą naktį/?9 

Biržiškųtėvų namuosebuvo žaidžiama kortomis, labiausiai mėgo 
žaisti motina. Tad ir vaikai išmoko. Populiariausi žaidimai — prefe- 
ransas ir vintas. Vaclovas mėgo tarpais po darbo pažaisti kortomis. 
Apie jo pomėgį visuomenėje sklandė pasakojimai: žaisdavęs su 
prezidento žmona Zofija Smetoniene, nuolatinis partneris buvo 
universiteto prorektorius kun. Blažiejus Čėsnys, kai kurie ministrai. 


38 V. Biržiška, „Kritika ir jos reikšmė“, Mokykla ir gyvenimas, 1920, nr. 3, 
P. 40-41. - Be parašo. 

39 M. Navikaitė-Meškauskienė, „Knygų žynys“, in M. Navikaitė-Meškaus- 
kienė, Ateities viltys, Vilnius, 1978, p. 222. 

Jau minėtas VDU bibliotekos darbuotojas Mažiulis rašė, jog 
kartais direktorius į darbą ateidavo naktelę praleidęs prie kortų, 
išvargęs, neišsimiegojęs. Kortomis žaisdavęs ir atsidūręs emigra- 
cijoje. Laiškuose Deveniams (1951 m. lapkričio 3 d. ir kt.) ne kartą 
užsimindavo, kad šachamatais (šį žaidimą labai mėgęs iš jaunys- 
tės) arba preferansą žaidęs pas Žadeikius (1951 m. gruodžio 12 d. 
laiškas) ar kitus jį globojusius tautiečius. 

Laiškuose A. ir M. Deveniams ir kitiems adresatams ne kartą 
užsimena dėliojęs pasjansą (išdėstęs porą pasjansų, nuėjęs miego- 
ti). Tai visiško vienišiaus žaidimas. 

Lietuvoje domėjosi numizmatika — kolekcionavo monetas. 
Mokslų akademijos bibliotekoje (F 163-124) yra Vytauto Didžiojo 
Kultūros muziejaus Istorijos skyriui profesoriaus dovanotų senų 
pinigų sąrašas (apie 170 vienetų). Daugiausia Lietuvos, Lenkijos, 
Rusijos, Prūsijos, Švedijos, po vieną kitą Austrijos, Čekoslovaki- 
jos, Latvijos, Rygos miesto. 


ESTETINIAI POLINKIAI 


Apie profesoriaus kultūrinius interesus, santykį su meno pasauliu 
duomenų turime nedaug. Žinome, kad buvo surinkęs medinių 
liaudies skulptūrų rinkinį, kurį (24 vienetus) padovanojo įsikū- 
rusiam M. K. Čiurlionio dailės muziejaus Lietuvių liaudies meno 
skyriui“, 

Laiškuose, ypač Vincui Maciūnui, randame užuominų apie lie- 
tuvių rašytojus bei žymesnius kūrinius. 1953 m. liepos 25 d. laiške 
Maciūnui rašė, kad Vinco Pietario Algimantas - pirmasis mūsų is- 
torinis romanas ir bene vienintelis, nes Vienuolio Kryžkelės „nieko 
bendro su istoriniu romanu neturi“ Svarbus Vinco Mykolaičio- 
-Putino romanas Altorių šešėly - juk kaip tik po jo pasirodymo pra- 
sidėjo mūsų beletristikos augimas. 

Apie grožinės literatūros skaitymą pasisakė 1936 m. anketoje: 
„Perskaitau tik žinomesnių autorių veikalus“ Iš tais metais per- 
skaitytų geriausiai patikęs Petro Cvirkos romanas Meisteris ir sū- 
nūs: „Cvirka jaunas žmogus, bet jis pažįsta mūsų tautos sluoksnių 
gyvenimą ir jo nefalšuoja. Jis pamato ir parašo tai, ko kiti nemato. 


40  Z. Žemaitytė, Paulius Galaunė, Vilnius, 1988, p. 125. 

Jo kalbos sultingumas ir gyvumas vietomis tiesiog pasigėrėtinas.“ 
Cvirka primena lenkų rašytoją Wladystawą Reymontą, Kaimie- 
čiuose pavaizdavusį „pilką vieno kaimo gyvenimą“*! Skaitomų 
knygų pasirinkimui, matyt, turėjo reikšmės rašytojų idėjinės po- 
zicijos — labiau domėjosi kairiaisiais. Julius Būtėnas nustebo išgir- 
dęs, kad profesorius buvo skaitęs jo knygeles Prikąstas liežuvis ir 
Mėlyni kareiviai. 

Emigracijoje gana kritiškai atsiliepdavo apie naujų laikų rašyto- 
jus, teigė, kad jie jokiai literatūros krypčiai nepriklauso, „nei visuo- 
meninių, nei lietuviškų, nei literatūrinių idėjų neturi“, tik rašymo 
techniką puoselėja. Neigiamai atsiliepė apie Vytauto Alanto Pra- 
garo pašvaistes. Palankiai įvertino tik Pulgio Andriušio tremtyje 
parašytas knygas. Geromis laikė Andriušio apsakymų knygas Anoj 
pusėj ežero, 1947, ir Sudiev, kvietkeli!, 1951 (1953 m. liepos 25 d. laiš- 
kas Maciūnui). 

Nenoromis prisimindavo savo jaunystės metų poetinę kūrybą. 
Suvokęs, kad toje srityje nieko esminio nepasieks, ryžtingai metė 
poeziją. Kostas Ostrauskas atsiminimuose pasakojo, kad profeso- 
rius nemėgdavo prisiminti savo literatūrinės kūrybos. Ypač iškal- 
bingi profesoriaus žodžiai ta tema 1951 m. sausio 9 d. laiške rašyto- 
jai Petronėlei Orintaitei: „Kadaise |...] ir aš buvau įsivaizdavęs, jog 
galiu eilėraščius rašyti ir jų kiek jau buvau ir spausdinęs, mečiau 
šį darbą“ Atsidūręs JAV viename lietuviškame laikraštyje rado 
1908 m. išspausdintą savo eilėraštį - to numerio niekada nebuvo 
matęs. Biržiška: „... pasklaidęs išsigandau - kaip aš galėjau tokį ei- 
lėraštį parašyti ir kaip tokį galėjo dar koks laikraštis spausdinti“4* 

1953 m. kovo 2 d. laiške M. Deveniui rašė apie apsilankymą 
Tatjanos Babuškinaitės-Vasiliauskienės baleto studijos koncer- 
te - „jaunųjų baletas buvo tikrai įdomus“. 1954 m. balandžio 20 iš 
Bostono Daliai Devenytei: „Vakar turėjau didelį malonumą - čia 
iš Plietų] Amerikos atvyko apsigyventi smuikininkas Vasiliūnas. 
Vakar buvo pirmasis jo koncertas. Tai bent meisteris. Pasiutiškai 
mėgstu smuiką [...] dar šiandien negaliu atsipeikėti“ 

Apie požiūrį į dailę nedaug ką žinome. 1950 m. liepos 21 d. laiš- 
ke Maciūnui siūlė į numatytą išleisti anglišką enciklopediją įdėti 
Petrą Rimšą, Vincą Grybą su jo Vytautu Didžiuoju, Vincu Kudirka, 
41 Geriausias 1936 metų grožinės literatūros veikalas: [V. Biržiškos pasisa- 


kymas] „Lietuvos žinios, 1937, sausio 9, nr. 6. 
42 V. Biržiškos laiškas P. Orintaitei, 1951 01 09, Knygotyra, 2003, t. 40, p. 336. 

Simonu Daukantu, grafiką ir skulptorių Vytautą Kazimierą Jonyną. 
Skeptiškai atsiliepė apie Antano Žmuidzinavičiaus tapybą. Laiške 
J. Puzinui (1953 m. balandžio 7 d.) supeikė Viktoro Petravičiaus ilius- 
tracijas Balio Sruogos Giesmei apie Gediminą (Čikaga, 1952). 

Paminėtina, kad iliustracinę medžiagą Lietuviškajai enciklope- 
dijai (pasaulio ir Lietuvos skulptūros, tapybos, grafikos kūrinių, 
architektūros ir memorialinių paminklų, etnografijos objektų 
nuotraukas, spaudos ir fotoreprodukcijas) rinko Ve. Biržiška. Lie- 
tuvos nacionalinėje Martyno Mažvydo bibliotekoje reprodukcijų 
užtikta daugiau kaip du šimtai (F 32-226, 237, 280, 282-284 ir kt.). 

Gal yra šiuo atžvilgiu ir svarbių dalykų pražiūrėta. Vaclovą Bir- 
žišką gerai pažinojęs VDU bibliotekos darbuotojas Antanas Ma- 
žiulis Tūbingeno universiteto medicinos studentą Heinzą Faulsti- 
chą, norintį tirti Mikalojaus Konstantino Čiurlionio kūrybą meno 
psichologijos aspektu, dėl medžiagos apie dailininką patarė kreip- 
tis į profesorių“. 


43  H. Faulsticho laiškas V. Biržiškai, 1950 07 31, VUB, F 314-609. 


ŽMOGIŠKIEJjI RYŠIAI 


O) mogiškieji ryšiai daugiaaspekčiai: šeiminiai, idėjiniai, profesi- 
niai, intelektiniai. Suartinti gali bendras darbas, pomėgiai (kolek- 
cionavimas), estetiniai polinkiai. Ryšius rodo dovanotos knygos 
su dedikaciniais įrašais. Šaltiniai ryšiams tirti — autobiografijos, 
atsiminimai, kartais dokumentai. Pagrindinė ryšių forma, bent 
praėjusio šimtmečio pirmojoje pusėje, buvo išsiųsti ir gauti laiškai. 
Laiškai svarbūs jų autorių biografijai. Jie turi ir platesnę reikšmę — 
svarbūs kultūros ir visuomenės minties istorijai tirti. Literatūros 
mokslas rašytojų laiškus traktuoja kaip literatūros žanrą. 

Vaclovo Biržiškos žmogiškiems ryšiams nušviesti turime ne 
kartą cituotą memuarinį rašinį „Autobiografija“. Nemažai infor- 
macijos rasime prisiminimuose apie profesorių (jie apžvelgti isto- 
riografinėje dalyje). Svarbiausias šaltinis yra laiškai. Profesoriaus 
epistolinis palikimas įspūdingas. Tiesa, jaunystės metų laiškų išli- 
ko vienas kitas, net iš tarpukario žinoma nedaug (paminėti archy- 
vinių šaltinių apžvalgoje). 

Gerokai aktyviau profesorius susirašinėjo atsidūręs Vokietijo- 
je. 1948 m. gegužės 28 d. laiške Vincui Krėvei rašė, kad nuo 1947 m. 
liepos 21 d. parašė 258 laiškus!. Rašymo motyvai asmeniniai (gimi- 
naičiams, bičiuliams), moksliniai (dėl Lietuvių rašytojų kalendoriui 
renkamos medžiagos), įvairių periodinių leidinių redakcijoms dėl 
užsakytų straipsnių, jų spausdinimo. Reikėjo rašyti atsakymus į 
gaunamus laiškus, o jų srautas buvo didelis — iš periodinių leidi- 
nių redakcijų, visuomeninių organizacijų, pavienių asmenų. Į Vo- 
kietiją ateidavo laiškų iš JAV. Minėtame laiške Krėvei rašė iš jaunų 
amerikiečių gaunąs daug klausimų apie Lietuvos praeitį, knygos 
istoriją, yra prašančių išaiškinti slapyvardžius, sužinoti apie vienos 
ar kitos knygos pasirodymą?. 


1 | V. Biržiškos laiškas V. Krėvei, 1948 05 28, Metmenys, 1983, kn. 45, p. 141—142. 
2  Ibidem, p. 142. 

Didelį pluoštą (gerokai per tūkstantį, pats numeravo) laiškų pa- 
rašė apsigyvenęs JAV. 1951 m. lapkričio 9 d. Vincui Maciūnui rašė: 
„Vienintelis mano džiaugsmas, tai laiškai, tai ir aš pats nusistačiau 
kas dieną nors po vieną laišką parašyti“ 1952 m. balandžio 16 d. 
tam pačiam adresatui: „...o savo laisvalaikiu galiu tik sutvarkyti 
savo gan plačią korespondenciją, tiesa, žymia dalimi vis įvairiais 
literatūriniais klausimais.“ 

Ir čia daugiausia rašė įvairiais knygos, literatūros istorijos, lei- 
džiamų knygų ir periodikoje spausdinamų straipsnių klausimais. 
Ypač suintensyvėjo susirašinėjimas tapus Lietuvių enciklopedijos re- 
daktoriumi - telkė redakcijos kolektyvą, angažavo bendradarbius, 
kaupė parankinę biblioteką - ieškojo nepriklausomoje Lietuvoje 
išleistų knygų, žurnalų. 

Vec. Biržiškos laiškų stilius savitas - nuo konfidencialaus pasa- 
kojimo iki aštraus, kritiško, kartais užgaulaus tono. 

Biržiškos laiškų Krėvei publikacijoje Kostas Ostrauskas rašė, kad 
profesoriaus laiškai — tai „...plataus masto, trankūs, pilni bravūros, 
dažnai tiesiog šėlsmo - ne tik prieš kitus, bet ir prieš save patį. Tai 
tarsi kažkoks keistas veidrodis, kuriame veidai, aplinka ir daiktai ne 
tik padidėja, bet įgyja neįprastus, kartais groteskiškus bruožus. 

Biržiškos interesų, veiklos, ryšių mastas atsiskleidė Vilniaus 
universiteto bibliotekai gavus Biržiškų archyvą (F 314). Jame su- 
kaupta kelios dešimtys profesoriaus rašytų laiškų. Vaclovo fonde 
keli tūkstančiai jam rašytų laiškų. Juose Antrojo pasaulinio karo 
pabėgėlių (tremtinių) istorija - materialiniai sunkumai, švietimo, 
kultūros organizavimo rūpesčiai, politiniai aspektai, grįžimo į tėvy- 
nę viltys ir realybė - emigracija į tolimas šalis. Tad laiškai Biržiškai 
yra svarbus į Vakarus pasitraukusių lietuvių istorijos šaltinis, ypač 
pirmajam pokariniam dešimtmečiui. Bet tai jau didelio savaran- 
kiško tyrimo objektas. Mūsų dėmesio centre - asmenybė, profeso- 
rius Vaclovas Biržiška, jo dvasinė ir materialinė būklė, dalyvavimas 
šiame istoriniame procese. Per šią prizmę siekiama pažvelgti į jam 
rašytus laiškus. Jau pats faktas, kad tiek įvairių profesijų, idėjinių 
pozicijų, religinių įsitikinimų žmonių tuo metu jam rašė, vertas ty- 
rėjų dėmesio. Nežinome, ar kas nors kitas intensyviau susirašinėjo, 
ar kas išsaugojo tiek laiškų. 

Pasirėmę atsiminimais, profesoriaus ir jam rašytais laiškais 
norime papasakoti apie žmogiškuosius ryšius ir santykius. Juo- 


3 | Metmenys, 1983, kn. 45, p. 138. 

se atsiskleidžia charakteris, užtinkame mažai žinomų biografijos 
ir kūrybos faktų, kontaktų su žmonėmis. Kita vertus, laiškuose 
iškyla ištisa tremtyje atsidūrusių tautiečių galerija, jų būklė, išgy- 
venimai, kūrybiniai sumanymai, pagaliau asmeniniai santykiai su 
Vc. Biržiška. Su vienais ryšiai buvo ilgalaikiai, laiškų susikaupė 
kelios dešimtys, o kai kurie parašė per šimtą. Su kitais tie ryšiai 
epizodiški — vienas kitas laiškas — kviečiama prisidėti prie numa- 
tytos leisti knygos ar periodinio leidinio, atvykti skaityti paskaitos, 
prašoma bibliografinės ar mokslinės informacijos, dėkojama už 
atsiųstą knygą, sutinkama bendradarbiauti Lietuvių enciklopedijoje. 

Biržišką supusius, su juo bendravusius, korespondencinius 
ryšius palaikiusius asmenis skirstome į šeimos narius (broliai), 
bičiulius, mokslinius bendradarbius (mokslininkai), spaudos dar- 
bininkus (rašytojai, žurnalistai). 

Ryšiams su kitais mokslo, visuomenės ir kultūros veikėjais, 
knygų leidėjais, ypač Lietuvių enciklopedijos leidėju Juozu Kapo- 
čiumi, ir bendradarbiais nušviesti reikėtų atskiro plataus skyriaus. 
Tad į šią knygą jų laiškų apžvalgos neįtraukiame. 

Broliai. Mykolo atsiminimai apie Vaclovą, tarpukario, pirmo- 
sios sovietinės ir vokiečių okupacijos metų Mykolo laiškai Vaclo- 
vui (MAB, E 163 ir kt.), Lietuvą pasiekę Vaclovo laiškai Alenai ir 
Mykolui Deveniams buvo pagrindiniai šaltiniai brolių tarpusavio 
santykiams nušviesti. Šiuo metu šaltinių turime gerokai daugiau: 
į Vilniaus universiteto biblioteką atkeliavusiame Biržiškų fonde 
yra keturiasdešimt du 1951—1955 m. Vaclovo laiškai Viktorui, apie 
140 Mykolo ir 59 Viktoro laiškai Vaclovui. Rinkinį papildo Mykolo 
šeimos narių laiškai Vaclovui. Tačiau šį didelį informacijos masy- 
vą būtų galima panaudoti detalesnei visos šeimos istorijai, brolių 
ryšių, tarpusavio santykių tyrimui neišskiriant nė vieno brolio. Tai 
galėtų būti psichologinė-sociologinė arba kultūrologinė studija. 
Tačiau mums daugiausia rūpi vienas iš jų - Vaclovas. 

Profesorių Biržiškų psichologinius portretus piešė, individua- 
lius interesus ir tarpusavio santykius, mokslinį bendradarbiavimą 
įtikinamai nušvietė Elena Stasiukaitienė*+. Pasakojimą pratęsime. 

Bendra broliams Biržiškoms - pagarba tradicijai, šeimos pali- 
kimui. Žemaitijoje Džiugėnų kaime (Tauragės apskr., Šilalės vlsč.) 
broliai turėjo bendrą 30 hektarų ūkį. Tai tėvo gimtinė. Sovietų 


4 E. Stasiukaitienė, „Broliai Biržiškos: pareigos, dvasingumas ir interesų 
sąsajos“, Tarp knygų, 2003, nr. 11, P. 33—37. 

Mykolas Biržiška su žmona Bronislava ir dukterimis Marija 
(kairėje) ir Ona. XX a. 3-iasis dešimtmetis 


Sąjungai okupavus Lietuvą ir artėjant žemės nacionalizavimui, 
broliai ūkį perdavė Žemės fonduis. 

Mykolą ir Vaclovą Biržiškas artino kvalifikacija - abu buvo bai- 
gę teisės studijas — vienas Maskvoje, kitas Peterburge. Abu profe- 
soriavo Kauno ir Vilniaus universitetuose. Abiejų interesai krypo 
ta pačia linkme: Mykolo - į senosios lietuvių literatūros istoriją 
(Mūsų raštų istorija, Kaunas, 1925), paskaitos apimdavo XVI- 
XIX a., dėstė ir tyrė liaudies dainas, Vaclovo - į spaudos istoriją, 
bibliografiją. Abiejų darbuose gausu faktografijos - biografinių ir 
bibliografinių duomenų apie autorius, jų kūrinius. Viktoras - ma- 
tematikas, taip pat Kauno, o vėliau Vilniaus universiteto profeso- 
rius. Mykolo žmonos Bronislavos seserėčia Danutė Juodelienė 
pasakojo, kad Viktoras šeimoje buvo enfant terrible (lengvabūdis 
vaikas). Gal dėl to ir studijoms tėvai Vaclovą siuntė ne į Maskvą, 
kur mokėsi Mykolas, bet į Peterburgą, kur ketino vykti Viktoras. 
Mykolą Vaclovas labai gerbė, vertino jo darbus, bet jam artimesnis 
buvo daug rūpesčių kėlęs Viktoras. 

Tarpukary Kaune Mykolas ir Vaclovas kurį laiką gyveno tame 
pačiame Trakų g. 15 name. 1935 m. Aleksandra ir Vaclovas Biržiš- 
kos iš Rebekos Taršienės pirko ketvirtojo dešimtmečio pradžioje 
Trakų g. 3 statyto trijų aukštų mūrinio namo trečdalį, antrąjį butą, 
ir tokią pat dalį neribotos nuomos teisėmis valdomo sklypo (su- 


s  „Profesoriai broliai Biržiškos savo žemę atiduoda liaudžiai“, Tarybų Lietu- 
VA, 1941, sausio 11, nr. 9. 


Žmogiškieji ryšiai 495 


mokėjo 30 tūkst. litų grynais ir 10 tūkst. vekseliais)“. Tad broliai su 
šeimomis gyveno netoli vienas kito. D. Juodelienė teigė, kad brolių 
šeimos artimai bendravo, dažnai susitikdavo. Sekmadieniais tai pas 
vienus, tai pas kitus būdavo bendri pietūs. Vaclovas neturėjo vai- 
kų, tad daug švelnaus dėmesio rodė Mykolo mergaitėms. Jos dėdę 
vadino vardu - Vaclovu. Anot Prano Dikčiaus, gabiausias iš brolių 
buvo Viktoras - atmintinai mokėjo daugybę formulių. Buvo vien- 
gungis, tad kasdien lankydavosi Konrado kavinėje - turėjo gali- 
mybių, profesoriaus alga didelė. Broliai buvo labai vieningi, vienas 
kitą rėmė — spaudoje pakritikuosi vieną, visi stos ginti, visi taps 
tavo priešais. Ginčo atveju galėjo paremti idėjiškai tolimą, pavyz- 
džiui, kataliką, o neparemti artimesnio, liberalo demokrato, jeigu 
su juo sukonfliktavęs kuris iš brolių (Kosto Korsako pasakojimas). 

Visi trys profesoriavo Pabaltijo universitete Pinneberge, visi 
persikėlė į JAV. Visiems trims Amerikoje buvo sunku - per seni 
prisitaikyti prie naujų gyvenimo sąlygų, išmokti kalbą, susiieško- 
ti darbo. Tačiau broliai vienas kito neapleidžia, stengiasi padėti. 
Vaclovas, pradėjęs dirbti Kongreso bibliotekoje, iš savo kuklių 
pajamų šelpia brolio Mykolo šeimą - siunčia pinigų šventinėms 
dovanoms, iš dvisavaitinio atlyginimo siuntinėja po 20 dolerių 
sveikatos fondui, nes „jis su žmona neturėdami lėšų, nesikviečia 
gydytojo, nors jis būtinai reikalingas“ (1953 kovo 6 ir 22 d. laiškai 
Deveniams). 1955 m. lapkričio 30 d. laiške Mykolui Deveniui rašė, 
kad brolį Mykolą sugebėjęs paremti tik viena kita šimtine, bet atei- 
tyje galėsiąs daugiau siųsti, mat gaunąs „visokių pensijų“, priedų 
už darbus ir pagalbą ką nors rašantiems. Tad gaunamų pinigų visai 
pakanka pragyventi ir šiek tiek lieka. 

Vaclovas talkino Mykolui, kai jie kurį laiką gyveno pas Deve- 
nius Watertowne. Mašinėle nurašė 1940 m. išleistą Mykolo veikalą 
Senasis Vilniaus universitetas (1579-1842) (egzempliorių gavo pasi- * 
skolinti) ir sudarė jam 1000 vienetų siekiančią asmenvardžių rody- 
klę (1951 m. kovo 21 d. laiškas Maciūnui). 

Labai teigiamai Vaclovas atsiliepė apie brolio memuarinį veika- 
1ą Lietuvių tautos kelias į naują gyvenimą. Rašė, kad jo nuomone, tai 
viena gražiausių knygų lietuvių tautinio atgimimo tema. Autorius 
pateikia daug tokios medžiagos, į kurią kiti visiškai nekreipdavo 
dėmesio. Knygą Mykolas parašė jau tremtyje - Melbecke. Rašė iš 


6 Kauno notaro Povilo Brazaičio 1935 metų aktų knygos įrašas. Rejestro 
nr. 8777, VUB, F 314-503. 

Viktoras Biržiška su studentais. 1930 m. birželis 


atminties, o išėjo gražus darbas. Jo faktografines klaidas pats pa- 
taisęs ir papildęs Pinneberge, vėliau Watertowne perrašinėdamas 
mašinėle. Apgailestavo, kad knygos „ligi Lietuvon grįšime“ niekas 
čia nespausdinsiąs. Jeigu šviesą išvystų, būtų „viena gražiausių 
knygų iš lituanistikos, kokią aš savo rankose turėjau“. Veikalas ne- 
trukus pasirodė". 

Nemažai rūpesčių kėlė brolis Viktoras. Jis JAV pasiekė kitais 
keliais, vienas - žmona liko Anglijoje. 1951 m. lapkričio 3 d. laiške 
Deveniams Vaclovas rašė apie nelengvą brolio būklę: per mėnesį 
gaunąs 120 dolerių už 8 naktines darbo valandas. Norėtų aplankyti, 
bet nežinąs, kaip Niujorke persėsti į kitą traukinį. Siunčiąs 100 
dolerių Viktoro žmonos Liubos kelionei į JAV. [Gerokai jaunesnę 
lenkę vedė Vilniuje vokiečių okupacijos metais.] Žmona, atvykusi 
į JAV, formaliai išsiskyrė su vyru ir išvyko į Angliją (1952 m. birže- 
lio 7 d. laiškas Deveniams). Vaclovas rūpinasi broliu, išgyvenančiu 
krizę dėl jį palikusios žmonos, turi vilties pasikviesti į Vašingtoną, 
nors su juo turėsiąs kas dieną ginčytis, nes abiejų „įpratimai gana 
skirtingi“, tačiau priduria: „mes su juo pešamės beveik nuo pat gi- 
mimo, bet vis viena esame neatskiriami“ Motina dar kelias valan- 
das prieš mirtį prašė Vaclovo sergėti brolį, ir tai laikąs šventa pa- 
reiga. Apgailestavo, kad Lietuvoje jo nesulaikęs nuo pragaištingų 
vedybų (1952 m. vasario 4 d. laiškas Deveniams). Po poros savaičių 


7 | "M. Biržiška, Lietuvių tautos kelias į naują gyvenimą, Los Angeles, 1952— 
1953, t. 1—2. 

(1952 m. vasario 9 d.) rašytame laiške plačiau papasakojo apie jau- 
nesnį brolį: „Savo gyvenime su Viktoru nemažai turėjau klapatų 
ir bėdos, bet dėl to jis man ir yra ypatingai brangus. Ir vis viena aš 
tikiu, kad ar anksčiau, ar vėliau ne tik jį pastatysiu ant kojų, betišjo 
galvos išspausiu viską, ką jis turi ir savo kraštui [gali] duoti. Juk ir 
tą, savo milžinišką darbą iš skaičių teorijos, jis pradėjo rašyti mano 
verčiamas, o parašė jį Vienoje ir Wangene tada, kada mes kartu gy- 
venome ir kas dieną pešėmės.“ 1952 kovo 6 d. laiške A. Devenienei 
sielvartauja dėl kompromituojančio Naujienų straipsnio apie Vik- 
torąs. Protestuodamas nutraukia laikraščio prenumeratą ir žada 
išsirašyti katalikišką Draugą, kuris, nors prirašo didžiausių nesą- 
monių, „bet neužsiima atskirų žmonių kandžiojimu iš užu tvoros“ 
Panašiai rašė ir 1952 m. birželio 6 d. laiške Maciūnui: „Mano nervai 
netvarkoje ir dėl tų chuliganiškų puolimų, kurių susilaukia mūsų 
spaudoje ir Viktoras, ir Mykolas.“ 

Ir Viktoras rūpinosi Vaclovu. Iš 1952 m. gruodžio 10 d. Va- 
clovo laiško A. Devenienei sužinome, kad Viktoras sumanė be 
darbo likusį brolį Vaclovą išlaikyti iš savo atlyginimo, ir siuntinė- 
ja vieną šimtinę po kitos, kvietė brolį apsigyventi pas jį. 1955 m. 
gegužės 16 d. laiške M. Deveniui Vaclovas rašė, kad jį į Los An- 
dželą kviečia Mykolas, bet nesugebėsiąs ten nuvažiuoti. Dėl to 
svarstąs, ar nevertėtų persikelti į Čikagą ir ten su Viktoru kaip 
nors apsigyventi. Bet ir čia kliūtis - knygos, visokie rankraščiai 
apsunkintų kelionę ir nežinąs, ar sugebėtų ten patekti. Ta mintis 
neduoda ramybės, ir po dešimties dienų rašytame laiške Deve- 
niui svarstė apie galimybę persikelti iš Bostono į Čikagą — ten 
brolis, o ir dr. Vanda Daugirdaitė-Sruogienė kviečia - žada apgy- 
vendinti. Geriausia būtų apsigyventi su Viktoru, nes Los Andže- 
le pas Mykolą apsigyvenus artimieji turėtų daug vargo. Niekur iš 
Bostono Vaclovas neišvyko. 


8 Viktoras Biržiška Naujienose (1952, balandžio 1, nr. 78) paskelbė straipsnį 
„Spaudos banditai“ (šiurkščia forma kritikavo slapyvardžiais besidangstančius 
autorius). Tiesioginiu kritikos objektu tapo Kazio Griniaus atsiminimus apie 
1926 m. gruodžio 17 d. įvykusį perversmą užrašęs ir antrašte „Tautininkai ir 
gruodžio septynioliktoji“ (Naujienos, 1952, nr. 152—169) paskelbęs J. Kėdainio 
slapyvardžiu pasirašęs asmuo. Kitame numeryje pasirodė redakcijos straips- 
nelis. Rašoma, kad atsiminimų autentiškumą patvirtino autoritetingas asmuo, 
o publikacijos autoriui J. Kėdainiui padaryta moralinė žala, tad redakcija atsi- 
prašanti. Vikt. Biržiškos straipsnį redakcija pavadino įžūliu ir niekuo nepateisi- 
namu puolimu. 

Rašytojas Kostas Ostrauskas minėtuose atsiminimuose rašė: 
„Nuostabus buvo brolių solidarumas [...] Vienas už visus, visi 
už vieną.“ 

Bičiuliai. Apie Ve. Biržiškos bičiulius, ypač ankstyvojo gy- 
venimo laikotarpio, žinių turime nedaug. „Autobiografijoje“* už- 
simena apie studijų draugus lenkus Peterburgo universitete. Tai 
labiau idėjiniai vienminčiai iš Lenkų socialistų partijos (pepee- 
sų). Iš lietuvių studentų minėtinas Jurgis Smalstys-Smolskis. Pri- 
simintina jų bendra kelionė į Lietuvą 1905 m. Nepriklausomoje 
Lietuvoje vadovaudamas neseniai įkurto universiteto bibliotekai 
bene 1924 m. priėmė dirbti Smalsčio-Smolskio našlę Žermeną, 
kilusią iš Belgijos". Tačiau po kelerių metų valdžios buvo privers- 
ta su dukrele išvykti į tėvynę. Tarp studijų metų draugų Peter- 
burgo universitete minėjo Pijų Grigaitį, ilgametį Čikagoje leisto 
laikraščio Naujienos redaktorių. 

Vilniaus laikotarpiu (1906, 1909-1912 m.) artimesni buvo Ste- 
ponas Kairys, Vincas Kapsukas. Prie bičiulių skirtinas Kleopas 
Jurgelionis. Vilniuje naudojosi Vc. Biržiškos pasu, buvo suimtas, 
pabėgęs iš kalėjimo atsidūrė Peterburge, nelegaliai gyveno pas 
brolius Vaclovą ir Viktorą Biržiškas ir, progai pasitaikius, per Suo- 
miją paspruko į Vakarus, įsikūrė JAV. Matyt, ne tik idėjiniai ir 
profesiniai ryšiai siejo su teisininku, vėliau profesorium Augustinu 
Janulaičiu (yra bendra to meto nuotrauka). 

Šiauliuose artimesni bičiuliai buvo Peliksas Bugailiškis, Stanis- 
lovas Lukauskas, Vaclovas Bielskis, Vladimiras Zubovas. Minėta, 
kad ši grupė prieš pat Pirmojo pasaulinio karo pradžią turėjo lei- 
dybinių planų. 

Būdamas Švietimo komisaru, vėliau pavaduotoju Kapsuko vy- 
riausybėje (1918 m. pab. — 1919 m. pr.) turėjo artimą draugą Vladą 
Poželą. Buvo vyriausybės reikalų vedėjas. Matyt, dar buvo trečias 
bičiulis - Požela priminė, kad jų trijulė turėjo savo žvalgybą. Pože- 
la ir Vc. Biržiška palaikė ryšius atsidūrę Vokietijoje. Prieš išplauk- 
damas į Australiją 1949 m. kovo 12 d. iš Freiburgo rašė: „Mielas 
Vaclovai! Kur bebūtume, susižinokime. Nors likimas svaido mus, 
bet ryšių, kurie sieja mus, jis nepajėgs nutraukti. Ateis metas, kai 


9 K. Ostrauskas, „Trys broliai“, in Žodžiai ir žmonės, 1997, p. 171. 
10 | V. Biržiška, „Autobiografija“, MAB, F 163-1, l. 7. 

u „Moters ištikimybė“, Tarybinė moteris, 1971, nr. 4, p. 6. 

12 | V. Biržiška, „Autobiografija“ 1. 10. 

mes vėl susitiksime savo gimtinėje pastogėje, jau nepavergtoje, bet 
laisvoje.“ Plaukė iš Neapolio 40 dienų, įsikūrė Adelaidėje. Iš ten 
1955 m. vasario 23 d. parašė laišką (VUB, E 314-714). 

Nepriklausomybės metų bičiulių sąrašas ilgesnis. Su Pauliumi 
Galaune bendradarbiavo būdamas švietimo komisaru — abu sten- 
gėsi iš sovietinės Rusijos gauti Lietuvos Metriką. Vėlesniais metais 
artino bibliofiliniai interesai (Galaunė buvo susipažinęs su Ve. Bir- 
žiškos asmenine biblioteka, pasakojo apie jos likimą), abu rinko 
ekslibrisus, aktyviai veikė XXVII knygos mėgėjų draugijoje. 

Šių eilučių autoriui apie Vc. Biržišką, bibliografijos darbus yra 
pasakojęs žurnalistas ir bibliografas Vytautas Steponaitis. Tai tar- 
pukario Kaune žinomas knygų, ekslibrisų ir meno kūrinių (tapy- 
bos, grafikos, liaudies skulptūros) kolekcininkas. Šiuos atsargos 
karininkus — Biržišką ir Steponaitį — siejo polinkis į bibliografiją, 
bibliofiliją. Biržiška ir Steponaitis kolekcionavo meniškai įrištas 
knygas, leidinius su dedikaciniais įrašais. Ypač artimas draugas 
buvo teisininkas Konstantinas Jablonskis - jungė domėjimasis is- 
torija ir bibliofilija. 

Marijona Čilvinaitė pasakojo, kad Biržiška susitikdavo, kalbė- 
davosi su Lietuvos Valstybinės centrinės bibliotekos direktoriumi 
Juozu Rimantu. Teigė, kad Biržiška buvo centras, apie kurį sukosi 
knygų ir bibliotekų reikalai. Minėta, kad pokario metais Rimantas 
sistemingai rinko įvairaus pobūdžio medžiagą apie Biržišką. 

Apie jauno kritiko ir žurnalisto Kosto Korsako dažnus apsi- 
lankymus Biržiškos kabinete universiteto bibliotekoje pasakojo 
Marijona Čilvinaitė. Profesoriaus paragintas Korsakas sudarė bib- 
liografinę rodyklę Lettica (suregistravo straipsnius apie latvius, jų 
kultūrą, teatrą, grožinės literatūros vertimus į lietuvių kalbą, pasi- 
rodžiusius lietuvių spaudoje 1883—1931 m.) 1932—1933 m. Biržiška 
Letticą dalimis paskelbė Bibliografijos žinių puslapiuose, vėliau — 
atskira knygele. Korsakas, remdamasis Latvijos universiteto doc. 
Janio Berzinš 1930 m. išleista studija Mėginimas įvesti rusų raides į 
lietuvių ir latvių raštus, parašė straipsnį — parodė, kad spauda buvo 
draudžiama ne tik lietuviams, bet ir Latgalijos latviams, ukrai- 
niečiams. Rašinį parodė Biržiškai. Profesorius publikavimui 
pritarė — niekas iki tol šio aspekto nebuvo kėlęs, manyta, kad tik 
lietuvių spauda buvo draudžiama. Straipsnį patrumpinęs ir pa- 
redagavęs pasiūlė XXVII knygos mėgėjų draugijos metraščio I kny- 
gai. Minėta, kad Biržiška įtraukė Korsaką į Lietuvių enciklopedijos 

Vanda Daugirdaitė-Sruogienė ir Vaclo- 
vas Biržiška Pinneberge, 1947 


darbą - kritikas paskelbė per dvidešimt straipsnių apie rašytojus, 
literatūros ir meno sroves ir kt. 

1935 m. lapkričio 22 d. tvirtindamas turto notarinį testamentą 
žmonos Aleksandros naudai liudytojais pasikvietė, matyt, arti- 
mesnius bičiulius - Balį Sruogą, Tadą Aleknavičių ir Joną Kalnėną. 
Kas tie kiti testamento liudytojai? Tadas Aleknavičius 1919 m. bai- 
gė Vilniaus vyrų gimnaziją, buvo Mykolo Biržiškos, o gal trumpai 
ir Vaclovo mokinys. 1927 m. baigė Lietuvos universiteto Teisių fa- 
kultetą, tad buvo prof. Vaclovo Biržiškos studentas. Dirbo Vidaus 
reikalų ministerijos spaudos skyriaus viršininku — galėjo turėti tar- 
nybinių kontaktų. 

Žurnalistas, visuomenės veikėjas Jonas Kalnėnas buvo kilęs iš Vil- 
niaus krašto, Lietuvos universitete studijavo lietuvių kalbąir literatūrą. 
Veikė Vilniui vaduoti sąjungoje, bendradarbiavo karių spaudoje (Ka- 
ryje, Trimite). Su Ve. Biržiška suartėjo dirbdamas Lietuviškosios enci- 
klopedijos redakcijoje - 1932-1941 m. taisė kalbą ir korektūrą. 

Apie draugystę su rašytoju Baliu Sruoga žinome daugiau. Van- 
da Daugirdaitė-Sruogienė šių eilučių autoriui rašė: „Man rodo- 

si, kad B. S[ruoga] su Vaclovu Biržiška susipažino dar Maskvoje 
1917 m., paskui jiedu bendradarbiavo Vilniuje Švietimo komisaria- 
te 1919 m. pavasarį. Kaune suartėjo per mane, nes mano ir Biržiškų 
šeimą rišo kelių kartų draugystė. [... ] Taigi, Vaclovas. Pats jaunys- 
tėje poetas, visą gyvenimą liko didelis entuziastas - darbo, Lietu- 
vos praeities. Neišpasakytai darbštus (kaip ir B. S[ruoga]), nors 
visai skirtingo temperamento, buvo labai jautrus. Balio veikalais 
žavėjosi, pirmasis jam siūlė temas, nešdavo tomus istorijos veika- 
lų, dėstė apie epochą, charakterius. Be galo daug kalbėjo (vaikš- 
čiodamas), greit užsidegdavo. Kai jis sirgo, Balys slaugė naktimis, 
ieškodavo vaistų. Bet keista, vienas buvo labai tylus, kitas - nenu- 
traukiama žodžių versmė, o be žodžių susiprasdavo. Blalio] raštų 
kritikas taikliai pastebėdavo trūkumus.“ Laiško autorė teigė, kad 
Sruogai „Vaclovas turėjo didelės įtakos principiškumo srityje. To- 
kie skirtingi, o buvo artimi.“ 

Karo audra Balį Sruogą, Štuthofo kalinį, sugrąžino į Lietuvą, 
žmoną su dukra, Vc. Biržišką nubloškė į Vakarus. 1947 m. Sruoga 
mirė, Vokietijos lietuvių spauda (žurnalas Žingsniai ir kt.) paminė- 
jo rašytojo mirtį. Tarp rašytojo našlės ir Vc. Biržiškos užsimezgė 
glaudūs korespondenciniai ryšiai, bičiulystė. Išliko apie 80 V. Dau- 
girdaitės-Sruogienės laiškų profesoriui (F 314-739). Ištisa šeimos 
gyvenimo išeivijoje istorija - pastangos įsitvirtinti, susirasti darbo, 
siekti mokslo, dirbti mokslinį ir publicistinį darbą, leisti prof. Sruo- 
gos ir savo knygas. 

Pirmasis išlikęs laiškas pažymėtas 1948 m. gruodžio 1 d. data. 
Jame apie Bonos universitete įgytą filosofijos daktaro laipsnį, 
spaudoje pasirodžiusius atsiminimus apie Sruogą (vieni idealizuo- 
ja, kiti diskredituoja), Vc. Biržiškos priekaištus dėl idealizavimo. 
Daktarė išdėstė savo požiūrį: „... Balys paskutiniais metais tikrai 
buvo labai pasikeitęs ir aprimęs, nepaprastai vidujiniai išaugęs ir 
subrendęs, toks, kokį jį Blekaitis vaizduoja [-... ] Tu tais laikais ma- 
žiau su juo sueidavai....“ Ir baigia: „Tu man visad buvai geras brolis 
ir gerai, kad atvirai sakai.“ 

Paskutiniame 1955 m. gruodžio 16 d. laiške rašė apie savo Lietu- 
vos istorijos rašymo ir leidimo peripetijas (leido Amerikos lietuvių 
tėvynės mylėtojų draugija). 

Marijona Čilvinaitė pasakojo apie Vc. Biržiškos draugys- 
tę su Centrinės kariuomenės bibliotekos vadovu bibliografu 


13 V. Sruogienės laiškas V. Žukui, 1980 12 07, VUB, E141-319. 

Aleksandru Ružancovu bei jo žmona. Ružancovas spaudai rengė 
profesoriaus redaguojamas Bibliografijos žinias, žmona mašinėle 
nurašinėdavo katalogines korteles. 

Ružancovas su žmona, dukterim ir žentu Petruliu 1944 m. va- 
sarą pasitraukė į Vokietiją. Tarp bibliografų ryšiai nenutrūko. Ru- 
žancovas 1965 m. kovo 24 d. laiške Levui Vladimirovui rašė, kad 
turįs nemažai 1946-1955 m. profesoriaus laiškų'+. Biržiškų fonde 
(F 314-723) yra apie 120 Vokietijoje ir JAV rašytų Ružancovo laiškų 
profesoriui. Juose tremtyje atsidūrusios šeimos istorija. Į Biržiš- 
ką kreipėsi dėl dokumento apie bibliotekinį ir bibliografinį darbą 
Lietuvoje - vylėsi susirasti tos srities darbą. Rašė apie emigracijos 
problemas. JAV pasiekė 1949 m. rugpjūtį. 

Daugiausia Ružancovo laiškuose apie pastangas registruoti Vo- 
kietijoje, JAV ir kitur leidžiamą lietuvių išeivių spaudą - knygas, 
periodiką, straipsnius. Profesoriui Ružancovas siųsdavo kiekvieną 
savo bibliografinį leidinį, net ranka rašytą ar mašinėle spausdintą. 
1948 m. balandžio 28 d. iš Memmingeno rašytame laiške apgai- 
lestavo, kad jo surinktos bibliografinės medžiagos niekas nesiima 
spausdinti, tad rašysiąs ranka ir siuntinėsiąs keliems lietuvių cent- 
rams. Su profesoriumi jau Amerikoje tarėsi dėl lietuvių bibliogra- 
fijos objekto, pavyzdžiui, ar apimti „memellinderių“ ir Lietuvos 
vokiečių spaudą, rašė dėl galimybės gauti privalomąjį egzemplio- 
rių, apie Jono Lenktaičio pasiūlymą išleisti tremtyje išėjusių kny- 
gų katalogą - turįs suregistravęs 1945-1948 m. knygas, jų yra 410 
(1947 m. gegužės 20 d. laiškas Biržiškai). 

Ružancovo parengtuose leidiniuose Biržiška paskelbė vieną 
kitą rašinį, pavyzdžiui, Danville išleistose Bibliografijos žiniose pasi- 
rodė straipsnis apie Kaune leistas Bibliografijos žinias. Ružancovas 
sudarė „Vaclovo Biržiškos 70 metų amžiaus sukakties atgarsiai lais- 
vojo pasaulio lietuvių periodikoje sąrašą“ (Lietuvių bibliografinės 
tarnybos leidinys, nr. 24). Pažymėtina ir tokia bičiulystę iliustruo- 
janti detalė: Ružancovas baltarusių (gudų) kalba parašė Biržiškai 
skirtą eilėraštuką, profesorius atsirevanšavo eilėraščiu ta pačia 
kalba. (Vokietijoje rašytoje anketoje Ve. Biržiška pažymėjo mokąs 
gudų ir ukrainiečių kalbas.) 

Artimas bičiulis buvo garsaus knygnešio Jurgio Bielinio sūnus 
Kipras Bielinis (g. 1883). Baigęs Rygos gimnazijos septynias kla- 


14 L. Vladimirovas, „Gyvenimo ir bibliografijos keliais ir klystkeliais“, Kny- 
gotyra, 1980, t. 8(15), p. 34. 

ses 1905 m. įstojo į Lietuvos socialdemokratų partiją. Carizmo 
laikais už revoliucinę veiklą kalintas, tremtas į Sibirą. Nepriklau- 
somoje Lietuvoje — Seimo narys (1920-1926 m.), kelių ekonomi- 
nių organizacijų valdybos narys. Su Vc. Biržiška galėjo bendrauti 
„Spaudos fonde“. Hitlerinės okupacijos metais — vienas Vyriau- 
siojo Lietuvos išlaisvinimo komiteto vadovų. 1944 m. pasitraukė 
į Vakarus. Su Vc. Biržiška palaikė korespondencinius, o JAV - ir 
asmeninius ryšius. Išliko dvidešimt penki 1949-1954 metų laiš- 
kai profesoriui (F 314-583). Daugiausia rašė socialdemokratijos 
klausimais. Rūpinosi žurnalo Darbas leidimu, telkė jam medžia- 
gą, prašydavo profesoriaus straipsnių. Bielinis rūpinosi sukaupti 
medžiagą Lietuvos socialdemokratų partijos istorijai: „Man ypa- 
tingai rūpi, kad mes, „seniai“, dar suspėtume parašyti tai, ką pra- 
eityje esame darę, veikę ir ko liudininkais buvę, mat jaunoji karta 
viską falsifikuoja“ (1952 m. rugsėjo 10 d. laiškas iš Niujorko). Rašė 
apie ieškomus socialdemokratinius periodinius leidinius ir kny- 
gas, profesoriaus prašė jų paieškoti Kongreso bibliotekoje, Jurgio 
Šaulio kolekcijoje. Realybė rūsti ir kartais net toks optimistas su- 
simąsto: Steponas Kairys serga, o ir jis pats nesijaučiąs stiprus. 
Kokia ateitis? „Dabar kyla klausimas, kas jį politikoj pavaduos? 
Jaunosios kartos kaip ir neturime [...] Savos rūšies tragedija, 
kurios tie draugai, kurie nuo visko toliau stovi, nesupranta. Aš tą 
LSDP tragediją labai pergyvenu, bet jokiu būdu nenusimenu. Aš 
manau, kad mūsų kelias yra tikras ir kai reikės atsiras šimtai naujų 
pavaduotojų“ (1952 m. gruodžio 21 d. laiškas). 

1952 m. balandžio 17 d. laiške rašė apie numatomą leisti žurna- 
lą Lietuvos kultūra, kvietė Biržišką būti jo redaktoriumi (žurnalas 
nepasirodė). Rašė apie būsimą žurnalą Baltic Review, išeisiantį po 
tris numerius: vienas skirtas estams, kitas - latviams, trečias — lie- 
tuviams. Pirmasis skiriamas Lietuvai - prašė rašinio. 

Bielinis moraliai rėmė bičiulį, rašė apie brolių Biržiškų nuopel- 
nus Lietuvai, patarė ignoruoti kritiką, drąsino („Nusiminimas pats 
savaime yra pralaimėjimas“). Biržiškų vieta, tęsia laiško autorius, 
„bus išskirta ir atskirai pastatyta, nes Biržiškos kūrė ir formavo 
mūsų kultūrą, jos metmenis audė irjos brangenybes ir lietuviškuo- 
sius kraičius sudėjo“ (1952 m. gruodžio 21 d. laiškas). 

Ilgų metų bendradarbisir bičiulis buvo Pranas Čepėnas (g. 1899). 
Universitete baigė istorijos studijas, kurį laiką dirbo Vilniaus uni- 
versiteto Visuotinės istorijos katedros vyr. asistentu. Su Biržiška 

Paskutinės Kalėdų šventės 
Devenių šeimoje. Iš kairės 
Vaclovas Biržiška, Dalia De- 
venytė-Bobelienė, Mykolas 
Devenis. 1955 m. gruodis 


dirbo Lietuviškosios enciklopedijos redakcijoje - 1913-1940 m. se- 
kretoriumi, 1940-1944 m. vienu jos redaktorių. Atsidūręs Vokieti- 
joje buvo pakviestas dėstyti Pabaltijo universitete. Buvo socialde- 
mokratas, daugiausia bendradarbiavo kairiojoje spaudoje. 

Išlikę kelios dešimtys Prano Čepėno ir Albinos Čepėnienės 
1948-1955 metų laiškų rodo, kad su šeima profesoriaus ryšiai buvo 
labai draugiški, buvo jų dukters Inos krikštatėvis (ir ji parašydavo 
laiškų). Laiškuose daug apie šeimos gyvenimą, ypač persikėlus į 
JAV. Biržiškos pakviestas, Čepėnas dirbo Lietuvių enciklopedijos 
redakcijoje, tad jam buvo žinoma apie enciklopedijos leidimo su- 
manymą, apie aštrią polemiką spaudoje. Čepėnas į visa tai žvelgė 
blaiviai - Drauge ir kitur skelbiamų straipsnių kritiškos nuostatos | 
atsiranda ne iš blogos valios, bet dėl to, kad neįsigilinama, nesuvo- 
kiama sumanymo reikšmės (1952 m. lapkričio 18 d. laiškas). Ne- 
neigia, kad esama konkurencijos su klerikalais dėl įtakos enciklo- 
pedijos redakcijoje. 

Čepėno pozicijas dėl įvykių Lietuvių enciklopedijos redakcijo- 
je - vyr. redaktoriaus Vc. Biržiškos ir kai kurių bendradarbių paša- 
linimo, mokamo atlyginimo ir kt. - atskleidžia platus (9 mašinraš- 
čio puslapiai) laiškas Jonui Puzinui. 

Dar vienas kitas žmogiškų ryšių bruožas. Profesorius su Če- 
pėnu aplankė Harvardo universiteto biblioteką, džiaugėsi ra- 

dęs jam reikalingų periodinių ir kitų senesnių leidinių, kurių 
ir Kaune neturėjęs (1953 m. rugpjūčio 11 d. laiškas Vincui Ma- 
ciūnui). Kitame laiške tam pačiam adresatui rašė, kad kai kurie 
enciklopedijos bendradarbiai (Pranas Čepėnas ir kt.) rūpinasi 
jo sveikata - priverčia išeiti pasivaikščioti, išveža į gamtą. Paga- 
liau jau minėti šilti Čepėno prisiminimai apie Vaclovą Biržiš- 
ką kaip žmogų, asmenybę. 

Prie bičiulių ar bent artimų pažįstamų skirtinas buvęs stu- 
dentas teisininkas, kairiųjų pažiūrų visuomenės veikėjas Liudas 
Šmulkštys. Išliko 19 laiškų iš Pfillingeno (Vokietija) ir Čikagos 
(F 314-754). Laiškuose, ypač rašytuose Vokietijoje, daugiausia 
aptariamos visuomeninės ir politinės aktualijos, kultūros temos: 
pasvarstymai dėl Lietuvos, jos ateities, lietuvių išeivių tarpusavio 
santykių, polemikos (krikdemai dalijasi būsimos nepriklausomos 
Lietuvos ministrų portfelius). 1949 m. sausio 24 d. laiške rašo: „Su- 
rinkau medžiagą apie tris kankinius - Kazį Borutą, Kazį Jakubėną 
ir Hanę Lukauskaitę ir pradėjau rašyti.“ Prašo pasidairyti - gal ką 
reikšmingesnio turįs apie šiuos poetus. 

Išeivijoje, JAV, artimiausi Vc. Biržiškai buvo Alena ir Mykolas 
Deveniai. Apie Devenių ir profesoriaus santykius sužinome iš mus 
pasiekusių laiškų. Globojo, rėmė, stengėsi įtraukti į visuomeninį 
lietuvių gyvenimą. O išvykusiam iš jų namų Watertowne tapo 
vieninteliu paguodos ir moralinės atramos centru. Jiems pasakojo 
apie darbą, sunkią moralinę būklę ir bejėgiškumą svetimųjų aplin- 
koje, paminėdavo jį paglobojančius žmones. Rašė ir apie patiria- 
mas nedideles nuoskaudas, pavyzdžiui, laikraščiui Lietuva paskel- 
bus išdarkytą jo straipsnį „Laikinosios Lietuvos vyriausybės“, jau- 
dinosi dėl išspausdinto privataus laiško apie prof. Albiną Rimką. 
Skaudžiausia tema — patirtas pažeminimas atleidžiant iš Lietuvių 
enciklopedijos redaktoriaus pareigų. 1951 m. pabaigoje iš Vašingto- 
no kelioms dienoms buvo atvykęs pas Devenius. Grįžęs gruodžio 
26 d. rašė: „Tik tris dienas gavau pasidžiaugti kartu su Jumis pa- 
buvęs, o vis dėlto kažkaip visiškai pasijutai atgijęs ir man jau visas 
pasaulis dabar čia ne taip juodai atrodo, kaip anksčiau atrodydavo.“ 
1954 m. gegužės 20 d. A. Devenienei: „...kiekvienas pasimatymas 
su Tamsta ir su visa Jūsų šeima man yra čia Amerikoje vieninte- 
lės džiaugsmo dienos“ 1954 m. spalio 3 d. M. Deveniui: „Juk nuo 
pat mano atvykimo į tą Ameriką aš neturėjau ir neturiu geresnių 
prietelių ir globėjų už Jus.“ Sveikino Devenius sulaukus anūko (jau 

Pirmasis Lituanistikos instituto suvažiavimas Va- 
šingtone 1964 m. gegužės 2 d. Kairėje stovi Vincas 
Maciūnas, sėdi Domas Krivickas, Kostas Ostrauskas, 
Antanas Salys. B. Saldukienės nuotr. 


turi tris) — jie pratęs senelių ir prosenelių darbą, apie save kalbėjo 
liūdnai: „O su manimi tuo žvilgsniu yra daug blogiau, nes neturiu 
jokio tęsimo ir kada, gal ne už ilgo, kojas pakratysiu [... ] tai po 
savęs nepaliksiu jokio tęsinio,“ 

Detaliau Alenos ir Mykolo Devenių rūpesčius profesoriumi ir 
globą, materialinę ir moralinę paramą, žmogiškus ryšius atsklei- 
džia išlikę aštuoniasdešimt 1948-1955 m. rašytų Devenių laiškų 
(F 314-601). 1955 m. gruodžio 19 d. Devenis parašė paskutinį laišką 
profesoriui į Bostoną - kvietė Kūčių („nes kitaip kokios bus Kū- 
čios be Tavęs - mūsų Kalėdų dėduko“ (F 314-503). 

Mokslinis bendradarbiavimas. Ve. Biržiška turėjo keletą 
mokslo darbuotojų, su kuriais jungė kūrybiniai interesai, dalijosi 
moksline medžiaga ir bibliografine informacija, knygomis ir doku- 
mentais. Tai literatūros istorikas Vincas Maciūnas, kalbininkas Pe- 
tras Jonikas, archeologas Jonas Puzinas, istorikai Zenonas Ivinskis 
ir Adolfas Šapoka, etnologas ir folkloristas Jonas Balys. Visi jie - 
kolegos Kauno ir Vilniaus universitetų, bendradarbiavo Kaune lei- 
džiamoje Lietuviškojoje enciklopedijoje, buvo angažuoti darbui bos- 
toniškėje Lietuvių enciklopedijoje. Tad su vyriausiuoju redaktoriumi 
Vc. Biržiška turėjo daug kontaktų: medžiagos, šaltinių paieška, 
vardyno klausimai, dedamų straipsnių dydis, pateikiamų žinių po- 
būdis, kalba. Tai atsispindi redaktoriaus ir jam rašytuose laiškuose. 

Tarp artimų bičiulių ir bendradarbių Ve. Biržiška minėjo Vincą 
Maciūną (g. 1909 m.). Ir tai nenuostabu, nes juos siejo keliolika 

metų bendro darbo Vytauto Didžiojo ir Vilniaus universitetuose. 
Artimos mokslinių interesų sritys — literatūros, kultūros istorija. 
Maciūno daktaro disertacija - Lituanistinis sąjūdis XIX a. pradžioje 
(1939). Vėl susitiko Hamburgo-Pinnebergo Pabaltijo universitete. 
Maciūnas naudojosi Vc. Biržiškos iš Lietuvos atsivežtu Aleksan- 
dryno rankraščiu. 

Minėta, kad išliko per 40 Biržiškos laiškų Maciūnui (LLTI, E 
11$-104). Juose daug autobiografinio elemento - rašydavo apie in- 
tensyvią dienotvarkę, dirbamus darbus, asmeninius išgyvenimus. 
Kiekviename laiške rasime vertingos kultūrinės, literatūrinės in- 
formacijos (apie rašytojus, kalbininkus, knygas, periodinius lei- 
dinius). Pavyzdžiui, 1950 m. kovo 22 d. Biržiška laiške pateikia 
papildomų duomenų apie Kristijono Gotlybo Milkaus pataisytą 
Pilypo Ruigio Lietuvių-vokiečių ir vokiečių-lietuvių kalbų žodyną 
(1800), apie Jeilio universiteto bibliotekoje surastas lituanistines 
knygas (Liudviko Rėzos Dainas). 1951 m. gegužės 21 d. laiške pa- 
teikė žinių apie Juozapo Želvavičiaus (Želvio) knygelę Giesmės, 
arba poezija (1858), joje išspausdintą prakalbą, užsimena, kad 
buvo nusirašęs poeto laiškus Vilniaus spaustuvininkui Juozapui 
Zavadskiui, tik jie liko Lietuvoje. 1953 m. gegužės 9 d. laiške pasa- 
kojo apie apsilankymą Marianapolyje, ten surastus lituanistinius 
leidinius, kuriuos savo iniciatyva surinko kun. Brazauskas. Tad, 
teigė Biržiška, suėmus vienon vieton tai, ką turi Pensilvanijos 
universiteto, Vašingtono Kongreso bibliotekos, Marianapolio 
ir kun. Pranciškaus Juro rinkinius, jau būtų galima kiekviena li- 
tuanistine tema ką nors rašyti. Paskutiniame 1955 m. gruodžio 
8 d. laiške rašė, kad Trimite 1923-1924 m. nr. 168-178 buvo spaus- 
dinama nemažai Krėvės beletristinių vaizdelių ir publicistinių 
straipsnių. Tuo metu jis buvo Šaulių sąjungos centro valdybos 
pirmininkas. 1924 m. vasario 23 d. iš tų pareigų pasitraukė ( Tri- 
mitas, 1924, nr. 178). Kai kurių straipsnių rašytojas nėra kartojęs, 
o yra gana įdomių. Siūlo Krėvės Raštų redaktoriui Pranui Skar- 
džiui pasinaudoti Trimito publikacijomis. 

Vilniaus universiteto bibliotekos Biržiškų fonde (F 314-684) 
yra per 40iš Filadelfijos Biržiškai rašytų Maciūno laiškų. Prisimin- 
tas Pinnebergo laikotarpis - čia gyvenąs sočiau ir šilčiau, bet pasi- 
gendąs anų laikų, kai buvo daugiau laisvo laiko kūrybiniam darbui, 
pasiilgstąs ir „anos kultūringos aplinkos“. Pinnebergą prisiminė 
kaip šviesų laikotarpį „tremties gyvenime“. 

Maciūno laiškuose nemažai apie save, darbą. Profesoriaus 
Senno tarpininkavimu gavęs darbo Pensilvanijos universiteto bi- 
bliotekoje, dirbąs katalogavimo skyriuje. Informuoja profesorių 
apie šios bibliotekos lituanistinę medžiagą, rašo apie Jurgio Šau- 
lio rinkinio įgijimo istoriją (įsigijo lituanistiką ir archyvą), siunčia 
vertingesnių leidinių sąrašą. Maciūnas rūpinasi prašomų leidinių 
(Lietuvių tautos komplekto) išsiuntimu. Lituanistinių knygų paieš- 
ka, siuntinėjimas - dažna laiškų 
tema. Maciūnas svarstė galimybes 
sudaryti JAV bibliotekose esamų 
lietuviškų ir lituanistinių knygų su- 
vestinį katalogą. 

Rašė apie savo daug metų tęsia- 
mus tyrimo darbus: apie Simoną 
Stanevičių (Aidams rašąs straipsnį 
„Žemaičių šlovė“), apie Antaną 
Strazdą, Adomą Mickevičių. Pra- 
nešdavo apie Vinco Krėvės paliki- 
mo tvarkymą, paskaitas rašytojo 
70-mečio proga. Daugiausia rašė 
apie Lietuvių enciklopedijos rengi- 
mo, leidimo problemas, apgailesta- 
Petras Jonikas. 1984 m. rugsė- vo, kad iškart nebuvo aptartas en- 
jo 8 d. Jurgio Gimbuto nuotr. ciklopedijos pobūdis, apimtis, litu- 

anistikos straipsnių kiekis - turėtų 
būti daugiau negu normaliomis sąlygomis leistoje kauniškėje en- 
ciklopedijoje (1953 m. liepos 28 d. laiškas). Atsisako būti encik- 
lopedijos literatūros skyriaus redaktoriumi (1953 m. rugpjūčio 
19 d.), norėtų apsiriboti straipsnių rašymu. Leidėjui Juozui Ka- 
počiui paprašius iš anksto parengti Lietuvai skirtą tomą, sutiko 
imtis šio darbo. Siuntė Biržiškai tomo prospektą, prašė pastabų. 

Paskutiniame 1955 m. gruodžio 4 d. laiške rašė siunčiąs J. Šau- 
lio bibliotekos svarbesnių knygų sąrašą, pasakojo apie leidinių 
skolinimo galimybes (per kitas bibliotekas). Dėkojo už atsiųstą 
Šiauliuose 1944 m. išleistą almanachą Varpai - jam svarbus Vin- 
co Mykolaičio straipsnis apie Krėvę. 

Artimas Vc. Biržiškos bendradarbis buvo kalbininkas litua- 
nistas Petras Jonikas (g. 1906 m.). 1934 m. baigęs studijas VDU, 
1935-1937 m. jas gilino Rygos, Karaliaučiaus, Vienos universite- 

tuose. 1942 m. Vilniaus universitete apgynė daktaro disertaciją 
Lietuvių bendrinės rašomosios kalbos kūrimasis priešaušrio ir „Auš- 
ros“ laikais. 1937-1943 m. dėstė Vytauto Didžiojo ir Vilniaus uni- 
versitetuose. 1944 m. pasitraukęs į Vokietiją, 1946-1949 m. dėstė 
Pabaltijo universitete. 1949 m. persikėlė į JAV, Čikagos universi- 
tete baigė bibliotekininkystę, 1957-1973 m. dirbo šio universiteto 
bibliotekoje. 

Jonikas buvo pagrindinis Biržiškos veikalų redaktorius trem- 
tyje. Suredagavo iš pradžių Naujienose (Čikaga) spausdintą, vė- 
liau atskira knyga išleistą Senųjų lietuviškų knygų istorijos pirmąją 
dalį. Pratarmėje knygos autorius rašė: „...o gerasis profesorius 
Petras Jonikas nepagailėjo laiko ir vargo visą rankraštį nuo pir- 
mojo ligi paskutinio puslapio peržiūrėti, išlyginti ir ištaisyti jo 
rašybą ir kalbą.“ Tas pats redaktorius suredagavo ir antrąją dalį, 
pasirodžiusią po autoriaus mirties 1957 m. Tiesa, knygoje redak- 
torius nepažymėtas. 

Vos atvykęs į JAV Jonikas ima rūpintis Vc. Biržiškos Aleksan- 
dryno išleidimu. Apie tai profesorius 1950 m. liepos 21 d. iš Water- 
towno rašė Maciūnui. Joniko pastangomis 1951 m. Čikagoje buvo 
įkurtas Lituanistikos institutas. Keletą metų buvo jo laikinas va- 
dovas, 1954-1964 m. prezidentas. Atsirado perspektyvų imtis lei- 
dybos. Biržiškų fonde (F 314-637) yra vienintelis išlikęs 1954 m. 
spalio 3 d. Joniko laiškas Vc. Biržiškai iš Riverside'o. Prašė kaip 
galima greičiau atsiųsti žinių apie rankraštį Tarp mirusių žmonių ir 
gyvųjų knygų: nurodyti knygos dydį, autoriaus prašomą honorarą, 
numatomas spaudos išlaidas (už surinkimą, spausdinimą, popie- 
rių, brošiūravimą). Knygos išleidimo sąmatą norįs pateikti Čika- 
gos lietuvių literatūros draugijos iždo tarybos posėdžiui. Suma- 
nymui nebuvo pritarta. Palikimu Jonikas rūpinosi ir profesoriui 
mirus. Didžiausias darbas - suredaguoti trys Aleksandryno tomai 
(1960-1967), išleisti Lituanistikos instituto vardu. Pirmajam to- 
mui parašė pratarmę. 

Apie Ve. Biržiškos laiškus Jonikui, jų turinį, keltas problemas 
papasakota istoriografinėje dalyje. Kalbininkas buvo profesoriaus 
šalininkas konflikte su Lietuvių enciklopedijos leidėju Juozu Kapo- 
čiumi, nepritarė vyr. redaktoriaus pašalinimui. Minėtame Joniko 
laiške yra užuominų apie Prano Skardžiaus kritines pastabas Lie- 
tuvių enciklopedijos adresu dėl rašybos ir kt. Jonikas kritiką laikė 


15 | V. Biržiška, Senyjų lietuviškų knygų istorija, Chicago, 1953, p. 8. 

kontroversiška ir jai nepritarė. Profesorių ramino: „Netenka į visų 
rašmeną kreipti dėmesio“ 

Laiškų turinys ir informacija rodo, kad Biržiška maloniai ben- 
dravo su istoriku Zenonu Ivinskiu (g. 1908). 1929 m. Lietuvos 
universitete gavęs istoriko diplomą, Ivinskis gilino studijas Miun- 
chene ir Berlyne. 1932 m. apgynė daktaro disertaciją apie Lietu- 
vos valstiečių luomo susiformavimą. Nuo 1933 m. dėstė VDU, nuo 
1940 m. gegužės 1 d. — Vilniaus uni- 
versitete. Vokiečių okupacijos metais 
Kaune VDU organizavo Filosofijos fa- 
kultetą. 1944 m. vasarą išvykęs į Vokie- 
tiją mokytojavo lietuvių gimnazijose, 
1949 m. spalį išvyko į Romą Vatikano 
archyvuose rinkti medžiagos Lietuvos 
istorijai. 

Bendradarbiauti su Biržiška Ivinskis 
pradėjo Lietuvoje. Išliko 1943 m. rug- 
sėjo 25 d. laiškas profesoriui. Dėkoja už 
Ealnnos Lašas, „vertingas pastabas“ apie rašomą studiją, 
Schwšbisch Gmiind, prašė perskaityti tęsinį (33-140 pusla- 
1947 m. rugpjūtis pius), parašyti patikslinimus. 

Tremtyje bendradarbiavimas tęsia- 

mas. Išliko apie trisdešimt Biržiškos 

laiškų Ivinskiui ir dvidešimt vienas 1951-1955 metų Ivinskio laiš- 

kas profesoriui (F 314-628). Laiškų, matyt, būta daugiau. 1950 m. 

gruodžio 2 d. laiške Maciūnui Biržiška rašė, kad su Ivinskiu vis su- 

sirašinėjąs, prašęs nurašyti Vatikano archyvuose užtiktus Lietuvos 
jėzuitų rašytojų nekrologus - jais papildysiąs Aleksandryną. 

Ivinskio laiškai iš Romos - šaltiniotyros studijėlės: juose ra- 
sime svarbios medžiagos Lietuvos Didžiosios Kunigaikštystės 
religijos, švietimo, kultūros istorijai. Siuntė istorinės medžiagos 
(dokumentų fotografijas) iš Romos, Miuncheno archyvų. 1950 m. 
balandžio 27 d. laiške rašė: „Gyvenu lyg vienuolis, ir kas rytą po 
7 val. vis važiuoju į Vatikano archyvą.“ Medžiaga išblaškyta, tenka 
ieškoti įvairiuose fonduose. 1950 m. gegužės 14 d. laiške dėkoja už 
atsiųstą informaciją, adresus. Ivinskis: „Malonu, kad galėsime ben- 
dradarbiauti moksliniais klausimais. O aš jaučiuosi labai vienišas, 
ir kartais labai reikalinga pasitarti su vyresniais ir žymiai daugiau 
patyrusiais ir žinančiais tiek, kiek iš lietuvių dar niekados vienas 
žmogus nėra žinojęs. Man šita bičiulystė labai maloni ir naudin- 

ga.“ Tame pat laiške rašė ir apie atliktus darbus. Jėzuitų provinci- 
jos archyve perskaitęs visą Lietuvos ir Gudijos plotą aprėpiančius 
Annue Litterae, pasidaręs per 7 tūkst. lapų dokumentų nuotraukų. 
Lietuvos jėzuitų istorijos šaltinių susidarytų bent penki tomai, dar 
reikėtų pridėti Nesvyžių, Polocką, Vitebską, Oršą ir kt. Romoje 
yra daug Lietuvos jėzuitų provincijolų laiškų iš Vilniaus. Rašė tie- 
siai jėzuitų generolui, nors dar atskiros Lietuvos provincijos nebu- 
vo (įkurta 1608 m.). 1951 m. gegužės 2 d. rašė, kad domisi jėzuitais 
lietuviškomis pavardėmis, tiria, kurie iš jų lietuviškai sakydavo 
pamokslus, aiškindavo katekizmą (nurodo Sirvydą, Jaknavičių). 
Daug laiko praleidžiąs Vatikano, Propagandos kongregacijos ar- 
chyvuose. Prižada ką nors svarbaus suradęs nukopijuoti ir atsiųsti, 
„nes reikia, nieko nedelsiant, tokią medžiagą sunaudoti.“ 

Ivinskiui buvusios labai svarbios Biržiškos pastabos apie 
1951 m. Aiduose paskelbtą straipsnį „Merkelis Giedraitis arba Lie- 
tuva dviejų amžių sandūroje“ (dėl vyskupo studijų, kaltinimo 
protestantizmu, jo laikų knygų, asmeninės bibliotekos vertės). 
"Tomis pastabomis pasinaudosiąs, kai studiją leisiąs atskira knyga. 

Paskutinį laišką parašė 1955 m. gruodžio 19 d. iš Bonos. Prane- 
šė apie gautus pinigus už knygas, apie siunčiamus žurnalo Mittei- 
lungen der Litauischen literarischen Gesellschaft 13—31 sąsiuvinius, 
Christiano Bartscho Dainų balsus. [Išleistos dvi dalys - 1886 ir 
1889 m.]. Pranešė, kad iš Tėvų pranciškonų leidyklos gausiąs jo 
knygą Šventas Kazimieras 1458-1484 (1955). Apgailestavo, kad per 
šventes negalėsiąs su profesoriumi išgerti prancūziško konjako 
ir vienas sėdėsiąs savo kambaryje. Pasirašė: „Tas pats Jūsų senas 
gerbėjas Zenonas.“ 

Ryšius su Vc. Biržiška istorikas Adolfas Šapoka užmezgė Vo- 
kietijoje. Yra dešimt 1947—1948 m. laiškų iš Augsburgo (Vokietija) 
ir aštuoni 1949, 1952 ir 1954 metų laiškai iš Kanados (F 314-743). 
Daugiausia rašė apie įvairius mokslinius ir kultūrinius sumanymus. 
1947 m. lapkričio 24 ir gruodžio 8 d. laiškuose rašė, kad Klaipėdos 
prijungimo prie Lietuvos 25-mečiui reikėtų parengti visai Mažajai 
Lietuvai skirtą leidinėlį. Nutarta 1948 m. sausį išleisti dvigubą Ži- 
burio numerį, vėliau rašinius išleisti atskira knygele. Prašė Biržiškos 
parašyti Mažosios Lietuvos lietuvių literatūros apžvalgą. Profeso- 
riusžadėjo parašyti informacinį enciklopedinio pobūdžio straipsnį, 


16  Z. Ivinskis, „Merkelis Giedraitis arba Lietuva dviejų amžių sandūroje“, 
Aidai, 1951, nr. 3-7. 

apimti ir spaudos draudimą. [Vc. Biržiškos straipsnis „Mažosios 
Lietuvos rašytojai ir raštai“ buvo išspausdintas Aiduose |. Gruodžio 
8 d. laiške Šapoka pasakojo apie savo darbus: rašąs Vilniaus istoriją 
iki XVII amžiaus - tik tokią medžiagą atsivežęs iš Lietuvos. Kaune 
likusi beveik parengta nauja Lietuvos istorijos laida. Dabar tikįs para- 
šyti trumpesnę istoriją, paskaitų forma (jau turi parašęs iki XV a.). 
Kanadoje 1952 m. balandžio 30 d. rašė apie kuriamo Lietuvių ins- 
tituto Lietuvos istorijos skyriaus programą, santykį su kitomis lie- 
tuvių kultūros įstaigomis, mokslinės medžiagos telkimą (biblio- 
teka, archyvas). Klausia profesoriaus: „Jei būtų nutarta paskelbti 
Amerikos kontinente esamos Lituanistinės medžiagos katalogą, 
ar Tamsta galėtum apsiimti tam darbui talkinti ir kokių bibliotekų 
ir archyvų peržiūrėjimą galėtum pasiimti savo žinion?“ (Tai, ma- 
tyt, Čikagoje įkurto Lituanistikos instituto istorijos skyriaus vei- 
klos problemos. 1954 m. Šapoka tapo šio skyriaus vedėju.) 1952 m. 
liepos 12 d. laiške iš Toronto Šapoka rašė, kad Ignas Končius žada 
atgaivinti Lietuviškosios enciklopedijos leidimą, o jis siūląs išleisti li- 
tuanistinę enciklopediją (tokią išleidę ukrainiečiai, Švedijoje - la- 
tviai). Prašė straipsnio Kanadoje leidžiamiems Tėviškės žiburiams 
apie politinį veikėją Ernestą Galvanauską (70-metis). 

Profesorius susirašinėjo su Jonu Puzinu (g. 1905). VDU Pu- 
zinas studijavo lituanistiką, Heidelberge - lyginamąją kalboty- 
rą ir klasikinę archeologiją. 1934 m. apgynė daktaro disertaciją 
Priešistorės tyrinėjimai ir tautinė sąmonė Lietuvoje. Nuo 1934 m. 
VDU Etnikos katedros asistentas, nuo 1940 m. rugsėjo Vilniaus 
universiteto Archeologijos katedros vedėjas, vokiečių okupa- 
cijos metais ir HMF dekanas. Vokietijoje nuo 1945 m. Pabalti- 
jo universiteto Hamburge organizacinio komiteto narys, vėliau 
lietuvių sektoriaus prorektorius, rektorius. Dėstė baltų proistorę. 
Nuvykęs į JAV įsikūrė Filadelfijoje, veikė lietuvių organizacijose, 
bendradarbiavo Lietuvių enciklopedijoje. 

Su Ve. Biržiška mokslininkas suartėjo Pabaltijo universitete. 
Pirmajame JAV rašytame laiške (1949 m. lapkričio 30 d.) minėjo: 
„„. mudu su žmona labai dažnai prisimename tą didelę draugystę 
Pinneberge“ Mokslininkus suartino artimo Biržiškos bičiulio Pra- 
no Čepėno sūnaus Vytauto santuoka su Puzino dukterimi Aldona. 

Apie asmeninius ir intelektinius abiejų profesorių ryšius pasa- 
koja išlikę laiškai. Archyvinių šaltinių apžvalgoje buvo minėti Lie- 
tuvos nacionalinėje Martyno Mažvydo bibliotekoje esami dvylika 

Vasario 16-osios minėjimas Bostone 1969 m. 
vasario 16 d. Iš kairės Juozas Kapočius, Jonas 
Puzinas, Jackus Sonda, Stasys Santvaras. 
Uosio Juodvalkio nuotr. 


Biržiškos laiškų Puzinui ir dešimt - Puzino Biržiškai. Vilniaus uni- 
versiteto bibliotekoje Biržiškų fonde yra dvidešimt Puzino laiškų 
Biržiškai (F 314-716). Profesorių intelektualinių interesų sferos 
buvo skirtingos: Biržiškos - spaudosistorija, bibliografija, Puzino — 
archeologija, tad laiškuose mokslinių svarstymų nedaug, pasiten- 
kinta informacijomis apie dirbamus darbus. Biržiška rašė apie ren- 
giamą Lietuvių rašytojų kalendoriaus antrąją laidą, žurnalui Aidai 
rašomus straipsnius. Puzinas 1951 m. rugpjūčio 23 d. laiške minėjo 
baigiąs platesnį straipsnį apie senąsias Vilniaus pilis, profesoriaus 
teiravosi medžiagos apie šio miesto istoriją. 

Daugiau bendrų interesų atsirado, kai Puzinas 1952 m. pradėjo 
bendradarbiauti Biržiškos redaguojamoje Lietuvių enciklopedijoje. 
Vyr. redaktorius telkė skyrių redaktorius, bendradarbius, tarėsi 
dėl spausdintinų straipsnių, prašė patikslinimų rašiniams apie ar- 
cheologus. Puzinas rašė apie renkamą medžiagą Filadelfijos lietu- 
vių istorijai, žymesnių žmonių paiešką, kai kuriuos siūlė įtraukti 
į enciklopediją. Rūpinosi redakcijai reikalingų lietuviškų žurnalų 
(Lietuvių tautos, Naujosios Romuvos) komplektais, pranešė apie 
Pensilvanijos universitete esamą leidinį Senyjų prūsų biografijos 
(Altpreusische Biograpfie). 

Abiejų laiškuose atsispindi Biržiškos konfliktas su enciklope- 
dijos leidėju Juozu Kapočiumi. Puzinas atvykęs į Bostoną bando 
tarpininkauti, tarpais pavyksta, bet taika neilgai tveria. Leidėjas 
apsilanko Filadelfijoje, tariasi su bendradarbiais, ieško redaktorių 
atskiriems tomams. 1954 m. rugsėjo 7 d. laiške Puzinas praneša 
apie Filadelfijoje įvykusį enciklopedijos bendradarbių pasitarimą 

su leidėju. Kitame laiške užtikrina, kad jokio sąmokslo prieš vyr. 
redaktorių nėra ir niekas nesiekia užimti jo vietos. Pagaliau pasku- 
tiniame išlikusiame laiške (1954 m. birželio 9 d.) parašė: jei nėra 
galimybių susitaikyti su leidėju, geriausia būtų išeiti ir dirbti savo 
darbą, neeikvoti sveikatos. 

Iš Freiburgo Biržiška gavo 1947 m. rugsėjo 10 d. rašytą Jono Ba- 
lio laišką. Rašė apie Freiburgo lietuvių bendruomenės atstovybės 
sumanymą įkurti Baltų kultūros institutą. Tikslas - mokyti lietu- 
vių ir latvių studentus jų gimtosios kalbos, literatūros, istorijos, 
etnografijos, liaudies meno. Freiburgo vokiškame universitete ir 
tremtinių Meno ir amatų mokykloje studijuoja per 150 lietuvių stu- 
dentų. Pradžioje teksią glaustis prie veikiančio lietuviško liaudies 
universiteto (valdžios leidimas gautas), o vėliau įkurti savarankišką 
Baltų kultūros institutą. Studentams bus išduotos studijų knygelės, 
vyksią kolokviumai. Institute dirbsią keli pagrindinių skyrių profe- 
soriai, kiti - kviestiniai. Prašoma Biržiškos pareikšti nuomonę dėl 
paties sumanymo, pranešti, ar sutiktų šių metų rudens semestre 
skaityti lietuviškos knygos ir periodikos istorijos kursą (F 314-577). 
Žinių apie tolesnį šio sumanymo likimą nepavyko rasti. 

Išliko keli JAV 1951 m. pradžioje rašyti laiškai. Rašo apie čika- 
giškių Meksikoje išspausdintą knygą Lietuviai gynė savo miškus, ieš- 
kąs kai kurių lietuvių tautosakos knygelių (V. Šliakio Maža dainų 
knygelė, 1905, V. Kalvaičio Rūtų lapeliai), prašo identifikuoti didelį 
lietuviškų dainų rinkinį (per 350 puslapių). Biržiška identifikavo — 
tai Domininko "Tomo Bočkausko Lietuviškas dainorius, pasirodęs 
1902 m. [Bet bibliografija nurodo tik 191 puslapio dydžio Boč- 
kausko leidinį. | Teiraujasi biografijos žinių apie Joną Basanavičių. 
1951 m. vasario 8 d. laiške rašo apie pasakojamųjų dainų katalogą: 
„Tokių dainų yra daugiau negu 200 tipų. Kai kuriems tipams galiu 
duoti apie 80 spausdintų jų variantų ...“ Pasakoja apie Suomijoje iš- 
leistą studiją apie lietuvių dainą „Visi bajorai žirgus balnojo / Žirgus 
balnojo į Rygą jojo“. Daina slaviškos kilmės - panaudotos dvi vari- 
acijos — rusų ir ukrainiečių, lietuviai pridėjo naujų epizodų. Rašė, 
kad Amerikoje surinkęs per 1000 liaudies dainų, tačiau neturįs ką 
su jomis veikti. Turįs ir kitų spaudai parengtų rankraščių, „tačiau 
šiame dvasios ubagų krašte jų tikrai neišleisiu. Čia gali tik iš laikraš- 
čių perspausdinti.“ Tad didesniam darbui išleisti nėra perspektyvų. 
Liūdna intonacija tęsia toliau: „Lieka viltis, kai grįšime į Lietuvą... 
Tik klausimas, ar ten rasime nors vieną sveiką spaustuvę? Kraštas 

bus baisiai nuniokotas ir daugybė kitų būtiniausių dalykų spirs... 
Kad ten dar rastume nors vieną milijoną lietuvių...“ (F 314-577). 

Buvo mokslininkų, su kuriais nesiejo bendri darbo metai uni- 
versitetuose. Kai kurie buvę profesoriaus mokiniai gimnazijoje, 
studentai universitete. Buvo ir su bendra praeitimi nesusijusių. 

Tai vienuolis pranciškonas Viktoras Gidžiūnas. Išliko aštuoni 
1948-1952 m. rašyti laiškai. Gidžiūnas tyrinėjo Lietuvos pranciš- 
konų vienuolijos istoriją. Dėl medžiagos savo studijoms ne kartą 
kreipėsi į Biržišką. Pirmieji laiškai iš JAV, Kennebunkporto, atėjo 
į Pinnebergą. 1948 m. vasario 17 d. laiške rašė studijuojąs Lietuvos 
pranciškonų istoriją, ta tema parašęs disertaciją (apie ankstyvąjį 
1245-1517 metų laikotarpį). Dėkojo už gautas žinias apie pranciš- 
konus rašytojus (vadinasi, tai ne pirmas laiškas), prašė leidimo 
nusikopijuoti šaltinius (gal tai žinios iš Aleksandryno). Gegužės 
7 d. laiške dėkoja už atsiųstas profesoriaus parašytas pranciškonų 
biografijas. Prašo informuoti apie Pabaltijo universitete parašy- 
tas ir išleistas lituanistinės disertacijas. 1949 m. sausio 16 d. laiške 
pasakoja apie ankstesnį darbą Vatikano archyvuose, prašo padėti 
surasti retų leidinių, kuriuose esama žinių apie Lietuvos domini- 
konus, padaryti kopijas. Laiške be datos dėkoja už jį dominančių 
leidinių kopijas. Apgailestauja, kad kitados pranciškonai nenusi- 
pirko Jurgio Šaulio bibliotekos — nesutiko viršininkas. 1949 m. 
kovo 24 d. laiške dėkoja už profesoriaus atsiųstus tris laiškus, už 
Viktoro Jungferio knygos Litauen: Anlitz eines Volkes (Lietuva: Vie- 
nos tautos veidas) naują laidą. Vėl prašo retų knygų arba jų kopijų. 
1950 m. liepos 28 d. rašo apie siunčiamą savo studiją De Fratribus 
Minoribus in Lituania (Apie mažuosius brolius Lietuvoje), dėkoja už 
atsiųstas kritines pastabas apie jo darbus. 1952 m. spalio 22 d. laiške 
yra fragmentas apie Lietuvos pranciškonus ir vienuolijos atšakas, 
klaidas straipsnyje apie bernardinus kauniškėje enciklopedijoje. 

Viktoro Gidžiūno laiškai rodo, kad Biržiška prašomą informa- 
ciją, leidinių kopijas parūpindavo operatyviai. Išlaidas už kopijavi- 
mą Gidžiūnas atlygindavo. 

Netoli Vilkaviškio 1917 m. gimęs Kazimieras Senkus 1942 m. 
gegužę Miūnseryje gavo kunigo šventimus, 1947-1950 m. studijavo 
Popiežiškajame religinės muzikos institute Romoje (Pontificio Ins- 
tituto di Musica Sacra) grigališkąjį choralą ir kompoziciją. Diplomi- 
nį darbą rašė apie giedojimą Lietuvoje. Šiek tiek žinių suteikė Ro- 
moje dirbęs Zenonas Ivinskis. Jis, matyt, ir patarė Senkui kreiptis 

į Ve. Biržišką. Išliko keturi 1951—1952 m. rašyti laiškai iš Romos 
(E 314-730). Jų autorius tiesiog pilte apipylė nemažai kvalifikacijų 
reikalaujančiais spaudos, religijos, istorijos klausimais. Ieškojo se- 
nųjų Lietuvoje giedotų melodijų, teiravosi, ar lietuviškuose katali- 
kų giesmynuose („kantičkose“) tekstai versti tiktai iš lenkų kalbos? 
Prašė žinių apie Motiejaus Valančiaus parengtų „kantičkų“ skai- 
čių, kada pasirodė paskutinė laida, ar atskiros laidos skiriasi gies- 
mių skaičiumi, ar buvo taisomas tekstas? Teiravosi apie Frydricho 
Kuršaičio redaguotas protesantiškas Pagerintas giesmių knygas, nuo 
1865 m. sulaukusias per keturiasdešimt laidų. 1952 m. gegužės 17 d. 
laiške klausinėjo apie lenkiškus giesmynus. Rašė, kad XVI-XVII a. 
sulenkėję lietuviai giesmes rašė lenkų kalba. Atkreipė dėmesį į Vil- 
niaus vyskupijos Paryžiuje 1853 m. lenkų kalba išleistą maldaknygę 
Oltarzyk Ostrobramski - joje radęs „gana daug lietuviškos kultūrinės 
dvasios“ giesmių. Daug šio rinkinio giesmių buvo išversta į lietuvių 
kalbą ir tomis pačiomis arba savomis melodijomis giedotos visoj 
Lietuvoj. Laiško autorių domino, ar nėra lietuvių poetų giesmių, 
kurios pirmiausia pradėtos Vilniuje giedoti lietuviškomis melodi- 
jomis. Senkus: „Lietuviais poetais manau laikyti tokius, kurie rašė 
vartodami lenkų kalbą, jų dvasios gilumoje tačiau ruseno lietuviš- 
kumo kibirkštėlė“ Teiravosi apie kitus konkrečius leidinius, svarstė, 
ar negalėjo į kai kuriuos giesmynus patekti Martyno Mažvydo pa- 
likimo giesmės, ar Antanas Baranauskas kūrė savo giesmėms melo- 
dijas, kokiai jo giesmei Klemensas Kairys parašė melodiją? 

1952 m. kovo 17 d. laiške Senkus dėkoja profesoriui už suteiktas 
žinias: „Jomis mane tiesiog pastatėte ant tikresnio kelio ir padrąsi- 
note uoliau imtis pradėto darbo.“ Vc. Biržiška tyrinėtoją nukreipė į 
Hamburge gyvenantį prof. Ernstą Fraenkelį - iš jo gavęs kai kurių 
leidinių. Senkus Biržiškos paprašė atsiųsti savo knygos Senyjų lie- 
tuviškų knygų istorija skyriaus apie giesmynus kopiją. Už diplominį 
darbą apie lietuvių liaudies giedojimą (Canto populare religioso nella 
Lituania catolica) Senkus gavo magistro laipsnį. 

Įdomūs miškininkystės inžinieriaus Kazimiero Sčesnulevi- 
čiaus (Sches) 1948-1955 m. laiškai iš Kasselio, Bremeno, Čika- 
gos - iš viso 30 (E 314-746). Vilniaus krašto lietuvis, 1919-1920 m. 
Ve. Biržiškos mokinys Vilniaus lietuvių gimnazijoje. Su profeso- 
riumi siejo moksliniai interesai. Sčesnulevičius rinko medžiagą 
miškininkų ir ichtiologų biografijoms, buvo numatęs išleisti bio- 
grafinį žodyną. Rinko Lietuvos miškininkystės ir žuvininkystės 

bibliografijos medžiagą, svarstė galimybes leisti plataus profilio 
gamtos, miškininkystės bei kraštotyros žurnalą. Rašė turįs ne- 
mažą specialybės biblioteką, prašė profesoriaus padėti surasti kai 
kurių retų knygų, ypač apie Lietuvos Didžiosios Kunigaikštystės 
miškus, administravimą, prašė atsiminimų apie gyvenimą Vilniu- 
je prieš Pirmąjį pasaulinį karą, Lietuvos universiteto profesorių 
1927 m. kelionę į Latviją, Estiją, Suomiją, apie miškininką profe- 
sorių Povilą Matulionį (pažadėjo). 

Sčesnulevičius atsiuntė profesoriui savo tėvo Kazimiero Sčes- 
nulevičiaus atsiminimus apie literatą kun. Silvestrą Gimžauską. 

Biržiška pagelbėjo Vokietijoje disertaciją rašiusiam Antanui 
Musteikiui (g. 1914). Šis 1939 m. VDU baigė lituanistiką (diplomą 
gavo 1941 m. Vilniaus universitete). Vokiečių okupacijos metais 
mokytojavo Pasvalyje. Atsidūręs Vokietijoje Heidelbergo univer- 
sitete studijavo sociologiją. Daktaro disertacijai pasirinko istorinę 
temą — apie Lietuvos Didžiosios Kunigaikštystės — Rytų Prūsi- 
jos kultūrinius ryšius. Laiškai (E 314-679) rodo, kad Ve. Biržiška 
buvo pagrindinis mokslinis konsultantas dėl plano (jo patariamas 
susiaurino temą) ir dėl literatūros. Čia profesorius pasirodė dos- 
nus — skolina, siunčia paštu savo Aleksandryno rankraštį, kitą me- 
džiagą. Iš doktoranto gaudavo ir konkrečių klausimų: teiravosi ži- 
nių apie Karaliaučiuje studijavusius lietuvius, Liudviko Rėzos Dai- 
nas, evangelikų mokyklas Prūsuose, straipsnio apie vysk. Merkelį 
Giedraitį. Surinkęs medžiagą, darbą parašė per 8 mėnesius. Profe- 
sorius turėjo priekaištų dėl panaudotos jo medžiagos pateikimo. 
Doktorantas prašė profesoriaus organizuoti gynimą Pabaltijo uni- 
versitete apie gegužės 20 d. („Nutęsti nenorėčiau vien dėl emigra- 
cijos įkarščio“) Nusiuntė egzempliorius referentui ir koreferentui, 
bet apginti nespėjo - rudenį universitetas buvo uždarytas. 

Atsidūręs JAV Musteikis studijavo Niujorko universitete, 
1954 m. apgynė disertaciją Religiniai pokyčiai Lietuvoje Reformaci- 
jos metu (Religious Eluctuations During the Period of the Reformation 
in Lithuania). 

Biržiškai rašė buvę universitetų bibliotekų bendradarbiai. 
1937-1940 m. Kaune Vytauto Didžiojo ir Vilniaus universitetuo- 
se istoriją studijavusi Julija Liesytė (diplomą gavo 1943 m.) lygia- 
grečiai dirbo istorijos seminaro bibliotekininke. Atsidūrusi JAV, 
studijas tęsė Berkeley (Berklio) universitete. Rašė mokslinį darbą 
tema „Lietuvos ir Rusijos santykiai 1905-1917 m“ 1949 m. kovo 

10 d. laiške Biržiškai teiravosi medžiagos apie Didįjį Vilniaus sei- 
mą, Lietuvių mokslo draugiją, Lietuvių meno draugiją, lietuvių 
spaudą po 1905 metų (F 314-677). 

Buvęs Biržiškos studentas Jonas Karys (Kareckas) iš Bridge- 
porto 1952 m. spalio 27 d. laiške (F 314-652) pasakojo, kad rašąs 
Lietuvos numizmatikos istoriją nuo pat pradžių. Surinktą medžia- 
gą karo metais praradęs. Norįs darbą tęsti. Griebėsi laiškų. Vanda 
Daugirdaitė-Sruogienė ir Vladas Nagevičius nukreipė į Vc. Biržiš- 
ką. Ieškąs 1933 m. Kaune išėjusio leidinio Vytis. Norįs sužinoti, 
kaip atsirado Vyčio skyde dvigubas kryžius, kieno jis „išmįslas“, 
kodėl Jogaila jį laikė savo herbu ir persikraustęs Krokuvon ėmė 
jį kaldinti savo monetose? Manąs, kad Gedimino stulpai yra jo, 
o ne vaikų laikais įsigyvenęs herbas. Aiškinosi, kaip nepriklau- 
somybės metais Lietuvoje atsirado Vytauto ženklas - kryžmai 
sudėti kardas ir ieties smaigalys. Ar senovės (XIV a. ) monetose 
rasti ženklai galėjo būti Vytautui priskirto herbo pagrindas. Ar 
profesorius nesusidarė nuomonės, kas Kaune kaldino „lietuviš- 
kus pinigučius su Gedimino stulpais ir raide „K“ tarp jų - Kęstu- 
tis, ar Vytautas (Kaune)?“ 

Laiško autorius prašo būsimai knygai įvado. Žinąs, kad profe- 
sorius apsikrovęs darbais, bet taip pat žinąs, jog jam „niekad nepri- 
stigdavo laiko būtiniems darbams atlikti „virš programos“. 

1954 m. sausio 18 d. rašė apie gautą Vc. Biržiškos Senųjų lietuvis- 
kų knygų istoriją: tai „įdomiausia [knyga], kokią aš kada esu turėjęs. 
Juk tai pirmųjų mūsų tautinės dvasios „balansų“ aprašymai, taigi 
istorija pirmųjų, padrikai suspindėjusių šviesotaškių, kurie pašvietė 
taką lietuviškajam spausdintam žodžiui, XX amž. išsivysčiusiam į 
pilną, spalvingą ir turtingą raštiją“. 

Istorikė Jonė Deveikė iš Paryžiaus prašė Biržiškos sudaryti 
1947 m. paskelbtų lietuvių istorikų darbų sąrašą UNESCO rengia- 
mam pasaulio istorijos bibliografijos veikalui (F 314-600). 

Biržiška gavo 1952 m. birželio 14 d. Marijos Gimbutienės laišką 
iš Dorchesterio. Siūlė Pasaulio istorijai parašyti straipsnį „Lietuva 
vokiečių ir rusų okupacijoje 1775-1905 m“ Straipsnis 20 spaudos 
puslapių dydžio, turi būti rašomas „iš pasaulio taško žiūrint“ Straips- 
nio turinys: Lietuvos germanizacija ir rusifikacija, rusų veržimasis į 
Pabaltijį, spaudos draudimas, 1905 m. revoliucija, XIX a. sukilimai ir 
tautinis atgimimas. Birželio 22 d. laiške patikslintas veikalo pavadi- 

Marija Gimbutienė, Vaclovas Biržiška, Aleksis Rannit, 
Pranės Lapienės vasarinė Stony Brook. L.I.-N.Y. 1952 m. 
gegužės 30-31 d. Jurgio Gimbuto nuotr. 


nimas - Žmonijos kultūros ir mokslo istorija (red. Ralph Turnee). 
Pastarajame laiške M. Gimbutienė atsako į Vc. Biržiškos klausimą, 
kodėl pasirinktos tokios chronologinės ribos: 1775-1905 m. laiko- 
tarpiui skirtas penktas būsimo leidinio tomas, tačiau autorius galįs 
keisti tiriamojo laikoarpio ribas, tikslinti straipsnio temą. 

Rašytojai, žurnalistai. Ve. Biržiškos fonde (F 314) yra per 
trisdešimt jam laiškus rašiusių plunksnos darbininkų - rašytojų, 
žurnalistų. Atsidūręs Vokietijoje, vėliau JAV, profesorius bendra- 
darbiavo keliolikoje periodinių leidinių. Vienuose epizodiškai, ki- 
tuose spausdino daugiau. Tai žurnalai Aidai, Žingsniai, dienraštis 
Naujienos. Jiems skirsime daugiau dėmesio. Kai kuriuos paminė- 
sime prabėgomis. Yra keliolika rašytojų, parašiusių vos vieną kitą 
laišką, juose taip pat yra duomenų apie knygų, periodikos leidimą, 
rašomus straipsnius. Jie svarbūs ir kitu atžvilgiu — parodo ryšius 
su literatais, jų pastangas įtraukti profesorių į savo interesų sferą, į 
bendrą išeivijos literatūrinį gyvenimą. Pagaliau tai ir dėmesio, pa- 
garbos humanitarinių mokslų veteranui išraiška. 

Žingsniai. Redagavo lituanistas, Panevėžyje dirbęs pedagogas 
Petras Būtėnas (g. 1896 m.). Nepriklausomoje Lietuvoje išleido 
keletą lietuvių kalbos mokslo knygų. 1944 m. atsidūręs Vokietijoje, 
mokytojavo lietuvių gimnazijose, parengė vadovėlį Lietuvių kalbos 
konspektas (1946). Svarbiausias Būtėno darbas — kultūros žurnalo 

Žingsniai redagavimas 1946-1948 m. Apie leidinį papasakojo pats 
redaktorius laiške Vc. Biržiškai. Pradėtas leisti 1946 m. kovo 25 d. 
Flensburge, vėliau redakcija persikėlė į Seedorfą, nuo 1947 m. - į Sta- 
dę. Iš pradžių daugino rotatoriumi, 1947 m. liepos 27 d. gavo leidimą 
spausdinti spaustuvėje. Tarp svarbiausių bendradarbių - Mykolas ir 
Vaclovas Biržiškos, rašytojai Jurgis Jankus, Faustas Kirša, Stasys San- 
tvaras, Stasys Giedrius, kalbininkas Petras Jonikas. 

Išliko 1947-1953 m. rašyti 43 Būtėno laiškai Vc. Biržiškai (E 314- 
593). Rašė apie medžiagos telkimą atskiriems numeriams, skirtiems 
Baliui Sruogai, Vydūnui, informavo apie profesoriaus straipsnių 
spausdinimą. Svarbesni Biržiškos straipsniai Žingsniuose: „Lietu- 
vių pasaulietinės literatūros užuomazgos“ (1947, nr. 9) , „Seniausias 
lietuviškas laikraštis ir jo redaktorius N. P. Ostermeyeris“ (ten pat, 
nr. 10), „Iš lietuvių spaudos praeities: Pirmasis lietuviškas aritme- 
tikos vadovėlis ir jo likimas“ (nr. 11), „Iš lietuvių spaudos istorijos“ 
(1948, nr. 13), „Lietuvos senovinių knygų ir kitų kultūros turtų liki- 
mas“ (ten pat, nr. 14). 

Būtėnas siuntinėjo Biržiškai medžiagą Lietuvių rašytojų kalen- 
doriui papildyti. Tai užbaigtos, spaudai parengtos trumpos bio- 
grafijos — jų atsiuntė per 20 (yra apie grafiką Joną Steponavičių). 
Rašė apie rotatoriumi spausdintus lietuvių laikraštėlius: Aušros 
belaukiant, ėjusį nuo 1945 m. spalio 11 d. Dėrsverdene, Aktualios 
informacijos - Seedorfe, Lietuvių informacija - nuo 1945 m. spalio 
12 d. Būtėno redaguojamą, leistą Flensburge, taip pat jo redaguotą 
nuo 1945 m. rugsėjo 25 d. Dėrsverdene rotatoriumi spausdintą sa- 
tyrinį laikraštėlį Kirvarpa (1947 m. gegužės 12 d. laiškas). 1947 m. 
balandžio 22 d. laiške rašė siunčiąs žinių apie dviejų puslapių lei- 
dinį Mūsų žinios. 

1948 m. sausio 8 d. laiške parašė apie Sibire leistą laikraštėlį 
Naujoji aušra. 1941 m. į Sibirą buvo ištremtas jaunuolis Aleksan- 
dras Mikutavičius. Nuvežtas į Altajaus kraštą prie Barnaulo. Po 
karo Aleksandras rašydavęs daug laiškų į Lietuvą. Rašyti ir gauti 
laiškus iš Tėvynės buvo vienintelis džiaugsmas „tokioje tamsioje 
atmosferoje“. Rašydavo atvirai apie vargą, skurdą ir nepaprastą 
Tėvynės ilgesį („kada prašvilpęs traukinys mus veš namo....“). 
Aleksandras ėmė leisti slaptą laikraštėlį Naujoji aušra, kuriame 
daug vietos užėmė Tėvynės ilgesio tema. Skaitė nedidelis pati- 
kimų draugų būrelis. Kažkas išdavė, gavo aukščiausią bausmę — 
10 metų katorgos. 

Būtėnas rašė ir grįžimo į tėvynę tema, guodė į depresiją puolu- 
sį profesorių: „Prašau nenusiminti. Balažin, man vis atrodo, kiek 
samprotauju, kad vis tiek netrukus turės bolševizmas subyrėti, 
nueidamas juodašimtiškos diktatūros ir kanibalistikos sistemos 
keliais. Nebetoli XX a. vidurys. Pasaulis tam viduriui žūtbūt turės 
parodyti, kad jis pasaulis, o ne prapragaris“ Tačiau optimizmas ne- 
ilgai tvėrė. 1948 m. liepos 25 d. laiške rašo, kad rūpinamasi Pabal- 
tijo universitetą iškelti į JAV ir priduria: „Būtų gerai, jei nebetektų 
Lietuvon grįžti“ 

1949 m. kovo 12 d. laiške Būtėnas siūlosi profesoriui patalkinti 
mokslo darbe - kai ką kalbiškai pataisinėti. Prašo paskolinti litu- 
anistinių knygų (Būgos, Puzino, Žilinsko). Žingsnių leidimo pro- 
blema - ir už mažą kainą žmonės ma- 
žai perka. Pagaliau 1949 m. liepos 16 d. 
laiške parašo: „tremties tautai smarkyn 
besibarstant po pasaulį Žingsnių toliau 
spausdinti nėra galimybių.“ 

1949 m. į JAV persikėlęs Būtėnas 
apsigyveno Bostone. Dirbo Keleivio 
redakcijoje, taisė Lietuvių enciklopedi- 
jos kalbą. Pirmas laiškas Biržiškai ra- 
šytas 1949 m. lapkričio 14 d. iš Kearny 
(rašė dirbąs koledžo bendrabučio val- 
gykloje). Siuntinėjo pagal pasakojimus 
parašytas kultūros veikėjų biografijas. 
1953 m. rugsėjo 17 d. laiške rašė apie asmeninę Vinco Ambro- 
zevičiaus (Ambrozės) knygų, žemėlapių ir rankraščių kolekciją 
(daug išsiuntęs į Vokietiją Vasario 16-osios gimnazijai). Minėjo 
Petro Kurtinaičio biblioteką - savininkas žadėjęs dovanoti Lie- 
tuvių enciklopedijos redakcijai. 

Gyvendamas Europoje ir JAV, Būtėnas rinko toponimikos me- 
džiagą, ypač senuosius Lietuvos vietovardžius. Po mirties kolekci- 
ja ir archyvas pateko į „Alkos“ muziejų. Matyt, ten buvo perduoti 
ir Biržiškos laiškai. 

Kultūros žurnalas Aidai pradėtas leisti 1944 m. Vokietijoje, Miun- 
chene, kaip informacinis spaudos darbuotojų leidinys. Pirmasis re- 
daktorius - Vytautas Juozas Bieliauskas. 1947-1948 m. buvo leidžia- 
mas Augsburge, redagavo poetas Kazys Bradūnas. Biržiška Aiduose 
pradėjo bendradarbiauti nuo 1946 m. Kiek daugiau spausdino, kai 

redagavo Bradūnas. Tai „Sukaktys ir sukaktuvininkai“, „Mažosios 
Lietuvos rašytojai ir raštai, „Atsakymas ponui Griniui“, visi 1948 m. 

Nuo 1949 m. žurnalas leidžiamas JAV, Kennebunkporte. Reda- 
guoti ėmėsi nuo 1940 m. JAV gyvenantis rašytojas Antanas Vaičiu- 
laitis. Vienuolių pranciškonų spaustuvės Brukline administrato- 
rius vienuolis poetas Leonardas Andriekus 1950 m. gegužės 26 d. 
laiške Biržiškai rašė: „Mūsų didžiausias noras yra apie šį žurnalą 
sutelkti visas lietuvių tautos kūrybines pajėgas išeivijoje, kad tuo 
būdu prisidėtume prie lietuviškos kultūros palaikymo bei ugdymo 
šiais tamsiais laikais.“ 

Apie Biržiškos bendravimą su Vaičiulaičiu, Aiduose spausdin- 
tus straipsnius duomenų pateikia išlikę 1946-1954 m. Aidų redak- 
toriaus rašyti 36 laiškai (F 314-763), Aidų spausdinimą — dešimt 
Andriekaus laiškų (F 314-569). 

Biržiška ir Vaičiulaitis susitiko Niujorke 1949 m. pabaigoje 
Visuotiniame Amerikos lietuvių kongrese. Apie tai rašytojas už- 
siminė 1949 m. lapkričio 12 d. laiške. Jame ir pirmas pakvietimas 
bendradarbiauti - straipsniai iš mūsų kultūros, lietuviškos knygos 
praeities visados bus aktualūs. Lapkričio 16 d. laiške detaliau pa- 
rašė: „Jūsų darbai man atrodo nepamainomi, nes Jūs dokumen- 
tuojate lietuvių literatūrą, kultūrinę lietuvių praeitį, ir tai padarėte 
mokslu. "Tos istorijos statytojai esate Jūs su broliu Mykolu, ir ką 
Jūs padarėte, man atrodo, lyg koks tvirtas, nepajudinamas pastatas. 
Lengyva kritikui samprotauti ir kritikuot, bet duoti faktus ir istoriją 
maža kas pajėgia, nes tai reikalauja didžiulio darbo, kruopštumo ir 
žinojimo. Jūs tai ištesėjote ir Jūsų nuopelnai nepamainomi“ 

1950 m. kovo 18 d. laiške iš Scrontono Vaičiulaitis rašė, kad su 
Jonu Aisčiu ruošiąs didelę lietuvių poezijos antologiją, nurodė dė- 
tinus ikidonelaitinius poetus (Abraomą Kulvietį, Martyną Maž- 
vydą, Steponą Jaugelį-Telegą, Adomą Šimelpenigį ir kt.). Teira- 
vosi, gal turįs duomenų apie kitus ankstyvojo laikotarpio poetus, 
ką nors iš lietuviškų Motiejaus Sarbievijaus kūrinių. Rugpjūčio 
1 d. laiške prašė penkiolikos poetų eilėraščių (nurodė pavardes), 
atrinkti svarbesnius. Laiškai rodo, kad pagalbos iš profesoriaus 
knygos sudarytojai sulaukė. Vaičiulaitis dėkojo už atsiųstus Endri- 
kio Budriaus, Klemenso Kairio, Antano Baranausko eilėraščius, 
rašė laukiąs 1793 m. eilėraščio, daugiau Kiprijono Nezabitauskio- 
Zabičio ir Valerijono Zagurskio-Ažukalnio eilėraščių, Petro Armi- 
no, Juliaus Anusevičiaus kūrinių. Prašė paieškoti kai kurių naujų 

laikų poetų (Kazio Jakubėno) eilėraščių. Teiravosi biografinių 
duomenų apie į antologiją įtrauktus autorius. Lietuvių poezijos an- 
tologija pasirodė 1954 m. Čikagoje. Įdėtos kelios dešimtys liaudies 
dainų. Rašytojai išdėstyti chronologiškai, pridėti trumpi biografi- 
niai duomenys, poetų nuotraukos. 

Ve. Biržiška Aidų redakcijai ypač pageidaujamas autorius. Vai- 
čiulaičio laiškuose nemažai pasiūlymų — parašyti apie Mikalojų 
Daukšą, Merkelį Giedraitį, Konstantiną Sirvydą. Vaičiulaitį domi- 
no Pranciškaus Šrubauskio giesmės. 1950 m. liepos 15 d. laiške rašė: 
„Jo patriotinės giesmės yra geros — ir forma neprasta, ir išgyven- 
tos. Jo ir giesmių („Balse“) yra šauniai eiliuotų, tik dažnai jas žudo 
eilė barbarizmų [... ] Dūsauju sau, ar apie jį neparašytumėte „Ai- 
dams“ straipsnio, jeigu turite įdomios medžiagos. Tokio autoriaus 
pabrėžimas turi ir tokią prasmę: mes vis toliau nustumiame savo 
rašytinės poezijos pradžią — dar toli gražu prieš Donelaitį“ Teira- 
vosi, ar negalėtų parašyti apie Vilniaus katedros statytoją Lauryną 
Stuoką-Gucevičių, Simoną Daukantą, Juozapą J. Dovydaitį, Kle- 
mensą Kairį, Petrą Vileišį jo gimimo šimtmečiui. Pageidaujamas 
straipsnis apie JAV lietuvių spaudos sukaktį, norėtų nedidelio 
straipsnio VDU įkūrimo 30-mečiui. Aiduose buvo išspausdintas 
Biržiškos straipsnis: „Motiejaus Valančio gyvenimas“ (Vaičiulaitis 
rašė: „Jūsų straipsnis apie Valančių duoda visą medžiagą apie jį, ir 
tuo atžvilgiu jisai nepamainomas.“) Teiravosi, ar į Valančiaus „Pa- 
langos Juzę“ įdėta daina „Palik sveika, mylimoji, pabučiuok ant ke- 
lio...“ yra originali? Rašė Lietuvoje turėjęs Valančiaus fotografiją 

(žr. 1951 m. gegužės 8 d. laišką). Kitas reikšmingas straipsnis - „Ku- 
nigas Ambraziejus Pabrėža“ (Vaičiulaitis teigė, kad šiuo straipsniu 
labai džiaugėsi Aistis, palankiai laiške Vc. Biržiškai apie publikaciją 
atsiliepė Zenonas Ivinskis). Aiduose pasirodė straipsnis „50 metų 
spaudos laimėjimo sukaktį minint“. 

Naujienos. Tremtyje atsidūrusiam Biržiškai artimiausias perio- 
dinis leidinys buvo Čikagoje leidžiamas dienraštis Naujienos. Beje, 
jo redaktorių Pijų Grigaitį pažino iš studijų Peterburgo universi- 
tete laikų. Iš Vokietijos Naujienoms siuntinėdavo straipsnių, kai 
ką redakcija persispausdindavo iš Europos leidinių, pavyzdžiui, 
studiją „Martynas Mažvydas ir jo bendradarbiai“, atsiminimus 
apie Petrą Leoną. Biržiškai atvykus į JAV, Grigaitis pasveikino — 
1949 m. gruodžio 9 d. laiške rašė, kad jo atsiradimas JAV daro įtakos 
Amerikos lietuviams — pažadino juos „iš patriotinio snaudulio“. 
Profesoriaus 65 metų sukaktį gruodžio 18 d. ketina paminėti gausi 
Čikagos lietuvių draugija. Praneša, kad Naujienos dedančios dar 
vieną straipsnį apie profesoriaus darbus. 

Daugiausia ryšių palaikė su laikraščio administratoriumi Mar- 
tynu Gudeliu. Tai spalvinga asmenybė: Lietuvos universiteto Tei- 
sių fakulteto ekonomikos skyriaus studentas (galėjo susipažinti su 
fakulteto profesoriumi Vc. Biržiška), socialistų revoliucionierių 
1929 m. gegužės 6 d. surengto atentato prieš premjerą Augustiną 
Voldemarą dalyvis, vėliau politinis emigrantas. Kai kurį laiką stu- 
dijavo Berlyne, dalyvavo Ispanijos pilietiniame kare respublikonų 
pusėje, buvo Lietuvos žinių korespondentas (beje, 1934 m. laimė- 
jęs šio dienraščio literatūrinę premiją už romaną Skynimai dega). 
1939-1940 m. gyveno Paryžiuje, 1941 m. persikėlė į JAV. Apsistojo 
Čikagoje ir ėmė dirbti Naujienose, nuo 1951 m. administratoriumi. 
Išliko 1948-1955 m. Gudelio rašyti 86 laiškai profesoriui (F 314- 
629). Pirmuose laiškuose rašoma apie iš Europos Gudelio adresu 
atsiųstas Biržiškos bibliotekos knygas (bene dešimt siuntinių). 
Pagrindinės laiškų temos - laikraštyje spausdinami profesoriaus 
straipsniai, fragmentais dienraščio puslapiuose skelbiamas vei- 
kalas Senyjų lietuviškų knygų istorija, šio veikalo pirmosios dalies 
išspausdinimas atskira knyga (1953), antrosios dalies parengimas 
spaudai (pasirodė po autoriaus mirties 1957 m.). Pirmosios dalies 
įžangoje autorius pažymėjo Gudelio nuopelnus - jo užsispyrimą ir 
sugebėjimą prispirti autorių užbaigti knygą, sugebėjimą rasti talki- 
ninką — Čikagos lietuvių literatūros draugiją. Kita tema - Lietuvos 


Žmogiškieji ryšiai 525 


socialdemokratai, partijos veikla tremtyje, ypač JAV, rašė apie parti- 
jos narius, pavyzdžiui, apie kontroversišką figūrą Praną Ancevičių, 
jo buvimą Lenkijoje. 1948 m. rugsėjo 29 d. laiške Gudelis rašė apie 
Jono Šliūpo mirtį, pelenų urną atvežusią žmoną Grasildą, numaty- 
tas laidotuves. Prašė laikraščiui skubiai atsiųsti straipsnį apie Šliū- 
pą, kurį išleisią ir atskiru leidinuku. Su Šliūpu susijęs ir paskutinis 
1955 m. spalio 18 d. laiškas - tikisi, kad profesorius greitai užbaigsiąs 
Šliūpo biografiją, ir jie netrukus galėsią pradėti spausdinti knygą. 
Autoriui siunčiąs 100 dolerių. Biržiška kritiškai atsiliepė apie jubi- 
liejinį Naujienų numerį - seklus turinys. Gudelis laiške aiškinosi: 
Naujienos tokios, koks jų skaitytojas - dauguma nedidelio išsilavi- 
nimo. Rašė, kad Čikagoje Stasys Pilka skaitė paskaitą apie Lietuvos 
teatrą, kad leidybą Amerikoje sunkina popieriaus brangumas, mat 
daug eksportuojama. Pranešė apie buvusio Naujienų korektoriaus 
Antano Žymanto mirtį. Tai vienintelis rašytojos Žemaitės sūnus, 
miręs nuo inkstų ligos (1949 m. balandžio 4 d. laiškas). 

Dideliame Gudelio laiškų pluošte daug įvairios politinės, kultūri- 
nės informacijos, duomenų apie lietuvių organizacijas, veikėjus. De- 
talesnis laiškų turinio komentavimas - jau atskiros studijos objektas. 

Yra trisdešimt du 1949-1954 m. Draugo kultūros skyriaus re- 
daktoriaus kun. Juozo Prunskio laiškai (E 314-71$). Tai trumpi ant 
firminių blankų rašyti laiškeliai, dažniausiai be datos. Ką juose ga- 
lima rasti? Daugiausia tai prašymai parašyti straipsnį laikraščiui. 
Artėjant Motiejaus Valančiaus jubiliejinėms datoms, prašo straips- 
nelio apie vyskupo pastangas organizuoti spaudos leidimą, Lietu- 
vos blaivinimą, kovą prieš rusų valdžią. Siūlė parašyti straipsnį į 
numatomą leisti Lietuvių enciklopediją, dėl rėmimo patarė kreip- 
tis į vyskupą Vincentą Brizgį (gavo 1953 m. sausio 23 d. rašytą 
autobiografiją enciklopedijai, EF 314-590), siūlė į redakciją koop- 
tuoti mokslininką kataliką. Artėjant filosofo Immanuelio Kanto 
150-0sioms mirties metinėms prašė straipsnio Draugui („Ta proga 
būtų įdomu iškelti jo lietuvišką kilmę ir apskritai jo ryšį su lietuvių 
tauta“). Dėkojo už straipsnį apie Petrą Vileišį. 65-mečio proga pra- 
šė profesoriaus atsakyti į kelis redakcijos klausimus, pavyzdžiui, ką 
manote apie lietuvišką knygą Amerikoje ir visame pasaulyje. Pra- 
nešė, kad daug kas džiaugėsi paskelbtu pasikalbėjimu. Prašo para- 
šyti apie Joną Basanavičių, Konstantiną Šakenį, Antaną Vienuolį, 
atsiminimų apie vysk. Pranciškų Būčį. Informuoja, kad po kazi- 
mieriečių vienuolių bibliotekos Čikagoje, antroji pagal reikšmę 

Marianapolio kolegijos biblioteka. Ten gyvenąs didelis knygų mė- 
gėjas prelatas Kazimieras Urbonavičius. 

Keleivio redaktorius Jonas Januškis (g. 1900 m. Čekų k. Viekšnių 
vlsč.) baigė Šiaulių gimnaziją. Želigowskio vedamai lenkų kariuo- 
menei veržiantis į Lietuvą savanoriu išėjo į frontą. Socialdemokra- 
tas, trečiojo Seimo narys. 1926 m. redagavo Šiauliuose leidžiamą 
Darbininkų balsą. Nuo 1928 m. emigrantas Lenkijoje, Vokietijoje, 
Prancūzijoje. Berlyne ir Paryžiuje 1930-1934 m. leidžiamo laikraš- 
čio Kova redaktorius. 1937-1939 m. Vilniaus žinių korespondentas 
Paryžiuje (rašėsi Daugirdo slapyvardžiu). Atvykęs į JAV 1942— 
1943 m. redagavo Brukline leidžiamą Naująją gadynę, nuo 1945 m. 
Bostone leidžiamą socialistinį laikraštį Keleivis. 

Išliko aštuoni 1949-1952 m. Januškio laiškai Biržiškai. 
1949 m. gruodžio 19 d. laiške - kvietimas rašyti Keleiviui nedi- 
delius straipsnelius apie lietuvių rašytojus. 1950 m. sausio 18 d. 
laiške dėkojo už straipsnį apie Joną Šliūpą, pasakojo apie išliku- 
sius Keleivio komplektus, redakcijos archyvą. 1951 m. kovo 21 d. 
paminėjo Keleivyje išspausdintą Biržiškos straipsnį „Su gen. 
Mannerheimu prieš 34 metus“, gegužės 26 d. prašo atvykti į Bos- 
toną paskaityti paskaitos apie 1941 m. birželio įvykius Lietuvoje. 
Januškis aiškinosi, kaip vertinti „Lietuvių draugijos SSR tautų 
kultūrai pažinti“ veiklą, prašė Biržiškos išdėstyti savo požiūrį. 
Biržiška straipsnelį atsiuntė, bet išspausdintas nebuvo (anksčiau 
minėta, kad pasirodė 1979 m.). 

Svarbesni Vc. Biržiškos straipsniai Keleivyje: „1831 m. sukilimas 
Lietuvoje“ (1951, nr. 45-49), „Lietuvių karas su maskoliais už savo 
spaudą“ (1954, nr. 19-20), „Pirmojo dienraščio sukaktuvės: „Vil- 
niaus žinioms“ so m“ (1954, nr. 49). 

Išliko devyni tarpukario dienraščio Lietuvos žinios redaktoriaus 
Jono Kardelio laiškai (F314-657). Po karo atsidūręs Kanadoje, 
tapo laikraščio Nepriklausoma Lietuva redaktoriumi. Paskelbė 
Ve. Biržiškos straipsnį „Enciklopedija bus tokia, kokia numaty- 
ta, arba jokios nebus“ (1952, nr. 45). Redaktorius prašė Biržiškos 
straipsnio Kanados lietuvių kalendoriui: „Jūs didelis žinovas viso- 
kių nežinomybių ir senienų, gal ką žinote apie Kanadą ir jos lie- 
tuvius“ (1948 m. gruodžio 16 d. laiškas). Kardelis palankiai suti- 
ko Biržiškos redaguojamos Lietuvių enciklopedijos pasirodymą: 
„+ noriu pastebėti, kad enciklopediją vedate objektyvios tiesos 
perspektyvoje“ (laiškas be datos, turbūt 1954 metų). 

Yra trys žurnalo Lietuvių dienos vyr. redaktoriaus pavaduotojo 
Leonardo Valiuko laiškai (F 314-766). 1953 m. birželio 10 d. laiške 
prašė Biržiškos straipsnio apie pradedamos leisti Lietuvių enciklo- 
pedijos redagavimą. Po poros savaičių pranešė, kad vyr. redakto- 
riaus straipsnį spausdinsią, prašė nuotraukos. 1954 m. spalio 30 d. 
laiške rašė norį paminėto profesoriaus 70-metį. Prašė nuotraukos 
ir trumpo straipsnio (išryškinti kokią nors mintį, duoti patarimų iš 
savo gyvenimo praktikos jaunajai kartai). 

1950 m. gruodį Čikagoje įsteigto evangelikų reformatų žurna- 
lo Mūsų sparnai redaktorius Eugenijus Snarskis-Gerulis 1953 m. 
gegužės 2 d. laiške rašė, kad redakcijoje vien pasauliečiai, norėtų 
pritraukti į žurnalą ir kitų krikščioniškų religijų atstovų - katalikų, 
stačiatikių. Žurnalui reikia autoritetų, prof. Vaclovo Biržiškos pa- 
vardės bendradarbių sąraše (F 314-238). 

Atėjo žurnalo Karys redaktoriaus Simo Urbono laiškelis (E 314- 
761). Dėkojo už Biržiškos straipsnelį „Kaip atsirado karininko var- 
das“ (Karys, 1951, nr. 1). Tai atsiminimų fragmentas iš tarpukary 
Kaune veikusios Karo mokyklos gyvenimo. 

Artėjant prof. Petro Leono mirties dešimtmečiui, imta rūpintis 
šią datą paminėti spaudoje. Iniciatyvos ėmėsi profesoriaus sūnūs. 
Algirdas 1947 m. lapkričio 15 d. laiške iš Bremeno Ve. Biržiškai pri- 
minė, kad 1948 m. gegužės 13 d. sukanka 10 metų nuo tėvo mirties. 
Lietuvoje monografijos nespėta išleisti, tad prašąs profesoriaus 
parašyti prisiminimų (F 314-674). Jonas iš Schwžbisch Gmiūndo 
(Švabijos Gmiundo) atsiuntė tėvo nuotrauką, bibliografinių duo- 
menų apie tėvo raštus rusų spaudoje, su broliu Jonu prieš Pirmąjį 
pasaulinį karą išleistus Žemaitės Raštus. 1948 m. kovo 23 d. laiške 
aprašė laiką po tėvo mirties, paminėjo buvusius bendradarbius. 
Prašė deramo „mokslinio ar biografinio“ darbelio apie tėvą. Su- 
laukta ir kitų paskatinimų. Biržiška gavo J. Kaminsko (Stepono 
Kairio) 1948 m. balandžio 7 d. laišką (F 314-648) — prašė parašyti 
apie teisininką profesorių Leoną (pateikė jo veikalų sąrašą), pažy- 
mėjo, kad pats apibūdinsiąs kaip visuomenininką ir žmogų. Bir- 
žiškos rašinys „Prof. Petrą Leoną prisiminus“ pasirodė Detmolde 
nuo 1946 m. gruodžio Baltų centrinės tarybos lietuvių skyriaus 
leistame savaitraštyje Lietuvių žodis. Redagavo Jonas Karde- 
lis. Publikacija nusitęsė per kelis numerius: 1948, gegužės 13 d., 
nr. 20(84); gegužės 20, nr. 21(85); gegužės 27, nr. 22(86); birželio 
3 d., nr. 23(87); birželio 10, nr. 24(88); birželio 17, nr. 25(89). Jonas 

Leonas 1948 m. rugpjūčio 11 d. laiške dėkojo už atsiminimus: 
„Tamstos straipsnis — tai žymus, vertingas įnašas į mūsų krašto 
netolimos praeities pažinimą“ (E 314-675). Algirdas prieš kelionę 
į JAV iš Bremeno rašė: „Su šeima vykstame į USA vargą vargti ir 
laukti tos dienos, kada galėsime grįžti į savo brangią tėvynę“ 

Fragmentai iš rašytojų laiškų. 1950 m. vasario 1 d. iš Put- 
namo Jonas Aistis rašė apie Marianapolio kolegijos biblioteką, 
nurodė joje esančius Silvestro Baltramaičio, Vaclovo Biržiškos, 
Izidoriaus Kisino bibliografijos veikalus. 1954 m. liepos 22 d. laiške 
prašė profesoriaus straipsnio apie lietuvių spaudą rašytojų metraš- 
čiui Gabija (F 314-565). Gabija pasirodė Brukline 1955 m., Biržiš- 
kos straipsnio joje nėra. 

Yra Lietuvių rašytojų draugijos pirmininko Benedikto Bab- 
rausko aštuoni 1951-1952, 1955 m. laiškai iš Čikagos. 1951 m. spalio 
25 d. laiške praneša, kad draugija ketina atskira knyga išleisti Nau- 
jienose spausdintą Vc. Biržiškos veikalą Senyjų lietuviškų knygų isto- 
rija. Prašo padėti surinkti Juozo Krumino eilėraščius pomirtiniam 
poezijos rinkiniui, Kongreso bibliotekoje paieškoti dviejų Lietu- 
voje išleistų poezijos rinkinėlių. 1952 m. birželio 8 d. laiške dėkoja 
už knygelę apie Valančių, teigia, kad šiandien niekas nepajėgtų ką 
nors panašaus apie Valančių parašyti. Balandžio 6 d. laiške pra- 
šė Kongreso bibliotekoje pasiteirauti Antano Miškinio knygelės 
Balta paukštė - norisi išleisti kuo išsamesnį poezijos rinkinį. Rug- 
pjūčio 22-24 d. laiške pateikė Lietuvių rašytojų žodyno papildymų 
pagal autentiškas literatų anketas. Spalio 9 d.: Lietuvių rašytojų 
suvažiavimas pasisakė už Lietuvių enciklopedijos leidimą, daugelis 
ten pat užsisakė. Jonas Balys Drauge paskelbė arogantišką straipsnį 
enciklopedijos tema. Katalikai siekia į Lietuvių enciklopediją inkor- 
poruoti savo atstovą. Lapkričio 6 d. laiške praneša apie Darbininke 
paskelbtą enciklopediją remiantį savo straipsnį, svarsto, kiek vie- 
tos reikėtų skirti lietuvių rašytojams. 1954 m. lapkričio 13 d. pra- 
neša, kad nusiuntęs protesto laišką Lietuvių enciklopedijos leidėjui 
J. Kapočiui dėl Biržiškos atleidimo - nukentės leidinio kokybė, 
kils keblumų dėl profesoriaus sukauptos medžiagos panaudojimo. 
1954 m. lapkričio 15 d. laiške - pasvarstymai apie Susivienijimo lie- 
tuvių Amerikoje galimybes išleisti Aleksandryną. 

Su Juozu Balčiūnu-Švaistu Biržiška buvo gerai pažįstamas — 
abu priklausė XXVII knygos mėgėjų draugijai. Išliko penki 1954— 
1955 m. iš Čikagos rašyti laiškai (F 314-575). 1951 m. gruodžio 

Iš kairės: Vaclovas Biržiška, trečias Stasys Santvaras, 
Vytautas Kazimieras Jonynas. Pr. Lapienės vasarinė 
Stony Brook, L.I.-N.Y., 1952 m. gegužės 30-31 d. 


10 d. pasakoja, kad rengiasi rašyti apie Vincą Kudirką, stokojąs 
medžiagos, tad siunčiąs septynis, beje, nelengvus klausimus („Ką 
žinotum apie Valeriją Krašauskienę? Kokie josios santykiai su Ku- 
dirka?“) Iš 1952 m. kovo 15 d. laiško matyti, kad Balčiūnas iš pro- 
fesoriaus gavo skaudų laišką - gal dėl tų klausimų apie Kudirką. 
Rašytojas pasakojo rašąs knygų recenzijas į spaudą Petro Dula- 
kio slapyvardžiu, turįs parašęs tris knygas, o leidėjų nėra - tenka 
pačiam leisti. Toliau rašė: „Su mūsų knygomis apverktina būklė, 
tiesiog tragiška. Naujieji ateiviai smarkiai žengia prie išsigimimo. 
Neperka ir neskaito savo rašytojų knygų. O juk yra neblogų. Pa- 
manyk: tiražas nusmuko ligi 1000 egz. Metai praeina ir tų negali 
išparduoti.“ 1954 m. sausio 27 d. praneša, jog kai kurie Lietuvių enci- 
klopedijos prenumeratoriai nepatenkinti leidinio spaudos kokybe, 
kad nevienodai skiriama vietos praeities ir dabarties rašytojams 
(pastariesiems mažiau). Į laikraštyje Laisvoji Lietuva (redakcijos 
kolektyvas — Steponas Vykintas, Vytautas Staneika, Kazys Sruo- 
ga) pasirodžiusį straipsnį, kritikuojantį Lietuvių enciklopediją ir jos 
vyr. redaktorių, Biržiška reagavo karštai: nutraukė santykius, atsi- 
sakė Lietuvių rašytojų draugijos garbės nario vardo, nes ten esąs 
Balčiūnas, pritaręs minėtam straipsniui (žr. Vc. Biržiškos 1954 m. 
sausio 19 d. laišką J. Balčiūnui-Švaistui, LLTI, F 115-101). Balčiūnas 
minėtame laiške rašė, kad Laisvosios Lietuvos dėl paskelbto straips- 
nio nepasmerkė, tačiau apie enciklopedijos leidėją J. Kapočių at- 
siliepė nepalankiai („Juk tik tavimi pasitikėdama visuomenė taip 

gausiai atsiliepė į enciklopedijos prenumeratą“). Turįs pretenzijų 
ir jo leidžiamiems Vinco Krėvės Raštams. 

Iš Bernardo Brazdžionio Biržiška, matyt, gavo tik vieną 1948 m. 
sausio 2 d. laišką (F 314-787). Jame yra vertingos informacijos, as- 
meninių išgyvenimų. Minima mažai žinoma tremtinių iš Lietuvos 
telkimosi vieta - Pietų Vokietijoje Pfaricho valsčius. Kaimynystėje 
gyvenęs Vc. Biržiška su broliu Viktoru aplankė poetą jo gyvena- 
moje „vėjo perpučiamoje pašiūrėje, kurioje karojo voratinkliai, 
šmirinėjo žiurkės, mėtėsi seni padargai, kabėjo seni, sudužę šva- 
biški karvių skambalai.“ Apie žurnalą Žingsniai: turi energingą 
redaktorių [P. Būtėną|, bet maža bendardarbių, trūksta „veido“. 
Pulgis Andriušis užsimojęs leisti rašytojų žurnalą, latviai leidyboje 
daugiau pasiekę. Ir apie grįžimo į tėvynę viltis (emigracijoj didelių 
vilčių mums niekas neteikia, „užtat gal mes labiausiai tikime į grį- 
žimą tėvynėn be jokių vingių“). Deja, pasaulis nepasiryžęs padėti 
(„Mumsvisas pasaulis - tylos pasaulis“). Yra ir apie literatūros pre- 
mijas, literatūros vakarus — tai „valandėlė atsikvėpti, atsilaisvinti 
nuo kasdienybės, nuo politikos, pasijusti, kad ir mes turime savo 
dvasios pasaulį, kurio mums niekas nepajėgia atimti ir kuriame 
mes turime pilną nepriklausomybę, kuriame ir mes esame dideli, 
nemažesni už didžiuosius...“ 

Kasselio-Mittenbergo lietuvių gimnazijos mokytojas, rašy- 
tojas, kunigas Stasius Būdavas 1947 m. gegužės 3 d. laiške prašė 
atsiųsti Lietuvių rašytojų kalendorių, medžiagos lietuvių literatū- 
ros pamokoms, paskaitai apie lietuviškos knygos 400 metų kelią. 
Išvykęs į JAV ir apsistojęs Putname 1947 m. gruodžio 30 d. laiške į 
Europą Vec. Biržiškos prašė straipsnio apie pirmuosius lietuvių ka- 
talikų leidinius, prašė Europoje paieškoti jo knygų: novelių rinki- 
nio Širdys ir gėlės, romanų Mokytojas Banaitis, Loreta, Sala. 1949 m. 
vasario 6 d. rašė: gera būtų, kad kas nors tremtyje išleistų profeso- 
riaus „biografinius ir bibliografinius veikalus.“ Rašytojas tęsia: „Tai 
unikumai, konservacija, kuriems tėra pašaukti tik atskiri, ypatin- 
gos meilės ir kantrybės žmonės“ (F 314-591). 

Liudas Dovydėnas 1950 m. laiškuose (F 314-604) kvietė profe- 
sorių straipsniais prisidėti prie kultūros žurnalo Nemunas. Prašė 
straipsnio apie „mūsų spaudos pionierių Petrą Vileišį, Amerikos 
lietuvių spaudos 75-metį. Čikagoje ir Scrontone 1950-1951 m. išėjo 
šeši Nemuno numeriai, Biržiškos straipsnių juose nėra. 

Faustas Kirša 1950 m. kovo 19 d. laišku (F 314-656) kreipėsi į 
Ve. Biržišką - prašė nustatyti tarpukary išleistos dviejų dalių apy- 

Iš kairės antras — Vaclovas Biržiška, Stasys Santvaras, Antanas 
Gustaitis, Bernardas Brazdžionis, Pranas Lembertas, neatpa- 
žintas asmuo, M. Lembertienė, Vytautas Kazimieras Jonynas 


sakos Žalgiris autorių. Spėjo, kad tai lenkų rašytojas. Knygą nori- 
ma išleisti — labai tinka jaunimui. [Tai pagal Gavriilo Chruščiovo- 
Sokolnikovo romaną Žalgis Juozo Sužiedėlio parašyta dviejų dalių 
apysaka Žalgiris (Skriauda ir Kerštas), išleista kaip „Ūkininkų skai- 
tymų“ serijos knyga 1930 m. ] 

Teisininkas, rašytojas ir publicistas Antanas Naujokaitis 
1947 m. kovo 25 d. laiške iš Landshuto (F 314-698) atsiuntė plačią 
autobiografiją Lietuvių rašytojų žodyno naujai laidai; nurodė savo 
slapyvardžius — Antanas Baltasis, Kertinis, A.N.-K. Parašė apie 
1913 m. Peterburge veikusį Eduardo Volterio vadovaujamą semina- 
rą „Lituanistikos ratelis“ („Kpy>xok AuTBOBeAenns“), apie šiame 
mieste veikusią lietuvių studentų draugijėlę (vadovavo Antanas 
Naujokaitis ir Jaroslavas Rimkus). 

Yra Petronėlės Orintaitės 1951 m. sausio ir 1954 m. balandžio 
29 d. laiškai (F 314-701). Pirmajame teiravosi medžiagos knygai 
apie poetą Praną Vaičaitį. Norėtų peržiūrėti JAV lietuvių XIX a. 
pabaigos spaudą, rasti „apžvalginių“ knygų, kalendorių, poeto bi- 
čiulės Julės Pranaitytės archyvą. Užsimena skaičiusi Naujienų pus- 
lapiuose išspausdintą Vc. Biržiškos Senyjų lietuviškų knygų istoriją 
(vyras Kazys Jonuta dirbo laikraščio raidžių rinkėju). Rašytoja: jei 
išeitų atskira knyga, „...tai būtų tikra brangenybė“. Kitame laiš- 
ke atsiliepė apie pasirodžiusį Lietuvių enciklopedijos tomą: „Koks 

puikus leidinys yra ta LE - sunku ir pasakyti. Tai pati įdomiausia, 
naudingiausia ir lietuviškiausia mūsų knyga tremtyje |... ] Turinys 
mane taip džiugino (kaip įdomus romanas), kad beveik jokių trū- 
kumų neradau“ 

Kostas Ostrauskas, sveikindamas profesorių 70-mečio proga 
rašė: „Atleiskite už išsireiškimą, Mielasai Profesoriau, tačiau ne- 
ištveriu: kitos tokios lietuviškos knygos bei rašto pelės kaip Jūs 
mūsų tauta, regis, jau niekad neturės“ (F 314-702). 

Literatas Nadas Rastenis 1955 m. liepos 19 d. iš Baltimorės pra- 
nešė gavęs pinigus už knygą Trys rožės (autorius išleido savo lėšo- 
mis už 2000 dolerių). Rašė išvertęs į anglų kalbą Kristijono Done- 
laičio Metus, Antano Baranausko Anykščių šilelį, bet nėra leidėjų. 
Turjs neskelbtų kūrinių lietuvių ir anglų kalbomis (E 314-719). 

Nuoširdžiomis intonacijomis, skaudžia tremties realybe, siel- 
vartu dėl tautiečių nesantaikos dvelkia Stasio Santvaro laiškai, 
rašyti Vokietijoje (6) ir JAV (2). Viena kita ištrauka: „Bolševikai 
palaidojo Balį Sruogą. Ak, tai labai liūdna... Kas bus su kitais, kas 
bus su tauta, jeigu tokie ąžuolai griūna?..“ Po aštrios Stepono Vy- 
kinto kritikos Vc. Biržiškos Lietuvių rašytojų kalendoriaus adresu: 
„Kiekvienas protingas kultūrininkas nesvyruodamas sako, kad 
Jūsų kalendorius, ypač šiuo metu, yra be galo svarbus dokumen- 
tas. Kai visa mūsų tauta ir visa mūsų kultūra stovi ties nežinomybė, 
o gal ir ties pražūtim — to Jūsų darbo vertė dar didesnė darosi“ 
1947 m. sausio 11 d. laiške iš Tūbingeno rašė apie planuojamą išleisti 
straipsnių rinkinį lietuviškos knygos 400 metų jubiliejui: „Apa- 
tijon puolančiam lietuviui tremtiniui reikia įtrėkšti stiprybės, tad 
nepagailėkit jos, mano mielasis Profesoriau. Lieka labai aktualu: 
1) Mažvydas, jo biografija ir jo bendardarbiai, 2) Lietuviškosios 
knygos kelias per 400 metų.“ Pranešė, kad iš universitetinio miesto 
"Tūbingeno iškraustoma apie 200 lietuvių, kai kurios lietuvių įstai- 
gos, iškraustomi visi rašytojai (F 314-728). 

Stasys Tamulaitis 1951 m. gruodžio 19 d. laiške iš Čikagos rašė, 
kad Keleivyje perskaitęs profesoriaus „nuostabiai puikiai ir aiškiai 
išdėstytus 1831 m. sukilimo reikalus Lietuvoje“ Teigė, kad 1831 ir 
1863 metų sukilimai „ir istoriniu, ir kultūriniu, ir tautiniu atžvilgiu“ 
yra svarbūs, ypač kai Lietuvoje nuo 1941 m. vyksta „panašus gai- 
vališkas tautos pasipriešinimas tam pačiam užgrobėjui“ Prašo pa- 
rašyti ir apie 1863 metų sukilimą. Jeigu nesiimsiąs, norėtų pats ra- 
šyti beletristine forma. Teiraujasi knygų. 1952 m. sausio 4 d. laiške 

dėkoja už išsamų laišką rūpimais klausimais. Čia ir pašlovinimas 
Biržiškoms: „... aš Jus visus, p.p. Biržiškas, iš seno šlovinu savo 
širdyje, kaip lietuviškumo, darbo ir mokslo pavyzdžius...“ Šiame 
laiške vėl teiraujasi konkrečių leidinių, bando išsiaiškinti kai kurias 
detales — apie sukilėlio Bitės kelionę į Paryžių, Antano Mackevi- 
čiaus suėmimą ir nužudymą (F 314-755). 

Albinas Vaitkus (vėliau žinomas rašytojas prozininkas Ma- 
rius Katiliškis) Flensburge subūrė ten gyvenančius lietuvius 
literatūros rinkiniui Dienos be tėvynės išleisti (pasirodė 1946 m. 
sausio 1 d., spausdintas rotatoriumi). Viršelio autorius — daili- 
ninkas Viktoras Vizgirda. Kreidiniame popieriuje išspausdinta 
12 spalvotų tapybos darbų reprodukcijų ir 16 fotografijų. Visų 
raštų ir dailės kūrinių autoriai - Flensburgo lietuvių kolonijos 
gyventojai. Knygoje Albino Vaitkaus „Laiškas Lietuvai“, kalbi- 
ninko Petro Būtėno straipsnis „Pradžios mokyklos mokytojų 
kursai Flensburge“ ir rašinėlis apie biuletenį Lietuvių informacija. 
Savo kūrinių pateikė Lietuvoje pasireiškęs literatas Stasys Lau- 
cius. Dauguma (Bronius Dirmauskas, Osvaldas Nakas, Vladas 
Būtėnas ir kt.) literatūroje naujokai. Jaunimo gyvenimą atspindi 
skautams skirtas skyrius „Būdėk!“ 

Vokietijoje leidžiamoje lietuvių spaudoje pasirodė kritinių 
Dienų be tėvynės recenzijų. Ve. Biržiška Mintyje (1949 m. pradžia) 
atsiliepė palankiai. Vaitkus 1948 m. gegužės 29 d. laiške dėkojo už 
„tikrai objektyvų ir nuoširdų žodį“ (F 314-765). Parašė apie tautie- 
čių mėgstamo Flensburgo lietuvių biuletenio Lietuvių informacija 
uždarymą — nustojo ėjęs 1948 m. balandį. Leidėjai atsisakė tęsti. 
Laiške ir daugiau minorinių nusivylimo savo tautiečiais intonaci- 
jų. Laiško autorius: „Aš ne kartą pats vienas pergalvojau, ar mes 
bepajėgsime atkurti laisvą Lietuvą, kada vis tik didelis kiekis mūsų 
tautiečių dvasioje taip sumenko, tiesiog suglebo, ir patys vadina- 
mieji elito atstovai nebežino, rodos, jokio kito gyvenimo tikslo, 
kaip didžiuotis ir puoštis praeityje kokiais tai turėtais titulais, vie- 
tomis, pareigomis.“ 


MINORINE GAIDA 


Orarbus klausimas kiekvienam emigrantui buvo pilietybė. Pi- 
lietis įgyja valstybės socialinės globos teises. 1952 m. gegužės 4 d. 
M. Deveniui rašė: „Prieš porą dienų jau atsiėmiau pirmuosius 
pilietybės popierius, tai dabar jau pasidariau pusiau amerikonu 
ir jau galiu kojas ant stalo dėti, kaip čia mėgsta, ypač bibliotekos 
skaitytojai“ Stengėsi atsiskaityti su JAV vyriausybe dėl kelionės 
į šią šalį. Turįs apsimokėti visus mokesčius - nenorįs pasirodyti 
Dėdės Samo akyse koks sukčius. Laiškuose Mykolui (1953 m. sau- 
sio 26 d.) ir Alenai (1953 m. kovo 9 d.) Deveniams pasakojo, kad 
nemažą 700 dolerių sumą turįs sumokėti Amerikos iždui už per- 
kėlimą iš Europos. Pinigų žada pasiskolinti iš brolių. Tais pinigais 
atsilyginsiąs Amerikai. 

Pensija - materialinio nepriklausomumo garantas. Lemiamos 
reikšmės jos dydžiui turėjo Lietuvių enciklopedijos leidėjo moka- 
mas atlyginimas. Susikonfliktavusiam redaktoriui leidėjas Juozas 
Kapočius pusiau sumažino metinį atlyginimą, dėl to pensija bū- 
sianti tokia maža, kad jos vos cigaretėms teužteks (prieš 1954 m. 
lapkričio 3 d. rašytas laiškas). Gavo 87,10 dolerio pensijos, 437 do- 
lerius už praėjusį laiką, tad džiaugėsi, kad nuo Kapočiaus nebe- 
priklausysiąs. Nedidelę pensiją paskyrė Susivienijimas lietuvių 
Amerikoje (1954 m. balandžio 14 d. laiškas Deveniui). Tikėjosi tais 
pinigais pragyventi, nes ir šiaip nedaug turįs išlaidų (1955 m. ba- 
landžio 4 d. laiškas Deveniui). Panašiai 1955 m. lapkričio 17 d. rašė 
Vincui Maciūnui: „... mat turiu iš ko gyventi, nes man Amerikos 
iždas moka senatvės pensiją, kurios man užtenka ne vien pragyve- 
nimui, bet ir kitoms išlaidoms padengti.“ 

1952 m. lapkričio 29 d. laiške Maciūnui Biržiška skundžiasi tu- 
rįs nemalonią ydą: „... nesugebu savarankiškai važiuoti nežinomu 
maršrutu, tiktai tokiu keliu galįs keliauti, kuriuo bent vieną kartą 
buvo važiavęs. Ir tai ne vien čia, Amerikoje, kur atmuša kelionės 
drąsą nesugebėjimas angliškai susikalbėti, bet to meno nebuvo 

išmokęs nei Vokietijoje ir net Lietuvoje“ 1951 m. gruodžio 12 d. 
Deveniams rašė: Kalėdoms atvažiuotų, jei kas padėtų iš čia išvykti, 
nes pats vienas pirmo žingsnio padaryti nemokąs. 

Apie profesoriaus savijautą Amerikoje Vanda Daugirdaitė- 
-Sruogienė 1980 m. rugpjūčio 8 d. laiške šių eilučių autoriui rašė: 
„Vaclovas Biržiška - gal didžiausias Lietuvos praeities mylėtojas ir 
entuziastingas senų raštų ieškotojas, atsidūręs JAV man su širdgėla 
sakė, kad nedomina jo šis kraštas, nei jo gamta ir turtai, jam brangi 
ir įdomi tiktai Lietuvos istorija.“ Praėjus 25 metams nuo Biržiškos 
mirties Daugirdaitė-Sruogienė pasakojo tas pačias mintis — rašė!, 
kad profesorius skaudžiai išgyveno emigranto dalią, patiriamą pa- 
nieką, netikrumą. Nedomino jo Amerikos miestai, didingoji gam- 
ta, „jam iki fizinio skausmo rūpėjo Lietuva ir jos likimas“. Vargino 
nemokėjimas anglų kalbos. Profesorius - sudėtinga asmenybė, pats 
prisipažino esąs cholerikas, branginantis fizinį ir dvasinį nepriklau- 
somumą — skaudinusi kiekviena dovana, nors ji būtų duodama 
„iš geriausios širdies“. Vargino vienišumas, gili depresija. Mirties 
nuojauta, noras užbaigti veikalus vertė didinti darbo krūvį. Pranas 
Čepėnas atsiminimuose pasakojo, kad „Vaclovas Biržiška lengviau 
pakėlė sunkų tremties stovyklinį gyvenimą Vokietijoje, negu so- 
tesnį ir pastovesnį gyvenimo laiką Amerikoje. Jis visiškai neprigijo 
šioje naujoje dirvoje. Čia jam buvo viskas perdaug svetima, neeu- 
ropietiška, nepriimtina [...] Jam terūpėjo tik lietuviškas gyvenimas, 
lietuviško gyvenimo įvykiai ir pasireiškimai, kuriam pasaulio krašte 
jie bebūtų, jam terūpėjo lietuvių kultūra, lietuvių raštija, Lietuvos 
praeitis ir jos ateitis. Visa kita buvo tik pagalbiniai dalykai.“ 

1955 m. balandžio 28 d. laiške Deveniui Biržiška rašė, kad dėl 
spaudos (net Naujienų) puolimų negalįs dirbti, stovi žadėti para- 
šyti straipsniai - rimtesniam darbui negalįs susikaupti, tad dirbąs 
grynai mechaninį darbą - mašinėle perrašąs Lietuvių bibliografijos 
visai perdirbtą ir perredaguotą leidimą - jau parašęs 1000 „mašini- 
nių didelių lapų“. 

Lietuvių enciklopedijos leidimą ir dalyvavimą jos redagavime lai- 
kė svarbiu savo gyvenimo įvykiu: tai „... ne koks pasipelnijimo šal- 
tinis, bet nauja visuomeninės tarnybos savo tautai forma“ (1953 m. 


1 V. Daugirdaitė-Sruogienė, „Didysis lituanistas Vaclovas Biržiška“, Drau- 
gas, - Mokslas. Menas. Literatūra, 1981, lapkričio 14, nr. 266. 

2 Pr. Čepėnas, „Brangiojo Vaclovo Biržiškos netekus“ in Prof. Vaclovui Bir- 
žiškai atminti, Chicago, 1956, p. 4. 

balandžio 8 d. laiškas J. Puzinui). Panašiai 1953 m. liepos 31-rugpiū- 
čio1 d. rašė Maciūnui: sutikdamas būti enciklopedijos redaktoriumi 
jokios naudos sau nesiekiąs - norėjęs dar kartą prieš mirtį savo tautai 
kiek mokėdamas patarnauti. Profesorius tikėjo Lietuvos laisve. 
Lietuvių enciklopedijos pirmo tomo įžangoje rašė: „Neatsižvelgiant į 
įvairius skeptikų balsus, tas darbas pavyko organizuoti, ir štai jis jau 
duodamas visai lietuviškajai visuomenei ne tik ginklu, kuris mums 
padės vistiek sutriuškinti geležinę uždangą, atskyrusią Lietuvą 
nuo viso kultūringo pasaulio, bet ir tai uždangai griuvus ir laisvajai 
Nepriklausomajai Lietuvai atsistačius, įteiks atgijusiai tautai į 
rankas ir šaltinį žinių [...]. Tau, mūsų širdyse Laisvoji Lietuva, mes 
tą mūsų visų bendrą darbą dirbame ir skiriame!“ 

Po Stalino mirties atsirado vilties sugrįžti į tėvynę: „... atrodo, 
kad pradėjus jau braškėti geležinei uždangai, viltis grįžti namo 
padidėja..“ (1953 m. liepos 5 d. laiškas J. Puzinui). Vylėsi, kad bent 
„jaunoms kartoms artinasi laikas, kai jos galės grįžti Lietuvon“, 
svarstė, ką galėtų dirbti grįžę Algirdas ir Kęstutis Deveniai (1953 m. 
balandžio 12 d. laiškas Devenienei). Tačiau pats grįžti į okupuotą 
Lietuvą neketino. 1955 m. gegužės 16 d. laiške Deveniui rašė, 
kad iš Rytų Berlyno gavo laikraštį 34 s038paugenue na poduny - 
kviečia grįžti į Lietuvą. Spėjo, kad atsiuntė Dauguvietienė (su ja 
Vokietijoje, Wangene, kartu gyveno), bet netiki, kad „atsirastų 
kiek tokių naivių žmonių, kurie ant meškerės patektų“ Tačiau 
tikėjo, kad jo knygos kada nors pasieks Lietuvą. 1951 m. rugsėjo 
8d. Jonui Puzinui rašė, kad jo knygos sudaro 2000 puslapių, bet čia 
niekas nespausdins, bet nors Jūs visi, sugrįžę Lietuvon, „turėsite 
mano visai paruoštus pomirtinius darbus“. 

Blogėja sveikata, slegia vienatvė, šmėkščioja niūrios mintys. 
Jaunystėje ir vėlesniais gyvenimo metais didelis, alinantis darbo 
krūvis sveikatos nepalaužė. Net Vokietijoje dar gerai jautėsi. Tačiau 
metai bėga. JAV rašytuose laiškuose atsiranda minorinių gaidų. 
1952 m. vasario 27 d. laiške Deveniui rašė, kad beveik niekados 
nesirgęs, gerai to amato [sirgimo] neišmokęs. Dabar jaučiąsis 
nusilpęs („... berašydamas tą laišką apsipyliau prakaitu“), otų metų 
balandžio 14 d. laiške Devenienei pasiskundė širdies skausmais. 
Atsiradusius širdies negalavimus siejo su daugiamečiu rūkymu 
(K. Ostrauskas: „tiesiog gyveno dūmuose“), ketino atsikratyti 


3 | V. Biržiška, „Žodis Lietuvai ir lietuviams“, in Lietuvių enciklopedija, 1953, 
t. 1, p. 6. 


538 


šio įpročio. Išgerdavo su saiku, bet ir nedidelis kiekis darėsi 
pavojingas - kelis kartus išgėręs alkoholio buvo praradęs atmintį. 
Taip buvo atsitikę ir vaišėse pas Devenius. Žadėjo susilaikyti nuo 
gėrimo (1953 m. gegužės 14 d. laiškas Devenienei). 

Artėjančios senatvės palydovas — vienatvė, ypač gyvenant be 
šeimos. Įvairiais variantais ir intonacijomis kartojasi ši tema. Jau 
1950 m. gruodžio 2 d. laiške Maciūnui rašė pradedąs pavargti: „... o vis 
dėlto 66 metai tai jau senatvė, kuri jau savo ragus man pradeda rodyti.“ 

1951 m. spalio 24 d. laiške Deveniams iš Vašingtono džiaugiasi 
Kongreso bibliotekoje gautu darbu, tačiau slegianti vienuma, 
vieniši vakarai tarp visai svetimų žmonių, su kuriais ir pasikalbėti 
negalįs. Atsiprašo, kad gyvendamas pas Devenius ne visuomet 
elgdavosi kaip pridera, būdavo aikštingas. 

1951 m. lapkričio 9 d. laiške Maciūnams: „Blogiausia man čia tai, 
kad esu visai vienas — tai noroms nenoroms jau 12 val. einu gulti, 
keliuos 6.30 ir greit sėdu į tramvajų ir važiuoju bibliotekon, pakeliui 
papusryčiavęs.“ 1952 m. vasario 2 d. tam pačiam adresatui rašė, kad 
iš įvairių vietų turįs užsakymų parašyti straipsnių, bet nė vieno 
negalėjęs įvykdyti, nuvargdavęs — „vėl tie patys senatvės ragai“. 

1952 m. sausio 6 d. Maciūnui: „Grįžtu iš darbo vis dėlto tiek (dėl 
senatvės) nusivaręs, kad be laiškų ir nurašinėjimo to, ką iš kitur 
bibliotekoje nusikopijavau, nieko rašyti savarankiškai negaliu - gal 
labiausiai dėl to, kad esu vienui vienas“ 

1952 m. birželio 6 d. laiške tam pačiam adresatui: „... nuotaika 
mano paršyviausia ir nėra jokio noro gyventi, kada prieš akis 
žmogus nematai jokios prasmės iš tokio gyvenimo, juo labiau, kad 
ir savarankiškam rašymui neturiu nei jėgų, nei atitinkamų sąlygų.“ 

Sulaukęs Lietuvių enciklopedijos bendradarbių, tarp kurių buvo 
ir bičiulis Vincas Maciūnas, viešos kritikos, 1953 07 31-08 01 laiške 
pastarajam rašė: „Taigi esu vienui vienas, neturiu nei vienos artimos 
dūšios, kuri mane abejonėse ar sunkiose valandose palaikytų, tai 
kuriam velniui man gyventi?“ Eidamas gulti galvojąs: „...kaip būtų 
gera, jei užmigęs, aš daugiau nepabusčiau — savo atgyvenau, kiek 
mokėjau ir kaip mokėjau dirbau, bet nieko padoraus, už ką man 
žmonės būtų gerą žodį pasakę, nesu padaręs.“ 

1953 m. lapkričio 10 d. laiške Maciūnui guodėsi, kad išleidęs 
Senosios lietuvių knygos istorijos pirmą dalį išsiuntinėjo kelias 
dešimtis egzempliorių bičiuliams, tačiau, išskyrus Keleivį, niekas 
spaudoje jos nepaminėjo, dėl to ir neperka, dėl to leidėjai negali 
antros dalies spausdinti. Tad ar verta rašyti: „Esu beveik nusistatęs 

visus tuos 2-3500 mano prirašytų lapų sukišti į krosnį. Tokiai 
„jaunai Lietuvai; kuri išaugo iš smetoninio režimo, neverta ir 
dirbti. Gaila man tų tūkstančių nemiegotų nakčių, kurias praleidau 
prie tų visų mano rašinių ir kurias dabar eikvoju - dirbu tam, kad 
paskiau visokie literatūriniai skalikai tave aplotų ir apspjaudytų 
viešai.“ Ir vis dėlto naktimis sėdi prie „niekam nereikalingos“ 
Lietuvių bibliografijos 2-osios laidos. 

Pradėjusiam 70-metį (1954) šmėsteli mintis apie savižudybę, 
bet nepasiduoda nevilčiai — ieško išeities, ieško kuklaus 
kambarėlio, tikisi prasimaitinsiąs iš menkos senatvės pensijos. 
Po nesusipratimų su Lietuvių enciklopedijos leidėju Kapočiumi 
1954 m. rugsėjo 13 d. laiške Deveniams rašė, kad „baigiant 
70 metus sulaukti tokio chuliganizmo, tai tik viena mintis ėda — 
kaip greičiau pasekti Krėvės pėdomis (rašytojas mirė 1954 m. 
liepos 7 d.). Viename paskutiniųjų laiškų Deveniams (1954 m. 
lapkričio 2 d.) rašė norįs grąžinti pasiskolintas knygas (tarp kitų — 
Julijono Lindės-Dobilo romaną Blūdas). Savijauta nekokia, slegia 
spaudos kritika, net Naujienose. Laišką tęsia: „Šiaip smarkiai man 
apsilpo akys, o paskutiniu laiku ir pirštų kaulai pradeda skaudėti“ 
(Lietuvoje buvo sirgęs podagra). Baigia 71-uosius, jaučia neilgai 
gyvensiąs. Bet nepraranda vilties - tikisi iki Naujųjų metų baigsiąs 
rašyti knygą apie Šliūpą, tada galėsiąs imtis kitų darbų. 

Senatvės ir vienatvės temą tęsia. 1954 m. gegužės 4 d. laiške 
Petronėlei Orintaitei pacitavo rusų priežodį „CrapocTb He nopox, 
a GoAbIoe cBWHCTBO“ ir pridėjo: „O man senatvė juo labiau 
didelė kiaulystė, kad esu visai vienas, savo vieno globai ir likimui 
pavestas.'*+ Skundžiasi ir 1955 m. vasario 11 d. laiške A. Devenienei: 
„Nuobodu man taip vienam vis su savimi tiktai bendrauti - bet jau 
toki senatvės savybė“ 

Bene paskutiniame 1955 m. gruodžio 8 d. rašytame laiške 
Deveniams atsiprašo už išpuolius prieš literatus (rašęs, kad Skardžius 
Krėvės raštų kalbą ne taiso, bet sudarko), už kišimąsi ne į savo reikalus. 
Čia ir pasiteisina: tai dėl vienatvės, nuobodžiauja vien su savimi 
kalbėdamas. Paskutiniais (1955) gyvenimo metais net Deveniams 
mažiau parašo laiškų. Pasikeitė ir visuomeninis statusas — buvo 
Lietuvių enciklopedijos vyr. redaktoriumi, tapo kukliu pensininku. 

Jau 1950 m. gruodžio 11 d. laiške Maciūnui rašė, kad nenorėtų 
amžiams pasilikti nors ir svetingoje, bet svetimoje žemėj. 


4 | V. Biržiškos laiškai P. Orintaitei, 1954 05 04, Knygotyra, 2003, t. 40, p. 336. 

Pašalintas iš Lietuvių enciklopedijos vyr. redaktoriaus pareigų 
Biržiška apleido leidyklos namus ir apsigyveno Bostone Jurgio Ja- 
šinsko (1907-1990) šeimoje. Jašinskas buvo kilęs iš Biržų, evangeli- 
kas reformatas, baigęs tenykštę gimnaziją ir Karo mokyklą Kaune. 
1932-1934 m. lankė eksperimentinio teatro studiją, 1936 m. - Aukš- 
tuosius kūno kultūros kursus. Mokytojavo Tauragės mokytojų se- 
minarijoje, Kauno aukštesniojoje technikos mokykloje, „Aušros“ 
berniukų gimnazijoje. Vokiečių okupacijos metais dirbo Kūno 
kultūros rūmų inspektoriumi. Į spaudą rašė nuo 1926 m., daugiau- 
sia į liberalius (Lietuvos žinias) ir kairiuosius (Socialdemokratą) lai- 
kraščius. 1944 m. atsidūrė Vokietijoje, rašė emigrantų laikraščiams. 
Iš ten pasiekė JAV, vaidino Bostono dramos teatre, bendradarbia- 
vo Naujienose, Kelyje, Drauge. Parašė porą knygų, paminėtina Julius 
Janonis: poetas ir revoliucionierius (1975). 

Pas Jašinskus Biržiška apsigyveno 1954 m. pabaigoje. Mykolui 
Deveniui parašė optimistinį laišką. Džiaugėsi Jašinskais - nebė- 
ra vienas, žmonėms ne pinigai svarbiausia, turėjęs derėtis ne kad 
nuleistų už butą ir maistą, bet kad daugiau paimtų. Tai dabar to- 
kioje aplinkoje apsigyvenęs jaučiąsis daug geriau. Dar pridūrė, kad 
bendrauja su trimete šeimininkų dukra (,... o aš pasiutiškai mėgs- 
tu vaikus“). Vertėsi iš kuklios senatvės pensijos. Turėjo atskirą 
kambarį, palankią žmogišką atmosferą („...įvairiais klausimais be- 
sišnekėdami, su juo esame ne vieną kartą prasėdėję iki vėliausių 
išnaktų'“), čia galėjo ramiai tęsti spaudos istorijos ir bibliografijos 
darbus. Skubėdamas tvarkė ir mašinėle perrašinėjo Lietuvių biblio- 
grafiją. Pranui Čepėnui yra sakęs: „Jau tretįjį tūkstantį [puslapių] 
pradėjau rašyti.“* Bet ir darbas ne viską gali. 

Atleistas iš Lietuvių enciklopedijos redakcijos jautėsi užgautas, 
buvo prislėgtos nuotaikos. 1954 m. gruodžio 12 d. jam sukako 70 
metų. Spaudoje pasirodė profesoriaus veiklą palankiai įvertinusių 
straipsnių. Bostono lietuviai surengė iškilmingą minėjimą. Sveiki- 
nimus atsiuntė Vyriausiojo Lietuvos išlaisvinimo komiteto pirmi- 
ninkas prel. Mykolas Krupavičius, Lietuvos diplomatijos šefas Sta- 
sys Lozoraitis ir kt. Apie minėjimą Biržiška užsimena laiške Krė- 
vei. Ironizavo: liaupsintojai, išskyrus Petrą Joniką ir Vincą Maciū- 
ną, jo darbų tikriausiai nėra skaitę. Jubiliejaus proga gavo paramos 


$ | J. Jašinskas, „Spaudos pabiros“, Naujienos. - Naujienų Antroji Dalis, 1957, 
rugsėjo 28, nr. 383. 
6 Pr. Čepėnas, „Brangiojo Vaclovo Biržiškos netekus“, p. 7. 

iš ALT - so dolerių, iš čikagiškės Lietuvių literatūros draugijos 100 
dolerių („tai bent iš išmaldų apsirūpinau metams cigaretėmis“)7. 

Moralines nuoskaudas, patirtas Lietuvių enciklopedijoje, papil- 
dė brolio Mykolo šeimos tragedija - brolienė Bronislava gyvenimą 
baigė tragiškai - nuskendo 1955 m. rugsėjo 20 d.3 Velionės seserėčia 
vilnietė Danutė Juodelienė šių eilučių autoriui pasakojo, kad teta 
gyvenimą užbaigė prislėgta nostalgijos, nematydama vilties grįžti į 
Lietuvą. Netrukus, po kelių mėnesių, nuo širdies smūgio mirė bro- 
lio Mykolo žentas Kazys Barauskas?, susirgo duktė. Mykolas liko 
su trim mažamečiais vaikaičiais. 1955 m. spalio 6 d. laiške Deveniui 
Vaclovas rašė: „...mano brolienės mirtis buvo taip pribloškusi, kad 
kurį laiką visai buvau pusiausvyros nustojęs.“* Buvo įsitikinęs, kad 
iš trijų brolių pirmas „kojas pakratysiąs“". Pranas Čepėnas atsimi- 
nimuose rašė, kad po tragiškų įvykių brolio Mykolo šeimoje Vac- 
lovo nuotaika gerokai pasikeitė: „Neviltis ir nusiminimas prabilo 
jo lūpomis. Diena iš dienos jis ėmė kartoti apie savo mirtį ir apie 
beprasmišką gyvenimą, ir apie beprasmiškus jo darbus, nes jo ra- 
šomi darbai niekam nesą reikalingi ir neįdomūs“ 

Bostoniškis Antanas Mažiulis šių eilučių autoriui rašė, kad, be 
globėjų Alenos ir Mykolo Devynių, Biržiška bendravo su Jackumi 
Sondeckiu, su kuriuo dirbo Lietuvių enciklopedijoje Bostone. Jie 
dažnai susitikdavo „paskutinio saulėlydžio ir jo nesėkmės metu“3 

Atsisveikinimas. Vc. Biržiška gauna iš Devenio laišką - kvie- 
čia šventėms („...kokios bus Kūčios be Tavęs“ (VVU, E 314-503). 
1955 m. gruodžio 24 d. iš Bostono jis atvyksta į Watertowną pas De- 
venius ir pirmą kartą — be knygų. Čia svečias maloniai praleido Ka- 
lėdų ir Naujųjų metų šventes. Vieną popietę staiga pajuto skausmą 
krūtinėje. Tai buvo širdies smūgis. Ligonis greitai buvo išgabentas į 
Waterbury ligoninę. Budėti liko Devenienė. Apie profesoriaus ligą 
buvo informuota visuomenė - Naujienos išspausdino nuotrauką 
ir pranešimą apie ligą. Gydytojų pastangos išgelbėti gyvybę buvo 
bergždžios — 1956 m. sausio 3 d. profesorius mirė. Devenienė po 


7 V. Biržiškos laiškas V. Krėvei 1950 01 10, Metmenys, 1983, nr. 45, p. 146-147. 
8 J. Aničas, Alena ir Mykolas Deveniai: visuomeninė politinė veikla Tėvynė- 
je ir išeivijoje, Vilnius, 1997, p. 271. 

9 Ibidem, p. 272. 

10 Ibidem, p. 280. 

1 Ibidem. 

12 | Pr. Čepėnas, „Brangiojo Vaclovo Biržiškos netekus“, p. 9. 

12 A. Mažiulio laiškas V. Žukui, 1987-08-18, VUB, E 141-287. 

Vaclovo Biržiškos rašomasis stalas. Bostonas (JAV), 
1956 


mirties rašė, kad profesorių pakirto enciklopedijos istorija, o pri- 
baigė brolio Mykolo šeimos nelaimės („jomis senelis kliedėjo“)'*. 

Sužinojęs apie profesoriaus mirtį Stasys Santvaras aplankė Ja- 
šinskus, pas kuriuos velionis gyveno, užėjo į jo kambarį. Štai ką 
rado: „Ant sienos kabo trys paveikslai: tėvas, motina ir žmona. 
Erdvi knygdėtė sausakimšai prikrauta knygų, žurnalų, laikraščių. 
Dažnoj knygoj ir dažname žurnale sukaišioti velionio profesoriaus 
ženklai [atžymos]. Priešingoj pusėj, ant drabužių spintos, tvarkin- 
gai sudėti mirusio mokslininko rankraščiai: naujai perredaguota 
[Lietuvių] bibliografija, Aleksandrynas, rinktiniai raštai, iš viso gal 
kokie 3000 mašinėle rašytų puslapių. Kambary prie lango nedide- 
lis rašomasis stalas [...], prie rašomojo stalo ant kėdės gražiai su- 
lankstyta guli didžiulė vilnonė skepeta [...]/45 

Rengti laidotuvių į Bostoną broliai Mykolas ir Viktoras neatva- 
žiavo - gyveno toli (Mykolas - Los Andžele, Viktoras - Čikagoje), 
abu senyvo amžiaus. Buvo sudarytas prof. Vaclovo Biržiškos laido- 
jimo komitetas (Pranas Čepėnas - pirmininkas, Vanda Daugirdai- 
tė-Sruogienė, Martynas Gudelis). Aukų buvo surinkta 1211,35 do- 
lerio. Išleista knygelė Prof. Vaclovui Biržiškai atminti (1956). 


14 A. Devenienės 1956 m. laiškas nenusatytam adesatui, iš Jono Aničo ar- 
chyvo. 

15 S. Santvaras, „Vaclovas Biržiška žmogus ir mokslininkas“, Dirva, 1956, va- 
sario 9, nr. 6. 

Vaclovo Biržiškos kambario kampelis. Bostonas, 1956 


Prof. Vaclovo Biržiškos palaikai buvo kremuoti Bridgeporte. 
Urna su pelenais atvežta į Čikagą ir pašarvota Povilo Ridiko kop- 
lyčioje tarp dviejų tautiškų vėliavų. Jaudinantį įspūdį darė virš 
urnos pakabintas didelis Adomo Varno tapytas portretas“. Da- 
lyvavo brolis Viktoras. 1956 m. sausio 20 d. Lietuvių evangelikų 
reformatų superintendentas Stasys Neimantas laikė pamaldas. 
Kitą dieną žmonės rinkosi atsisveikinti. Iškilmės truko apie porą 
valandų". Kalbėjo Lietuvos konsulas Petras Daudžvardis, VLIK'o 
vardu Pranas Čepėnas (apibūdino profesoriaus asmenybę, gyveni- 
mą, nenuilstamą darbą, išgyvenimus atsidūrus Vokietijoje, vėliau 
JAV). Mažosios Lietuvos lietuvių draugijos vardu kalbėjo Mikas 
Kūjus, Lietuvių evangelikų reformatų — dr. Jokūbas Mikelėnas 
(profesorius tiesė kelią, „kuriuo žengė į Lietuvą kultūra, šviesa 
ir gerbūvis“), Lietuvių evangelikų liuteronų bažnyčios bendruo- 
menės vardu — kun. Ansas Trakis (evangelikai liuteronai dėkojo 
už „mūsų protėvių knygų atskleidimą“), Čikagos apygardos ir 
visos Amerikos lietuvių bendruomenės vardu — dr. Jonas Bajer- 
čius (kalbėjo, kad profesorius priklauso „visai lietuvių tautai, visai 
lietuvių bendruomenei“). Lituanistikos instituto atstovas dr. Pet- 
ras Jonikas pažymėjo svarbiausias veiklos sritis — bibliografiją ir 
kultūros istoriją. Lietuvių profesorių draugijos vardu kalbėjo prof. 
16 „Vaclovo Biržiškos laidotuvės“, Laisvė, 1956, sausio 28, nr. 19. 


17 „Profesorius Vaclovas Biržiška iškilmingai palaidotas..., Naujienos, 1956, 
sausio 23. - Parašas: Reporteris. 

kė 


Vaclovas Biržiška karste. Bostonas, 1956 m. 


Matas Krikščiūnas, Lietuvių rašytojų draugijos - Povilas Gaučys 
(apgailestavo, kad nepaliko įpėdinio, kuris tęstų jo darbą), Lietuvos 
valstiečių liaudininkų vardu - Mečys Mackevičius. Žodį tarė lietu- 
vių tautinio sambūrio atstovas dr. Ignas Stankus, Lietuvių teisinin- 
kų draugijos narys Liudas Šmulkštys, lietuvių mokytojų vardu kal- 
bėjo A. Gulbinskas, Lietuvių socialdemokratų - 4-0sios kuopos 
atstovas Jonas Talalas. Lietuvių teatralų ir XXVII knygos mėgėjų 
draugijoms atstovavo Stasys Pilka („Miršta mirtingieji, griūva ma- 
terialinės vertybės ženklai, bet dvasios ugnis, idealui atnašavimo 
liepsna neužgęsta“). „Žiburėlio“ draugijos studentams remti vardu 
kalbėjo Marija Zolpienė, „Šviesos“ sambūrio — dr. Jonas Valaitis. 
Lietuvos karių ramovės pirmininkas Povilas Dirikis pasakojo apie 
velionio šviečiamąją veiklą Lietuvos kariuomenėje. Čikagos lietu- 
vių literatūros draugijos ir Lietuvių tautinių kapinių komiteto var- 
du kalbėjęs Martynas Gudelis perskaitė gana ilgą prof. Juozo Ka- 
minsko laišką. Laiškus atsiuntė Keleivio redaktorius Jackus Sonda, 
Lietuvos laisvės komiteto vardu - Kipras Bielinis. Jis ypač svarbiu 
laikė Vokietijoje 1948 m. žurnale Aidai (nr. 18) paskelbtą straipsnį 
„Mažosios Lietuvos rašytojai ir raštai“. Tai įnašas į Lietuvos lais- 
vės komiteto programą: „Mes kovojame ir kovosime dėl Mažosios 
Lietuvos žemių. Tuo mokslo darbu profesorius prie tos kovos pri- 
sidėjo ir patarnauja Lietuvos politikai.“* 

 Smuiku griežė Alfonsas Paukštys, vargonavo Vladas Jakubė- 
nas. Trečią valandą urna išvežta į Lietuvių tautines kapines. Lydė- 


18 „Kipras Bielinis atsisveikina prof. Vaclovą Biržišką, Naujienos, 1956, kovo 5. 

DIDYSIS LITUANISTAS 


PROF. VACLOVAS, BIRŽIŠKA 
1884 XII 2 


Vaclovo Biržiškos antkapio paminklo skninias Lietuvių tauti- 


XM 


nėse kapinėse Čikagoje. Iš kairės: Matas Krikščiūnas, Petras Joni- 
kas, Pranas Čepėnas, Martynas Gudelis, Viktoras Biržiška, K. Pe- 
trauskas, Elena Milius (Kauno knygyno „Antikvaras“ savininko 
Juliaus Žuko duktė), pirmas iš dešinės Adolfas Milius. 1960 


jo apie 50 mašinų, kai kurie atvyko tiesiog į kapines. Nors šalčių 
būta stiprių, į laidotuves susirinko apie 250 tautiečių. Prie kapo 
žodį tarė Povilas Ridikas: „Vaclovas buvo įsitikinęs, kad plunks- 
na yra galingesnė, negu kardas, todėl jis pašventė savo gyvenimą 
knygoms, mokslui“ Atsisveikinimo žodį tarė brolis Viktoras Bir- 
žiška. Povilas Ridikas nuėmė nuo urnos lietuvišką vėliavą, įteikė 
ją profesoriui Viktorui ir palinkėjo: „Kai Lietuva bus laisva, tai šią 
vėliavą Jums teks parvežti į tėvynę ir žiūrėti, kad ji suplevėsuotų 
virš Lietuvos universiteto rūmų“? 

Nekrologą išspausdino laikraštis Chicago Daily Sun-Times?“, 

Broliai Mykolas ir Viktoras Biržiškos per spaudą padėkojo tau- 
tiečiams už globą, dvasinę šilumą, kuri lengvino velionio vienatvę 
ir patiriamus nemalonumus. Labiausiai dėkojo Alenai ir Mykolui 
Deveniams, kurie priglaudė, globojo ir rūpinosi. 

Visuomenės lėšomis kapinėse 1960 m. pastatytas paminklas, lai- 
dojimo ir paminklo statymo komitetų gautų įplaukų ir išlaidų apy- 
skaita buvo paskelbta Naujienose?! 


19 „Profesorius Vaclovas Biržiška iškilmingai palaidotas.., ibidem. 

20 „Chicago angliškoji spauda apie profesorių Vacl. Biržišką“, Naujienos, 
1956, sausio 23, nr. 18. 

21 | „Prof. Vac. Biržiškos Komitetų apyskaitos“, Naujienos, 1966, gegužės 9, nr. 109. 

Palikimas. Profesoriui Vaclovui Biržiškai mirus brolis Myko- 
las parašė Jackui Sondai laišką ir savo bei brolio Viktoro vardu prašė 
drauge su Stasiu Santvaru ir Jurgiu Jašinsku padaryti palikimo 
apyskaitą. Ją atlikus paaiškėjo, kad palikimas labai kuklus. 

Pinigai. Grynųjų pinigų rasta 70 dolerių 27 centai, bostoniškiui 
kompozitoriui Juliui Gaideliui pardavus profesoriaus rašomąją 
mašinėlę gauta 60 dolerių. Pašto ženklų rasta už 5 dolerius 17 cen- 
tų, tad iš viso 135 doleriai 44 centai?*. 

Daiktai. Drabužių ir asmeninių daiktų sąraše - keletas padėvė- 
tų ir vienas apynaujis kostiumas, 9 viršutiniai marškiniai, vilnonis 
nertinis be rankovių, baltas šilkinis „šalikas“ ir 12 kaklaryšių, 22 po- 
ros kojinių, pirštinės, šiaudinė skrybėlė, odinis portfelis, 3 kartoni- 
niai lagaminai, vienas geras, trys šeimos narių portretinės nuotrau- 
kos. Iš Lietuvos atsivežta sidabrinė taurė su ąsele (tėvo palikimas), 
sidabrinis šaukštas su ženklais X M G P K, sidabrinis portsigaras 
su Vaclovo Biržiškos auksine monograma, skepeta (pledas) — 
žmonos palikimas. Matyt, iš Kauno atsigabenti šachmatai ir lenta, 
ilgai vartota kortų kaladė. Archyvas visai menkas - Simo Sužie- 
dėlio laiškas (grąžinami 7 doleriai prenumeratos), K. Aramavičie- 
nės laiškas (įdėta 5 doleriai)*. Brolio Mykolo nurodymu?* daiktai 
buvo paskirstyti taip: dalis drabužių ir baltinių išsiųsta į Londoną 
Marijai Žymantienei, kai kurie daiktai galėjo būti išdalyti pažįsta- 
miems atminimui, likusius drabužius ir baltinius perdavė Bostono 
BALF'o skyriui. O asmeniniai, ypač su šeima susiję, daiktai tikriau- 
siai buvo nusiųsti broliui Mykolui. 

Rankraščiai. Svarbiausia palikimo dalis - Vaclovo Biržiškos 
rankraščiai. Po kelių mėnesių iš Jašinsko Mykolas gavo 120 dolerių, 
10 dėžių ir du lagaminus rūpestingai supakuotų knygų ir rankraš- 
čių. Profesorius pasigedo Lietuvių bibliografijos 1904-1914 metų 
dalies, teiravosi Jašinsko, ar ji kam paskolinta, ar visai nebuvo pa- 
rengta. Netrukus Naujienų priede Literatūra (1956 09 29) ir Drauge 
(1956 09 29)pasirodė pranešimas „Prof. Vacl. Biržiškos rankrašti- 
nis palikimas“. Jame nurodyti rankraščiai: Aleksandrynas (3 karto- 
ninės dėžės), Lietuviškoji bibliografija (ankstesnė antraštė Lietuvių 
bibliografija) I, II, III, IV, V d. - antrasis iš pagrindų perredaguotas 
leidimas, Tarp mirusiųjų žmonių ir gyvųjų knygų ir raštų (straipsnių 


22 Aktas, 1956 06 03, MAB, F 163-1312. 
23 Ibidem. 
24 M. Biržiškos laiškas J. Jašinskui, 1956 06 09, MAB, F 163-1313. 

rinkinys), Praeities pabiros (straipsnių rinkinys iš lietuvių praei- 
ties), Rašytojų kalendorius (dėžė su užraktų), Studentai iš Lietuvos 
užsienio universitetuose XV-XVIII a., medžiaga Jono Šliūpo mono- 
grafijai (aplankas), kartoninė dėžė su užrašais ir laiškais, keletas 
įvairaus formato užrašų, sąsiuvinių, aplankų, laikraščių iškarpų, 
fotografijų — iš viso 16 vienetų. Daugumas rankraščių Lietuvą pa- 
siekė (VVU, F 314). Medžiagos rinkinio apie Šliūpą nėra. 

Biblioteka. Mykolo Biržiškos prašymu knygos buvo peržiūrėtos 
ir skolintos grąžintos savininkams. Liko apie 300 lietuviškų knygų, 
apie 60 lituanikos vokiečių, prancūzų, lenkų, anglų, lotynų kalbo- 
mis. Lietuviškos išleistos XIX a.-XX a. pirmoje pusėje Lietuvoje, 
Mažojoje Lietuvoje, po karo Vokietijoje, buvo leidinių, įvairiais 
laikais leistų Amerikoje. Daugiausia knygų ir periodinių leidinių 
bibliografijos ir knygos istorijos klausimais. Tarp jų apie 20 paties 
Biržiškos. Paminėtini istorijos ir lietuvių kalbos mokslo leidiniai, 
apie so grožinės literatūros knygų, keletas tautosakos leidinių. Se- 
niausia knyga - Jezus, tikrasis Griekininkų Prietelius, išleista 1755 m. 
Buvo keletas vertingų XIX a. pirmosios pusės ir to amžiaus vidu- 
rio knygų. Vertingiausią bibliotekos dalį sudarė periodika — apie 
40vienetų. Vienų - tikvienas ar keli numeriai, kitų - daugiau. Buvo 
keletas komplektų: Vienybės lietuvninkų (1890-1896, 1906-1907), 
Kovos (1907-1908), Tėvynės (1909). Keliolika kalendorių, vienas 
kitas almanachas. Mokslų akademijos bibliotekoje yra Vc. Biržiš- 
kos emigracijoje sukauptų knygų ir kitų leidinių sąrašas“. 


25 MAB, E 163-1313. 

Vadovas Biržiška — plačių užmojų, didelio intelektinio pajėgu- 
mo mokslo ir kultūros veikėjas. Mokslo veikalams, mokslo popu- 
liarinimo straipsniams, dokumentų publikacijoms būdingas temų 
įvairumas. Kai kuriose srityse jis buvo pradininkas (periodikos 
istorijos), kai kurias tęsė, suteikė tvirtesnį mokslinį pagrindą (sa- 
višvietai, bibliotekininkystei, bibliografijai, knygos istorijai). Vei- 
kalams būdingas sisteminis tyrimo metodas: optimaliai suvoktas, 
integruotas tyrimo objektas (pvz., raštija - knygos, serialiniai ir 
kiti spaudiniai, rankraščiai), tyrimo daugiaaspektiškumas, vertini- 
mo kriterijų įvairumas. Spaudą tyrė kultūrologiniu, literatūrologi- 
niu, knygotyriniu, pedagoginiu aspektu. 

Profesorius aktyviai veikė kuriant aukštąjį teisės mokslą Lietu- 
vos universitete — įėjo į sudaromo Teisių mokslo fakulteto bran- 
duolį. Du dešimtmečius fakultete profesoriavo, dirbo administra- 
cinį darbą - keliolika metų buvo fakulteto tarybos sekretoriumi, 
porą metų - dekanu. Tačiau dėstomo administracinės teisės kurso 
ir kitų problemų nuodugniau netyrinėjo, teisės mokslo darbų ne- 
paliko. Daugiausia laiko ir jėgų atidavė knygotyrai (bibliografijai, 
knygos istorijai) ir bibliotekininkystei. Čia išvarė giliausią vagą, 
įspaudė ryškiausią pėdsaką. 

Plati su periodika susijusi jo veikla - redagavo keletą žurnalų, 
aktyviai bendradarbiavo bene šešiasdešimtyje Lietuvos ir dvide- 
šimtyje lietuvių emigrantų serialinių leidinių. 

Pirmas reikšmingas įvykis tarpukario Lietuvos bibliografijo- 
je- Biržiškos redaguojamo žurnalo Knygos pasirodymas 1922 m. Jo 
puslapiuose paskelbė retrospektyviosios nacionalinės bibliografi- 
jos veikalo Lietuvių bibliografija Lir II dalis, skyriuje „Bibliografija“ 
registravo ir einamąją spaudą, skyriuje „Mūsų žurnalai“ - leidinių 
turinius, atskiruose skyriuose — lituaniką. Kitas žingsnis spren- 
džiant einamosios spaudos registravimą — Biržiškos redaguoja- 
mo žurnalo Bibliografijos žinios pasirodymas 1928 m. Jame buvo 

registruojamos knygos, periodiniai leidiniai, juose paskelbti 
straipsniai, lituanika. Tad Biržiškos pastangomis Lietuvoje buvo 
išspręsti spaudos dokumentavimo, visuomenės informavimo po- 
reikiai, sukurta mokslo ir kultūros darbo informacinė bazė. Profe- 
sorius padėjo pagrindus spaudos informacijos sistemai Lietuvoje. 

Biržiška — daugiausia nuveikęs lietuvių knygotyrininkas, 
mokslinės knygų istorijos ir bibliografijos teorijos bei istorijos 
tyrėjas. Veikalui Lietuvių bibliografija suteikė kokybiškai naują, 
knygotyrinį, aspektą. Literatūrą suklasifikavęs chronologiškai, 
parodė istorinį jos raidos vaizdą. Autorius atskleidė tikrąsias kon- 
trafakcijų išleidimo datas ir vietą, išaiškino slapyvardžius ir slapy- 
raides, pateikė papildomos istorinės ir bibliografinės medžiagos 
apie autorius bei knygas. 

Profesorius knygos istorijai ir bibliografijai suteikė akademi- 
nių disciplinų statusą — dėstė Kauno ir Vilniaus universitetuose. 
Paskaitų pagrindu parašė veikalus Senyjų lietuviškų knygų istorija 
ir Lietuviškos bibliografijos istorija. Jo pastangomis bibliotekininko 
profesija pakelta į akademinį lygį — universitete įkurta Bibliologi- 
jos katedra, kuri rengė aukštos kvalifikacijos specialistus. 

Biržiška iškėlė, atskleidė, su lietuvių raštijos raidos procesu 
susiejo šimtus autorių, vertėjų, redaktorių, leidėjų. Biografinių 
duomenų apie su knyga susijusius asmenis gausu Lietuvių biblio- 
grafijoje. Svarbiausias žinių šaltinis — biobibliografinis veikalas 
Aleksandrynas. Apie knygų veikėjus paskelbė daug straipsnių, 
dokumentų publikacijų, išleido knygelę Vyskupo Motiejaus Va- 
lančiaus biografijos bruožai. 

Tyrinėdamas knygos istoriją mažiau dėmesio skyrė spaustuvių 
istorijai, knygų platinimui (knygynams), knygų funkcionavimui 
visuomenėje (bibliotekų fondų analizei, skaitytojams). Nagrinė- 
damas spaudos draudimo metų knygos ir periodikos istoriją, kliu- 
dė spaudos draudimo juridinio pagrindimo klausimą, nelegalios 
ir legalios kovos su draudimu formas, knygnešių bylas, bausmes. 

Kitas veiklos baras - bibliotekininkystė: rašiniai apie bibliote- 
kas, bibliotekinio darbo metodiką, istoriją. Ypač daug nusipelnė 
vadovaudamas, kurdamas Lietuvos (Vytauto Didžiojo) universi- 
teto biblioteką. Per dvidešimt metų sukūrė pedagoginį procesą ir 
profesinį mokslinį darbą aptarnaujančią biblioteką. Specifinis jos 
bruožas - lituanistinis profilis. Rūpestingai buvo kaupiami lietu- 
viški spaudiniai, rankraščiai, lituanika. Biblioteka tapo lietuvių 

kalbos, literatūros istorijos, Lietuvos istorijos ir kitų lituanologijos 
sričių informaciniu centru, bibliografijos darbų baze. 

Informacinis potencialas Lietuvoje išaugo pradėjus leisti Bir- 
žiškos redaguojamą Lietuviškąją enciklopediją. 

Biržiškos veikalų reikšmę ir aktualumą lietuvių mokslo ir kul- 
tūros istorijai rodo pakartotinės jų publikacijos nepriklausomybę 
atgavusioje Lietuvoje. 1990 m. antrąkart fotografiniu būdu buvo 
išleisti trys Aleksandryno tomai, knygos, periodikos ir bibliograf- 
jos istorijos darbai Genovaitės ir Broniaus Raguočių parengtuose 
Vaclovo Biržiškos Knygotyros darbuose (1998). Literatūros istorijai 
svarbių knygų ištraukų ir straipsnių (7 vienetus) rengėjai įdėjo į 
Lietuvių literatūros istorijos chrestomatiją (iki 1940), kuri pasirodė 
1988 m. Keletą Biržiškos straipsnių iš Bibliografijos žinių, vieną kitą 
užsienyje skelbtą persispausdino žurnalas Tarp knygų. Jo veikaluo- 
se (Lietuvių bibliografijoje, slapyvardžių ir slapyraidžių žodynėlyje) 
sukaupta medžiaga buvo integruota į sovietmečiu bei nepriklau- 
somoje Lietuvoje išleistus veikalus. 

Mokslinę veikalų reikšmę parodo citavimo dažnumas, kriti- 
ka, polemika kitų tyrinėtojų veikaluose ir straipsniuose. Dažnai 
buvo cituojama Senyjų lietuviškų knygų istorija, Aleksandrynas, 
straipsniai knygos ir literatūros istorijos klausimais. Štai keletas 
pavyzdžių. Viktoras Gidžiūnas knygoje Jurgis Ambraziejus Pabrė- 
ža (Roma, 1994) apie trisdešimt kartų rėmėsi arba polemizavo su 
Biržiškos straipsniu apie Pabrėžą (Aidai, 1950, nr. 2). Savo veika- 
luose Biržiškos tyrinėjimais rėmėsi Zenonas Ivinskis (žr. Rinktinių 
raštų 1—4 tomus; gausu nuorodų ketvirtajame tome išspausdinta- 
me veikale Krikščionybė Lietuvoje). Jono Šlekio sudarytuose Vin- 
co Maciūno Rinktiniuose raštuose (2003) yra 144 nuorodos, Juozo 
Girdzijausko sudarytame ir redaguotame veikale Lietuvių literatū- 
ros istorija : XIX amžius (2001) - 36 nuorodos, Genovaitės Raguo- 
tienės knygoje Spaudą atgavus: Knyga ir skaitytojas 1904-1918 me- 
tais Lietuvoje (1996) taip pat daug nuorodų į Biržiškos veikalus. 
Dažnai juo rėmėsi Vytautas Merkys knygos istorijos studijose, 
53 nuorodos veikale Motiejus Valančius (1999). Nuorodų rasime 
Rimanto Vėbros studijoje Lietuviškos spaudos draudimas 1864- 
1904 metais (1996), Domo Kauno monografijoje Mažosios Lietuvos 
knyga (1996), Aušrininkas: tautinio atgimimo spaudos kūrėjas Jurgis 
Mikšas (1996) ir kitose knygose, daugelio kitų spaudos, literatūros, 
kultūros istorijos klausimais Lietuvoje ir išeivijoje rašiusių auto- 

rių darbuose. Per šimtas nuorodų yra Vyginto Broniaus Pšibilskio 
monografijoje Mykolas Biržiška (2009). 

Poetas Jonas Aistis rašė: „...Vaclovas Biržiška savo bibliografi- 
niais ir knygos istorijos tyrinėjimais paliko neišdildomus pėdsa- 
kus lietuvių kultūros istorijoje.“ Ilgus metus buvęs profesoriaus 
bendradarbis lietuviškų enciklopedijų redakcijose Pranas Čepė- 
nas pažymėjo: „Jo gyvenimas pavydėtinai įspūdingas ir sektinai 
patrauklus savo meile pasirinktajam darbui, savo pasiryžimu pa- 
skutinėmis jėgomis dirbti ir dirbti savo tautai, savo tautos kultūrai. 
Ne dažna mokslo sritis ir nedažnai sulaukia tokio darbo milžino/* 

Kelis dešimtmečius trukusi įtempta mokslinė ir pedagoginė, 
kultūrinė ir visuomeninė veikla, parašyti veikalai šiandien atrodo 
kaip žygdarbis. Vaclovas Biržiška priklauso prie žymiausių XX a. 
pirmosios pusės Lietuvos mokslininkų - stovi vienoje gretoje su 
tokiais literatūros mokslo kultūrinės-istorinės mokyklos atstovais 
kaip Mykolas Biržiška, Vincas Maciūnas, Jurgis Lebedys. O biblio- 
grafijoje po Silvestro Baltramaičio žengė didelį žingsnį į priekį kie- 
kybiniu ir kokybiniu atžvilgiu. 

Ankstyvoje jaunystėje savo ateitį susiejusiam su lietuvių tauta, 
teko dalytis ir tautai tekusia istorijos našta, patirti likimo išbandymus. 


1 | J. Aistis, „Vaclovas Biržiška (1884.XII.2-1956.L3)“, in Lituanistikos institu- 
to darbai: Lituanistikos instituto metraštis. I, Čikaga, 1966, p. 108. 

2 Pr. Čepėnas, „Brangiojo Vaclovo Biržiškos netekus“, in Prof Vaclovui Bir- 
žiškai atminti, Chicago, 1956, p. 9. 

82, 83, 87, 89, 101, 102, 109, 110-112, 
129, 131; 139, 143, 144, 153, 154, 160, 
162, 163, 175, 180, 184—187, 228, 229, 
253, 255, 256, 258, 261, 262, 264, 
266, 275, 277, 282, 283, 287-289, 
291-298, 300, 302—305, 311, 312, 
315—317, 322, 323, 327, 329, 332, 
334—337, 340, 345, 349, 352, 353; 
356, 357, 361, 363, 366, 367, 377, 378, 
381, 383—385, 387, 404, 405, 412, 
413, 420, 423, 431, 438, 439, 462, 
463, 473, 480, 483, 493—497, 500, 
520, 522, 535; 541, 542, 545—547, 
552, 555; 556 

Biržiška, Vaclovas 11-14, 16-70, 74-84, 
86-150, 153—192, 194—216, 218—221, 
226, 228-232, 235-244, 247-250, 
254-269, 271, 275-306, 309-312, 
315-345, 347-358, 361-369, 371, 
372, 374-386, 388—391, 399-470, 
473-475, 477-485, 487, 488, 491— 
$24, 526—-583, 535-537, 539-547, 
549-557, 559 

Biržiška, Viktoras 12, 22, 32, 40-42, 44, 
49-52, 75-80, 106, 112, 153, 162, 
176, 197, 227, 256, 267, 305, 315—317, 
329, 335, 343, 401, 493, 494—498, 
530, 542, 543, 545, 555, 556 

Biržiškaitė, Ona žr. Barauskienė, Ona 


Biržiškaitė-Žakevičienė, Marija žr. Žy- 
mantienė (Žymantas), Marija 

Biržiškienė, Aleksandra 22, 37, 51, 96, 
306, 383, 404, 473, 494, 554 

Biržiškienė, Bronislava 39, 53, 82, 83, 
130, 335, 336, 338, 431, 494, 541, 556 

Biržiškienė, Jadvyga 263 

Biržiškienė (Januševičiūtė), Elžbieta 
263 

Biržiškienė (Rodzevičiūtė), Elžbieta 
42, 50, 74; 75; 553 

Biržiškienė, Juzefa 51, 88, 95, 473 

Biržiškienė, Liuba 496 

Biržiškis, Jonas 263, 555 

Biržiškis, Stasys 263, 554 

Biržiškis, Stanislovas 20, 40, 263, 366 

Biržiškos 20, 40, 50, 73-77; 79, 356, 
477, 482, 493, 494, 503, 507, 533; 
553—555) 559, 573 


Bistras, Leonas 130, 131, 164, 165, 197, 
268 


Bitner, Samuel 409 

Bizauskas, Kazys 28, 130, 198, 219, 368, 
477, 479 

Blavieščiūnas, Bronius 138 

Blazas, Henrikas 337 

Blekaitis, Jurgis 501 

Bliūdžiuvienė, Nijolė 57 

Bobelis, Kazys 38 

Bobinskis, Stanislovas 103, 104. 

Bočkauskas, Tomas 514. 

Bogušas, Ksaveras 384 

Bončkutė, Roma 6, 23, 24, 70 

Bormann, fizikos profesorius 79 

Bortkevičienė, Felicija 26, 82, 197, 312 

Boruta, Kazys 28, 140, 222, 270, 505 

Borutienė, Ona 28, 213, 222 


Borutienė-Kazanskaitė Ona žr. 


Borutienė, Ona 

Boysen, filologas klasikas 216 

Bradūnas, Kazys 521, 522 

Brašiškis, Stasys 89, 132 

Brazaitis, Juozas 267, 295, 304, 305, 
320, 476 

Brazaitis, Povilas 495 

Brazauskas, Pijus 507 

Brazdžionis, Bernardas 320-323, 349, 
352, 353, 355, 403, 531 

Braziulis, Alfonsas 259—261, 265, 269 

Braziūnienė, Alma 379 

Brazys, Pranas 354, 355 

Brensztejn, Michat 25, 107, 160, 31, 
366—368, 375, 466 

Bretkūnas, Jonas 217, 262, 384, 409, 
41, 433 

Briedis, Albinas 195 

Briton-Čebaldeikina, Aleksandra žr. 
Biržiškienė, Aleksandra 

Brizgys, Vincentas 525 

Brockhaus, Friedrich Arnold 312 

Broel-Plateris, Kazimieras 199 

Bruno, Giordano 263 

Bruožis, Ansas 25, 366, 367, 374, 389, 
392, 400 

Bružas, A. 327 

Bružas, Petras 336 

Bučas, Jonas 165, 171, 172, 276 

Biūchner, Oskar 176, 179 

Būčys, Pranciškus 201, 525 

Būdavas, Stasius 530 

Budrikas, Dominykas 412 

Budrius, Endrikis 422, 522 

Budrys, Dzidas 165, 174, 276, 282 

Budrys, Jonas 318 

Būga, Kazimieras 21, 106, 217, 253, 254, 
382, 383, 424, 521 

Bugailiškis, Peliksas 25, 90, 138, 255, 
428, 498 

Buinevičius, Kazimieras 478 

Bukauskas, B. 195 

Bulavas, Juozas 283, 285, 293 

Bulhak, Jan 283, 555 

Bulotaitė, M. 243 

Bulvičius, Petras 113 

Burba, Aleksandras 262, 436 

Būtėnas, Julius, rašytojas 315, 487 

Būtėnas, Julijonas, žurnalistas 320 

Būtėnas, Petras 28, 327, 367, 519-521, 
530, 533; 557 

Butkaitė, Ona 31, 33, 554 

Butkevičienė, Birutė 20, 50, 52 

Butkevičius, Aleksandras 412 


Cesevičius, Domas 175 
Cimkauskas, Viktoras 235 
Chavkina, Liubov 58 


564 


Cheltmanas, Stefanas 104 

Chylinskis, Samuelis Boguslavas 66, 
262, 384, 392, 408, 409, 412, 433 

Chodkevičius, Grigalius 449 

Chodkevičius, Jonas Karolis 122, 450, 
466 

Chodžko, Jan 147, 412 

Chruščiov-Sokolnikov, Gavriil 147, 
531 

Cohn, Lassar 216 

Cvirka, Petras 247, 403, 486, 487 

Czartoryski, Adam 279 


O: 


Čaplica, rusų armijos generolas 452 

Čarnas, Rapolas 293 

Čarneckis, Voldemaras 461 

Čechanavičius, Antanas 83 

Čeikas, A. 13 

Čepėnas, Pranas 36, 38, 153, 196, 197, 
228, 232, 258, 262, 263, 267, 268, 
270, 297, 317, 327, 347—349, 351, 
437, 462, 482, 483, 503—505, 512, 
536, 540-543, 545, 552 

Čepėnas, Vytautas 512 

Čepėnienė, Albina 196, 504 

Čepėnienė, Aldona 512 

Čepinskis, Vincas 26, 142, 156, 176, 
187, 199, 201, 209, 220 

Čepytė, Julija 62 

Čereška, Leonas 197 

Čerka-Čerkauskas, Jonas 217 

Černiauskaitė, Violeta 30, 31, 58, 61, 69 

Čėsnys, Blažiejus 160, 168, 186, 201, 
215, 258, 277, 440, 485 

Čilvinaitė, Marijona 6, 29, 31, 39, 63, 
190, 203, 204, 213, 219, 224, 240, 
247, 280, 291, 475, 482, 499, 501 

Čipkus, Alfonsas žr. Nyka-Niliūnas, 
Alfonsas 

Čiurlionienė-Kymantaitė, Sofija 51, 
102, 115, 135, 136, 143, 282 

Čiurlionis, Mikalojus Konstantinas 
105, 270, 486, 488 


ap 


Dąabkowski, Przemyslaw 451 
Dačinskas, Juozas 354 


Dagys, Jonas 39, 267, 350 

Dainauskas, Jonas 462 

Dambrauskas, Aleksandras žr. Jakš- 
tas, Adomas 

Daudžvardis, Petras 543 

Daugėlaitė, Z. 211 

Daugirdaitė-Sruogienė, Vanda 6, 19, 
21, 27, 33, 37; 40, 48, 74, 75, 106, 
133, 166, 190, 196, 266, 309, 349, 
358, 432, 440, 444, 475, 477, 478, 
481, 497, 500, 501, 518, 536, 542, 
566 

Daugirdas žr. Januškis, Jonas 

Dauguvietienė, žr. Vosiliūtė-Daugu- 
vietienė, Nelė 

Daukantas, Simonas 36, 52, 78, 189, 
200, 229, 248, 255, 264, 369, 384, 
419, 420, 423, 468, 488, 523, 553 

Daukša, Antanas 425 

Daukša, Liudas 106 

Daukša, Mikalojus 149, 211, 213, 255, 
262, 391, 408, 410, 412, 420, 433, 
523 

Daukšys, Vincas 218 

Davainis-Silvestraitis, Mečislovas 
262, 436 

Dembskis, Vladislovas 189 

Deveikė, Jonė 278, 518 

Deveikytė-Navakienė, Jonė žr. Devei- 
kė, Jonė 

Deveniai 166, 333, 337, 339, 342, 343, 
345, 476, 478, 483, 484, 486, 495, 
496, 536, 538, 539, 541 

Devenienė, Alena 9, 14, 32, 33, 40, 53, 
70, 142, 326, 327, 332—336, 338— 
340, 342, 345—347, 349, 3545 357, 
377, 381, 384, 437, 478, 483, 484, 
493, 497, 505, 506, 535-539, 541, 
542, 545, 555, 556 

Devenis, Algirdas 537 

Devenis, Kęstutis 537 

Devenis, Mykolas 9, 14, 32, 33, 40, 53, 
70, 142, 332—334, 337, 338, 340— 
345, 349, 353; 3545 357) 377, 383, 

437, 438, 476—478, 483, 484, 487, 
493, 495, 497, 504—506, 535—537, 
540, 541; 545, 555, 556 

Devenytė, Dalia žr. Devenytė-Bobe- 
lienė, Dalia 

Devenytė-Bobelienė, Dalia 38, 326, 
338, 339, 487, 504, 556 

Dewey, Melvil 193 

Didžiulis, Stanislovas 217-218, 237, 
243, 248, 389, 417, 428, 465 

Didžiulis, Vytautas 219 

Didžiulytė, Aldona 102, 103 

Dikčius, Pranas 6, 33, 39, 258, 260, 
264, 268—270, 495 

Dilys, P. 211 

Dirikis, Povilas 544 

Dirmantas, Stasys 387 

Dirmauskas, Bronius 533 

Dogel, Aleksandr 79 

Donelaitis, Kristijonas 200, 202, 204, 
226, 248, 255, 264, 319, 384, 385, 
411, 433, 439, 523, 532 

Dovydaitis. Pranas 227, 248, 256, 258, 
260, 262—264, 267, 268, 272, 292, 
311, 523 

Dovydėnas, Liudas 337, 530 

Dubas, Vladas 228 

Dubauskas, Stanislovas 58 

Dubiago, rusų armijos pulkininkas 92 

Dudavičius, Arūnas 54, 55 


Dulakis, Petras žr. Balčiūnas-Švaistas, 
Juozas 529 


Dumčius, Jonas 440 
Džaliuk, rusų armijos pulkininkas 92 


£ 


Eimaitytė-Kačinskienė, Elena 63, 291, 
203, 213, 222, 224, 225, 238, 240, 
243, 244, 280, 302, 304, 326, 340 

Elisonas, Jurgis 82, 215, 219, 255, 367, 
461 


Elžbieta, Anglijos karalienė 342 
Engelis, Gabrielis 384. 

Engert, Horst 225, 228 
Engman, Teodor 113 

Eretas, Juozas 267, 291 
Estam, J. 325 
Estreicher, Karol 371, 389, 392, 401 


kd 

Fainšteinas, Chaimas Mejeris 41, 417, 
556 

Falkenhan, Viktor 412 

Faulstich, Heinz 488 

Fedorov, Ivan 262 

Fedorov, Jonas žr. Fedorov, Ivan 

Filipecki, Andrzej 236 

Fischer, Walter 219, 220 

Fišeris žr. Fischer, Walter 

Folkas, Otto 227 

Fortunatov, Filipp 262 

Fortunatov, Pilypas žr. Fortunatov, 
Filipp 

Fraenkel, Ernst 25, 30, 214, 262, 323, 
326, 375, 516 

Freidheimas, Peisachas 29 

Fromas-Gužutis, Aleksandras 262, 
436 


Fromas, Aleksandras žr. Eromas-Gu- 
žutis, Aleksandras 


g 


Gabrienė, Elena 340, 341, 343 

Gadonai, žemaičių bajorai 262 

Gaida, Pranas 318 

Gaidelis, Julius 546 

Gaigalaitis, Vilius 25, 218, 367 

Galaunė, Paulius 25, 28, 29, 105, 132, 
134, 138, 139, 217, 220, 235—237, 
247, 248, 255, 295, 486, 499, 555 

Galeckas, Augustinas 130, 183 

Galvanauskas, Ernestas 512 

Galvydis-Bykauskas, Jonas 122 

Garbačiauskas, S. 318 

Garelis, Juozas 293 

Gargas-Gargasas, Antanas 455 

Gaučys Povilas 349, 363, 544 

Gawelek, Franciszek 389 

Gediminas, Lietuvos didysis kuni- 
gaikštis 488, 518 

Gedkantas, Tamošius 230 

Gedvilas, Algirdas so, 74, 75, 79 
Gedvilas, Mečislovas 287 

Geištoras, Jokūbas 468 

Gelgaudas, Antanas 443, 444, 453, 


454 

Germantas-Meškauskas, Pranas 303, 
305 

Gerullis, Georg 25, 255, 368, 371, 375, 
412 


Gerutis, Albertas 330 

Gidžiūnas, Viktoras 515, 551 

Giedraičiai 433 

Giedraitis, Juozapas Arnulfas 144, 
188, 409, 412, 433 

Giedraitis, Merkelis 66, 189, 208, 435, 
468, 511, 517, 523 

Giedrius, Kazys 293 

Giedrius, Stasys 520 

Gimbutas, Jurgis 41, 304, 317, 353, 508, 
519, 523, 556, 557 

Gimbutienė, Marija 304, 316, 317, 518, 
519, 557 

Gimžauskas, Silvestras 189, 517 

Gineitis, Leonas 45 


Gintila, Jonas Krizostomas 433, 466, 
468 


Gira, Liudas 25, 28, 135, 136, 219, 375, 
479 

Girdvainis, Juozapas 412 

Girdvainis, Juozas 300 

Girdzijauskas, Vytautas 282, 551 

Girdzijauskas, Juozas 551 

Girnius, Juozas 30, 38, 263, 311, 348, 
349, 351; 356, 357 

Giršovičius, L. B. 183 

Girvilas, K. A. 66 

Gisevius, Eduard 262 

Glazeris, Fabijonas Ulrichas 236, 433 

Gliauda, Jurgis 32 

Glinskis, Konstantinas 105, 135 

Glosienė, Audronė 49, 50, 59, 63 

Gocentas, Jonas Jurgis 195 

Godet, Marcel 201 

Godliauskas, Mikalojus 219 

Gorskis, kaštelionas 457 


Goštautas, Jonas 449 

Grabiec, J. 455 

Grauslis, P. 172 

Gravrogkas, Julius 296 

Gražulis, Balys 320, 321, 322, 345, 347— 
349, 358 

Gregorauskas, Marijonas 195, 225 

Grigaitis, Pijus 31, 413, 498, 524 

Grigaitytė-Nevickienė, Birutė 196 

Grigaliaus XIII, popiežius 422 

Grigiškis, Antanas 95 

Grincevičius, Česlovas 297, 301, 316, 
474, 477, 479 

Grincevičiūtė, Filomena 82 

Grinius, Jonas 24, 205, 212, 213, 258, 
267, 268, 292, 434 

Grinius, Kazys 114, 138, 159, 197, 367, 
372, 392, 481, 497, 522 

Griškevičius, Viktoras 182 

Grybas, Vincas 487 

Grodekas (Grodeck), Gotfrydas Er- 
nestas 466 

Gruževskis, Jonas 411 

Gudelis, Martynas 413, 438, 524, 525, 
542, 545 

Gulbinskas, A. 544 

Gumovska (Šėmytė), Vanda 39, 280 

Gumowski, Marian 29 

Gumovskiai 39 

Gustaitis, Algirdas 37, 353, 481, 484 

Gustaitis, Antanas 531 

Gutenberg, Johann 262, 355 


R 

Hamel, Josif 458 

Hammarskjėld (Hameršeldas), Dag 
359 


Herbačiauskas (Herbaczewski), Juo- 
zapas Albinas 79, 87, 144 


Hymans, Paul 142 

Hirsch, Theodor 446, 447 

Hirt, Hermann 298 

Hitler, Adolf 293, 298 
Hogendorp, Dirk van 443 
Husovianas, Mikalojus 384, 388 

9 


Igaunis, Juozas 182 

Ignas, Vytautas 559 

Indriūnas, Juozas 227 

Ivanauskas, Tadas 105, 131, 197, 255 

Ivinskis, Laurynas 189, 236, 298, 385, 
392, 400, 420, 422, 424, 426, 458 

Ivinskis, Zenonas 20, 25, 29, 33, 47, 65, 
67, 194, 277, 331, 377, 440, 476, 
479, 481, 483, 506, 510, 511, 515, 
524, 551, 556 

Iwaszkiewicz, Janusz 452 


y 


Yakobson, bibliotekininkas 341 
Yčas, Jonas 228 
Yla, Stasys 320 


9 


J. Pr. žr. Prunskis, Juozas 

Jablonskis, Jonas 40, 62, 106, 143, 218, 
249, 367, 435 

Jablonskis, Konstantinas 132—134, 163, 
230, 247, 255, 265, 285, 300, 367, 
371, 428, 439, 440, 455, 499 

Jacevičius, Anupras 453, 454 

Jacikevičius, B. 24 

Jagomastas, Enzis 300, 367 

Jakimavičiūtė, Iveta 62 

Jaknavičius, Jonas 219, 387, 391, 409, 
410, 411, 422, 511 

Jaks-Tyris, Jonas 82 

Jakštas, Adomas 20, 62, 156, 222, 253, 
257, 262, 362, 363, 367, 436 


Jakštas-Dambrauskas, Adomas žr. 
Jakštas, Adomas 


Jakštas, Juozas 349, 438, 440 
Jakubėnas, Kazys 197, 505, 523 
Jakubėnas, Petras 473 

Jakubėnas, Vladas 544. 
Jakubowski, Jan 420, 442 
Jakučionis, Augustinas 419 
Jančevskis, Kiprijonas 460 

Jankus, Martynas 415, 416, 469, 520 
Janonis, Osvaldas 5, 68, 70, 373, 374 

Janonis, Julius 42, 89, 540 

Janulaitienė, Aldona 464. 

Janulaitienė, Nijolė 54, 55 

Janulaitis, Augustinas 25, 78, 88, 132— 
134, 142-144, 153, 154, 164, 165, 
170, 173, 175, 176, 185, 187, 197, 227, 
247, 253, 255, 260, 266, 275—278, 
282, 284, 285, 367, 372, 420, 439, 
440, 442, 498 

Januškis, Jonas 24, 140, 526 

Jasaitienė, Sofija 312, 355 

Jasaitis, Domas 312, 355 

Jasevičius, Anupras 423 

Jaščenka, Aleksandras 165, 182 

Jasinskis ( Jasiūski), Jokūbas 451, 452 

Jasiukaitis, Konstantinas 87 

Jasiūnas, Henrikas 42, 50 

Jasūdis, Antanas 248 

Jašinskai 540, 542 

Jašinskas, Jurgis 37, 336, 383, 483, 540, 
543, 546, 557 

Jaugelis-Telega, Steponas 522 

Jefimenko, istorikas 440 

Jezukevičiūtė, I. 69 

Jodelė, Pranas 44, 277 

Jogaila, Lenkijos karalius ir Lietuvos 
didysis kunigaikštis 518 

Jokantas, Kazimieras 130 

Jonas Kazimieras, Lenkijos karalius 
ir Lietuvos didysis kunigaikštis 
450 

Jonikas, Petras 24, 25, 70, 33, 232, 328, 
339, 349, 368, 385, 386, 413, 462, 
476, 506, 508, 509, 520, 540, 544, 
545, 556 

Jonuta, Kazys 531 

Jonynas, Ignas 25, 107, 139, 153, 185, 
186, 247, 260, 265, 266, 295, 439, 
440 

Jonynas, Vytautas Kazimieras 42, 337, 
488, 529, 531, 553, 557 

Jovaiša, Albinas so, 51, 54 

Jucevičius, Liudvikas Adomas 189, 
231, 392 

Jungferis, Viktoras 165, 225, 515 

Juodakis, Petras 131, 134. 

Juodelienė, Danutė 6, 39, 280, 281, 
305, 494, 495, 541 

Juodišienė, Leokadija 263 

Juodišius, Jonas 263 

Juodvalkis, Antanas 356 

Juodvalkis, Uosis 513, 557 

Juozuvaitis, Albertas 181, 183 

Juras, Pranciškus Mykolas 28, 32, 353, 
355, 484, 507 

Jurgelionis, Kleopas 253, 254, 498 

Jurgutis, Vladas R. 283 

Jurgutis, Vytautas 285, 286 

Jurašaitis, Aleksandras 554 

Juška, Antanas 208, 214, 441 

Juška, Jonas 208 

Juzeliūnas, Julius 115 


K 


K. B. žr. Biržiška, Vaclovas 

Kap. B. žr. Biržiška, Vaclovas 

Kabelka, Jonas 410, 411 

Kaczorowski, P. S. 368 

Kačinskas, Jeronimas 353 

Kairiūkštis, Vytautas 42 

Kairys, Steponas 82, 83, 142, 300, 349, 
410, 498, 503, 527, 544, 556 

Kairys, Klemensas 29, 237, 412, 422, 
$16, 522, 523, 527 

Kalenbachs, A. 266 

Kalinauskas, Kazys J. 353, 355 

Kalinauskas, Konstantinas 444, 455 

Kalnėnas, Jonas 44, 258, s00 

Kalpokas, Petras 41 

Kalvaitis, Vilius 514 

Kamantauskas, Viktoras 25, 215, 367 

Kaminskas, O. 259 


Kaminskas, 
Steponas 


Juozas žr. Kairys, 

Kanauka, Vincas 349 

Kanizijus (Canisius), Petras 20, 66 

Kanopka, Janas 452 

Kant, Immanuel 144, 525 

Kapočius, Juozas 30, 54, 22, 27, 30, 54, 
345350, 352, 354—357, 384, 476, 


493, 508, 509, 513, 528, 529, 535, 
539, 556 

Kapsukas, Vincas 12, 14, 37, 43, 48, 95, 
09, 100, 101, 102, 105, 106, 427, 
498 

Kardelienė, Elzbieta 353, 355 

Kardelis, Jonas 526, 527 

Karlowicz, Jan 392 

Karosas, Viktoras 483 

Karsavinas, Levas 186, 211, 266, 303, 
440 

Karys (Kareckas), Jonas 518 

Katiliškis, Marius 533 

Katilius, Petras 277 


Katkevičius, Jonas Karolis žr. 
Chodkevičius, Jonas Karolis 


Kazanskaitė-Borutienė, Ona žr. Bo- 
rutienė, Ona 


Kaunas, Domas 4, 5, 6, 20, 69, 551, 556 

Kazokas, Vincas 322 

Kazimieras, šventasis 212, 366, 511 

Kazimieras Jogailaitis, Lenkijos ka- 
ralius ir Lietuvos didysis kuni- 
gaikštis 448 

Kėdainis, J. 497 

Keliuotis, Juozas 188 

Kelkis, Johanas Ferdinandas 429 

Kelpša, J. 459, 460 

Kemėšis, Fabijonas 143 

Keppen, Piotr 391 

Kerenskij, Aleksandr 93 

Kertinis žr. Naujokaitis, Antanas 

Kęstutis, Lietuvos kunigaikštis 124, 
463 

Kiaupienė, Jūratė 34 

Kilma, Jurgis 46 

Kirlys, Jonas 28, 367 

Kirša, Faustas 408, 144, 204, 520, 530 

Kirtiklis, Vilniaus komendantas 108 

Kisinas, Izidorius 25, 31, 33-35, 39 43; 
63, 64, 70, 97, 203, 224, 230, 236, 
241, 264, 279-282, 288, 291, 295, 
302, 315, 367, 418, 479, 528 

Kisinas, Salvijus 64 

Kisinienė, Valerija 6, 39, 203, 280, 281, 
291; 303, 305, 315, 477 

Kiška, Stanislovas 449 
Kleinas, Danielius 217, 409 
Klementas, Antanas 420 
Klimas, Leonas 356 

Klimas, Petras 25, 219, 420, 442 
Klimas V. (?) 115 


Klišys, Jonas 197 
Klongevičius, Andrius Benediktas 
412 


Kmieliauskas, Antanas 559 

Kniūkšta, Antanas 279, 297, 298 

Kochanowski, Jan 442 

Kodatis, Bernardas 217 

Kojalavičius-Vijūkas, Albertas 441 

Kolupaila, Steponas 256, 272, 311, 347, 
349, 350, 355, 357, 358 

Komparskis, Jonas 411 

Končius, Ignas 255, 367, 512 

Kondratowicz-Syrokomla, Ludwik 75, 
480 

Konovalov, Dmitrij 79 

Konstantinas, caro vietininkas 454 

Konstantinas Ostrogiškis 121, 449 

Kornejev, Rusijos armijos karininkas 
91 

Kornilov, Lavr 93 

Korsakas, Kostas 25, 26, 27, 31, 39, 76, 
108, 190, 264, 266, 267, 283, 495, 
499 

Korsakienė, Halina 216 

Korzonas, T. 450 

Kosakovskis, Simonas 449 

Kosakovskis, Stanislovas Kazimieras 
199 

Kosciuška (Košciuszko), Tadas 443 

Kosciuška, Vaclovas 236, 247, 250, 
443, 444, 450—-452, 555 

Kot, Stanislaw 463 

Kovalskis, Jonas 184 

Kraševskienė, Valerija 529 

Kraszewski, Jozef Ignac 231, 480 

Krėvė, Vincas 19, 27, 32, 33, 106, 107, 
110, 136, 139, 140, 142-144, 160, 
184—-186, 197, 212, 214, 228, 237, 
250, 255, 258, 261, 288, 289, 294, 

295, 302, 322, 328, 329, 335, 336, 
349, 357, 363, 462, 478, 480, 482, 
491, 492, 507, 508, 530—540, 541 

Krikščiūnas, Matas 545 

Kriščiukaitis-Aišbė, Antanas 102, 105, 
176, 237, 419 

Kriščiūnas, Jonas 319, 461 

Krivickas, Domas 165, 171, 276, 282, 
285, 318, 346, 347, 506 

Krygeris, M. 286 

Kruminas, Juozas 528 

Kruopienė, Elena 305 

Krupavičius, Mykolas 351, 540 

Krzywicki, Ludwik 442 

Kubertavičius, Petras 135 

Kubilius, Jonas s0 

Kubilius, Vytautas 115, 304 

Kučas, A. 386, 387 

Kudirka, Vincas 119, 130, 131, 138, 238, 
244, 248, 295, 369, 421, 435, 487, 
529 

Kufajev, Michail 393 

Kuizinas, Stanislovas 115 

Kuizinienė, D. 319, 322 

Kujavskis, Adomas 463 

Kūjus, Mikas 543 

Kukiel, Marian 453 

Kulbokas, Vladas 349 

Kulvietis, Abraomas 388, 411, 432, 
439, 522 

Kuraitis Pranas 186, 199, 227, 268 

Kurelevičiūtė-Dervinienė, G. 25 

Kuršaitis, Erydrichas 426, 516 

Kurtinaitis, Petras 521 

Kušeliauskas, Serafinas Laurynas 416 

Kvieska, Valerijonas 258 

Labanauskas, Jonas 181 
Labanauskienė, Danutė 25 


Lamennais, Hugues Fėlisitė Robert 
de 189 


Lancaster, Joseph 456-459 

Landsbergis, Gabrielis 83, 406 
Lapienė, Pranė 519, 529, 557 
Lappo, Ivan 133 

Lašas, Vladas 130, 258, 277, 293 
Laskauskas, Antanas 182, 197 


Laskauskas, S. A. žr. Laskauskas, 
Antanas 


Lastienė, Petronėlė 133 

Laucius, Stasys 533 

Lazersonas, Vladimiras 172 

Lebedys, Jurgis 552 

Lelevelis (Lelewel), Joachimas 279 

Lelys, Antanas 253 

Lembertas, Pranas 531 

Lembertienė, M. 531 

Lenčickis, Danielius 407 

Lenin, Vladimir 211 

Lenktaitis, Jonas 320, 323 

Leonas, Algirdas 285, 337 

Leonas, Jonas, Petro Leono brolis 527 

Leonas, Jonas, Petro Leono sūnus 527 

Leonas, Petras 115, 142, 143, 144, 154, 
164, 165, 166, 169, 170, 174, 176, 
196, 197, 255, 285, 392, 449, 466, 
524, 527 

Lesčius, V. 113 

Leszczinski, Julian 100, 101, 103 

Liauksminas, Žygimantas 388 

Lieknius, Kazimieras 181 

Liepas, Stasys 182 

Liesytė, Julija 340, 341 

Lietuvninkaitė, Nijolė 5, 51, 56, 64, 
208, 219, 248, 249 

Lindė-Dobilas, Julijonas 539 

Lipčius, Mikalojus 207 

Lipecas, Šloma 196 

Lipštas, Antanas 384 

Lisauskas, K. 172, 221 

Lisovskij, Nikolaj 393 

Liubavskij, Matvej 420, 440, 442 

Lowmianski, Henryk 440 

Lozoraitis, Stasys 354, 540 

Lubeneckis, A. 411 

Lukauskaitė, Hanė 505 


Lukauskas, Stanislovas 90, 498 
Lukošiūnas, Povilas 317, 480, 559 
Lunačiarski, Anatolij 100 
Luobikis, Stasys 197 
Lysakowski, Adam 280, 302, 393 

Maceina, Antanas 227, 267, 268, 296, 
297, 331; 332, 376, 390 

Maceina, V. 24. 

Maciūnas, Vincas 6, 11, 22, 27, 30, 33, 
47, 48, 65, 70, 231, 232, 297, 304, 
309, 323, 324—328, 332, 347—349, 
357, 361, 376, 384, 385, 388, 412, 
413, 434—436, 438, 476, 480, 481, 
484-487, 492, 495, 497, 505—510, 
535) 537—540, 551, 552 

Mačiukas, Antanas 182 


Mackevičius, Adomas 412 

Mackevičius, Antanas 455, 533 

Mackevičius, Mečys 455, 544 

Mackus, E. 165 

Mačys, Vladas 166, 176 

Mačys-Kėkštas, Jonas 424 

Maironis 86, 143, 156, 290, 320 

Majauskas, Juozas 196 

Malinauskaitė-Šliūpienė, Eglė Liu- 
dvika 40 

Malinauskas, Ignas 161 

Mannerheim, Karl Gustav Emil 526 

Marcinkevičius, Aleksandras 142 

Marcinkevičius, Jonas 403 

Marcinskis (Martinaitis), Motiejus 
Pranciškus 412 

Marčiulionis 197 

Markulis, dailininkas 320 

Masaitis, Česlovas 355 

Masiliūnas, Kazimieras 479 

Mašiotas, Pranas 102, 425 

Mašiotienė, Ona uo, 272 

Matjošaitis-Esmaitis, Stasys 102, 419 

Matulaitis, Jurgis 102, 103 

Matulaitis, Stasys 253 

Matulevičius, Jurgis 107 

Matulionis, Povilas 255, 517 

Matulis, Juozas 39, 130, 267, 283, 293, 
294, 315 

Matusas, Jonas 479 

Mažiulis, Antanas 6, 22, 66, 200, 216, 
223, 247, 261, 271, 297, 300, 310, 
313, 316, 317, 329, 349, 358, 476, 
486, 488, 541 

Mažeikienė, D. 555 

Mažvydas, Martynas 6, 17, 28, 30, 31, 
40, 41, 62, 66, 108, 188, 189, 230, 
312, 322, 324, 327, 329, 378, 379, 
388, 406, 408, 409, 411, 414, 416, 
419, 432, 433, 439, 476, 488, 512, 
516, 522, 524, 532, 556 

Medziulevičius, Ignas 182 

Melngailis, Borisas 317 

Merkelis, Aleksandras 144, 367 

Merkys, Vytautas 265, 551 

Meškauskas, Eugenijus 179, 406 

Meškauskienė, Michalina 283, 4u, 
485 

Mėšlius, Vincas 197 

Mickevičius (Mickiewicz), Adomas 
36, 75, 139, 185, 226, 287, 295, 324, 
369, 389, 435, 436, 480, 508 

Miežinis, Mykolas 78 

Mikalajūnas, Česlovas 181 

Mikalauskas, Adomas Andrius 440, 
441 

Mikelėnas, Jokūbas 474, 543 

Mikolainis-Novieskis, Petras 218 

Mykolas Lietuvis 388 

Mikšas, Jurgis 428, 551 

Mikšys, Povilas 180 

Mikuckis, Juozas 320 

Mikutavičius, Aleksandras 520 

Milašius, Oskaras V. 382 

Miliauskas (Miglovara), Juozapas 
417, 428 

Milius, Adolfas 545 

Milius, Elena 545 


Milkus (Mielcke), Kristijonas Gotly- 
bas 218, 422, 507 


Milukas, Antanas 28, 218, 437, 485 
Mindaugas, Lietuvos karalius 21, 442 

Mironas, Vladas 141 

Misinš, Janis 389, 395 

Misiūnas, Remigijus 6 

Miškinis, Antanas 528 

Mykolaitienė, Emilija 315 

Mykolaitis-Putinas, Vincas 19, 106, 
107, 110, 148, 162, 186, 228, 277, 
282, 287—291, 303, 486, 508 

Moor, Robert 345 

Moras, Antanas 76 

Moravskis, Alfonsas 154, 166, 169, 170, 
172 

Morienė, Darja 76 

Morkūnas, Jokūbas 408, 410 

Mošcicki, A. 451 

Mošinskis, Algirdas 216, 299 

Mošinskis, Vytautas 277 

Murka, Jonas 419 

Murzaitė, Ag. 140 

Musteikis Antanas 517 


JI 

Nagevičius, Vladas 132, 138, 518 

Nakas, Osvaldas 533 

Napoleonas Bonapartas, Prancūzijos 
imperatorius 443, 444, 452, 453; 
456 

Narbutas, Teodoras 409, 441 

Narkus, Alfonsas 183 

Natkevičius, Kazys 197 

Naujokaitis, Antanas 531 

Navakas, K. 13 

Navickienė, Aušra 59, 61, 278 

Navikaitė-Meškauskienė, Michalina 
žr. Meškauskienė, Michalina 

Nėris, Salomėja 403 

Nezabitauskis, Adolfas 44, 231, 382 

Nezabitauskis, Kajetonas Rokas 391, 
392, 400, 412, 419 

Nezabitauskis, Kiprijonas 189, 412, 
422, 522 

Nikolajus I, Rusijos caras 444, 445 

Nikolajus II, Rusijos caras 81 

Nyka-Niliūnas, Alfonsas 322, 329, 356 

Noreika, Izidorius 455 

Norkus, Jonas 197, 219 
Nowrocki, A. 147 

O. D. 404 

Ochmanski, Jerzy 375 

Oginskis, Mykolas Kazimieras 451 

Olė, žr. Biržiškienė, Aleksandra 

Oleka-Žilinskas, Andrius 134 

Olšauskas, Antanas 253, 258, 429 

Olšauskas, Konstantinas 97 

Orintaitė, Petronėlė 27, 413, 469, 470, 
487, 531, 539 

Ostermejeriai 429 

Ostermejeris (Ostermeyer), Fridri- 
chas Natanielis 412, 429 

Ostermejeris (Ostermeyer), Gotfry- 
das 190, 391, 408, 409 

Ostermejeris (Ostermeyer), Zigfri- 
das 188 

Ostrauskas, Kostas 6, 33, 325, 476, 478, 
483, 487, 492, 498, 506, 532, 537 

Oškinaitė, Jadvyga 138 

Otrebski, Jan 25 

Oželis, Kazys 165 


p 

Pabrėža, Jurgis Ambraziejus 189, 232, 
385, 433, 439, 524, 551 

Pacas, Mikalojus 208, 451, 468 

Pacas, Mykolas Kazimieras 451 

Pacevičius, Ch. 77 

Padalskis (Padalis), Pranas 174. 

Pahlen, Piotr 422, 453 

Pakalniškis, Kazimieras (Dėdė Ata- 
nazas) 78 

Paknys, Jonas 235 

Pakštas, Kazimieras 256, 257, 348, 349, 
350 

Paleckienė, Genovaitė 279 

Paleckis, Justas 138 

Paliukas, Antanas 180 

Pankauskas, Jonas 268 

Papečkys, Juozas 164 


Paramskas, Balys 345, 347, 348, 437 

Paramskienė 344 

Paškevičius, Jokūbas 41 

Paukštys, Alfonsas 544 

Pauža, Vladas 356 

Paužuolytė, Ksaverija 182 

Pavlovski, J. 297 

Pečkauskaitė, Marija 425 

Pelka-Poliūski, Michal 366 

Pemkus, Kazys 23, 24, 40 

Penčyla, Juozas Olinardas 41, 323, 553 

Penkauskas, Pranas 257 

Perminas, Stasys 182 

Petkevičaitė-Bitė, Gabrielė 25, 62, 
208, 219, 253, 425 


Petkevičius, Tadas 165, 168, 170, 182, 
366 


Petraitienė, Stanislava 63, 290, 297 
Petrauskaitė, D. 23 

Petrauskas, K. 545 

Petrauskas, Kipras 115 

Petrauskas, Mikas 380 
Petravičius, Viktoras 488, 559 
Petražickij, profesorius 80 
Petrėnas, Juozas 337 


Petrulis, Aleksandro Ružancovo žen- 
tas 502 


Pietaris, Vincas 73, 486 

Piliponis, Justas 146 

Pilka, Stasys 36, 219, 248, 525, 544 

Pilsudski, Jozef 89, 101 

Plateris, Jurgis 229, 443 

Pleirytė-Puidienė, Ona 136 

Pogodin, Aleksandr 442 

Pošakovskis (Poszakowski), Jonas 
391 

Poška, Dionizas 73, 189, 229, 231, 420, 
422, 433 

Potocki, Leon 392 

Povilaitis, Kazys 29, 41 

Povilionis, Rolandas 50 

Požela, Vladas 93, 100, 105, 107, 498 

Pranaitytė, Julė 28, 484, 531 

Prande, Albert 266 


Asmenvardžių rodyklė 


Preikšas, Kazys 293 

Pribačius, knygininkas 210 

Priluckis, Noachas 291 

Prunskis, Juozas 33, 36, 483, 525, 331 

Pšibilskis (Przybilski), Vaclovas 444 

Pšibilskis, Vygintas Bronius 6, 52, 87, 
143, 552, 555 

Ptašekas, Abraomas 210 

Puida, Kazys 136, 143, 235, 406, 425 

Puidienė, Ona 143 

Puksoo, Friedrich 244 

Purėnas, Antanas 130, 131, 277, 290, 
293 

Purickis, Juozas 138 

Puškin, Aleksandr 295 

Puzinas, Jonas 30, 33, 41, 324, 326, 331, 
347—350, 356, 357, 414, 462, 476, 
478, 488, 504, 506, 512, 513, 521, 
537 


R 

R. A. 210 

Rabė (Rabe), Pridrikis Kristupas 384 

Rabikauskas, Paulius 67, 387, 482 

Račinskiai 29 

Račkauskas, Teofilis (?) 295, 455 

Račkauskas-Vairas, Karolis 295 

Radauskas, Henrikas 29, 61, 188, 323 

Radbruch, Gustav 171 

Radus-Zenkavičius, Leonas 124 

Radvila, Jonušas 449, 451 

Radvila, Jurgis 449 

Radvila, Karolis Stanislovas 451 

Radvila, Kristupas Perkūnas 449 

Radvila, Kristupas Jaunasis, Kristupo 
Radvilos Perkūno sūnus 449 

Radvila, Mikalojus Juodasis 435, 449 

Radvila Mikalojus Kristupas Našlai- 
tėlis 388 

Radvila, Mikalojus Rudasis 448, 449 

Radvila, Mykolas Kazimieras 450, 451 

Radvilaitė, Barbora 448, 449 

Radvilos 449, 457 

Radzivonas, Jonas Antanas 294 

Raginis, V. žr. Biržiška, Vaclovas 

Raguotienė, Genovaitė 5, 33, 38, 50, 
$2—54, 56, 57, 60, 61, 63, 69, 203, 
390, 414, 427, 551 

Raguotis, Bronius 52, 53, 59, 69, 390, 
414, 427, 551 

Raila, Bronys 67, 356, 387 

Rannit, Aleksis 519, 557 

Rapolionis, Stanislovas 404, 411, 432 

Rastenis, Nadas 339, 532 

Rauktys, Juozas 354 

Regelis, Konstantinas 199, 350 

Reid, Thomas Mayne 11, 148 

Reymont, Wladyslaw 487 

Reinys, Mečislovas 268 

Reutt, Maria 147 

Rėza (Rhesa), Liudvikas 163, 188, 381, 
384, 385, 392, 408, 409, 422, 507, 
517 

Ridikas, Povilas 545 

Rimantas, Juozas 13, 28, 29, 31, 41, 62, 
203, 240, 288, 294, 295, 297, 302, 
304, 310, 391, 411, 477, 481, 499, 
551 

Rimka, Albinas 120, 165, 166, 168, 176, 
255, 276, 278, 283, 293, 505, 531 

Rimkus, Jaroslavas 531 

Rimša, Petras 28, 487 

Ročka, Marcelinas 45 

Rodziewiczėwna, Maria 147 

Roizijus, Petras 388 

Rėmeris, Mykolas 27, 138, 142, 164— 
167, 170, 173, 176, 179, 195, 206, 


232, 263, 264, 267, 285, 305, 477, 
481 


Rondomanskis, Andrius 109 
Rosenberg, Alfred 302 

Rozga, Leopoldas 75, 76 
Rozwadowski, Jan Michati14 
Rubakin, Nikolaj 118 
Rucevičius, Antanas 25, 406 
Rucevičius, Silvestras 412 
Rudnikas, Peisachas 182 
Ruigys (Ruhig), Pilypas 507 
Rūkorius žr. Biržiška, Vaclovas 

Rukša, Antanas 110, 198, 220 

Rūkštelė, Antanas 559 

Rupeika, Juozapas 412, 189 

Ruseckas, Petras 25, 82, 116, 124, 138 

Rusinov, Nikolaj 224 

Rūtelionienė, Petronėlė 146 

Rutkūnas, Benediktas 437 

Ruzgas, Albertas 51, 56, 238, 240, 241, 
279, 295, 403 

Ruzgas, Vincas 238, 241, 279, 295, 390, 
467 

Ružancovas, Aleksandras 25, 33, 64, 
119, 202, 238, 239, 240, 242, 243, 
295, 318—320, 330, 347, 363, 364, 
374; 375, 502 

S. B. žr. Sruoga, Balys 

Sabaliauskas, Adolfas 255 

Sakavičius, Vladimiras 109 

Saldukas, L. 324. 

Saldukienė, B. 506, 556 

Salys, Antanas 25, 133, 162, 186, 349, 
356, 368, 476, 506 

Santvaras, Stasys 32, 36, 320, 321, 322, 
349, 351, 353, 432, 477, 513, 520, 
$29, 531; 532, 542, 546, 557 

Sapiega, Leonas 449, 466 

Sarbievijus, Motiejus 522 

Sarcewicz, Henryk 89 

Savickis, Adomas 263 

Savickis, Jurgis 25, 138, 263, 138, 374; 
375, 380 

Sazonov 81 

Sčesnulevičius, Kazimieras 516, 517 

Scheu (Šojus), Hugo 219 

Schiller, Friedrich 435 

Schneider, Georg 191, 389, 393, 395, 
397 

Senkus, Kazimieras 515, 516 

Senn, Alfred 201, 255, 508 

Severinas, V. žr. Biržiška, Vaclovas 

Sezemanas, Vosylius 262, 303 

Shakespeare, William 295 

Sidzikauskas, Vaclovas 320, 345, 348 


Sienkiewicz, Henryk 480 

Sirutavičius, Vladas 86 

Sirvydas, Konstantinas 67, 149, 217— 
219, 248, 249, 387, 391, 408, 410, 
412, 467, 482, 511, 523, 559 

Skabeika, Klemensas 78, 419 

Skardžius, Pranas 133, 162, 163, 21, 
289, 298, 322, 324, 327, 329, 349, 
432, 433, 476, 507, 509, 539 

Skeberdis, J. 423 

Skipitis, Rapolas 197 

Skirmavičius, Vladas 34 

Skirmuntaitė (Skirmuntt), Konstan- 
cija 420, 442 

Skorina, Pranciškus 407 

Skruzdė žr. Biržiška, Vaclovas 84. 

Skulski, kapitonas 454 

Skvireckas, Juozapas 156, 311 

Slaboševičiūtė, Juzefa žr. Biržiškienė, 


Juzefa 
Slavočinskis, Mozerka Saliamonas 
408, 410, 412 


Sleževičienė, Doma 82 

Sleževičius, Mykolas 82, 130, 131, 142, 
154 

Sližys, Balys 164 

Smalstienė, Žermena 498 

Smalstys-Smolskis, Jurgis 81, 95, 498 

Smetona, Antanas 63, 117, 121, 123, 12, 
142, 143, 144, 236, 365, 479, 554 

Smetonienė, Zofija 485 

Smolskis, Jurgis žr. 
Smolskis, Jurgis 


Smalstys- 


Snarskis-Gerulis, Eugenijus 527 

Smutkelis žr. Biržiška, Vaclovas 

Sniečkus, Antanas 64, 249 

Sobolevskis, mokytojas 460 

Sokaitė, Valerija 203, 213 

Sokolovskis, Paulis 165 

Sommerfogel, C. 391 

Sonda, Jackus 31, 37, 139, 317, 513, 541, 
546, 

Sondeckis, Jackus žr. Sonda, Jackus 

Sotvellis, Natanelius 391 

Sruoga, Balys 19, 21, 25, 37, 64, 102, 
106, 107, 110, 134, 139, 144, 166, 

186, 211, 212, 248, 266, 288, 291, 
295, 327, 374; 408, 488, 500, 501, 
506, 520, 528, 532 


Sruoga, Kazys 529 

Sruogienė, V. žr. Daugirdaitė-Sruo- 
gienė, Vanda 

Stadzevičius, Boleslovas 109 

Stakauskas, Juozas 315 

Stakelė, Stanislovas 219 

Stakulienė, Silvija 53 

Stalin, Josif 293, 294 

Staneika, Vytautas 529 

Stanevičius, Simonas 189, 229, 392, 
412, 433, 508 

Stang, Christian 412 

Staniulis, Juozas 135 

Stanynas, Vincas 181, 183 

Stanka, Vladas 31, 42, 165, 166, 171, 196, 


197, 285, 340, 341, 343—346, 385, 
400 


Stankevičius, Maurikijus Mykolas 
389, 390, 392 

Stankevičius, Vladimiras žr. Stanka, 
Vladas 


Stankus, Ignas 544 

Stankus, Steponas 352 

Stasiukaitienė, Elena 5, 42, 52, 55, 62, 
64, 493 

Staškevičiūtė, Aleksandra 269 

Steponaitienė, Jolita 29, 108 

Steponaitis, Vytautas 29, 108, 124, 235, 
236, 247, 300, 363, 367, 378, 481, 
499 

Steponavičius, Jonas 349, 520 

Stepšys, Kęstutis 181, 184 

Stikliūtė, Ona 83 

Stolarzewicz, Ludwik 389 

Stonienė, Vanda 268 

Strazdas, Antanas 189, 385, 508 

Strijkovskis, Motiejus 388 

Strimaitis, Motiejus 197 

Striogaitė, Dalia 27 

Stulgiškis 38 

Stuoka-Gucevičius, Laurynas 523 

Sudermann, Hermann 134 

Sulkiewicz, Aleksander 81 

Sutkevičius, Dominykas 189 
Sutkienė žr. Oškinaitė, Jadvyga 
Sutkus, Antanas 134, 138 

Sužiedėlis, Juozas 531 

Sužiedėlis, Simas 546 
Svetkus-Rapolionis, Stanislovas 404. 

afas, Edvardas 197 
akenis, Konstantinas 168, 271, 525 

alčius, Algimantas 337 

Šalčius, Petras 154, 165, 201, 275, 277, 
282 

Šalkauskaitė, Antanina 202, 204, 213, 
224, 290 

Šalkauskaitė, Felicija 26, 63, 203, 213, 
238-240, 243 

Šalkauskienė, Julija 291 

Šalkauskis, Kazimieras 165, 182 

Šalkauskis, Stasys 199, 203, 204, 268, 
277, 278, 291 

Šalna, J. 334 

Šaltenis, Juras 45 

Šamurin, Jevgenij 63 

Šapira, Nachmanas Chaimas 282, 299 


Šapoka, Adolfas 297, 337, 354; 440, 
462, 463, 506, 511, 512 

Šarauskas, Juozas 272 

Šarmaitis, Romas 108, 294 

Šaulys, Jurgis 219, 341, 342, 484, 503, 
508, 515 

Šaulys, Kazimieras 132 

Šaurums, Gustavs 300 

Šeduikionis, Jonas 432 

Šėmytė, Bronislava žr. Biržiškienė, 
Bronislava 

Šeputa, Konstantinas 181 

Šeršenevičius, Gabrielius 132 

Šešplaukis-Tyruolis, Alfonsas 351 

Šikšnys, Marcelinas 84 

Šilingas, Leonas 113 

Šilingas, Stasys 143, 253 

Šilkarskis, Vladimiras 226, 228, 262, 
263 

Šimaitė, Ona 63, 203, 280, 291, 306 

Šiman, rusų armijos generolas 453 

Šimelpenigis, Adomas 522 

Šimelpenigis, Vilhelmas Teodoras 
409 

Šimkevičius, Gabrielius 411 

Šimkienė, Veronika 347 

Šimkus, Jonas 156, 157, 164, 182, 197, 
215 

Šimkus, Stasys 115, 461 

Šimkus, Vincas 347 

Šimonis, Kazys 248, 367 

Šimutis, Leonardas 337 

Šindkovski, K. 553 

Šinkūnas, Peliksas 375 

Širvydas, Juozas Ottas 218, 406 


Širvydas, Konstantinas žr. Sirvydas, 
Konstantinas 


Širvydas, Vytautas 349 

Šiukšta, Edvardas 78 

Škėma, Andrius 214, 238, 239, 240 

Šlapelienė, Marija 279 

Šlapelis, Ignas 255 

Šlapelis, Jurgis 153, 253, 254 

Šlekys, Jonas 551 

Šlekys, Vincas 514 

Šlepetys, Jonas 320 

Šlerpytė, Stefanija 203, 204, 213, 290 

Šliakys, V. žr. Šlekys, Vincas 

Šliūpas, Jonas 27, 30, 37, 40, 49, 144, 
218, 367, 428, 429, 436—438, 525, 
526, 539, 547 

Šliūpas, Kęstutis 133, 144 

Šliūpas, Rokas 144 

Šliūpas, Vytautas 437, 438 

Šliūpienė, Grasilda 525 

